
Prefaţa autorului 

Proloagele sînt cartea de lectură a popoarelor ortodoxe, veche de sute de ani. 
Popoarele ortodoxe au crescut şi şi-au crescut la rîndul lor copiii cu această 
carte, de-a lungul veacurilor de ispite grele, atît în stare de libertate fiind, cit şi 
sub asuprire străină. De-a lungul tuturor acestor secole, poporul ortodox, 
crescut cu Proloagele, îşi hrănea sufletul şi nădejdea cu istorisirile vieţii 
sfinţilor, preaslăvind puterile lor dumnezeieşti de cavaleri şi viteji ai dreptăţii 
lui Dumnezeu, care prin exemplul lor le luminau şi le călăuzeau viaţa. 
„Prolog" înseamnă „Prefaţă" sau „Introducere" la adînca şi minunata 
cunoaştere creştină, şi este un cuvînt pe care părinţii noştri slavi l-au folosit în 
loc de alt cuvînt grecesc, Sinaxar. 

în conţinutul lor, Proloagele nu sînt altceva decît un calendar lărgit şi explicat, 
dar care, trebuie să ştim, nu conţine decît o mică parte din numele trecute în 
Cartea tainică a Vieţii (Apocalipsa 3: 5). Zic doar o mică parte, deoarece 
numele de sfinţi, bărbaţi, femei şi copii ale sufletelor binecuvîntate şi sfinte 
care au urmat toată viaţa lor şi pînă la sînge lui Dumnezeu, care au împlinit 
Legea Lui, şi care au moştenit împărăţia Cerurilor, se numără cu miile de mii şi 
nu se pot cuprinde în nici un calendar. Acesta nume, unele cunoscute nouă dar 
cele mai multe necunoscute, nu pot fi încăpute decît în Cartea cerească a Vieţii, 
din care calendarul, sau Proloagele noastre, nu sînt decît o mică şi foarte mică 
parte a marii Cărţi a Vieţii, pe care în întregimea şi amănunţimea ei, numai 
Unul Veşnicul şi Atotcunoscătorul Judecător o ştie. 

Calendarul este prima carte pe care am deschis ochii în copilăria mea şi pe care 
am ţint-o în mîini. în casele satului nostru ea era ţintă la icoane, şi era luată cu 
evlavie, citită cu voce tare, apoi aşezată la loc. Pentru mine cel de atunci ea era 



carte foarte tainică care nu conţinea decît nume, fără nici un conţinut şi fără 
nici o explicaţie. Eu pe atunci copil fiind, nici nu bănuiam măcar ce conţinut 
adînc avea fiecare nume scris în el. Cartea aceea mă fascina; eu o respectam 
fără să o cunosc şi o iubeam cu adînca evlavie fără să o înţeleg. Farmecul cărţii 
pentru mine stătea tocmai în acele nume care se înşiruiau în ea. Oare ce 
însemnau acele nume? Eu de abia acum aş putea să răspund la această 
întrebare: şi anume, că persoana este 

totul. Din perspectiva veşniciei, tot ceea ce este în jurul persoanei şi alături de 
ea, tot ceea ce este exterior persoanei înseşi, adică, nu contează şi nu se 
numără. Regatele, statele şi imperiile, comorile şi coroanele, ornamentele şi 
cultura, onorurile şi mărirea: toate acestea sînt lucruri mai mici decît persoana, 
şi subordonate ei. Ele sînt slugi ale persoanei, fără valoare în comparaţie cu ea. 
Persoana sfîntă este sufletul caracterului lui Hristos care se repetă, mai mult sau 
mai puţin, în mulţimea şi felurimea persoanelor. Sfinţii sînt nişte oglinzi 
preţioase strălucind de curăţenie în care se reflectă frumuseţea, puterea şi 
maiestatea Persoanei lui Hristos. Sfinţii sînd roadele Pomului Vieţii. Pomul este 
Hristos, iar roadele sînt sfinţii. Pomul după roade se cunoaşte, că orice pom 
bun face roade bune (Matei 7: 17). Precum strugurii din vie, aşa au crescut 
sfinţii din Hristos. Ce este soarele între stele şi regele între nobilii săi, aşa este 
Hristos între ai Săi sfinţi. Există două căi, şi amîndouă sînt bune: de la Hristos 
la sfinţi, şi de la sfinţi la Hristos. Sfinţii se explică prin Hristos, iar Hristos este 
mărturisit de sfinţii Lui. Oricine ţine minte aceastea cînd citeşte această carte, 
se va folosi cel mai mult de ea. 

Aceste Proloage se numesc de la Ohrida doar pentru a le distinge de 
străvechile Proloage slavoneşti care din păcate, din pricina limbii arhaice, au 
devenit inaccesibile poporului ortodox slav din zilele noastre. Diferenţa dintre 
aceste două Proloage nu este una esenţială, ci mai curînd una tehnică, pe care 
cititorii mai experimentaţi o vor sesiza cu uşurinţă singuri, în afară de diferenţa 
de limbă şi de aranjarea materialului de învăţătură, cea mai mare diferenţă ar 
putea să constea în includerea multor sfinţi care au provenit din diferitele 
popoare ortodoxe în ultimii două sute de ani, şi care nu au cum să se regăsească 
în Prologul slavonesc sau cel grecesc. 

Scopul Proloagelor de la Ohrida este acela de a oferi o lectură zilnică de suflet 
folositoare poporului şi clerului. Mulţi preoţi de parohie, monahi şi credincioşi 
mi-au cerut să alcătuiesc un manual religios pentru popor şi pentru cler. Trebuie 
să spun că Ieromonahul Irienu Georgevici 1 şi Ieromonahul Iustin Popovici, 2 
ambii profesori şi duhovnici de Seminar Teologic, m-au silit cu multe rugăminţi 
să alcătuiesc această carte. Eu în cele din urmă le-am făgăduit, şi, lucrînd mai 
multe ierni la rînd, cu ajutorul lui Dumnezeu, am încheiat oarecum lucrarea şi 
mi-am împlinit făgăduinţa. 
Ohrida, 1928 Nicolae, Episcopul Ohridei 

1 Mai tîrziu Episcop al Dalmaţiei, a trecut la Domnul în anul 1952. - n. ed. americane. 

2 Mai tîrziu, Arhimandritul Iustin Popovici. El s-a odihnit întru Domnul în anul 1979, iar în eparhia Şabaţ-Valievo 
din Serbia este cinstit ca Sfint. - n. ed. americane. 

O cronologie a vieţii Sfîntului 
Nicolae Velimirovici, Noul Hrisostom, 
Episcop de Ohrida şi Jicea 3 



1880, 23 decembrie: (praznicul Sf. Naum de Ohrida, ucenic al Sf. Chirii şi 
Metodiu): în zorii zilei, se naşte copilul Nicolae, întîiul al familiei Dragomir şi 
Katarina Velimirovici, dreptmăritori creştini din satul Lelici de lingă Valievo, 
oraş din valea Munţilor Povlen din partea de apus a Serbiei. Avînd o sănătate 
şubredă, copilul este botezat curînd după naştere, la Mînăstirea Celiie din 
apropiere, de către parohul satuhii Lelici, dragul Părinte Andrei. La botez el 
primeşte numele Sf. Nicolae Făcătorul de Minuni, Patronul familiei 
Velimirovici. Toţi cei opt copii care se nasc ulterior nu supravieţuiesc celui de 
al Doilea Război mondial, în familia Velimirovici se duce o viaţă de mare 
pietate creştină: munca zilei se întrerupe la ceasurile de rugăciune, posturile se 
păzesc cu stricteţe, se merge cu regularitate la biserică pentru participarea la 
slujbe şi la Sfînta împărtăşanie. Mama Katarina este prima povăţuitoare a 
micului Nicolae în viaţa duhovnicească: femeie foarte credincioasă şi cu viaţă 
sfîntă, ea îl instruieşte pe copil în învăţătura despre Dumnezeu, despre 
Mîntuitorul Hristos, despre Vieţile Sfinţilor şi Sărbătorile Bisericii, în acestea, 
ea îşi ia copilul de mînă şi împreună merg pe jos la Mînăstirea Celiie, cale de 
circa 3 mile, pentru participarea la Sfintele Slujbe şi Sfînta împărtăşanie. Aceste 
„mergeri pe jos cu mama de mînă" rămîn în memoria Episcopului Nicolae 

Compilată, editată şi sistematizată după următoarele surse: Fr. Daniel M. Rogich, Serbian Patericon. Saints ofthe 
Serbian Orthodox Church, voi. I, January- April, Platina, California: St. Herman of Alaska Brotherhood, 1994; 
'Memories of St. Nikolai. From St. Tikhon's Seminary, South Canaan, Pennsylvania', in The Orthodox Word, Voi. 
29, No. 4(171), July- August 1993 [număr dedicat Sf. Nicolae Velimirovici]; St. Nikolai Velimirovich, The 
Heavenly Liturgy, in The Orthodox Word, Voi. 38, No. 6 (227), November-December 2002; Adrian Tănăsescu- 
Vlas, Repere biografice, prefaţă la cartea Sf. Nicolae Velimirovici, Războiul şi Biblia. Prorociri la început de veac, 
[trad. din Ib. sîrbă de A. Tănăsescu-Vlas], Bucureşti: Sophia, 2002, pp. 5-20. 

Mulţumim aici şi D-nei Elena-Manuela David care, mergînd în vara 2004 la lucrările unei conferinţe la Skopje, a 
acceptat, cu bucuria caracteristică prieteniei de o viaţă, să se abată şi la istorica Ohridă, spre a afla locurile Sf. 
Nicolae Velimirovici, a duce la ele umilitele noastre rugăciuni, şi a ne împărtăşi apoi cu deamănuntul impresiile pe 
care le va dobîndi. Includem aceste impresii despre Ohridă, proaspete şi inedite, în nota amplă de la p. 4. La ora la 
care făceam această rugăminte, nu aveam nici o idee că vom fi solicitată, patru luni mai tîrziu, să transpunem în Ib. 
rom. Proloagele de la Ohridă. 

ca momente marcante ale întregii lui vieţii. El le va imortaliza în poemul 
autobiografic Rugăciunile unui întemniţat (1952). 

1888-1892: începe să înveţe cititul, scrisul şi socotitul la Mînăstirea Celiie, cu Hramul 
Sfinţilor Arhangheli Mihail şi Gavriil. îl are ca învăţător pe Părintele Andrei care 1-a 
botezat. Tatăl Dragomir doreşte pentru fiul lui o carieră înaltă, căci băiatul 
demonstrează o excepţională înzestrare intelectuală, în pofida constituţiei fizice 
fragile. Pe copil însă îl fascinează lecţiile Părintelui Andrei, care pe lîngă citit şi 
socotit îl instruieşte din belşug şi în tainele Bisericii şi Vieţilor Sfinţilor. Micul 
Nicolae petrece deseori ascuns întreaga zi în clopotniţa mînăstirii, rugîndu-se şi citind. 
1898: Termină clasa a Vl-a la liceul din Valievo, şi ca să facă pe placul tatălui, se 
înscrie la Academia Militară, dar este respins la examenul medical din cauza 
constituţiei fragile. Fără să ezite, se înscrie imediat, cu succes, la Seminarul Sf. Sava 
din Belgrad [de grad universitar]. Este perioada în care, pe lîngă disciplinele 
teologice, îşi făureşte cultura literară şi beletristică caracteristică epocii: citeşte 
Shakespeare şi Dostoievski, dar şi Voltaire, Nietzsce, Marx, Puşkin şi Tolstoi. Autorul 
preferat este însă muntenegreanul Peter Niegoş, ale cărui cărţi le cunoştea încă de pe 
cînd era elev la Valiievo. Teza finală la Seminar o susţine cu un discurs despre opera 
poetică şi gîndirea lui Peter Niegoş. Susţinerea, care a avut loc în 1902 la Mînăstirea 
Rakoviţa (la zece mile sud de Belgrad), a uimit întregul plen format din colegi şi 
profesori. 
1902-1905: Este profesor în satele Drăciei şi Leskovaci, şi la Valievo. La sfatul 



medicului, îşi petrece verile la ţărmul mării. Condiţiile grele de cazare şi masă de la 
Seminar îi şubreziseră şi mai mult sănătatea, în timpul acestor vacanţe la malul mării 
începe să scrie viaţa lui Bokel, Muntenegreanul din Dalmaţia. Tot acum întemeiază un 
ziar, Ştiri bisericeşti, în care îi apar primele scrieri şi articole. 

1905-1909: Este desemnat, împreună cu puţini alţii, să-şi continue studiile în Occident 
sau în Rusia. Nicolae alege Europa, şi se înscrie la Facultatea Catolică de Rit Vechi de 
la Berna (Elveţia). Studiază, în acest răstimp, la cele mai bune universităţi din 
Germania, Anglia, şi mai tîrziu, Rusia. Citeşte enorm, acoperind toate marile 
civilizaţii, de la cele europene, pînă la cele ale continentului asiatic, în 1908 
dobîndeşte titlul de Doctor în Teologie al Universităţii din Berna cu teza „Credinţa în 
învierea lui Hristos ca Fundament al Dogmelor Bisericii Apostolice," redactată în 
germană şi publicată în Elveţia. Anul 1909 şi- 1 petrece la Oxford, unde se 
documentează în filosofia lui Berkeley în vederea susţinerii unui al doilea doctorat, în 
vara aceluiaşi an obţine titlul de Doctor în Filosofie al Universităţii din Geneva 
(Elveţia), cu teza „Filosofia lui Berkeley", 

redactată în franceză, în toamna anului 1 909 se întoarce acasă, suferind acut de 
o gravă boală a stomacului şi intestinelor, care îl obligă să petreacă mai bine de 
două luni în sanatorii. 

Această boală marchează cotitura vieţii lui. Tînărul în vîrstă de aproape treizeci 
de ani făgăduieşte că se va călugări şi Ii va sluji lui Dumnezeu pînă la moarte, 
dacă El binevoieşte să îi dăruiască sănătatea. 

20 decembrie 1909: Primeşte tunderea în monahism cu numele de Nicolae, şi 
este hirotonit preot în aceeaşi zi, la Mînăstirea Rakoviţa. La scurt timp după 
aceea este ridicat la rangul de Arhimandrit. Este desemnat profesor la 
Seminarul Sf. Sava din Belgrad. Se descoperă că îi lipsesc ultimii doi ani de 
liceu, şi este supus unui test echivalent, menit de asemenea să-1 definitiveze în 
învăţămîntul teologic. Uimeşte comisia cu profunzimea cunoaşterii, gîndirii şi 
trăirii teologice, astfel încît aceasta nu mai găseşte să-i mai pună nici o 
întrebare. 

1910-1911: Spre a fi numit definitiv la Seminarul din Belgrad, Arhimandritul 
Nicolae pleacă pentru studii duhovniceşti la Moscova, cu binecuvîntarea 
Mitropolitului Dimitrie al Serbiei. Este anul în care cunoaşte evlavia rusă şi în 
care scrie prima lui operă importantă, Religia lui Niegoş, Episcopul de la 
Ţetiniie. 

1912: Publică o antologie de omilii, Predici la Poalele Muntelui: „Mîntui torul 
a predicat pe Munte. Eu nu îndrăznesc să predic decît la poalele Muntelui." 
1914: Scrie cartea Dincolo de păcat şi de moarte, lucrare de o mare 
profunzime, redactată pe înţelesul omului obişnuit. Studenţii lui o devorează, şi 
sub influenţa gîndirii şi pastoraţiei lui mulţi tineri devin monahi, membri ai 
clerului şi teologi. Intre aceştia se numără şi cel care avea să devină marele 
Iustin Popovici, noul sfînt. La Seminarul din Belgrad predă filosofic, logică, 
istorie şi limbi străine. Duhovnic adorat de ucenicii lui, el devine şi o figură 
literară marcantă a epocii. Faima lui începe să depăşească graniţele Serbiei. 
Vara 1914: Izbucneşte Primul Război Mondial, Balcanii devin teatru de război. 
Serbia este în pericol iar Arhimandritul Nicolae devine suprema instanţă morală 
a traversării crizei, în acest scop pleacă în misiune diplomatică în Anglia, unde 
este primit cu onoruri oficiale, în calitatea lui de fost doctorand al Universităţii 



din Oxford. Uimeşte prin ascuţimea demersului diplomatic, dat la iveală într-un 
şir de memorabile conferinţe şi predici ţinute în tot cuprinsul Angliei. El nu 
apără doar cauza poporului sîrb, ci abordează şi teme internaţionale fierbinţi: 
pacea în lume şi fundamentele rezolvării crizei politice mondiale. Serbia obţine 
sprijinul Marii Britanii, iar Arhimandritului Nicolae i se decernează titlul de 
Doctor 

Honoris Causa al Universităţii din Cambridge. Conferinţele ţinute cu această ocazie, 
„Poruncile Mîntuitorului" şi „Meditaţii la Rugăciunea Domnească" electrizează 
Biserica Angliei, zdrobindu-i multe din falsele concepţii despre Ortodoxie. 
Sfîrşitul verii 1915: Continuă „misiunea de război" peste ocean, în Statele Unite, la 
New York. în principal, îşi propune să unească diaspora sîrbă, croată şi slovenă 
împotriva agresorului austriac 4 . Succesul e mare, 20.000 de voluntari, „Armata a Treia 
a Episcopului Nicolae", se alătură forţelor sîrbeşti, luptînd în principal pe frontul de la 
Salonic. Se strîng sute de mii de dolari pentru populaţia civilă sîrbă martirizată. La 
întoarcerea din această călătorie primeşte vestire că într-o bună zi Dumnezeu îl va 
rechema în America, spre a organiza Biserica Sîrbă din pămîntul american. 
1916-1919: în drum spre casă aflîndu-se, hotărăşte să rămînă în iubita Anglie, spre a 
aştepta sfîrşitul războiului. Scrie Duhul religios al slavilor (1916, adresată soldaţilor 
sîrbi de pe front), Serbia în întuneric şi Lumină (1916), Sufeltul sîrb, Agonia Bisericii, 
Biserica Ortodoxă Sîrbă şi Renaşterea spirituală a Europei (toate în 1917). Ultimele 
titluri se adresează mai ales publicului englez, încercînd să-1 sensibilizeze la tragedia 
sîrbă. Ultimul vizează special Biserica Anglicană, căreia îi arată adevărata sorginte a 
spiritualităţii ei, Ortodoxia, în 1919, excelenţa acestui ultim volum şi adîncimea 
gîndirii lui teologice în general îi atrage decernarea unui nou titlu onorific de Doctor 
în Teologie: cel al Universităţii din Glasgow. 

12 martie 1919: La 39 de ani, Sfîntul Sinod al Bisericii Sîrbe îl hirotoneşte întru 
Episcop de Jicea, cea mai veche eparhie a Serbiei istorice. 

1919-1921: Păstoreşte şi alină rănile poporului sîrb rău încercat de război, în 1921, e 
transferat în Eparhia Ohridei şi Bitoliei în scopul de a uni, cu harul lui pastoral unic, 
Bisericile Sîrbă şi Macedoneană, părţi ale noului Regat Iugoslav. Ohrida este pentru 
noul ei arhiereu „...sfinţit locaş, cu mare şi roditor trecut," leagăn al literaturii şi 
culturii slave din Balcani. Locul este de o mare frumuseţe 5 , iar Sfîntul Munte aproape. 
Episcopul îl 

4 Pentru amănunte privind atitudinea critică a Episcopului Nicolae la adresa unor politicieni sîrbi trădători de ţară, 
v. Prefaţa lui Adrian Tănăsescu-Vlas la Războiul fi Biblia (v. supra, n. 1). 

3 [Iunie, 2004} Lacul Ohrid este unul dintre cele mai vechi din lume... orăşelul medieval este alb ca sideful, sidefiu 
este şi albastrul lacului... peste tot comparaţia cu sideful se impune. La Skopje, într-o pauză de conferinţă, un 
prieten francez, tot profesor de matematică, care şi-a petrecut de mult luna de miere la Ohrida îmi spusese că îşi 
aminteşte perfect mulţimea bisericilor.. .Ajunsă acolo, aflu de la localnici ca in jurul lacului sunt chiar 365, cîte una 
pentru fiecare zi a anului. Lacul e altfel decît întreaga Macedonie... simţi extraordinara combinaţie dintre natură şi 
arta omului. La Ohrid totul pare foarte simplu. Construcţiile sunt mici, înfipte în deal, apărate de Dumnezeu. Simţi 
peste tot respectul faţă de ceea ce s-a făcut înainte. Totul este păstrat şi valorizat. Anna [prietena franceză] a rămas 
la Universitatea din Skopje tocami ca să fie mereu aproape de Ohrida, de miraculosul Lac. Ea mă călăuzeşte în 
orăşel şi îmi vorbeşte despre inima tainică a Ohridei, pe care nimeni nu o poate cunoaşte întreagă: '...Pentru fiecare 

cercetează, împreună cu Atena şi Constantinopolul. La Sfîntul Munte va reveni în 
fiecare an.Scrie Discursuri despre Omul Universal (1920) şi Rugăciuni lingă Lac 
(1921). Aceasta din urmă, vizînd prin denumire Lacul Ohrid, constă din adevăraţi 
noi Psalmi ai lui David, scrişi în proză poetică, înfiinţează orfelinatul din Bitolia, 
pe lîngă M-rea Vracevşina, pe care îl pune sub conducerea stareţei exilate Arma, 
cunoscută anterior ca asistenta socială Nada Adjci. Este repetat invitat să 
conferenţieze în diverse parohii anglicane din S.U.A., invitaţii în cele din urmă 
aprobate de Guvernul Regal şi Sinod. 



piatră de aici s-a făcut o rugă, şi rugile acestea dăinuie, sînt aşa ca in matematici. Se generează singure, adică. Nu 
ştiu cum să-ţi explic, dar e ca in şirul lui Fibonacci.' Anna vrea să spună că aici nu există treaba tuturor, ci doar a 
fiecăruia, şi acel fiecare este mereu o sumă. Ohrid-ul noaptea târziu... se concentrează pe o străduţă comerciala, 
plină de magazine înguste, cu vitrine preţioase şi vechi. Văd revărsări de sidef lucrat în mii de feluri de necrezut: 
mărgele, mari, mici, ovale, rotunde, foarte finisate sau mai puţin; sute de forme de cercei, camee, brăţări, broşe, 
toate unicat, toate din sidef simplu sau montat în argint nemaivăzut, vechi, filigranat... apoi cruci, sute de cruci si 
cruciuliţe în acelaşi argint preţios. ..dintr-o scoica mare cît ghidul meu turistic, deschisă, se revarsă şiraguri de perle, 
ca din 1001 de Nopţi. Acum o înţeleg pe Anna, care şi-a urmat şi inima şi pasiunea pentru cultura şi civilizaţia 
mecedoneană, rămînînd aici. Revin în Ohrida şi pe zi, dis de dimineaţă. Anna e lîngă mine: Spre stînga, pe malul 
lacului, sînt Sveti Ştefan, Zahumska si Sveti Naum, iar peste lac, Biserica Sfinţilor Arhangheli Mihail şi Gavril, 
Sveti Athanasios şi multe Biserici închinate Sfintei Marii. Ştiu că mi le spune doar pe cele mai importante. Străduţa 
comerciala are acum vitrinele închise, nimeni nu are ochi pentru ele. La lumina zilei văd străduţele pietruite foarte 
înguste care urcă dealul, parcă rupte din poveste, căsuţe mici, cu etaj, cu arhitectură specifică, se înşiruie de-o parte 
si de alta a lor. Nu ştiu cum încap oamenii în ele. Au etajul deseori mai mare decît baza, şi dacă nu e suficient 
spaţiu, au măcar o parte, un balcon, o logie, ceva deasupra trotuarului. E o reţetă a utilizării eficiente a spaţiului 
aici, dar una care dă în acelaşi timp o intimitate căreia simt că îi prind definiţia. Trecem pe sub grinzi de rezistenţă 
ieşite elegant deasupra minusculelor trotuare, panta străzii devine din ce în ce mai pieptişă, ici colo apar trepte care 
permit şi localnicilor si călătorilor să îşi tragă sufletul. Sus în vîrf este vechea Cetate, de unde se poate vedea întreg 
Ohridul [localnicii pronunţă ,Ohrid', cu un suntet între ,o' şi ,a']. Urcatul străduţelor este obositor, căsuţele rămîn în 
urmă, deja suntem intr-o mica pădurice prin care şerpuieşte sigur de el drumul. Cu gîndul ajugerii sus, am emoţii. 
Deodată văd Poarta, Intrarea. Ferecaturi imense stau înfipte în zidul gros. Poarta e deschisă larg, spre orice călător 
venit de oriunde. Anna mă lasă singură, pleacă parind grăbită, pentru că vrea să îmi ofere bucuria liniştii şi a 
singurătăţii în acest loc sfint. Trec Poarta, urc puţin spre stînga şi in faţa mea, deodată, întreg Ohridul, iar la bază, 
Lacul calm. Mulţumesc lui Dumnezeu ca m-a adus pînă aici. îmi fac semnul crucii şi-mi spun în gînd: ajută-mă 
Doamne. Bisericuţe mici de piatră apar. Aşa mici nu am văzut niciodată. Aceasta, Biserica Sf Dumitru, nu cred că 
e mai lată de 3 m, nici mai lungă de 5. Calculînd, îmi iese raportul dintre lungime si lăţime ca fiind tăietura de aur: 
1,618. ..Mă uit Ia pietrele din zidul bisericii şi la ferestrele micuţe, de secol XI, poate mai timpuriu. Mă simt 
inundată de har. Aici uşa e închisă. Mai urc puţin şi ajung la Bogorodica Perivlepta (Sveti Kliment U Ohridu). Are 
intrarea joasă, ca a unei case. Urc treptele de piatră, înăuntru e din ce in ce mai înaltă, iar aerul e foarte familiar. 
Sînt frescele, care îmi amintesc de Moldoviţa, Suceviţa, Humor, Voroneţ. Bogorodica Perivlepta, explică ghida 
macedoneană cu părul negru lung şi chipul măsliniu sculptat, e construită in 1295, de către Progon Zgur, din 
cetatea Bizanţului, cu acordul împăratului Andronic al II-lea Palelolog. Este construită simplu din piatră alternată 
cu cărămidă roşie, şi are un acoperiş imens, roşu, din ţiglă veche. Impresionează profund prin distribuirea 
volumelor interioare într-un acord perfect cu dimensiunile umane. Pictorii Mihail si Eutihie au dat marea valoare a 
frescelor din interior. Arta lor a schimbat fundamental iconografia in lumea ortodoxă. Ghida nu are nici arătător, 
nici luminiţe, nici tehnică. Priveşte şi explică şi te face să te uiţi exact acolo unde trebuie[...]." - D-na Elena- 
Manuela David, comunicare personală. 

24 iunie 1921: Soseşte la New York City. Scopul lui este limpede şi întreit: 1. 
Ţinerea de conferinţe şi predici în universităţi şi biserici din care să se vadă 
perspectiva est europeană asupra Conflagraţiei Mondiale; 2. Colectarea de fonduri 
spre întemeierea de orfelinate pentru copiii rămaşi fără părinţi şi rude în urma 
Marelui Război; 3. Vizitarea cît mai multor comunităţi ortodoxe sîrbe, în scopul de 
a le mulţumi pentru sprijinul acordat în timpul războiului, şi de a alcătui un raport 
în vederea posibilităţii întemeierii unei Biserici Ortodoxe Sîrbe în America. 
Eforturile au fost încununate de succes pe toate planurile. Ţine cam 150 de 
cuvîntări şi predici de-a lungul a doar trei luni. Conferenţiază la prestigioasa 
Universitate Columbia din New York City, în diverse comunităţi sîrbe, şi chiar la 
Congregaţia Afro-Americană Sf. Filip din Harlem, cartier al New York-ului, în 
faţa a peste 1500 de ascultători. Mesajul lui este limpede şi fără echivoc: Nu-1 
învinuiţi pe ţăranul din Balcani pentru acest război, ci mai curînd pătura 
intelectuală artificial creată de sistemul universitar european: „Ţăranul european 
este un spirit nobil, greşiţi sînt intelectualii pe ale căror mîini a încăput acest 
ţăran." Episcopul Nicolae a arătat profetic că dacă acest sistem va continua, atunci 
un al Doilea Război Mondial va fi inevitabil. Una din predicile cele mai incendiare 
a fost cea ţinută în Duminica de după înălţarea Domnului, în Catedrala 
episcopaliană Sf. loan Teologul din New York City, intitulată: Piatra pe care au 
aruncat-o ziditorii (Matt. 21: 42). în ea Episcopul chema Occidentul să se întoarcă 
la temelia fiinţei culturii şi civilizaţiei lui, adică la Mîntuitorul Hristos, Calea, 



Adevărul şi Viaţa, în concepţia lui, America, acest pămînt bogat şi multi-etnic, este 

purtătoare a stindardului speranţei pentru întreaga omenire: „Lumea s-a făcut 

acum foarte mică, ea aşteaptă unificarea. Europa a descoperit lumea: oare America 

o va putea organiza?" Gîndul Episcopului era acela al unei uniri a lumii într-un 

spirit al păcii şi dreptăţii pentru toţi. în urma acestor discursuri el a fost numit „al 

doilea Isaia" şi „Noul Hrisostom," iar Iugoslavia a fost acceptată ca membră a 

Ligii Naţiunilor. 

1921, 16 iunie: Se întoarce în Serbia. Cu donaţiile obţinute în America întemeiază 

orfelinate la Kralievo, Ceaceak, Cornii Milanovat şi Kraguievaţ, unde îşi află 

adăpostul peste 600 de copii orfani şi săraci. 

26 iunie: Prezintă, înaintea Sinodului Bisericii Sîrbe întrunit la Sremski Karlovat, 

situaţia comunităţilor ortodoxe din America. 

21 septembrie: Mitropolitul Varnava îi încredinţează Episcopului Nicolae 

însărcinările de Episcop pentru America, cu Arhimandritul Mardarie Uskokovici 

de la Mînăstirea Rakoviţa ca vicar. Numirea nemulţumeşte poporul, care nu vrea 

să se despartă de păstorul lui. 

Ianuarie 1922: Oarecum tulburat, Episcopul Nicolae călătoreşte la Locurile Sfinte, 

apoi la Sfintul Munte Athos, la Mînăstirea Hilandar, în aşteptarea Sfintelor Paşti. 

Rugăciunea îi arată calea: el vede că sîrbii ortodocşi din America au nevoie de slujirea 

permanentă a unui arhiereu, de aceea el însuşi îl desemnează pe Arhimandritul 

Mardarie candidat spre a fi viitorul Episcop Sîrb pentru America, cu prerogative 

depline. 

18 octombrie 1923: Sfintul Sinod al Bisericii Sîrbe îl desemnează pe Arhimandritul 

Mardarie ca exarh al Bisericii Sîrbe din America. 

1923-1927: Scrie Noi predici la Poalele Muntelui, Gînduri despre Bine şi Rău, şi 

masivul volum Predici la Duminici şi Praznicele de peste an. Iniţiază un suflu nou de 

rugăciune printre credicioşi, pe care el îl numeşte cald Mişcarea Rugătorilor, în acest 

scop alcătuieşte cîntări de mare prospeţime evanghelică pe care poporul le învaţă şi le 

cîntă cu drag. Promovează pelerinajele duhovniceşti ale poporului la mînăstiri, 

îndemnîndu-1 la adevărata trăire creştinească: ţinerea posturilor, rugăciunea, 

spovedania, deasa împărtăşire. Această minunată activitate pastorală are efectul de a 

revigora şi viaţa mînăstirească şi studiul teologic, elemente ilustru exemplificate în 

persoana Arhim. Iustin Popovici, ucenic iubit al Episcopului Nicolae. 

1927: A treia călătorie în America, la invitaţia Societăţii Iugoslave Americane, a 

Institutului de Studii Politice din Williamstown, Massachusetts, şi a Fundaţiei 

Carnegie pentru Pacea Lumii. Timp de trei luni conferenţiază în universităţi şi predică 

în biserici, se interesează de soarta nou înfiinţatei Mînăstiri Ortodoxe din Libertyville, 

Illinois, cu hramul Sf. Sava Episcopul Sîrbilor. In fruntea Mînăstirii se află proaspăt 

hirotonitul întru Episcop, Mardarie. La întoarcere, rămîne timp de 2 săptămîni la 

Londra, unde proroceşte noua catastrofă care se va abate asupra Europei. Mesajul lui 

pentru întreaga Europă este clar: Pocăiti-vă, căci s-a apropiat împărăţia Cerurilor. Se 

întoarce în Iugoslavia, se instalează la Ohrida şi reîncepe să scrie. 

1928: Scrie Credinţa Oamenilor Educaţi, Războiul şi Biblia şi Proloagele de la 

Ohrida. Acestea din urmă, însumînd peste 1000 de pagini, au fost traduse în 1985 şi 

în engleză. Ele devin, pe lîngă Biblie, lectura de bază a ortodocşilor occidentali 

vorbitori de engleză. 

1929-1934: La Seminarul Ortodox din oraşul Bitolia aflat în eparhia Ohridei predă 

tînărul ieromonah loan Maximovici, viitorul Episcop şi Sfint. Adesea Episcopul 

Nicolae Velimirovici era auzit spunînd: „Dacă vreţi să vedeţi un sfint în viaţă, mergeţi 



la Bitolia să-1 cunoaşteţi pe Părintele loan." 

1930: Participă la Conferinţa Pan-Ortodoxă de la Mînăstirea Vatopedu, Sfintul Munte 

Athos. Cu autenticitatea trăirii, cu marea anvergură intelectuală şi cu darul elocinţei, 

el poate nu numai să unească în acelaşi duh ortodocşi sîrbi, ruşi sau bulgari, ci şi să 

prezinte pe înţelesul apusenilor autenticitatea şi adevărul Ortodoxiei cea Una. 

1931 : Scrie Semne şi Simboale. 

1937-1941: Scrie Nomologia, sau Ştiinţa Legilor(l940). în acest interval îşi editează 

imensa arhivă de scrisori, sub titlul Scrisori misionare. 6 

1941-1945: Arestat de germani, la Praznicul Sf. Apostoli 1941. Deţinut în mînăstirile 

Liubostiniie şi Voiloviţa (lîngă Pancevo), împreună cu Patriarhul Gabriel Dojici. La 

Praznicul înălţării Sf. Cruci 1944 este internat la Dachau, împreună cu Vlădica 

Gabriel, unde rămîne închis timp de aproape doi ani. Aici suferă şi este martorul celor 

mai oribile şi sinsitre torturi la care a fost supusă fiinţa umană de-a lungul istoriei ei. 

îşi atribuie supravieţuirea intervenţiei directe a Maicii Domnului. Scrie Canon de 

rugăciune de la Voiloviţa către Preasfînta Născătoare de Dumnezeu şi Trei rugăciuni 

în umbra baionetelor germane. Aceste scrieri constituie jurnalul duhovnicesc al 

sfîntului de-a lungul acestui calvar. Trei Rugăciunii... a fost transcrisă mai tîrziu la 

Viena, pe paginile unei Evanghelii sîrbeşti. 

8 mai 1945: Eliberat din lagăr, împreună cu Patriarhul Gabriel, de Armata a 36-a 

americană. Gabriel mărturisitorul se întoarce la Belgrad ca Patriarh, iar mărturisitorul 

Nicolae ia calea exilului către America, pentru a patra şi ultima oară. Deşi încă bolnav 

şi slăbit, îşi începe, fără să mai aştepte, pastoraţia. 

Iunie 1946: Primeşte Doctoratul în Teologie Mistică al Universităţii Columbia. Este a 

cincea distincţie academică de prestigiu a Episcopului Nicolae Velimirovici. 

1946-1949: Predă la Seminarul Sf. Sava din Libertyville, Illinois. Văzînd nevoia 

urgentă de material catehetic pastoral în limba engleză pentru sîrbii ortodocşi născuţi 

în America, publică The Faith ofthe Saints [Credinţa Sfinţilor] (1949). 

1950: Scrie în engleză un eseu pe temă de mistică ortodoxă intitulat The Universe as 

Signs and Symbols [Lumea ca Semne şi Simboale], şi în sîrbă cartea intitulată 

Tărîmul de neatins. 

1951-1956: în 1951, scrie ultima lui carte în calitate de profesor la Semionarul Sf. 

Sava, intitulată, cu profundă adecvare, Viaţa Sfîntului Sava 7 . 

6 Trad. rom. de Adrian Tânăsescu-Vlas: Răspunsuri la întrebări ale lumii de azi, Bucureşti: Sophia, 2002. 'Apărută 
şi în Ib. rom., în frumoasa traducere a Mariei-Elena Gangiu, după versiunea în Ib. germană publicată în 1988 de 
Episcopia Ortodoxă Sîrbă pentru Europa Centrală, cu ocazia a 800 de ani de la întemeierea M-rii Hilandar din Sf. 
Munte Athos (Alba lulia: Epifania, Mînăstirea Sf. loan Botezătorul, 2004). 

Se mută la Mînăstirea Ortodoxă Rusă Sf. Tihon din South Canaan, Permsylvania, 
unde rămîne de-a lungul ultimilor cinci ani de viaţă. Este profesor, decan şi rector 
al Seminarului de pe lîngă mînăstire, precum şi duhovnic şi stareţ al călugărilor. 
Publică articole în Ib. rusă penru credincioşii căutători de Dumnezeu, dar 
prelegerile le ţine exclusiv în engleză, într-o vreme în care foarte puţine cursuri de 
discipline teologice ortodoxe se ţineau în această limbă. Conferenţiază şi la 
Seminarul Ortodox Sf. Vladimir din Crestwood, New York, şi de asemenea la M- 
rea Sf. Treime din Jordnville, acelaşi stat. în 1952 publică în limba sîrbă, pentru 
sîrbii lui pe care nu-i uită niciodată, lucrările Secerişul Domnului şi Cassiana, 
povestea unei penitente, în 1953 scrie, tot în sîrbă, lucrarea Convorbiri. Ultima lui 
carte, Singura iubire a omenirii (în sîrbă) a fost publicată postum, în 1958. Ultima 
ctitorie a Episcopului Nicolae a fost Institutul Biblic Sîrb, în cadrul căruia a 
publicat o serie de scurte tratate pe diverse teme teologice: „Hristos a murit pentru 
noi," „Meditaţie la cele Şapte Zile," „îngerii: fraţii noştri mai mari," „Şapte cereri," 



„Biblie şi Putere," „Scrisori Misionare," şi „Taina Atingerii." 
Duminică, 18 martie 1956: Moare de Dumnezeu purtătorul Părinte Episcop 
Nicolae Velimirovici, în smerita lui chilie de la Seminarul Ortodox Rus Sf. Tihon. 
După relatarea stareţului de atunci Afanasy, „Părintele Episcop a slujit Sf. 
Liturghie Sîmbătă, 17 martie. Totul a fost neobişnuit de frumos. După slujbă, el a 
mers la trapeza monahilor. După o scurtă convorbire cu obştea, cu o plecăciune 
adîncă, el a murmurat de trei ori, ca niciodată pînă atunci, cu voce joasă: Iertaţi- 
mă, fraţilor, în timp ce părăsea trapeza." In dimineaţa următoare, Duminică, 
Părintele Vasily a bătut la uşa chiliei Episcopului Nicolae, dar nu a primit nici un 
răspuns. Intrînd, el 1-a aflat pe Episcop întins la părnînt, din poziţia îngenuncheat. 
După toate semnele, părea că murise la ceasurile 7 sau 8 în acea dimineaţă. El 
avea 76 de ani. Lui i s-a făcut cu cinste slujba de îngropare la Catedrala Ortodoxă 
Sîrbă Sf. Sava din New York City, la care au participat creştini ortodocşi din toată 
lumea. De la New York trupul lui a fost dus la Libertyville, Illinois, la nord de 
Chicago, la Mînăstirea Ortodoxă Sîrbă, unde a fost îngropat la 27 martie 1956, în 
partea de sud a incintei bisericii. Chilia lui de la Seminarul Ortodox Rus Sf. Tihon 
din South Canaan, Pennsylvania, a fost amenajată în paraclis. 

18 martie 1961: La parastasul de cinci ani de la fericita lui adormire, ucenicul 
iubit, Iustin Popovici, rosteşte următoarele cuvinte: „Mulţumim Ţie, Doamne, căci 
în el avem un nou Apostol! Mulţumim Ţie, Doamne, căci în el avem un nou 
Evanghelist! Mulţumim Ţie, Doamne, căci în el avem un nou Mucenic! Mulţumim 
Ţie, Doamne, căci în el avem un nou Sfînt!" 

27 aprilie, 1991: Trupul Arhiereului Nicolae se întoarce, la 35 de ani după fericita 
adormire, în Serbia natală, şi se îngroapă la iubita lui mînăstire Cehie, din satul de 
baştină Lelici. Este îngropat într-un loc 

însemnat mai dinainte, lîngă trupul adormit al Sf. Iustin Popovici [+1979], în spatele 
bisericii mînăstirii. 

19 mai 2003: Sfîntul Sinod al Episcopilor Bisericii Ortodoxe Sîrbe întrunit la 
Belgrad, cu o inimă şi cu o gură îl proclamă Sfînt pe marele păstor, scriitor bisericesc, 
istoric şi poet al poporului sîrb, Episcopul Nicolae Velimirovici al Ohridei şi Jicei 
(1880-1956). în această zi numele Episocopului Nicolae s-a înscris în Calendarul 
Sfinţilor. Cinci zile mai tîrziu, la 24 mai, în Biserica Sf. Sava de pe dealul Vraţar din 
Blegrad, la Praznicul Sfinţilor Chirii şi Metodie cei întocmai cu Apostolii şi 
Luminătorii Slavilor, în cinstea Sfintului nou canonizat - Episcopul Nicolae 
Velimirovici, se sluj aste Sfinta Liturghie Arhierească de către toţi Arhiereii Sfintului 
Sinod al Serbiei. 

Un Tropar al Sfintului 

Glasul 4 

Faptele dreptăţilor tale arătatu-te-au poporului icoană a credinţei, rază a 

smereniei şi dascăl al înfrînării, O, Sfinte Părinte 

Nicolae Ierarhe! 

Pentru aceasta tu cu smerenia ai dobîndit cele înalte, iar cu sărăcia cele 

bogate, Ci roagă-te lui Hristos Dumnezeu ca să se mîntuiască sufletele 

noastre! 

Alt tropar 8 

Glasul 8 

Patria iubindu-ţi ca un jertfelnic, din loc în loc ai călătorit, ajutor a 

dobîndi Bisericii chinuite celei dintr-însa; şi ca un Nou Gură de Aur celor 



dintru întuneric iară le-ai 

vestit pre Piatra Hristos din mai adevărata Patrie, a Cerurilor împărăţie. 

Sufletul pentru toţi punînd, curăţitu-1-ai pre el în focul întemniţării de către 

necredincioşi, şi l-ai strălucit cu dragostea cea 

către Adevăr şi către tot poporul; 

Pentru aceasta, O Sfinte Părinte Nicolae Ierarhe, Mărturisitorule al Credinţei 

şi Lauda Serbiei, de Cununa Veşnicei Slave te ai 

învrednicit! 

1 Ambele alcătuite de pr. Daniel Rogich. 

1 Ianuarie 

• întru această ziprăznuim Tăierea împrejur a Domnului Dumnezeului şi Mîntuitorului 
nostru lisus Hristos 

La opt zile după naşterea Sa, Copilul Dumnezeiesc a fost dus la Templu şi tăiat 
împrejur după Legea care era în Israil din timpul părintelui Avraam. Aceasta a fost 
ziua în care Copilului i S-a dat numele lisus, descoperit de Arhanghelul Gavriil 
Preasfintei Fecioare Măria. Tăierea împrejur din Vechiul Testament este prototipul 
Sfmtului Botez adus de Mîntuitorul în Noul Testament. Tăierea împrejur a Domnului 
nostru arată că El a luat asupra Sa adevărat trup omenesc, iar nu părelnic trup 
omenesc, aşa cum mincinos au învăţat mai tîrziu despre El ereticii. Mîntuitorul nostru 
Hristos a rnai primit tăierea împrejur şi pentru aceea că a voit să împlinească toată 
Legea pe care însuşi o dăduse prin prorocii şi drepţii Vechiului Testament, împlinind 
Legea scrisă, El a şi înlăturat-o cu Botezul din Sfînta Sa Biserică, aşa cum a 
propovăduit Sf Apostol Pavel: „Că în Hristos lisus nici tăierea împrejur nu este ceva, 
nici netăierea împrejur, ci făptura cea nouă" (Galateni, 6: 15). (Sărbătoare fără 
înainteprăznuire în calendarul liturgic al Bisericii.) 

• Tot întru această zi, pomenirea Sfîntul Vasile cel Mare, Arhiepiscopul Cezareii 
Capadociei 

Şfîntul Vasile s-a născut în timpul domniei împăratului Constantin cel Mare. încă 
nebotezat fiind, Sfîntul Vasile a stat cincisprezece ani la Atena unde a studiat filosofia, 
retorica, astronomia, şi toate ştiinţele acelui timp. Colegi de studii i-au fost Sf. 
Grigorie Teologul şi Iulian, împăratul apostat de mai tîrziu. La anii maturităţii a primit 
Sfîntul Botez în apele Iordanului împreună cu [celebrul] Eubul 1 , fostul său profesor. A 
fost Episcop al Cezareei Capadociei timp de aproape zece ani, şi şi-a încheiat viaţa 
pămîntească la vîrsta de cincizeci de ani. A fost apărător mare al Ortodoxiei, 
luminător al curăţiei 

1 Cf. Vieţile Sfinţilor pe Ianuarie: « ...dascălul Simţului Vasile, anume Eubul, om preaînţelept şi mai 
bun decît toţi filosofii cei din Atena... » (Editura Episcopiei Romanului şi Huşilor, 1993, p. 16 ; 
diortosire după ediţia din 1911 a Arhimandritului loanichie Bălan - n. tr.) 

morale, zelot al trării religioase, culme a gîndirii teologice, ziditor şi stîlp al Bisericii 
lui Dumnezeu. Sfîntul Vasile şi-a mertiat pe deplin titlul de „Mare", în cîntările sale, 
Biserica îl numeşte „dumnezeiasca albină a Bisericii lui Hristos care adună sufletele 
credincioşilor cu dulceaţa cinstirii de Dumnezeu, iar cu acul dumnezeiescului dor, ca 
şi cu o armă, răneşte hulele ereticilor." 2 Se păstrează numeroase scrieri ale acestui 
Sfînt Părinte al Bisericii, scrieri teologice, apologetice, ascetice, canonice precum şi 
Sfînta Liturghie care îi poartă numele. Această Sfînta Liturghie a Sfîntului Vasile cel 
Mare se slujeşte de zece ori pe an: la Intîi Ianuarie, ziua Sfîntului; în ajunul Naşterii 
Domnului; în ajunul Botezului Domnului; în toate Duminicile Sfîntului şi Marelui 
Post, cu excepţia Duminicii Floriilor; în Sfînta şi Marea Zi Joi şi în Sfînta şi Marea Zi 
Sîmbătă [a Săptămînii Patimilor]. Sf. Vasile cel Mare a adormit cu pace în ziua de 1 
Ianuarie a anului 379 după Hristos, strămutîndu-se în împărăţia Cerurilor. 



Imn de laudă 

la Tăierea împrejur a Domnului Dumnezeului şi Mîntuitorului nostru lisus Hristos, şi 

la Sărbătoarea Simţului Vasile cel Mare 

O, Tu Cel Care Legea o ai dat lumii şi oamenilor 

Tu, de Lege Dătătorule, ca unul supus Legii Te-ai făcut. 

însuţi de bună voie supunîndu-Te legii, 

Pe mulţi legea ascultării cu putere i-ai învăţat. 

De aceea în a opta zi trupeasca Tăiere împrejur o ai primit; 

împlinind Legea, o Lege Nouă lumii ai dat, 

Căci tăierea împrejur duhovnicească pe cea trupească o a înlăturat. 

Astfel noi credincioşii patimile sufletului tăindu-le 

cu un cuget curat la Tine privim; 

Ca duhovniceşte voia trupului să o tăiem 

A Ta voie, O Mîntuitorule, dorim să împlinim. 

De la a Ta Tăiere împrejur Sfinţii mîntuirea s-au învăţat, 

Şi ale lor vieţi pildă cu literă de foc scrisă nouă ne-au lăsat. 

Sfîntul Vasile cel Mare, raza soarelui celui dumnezeiesc, 

învăţătura tăierii împrejur a inimii, poporului creştinesc moştenire o a lăsat. 

Sfîntului Vasile cel Mare fie lauda în veci, 

celui care, rob al Tău fiind, 

Mare s-a numit şi a rămas 

căci de la a Ta Tăiere împrejur 

smerita ascultare a învăţat. 

2 Ci. Mineiul pe Ianuarie, stihiră a Sfîntului de la Vecernia Mare, alcătuire a lui Vizantie. (Bucureşti: 

Ed. Inst. Biblic şi de Misiune al Bisericii Ortodoxe Române, 1997, p. 10. - n. tr.) 

Cugetare 

De ce trebuie să ascultăm de Biserică iar nu de cei care cugetă împotriva Bisericii, 

chiar atunci cînd lumea îi numeşte mari? Răspuns: Pentru că Biserica a fost 

întemeiată de Domnul nostru lisus Hristos, şi pentru că Biserica este călăuzită de 

suflarea Duhului Sfînt al lui Dumnezeu. Pentru că Biserica este tărîmul Sfinţilor, 

dumbravă îngrjită de pomi fructiferi, cultivaţi cu cea mai înaltă ştiinţă. Cel care se 

ridică împotriva Sfinţilor nu este sfint şi atunci de ce l-am asculta? „Biserica este 

loc îngrădit," spune Sf loan Gură de Aur. „Dacă te afli înăuntru, lupul nu cade 

asupra ta; iar dacă te afli în afară de ea, fiarele sălbatice te sfîşie. Nu te depărta de 

Biserica lui Dumnezeu, căci nimic nu este mai tare ca Ea. Ea este nădejdea ta, 

mîntuirea ta, mai înaltă decît cerurile, mai tare ca stînca, mai încăpătoare decît 

lumea. Sfînta Biserică a lui Hristos niciodată nu se învecheşte, ci se reînnoieşte în 

veci". 

Luare aminte 

Luînd aminte la Tăierea împrejur a Mîntuitorului nostru lisus Hristos, 

Să cugetăm pururea la 

Slava Sa din împărăţia Cerurilor, unde Heruvimii îi slujesc Lui cu frică 

şi cu cutremur; 

Smerirea Lui pînă la Tăierea împrejur, cea menită doar păcătoşilor; 

Inima noastră, dacă am tăiat-o împrejur de toate gîndurile păcătoase, de 

toate relele obiceiuri şi de toată patima. 

Predică Despre cum trebuie să ne depărtăm de rău şi să facem binele 

Fereşte-te de rău şi fa bine (Psalmul 33 : 13). 

Aceste cuvinte arată efortul pe care trebuie să- 1 facem aici pe pămînt şi în pămînt, 



adică pe acest pămînt material şi în acest trup fizic. Şi care efort trebuie să-1 
facem? Mai întîi, să ocolim răul şi al doilea, să facem binele. Dar care este răul ce 
trebuie ocolit, şi care binele ce trebuie făcut, conştiinţa noastră nu ne poate spune 
complet şi exact deoarece este întunecată de păcat; învăţătura lui Hristos în schimb 
ne spune limpede, complet şi exact ce este bine şi ce este rău. 
Fraţilor, ce ne cere nouă Domnul nostru? El ne cere ca sufletele noastre să fie 
îndreptate pururea spre bine tot aşa cum sfintele altare stau pururea spre răsărit. Ne 
cere să lepădăm răul înapoia noastră, să-1 dăm pradă uitării, în umbra şi 
întunericul trecutului; astfel încît în fiecare an şi în fiecare zi să putem să ne 
întindem mereu cu sufletul şi cu trupul numai spre bine, să dorim numai binele, să 
vorbim doar despre bine, să facem doar binele. Stăpînul vrea doar ziditori, şi 
nicidecum dărîmători. Căci oricine zideşte binele, prin chiar aceasta distruge răul. 
Iar cel ce nu-1 distruge asfel repede uită cum se face binele şi se preface într-un 
rău-făcător. 

Apostolul neamurilor ne porunceşte: „ Urîţi răul, alipiţi-vă de bine" (Rom. 12:9). 
Urîţi răul dar nu pe omul care comite răul, căci acesta este bolnav. Dacă poţi, 
vindecă bolnavul, nu- 1 omorî cu ura ta. Lipeşte-te de bine şi numai de bine, căci 
binele este de la Dumnezeu, iar Dumnezeu este comoara a tot binele. 
O Bunule şi Atotbunule Doamne, învaţă-ne pe noi să ne întoarcem de la rău şi să 
facem binele pentru dragostea Slavei Tale şi a mîntuirii noasre. 
Căci Ţie se cuvine slava şi mulţumirea în veci. Amin. 

2 IANUARIE 

• Pomenirea Sfîntului Silvestru, Episcopul Romei 

Sfintul Silvestru s-a născut la Roma, şi a deprins de foarte tînăr toată cunoştinţa 
omenească şi Sfînta Credinţă în Hristos. Viaţa şi-o potrivea deplin după poruncile 
Evangheliei. A cules cel mai mare folos de la dascălul său, Timotei preotul, la a 
cărui moarte mucenicească Sf Silvestru însuşi a fost martor, şi a urmat toată viaţa 
exemplul de jertfă eroică pentru credinţă a învăţătorului său. La vîrsta de treizeci 
de ani a fost întronizat episcop al Romei. El a dat porunci pentru îmbunătăţirea 
obiceiurilor creştinilor. Bunăoară, a desfiinţat postul din ziua de sîmbătă, care încă 
era ţinut de mulţi creştini în acel timp, şi a poruncit ca acesta să fie ţinut doar în 
Sfînta şi Marea Sîmbătă [din Săptămîna Patimilor] şi în acele sîmbete care se 
întîmplă să cadă în posturile de peste an. Prin puterea rugăciunilor şi minunilor 
sale, împăratul Constantin cel Mare şi maica sa Elena au venit la Sfînta Credinţă, 
şi mai tîrziu s-au botezat. El se afla împreună cu soborul împărătesei Elena la 
aflarea Lemnului Sfintei Cruci a Mîntuitorului. El a păstorit Biserica lui 
Dumnezeu timp de douăzeci de ani. El a adormit cu pace şi s-a strămutat în 
împărăţia Cerurilor. 

• Pomenirea Sfîntului Cuvios Serafim de Sarov 

Sfintul Serafim de Sarov a fost unul dintre cei mai mari nevoitori ruşi, înzestrat 
din belşug cu duhul prorociei şi al facerii de minuni. El s-a născut în anul 1759 şi a 
trecut la ceruri în anul 1833 de la Hristos. Sfintul Serafim avea cea mai mare 
smerenie, în timp ce întreaga lume îl lăuda, el se numea pe sine după «sărmanul 
Serafim». 

• Pomenirea Sfintei Teodota 

Teodota a fost mama Sfinţilor Cosma şi Damian, doctorii fără de arginţi. Teodota a 
trăit o viaţă plăcută lui Dumnezeu, întru care i-a crescut şi pe fiii ei. 

• Pomenirea Sfîntului Cuvios Amona 



Amona a fost un mare nevoitor din secolul al cincilea. El a fost stareţul Mînăstirii 

Tabenisioţilor din Egiptul de Sus. Sub povăţuirea sa se nevoiau în acea mînăstire 

trei mii de monahi. El era înzestrat cu darurile facerii de minuni, dreptei socotinţe 

şi străvederii. Cînd odată un monah i-a cerut cuvînt de folos, el i-a spus: «în 

mînăstire să fii ca un osîndit din temniţă, şi ca şi acela să te întrebi mereu, cu frică 

şi cu cutremur : Oare cumva s-a apropiat ceasul sosirii Judecătorului?». 

Cîntare de laudă la Sărbătoarea Sflntului Silvestru, Episcopul Romei 

O Doamne minunat eşti Tu întru Sfinţii Tăi! 

Puternic şi Milostiv eşti Tu întru Sfinţii Tăi! 

Precum Soarele în lumina stelelor, aşa străluceşti Tu întru Sfinţii Tăi! 

Celor smeriţi le dăruieşti putere, pînă la Rai îi înalţi. 

Celor simpli le dăruieşti înţelepciune, şi prin ei pe înţelepţi îi ruşinezi. 

Pe urgisiţi îi mîngîi cu blîndeţe, iarpeflămînzi îi hrăneşti cu bunătăţile cereşti. 

Tu ai Sfinţi înzestraţi cu felurime nesfirşită de daruri, 

Din veacuri diferite, din stări diferite, fără căutare la faţă : aleşi dintre ultimii 

ca şi dintre cei dinţii. 

Ei sînt curăţiţi de păcat şi îmbogăţiţi în roadele binelui, 

Suflete nobile ce şi-au dobîndit rudenia cu Hristosul Tău, 

Pentru care Sfinţi ai Tăi îi numeşti. Tu pe toţi oamenii 

La sfinţenie îi chemi. Pe cei care vin îi curăţeşti de păcate, 

Şi mai vîrtos decît zăpada îi albeşti. 

Intru aceştia cerurile se veselesc împreună cu Tine, 

Şi unul dintre aceştia Sfintul Părintele nostru Silvestru a fost. 

întru el Te veseleşti 

Şi pentru el milă mare nouă ne dăruieşti. 

Cugetare 

Ce răspuns vom da celor care spun că Hristos de Minuni Făcătorul nu poate încăpea 

în logica omenească? Le vom răspunde aşa: Voi în schimb încăpeţi în logica Lui. în 

logica Lui încape toată veşnicia şi toată dimensiunea timpului, şi chiar şi voi, cei care 

întrebaţi aşa. Dacă butoiul nu poate să încapă într-un degetar, degetarul în schimb uşor 

încape într-un butoi. Sfintul Clement din Alexandria spune: «Toţi filozofii sînt copii 

pînă cînd devin bărbaţi în Hristos. Căci adevărul nu stă doar în cugetare». Hristos a 

venit să-1 îndrepteze pe om cu logica lui cu tot, căci Hristos este Logosul şi Logica 

noastră. De aceea noi sîntem cei care trebuie să ne direcţionăm gîndirea după El, şi nu 

El după noi. El este îndreptătorul gîndirii noasre. Nu soarele se învîrte după ceasul 

nostru, ci ceasul nostru se învîrte după soare. 

Luare aminte 

Să luăm aminte la Domnul nostru lisus Hristos, Cuvîntul cel Dumnezeiesc [Logosul] : 

• Să luăm aminte la cum Dumnezeul Cel Treimic a creat toate prin Cuvîntul Său, 
adică prin Stăpînul Hristos; 

• Să luăm aminte la cît de nesocotit este omul care se depărtează de Hristos, 
Cuvîntul lui Dumnezeu, căci Hristos nu Se află într-un astfel de om. 
Predică Despre trufie 

înaintea prăbuşirii merge trufia şi semetia înaintea căderii (Pildele lui Solomon, 16 : 

18) 

Dintre toate cele care se află răspîndite în cele patru zări ale lumii, care să fie lucrul, 

omule muritor, care să te facă să te trufeşti, dacă nu cumva 

prostiile şi închipuirile diavoleşti!? Oare nu goi şi sărmnai am intrat în această 

lume şi nu la fel vom ieşi din ea? Oare nu cu împrumut avem toate cîte le avem? 

Iar la moartea noastră, oare nu va trebui să dăm totul înapoi? Oare de cîte ori nu 



am auzit şi răs-auzit aceste cuvinte? Să-1 ascultăm pe Apostolul care zice: Că noi 

nu am adus nimic în lume, toi aşa cum nici nu putem să scoatem ceva din ea afară 

(1 Timotei 6 : 7). încă şi cînd aducem jertfa lui Dumnezeu din pîinea şi vinul nostru 

obişnuit, spunem Ale Tale dintru ale Tale Ţie aducem (Sfinta Liturghie a Sf. loan 

Gură de Aur). Căci nimic din cele ce avem în lumea aceasta nu este al nostru : nici 

măcar o fărîmă de pîine sau un strop de vin, adică nimic care să nu ne fi venit de la 

Dumnezeu. Cu adevărat trufia este fiica prostiei, fiica minţii întunecate, zămislită 

din legătura cea necurată cu dracii. 

Trufia este fereastra cea largă prin care zboară afară toate meritele şi faptele 

noastre bune. Nimic nu ne face mai goi în faţa oamenilor şi mai nevrednici în faţa 

lui Dumnezeu decît trufia. Dacă însuşi Domnul nostru nu S-a trufit, cum 

îndrăznim să ne mîndrim noi ? Şi încă El s-a smerit trup de rob luînd, rob al 

întregii lumii, rob pînă la moarte, şi încă moarte pe Cruce ! 

O smerite Stăpîne, cu Duhul Tău Cel Sfînt arde din sufletele noastre pleava trufiei 

semănată de potrivnicul şi sădeşte în ea sămînţa cea de bun soi a smereniei şi a 

blîndeţii. 

Căci Ţie se cuvine slavă şi mulţumită în veci. Amin. 

3 Ianuarie 

Pomenirea Sfîntului Proroc Maleahi 

Maleahi a fost ultimul dintre prorocii Vechiului Testament. El s-a născut după 
întoarcerea evreilor din robia babiloniană (anul 538 înainte de Hristos). El era 
neobişnuit de frumos la vedere. Potrivit tradiţiei, oamenii îl numeau înger, fie din 
cauza neobişnuitei lui frumuseţi fizice, fie datorită marii lui curăţenii sufleteşti sau 
poate pentru că era cunoscut ca împreună-vorbitor cu un înger al lui Dumnezeu. 
De multe ori el a fost auzit vorbind faţă către faţă cu un înger. Cînd lucrul se 
întîmpla, auzeau şi cei prezenţi vocea şi cuvintele îngerului, dar nefiind vrednici, 
nu vedeau şi faţa îngerului. Cele pe care îngerul le vestea, tînărul Maleahi le 
prorocea. El a strigat împotriva lui Israil celui nerecunoscător şi împotriva 
preoţilor nelegiuiţi şi nevrednici. Cu cinci sute de 

ani înainte de întruparea Mîntui torului, Maleahi a prorocit limpede naşterea şi 
misiunea Sfîntului loan Botezătorul: Iată, Eu trimit pe îngerul Meu şi va găti 
calea înaintea feţei Mele şi va veni îndată în templul Său Domnul pe Care îl 
căutaţi (Maleahi 3 : 1). In esenţă, Maleahi este prorocul zile înfricoşatei Judecăţi. 
Iată că Eu trimit pe Ilie prorocul, înainte de a veni ziua Domnului, cea mare şi 
înfricoşătoare (Maleahi 3 : 23). El a trecut la Domnul cînd încă era tînăr. După el, 
nu au mai fost proroci în Israil pînă la Sfîntul loan Botezătorul. 
• Pomenirea Sfîntului sfinţit Mucenic Gordie 

Acesta s-a născut în Cezareea Capadociei, şi era ofiţer în armata romană, în timpul 
domniei împăratului Liciniu. Cînd a izbucnit marea prigoană împotriva creştinilor 
de sub acest împărat, Gordie şi-a părăsit armata şi rangul şi s-a retras în pustia 
Sinaiului. Singur pe Muntele Horeb, Gordie a petrecut în rugăciune şi 
contemplarea tainelor cereşti şi pămînteşti. El cugeta mai cu seamă la 
deşertăciunea şi nimicnicia tuturor lucrurilor pentru care se luptă oamenii lumeşti 
şi la sfîrşit a dorit să moară pentru Hristos şi să treacă mai curînd la viaţa cea 
veşnică şi neîmbătrînitoare. Cu această dorinţă a coborît din munte în oraş, la 
vremea unor oarecari festivaluri şi petreceri păgîneşti şi idolatre. Gordie s-a 
înfăţişat înaintea prefectului oraşului, strigînd tare că este creştin. Prefectul a 
încercat zadarnic să-1 facă să-şi renege credinţa, prin linguşeli şi prin ameninţări. 



Gordie a rămas neclintit şi tare ca diamantul, zicîndu-i: «Aceasta este nebunie, ca 
să-şi cumpere cineva viaţa trecătoare cu viaţa veşnică şi să piară cu sufletul.» 3 
Fiind osîndit la moarte, el a grăbit cu bucurie la locul de tăiere, vorbindu-le pe 
drum călăilor despre învăţăturile minunate şi de viaţă făcătoare ale lui Hristos. Cu 
numele Mîntuitorului Hristos pe buze Gordie şi-a dat trupul tînăr săbiei iar sufletul 
său drept în mîinile lui Dumnezeu, la anul mîntuirii 320. 
• Pomenirea Sfintei Genoveva 

Sfînta Genoveva este Patroana oraşului Paris. Prin post, rugăciune şi milostenii ea 
s-a învrednicit de strămutarea în împărăţia Cerurilor la 3 ianuarie, anul 512 de la 
Hristos, fiind în vîrstă de optzeci şi nouă de ani. 

3 Cf. şi Vieţile Sfinţilor pe Ianuarie (Episcopia Romanului şi Huşilor, 1993, diortosire de Arhimandritul 
loanichie Bălan), p. 71 — n. tr. 

Cîntare de laudă la Sflntul Proroc Maleahi 

Maleahi vesteşte cuvîntul îngerului: 

O! Ziua, Iată ziua ! Ziua ce arde ca un cuptor nestins. 

Cine va putea să o îndure ? Cine-i va putea dăinui? 

Cine, în faţa Judecătorului stînd, se va mai putea încrede în propria dreptate? 

Toţi necredincioşii ca pleava vor arde în focul cel nestins - O plîngerea, 

suspinul şi strigarea! 

Rîul cel de foc curge cu valuri flămînde 

Iar aici pe pămînt limba păcătosului ce mai poate grăi? 

O Preoţilor l Voi care laudă nu-Mi aduceţi, 

De ce cu limbile voastre nu cîntaţi slava lui Dumnezeu? 

Dispreţuiţi aţi ajuns între oameni 

Căci voi înşivă dispreţuiţi judecata, legea, şi minunile Mele. 

Eu însumi, Eu Domnul grăiesc, Domnul Oştirilor 

Eu, Judecătorul neîndurat al acestor ticăloşi vrăjitori! 

Cînd limbile rîului de foc vor muşca, vor arde şi vor preface în fum 

Atunci mîna Domnului nu va mai mîngîia. 

Pocăiţi-vă, popor l Pocăiţi-vă în aste zile ce v-au mai rămas, 

Intoarceţi-vă la Mine şi Eu mă voi întoarce către voi! 

Eu Domnul grăiesc, Domnul Puterilor, 

Intoarceţi-vă la Mine şi Eu mă voi întoarce către voi! 

Maleahi vesteşte cuvîntul îngerului: 

O! Ziua, iată se-apropie Ziua ! Ziua care va arde ca un cuptor nestins. 

Cugetare 

Dumnezeu îngăduie umilirea şi căderea omului trufaş, căci acesta crede că puterea 

lui nu poate fi sfârîmată niciodată. Cînd netrebnicul eparh (guvernator) roman 

Tarquinius 1-a decapitat pe Sfintul Timotei, el 1-a convocat pe Sf. Silvestru de 

faţă, ameninţîndu-1 şi pe el cu moartea dacă nu-i dezvăluie îndată unde se află 

moştenirea părintească a Simţului Timotei şi dacă nu se grăbeşte şi el, Silvestru, să 

jertfească idolilor. Fără să se tulbure deloc, Silvestru cel plin de duhul dreptei 

socoteli şi străvederii i-a răspuns eparhului cu cuvîntul Evangheliei: JJebune! In 

această noapte vor cere de la tine sufletul tău (Luca 12 : 20), iar cele cu care mă 

ameninţi (adică moartea) vor veni asupra ta". Trufaşul eparh 1-a legat pe Sf. 

Silvestru în lanţuri şi 1-a aruncat în temniţă, intenţionînd să-1 omoare curînd. 

După aceea s-a aşezat la masă, dar un os de 

peşte i s-a oprit în gît. De la prînz şi pînă la miezul nopţii doctorii s-au luptat să-i 

salveze viaţa, dar nu au putut. Astfel încît la miezul nopţii nebunul şi trufaşul 



Tarquinius şi-a lepădat în chinuri groaznice necuratul său suflet. Aşa s-a împlinit 

prorocia Sfîntului Silvestru, după cuvîntul Scripturii: înaintea prăbuşirii merge trufia 

(Pildele lui Solomon 16 :18). 

Luare aminte la înţelesul sărbătorii 

Să luăm aminte la îngerul nostru Păzitor: 

La cum stă el de-a dreapta mea, sprijinindu-mă în toate cîte le fac, cîtă 

vreme nu mă despart de legea lui Dumnezeu; 

La cît de des l-am alungat de la mine cu faptele mele cele rele prin care 

am călcat legea lui Dumnezeu. 

Predică Despre cum împărăţia Cerurilor se dobîndeşte cu inima, iar nu cu 

limba 

Nu oricine îmi zice: Doamne, Doamne, va intra în împărăţia cerurilor, ci cel ce face 

voia Tatălui Meu Celui din ceruri (Matei, 7 : 21). 

Fraţilor, împărăţia Cerurilor nu se dobîndeşte cu limba, ci cu inima. Inima este 

vistieria bogăţiilor cu care se cumpără împărăţia Cerurilor; inima, iar nu limba! Dacă 

vistieria este plină de bogăţiile lui Dumnezeu, adică de credinţa tare, de nădejdea ce 

abună, şi de dragostea cea vie arătată prin fapte, atunci vestitorul acestor bogăţii, adică 

limba, este credincios şi plăcut. Dar dacă vistieria este goală de bogăţii, atunci 

vestitorul ei, limba, este făţarnic şi obraznic. Căci cum ţi-e inima, aşa ţi-e şi cuvîntul 

limbii. Cum ţi-e inima, aşa îţi sînt şi faptele. Totul şi toate ale tale îţi sînt aşa cum îţi 

este şi inima. 

Făţărnicia este neputincioasă în faţa oamenilor şi încă şi mai neputincioasă în faţa lui 

Dumnezeu. Dacă Eu sînt Părinte, întreabă Domnul Dumnezeu prin Prorocul Maleahi, 

unde dar este cinstea ce trebuie să-mi daţi? Şi dacă sînt Stăpîn, unde este teama de 

Minei (Maleahi 1:6). Adică, vă aud că-Mi ziceţi Tată, dar nu vă văd cinstindu-Mă în 

inimile voastre. Vă aud că-Mi ziceţi Stăpîn, dar nu văd teama de Mine în inimile 

voastre. 

Rugăciunea noastră «Doamne, Doamne!» este frumoasă şi binefăcătoare numai atunci 

cînd iese dintr-o inimă rugătoare, zdrobită şi înfrîntă. Domnul însuşi ne-a poruncit să 

ne rugăm neîncetat, dar nu doar cu limba ca să fim auziţi de oameni, ci mai curînd 

dinlăuntrul inimii pe care îl aude şi îl vede doar Dumnezeu. 

O Doamne, Slăvit şi Minunat întru toate, izbăveşte-ne pre noi de necurata 

făţărnicie şi varsă frica de Tine în inimile noastre ca întru ea să putem sta fără de 

osîndă la rugăciune înaintea Ta. 

Căci a Ta este slava şi mulţumită în veci. Amin. 

4 Ianuarie 

• Soborul Sfinţilor Şaptezeci de Apostoli ai Domnului 

în afara celor Doisprezece Apostoli, Domnul a mai ales încă Şaptezeci de Apostoli 
mai mici, pe care i-a trimis să propovăduiască Evanghelia Sa: Iar după aceasta, 
Domnul a mai ales alţi şaptezeci (şi doi), şi i-a trimis cîte doi, înaintea feţei Sale, 
în fiecare cetate şi loc, unde însuşi avea să vină. Şi zicea către ei: Secerişul este 
mult, dar lucrătorii sînt puţini; rugaţi deci pe Domnul secerişului ca să scoată 
lucrători la secerişul Său. Mergeţi; iată, Eu vă trimit pe voi cape nişte miei în 
mijlocul lupilor. Nu purtaţi pungă, nici traistă, nici încălţăminte; şi pe nimeni să 
nu salutaţi pe cale. In orice casă veţi intra, întîi ziceţi: Pace casei acesteia (Luca 
10:1-5). Dar aşa cum unul dintre cei Doisprezece, Iuda, L-a vîndut pe Mîntuitorul, 
aşa şi dintre cei Şaptezeci s-au aflat unii care L-au părăsit, nu pentru a-L vinde, ci 
din cauza slăbiciunilor şi greutăţilor omeneşti. Şi de atunci mulţi dintre ucenicii 
Săi s-au dus înapoi şi nu mai umblau cu El (loan, 6 : 66). Aşa cum locul lui Iuda s- 



a împlinit prin alegerea altui Apostol, căci au pus [Apostolii] înainte pe doi: Pe 
losif, numit B ars aba, zis şi lustus, şipeMatia. Şi, rugîndu-se, au zis : Tu, Doamne, 
Care cunoşti inimile tuturor, arată pe care din aceştia doi l-ai ales, Ca să ia locul 
acestei slujiri şi al apostoiei din care Iuda a căzut, ca să meargă în locul lui. Şi au 
tras sorţi, şi sorţul a căzut pe Matia, şi s-a socotit împreună cu cei unsprezece 
apostoli (Fapte 1 : 23-26) ; aşa şi locurile acestor apostoli mai mici au fost umplute 
de alţii care au fost aleşi. Aceşti Şaptezeci de Apostoli mai Mici au lucrat aceeaşi 
lucrare a vestirii Evangheliei ca şi cei Doisprezece, fiind împreună-lucrători cu ei 
în răspîndirea şi zidirea Bisericii lui Dumnezeu în lume. Ei au îndurat multe 
suferinţe şi uneltiri de la oameni şi de la diavoli, dar credinţa lor tare şi dragostea 
arzătoare pentru Domnul Cel înviat i-a făcut biruitori ai lumii şi moştenitori ai 
împărăţiei Cerurilor. 

• Pomenirea Sfîntului Eustatie, episcopul sîrbilor 

Eustatie s-a născut în regiunea Budim din părinţi cu frică de Dumnezeu. De tînăr a 
fost tuns monah în Jicea; apoi a urcat pe culmile unor nevoinţe mai mari, la 
Mînăstirea Hilandar din Sfintul Munte Athos. După un timp, Eustatie a ajuns 
stareţul Hilandarului. Stareţ fiind, a fost apoi ales Episcop de Jicea iar după un 
timp Arhiepiscop al Sîrbilor. Eustatie a fost un om vestit prin milostenie, care şi-a 
păstorit turma cu dragoste şi cu zel. El a adormit cu pace la anul 1279 de la 
Hristos. La adînci bătrîneţi, pe patul morţii fiind, a strigat aşa înaintea ieşirii 
binecuvîntatului său suflet: „în mîinile Tale, Doamne, îmi dau sufletul meu." 
Sfintele sale moaşte sînt îngropate sub podeaua Bisericii Patriarhiei din Peci. 
Pomenirea famenului Reginei Etiopiei 

Sfintul Apostol Filip 1-a botezat pe acest famen, care era eunuc. După botezul său, 
eunucul s-a întors în patria sa şi a început să-L vestească pe Hristos. El a fost cel dintîi 
Apostol al Credinţei printre populaţiile de rasă neagră din Etiopia. Şi un înger al 
Domnului a grăit către Filip, zicînd: Ridică-te şi mergi spre miazăzi, pe calea care 
coboară de la Ierusalim la Gaza; aceasta este pustie. Şi ridicîndu-se, a mers. Şi iată 
un bărbat din Etiopia, famen, mare dregător al Candachiei, regina Etiopiei, care era 
peste toată vistieria ei şi care venise la Ierusalim ca să se închine, Se întorcea acasă; 
şi, şezînd în carul său, citea pe prorocul Isaia. Iar Duhul i-a zis lui Filip: Apropie-te 
şi te alipeşte de carul acesta. Şi alergînd, Filip l-a auzit citind pe prorocul Isaia şi i~a 
zis: înţelegi, oare, ce citeşti? Iar el a zis: Cum aş putea să înţeleg, dacă nu mă va 
călăuzi cineva? Şi a rugat pe Filip să se urce şi să şadă cu el. Iar locul din Scriptură 
pe care-l citea era acesta: „ Ca un miel care se aduce spre junghiere şi ca o oaie fără 
de glas înaintea celui ce-o tunde, aşa nu şi-a deschis gura sa. Intru smerenia Lui 
judecata Lui s-a ridicat, şi neamul Lui cine-l va spune? Că se ridică de pe pămînt 
viaţa Lui. " Iar famenul, răspunzînd, a zis lui Filip: Rogu-te, despre cine zice prorocul 
acestea, despre sine, ori despre altcineva? Iar Filip, des chizînd gura sa şi începînd de 
la scriptura aceasta, i-a binevestit pe lisus. Şi, pe cînd mergeau pe cale, au ajuns la o 
apă; iar famenul a zis: Iată apă. Ce mă împiedică să fiu botezat? Filip a zis: Dacă 
crezi din toată inima, este cu putinţă. Şi el, răspunzînd, a zis: Cred că lisus Hristos 
este Fiul lui Dumnezeu. Şi a poruncit să stea carul; şi s-au coborît amîndoi în apă, şi 
Filip şi famenul, şi l-a botezat. Iar cînd au ieşit din apă, Duhul Domnului a răpit pe 
Filip, şifamenul nu l-a mai văzut. Iar el s-a dus în calea sa, bucurîndu-se. Iar Filip s- 
a aflat în Azot şi, mergînd, binevestea prin toate cetăţile, pînă ce a sosit în Cezareea 
(Fapte 8: 26-40). 
Famenul a primit moarte de mucenic şi s-a învrednicit de împărăţia lui Dumnezeu. 

• Pomenirea SJîntului Cuvios Mucenic Onufrie de la Mînăstirea Hilandar (Sfîntul 



Munte Athos) 

In frageda sa tinereţe, Onufrie s-a tulburat împotriva părinţilor săi şi, ca să se 

răzbune, a declarat în faţa turcilor că se va converti la islam. Imediat după aceasta 

i-a părut rău pentru cuvintele lui şi a plecat la Hilandar unde s-a tuns monah. 

Chinuit de glasul conştiinţei, Onufrie a hotărît să se întoarcă la locul lepădării sale 

şi să primească moarte de mucenic. Cu această hotărîre şi cu binecuvîntările 

duhovnicului său, el a plecat la Tîrnovo, în Bulgaria, unde a apărut în faţa turcilor, 

s-a declarat creştin, şi şi-a bătut joc de Mohamet. Din această cauză el a fost 

decapitat pe data de 4 ianuarie 1818, la vîrsta de treizeci şi doi de ani. Trupul 

acestui atlet al credinţei nu s-a păstrat, deoarece turcii l-au aruncat în mare. 

Cîntare de laudă la Sfinţii Şatpezeci de Apostoli 

O, atleţilor ai Crucii, fiilor ai luminii, 

Voi vii sînteţi şi acum, O, Copiilor ai veacului viitor, 

Căci precum Hristos, nici voi nu aţi murit, 

Ci trăiţi viaţa cea pururea nestricăcioasă. 

Stăpînul, Dătătorul Cununilor, v-a încununat şi pe voi 

Pentru Numele Său cel sjînt; căci L-aţi vestit cu putere 

In faţa împăraţilor şi mai marilor acestei lumi, 

Şi în faţa sălbaticilor voştri chinuitori. 

Pe Dumnezeu L-aţi slujit, iar lumea v-a răsplătit cu chinuri. 

Lui Hristos I-aţi urmat, O, dumnezeieştilor albine ale lui Hristos! 

Lumea o aţi umplut de dulceaţă; vasele aţi umplut! 

Sufletele le-aţi mîngîiat, patimile aţi potolit, 

Cu dulceaţa Evangheliei viaţa o aţi îndulcit, 

Cu mireasma lui Hristos pămîntul aţi cădit, 

O voi, sarea, lumina şi tămîia lumii. 

Şaptezeci de Fraţi, cu unirea dragostei legaţi 

Precum ramurile unui singur trunchi, în Hristos crescuţi. 

Şaptezeci de Stele pe Soarele Hristos înconjurînd 

împreună cu îngerii şi cu Preacurata 

In bucurie negrăită vă veseliţi. 

O Biruitorilor ai acestui veac stricăcios, 

Sfinţilor Apostoli, pe voi vă slăvim şi vouă vă mulţumim, 

Căci din sîngele vostru dreptatea a înflorit. 

Cugetare 

Dumnezeu aude rugăciunile drepţilor. Vedem aceasta limpede din vieţile lui Moise, 

Ilie, şi altor drepţi şi proroci ai Vechiului Testament precum şi din vieţile tuturor 

sfinţilor, Apostoli, mucenici şi cuvioşi. în vremea în care Sfînta Genoveva ducea o 

viaţă de aspră nevoinţă la Paris, s-a întîmplat ca Attila şi hunii săi sălbatici să 

înconjoare Parisul. Toţi locuitorii lui au căzut în frică şi în cutremur, aşteptîndu-se din 

ceas în ceas ca Parisul să fie cucerit de huni. Atunci Sfînta Genoveva a chemat 

poporul la post şi la rugăciune în faţa lui Dumnezeu, arătînd că doar de la El va veni 

izbăvirea de dezastru. Mulţi bărbaţi şi femei au ascultat chemarea Sfintei Genoveva şi 

au început să postească şi să se roage lui Dumnezeu. Sfînta Genoveva însăşi s-a retras 

în post aspru şi în rugăciune fierbinte către Dumnezeu. După puţin timp, fără nici un 

motiv înţeles, duşmanii au despresurat zidurile Parisului şi s-au îndreptat către un alt 

loc. Ceea ce nu poate ascuţişul săbiei multor păcătoşi, poate rugăciunea unui drept. 

Luare aminte 

Să luăm aminte la bogăţia puterii lui Dumnezeu, la înţelepciunea şi iubirea Lui: 



• La bogăţia puterii, înţelepciunii şi iubirii, care toate se văd din natură, Creaţia lui 
Dumnezeu. 

• La bogăţia puterii, înţelepciunii şi iubirii care au fost descoperite lumii prin 
Domnul nostru lisus Hristos. 

Predică Despre cetăţenii care nu sînt din lume 

Ei nu sînt din lume, precum nici Eu nu sînt din lume (loan 17:16). Stăpînul Hristos nu 
este din lumea aceasta, ci El doar a luat trupul lumii acesteia. Adică El este împăratul 
care S-a îmbrăcat în chip de rob pentru a 

mîntui omenirea din robia păcatului, a materiei şi a lui Satan. Cum e împăratul, aşa 
sînt şi ostaşii Lui. Căci nici aceştia, după duh, nu sînt din lume: căci ei nu sînt în 
legături, ci sînt liberi, şi nu sînt sclavi, ci stăpîni. Ei nu sînt stricăcioşi, ci 
nemuritori, nu sînt căzuţi, ci mîntuiţi. Aşa sînt toţi ostaşii aleşi ai lui Hristos, care 
au gustat nemurirea de bună voie, care au respins lumea şi s-au unit cu El şi l-au 
rămas credincioşi Lui pînă la ultima lor suflare pe pămînt. Avva Moise a spus: 
„Nimeni nu poate intra în oştirea lui Hristos dacă nu se face pe sine în întregime 
foc; dacă nu se scîrbeşte mai întîi de toată mărirea şi odihna, dacă nu taie de la sine 
toată dorinţa cea trupească; şi dacă nu ţine cu toată străşnicia toate poruncile lui 
Dumnezeu." Iuda a fost ales, dar a căzut, căci a iubit mai mult temniţa decît 
palatul împărătesc, robia mai mult decît libertatea, putreziciunea mai mult decii 
nemurirea, pierderea vieţii mai mult decît mîntuirea ei. Dar ceilalţi apostoli aleşi, 
mari şi mici, l-au rămas credincioşi lui Hristos pînă la sfirşit, şi au luat cununile 
biruinţei pentru care sînt slăviţi de oameni pe pămînt şi de îngeri în ceruri. Iată 
deci că sînt slăviţi şi pe pămînt şi în ceruri. Cei care sînt slăviţi doar în lume pier 
odată cu lumea, pe cînd cei care sînt slăviţi de Hristos sînt mîntuiţi de Hristos. 
Căci slava lumii este moarte, pe cînd a lui Hristos este viaţă, viaţă fără bătrîneţe şi 
fără de moarte. 

O Nemuritorule Doamne, chiar dacă sîntem din lume după trupul şi păcatele 
noastre, alege-ne pe noi pentru oştirea Ta, oştirea cea după duh, înţelepciune şi 
iubire, care nu este din lume. Aşa încît murind lumii, să putem trăi împărăţiei Tale 
celei nemuritoare împreună cu îngerii, apostolii şi sfinţii, pentru dragostea şi 
rugăciunile Sfinţilor Tăi Apostoli. 
Căci Ţie se cuvine slava şi mulţumită în veci, Amin. 

5 Ianuarie 

• Pomenirea Sfîntului Sfinţit Mucenic Teopempt şi a Sfîntului Mucenic Teona 
In timpul persecuţiilor lui Diocleţian, Teopempt, Episcopul Nicomidiei, a fost 
printre primii care au suferit mucenicia pentru Hristos. Teopempt a fost adus în 
faţa împăratului care 1-a ameninţat cu moartea dacă nu se leapădă de Hristos. La 
această ameninţare, Episcopul a răspuns: „Scris este, împărate, Nu vă temeţi de cei 
ce ucid trupul iar sufletul nu pot să-l ucidă (Luca 12:4; Matei 10:28). Stăpînire ai 
doar asupra trupului meu. Fă cu el cum pofteşti." Teopempt a fost bătut cu 
sălbăticie, a fost înfometat şi torturat în multe feluri. La urmă 

împăratul a chemat un vrăjitor pe nume Teona, care să-l înfnngă pe acest bărbat 
dumnezeiesc prin magie. Teona a topit cea mai puternică otravă într-o apă pe care 
i-a dat-o Episcopului să o bea. Teopempt a făcut semnul sfintei cruci asupra 
paharului şi a băut otrava. Văzînd că ea nu are nici un efect asupra lui Teopempt, 
Teona s-a întors cu faţa către împărat şi a strigat: „Şi eu sînt creştin şi mă închin în 
faţa Celui Răstignit!" Amîndoi au fost osîndiţi la moarte în anul 298 de la Hristos: 
Teopempt a fost decapitat, iar Teona a fost îngropat de viu. Ei au primit moartea 



mucenicească cu cinste şi s-au făcut cetăţeni ai împărăţiei lui Hristos. 

• Pomenirea Sfîntului Proroc Miheia întîiul 

Acest Miheia a fost contemporanul Sfîntului Proroc Ilie. El a prezis sfîrşitul cel 
rău al regelui Ahav în bătălia contra asirienilor (I Regi, cap. 22, II Cronici, cap. 
18). Prorociile acestui Miheia nu au fost niciodată aşezate în scris. Celălalt Proroc 
Miheia a fost cel care a vestit naşterea Mîntuitorului în Betleem: Şi tu, Betleeme 
Efrata, deşi eşti mic între miile lui Iuda, din tine va ieşi Stăpînitor peste Israel, iar 
obîrşia Lui este dintru început, din zilele veşniciei (Miheia 5:1). Acestălalt Miheia 
este autorul uneia dintre cărţile profetice ale Vechiului Testament. 

• Pomenirea Sfintei Cuvioase Sinclitichia 

Sinclitichia era de neam macedonean, şi a fost educată la Alexandria. 
Fiind bogată şi de neam înalt era cerută în căsătorie de mulţi tineri, dar ea i-a 
respins pe toţi, a fugit din casa părintească şi s-a închinoviat într-o mînăstire. 
Trăind în mari nevoinţe, în posturi şi în rugăciune, a ajuns în al optzecilea an al 
vieţii ei. Sfaturile ei către maici s-au socotit ca o comoară duhovnicească de 
mărgăritare, căci această maică a ajuns pe culmile înţelepciunii nu prin studiul 
cărţilor ci prin mari suferinţe, dureri, privegheri de zi şi de noapte şi împreună- 
vorbiri cu puterile cereşti. Ea a trecut la cele veşnice în anul 350 de la Hristos. 
Printre multe alte cuvinte de înţelepciune, Sfînta Cuvioasă Sinclitichia spunea: „în 
timpul posturilor, nu vă feriţi de post pe cuvînt de boală sau de neputinţă, căci iată, 
şi cei sănătoşi şi cei tari care nu postresc cad întru aceleaşi boli." Şi încă: „Aşa 
cum comoara descoperită repede este tîlhărită de cei fără de lege, aşa şi virtuţile 
sufletului, cînd sînt făcute cunoscute, se pierd şi se risipesc." 

• Pomenirea Sfintei Cuvioase Apolinaria 

Apolinaria era fiica lui Antemie, regentul împăratului adolescent Teodosie cel Mic. 

Ea era fiica cea mai mare a lui Antemie, cea mai mică fiică a lui suferind de 

nebunie. Apolinaria, care nu dorea să se mărite deoarece în inima ei se făgăduise 

lui Hristos, se retrase în pustia egipteană. Luînd haine de bărbat şi numele de 

Dorotei, Apolinaria intră într-o mînăstire de bărbaţi, unde a dus o viaţă de nevoinţe 

aspre, ridicîndu-şi sufletul către Dumnezeu, cu dragoste fierbinte pentru Ziditorul 

ei şi a toate. Cineva 1-a sfătuit pe regentul imperial Antemie să-şi trimită fiica 

nebună la asceţii din pustie, spunîndu-i că aceştia pot să o vindece. După Pronia 

lui Dumnezeu, s-a întîmplat că sora mai mare, prin puterea rugăciunii, a vindecat 

desăvîrşit nebunia surorii ei mai mici. Numai la moarte s-a dezvăluit taina 

Apolinariei, că a fost femeie, iar nu părutul bărbat Dorotei. Marea vitejie a acestei 

sfinte fecioare a rămas multora ca un exemplu luminos de mîntuire, de-a lungul 

veacurilor. Ea a murit în anul 470 de la Hristos. 

Cîntare de laudă la Sfintele Apolinaria şi Sinclitichia 

Aceste nevinovate fecioare, de dragul lui Dumnezeu şi al mîntuirii sufletelor 

lor, 

S-au făcut credincioase următoare lui Hristos. 

Lepădat-au plăceri, rîsete şi luxuri 

Şi sufletele şi-au ridicat către lumea puterilor celor de sus. 

Trupurile lor slabe ca nişte torţe aprinse s-au făcut 

Din care prin Duhul Sflnt sufletele lor au luminat minunat. 

Ele au luminat veacul şi veacurile de după ele, 

Arătînd calea spre bucuriile cereşti, împreună cu sfinţii îngeri. 

O Apolinario şi Sinclitichio! 

în inimile voastre străluceşte Duhul Sfînt 



Care vă întăreşte; El vă poartă şi vă povăţuieşte, 

El v-a făcut mirese ale lui Hristos. 

Rugaţi-vă lui Dumnezeu pentru noi O! Preaminunatelor luptătoare, 

O, bravelor femei, O, nemuritoarelor fecioare! 

6 Ianuarie 

• Sfîntul Botez al Domnului Dumnezeului şi Mîntuitorului nostru lisus Hristos 

(Arătarea Domnului) 

Cînd Domnul nostru a ajuns la vîrsta de treizeci de ani de viaţă pe pămînt, El Şl-a 

început lucrarea Sa mîntuitoare de povăţuire a oamenilor. El însuşi a făcut arătat 

oamenilor acest «început la începuturilor» prin botezul Său în rîul Iordan. Sfîntul 

Chirii al Ierusalimului spune: «începutul lumii - apa; începutul Veştii celei Bune - 

Iordanul». La vremea botezului Domnului cu apă, taina care s-a propovăduit lumii, 

taină prorocită în Vechiul Testament, şi doar întunecat şi în ghicituri cunoscută de 

vechiul Egipt şi de vechea Indie, a fost Taina Sfintei Treimi. Tatăl S-a descoperit 

auzului oamenilor, Duhul S-a descoperit vederii oamenilor, iar Fiul S-a descoperit 

chiar atingerii oamenilor. Tatăl L-a mărturisit în auzul oamenilor pe Fiul Său, Fiul a 

fost botezat în ape, iar Duhul Sfînt în chip de porumbel S-a purtat deasupra acelor 

ape. Cînd loan Botezătorul a mărturisit şi a spus: Iată Mielul lui Dumnezeu Cel care 

ridică păcatul lumii (loan 1 :29), şi cînd L-a cufundat şi L-a botezat pe Mîntuitorul în 

Iordan, atunci s-a arătat oamenilor misiunea lui Hristos în lume, şi calea mîntuirii 

noastre. Anume că Domnul a luat asupra Sa păcatele omenirii, a murit sub ele 

(cufundarea) şi apoi a înviat (ieşirea din apă); şi că şi noi trebuie să murim omului 

nostru vechi şi păcătos, ca să ne facem la fel vii, curăţiţi, şi înnoiţi. Acesta este 

Mîntuitorul nostru şi aceasta este calea mîntuirii. Praznicul Botezului Domnului (în 

greceşte Teofania, sau Arătarea Domnului), se mai cheamă şi Praznicul Luminării. Ne 

luminează pe noi Botezul Domnului în Iordan pentru că ne arată taina lui Dumnezeu 

Celui Treimic, taina Celei de o Fiinţă şi Nedespărţitei Treimi. Acesta este un fel de 

luminare. Iar al doilea este că prin botez flecare dintre noi se luminează prin aceea că 

este înfiat de Părintele Luminilor, prin Jertfa Fiului şi puterea Duhului Sfînt. 

Cîntare de laudă Ia Sfînta Treime 

O ! Sfinte Dumnezeule, Făcătorule a toate, 

Tot ceea ce cu Cuvîntul Tău creezi, cu Duhul Tău sfinţeşti! 

O Sfinte Tare, tare în suferinţă, 

Tu pentru lume către moarte mergi şi pentru lume, înviezi! 

O! Sfinte/ară de moarte, noi pre Tine în veci Te lăudăm! 

Preasflntă Treime, Tată, Fiule, şi Duhule Sfinte, miluieşte-ne pre noi! 

Tată, Care la rîul Iordan cu Glas Te-ai auzit din cer, 

Duhule, Care ca un Porumbel Alb deasupra rîului Te-ai purtat, 

Fiule, Care de Prorocul loan Te-ai botezat, 

O! Trei Raze de Lumină care Lumina aţi arătat, 

O! Treime Sfîntă Care ochilor noştri Te-ai descoperit, 

Noi cu glas pre Tine Te lăudăm! 

Preasfîntă Treime, Tată, Fiule, şi Duhule Sfinte, miluieşte-ne pre noi! 

Cugetare 

Cîndva minciunile ereticilor bîntuiau Biserica lui Dumnezeu Care acum din nou este 

bîntuită de basmele celor căzuţi de la Dumnezeu. Dar prin dăinuirea în Credinţă, prin 

rugăciunea sîrguitoare, prin mărturisirea Credinţei şi chiar prin mucenicia pentru 

Credinţă, Biserica a rămas nebiruită pînă acum. Acestea sînt singurele metode prin 

care pot fi biruite noile molime care se năpustesc asupra Bisericii. Biserica lui 

Dumnezeu, Vasul Adevărului Dumnezeiesc, va triumfa pînă la sfîrşit. Pierit-a 



pomenirea vrăjmaşului cu sunet (Ps. 9 : 6). Sfîntul Clement din Alexandria aşa a spus 

despre eretici: «Cei care cad în erezii rătăcesc prin pustii, căci L-au părăsit pe Unul 

Adevăratul Dumnezeu, înstrăinaţi de Dumnezeu, ei caută apă în deserturi, ei strîng 

roade putrede cu mîinile lor şi se sălăşluiesc în locuri pustii şi iară de apă». Aşa se 

poate spune şi astăzi despre toţi aşa-zişii cugetători şi filosofi care avansează ipoteze 

pe baza propriei lor imaginaţii iar nu pe baza adevărului lui Dumnezeu. 

încă o cugetare 

Roade, roade voieşte Dumnezeu de la tot pomul ce viază, adică de la tot omul. Toate 

celelalte voite şi iubite de oameni - poziţie socială, putere, faimă, sănătate, bani şi 

cunoaştere - nu sînt decît frunzele pomului. Iată securea stă la rădăcina pomilor şi tot 

pomul care nu face roadă bună se taie şi se aruncă în foc (Matei 3:10). Pînă şi 

popoarele necreştine din timpurile vechi preţuiau faptele bune mai mult decît 

cuvintele frumoase. Cu atît mai mult aceasta trebuie să fie legea printre următorii lui 

Hristos. La un sfat al atenienilor, la care erau prezenţi şi reprezentanţi ai spartanilor, 

un anume bătrîn trecea printre rînduri, căutînd un loc să şeadă. Atenienii şi-au ras de 

el, ne-eliberînd nici un loc pe bancă pentru bătrîn. Cînd bătrînul a ajuns la locul 

spartanilor, aceştia toţi 

s-au ridicat în picioare lăsîndu-1 pe bătrîn să şeadă mai întîi. Văzînd aceasta, 

ateninenii i-au lăudat pe spartani în termenii celei mai înalte elocinţe. Spartanii au 

răspuns: 

„Atenienii sînt cei care cunosc binele, dar nu-1 fac." Oricine face fapte bune se 

aseamnă copacului care aduce roadă multă grădinarului său. Iar izvorul faptelor 

bune în om este inima cea bună şi iubitoare de Dumnezeu. 

Luare aminte Ia înţelesul Sărbătorii 

Să luăm aminte la înţelesul Botezului Domnului în Iordan: 

• La smerita Lui venire la Iordan ca un necunoscut faţă de toţi, în afară de loan ; 

• La cufundarea Lui în apă, la purtarea Porumbului pe deasupra Capului Lui, şi 
la Vocea Tatălui Care S-a auzit de Sus. 

încă o luare aminte 

Să luăm aminte la desăvîrşirea lui Adam, primul om creat: 

• La cît de aproape se afla el de Dumnezeu; 

• La puterea, înţelepciunea şi frumuseţea pe care le avea el de la Dumnezeu; 

• La cum întreaga zidire se supunea puterii lui Adam, pe cînd acesta încă nu 
păcătuise. 

Predică Despre Taina Dumnezeieştii Treimi 

Căci trei sînt care mărturisesc în cer : Tatăl, Cuvîntul şi Sfîntul Duh, şi Aceştia trei 

Una sînt. Şi trei sînt care mărturisesc pe pămînt: Duhul şi apa şi sîngele, şi aceşti trei 

mărturisesc la fel (I loan 5 : 7-8). 

Cînd citim Sfintele Scripturi, trebuie să fim atenţi la fiecare cuvînt. Cititorul grăbit 

nu observă deosebirea pe care Evanghelistul o face între Treimea Cerească şi cea 

pămîntească. Căci despre Treimea Cerească el spune: şi Aceştia trei Una sînt. Iar 

despre treimea pămîntească el spune: şi aceşi trei mărturisesc la fel. între cele 

două este o mare deosebire. Tatăl, Fiul, şi Duhul sînt Una, pe cînd Duhul, apa şi 

sîngele mărturisesc la fel dar nu sînt una. Toţi 

oamenii de pe pămînt sînt împreună la fel, dar nu sînt una. Apa şi sîngele sînt 

trupul iar duhul este duhul. «Căci trupul pofteşte împotriva duhului iar duhul 

împotriva trupului» (Galateni 5 :17). Şi totuşi, chiar dacă nu sînt una, sînt totuşi 

împreună. Cînd omul moare legătura se rupe, încetează să mai existe. Apa şi 

sîngele merg într-o parte, iar duhul merge în altă parte. Pe cînd Persoanele Sfintei 



Treimi Celei din Ceruri nu numai că sînt împrună, dar sînt şi una. 

Mai este o treime şi în cerul din lâuntrul omului care ar trebui să fie nu doar o 

armonie, ci chiar o unime, aşa încît omul să fie binecuvîntat şi în această lume şi în 

cealaltă. Aceasta este unirea dintre minte, inimă şi voinţă. Cîtă vreme acestea sînt 

doar împreună, omul se va afla mereu în război cu sine însuşi şi cu Treimea Cea 

Cerească. Dar cînd acestea trei devin una, cînd nici una dintre ele nu le ţine pe 

celelalte două în sclavie, atunci omul se umple de pacea lui Dumnezeu care 

covîrşeşte orice minte (Filipeni 4 :7), orice cuvînt al omului, orice explicaţie, orice 

teamă şi orice tristeţe. Atunci micul cer dinlăuntru! omului începe să semene cu 

marele cer al lui Dumnezeu, iar în om începe să se arate chipul şi asemănarea lui 

Dumnezeu. 

O, Doamne Cel în Treime închinat şi Slăvit, ajută-ne nouă să semănăm măcar cu 

cei care îţi seamănă Ţie. 

Căci a Ta este slava şi mulţumită în veci, Amin. 

încă o predică Despre neputinţa noastră atunci cînd sîntem departe de Stăpînul 

Hristos 

Căci fără mine nu puteţi face nimic (loan 15:5) 

Domnul nostru nu obişnuia să vorbească în cuvinte mari. Nici un cuvînt rostit 

vreodată în lume nu a fost mai bine cîntărit decît cuvintele rostite de El. Cînd 

Domnul nostru spune că fără El nu putem face nimic, atunci noi trebuie să 

înţelegem acest lucru chiar aşa cum a fost rostit, adică literal. Aici, el vorbeşte de 

cele bune, iar nu de cele rele. Noi nu putem face nici un fel de faptă bună fără 

Hristos, pe lîngă Hristos sau în contra lui Hristos. El este proprietarul, dătătorul şi 

inspiratorul oricărui bine. Nici un fel de bine nu există în afara Lui, după cum nici 

un fel de rău nu se află în El. Domnul nostru a spus: Eu sînt Viţa, voi sînteţi 

mlădiţele (loan 15:5). Ce pot face mlădiţele fără butuc? Oare mai pot ele creşte şi 

rodi? Nu, ele nu mai sînt bune decît de lemn de foc. 

Oricît s-ar gîndi şi s-ar strădui, omul nu poate concepe nici un fel de bine care să 

nu se afle în Hristos şi care să nu răsară din Hristos. Cine spune că 

se pot face fapte bune şi umanitare şi în afară de Hristos, atunci să ştiţi că acele fapte 

sînt stricate în chiar miezul lor fie de slavă deşartă fie de egoism. Omul, fără Hristos, 

se aseamănă mlădiţelor care s-au tăiat de pe butuc, însuşi Domnul ne-a spus aceasta. 

Viţa este ascunsă vederii, dar ramurile se pot vedea de către toţi. Şi cu toate acestea şi 

strugurii şi mlădiţa atîrnă de viţă. Viţa binelui atotbun creşte din inima lui Dumnezeu 

Tatăl şi este udată de dulceaţa Duhului Sfint. O Stăpîne Doamne Cel în Treime, 

închinat şi slăvit, miluieşte-ne şi ne mîntuieşte pre noi! 

Căci Ţie se cuvine slava şi mulţumită în veci. Amin. 

7 Ianuarie 

• Soborul Sfîntului Slăvitului Proroc, înaintemergător şi Botezător al Domnului, 
loan 

Cum cea mai mare misiune a vieţii Sfîntului loan pe pămînt a fost aceea că L-a 
botezat pe Domnul nostru în rîul Iordan, în ziua următoare Botezului Domnului 
Biserica a rînduit prăznuirea pomenirii acestui mare şi slăvit Proroc. De această 
sărbătoare este legată şi pomenirea despre mîna înaintemergătorului. Sfintul 
Evanghelist Luca a dorit să mute trupul lui loan din Sevastia, unde Sfintul Proroc 
fusese omorît de Irod, în Antiohia, care era patria lui Luca. El nu a reuşit însă să 
obţină şi să mute în Antiohia decît mîna dreaptă a S f . loan, care s-a păstrat în 
Antiohia pînă în secolul al X-lea, cînd a fost mutată la Constantinopol. 4 De acolo ea a 



dispărut în timpul stăpînirii turcilor. 

4 Cf. Mineiul pe Ianuarie (Bucureşti: Ed. Inst. Bibi. şi de Misiune al BOR, 1997, p. 159): «Sfîntul 
Evanghelist Luca, ajungînd în cetatea Sevastiei [...] şi luînd de acolo mina dreaptă a prorocului, a adus- 
o în cetatea lui, la Antiohia, unde prin ea s-au săvîrşit multe minuni. Una dintre aceste minuni este şi 
aceasta: Un balaur îşi avea cuibul în preajma cetăţii Antiohiei. Pe acest balaur, locuitorii păgîni de 
acolo îl socoteau a fi dumnezeu şi- 1 cinsteau cu jertfe, în toţi anii; iar jertfa adusă lui, era un om. 
Balaurul tîrîndu-se afară din cuibul său, şi arătîndu-se înspăimîntător la vedere, căsca gura mare, lua 
jertfa şi o sfişia cu dinţii. 

Şi trecînd timpul, a venit şi rîndul unuia dintre creştini să dea pe fiica sa balaurului. De aceea tatăl fetei 
alese ca jertfă se ruga lui Dumnezeu şi sfintului loan Botezătorul ca să i se izbăvească fiica de moartea 
cea amară. Şi i s-a luminat cugetul să facă următorul lucru: a cerut să se închine la sfinta mîna a 
sfintului loan; şi în timp ce săruta mîna, el a rupt cu dinţii, în ascuns, degetul cel mare de la mîna 
sfintului; şi dobîndind ceea ce dorea, a ieşit din biserică. Iar 

Există multe pomeniri ale Sfintului loan Botezătorul de-a lungul anului bisericesc, 
dar aceasta este cea mai slăvită dintre ele. în Sfintele Evanghelii, între persoanele 
care s-au aflat în jurul Mîntuitorului, Sfintul loan Botezătorul are un loc cu totul 
aparte prin naşterea sa minunată şi prin viaţa sa în lume, prin aceea că a botezat 
mulţimi de oameni cu botezul pocăinţei şi L-a botezat pe însuşi Mîntuitorul, şi în 
sfîrşit, prin felul tragic în care a părăsit lumea aceasta. Curăţia lui era atît de înaltă 
încît cu adevărat este numit de Biserică înger în trup. Sfîntul loan se deosebeşte de 
prorocii dinaintea lui prin aceea că L-a şi arătat cu mîna pe Cel despre Care a 
prorocit. 

Se spune că în fiecare an la această sărbătoare a Sfintului, episcopul [Antiohiei] 
aducea şi mîna Sfintului loan înaintea poporului. Uneori mîna apărea cu degetele 
desfăcute, iar alteori strînse. în primul caz se arăta că anul va fi plin de roade, iar 
în al doilea că va fi lipsă de roade şi foamete. 
• Pomenirea Sfintului Mucenic Atanasie 

Acest mucenic al lui Hristos a fost un om simplu şi sărac dar bogat în credinţă şi 
înţelept prin Duhul lui Dumnezeu. Odată, fără să vrea, Atanasie a intrat într-o 
dispută pe tema credinţei cu un turc. Turcul era om educat şi îndemînatic la 
vorbire, dar Atanasie s-a luptat cu toată puterea să arate adevărul Credinţei 
Creştine şi neadevărul celei islamice. După aceasta, s-au despărţit, în ziua 
următoare Atanasie a fost chemat în faţa judecătorului. Turcul se afla acolo ca 
acuzator. Cînd judecătorul i-a poruncit lui Atanasie să-şi renege Credinţa în 
Hristos şi să îmbrăţişeze islamul, cum chipurile i-ar fi declarat turcului cu o zi 
înainte, Atanasie a strigat „Prefer să mor de mii de ori decît să-mi părăsesc 
Credinţa mea în Hristos." Pentru aceasta a fost condamnat la moarte şi decapitat în 
anul 1700 după Hristos, la Smirna. Trupul său a fost îngropat în biserica Sfintei 
Cuvioasei Parascheva din acelaşi oraş. 

cînd a sosit ziua de jertfa şi era adunat tot poporul, a mers şi tatăl fetei, ducînd pe fiica sa. Şi 
apropiindu-se de balaur, care căsca gura şi aştepta jertfa, i-a aruncat în gîtlej sfintul deget al 
înaintemergătorului. Iar odată cu aceasta, balaurul a murit. Şi tatăl s-a întors acasă, cu fiica sa vie, 
povestind minunata izbăvire. Iar mulţimea poporului, minunîndu-se de această mare minune, a 
mulţumit lui Dumnezeu şi sfintului loan, zidind o biserică mare închinată sfintului. Se mai spune 
iarăşi că la praznicul înălţării cinstitei Cruci, era înălţată de arhiereu şi această cinstită mîna a 
Botezătorului. Şi cînd se înălţa, uneori se desfăceau degetele, iar alteori se strîngeau, şi desfacerea 
degetelor însemna belşug de roade, iar strîngerea, lipsă şi nerodire. » -n. tr. 
Cîntare de laudă la Sfintul înaintemergător şi Botezător loan 
Treizeci de ani de post şi rugăciune! 
Acestea nici fiarele munţilor nu lepo't îndura. 
Leul îşi potoleşte foamea şi răcnetul său străbate pustia 
Frunzele copacilor plîng la adierea vîntului 



Dar tu, nici plîngi nici răcneşti nici suspini 

Iar plîngerea ta pustia nu o aude. 

Spune-mi, oare om eşti? Şi numele tău care este? 

Cu oamenii vreodată vei dori să grăieşti? 

Eu sînt glasul, glasul, glasul ce vesteşte pre Cuvîntul 

Fiilor lui Israel; fost-am trimis să strig 

Pocăiţi-vă, popoare, căci iată, Stăpînul vine, 

Aduceţi roadă bună, fiecare după puterile voastre. 

lată-L că vine! O Minune a minunilor, 

în mijlocul apelor, din cer, un foc ascuns! 

Iată Mielul lui Dumnezeu păşeşte printre lupi! 

Lupilor, al vostru suflet lupesc curăţiţi-l în ape! 

Treizeci de ani de post şi rugăciune. 

Din trupul tău, în afară de glas, ce mai rămîne? 

Trupul tău topit e doar umbra glasului tău 

Care vesteşte: Iată Dumnezeu vine la noi! 

Trupul tău uscat ca trestia, Irod l-a ucis; 

Dar glasul nu a murit ci grăieşte, şi nimeni nu-lpoate opri. 

Al cui e glasul acesta? Chiar veacurile tremură la strigătul lui! 

Al unui leuflămînd? Nu, ci al bărbatului credinţei. 

Cugetare 

Sfîntul Vasile cel Mare a spus: „Omul nu este ceva văzut." Tot aşa cum o casă 

seamănă cu o altă casă, aşa şi omul pe dinafară seamănă cu un alt om. Fiecărei 

case i se dă cinstea care vine de la omul ce sălăşluieşte înăuntru; tot astfel şi 

omului i se dă cinstea care se cuvine duhului ce sălăşluieşte în inima lui. în sens 

fizic este limpede că nu casa este stăpînul, ci omul care trăieşte în ea, iar în sens 

spiritual, duhovnicesc, este limpede că nu înfăţişarea exterioară, adică trupul, este 

omul, ci trupul e doar casa în care sălăşluieşte omul ascuns al inimii. 

Luare aminte 

Să luăm aminte la înţelesul mergerii Domnului în Pustia Carantaniei: La cum, 

îndată după Botezul Său, S-a îndreptat spre post şi rugăciune; La cum, asupra celui 

de curînd botezat diavolul aduce uneltiri şi necazuri, mai ales dacă se află în post 

şi rugăciune; La cum El, ca un miel blînd, dar cu hotărîrea stăpînului, alungă de la 

Sine toată ispitirea vrăjmaşului. 

Predică Despre supunerea faţă de Voia lui Dumnezeu 

Facă-se Voia Ta, precum în cer, aşa şiprepămînt (Matei 6:10). 

Binecuvîntat fie Sfîntul Botezător loan în veci, căci a împlinit Vestea Cea Bună 

înaintea sosirii Veştii Celei Bune! Plecînd în pustie, el s-a dăruit întreg voii lui 

Dumnezeu, cu trupul şi cu sufletul. Voia lui Dumnezeu a împlinit-o în trupul său 

pe pămînt, ca şi în cerul sufletului său. Nici foamea nici fiarele sălbatice nu s-au 

apropiat de trupul său de-a lungul anilor lungi pe care i-a petrecut în pustie. Nici 

nu a fost sufletul său vătămat de tristeţe sau disperare din cauza singurătăţii, şi nici 

de mîndrie din cauza vederilor cereşti. El nu a căutat la oameni nici pîine şi nici 

cunoaştere, însuşi Dumnezeu i-a dăruit toate cele de trebuinţă, căci el însuşi se 

dăruise mai înainte cu totul voii lui Dumnezeu. 

El nici s-a îndreptat cu paşii spre pustie, nici a ieşit afară din ea. O cîrmă nevăzută 

de sus i-a călăuzit întreaga viaţă. Căci la ceasul în care a trebuit să iasă din pustie 

şi să iasă în întîmpinarea Domnului, s-a spus: Cuvîntul lui Dumnezeu a venit la 

loan (Luca 3:2). loan a vorbit ca un tînăr nevinovat despre vestirea ce o primise de 



la puterile cereşti: Şi eu nu-L cunoşteam pe El, dar Cel ce m-a trimis să botez cu 
apă, Acela mi-a zis: Peste Care vei vedea Duhul coborîndu-Se şi rămînînd peste 
El, Acela este Cel ce botează cu Duh Sfînt. Şi eu am văzut şi am mărturisit că 
Acesta este Fiul lui Dumnezeu (loan 1: 33-34). 

Cît de blînd şi de simplu vorbeşte despre cele cereşti! Şi cît de înfricoşător este el, 
întocmai ca un leu, atunci cînd strigă împotriva nelegiuirii oamenilor, a lui Irod şi 
Irodiadei! Mielul şi leul sălăşluiesc amîndoi în el. Cerul îi este la fel de aproape 
precum o mamă de pruncul ei. Voia lui Dumnezeu îi este tot atît de limpede 
precum îi sînt aproape îngerii din cer. 

O Atotînţelepte Doamne, călăuzeşte sufletele noastre în pustia vieţii acesteia după 
sfîntă voia Ta, aşa cum l-ai călăuzit şi pe Botezătorul! 
Căci a Ta este slava şi mulţumită în veci, Amin. 

8 Ianuarie 

• Pomenirea Sfinţilor Mucenici Iulian şi Vasilisa 

Aceştia erau din părinţi slăviţi şi bogaţi. Uniţi prin taina cununiei, ei au făgăduit să 
trăiască în curăţie ca frate şi soră. Şi-au împărţit toate averile lor săracilor şi s-au tuns 
amîndoi în monahism. Iulian a întemeiat mînăstire iar Vasilisa o chinovie, în 
mînăstirea lui Iulian vieţuiau cam zece mii de monahi iar în chinovia Vasilisei se 
nevoiau cam o mie de călugăriţe. Cînd au început sîngeroasele persecuţii ale lui 
Diocleţian, Vasilisa s-a rugat cu lacrimi lui Dumnezeu ca să nu se piardă nici una din 
călugăriţele ei de spaima torturilor îngrozitoare la care erau supuşi mărturisitorii lui 
Hristos; ca nici una să nu cadă de la Dreapta Credinţă. Dumnezeu a auzit ruga 
credincioasei Sale roabe şi de-a lungul a şase luni le-a primit la Sine pe toate cele o 
mie de călugăriţe, una cîte una, şi la sfîrşit, pe Vasilisa [care toate au adormit cu pace], 
înainte de a muri, Vasilisa le-a văzut în vedenie pe surorile ei călugăriţele care se aflau 
deja în cealaltă lume. Toate îi apăreau luminoase şi vesele precum îngerii lui 
Dumnezeu şi toate o îndemnau pe stareţa lor să vină la ele cît mai curînd. Spre 
deosebire de chinovia Vasilisei, mînăstirea lui Iulian a fost incendiată de persecutori, 
Iulian a fost torturat cu sălbăticie şi a murit în cele mai sîngeroase chinuri, în timpul 
schingiuirilor însuşi Mîntuitorul îl veghea şi îl întărea, astfel încît Iulian a îndurat pînă 
la sfîrşit mucenicia pentru Sfînta Credinţă şi Numele lui Hristos pe Care L-a slăvit 
pînă la ultima suflare, împreună cu Iulian au fost omorîţi prin tăierea capului Celsus şi 
Maronilla, adică fiul şi soţia chinuitorului Marcian, care privind la puterea cu care 
Iulian suferea chinurile s-au convertit şi ei la Credinţa în Hristos. Tot prin tăierea 
capului au mărturisit atunci şi douăzeci de soldaţi romani, şapte fraţi din acel oraş, 
presbiterul Antonie, şi un anume Anastasie pe care în timpul chinurilor sale Iulian l-a 
înviat din morţi cu rugăciunea. Toţi au mărturisit cu cinste pe Hristos şi au devenit 
cetăţeni ai împărăţiei cereşti cam pe la anul 313 după Hristos. 

• Pomenirea Sfîntului Cuvios Gheorghe Hozevitul 

Gheroghe şi-a dus viaţa de nevoinţe în veacul al şaptelea în Mînăstirea Hozeva din 
Ierihon, pe drumul ce vine de la Ierusalim, mînăstire în care mai întîi vieţuise ascetic 
Cuviosul loan Hozevitul. 

• Pomenirea Sfintei Domnica 

în timpul împărăţiei lui Teodosie, Domnica a venit din Cartagina la Constantinopol 
împreună cu alte patru tinere care nici ele nu erau botezate. Patriarhul Macarie le-a 
botezat şi le-a dat binecuvîntarea să trăiască ca monahii. Plină de zel Domnica s-a 
dăruit în întregime vieţii ascetice, zel pe care nu l-a slăbit pînă la adînci bătrîneţe. 
Ea s-a mutat la Domnul cam prin anul 474 după Hristos. Era atît de plină de Duhul 
Sfint încît putea să vadă ce va fi în viitor şi prin rugăciune să lucreze minuni. 



• Pomenirea Sfîntului Grigorie, Episcopul Ohridei 

Grigorie a fost învăţător şi păstor evlavios al turmei lui Hristos. El a murit în anul 

1012 după Hristos, şi în una din inscripţiile ce se află în Biserica Sfinta Sofia din 

Ohrida i se spune „Grigorie, cel atotînţelept." 

Cîntare de laudă la Sfinţii Iulian şi Vasilisa 

Legaţi prin căsătorie, dar şi mai legaţi prin Hristos, 

Unime duhovnicească sînteţi, cea mai tare dintre unimi. 

în Cartea Vieţii Duhul a scris numele voastre: 

„Fratele Iulian şi sora Vasilisa. " 

Pe toate le-aţi părăsit şi lui Hristos i-aţi urmat, 

Şi cînd a bătut ceasul pentru dragostea lui Hristos, 

Vieţile v-aţi pus pentru dragostea Soarelui celui în Trei Străluciri. 

Voi slava lumii aţi lepădat 

şi preaslăvindu-vă cu iubirea lui Dumnezeu 

ne-aţi lăsat nouă pildă de urmat a vieţii. 

O comoară a Bisericii, podoabă şi cinste! 

Minunat este sîngele vostru cel lucrător de minuni, Mucenicilor! 

Cugetare 

Pe una din pietrele Bisericii Sf. Sofia sînt săpate următoarele cuvinte: „Spălaţi-vă 

şi păcatele, nu numai faţa." Oricine intra în acea slăvită biserică citea inscripţia şi 

ţinea minte curăţenia sufletească pe care o porunceşte 

Credinţa Creştină: curăţenia sufletului, curăţenia inimii şi curăţenia minţii, în inima 

omului se află esenţa întregului om duhovnicesc. Domnul spune: Fericiţi cei curaţi cu 

inima (Matei 5:8). Curăţenia exterioară nu ne ajută deloc în dobîndirea împărăţiei 

Cerurilor. O, de-am investi tot atîta efort în spălarea păcatelor pe cît cheluim zilnic cu 

spălarea feţei şi trupului! Atunci s-ar vedea cu adevărat Dumnezeu în inimile noastre 

ca şi într-o oglindă! 

Luare aminte 

Să luăm aminte la cele trei ispitiri cu care Satan L-a ispitit pe Domnul nostru Ii sus 

Hristos: 

• Lăcomia pîntecelui: Ispitirea cu pîine 

• Slava deşartă: Ridcarea Lui pe aripa Templului; 

• Avariţia: spre care Satan L-a ispitit prin oferirea bogăţiilor întregii lumi. 
Predică Despre grija pe care trebuie să o aibă cei care cred că sînt în siguranţă 
De aceea, cel căruia i se pare că stă neclintit să ia seama să nu cadă (I Cor 10:12). 
Apostolul care sfătuieşte aceasta cunoaşte perfect natura umană, cu toate slăbiciunile 
ei. Zilnic se confirmă acest adevăr: anume că de îndată ce omul se îndreaptă din 
noroiul păcatului, el îndată se clatină şi cade din nou. De îndată ce se vindecă de 
păcatul zgîrceniei, el cade în păcatul slavei deşarte. Sau, de îndată ce întinde mîna şi 
miluieşte un sărac, este prăvălit în jos de trufie. Sau, de îndată ce se deprinde cu 
rugăciunea, îşi cască gura şi începe să-i vorbească de rău pe cei care încă nu sînt 
deprinşi cu ea. Sau, de îndată ce simte că Duhul lui Dumnezeu îl călăuzeşte pe cărarea 
mîntuirii, imediat se transformă în învăţătorul întregii lumi, lucru prin care, din 
păcate, îl alungă cu desăvîrşire pe Duhul Sffnt dinlăuntru! său. 

Cînd Domnul le-a prorocit ucenicilor Săi că se vor lepăda de El cu toţii şi că se vor 
risipi, atunci Petru, sigur pe credinţa sa, a strigat: Dacă toţi se vor sminti întru Tine, 
eu niciodată nu mă voi sminti (Matei 26:33). Văzîndu-i inima şi văzîndu-1 deja căzut 
în închipuire şi mîndrie, Domnul i-a răspuns: Adevărat zic ţie că în noaptea aceasta, 
mai înainte de a cînta cocoşul, de trei ori te vei lepăda de Mine (Matei 26:34). Şi cînd 
un asemenea Apostol a căzut cu o asemenea cădere cîtă vreme era în apropierea 



Mîntuitorului însuşi, de ce să credem că nouă nu poate să ni se întîmple? De aceea, 

fraţilor, atunci cînd ne ridicăm şi ne depărtăm de un anumit păcat şi stăm drepţi, să 

punem aceasta 

numai pe seama puterii şi milostivirii lui Dumnezeu iar nu pe seama noastră, să 

fim treji şi cu mare băgare de seamă la paza noastră cerînd cu lacrimi mila lui 

Dumnezeu, ca să nu cădem din nou, fie într-o parte, fie în cealaltă, ci să mergem 

drept pe calea cea dreaptă a lui Dumnezeu. 

O Atoatevăzătorule Doamne, ajută-ne nouă să mergem drept înaintea Feţei Tale 

prin Duhul, şi cînd ne ridicăm, ţine-ne pe noi drepţi ca să nu mai cădem niciodată! 

Căci a Ta este slava şi mulţumită în veci, Amin. 

9 Ianuarie 

• Pomenirea Sfîntului Mucenic Polieucl 

Oraşul armean Melitene a fost înecat de sîngele creştinilor, precum a fost şi 
întreaga ţară a Armeniei. Prima vărsare de sînge pentru Hristos în acest oraş a fost 
cea a Sfîntului Polieuct din anul 259 după Hristos, în timpul domniei lui Valerian. 
în acest oraş Melitene se aflau doi prieteni: atît Nearh cît şi Polieuct erau ofiţeri, 
dar Nearh era botezat iar Polieuct nu. Cînd a ieşit porunca persecutării creştinilor 
Nearh s-a pregătit de moarte; era însă trist că nu reuşise să-1 convingă şi pe 
prietenul său Polieuct să îmbrăţişeze Adevărata Credinţă, în ziua următoare 
Polieuct îi povesti prietenului lui visul pe care îl avusese în timpul nopţii: însuşi 
Domnul îi apăruse înconjurat de lumină, îl dezbrăcă pe Polieuct de hainele lui 
vechi, îl îmbrăcă în unele noi şi luminoase şi îl aşeză pe şeaua unui cal înaripat. 
După acestea Polieuct intră în oraş, sfîşie poruncile împăratului ce arătau torturile 
care îi aşteptau pe creştini, şi distruse multe statui ale idolilor. El a fost torturat şi 
condamnat la moarte. Cînd a fost dus la locul de ucidere, el a privit către Nearh, 
care se afla în mulţimea de oameni şi i-a strigat cu bucurie: „Mîntuieşte-te, 
prietene drag! Nu uita jur ămîntul veşnic al prieteniei noastre!" Mai tîrziu, Sfîntul 
Nearh a murit ca mucenic al lui Hristos, prin foc. Pomenirea Sfîntului Nearh se 
face la 22 aprilie. 

• Pomenirea Cuviosului Eustratie 

Eustratie se născuse în Tars. El era mare nevoitor şi om de rugăciune, în timpul 
celor şaptezeci şi cinci de ani petrecuţi în mînăstire Eustratie nu gustase niciodată 
somnul întins pe partea stîngă, ci întotdeauna numai pe partea 
dreaptă, în timpul dumnezeieştilor slujbe, de la început pînă la sfirşit, el repeta mereu 
încetişor, pentru sine: „Doamne miruieşte!" A murit în al nouăzeci şi cincilea an al 
vieţii sale. 

• Pomenirea Sfîntului Filip, Mitropolitul Moscovei 

Filip s-a născut pe 11 februarie în anul 1507 după Hristos. Odată, pe cînd era copil, a 
auzit, stînd la Dumnezeieasca Liturghie, cuvintele Scripturii: Nimeni nu poate sluji la 
doi domni (Matei 6:24). El s-a înspăimîntat la aceste cuvinte, ca şi cînd s-ar fi rostit 
anume şi numai pentru el, şi în acelaşi timp a fost luminat de ele. După scurt timp 
Filip s-a retras la Mînăstirea Soloveţk unde după după un timp lung şi greu de 
încercare a fost tuns monah, în timp, Filip a ajuns stareţ, a strălucit ca soarele şi 
întreaga Rusie a auzit de el. Aşa s-a făcut că Ţarul Ivan cel Groaznic 1-a convocat pe 
Filip să ocupe locul vacant de Mitropolit al Episcopiei Moscovei în anul 1566 după 
Hristos. Dar acest sfînt bărbat nu a putut să îndure cu indiferenţă atrocităţile la care se 
deda înfiorătorul ţar şi de aceea îl sfătuia şi îl mustra fără teamă. Ţarul însă a căutat 
martori mincinoşi împotriva lui Filip, a uneltit înlăturarea lui din scaun, a poruncit să 
fie îmbrăcat într-o rasă veche şi peticită şi 1-a întemniţat la Tver pe 23 decembrie 



1566. Malyiuta Skuratov, un intim al ţarului, a intrat în chilia lui Filip şi 1-a omorît 

înăbuşindu- 1 cu perna. La scurt timp după aceea, toţi cei care erau cunoscuţi ca fiind 

de partea lui Filip au murit de morţi rele. După mai mulţi ani, trupul sfîntului s-a aflat 

întreg, nestricat, şi înmiresmat, şi a fost mutat în Mînăstirea Soloveţk. 

Cîntare de laudă la Sfinţii Nearh şi Polieuct 

Nearh şi Polieuct, din ofiţeri ai Cezarului 

Ostaşi ai împăratului Ceresc v-aţi făcut. 

Unul botezat cu apă, celălalt cu sînge, 

Al doilea l-a întrecut pe primul şi mai întîiul dintre ei s-a făcut. 

O sfîntă întrecere, alergare vitează spre împărăţia lui Hristos! 

Polieuct a lepădat toate cele stricăcioase ale pămîntului, 

Care ca vîntul trec. Iar prin suferinţe năprasnice şi scurte veşnicia 

împărăţiei a cîştigat. 

Strălucită negustorie! Floarea ierbii s-a tăiat pentru cîştigul vieţii veşnice! 

Suferinţa trecătoare s-a îmbrăcat pentru slava nepieritoare! 

Rugaţi-vă lui Hristos, o Sfinţilor Ostaşi, 

Ca să nu piară sufletele noastre! 

Cugetare 

învăţîndu-i pe oameni desăvîrşirea iubirii, Biserica Ortodoxă îi învaţă totdeodată 

ascultarea deplină din care izvorăsc ordinea şi armonia între credincioşi. Credincioşii 

sînt datori ascultare faţă de preoţii şi episcopii lor. Sfintul Ignatie zice: „Vi se cere 

supunere fără făţărnicie; căci cel ce-şi dispreţuieşte episcopul pe care îl vede, îl va 

dispreţui şi pe Hristos, pe Care nu îl vede. Vă rog deci, sîrguiţi-vă să împliniţi toate în 

dumnezeiească unire, sub povăţuirea episcopilor voştri care ocupă locul lui Hristos, şi 

a preoţilor care sînt soborul apostolilor, şi să nu gîndiţi că sînt bune cele pe care le 

faceţi singuri şi rupţi de adunarea Bisericii." 

Luare aminte 

Să luăm aminte la toate virtuţile care se află în Persoana Mîntuitorului nostru lisus 

Hristos: 

• La cum fiecare virtute a Sa este deplină şi desăvîrşită, aşa cum nu a mai fost la 
nimeni pe acest pămînt; 

• La cum toate sînt în armonie una cu cealaltă, sporindu-se una pe cealaltă, şi 
strălucind una în cealaltă. 

Predică Despre grija mîntuirii aproapelui 

Nimeni să nu caute ale sale, ci fiecare pe ale aproapelui (I Cor 10:24). 
Acesta este principiul sfinţilor lui Dumnezeu, acum, în trecut, întotdeauna şi în 
veşnicie. Acesta este principiul pe care trebuie clădită societatea. Acesta este 
principiul pe care se clădeşte orice fel de societate umană bine-plăcută lui Dumnezeu 
şi prosperă. Acesta este principiul mîntuitor al oricărui fel de dificultate cu care luptă 
omul contemporan, luptă fără izbîndă şi fără nădejde. Sufletul sffnt se frămîntă cu ce 
le va găsi de dormit pentru noapte celor fără adăpost; cu ce îi va hrăni pe cei flămînzi, 
cu ce îi va îmbrăca pe cei goi. Sufletul sffnt se preocupă de acestea zi şi noapte, 
înălţînd rugi fierbinţi lui Dumnezeu ca să se mîntuiască şi aproapele lor; ca să se 
umple de harul lui Dumnezeu şi inima lor; ca să se îndrepte către Dumnezeu şi 
minţilor lor; ca răii să se întoarcă de la calea pierzaniei iar cei nestatornici în Credinţă 
să se întărească; ca cei care sînt statornici să afle sprijin şi să nu cadă; ca cei care 
au adormit să ajungă şi să vadă Faţa lui Dumnezeu; iar ca cei ce trăiesc să fie şi ei 
scrişi în Cartea Vieţii din împărăţia Luminii. 

Fiţi deci cu băgare de seamă, fraţilor, cum în acelaşi fel, cuvînt cu cuvînt, diavolul îşi 
formulează şi el principiul lui ucigaş şi antisocial. Acest principiu drăcesc spune: să 



nu ne preocupe cum să ne păzim propriile trupuri de întinăciunea păcatului, ci fiecare 
să privească mai curînd la trupurile celorlalţi în scopul de a le îmbolnăvi şi ucide. Să 
nu ne ocupăm de sufletele noastre, cum am face să le putem mîntui, ci mai curînd să 
gîndim zi şi noapte la sufletele celorlalţi, cum am face să le calomniem mai bine, să le 
înnegrim, să le blestemăm, să le sărăcim şi să le distrugem. Nimeni să nu privească la 
casa sa, cum ar face să şi-o zidească şi să şi-o înnoiască mai bine, ci mai curînd să 
aibă în atenţie strictă casele altora, cum ar face să le ardă din temelii, să le dărîme la 
pămînt. Njmeni să nu se preocupe de propriile hambare, cum ar face să le umple de 
grîne, ci mai curînd fiecare să fie cu ochii pe hambarele altora, şi să facă totul pentru a 
le fura şi a le goli. Vedeţi deci, fraţilor, cum acest principiu poate fi şi un principiu al 
binelui, dar şi unul al răului; este un principiu ca o sabie cu ambele tăişuri bine 
ascuţite; este fie înger, fie drac. Vă rog să observaţi cum acest principiu în latura lui 
satanică s-a înstăpînit peste toată lumea de azi! 

O Doamne Duhule Sfinte, Care ai adus în lume sfintele Tale cuvinte prin gura 
Apostolului, luminîndu-ne ca razele soarelui, iar nu arzîndu-ne, ajută-ne să le 
împlinim pe ele în sensul lor cel dumnezeiesc spre slava lui Dumnezeu Celui în 
Treime închinat şi slăvit şi pentru mîntuirea sufletelor noastre. 
Căci Ţie se cuvine slava şi mulţumită în veci, Amin. 

10 Ianuarie 

• Pomenirea Sfîntuhti Grigorie, Episcopul Nissei 

Acest Grigorie a fost fratele după trup al Sf. Vasile cel Mare. La început el a fost doar 
preot de mir (presbiter), dar după moartea binecuvîntatei sale soţii Teosevia Grigorie a 
fost ales şi sfinţit episcop al Nişei. El era vestit prin marea sa învăţătură şi prin marea 
trăire duhovnicească. A fost unul din Părinţii celui de al Doilea Sinod Ecumenic 
(Constantinopol, anul 381 de la Hristos). Se crede că este autorul celei de a doua 
jumătăţi a Simbolului de Credinţă (al Crezului). A fost un mare orator, un mare exeget 
al Sfintelor Scripturi, şi un mare teolog. Pentru că i-a biruit mereu, Arienii l-au urît cu 
deosebire şi l-au atacat murdar ca 

pe cel mai mare duşman al lor, şi împreună cu împăratul Valens cel de un cuget cu ei 
au uneltit scoaterea Simţului din scaunul arhieresc şi surghiunuirea lui. Sfîntul Părinte 
a petrecut opt ani în surghiun, îndurînd cu îndelungă răbdare toată mizeria şi toate 
umilinţele, în sfirşit a adormit la bătrîneţe adînci către sfîrşitul secolului al IV-lea, 
strămutîndu-se în împărăţia lui Dumnezeu şi rămînînd creştinilor pe pămînt ca un far 
luminos al Bisericii. 

• Pomenirea cuviosului Amona cel din Egipt 

Acesta timp de paisprezece ani s-a luptat ca să înfrîngă duhul mîniei din sine însuşi. 
Ajungînd la desăvîrşita bunătate, el nu mai putea vedea existenţa răului în lume. El 
cunoştea adînc Sfintele Scripturi. A murit la începutul secolului al cincilea de la 
Hristos. 

• Pomenirea Sfîntului Marchian 

Marchian se născuse la Roma. Ca preot creştin el a trăit tot restul vieţii lui la 
Constantinopol, în cea mai mare parte a domniei împăratului Marchian şi împărătesei 
Pulheria. Moştenind o avere uriaşă de la părinţii săi, Marchian a cheltuit-o în două 
mari scopuri: parte ca să zidească şi să refacă biserici, şi parte ca să dea milostenie la 
săraci. El a zidit două biserici noi în Constantinopol, cu hramurile Sfintelor Anastasia, 
şi Irina, amîndouă zidirile cunoscute pînă departe prin frumuseţe şi sfinţenie. Cînd a 
fost întrebat: «De ce cheltui aşa de mult cu zidirea bisericilor?», el a răspuns: «Dacă 
aş avea o fiică şi aş vrea să o mărit cu un bărbat nobil, oare nu aş cheltui la fel de mult 
ca să o împodobesc şi să o înzestrez cum se cuvine unei mirese nobile? Dar iată eu 
aici împodobesc Biserica, Mireasa lui Hristos». Pe cît era acest minunat bărbat 



generos şi darnic cu sfintele biserici şi cu nevoiaşii, pe atît era de auster în obiceiurile 

lui de hrană şi îmbrăcăminte, chiar după cuvîntul Apostolului: Ci avînd hrană şi 

îmbrăcăminte, cu acestea vom fi îndestulaţi (I Tim 6 : 8). Despre el stă scris: «El era 

cu desăvîrşire în Dumnezeu, iar Dumnezeu în el, iar la sfirşit s-a înfăţişat înaintea lui 

Dumnezeu plin de ani şi de fapte bune», în anul 471 de la Hristos. 

Cîntare de laudă la Sfinţii Grigorie şi Marchian 

Duhul este vistierul bunătăţilor, Duhul este Dătătorul tuturor darurilor, 

Unora le este binecuvîntată milostenie, iar altora, cunoaştere cutezătoare. 

Unora li se face întreagă curăţenie feciorească, 

Altora, dragoste lucrătoare sau minte dreaptă. 

După puterea credinţei fiecăruia, Duhul adaugă fiecăruia daruri noi: 

Cu creşterea credinţei cea care mută şi munţii 

în inima fiecăruia se deschide însăşi vistieria Duhului, 

Şi dar peste dar ca şi ploaia începe să curgă în inima celui credincios. 

Sfîntul Grigorie cel ce în credinţă apropăşit, 

Ca un vultur s-a înălţat la piscurile duhovniceşti. 

Sfîntul Marchian, care în credinţă s-a îmbogăţit, 

Cu dumnezeiasca milostivire s-a luminat. 

Lumina adevăratei teologhisiri lui Grigorie i s-a dăruit. 

Harul rugăciunii şi laudei neîncetate pe Marchian a covîrşit. 

O Duhule Ceresc, Stăpîne şi Doamne, 

Ale Tale daruri sfinte nu le lua de la noi 

Ci cu rugăciunile vaselor Tale alese 

Scapă-ne pe noi de veşnica osîndă, în Ziua cea mare a Judecăţii. 

Cugetare 

Deşertăciunea îmbrăcăminţii scumpe face ravagii în sufletele şi buzunarele 

contemporanilor noştri. Cel care nu are nimic cu care să se mîndrească, devine 

foarte mîndru de hainele sale. Oare cel care ar avea ceva mult mai valoros decît 

hainele sale nu s-ar mîndri mai mult cu acel alt lucru ? Aşa cum aurul nu iese 

[singur] din măruntaiele pămîntului, tot aşa nici valoarea duhovnicească a unui om 

nu poate fi făcută articol de paradă. Se spune că un mare filosof a văzut un tînăr 

nespus de mîndru du hainele lui frumoase. Apropiindu-se de el, filosoful i-a şoptit 

la ureche: «Aceeaşi lînă a purtat-o şi berbecul înaintea ta, şi cu toate acestea a 

rămas berbec!». Ca un creştin să se mîndrească cu hainele lui e o nebunie mai 

mare ca a împăratului care s-ar mîndri cu praful de sub picioarele lui. Cîtă vreme, 

înainte de a fi monah, Sfîntul Arsenie era îmbrăcat în stofe ţesute cu aur la curţile 

imperiale, nimeni nu 1-a numit mare. El a fost numit Cel Mare numai după ce s-a 

dăruit desăvîrşit lui Dumnezeu, îmbrăcîndu-se în zdrenţe. 

Luare aminte 

Să luăm aminte la negrăita smerire a Stăpînului nostru lisus Hristos: 

La smerirea împăratului care S-a coborît pînă la a Se naşte într-o 

peşteră; 

La smerirea Celui mai Bogat, Care a flămînzit şi a însetat; 

La smerirea Celui Atotputernic pînă la a fi ca unul dintre şi între cei 

săraci. 

Predică Despre cum trebuie să ne mulţumim cu cele strict necesare 

Avînd hrană şi îmbrăcăminte, cu acestea vom fi îndestulaţi (1 Tim 6:8). 

Apostolii lui Dumnezeu au predicat altora ceea ce ei înşişi împliniseră mai întîi 

desăvîrşit în propriile lor vieţi. Avînd îmbrăcăminte şi hrană, erau îndestulaţi doar 



cu atît. Şi chiar cînd nici îmbrăcăminte sau hrană nu aveau, tot erau îndstulaţi. 
Căci îndestularea lor nu venea de la cele din afară, ci de la cele dinlăuntru, 
îndestularea lor nu era una ieftină, ca a animalelor, ci una scumpă, foarte scumpă, 
şi foarte rară. îndestularea lăuntrică, îndestularea cu pacea şi dragostea lui 
Dumnezeu cele din inimă, aceasta este îndestularea oamenilor cu adevărat mari, 
aceasta este îndestularea apostolică, în marile bătălii şi războaie, generalii se 
îmbracă şi se hrănesc ca soldaţii obişnuiţi, căci ei nu caută îndestularea cu hrană 
sau îmbrăcăminte, ci caută îndestularea victoriei şi a biruinţei. Biruinţa este cel 
dintîi principiu al îndestulării celor care luptă. Fraţilor, creştinii se află într-un 
război permanent, în războiul de cucerire a duhului şi de înfrîngere a materiei, în 
războiul de ajungere la cele mai înalte şi de lăsare în urmă a celor josnice, în 
răzoiul prin care luptăm să devenim oameni, şi să înfrîngem animalul din noi. Nu e 
oare nebunie ca într-un astfel de război să neglijăm strategia dobîndirii victoriei şi 
să ne pierdem timpul cu împopoţonări? Oare nu e nebunie să-i dăm duşmanului 
reperele ascunzişului nostru ? Căci duşmanul nostru nevăzut, Satan, văzînd 
împopoţonarea noastră, se bucură, rîde şi ne încurajează să ne împopoţonăm şi mai 
tare. Duşmanul nostru nevăzut ne ocupă mintea şi timpul cu cele mai prosteşti 
meschinării şi gînduri trîndave numai şi numai pentru a ne face să uităm cu 
desăvîrşire că ne aflăm în război cu el, să uităm cu desăvîrşire care este scopul 
vieţii noastre pe acest pămînt. Duşmanul nevăzut ne înfăţişează înaintea ochilor 
cele deşarte ca fiind foarte importante, cele periferice ca fiind esenţiale, şi cele 
nocive ca fiind foarte sănătoase, numai în scopul de a dobîndi el izbînda şi de a ne 
distruge pe noi pentru totdeauna. 

O Sfinte Dumnezeule, Sfinte Tare, Sfinte fără de moarte, Care ne-ai zidit din ţărînă 
şi ai suflat asupra noastră suflare de viaţă, nu îngădui Doamne ţărînei să ne înece ! 
Ajută duhului nostru să fie pururi mai tare ca trupul ! 
Căci a Ta este slava şi mulţumită în veci, Amin. 

11 Ianuarie 

• Pomenirea Sfîntului Cuvios Teodosie cel Mare, începătorul vieţii de obşte 
Sfintul Teodosie a fost primul întemeietor al mînăstirilor cu viaţă de obşte. El s-a 
născut în Capadocia, în satul Mogarion [Mogarissus] din părinţi binecredincioşi. 
Pe cînd era copil a mers la Sf Simion Stîlpnicul care I-a binecuvîntat şi i-a 
prorocit mari daruri duhovniceşti. Luînd o cădelniţă în care pusese cărbune şi 
tămîie fără ca să le aprindă, el merse să caute un loc de mînăstrie, şi se opri acolo 
unde cărbunele se aprinse singur. Acela fu locul în care el îşi întemeie mînăstire cu 
viaţă duhovnicească. Curînd în jurul lui se adunară mulţime de monahi din felurite 
neamuri. El clădi cîte o mînăstire fiecărei limbi, astfel încît, la aceleaşi timpuri, se 
înălţau spre Dumnezeu rugăciuni în limbile grecească, georgiană, sau armeană. 
Dar în zilele rînduite pentru primirea Sfintei împărtăşiri, toţi monahii se adunau în 
biserica cea mare unde nu se slujea decît în greceşte. Ei aveau cu toţii la un loc 
masa, avutul, pocăinţa, lucrarea, răbdarea, şi nu de puţine ori - foamea. Teodosie 
era un model înalt de viaţă duhovnicească pentru toţi monahii; model de lucrare, 
de rugăciune, de postire, de priveghere şi de toată virtutea creştinească. Dumnezeu 
îi dăruise darul facerii de minuni prin care vindeca bolnavii, apărea de faţă de la 
mari depărtări, îmblînzea fiarele sălbatice, cunoştea viitorul şi înmulţea vinul şi 
pîinea. El avea rugăciunea pe buze zi şi noapte. El a adormit cu pace la anul 529 
după Hristos, în vîrstă de o sută şi cinci ani. 

• Pomenirea Sfîntului Mihail, Cel Nebun pentru Hristos 



Sfîntul Mihail a fost de neam rus, născut într-o familie imperială. El s-a făcut ca un 

nebun înaintea lumii ca să nu primească laude de la ea, astfel facîndu-se vrednic 

de a primi cununi şi laude de la Stăpînul Hristos. A murit în anul 1453 de la 

Hristos, în Mînăstirea Klops de lîngă Novgorod, acolo unde odihnesc şi sfintele 

sale moaşte. 

Cîntare de laudă la Sf. Teodosie 

Doar cei care stau cu frică înaintea lui Dumnezeu, 

Doar cei care au frică doar de Dumnezeu, 

Doar ei pot vedea 

Că dreptul totdeauna primeşte ceea ce cere de la Dumnezeu. 

Prin rugăciune Domnul plineşte dreptului toate — 

Căci răsăritul luminează pe cel care-şi întoarce faţa către răsărit. 

Sfîntul Teodosie, cu rugăciunile sale 

A ajutat multora şi ne-a ajutat şi nouă. 

Căci el viu este, acum ca şi atunci, 

Şi lucrează minuni acum, ca şi atunci - 

Căci Domnul i-a dăruit putere pentru credinţa lui 

Si pentru dragostea lui pentru El-o dragoste fără măsură. 

Opreaminunate Teodosie, zelotule al adevărului, 

Preaminunate rînduitor al vieţii monahiceşti, 

Pre tine te cîntăm, cel ce eşti slăvit de Dumnezeu, 

Si acum în slava cetăţenilor împărăţiei lui Hristos te veseleşti. 

Cugetare 

Omul care primeşte mită înseamnă că nu este creştin. Sfinţii Părinţi ai Bisericii nu 

puteau fi mituiţi, nici intimidaţi, în problemele de credinţă mita este egală cu 

trădarea lui Iuda. Mita este caracteristică numai anumitor feluri de eretici. Cînd 

împăratul Anastasie a căzut în erezia lui Eutihie, el a început să lupte împotriva 

hotărîrilor Sinodului al IV-lea Ecumenic (Calcedon, 45 1 d. Hr.) vrînd să dea alte 

legi care să le desfiinţeze pe acelea. Pentru a-şi atrage de partea sa pe cei mai sfinţi 

reprezentanţi ai Bisericii, împăratul a început să le trimită daruri. Sf. Teodosie era 

cunoscut ca cel mai mare şi cel mai dintîi dintre stareţii asceţi din Palestina. 

Acestuia îi trimise împăratul treizeci de ocale de aur în dar, chipurile pentru 

nevoile mînăstirii. Văzîndu-le pe acestea Sf. Teodosie imediat a înţeles că 

împăratul vrea să-1 cumpere. Dar cît de înţelept a acţionat sfîntul lui Dumnezeu! 

El nu a vrut nicidecum să ţină banii pentru mînăstire, deşi mînăstirea era în nevoi 

mari; nici nu a vrut să-i trimită împăratului înapoi, pentru a nu-1 întărită pe acesta 

încă şi mai rău împotriva Ortodoxiei; ci îndată a împărţit tot aurul săracilor, în 

numele împăratului. Această milostenie a dat putere rugăciunii lui înaintea lui 

Dumnezeu, făcută în scopul îndreptării împăratului şi întoarcerii lui la cărarea cea 

dreaptă. 

Luare aminte 

Să luăm aminte la plînsul Stăpînului Hristos: 

La plînsul şi întristarea Lui la vederea morţii lui Lazăr şi la soarta 

Ierusalimului; 

La plînsul şi întristarea Lui din Grădina Ghetsimani, din pricina sclaviei 

omului, care s-a dat pe sine rob păcatului, dracilor şi morţii. 

Predică Despre creşterea treptată a vieţii duhovniceşti 

Oricine se hrăneşte cu lapte este nepriceput în cuvîntul dreptăţii, de vreme ce este 

prunc. Iar hrana tare este pentru cei desăvîrşiţi, care au prin obişnuinţă simţurile 



învăţate să deosebească binele şi răul (Evrei 5 : 13-14). 

Cei care se hrănesc cu laptele reflecţiilor bazate pe simţuri nu pot discerne binele 
de rău. Aceştia îndeobşte trag concluzia că toate Credinţele au în final aceeaşi 
valoare; că păcatul este umbra indispensabilă a virtuţii; că în general răul este 
tovarăşul inevitabil al binelui. Adevăratul creştin însă nu ajunge niciodată la 
asemenea concluzii eronate, deoarece el nu mai este prunc. El este adevăratul om 
matur care nu se mai hrăneşte demult cu lapte, el este omul care nu mai crede 
orbeşte simţurilor trupului, el este omul care judecă mult mai fin realitatea şi face 
distincţii mult mai precise între toate lucrurile bune care au fost odată şi toate care 
sînt acum. Creştinului într-adevăr îi este dat să vadă clar Descoperirea lui 
Dumnezeu prin Care el distinge precis binele de A rău; totuşi şi lui îi este neapărat 
necesar studiul îndelung şi laborios al Sfintelor Cărţi pentru a putea cunoaşte 
limpede ce este bine şi ce este rău în orice situaţie concretă a vieţii, indiferent cît 
de complicată. Pentru a fi demnă de încredere şi fără greş, această cunoaştere 
trebuie să fi trecut şi în inimă şi simţuri. Căci şi răul şi binele vor ca să atingă 
inima omului. De aceea omul trebuie să fie educat, exersat, obişnuit să recunoască 
imediat cu inima care este duhul celor ce se apropie de el, aşa cum recunoaşte cu 
limba săratul de nesărat, dulcele de amar. 

Fraţilor, să ne străduim zi şi noapte să ne educăm inima, ca ea să poată recunoaşte 
întotdeauna fără greş binele de rău. în toate cele ce ni se întîmplă şi vin asupra 
noastră, trebuie să ne punem întrebarea: Ce e bun de aici, şi ce e rău? Tocmai de 
aceea ni se şi întîmplă tot ceea ce ni se întîmplă, ca să putem discerne din toate 
calea cea bună şi să o urmăm. Ne aflăm în asemenea situaţii de ispită şi poate de 
cîte o sută de ori pe zi. Cel care are ochi de văzut, să vadă. 

O Doamne lubitorule de oameni, încălzeşte inimile noastre cu toată darea cea bună 
care vine numai de la Tine. înţelepţeşte Doamne inimile noastre ca să putem 
deosebi binele de rău, O Stăpîne întăreşte-ne pe noi pururea în îmbrăţişarea binelui 
şi aruncarea la o parte a răului pentru dragostea Slavei Tale, O lubitorule de 
oameni, şi pentru mîntuirea sufletelor noastre. 
Căci a Ta este mărirea şi mulţumită în veci, Amin. 

12 Ianuarie 

• Pomenirea Sfintei Muceniţe Tatiana 

Tatiana era de neam roman şi dintr-o familie imperială. Ea era nu doar creştină ci 
şi diaconiţă a Bisericii. După moartea împăratului Heliogabalus, a domnit în Roma 
împăratul Alexandru, a cărui mamă, Mammea, era şi ea creştină. Alexandru era 
nestatornic şi nehotărît în Credinţă, cum se poate vedea din aceea că ţinea statui 
ale lui Hristos, Apollo, Avraam şi Orfeu în palatul său, ca şi mulţi creştini 
ortodocşi români contemporani: icoana pe televizor alături de scrumiere (n. tr.). 
Primii lui sfătuitori îi persecutau pe creştini chiar în lipsa ordinelor împăratului. 
Cînd au adus-o de faţă şi pe Tatiana la chinuri, ea se ruga pentru schingiuitorii ei. 
Şi iată, ochii lor s-au deschis şi au văzut patru îngeri care o înconjurau pe 
muceniţă. Văzînd aceasta, opt dintre ei au crezut în Hristos, pentru care au fost şi 
ei torturaţi şi înjunghiaţi. Chinuitorii au continuat să o tortureze pe Tatiana 
biciuind-o, tăindu-i părţi din corp, şi sfîşiind-o cu gheare de fier. Astfel 
transformată într-o masă sîngerîndă, Tatiana a fost aruncată în temniţă în acea 
seară, urmînd ca a doua zi să o tortureze din nou, în alte feluri. Dar Dumnezeu a 
trimis îngerii Săi în temniţă, care au vindecat-o complet şi au întărit-o, astfel încît 
în fiecare dimineaţă Tatiana apărea înaintea călăilor ei deplin sănătoasă şi întreagă. 



Au aruncat-o în faţa unui leu cumplit, dar leul s-a îmblînzit la picioarele ei, 
nefăcîndu-i nici un rău. I-au tăiat părul, gîndind, în mintea lor păgînă, că acolo stă 
puterea «magică» a «vrăjitoriilor» ei. In sfîrşit, Tatiana şi-a primit moartea prin 
decapitare, împreună cu tatăl ei. Aşa şi-a sfîrşit viaţa muceniţă lui Hristos, în anul 
225 de la venirea Sa pe pămînt. Fragilă fiind cu trupul ei de femeie, dar puternică 
şi eroică cu duhul ei de creştină, ea a trecut la Veşnica împărăţie şi a primit 
cununile neveştejite ale slavei celei cereşti. 

• Pomenirea Sfîntului Mucenic Petru Abesalamit 

Petru se născuse în părţile Eleuteropolei din Palestina, în anul 311 de la Hristos, 
sub domnia împăratului Maximian, el a pătimit chinuiri pentru Credinţa în Hristos, 
fiind tânăr cu vârsta. După nenumărate torturi, a fost osîndit la moarte. Auzindu-şi 
citită osînda, Petru a strigat cu veselie: «Iată dorinţa mea cea mare - să mor pentru 
Domnul Dumnezeul meu!». Petru a fost răstignit în acelaşi fel ca însuşi Domnul 
nostru şi şi-a dat sufletul pe cruce. 

• Sărbătoarea Icoanei Maicii Domnului Dulce Hrănitoarea 

Acesta este numele icoanei Preasfintei Născătoare de Dumnezeu, pe care Sfîntul 
Sava Sîrbul a adus-o de la Mînăstirea Sfîntului Sava cel Sfinţit, de lîngă Ierusalim. 
Şi aşa s-a împlinit prorocia Sfîntului Sava cel Sfinţit, pe care o făcuse cam cu opt 
sute de ani mai înainte, că va vani un anume preot sîrb cu numele Sava, şi că 
acestuia i se vor da un toiag arhieresc şi această icoană. Cînd Sfîntul Sava Sîrbul a 
cercetat Mînăstirea Sfîntului Sava cel Sfinţit, monahii şi-au amintit de prorocia 
întemeietorului mînăstirii lor şi i-au dăruit lui Sava cel din Serbia toiagul şi icoana. 
Această icoană a fost aşezată de-a dreapta Uşilor împărăteşti de pe iconostatsul 
sihăstriei Sfîntului Sava din Karies, în Sfîntul Munte Athos [numită «Casa 
tăcerii»], iar toiagul a fost pus într-o chilie alăturată, cunoscută sub numele de 
«Paterica». 

• Pomenirea Cuvioasei maicii noastre Teodora 

Teodora a fost o monahie slăvită prin darurile învăţătoreşti către obştea ei, şi ea a 

vieţuit în Alexandria. «Aşa cum iernile şi zăpada sînt de trebuinţă roadelor bogate, 

tot aşa încercările şi necazurile sînt de trebuinţă în propăşirea vieţii noastre 

duhovniceşti», spunea această sfîntă femeie. Ea a adormit cu pace pe la începutul 

veacului al cincilea. 

Cîntare de laudă Ia Sflnta Tatiana 

Noi plîngem după tinereţea trupului, O de ne-am înţelepţi! 

După tinereţea cea trecătoare oare merită să plîngem? 

Adevărata tinereţe este doar una, cea din veşnicie, 

Aceea este adevărata tinereţe, cea fără de moarte. 

Pe aceea deci să o căutăm, să o cerem, pentru ea să plîngem, 

Chiar de va trebui să plătim pentru ea 

cu moartea trupului acestuia trecător. 

Tatiana cu cele mai mici, pe cele mai mari şi le-a cumpărat. 

A dat ţarină şi apă, şi a luat în schimb vin Dumnezeiesc. 

Şi-a dat trupul stricăcios, şi a luat tinereţea cea veşnică. 

A dat lacrimi de puţină vreme, şi bucuria îngerilor a dobîndit. 

Mireasa lui Hristos împăratul Cel Veşnic, 

A rămas credincioasă Mirelui ei; 

Prin puterea duhului celui mai curat a zdrobit ispitele 

Si cu vitejie a îndurat cele mai crunte schingiuiri. 

în jurul ei se auzeau paşii îngerilor; 



Trupul şi l-a lepădat cape un strai vechi, 

Si cu sufletul eliberat din legături, 

S-a înălţat în cămara de nuntă a împărăţiei, 

Cea jură de întristare, şi fără de suspin. 

Cugetare 

Nu există pe lume cinste sau chemare mai mare decît aceea de a fi Creştin. Cînd 

judecătorul-călău Sevirus l-a întrebat pe tînărul Petru Abesalamit «Care este 

neamul tău ?», Petru a răspuns: «Sînt de neam creştin». Judecătorul l-a întrebat 

mai departe: «Care-ţi este rangul?». Iar Petru a răspuns: « Sînt din rangul cel mai 

înalt: Sînt Creştin. » Părintele loan de Kronştat scrie : «întreaga lume nu e decît o 

pînză de păinajen, în comparaţie cu sufletul omului creştin. » Creştinul este un vas 

de lut în care se toarnă puterea şi lumina dumnezeiască. Fie că el stă pe tronul de 

aur al împăratului, sau în cea mai umilă dintre colibe, valoarea lui este întotdeauna 

aceeaşi. Oare aurul este mai puţin aur cînd este învelit într-o foaie de varză, mai 

curînd decît într-o batistă de mătase? 

Luare aminte 

Să luăm aminte la blîndeţea Stăpînului nostru lisus Hristos: 

La blîndeţea vieţii lui ascunse din Nazaret pînă la vîrsta de treizeci de 

ani; 

La blîndeţea lui faţă de cei bolnavi şi păcătoşi; 

La blîndeţea lui faţă de Iuda trădătorul şi faţă de judecătorii cei 

nedrepţi. 

Predică Despre cît de mult iubeşte Dumnezeu omul, şi sufletul omului, pe 

Dumnezeu 

Căci nu voiesc ceea ce este al vostru, ci pe voi înşivă (II Cor 12 :14). 

Cu aceste cuvinte, care nu au putut fi rostite decît de cel mai înflăcărat apostol în 

iubire, Apostolul Pavel, se exprimă esenţa relaţiilor creştinului cu Dumnezeu, şi 

ale relaţiilor lui Dumnezeu cu fiecare creştin. Iubirea lui Dumnezeu ar putea foarte 

bine să spună: «O Creştinilor, postiţi de dragul Meu; faceţi milostenii de dragul 

Meu; înălţaţi rugăciuni de dragul Meu; de dragul Meu clădiţi biserici; de dragul 

Meu vă rog aduceţi slujbe şi jertfe în ele, şi lucraţi toate celelalte fapte bune. Toate 

acestea sînt bune şi plăcute Mie, dar voi înşivă îmi sînteţi mult mai mult decît ele. 

Căci pînă la urmă eu nu caut nimic dintre acestea, ci doar pe voi, şi numai pe voi». 

Iar iubirea Creştinului, ar putea să spună cam aşa: 

«O Doamne, Tu mi-ai dăruit sănătate, care este foarte bună. Tu dăruieşti aceşti 

lumi lumina; Tu dai ploi pămîntului însetat; Tu răcoreşti văzduhul cu tunetul Tău, 

care este foarte bun. Tu dăruieşti îndestularea, înţelepciunea, viaţa îndelungată, 

urmaşi caselor noastre şi multe alte lucruri minunate pe care ni le aşezi cu 

îmbelşugare pe masa acestei vieţi. Toate acestea sînt bune foarte şi preabune, şi 

pentru ele noi Ţie Iţi mulţumim. Dar în cele din urmă ele nu sînt decît marginea 

veşmântului Tău. In cele din urmă, Doamne, noi doar pe Tine şi pe Tine singur Te 

căutăm şi Te iubim. » 

O fraţilor, Dumnezeu nu este ceva ce putem vedea cu simţul văzului nostru 

trupesc, precum nici chiar omul nu este. Ceea ce vedem cu ochiul nostru fizic în 

natură nu este decît în proprietatea lui Dumnezeu. Iar omul pe care îl vedem cu 

ochii nu este decît partea cea văzută, şi mai mică, a omului. Fraţilor, Dumnezeu 

este Iubirea pe care cerul o coboară pe pămînt; iar omul este iubirea care înalţă 

pămîntul la cer. 



O Doamne, lubitorule de oameni, Făcătorule Atotputernic, sălăşluieşte-Te tot mai 
mult în noi cu Duhul Tău de Viaţă Dătător, ca să fim vii mereu şi acum, şi în 
împărăţia fără de moarte a veşniciei Tale. 
Căci a Ta este slava şi mulţumită în veci, Amin. 

13 Ianuarie 

• Pomenirea Sfinţilor Mucenici Ermil şi Stratonic 

în timpul împăratului Liciniu, marele persecutor al creştinilor, Sfîntul Ermil, 
diacon al Bisericii, a fost prins şi adus înaintea lui. Aflînd că este dus la judecată 
pentru că este Creştin, s-a bucurat. Toate ameninţările înfricoşătoare ale 
împăratului nu au putut nimic împotriva Credinţei lui Ermil, pe care acesta şi-o 
mărturisea înaintea tuturora, zicînd : Domnul este cu mine şi de nimic nu mă voi 
teme; ce-mi poate face mie omul? (Ps. 118:6). După torturi înspăîmîntătoare, 
Ermil a fost aruncat în temniţă. Păzitorul era Stratonic, care în ascuns era şi el 
Creştin. El îl iubea pe Ermil, şi îl ajuta în ascuns. Aflînd că şi Stratonic este 
Creştin, împăratul a ordonat ca amîndoi să fie înecaţi în Dunăre. Trei zile mai 
tîrziu, trupurile lor au fost aduse de valuri la ţărm. Creştinii le-au aflat şi le-au luat, 
îngropîndu-le cam la optsprezece mile de oraşul Belgrad [de astăzi]. Aceşti slăviţi 
mucenici au mărturisit pe Hristos şi au fost preaslăviţi de El la anul 315 după 
întruparea Sa. 

• Pomenirea Sfintului lacob, Episcopul Nisibei 

Sihastru fiind, lacob trăia într-un cîmp deschis pe timpul arşiţei verii şi într-o 
peşteră în timpul iernii. Odată s-a dus în oraşul Nisibe să vadă cum propăşeşte 
acolo Credinţa Creştină, şi să vadă cum vieţuiesc creştinii. El acolo a fost 
înscăunat episcop. Acest Părinte lacob a fost unul din Părinţii Primului Sinod 
Ecumenic (Niceea, 325 d. Hr.) şi a luptat împotriva ereziei lui Arie. Odată s-a 
întîmplat ca oraşul Nisibe să fie atacat cu armate de paginii persani. Sf lacob, 
luînd prapori şi Sf. Cruce, porni în procesiune spre zidurile cetăţii. El a urcat pe ele 
şi s-a rugat lui Dumnezeu să păzească cetatea şi pe creştinii din ea astfel : « Să dea 
Dumnezeu să vină molimă de muşte şi ţînţari peste Persani, 
ca să se depărteze ei degrabă de zidurile oraşului Nisibe. » Căci lacov nu a vrut să 
ceară moartea duşmanilor, nici să li se întîmple vreo nenorocire sau înfrîngere 
catastrofală, ci doar mica supărare a înţepăturilor de ţînţari, ca astfel să lase în pace 
Nisibe. Dumnezeu a ascultat degrabă ruga alesului Său şi a trimis molimă de 
muşte şi ţînţari asupra persanilor care, nemaisuportînd înţepăturile, au plecat. Aşa 
a scăpat atunci oraşul Nisibe. Sfîntul lacov a ajuns pînă la bătrîneţe adînci şi 
cinstite. El a adormit cu pace la anul 350 după Hristos. 

• Pomenirea Cuviosului Maxim Capsocalivitul 

Acest Sfînt Maxim a fost un monah trăitor în veacul al XlV-lea, care s-a nevoit în 
Sfîntul Munte Atos, într-un chip minunat, şi numai al lui. El se prefăcea un pic 
nebun, căci mereu îşi schimba locul chiliei. Chiliile sale erau întotdeauna nişte 
colibe făcute doar din ramuri. El îşi făcea aceste colibe şi le ardea, una după alta, 
şi din această pricină a fost numit „Capsocalivitul," adică „arzătorul de colibe." El 
era socotit nebun de ceilalţi monahi, pînă cînd a sosit în Sfîntul Munte Sfîntul 
Grigorie Sinaitul şi a descoperit în Maxim un nevoitor dintre cei mari, un fâcător- 
de-minuni cu rugăciunea şi un înger în trup. Sfântul Maxim Capsocalivitul a 
adormit cu pace în anul 1320 după Hristos. 
Cîntare de laudă la Sf. Maxim Capsocalivitul 
Rugăciunea bate în inimă ca şi inima însăşi, Rugăciunea inimii - ca şi răsuflarea, 



Rugăciunea lăuntrică - lumina dinlăuntru, Aceasta în Atos, s-a arătat în Maxim. 

Maxim se înălţa ca un duh fără trup, Iradiind lumina rugăciunii; A rugăciunii 

bucuria, A rugăciunii toată îndestularea, Prin rugăciune văzînd cerurile deschise. 

Prin rugăciune a văzut cum omul se preaslăveşte, Prin rugăciune s-a văzut alături de 

Hristos, Prin rugăciune Sfînta şi Preacurata lui i s-a înfăţişat. Sufletul lui Maxim 

sade în ceruri. Sfîntul Grigorie odată l-a întrebat: Spune-mi, O dreptule Maxime, cum 

cunoşti tu Că vederile tale sînt bune, cum afli tu că nu sînt înşelătoare, 

închipuiri viclene ale şarpelui Satan? 

De acolo ştiu, şi de acolo aflu, 

Care vederi sînt bune, 

De acolo că ele îmi încălzesc inima şi trupul cu o bucurie dulce, 

Că duhul meu nu se tulbură, ci se umple de pace, 

Şi tînjeşte după ele cu dor liniştit; 

De acolo ştiu că ele sînt bune. 

Pentru că la semnul Sfintei Cruci ele stau încă cu mine - 

Ispita bucurie dulce nu poate să aducă. 

De acolo ştiu că ele sînt bune, 

Pentru că îmi aduc o pace binecuvîntată care mă învăluie cu totul. 

Cugetare 

Fapta bună lucrată în tăcere valorează mai mult decît o faptă bună însoţită de 

explicaţii, şi nemăsurat mai mult decît cele mai duhovniceşti explicaţii care nu sînt 

însoţite de fapta bună. De la Sfîntul Părintele nostru Nicolae, Episcopul Mirelor 

Lichiei, nu ne-au rămas nici un fel de cuvinte, ne-au rămas în schimb faptele lui 

cele mari. De trei ori, fără nici un fel de explicaţie, el a venit noaptea la casa acelui 

sărac, şi a aruncat prin fereastră cele trei pungi cu galbeni. Un anume bătrîn din 

pustia Egipului s-a îmbolnăvit rău şi a dorit să guste puţină pîine proaspătă, căci 

pîinea pe care o mîncau monahii în pustie erau posmagi uscaţi la soare, care ţineau 

luni de zile. Auzind aceasta, unul dintre fraţi, nespunînd nimic nimănui, ieşi din 

Schit şi mergînd la cetatea care era foarte departe, cumpără pîine proaspătă pentru 

bătrînul cel bolnav. Aflînd despre jertfa fratelui bătrînul refuză pîinea zicînd: 

„Aceasta sîngele fratelui meu este." Atunci ceilalţi fraţi l-au rugat pe bătrîn să 

mănînce neapărat, zicînd: „Nu dispreţui jertfa fratelui." Oare ce cuvinte, şi care 

explicaţii ar putea vreodată înlocui sau exprima măcar această faptă simplă şi 

tăcută a iubirii frăţeşti? 

Luare aminte 

Să luăm aminte la flămînzirea şi înşelarea de dreptate a Mîntuitorului nostru 

Hristos: 

• La cum a venit El în lume ca să reînfiinţeze dreptatea cea călcată în picioare; 

• La puterea cu care propovăduieşte El dreptatea şi dă pe faţă toată nedreptatea; 

• La repeziciunea cu care lucrează El nenumărate acte de dreptate, pentru a ne 
lăsa nouă exemple vii. 

Predică Despre împărăţia Cerurilor din inimă 
împărăţia lui Dumnezeu este înlăuntrul vostru (Luca 17:21). 

Tot ceea ce aparţine lui Dumnezeu poartă pecetea nemuririi. Aşa este şi împărăţia 
Sa. Dacă dorim să respirăm aerul nemuririi trebuie să intrăm înlăuntrul nostru, 
înlăuntrul inimilor noastre, înlăuntrul împărăţiei lui Dumnezeu, în afara noastră se 
află aerul vremurilor, aerul celor trecătoare şi aerul stricat al stricăciunii, pe care 
sufletul îl respiră foarte greu. împărăţia naturii este împărăţia simţurilor; este deci 
o împărăţie străină, prin comparaţie cu împărăţia sufletului nostru, care este 



împărăţia noastră cea lăuntrică. Oare de ce iubesc oamenii să trăiască ani şi ani 
într-o împărăţie străină, în pămînt străin? Oare de ce atît de rar şi de fără plăcere 
păşesc ei în propriul lor cămin? De cîte ori ne gîndim la lume, cel mai des ne 
gîndim la ţările străine. De cîte ori vorbim cu prietenii despre lume, cel mai des 
vorbim de cum e în străinătate. Trăind doar prin simţuri, ne asemănăm oamenilor 
care se reped cît e ziua de lungă pe la casele altor oameni, şi doar noaptea se întorc 
în propria lor casă, ca să doarmă. Aşa se face că dăruim toată veghea noastră 
morţii, iar nemuririi îi dăm doar nesimţirea somnului! Venim la noi înşine, ne 
întoarcem către noi înşine doar în somn! Dar chiar şi în somnul nostru visăm tot 
despre ceea ce am trăit în timpul zilei, adică şi în somn visăm la case străine. Căci 
somnul nostru este şi el somnul grosier al simţurilor, iar conştiinţa noastră, 
conştiinţa simţurilor. Şi aşa, iată-ne mereu în pămînt străin; străini ne suntem nouă 
înşine, şi cînd sîntem treji, şi cînd dormim; ne aflăm veşnic în afara noastră. Pe 
cînd Stăpînul vrea dimpotrivă, ca noi să ne întoarcem înlăuntrul sufletului nostru, 
adică în casa Lui şi în patria Lui. Căci noi trebuie să ştim că împărăţia lui 
Dumnezeu este înlăuntrul nostru, că cele din afara noastră şi întreaga lume pentru 
noi este pămînt străin. Ca să putem scăpa din pămîntul cel străin şi să ne aflăm 
patria noastră cea adevărată în care să ne întîlnim nemijlocit cu Dumnezeu, noi 
trebuie să intrăm înlăuntrul nostru, în lăuntrul inimilor noastre. Acolo se află 
împăratul, acolo se află împărăţia. 

O Doamne, Stpîne al îngerilor şi sfinţilor, arată-ne nouă bogăţia şi lumina 
împărăţiei Tale celei dinlăuntru! nostru, ca să o putem iubi pe ea mai mult decît 
împărăţia cea străină a simţurilor, cea mereu schimbătoare şi pieritoare. 
Căci a Ta este slava şi mulţumită în veci, Amin. 

14 Ianuarie 

• Pomenirea Sflntului Sava, Arhiepiscopul Sîrbilor 

Sfintul Sava s-a născut în anul 1 169 după Hristos, şi a fost fiul lui Ştefan Nemania, 
Marele Jupan al Sîrbilor. încă de tînăr Sava a dorit fierbinte viaţa duhovnicească şi 
pentru ea a scăpat la Sfintul Munte Atos; acolo a fost tuns monah şi a trăit într-o 
nevoinţă zeloasă. Ştefan Nemania a urmat exemplul fiului său şi a venit şi el în 
Sfintul Munte, unde s-a călugărit şi a murit sub numele de Simeon, monahul. 
Sfintul Sava a obţinut autocefalia Bisericii Sîrbe de la patriarh şi împărat [ai 
Bizanţului] şi a devenit întîiul Arhiepiscop al Sîrbilor. împreună cu tatăl său al 
zidit Mînăstirea Hilandar şi mai apoi multe alte mînăstiri, biserici şi şcoli în toate 
pămînturile sîrbeşti. De două ori a mers în pelerinaj la Locurile Sfinte. El i-a 
împăcat pe doi dintre fraţii lui după trup care se înstrăinaseră din cauza luptei 
pentru putere. A instaurat pacea între sîrbi şi vecinii lor. întemeind Biserica Sîrbă, 
el a întemeiat prin aceasta cultura şi statul sîrb. El a adus un duh de pace între toate 
popoarele din Balcani şi a lucrat în folosul tuturor, pentru aceea a fost iubit şi 
respectat în toate aceste popoare. Poporului sîrb el i-a dăruit un suflet creştinesc, 
care nu a pierit, în pofida prăbuşirii statului sîrb. Sava a murit în oraşul Tîrnovo 
din Bulgaria, în timpul domniei împăratului Asan, îmbolnăvindu-se după Slujba 
Sfintei Liturghii din Ziua Botezului Domnului, a anului 1236. Regele Vladislav a 
mutat cinstitul său trup la Mînăstirea Mileşevo. De acolo Sinan Paşa 1-a dus la 
Belgrad şi 1-a ars la 27 aprilie 1595. 

• Pomenirea Sfinţilor Cuvioşi Părinţi ucişi în Sinai şi Rait 

Aceşti sfinţi cuvioşi mucenici au fost ucişi de saracini, cei din Sinai în veacul al 
patrulea, iar cei din Rait în veacul al cincilea de la Hristos. 



• Pomenirea Sfîntului Ilarie, Episcop de Poitiers 

Sfîntul Ilarie a luptat cu ardoare împotriva ereziei lui Arie care se întinsese în Apus. El 
a suferit crunt pentru apărarea Ortodoxiei. Ilarie a avut multe scrieri, dintre care cele 
mai importante sînt cele în apărarea Sfintei Treimi. El a adormit în Domnul la anul 
362 după Hristos. 

• Pomenirea Sfintei Nina, luminătoarea Georgiei 

Nina era înrudită cu Sfîntul Mare Mucenic Gheorghie şi cu luvenalie, Patriarhul 

Ierusalimului. Părinţii ei erau membri ai aristocraţiei capadociene, şi după tunderea 

lor în monahism, educaţia şi grija Ninei a fost încredinţată Patriarhului luvenalie. 

Auzind de poporul georgian care încă zăcea în păgînism, fecioara Nina a dorit de la o 

vîrstă foarte fragedă să meargă în Georgia şi să-i boteze pe georgieni. Cînd Dumnezeu 

a binevoit şi a deschis această cale, tînăra Nina a călătorit în Georgia unde într-o 

perioadă scurtă de timp a cîştigat iubirea poporului georgian. Nina a izbîndit în 

botezarea lui Mirian, împăratului georgienilor, a soţiei lui, împărăteasa Nana, şi a 

fiului lor Bakar, care mai tîrziu a fost împreună- lucrător zelos cu Nina în nevoinţa ei 

misionară, în tot timpul vieţii ei Nina a călătorit în întreaga Georgie, cu scopul de a 

aduce tot poporul la Hristos, şi aceasta în timpul cînd se dezlănţuiseră deja teribilele 

persecuţii ale lui Diocleţian împotriva creştinilor. Nina s-a odihnit de toate nevoinţele 

ei la anul 335 după Hristos, cînd a adormit cu pace. Trupul ei este înmormîntat în 

Biserica Catedralei din Mtzkheta, de unde a lucrat multe minuni şi după moarte. 

Cîntare de laudă la Sflnta Nina 

Fecioară preafrumoasă, O, nobilă Nina, 

Prin Pronia Dumnezeiască, tu Luminătoare a georgienilor te-aijacut. 

De persecuţiile lui Diocleţian netulburîndu-te, 

Tu cu Sfinta Cruce pe împăratul Mirian ai botezat 

Şi pe soţia lui, Nana şi pe fiul lor, Bakar. 

Prin ei pe tot poporul şi pe cei mai dinţii dintre conducători 

Cu Sfinta Cruce la Hristos i-ai adus. 

O Sfinta Nina, Luminătoare a georgienilor, 

Tu din tinereţe ai dorit fierbinte 

Şi lui Dumnezeu stăruitor te-ai rugat 

Ca Djul - Trandafirul Georgian să primească Lumina Cunoştinţei. 

Pentru aceasta Dumnezeu ruga ta a împlinit, 

Şi din mîinile tale Sfinta Cruce 

Pe Georgia cea ascultătoare o a luminat. 

Sfinta Cruce le luminează gerogienilor şi acum, 

Iar mîna Sfintei Nina îi binecuvîntează pe ei şi acum. 

De peste mormîntul Sfintei Nina, o biserică strălucitoare luminează şi acum, 

Spre slava Stăpînului Hristos, şi a Sfintei Nina, roaba Sa. 

Cugetare 

Dacă uneori dogmele Credinţei ne par hrană tare, atunci să ne sîrguim mai întîi să 

împlinim poruncile creştineşti de curăţire a trupurilor şi sufletelor noastre, iar 

dogmele Credinţei singure ni se vor descoperi. La nimic nu ne foloseşte 

preocuparea cu cele înalte ale teologiei, cîtă vreme nu ne nevoim să ne 

îmbunătăţim calitatea vieţii creştineşti personale. Odată monahii din Egipt au vrut 

să ştie mai mult despre Melchisedec, vrînd să pătrundă în taina a acestui mare 

preot şi rege din timpurile vechi, în scopul acesta l-au invitat pe Avva Coprie în 

mijlocul lor, şi l-au întrebat despre Melchisedec. Auzind aceasa, Awa şi-a bătut 

gura de trei ori şi a strigat: „Vai ţie, Coprie! Tu ai lăsat cele ce Dumnezeu ţi-a 

poruncit să împlineşti şi întrebi despre cele pe care Dumnezeu nu ţi-a cerut să le 



cunoşti!" Auzindu-1, monahii s-au ruşinat şi au plecat. Sfîntul loan Gură de Aur 
zice: „Chiar dacă îmbrăţişăm dogma cea adevărată, dar nu ne îngrijim de viaţa 
noastră zilnică, cu nimic nu sporim. Dar tot aşa, cînd ne îngrijim atent de curăţenia 
vieţii noastre sufleteşti şi trupeşti, dar neglijăm dogmele cele adevărate, tot nimic 
nu sporim, şi mîntuirea nu o dobîndim. Dacă vrem să ne izbăvim de gheena şi să 
cîştigăm împărăţia, avem nevoie de amîndouă: de o viaţă cinstită şi de Ortodoxia 
credinţei." 
Luare aminte 
Să luăm aminte la milostivirea Stăpînului Hristos: 

• Către cei bolnavi; 

• Către poporul care rătăceşte ca o turmă fără păstor; 

• Către toată omenirea, pentru Care a îngăduit şi a voit să Se răstignească. 
Predică Despre vederea lumii nevăzute 

[Căci nu privim] noi la cele ce se văd, ci la cele ce nu se văd (II Cor 4:18). 

Noi vedem cu ochii trupeşti lumea această materială şi trecătoare, dar cu cei 

duhovniceşti pe cea nematerială şi nepieritoare. 

Vedem bucurii pămînteşti, întrerupte ades de lacrimi şi suspine, şi la urmă sfîrşind în 

moarte; dar căutăm la bucuria cea duhovnicească printre îngerii şi sfinţii lui 

Dumnezeu cei din ceruri, bucurie neîntreruptă şi nemuritoare. 

Vedem drepţii suferind şi eşuînd în această viaţă, dar căutăm la slava şi succesul lor 

sigur din împărăţia care va să vie. 

Vedem marele succes şi marea faimă a păcătoşilor în această viaţă, dar privim la 

înfrîngerea şi la osînda lor, la înspăîmîntătorul chin al veşniciei care îi aşteaptă. 

Vedem Biserica lui Dumnezeu clevetită şi prigonită în această lume, dar privim la 

victoria zdrobitoare pe care o va avea în eternitate în contra tuturor duşmanilor ei 

văzuţi şi nevăzuţi. 

Fraţilor, vedem adesea pe ticăloşii cei mai de pe urmă guvernînd popoare şi lăfăindu- 

se în averile acestei lumi, şi vedem sfinţii trăind în mizerie, uitaţi şi dispreţuiţi, dar 

privim la împărăţia lui Dumnezeu cea veşnică şi fără de păcat în care aceşti sfinţi vor 

domni veşnic, şi in care cu adevărat nici urmă de ticălos nu se va afla. 

O Atotrăbdătorule şi Atotmilostive Doamne, deschide ochii noştri cei duhovniceşti ca 

să vedem cu adevărat ce ne aşteaptă la capătul acestei scurte vieţi şi să ne sîrguim să 

împlinim Poruncile Tale. 

Căci a Ta este slava şi mulţumită în veci, Amin. 

15 Ianuarie 

• Pomenirea Sfîntului Cuvios Pavel Tebeul 

Pavel s-a născut în timpul împărăţiei lui Decius, în Tebaida, din părinţi foarte bogaţi. 
Dar bărbatul surorii sale, idolatru fiind, a poftit şi partea lui din moştenirea 
părintească şi 1-a ameninţat pe Pavel că îl va pîrî că este creştin dacă nu-i cedează de 
bună voie averile. Acest necaz pe de o parte, şi exemplul 

luminos al eroismului creştinesc pe de cealaltă, l-au convins pe Pavel să-şi lepede 
marea avere şi să se retragă în pustie ca un sărac, unde a trăit în nevoinţe aspre 
pînă la moarte. Pe ce culmi ale sfinţeniei a ajuns acest uriaş al ascezei stă 
mărturisit de nimeni altul decît de Sfintul Antonie cel Mare care odată 1-a vizitat 
pe Pavel şi a văzut cu ochii lui cum îl slujesc pe acesta fiarele cîmpului şi păsările 
cerului. Intorcîndu-se în pustia sa, Sfîntul Antonie a spus ucenicilor săi: «Vai mie, 
copiilor ! Monah păcătos şi mincinos ce sînt, monah doar cu numele! Căci iată eu 
în Pavel l-am văzut pe llie, l-am văzut şi pe loan în pustie, l-am văzut şi pe Pavel 
în Rai!» Sf. Pavel Tebeul a trăit una sută şi cincisprezece ani şi cu pace s-a mutat 



la Domnul în anul 342 de la Hristos. 

• Pomenirea Sfîntului Cuvios loan Colibaşul 

loan s-a născut pe vremea domniei împăratului Leon I în Constantinopol din 
părinţi bogaţi şi slăviţi, fiind singurul copil al părinţilor săi. Atras de viaţa 
monahală, el a plecat în taină de la casa părinţilor săi şi a mers împreună cu un 
monah într-o mînăstire din Asia Mică. Timp de şase ani el a vieţuit aspru în 
această mînăstrie, sub călăuzirea stareţului. Apoi diavolul a început să-1 ispitească 
cu gîndul de a părăsi mînăstirea şi a se întoarce în casa părinţilor săi, şi să trăiască 
împreună cu ei aşa cum se cuvine unui nobil. El cu adevărat s-a întors la casa 
părinţilor săi, dar îmbrăcat ca un cerşetor. El şi-a văzut părinţii, dar nu a spus cine 
este. El şi-a luat o colibă de cerşetor la curtea lor, trăind din furniturile pe care i le 
aruncau slugile părinţilor săi şi fiind batjocorit de toţi. Aşa a trăit el timp de trei 
ani, rugîndu-se în taină şi fierbinte lui Dumnezeu să mîntuiască sufletele tatălui şi 
mamei sale. Cînd s-a îmbolnăvit şi a simţit că i se apropie moartea, loan s-a făcut 
cunoscut părinţilor săi după o carte a Sfintelor Evanghelii scump lucrată, pe care i- 
o dăruiseră părinţii lui în copilărie şi de care nu se despărţise niciodată, aceea fiind 
singura şi scumpa lui avere. Aşa a făcut acest tînăr care, deşi putred de bogat, 1-a 
înfrînt pe diavolul şi şi-a mîntuit nu doar sufletul său, ci şi sufletele părinţilor săi. 
El a adormit cu pace pe la anul 450 după Hristos. 

• Pomenirea Sfîntului Cuvios Gavriil din Lesnov 

Acest Gavriil a fost slav şi însoţitor al Sfinţilor Prohor din Pchinja şi loan din Rila. 
El a dus o viaţă de nevoinţe la Kratov pe muntele Lesnov, unde a şi ridicat o 
biserică cu Hramul Sfîntului Arhanghel Mihail. El a fost facător-de-minuni şi în 
timpul vieţii, şi după moartea sa. Frumoasa biserică care este şi în 
ziua de azi pe mormîntul lui a fost ridicată de loan Oliver, ducele Ţarului Duşan. 
Gavriil a adormit cu pace către sfirşitul veacului al zecelea. 

• Pomenirea Sfîntului Mucenic Pansofie 

Pansofie a fost fiul lui Nil, proconsulul din Alexandria. El a lepădat onorurile şi 

bogăţiile acestei lumi şi s-a tuns de tînăr în monahism. Timp de douăzeci şi şapte de 

ani el a dus o viaţă ascetică foarte strictă, ţintuindu-şi duhul către lumea cea de sus. în 

timpul domniei lui Decius a fost tîrît în faţa curţii de judecată unde a fost biciuit 

pentru Numele lui Hristos pînă cînd după mari chinuri şi-a dat sufletul său lui 

Dumnezeu. 

Cîntare de laudă la Sflntul loan Colibaşul 

Pe tînărul loan, 

Cel tînăr şi bogat, 

Nimic nu l-a putut clinti, 

Nici tinereţea nici banii. 

Tatăl său era de neam împărătesc, 

Mama sa o aleasă doamnă, 

Dar el pe amîndoi i-a lăsat 

Pentru dragostea împăratului Ceresc, 

Averea lui era Hristos, 

Toată cinstea şi toată frumuseţea. 

Pe Hristos Dumnezeu II iubea 

Mai mult decît însăşi viaţa. 

Iar părinţii săi, în loc să se chinuiască în iad, 

lată-i sînt mîntuiţi, 

Prin fiul lor care pentru a lor şi a lui mîntuire 



Să sărăcească a voit. 

Chiar şi astăzi pe mulţi 

Care sub povara bogăţiilor se sufocă 

loan îi poate ruşina, 

Şi cu ale lui sfinte rugăciuni 

Ale lor suflete le poate mîntui. 

Cugetare 

Să nu credem vreodată că Dumnezeu nu ne aude atunci cînd ne rugăm Lui. El ne 

aude gîndurile, tot aşa cum ne auzim noi vocile şi cuvintele unii altora. Iar dacă nu 

acţionează imediat aşa cum cerem noi în rugăciune, este fie pentru că ne rugăm cu 

nevrednicie, fie pentru că cerem ceea ce nu ne este spre bine, fie pentru că în 

Atotînţeleapta Purtarea de Grijă a Sa, El întîrzie împlinirea cererii noastre pînă la 

ceasul potrivit. Părintele loan de Kronştat zice: «Aşa cum prin intermediul 

rapidului telegraf comunicăm cu oameni care se află la mari depărtări, tot aşa prin 

credinţa fierbinte, ca şi printr-un fir de telegraf, noi comunicăm repede cu 

Dumnezeu, cu îngerii şi cu sfinţii. Aşa cum sîntem încredinţaţi că impulsul electric 

transmite repede mesajul nostru, cu atît mai deplin trebuie să credem că 

rugăciunea credinţei noastre ajunge cu repeziciune la destinaţie. Trimiteţi cererea 

voastră lui Dumnezeu şi sfinţilor prin telegraful credinţei şi veţi obţine grabnic 

răspuns». Şi iarăşi, într-un alt loc Sfîntul loan scrie: «Dumnezeu şi îngerii, precum 

şi sufletele adormiţilor ca şi ale viilor sînt entităţi gînditoare, iar gîndul este rapid 

şi într-un anumit fel, omniprezent. Gîndiţi la ei cu toată inima şi ei vor fi cu voi. 

Dumnezeu va fi întotdeauna cu voi, şi prin puterea şi darul lui Dumnezeu, aşa vor 

fi neapărat şi îngerii cu sfinţii şi cu toţi drepţii cei adormiţi». 

Luare aminte 

Să luăm aminte la curăţenia Stăpînului Hristos : 

La curăţenia minţii Lui; 

La curăţenia inimii Lui; 

La curăţenia voinţei Lui; 

La curăţenia limbii Lui; 

La curăţenia înfăţişării Lui şi a tuturor simţurilor Lui. 

Predică Despre biruinţa credinţei 

Aceasta este biruinţa care a biruit lumea: credinţa noastră (I loan 5:4). 

Stăpînul Hristos a biruit lumea. Aceasta fraţilor este şi biruinţa noastră. Apostolii 

lui Hristos au biruit lumea şi biruinţa lor este şi biruinţa noastră. Sfinţii, fecioarele 

şi mucenicii au biruit lumea şi şi a noastră este biruinţa lor. Fraţilor, nu există 

nimic mai puternic în lume decît Credinţa Creştină. Săbiile care au izbit în această 

Credinţă s-au tocit şi s-au frînt, dar Credinţa a rămas. Regii care au pornit războaie 

împotriva Credinţei s-au nimicit sub anatema propriilor lor crime. Imperiile care 

au făcut război contra Credinţei au pierit. Cetăţile care au respins Credinţa zac în 

ruine. Ereticii care au stricat Credinţa au pierit şi cu trupul şi cu sufletul părăsind 

lumea sub pecetea anatemei, dar Credinţa pe care au voit s-o surpe, a rămas 

neatinsă. 

Fraţilor, atunci cînd lumea ne urmăreşte cu ispitele ei, ale frumuseţii trupeşti, 

bogăţiilor, plăcerilor, şi slavei trecătoare, prin ce vom rezista noi oare, şi prin ce 

vom birui, dacă nu prin Credinţa noastră? Cu adevărat prin nimic altceva decît prin 

nebiruita Credinţă care ne învaţă despre ceva mult mai bun decît toate bogăţiile 

lumeşti. 



Cînd toate ispitele acestei lumi încep să-şi arate faţa lor cealaltă, cînd frumuseţea 

se preface în urîţenie, sănătatea în boală, bogăţiile în sărăcie, slava în insultă, 

stăpînirea în sclavie şi toată frumuseţea tinereţii şi sănătăţii trupului în 

putreziciunea şi reaua duhoare a morţii, prin ce oare vom învinge această tristeţe, 

această degradare, această murdărie, această disperare, dacă nu prin Credinţă? Cu 

adevărat prin nimic altceva decît prin Credinţă, care singură cunoaşte învierea 

trupurilor şi viaţa fără de moarte. 

O Stăpîne Doamne Biruitorule al lumii, ajută-ne nouă să biruim lumea cu credinţa 

cea întru Tine. 

Căci a Ta este slava şi mulţumită în veci, Amin. 

16 Ianuarie 

• închinarea Cinstitelor Lanţuri ale Sfîntului Apostol Petru 

Se pomeneşte Sfintul Apostol Petru în această zi din pricina lanţurilor în care îl 
legase nelegiuitul Irod şi care la venirea îngerului în temniţă au căzut de pe 
Apostol: Şi iată un înger al Domnului a venit deodată, iar în cameră a strălucit 
lumină. Şi lovind pe Petru în coastă, îngerul l-a deşteptat, zicînd: Scoală-te 
degrabă! Şi lanţurile i-au căzut de la mîini (Fapte 12:7). Lanţurile au fost luate şi 
păstrate de creştini din generaţie în generaţie, atît pentru pomenirea Apostolului, 
cît şi pentru vindecările care se lucrau prin ele, ca şi prin ştergarele Apostolului 
Pavel, căci mulţi bolnavi se însănătoşeau la atingerea lor: încît şi peste cei ce erau 
bolnavi se puneau ştergare sau şorţuri purtate de Pavel, şi bolile se depărtau de 
ei, iar duhurile cele rele ieşeau din ei (Fapte 19: 12). Sf. luvenalie, Patriarhul 
Ierusalimului, dădu aceste lanţuri în dar împărătesei Eudochia, soţia exilată a 
împăratului Teodosie cel Mic. Ea le-a despărţit în două, trimiţînd o jumătate la 
Biserica Sfinţilor Apostoli din Constantinopol, iar cealaltă jumătate la Roma la 
fiica ei Eudoxia, care era soţia lui Valentinian III. Eudoxia a zidit Biserica 
Sfîntului Petru şi a pus în ea aceste sfinte lanţuri trimise de mama ei, împreună cu 
acele lanţuri în care ticălosul împărat Nero îl legase pe Apostol înainte de a-1 
răstigni. 

• Pomenirea Sfinţilor Mucenici şi fraţi Pevsip, Elasip, Mesip, a bunicii lor, Leonilla, 
şi a celor împreună cu dînşii 

Aceşti trei fraţi erau tripleţi [născuţi odată], şi au suferit mucenicia în Franţa în 
timpul împăratului Marc Aureliu (161 A.D. - 180 A. D.). La început doar Leonilla 
era creştină, nepoţii ei fiind încă păgîni. După sfaturi îndelungat din partea bunicii 
lor şi a preotului locului, cei trei fraţi au primit Botezul. Botezaţi fiind au început 
să vieţuiască cu zel în rînduiala creştinească, distrugînd toţi idolii din vecinătatea 
locului în care trăiau. Acuzaţi şi aduşi înaintea scaunului de judecată, ei au 
recunoscut distrugerea idolilor şi şi-au dat pe faţă credinţa lor în Hristos. 
Judecătorul a pus să fie aruncaţi în temniţă şi a chemat-o de faţă pe bunica lor 
Leonilla, trimiţînd-o la temniţă şi sfatuind-o 

să-şi convingă nepoţii să se lepede de Hristos şi de Dreapta Credinţă. Fără a spune 
un cuvînt, Leonilla s-a dus la temniţă nu pentru a-i sfătui pe nepoţii ei să se lepede 
de Sfînta Credinţă, ci pentru a-i întări să sufere cu curaj pînă la capăt pentru ea şi 
să moară pentru Hristos. Cînd judecătorul mai apoi i-a chemat şi a văzut că sînt 
încă şi mai de neclintit în hotărîrea şi credinţa lor, i-a condamnat pe toţi trei la 
moarte. Ei au fost spînzuraţi de copaci, biciuiţi şi apoi arşi în foc. O anumită 
femeie din popor, lovila, care era printre cei ce priveau la chinuirea sfinţilor, a 
strigat tare „Şi eu sînt creştină!" Aceasta imediat a fost prinsă şi decapitată 



împreună cu bunica sfinţilor, Leonilla. 

• Pomenirea Sfîntului Cuvios Mucenic Damaschin din Gabrovo 

Damaschin s-a nevoit în Mînăstirea Hilandar din Sf. Munte Athos, căreia i-a fost şi 
stareţ. Cînd el a căutat să obţină de la nişte turci plata unei datorii pe care aceştia o 
aveau către mînăstrie, turcii au trimis o femeie musulmană în casa în care locuia 
Damaschin. Apoi pe neaşteptate au intrat şi turcii acolo şi aflînd-o pe femeie l-au 
tîrît pe Damaschin în faţa cadiului care i-a propus una din două: ori să fie spînzurat 
ori să se convertească la Islam. La aceasta Damaschin a răspuns cu hotărîre: „Aş fi 
nebun să-mi cumpăr chinurile veşnice cu această viaţă trecătoare." El a fost 
spînzurat în anul 1771, la Sviştov. Aşa şi-a sacrificat Damaschin trupul, pentru a-şi 
mîntui sufletul. Pedeapsa lui Dumnezeu i-a nimerit în curînd pe ucigaşii lui. Ei s- 
au înecat în Dunăre în timpul unei furtuni groaznice care le-a răsturnat corabia. 

• Pomenirea Cuviosului Romii 

Romii s-a născut la Vidin. El era ucenicul Sfîntului Grigorie Sinaitul, şi s-a nevoit 

în mai multe mînăstiri. La Mînăstirea Ravaniţa [din Serbia] a împreună vieţuit cu 

dînsul Constantin Camblak. Sfîntul Romii a trecut la Domnul în Mînăstirea 

Ravaniţa, cam pe la anul 1375 de la Hristos. 

Cîntare de laudă la Sflnta Leonilla 

O Leonila, vîrstnică bunică, 

Dar ca o leoaică puternică cu duhul! 

Tu gătindu-ţi nepoţii pentru Hristos, 

împreună cu dînşii mucenică lui Hristos te-ai adus! 

Către tine răcnea tribunul 

Plin de mînie, 

Şuierînd cu limba, 

Ca un şarpe: 

Du-te la temniţă, bătrîno, 

Şi sfâtuieşte-ţi nepoţii 

De acel Hristos să se lepede, 

Să se lepede, sau de El, 

Sau de vieţile lor. 

Leonilla nepoţilor ei celor din temniţă 

Le grăieşte: 

De puterile lumeşti nu vă înfricoşaţi 

Chiar dacă vă vor arde de vii. 

Strîns vă ţineţi de Stăpînul Cel Luminos Hristos, 

Şi de Evanghelia Lui. 

Căci El vouă v-a gătit împărăţie veşnică 

Bucurie şi lumină. 

De rănile cele grele, nu vă înfricoşaţi, 

Nici de moarte, căci trecătoare sînt: 

Pe cei credincioşi lui Hristos 

Rănile nu-ipot durea, 

Pe ei moartea nu poate să-i înghită. 

Din mijlocul focului cei trei nepoţi 

Slavă lui Dumnezeu îi aduc, 

Pe cînd cel rău taie cinstitul cap 

Al iubitei lor bunici. 

Cugetare 



Nimic nu zdrobeşte mai desăvîrşit trufia omenească decît obişnuinţa ascultării faţă 

de bunicii şi bătrînii evlavioşi. Se spune că un soldat spartan, care năvălise în 

bătălie înarmat cu o spadă cu care era gata să ucidă un duşman, a auzit sunetul 

trompetei care poruncea sfîrşitul bătăliei. La acel sunet soldatul a pus sabia în 

teacă, fără să-1 mai ucidă pe duşman. Cînd a fost întrebat cum de nu 1-a ucis pe 

duşmanul care era în puterea lui, soldatul a răspuns: „E mai bine să te supui 

comandantului decît să ucizi duşmanul." Dar supunerea şi ascultarea creştină sînt 

superioare supunerii spartane, pentru că au în vedere mîntuirea sufletului şi se fac 

de bună voie; pentru că ascultarea creştină nu se face de dragul unei împărăţii 

pămînteşti, ci al unei împărăţii veşnice. Sfintul loan Colov şi-a început nevoinţa 

sub îndrumarea unui bătrîn din Tebaida. Ca 

să-1 înveţe pe ucenic ascultarea, bătrînul a sădit un copac uscat şi i-a poruncit 

ucenicului să ude zilnic acea uscătură. Timp de trei ani, fără murmur, loan a udat 

mlădiţa cea uscată pînă cînd ea deodată s-a făcut verde şi a început să aducă roadă. 

Acelea au fost roadele ascultării celei fără de murmur, însuşi Domnul nostru Cel 

Răstignit S-a făcut ascultător pînă la moarte (Filipeni 2:8). 

Luare aminte 

Să luăm aminte la pacea Stăpînului Hristos: 

La pacea pe care o avea în sufletul Său, fiind El singurul desăvîrşit 

Purtător de Pace; 

La pacea pe care a facut-o între oameni, El, singurul desăvîrşit Făcător 

de Pace; 

La pacea pe care a dat-o ucenicilor Săi, El, singurul desăvîrşit Dătător 

de Pace. 

Predică Despre cum sîntem liberi doar atunci cînd ne facem robi lui Hristos 

Căci robul, care a fost chemat în Domnul, este un liberat al Domnului. Tot aşa cel 

chemat liber este rob al lui Hristos (I Cor 7:22). 

Vestea bună pe care creştinismul o aduce zilnic lumii este aceea că evaluarea 

lucrurilor la adevărata lor valoare nu se poate face decît judecîndu-le după esenţă, 

iar nu după aparenţă. Să nu judecăm lucrurile după culoare sau după formă ci după 

înţeles. Să nu judecăm omul după poziţia lui socială sau după avere, ci după inimă, 

după inima în care şi-a pus şi simţirea, şi mintea, şi voinţa. 

După judecata lumii, judecarea creştinească a lucrurilor este întotdeauna şi mereu 

o noutate; căci ea învaţă că nu neapărat e rob acela care la arătare se vede rob; că 

nu neapărat e liber acela care călătoreşte mereu unde pofteşte. Căci după 

mentalitatea lumii sclav e acela care se „bucură" cel mai puţin de „viaţă" iar liber e 

cel dimpotrivă. Pe cînd după mentalitatea creştinească sclav e acela care se bucură 

cel mai puţin de Hristos, iar liber e cel care se bucură cel mai deplin de El, de 

blîndeţea Lui, de dulceaţa Lui şi de Viaţa Lui. Mai departe, în mentalitatea lumii 

sclav e acela care rareori face voia lui, şi întotdeauna pe a altora, iar liber e acela 

care face întotdeauna voia lui şi foarte rar, sau niciodată, pe a altora, însă în 

mentalitatea creştină e invers: sclav e acela care întotdeauna face voia lui şi pe a 

lui Dumnezeu doar foarte rar; iar liber e cel care se străduieşte întotdeauna să facă 

voia lui Dumnezeu, iar 

pe a lui proprie cît mai rar. A fi rob al lui Dumnezeu este adevărata şi suprema 

libertate a omului, iar a fi rob al lumii şi al sinelui, păcatului şi viciului înseamnă cea 

mai cumplită şi mai fatală sclavie. Gîndind la viaţa regilor, oamenii îşi pot închipui că 

nu există pămînteni mai liberi decît ei. Şi totuşi, cîţi dintre regii pămîntului nu au fost 



cei mai josnici şi netrebnici sclavi ai pămîntului! Iar despre întemniţaţii lui Hristos de 
prin închisori, oamenii gîndesc că poate nu există pe pămînt fiinţe mai robite şi mai 
nefericite decît ei. Şi totuşi mucenicii lui Hristos din toate timpurile se simţeau în 
acele închisori oameni liberi şi erau plini de bucurie duhovnicească; în lanţuri fiind ei 
cîntau Psalmi şi înălţau rugăciuni de mulţumire către Dumnezeu. Căci libertatea 
amestecată cu dureri şi regrete nu e libertate, ci sclavie. Doar libertatea în Hristos este 
veci curată de tristeţe, şi mereu plină de cea mai negrăită bucurie. Căci bucuria 
nepieritoare este marca adevăratei libertăţi. 

O Doamne lisuse, Singurule Bune Stăpîne, Care ne dăruieşti libertatea tocmai atunci 
cînd ne legi mai tare de Tine, robeşte-ne pe noi cît mai curînd ca să încetăm a mai fi 
robi cruzimii şi nemilostivirii puternicilor acestei lumi. 
Căci a Ta este slava şi mulţumită în veci, Amin. 

17 ianuarie 

• Pomenirea Sfîntului Cuvios Antonie cel Mare 

Antonie era egiptean şi s-a născut cam pe la anul 250 d. Hr., în satul Koman de lîngă 
Herculea. După moartea nobililor şi bogaţilor săi părinţi el şi-a împărţit moştenirea cu 
sora lui, care era minoră, şi i-a asigurat traiul împreună cu cîteva rude. Jumătatea sa de 
avere Cuviosul Antonie a împărţit-o săracilor iar el însuşi, neavînd mai mult de 
douăzeci de ani, s-a dăruit în întregime nevoinţelor ascetice pe care le dorea încă din 
copilărie. La început Antonie s-a nevoit în apropierea satului său dar ca să scape de 
supărările oamenilor el s-a retras în pustia de la ţărmul Mării Roşii, unde a petrecut 
douăzeci de ani în singurătatea rugăciunii numai cu Dumnezeu, fără să vadă pe 
nimeni; acolo a suferit cu răbdare cumplitele ispite ale diavolului. Faima lui s-a întins 
în întreaga lume şi în jurul lui s-a strîns mulţime de ucenici pe care i-a îndrumat pe 
calea mîntuirii prin cuvîntul şi exemplul vieţii lui. De-a lungul celor optzeci şi cinci 
de ani de nevoinţe ascetice, el s-a dus doar de două ori la Alexandria. 
Prima oară cu gîndul să sufere mucenicia pentru Hristos în timpul dezlănţuirii 
persecuţiilor, iar a doua oară la invitaţia Sfîntului Atanasie, ca să respingă acuzaţia 
arienilor cum că şi el, Antonie, ar fi fost arian. Antonie a murit la vîrsta de una sută 
şi cinci ani, lăsînd în urma lui oştiri întregi de monahi şi de următori ai lui. Chiar 
dacă Antonie nu era cărturar în învăţătura lumii, el a fost cu toate acestea 
învăţătorul şi dascălul celor mai cărturari oameni ai vremii, printre care s-a 
numărat şi Simţul Atanasie cel Mare. Cînd unii filozofi elini au venit să-1 
ispitească cu ştiinţa lor literară, Antonie i-a ruşinat cu următoarea întrebare : « Ce 
e mai vechi, cunoaşterea sau cartea? Care dintre acestea două a fost cauza 
celeilalte ? » Ruşinaţi, filozofii s-au împrăştiat, pentru că şi-au dat seama că ei 
aveau doar unele cunoştinţe despre cunoaştere, pe cînd Antonie avea cunoaşterea 
însăşi. Acesta a fost un om care a atins desăvîrşirea încă din această viaţă, pe cît 
poate atinge omul pe pămînt. Acesta a fost un dascăl al dascălilor şi un învăţător al 
învăţătorilor, care, timp de optzeci şi cinci de ani plini s-a desăvîrşit pe sine, şi aşa 
a putut să desăvîrşească şi pe alţii. Plin de ani şi de fapte bune, Sfmtul Cuvios 
Antonie cel Mare s-a mutat la Domnul în anul 335 de la Hristos. 

• Pomenirea Sfîntului împărat Teodosie cel Mare 

Acest împărat slăvit şi plin de rîvna pentru Sfînta Credinţă a domnit între anii 379 
şi 395 după Hristos. Dacă Sfintul Constantin cel Mare a desfiinţat persecuţiile 
contra creştinilor, Sfîntul Teodosie a mers mai departe: el a scos în afara legii 
închinarea la idoli pe tot cuprinsul împărăţiei sale. El a lucrat pentru întărirea şi 
răspîndirea credinţei creştine pe întinsul întregului pămînt. 

• Pomenirea Sfîntului Nou Mucenic Gheorghie din loannina 



Gheorghie era albanez. El s-a născut în satul Churkli din Albania din părinţi ţărani 

foarte sărăciţi. Turcii au folosit forţa ca să-1 convingă pe Gheorghie să treacă la 

Islam, dar el a rămas credincios Credinţei sale Creştine, drept pentru care a fost 

spînzurat la loannina în ziua de 17 ianuarie 1838. Pînă în ziua de azi sfintele lui 

moaşte sînt mari făcătoare de minuni şi vindecătoare de multe boli. 

Cîntare de laudă la Sfinţii Antonie cel Mare, Teodosie cel Mare, şi Gheorghie 

Noul Mucenic 

Deasupra tuturor despărţiturilor, 

Deasupra tuturor stărilor 

Stă Domnul neînfricat, Domnul deasupra oştirilor. 

El pe bogaţi nu îi dispreţuieşte, nici de săraci nu Se ruşinează. 

De puternici nu Se teme, iar păcătoşilor le strigă: Veniţi! 

Pe sfinţii Săi de pretutindeni îi alege, 

Pe acesta care cerşeşte, şi pe acesta care stăpîneşte, 

Precum grădinarul culege roadele cele dulci 

Fie de pe ramul cel zgrunţuros, 

Fie de pe cel de sus, mlădios şi lucitor. 

In cununi bogate Domnul îi împleteşte pe toţi, 

Cînd sufletele lor sînt străpunse şi sfinte. 

Antonie cel minunat toată viaţa înpostiri a petrecut, 

Teodosie pe Hristos în toată lumea L-a vestit. 

Iar Gheorghie din loannina pentru Hristos sîngele şi-a vărsat - 

Pe toţi trei Domnul i-a iubit veşnic. Domnul nu Se îngreţoşează de ţarinile Sale 

Nici de slăbiciunile zidirii Lui. 

Către toţi El este acelaşi, dar toţi către El, nu. 

Către toţi El este. de folos, către toţi milostiv, 

Pururi şi mai presus şi dincolo de orice stare, 

Pururi stă neînfricat Domnul, Domnul deasupra oştirilor. 

Cugetare 

Sfintul Antonie ne povăţuieşte: «învăţaţi-vă cu smerenia, căci ea acoperă mulţime 

de păcate. De toate păcatele Se îngreţoşează Domnul, dar cel mai mult de trufia 

inimii. Nu vă socotiţi cărturari şi înţelepţi, căci aşa tot efortul vostru se va pierde, 

şi barca voastră va ajunge goală la mal. Dacă aveţi stăpînire asupra altora, nu 

ameninţaţi uşor cu moartea. Cunoaşteţi că şi voi sînteţi din fire pradă morţii şi că 

fiecare suflet la sfîrşit îşi va lepăda trupul ca pe un veşmînt. » La Bizanţ exista un 

obicei curios şi plin de învăţăminte atunci cînd avea loc încoronarea unui nou 

împărat în Biserica Sfînta Sofia. Obiceiul era că în timp ce-i punea coroana pe cap, 

Patriarhul îi înmîna împăratului şi o punguţă de mătase umplută cu murdăria din 

vreun mormînt. Asta pentru ca şi împăratul să-şi amintească că va muri şi să fie 

smerit, iar nu trufaş. 

Luare aminte 

Să luăm aminte la prigonirea Mîntuitorului Hristos pentru dreptatea Sa: 

La prigonirea dinspre partea lui Irod pe cînd era Copil; 

La prigonirea Lui la vîrsta adultă din partea fariseilor şi cărturarilor 

evrei, pentru că era Mesia; 

La prigonirea Lui ca Dumnezeu din partea contemporanilor noştri, 

cărturari şi întîistătători, atît evrei, cît şi creştini. 

Predică Despre cele două feluri de înţelepciune 

Căci înţelepciunea lumii acesteia este nebunie înaintea lui Dumnezeu (I Cor 3:19). 



Acest adevăr al Sfintei Scripturi este el singur una dintre cele mai mari noutăţi pe care 

Creştinismul o aduce lumii. Căci una este înţelepciunea după Dumnezeu şi din 

Dumnezeu, iar cealaltă este înţelepciunea potrivit lumii şi care este din lume. 

înţelepciunea după Dumnezeu este cea de la Duhul Sfînt. Sfinţii Apostoli s-au umplut 

de această înţelepciune atunci cînd Duhul Sfînt S-a pogorît peste ei. far înţelepciunea 

cea după lume este de la simţuri şi de la cele materiale, care este cu adevărat nebunie 

înaintea lui Dumnezeu, dacă nu este îndrumată şi corectată de insuflarea Duhului 

Sfînt al lui Dumnezeu. 

Toată înţelepciunea cea lumească care se călăuzeşte după simţurile trupului, fără nici 

o consideraţie pentru Duhul Sfînt, este nebunie înaintea lui Dumnezeu şi înaintea 

îngerilor Domnului; căci o aşa una nu vede nici spiritul şi nici scopul lumii; ci ea vede 

şi cunoaşte această lume numai ca pe un scrum din afară, şi ca pe un scrum dinăuntru; 

ca pe un gunoi mînat de vîntul întîmplării cînd într-o direcţie, cînd în cealaltă. 

Toată înţelepciunea omului care se călăuzeşte doar după simţurile şi concepţiile şi 

închipuirile minţii lui este nebunie înaintea lui Dumnezeu şi a îngerilor Lui; căci ea nu 

vede omul ca om, adică fiinţă spirituală în legătură cu Dumnezeu, ci doar ca trup pe 

dinafară şi ca trup pe dinăuntru; ca trup după formă, şi ca trup după natură. II vede tot 

aşa cum o maimuţă priveşte o locomotivă, şi zice: «Aceasta este fier pe dinafară şi fier 

pe dinăuntru; fierul o încălzeşte şi fierul o poartă; fierul îi dă direcţie şi fierul o 

opreşte». 

Fraţilor, oare cine se va umple de Duhul lui Dumnezeu dacă nu cel care mai întîi se 

goleşte mai întîi de nebunia acestei lumi ? Cu ajutorul lui Dumnezeu, fiecare din noi 

poate aceasta. Iar fără ajutorul Lui şi fără Credinţă, 

ci numai cu eforturile şi dorinţele noastre, nimeni nu poate aceasta. Căci 

Dumnezeu singur este înţelepciune şi Sfinţenie. 

O Atotbune Doamne, Atotînţelepte şi Atotsfmte, umple-ne pe noi de înţelepciunea 

Ta cea de Viaţăfâcătoare, 

Căci a ta este slava şi mulţumită în veci, Amin. 

18 Ianuarie 

• Pomenirea Sfîntului Atanasie cel Mare, Arhiepiscopul Alexandriei 
Atanasie s-a născut la Alexandria în anul 296 d. Hr. şi din frageda lui copilărie a 
iubit viaţa duhovnicească. El a fost diaconul Arhiepiscopului Alexandru, pe care 1 - 
a însoţit la Sinodul întîi Ecumenic de la Niceea (325). La acest sinod s-a arătat 
cunoscut Atanasie pentru învăţătura lui, pentru dragostea şi rîvna lui pentru 
Ortodoxie. El a scris Simbolul Credinţei cel care a fost adoptat la acel Sinod. După 
moartea lui Alexandru, Atanasie a fost înscăunat episcop al Alexandriei, în această 
stare el a rămas timp de patruzeci de ani, deşi nu pe toţi i-a petrecut pe tronul 
arhiepiscopal. Cu puţine răgazuri, el a fost prigonit de eretici toată viaţa lui. Dintre 
împăraţi, cel mai mult l-au prigonit Constanţius, Iulian şi Valens; dintre episcopi, 
Eusebius al Nicomidiei şi mulţi alţii. Iar dintre eretici, Arie şi următorii lui. 
Atanasie a fost forţat să se ascundă de la faţa prigonitorilor lui, chiar şi într-o 
fîntînă, într-un mormînt, prin casele unor oameni, şi în pustie. De două ori a fost 
forţat să scape la Roma. Numai cu puţin înaintea morţii a aflat liniştea un timp, şi 
şi-a putut păstori ca un bun păstor turma lui cea bună care 1-a iubit cu adevărat. 
Puţini sînt sfinţii care au fost prigoniţi cu atîta sălbăticie şi duh de ucidere ca 
Sfîntul Atanasie. Dar sufletul lui măreţ le-a îndurat pe toate cu răbdare pentru 
dragostea lui Hristos iar la sfîrşit a ieşit biruitor din toate chinurile lui îndelungate 
şi teribile. Pentru sfat, mîngîiere şi liniştire Sf. Atanasie îl cerceta adesea pe Sf. 
Antonie, pe care îl respecta ca pe un părinte duhovnicesc. Ca om care a pus în 



cuvinte cel mai mare adevăr al lumii şi vieţii, Sfîntul Atanasie a trebuit să sufere 

pînă la sînge pentru acel adevăr, pînă în anul 373 după Hristos, cînd Domnul i-a 

dăruit odihna în împărăţia Sa, ca unui rob iubit al Său. 

• Pomenirea Sfîntului Maxim, Arhiepiscopul Valahiei 

Maxim a fost fiul despotului sîrb Ştefan şi al despinei Angelina. El s-a tuns monah 

în Mînăstirea Manasia. Forţat de turci, el a scăpat în România, unde a fost sfinţit 

episcop pentru Arhiepiscopia Valahiei, atunci vacantă. El a mijlocit pace între 

domnii Radu şi Bogdan, evitînd războiul dintre ei. In anii dinspre sfîrşitul vieţii el 

s-a întors la Krusedol unde a zidit o mînăstire în care a şi răposat, după o viaţă 

întreagă de nevoinţe, la 18 ianuarie 1546. Sfintele sale moaşte întregi şi făcătoare 

de minuni se află şi acum în această mînăstire. 

Cîntare de Laudă lui Hristos înţelepciunea lui Dumnezeu 

Prin Atanasie s-a arătat înţelepciunea 

Şi Adevărul lui Dumnezeu i-a luminat pe oameni. 

Ei au văzut că Adevărul este dulce, nicicum amar. 

Căci pentru oricine II beapînă la sfîrşit El este dulce, 

Şi oricui suferă pentru Elpînă la sfîrşit, El îi este drag. 

Hristos Mîntuitorul, înţelepciunea lui Dumnezeu, 

Este măsura veşniciei acelora 

Care păşesc prin lume fără nici o nădejde în ea, 

Care păşesc prin lume ca printr-un cimitir, 

Care văd în om slăbiciunea robiei 

Care văd în continentelepămîntului arii de cernere a sufletelor, 

Iar în oceanele lui doar nişte lacuri vremelnice. 

Măsura lui Hristos să o iubim, Credinţa noastră, 

Căci prin Ea Hristos niciodată nu ne va părăsi. 

Orice altă măsură va pieri, 

Căci cu nici o alta nu putem cunoaşte Alfa şi Omega Care este Hristos, 

Ci toate măsurile omeneşti înşelătoare sînt 

Ca cele ce se văd în lumina lunii cînd ea lunecă pe ape. 

Dar măsura lui Hristos străbate oceanele pînă în străfunduri. 

Căci dintre toate tainele cea mai mare e El. 

De la Sfînta Sa Naştere, şi pînă la a Lui Răstignire, 

El este măsura întregii zidiri. 

Prin El sfinţii Lui au îndurat fără să murmure 

Chinuri măsurate de lume cu măsuri diavoleşti, 

Ei le-au îndurat pe acestea fără să murmure, 

Căci prin El, schingiuirile nu-i puteau durea. 

Cugetare 

La întrebarea: „De ce a venit Fiul lui Dumnezeu în lume chip de om luînd, iar nu 

vreun alt fel de înfăţişare?", Sfîntul Atanasie a răspuns într-un fel dumnezeiesc: 

„Dar cum altfel să fi venit în lume Fiul lui Dumnezeu? Ca soarele ori ca luna, ori 

ca stelele sau focul, sau suflarea vîntului? Nu, El a venit ca om, pentru că nu a 

dorit uluirea noastră ci vindecarea şi povăţuirea celor ce se chinuiesc. Nu a venit în 

chipurile stihiilor, pentru că aceasta ar fi însemnat teatru. Căci a trebuit ca 

Vindecătorul şi învăţătorul nu doar să vină, ci şi să slujească omenirea suferindă şi 

să Se arate cu un chip pe care să îl poată înţelege şi urma omenirea. Nimic din 

zidire nu I-a greşit cu nimic Ziditorului, decît numai omul: nici soarele, nici luna, 

nici stelele, nici stihiile. Nici unele dintre acestea nu şi-a călcat menirea sa, ci doar 



omul. Dimpotrivă, ele singure au rămas credincioase Ziditorului lor, împăratului, 
Cuvîntului Care le-a adus în fiinţă. Pe cînd omul s-a rupt de Cauza lui bună şi s-a 
alipit de minciună, punînd înşelăciunea în locul adevărului, iar închinarea cuvenită 
Făcătorului a dat-o pietrelor şi sieşi. De ce se miră atunci unii că Dumnezeu a 
venit în lume chip de om luînd pentru ca să mîntuiască omenirea?" Cu adevărat, 
aşa putem să-i întrebăm şi pe necredincioşii zilelor noastre: cum altfel aţi fi dorit 
să vie Dumnezeu în lume, dacă nu în chip de om? 
Luare aminte 

Să luăm aminte la Stăpînul Hristos care a purtat sarcini şi ocări şi ruşine de la 
oameni pentru mîntuirea noastră: 

• Sarcini, ocări şi ruşine de la înţelepţii şi cărturarii evreilor; 

• Sarcini, ocări şi ruşine de la mulţi înţelepţi şi cărturari ai zilelor noastre; 

• Sarcini, ocări şi ruşine de la fiecare dintre noi, care în Numele Lui sîntem 
botezaţi iar poruncile Lui nu le împlinim. 

Predică Despre mînie 

Să fie mijloacele voastre încinse şi făcliile voastre aprinse (Luca 12:35). 
Aceasta este porunca Celui Care cunoaşte slăbiciunile noastre şi Care 
doreşte binele nostru mai mult decît părinţii care ne-au născut. Aceasta este 
porunca iubitorului de oameni Dumnezeu. Cînd omul nu este încins, oare nu 
este trupul lui un pic lăsat în jos? Dar cînd el se încinge, oare nu se înalţă trupul 
lui, fâcîndu-se drept ca luminarea? Drept ca luminarea, aşa trebuie să se afle 
fiecare suflet înaintea lui Dumnezeu. Cum vor sta oare sufletele drept înaintea lui 
Dumnezeu dacă patimile şi poftele trupeşti le trag trupurile mereu în jos? Căci iată 
pîntecele este cuibul tuturor patimilor trupeşti ale omului. De aceea duhovniceşte 
încingerea mijlocului înseamnă că trebui să ne ţinem strîns patimile cu stăpînirea 
de sine, şi să nu le lăsăm să umble după bunul lor plac. Pe cînd încingerea 
mijlocului trupului nu este un scop în sine, ci un mijloc prin care ne încingem mai 
bine şi mintea, şi inima, şi voinţa. Căci trebuie să ştim că stăpînirea [încingerea] 
trupului este primul pas la şcoala făuririi caracterului creştinesc; de abia după 
aceea facem paşii mai înalţi ai stăpînirii minţii, ai stăpînirii inimii şi stăpînirii 
voinţei. Căci încingîndu-ne mintea, gîndurile de curvie nu vor mai putea să-şi afle 
loc în ea; şi încingîndu-ne inima, poftele de curvie nu vor mai putea să-şi afle loc 
în ea; iar încingîndu-ne voinţa, demonii sălbatici ai tuturor poftelor nu-şi vor mai 
putea afla loc în ea. 

Fraţilor, numai pe calea cea strimtă se poate călători la împărăţia lui Dumnezeu. 
Numai în strîmtorarea minţii, inimii şi voinţei putem aprinde luminările virtuţilor a 
căror lumină se înalţă la Dumnezeu. Iar luminările cele aprinse sînt virtuţile 
creştine. 

O Doamne curat şi fără de păcat, Lumina de cămin a tuturor virtuţilor, ajută-ne 
nouă să ne încingem cu stăpînirea de sine şi să umblăm pe calea strimtă către Tine 
cu candela inimii noastre aprinse, pe care însuţi ne o ai dăruit. 
Căci a Ta este mulţumită şi slava în veci, Amin. 

19 Ianuarie 

• Pomenirea Sflntului Macarie cel Mare 

Macarie era egiptean şi unul dintre contemporanii mai tineri ai Sfmtului Antonie 
cel Mare. Din ascultare faţă de părinţii săi, Macarie şi-a luat soţie. Dar murind 
soţia lui curînd după aceea el se retrase în pustie şi acolo petrecu şaizeci de ani în 
nevoinţe şi lupte duhovniceşti, şi lăuntrice şi la vedere, pentru împărăţia lui 



Dumnezeu. Cînd îl întrebau : «Cum de acesta este atît de slab şi cînd mănîncă şi 
cînd nu mănîncă?» el le răspundea: «Din cauza fricii de Dumnezeu», într-atît şi-a 
curăţit mintea de gîndurile cele rele şi inima de poftele cele rele că Dumnezeu i-a 
dăruit din belşug darul facerii de minuni, 

încît şi un mort din groapă a înviat. Smerenia sa era de mirare şi oamenilor şi 
diavolilor. Un drac i-a spus odată: « Cu un singur lucru mă biruieşti. Nu cu postul, 
că nici eu nu mănînc vreodată; nici cu privegherile, pentru că nici eu nu dorm 
niciodată. » «Cu ce dar ? » a întrebat Sfîntul. « Cu smerenia ta », a răspuns dracul. 
Macarie vorbea ades cu Pafhutie, ucenicul său : « Nu judeca pe nimeni şi te vei 
mîntui. » Macarie a trăit pînă la vîrsta de nouăzeci şi şapte de ani. Cu nouă zile 
înaine de a muri, Sfinţii Antonie şi Pahomie i s-au înfăţişat din cealaltă lume şi i- 
au spus că peste nouă zile va muri, cum s-a şi întîmplat. înainte de moarte Macarie 
a văzut în duh şi un heruvim care i-a arătat bunătăţile cereşti, şi i-a spus că trimis 
este să-i ducă sufletul în împărăţia cea Fără de Moarte. Sfîntul Macarie cel Mare a 
adormit la anul 390 d. Hr. 

• Pomenirea Sfîntului Cuvios Macarie din Alexandria 

Acest Macarie s-a născut în Alexandria şi la început a fost negustor de fructe. El a 
primit Sfîntul Botez la vîrsta de patruzeci de ani, şi de îndată ce s-a botezat s-a şi 
retras în pustie să ducă viaţa nevoinţelor duhovniceşti. Mai întîi a fost ucenicul 
Sfîntului Antonie cel Mare împreună cu Macarie cel Mare. Apoi a ajuns stareţul 
Mînăstirii numite Chilii, dintre Nitria şi Schit. El era ceva mai tînăr decît Macarie 
cel Mare şi a trăit mai mult decît el, ajungînd pînă la vîrsta de o sută de ani. 
Chinuit de ispitirile diavolului, mai ales de dracul slavei deşarte, el s-a umilit prin 
cele mai aspre nevoinţe şi prin rugăciunea neîncetată, ridicîndu-şi mereu mintea la 
Dumnezeu. Odată un frate 1-a văzut cum umple un coş cu nisip, îl duce pînă în 
vîrful unui deal, şi acolo îljăstoarnă. Uimit, fratele îl întrebă : « Ce faci ? », iar 
Macarie îi răspunse : « îl chinui pe chinuitor », adică pe diavolul. Acest Macarie s- 
a mutat în împărăţia Cerurilor la anul 393 după Hristos. 

• Pomenirea Sfîntului Arsenie, Episcopul Insule Corfu 

Sfîntul Arsenie a alcătuit Slujba Sfîntului Maslu în forma în care o avem şi astăzi. 
El a trecut la Domnul în anul 959 d. Hr. iar sfintele sale moaşte se află în biserica 
catedralei din Insula Corfu. 

• Pomenirea Sfîntului Marcu, Episcopul Efesului 

Sfîntul Marcu este cunoscut prin marele său curaj cu care a apărat Ortodoxia la 
Sinodul de la Florenţa (1439 d. Hr.), în ciuda opoziţiei împăratului şi Papei. El a 
adormit cu pace la anul 1452. Pe patul de moarte, 

Marcu 1-a rugat cu lacrimi pe Grigorie, ucenicul său, care mai tîrziu avea să fie 
strălucitul Patriarh Ghenadie, să se păzească de capcanele Apusului şi să apere 
pînă la capăt Ortodoxia. 

• Pomenirea Sfîntului Teodor din Novgorod, cel Nebun pentru Hristos 
înainte de a muri acest Teodor alerga în susul şi în josul drumurilor strigînd: 
«Rămîneţi cu bine, căci plec la mari depărtări! » El a adormit la anul 1392 d. Hr. 
Cîntare de laudă la Sfîntul Macarie cel Mare 

în pustia Egiptului 

Monahii cei simpli 

Vieţuiau cu o mare iubire, 

Ca şi în împărăţia lui Dumnezeu. 

Printre ei Sfîntul Macarie 



Strălucea ca un heruvim. 

Tuturor monahilor 

O pildă vie era 

Prin faptele sale cele bune. 

Macarie bolnav căzînd, 

Un frate cu multă osteneală fragi căută, 

Şi qflîndu-i la Macarie i-a adus, 

Spre a bolii lui mîngîiere. 

Dar Macarie zise: 

Un alt frate mai bolnav decît mine este, 

Rogu-te, aceluia să-i duci. 

însă acela zise şi el: 

lartă-măl Nu mie, 

Ci bătrînului din apropiere, 

Mai bolnav decît mine, 

Aceluia să-i duci! 

Dar nici acela nu vru, 

Căci mereu 

Unul mai în nevoie era. 

Şi aşa fragii 

înapoi la Macarie au ajuns; 

Văzîndu-l pe fratele cu fragii 

La uşa chiliei lui din nou ajuns, 

Sfîntul Macarie cu lacrimi de bucurie 

lui Dumnezeu mulţumi 

Căci pustia 

într-un Rai al iubirii 

s-a prefăcut. 

Cugetare 

Minunată este răbdarea sfinţilor sub loviturile vrăjmaşe ale diavolului, ale lumii, 

ale trupului! întorcîndu-se odată la chilia lui, Sfîntul Macarie cel Mare văzu cum 

un hoţ îi scoate toate cele din chilie şi le pune pe un măgar. Sfîntul Macarie nimic 

altceva nu făcu decît să îl ajute pe hoţ să încarce totul cît mai bine, zicînd întru 

sine: Că noi nimic în lume n-am adus (I Tim 6:7). Alt bătrîn, după ce hoţii i-au 

furat tot din chilie, a văzut că o legătură cu puţini bani rămăsese neluată de dînşii; 

deci a strigat după ei şi le-a dat şi acea legătură. Iar un al treilea văzînd cum hoţii 

tocmai îi pradă chilia, le strigă: „Grăbiţi, grăbiţi! Nu cumva fraţii mei venind, să 

mă împiedice să împlinesc porunca lui Hristos!" Căci De la cel care ia lucrurile 

tale, să nu ceri înapoi (Luca 6:30). 

Luare aminte 

Să luăm aminte la Stăpînul Hristos Care este Sarea lumii: 

Sarea lumii Care dă gust acestei vieţi de pe pămînt; 

Sarea lumii Care păzeşte omenirea de descompunere, omenire care fără 

El s-ar fi stricat complet cu istoria ei cu tot din cap pînă în picioare; 

Să luăm aminte la Stăpînul Hristos, Sarea vieţii noastre personale. 

Predică Despre biruinţa asupra lumii 

In lume necazuri veţi avea; dar îndrăzniţi. Eu am biruit lumea, (loan 16:33). 

Unul şi Singurul Biruitorul Lumii cu aceste cuvinte îi învaţă pe ucenicii şi 



următorii Lui să nu se înfricoşeze de lume. 

Cu adevărat, puternică se înfăţişează lumea ochilor noştri. Şi totuşi, Cel Care a 

creat-o, nu este El oare mult mai puternic decît ea? 

Lumea pare înfricoşătoare aceluia care nu ştie că Dumnezeu guvernează în ea şi că 

El este autoritatea ultimă care o ţine în fiinţă după bună Voia Sa, putînd-o desfiinţa 

într-o clipă, dacă aşa doreşte, însă pe cel care ştie aceste lucruri, lumea nu-1 poate 

speria. 

Prin comparaţie cu Stăpînul Hristos lumea pare o pînză ţesută numai din 

slăbiciune; pe cînd în Stăpînul Hristos nu se află absolut nici o slăbiciune. Celui 

care nu ştie aceasta, lumea îi este cu adevărat înspăimîntătoare, pe cînd celui care 

o ştie, cîtuşi de puţin. 

Lumea ne-a dăruit un trup pieritor şi din cauza aceasta ar vrea să ne acapareze şi 

sufletul. Dar cum ar putea-o face, dacă noi ne ţinem bine ca nişte adevăraţi ostaşi 

ai Biruitorului ei? 

Biruitorul asupra Lumii ne înarmează şi pe noi cu armele Lui de luptă. Prin 

exemplul Lui, El ne învaţă cum să luptăm, ne arată cum şi unde se ascunde 

vrăjmaşul, ne arată calea de atac şi de retragere, ne ţine cu sfîntă şi puternică mîna 

Lui, ne acoperă cu acoperămîntul aripilor Lui, ne hrăneşte cu scump Trupul şi 

scump Sîngele Lui. Mai mult, ne încurajează puternic strigîndu-ne: îndrăzniţi! Aşa 

stînd lucrurile, fraţilor, ce ne-ar mai putea face nouă lumea cînd prăbuşirea ei e 

pecetluită cu biruinţa lui Hristos?! 

O Doamne Biruitorule al Lumii şi Dăruitorule al izbînzilor noastre, fii aproape de 

noi întotdeauna alungind frica de la noi, călăuzeşte-ne pe noi întotdeauna ca 

aproape de Tine pururea cu inima noastră să fim, cu mintea şi cu sufletul. 

Căci a Ta este slava şi mulţumită în veci, Amin. 

20 Ianuarie 

• Pomenirea Sfîntului Eftimie cel Mare 

Sfîntul Eftimie s-a născut din părinţi slăviţi şi bogaţi pe la anul 377 d. Hr., în 
cetatea armeană a Melitenei, aproape de rîul Eufrat. Era singurul copil al părinţilor 
lui, copil născut din rugăciunile maicii sale Dionisia, căreia i se vestise despre 
naşterea fiului ei prin vedenii cereşti. Eftimie a dus o viaţă ascetică încă din 
copilărie, mai întîi aproape de cetatea sa Melitene, iar mai apoi, după ce s-a dus la 
Ierusalim la vîrsta de douăzeci şi nouă de ani, în pustia Faran, cea dintre Ierusalim 
şi Ierihon. El îşi umplea zilele şi nopţile cu rugăciunea, cu gîndirea la Dumnezeu, 
cu luarea aminte şi cu lucrul mîinilor. Mulţi nevoitori au început să se adune în 
jurul lui, printre care au fost şi sfinţi mari ca Sava cel Sfinţit, Chiriac Sihastrul, 
Teotict şi alţii. Prin darul lui 

Dumnezeu, Sfîntul Eftimie a ajuns făcător de minuni. El alunga demonii, vindeca 
pe cei greu bolnavi, scotea apă din pustiu, înmulţea pîinile şi prorocea. El îi învăţa 
pe monahi dragostea de muncă, zicînd: „Dacă nu din munca voastră vă mîncaţi 
pîinea, să cunoaşteţi că ostenelile altora mîncaţi." Cînd unii monahi mai tineri 
voiau să postească mai mult decît alţii, el nu-i lăsa, ci le poruncea să vină la masa 
de obşte că să nu cadă în mîndrie. El mai spunea că nu-i foloseşte deloc monahului 
să meargă din loc în loc, ci zicea: „Pomul răsădit şi apoi scos şi răsădit mereu nu 
aduce roadă. Cine vrea fapte bune să aducă trebuie să stea locului." 
Despre dragoste, zicea: „Ce este sarea în bucate, aceea este dragostea între 
celelalte virtuţi." în prima săptămînă din Sfîntul şi Marele Post el ieşea în pustie şi 
rămînea acolo în singurătate, tăcere şi rugăciune pînă la Praznicul Sfintei învieri, 



încă din timpul vieţii lui aproape de peştera unde locuia s-a zidit Lavra [o 

mînăstire foarte mare], care în veacurile următoare s-a umplut de monahi precum 

stupul de albine. Porunca lui pe patul de moarte a fost aceea ca Lavra să păzească 

întotdeauna primirea de străini şi porţile mînăstirii să nu le fie niciodată închise. El 

a murit în vîrstă de nouăzeci şi şapte de ani. La înmormîntarea lui a fost şi 

Patriarhul Ierusalimului, care a aşteptat toată ziua pînă cînd mulţimile de pelerini 

au dat ultima sărutare Sfîntului, şi de abia seara a putut să slujească slujba 

înmormîntării. La şapte zile după fericita sa adormire, Eftimie s-a înfăţişat plin de 

bucurie şi de lumină cerească ucenicului său Domentian, care a văzut că bătrînul 

său cu adevărat fiu al Luminii este. Sfîntul Eftimie s-a săvîrşit la anul 473 după 

Hristos. 

• Pomenirea Sfinţilor Mucenici In, Nir şi Pin 

Aceştia sînt socotiţi a fi întîii mucenici ai Slavilor pe care îi pomeneşte Istoria 

Bisericii, unde sînt numiţi sciţi şi ucenici ai Sfîntului Apostol Andrei. Ei au 

mărturisit Sfînta Credinţă fiind ucişi de vecinii lor păgîni, pe malul drept al 

Dunării, aproape de oraşul Varna de azi. Ei au fost legaţi şi aruncaţi pe gheaţă, şi 

aşa, prin îngheţ, şi-au dat sufletele în mîna lui Dumnezeu. 

Cîntare de laudă la Sfîntul Eftimie cel Mare 

Ochiul care vede toate, urechea care aude toate, Cu toţi şi pretutindeni călătoreşte. 

Locul niciodată schimbînd, pretutindeni se află. Acolo unde virtutea se plămădeşte, 

Dumnezeu însuşi este aluatul. 

Celui care caută lumina, 

Dumnezeu însuşi Lumină i se face, 

De la cel care Ii cere ajutor 

Niciodată nu-Şi întoarce faţa. 

Liniştit şi tăcut, totdeauna la timp, 

El aruncă seminţele şi El seceră ţarina sa. 

La vreme potrivită mustră, 

La vreme potrivită răsplăteşte, 

La vreme pe tînăr îl face bătrîn 

Iar pe bătrîn, tînăr. 

El puternic, milostiv şi cu deamănuntul 

îşi îngrijeşte grădina Sa. 

El este pretutindeni, cîndşi cum voieşte. 

La gîndul omului, El de faţă stă, 

La orice cuvînt al omului El este martor, 

Femeii care işi ţesepînza 

El firele le socoteşte, 

O, cine poate cunoaşte paşii şi cărările Lui? 

O, Veşnice şi Fără de moarte, Treime şi Unule, 

în lumea cea văzută şi nevăzută 

Tu cărări fiecăruia croieşti şi descoperi, 

Pe toţi cu de-amănuntul călăuzind. 

In toată zidirea privind, 

Tu nici măcar o furnică nu părăseşti, 

Nu o laşi să rătăcească. 

La a Ta minunată înţelepciune şi Milostivire 

SJîntul Părintele nostru Eftimie 

Pururea a cugetat. 



Cugetare 

Pe cît erau sfinţii de milostivi şi îngăduitori cu slăbiciunea omenească, pe atît erau 

ei de neînduplecaţi cînd era vorba de apărarea dogmelor creştine. Astfel, Sfîntul 

Nicolae, Episcopul Mirelor Lichiei 1 -a lovit pe Arie peste faţă la Sinodul întîi 

Ecumenic de la Niceea (325 d. Hr.). Sfîntul Antonie cel Mare a venit la Alexandria 

ca să dea pe faţă înaintea poporului nelegiuirea lui Arie. Sfîntul Eftimie cel Mare, 

fiind silit de împărăteasa Eudochia şi de pseudo-patriarhul Teodosie, şi neputînd să 

le învingă rătăcirea prin mijloacele vorbirii raţionale, a părăsit mînăstirea şi a intrat 

în pustia cea mai dinlăuntru. Alţi monahi străluciţi au urmat cu toţii exemplul lui. 

Sfîntul Eftimie a rămas în 

adîncul pustiei pînă cînd pseudo-patriarhul a fost scos din scaun şi Ortodoxia 

restabilită. Cînd a izbucnit tulburare la Ierusalim în numele împăratului şi 

împotriva Sinodului al Patrulea Ecumenic de la Calcedon (451 d. Hr.), şi cînd tot 

poporul era îngrozit de eretici, atunci Sfîntul Teodosie cel Mare, deşi încărcat de 

ani, a ieşit la Ierusalim ca un ostaş neînfricat al lui Hristos, a intrat în Biserica cea 

Mare, a urcat scările amvonului şi-a ridicat mîna sa şi a strigat înaintea poporului 

întreg: „Cine nu ţine cu sfinţenie poruncile Sinodului al Patrulea a toată lumea, 

întocmai cum îi cinsteşte pe cei Patru Sfinţi Evanghelişti, să fie anatema!" Toţi s- 

au înspăimîntat la aceste cuvinte, nici măcar ereticii nemaicutezînd să-şi deschidă 

gurile şi să grăiască împotrivă. 

Luare aminte 

Să luăm aminte la Stăpînul Hristos Lumina lumii: 

La Stăpînul Hristos, Lumina vieţii mele, a omenirii, şi a oricărei rapturi; 

La Stăpînul Hristos, Lumina care luminează întunericul suferinţei şi 

fricii; 

La Stăpînul Hristos, Lumina din ceasul morţii mele şi de după moarte, 

la Hristos Lumina veşniciei. 

Predică Despre singura Lumină care luminează în întuneric 

Eu sînt Lumina lumii (loan 8:12). 

Nimeni niciodată de pe faţa pămîntului, dintre cei născuţi, nu a îndrăznit vreodată 

să rostească aceste cuvinte. Au existat şi mai există oameni care spun: „Eu aduc 

lumina," dar nimeni niciodată nu a cutezat să afirme Eu sînt lumina. Numai 

Mîntuitorul Hristos a putut rosti aceste cuvinte cu îndrăznire, şi cu putere, cu 

puterea de a fi crezut. Scurta Lui viaţă pe pămînt, şi îndelungata Lui istorie de 

[peste] două mii de ani, au arătat pe deplin adevărul suprem al acestor cuvinte. 

Căei El este Lumina Adevărului, El Lumina Dreptăţii şi El Lumina Vieţii. 

El este Lumina Adevărului pentru că El S-a arătat pe Sine ca Dumnezeu adevărat 

şi ca Om Adevărat. Prin El a arătat care este adevărata legătură dintre om şi om şi 

dintre om şi Dumnezeu. Cerul şi pămîntul vor trece, dar cuvintele Lui nu vor trece, 

căci şi cerul şi pămîntul au venit la fiinţă prin cuvîntul Lui iar cuvîntul Lui cu El 

este întotdeauna şi niciodată nu va trece. Căci Cerul şi pămîntul vor trece, dar 

cuvintele Mele nu vor trece (Matei 24:35; Marcu 13: 31). 

El este Lumina Dreptăţii căci El a arătat puterea de nebiruit a dreptăţii şi slăbiciunea 

şi neputinţa nedreptăţii. El a arătat aceasta în cea mai vie lumină, prin ceea ce a vorbit, 

prin ceea ce a făcut, şi prin ceea ce a pătimit, şi astfel a biruit pe toţi nedrepţii. El a 

arătat aceasta prin Biserica Lui de-a lungul a două mii de ani, şi prin tot şirul lung de 

sfinţi, de drepţi şi de mucenici pentru dreptate. Dreptatea este de la Dumnezeu, şi 

niciodată de-a lungul istoriei ea nu poate fi înfiinţa. Nedreptatea este de la 



neputincioşi. Nedreptea se repede în sus cu steagul ei triumfător, dar repede este 

împinsă în mormînt. 

El este Lumina Vieţii. Cuvintele Lui luminează viaţa. Faptele Lui luminează viaţa. 

Biruinţa Lui luminează viaţa, şi mai ales învierea Lui luminează ca cel mai luminos 

soare toată viaţa pămîntului, împrăştiind ca pe nişte neputincioase umbrele morţii. 

O Stăpîne lisuse Hristoase, Lumină Atotluminoasă, Soare al Adevărului, Soare al 

Dreptăţii, şi Soare al Vieţii, luminează-ne pe noi prea-păcătoşii şi prea-nevrednicii 

robii Tăi! 

Căci a Ta este slava şi mulţumită în veci, Amin. 

21 Ianuarie 

• Pomenirea Sfîntului Părintelui nostru Maxim Mărturisitorul 

Sfîntul Maxim s-a născut în cetatea Constantinopolelui, şi a fost unul dintre cei mai 
înalţi demnitari ai împăratul Heraclie. Dar a părăsit viaţa şi grijile curţii imperiale 
pentru a deveni monah, iar mai apoi stareţ într-una din mînăstirile metropolei, nu 
departe de capitoliu. Sfîntul Maxim a fost cel mai mare apărător al Ortodoxiei 
împotriva ereziei numite monotelită, care îşi afla rădăcinile într-o alta, a lui Eutihie, 
numită monofizită. Adică: aşa cum Eutihie afirma în mod mincinos că în Domnul 
nostru lisus Hristos se află o singură natură [monofizitism], aşa monoteliţii afirmau că 
în Mîntuitorul nostru se afla o singură voinţă [monotelism]. Sfîntul Maxim'a combătut 
această eroare, ştiind că se va afla astfel combatant şi al împăratului şi al patriarhului. 
Dar Sfîntul Maxim nu era omul temerii ci al adevărului şi răbdării, care a luptat pînă 
la sfîrşit, dovedind că aşa cum se află două naturi depline în Hristos, cea 
dumnezeiască şi cea omenească, tot aşa se află în El şi două voinţe, cea dumnezeiască, 
şi cea omenească. Datorită eforturilor lui s-au întrunit două sinoade [nu ecumenice], 
unul la Cartagina, iar celălalt la Roma. Ambele au dat anatemei învăţăturile 
monoteliste. Martiriul Sfîntului Maxim pentru Sfînta Ortodoxie nu poate fi descris în 
cuvinte: el a fost torturat de mai marii curţii 

imperiale, trădat de prelaţi, scuipat în obraz de popor, bătut de soldaţi, exilat, 
întemniţat, în final - tăindu-se mîna şi limba, a fost condamnat la exil pe viaţă în 
ţinutul Skhemaris [Shimara : la ţărmul Mării Negre, lîngă Batum], unde a mai trăit 
trei ani în închisoare, dîndu-şi sufletul în mîinile lui Dumnezeu la anul 666 după 
Hristos. 

• Pomenirea Sfîntului Cuvios Maxim Grecul 

Acest Maxim se născuse în Grecia şi a fost chemat în Rusia, la curtea Ţarului 
Vasilii Ivanovici, de însuşi ţarul, pentru a fi bibliotecarul şi tălmaciul său. La 
curtea Rusiei acest Sfînt Maxim a trebuit să depună o muncă uriaşă de traducere şi 
îndreptare a textelor vechi sacre, dar penru aceasta a şi suferit pe măsură. El a 
petrecut zeci de ani în închsoare, acolo alcătuind Canonul către Duhul Sfînt, 
folosit pînă în ziua de azi în Biserica Ortodoxă. El a trecut la Domnul în anul 1556 
după Hristos. 

• Pomenirea Sfîntului Sfinţit Mucenic Neofit 

Neofit s-a născut la Niceea. Cu harul îmbelşugat al lui Dumnezeu, el s-a aflat 
făcător de minuni încă din copilărie. El a scos apă din stîncă şi a înviat-o pe mama 
lui moartă. O porumbiţă albă 1 -a călăuzit la Muntele Olimpului [în Turcia de azi] 
unde a alungat un leu dintr-o peşteră penru ca acolo să locuiască el. La vîrsta de 
cincisprezece ani el a fost torturat la Niceea pentru credinţa în Hristos, sub 
împăratul Diocleţian ; dar nicidecum nu s-a lepădat de El. După bătăi şi schingiuiri 
Neofit a fost aruncat în foc, dar Dumnezeu i-a ţinut viaţa. Apoi l-au aşezat în faţa 
unui leu înfometat, dar leul s-a apropiat ca un mieluşel de Neofit. Sfîntul a văzut 



că era leul pe care îl scosese din peştera sa din munte; 1-a mîngîiat şi 1-a trimis să 

locuiască înapoi acolo. Neofit a fost apoi străpuns cu o lancie şi astfel s-a 

strămutat la locaşurile cereşti. 

• Pomenirea Sfintei Muceniţe Agnia 

Sfinta Agnia a murit muceniţă a lui Hristos la vîrsta de treisprezece ani, fiind 

aruncată în foc şi apoi decapitată. Ea a fost făcătoare de minuni şi în timpul vieţii, 

şi după moarte. Agnia a mărturisit pentru Credinţă sub împărăţia lui Diocleţian, şi 

a trecut la cele veşnice la anul 305 după Hristos. 

Cîntare de laudă 

Valurile mării lovesc toate marginile pămîntului; 

Alepămîntului, acest trunchi al grădinii cereşti. 

Pămînt întunecat cu fructe de aur, 

Acesta estepămîntul cu luminătorii lui cereşti. 

Pămîntul îşi întinde nevăzut ramurile sale, 

Pe care stelele stau ca nişte mere de aur, 

Minunate roade ale tinei celei umile, 

O mila lui Dumnezeu faţă de negrul pămînt! 

Pămîntul este omul, omul, trup al pămîntului; 

Iar în tărie sînt stelele lui, faptele lui cele bune ; 

Gîndurile lui sînt curcubeie care ating marginile lumii, 

Ramuri nevăzute, cu stele în vîrf 

Roade, roade doreşte Stăpînul de la omul cel de El zidit, 

Doar după roadele sale îl va judeca pe el. 

Cînd trupul omului, ca şi trunchiul, va fi scuturat de roade, 

Fie ca din el să se desprindă mere de aur, 

Pe care să le cuprindă mîinile lui Dumnezeu. 

Atunci vom putea spune că noi înşine 

Nu ne-amfost nouă zadarnici, 

Că nu în zadar ne-am chinuit 

Prin această viaţă trecătoare 

Ca un vis. 

Cugetare 

Credinţa Ortodoxă Creştină este singura credinţă din lume ale cărei dogme şi 

valori nu se schimbă niciodată. Despre măsura şi clasificarea acestor valori ne 

vorbeşte Sf loan Gură-de-Aur : « Există trei feluri de lucruri: primul fel este 

alcătuit din toate lucrurile bune, şi care niciodată nu pot fi rele, cum ar fi de pildă 

înţelepciunea, milostenia, şi toate celelalte ; al doilea fel este alcătuit din toate 

lucrurile rele, care niciodată nu pot fi bune, de exemplu perversitatea, neomenia, 

cruzimea. Iar al treilea fel este alcătuit din toate lucrurile care pot fi uneori bune, 

iar alteori rele, în funcţie de dispoziţia sufletească a celui care le face sau le 

foloseşte. » Dumnezeiescul acesta învăţător explică mai departe că « felul în care 

sînt folosite sărăcia şi bogăţia, libertatea şi sclavia, puterea şi boala, şi chiar 

moartea însăşi, face ca ele să fie bune sau rele, căci ele în sine nu sînt nici bune, 

nici rele, ci neutre ; ele devin bune sau rele doar potrivit 

dispoziţiei omului care le foloseşte. De exemplu, dacă bogăţia ar fi în sine bună iar 

sărăcia în sine rea, atunci ar însemna că toţi bogaţii sînt buni şi toţi săracii răi. Dar 

adeverit este şi zilnic vedem cum exită bogaţi buni şi bogaţi răi, precum există şi 

săraci buni şi săraci răi. Acelaşi lucru se poate spune şi despre cei săraci şi cei 

bolnavi, despre cei liberi şi cei robi, despre cei sătui şi cei flămînzi, despre 



stăpînitori şi stăpîniţi. Nici chiar moartea nu este rea, căci mucenicilor ea li s-a 

făcut pricinuitoarea celor mai alese bunătăţi." 

Luare aminte 

Să luăm aminte la Mîntuitorul Hristos, Care este cetatea aflată pe vîrfde munte 

(Matei 5:14): 

• La Mîntuitorul Hristos, Cetatea Sionului ceresc, adică, a împărăţiei celei 
cereşti; 

• La Mîntuitorul Hristos, Cetatea muntelui istoriei omenirii; 

• La Mîntuitorul Hristos, Cetatea propriei mele vieţi, adică, a înălţimii tuturor 
idealurilor mele, a zenitului tuturor gîndurilor şi doririlor mele. 

Predică Despre cunoaşterea care vine prin lucrarea Poruncilor 

De vrea cineva să facă voia Lui, va cunoaşte despre învăţătura aceasta dacă este de 

la Dumnezeu sau dacă Eu vorbesc de la Mine însumi (loan 7:17). 

Este nefolositor să încercăm să dovedim prin intermediul logicii că toate cuvintele 

şi toată învăţătura Mîntuitorului Hristos vine de la Dumnezeu. Modul cel mai 

rapid şi cel mai sigur de cunoaştere a acestui adevăr este facerea voii lui 

Dumnezeu, aşa cum o propovăduieşte şi o mărturiseşte Hristos. Oricine lucrează 

voia lui Dumnezeu, acela va vedea în mod sigur că învăţătura lui Hristos este 

învăţătură dumnezeiască. 

Dacă plîngi pentru Dumnezeu, vei cunoaşte cu siguranţă ce tare Mîngîietor este El. 

Dacă eşti milostiv, vei cunoaşte sigur milostivirea Lui. Dacă eşti un făcător de 

pace, vei cunoaşte sigur clipa în care vei fi numit fiu al lui Dumnezeu. Dacă ierţi 

greşiţilor tăi, vei cunoaşte sigur şi tu că Dumnezeu te-a iertat. 

Nimeni nu va putea cunoaşte vreodată că învăţătura lui Hristos este învăţătura lui 

Dumnezeu, decît acela care va împlini Voia lui Dumnezeu. Căci numai împlinind 

Voia lui Dumnezeu, adică a Poruncilor Lui, aflăm cheia Raiului în care locuieşte 

Dumnezeu. Aceasta este cheia cunoaşterii Sfintelor Scripturi şi a tuturor tainelor 

descoperirii dumnezeieşti. 

Sfmtul Vasile scrie: «Ca să înţelegem tainele Sfintei Scripturi ne trebuieşte curăţenia 

vieţii». 

Şi ce altceva oare doreşte Stăpînul de la noi cînd ne învaţă că doar prin facerea voii 

Lui putem cunoaşte dumnezeirea învăţăturii Lui ? Doar aceasta o doreşte, ca prin 

faptele noastre să ne convingem de dumnezeirea învăţăturii Lui; căci El nu vrea ca noi 

să ne convingem de ea într-un fel uşor, ci mai curînd - în unul greu; nu doar auzind, ci 

mai ales şi făcînd, căci oricine se convinge uşor, se va şi răzgîndi uşor, pe cînd cel 

care se convinge mai greu, greu sa va şi răzgîndi. Fraţilor, de aceea trebuie să luptăm 

ca să împlinim voia lui Dumnezeu, ca să putem şi pe Dumnezeu să-L cunoaştem, şi 

sufletele să ne mîntuim. 

O Doamne Atotînţelepte, ajută-ne nouă cu putearea Sfîntului Tău Duh, ca să facem 

voia Ta. 

Căci a Ta este slava şi mulţumită în veci, Amin. 

22 Ianuarie 

• Pomenirea Sfîntului Apostol Timotei 

Timotei a fost unul dintre cei Şaptezeci de Apostoli. El s-a născut în Lystra din 
Licaonia dintr-un tată grec şi o mamă evreică. Sfîntul Apostol Pavel le lăuda pe mama 
şi bunica lui Timotei pe socoteala credinţei lor celei mari : Şi pentru că îmi aduc 
aminte de lacrimile tale, doresc mult să te văd, ca să mă umplu de bucurie; îmi aduc 
iarăşi aminte de credinţa ta neprefăcută, precum s-a sălăşluit întîi în bunica ta Loida 
şi în mama ta Eunichi, tot aşa, sînt încredinţat, că şi întru tine (II Tim. 1 :4-5). Timotei 



1-a întîlnit prima oară pe Marele Apostol în Lystra, şi a fost martor ocular cînd Pavel 

1-a vindecat pe ologul din naştere. Mai tîrziu Timotei a fost însoţitorul aproape 

nedespărţit în călătoriile Sfîntului Apostol Pavel, călătorind împreună cu el în Ahaia, 

în Macedonia, în Italia şi în Spania. Avînd un suflet blînd, el avea în acelaşi timp o 

rîvnă arzătoare pentur Credinţă şi era un vorbitor neîntrecut. Timotei a fost un mare 

propovăduitor al Cuvîntului lui Dumnezeu, contribuind mult la răspîndirea şi zidirea 

Lui. Pavel îl numeşte adevăratul său fiu în credinţă: Pavel, apostol al lui lisus Hristos, 

după porunca lui Dumnezeu, Mîntuitorul nostru, şi a lui lisus Hristos, nădejdea 

noastră, Lui Timotei, adevărat fiu în credinţă : Har, milă, pace de la Dumnezeu- Tatăl 

şi de la Hristos lisus, Domnul 

nostru (I Tim. 1:1-2). După martiriul lui Pavel, Timotei 1-a avut ca învăţător pe 

Sf. loan Evanghelistul. Dar cînd împăratul Domentian 1-a surghiunuit pe loan din 

Efes în insula Patmos, Timotei a rămas în Efes ca episcop. In timpul unui festival 

păgînesc numit Katagogium, paginii, din ură şi invidie faţă de creştini, în chip 

trădător şi uneltind pe ascuns, l-au atacat pe Timotei şi l-au ucis cam pe la anul 93 

după Hristos. Mai tîrziu cinstitele sale moaşte au fost mutate la Constantinopol şi 

îngropate în Biserica Sfinţilor Doisprezece Apostoli, între mormintele Simţului 

Evanghelist Luca şi al Sfîntului Apostol Andrei, Cel întîi Chemat. 

• Pomenirea Sfîntului Cuvios Mucenic Anastasie 

Sfîntul Anastasie era de neam persan. Numele lui păgîn era Magundat. Cînd 

împăratul Heraclie a făcut război cu persanii, Magundat a trecut de partea 

creştinilor, s-a dus la Ierusalim unde a primit Sfîntul Botez şi noul său nume, 

Anastasie. Dar voind şi mai deplin să-I slujească lui Dumnezeu el s-a tuns monah. 

Printre multele lui nevoinţe, el o mai avea şi pe aceea că citea cu ardoare vieţile 

Sfinţilor, udînd paginile cărţilor cu lacrimile lui şi dorind fierbinte şi el mucenicia 

pentru Hristos, pe care cunună Domnul i-a şi dăruit-o. Fiind întemniţat vreme 

îndelungată şi crunt schingiuit, el a fost mai apoi şi condamnat la moarte de 

împăratul Hosroe. în urma acestei nelegiuite hotărîri Sfîntul Anastasie a fost 

sugrumat sub apă, apoi scos din apă şi decapitat, călăul său trimiţînd apoi capul 

împăratului. El a suferit mucenicia la 22 ianuarie din anul 628 de la Hristos, în 

oraşul Bethsaloe de lîngă Ninive. 

Cîntare de laudă la Sflntul Apostol Timotei 

O Sfinţilor Apostoli cei arzînd de Duhul, 

Atleţilor duhovniceşti, de Duhul luminaţi, 

Cu biruinţa lui Hristos, voi lumea aţi biruit, 

Aţi biruit lumea şi Biserica o aţi zidit. 

O uriaşilor vulturi, voi puternic v-aţi înălţat, 

Puternic aţi alergat, în bătăi, în chinuri şi-n moarte ; 

De lume uşor v-aţi despărţit, 

Căci de Hristos nedespărţiţi aţi fost. 

Iubirea lui Hristos pe toate celelalte vi le-a făcut gunoaie. 

Iubirea lui Hristos v-a proslăvit în veci. 

Pe voi cei batjocoriţi de tiranii acestui veac, 

Hristos vă cinsteşte cu cununile strălucitoare 

Ale zilei celei ne-nserate. 

Pe voi cei batjocoriţi de înţelepţii acestui veac, 

Hristos fraţi ai îngerilor vă face şi căpetenii ale sfinţilor. 

Rugaţi-vă lui Hristos pentru noi, 

O vulturilor ai Săi, 



Ca şi pe noi El să ne înnoiască cu Duhul Său Cel Sftnt! 
O Sfinte Apostole Timoteie, 
Luceafăr mai strălucitor între stele, 
Ajută-ne şi nouă păcătoşilor 
Cu sfinte rugăciunile tale ! 
Cugetare 

Biserica Ortodoxă are o bogăţie nesecată de dovezi ale vieţii de după moarte. Una 
dintre aceste nenumărate dovezi se arată şi din cele ce urmează. Este un exemplu care 
mărturiseşte în acelaşi timp şi faptul că sufletele oamenilor continuă să trăiască şi 
după moartea trupului şi că ascultarea cea de bună voie duce oamenii la raiul cel 
veşnic. Cînd Sftntul Teodosie cel Mare a întemeiat o mînăstire, el avea la început în ea 
doar şapte monahi. Pentru a înrădăcina în aceşti monahi gîndul mîntuitor al morţii, el 
le-a poruncit să sape o groapă. După ce au săpat-o, Teodosie a stat deasupra acelei 
gropi, cu cei şapte monahi în jurul lui, şi le-a spus: «Iată, copii, groapa este gata ! Este 
vreunul din voi gata de moarte, pentru a se îngropa într-însa?». Unul din cei şapte 
monahi, cu numele Vasile şi cu rangul de preot, a căzut în genunchi în faţa lui 
Teodosie, cerîndu-i binecuvîntarea să poată muri. Atunci Sfintul Teodosie a poruncit 
slujirea slujbelor de înmormîntare şi de pomenire a sufletului celui răposat, la 
soroacele cuvenite de trei, nouă, şi patruzeci de zile. Cînd s-a încheiat slujba 
pomenirii de patruzeci de zile, Vasile care în tot acest timp era cu totul sănătos, se 
aşeză în pat şi muri. El fu îngropat în groapa cea care fusese săpată la poruncă. La 
patruzeci de zile după îngroparea lui, Vasile se arătă fraţilor lui în biserică şi cântă 
împreună cu ei, pe când aceştia cântau într-o dimineaţă obişnuita slavă. La început, 
numai Teodosie îl văzu, care se rugă lui Dumnezeu ca să se deschidă şi ochii celorlalţi 
şi să-1 vadă şi ei. Aşa încît toată frăţia stătu şi- 1 văzu pe Vasile. Unul dintre fraţi, 
Letius, îşi întinse braţele cuprins de bucurie, vrînd să-1 îmbrăţişeze pe Vasile. Dar 
Vasile se făcu nevăzut şi Letius îi auzi glasul care zicea: «Mîntuiţi-vă, părinţilor şi 
fraţilor, mîntuiţi-vă!». 
Luare aminte 

Să luăm aminte la lipsa de grijă a Mîntuitorului Hristos faţă de hrană şi de 
îmbrăcăminte: 

• La lipsa Lui de grijă faţă de hrană şi îmbrăcăminte cu privire la Sine, pe care a 
arătat-o prin faptele Sale; 

• La lipsa Lui de grijă faţă de hrană şi îmbrăcăminte pe care a propovăduit-o şi 
celorlalţi: Deci, nu duceţi grijă, spunînd: Ce vom mînca, ori ce vom bea, ori cu ce 
ne vom îmbrăca ? (Matei 6:31) 

Predică Despre mai înainte cunoaşterea şi purtarea de grijă a lui Dumnezeu 
La voi însă şi perii capului, toţi sînt număraţi (Matei 10:30). 

Fraţilor, dacă şi perii capului vostru, toţi sînt număraţi, cu cît mai mult atunci anii 
vieţii ! Pentru aceea deci nu vă temeţi că veţi muri înainte de vreme, nici 
nădăjduiţi că veţi izbuti cumva să vă prelungiţi fie şi cu o zi viaţa peste hotărîrea 
Celui Care toate le numără şi le măsoară. Să vă fie această cunoaştere spre povaţă 
întru smerenia şi frica de Dumnezeu. 

Dacă şi perii capului vostru toţi sînt număraţi, atunci cu cît mai mult suferinţele 
voastre pe pămînt! Nu vă temeţi aşadar că veţi avea prea mulţi prieteni, sau prea 
mulţi duşmani. Nu vă temeţi că vă va birui mulţimea duşmanilor voştri, nici 
nădăjduiţi că vă va apăra mulţimea prietenilor voştri. Ci grijiţi-vă numai şi numai 
să vi-L faceţi pe Dumnezeu prieten, şi atunci nu veţi mai avea frică de nimic. Căci 
iată, El este singurul Prieten adevărat, care vă iubeşte întotdeauna, fără schimbare. 



O Stăpîne Doamne, Atotînţelepte Purtătorule de grijă, Care cunoşti numărul, 
măsura şi timpul tuturor, alungă de la noi toată spaima, şi dă-ne nouă doar frica de 
Tine. Ca prin frica de Tine să ajungem la dragostea curată şi sfintă cea către Tine, 
Făcătorul şi Purtătorul nostru de grijă. 
Căci a Ta este slava şi mulţumită în veci, Amin. 

23 Ianuarie 

• Pomenirea Sfîntului Sfinţitului Mucenic Clement, Episcopul Ancyrei 

Clement s-a născut în anul 258 d. Hr., în cetatea Ancyrei, dintr-un tată păgîn şi o 
mamă creştină. Binecredincioasa lui maică Eufrosina a prorocit moartea martirică 
a fiului ei, şi a părăsit această lume pe cînd fiul ei avea doar doisprezece ani. 
Prietena ei Sofia 1-a luat pe Clement la casa ei şi 1-a crescut ca pe un fiu al ei, în 
Credinţa Creştină. Clement era atît de vestit pentru virtuţile lui creştineşti, încît la 
vîrsta de douăzeci de ani fu întronizat episcop al Ancyrei. Deşi tînăr cu anii, avea 
înţelepciunea unui bătrîn încercat, căci prin mari înfrînări îşi îmblînzise trupul său 
cel tînăr. Clement nu se hrănea decît cu legume şi apă, negustînd niciodtă nici un 
fel de carne, în timpul domniei lui Diocleţian a fost torturat « mai cumplit decît 
oricine, de la începutul lumii. » Douăzeci şi opt de ani a petrecut în prigoane şi în 
temniţe. Odată, pe cînd îl loveau peste faţă, îl scuipau şi îi zdrobeau dinţii, el îi 
striga lui Domentian, torţionarul său : 

«îmi faci o mare cinste, o Domentiane, căci nu pe mine mă ucizi, căci şi faţa 
Domnului meu a fost lovită, batjocorită şi scuipată, ci iată, tu pe mine nevrednicul 
de chinurile Domnului meu mă învredniceşti! » Cînd Clement a fost adus la Roma 
înaintea împăratului Diocleţian, împăratul a aşezat toate instrumentele de tortură 
de o parte, şi multe daruri bogate de cealaltă, între care medalii, haine scumpe şi 
aur : adică tot ceea ce putea oferi împăratul, şi îl puse pe Clement să aleagă. 
Mucenicul lui Hristos privi cu dispreţ la toate darurile împăratului şi alese 
instrumentele de tortură, cu care fu chinuit cumplit: îi smulseră carnea pînâ cînd i 
se văzură oasele goale, în sfîrşit un soldat din Ancyira îi tăie capul pe cînd, ca 
episcop, slujea Dumnezeiasca Liturghie. Aceasta a fost în anul 312 de la Hristos. 
Minunile pe care lucrează Sfîntul Clement de atunci încoace sînt fără şir. 

• Pomenirea celui de al Şaselea Sobor a toată lumea, de la 
Constantinopol (680 d. Hr.) 

Prima sesiune a acestui Sinod s-a ţinut la Constantinopol în prima jumătate a 
anului 681, iar a doua în cea de a doua jumătate a aceluiaşi an. Acest Sinod a dat 
anatemei erezia monotelistă, care afirma mincinos că în Hristos nu se află decît o 
singură voinţă, cea dumnezeiască, în afară de aceasta, Sinodul a mai hotărît un 
număr de canoane privitore la rînduielile şi disciplina clerului. 

• Pomenirea Sfîntului Paulin cel Milostiv (de Nola) 

La început Paulin a fost senator roman iar mai apoi, episcop de Nola. El a urmat 
exemplul prietenului său Ambrozie, primind Sfîntul Botez. După botezul său 
Paulin s-a retras în Spania, în Munţii Pirinei, unde a dus o viaţă de nevoinţe 
ascetice. Dar cum nici o făclie nu este pusă să ardă sub obroc, aşa a fost descoperit 
şi Sfîntul Paulin, şi pus episcop în Nola. El a fost un păstor bun şi milostiv. El a 
adormit cu pace la anul 431 după Hristos. Sfintele sale moaşte se odihnesc în 
Biserica Sfîntului Bartolomeu cea din Roma. 
Cîntare de laudă Făcătorului zidirii 
Cu sufletul meu cad înaintea Ta, O Veşnice Doamne, 
Căci iată grăiesc Numele Tău şi 



Graiul meu nu este vrednic de Tine; 

Căci iată nici măcar cugetarea mea la Tine 

Nu este vrednică de Tine. 

Ce minte va putea cugeta oceanul măreţiei Tale? 

Ce limbă va putea grăi, 

Cînd mai curînd ea trebuie să tacă 

înaintea munţilor ameţitori şi adîncurilor Tale grozave? 

înaintea lărgimii şi adîncimii Tale nemăsurate, 

înaintea locurilor drepte, culmilor, adîncurilor şi depărtărilor, 

Şi a apropierii, O Doamne ! Da, a apropierii! 

Şi mai mult, şi mai tainic, înaintea smeririi Tale! 

Tu, ca Om, Te-ai coborît pînă la smerenia noastră, 

Te-ai coborît şi Te-ai smerit în această vale aplîngerii, 

Pentru ca pînă la tăria cerului să ne ridici! 

Pentru cape zidirea cea veştejită şi omorîtă, 

Cu totul nouă să o refaci! 

Dintre toate însuşirile Tale, 

Smerenia Ta îmi uimeşte cugetarea, 

îmi pecetluieşte buzele. 

Căci ce se poate grăi, 

Şi ce s e poate gîndi, 

Despre Domnul cel însetat 

Şi răstignit! 

Ce pot eu grăi către Tine, 

Care eşti Cel mai Bogat, 

Şi Care pentru mine 

Cu adevărat sărac Te-ai făcut? 

Să tacă tot trupul, 

Doar lacrimile să grăiască; 

Mîntuieşte Doamne, 

Cu milostivirea Ta, 

Cele ce cu gîndul şi cu cuvîntul Tău 

Le-ai zidit. 

Cugetare 

Milostivirea a fost întotdeauna semnul unui adevărat păstor al turmei lui Hristos. 

Sfîntul loan Gură-de-Aur în minunatele sale omilii nu lăuda nimic mai mult decît 

milostivirea. Sfîntul loan cel Milostiv, patriarhul Alexandriei, plîngea în fiecare zi 

care trecea fără să fi putut face vreo milostenie către vreun sărman. Sfîntul Paulin 

pe bună dreptate s-a numit Milostiv, căci cu adevărat cu adevărata milostenie 

creştină era împodobit cu îmbelşugare. Odată pe cînd vandalii prădaseră Nola, ei 

au luat cu ei şi mulţime de oameni în robie. O oarecare văduvă al cărei fiu fusese 

luat de căpetenia vandală Rig, veni plîngînd la Sfîntul să o ajute cu banii ceruţi de 

vandal spre răscumpărare. Neavînd nimic să-i dea, Paulin îmbrăcă nişte haine 

sărace şi ceru văduvei să-1 conducă la acea căpetenie, spre a se oferi pe sine 

răscumpărare pentru fiul ei. Căpetenia eliberă băiatul şi-1 luă pe episcop în 

sclavie, ducîndu-1 cu el în Africa. Acolo el îl sluji pe vandal ca grădinar, pînă cînd, 

prin rînduiala şi Purtarea de Grijă a lui Dumnezeu, fu eliberat şi se întoarse la Nola 

împreună cu alţii care fuseseră şi ei în robie. 

Luare aminte 



Să luăm aminte la Stăpînul Hristos Vindecătorul tuturor bolilor noastre: Să luăm 

aminte la El ca la Vindecătorul neputinţelor noastre trupeşti; Să luăm aminte la El 

ca la Cel Care alungă toate duhurile cele rele din oameni şi toată nebunia; 

Să luăm aminte la El ca Vindecător al duhului şi minţii noastre prin lumina 

învăţăturii Sale celei sfinte; 

Să ia aminte fiecare la El ca Vindecător al propriilor sale suferinţe, dureri şi rele. 

Predică Despre starea îngerească a sfinţilor 

Iar cei ce se vor învrednici să dobîndească veacul acela şi învierea cea din morţi... 

nici să moară nu mai pot, căci sînt la fel ca îngerii şi sîntfii ai lui Dumnezeu, fiind fii 

ai învierii (Luca 20:35-36). 

Aşa grăieşte Cel Care toate ştie, Care toate le vede, şi Care niciodată nu poate fi 

înşelat. Fraţilor, unde poate să mai încapă aici loc de îndoială? Acesta mărturie 

este mai clară decît lumina de la amiază, mai tare ca diamantul şi mai scumpă 

decît toate bogăţiile acestei lumi, iar mărturia este aceasta: cei care se vor 

învrednici de acel veac şi de acea înviere nu vor putea muri, căci sînt la fel ca 

îngerii lui Dumnezeu. 

Cum sînt îngerii lui Dumnezeu ? Ei sînt chiar ca aceia care s-au înfăţişat lui 

Avraam, şi ca aceia care le-au ajutat în trecut oamenilor, şi care le slujesc chiar şi 

în ziua de azi. Căci sînt aceiaşi îngeri, care nu sînt morţi, ci vii; căci ei nu 

îmbătrînesc niciodată, fiind veşnic tineri. Ei sînt chiar acei îngeri care au privit la 

Adam în Rai şi care vor privi la învierea cea de Obşte a omenirii şi la Judecată şi 

la împărăţia Sfinţilor. 

Drepţii sînt asemenea îngerilor. Apostolii, prorocii, sfinţii şi mucenicii trăiesc şi în 

ziua de azi şi vor trăi veşnic căci ei să moară nu mai pot. Treacă sute şi chiar mii 

de ani, căci ei în veci nu vor mai putea îmbătrîni sau muri, căci ei sînt la fel ca 

îngerii. 

Aceasta mărturiseşte Stăpînul nostru Hristos prin cuvintele Lui, şi aceasta o 

dovedeşte El cu însăşi învierea Sa, şi cu proslăvirea sfinţilor Lui: Că drepţii toţi cu 

nemurirea se vor încununa. 

O fraţilor, să stăm treji şi să lucrăm cît mai avem vreme, ca să ne învrednicim şi 

noi acelui veac ! 

O Nemuritorule Doamne, Cel Ce din morţi ai înviat, ajută-ne şi nouă să ne învredncim 

împărăţiei Tale celei nemuritoare întru care Tu cu sfinţii şi cu îngerii Tăi împărăteşti, 

în veac şi în veacul vecilor ! 

Căci a Ta este slava şi mulţumită în veci, Amin. 

24 Ianuarie 

• Pomenirea Sfintei Cuvioase Xenia 

Xenia s-a născut la Roma, ca unică fiică a unui senator de frunte. Atrasă de dragostea 
lui Dumnezeu, ea a refuzat căsătoria dorită de părinţii ei, a părăsit în taină palatul 
împreună cu două slujnice şi s-a sălăşluit în insula Cos, într-un loc numit Mylassa. 
Acolo ea a întemeiat o mînăstire de fecioare în care însăşi a vieţuit în nevoinţe 
ascetice pînă la moarte. Deşi era cu trupul foarte fragilă, ea avea o minunată tărie în 
postiri, rugăciuni şi privegheri de toată noaptea, pe multe petrecîndu-şi-le în rugăciune 
neîntreruptă; se îmbrăca mai sărăcăcios decît toate surorile din mînăstire; iar pîinea pe 
care o mînca o presăra adesea cu cenuşă din cădelniţă. La ceasul morţii ei (care s-a 
întîmplat în anul 450 d. Hr.), un semn minunat s-a arătat deasupra mînăstirii: o cunună 
de stele avînd închipuit în mijloc semnul Sfintei Cruci, mai luminos şi mai arzător 
decît soarele. Mulţi bolnavi au aflat tămăduire desăvîrşită la sfintele ei moaşte. Fostele 
ei slujnice ei, acum călugăriţe, au continuat exemplul stareţei lor pînă la moarte, şi 



după dorinţele lor, au fost înmormîntate la picioarele Cuvioasei lor stareţe, Xenia 
[Străina]. 

• Pomenirea Sfîntului Sfinţit Mucenic Vavila 

Vavila era preot în Sicilia. El a luat mucenicia pentru Hristos împreună cu doi ucenici 
ai săi, în veacul al treilea. 

• Pomenirea Sfîntului Cuvios Macedonie 

Mcedonie era un monah de neam sirian. El a început să guste pîine coaptă doar spre 
bătrîneţe, căci mai înainte se hrănea doar cu seminţe de orz muiate în apă. El a 
adormit cu pace la anul 41 8 d. Hr. 

• Pomenirea Cuviosului Filon, Episcopul Ciprului 

Cînd Sfîntul Epifanie a fost chemat la Roma ca să o ajute pe sora împăratului 
Honorius cu rugăciunile lui, el 1-a sfinţit episcop pe acest Filon. Filon a fost mare 
exeget al Pentateuhului şi al Cîntării Cîntărilor. El a adormit cu pace în veacul al 
cincilea. 

• Pomenirea Sfîntului Cuvios Dionisie din Muntele Olimpului 

Acest Sfînt Dionisie era făcător de minuni care trăia în nevoinţe călugăreşti în 

Muntele Olimpului [Turcia de azi]. El fusese tuns în chipul îngeresc în Sfîntul 

Munte Athos, unde fusese stareţ al Mînăstirii Filotheu. Către sfîrşitul vieţii, el s-a 

retras să se liniştească în Muntele Olimpului, unde a adormit cu pace în veacul al 

şaisprezecelea. 

Cîntare de laudă la Sflnta Xenia 

Fecioara Xenia, precum şi Agnia, Precum şi slăvitele Tecla sau Anastasia, Nu a voit 

un mire pămîntesc, Ci pe Mirele Ceresc, Hristos Cel Fără de Moarte, L-a aflat. 

Cu tot sufletul frumuseţea Lui a iubit-o, Milostivirea şi blîndeţea Lui, Şi curăţenia Lui 

cea strălucitoare. Ea chiar şi palatul senatorial Şi bogăţiile toate le-a părăsit, Pentru 

Soarele Dreptăţii Care în inima ei a strălucit. O doar sufletul, sufletul, sufletul! 

Sufletul este adevăratul mire, Căci trupul este netrebnic ca iarba ce se arde. Deci 

sufletul ei, adevărata mireasă, Xenia a început să şi-l împodobească, Cu multe 

rugăciuni să şi-l spele Şi să-l hrănească, Ca astfel de împărăţia Cerurilor 

Şi de Mirele Hristos 

Să-l învrednicească. 

Nevoinţele Sfintei Xenia 

Mirelui Ceresc l-au fost plăcute, 

Şi El cu multe daruri 

Pe a Sa mireasă o a covîrşit. 

Iar cîndpe al ei trup sufletul ei curat îl învinse, 

Liniştit precum un rege ce priveşte o cetate cucerită, 

Atunci cu cununa nemuririi Stăpînul o încunună 

Şi o duse în palatele nemuritoare ale bucuriei celei cereşti. 

Acolo unde puterile cereşti imne de laudă Făcătorului aduc, 

Acolo Stăpînul o primeşte pe mireasa Sa. 

Cugetare 

în zilele noastre auzim adesea părinţii de copii spunînd: „Noi dorim neapărat să-i 

facem o situaţie în viaţă copilului nostru." De aceea îi vedem străduindu-se din 

răsputeri să adune averi, adesea cu nedreptate, să le asigure studii înalte exclusiv 

în meserii care să le aducă copiilor cel mai mare confort trupesc şi cele mai mari 

beneficii. Şi asta o fac oameni care îşi zic Creştini! Dar ei fac aşa pentru că ideile 

lor despre adevăratul confort şi adevăratele beneficii sînt complet greşite. Să 

ascultăm o adevărată Mamă Creştină, şi să auzim cu ce cuvinte l-a pregătit ea 



pentru adevărata viaţă pe fiul ei! Iată cum i-a grăit cuvioasa Eufrosina pe cînd se 
afla pe patul ei de moarte, fiului ei în vîrstă de doisprezece ani: „O fiul meu, cinste 
voiesc să am de la tine, cînd voi fi trecut din această viaţă! Fiul meu, cu curaj să 
trăieşti întru apărarea Credinţei în Hristos şi pentru Sfînt Numele Lui să nu pregeţi 
nici viaţa să-ţi dai! Căci nădăjduiesc tare că va înflori cununa biruinţei pe creştetul 
tău, spre cinstea vieţii mele şi mîntuirea multora. Să nu te înfricoşezi de 
ameninţări, de tăierea cu sabia, de orice schingiuire, de orice răni, de orice foc. 
Nimic să nu te despartă de Stăpînul Hristos, ci tu aţintit să fii cu toată fiinţa ta la 
cer, de unde să aştepţi fără ruşinare veşnica şi bogata răsplată a Dumnezeului 
nostru. Teme-te de măreţia lui Dumnezeu! Teme-te de înfricoşata Sa Judecată, şi 
cutremură-te de Ochiul Său Atoatevăzător, căci cei care se leapădă de El în lumea 
aceasta moştenesc veşnica osîndă şi viermele neadormit în veacul vecilor! Cu 
aceasta să răsplăteşti jertfa maicii tale, o dulcele meu fiu, cu aceasta chinurile în 
care te-am adus pe lume şi cu aceasta toate grijile cele fără număr pe care nu am 
pregetat a le cheltui pentru creşterea ta aleasă! Cu aceasta să-mi răsplăteşti, ca să 
mă învredniceşti a mă numi mamă de mucenic! Sîngele pe care din mine l-ai 
primit, nu pregeta să-1 verşi pentru Hristos, pentru ca şi eu cinstea lui să primesc! 
Chinurile cu care pentru Domnul vei fi chinuit, nu pregeta a le primi, pentru ca şi 
eu, maica ta, prin acel sînge să mă mîntuiesc, ca fiind unul care însămi prin tine 
jertfă Mîntuitorului îl aduc!" 
Luare aminte 
Să luăm aminte la Stăpînul Hristos învăţătorul nostru: 

• La învăţătorul Care ne învaţă cum trebuie să gîndească omul ca să se 
mîntuiască; 

• La învăţătorul Care ne învaţă cum trebuie să vorbească omul ca să se 
mîntuiască; 

• La învăţătorul care ne învaţă cum trebuie să trăiască omul ca să se mîntuiască. 
Predică Despre Prorocul Cel Atoatecunoscător, Hristos 

Pentru ce cugetaţi rele în inimile voastre (Matei 9: 4)? 

Cînd Domnul nostru şi-a îndreptat privirea rostind aceste cuvinte către farisei şi 
cărturari, ei nu uciseseră pe nimeni, nu înşelaseră pe nimeni, nu jefuiseră pe 
nimeni, şi - mai mult, ei nici măcar nu scoseseră vreun cuvînt rău asupra cuiva. De 
ce atunci i-a admonestat Domnul atît de dur, pe cînd ei nici măcar cu cuvîntul nu 
păcătuiseră? De ce oare? Pentru aceea că deja atunci, gîndurile lor erau rele. 
Iar gîndul cel rău este păcat! Aceasta este înfricoşata veste pe care Hristos o aduce 
în lume. Cu adevărat, gîndul cel rău este chiar rădăcina tuturor relelor, căci înainte 
ca cineva să spună sau şi să facă ceva ce este păcat, el mai întîi a gîndit păcatul. 
Rădăcina tuturor păcatelor este în păcatul din gînd. Toate celelalte păcate nu sînt 
decăt rezultatele celui din gînd. Cine vrea să-şi dezrădăcineze păcatele, trebuie mai 
întîi să-şi dezrădăcineze păcatul din gînd. Cine vrea să împiedece curgerea unei 
ape care inundă totul trebuie să închidă, să oprească mai întîi locul de unde 
izvorăşte. Prin urmare, nimeni să nu încerce să se îndreptăţească! Cum că el nu e 
păcătos, pentru că „nu a omorît pe nimeni," că nu a Jefuit" pe nimeni sau că nu a 
necinstit sau că nu a minţit niciodată pe nimeni! Căci iată sîntem cu toţii plini de 
gînduri de ucidere, şi de pradă, şi de înşelăciune! Că nu am comis niciodată aceste 
păcate cu fapta a ţinut doar de milostivirea lui Dumnezeu şi de împrejurările 
exterioare. Dar dacă Dumnezeu ar fi îngăduit şi dacă împrejurările ar fi fost de aşa 
natură, cu siguranţă am fi comis acele păcate pe care nu le-am avut „decît" în gînd! 



Căci şarpele nu e veninos doar atunci cînd muşcă, ci şi atunci cînd nu muşcă, căci 

este purtător de venin în sine. 

Prin urmare, nu numai că a gîndi răul este păcat, dar este încă şi păcatul păcatelor, 

şi originea tuturor păcatelor: este începutul păcatului şi sămînţa şi 

rădăcina tuturor păcatelor. De aceea i-a mustrat Atoatevăzătorul şi 

Atoatecunoscătorul Domn al nostru pe cei care gîndeau cele rele: Pentru ce 

cugetaţi cele rele în inimile voastre? 

O Doamne Atoatevăzătorule şi Atoatecunoscătorule, ajută-ne nouă să ne curăţim 

inimile şi minţile de toate gîndurile cele rele şi necurate, ca aşa să fie curate şi 

cuvintele şi faptele noastre. 

Căci a Ta este slava şi mulţumită în veci, Amin. 

25 Ianuarie 

• Pomenirea Sfîntului Constantinopolelui 
Grigorie Teologul, Arhiepiscopul 

Sfintul Grigorie s-a născut la Nazianz, dintr-un tată elin şi o mamă creştină, înainte 
de a primi Sfintul Botez [la maturitate, cum era obiceiul pe atunci], el a mers la 
Atena, unde a studiat cu cei mai mari dascăli ai vremii, avîndu-i colegi pe Sfintul 
Vasile cel Mare şi pe Iulian, care mai tîrziu avea să fie Apostat [nepotul de fiu al 
Sfîntului Constantin cel Mare], după cum însuşi Sfintul Grigorie de multe ori a 
prorocit despre el. Cea mai mare înrîurire Sfintul Grigorie a primit-o de la mama 
lui, Nona. După ce şi-a încheiat studiile, Grigorie a primit Sfintul Botez. Sfintul 
Vasile 1-a sfinţit Episcop de Sasima, iar împăratul Teodosie cel Mare 1-a chemat 
pe scaunul episcopiei Constantinopolelui, atunci vacant. El a scris foarte multe 
lucrări, faimoase fiind mai ales cele teologice, pentru care s-a şi numit Teologul. 
Mari mai ales între lucrările telologice sînt cele destinate Sfintei Treimi. Grigorie a 
scris şi împotriva ereticului Macedonie care învăţa greşit că Duhul Sfînt este 
creaţia lui Dumnezeu şi împotriva lui Apolinarie care învăţa greşit că Hristos nu a 
avut suflet omenesc, ci că dumnezeirea Lui îi era în loc de suflet. De asemenea 
Sfintul Grigorie a scris în contra lui Iulian Apostatul, tovarăşul lui de studii de 
odinioară, în anul 381, cînd a început să-i fie clevetită canonicitatea alegerii sale 
ca episcop, Sfintul Grigorie s-a retras singur din scaun, zicînd: «Cei care voiesc să 
jefuiască scaunul nostru episcopal nu ne pot jefui de Dumnezeu». El a părăsit apoi 
Constantinopolul şi s-a retras la Nazianz, unde a vieţuit în singurătate şi rugăciune, 
şi unde a scris şi minunatele sale cărţi. Deşi a ajuns pînă la vîrsta de optzeci de ani, 
Sfintul Grigorie a fost chinuit de boală toată viaţa lui. Sfintele sale moaşte au fost 
mai tîrziu mutate la Roma. O raclă 

purtînd cinstitul său cap se află în Biserica Catedralei Adormirii din Moscova. El a 
fost şi rămîne o făclie strălucitoare şi măreaţă a Bisericii Ortodoxe atît prin marea 
blîndeţe şi curăţenie a vieţii sale, cît şi prin covîrşitoarea adîncime, cea 
neîntrecută, a gîndirii şi teologhisirii sale. El a adormit în Domnul la anul 390 
după Hristos. 

• Pomenirea Sfîntului Cuvios Publie 

La început Publie a fost senator, dar cunoscînd lumina lui Hristos, a lăsat toate 
onorurile lumeşti, şi-a împărţit toate averile săracilor şi s-a închinat unei vieţi de 
asceză şi rugăciune în apropierea cetăţii Zeguma de pe rîul Eufrat. El a întemeiat 
două comunităţi monahale şi s-a odihnit în Domnul la anul 380 după Hristos. 

• Pomenirea Sfîntului Cuvios Mares 

Mares era nespus de frumos la chip şi cînta cu o voce îngerească. El s-a retras din 



lume şi a vieţuit într-o colibă vreme de treizeci şi şapte de ani, în post şi rugăciune, 

curăţindu-şi inima şi mintea de gîndurile cele necurate. Ajungînd la vîrsta de 

nouăzeci de ani, Mares a trecut la Domnul, la anul 430 după Hristos. 

• Pomenirea Sfintei Muceniţe Felicitas şi a celor Şapte Fii ai ei 

Pentru că era creştină Felicitas a fost osîndită la moarte împreună cu cei şapte fii ai 

ei, în timpul domniei lui Antonin, la anul 164 după Hristos. Singura ei dorinţă în 

faţa lui Dumnezeu la ceasul osîndei a fost aceea să nu fie omorîtă înaintea fiilor ei, 

ca să-i poată îmbărbăta în timpul schingiuirilor şi ca să nu le fie lor să se lepede de 

Hristos. Şi după purtarea de grijă a lui Dumnezeu, aşa s-a şi întîmplat. Cu bucurie, 

viteaza mamă cea cu suflet de diamant a stat tare lîngă toţi cei şapte fii ai ei care, 

unul cîte unul, au fost chinuiţi şi omorîţi pentru Hristos. Apoi, plină de 

recunoştinţă pentru Dumnezeu, a primit şi ea cununa muceniciei, împreună cu fiii 

ei, Felicitas a primit martiriul la Roma, unde se odihnesc sfintele moaşte ale 

tuturor. 

Cîntare de laudă la Sflnta Felicitas 

Felicitas pe Domnul a rugat: 

«O cunună de şapte mărgăritare am, 

Doamne, 

în purpură scumpă voiesc să le învelesc, 

Şi Ţie, Dumnezeului meu, 

Să o aduc în dar, 

O Doamne, 

Primeşte jertfa mea!" 

Şapte fii, şapte mărgăritare, 

Iar jertfa cea de sînge, 

Purpură de mult preţ ! 

Rugăciunea maicii 

De Domnul a fost primită, 

Ca tămîia, înaintea Lui. 

împăratul roman pe fii i-a osîndit 

La chinuri cumplite, 

La moarte amară, 

Pe care maica lor 

Cu recunoştinţă le-a primit, 

Spre uluirea tuturor. 

Felicitas pe fiii ei îi îmbărbăta: 

"Pentru aceasta pe voi v-am născut, 

Fiii mei, 

Pentru aceasta pe voi v-am alăptat, 

Fiii mei, 

Cape voi Domnului nostru în dar să vă aduc, 

Căci voi de la El veniţi, 

Voi al Său dar către mine sînteţi». 

Astfel grăind maica, 

Călăul uciderea şi-a început: 

Primul fiu căzu, 

Iar maica se plecă lapămînt; 

Al doilea fiu căzu, 

Iar maica îndoit se plecă lapămînt, 



Al treilea căzu, 

Iar maica de trei ori lapămînt căzu; 

Iar la al patrulea, de patru, şi la al cincilea, 

De cinci ori; şi de şase la al şaselea; 

De şapte ori lapămînt căzu maica, 

Domnului mulţumind 

La jertfirea şi celui de-al şaptelea Jiu. 

Iar a opta oară 

Ea pentru sine căzu lapămînt, 

Pe butuc odihnindu-şi grumazul 

Sabia luci, capul Sfintei se rostogoli, 

Iar maica în Ceruri îşi îmbrăţişează copiii. 

Cugetare 

Se înşeală aceia care trufaş se laudă că îi cunosc foarte bine pe oameni şi că 

nimeni nu-i poate înşela. Căci cine poate cunoaşte gîndurile inimii omului în afară 

de unul Dumnezeu, Cel Ce scrutează inima şi rărunchii, pe care însuşi le-a zidit ? 

Pînă şi marii Sfinţi s-au înşelat în judecăţile lor asupra altor oameni. De pildă, 

însuşi Sfîntul Vasile cel Mare, timp îndelungat a socotit că un anume eretic este 

om cinstit şi sfint şi 1-a apărat în faţa Bisericii faţă de mulţi învinuitori, pînă cînd 

s-a convins singur de falsitatea ereticului şi a suferit cu amar. Sfîntul Grigorie 

Teologul însuşi, îl botezase pe un anumit filozof, Maxim cu numele, şi îl cinstea 

atît de mult încît şi în casa lui îl adăpostea şi la masă cu el mînca. Şi cu toate 

acestea Maxim era la fel de plin de otravă ca şi cel mai otrăvitor şi viclean dintre 

şerpi. După un timp, prin intrigi şi cumpărare, el a obţinut recunoaşterea lui ca 

patriarh din partea unor cetăţeni ai Constantinopolelui, în locul Sfîntului Grigorie. 

Cînd după mari neînţelegeri această ispită a fost înlăturată, mulţi l-au certat pe 

Grigorie pentru că singur a locuit cu trădătorul în casă. Iar Sfîntul a spus: «Nu 

sîntem vinovaţi dacă nu sesizăm răutatea cuiva. Numai unul Dumnezeu ştie 

gîndurile oamenilor. Cît despre noi, nouă ni se porunceşte prin legea cea 

dumnezeiească să ne deschidem inimile cu dragoste părintească faţă de toţi cei 

care vin la noi». Căci omul bun nu va putea înţelege niciodată răutatea celui rău. 

Luare aminte 

Să luăm aminte la Domnul Hristos, împăratul Cel veşnic: 

La Hristos împăratul întregii zidiri pe care El o îmblînzeşte şi o face 

să-I slujească Lui; 

La Hristos împăratul care stăpîneşte şi demonii, şi boala şi moartea; 

La Hristos împăratul Vieţii Celei cereşti şi nemuritoare a îngerilor şi 

sfinţilor. 

Predică Despre Cine este Hristos? 

Cine zic oamenii că sînt ? (Marcu 8:27). 

Fraţilor, au trecut aproape două mii de ani de la ziua aceea în care Domnul lisus le-a 

pus această întrebare ucenicilor Săi. De atunci şi pînă în ziua de azi această întrebare 

se pune fiecăruia dintre noi, în fiecare zi, şi în fiecare noapte - şi în fiecare zi, şi în 

fiecare noapte, fiecare dintre noi trebuie să dea răspuns la ea. Această întrebare este o 

întrebare de viaţă şi de moarte, iar răspunsul la ea este fie de viaţă făcător, fie de 

moarte aducător. Tu eşti Hristosul, Fiul lui Dumnezeu Celui viu (Matei 16 :16), 

răspunde la ea Sfîntul Apostol Petru. 

Unii spun, întocmai ca evreii, că El este distrugătorul Legii lor şi că Se numeşte pe 

Sine Mesia cu de la sine putere. Alţii spun, ca şi Pilat atunci, că ei de fapt nu pot 



cunoaşte adevărul despre acest Om. O a treia seamă de oameni spun, împreună cu 
Apostolii, că El este Hristosul, Fiul lui Dumnezeu Celui Viu, Mîntuitorul rasei umane, 
care o scapă pe aceasta de păcat şi de moarte, că El este înviatul şi învietorul tuturor, 
că este Cel Viu şi Cel Dătător de Viaţă. Iar noi toţi aceştia care sîntem botezaţi în Sfînt 
Numele Preasfintei Treimi sîntem cu toţii de acord şi cu o gură mărturisim împreună 
cu Sfinţii Apostoli şi cu Sfînta Biserică Cea Apostolică şi Una, că Hristos este 
Domnul Dumnezeu. 

O Doamne, Unule Născut Fiule al Tatălui, ajută-ne nouă ca să putem şi noi, în toate 
zilele vieţii noastre să credem în Tine cu inimile noastre şi să Te mărturisim pe Tine 
cu buzele noastre ca Dumnezeu şi Mîntuitor al nostru, pe Tine care eşti Hristos, 
puterea lui Dumnezeu şi înţelepciunea lui Dumnezeu (I Cor 1 :24). 
Căci a Ta este slava şi mulţumită în veci, Amin. 

26 Ianuarie 

• Pomenirea Sfinţilor Cuvioşi Xenofont şi Măria, şi a fiilor lor, han şi Ar c adie 
Aceştia erau cetăţeni foarte de vază şi slăviţi în cetatea Constantinopolelui. 
Xenofont şi soţia lui Măria duceau o viaţă plăcută lui Dumnezeu, dedicîndu-şi 
întreaga lor grijă educaţiei creştineşti a celor doi fii ai lor, loan şi Arcadie. Cînd 
aceştia au ajuns la vîrsta majoratului, părinţii lor i-au trimis la Beirut [unde se 
aflau cele mai bune şcoli creştine din acea vreme]; dar s-a întîmplat că o furtună 
năprasnică le-a scufundat corabia pe care călătoreau. Prin Purtarea de Grijă a lui 
Dumnezeu, cei doi fraţi au scăpat totuşi cu viaţă. Ei au fost aruncaţi la mal de 
valuri, în locuri diferite, astfel încît fiecare a crezut despre celălalt că s-a înecat. 
Din durerea sfîşietoare a pierderii celuilalt, ambii s-au făcut monahi la mînăstiri 
diferite. După doi ani, văzînd că nu soseşte nici o veste de la fii, părinţii cei 
zdrobiţi de durere au ajuns ca pelerini la Ierusalim, să se închine Sfintelor Locuri. 
Acolo, prin străvederea unuia dintre părinţii cei îmbunătăţiţi de acolo, mai întîi s- 
au cunoscut fraţii între ei, iar mai apoi, copiii şi cu părinţii lor. Dintr-o recunoştinţă 
de necuprins către Dumnezeu, Xenofont şi Măria au împărţit de îndată săracilor 
uriaşa lor avere, şi s-au îmbrăcat amîndoi în chipul cel monahicesc. Povestea vieţii 
acestor patru suflete este cu adevărat copleşitoare, ea arătînd mai ales cît de 
minunat călăuzeşte Dumnezeu vieţile celor ce cred în El, chiar din mijlocul celor 
mai fără de ieşire nenorociri; ea arată cum îngăduie El vitregiile vieţii, numai 
pentru a întări şi mai mult credinţa celor ce le poartă şi pentru a dărui, la vreme 
potrivită, bucurii mai presus de orice nădejde şi de orice grai. Această familie de 
Sfinţi a vieţuit şi s-a săvîrşit cu pace în Domnul în veacul al cincilea. 

• Pomenirea Sfintului Cuvios Simeon cel Bătrîn 

Acest Simeon a fost împreună-vieţuitor şi prieten al lui Paladie. Din cea mai 
fragedă tinereţe şi pînă la moartea sa, Simeon a dus o viaţă de nevoinţe ascetice 
într-o peşteră. El a întemeiat două mînăstiri şi a adormit cu pace în Domnul în anul 
390 d. Hr. I se spune cel Bătrîn pentru a-1 deosebi de Sfmtul Simeon Stîlpnicul, 
care a trăit mult mai tîrziu. 

• Pomenirea Sfintului David, împăratul Georgiei (1089-1130) 

David a înnoit şi a întărit regatul georgian. El a fost un mare rîvnitor pentru 

credinţă, construind multe biserici şi restaurîndu-le pe cele vechi în întreg 

cuprinsul Georgiei. Sfîntul David este socotit înnoitorul Credinţei Ortodoxe în 

Georgia. 

Cîntare de laudă 

în această lume străină trăim ca nişte exilaţi. 



în aceeaşi temniţă fii de împăraţi se află 

Alături de slugi mîrşave 

Şi de fii risipitori nenorociţi ce caută 

La tatăl lor să se întoarcă, 

In timp ce lumea cea străină îi ademeneşte 

Cu dulceaţa ei. 

Dar cum se vor linişti sufletele eroice 

In această lume străină, 

A cărei dulceaţă e dulceaţa morţii? 

In această lume străină, care respiră şi duhneşte întreagă a moarte, 

Cele spuse cu hotărîre dimineaţa 

Se dovedesc minciună seara. 

Pe cîndfiul de împărat surghiunit în această lume 

Suspină după împărăţia moştenirii lui celei nepieritoare, 

Celei din ceruri, 

Unde domneşte Tatăl şi nimic nu este străin, 

Unde moarte nu este şi nici măcar amintirea 

Urîtei ei duhori. 

O urîtă lume, temniţă spăimîntătoare! 

Cei legaţi de Hristos legăturile tale le sfărîmă, 

Cei legaţi de Hristos liberi sîntpururi 

De toate şi de toţi, 

Ei nici fug de tine nici 

Cu tine nu sînt, 

Ci în linişte se gătesc cu vrednicie 

Din tine să iasă, 

Intîmpinaţi de Braţele Tatălui, 

In împărăţia veşnicei libertăţi. 

Cugetare 

Adevărata şi mare comoară a lumii sînt sfinţii care se află ascunşi în ea. Prin 

comparaţie cu această bogăţiile, toate celelalte bogăţii sînt pulbere şi praf. 

împăraţii creştini cei binecredincioşi i-au socotit întotdeauna pe sfinţii din 

împărăţia lor cea mai mare binecuvîntare a lui Dumnezeu către ei. Sfîntul împărat 

Constantin cel Mare a spus: „îi mulţumesc Domnului şi Dumnezeului meu lisus 

Hristos că mi-a dat să trăiască în zilele vieţii mele aceşti trei luminători cereşti: 

Avva Antonie, Awa Elenie şi Avva Evhie." înaintea bătăliei de la Kulikovo 

hotărîtoare pentru destinul tuturor ruşilor, Cneazul Dmitri al Donului, împreună cu 

toţi mai marii lui, s-a dus în pădurea Radonejului să-1 caute pe Cuviosul Serghie şi 

să-1 roage în genunchi să se roage pentru ei şi pentru sorţii bătăliei. Chiar dacă 

cneazul îşi pregătise cum se cuvine armatele pentru această confruntare cu tătarii, 

el se încredea mai mult în ajutorul lui Dumnezeu dat pentru rugăciunile 

Cuviosului, decît în mulţimea armelor şi armatelor sale. 

Luare aminte 

Să luăm aminte la Domnul Hristos Prorocul Cel din veac: 

La Hristos Prorocul Care a prorocit fiecărui om în parte (ca de pildă lui 

Petru Apostolul, lui loan şi lui Iuda şi celorlalţi apostoli) despre cele ce 

vor fi mai tîrziu în viaţa fiecăruia; 

La Hristos Prorocul Care a prorocit cu putere toate cele despre 

Ierusalim şi celelalte cetăţi, despre poporul evreu şi despre Biserica lui 



Dumnezeu; 

La Hristos Prorocul Care a prorocit limpede sfîrşitul lumii şi a Doua 

Venire a Sa. 

Predică Despre neînţelegerea celor întunecaţi de păcat 

Cine este acesta care iartă şi păcatele (Luca 7:49)? 

Aşa se întrebau păcătoşii cei nepocăiţi: Cine este acesta flisus Hristos] ? Acesta 

este Cel Care simte cel mai tare boldul păcatului omenesc; asupra Căruia cad cu 

loviri sălbatice toate păcatele omenirii tuturor timpurilor. Acesta este Cel Care 

odată, a privit din Rai cu Ochiul Său asupra omului care era curat 

tot căci încă nu păcătuise. Acesta este Cel Care 1-a zidit pe om cu totul fără de păcat, 

însuşi fiind fără de păcat pururi şi în vecii vecilor. 

Numai Acela are puterea să ierte, Care e şi cel mai îndreptăţit să caute răzbunare. Cel 

puternic se răzbună pedepsind. Cel slab se răzbună urînd. Dacă ai puterea să întorci 

lovitura primită dar nu o faci, nu înseamnă că ai şi iertat -trebuie să ajungi pînă acolo 

încît să dezrădăcinezi mînia din inima ta. Mare este Dumnezeu Cel Unul Care şi 

puterea răzbunării o are şi pe cea a iertării. Mare este El în Dreptatea Sa, căci cu 

adevărat Se va răzbuna asupra păcătosului încremenit în nepocăinţă. Mare este El în 

Milostivirea Sa căci pe cel pocăit îl iartă cu desăvîrşire. 

O de-ar cunoaşte oamenii cu adevărat puterea iertării păcatelor! Căci iată, chiar şi 

păcatele celui orb din naştere s-au şters, căci iată, şi-a căpătat întreagă şi luminoasă 

vederea! Cînd s-au iertat păcatele celui surd din naştere el a cunoscut pe dată că este 

iertat, căci a auzit. Cînd s-au iertat păcatele femeii gîrbove, ea a cunoscut aceasta, căci 

pe dată s-a îndreptat şi a mers dreaptă. Cînd s-au iertat păcatele celei cu scurgere de 

sînge ea pe dată s-a vindecat, şi curgerea a încetat. Cînd s-au iertat păcatele celui 

chinuit de demoni, acesta pe dată s-a liniştit, demonii au fugit din el. Cînd s-au iertat 

păcatele femeii desfrînate, şi ea s-a curăţit de păcat desăvîrşit. Cînd s-au iertat păcatele 

celui mort, acesta a înviat! 

O înfricoşător este lanţul păcatului! Cît de greu atîrnă lanţurilor păcatelor celor multe, 

adunate mereu şi mereu! Aceste lanţuri nu pot fî rupte de mîini păcătoase. Dar la 

atingerea Preacuratelor Mîini ale Stăpînului Hristos ele cad singure şi se sfărîmă. Cînd 

le atinge glasul vocii Lui preacurate, ele cad şi se sfarîmă singure. Ele se sfărîmă 

singure doar la o privire a Celui Preacurat. Şi chiar doar la gîndul Celui Preacurat ele 

se sfărîmă singure, pînă şi ale celor mai cumplite păcate. 

Cine este acesta care iartă şi păcatele? O păcătoşilor! Acesta este Unul Preacuratul 

Stăpînul nostru, Atotputernic tocmai pentru că este Preacurat! 

O Doamne, Atotcurate şi Atotputernice Stăpîne, rupe de pe noi lanţurile cele grele ale 

păcatelor şi liberează trupurile şi sufletele noastre. 

Căci Ţie se cuvine slava şi mulţumită în veci, Amin. 

27 Ianuarie 

• Pomenirea Sfîntului loan Gură-de-Aur, Trîmbiţa de Aur a Ortodoxiei 
Pomenirea acestui mare luminător al Bisericii se sărbătoreşte la 13 noiembrie şi la 
30 ianuarie, dar în această zi Biserica serbează aducerea cinstitelor sale moaşte din 
satul armean Comane, unde s-a sfîrşit în surghiun, la Constantinopol, de unde 
păstorise Biserica lui Dumnezeu. La treizeci de ani de la adormirea sa, Patriarhul 
Proculus a ţinut o predică întru pomenirea tatălui său duhovnicesc şi învăţătorului 
său. Această predică într-atît a aprins dragostea şi pocăinţa poporului şi a 
împăratului Teodosie cel Mic faţă de acest mare sfint încît cu toţii au dorit 
aducerea sfintelor sale moaşte de la Comana la Constantinopol. Se spune că racla 
cu sfintele moaşte nu a putut fi clintită de la locul ei pînă ce împăratul nu a scris o 



scrisoare adresată Simţului loan Gură de Aur însuşi în care îl ruga cu lacrimi să o 

ierte pe mama lui, Eudoxia, cea care îl urîse şi îl izgonise. Tot în acea scrisoare fiul 

împărătesei izgonitoare îl ruga pe Sfîntul să binevoiască şi să se întoarcă la 

Constantinopol, scaunul său patriarhal. Cînd această scrisoare de pocăinţă s-a pus 

pe raclă, îndată ea s-a făcut foarte uşoară şi s-a putut aduce la Constantinopol. în 

timpul aducerii, mulţi dintre cei bolnavi care se atingeau de ea căpătau pe dată 

vindecare. Cînd sfintele moaşte au intrat în capitală, atunci împăratul, în numele 

mamei sale, ca şi cînd ea însăşi ar fi grăit către moaşte, cu voce mare a 

îngenucheat şi a zis: «O Părinte, cînd am trăit în această viaţă trecătoare ţi-am 

făcut tot răul, iar tu, dintru a ta viaţă nepieritoare, ajută sufletului meu. Slava mea 

a trecut ca un vis şi la nimic nu mi-a folosit mie. Ajută-mi, părinte ! din slava ta, 

ajută-mi mie mai înainte ca să ajung la Scaunul Judecăţii lui Hristos!» Cînd Sfîntul 

a fost adus în Biserica celor Doisprezece Apostoli şi aşezat pe scaunul patriarhal, 

mulţimea poporului ce se afla înăuntru au auzit glasul Sfîntului grăind: «Pace 

tuturor». Aducerea moaştelor Sfîntului loan Gură-de-Aur la Constantinopol s-a 

întîmplat în anul 438 după Hristos. 

• Pomenirea Sfîntului Cuvios Tit de la Mînăstirea Peşterilor din Kiev 

La început, Tit a fost soldat. După ce într-o bătălie a fost rănit la cap, el s-a retras 

din lume şi s-a dus la Mînăstirea Peşterilor din Kiev unde, după ce a fost vindecat, 

s-a tuns şi monah. Tit a petrecut cealaltă vreme a vieţii lui în pocăinţă cu lacrimi, 

pentru păcatele lui de mai înainte, înainte să moară el a aflat printr-o vedenie 

minunată că păcatele lui s-au iertat. Moaştele sale se află în Peşterile cuviosului 

Teodosie. 

Cîntare de laudă la Sfîntul loan Gură de Aur 

Sfinte Părinte Ioane, trîmbiţă cu aur ferecată, 

Tu omenirii milostivirea lui Dumnezeu 

O ai vestit. 

Milostivire minunată, care şi pe cei mai păcătoşi îi cuprinde, 

Milostivire minunată ce covîrşeşte lumina 

Soarelui, uimindpămîntul, şi tot crugul cel ceresc. 

O înfricoşată milostivire 

Ce pogor i de pe Golgota însîngerată, 

De la Mîntuitorul Răstignit Care iartă crimele omenirii 

O, cutremurătoare milostivire, iertare şi slavă, 

Milostivire pe care o cîntă îngerii 

Şi care întreaga zidire adapă. 

Doar Sfinţii cu adevărat o slăvesc pe aceasta, 

Pe ea care vindecă de toată boala, 

Pe ea, bucuria umililor, 

Şi nebunie tuturor înţelepţilor acestei lumi. 

Ea, vindecarea trufaşilor şi pedeapsa deşerţilor; 

Ea, milostivirea lui Dumnezeu de care se bucur ă făptura; 

Ea care îmbălsămează suflul pămîntului, 

Ea care spală toate nelegiuirile lui. 

Această milostivire mai înainte de Hristos 

Necunoscută, 

Această veşnică lumină de la Hristos a răsărit. 

O învăţătorule a milostivirii lui Dumnezeu, 

Sfinte Părinte Ioane Gură de Aur, 



Roagă-te lui Hristos Dumnezeu 

Ca să dea iertare păcatelor noastre. 

Cugetare 

Postul este o faptă foarte mare, dar iubirea una încă şi mai mare. Prin post şi prin 

rugăciune dracii se alungă, patimile se îmblînzesc, puterile trupului se împacă, 

duhul se adună întru sine, dar prin iubire Dumnezeu însuşi se sălăşluieşte în om. 

însuşi Mîntuitorul a arătat însemnătatea postului, dar El a arătat că iubirea este cea 

mai dintîi poruncă, în prima jumătate a veacului al XlX-lea în Ohrida stăpînea 

leladin Bei, un renegat al sultanului care stăpînea Ohrida cu de la sine putere, în 

acel timp în Biserică era Mitropolit Calinic. Chiar dacă erau de credinţe diferite, 

leladin şi Calinic erau prieteni buni care se vedeau deseori. S-a întîmplat că leladin 

Bei a condamnat la spînzurătoare douăzeci şi cinci de creştini, osîndă ce trebuia 

dusă la îndeplinire chiar în Sfînta şi Marea Vineri a Patimilor. Mitropolitul tulburat 

alergă la leladin şi- 1 rugă cu lacrimi să cruţe vieţile acelea şi să le dea o pedeapsă 

mai uşoară. Aşa vorbind se apropie vremea prînzului şi beiul îl inivtă pe Mitropolit 

la masă, pentru care se pregătise miel. Dar Mitropolitul se scuză, zicînd că este 

post şi că nu poate să rămînă; şi se pregăti să plece. Beiul se întrista şi spuse: 

„Alege: sau prînzeşti cu mine şi mîntui pe cei douăzeci şi cinci de creştini ai tăi de 

moarte, sau nu prînzeşti cu mine şi vor muri din cauza ta de spînzurătoare". 

Mitropolitul s-a însemnat cu semnul sfintei cruci şi a rămas la masa lui leladin, iar 

creştinii condamnaţi la spînzurătoare au scăpat cu viaţă. 

Luare aminte 

Să luăm aminte la Mîntuitorul Hristos Arhiereul Cel Veşnic: 

La Arhiereul Care îi jertfeşte lui Dumnezeu toată viaţa Lui trăită pe 

pămînt; 

La Arhiereul Care îi jertfeşte lui Dumnezeu fiecare cuvînt, fiecare 

simţire, fiecare gînd, fiecare nevoinţă, fiecare lacrimă; 

La Hristos Arhiereul Cel Veşnic Care Se jertfeşte pe Sine însuşi lui 

Dumnezeu ca Om, pentru mîntuirea oamenilor. 

Predică Despre frica puţin credincioşilor 

Cine este Acesta că şi vînturile şi marea ascultă de El? (Matei 8:27) Cu aceste 

cuvinte s-au întrebat apostolii care, încă necunoscîndu-L deplin pe Stăpînul 

Hristos, văzînd cum ceartă El vînturile şi marea şi face 

linişte deplină, au zis: Cine este Acesta că şi vînturile şi marea ascultă de El? 

Acesta este chiar Cel Care a făcut vînturile şi marea. De aceea, de ce ne-am mira 

ca de o minune că cele făcute de El Se supun Lui? Oare nu e toporul unealtă 

supusă în mîinile celui care 1-a făcut pe el? Săpînul nostru Hrisos a făcut toate 

numai cu cuvîntul, şi de aceea toate se supun cuvîntului Lui. 

Fraţilor, Cine este Acesta? Cine este El? El este chiar Acela Care, mai înaite a 

ridicat vînturile şi le-a liniştit şi Care a zbuciumat marea şi mai apoi a liniştit-o. 

Este Acelaşi Care şi astăzi lucrează acestea. Ca om, El a stat înaintea oamenilor şi 

a certat vîntul cel năprasnic şi marea cea înfuriată tocmai ca să alunge frica din 

minţile confuze ale oamenilor care cred că vîntul şi marea se înfurie din întîmplare 

sau din cauza vreunei puteri rele; pentru ca să dea la iveală adevărul cel veşnic 

care spune că Stăpînul zidirii este acela care porunceşte stihiilor după sfintă 

Purtarea Sa de Grijă. 

Apostolii au întrebat: Cine este Acesta? O, Sfinţilor Apostoli, el este Fiul lui 

Dumnezeu Cel fără de păcat al Cărui Nume voi L-aţi propovăduit pînă la 



marginile lumii, vărsîndu-vă sîngele pentru El, murind în schingiuiri pentru El, şi 
fiind ucişi pentru El toată ziua, ca nişte miei de către haitele de lupi. Cine sînt 
haitele de lupi? Lupii sînt aceia care cred că vînturile suflă de la sine pe faţa 
pămîntului, şi că marea se înfurie şi se linişteşte de la sine, iar dacă nu de la sine, 
atunci de la diavolul. O, Sfinţilor Apostoli, voi cei care aţi întrebat şi care aţi aflat 
tot adevărul, şi tot adevărul lumii 1 -aţi propovăduit, rugaţi -vă pentru noi ca şi pe 
noi să ne lumineze acest adevăr. 

O Săpîne Doamne, Atotînţelepte şi Atotputernice, ceartă vînturile păcatelor noastre 
şi furtuna necuratelor şi netrebnicelor noastre patimi, 
Căci a Ta este slava şi mulţumită în veci, Amin. 

28 Ianuarie 

Pomenirea Sfîntului Cuvios Efrem Şirul 

Efrem s-a născut în Siria din părinţi săraci, pe timpul împărăţiei lui Constantin cel 

Mare. După o tinereţe oarecum furtunoasă, Efrem a cunoscut o schimbare radicală 

a vieţii sale, care 1-a făcut să ardă de iubire pentru Dumnezeu. Efrem a fost 

ucenicul Sfîntului lacob din Nisibe (13 ianuarie). Prin harul covîrşitor al lui 

Dumnezeu Efrem a cunoscut înţelepciunea 

dumnezeiească, care se prelingea precum mierea de pe buzele sale, iar ochii săi s- 

au făcut izvoare nesecate de lacrimi. Harnic precum albina, Efrem scria necontenit 

cărţi pentru zidirea fraţilor şi îi povăţuia prin viu grai, nu doar pe ei, ci pe toţi cei 

care veneau la el pentru sfat de prin toate împrejurimile Edessei. De cele mai 

multe ori Efrem petrecea în retragere şi rugăciune. Cărţile lui sînt numeroase, iar 

rugăciunile lui minunate. Cea mai cunoscută este cea care se rosteşte mai ales în 

timpul Sfîntului şi Marelui Post: 

Doamne şi Sîăpînul vieţii mele, duhul trîndăviei, al grijii de multe, al poftei de 

stăpînire şi al grăirii în deşert, nu mi-l da mie. 

Iară duhul curăţiei, al gîndului smerit, al răbdării şi al dragostei, dă-mi-l mie, slugii 

Tale. 

Aşa Doamne împărate, dă-mi să-mi văd păcatele mele şi să nu os îndes c pe fratele 

meu, că binecuvîntat eşti în vecii vecilor, 

Amin. 

Cînd au vrut să-1 înscăuneze cu sila episcop al Edesei, s-a prefăcut nebun, 

începînd să fugă pe străzile cetăţii tîrîindu-şi veşmîntul după el. Văzînd aşa, 

oamenii l-au lăsat în pace. Efrem a fost contemporanul şi prietenul Sfîntului 

Vasile cel Mare. Sfîntul Efrem este socotit de Biserică Apostol al Pocăinţei. Cărţile 

lui înmoaie inimile împietrite chiar şi ale omenirii de azi, întorcîndu-le la pocăinţă 

şi la Hristos. Sfîntul Efrem a trecut la Domnul încărcat de zile, în anul 378 după 

Hristos. 

• Pomenirea Sfîntului Cuvios Isaac Şirul 

Isaac s-a născut la Ninive şi şi-a petrecut tinereţea în nevoinţe ascetice, în 

Mînăstirea Sfîntului [Apostol] Matei din apropierea Ninivei. Cînd Isaac s-a făcut 

cunoscut oamenilor pentru sfinţenia vieţii sale şi pentru multele sale minuni, el a 

fost ales episcop în Ninive, cu sila. Dar după numai cinci luni el a părăsit 

episcopia şi s-a tăinuit într-o pustie a Mînăstirii Rabban Şabur. El a scris multe 

cărţi, între care pînă la noi au ajuns cam o sută de predici despre viaţa 

duhovnicească şi despre nevoinţă, scrise în primul rînd din propria lui experienţă. 

A fost un cunoscător fără egal al sufletului omenesc şi un îndrumător puternic al 

vieţilor celor care veneau la el. Chiar şi sfinţi cum a fost Sfîntul Simeon de la 



Muntele Minunat (Noul Stîlpnic) de lîngă Antiohia veneau la Sfîntul Isaac Şirul 
pentru îndrumarea vieţii. Sfîntul Isaac Şirul a trecut la Domnul la bătrîneţi 
înaintate, cam pe la sfîrşitul veacului al şaptelea după Hristos. 

• Pomenirea Sfîntului Cuvios Paladie, sihastrul sirian 

Acest Paladie a fost un mare nevoitor şi făcător de minuni. Odată înaintea uşii 
chiliei lui a găsit cadavrul unui anume bogat omorît şi jefuit de tîlhari. Pladie a fost 
tîrît înaintea judecătorului, dar el rugîndu-se cu lacrimi lui Dumnezeu, mortul a 
înviat. Acest Sfint Paladie a adormit cu pace în veacul al patrulea. 

• Pomenirea Sfîntului Cuvios Efrem de la Mînăstirea Peşterilor din Kiev 

Acest Efrem a trecut la Domnul în 1096 d. Hr. El a înfiinţat Sărbătoarea Mutării 

Sfintelor Moaşte ale Sfîntului Ierarh Nicolae la Bari, în Italia, care se ţine în 

fiecare an, la 9 mai. 

Cîntare de laudă la Sflntul Efrem Şirul 

Inima lui Efrem arde de iubire 

Pentru Hristos, 

Iar limba lui grăieşte 

înţelepciunea curată a Sfintelor Scripturi. 

O Sfinte Părinte Efreme, 

albină adunătoare de miere duhovnicească! 

O Sfinte Părinte Efreme, 

izvorîtorule de har ce izbucneşti lumii 

Rîuri de cucernicie! 

Pocăinţa răsuflare ţi s-a făcut ţie, Părinte, 

Cu lacrimile tale tu pocăinţa o propovăduieşti! 

Cu limba ca şi cu un condei tu propovăduieşti 

„Pocăiţi-vă! Căci Domnul îi miluieşte 

pe cei ce se pocăiesc!" 

O minunate învăţătorule şi povăţuitorule al nostru, 

Care cu viaţa şi cu scrisul pe noi ne povăţuieşti, 

O Sfinte Părinte Efreme, mîngîietorule al nemîngîiaţilor, 

Şi bici înfricoşat patimii trîndăviei, 

O miere a milostivirii către ceilalţi, 

Şi sabie a nevoinţei către tine însuţi! 

O Sfinte Părinte Efreme, 

Pe tine Biserica te slăveşte 

Iar sfinţii îngeri te numesc pe tine frate! 

Cu adevărat aşa se cuvine ţie, 

Sfinte Părinte Efreme, 

Preadulce teologhisitorule al dogmelor, 

Cunună a Siriei, de Biserică cîntat şi slăvit! 

Pe tine, cel care pe Fiul lui Dumnezeu L-ai preaslăvit, 

Pe tine cu dreptate Biserica te slăveşte. 

Cu harul ce din gura ta izvorăşte ca o miere, 

Cu rugăciunile tale cele ca o ploaie aducătoare de roadă, 

Cu acestea tu zi şi noapte mijloceşti pentru noi, 

Sfinte Cuvioase Părinte, 

Preaputernice monahe! 

Către tine însuţi tu sabie a nevoinţelor eşti, 

Iar către noi miere a milostivirii! 

Biserica pe cununa Siriei o slăveşte, 



Pe cel ce-L preaslăveşte pe Fiul lui Dumnezeu. 

Cugetare 

Uimitoare şi preaminunată este lipsa oricărei umbre de invidie între Sfinţii lui 

Dumnezeu. Nu numai că ei nu îngăduiau strecurarea în inima lor a nici unui gînd 

de invidie, dar ei încă se nevoiau neîncetat pentru ridicarea fraţilor şi micşorarea 

loruşi. Cînd odată Sfîntul Ilarie al Palestinei 1-a cercetat pe Sfîntul Antonie cel 

Mare, Sfîntul Antonie 1-a întîmpinat cu aceste cuvinte: „Fii binevenit la a mea 

smerenie, o lucefere ce luminezi dimineaţa!". Iar Sf. Ilarie a răspuns: „Sănătate şi 

bucurie ţie, stîlpule de aur care sprijineşti lumea!" Cînd au grăit despre monahul 

Macarie, Sfîntul Antonie a spus: „Iertaţi-mă, fraţilor, eu monah nu sînt, dar monah 

am văzut, căci am văzut pe Macarie." Cînd unii au grăit către Sfîntul Sisoe că a 

ajuns măsurile Sfîntului Antonie cel Mare, Sfîntul Sisoe a spus: „O singură 

cugetare de a lui Antonie de aş avea, cu totul aş arde de lumina cea 

dumnezeiască." 

Luare aminte 

Să luăm aminte la Domnul Hristos Care chip de rob a luat: 

La cum de bunăvoie a venit în trup ca să slujească tuturor; 

La cum niciodată nu S-a întors de către faţa nimănui care a venit la El 

după ajutor; 

La cum El şi astăzi ca şi întotdeauna în chip nevăzut şi tăcut slujeşte 

întreaga lume. 

Predică Despre Omul pe Care nu-L cunoaşte nimeni 

Deci îi ziceau ei: Cine eşti Tu? Şi a zis lor lisus: ceea ce v-am spus de la început (loan 

8: 25). 

Stăpînul Hristos este începutul zidirii, începutul înnoirii zidirii, începutul mîntuirii, 

începutul învierii, şi începutul slavei celei veşnice. 

Acolo unde vreun rău din lume trebuie dezrădăcinat, cu El trebuie să se înceapă, căci 

fără El nimic nu se izbîndeşte. Oriunde în lume se vrea începerea vreunui lucru bun, 

cu El trebuie să se înceapă, căci fără El nimic nu foloseşte. Oricine doreşte să dărîme 

răul din propria familie, sau sat, sau oraş, sau din întreaga lume, cu El trebuie să 

înceapă, căci El este începutul. Şi oricine doreşte să zidească buna voire, pacea şi 

dragostea în propria familie, sat, oraş, ţară sau întreaga lume, numai cu El trebuie să 

înceapă, căci El este începutul. 

De ce oare nu putem dezrădăcina răul, nici zidi binele, fără Hristos? De aceea, pentru 

că răul este de la păcate, şi numai El poate ierta păcatele. Dacă El şi numai El poate 

ierta păcatele, atunci înţelegem că această iertare este şi dezrădăcinarea lor. Nici un fel 

de bine nu se poate zidi fără El de aceea că doar El este vistierul a tot binele; a însăşi 

seminţei oricărui bine. El este singurul Semănător al Binelui în ogorul întregii lumi. 

Sfîntul Apostol Pavel, care a înţeles toate acestea mult mai bine decît noi, zice: Toate 

le pot întru Hristos, Cel Care mă întăreşte (Filipeni 4:13). Fără lisus Hristos, cine ar 

putea oare să scoată răul din sine şi din ceilalţi, şi după aceea să pună în loc binele, 

mai întîi în sine, şi apoi în ceilalţi? Nimeni, cu adevărat nimeni. 

De aceea fraţilor, dacă am hotărît neclintit să scoatem afară răul din noi înşine mai 

întîi, şi apoi din ceilalţi, iar în locul răului să punem binele în noi, şi apoi în ceilalţi, 

atunci să începem cu începutul, Care este Hristos; să începem adică cu Biruitorul 

răului şi Semănătorul binelui, cu Domnul Dumnezeul şi Stăpînul nostru lisus Hristos. 

O Stăpîne Doamne lisuse Hristoase, fă- Te nouă început al luptei contra tuturor 

păcatelor, şi al izbîndirii în toate faptele bune, 

Căci Ţie se cuvine toată slava şi mulţumită în veci, Amin. 



29 Ianuarie 

• Pomenirea Sfîntului Sfinţit Mucenic Ignatie Teoforul 

Sărbătoarea principală a Sfîntului Ignatie este cea de pe 20 decembrie, dar astăzi 
sărbătorim aducerea sfintelor sale moaşte de la Roma, unde a suferit mucenicia, la 
Antiohia, unde mai înainte fusese întîistătător. Cînd Sfintul Ignatie a fost chemat la 
Roma înaintea împăratului Traian pentru a da socoteală de credinţa sa, el a fost 
însoţit în călătorie de un număr de cetăţeni din Antiohia care nu au voit să-1 lase 
singur în aceasta pe Arhipăstorul lor iubit. Nevoind cu nici un chip să se lepede de 
credinţa sa şi socotind toate ofertele şi onorurile împăratului ca pe un nimic, 
Sfîntul Ignatie fu aruncat la fiare, în Marele Circ (Circus Maximus) al Romei. 
Fiarele l-au sfîşiat pe Sfîntul, care şi-a dat sufletul în mîinile lui Dumnezeu. Iubiţii 
săi creştini şi cetăţeni ai Antiohiei au adunat cu grijă sfintele oase ale sfîntului şi 
le-au dus la Antiohia unde le-au îngropat cu cinste. Dar cînd persanii au capturat 
Antiohia în veacul al şaselea, moaştele Sfîntului Ignatie au fost duse din nou la 
Roma. 

• Pomenirea celor şapte mucenici din Samosata : Roman, lacob, Pilotei, Iperechie, 
Aviv, liulian şi Parigorie 

Aceştia cu toţii au luat mucenicia în Samosata, sub împăratul Maximilian, în anul 
297 după Hristos. Pilotei şi Iperechie erau aristocraţi, iar ceilalţi erau tineri fii de 
nobili. Păgînii i-au schingiuit sălbatic, zdrobindu-le oasele mari cu ciomege şi 
bătîndu-le piroane în capete. Dar ei au suferit mucenicia cu vitejie şi acum se 
veselesc cu bucurie nepieritoare. 

• Pomenirea Sfîntului Cuvios Lavrentie de la Peşterile din Kiev 

Lavrentie şi-a ales viaţa de zăvorit pe viaţă, urmînd exemplul nevoitorilor de mai 
înaintea sa Isaac şi Nichita. Cu harul şi cu ajutorul lui Dumnezeu, el s-a luptat cu 
atenţie împotriva atacurilor diavoleşti care se abătuseră asupra 
celor doi înaintaşi ai săi. Prin multe şi aspre nevoinţe, rugăciuni şi cugetări la 
Dumnezeu, Lavrentie a ajuns la măsuri mari. El a aflat, facînd silă asupra unui 
diavol înfricoşat, că dintre cei 118 părinţi care locuiau în Lavra Peşterilor doar 30 
puteau să alunge afară demoni. Lavrentie a trecut la Domnul în anul 1194 după 
Hristos. 

Cîntare de laudă Ia Sfîntul Ignatie Teoforul 

Moartea cea amară a lui Hristos a tocit boldul morţii Şi pe vecie a curmat spaima 
omului de moarte. Mulţimea sfinţilor morţii lui Hristos i-au urmat Fără teamă, 
fărăplîngere şi fără strigăte. Ci cu bucurie ei la moarte grăbeau Căci înaintea ei 
vedeau feţe de îngeri şi raiul. Sfîntul Ignatie la Roma a călătorit, Iar pe drum se ruga 
Dumnezeului Celui Viu Precum fiul se roagă de părinţii săi Ca fiarele cu adevărat să- 
l sfîşie, Să nu-l cruţe. De aceea Dumnezeu ruga I-a îndeplinit-o Şi iată că deşi sfîşiat 
Sfîntul rămîne viu, viu cu adevărat ; pînă în ziua de azi el este înaintea Mesei celei 
Cereşti Pîinea cea dulce în chinuirile pentru Hristos coaptă. Sfîntul Ignatie, viteazul 
Teofor, 

Tuturor chinuiţilor de-a lungul veacurilor vitejie le aduce. Sînt două suferinţe, nu pot 
fi decît două: Ori pentru păcat, ori pentru dreptate. Suferinţa din păcat este fără 
nădejde, Dar suferinţa pentru dreptate este bucurie fără nici umbră de durere. Ca 
lumina ce străbate prin rouă curcubeului Aşa bucuria, prin lacrimi şi suferinţă 
liniştită Străluceşte de pe faţa mucenicului, Ca însuşi Raiul lui Hristos ; Căci Hristos 
însuşi întăreşte sufletele mucenicilor. 
Cugetare 
Cu cît creşte omul în cunoaşterea duhovnicească şi în curăţirea inimii, cu atît vede 



mai bine adîncul în care se află, şi cu atît îi par mai depărtate înălţimile la care 
luptă să ajungă. Cînd un astfel de om, adevărat uriaş duhovnicesc, aflîndu-se pe 
patul de moarte, i-a auzit pe ucenicii săi lăudîndu- 1 pentru nevoinţele lui, el a 
început să plîngă şi a zis: «Copii, eu nici măcar nu am pus început nevoinţelor». 
Cînd Sfîntul Ignatie Teoforul zăcea în temniţă cu trupul ferecat în lanţuri, el scrise 
către efeseni: «Eu nu vă scriu vouă ca şi cînd aş fi ceva, deşi zac aici înlănţuit 
pentru Hristos; căci eu încă nu m-am desăvîrşit pe mine. De abia acum încep să 
mă desăvîrşesc, şi vă grăiesc vouă ca unor povăţuitori ai mei». 

30 Ianuarie 

• Pomenirea Sfinţilor Trei Ierarhi Vasile cel Mare, Grigorie Cuvîntătorul de 
Dumnezeu şi han Gură de Aur 

Fiecare dintre aceşti trei mari Sfinţi are propria sa Zi de Sărbătoare în Biserică: Sf 
Vasile cel Mare este sărbătorit la 1 ianuarie, Sf. Grigorie Teologul la 25 ianuarie, 
iar Sf. loan Gură de Aur la 27 ianuarie. Această sărbătorire a tuturor trei la un loc 
în ziua de 30 ianuarie a fost însă instituită în veacul al unsprezecelea, în timpul 
împărăţiei lui Alexie Comnenul, cînd se ivise şi o neînţelegere în popor. Căci erau 
unii care socoteau că dintre cei trei, Sfîntul Vasile este cel mai mare sfînt datorită 
curajului şi curăţiei sale, şi aceştia se numeau vasilieni. Alţii îl cinsteau numai pe 
Sfîntul Grigorie Teologul, datorită adîncimii şi sfinţeniei teologhisirii sale - aceştia 
îşi spuneau gregorieni. Iar alţii îl cinsteau numai pe Sfîntul loan Gură de Aur 
datorită elocinţei şi limpezimii cu care explica Sfînta Scriptură către popor - 
aceştia erau ioaniţii. Dar această ceartă s-a curmat prin Purtarea de Grijă a lui 
Dumnezeu, şi spre mai marea slavă a Sfintei Sale Biserici. Căci Episcopul loan al 
Evhaitelor (sfînt, sărbătorit la 14 iunie în fiecare an) a avut o vedenie în vis: la 
început, cei trei Sfinţi i s-au înfăţişat separat, fiecare în slavă nespusă, iar mai la 
sfîrşit toţi trei împreună. Ei i-au spus episcopului loan: „Vezi aşadar că noi trei 
sîntem una în Dumnezeu şi nici o despărţire sau ceartă nu este între noi; şi nici nu 
se află între noi unul 

care să fie mai întîi sau mai pe urmă." Sfinţii l-au sfătuit pe Episcopul loan să 
alcătuiască o slujbă deosebită închinată lor împreună, şi să rînduiască o singură zi 
de cinstire a tuturor trei. în urma acestei minunate vedenii, Episcopul a şi rînduit 
ziua de 30 ianuarie pentru cinstirea acestor Trei Mari Dascăli ai Lumii şi Ierarhi. 
Grecii au această zi nu doar ca o mare sărbătoare bisericească, ci şi ca pe cea mai 
mare vacanţă şcolară a anului. 

• Pomenirea Sfîntului Sfinţit Mucenic Ipolit, Episcopul Romei 

Ipolit a primit mucenicia pentru credinţă în timpul domniei lui Claudius. Cînd 
fecioara Hrisis, pentru Credinţa ei în Hristos, era torturată bestial la Roma, Sfintul 
Ipolit a strigat tare în apărarea ei, înfierîndu-i pe torţionari. Din cauza protestului 
lui, Ipolit a fost adus în faţa curţii şi condamnat şi el la chinuri încă şi mai 
cumplite, apoi omorît prin aruncarea în mare, după ce fusese mai întîi legat de 
mîini şi de picioare, împreună cu Hrisis şi Ipolit au mai suferit alţi douăzeci de 
mucenici, care cu toţii au mărturisit pentru Hristos la anul 269 de la Sfîntă 
întruparea Sa. 

• Pomenirea Sfîntului Mucenic Teofil cel Nou 

în calitatea lui de general al armatelor împăratului Constantin şi împărătesei Irina, 
Teofil a căzut prizonier la agareni, care l-au ţinut în temniţă timp de patru ani. 
Respingînd presiunile musulmanilor să-şi abjure Credinţa lui Creştină, aceştia l-au 
omorît prin decapitare în anul 784 după Hristos, iar Teofil s-a strămutat la 



locaşurile cereşti, unde este împreună- vieţui tor cu Stăpînul Hristos. 

• Pomenirea Sfîntului Petru, Ţarul Bulgarilor 

Petru a fost fiul lui Simeon, care era un mare iubitor al Sfintului loan de la Rila. El 

a cîştigat independenţa Bisericii Bulgare faţă de Constantinopol şi a apărat şi 

întărit Ortodoxia atacată de Bogomili. în urma unei bătălii pierdute în faţa 

ungurilor şi ruşilor, Petru a murit la anul 967 d. Hr., în vîrstă de cincizeci şi şase de 

ani. 

Cîntare de laudă la Sfinţii Trei Ierarhi Vasile, Grigorie şi loan Gură de Aur 

O postirea şi credinţa lui Vasile! 

O înalta teologhisire a lui Grigorie! 

O dumnezeiasca milostivire a lui loan! 

Aceştia trei guri de aur sînt, 

Din care picură miere. 

Toţi trei, lucrătorii unei singure lucrări; 

Fiecare în parte, un înger în trup; 

Ei trei împreună una sînt, 

Precum Dumnezeu este Unul. 

Nici unul nu este mai întîi, 

Sau mai pe urmă. 

In veşnicie ei sînt într-un gînd, 

Chemîndpe unul, 

Toţi trei îţi vin în ajutor, 

Cîntîndu-l pe unul, 

Toţi trei aud, 

Slăvindu-l pe unul, 

Toţi trei împreună se bucură. 

Cei trei sfinţi bărbaţi una sînt; 

Trei Ierarhi, şi o singură lucrare; 

Trei nume, şi o singură slavă; 

Căci celor trei împreună Hristos 

Le este Cap. 

Cugetare 

Au existat vremuri în care diriguitorii căutau cu adevărat sfatul oamenilor sfinţi. Aşa a 

fost Ţarul Petru al Bulgarilor, un Ţar Creştin Ortodox. Dorind cu ardoare sfatul şi 

învăţătura Sfintului loan de la Rila, Petru s-a pornit cu toată suita lui într-acolo, 

trimiţînd mai întîi mesageri care să-i anunţe sosirea. Sfintul însă a refuzat să-1 

primească pe Ţar. Acesta, s-a întristat, dar fără să se mînie şi fără să deznădăjduiască a 

trimis din nou oameni împărăteşti cu daruri pentru Sfintul, provizii de hrană şi aur, 

rugîndu-1 ca, dacă nu vrea să-1 primească, măcar să-i scrie o scrisoare cu sfintele lui 

poveţe. Sf loan a acceptat proviziile de hrană, dar nu a vrut să se atingă de aur, şi i-a 

scris Ţarului 

următoarea scrisoare: „Dacă rîvneşti după împărăţia Cerurilor, să fii milostiv 

precum şi Tatăl nostru Cel Ceresc milostiv este. Nu nădăjdui în nedreptăţi şi 

leapădă lăcomia. Fii blînd şi tăcut şi primeşte-i pe toţi cei ce te caută. Nu primi 

linguşiri de la curtea ta. Purpura ta să strălucească de virtuţi. Ţine pururi în suflet 

pomenirea morţii. Să cazi plin de umilinţă la picioarele Maicii Biserici. Să te 

închini în faţa întîistătătorilor ei astfel încât împăratul împăraţilor, văzîndu-ţi 

smerenia şi inima curată, să te răsplătească cu bunătăţile Lui, mai presus decît pe 

orice om." Primind această sfîntă scrisoare, Ţarul a sărutat-o. El a avut-o pururea 



cu dînsul, citind-o deseori şi nemaidespărţindu-se de ea pînă la moarte. 

Luare aminte 

Să luăm aminte la Stăpînul Hristos, Cel Care este Prietenul copiilor: 

Să luăm aminte la El, Care este şi prietenul îngerilor, celor asemenea 

copiilor prin curăţenie, ascultare şi lipsă de patimi; 

Să luăm aminte la El, Cel Care este Prietenul celor mai mici de pe 

pămînt, care simplu şi fără întrebări cred cu bucurie în El; 

Să luăm aminte la Stăpînul Hristos, Prietenul tuturor Sfinţilor, care prin 

nevoinţe şi har s-au curăţit de păcate şi s-au făcut nevinovaţi precum 

copiii. 

Predică 

Despre cum trebuie să ne întoarcem şi să fim precum pruncii dacă vrem să 

dobîndim împărăţia Cerurilor 

Adevărat zic vouă: De nu vă veţi întoarce şi nu veţi fi precum pruncii, nu veţi intra în 

împărăţia Cerurilor (Matei 18:3). 

Aşa grăieşte Domnul, iar Cuvîntul Lui este sffnt şi adevărat. Ce fel de avantaj au 

copiii faţă de adulţi? Ei au trei avantaje: al credinţei, al ascultării şi al iertării. 

Copilul îl întreabă pe tatăl său despre toate, şi orice îi spune tatăl, copilul crede 

netulburat. Copilul este ascultător faţă de părintele său şi cu uşurinţă se pleacă voii 

lui. Copilul iartă, chiar cînd este certat pentru neascultare, el iartă repede şi nu ţine 

mînia. Şi acestea şi sînt cele pe care le cere Domnul de la noi: Credinţa, Ascultarea 

şi Iertarea. El cere ca oamenii să creadă în El necondiţionat, aşa cum un copil 

crede părinţilor săi. Aceasta ne cere Domnul nouă: să-L ascultăm necondiţionat, 

aşa cum un copil mic îşi ascultă părinţii, să ne iertăm unii pe alţii, să nu ţinem 

minte răul şi să nu răsplătim răului cu rău. 

Credinţa, Ascultarea şi Iertarea sînt trăsăturile esenţiale ale sufletului de copil. La 

acestea se adaugă candoarea specifică lor, adică curăţia sufletului şi bucuria. 

Copilul mic nu se lăcomeşte niciodată; el nu are pofte trupeşti; el nu ştie ce este 

aceea slava deşartă; privirea lui nu este înceţoşată de vicii, iar bucuria lui nu este 

stricată de griji. 

O fraţilor, cine ne-ar putea întoarce pe noi şi face să ne dobîndim curăţia prunciei? 

Nimeni, decît numai Unul Hristos. Numai El ne poate întoarce cu adevărat la 

curăţia de prunc a inimii, numai El ne poate face să ne mai naştem o dată, prin 

modelul Vieţii Lui, prin învăţătura sfintă a Lui, şi prin puterea Duhului Lui Celui 

Sfînt. 

O Stăpîne lisuse Hristoase, Tu desăvîrşirea ascultării şi blîndeţii, Veşnice Prunc al 

Tatălui Ceresc, ajută-ne nouă să ne facem precum pruncii în credinţa în Tine, în 

ascultarea faţă de Tine, şi în iertarea cea nefâţarnică faţă de toţi, 

Căci a Ta este slava şi mulţumită în veci, Amin. 

Luare aminte 

Să luăm aminte la Stăpînul Hristos şi la simplitatea purtării Lui: 

La simplitatea purtării lui cu pescarii, dar şi cu fariseii şi cărturarii; 

La simplitatea răspunsurilor Lui către fiecare şi a felului în care intră în 

casele tuturor celor care II cheamă la ei; 

La simplitatea purtării Lui din care radiază puternic toată Măreţia 

împărătească a Lui. 

Predică Despre desăvîrşirea care vine prin împlinirea voii lui Dumnezeu 

Mîncarea Mea este să fac voia Celui Ce M-a trimis pe Mine şi să săvîrşesc lucrul 



Lui (loan 4:34). 

Ce mîntuitor exemplu de viaţă ne pun înainte aceste cuvinte! Cel Care are o astfel 

de putere, înţelepciune şi stăpînire ne spune nouă că nu a venit în lume să facă 

voia Sa ci voia Tatălui, şi că nu a venit să săvîrşească lucrarea Sa, ci lucrarea 

Tatălui! Pe cînd noi, măcar că sîntem slabi ca nişte pînze de păianjen, tot timpul ne 

scoatem înainte voia noastră iar unii dintre noi, chiar şi lucrarea noastră ! Deşi Fiul 

este întocmai cu Tatăl, precum însuşi zice în altă parte: Tatăl şi cu Mine una 

sîntem (loan 10:30), El totuşi spune că a venit în lume să facă voia Tatălui Său şi 

să săvîrşească lucrul Tatălui Său. El spunea aceasta nu ca să arate micimea Lui de 

Fiu faţă de Tatăl, căci Ei Doi sînt de o fiinţă, ci ca să arate iubirea Lui cea mare de 

Fiu faţă de Tatăl, şi să ne dea nouă 

exemplul de cum trebuie să-L iubim şi noi pe Tatăl, dacă vrem să ne facem fii ai 

Lui: trebuie adică să facem şi noi voia Lui, şi să săvîrşim lucrul Lui. 

Toată nenorocirea vieţii noastre vine din aceea că nu vrem să facem voia Celui 

Care ne-a trimis în lume. Iar voia Lui nu o facem pentru nu-L iubim. Căci oricine 

iubeşte pe cineva, vrea să facă voia aceluia, însuşi Stăpînul a spus-o: De Mă iubiţi, 

păziţi poruncile Mele (loan 14 :15). 

Prin ce altceva îşi poate arăta Stăpînul Hristos iubirea faţă de Tatăl Său, dacă nu 

prin aceea că împlinşete voia Tatălui Său? Şi prin ce altceva ne putem arăta noi 

iubirea faţă de Stăpînul Hristos lisus Cel răstignit pe Cruce pentru noi, dacă nu 

prin împlinirea poruncilor Lui? 

Voia noastră, fraţilor, este înşelătoare ca o umbră. Să nu ne luăm după ea, căci vom 

pieri. Să ne luăm mai curînd după voia Iubitorului de oameni Dumnezeu, Care ştie 

cel mai bine ce este bine pentru noi. 

O Preasmerite şi lubitorule de oameni Doamne, învaţă-ne pe noi să facem voia Ta, 

Căci a Ta este slava şi mulţumită în veci, Amin. 

31 Ianuarie 

• Pomenirea Sfinţilor Doctori Fără de Arginţi şi Făcători de Minuni, Chir şi 
loan 

Aceşti slăviţi şi multmilostivi sfinţi nu erau fraţi după trup, ci după duh. La început 
Chir a locuit în Alexandria, unde era medic şi vindeca oamenii prin îndoita 
cunoaştere a artei medicale şi a puterii lui Hristos. Aflînd că boala vine asupra 
omului cel mai mult din cauza păcatului, Chir îi îndruma întotdeauna pe pacienţii 
săi către pocăinţă, rugăciune şi curăţirea de păcate, care puteau aduce sănătate şi 
sufletului, şi trupului. Cînd au început persecuţiile lui Diocleţian asupra creştinilor 
Chir s-a retras în Arabia unde s-a tuns în monahism. A devenit la fel de cunoscut în 
Arabia precum fusese şi în Alexandria, aşa încît oamenii alergau la el de 
pretutindeni pentru vindecare. Auzind despre Chir, loan, care era ofiţer roman la 
Edessa, a venit să-1 vadă. întîlnindu-se faţă către faţă, s-au iubit ca fraţii şi au 
rămas împreună vieţuitori întru nevoinţele monahiceşti, în vremea aceea o femeie 
creştină pe nume Anastasia a fost chinuită pentru Credinţă împreună cu cele trei 
fiice ale ei, în cetatea Canopus. Auzind acestea, Chir şi loan au venit la Canopus 
spre a le întări pe mamă şi fiice să nu se lepede de Hristos. Şi cu adevărat prin 
ajutorul lor Anastasia nu 

s-a lepădat de credinţă, şi a primit cununa muceniciei împreună cu fiicele ei. 
Fiicele Anastasiei sînt Sfînta Teoctista, în vîrstă de cincisprezece ani; Sfînta 
Teodota, în vîrstă de treisprezece ani; şi Sfînta Eudochia, în vîrstă de unsprezece 
ani. Chinuitorii atunci i-au prins şi pe Chir şi loan cărora, după întemniţare şi 



tortură, le-au tăiat capetele la anul 311 după Hristos. Minunile lucrate de aceşti 
sfinţi atît în timpul vieţii, cît şi după moarte, sînt nenumărate. Sfintele lor moaşte 
au fost mutate la Roma în timpul împărăţiei lui Arcadie. Aceşti Sfinţi sînt invocaţi 
de preotul slujitor la Slujba Sfinţirii Apei, la Taina Sfintului Maslu, şi sînt foarte 
grabnic ajutători celor care suferă de insomnie. 

• Pomenirea Sfintei Muceniţe Trifena 

Trifena de bună voia ei şi cu vitează inimă a suferit chinuiri pentru Hristos. 
Nevrînd să se lepede de Credinţa ei, păgînii chinuitori au slobozit asupra ei un 
bivol sălbatic care a împuns-o de moarte. Aceasta s-a întîmplat în primul veac de 
la Hristos. Trifena este mai cu seamă folositoare maicilor care nu pot să-şi alăpteze 
pruncii. 

• Pomenirea Sfintului Cuvios Nichiîa de la Mînăstirea Peşterilor din Kiev 
Nichita este acel monah care, din neascultare faţă de stareţul lui, s-a dus din 
mînăstire şi s-a închis - fără binecuvîntare, adică - într-o peşteră. Din cauza acestei 
neascultări, Dumnezeu a îngăduit venirea asupra lui Nichita a unor mari ispite 
drăceşti. Pe cînd sta odată la rugăciune i s-a înfăţişat un diavol sub chip de înger 
de lumină care i-a spus: „Să nu te mai rogi; ci ocupă-te cu cititul cărţilor, şi mă voi 
ruga eu pentru tine!" Nichita făcu aşa. El nu s-a mai rugat, ci a început să se 
îndeletnicească cu cititul cărţilor, şi acelea numai din Vechiul Testament. El nici 
măcar nu deschidea Noul Testament, căci diavolul îl împiedica. Cu ajutorul 
diavolului, Nichita era de acum proroc; dar prorociile lui nu erau decît despre 
crime, furturi, incendii şi alte răutăţi 5 pe care le cunosc diavolii şi care se întîmplă 
mai ales cu participarea lor. în sfîrşit, sfinţiţii părinţi de la Peşteri şi-au dat seama 
că Nichita a căzut în înşelare şi au început să se roage lui Dumnezeu pentru el. 
Nichita s-a întors în mînăstire, şi-a văzut păcatul, şi a pus început de pocăinţă. 
După vreme îndelungată de pocăinţă cu lacrimi, Dumnezeu i-a dăruit iertare şi 
darul facerii de minuni. Sfîntul Nichita a trecut la Domnul la anul 1 108 după 
Hristos. 

" Aceste „proorocii" seamănă până la identitate cu ştirile care se transmit la radio-TV în zilele noastre 
(n. tr.). 

Cîntare de laudă la Cuviosul Nichita de la Lavra Peşterilor Kievene 

Nichita Făcătorului s-a rugat 

Ca să-l învrednicească Făcătorul a toate 

Ca el, Nichita, pe Făcătorul a toate să-L vadă. 

„ODoamne, arată-mi-Te, arată-mi-Te!" 

Nichita, te înşeli de păcat, 

Aste cerînd Făcătorului! 

Curăţeşte-te de patimi mai întîi, 

Cape Făcătorul deabia în veşnicie să-L vezi, 

Şi nu în acest trup păcătos fiind! 

Căci El şi puterilor cereşti 

înfricoşată privire este! 

Nouă această viaţă ni s-a dat 

Ca în ea Domnului să ne învrednicim 

Curăţindu-ne trupul şi sufletul de păcate. 

De văzut însă nu trebuie să cugetăm a-L vedea 

Decît în veşnicie. 

Dar Nichita de aceste nu ştie, 

El pe Domnul vrea să-L vadă acum: 



„ Arată-mi-Te, o, Preaînalte!" 

Atunci diavolul cu adevărat 

I s-a înfăţişat. 

„ Cazi înaintea mea! "porunci necuratul, 

Iar Nichita căzu cu grăbire, 

Căci înger de lumină vedea că este. 

Iar diavolul cel ce înger de lumină 

înşelătoare poate să se facă, 

Chilia lui Nichita de acea lumină mincinoasă 

O umplu. 

O, creştine, pe Dumnezeu să nu-L ispiteşti! 

Veacul acesta 

Timp al plîngerii şi al curăţirii este! 

Doar veacul cel de veci poate 

Vederea lui Dumnezeu să ne-aducă! 

Veacul acesta 

Timp al credinţei în cele nevăzute este! 

Şi doar veacul de veci 

Al vederii celor în care aici am crezut! 

Lupta mai întîi, şi doar apoi răsplata. 

Durerea mai întîi, şi doar apoi bucuria. Căci toate tainele Au un timp al lor. 

Cugetare 

Deşi Sfinţii Părinţi au lăudat călugăria ca pe starea cea cu adevărat îngerească, şi 

deşi mulţi dintre cei mai mari sfinţi au vieţuit şi au dobîndit desăvîrşirea ca 

locuitori ai pustiei, totuşi Biserica Ortodoxă nu recomandă monahismul tuturor 

credincioşilor. Unui locuitor al unui mare oraş, care dorea să intre în viaţa 

monahală, Simţul Nifon i-a spus: „Copile, locul în care se află omul nici nu-1 

pierde şi nici nu-1 mîntuieşte. Faptele omului îl mîntuie sau îl pierd pe el. Celui 

care nu împlineşte Poruncile Domnului nu-i foloseşte pustia, chiar dacă ar trăi în 

ea; şi nu-i foloseşte nici cea mai mare chemare preoţească, chiar dacă ar fi 

hirotonit în ea. Regele Saul a trăit în mijlocul luxului celui mai strălucitor, şi a 

pierit. Regele David a trăit în aceeaşi splendoare şi s-a încununat cu sfinţenia. Lot 

a trăit în mijlocul tuturor sodomiţilor şi s-a mîntuit. Iuda Iscariot a fost ales de 

însuşi Mîntuitorul, Apostol al lui, şi a ales să piară. Cel care spune că nu te poţi 

mîntui cu femeie şi copii se înşeală amarnic. Avraam a avut femeie şi copii, şi trei 

sute optsprezece de robi şi roabe, şi mult aur şi argint, şi Prieten al lui Dumnezeu 

s-a chemat. O, ce mulţime de fii ai Mamei Biserici şi-au aflat mîntuirea! Ce 

mulţime de nobili, dar şi de simpli soldaţi! Ce mulţime de meşteşugari şi de 

plugari! Fii evlavios şi iubitor de oameni şi te vei mîntui." 

Luare aminte 

Să luăm aminte la Mîntuitorul lisus Stăpînul Lumii: 

La cum păşeşte El în lume, ca un Stăpîn cu putere multă, care 

porunceşte stihiilor şi diavolilor; 

La cum lucrează El asupra fiecărui om care îl cheamă, asemenea 

stăpînului casei care se îngrijeşte de fiecare slugă a lui. 

La cum lucrează El în Casa Tatălui Său, curăţind templul de vînzători şi 

de schimbătorii de bani. 

Predică 

împotriva mediocrităţii şi despre cum trebuie să împlinim Legea lui 



Dumnezeu 

Pe acestea se cuvenea să le faceţi şi pe acelea să nu le lăsaţi (Luca 11: 42). 
Aceste cuvinte ale Mîntuitorului se referă la lege şi la milă. în sufletele fariseilor şi 
sectarilor legea şi mila nu se pot afla împreună, pentru că ei înşişi nu pot să 
împlinească şi legea lui Dumnezeu şi să arate şi milă, vrînd să se certe tot timpul şi să 
întrebe care din cele două este mai importantă. Adică ei vor de una să se ţină iar pe 
cealaltă să nu o mai facă. Fariseii respectau Legea în litera ei, nevoind nici să ştie de 
milă sau de iubirea de oameni. Sectanţii se laudă că respectă dreptatea lui Dumnezeu, 
şi nici nu vor să audă de prescripţiile Bisericii. 

Ortodoxia este plinătatea Credinţei Creştine. Biserica recomandă ca pe aceasta să o 
facem şi pe aceea să nu o lăsăm. Biserica este forate atentă cu prescripţiile exterioare 
ale Credinţei, întocmai ca omul care păşeşte cu grijă printre vase de pămînt, atent să 
nu le spargă. Biserica este încă şi mai atentă atunci cînd este vorba de dreptatea şi 
mila lui Dumnezeu, întocmai ca omul care, păşind printre mulţime de vase de lut, le 
preţuieşte şi le protejează, nu din cauza lutului din care sînt făcute, ci din cauza 
băuturii foarte scumpe care se află în ele. Vasele goale care nu conţin nici un fel de 
băutură sînt la fel de lipsite de importanţă ca şi prescripţiile legaliste ale fariseilor. Dar 
o băutură, dacă o depozitezi aiurea, înseamnă că o risipeşti, pentru că nu o torni în 
vasele desemnate să o păstreze. 

Astfel că în Ortodoxie nu există unilateralism, aşa cum nu a existat nici în Mîntuitorul 
Hristos. Mîntuitorul vorbeşte cu loan Botezătorul, din care răsuflă însăşi dreptatea şi 
mila lui Dumnezeu, şi îi spune că trebuie împlinită toată Legea; însă fariseilor, 
împlinători goi ai unei Legi pe care ei înşişi o fac goală, pentru că nu au în vedere 
dreptatea şi mila lui Dumnezeu, El le spune: Căci milă voiesc, iar nu jertfă! (Osea, 6: 
6) Este vădit că este mai important să faci ceea ce este absolut necesar mai înainte ca 
să faci ceea ce nu poţi lăsa nefăcut. Dar de aici nu urmează că ceea ce este secundar 
este şi inutil, în organismul uman, există multe organe vitale şi multe organe care nu 
sînt vitale, dar care doar împreună fac corpul omului. 

O Doamne Necuprinse, nu ne lăsa să fim unilaterali, ci ajută-ne să împlinim Toată 
voia Ta, 
Căci a Ta este slava şi mulţumită în veci, Amin. 

1 Februarie 

• Pomenirea Sfîntului Sfinţit Mucenic Trifon 

Tiron s-a născut din părinţi săraci în satul Lampsacus din Frigia. El în copilăria lui 
păştea gîştele. încă din acea copilărie el putea vindeca bolile care îi cuprindeau pe 
oameni şi pe animale şi alunga duhurile rele. In acel timp în imperiul roman împărăţea 
Gordian, a cărui fiică, Gordiana, era lovită de nebunie; din cauza bolii fiicei lui 
împăratul suferea cumplit. Duhul cel rău a vorbit însă prin gura Gordianei spunînd că 
nimeni nu-1 va putea arunca afară în afară de Trifon. După ce mulţi cu numele Trifon 
au fost chemaţi din toată împărăţia, prin Purtarea de Grijă a lui Dumnezeu, a fost aflat 
şi acest Trifon, şi chemat la împăratul. Ajungînd la Roma, Trifon a vindecat-o pe 
Gordiana de duhul necurat, împăratul 1-a încărcat de daruri, pe care Trifon le-a 
împărţit pe toate săracilor, cînd a ajuns la locul lui de baştină, în satul său acest tînăr 
sfint a continuat să pască gîştele şi să se roage lui Dumnezeu. Luînd împărăţia Decius 
şi pornind acesta crunta lui prigonire împotriva Creştinilor, a fost prins şi Sfîntul 
Trifon şi torturat bestial pentru credinţa lui în Hristos. El a îndurat toate schingiuirile 
cu bucurie, zicînd: „O, de m-aş învrednici să mor în aceste chinuri pentru Numele 
Stăpînului meu, Domnului şi Dumnezeului meu lisus Hristos." Chinurile însă nu au 
putut să-1 vatăme cu nimic, pentru care chinuitorii l-au osîndit la moarte prin tăierea 
capului. Sfîntul Trifon s-a rugat înaintea morţii, şi şi-a dat sufletul în mîinile lui 



Dumnezeu la anul 250 de la Hristos. 

• Pomenirea Sfintelor Muceniţe Perpetua şi Felicitas, a Sfintului Mucenic 
Satirus şi a celor împreună cu dînşii 

Fiind creştini, aceştia toţi au fost aruncaţi în temniţă în timpul împărăţiei lui Septimus 
Severus. Sfinta Perpetua, care era din înalta aristocraţie, îi încuraja să nu se teamă a 
muri pentru Hristos. în vis Perpetua a văzut o scară în care erau înfipte tot felul de 
instrumente de tortură, care ducea pînă la cer. La piciorul scării se afla un balaur 
înfricoşător. Ea a văzut cum Satirus a alergat primul pe scară, în sus, fără să se vatăme 
de nimic, şi că odată ajuns sus îi strigă ei: „Perpetua, te aştept! Vino, dar bagă de 
seamă la şarpe!" Luînd putere de la acest îndemn Perpetua alergă, şi calcă pe capul 
şarpelui ca pe întîia 

treaptă a scării, apoi repede ajunse la vîrf. Acolo Perpetua văzu Poarta Raiului, şi 
dincolo de ea, bunătăţile cereşti, minunatele locaşuri cereşti, pe care Perpetua le 
văzu în vedenie. Cînd îşi povesti visul, toţi prizonierii văzură că grabnic vor muri, 
şi că întîiul va fi Satirus, ceea ce se şi întîmplă. Satirus a fost ucis mai întîi, apoi 
Perpetua, apoi toţi ceilalţi, unul cîte unul. Ca nişte miei ucişi pentru Hristos, 
Mielul lui Dumnezeu, ei au primit de la Hristos veşnica răsplată a împărăţiei 
Luminii. Ei cu toţii au primit mucenicia între anii 202 şi 203. 

• Pomenirea Sfîntului Cuvios Petru din Galatera 

La vîrsta de şapte ani Petru îşi lăsă casa părintească pentru dragostea lui Hristos şi 

se duse în pustie. Aici cu postiri şi privegheri Petru ajunse la aşa desăvîrşire încît 

prin Duhul Sfint lucra multe minuni, în al nouăzeci şi nouălea an al veiţii sale, 

acest Sfint Petru s-a mutat la Hristos. 

Cîntare de laudă lui Hristos - Pomul Cel de Aur 

Un pom de aur a crescut 

Purtînd trei ramuri 

Iar în ele se află nişte păsări albe 

Ca zăpada. 

Dar păsările au căzut 

In adîncul cel mai de desubt, 

In întunericul răutăţii, 

Nebuniei, foamei şi durerii - 

Albele păsări cu totul au fost înghiţite 

De el, 

Fără să mai poată să se înalţe 

Vreodată. 

Pomul cel de aur, cuprins de milă, 

Porni tainic sfat 

Al Celor Trei Ramuri de Aur. 

Una dintre Ele se aplecă în înfricoşatul adine 

Şi ridică cuibul căzut al păsărilor albe, 

Pe vîrf de munte îl înălţă. 

Astfel Hristos Ramura Cea de Aur 

S-a aplecat în mijloculpămîntului 

Şi l-a ridicat pe om 

La slava Treimii. 

In pomul de aur acum, între Cele Trei Crengi de Aur, Păsările albe ca zăpada Cîntă 

fericite din nou. 

Cugetare 



Rugăciunea Sfîntului Trifon înaintea morţii: „O Doamne, Dumnezeule al 
dumnezeilor şi împărate al împăraţilor, Sfinte al sfinţilor, îţi mulţumesc Ţie că m- 
ai învrednicit ca alergarea mea pînă la capăt să o săvîrşesc. Şi acum mă rog Ţie ca 
mîna necuratului diavol să nu se atingă de mine, să nu fiu tras eu întru acest ceas 
în întunericul cel mai din afară. Ci pre îngerii Tăi trimite-i să mă poarte întru 
locaşurile Tale şi moştenitor al împărăţiei celei dorite să mă facă. Primeşte sufletul 
meu şi ascultă rugăciunile tuturor celor care se roagă Ţie întru pomenirea mea. 
Priveşte către ei din locaşul Tău cel sfînt şi dăruieşte-le milele Tale cele bogate şi 
nepieritoare. Căci Tu eşti Unul bun şi milostiv şi Dătătorul tuturor bunătăţilor în 
veacul vecilor, Amin." Pentru că Trifon a luat mucenicia în Niceea şi multe minuni 
s-au săvîrşit acolo după aceea la sfintele sale moaşte, cetăţenii Niceei au voit să-1 
îngroape pe Trifon în cimitirul lor. Dar sfîntul li s-a arătat în vis şi le-a poruncit să- 
i împlinească dorinţa lui de a fi dus şi îngropat în satul lui, Lampsacus, unde 
păştea gîştele pe cînd era copil. 
Luare aminte 

Să luăm aminte la Mîntuitorul Hristos Care este aerul cel proaspăt şi sănătos al 
sufletului: 

• La Hristos aerul proaspăt şi sănătos pe care îl respiră sufletul şi astfel se 
mîntuieşte de orice stricăciune; 

• La Hristos aerul proaspăt şi sănătos pe care l-au respirat prorocii, apostolii şi 
sfinţii, făcîndu-se cu totul sănătoşi cu sufletul; 

• La Hristos aerul proaspăt şi sănătos al sufletului meu care alungă putoarea 
păcatului din mine şi-mi face sufletul curat, sănătos şi fericit. 

Predică Despre Cuvîntul lui Dumnezeu cel curăţitor ca focul 
Acum sînteţi curaţi, pentru cuvîntulpe care vi l-am spus (loan 15:3). 
Cu cuvîntul Său Dumnezeu a creat lumea; prin Cuvîntul Său El a reînnoit lumea; 
cu cuvîntul Său El a iertat păcatele; cu cuvîntul Său El a vindecat bolile; cu 
cuvîntul Său El a scos afară demonii; cu cuvîntul Său El a potolit mînia furtunii şi 
vîntului. Prin Cuvîntul Său El curăţeşte şi acum oamenii ca aceştia să aducă roadă 
multă. Aşa cum sînt viţele, cînd sînt curăţite şi tăiate, aşa este atotputernic cuvîntul 
lui Dumnezeu căci este rostit de Cel Atotputernic. Cu cuvîntul Domnului cerurile 
s-au întărit (Ps. 32 : 6). Cuvîntul lui Dumnezeu este strălucitor ca soarele dar, 
atunci cînd trebuie, este şi arzător ca razele lui, şi îi arde pe toţi cei care merg 
împotriva Lui. Cuvîntul lui Dumnezeu este dulce ca mierea dar, atunci cînd 
trebuie, este şi amar ca leacul cel mai amar. Cuvîntul lui Dumnezeu este binevenit 
ca un prieten ce bate la uşă atunci cînd este mai mare nevoie de el; dar atunci cînd 
trebuie cuvîntul lui Dumnezeu este ca un judecător care vădeşte de păcat şi care 
judecă, fără să te mai poţi îndreptăţi. Cuvîntul lui Dumnezeu este adevărat, drept, 
înţelept şi milostiv şi de aceea este atît de Atotputernic. Nimeni şi nimic, în cer sau 
pe pe pămînt, nu-i pot sta vreodată împotrivă. Şi cuvîntul omenesc este 
atotputernic atunci cînd este adevărat, drept, înţelept şi milostiv. Dar aşa cum 
boala poate să-1 epuizeze şi să-1 slăbească şi pe un uriaş, fâcîndu-1 să devină mai 
slab ca un copil, tot aşa falsitatea, minciuna, nedreptatea, nebunia şi nemilostivirea 
slăbesc cuvîntul omenesc atît de mult încît el devine un nimic, asemenea 
scheunatului vulpii la lună. Cuvintele omului care este scump cu cuvintele sînt 
făurite din argint curat. Cuvîntul Tău, Doamne, este adevărul şi viaţa. Curăţeşte-ne 
pe noi cu Cuvîntul Tău Atotputernic aşa cum i-ai curăţit şi pe Apostolii tăi, ca să 
putem şi noi să aducem roadă multă şi să ne învrednicim împărăţiei Tale. 



Căci a Ta este slava şi mulţumită în veci, Amin. 

2 Februarie 

• întîmpinarea Domnului 

în ziua a patruzecea de la Naşterea Sa, Preasfmta Născătoare de Dumnezeu L-a adus 
pe Pruncul lisus la Templul din Ierusalim, după Lege, ca să-L închine lui Dumnezeu şi 
ca să se curăţească pe sine. „Să-mi sfinţeşti pe tot întîiul născut, pe tot cel ce se naşte 
întîi la fiii lui Israel, de la ompînă la dobitoc, că este al meu (Ieşirea 13: 2)1" „ 
Grăieşte fiilor lui Israel şi le zi: Dacă femeia va zămisli şi va naşte prunc de parte 
bărbătească, necurată va fi şapte zile, cum e necurată şi în zilele regulei ei. Iar în 
ziua a opta se va tăia pruncul împrejur. Femeia să mai şadă treizeci şi trei de zile şi 
să se cureţe de sîngele său; de nimic sfint să nu se atingă, şi la locaşul sfint să nu 
meargă, pînă se vor împlini zilele curăţirii ei. Iar de va naşte fată, necurată va fi 
două săptămîni, ca şi în timpul regulei ei; apoi să mai stea şaizeci şi şase de zile 
pentru a se curaţi de sîngele său. După ce se vor împlini zilele curăţirii ei pentru fiu 
sau pentru fiică, să aducă preotului la uşa cortului un miel de un an ardere de tot şi 
un pui de porumbel sau o turturică, jertfa pentru păcat; Preotul va înfăţişa acestea 
înaintea înaintea Domnului şi o va curaţi şi curată va fi de curgerea sîngelui ei. 
Aceasta e rînduiala pentru ceea ce a născut prunc departe bărbătească sau de parte 
femeiască. [...] (Leviticul 12: 2-7)" Chiar dacă nici una nici cealaltă nu erau de 
trebuinţă, totuşi Dătătorul de Lege nu a voit cîtuşi de puţin să calce Legea de El însuşi 
dată prin Moise, sluga şi prorocul Său. în această vreme Zaharia, tatăl Botezătorului 
loan, slujea înaintea lui Dumnezeu, în rîndul săptămînii sale (Luca 1: 8). Iar Zaharia, 
intrînd Maica Domnului să aducă Pruncul la Templu, a rînduit-o pe ea să stea nu în 
partea femeilor, ci în partea în care stăteau fecioarele. Tot acum au venit la Templu 
două persoane care demult nu mai obişnuiau să iasă, anume Bătrînul Simeon şi 
Prorocită Ana, fiica lui Fanuil [oameni aflaţi la bătrîneţi adînci]. Dreptul Simeon L-a 
luat pe Mesia în braţele sale şi a spus: Acum slobozeşte pe robul Tău, Stăpîne, după 
cuvîntul Tău, în pace; Că ochii mei văzură mîntuirea Ta (Luca 2: 29-30). A mai spus 
atunci Simeon despre Pruncul Hristos: Iată, Acesta este pus spre căderea şi spre 
ridicarea multora din Israel şi ca un semn care va stîrni împotriviri (Luca 2: 34). 
Apoi Ana, care din tinereţea ei slujea la Templu cu rugăciuni şi cu post, îl recunoscu 
pe Mesia şi îl preaslăvi pe Dumnezeu şi vesti locuitorilor Ierusalimului că a venit Cel 
mult aşteptat. Fariseii care erau atunci 

la Templu, şi care au auzit toate aceste prorocii, s-au înfuriat că Zaharia a aşezat-o 
pe Fecioara Maică în ceata fecioarelor şi s-au dus la Irod şi au pîrît minunea. 
Convins că Acesta este regele cel nou despre care îi vorbiseră Craii de la Răsărit, 
Irod a trimis imediat ostaşi să-1 ucidă pe lisus. între timp însă Familia Sfintă deja 
părăsise oraşul şi plecase spre Egipt după călăuzirea îngerului lui Dumnezeu. 
Sărbătoarea întîmpinării Domnului la Templu s-a ţinut de foarte timpuriu în 
Biserică, dar cinstirea ei mai strălucită s-a poruncit în anul 544 d. Hr., în timpul 
împăratului lustinian. 

• Pomenirea Sfintului Nou Mucenic Iordan 

Iordan, născut la Trapezunda, era meşter iscusit în lucrarea cuprului. Pentru că şi-a 

apărat pe faţă credinţa în Hristos şi a vădit minciuna credinţei islamice, Iordan a 

fost omorît de turci la Galata din Constantinopol, în anul 1650. Monahul Gabriel, 

Canonarhul Marii Biserici din Constantinopol [Sfintă Sofia], a fost omorît la fel în 

anul 1672 după Hristos. 

Cîntare de laudă la Sflntul şi Dreptul Simeon 

Cînd iarna primăvara o întîlni, 



Se revărsă şi bucuria peste bătrînul Simeon: 

Căci el II primi pe Cel mult- aşteptat, 

Despre care au zis prorocii, 

Pe chiar El, pe Vistierul bogăţiilor cereşti. 

Văzînd Pruncul, Simeon glăsui: 

Iată seara vieţii mele a sosit; 

Acest Prunc semn spre ridicarea 

Şi coborîrea multora în Israel a venit. 

Aşa grăieşte Duhul, 

Şi astfel se împlinesc prorociile: 

lisus este măsura plinătăţii, 

El izvorul fericirii, bucuriei şi păcii, 

Dar şi ţinta răutăţii omeneşti. 

Pe unul El îl ridică, iar pe altul îl răstoarnă, 

Iar oamenilor şi Raiul şi Iadul 

Li se deschid. 

Să aleagă fiecare, după inima sa, 

Dar inima creştinească 

La cer, către Hristos să năzuiască! 

Cugetare 

Vorbind despre ţinerea Sărbătorii Crăciunului, Sfintul loan Gură de Aur zice: 

„Pomii cei de soi bun cînd sînt răsădiţi, repede ajung la înălţime şi se încarcă de 

roadă bogată - aşa este şi această zi." Şi aşa este şi cu Ziua întîmpinării Domnului 

nostru la Templu. Această zi a fost însemnată încă din timpul primilor creştini, dar 

ea s-a instituit ca Sărbătoare împărătească de abia sub împăratul lustinian. în 

timpul acestui împărat, o mare molimă a lovit poporul Constantinopolelui şi 

vecinătăţile lui, aşa încît mureau zilnic pînă la patru-cinci mii de oameni. Tot 

atunci un cutremur înfricoşător lovi Antiohia. Văzînd slăbiciunea omenească în 

faţa acestor dezastre, împăratul, sfătuindu-se cu patriarhul, porunci o vreme de 

post şi rugăciune în toată împărăţia. Apoi, în chiar ziua întîmpinării, porunci 

ieşirea cu prapori prin toată cetatea Constantinopolelui, şi prin toate cetăţile şi 

satele împărăţiei, pentru ca Dumnezeu să Se milostivească către popor şi să curme 

molima. Şi cu adevărat Dumnezeu S-a milostivit, căci molima şi cutremurul s-au 

sfîrşit pe loc. Aceasta s-a întîmplat în anul 544 d. Hr. De atunci înainte Sărbătoarea 

întîmpinării Domnului s-a rînduit în Biserică ca o mare sărbătoare împărătească a 

Mîntuitorului. Pomul a crescut înalt şi a adus roadă bogată. 

Luare aminte 

Să luăm aminte la Stăpînul Hristos, sănătatea noastră: 

La Stăpînul Hristos, sănătatea minţii noastre, căci cu El gîndim sănătos; 

La Stăpînul Hristos, sănătatea inimii noastre, căci cu El simţim sănătos; 

La Stăpînul Hristos, sănătatea voinţei noastre, căci cu El acţionăm 

sănătos 

La Stăpînul Hristos, sănătatea familiei, a Bisericii, a şcolii, poporului, şi 

oricărei instituţii a lui. 

Predică Despre povăţuirea Duhului lui Dumnezeu 

Iar lisus, plin de Duhul Sfînt, S-a întors de la Iordan şi a fost dus de Duhul în 

pustie (Luca 4: 1). 

Vedeţi, fraţilor, ce înseamnă să fii plin de Duhul Sfînt al lui Dumnezeu. Fără 

Duhul lui Dumnezeu, omul se umple de griji: unde se va duce şi cum va face. Dar 



cu Duhul lui Dumnezeu omul este eliberat de aceste griji. Căci atunci 
Duhul îl instruieşte pe om şi îi arată unde să meargă şi ce să facă iar omul este fără 
păcat în mergerea şi lucrarea lui pentru că însuşi Duhul Care îl poartă este fără de 
păcat. Căci omul nu poate merge nicăieri în mod drept, nici face nimic bun dacă 
Atotputernicul şi Atotvăzătorul Duh al lui Dumnezeu nu-1 va călăuzi. Oricine nu se 
călăuzeşte după Duhul Sfînt lui Dumnezeu se călăuzeşte fie de propriul său duh 
omenesc, fie de duhul cel rău al lui satan. Ca urmare el se face ca un neajutorat, 
devine trist, plin de remuşcări, furios şi deprimat. Noi nu putem să avem Duhul Sfînt 
în plinătatea în care L-a avut Mîntuitorul Hristos, dar noi putem primi Duhul lui 
Dumnezeu pe cît ne este cu putinţă şi necesar nouă, aşa ca să ştim în orice moment 
încotro să ne îndreptăm şi ce şi cum să facem. După curăţia inimii fiecăruia, Duhul 
Sfînt se sălăşluieşte în ea şi îl călăuzeşte pe acel om. De aceea Rugăciunea către 
Duhul Sfînt este prima pe care o rosteşte creştinul, şi cel mai des: împărate Ceresc, 
Mîngîietorule, Duhul Adevărului, vino şi Te sălăşluieşte întru noi! 
O Doamne, Duhule Sfinte, 
A Ta fie slava şi mulţumită în veci, Amin. 

3 Februarie 

• Pomenirea Sfintului şi Dreptului Simeon 

în timpul domniei împăratului Ptolemeu Filadelfus în Egipt, Simeon a fost ales să fie 
unul dintre cei Şaptezeci cărora li s-a încredinţat traducerea Bibliei [Vechiului 
Testament] din limba ebraică în cea grecească [alcătuirea Septuagintei]. Simeon lucra 
cu rîvnă, dar cînd a ajuns la locul de la Prorocul Isaia care zice Iată Fecioara va lua 
înpîntece şi va naşte fiu (Isaia 7: 14), s-a nedumerit şi a luat un cuţitaş cu care voia să 
răzuiască cuvîntul Fecioara şi să îl înlocuiască cu tînăra, ca să-1 traducă astfel în 
limba grecească. Dar îngerul lui Dumnezeu l-a împiedicat să facă aceasta, spunîndu-i 
că aceasta este prorocie adevărată; şi că el, Simeon, după voia lui Dumnezeu, nu va 
putea muri pînă cînd nu o va vedea cu ochii săi împlinindu-se: că nu va muri pînă cînd 
nu-L va vedea pe Cel născut din Fecioară. Dreptul Simeon s-a bucurat la glasul 
îngerului, şi l-a mulţumit lui Dumnezeu de învrednicirea aceasta. Cînd Pruncul lisus a 
fost adus la Templul din Ierusalim de Fecioara Măria, Duhul lui Dumnezeu i-a 
poruncit lui Simeon, care era alb de ani [Dreptul Simeon avea deja peste trei sute de 
ani], să meargă la Templu în întîmpinarea Pruncului. El L-a recunoscut pe Prunc şi pe 
Mama Lui, după lumina negrăită care le înconjura capetele. Bătrînul Simeon L-a luat 
cu bucurie pe Pruncul lisus în 

braţele sale şi s-a rugat lui Dumnezeu să-1 elibereze din viaţa aceasta: Acum 
slobozeşte pe robul Tău, Stăpîne, după cuvînîul Tău, în pace; Că ochii mei văzură 
mîntuirea Ta (Luca 2: 29-30). Prorocită Ana, fiica lui Fanuil, care era şi ea acolo, L-a 
recunoscut pe Mesia în Prunc şi L-a vestit poporului. 

Şi venind şi ea în acel ceas, lăuda pe Dumnezeu şi vorbea despre Prunc tuturor celor 
ce aşteptau mîntuire în Ierusalim (Luca 2: 38). Ana avea atunci optzeci şi patru de ani. 
Sfîntul şi Dreptul Simeon a trecut la Domnul imediat după ce L-a întîmpinat pe 
Pruncul lisus. El este socotit Protectorul copiilor mici. 

• Pomenirea Sfinţilor Mucenici Adrian şi Evul 

Aceste două sfinte suflete erau din cetatea Vaneea şi au venit în Cezareea Capadociei 
ca să-i cerceteze pe mucenicii închişi pentru Hristos, să-i mîngîie şi să-i întărească în 
alergarea lor. Dar şi ei au fost prinşi şi osîndiţi la moarte. Lui Adrian i s-a tăiat capul, 
iar Evul a fost aruncat înaintea unor fiare sălbatice şi înfometate, la anul 309 d. Hr. 
Astfel, nepărîndu-le rău de această viaţă trecătoare, s-au mutat cu cinste şi cu bucurie 
întru împărăţia Cerurilor. 
Cîntare de laudă la Dreptul Simeon, apărătorul copiilor mici 



Atotputernice Doamne, miluieşte şi mîntuieşte, 

Ţine aceasă mică flăcăruie de viaţă. 

Asemenea luminii unei candele 

Este viaţa acestui copil, 

Iar vînturile lumii cumplite sunt, 

Chiar şi pentru strălucitoarele stele. 

Un foc mic se păstrează sub cenuşă, 

Iar sub mîna Ta, sufletul omului. 

O Doamne, mîntuieşte-ne, miluieşte-ne şi ne uşurează 

Trecerea prin această viaţă. 

Aşa s-a rugat şi Prorocul David, 

Deşi el era torţă strălucitoare. 

Păzeşte sufletul şi cugetul copiilor 

De toată întinarea cea rea a păcatului. 

Sufletul lor uşor ar pieri 

Dacă Tu Doamne, nu l-ai apăra ca un Puternic. 

O Stăpîne miluieşte-ne şi ne mîntuieşte pe noi şi acum, 

Ţine această mică flăcăruie în viaţă! 

Pentru rugăciunile Sflntului Tău, Dreptul Simeon, 

Cel care în braţele sale pe Pruncul lisus L-a primit. 

Cugetare 

Ce mare este în ceruri slava Sfîntului şi Dreptului Simeon, cel care în braţele sale 

pe Pruncul lisus L-a primit! Ea se vede dintr-un eveniment din viaţa Sfîntului 

Petru Atonitul, care se sărbătoreşte la 12 iunie. Fiind comandant de oşti, Petru a 

fost luat prizonier şi aruncat în temniţă în cetatea Samara de pe malul Rîului 

Eufrat. Suferind în temniţă, Petru se ruga cu lacrimi Sfîntului Nicolae să-1 roage 

pe Dumnezeu să scape de acolo, făgăduind că îşi va dărui după aceea toată viaţa 

lui Dumnezeu. Sfîntul Nicolae i s-a înfăţişat în vedenie şi i-a spus că deşi el duce 

rugăciunea lui la Dumnezeu, Dumnezeu nu i-o împlineşte, pentru că altă dată la 

greu a mai făcut această făgăduinţă şi nu şi-a ţinut-o. Apoi Sfîntul Nicolae l-a 

sfătuit pe Petru să se roage Sfîntului şi Dreptului Simeon care este foarte ascultat 

înaintea lui Dumnezeu, aflîndu-se aproape de Tronul Lui, împreună cu Preasfînta 

Fecioară şi cu Sfîntul loan Botezătorul. Petru a ascultat şi a început să se roage 

Sfîntului şi Dreptului Simeon. Atunci din nou i-a apărut Sfîntul Nicolae, împreună 

cu Dreptul Simeon, dar nu în vedenie, ci aievea. Petru l-a văzut pe Dreptul 

Simeon în slavă mare, cu faţa strălucitoare, şi îmbrăcat în hainele preoţeşti ale 

Vechiului Testament, purtînd în mînă un toiag de aur. Dreptul Simeon l-a întrebat 

pe Petru: „Voieşti să-ţi împlineşti făgăduinţa şi să te faci monah?" La aceasta, 

Petru a răspuns: „Voiesc, Stăpîne, cu ajutorul lui Dumnezeu." Sfîntul Simeon 

atunci a atins lanţurile lui Petru cu toiagul său şi ele s-au topit ca ceara. Deschizînd 

uşa temniţei, sfîntul 1 -a scos pe Petru afară. 

Luare aminte 

Să luăm aminte la Stăpînul lisus, Piatra Cea din capul unghiului: 

La Stăpînul lisus, Piatra Care zideşte caracterul omului; 

La Stăpînul lisus, Piatra Care zideşte familia şi neamul; 

La Stăpînul lisus, Piatra de temelie a oricărei lupte pentru binele social 

şi uman. 

Predică Despre Duhul lui Dumnezeu Care grăieşte prin Purtătorii de Duh 

Nu vă îngrijiţi cum sau ce veţi vorbi, căci se va da vouă în ceasul acela ce să vorbiţi; 

Fiindcă nu voi sînteţi care vorbiţi, ci Duhul Tatălui vostru este care grăieşte întru voi 



(Matei 10: 19-20). 

Acestea sînt cuvinele Celui Care ştie toate şi Care a arătat lumii cunoaşterea pe 
care nimeni nu o avea înainte de întruparea Lui. Cînd cineva este plin de Duhul lui 
Dumnezeu, el nu vorbeşte din duhul omului, ci Duhul lui Dumnezeu grăieşte din 
el şi prin el. Omul plin de Duh este doar instrumentul sau alăuta Duhului lui 
Dumnezeu prin care Dumnezeu Duhul Sfint grăieşte. Cînd vorbeşte un astfel de 
om, el vorbeşte fără greşeală şi nimeni nu-1 poate vădi de minciună în afară de 
aceia care, minţi pervertite avînd, iau adevărul ca fiind minciună. Cum grăiesc 
oamenii care stau direct sub înrîurirea Duhului Sfint s-a văzut cu putere la sfinţii 
Proroci şi cu şi mai mare putere la Sfinţii Apostoli. Cuvintele lor păreau de 
necrezut străinilor, adică acelora care nu aveau Duhul lui Dumnezeu în ei înşişi şi 
care ştiau să vorbească numai cu duh pămîntesc, şi care socoteau că Sfinţii 
Apostoli sînt beţi. De fapt ignoranţilor şi astăzi li se pare că vorbesc prostii, 
precum nişte oameni beţi, cei care pun în evidenţă taine ale lumii create cum ar fi 
puterea aburului, magnetismul, electricitatea, telegrafia fără fir, sau putinţa 
convorbirilor la distanţă [telefonul]. Cum atunci să nu le fi părut celor ignoranţi că 
Apostolii s-au îmbătat de vin, cînd ei, plini de Duhul lui Dumnezeu, grăiau despre 
taine infinit mai mari, despre tainele împărăţiei cerurilor?! Oricine se smereşte 
înaintea lui Dumnezeu, este dăruit cu putere de către El. Duhul lui Dumnezeu se 
sălăşluieşte în inima înfrîntă şi smerită şi de acolo grăieşte prin gura omului. 
Aceasta a fost nu numai la proroci şi la apostoli, ci se vede şi la nenumăraţi 
credincioşi fii şi fiice ale Bisericii. 

O Stăpîne Atotbune, pe Duhul Tău Cel Sfint nu-L lua de la noi, 
Căci Ţie se cuvine slava şi mulţumită în veci, Amin. 

4 Februarie 

• Pomenirea Cuviosului Isidor Pelusiotul 

Isidor era de neam egiptean, fiul unei familii de vază, şi rudă a patriarhilor 
Alexandriei Teofil şi Chirii. După săvîrşirea în întregime a celor mai înalte studii 
[seculare] ale acelor vremi, el nu a mai luat în seamă slava şi bogăţiile lumeşti, ci a 
ales să se închine total vieţii duhovniceşti şi iubirii lui Hristos. A fost un mare şi 
înflăcărat apărător şi tîlcuitor al Credinţei Ortodoxe. După afirmaţiile istoricului 
Nichifor, Sfintul Isidor a scris mai mult de zece mii de scrisori către diverşi 
corespondenţi, în care pe unii îi certa, pe alţii îi sfătuia, 

iar pe alţii îi mîngîia şi îi povăţuia în viaţă, în una din scrisori Sfintul Isidor scrie: 
„Este mai important să-i înveţi pe alţii prin trăirea propriei vieţi decît prin multa 
elocinţă." Iar în alta, el spune: „Oricine doreşte să-şi sporească virtuţile, să le 
socotească el însuşi mici, şi atunci ceilalţi i le vor vedea cu siguranţă mari." 
Principiul de aur al Sfîntului Isidor era acesta: „Mai întîi fa, şi numai după aceea 
învaţă pe alţii cum se face, după exemplul Mîntuitorului Hristos." în vremea 
sălbaticei prigoniri a Sfîntului loan Gură de Aur, cînd tot poporul era împărţit în 
două tabere, una pentru, iar cealaltă contra Sfîntului loan, Sfintul Isidor, acest mare 
Stîlp al Ortodoxiei, s-a aflat în întregime de partea Sfîntului loan. El i-a scris 
patriarhului Teofil [rudenia sa], arătîndu-i ce mare luminător al Bisericii este 
Sfintul loan Gură de Aur, şi rugîndu-1 să nu-1 mai urască pe acesta. Sfintul Isidor 
a trăit mult şi a lucrat imens, slăvindu-L pe Hristos Dumnezeu cu viaţa şi cu 
scrierile lui. Sfintul Isidor s-a mutat la locaşurile cereşti la anul 436 după Hristos. 

• Pomenirea Sfîntului Cuvios Nicolae Mărturisitorul 

Acest Sfînt a fost din insula Creta. El a sosit la Constantinopol să-1 viziteze pe 



Teodor, ruda sa, care era stareţul Mînăstirii Studiţilor, şi a rămas acolo, făcîndu-se 

monah. Ca monah, Nicolae s-a luptat cu toate nevoinţele spre mîntuirea sufletului 

lui. în vremea prigonirilor contra Bisericii din partea împăratului Leon Armeanul, 

Teodor şi Nicolae au fost torturaţi cu cruzime, umiliţi şi bătuţi cu bice din piele de 

bivol, iar la urmă aruncaţi într-o temniţă unde au zăcut vreme de trei ani. După 

moartea Stareţului Teodor [Sfîntul Teodor Studitul], Nicolae a fost ales stareţ de 

obştea Mînăstirii din Studion. El era lucrător de minuni încă din viaţă, cu harul şi 

cu puterea Duhului Sfînt. Nicolae le-a vindecat pe Eudochia, soţia împăratului 

Vasile, şi pe Elena, soţia marelui patrician Manuel. Lui Teofil Melisenus, un alt 

aristocrat de seamă de la curtea imperială, căruia îi muriseră toţi copiii la naştere, 

Nicolae îi binecuvîntă pe fiica nou născută, prorocindu-i că va ajunge să trăiască 

mult şi să aibă mulţi copii, ceea ce s-a şi întîmplat, spre bucuria cea mare a 

părinţilor ei. Chiar în ziua morţii sale Nicolae i-a adunat pe monahi în jurul lui şi i- 

a întrebat dacă mînăstirea duce lipsă de ceva. „De grîu," au răspuns monahii. 

Atunci, aflîndu-se chiar pe patul de moarte, Nicolae a răspuns: „Cel Care 1-a 

hrănit pe Israel în pustie vă va trimite provizii mari de grîu în trei zile." Cu 

adevărat, după trei zile, sosi o corabie încărcată cu grîu pentru mînăstire, trimisă 

de împăratul Vasile. Sfîntul Nicolae s-a mutat la locaşurile cereşti în ziua de 4 

februarie, anul 868 după Hristos, în vîrstă de şaptezeci şi cinci de ani. 

• Pomenirea Sfîntului Nou Mucenic losif 

losif s-a născut la Alep. Turcii îl ameninţau şi îl presau să treacă la Islam, losif nu 

numai că nu s-a clintit din credinţa lui, dar a şi dat pe faţă minciuna Islamului, 

lăudînd cu putere Credinţa în Hristos. losif a fost torturat şi decapitat în anul 1686 

după Hristos. 

Cîntare de laudă la jertfa de recunoştinţă 

Aduceţi jertfa Domnului, jertfa de recunoştinţă, 

O bogaţilor, fiecare după cum l-a milostivit Dumnezeu! 

Fiecare să jertfească din bogăţia cu care a fost dăruit, 

Fiecare, din darul său; cu aceea să-şi dobîndească fiecare împărăţia. 

Cei care sînt bogaţi în aur, aur să dăruiască săracilor; 

Iar cei care în bogăţie de hrană şi de grîu, cu grîu să miluiască pe săraci; 

Fiecare să dăruiască ceea ce Dumnezeu lui i-a sporit, 

Cu acea bogăţie să slujească. 

Fiecare cu ce meşteşug cunoaşte; pe acesta cu cinste să-l lucreze, 

Cu sîrguinţă, Domnului, ca un datornic al lui Dumnezeu. 

Cel care ştie să cînte, pe Domnul cu glasul său să-L slăvească, 

Nezicînd că-i sărac, 

Căci nici un om nu este mai sărac 

decât cel care nu-L cunoaşte pe Domnul. 

Fiecare să slujească cu ceea ce a primit, 

Cu milă faţă de aproapele, fiecare lui Dumnezeu să-l răsplătească. 

Nu toţi oamenii sînt la fel, nu toţi au aceleaşi daruri, 

Dar o inimă curată fiecare trebuie să-I aducă lui Dumnezeu. 

O curăţie a inimii, preatainică jertfă, 

Tu eşti jertfa cea mai scumpă spre dobîndirea mîntuirii! 

Tu ca tămîia de pe altarul sufletului omului 

Sus către Dumnezeu te îndrepţi! 

Cugetare 

Să ne luăm asupra noastră o jertfă şi pentru păcatele altora. Dacă ai judecat pe 



cineva sau l-ai pedepsit, impune-ţi o formă de căinţă, o jertfă. Căci trebuie şi de 

bunăvoie să ne jertfim pentru păcatele altora. Acesta este un lucru plăcut înaintea 

lui Dumnezeu. Această taină le era cunoscută sfinţilor care se 

prihăneau pe ei înşişi pentru păcatele altora. Chiar şi necreştinii ajungeau pînă la 

taina acestui lucru. Există acest obicei în China: după ce călăul duce la îndeplinire 

pedeapsa decapitării unui criminal condamnat la moarte, el se prezintă în faţa 

judecătorului şi îl anunţă că sentinţa s-a executat. Atunci judecătorul îl plăteşte cu 

o monedă de argint pe călău pentru a-şi fi dus la îndeplinire sarcina, şi porunceşte 

apoi să fie biciuit cu patruzeci de lovituri de bici pentru aceea că a omorît un om. 

Sfinţii creştini au înţeles adînc această taină a păcatului şi nedreptăţii omeneşti. 

Pentru sfinţi, păcatul omenesc are o istorie lungă, căci lung este timpul care s-a 

scurs de la Adam şi pînă la noi. 

Luare aminte 

Să luăm aminte la Stăpînul Hristos, Bucuria noastră 

Bucuria care răcoreşte şi împrospătează întreg duhul omului; 

Bucuria care învie şi întăreşte toate puterile sufletului omenesc fâcîndu-le 

să lucreze mereu către mai bine 

Bucuria care ne vine de la Numele Lui, de la Cuvintele lui, de la 

Lucrările Lui, şi de la Duhul Lui. 

Predică Despre mîntuirea lui Zaheu cel mic de statură 

Astăzi s-a făcut mîntuire casei acesteia (Luca 19:9). 

Aşa s-a grăit de către Cel al Cărui cuvînt este viaţă şi bucurie şi izbîndire a 

drepţilor. Tot aşa cum pădurea cea pustie se îmbracă iar în verdeaţă şi flori la 

răsuflarea primăverii, aşa şi tot omul, oricît de înnegrit şi pustiit de păcat, 

întinereşte şi se înnoieşte la apropierea lui Hristos. Căci apropierea lui Hristos este 

ca şi apropierea unui balsam de viaţă dătător şi înmiresmat care dăruieşte 

sănătatea, sporeşte viaţa, dăruieşte bună mireasmă sufletului, gîndurilor şi 

cuvintelor omului. Cu alte cuvinte, depărtarea lui Hristos înseamnă descompunere 

şi moarte, iar apropierea Lui înseamnă mîntuire şi viaţă. 

Astăzi s-a făcut mîntuire casei acesteia, a spus Stăpînul cînd a intrat în casa lui 

Zaheu cel păcătos. Hristos este mîntuirea care a intrat iar Zaheu este casa în care 

El a intrat. Fraţilor, fiecare din noi sîntem o casă în care locuieşte păcatul cîtă 

vreme Hristos este departe de ea; şi este o casă în care intră mîntuirea atunci cînd 

Hristos se apropie de ea. Dar oare se va apropia Hristos de casa mea şi de casa ta? 

Aceasta depinde de noi. Iată, El nu a intrat la întîmplare în casa păcătosului Zaheu, 

ci a intrat acolo ca un Oaspete mult dorit. Zaheu cel mic de statură s-a urcat chiar 

într-un copac ca să-L vadă pe Stăpînul 

Hristos cu ochii lui. Zaheu prin urmare L-a căutat neapărat pe Hristos, a dorit 

neapărat [măcar] să-L vadă. Şi noi trebuie să-L căutăm dacă vrem să-L aflăm, şi 

să-L dorim dacă vrem ca El să se apropie de noi; iar cu duhul trebuie să urcăm sus, 

la înălţime, dacă dorini să întîlnim privirea Lui. Atunci El va intra la noi în casă 

aşa cum a intrat şi în casa lui Zaheu, iar cu El va intra mîntuirea. 

Apropie-Te de noi, Doamne, apropie-Te de noi şi adu-ne nouă mîntuirea Ta cea 

nepieritoare. 

Căci a Ta este slava şi mulţumită în veci, Amin. 

5 Februarie 

• Pomenirea Sfintei Muceniţe Agata 

Agata, această slăvită fecioară muceniţă a lui Hristos s-a născut în oraşul sicilian 



Palermo din părinţi nobili şi bogaţi. Cînd împăratul Decius a pronit prigoanele 
contra creştinilor, Sfînta Agata a fost arestată şi adusă la judecată înaintea 
judecătorului Quintian. Acesta, văzînd-o pe Agata frumoasă, a dorit-o de soţie. 
Cînd i-a făcut cunoscută dorinţa lui, Agata i-a răspuns că ea deja este mireasa lui 
Hristos şi nu-I poate fi necredincioasă Mirelui ei. Quintian a supus-o atunci la 
torturi sîngeroase. Agata a fost umilită, biciuită, legată de un copac şi flagelată 
pînă ce din ea curgeau rîuri de sînge. Judecătorul încerca în acest timp să o facă să 
se lepede de Hristos, promiţîndu-i eliberarea din aceste chinuri. Dar mireasa lui 
Hristos răspundea: „Aceste chinuri îmi sînt mie foarte folositoare; de vreme ce nici 
grîul nu poate fi strîns în grînar pînă ce nu este bătut şi curăţat de pleavă; aşa nici 
sufletul meu nu va putea intra în rai pînă cînd nu este smerit de chinuri." Apoi 
judecătorul a poruncit ca fecioarei să i se taie sînii şi să fie aruncată în închisoare. 
Sfintul Apostol Petru a apărut înaintea Agatei în temniţă şi a vindecat-o pe ea 
desăvîrşit, fâcînd-o sănătoasă şi întreagă cu trupul. Şi din nou a fost torturată 
Agata şi din nou aruncată în temniţă unde şi-a dat sufletul în mîinile lui Dumnezeu 
în anul 251 după Hristos, în oraşul Catania, în timpul împărăţiei lui Decius. După 
uciderea ei torţionarul Quintian a plecat la Palermo ca să uzurpe averile şi 
domeniile Agatei. Dar pe drum calul lui, şi caii însoţitorilor lui s-au sălbăticit fără 
putinţă de stăpînire. Pe Quintian calul lui 1-a muşcat de faţă, 1-a trîntit la pămînt şi 
1-a omorît călcîndu-1 cu copitele. Grabnică a fost pedeapsa lui Dumnezeu asupra 
lui, din cauza sălbăticiei cu care a schingiuit-o pe Sfînta Agata. 

• Pomenirea Sfintei Muceniţe Teodula 

Teodula a suferit pentru Hristos în timpul împărăţiei împăratului roman Diocleţian cel 
de tristă amintire, în timp ce era torturată, Teodula 1 -a făcut pe unul din torţionari, 
Heladius, să-şi vină în simţiri, şi să se convertească la Credinţa în Hristos. Cînd 
Heladie a mărturisit pe faţă Credinţa lui, i s-a tăiat capul. La interogatoriul public la 
care a fost supusă Teodula a răspuns cu curaj şi cu rîvnă, în timp ce judecătorul o 
numea bolnavă psihic. La aceasta Teodula a răspuns: „Tu, care L-ai uitat pe Unul 
Adevăratul Dumnezeu şi te închini pietrelor nesimţitoare, tu eşti bolnav psihic." 
Judecătorul a condamnat-o pe Teodula la schingiuiri bestiale, pe care ea le-a îndurat 
cu eroism, uimindu-i pe mulţi cu curajul ei şi făcîndu-i să se convertească la Hristos. 
Printre ei s-au aflat şi doi cetăţeni de vază: Macarie şi Evagrie. Cu aceştia doi şi 
împreună cu alţii, Teodula a fost aruncată într-un cuptor de foc, unde cu toţii şi-au dat 
cu cinste sufletele în mîinile lui Dumnezeu, făcîndu-se vrednici de împărăţia lui 
Hristos. 

• Pomenirea Sfîntului Polieuct, Patriarhul Constantinopolelui 

Datorită minţii lui minunate, rîvnei pentru credinţă şi elocinţei sale, Sfîntul Polieuct a 
fost numit un al doilea Gură de Aur. în timpul cît Biserica a fost păstorită de Patriarhul 
Polieuct iar imperiul de împăratul Constantin Porfirogenetul, Prinţesa rusă Olga a 
călătorit la Constantinopol şi a luat acolo Sfîntul Botez la anul 957 după Hristos. 
Patriarhul a botezat-o, iar împăratul i-a fost naş de botez. Sfîntul Polieuct i-a spus 
atunci în mod profetic: „Binecuvântată eşti tu între femeile ruse, căci ai iubit lumina şi 
ai aruncat afară întunericul; fiii Rusiei te vor binecuvînta pe tine pînă la ultimele 
generaţii." Monah simplu fiind, Polieuct a fost înălţat la rangul de Patriarh în anul 946 
după Hristos, şi a rămas pe tronul patriarhal pînă la moartea sa, care s-a întîmplat la 
anul 970 după Hristos. 
Cîntare de laudă la Sfînta Agata 

întunecoasă este temniţa, luminoasă muceniţa, Sfînta Agata străluceşte în întuneric. 
De partea cealaltă a curţilor, inundat de lumină Stă chinuitorul, negru de ură, 



Noi chinuri născocind pentru fecioara Agata. 

Pe sine însuşi se chinuie cu ăst cuget, 

El este un întuneric în mijlocul luminii. 

Căci celui logodit cu Hristos temniţa îi este luminoasă, 

Iar urîtorului de dreptate, palatul îi este tartar. 

şi la Sflnta Teodula 

întunecoasă este temniţa, luminoasă muceniţa. 

SJînta Teodula, auzind de Hristos, 

Pe El L-a urmat, porumbiţă curată. 

Pentru Hristos, gloata a împins-o în întuneric, 

Dar Teodula stă cu bucurie, fără teamă de nimeni. 

Cînd urîtorii ei, plini de răutate, 

Chinuiţi de ură şed în palate bogate 

Numai la rău cugetînd; lor totul le este chin, 

Lipsă şi nemulţumire, căci ei pe Hristos nu-L cunosc 

Iar toate tainele vieţii ei strîmb le citesc. 

Cugetare 

Monahii l-au întrebat pe Avva Ishirie: „Noi ce am lucrat?" Iar Avva a răspuns: 

„Noi poruncile lui Dumnezeu le-am lucrat." „Dar cei de după noi, ce vor face?" 

„Lucrarea noastră o vor face, dar numai pe jumătate." „Şi cei care vor urma?" 

„Aceia de la sfîrşitul timpurilor, lucrarea monahicească nu o vor mai [putea] ţine, 

ci asupra lor nenorociri şi ispite cumplite vor veni pe care ei, îndurîndu-le cu 

răbdare şi de Credinţă nelepădîndu-se, mai mari decît noi şi decît părinţii noştri în 

împărăţia Cerurilor vor fi." 

Luare aminte 

Să luăm aminte la Stăpînul lisus singura noastră Luminare: 

Luminarea fiecărui om în parte; 

Luminarea deci şi a societăţii şi a rasei umane; 

Luminarea Care luminează mintea, inima şi voinţa omului cu lumina 

veşniciei. 

Predică Despre moartea ca somn 

Lazăr, prietenul nostru a adormit; Mă duc să-l trezesc (loan 11: 11). 

Domnul Vieţii numeşte moartea „somn". O cît de mare mîngîiere sînt cuvintele 

acestea pentru noi! O ce dulce veste este aceasta lumii! Moartea trupului, prin 

urmare, nu înseamnă sfîrşitul omului, ci ea este doar un somn din care El ne poate 

trezi; El Care a trezit praful pămîntului la viaţă prin Cuvîntul Său. 

Cînd Domnul a strigat cu glas mare Lazăre! (loan 1 1 : 43), omul s-a trezit şi a trăit. 

Domnul cunoaşte numele fiecăruia dintre noi. Dacă Adam a cunoscut numele 

fiecărei creaturi a lui Dumnezeu, cum atunci să nu ne cunoască Domnul nostru pe 

fiecare după nume? El nu numai că ne cunoaşte pe fiecare după numele nostru, dar 

ne şi cheamnă pe nume. O, dulce este glasul de viaţă dătător a Unului Singur 

iubitor de oameni! Acest glas poate ridica şi din pietre fii ai lui Dumnzeu. Cum 

atunci nu ne-ar putea ridica El şi pe noi din somnul cel de piatră al păcatului? 

S-a povestit că un om a ridicat piatra ca să-l ucidă pe fratele lui. Dar în acea clipă a 

auzit glasul mamei lui strigîndu-1 pe nume. Doar ce a auzit acel glas şi braţul a 

început să-i tremure. El a dat drumul pietrei şi i-a fost ruşine de fapta lui rea. 

Glasul mamei lui l-a împiedicat să comită crima, păcatul de moarte. Dacă glasul 

unei mame poate mîntui şi scăpa de la moarte, cu cît mai mult nu va face-o glasul 

lui Dumnezeu, Făcătorul vieţii? 



Ori de cîte ori Domnul a strigat pe cinva pe nume, chiar mort cu trupul fiind acela, 
el s-a trezit şi a înviat. Dar dacă cel mort era mort cu sufletul, el nu s-a trezit şi nu 
a înviat cînd 1-a strigat Dumnezeu. Căci pentru această trezire, şi pentru această 
viaţă, trebuie ca cel strigat să vrea să audă glasul care-1 cheamă. O, Iudă! Tu vinzi 
cu o sărutare! Iuda, cu o sărutare vinzi pe Fiul Omului (Luca, 22: 48)? Iată, aşa a 
strigat Glasul Dătător de viaţă, dar cel mort cu sufletul nu 1-a auzit! Saule, Saule, 
pentru ce Mă prigoneşti (Fapte 9: 4)? Acelaşi Glas Dătător de Viaţă a strigat iar cel 
adormit în somnul păcatului a auzit şi s-a trezit şi s-a făcut viu. Cu adevărat, mult 
mai adînc este somnul păcatului decît somnul morţii, iar cel căzut în somnul 
păcatului cu greu se mai poate trezi. 

O! Dulce al nostru Doamne, trezeşte-ne pe noi din somnul păcatului, trezeşte-ne, 
Doamne! 
Căci a Ta este slava şi mulţumită în veci, Amin. 

6 Februarie 

• Pomenirea Sfîntului Vucol, Episcopul Smirnei 

Simţul Vucol a fost ucenicul Sfîntului loan Teologul, care 1-a sfinţit pe Vucol 
episcop al Smirnei. Puţini botezaţi în Sfînta Credinţă se aflau atunci în Smirna, în 
acel întuneric al păgînismului, Sfintul Vucol a strălucit ca o candelă strălucitoare. 
El era împodobit cu toate virtuţile, mai cu seamă cu blîndeţea şi cu smerenia, 
înaintea morţii lui, Sfintul Vucol 1-a sfinţit episcop în locul său pe Sfintul 
Policarp. Sfintul Vucol a adormit cu pace şi s-a mutat la locaşurile cereşti. 

• Pomenirea Sfintei Muceniţe Fausta 

Fausta a fost ucisă pentru Hristos în timpul domniei împăratului Maximian dintre 
anii 305 şi 3 1 1 după Hristos. Prin vitejia ei Fausta i-a uluit pe chinuitorii ei şi a 
reuşit să-i convertească pe unii dintre ei la Creştinism: pe preotul idolesc Evilasie 
în vîrstă de optzeci de ani şi pe Maximus, eparhul. Cînd judecătorul a ameninţat-o 
pe Fausta cu chinuri şi mai groaznice, ea i-a cerut să-i facă o icoană reprezentînd 
aceluri chinuri. Cînd tabloul a fost gata, judecătorul 1-a pus în faţa Faustei, care a 
zis: „Aşa cum această închipuire din pînză şi vopsele nu poate simţi durerea 
chinurilor tale, aşa nici trupul meu nu le va simţi, căci sufletul meu este în mîinile 
lui Dumnezeu." Atunci chinuitorul a aruncat-o pe această fecioară de treisprezece 
ani într-o baie cu apă clocotită, unde tînăra, cu rugăciunea pe buze, cu cinste a 
răposat, iar sufletul ei s-a mutat la locaşurile cele din Rai. 

• Pomenirea Sfintei Muceniţe Dorotea 

Dorotea era o fecioară foarte frumoasă şi de neam bogat din Cezareea Capadociei. 
Saprichie, guvernatorul provinciei, a dat-o pe Dorotea în grija a două surori, 
păgîne cu credinţa, Christina şi Kallista, care s-o convingă să 
renunţe la credinţa ei în Hristos. însă mai curînd contrarul acestui lucru s-a 
întîmplat. Dorotea a reuşit să le convertească pe cele două surori la Hristos. Plin de 
furie, Saprichie a poruncit ca cele două surori să fie legate spate la spate şi 
aruncate într-o baie de păcură la care să se pună foc. Apoi el o osîndi pe Dorotea la 
moarte. Ea a primit sentinţa cu bucurie şi a strigat: „îţi mulţumesc Ţie, O 
iubitorule de suflete Hristoase, Cel Care mă duci pe mine la locaşurile Tale 
cereşti." Teofil, un oarecare aristocrat acolo de faţă, a rîs la aceste cuvinte şi i-a 
strigat Doroteei: „Ascultă, o, mireaso a lui Hristos, să-mi trimiţi şi mie mere şi 
flori din pomii Raiului Mirelui tău!" „Cu adevărat îţi voi trimite," i-a răspuns 
muceniţa. Cînd Dorotea s-a aflat la locul execuţiei, dintr-o dată a apărut în faţa ei 
un tînăr preafrumos, avînd în mîini trei mere şi trei flori roşii din pomii Grădinii 



Raiului. Acela era îngerul lui Dumnezeu iar anotimpul era iarna. Dorotea i-a cerut 
îngerului să ducă merele şi florile lui Teofil şi să-i spună: „Iată, ia ce ai cerut!" 
Cînd Teofil a primit cuvîntul trimis şi a văzut darul, s-a cutremurat, iar viaţa lui s-a 
răsturnat: căci Teofil păgînul cel convins s-a făcut Creştin. Aunci şi el a fost 
schingiuit şi omorît pentru Hristos, iar sufletul lui a intrat în Raiul Stăpînului lisus, 
curînd după Sfmta Dorotea. 

• Pomenirea Sfîntului Fotie, Patriarhul Constantinopolelui 

Sfîntul Fotie a fost un mare luminător al Bisericii. El era rudă a împăratului şi al 
slăvitului Patriarh Tarasie. El a fost zelos apărător al Bisericii în contra papismului 
şi a altor erezii ale latinilor, în şase zile el a parcurs toate treptele sfinte ale 
preoţiei, de la mirean, la patriarh. El a fost întronizat pe scaunul patriarhal în 
Sfînta Zi de Crăciun a anului 857 după Hristos, şi a adormit în Domnul treizeci şi 
patru de ani mai tîrziu, în 89 1 . 

• Pomenirea Sfinţilor Cuvioşi Varsanufie şi loan 

Şi Varsanufie şi loan au fost nevoitori asceţi dintre cei mai mari ai lumii, înzestraţi 
cu darul străvederii şi facerii de minuni, care au trăit în Gaza. Ei au lăsat nişte 
scrieri minunate şi cunoscute în toată lumea creştină sub numele de „Cartea 
răspunsurilor," 6 care conţine dezlegări la cele mai variate şi grele probleme ale 
vieţuirii creştine. Sfinţii Varsanufie şi loan au trăit în secolul al şaselea. 
6 Vezi Filocalia română, voi. 11, în traducerea Părintelui Dumitru Stăniloae, dedicată în în 
întregime Sfinţilor Varsanufie şi loan (n. tr.). 

• Pomenirea Sfintelor Muceniţe Marta şi Măria şi a fratelui lor Licarion 

Toţi aceşti trei Sfinţi au fost răstigniţi pentru Hristos şi apoi străpunşi şi ucişi cu 

lancea. 

Cîntare de laudă la Sfintele Marta şi Măria, şi la fratele lor, Licarion 

Sfintelor Marta şi Măria, surori după trup, 

împreună şi fratelui lor Licarion, cel prunc cu vîrsta, 

Acestora trei a lor bătrînă maică, 

învăţătura cea bună lor a o dat: 

„ lubiţi-Lpe Hristos, copiii mei, pentru El, 

Chiar şi viaţa să o daţi. " 

Iată chinuitorul se apropie: înfricoşat şi puternic, 

Plin de mînie; el pe iubitorii de Hristos îi ucide. 

A casei lor uşă, surorile o deschid, 

De faţa tiranului, nu se înfricoşează. 

„Ascultă-ne bine, sol al împăratului, 

Noi sîntem Creştini, cu totul neasemenea ţie, 

Care diavolului eşti vîndut. " 

Pe cruce tiranul i-a înălţat, 

Şi atunci copilul Licarion Ungă el a venit 

Şi i-a zis: 

„Şi eu sînt Creştin, şi pe mine să mă răstigneşti. " 

Chinurile de pe Cruce cumplite sînt, 

Maica este înspăimîntată, 

Ea picioarele copiilor ei 

Le sărută pe rînd. 

Cu glasul lor, de pe Cruce, fiicele ei 

O îmbărbătează: 

„Pentru noi, maica noastră, 



de durere să nu tefrîngi, 

Căci iubirea de Hristos ne-ai învăţat, 

Şi ştim că pentru aste chinuri de nimic, 

In Rai ne aşteaptă locaşurile cereşti. 

Acolo noi te vom întîmpinape tine, 

Maică, 

Noi, fiicele tale, 

Şi fratele nostru Licarion. 

Bucură-te de noi, maica noastră, 

Bucură-te de noi, rodulpîntecelui tău!" 

Ca şi un stîlp de foc chipul maicii s-a luminat: 

„ O binecuvîntaţi fiţi voi, copiii mei! O copiii mei, 

Fericită sînt eu întru voi!" 

Cugetare 

Sfîntul Varsanufie, care timp de cincizeci de ani a trăit în zăvorîre, neprimind să 

vadă pe nimeni, a ajuns la mari înălţimi duhovniceşti prin cugetarea de Dumnezeu 

şi prin rugăciune. Iată cîteva gînduri din Cartea Răspunsurilor [v. Filocalia 

română, voi 11]: „Orice gînd care nu are mai înainte tăcerea umilinţei, nu vine de 

la Dumnezeu. Tot ceea ce este de la diavolul vine amestecat şi cu tulburare." 

„Atunci cînd te rogi iar Dumnezeu întîrzie să-ţi împlinească rugăciunea, El o face 

în folosul tău, cu scopul de a te învăţa răbdarea." „Hoţii cei văzuţi sînt slugile 

hoţilor celor de gînd, adică ale închipuirilor cu mintea." „Stăpînul Hristos a îndurat 

toate iar la sfîrşit S-a înălţat pe Cruce, care este omorîrea trupului şi patimilor şi 

odihna cea sfintă şi desăvîrşită." „Stăpînul nostru voieşte ca noi să cinstim pe orice 

om mai mult decît pe noi înşine." Atunci cînd Sfîntul Varsanufie a fost întrebat 

dacă ar trebui să folosească ajutorul unui avocat în rezolvarea unui conflict dintre 

mînăstire şi oarecare cetăţeni, Bătrînul a răspuns: „Dacă cumpăraţi apărarea 

oamenilor, atunci vă lipsiţi de apărarea lui Dumnezeu." 

Luare aminte 

Să luăm aminte la Stăpînul Hristos, Cel Care este Lucrătorul: 

La Stăpînul Hristos, Cel Care a lucrat în trupul Său ani îndelungaţi; 

La Stăpînul Hristos, Cel Care a povăţuit pururea oamenii, i-a mîngîiat şi 

i-a vindecat, dîndu-le lor lege şi poruncă nouă; 

La Stăpînul Hristos, Lucrătorul neobosit care ne-a lăsat nouă porunca: 

Trebuie să fac, pînă este ziuă, lucrările Celui Ce M-a trimis pe Mine 

(loan 9: 4). 

Predică Despre cunoaşterea reciprocă dintre Tată şi Fiu 

Eu II ştiu pe El, căci de la El sînt şi El M-a trimis pe Mine (loan 7 : 29). 

Nimeni altcineva nu a mai îndrăznit să spună că îl cunoaşte pe Dumnezeu. Mulţi 

au putut doar să zică: „Cred în Dumnezeu." Dar numai Mîntuitorul Hristos a putut 

să zică: „Eu îl cunosc pe Dumnezeu." Şi a şi adăugat, pentru lămurirea noastră, de 

unde îl cunoaşte, zicînd: Căci de la El sînt şi El M-a trimis. Primul argument: De 

la El sînt, arată fiinţa Lui co-eternă cu a Tatălui; iar al doilea argument: Şi El M-a 

trimis pe Mine arată venirea Fiului în trup şi în lumea creată ca emisar al Sfintei 

Treimi. 

Nouă, celor care credem în Hristos, nu ne este dat să-L cunoaştem pe Tatăl aşa 

cum Fiul Său Unul Născut îl cunoaşte; ci nouă ne este dat şi ne este poruncit ca să 

credem. Nevoinţa şi virtutea noastră este ca să credem, nu ca să cunoaştem. Căci 

dacă toţi l-am cunoaşte pe Dumnezeu pentru că L-am văzut, atunci loc pentru 



nevoinţa şi virtutea noastră nu ar mai fi. Căci ce merit este acolo cînd crezi ceea ce 
vezi? Merit este să crezi chiar dacă nu ai văzut; aceasta este nevoinţa, aici stă 
mîntuirea. Noi nu sîntem vrednici ca să-L vedem pe Dumnezeu şi să-L cunoaştem 
pentru că L-am văzut, căci noi sîntem slăbănogiţi de păcat şi înstrăinaţi de 
Dumnezeu. Dar milostivirea lui Dumnezeu ne-a dăruit nouă credinţa cîtă vreme 
trăim pe pămînt, ca prin ea să ne apropiem tot mai mult de Dumnezeu şi pentru ca 
ea să ne conducă tot mai aproape de împărăţia în care vom vedea şi vom cunoaşte 
în viaţa cea veşnică. O fraţilor, să credem în Hristos Stăpînul pentru că El 
cunoaşte. El nu grăieşte din credinţă, ci din cunoaştere. 

O Preamilostive Doamne, întăreşte-ne nouă credinţa întru Tine. Tinde marginea 
veşmîntului Tău către noi, ca să ne putem ţine de ea pînă la sfîrşitul vieţii noastre. 
Căci a Ta este slava şi mulţumită în veci, Amin. 

7 Februarie 

• Pomenirea Sfîntului Partenie, Episcopul Lampsacului 

Partenie a fost fiul unui diacon din oraşul Melitopolis. încă de copil cunoştea bine 
cuvintele Scripturii şi se străduia să le împlinească cu fapta. El s-a sălăşluit pe 
lîngă un lac în care pescuia. Peştele îl vindea iar banii îi împărţea săracilor. Prin 
Purtarea de Grijă a lui Dumnezeu a fost ales episcop al 

Lampsacului. El a curăţit oraşul de păgînism, a închis templele idoleşti, a zidit 
multe biserici şi a întărit Credinţa credincioşilor. Cu rugăciunea vindeca pe mulţi 
de bolile lor şi avea putere mare asupra duhurilor necurate. Odată, pe cînd voia să 
scoată duhul cel rău dintr-un om care suferea de nebunie, duhul cel rău s-a rugat 
de el să nu-1 scoată. Sfintul Partenie i-a zis: „Iţi voi arăta un alt om în care să intri, 
şi la acela ai să te duci." Iar duhul rău a întrebat: „Cine este acel om?" Şi Sfintul i- 
a zis: „Eu sînt." Auzind aceasta duhul a fugit ars de foc şi strigînd cu ţipăt: „Cum 
voi intra în Casa lui Dumnezeu?!" Sfintul Partenie a trăit o viaţă îndelungată în 
care a săvîrşit bogat lucrările şi dragostea lui Dumnezeu faţă de oameni. Sfintul 
Partenie s-a mutat la locaşurile cele cereşti în veacul al patrulea. 

• Pomenirea Sfîntului Cuvios Luca din Hellas 

Luca s-a născut la Castoria. încă de copil el nu gusta carne ci pururea îşi ducea 
viaţa în curăţenia trupească şi sufletească şi în rugăciune. Odată Luca a intrat în 
arie ca să semene boabele de grîu, dar de-a lungul drumului a dat cea mai mare 
parte a seminţelor săracilor, iar partea cea mai mică a semănat-o. Din acea parte 
mică Dumnezeu i-a dat o recoltă mai mare decît mai înainte, cînd semănase toată 
cantitatea de grîu. După aceea, Luca şi-a lăsat pe maica sa, văduvă, şi a intrat într- 
o mînăstire. Maica cea îndurerată s-a rugat cu dinadinsul lui Dumnezeu ca să-i 
descopere taina locului în care s-a dus fiul ei. Dumnezeu a auzit rugăciunea maicii. 
Stareţul mînăstirii la care scăpase Luca a visat trei nopţi la rînd că o maică îl ceartă 
cu asprime pentru că i-a luat fiul. Stareţul i-a poruncit lui Luca să se întoarcă pe 
dată la maica lui. Luca s-a dus, a cercetat-o pe maica sa, dar încă o dată a plecat de 
la ea fără să se mai întoarcă. El s-a sălăşluit în Muntele loaniţa, lîngă Corint. 
Noaptea se ruga lui Dumnezeu iar ziua lucra la grădină şi la cîmp, nu pentru el ci 
pentru nevoiaşi şi călători. Dar cu toate acestea el însuşi mînca numai pîine de orz. 
Dumnezeu i-a dăruit lui Luca darul facerii de minuni. Sfintul Luca a trecut la 
Domnul cu pace la anul 946 după Hristos. Din timp în timp, de la sfintele lui 
moaşte izvora mir binemirositor. 

• Pomenirea Sfintei Cuvioase Masîridia 

Mastridia a locuit la Ierusalim unde ducea o viaţă aspră de nevoinţe ascetice. Un 



tînăr s-a îndrăgostit de ea şi a început să-i facă supărare. Pentru a scăpa, şi pentru 

a-1 scăpa şi pe acel tînăr de păcat, Mastridia a luat o sarcină mică de fructe 

înmuiate şi s-a ascuns în pustie. Ea a petrecut acolo 

şaptesprezece ani, şi în tot acest timp, prin puterea lui Dumnezeu, provizia de 

fructe înmuiate nu i s-a terminat, iar hainele nu i s-au stricat. Sfînta Mastridia a 

adormit cu pace la anul 580 după Hristos. 

• Pomenirea Sfinţilor O Mie şi Trei Mucenici din Nicomidia 

Aceştia toţi moartea pentru Hristos au luat în timpul domniei lui Diocleţian. 

Cîntare de laudă la cei O Mie şi Trei Sfinţi Mucenici din Nicomidia 

Cetatea Nicomidiei străluceşte încărcată de aur, 

Precum Luceafărul împodobeşte noaptea. 

Dar într-o zi prin voia lui Diocleţian 

Patru demnitari sînt decapitaţi, 

Eusebius, Vasa, Eutihie cel viteaz 

Şi minunatul Vasilides cel slăvit. 

Ei sînt ucişi pentru Credinţa în Hristos, 

Iar uciderea lor a întunecat Nicomidia. 

Cele patru ucideri nu au fost decît începutul ororilor, 

Arvuna florii alese ce avea să se taie. 

Căci o mie de casnici ai acestor Patru slăviţi, 

Şi încă trei, pentru stăpînii lor pe care 

Cu credinţă îi slujiseră, 

Vocea au ridicat în cetate, cu strigare mare, 

Ameţiţi de vin spunîndu-li-se că sînt; 

Dar nu, nu vinul viţei era acela, ci 

Vinul Adevărului, 

Al Trupului şi al Sîngelui Biruitor al lui Hristos. 

O împărate nelegiuite! Şi noi sîntem Creştini, 

Şi noi sîntem, ca şi stăpînii noştri, Creştini, 

Fă şi cu noi toţi precum voieşti! 

Şi noi acolo voim a călători 

Unde Binecuvîntaţii noştri Stăpîni s-au dus, 

Cu dorire şi vitejie mare! 

O credincioşia preaminunată a robilor! 

Pe a tiranului cruzime ea nu a putut s-o abată, 

Şi mia şi trei suflete au părăsit pămîntul, 

înaintea lor Stăpînul Ceresc 

Porţile Raiului deschizînd. 

Cugetare 

Sfîntul Isidor Pelusiotul interpreta anumite cuvinte ale Sfintei Scripturi în felul 

următor: Două se vor afla la moară: una se va lua, iar cealaltă se va lăsa. Aceasta 

înseamnă că mulţi se vor dedica vieţii duhovniceşti, dar cu intenţii diferite; unii 

cinstit şi cu rîvnă, iar alţii neglijent şi van. Primii vor fi luaţi în împărăţia lui 

Dumnezeu iar ceilalţi vor fi lăsaţi în urmă. Căci ce înseamnă Rugăciunea 

Paharului? Şi de ce S-a rugat Domnul ca să treacă acel pahar de la El? Părintele 

Meu, dacă nu este cu putinţă să treacă acest pahar, ca să nu-l beau, facă-se voia 

Ta (Matei 26: 42). Aceasta înseamnă că nu trebuie să căutăm din propria noastră 

pornire greutăţile, dar atunci cînd ele vin, Creştinii trebuie să le întîmpine, să le 

accepte şi să le îndure cu curaj. Despre cele Cinci Fecioare Nebune (Matei cap 25) 



Sfîntul Isidor zice: „Cu adevărat, toate cinci erau fecioare, dar ele erau lipsite de 

celelalte virtuţi, şi mai ales de dragoste [milă faţă de aproapele]. Fecioria singură 

nu ajunge ca să intrăm în împărăţia lui Dumnezeu. Fecioria nu ajută deloc, dacă 

fecioara este plină de sine şi egoistă." 

Luare aminte 

Să luăm aminte la Mîntuitorul Hristos Semănătorul cel Bun: 

La Semănătorul a Cărui sămînţă creşte încet şi sigur; 

La Semănătorul învăţăturii celei noi, al puterii şi rînduielii celei noi; 

La Semănătorul noii hrane duhovniceşti cu care se hrăneşte omenirea 

pînă la sfîrşitul veacurilor. 

Predică 

Despre îngustimea mintii, pentru care uciderea este mai la îndemînă decît 

dragostea de Dumnezeu 

Dar căutaţi să Mă omorîţi, pentru că cuvîntul Meu nu încape în voi (loan 8: 37). 

De ce nu încăpea cuvîntul Mîntuitorului între bătrînii lui Israel? Pentru că ei erau 

atît de plini de răutate încît nu se afla loc în ei pentru sămînţă cea dumnezeiască, 

penru vestea bună cea dumnezeiască. Toată roadă sufletului lor era din sămînţă lui 

satan, Antihristul. De aceea căutau să-L ucidă pe Hristos. Prin dumnezeiescul 

psalmist, grăieşte Domnul: Opriţi-vă şi cunoaşteţi că Eu sînt Dumnezeu (Ps. 45: 

10). Prin urmare, este necesar să ne oprim de la tot ceea 

ce este contra lui Dumnezeu, de la tot ceea ce împiedică lumina cunoştinţei de 

Dumnezeu să ne lumineze şi să se sălăşluiască întru noi. Cînd omul se goleşte de 

aceste răutăţi şi se opreşte de la ele, atunci şi numai atunci poate el să înţeleagă că 

Dumnezeu este Dumnezeu. Cîtă vreme sufletul omului este plin de gînduri 

necurate, de simţiri necurate şi de dorinţe necurate, care sînt toate împotriva lui 

Dumnezeu, este cu neputinţă ca el să asculte sau să primească cuvîntul lui 

Dumnezeu. Oricine nu are pe Dumnezeu sălăşluindu-se în el, acela va şi lupta să 

dezrădăcineze pe Dumnezeu din sufletele celor care II au pe El. Căutaţi să Mă 

omorîţi. De ce? Pentru că nici măcar un singur cuvînt al lui Dumnezeu nu-şi 

putuse afla loc sau adăpost în inimile lor satanizate. Neavînd nimic în comun cu 

Hristos Stăpînul, bătrînii lui Israel, încă de la început, nu au putut avea nici un fel 

de prietenie cu El. 

O Stăpîne Doamne, Binecuvîntate Mîntuitorule, ajută-ne nouă să ne oprim din 

păcatele noastre şi să cunoaştem că Tu eşti Dumnezeu, ca Cuvîntul Tău să intre şi 

în noi şi să ne fie spre luminare, întărire şi înviere. 

Căci a Ta este slava şi mulţumită în veci, Amin. 

8 Februarie 

• Pomenirea Sfîntului Mare Mucenic Teodor Stratilat 

Toate muceniciile sînt scumpe înaintea lui Dumnezeu, dar există mucenicii mai 
scumpe decît cele mai scumpe. Valoarea unei mucenicii depinde de mărimea 
bunurilor pe care le leapădă Creştinul, acceptînd mai bine să moară penru Hristos; 
şi mai departe, depinde şi mai mult de mărimea suferinţei pe care o îndură 
creştinul de dragul credinţei lui în Hristos. Sfîntul Teodor, care era mare 
comandant militar în armata romană în timpul împărăţiei lui Licinius, şi 
guvernator al cetăţii Heraclea, şi-a dispreţuit tinereţea, marea frumuseţe, înaltul 
rang militar şi onorurile cu care îl înconjura împăratul; toate acestea, de dragul lui 
Hristos. Teodor a fost mai întîi biciuit, fiind lovit cu şase sute de lovituri de bici 
peste stomac. După aceea, a fost înălţat pe o cruce şi străpuns peste tot cu lăncii. 



La sfîrşit i s-a tăiat capul. De ce? Pentru că Sfîntul Teodor îl iubea pe Hristos mai 
mult decît orice altceva în această lume. El se scîrbea de idolatria prostească de la 
curtea imperială, dominată de superstiţiosul Licinius. El dărîma la pămînt idolii de 
argint şi de aur şi împărţea bucăţile săracilor. El a întors pe mulţi la Credinţa în 
Hristos şi îi striga chiar şi lui Licinius să se lepede 

de idoli şi să creadă în Unul adevăratul Dumnezeu Cel Viu. în timp ce era torturat, 
Sfîntul Teodor spunea fără încetare: „Slavă Ţie, o Doamne Dumnezeul meu, Slavă 
Ţie!" Sfîntul Teodor Stratilat şi-a dat duhul în mîinile Domnului nostru la 8 
februarie din anul 319 după Hristos, la ceasul al treilea al după amiezii. Sfîntul 
Teodor este socotit apărătorul ostaşilor care îl strigă pe el pentru ajutor. Sfintele 
sale moaşte făcătoare de minuni au fost mutate de la Evhaita la Constantinopol şi 
îngropate în Biserica din Vlaherne. 

• Pomenirea Sfîntului Proroc Zaharia 

Zaharia a fost al unsprezecelea dintre cei Doisprezece Proroci Mici, care împreună 
cu Agheu l-au convins pe împăratul Zorobabel să refacă Templul de la Ierusalim. 
Zaharia a prorocit intrarea slăvită a lui Hristos în Ierusalim: Iată împăratul tău 
vine la tine drept şi biruitor; smerit şi călare pe asin, pe mînzul asinei (Zaharia 9: 
9). El a mai prorocit şi vînzarea lui Iuda, pentru treizeci de arginţi: Şi mi-au 
cîntărit simbria mea, treizeci de arginţi (Zaharia 11: 12); de asemenea, părăsirea 
lui Hristos de către apostolii Săi la ceasul Pătimirii: Bate-voipăstorul şi se vor 
risipi oile turmei (Zaharia 13:7 [?]); (Matei 26: 31; Marcu 14: 27). Prorocul 
Zaharia mai este numit şi văzătorul secer ii, căci a avut o vedenie în care se 
pogora o seceră din cer, ca să-i secere pe păcătoşi, mai ales pe hoţi şi pe hulitorii 
Numelui lui Dumnezeu. Zaharia a murit în partea a doua a domniei lui Darius 
Istaspe, cam pe la anul 520 înainte de Hristos. 

• Pomenirea Sfîntului Sava al Doilea, Arhiepiscopul Sîrbilor 

Sava a fost fiul regelui Ştefan celui întîi încoronat şi nepotul de frate al Sfîntului 

Sava întîiul. înainte de tunderea în monahism, Sfîntul Sava II s-a numit Predislav. 

Urmînd exemplul unchiului său, Predislav s-a tuns în monahism şi a slujit cu rîvnă 

în viaţa nevoinţelor ascetice. El a fost ales Arhiepiscop al Sîrbilor, urmîndu-i 

Sfîntului Arsenic sub numele de Sava al Doilea. El a păstorit Biserica cu dăruire şi 

cu dragoste. Sava II a trecut la Domnul în anul 1268 după Hristos. Sfintele sale 

moaşte se odihnesc în Mînăstirea de la Peci. 

Cîntare de laudă la Sfîntul Sava al Doilea, Arhiepiscopul Sîrbilor 

Tînărul Predislav necontenit suferea, 

Ochii în lacrimi avînd. 

Regina Maică îl întreba 

De ce suferi, fiul meu? 

La ce privesc ochii tăi? 

La faţa SJîntului Sava, unchiul meu, 

Maică. 

Regele Ştefan către fiul său grăi: 

Să te însori trebuieşte fiule, 

Căci este timpul tău, 

Şi eu am îmbătrînit - 

Pe cine voieşti? Numele fetei 

Să mi-l spui. 

Predislav vorbele tatălui le ascultă, 

De soţie nevrînd să audă. 



Predislav ochii minţii cu lacrimi 

Spre Unchiul său Sfînt Sava 

Şi-i întreaptă: 

Pe calea lui Hristos 

Aşează-măpe mine, 

Sfinte şi Unchiule! 

Regele şi Regina mor, 

Iar Patriarhul Arsenie 

De asemenea la cele cereşti 

Trece, 

Biserica văduvă lăsîndu-o. 

De slava lumii al Doilea Sava fuge, 

Pentru ca slavă îndoită 

Asupra lui să se pogoare: 

Cinstea episcopiei 

Şi cununa sfinţeniei. 

Cugetare 

Aşa scrie Sfîntul Serafim de Sarov despre deznădejde: „Aşa cum Domnul Hristos 

pururea se îngrijeşte de mîntuirea noastră, aşa şi diavolul, ucigaşul de oamneni, 

umblă necontenit să ne arunce în deznădejde. Iuda trădătorul era laş cu inima şi 

nedeprins cu lupta duhovnicească, şi de aceea diavolul, văzîndu-i deznădejdea, 1-a 

atacat şi 1-a convins să se spînzure. Petru, 

piatra cea preatare, căzînd în mare păcat dar încercat în lupte, nu a deznădăjduit şi 

nu şi-a pierdut cumpătul, ci mai degrabă a plîns cu amar din inimă înfiinţa şi 

zdrobită pe care văzîndu-o diavolul a fugit fiind ars ca de foc. Aşa, fraţilor, ne 

învaţă şi Sfîntul Antioh să nu cădem sub povara deznădejdii care vine asupra 

noastră, ci să ne învelim şi să ne întărim cu Simtă Credinţă, şi să-i spunem cu 

îndrăzneală duhului necurat: „ce este între mine şi tine, duhule lepădat de la 

Dumnezeu, fugarule din rai şi slugă a minciunii! Neputincios eşti tu, căci Hristos 

Fiul lui Dumnezeu are putere asupra noastră şi a tuturor, înpoia mea, ucigaşule! Cu 

Cinstita Cruce noi capul tău şerpesc îl călcăm." 

Luare aminte 

Să luăm aminte la Stăpînul Hristos Arhistrategul: 

Care intră în bătălie contra lui Satan; 

Care intră în bătălie contra păcatului din om; 

Care luptă de partea binelui şi contra răului din lumea aceasta; 

Care îl răpune pe Satan, păcatul şi moartea. 

Predică Despre cum trebuie să întîmpine adevăratul creştin ura din această lume 

Şi veţi fi urîţi de toţi, pentru Numele Meu (Luca 21 : 17). 

Toţi cei care se iubesc pe ei înşişi mai mult decît pe Dumnezeu îi vor urî pe 

următorii Stăpînului lisus. 

Toţi cei care iubesc trupul mai mult decît sufletul îi vor urî pe următorii Stăpînului 

lisus. 

Toţi cei care iubesc această lume mai mult decît împărăţia cea Veşnică a lui 

Dumnezeu îi vor urî pe următorii Stăpînului lisus. 

Toţi cei care iubesc păcatul mai mult decît virtutea îi vor urî pe următorii 

Stăpînului lisus. 

Numărul celor care urăsc Numele lui lisus este uneori mai mare şi alteori mai mic. 

Dar oricît de mare ar fi numărul lor, fraţilor, nu vă temeţi, căci numărul îngerilor şi 



sfinţilor este miriade. Numărul celor din neamurile voastre care se află în ceruri, 
adică al iubitorilor de lisus Hristos, este mai mare decît stelele de pe cer şi decît 
nisipul mării. O, nu vă temeţi, căci Hristos este cu voi şi aceasta înseamnă că 
sînteţi mai tari decît cei care vă urăsc! Atunci cînd Cel Puternic este de partea 
voastră, voi sînteţi întotdeauna cei mai numeroşi căci sînteţi mai puternici decît 
oricîte mii de mii ale adeversarilor. 

O Stăpîne lisuse, Stăpîne Atotputernice, fii totdeauna cu noi şi ne ajută nouă ca să 
fim pururea cu Tine şi toată frica să fugă de la noi, 
Căci a Ta este slava şi mulţumită în veci, Amin. 

9 Februarie 

• Pomenirea Sfîntului Mucenic Nichifor 

Viaţa acestui mucenic Nichifor arată cu putere cum respinge Dumnezeu mîndria şi 
cum încununează El cu slavă dragostea şi smerenia. Trăiau în Antiohia doi prieteni 
buni, învăţatul preot Saprichie şi cetăţeanul simplu Nichifor. Dar într-un oarecare 
fel prietenia lor s-a prefăcut în ură neîmpăcată. De Dumnezeu-temătorul Nichifor 
de multe ori a încercat să se împace cu preotul. Dar Saprichie cu nici un chip nu 
dorea această împăcare. Cînd au început persecuţiile în contra Creştinilor, 
presbiterul Saprichie a fost osîndit la moarte şi dus la locul de execuţie, îndureratul 
Nichifor fugea pe lîngă car, rugîndu-se cu lacrimi de fostul lui prieten să-1 ierte cel 
puţin înaintea muceniceştii morţi, ca sufletele lor să se despartă în pace: «îartă-mă, 
mucenice al lui Hristos, iartă-mă căci ţi-am greşit ţie!». Dar Saprichie nu a voit 
nici măcar să privească către Nichifor, privind trufaş şi liniştit doar înainte. Văzînd 
învîrtoşarea inimii lui, Dumnezeu nu a voit să primească jertfa lui Saprichie şi să-1 
încununeze cu cununa veşnicei slave, ci în mod tainic Şi-a retras harul Său de 
deasupra lui Saprichie. în acea clipă, Saprichie s-a lepădat de Hristos şi a declarat 
în faţa judecătorilor că se va închina idolilor. Asta face ura cea oarbă ! Nichifor s-a 
rugat de Saprichie să nu se lepede de Hristos, zicîndu-i: «O iubite frate, nu face 
aceasta! nu te lepăda de Stăpînul Hristos lisus! nu te lipsi de cununile cele 
nepieritoare!» Dar în zadar. Saprichie era cu totul împietrit. Atunci Nichifor a 
strigat către chinuitori: «Şi eu sînt Creştin! Tăiaţi-mă pe mine în locul lui 
Saprichie!». Călăii i-au spus judecătorului despre aceasta, iar judecătorul a 
poruncit eliberarea lui Saprichie şi decapitarea lui Nichifor. Nichifor cu bucurie şi- 
a plecat capul pe buturugă, făcîndu-se astfel părtaş împărăţiei şi fiind încununat cu 
cununa slavei celei nepieritoare. Acestea s-au petrecut la anul 260 după Hristos, în 
timpul împărăţiei lui Galien. 

• Pomenierea Sfîntului Sfinţit Mucenic Petru Damaschinul 

Unii zic că Sfintul acesta Petru Damaschinul a trăit în veacul al optulea, iar alţii, că în 
al doisprezecelea. Această nelămurire vine din aceea că au fost doi Damaschini cu 
numele de Petru. Cel despre care vorbim acum a fost un mare nevoitor. El era 
preamilostiv. Petru acesta Damaschinul nu avea nici măcar o carte; ci mai curînd 
împrumuta cărţi ca să le citească. El citea cu rîvnă, strîngînd înţelepciunea precum 
albina mierea. Un timp, el a fost episcop în Damasc, dar cînd a stat împotriva 
credinţei islamice şi a ereziei manihee, arabii i-au tăiat limba şi l-au aruncat în 
surghiun în Arabia cea mai dinăuntru. Dar cu toate acestea Dumnezeu i-a dat darul 
grăirii, astfel încît şi în surghiun el predica Sfinta Evanghelie şi îi întorcea pe mulţi la 
Credinţa în Hristos. El a alcătuit şi a lăsat posterităţii o preascumpă carte de învăţătură 
duhovnicească. El a murit mărturisitor şi mucenic şi s-a mutat la locaşurile cele cereşti 
ale împărăţiei lui Hristos. 



Cîntare de laudă la Sflntul Petru Damaschinul 

Damaschin opt feluri de cunoaştere 

înaintea oamenilor duhovniceşti aşează: 

Intîi 

Cunoaşterea durerii şi oricărei ispite 

Al doilea 

Cunoaşterea din partea sufletului 

A tuturor păcatelor sale, 

A tuturor călcărilor poruncilor dumnezeieşti 

Şi a iertării lui Dumnezeu. 

Al treilea 

Cunoaşterea groazei, durerii şi fricii 

Celei de dinaintea morţii, şi de după 

Despărţirea sufletului de trup, 

Cînd acesta în faţa Judecătorului 

Va trebui să stea. 

Al patrulea 

Cunoaşterea Mîntuitorului Hristos, 

A vieţii Lui şi a vieţii Sfinţilor Lui: 

A faptelor lor, a răbdării şi cuvintelor lor, 

Care ca un clpot de argint sună peste veacuri. 

Al cincilea 

Cunoaşterea însuşirilor zidirii, 

A schimbărilor şi felurilor ei. 

Al şaselea, 

Cunoaşterea formei lucrurilor, 

Şi a tuturor celor care se pot vedea în Zidire 

Al şaptelea 

Cunoaşterea lumii raţionale şi spirituale, 

A lumii îngereşti şi a celei de sub pămînt; 

A binelui şi răului. 

Al optulea 

Cunoaşterea lui Dumnezeu, 

Unul, Sfînt, Tare, Far 'de moarte. 

Aceasta este cunoaşterea Teologiei, 

La care puţini ajung. 

Căci celui numit Teolog 

Cea mai mare curăţie îi trebuieşte, 

Căci inima necurată 

La ceruri nu ajunge. 

Damaschin, cele şapte feluri de cunoaştere 

A dobîndit, 

Si la a opta, la cunoaşterea lui Dumnezeu, 

A ajuns. 

Căci a opta de însuşi Dumnezeu este dăruită în dar, 

Ea nu se poate învăţa, 



Nici merita. 
Cugetare 

Sfîntul Petru Damaschinul scrie despre darurile generale şi particulare ale lui 

Dumnezeu către oameni şi zice: «Darurile generale sînt patru, împreună cu toate 

cele care răsar din ele, ele fiind lucrările minunate şi înfricoşate ale lui Dumnezeu, 

scrise în Sfînta Scriptură. Iar darurile particulare sînt dăruite fiecărui om 

îndeosebi, fie bogăţii spre miluirea săracilor, fie sărăcie spre sporirea răbdării şi 

smereniei; fie stăpînire spre împărţirea dreptăţii şi întărirea virtuţilor, sau a 

supunerii şi robirii de dragul mîntuirii sufletelor; fie sănătate spre ajutarea 

neputincioşilor, fie boală spre dobîndirea cununii răbdării; fie înţelegere şi 

pricepere la negoţuri spre sporirea virtuţii, fie nepricepere şi slăbiciune spre 

supunerea cea smerită. Toate acestea, chiar dacă apar contrare una celeilalte, sînt 

toate dăruite în scopul sporirii binelui», în concluzie, Sfîntul Petru Damaschinul 

spune că avem datoria să aducem mulţumită pururea lui 

Dumnezeu pentru toate darurile, şi să îndurăm cu nădejde şi cu răbdare toate 

încercările şi relele care ne pot veni din acestea. Căci toate cele pe care Dumnezeu 

ni le dăruieşte sau îngăduie să vină asupra noastră, sînt spre a noastră mîntuire. 

Luare aminte 

Să luăm aminte la Stăpînul lisus Izvorul Bucuriei: 

Izvorul Bucuriei în nenorocirile vieţii, pe care El singur le poate înlocui 

cu bucuria; 

Izvorul Bucuriei noastre care zăcem în lanţurile păcatelor, pe care doar 

El ni le poate rupe şi reda libertatea; 

Izvorul Bucuriei în moartea noastră, din care El singur poate să ne 

învie. 

Predică Despre cuvîntul lui Dumnezeu cel mai tare ca moartea 

Dacă cineva va păzi cuvîntul Meu nu va vedea moartea în veac (loan 8 : 51). 

Cîtă vreme într-o încăpere stă aprinsă o luminare, întuneric nu poate fi cîtă vreme 

lumina luminării luminează. Dacă mîncarea este gătită cu sare, ea nu se va strica. 

Dacă creştinul păzeşte cuvîntul lui Dumnezeu în sufletul lui, acela are lumină şi 

sare întru sine şi viaţa se sălăşluieşte în el. Acel suflet nu va cunoaşte întunericul în 

această viaţă, nici putreziciunea morţii nu o va gusta. 

Oricine păzeşte cuvîntul lui Hristos întru sine, Cuvîntul lui Hristos i se face hrană 

dinlăuntru care îl hrăneşte şi-1 luminează şi-1 învie. Dacă este în trup sau în afară 

de trup, el se simte la fel de viu pentru că Cuvîntul lui Dumnezeu este în el, adică 

viaţa veşnică. Moartea trupului nu-i poate da unui astfel de suflet de Dumnezeu- 

purtător decît o mai mare libertate şi un mai mare entuziasm al iubirii lui Hristos, 

Dătătorul vieţii. 

Dar ce înseamnă, fraţilor, a păzi cuvîntul lui Dumnezeu întru sine? Aceasta 

înseamnă mai întîi: să ţinem cuvîntul lui Dumnezeu în mintea noastră, prin 

gîndirea la el; al doilea: să ţinem cuvîntul lui Dumnezeu în inima noastră, prin 

iubirea pe care o avem pentru el; al treilea: să ţinem cuvîntul lui Dumnezeu cu 

voinţa noastră, prin împlinirea lui cu fapta; al patrulea: să ţinem cuvîntul lui 

Dumnezeu cu limba noastră, mărturisindu-1 pe faţă atunci cînd se iveşte nevoia să 

o facem. Astfel, a păzi cuvîntul lui Hristos înseamnă să ne 

umplem noi înşine de el şi să- 1 împlinim cu fapta. Oricine va păzi astfel cuvîntul 

lui Hristos, cu adevărat nu va gusta moartea niciodată. 

O Stăpîne al nostru, Puternice Doamne, Cel Care ai biruit moartea, dă-ne şi nouă 



putere şi înţelegere să păzim cuvîntul Tău cel sfînt pînă la sfîrşit; ca nici noi să nu 
gustăm moartea în veac şi ca moartea niciodată să nu ne biruiască pe noi; şi ca 
stricăciunea să nu mănînce sufletele noastre. O Stăpîne Atotmilo stive, milostiv fii 
nouă, păcătoşilor, 
Căci Ţie se cuvine slava şi mulţumită în veac, Amin. 

10 Februarie 

• Pomenirea Sfîntului Sfinţit Mucenic Haralambie 

Marele Sfînt Mucenic Haralambie a fost Episcop în cetatea Magnesiei şi a suferit 
pentru Hristos în anul o sută treisprezece al vieţii sale. Cînd au început 
sîngeroasele persecuţii contra Creştinilor, din timpul împăratului Septimius 
Severus, Bătrînul Haralambie nu s-a ascuns de ele, ci cu libertate şi pe faţă a 
predicat tuturor Credinţa în Hristos. El a îndurat schingiuiri cumplite ca şi cînd nu 
ar fi fost el în acel trup. Cînd 1 -au jupuit de viu, bătrînul iertător le-a zis ostaşilor: 
„Vă mulţumesc, fraţilor, că scărpinmdu-mi trupul cel vechi mă reînnoiţi pe mine 
cu duhul pentru viaţa veşnică." El chiar în timpul chinurilor a făcut minuni mari şi 
i-a adus pe mulţi la Hristos. Chiar fiica împăratului, Calina, a lăsat închinarea la 
idoli a tatălui ei şi s-a făcut creştină. Osîndit la moartea şi adus la locul execuţiei, 
Sfîntul Haralambie şi-a înălţat mîinile către cer şi s-a rugat lui Dumnezeu pentru 
tot poporul ca Dumnezeu să le dăruiască sănătate trupească şi mîntuire sufletească 
şi ca El să le înmulţească roadele pe acest pămînt. „O Doamne, Tu care ştii că 
omul e făcut din trup şi sînge; iartă-le lor păcatele lor şi varsă Harul Tău peste 
toţi!" După rugăciune, acest sfînt bătrîn şi-a dat sufletul în mîinile lui Dumnezeu 
încă înainte ca satrapul să-i lovească gîtul cu sabia. Sfîntul Haralambie a luat 
mucenicia la anul 202 după Hristos. Fiica împăratului, Galina, a luat trupul 
Sfîntului şi 1-a îngropat cu cinste. 

• Pomenirea Sfîntului Cuvios Prohor 

Acest sfînt Prohor era un făcător de minuni de la Lavra Peşterilor din Kiev, şi lui i se 
mai spune şi Mîncătorul de Spanac, deoarece în vremea în care a locuit la Mînăstirea 
Peşterilor el nu a gustat deloc pîine, ci se hrănea doar cu acest spanac, pe care îl usca 
şi îl amesteca oarecum şi făcea din el un fel de pîine. Ori de cîte ori dădea din acest fel 
de pîine cu binecuvîntare, pîinea avea gust de miere în gura celui care o gusta; dar 
dacă cineva o fura, ea era amară ca pelinul. Odată pe cînd era lipsă de sare în Rusia, 
Prohor a împărţit cenuşă oamenilor ca şi cînd ar fi fost sare. Căci cu adevărat cenuşa 
pe care el o dădea cu binecuvîntare, era ca sarea. Dar dacă cineva voia să-şi ia singur, 
adică dacă fura această cenuşă, ea nu le rămînea decît ca cenuşă. Cneazul Sviatopolk a 
poruncit ca cenuşa din chilia Sfîntului Prohor să-i fie adusă lui la palat fără 
permisiunea şi binecuvîntarea Sfîntului. Atunci cînd această cenuşă s-a adus, cei care 
au gustat-o au văzut că este cenuşă şi nicidecum sare. Atunci Prohor le-a spus 
oamenilor care veneau la el pentru sare să se ducă la palatul cneazului, şi cînd vor 
vedea că el aruncă cenuşa afară din palat, să o ia şi să o ducă la casele lor, căci ea va fi 
sare. Poporul a făcut aşa, şi iată, cenuşa era sare. Crezînd aceasta, cneazul însuşi s-a 
făcut respectuos şi a început să-1 iubească pe Sfîntul Prohor, astfel încît, după ce 
acesta a trecut la cele veşnice în anul 1107 după Hristos, însuşi cneazul 1-a aşezat pe 
Sfînt cu mîinile lui în mormînt alături de marii Sfinţi ruşi Antonie şi Teodosie. 
Cîntarc de laudă la Sfîntul Haralambie 
Sabia cea neştiutoare în zadar se învîrte deasupra capului 
Sfîntului Haralambie. 

Sfîntul îngenunchează şi lui Dumnezeu se roagă: 
Doamne, slobozeşte pe robul Tău! 



Slobozeşte poporul Tău de toate păcatele lor; 

Arată milostivirea Ta din nou asupra lor; 

Binecuvîntează osteneala lor şi înmulţeşte roadelepămîntului! 

Indestulează-i cu de toate; căci trup şi sînge sînt ei. 

Dăruieşte-le mereu să-Ţi cînte Ţie, 

Umple de sănătate şi bucurie inimile lor, 

Spre aducerea aminte de Tine! 

Alungă departe de ei tot răul, 

Mîntuieşte-i de nevoi şi sărăcie, 

Milostiveşte-Te către ei toţi, 

Iar după moartea lor, 

Fă-le parte cu Sfinţii Tăi, Doamne! 

Doamne, milostiveşte-Te către poporul Tău! 

Oricine lui Haralambie se va ruga, 

Şi numele meu va pomeni, 

Ajută-l, Doamne, din chinurile mele 

Pentru Tine! 

Atunci din cer un glas a venit: 

Primită este rugăciunea ta, 

Sufletul tău la Mine să vină! 

Sfîntul al său sulfet îl dă; 

El către Rai zboară, 

înainte ca sabia să cadă. 

Cugetare 

Multe din greutăţile mari care vin asupra omului îşi au cauza, cunoscută sau nu, în 

trecutul lui. Totuşi, cauzele acestor mari greutăţi, cum ar fi, de exemplu, nebunia, 

nu sînt nimic altceva decît efectele călcării legii lui Dumnezeu. 

Cînd Sfîntul Haralambie era schingiuit mai presus de minte, împăratul a aflat de 

harul sfîntului în a vindeca nebunia şi a poruncit să fie adus acolo un nebun ca să 

se convingă şi împăratul că Haralambie putea vindeca de nebunie. Diavolul îl 

chinuia de treizeci şi cinci de ani pe cel adus, mînîndu-1 în pustietăţi şi în munţi şi 

aruncîndu-1 în noroaie şi în repeziciunile apelor. Cînd acest om suferind s-a 

apropiat de Sfîntul Haralambie, diavolul a simţit buna mireasmă ce venea de la 

trupul Sfîntului şi a ţipat: „Rogu-te, robule al lui Dumnezeu, nu mă chinui înainte 

de vreme, ci porunceşte şi voi pleca de bună voie, şi de vrei voi spune şi cum am 

intrat în acest om." Sfîntul i-a poruncit să spună, iar demonul a zis: „Acest om voia 

să fure de la vecinul lui şi s-a gîndit: Dacă nu-1 voi ucide mai întîi pe vecin, nu-i 

voi putea fura ce-i al lui. Şi 1-a omorît pe vecinul. Prinzîndu-1 pe cînd făcea 

uciderea, am intrat în el şi iată treizeci şi cinci de ani de cînd locuiesc în el." 

Auzind acestea sfîntul lui Dumnezeu a poruncit diavolului să iasă din om îndată şi 

să-1 lase în pace. Diavolul a ieşit iar omul nebun s-a vindecat şi a stat liniştit. 

Luare aminte 

Să luăm aminte la Stăpînul lisus, Frumuseţea întreagă a zidirii: • La Hristos, 

Frumuseţea tuturor celor create; frumuseţe umbrită de frică şi de tristeţea 

păcatelor; 

• La Hristos, Frumuseţea omului, făptura cea mai înaltă a zidirii; a cărei 
frumuseţe a pălit de frică şi de tristeţea păcatelor; 

• La Hristos Frumuseţea minţii curate; a lumii celei fără de trup a îngerilor; 

• La Hristos, Frumuseţea Sfintei Treimi, descoperite nouă de El şi prin El. 



Predică Despre păcatul celor care spun: „Noi vedem. " 

Dacă aţi fi orbi n-aţi avea păcat (loan 9: 41). 

Aceste cuvinte le-au fost spuse evreilor de către Cel Care le dăduse Legea prin 

proroci, ca Legea să le ajute lor ca nişte ochi ai sufletului. Evreii deci primiseră 

acea vedere, dar ei îşi închideau ochii cu bună ştiinţă şi spre a lor pierire. De aceea 

le-a grăit Mîntuitorul Cel Drept aceste drepte cuvinte. 

Aceste cuvinte aşadar sînt adevărata dreptate, azi şi pururea, căci orbul nu are 

păcat dacă i se întîmplă să calce cu picioarele ogorul cuiva, sau dacă ia haina altuia 

în loc de a sa. Dar dacă cel care vede face acestea, el face păcat şi este supus 

pedepsei. Dacă cel care are ochi cu bună ştiinţă şi-i închide şi comite aceste 

păcate, şi el face acelaşi păcat şi va lua aceeaşi pedeapsă [şi încă şi mai mare] . 

Dar ce se va putea spune despre cei care au primit Sfîntul Botez şi Sfînta 

Mirungere ca pe doi ochi ai sufletului şi cu toate acestea păcătuiesc ca şi 

nebotezaţii? La Judecata de Apoi, lor nu li se va face ca celor orbi din născare, ci 

ei vor fi pedepsiţi ca nişte călcători de lege care de bună voia lor s-au schilodit pe 

ei înşişi şi s-au orbit. 

Şi încă, ce se va spune despre cei care au primit şi celelalte Taine ale Harului în 

plinătatea Ortodoxiei şi care au înaintea lor exemplele luminoase ale Sfinţilor şi 

învăţătura cea de-a pururea din Sfînta Biserică, şi cu toate acestea se depărtează de 

ea şi rătăcesc? La Judecata de Apoi, aşa unii nu se vor putea îndreptăţi din pricină 

de orbire, ci mai curînd vor fi judecaţi ca nişte călcători de lege care de bună voia 

lor s-au schilodit pe ei înşişi şi şi pe alţii cu orbirea lor. 

O înfricoşate Doamne, mîntuieşte-ne pe noi de păcat! O Multmilostive Doamne, 

deschide-ne nouă ochii către calea mîntuirii Tale! 

Căci Ţie se cuvine toată slava şi mulţumită în veci, Amin. 

11 Februarie 

• Pomenirea Sfîntului Sfinţit Mucenic Vlasie 

Sfîntul Vlasie s-a născut în provincia Capadociei. încă din copilărie el era temător 
de Dumnezeu şi blînd. Pentru aceste virtuţi, a fost ales episcop al cetăţii Sevastia 
(din Armenia). Vlasie a fost un mare luminător al vieţii creştineşti în această cetate 
păgînă. La vremea unor grele prigoniri ale creştinilor, Sfîntul Vlasie a stat în 
mijlocul turmei sale întărind-o şi cercetînd pe toţi mucenicii lui Hristos de prin 
închisori, între care se afla şi slăvitul Eustratie. Cînd aproape toţi creştinii din 
Sevastia au fost fie ucişi fie s-au ascuns de frica prigoanelor, Bătrînul Vlasie s-a 
retras în Muntele Argheos şi s-a sălăşluit acolo într-o peşteră. Fiarele îl simţeau că 
este sfint, şi se adunau în jurul lui, iar el le mîngîa. Dar prigonitorii 1 -au aflat pe 
sfînt în locul lui îndepărtat şi l-au tîrît la judecată. Pe drum, Sfîntul Vlasie a 
vindecat un tînăr căruia i se oprise un os în gît. La rugămintea unei văduve care 
plîngea şi-1 ruga cu lacrimi să facă rugăciune ca să-şi afle porcul ei pe care îl 
răpise un lup, Sfîntul porunci cu rugăciunea lupului să ducă porcul înapoi ceea ce 
se şi făcu. Siniştrii judecători îl torturară bestial pe Sfîntul Vlasie: cu biciuiri şi cu 
ruperea cărnii trupului cu dinţi de fier. Dar prin tăria Credinţei lui în Hristos, 
Sfîntul Vlasie, chiar din mijlocul acestor chinuri, aduse pe mulţi păgîni la Hristos. 
Şapte femei şi doi copii fură aruncaţi după aceea să zacă în temniţă alături de el. 
Femeile au fost ucise mai întîi prin tăierea capului, apoi fură decapitaţi şi Sfîntul 
Vlasie cu cei doi copii. Sfîntul Vlasie a luat mucenicia pentru Hristos la anul 316. 
Oamenii se roagă Sfîntului Vlasie pentru sănătatea animalelor din gospodărie şi 
păzirea lor de răpirea de către fiarele sălbatice, în apus el mai este chemat în ajutor 



şi pentru toate bolile de gît. 

• Pomenirea Sfîntului Mucenic Gheorghe din Kratovo 

Gheorghe era de neam sîrb, din oraşul Kratovo. El era lucrător în argint de meserie 
iar în inimă şi cuget era Creştin credincios şi evlavios. Gheorghe avea optsprezece 
ani cînd turcii au încercat să-1 facă să treacă la islam. Gheorghe a 
rămas însă tare ca diamantul. Turcii l-au schingiuit în multe feluri iar la sfirşit l-au 
ars pe rug. El a murit pentru frumoasa Credinţă Creştină în ziua de 1 1 februarie 1515, 
în oraşul Sofia, din Bulgaria, în timpul domniei Sultanului Selim, şi s-a mutat la 
locaşurile cereşti unde se bucură de slava cea nepieritoare. 

• Pomenirea Sfintei Teodora 

Teodora a fost împărăteasă, soţia răului împărat Teofil, luptătorul împotriva icoanelor. 

După moartea lui Teofil, Teodora a luat comanda Imperiului, domnind împreună cu 

fiul ei, Mihail III. La Sinodul din Constantinopol din anul 842 după Hristos, ea a 

restabilit cultul cinstirii sfintelor icoane. Cu această ocazie s-a instituit Sărbătoarea 

Duminicii Ortodoxiei, care este prima Duminică din Sfîntul şi Marele Post. Această 

sfîntă şi merituoasă femeie creştină, cinstitoare a Sfintei Biserici Ortodoxe, şi-a dat 

sufletul în mîna lui Dumnezeu în ziua de 11 februarie a anului 867 după Hristos. 

Acele zile de izbîndă a Ortodoxiei asupra tuturor ereziilor au fost timpul cînd, prin 

minunata Purtare de Grijă a lui Dumnezeu, Sfinţii Chirii şi Metodic au fost trimişi ca 

misionari creştini la popoarele slave. 

Cîntare de laudă Ia cinstirea sfintelor icoane 

Cui te închini tu Creştine, 

Cînd înaintea icoanelor te pleci 

Şi cu evlavie le săruţi? 

înaintea Unului Domn Dumnezeu Făcătorul a toate 

Mă închin, 

Cu tot sufletul, cu toată inima, şi cu tot cugetul meu. 

Căci muritor sînt şi pe El în această viaţă 

Nu sînt vrednic să-L văd, 

De aceea sfintei icoane care pe El îl închipuie 

Mă închin. 

Pe cine cinsteşti tu cu atîta evlavie, 

Creştine, 

Cînd icoana o săruţi? 

Pe însuşi Dumnul şi Mîntuitorul meu, 

Căruia cu evlavie picioarele, şi mîinile I le sărut. 

Cum şi pe ale sfinţilor îngeri, şi ale Maicii lui Dumnezeu, 

Si ale tuturor sfinţilor. 

Căci muritor sînt şi cu neputinţă îmi este în această viaţă eu aievea să-i văd, De 

aceea sfintele lor icoane Eu cu dragoste le cinstesc, Spre mîntuirea sufletului meu. 

Cugetare 

Materia în sine nu este rea, aşa cum cu răutate au cugetat ereticii manihei şi unii 

filozofi. Nu numai că materia nu este rea, dar materia nici nu este singurul canal 

prin care se propagă răul; ci în măsura în care materia este un canal, adică un 

mijloc de propagare a binelui sau a răului, aşa este şi spiritul. Lucrurile materiale 

sînt triste şi uneori chiar înspăimîntătoare doar din cauza păcatelor omului, materia 

în sine însă nu este păcătoasă. Căci dacă ar fi fost aşa, ar mai fi instituit 

Mîntuitorul Taina Sfintei împărtăşiri cu pîine şi cu vin? Şi ar mai fi numit El pîinea 

însuşi Trupul Său, iar vinul, însuşi Sîngele Său? Dacă materia ar fi în sine rea, cum 

s-ar mai putea boteza atunci oamenii cu apă? Cum ar mai fi poruncit Sfîntul 



Apostol lacov ca bolnavul să fie uns cu untdelemn? Cum ar mai rămîne Sfînta 
Agheazmă nestricată, şi cum şi-ar mai păstra ea puterile vindecătoare? Cum ar mai 
avea atunci putere Sfînta Cruce a lui Hristos? Cum ar mai fi transmis chiar 
veşmîntul Lui puterea care a vindecat-o pe femeia cu scurgere de sînge? Cum ar 
mai putea face sfintele moaşte ale sfinţilor şi sfintele icoane atîtea minuni 
nenumărate şi atîta bine oamenilor, minuni şi bine care vin din chiar împărăţia 
harului? Prin urmare, cum li s-ar putea face atîta bine oamenilor prin ceva rău? 
Nu, fraţilor. Materia niciodată nu este rea în sau prin sine. 
Luare aminte 

Să luăm aminte la Stăpînul Hristos Bunul Neguţător Care a venit în această lume 
ca să negustorească, dînd şi luînd: 

• Ca să-şi dea osteneala Sa spre a aduna roadele bogate ale bucuriei acestei 
osteneli; 

• Ca să Se dea pe Sine la umiliri, la scuipări, la loviri, la răniri, la împungeri, la 
răstignire, spre a deschide larg oştilor credincioşilor Săi uşile slavei celei cereşti; 

• Ca să-Şi dea Trupul, spre a mîntui multe suflete aflate printre mulţimile de 
popoare. 

Predică Despre judecata după trup şi judecata după duh 
Voi judecaţi după trup (loan 8: 15). 

Aşa le-a spus Atotştiutorul Stăpîn răilor evrei: Voi judecaţi după trup. Căci ei 
prinseseră o femeie săvîrşind adulter şi voiau să o omoare cu pietre din cauza 
păcatului ei cu trupul. Dar Stăpînul s-a uitat la sufletul femeii, şi a văzut că el încă mai 
poate fi mîntuit şi schimbat, şi a adus-o la pocăinţă şi apoi i-a dat drumul. Căci şi de 
săvîrşise fapta adulterului, totuşi sufletul ei nu era cu totul adulter. Pe cînd fariseii 
pururea erau adulteri cu inima, şi ştiau cu viclenie să ascundă acest păcat, să nu-1 
condamne, ci să condamne numai adulterul cu fapta, şi numai atunci cînd cei care îl 
comiteau erau prinşi în fapt. 

Oamenii duhovniceşti judecă după duh, iar oamenii trupeşti, după trup. Chiar şi astăzi, 
evreii, pedepsiţi şi împrăştiaţi printre celelalte neamuri, tot aşa judecă, după trup. Căci 
ei nu vor să fie duhovniceşti şi să judece duhovniceşte, după duh, ci doar exterior, 
după Legea scrisă pe hîrtie sau în natură. Căci, dacă ei ar fi învăţat să judece faptele 
după duh, ei L-ar fi recunoscut imediat pe Stăpînul lisus că este Mesia şi Mîntuitorul. 
Să fim deci cu băgare de seamă, fraţi creştini, să nu judecăm după trup. Să ne păzim a 
judeca prea degrabă pe acela care din nebăgare de seamă cade în păcat, ori a lăuda 
prea degrabă pe acela care cu fapta îndemînatic este să nu păcătuiască înaintea 
oamenilor, dar care cu inima zace în iadul păcatelor. Să ne păzim de greşeală, să nu 
cumva să judecăm oamenii şi lucrurile după impresiile simţurilor noastre, ci să ne 
străduim a judeca lucrurile duhovniceşte, adică prin Duhul. Căci iată sîntem fii ai 
Duhului şi ai Luminii, căci cu toţii sîntem botezaţi. 

O Stăpîne lisuse Hristoase, învaţă-ne pe noi şi călăuzeşte-ne pe noi să nu judecăm 
niciodată după trup, ci pururea după duh, 
Căci Ţie se cuvine toată slava şi mulţumită în veci, Amin. 

12 Februarie 

• Pomenirea Sîntului Meletie, Arhiepiscopul Antiohiei 

Acest mare şi dumnezeiesc bărbat Meletie a fost un neîntrecut tîlcuitor al Ortodoxiei 
şi un neînfricat apărător al ei. Viaţa toată şi-a închinat-o luptei contra ereziei ariene 
care nu recunoştea pe Fiul lui Dumnezeu ca Dumnezeu, hulind astfel Sfînta Treime. 
De trei ori a fost izgonit şi exilat Sfintul Meletie 
din scaunul său, în Armenia. Lupta ereticilor împotriva Ortodoxiei a fost atît de 



sălbatică şi de neruşinată, încît odată, pe cînd Sfîntul Meletie predica poporului în 
biserică despre Sfinta Treime, propriul lui diacon, un eretic, s-a repezit la el şi i-a 
astupat gura cu mîna. Neputînd vorbi cu gura, Sfîntul Meletie atunci a vrobit prin 
semne. El şi-a ridicat pumnul închis în sus, deschizîndu-şi apoi doar trei degete şi 
arătîndu-le poporului. Apoi, închizînd iar mîna, a arătat spre popor doar un singur 
deget. Sfîntul Meletie a participat la cel de al Doilea Sinod Ecumenic de la 
Constantinopol, din anul 381, la care împăratul Teodosie i-a arătat o cinste aparte. 
La acest Simt Sinod, Dumnezeu a lucrat minuni prin ierarhul Său. Pe cînd Sfîntul 
Meletie explica cu amănunţime, şi în urechile lui Arie, dogma Sfintei Treimi, 
slujindu-se de mîna sa, arătînd mai întîi unimea printr-un singur deget, iar treimea, 
prin trei, înaintea tuturor deoadată văpaie luminoasă a ieşit din mîna ierarhului. La 
acest Sinod Sfîntul Meletie 1-a confirmat pe Sfîntul Grigorie Teologul ca patriarh 
pe scaunul Constantinopolului. Mai înainte de aceasta el 1-a hirotonit şi pe Sfîntul 
Vasile cel Mare diacon şi 1-a botezat pe Sfîntul loan Gură de Aur 7 . După 
închiderea lucrărilor Sinodului, Sfîntul Meletie şi-a încheiat această viaţă 
pămîntească la Constantinopol. Sfintele lui moaşte au fost mutate după aceea la 
Antiohia. 

• Pomenirea Sfîntului Alexie, Mitropolitul Moscovei 

Sfîntul Alexie a fost un mare ierarh al Bisericii Ruse în vremea cînd poporul se 
afla sub cumplita robie tătară. Odată, în copilărie, în vreme ce vîna păsări, el a 
adormit. In vis a auzit un glas: „Alexie, de ce te străduieşti în zadar? Eu te voi face 
pe tine pescar de oameni." La vîrsta de douăzeci de ani el a fost tuns monah, iar 
după un timp a fost uns Mitropolit al Moscovei. El a intrat de două ori pînă la 
„Hoarda de Aur" a tătarilor: prima dată să-1 împace pe Hanul Verdevir care se 
pornise cu mînie asupra poporului ruşilor, iar a doua oară la invitaţia Hanului 
Amurat, pentru a o vindeca de orbire pe soţia hanului. Ea suferea de acea orbire de 
trei ani, dar şi-a recăpătat vederea la rugăciunile Sfîntului Alexie, şi după ce el a 
stropit-o cu apă sfinţită. După multe nevoinţe şi o viaţă bogată foarte în roade 
duhovniceşti, Sfîntul Alexie a adromit întru Domnul în anul 1378, la vîrsta de 
optzeci şi cinci de ani, strămutîndu-se la locaşurile cereşti. 

7 Aşa era obiceiul atunci printre creştini, de a primi botezul la vîrsta de treizeci de ani, obicei abolit 
chiar de Sfmtul Grigorie Teologul - vezi amănunte în cartea dedicată acestui sfint de către un autor 
grec contemporan, apărută şi în traducerea românească şi intitulată Vulturul rănit. 

* Pomenirea Sfintei Cuvioase Măria 

Această sfîntă Măria a fost o tînără înzestrată cu o mare tărie sufletească. La moartea 
mamei ei, tatăl ei a dorit tunderea în monahism. Măria însă nu voia să se despartă de 
tatăl ei, şi amîndoi au hotărît să călătorească la o mînăstire de bărbaţi. Măria şi-a tăiat 
părul şi s-a îmbrăcat în haine bărbăteşti, astfel încît nu s-a cunoscut că este femeie. 
Cînd tatăl ei a murit, Măria a fost tunsă monah, primind numele de Marius. în 
apropierea mînăstirii se afla un han. Fiica hangiului s-a aprins de poftă pentru Marius, 
părutul monah. Fiind însă respinsă, cu toate insistenţele ei, hangiţa 1-a acuzat pe 
Marius că a necinstit-o, după ce mai întîi se necinstise de către un oarecare altul, dînd 
mai apoi naştere unui fiu. Măria nu s-a apărat în faţa acestei acuze şi a fost alungată 
din mînăstire, împroşcată fiind de toţi cu ruşine. Cu fiul alteia în braţe, Măria a trăit 
timp de trei ani într-o dumbravă a mînăstirii, îndurînd frigul, foamea, şi toate silniciile 
lipsurilor. In acest timp, fiica hangiului a fost lovită de nebunie. Curînd după aceea, a 
murit şi Măria. Doar atunci s-a descoperit că părutul monah Marius a fost de fapt 
femeie. Fiica de acum îndrăcită a hangiului s-a vindecat de îndată ce s-a atins de 
trupul adormit al Sfintei Măria, iar după aceea şi-a recunoscut crima. Sfîntă Măria s-a 



mutat la locaşurile cele cereşti la anul 508. 

• Pomenirea Sfîntului Antonie, Patriarhul Constantinopolelui 

Sfmtul acesta Antonie a fost la început un mare nevoitor împodobit din belşug cu 

virtutea milosteniei, iar mai apoi a fost înălţat Patriarh al Constantinopolului în timpul 

domniei împăratului Leon cel înţelept (889-912). El 1-a tuns monah şi pe tatăl său şi a 

întemeiat o mînăstire peste moaştele Sfintei Callia. 

Pomenirea Sfintei Callia 

Sfîntă Callia pururea miluia săracii, şi ca fecioară, şi mai tîrziu, ca femeie măritată. 

Soţul Calliei era un bărbat bogat dar foarte zgîrcit. Odată, pe cînd se întorcea dintr-o 

călătorie de afaceri, el a văzut-o pe soţia lui cum făcea milostenie săracilor, aşa că a 

omorît-o. Dar Dumnezeu a proslăvit-o pe Callia astfel: mulţi bolnavi căpătau sănătate 

deplină la sfintele ei moaşte, încredinţat de aceasta, Sfîntul Patriarh Antonie a 

întemeiat o sfîntă mînăstire peste mormîntul ei. 

Cîntare de laudă la Sfîntă Treime 

Unime şi Treime, Una în dumnezeire şi Trei în Persoane. 

Hristos: El este Dumnezeu şi Om, Unul în Persoană avînd Două firi. 

Mari şi minunate sînt aceste două taine - 

Cheia vieţii şi a firii se ascunde în ele. 

Treime Sfîntă şi Unime Sfîntă, foc al veşniciei. 

Foc al veşniciei: Trei Torţe într-O singură Flacără. 

Unime şi Treime, Una şi Trei. 

Hristos: El este Dumnezeu şi Om, Unul şi Două. 

Cugetare 

Sfîntul loan Gură de Aur dă un exemplu din viaţa Sfîntului Meletie, care 

demonstrează extraordinara nobleţe a acestui mare ierarh: „Ar fi nedreptate să 

lăsăm nerostit ceea ce s-a întîmplat în timpul cît Patriarhul Meletie a fost 

surghiunit din Antiohia. Cînd guvernatorul a şezut în car şi 1-a făcut să şadă pe 

sfînt lîngă el, el a mînat tare caii să gonească prin piaţă. Din toate părţile cetăţenii 

aruncau cu pietre în capul guvernatorului, căci nu puteau suferi să fie lipsiţi de 

ierarhul lor, preferind mai curînd să moară decît să lase să fie despărţiţi de el. Dar 

acest sfînt şi binecuvîntat bărbat, în acest timp, ce făcea? Văzînd cum zboară 

pietroaiele spre capul guvernatorului, el a acoperit acel cap cu veşmîntul său. 

Astfel, el şi-a ruşinat adversarii cu minunata lui blîndeţe, şi le-a lăsat o pildă 

urmaşilor săi de cam ce fel de iertare ar trebui să dăm dovadă noi faţă de vrăjmaşii 

noştri. El a arătat că nu este destul să ne abţinem de la a face rele, ci că trebuie cu 

toată puterea chiar să îndepărtăm pericolele care îi ameninţă pe cei care ne sînt 

răuvoitori, şi care ne urăsc de moarte." Privitor la înfăţişarea exterioară a Sfîntului 

Meletie, Sfîntul Gură de Aur ne spune mai departe: „Cu adevărat, era cea mai 

mare bucurie să ai şansa să vezi faţa cea sfîntă a acestui om. Nu doar cînd vorbea 

sau predica, ci şi cînd doar simplu, privea la tine, el transmitea în sufletul omului 

toate virtuţile, doar cu privirea." 

Luare aminte 

Să luăm aminte la Mîntuitorul Hristos, Marele Nevoitor: 

La cum a postit El, nu pentru a-Şi supune Preacuratul Său Trup, care nu 

avea nevoie de aceasta, ci pentru a ne lăsa nouă pilda vieţuirii celei 

drepte; 

• La cum a postit El pentru mine; 

• . La cum eu sînt cel care are nevoie de postire pentru mîntuirea sufletului 
meu şi de dragul iubirii Lui. 



Predică Despre minunata venire la noi a Fiului lui Dumnezeu 

leşit-am de la Tatăl şi am venit în lume; iarăşi las lumea şi Mă duc la Tatăl (loan 16:28). 
Fraţilor, aceste cuvinte sînt pentru noi de o importanţă crucială. Căci dintre toate 
lucrurile din lumea aceasta, cel mai important de ştiut este că există Dumnezeu şi că 
există viaţă după moarte. Aceste cuvinte rostite de Mîntuitorul sînt mai de preţ decît 
toate mărgăritarele şi comorile lumii, mai de preţ decît soarele şi decît stelele, căci ele 
au fost rostite de Acela Care este Martorul Cel mai credincios. Cu adevărat, aceste 
cuvinte sînt izvorul celei mai mari bucurii pentru noi cei care sîntem scufundaţi în 
deznădejde, iar după deznădejde, nu ne mai rămîne în faţă decît moartea. Aceste 
cuvinte stau mărturie că există Dumnezeu şi că există viaţă după moarte, leşit-am de 
la Tatăl - mai înainte de orice, aceste cuvinte înseamnă că există un Dumnezeu de la 
Care Mîntuitorul Hristos a ieşit. Şi iarăşi las lumea şi Mă duc la Tatăl - aceasta 
înseamnă că Dumnezeu este Tatăl la Care Se întoarce Fiul lui Dumnezeu, în acelaşi 
timp, amîndouă aceste rostiri arată că există viaţa cea veşnică şi că moartea nu mai 
înseamnă anihilarea noastră. Stăpînul a grăit aceste cuvinte tocmai înaintea morţii Lui. 
O, tu, cea mai minunată dintre cele mai minunate bune vestiri! Pe care inimile tuturor 
oamenilor şi neamurilor din lungul istoriei acestui pămînt de abia te-au ghicit, şi 
despre care Stăpînul Hristos a dat mărturie pe faţă! 

Aceste cuvinte confirmă şi unitatea dintre Tată şi Fiu, precum şi dumnezeirea 
Sfăpînului şi Mîntuitorului Hristos. Fraţilor, Dumnezeu a venit la noi pe pămînt, 
însuşi El, Dumnul Cel Preaînalt: El, Cel Sfînt, Cel Tare, Cel fără de moarte. Aceasta 
este cea mai înaltă şi mai adevărată bucurie şi mîngîiere a vieţii noastre pe acest 
pămînt. 

O Stăpîne lisuse, Fiule al lui Dumnezeu, Adevărate Martor a tot binele după care 
tînjeşte zi şi noapte inima noastră, sfinţeşte-ne, întăreşte-ne şi înnemureşte-ne pre noi, 
Căci Ţie se cuvine toată slava şi mulţumită în veci, Amin. 

13 Februarie 

• Pomenirea Sfîntului Simeon Izvorîtorul de Mir 

Acesta a fost Ştefan Nemania, Marele Jupan al Sîrbilor, cel care a întărit orînduirea 
politică a ţinuturilor sîrbeşti, creatorul statului sîrb independent, apărătorul Ortodoxiei 
şi stîrpitorul ereziilor. La început el a primit botezul în biserica latinilor [Romano- 
Catolică], dar pe aceasta el mai tîrziu a părăsit-o şi a îmbrăţişat cu tot sufletul Biserica 
Ortodoxă. La început el depindea de greci în oblăduirea statului său, dar mai tîrziu el 
s-a eliberat de această dependenţă şi s-a făcut de sine stătător. Cînd Ştefan a 
consolidat statul şi Ortodoxia ţării lui, atunci, după exemplul fiului său Sava, a primit 
tunderea în monahism la Mînăstirea Studeniţa în anul 1 195 după Hristos, primind 
numele de Simeon. Soţia lui Anna s-a retras şi ea la o mînăstire, a luat şi ea cu 
dragoste voturile monahale şi s-a numit Anastasia. După doi ani ca monah în 
Studeniţa, Simeon a călătorit la Sfîntul Munte Athos. Acolo el s-a sălăşluit în 
Mînăstirea Vatopedu, lîngă fiul său Sava. Tată şi fiu şi-au petrecut zilele şi nopţile în 
rugăciune. Acolo, ei au clădit şase paraclise închinate Mîntuitorului, Sfinţilor Doctori 
Fără de Arginţi, Sfîntului Gheorghie, Sfîntului Teodor, Sfîntului Botezător loan şi 
Sfîntului Nicolae. Ei au cumpărat ruinele Mînăstirii Hilandar şi au ridicat acolo o 
slăvită mînăstire în care Simeon a mai trăit opt luni de zile, după care a murit. Cînd 
Simeon era pe patul cel de moarte, Sava, la dorinţa tatălui său, 1-a aşezat pe o 
rogojină săracă. Cu ochii aţintiţi la Icoana Maicii Domnului nostru cu Pruncul, 
binecuvîntatul bătrîn a grăit aceste ultime cuvinte: „Toată suflarea să laude pre 
Domnul (Ps. 150: 6)." Rostindu-le, şi-a dat sufletul său, strămutîndu-se la locaşurile 
cereşti, lîngă Stăpînul Hristos, în ziua de 13 februarie a anului 1200. 

• Pomenirea Sfîntului Cuvios Martinian 



Slăvită şi minunata viaţă a Cuviosului Martinian merită să fie citită în întregime. Căci 

ce n-a suferit el numai şi numai pentru a împlini cuvîntul lui Hristos! La vîrsta de 

optsprezece ani Martinian s-a retras într-un munte din Capadocia numit „Locul 

Arcăi," unde a trăit timp de douăzeci şi cinci de ani în 

postiri, privegheri, rugăciune şi nevoinţe, luptînd cu multe ispite. Cînd o femeie a 

venit cu viclenie şi 1-a ispitit, văzînd el că stă în primejdie de a săvîrşi păcatul, a sărit 

cu picioarele goale în foc pînă cînd patima o a biruit. Cînd noi ispitiri au venit asupra 

lui, Martinian a fugit pe mare şi s-a aşezat pe o stîncă din mijlocul ei şi acolo a trăit o 

vreme. Dar şi acolo, în urma unui naufragiu, o femeie s-a rugat de el să o scape, ceea 

ce Sfîntul a şi făcut, dar s-a aruncat el imediat după aceea în mare spre a fugi pînă la 

capăt de ispită. Un delfin însă 1-a prins pe spinarea lui, salvîndu-1 de la înec, şi prin 

Purtarea de Grijă a lui Dumnezeu, 1-a dus la mal. Martinian a luat atunci hotărîrea în 

inima lui ca niciodată să nu se mai ţină în acelaşi loc, ci pururi, pînă la moartea lui, 

din loc în loc să pribegească. In doi ani, Sfîntul Martinian a călătorit prin una sută şi 

şaizeci şi patru de cetăţi, îndreptînd şi sfătuind oamenii. La sfîrşit a ajuns la Atena, 

unde a murit în anul 422 după Hristos. 

• Pomenirea Sfintelor Zoe şi Fotina 

La început Zoe a fost prostituată, cea care 1-a ispitit mai întîi pe Sfîntul Martinian. 

Cînd 1-a văzut pe nevoitor sărind în foc şi arzîndu-şi fără milă picioarele spre a lupta 

în contra patimii, ea s-a căit cu amar, şi s-a retras într-o mînăstire din Betleem unde a 

dus o viaţă de nevoinţă în zăvorîre, luptînd cu vitejie pentru curăţirea sufletului ei. 

Pocăindu-se de toate păcatele ei, Dumnezeu a miluit-o cu darul facerii de minuni. Din 

cauza vînturilor mării Sfînta Fotina a fost aruncată tocmai la stîncă pe care se 

refugiase Sfîntul Martinian. Văzîndu-1 că după ce a salvat-o s-a aruncat el în mare, 

Sfînta a hotărît ca acolo să-şi petreacă în post şi în rugăciune tot restul zilelor ei, pînă 

la moarte, lucru care s-a şi întîmplat. 

Cîntare de laudă la Sfînta Zoe 

Zoe cu groază priveşte 

La monahul ce pentru întreaga curăţie 

In foc s-a aruncat. 

De groază şi ruşine Zoe lacrimi varsă 

Privind la monahul ce arde, 

Sufletul să-şi mîntuiască. 

Ea cade la picioarele lui, plîngînd, 

Strigînd de iertare, 

Invaţă-mă ce să fac, 

Ii cere, 

Sufletul să mi-l scap şi eu, 

Răului din trup să mă împotrivesc şi eu. 

Omul lui Dumnezeu văzînd aceasta 

Se bucură şi saltă cu sufletul, 

Si el lăcrimînd. 

La Betleem, la Cuvioasa Paula, 

Pe Zoe o trimite: 

Du-te acolo femeie, şi sufletul îţi mîntuieşte. 

Du-te acolo, şi nu vei pieri. 

Du-te şi Paula cuvioasa 

Toate celelalte te va învăţa. 

Zoe umilită călătoreşte pe marea de turcoaz. 

Paula o primeşte cape o surioară umilă, 



Şi la calea mîntuirii o povăţuieşte. 

Zoeplînge, ascultă şi se supune; îndură şi tace. 

Astfel petrece doisprezece ani. Doisprezece ani 

Vieţuieşte în nevoinţe, şi după aceştia, 

Sora Zoe celelalte surori încep a o numi. 

Dar Zoe mereu faţa cu lacrimi îşi spală, 

Şi aproape simţind moartea, pe Dumnezeu cu dinadinsul 

îl întreabă: iertate sîntpăcatele ei? Iertate, sau nu? 

Atunci înaintea uşii Sorei Zoe o oarbă se aduce, 

O oarbă care se roagă de vedere şi-i cere ascetei: 

Roagă-te pentru mine, roagă-te! Voiesc să văd! 

Cu lacrimi Zoe se roagă ca oarba să vadă, 

Şi oarba văzu. Atunci Zoe cunoscu 

Că Dumnezeu a iertat păcatele ei. 

Dumnezeu se proslăveşte în păcătoşii 

Care se pocăiesc. 

Atunci eipe pămînt lucrează şi minuni, 

Şi mai mult decît stelele strălucesc. 

Cugetare 

Marele Ştefan Nemania, ale cărui cuvinte pline de putere toţi le ascultau, şi în faţa 

căruia tremurau oameni şi popoare, s-a făcut monah şi a fost pildă monahilor din 

Sfintul Munte Athos, prin slujirea lui către fraţi, prin blîndeţea, bunătatea şi 

evlavia lui. Chiar moartea lui a fost aceea a unui drept şi a unui povăţuitor de 

suflete. El s-a îmbolnăvit în ziua de 7 februarie. Atunci 1-a chemat pe Sfintul 

Sava, fiul lui, şi-a pus mîinile peste el, 1-a binecuvîntat şi i-a 

spus: „Fiul meu iubit, lumina ochilor mei, mîngîierea şi sprijinul bătrîneţelor mele! 

lată timpul plecării mele a sosit. Iată Stăpînul mă slobozeşte cu pace. Iar tu, fiul meu, 

să nu plîngi la această despărţire a noastră. Căci despărţirea este soarta noastră a 

tuturor, pe acest pămînt. Căci aici pe pămînt ne despărţim, dar ne vom întîlni în ceruri, 

unde nu ne vom mai despărţi niciodată." In ziua de 12 februarie Sfintul Sirneon i-a 

cerut fiului lui Sava să îl îmbrace în rasa de înmormîntare, să aştearnă pe jos o 

rogojină, şi pe aceea să-1 întindă, iar sub cap să-i pună o piatră. Apoi a cerut să vină 

fraţii şi le-a cerut iertare, în zorii zilei de 13 februarie, pe cînd obştea cînta Slujba 

Utreniei în biserică iar cîntarea vocilor ajungea pînă la chilia bătrînului Simeon care 

murea, faţa lui străluci tare încă o dată şi Sfintul îşi dădu sufletul în mîinile lui 

Dumnezeu. 

Luare aminte 

Să luăm aminte la Stăpînul Hristos Miluşelul lui Dumnezeu: 

• Mieluşelul Care S-a născut în ieslea oilor; 

• Mieluşelul prigonit de oameni cu suflet de lup, aşa cum a fost Irod şi alţii ca el; 

• Mieluşelul de jertfă Care a răbdat cu îndelungărăbdare durerea şi moartea; 

• Mieluşelul Biruitor al lui Dumnezeu Care Se află pe Tronul Ceresc. 
Predică Dspre iubirea cea mai presus de iubire 

Cel ce iubeşte pe tată sau pe mamă mai mult decît pe Mine nu este vrednic de Mine 
(Matei 10: 37). 

Toată Evanghelia ne învaţă că trebuie să lăsăm cele mici de dragul celor mai mari 
decît ele, cele trecătoare pentru cele netrecătoare, cele rele pentru cele bune, cele de 
mai mic preţ pentru cele de mai mare preţ. Căci dacă Sfînta Evanghelie nu ne-ar 
făgădui bunurile de mai mare preţ, cine le-ar mai lăsa pe cele de preţ mic? Dacă 
Evanghelia nu ne-ar arăta strălucirea bogăţiilor celor nepieritoare, cine ar mai renunţa 



la cele ce tot strălucesc, dar sînt pieritoare? Cine ar mai renunţa la mierea şi laptele 
acesta, dacă nu ar găsi altfel ceva mult mai dulce? Cine ar mai lăsa tată şi mamă dacă 
nu şi-ar găsi o rudenie mult mai apropiată şi mai scumpă? Cine ar mai lăsa copii şi 
prieteni dacă nu ar recunoaşte că are de aflat pe altcineva, mult mai drag? Cine şi-ar 
mai da de bună voie chiar viaţa, în chinuri şi în moarte, dacă nu ar vedea că astfel 
dobîndeşte nemurirea? Stăpînul Hristos este mai dulce decît mierea şi laptele; 
El ne este nouă rudenie mult mai apropiată decît chiar părinţii noştri cei trupeşti; 
mai drag decît chiar copiii şi prietenii noştri; mai scump decît toate bogăţiile cele 
văzute; mai de preţ decît chiar viaţa, căci El este dăruitorul nemuririi fericite. Totul 
în lume, prin comparaţie cu El, este inferior, vulgar, amar, slab, fără preţ şi 
trecător. Oricine îl primeşte pe Hristos uşor va lăsa toate, pentru că a primit ceea 
ce este mai bun decît toate, şi pe Cel Care este El însuşi supremul bine. 
O Stăpîne lisuse Hristoase, Comoara bunătăţilor celor veşnice, ajută-ne nouă să ne 
desfacem de toate şi de Tine pururea să ne lipim, Care eşti Binele şi Viaţa noastră. 
Căci Ţie se cuvine toată slava şi mulţumită în veci, Amin. 

14 Februarie 

• Pomenirea Sfîntului Cuvios Avxentie 

Avxentie era un nobil de frunte de la curtea împăratului Teodosie cel Mic, la 
Constantinopol. Arzînd de iubirea în Hristos, Avxentie a fost tuns monah, rămînînd 
încă puţin timp în Constantinopol. Cînd a început să fie slăvit de oameni, el a 
părăsit Constantinopolul în taină şi s-a sălăşluit pe un munte numit Skopa, de lîngă 
Calcedon, care mai tîrziu s-a numit Muntele lui Avxentie. Dorinţa lui însă de a 
rămîne ascuns de ochii oamenilor nu s-a împlinit, căci nişte păstori i-au descoperit 
sălaşul, şi au început să vină la el, ducînd vestea despre el; oamenii au început să-1 
cerceteze, aducînd bolnavii lor spre vindecare. Sfîntul Avxentie a vindecat pe 
mulţi. Orbilor le-a dăruit vedere, a curăţit leproşi ungîndu-i cu untdelemn sfinţit; a 
vindecat ologi şi demonizaţi. Toate aceste vindecări erau lucruri de mirare, dar 
marea lui smerenie era şi mai de mirare. Ori de cîte ori era implorat să mai vindece 
pe cineva, se apăra zicînd că şi el este om păcătos. Dar silit de mulţi, el făcea 
vindecările în modul următor: fie le cerea tuturor celor prezenţi să se roage lui 
Dumnezeu împreună cu el pentru bolnav; fie mai întîi întărea credinţa în cei 
prezenţi, arătîndu-le că Dumenezeu le va face lor după credinţa lor; fie, se ruga 
deasupra bolnavului cu cuvintele „Te vindecă pe tine Domnul şi Dumnezeul nostru 
lisus Hristos". El proceda astfel ca nu cumva oamenii, în simplitatea lor, să-i 
atribuie lui minunile pe care le lucra Dumnezeu prin el. Sfîntul Avxentie a fost 
unul din Părinţii celui de al Patrulea Sinod Ecumenic din Calcedon, din anul 45 1 . 
Acolo 

el a apărat Ortodoxia împotriva ereziilor lui Eutihie şi Nestorie. în anul 470 după 
Hristos, Domnul a luat la Sine sufletul lui cel tînăr, iar trupul încărcat de ani al 
Sfîntului a fost întors în pămîntul din care a fost luat. 

• Pomenirea Sfîntului cuvios Isaac, zăvorîtul de la Mînăstirea Peşterilor din Kiev 
Sfîntul Isaac a trăit în timpul Sfinţilor Antonie şi Teodosie. El fusese mai înainte 
de a veni în mînăstire un negustor foarte bogat. Dar împărţind toate ale sale 
săracilor, s-a dăruit după aceea celei mai stricte vieţi de rugăciune şi de asceză, 
zăvorîndu-se într-o chilie. Sfîntul Antonie însuşi îi strecura zilnic, cîte o prescură, 
printr-o deschizătură a chiliei. Isaac a fost însă înşelat de diavolul, care i s-a 
înfăţişat în chipul Mîntuitorului. Crezînd înşelăciunii, Isaac s-a închinat lui Satan, 
din care cauză s-a îmbolnăvit grav, şi a rămas bolnav timp de doi ani. După aceea 



şi-a redobîndit încet sănătatea, făcîndu-se mult mai smerit, mai prevăzător, şi 

ajungînd mai apoi la măsuri mari. De aceea, cu puţin înaintea morţii, Dumnezeu 1- 

a învrednicit de har peste har. Sfîntul Isaac a adormit cu pace în anul 1090 după 

Hristos. 

Cîntare de laudă la vedenia Sflntului Avxentie, despre Sfîntul Simeon 

Stîlpnicul 

Avxentie, podoaba Ortodoxiei, 

într-o noapte liniştită 

Cu lacrimi lui Dumnezeu se ruga. 

El se înălţa cu duhul spre ceruri, 

Ca şi un heruv cu aripi de foc. 

Intorcîndu-şifaţa şi privind mulţimea stelelor 

Din tăria cerului, 

Sfîntul a plîns. 

Preoţii monahi care erau cu el 

L-au întrebat, cerîndu-i să le spună, 

Ce vede? 

Copiii mei, Sufletul lui Simeon l-am văzut, 

Pe al Stîlpnicului Simeon; 

Pe al Stîlpului Ortodoxiei, al Stîlpului Credinţei. 

In această noapte, Stilitul la Domnul a trecut, 

Căci sufletul lui zburînd la ceruri 

Ochiul meu l-a văzut: 

Mai strălucitor decît orice stea, 

Şi trecînd, pe mine, păcătosul, 

A binevoit a mă saluta. 

De la acea noapte 

Multe alte nopţi au mai trecut 

înainte ca vestea să ajungă 

Despre cinstita adormire 

A Stîlpnicului Simeon. 

Atunci cu toţii au văzut 

Adevărul vedeniei 

Ce Sfîntului Avxentie i s-a arătat. 

Cugetare 

De ce părăsesc oamenii un loc pentru a se sălăşlui în altul? Cel mai adesea şi în 

primul rînd, pentru că ei cred că în acel alt loc vor fi mai fericiţi. Şi cu adevărat, 

din punctul de vedere al lumii şi al fericirii vieţii acesteia, sînt locuri şi locuri: 

unele mai bune, altele mai rele. Cel care nu crede şi nu nădăjduieşte într-o viaţă 

mai bună după moarte, caută însetat o păşune mai bună pentru viaţa lui în lumea 

aceasta. Dar dacă ascultăm inima unor astfel de oameni, care au reuşit să-şi obţină 

traiul în locuri din lume de multă lume rîvnite, vedem în ea ascunsă multă 

amărăciune, tristeţe şi chiar disperare. Ei s-au îndestulat de roadele fiecărui loc 

prin care au umblat, şi totuşi, la urmă, au rămas flămînzi; şi flămînzi, privesc acum 

apropiindu-se moartea. 

Pe cînd Sfinţii Creştini! Locurile pe care ei le doreau erau cele mai lipsite de 

păşune; ei doreau locuri pustii, seci, şi lipsite de apă; locuri izolate, locuri 

înfricoşate prin care oameni să nu treacă, pe care nimeni să nu şi le dorească. Deşi 

ei considerau fără valoare orice loc de pe pămînt, ei le alegeau totuşi, dar nu în 



funcţie de criteriile lumii, ci ale îndemînării cu care ele îi puteau atrage mai bine 
către patria cerească, locul mult rîvnit şi veşnic, în inimile unora ca aceştia, celui 
care ştie să asculte i s-ar descoperi dulcea cîntare a bucuriei şi îndestulării. 
Luare aminte 

Să luăm aminte la Stăpînul Hristos Părintele Care plînge pentru copiii Lui în 
pustie, strigîndu-i şi chemîndu-i la El: 

• pe copiii poporului Israil în mijlocul cărora S-a întrupat; 

• pe toate popoarele pămîntului; 

• pe toţi fiii tuturor timpurilor, de la începutul zidirii, şi pînă la sfîrşitul 
veacurilor. 

Predică Despre valorile răsturnate ale împărăţiei Cerurilor 
Şi mulţi dinţii vorfîpe urmă, şi cei de pe urmă vor fi întîi (Matei 19: 30). 
Şi iată, sînt unii de pe urmă, care vor fi întîi, şi-i sînt alţii întîi, care vor fi pe urmă 
(Luca, 13: 30). 

Cît de Atotînţelept este Cel Care grăieşte aceste cuvinte! Căci El nu a spus că toţi 
cei ce sînt întîi vor fi pe urmă, ci a spus: mulţi. Căci nu există nici cirtă de greşeală 
în Sfînta Evanghelie, şi nici urmă de exagerare în ea. 

Dar de ce pune Mîntuitorul o limită şi nu zice „toţi," ci „mulţi"? însăşi experienţa 
ne arată că unii dintre cei care au fost primii în cinste şi măriri pe acest pămînt, au 
rămas astfel şi cu Domnul în ceruri. Au fost împăraţi care, din chiar tronurile lor, i- 
au fost plăcuţi lui Dumnezeu, precum au fost şi oameni neînsemnaţi în societate 
care pînă la neînsemnata lor moarte nu au făcut altceva decît să-1 mînie pururi pe 
Dumnezeu. Au fost şi oameni bogaţi, dar bogaţi şi în milă şi în credinţă, şi care s- 
au mîntuit, precum au fost şi nevoiaşi care, din cauza necredinţei şi răutăţii lor, şi- 
au luat osînda. Au fost oameni învăţaţi care au ţinut sus credinţa şi faptele cele 
bune, precum au fost şi oameni fără carte care au dispreţuit şi credinţa şi faptele 
bune. Şi iată că aşa, au existat oameni care au fost cei dintîi şi aici pe pămînt, şi au 
rămas astfel şi la Dumnezeu, în ceruri. 

Dar vai! Mulţi dintre cei care pe pămînt sînt cei dintîi, nu mai sînt astfel şi în 
ceruri! Şi O, îndurările, O, Dreptatea lui Dumnezeu!: cît de mulţi sînt cei 
dispreţuiţi pe pămînt, dar sînt cei dintîi în Ceruri! 

Domnul nu a lăudat şi nici nu a scos în evidenţă vreo clasă sau categorie socială, 
ca fiind superioară alteia, ci El în toate timpurile, chiar şi în timpurile noastre, Şi-a 
chemat şi îşi cheamă oştirea luminii din toate clasele şi categoriile, şi din toate 
ocupaţiile şi profesiile. Căci criteriul Lui nu este nici coroana împăratului, nici 
sacul peticit al cerşetorului, ci mai curînd credinţa -credinţa şi faptele cele bune. 
O Atotînţelepte Doamne, pomeneşte-ne cînd vei veni întru împărăţia Ta! 
Căci Ţie se cuvine toată slava, cinstea, închinăciunea şi mulţumită în veci, Amin. 

15 Februarie 

• Pomenirea Sfîntului Apostol Onisim 

Onisim a fost unul dintre Cei Şaptezeci de Aposoli mai Mici. El a fost robul lui 
Filimon, dar greşindu-i cu ceva stăpînului său, de frică, a fugit la Roma. Acolo a 
auzit Evanghelia de la Sfîntul Apostol Pavel şi a luat Sfintul Botez. Pentru că 
Sfîntul Apostol Pavel îl adusese mai înainte pe Filimon la Sfînta Credinţă, el a 
mijlocit împăcarea între stăpîn şi rob, între Filimon şi Onisim, scriindu-i o epistolă 
anume în acest scop lui Filimon. Aceasta este una dintre cele mai emoţionante 
epistole din întreaga Sffntă Scriptură: Te rog pe tine pentru fiul meu, pe care l-am 
născut fiind în lanţuri, Onisim. Căci poate pentru aceea a fost despărţit de tine 



cîtva timp, ca veşnic să fie al tău, Dar nu ca un rob, ci mai presus de rob, ca un 

frate iubit, mai ales pentru mine, dar cu atît mai vîrtos pentru tine, şi în trup, şi în 

Domnul (Filimon 1 : 10, 15-16). 

Mişcat de această scrisoare, Filimon cu adevărat 1-a primit pe Onisim ca pe un 

frate, eliberîndu-1 de robie. Mai tîrziu Onisim a fost sfinţit episcop de Apostolii 

înşişi şi a primit tronul episcopal al Efesului după Sfintul Apostol Timotei. Acest 

lucru se vede dintr-o Epistolă a Sfintului Ignatie Teoforul. In vremea persecuţiilor 

din timpul împăratului Traian, Onisim, deja în vîrstă, a fost arestat şi adus la 

Roma. La Roma Onisim şi-a prezentat viaţa în faţa judecătorului Terticus, a fost 

întemniţat iar la urmă ucis prin decapitare. O femeie bogată i-a luat trupul şi 1-a 

aşezat într-un sarcofag de argint, înmormîntîndu- 1 cu cinste la anul 190 după 

Hristos. 

• Pomenirea Sfîntului Cuvios Eusebie, sihastrul cel din Siria 

La început Eusebie a dus o viaţă de nevoinţe sub ascultarea unor bătrîni 

îmbunătăţiţi, iar mai tîrziu s-a retras în pustie şi s-a făcut sihastru. El s-a hrănit 

pururea numai cu legume, negustînd niciodată nici măcar fructe. Timpul şi 1-a 

petrecut în rugăciune, sub cerul liber, îndurînd toate răutăţile vremii. Ajungînd 

pînă la vîrstă de nouăzeci şi cinci de ani, şi-a dat cu pace sufletul în mîinile lui 

Dumnezeu, în anul 440 după Hristos. 

Cîntare de laudă la Sfîntul Onisim, Apostolul 

Atotslâvitul Onisim, viaţa ca rob şi-a început, 

Dar ca apostol a sfirşti-o, şi ca mucenic 

Al lui Hristos. 

Tertilus cel fărădelege pe Onisim l-a întrebat 

Din ce neam este. 

Creştin este numele meu, iar neamul, Onisim. 

Liber sau sclav eşti tu? 

Sclav lui Filimon am fost, şi lui Hristos Dumnezeu sclav credincios 

Sînt acum. 

Şi pe ce preţ te-a vîndut Filimon lui Hristos? 

Cu al Său Sînge, Domnul Hristos m-a cumpărat. 

Vorbeşte degrabă, dumnezeii împărăţiei 

îi cinsteşti tu oare? 

Dumnezei nici nu văd, ci doar statui - 

Chipuri de felurite fiare; toate închipuiri moarte. 

Văd un bivol căruia i se aduc jertfe; 

Un berbec căruia i se aduc berbeci, 

Şi păsări ce se aduc jertfa unei bufniţi: 

Fiare vii ce se aduc jertfă altora moarte, 

Cele vii, jertfa celor moarte, 

Cele tari, jertfa celor mai slabe! 

Nu, aşa unora, eu nu pot să mă-nchin. 

Ci Dumnezeului Celui Viu, Stăpînului 

Şi Făcătorului a toate, al tău, ca şi al meu, 

Doar Lui, O Tertylus, 

Doar Lui mă voi închina! 

Dar Tertylus îşi rîse 

De omul lui Dumnezeu, 

Şi porunci să fie tăiat cu sabia. 



Stăpîn peste al său trup, 

Capul porunci să i-l taie, 

Dar sufletul nu i-l putu lipsi 

De slava lui Dumnezeu. 

Slăvitul nume al lui Onisim a rămas 

Ca cerul şipămîntulpe el 

In veci să-l slăvească. 

Cugetare 

Fiecărui om îi este scumpă pacea sufletului. Celor care au dobîndit pacea 

sufletului, trupul le poate fi obosit, chinuit, bolnav, sau în permanent zbucium sau 

mişcare, şi totuşi ei cu sufletul, ancoraţi în Dumenezu, se află într-o pace stabilă. 

Sfîntul Serafim de Sarov ne învaţă: „Este necesar să ne străduim în fel şi chip să 

ne dobîndim şi să ne păstrăm pacea sufletului, şi să nu ne tulburăm la insultele 

celorlalţi. De aceea trebuie cu orice preţ să ne oprim de la mînie cu ajutorul pazei 

şi privegherii asupra noastră înşine, păzindu-ne mintea şi inima de mişcările 

indecente. Ca să ne putem păstra pacea sufletului, mai trebuie neapărat să evităm 

şi judecarea celorlalţi. Prin nejudecare şi prin păstrarea tăcerii, ne păstrăm şi pacea 

sufletului. Cînd omul îşi dobîndeşte şi îşi păstrează starea aceasta, atunci 

Dumnezeu îl învredniceşte şi de descoperiri de sus. Ca să ne putem păzi de 

judecarea altora, trebuie să fim priveghetori cu noi înşine; nu trebuie să primim de 

la nimeni cugetele cele lumeşti şi trebuie să fim cu desăvîrşire morţi lumii. 

Neobosit trebuie să luptăm ca să ne păzim inima de gîndurile şi influenţele 

indecente: Păzeşte-ţi inima mai mult decît orice, căci din ea ţîşneşte viaţa (Pildele 

lui Solomon, 4: 23). 

Din păzirea cu trezvie a inimii se naşte curăţia inimii, cea prin care Se vede 

Dumnezeu, după cuvîntul veşnic al Adevărului Care spune: Fericiţi cei curaţi cu 

inima, căci aceia vor vedea pe Dumnezeu (Matei 5: 8)." 

Luare aminte 

Să luăm aminte la Stăpînul lisus, Cel Care este Călătorul: 

Călător Ce a obosit mergînd din loc în loc, ostenit, flămînd, şi însetat de 

mântuirea mea, a ta, şi a tuturor oamenilor; 

Cel Care şi noaptea lucrează la mîntuirea mea, a ta, şi a tuturor 

oamenilor; 

Cel Care în fiecare ostenicioasă călătorie a Lui nu cugetă, nu Se 

îngrijeşte şi nu doreşte nimic altceva decît mîntuirea mea, a ta, şi a 

tuturor oamenilor. 

Predică Despre poporul cel credincios şi bătrînii poporului cei necredincioşi 

Dar mulţi din mulţime au crezut în El şi ziceau: Hristosul, cînd va veni, va face El 

minuni mai multe decît a făcut Acesta (loan 7: 31)? 

Stăpînul Hristos a făcut minuni înaintea tuturor şi toţi au văzut, dar nu toţi au 

crezut. Poporul a fost martor la minunile Lui şi a crezut în El. Robii au 

văzut minunile Lui şi au crezut în El. Conducătorii poporului şi stăpînii de robi au fost 

şi ei martorii minunilor Lui, dar nu au crezut în El. Şi aşa, s-au împlinit în acele zile 

cuvintele Mîntuitorului: Şi mulţi dinţii vor fi pe urmă, şi cei de pe urmă vor fi întîi 

(Matei 19: 30), şi iată, sînt unii de pe urmă, care vor fi întîi, şi sînt alţii întîi, care vor 

fi pe urmă (Luca 13: 30). Căci cei ce erau mai întîi în rîndurile poporului au fost 

ultimii care au crezut în El; iar cei care erau cei mai de pe urmă din popor au fost 

primii care au crezut în El. 

Dar de ce poporul şi robii au crezut, iar puternicii poporului şi cărturarii n-au crezut? 



Deoarece poporul şi robii se considerau pe ei înşişi nişte oameni neînsemnaţi şi umili, 
şi nu erau chinuiţi de mîndrie, şi nici de invidie la adresa Mîntuitorului. Poporul şi 
slugile, fără răutate şi fără prejudecată, s-au uitat Ia minunile dumnezeieşti şi au 
ascultat cuvintele cele dumnezeieşti şi s-au uimit şi s-au bucurat. Iar puternicii şi 
cărturarii poporului, care se socoteau pe ei înşişi primii în popor şi în lume, fiind plini 
de toată trufia şi invidia, n-au putut nici măcar o clipă să privească la minunile care se 
făceau, nici să asculte cuvintele cele dumnezeieşti, fără răutate şi fără invidie. 
Fraţilor, vedeţi cum omul cel lipsit de blîndeţe şi de smerenie nu poate nici măcar să 
recunoască, necum să se mai şi bucure, la vederea şi auzirea adevărului? Vedeţi cum 
cei plini de răutate, de invidie şi de trufie, nu pot să-i recunoască nici măcar lui 
Dumnezeu că este înaintea lor? Aceasta a fost chiar fapta lui Satan, cea de demult! 
O Doamne lisuse Hristoase, Adevărule Veşnice, curăţeşte inimile noastre de mîndrie, 
de invidie şi de răutate, ca să Te putem vedea pe Tine şi să ne bucurăm de Tine, 
Dumnezeul nostru. 
Căci Ţie se cuvine toată slava şi mulţumită în veac, Amin. 

16 Februarie 

• Pomenirea Celor Doisprezece Sfinţi Mucenici ucişi în timpul împărăţiei lui Diocleţian 
Pamfîlie, primul dintre aceştia, era presbiter al bisericii din Cezareea Palestinei. El a 
fost un om învăţat şi credincios care a îndreptat textul Noului Testament, curăţindu-1 
de greşelile diverşilor copişti. El însuşi copia cu mîna lui această Carte Mîntuitoare şi 
o dădea celor care o doreau. 

Al doilea a fost diaconul Valentin, bătrîn cu vîrsta şi alb de înţelepciune. Acesta 
era o autoritate recunoscută în Sfintele Scripturi, pe care le cunoştea pe de rost. 
Al treilea a fost Pavel, un cetăţean de frunte, care în timpul unei persecuţii 
anterioare fusese aruncat în foc pentru credinţa lui în Hristos. 
Pe lîngă aceştia se mai aflau cinci fraţi după trup şi după duh, care se născuseră în 
Egipt şi care se întorceau în patria lor după ce fuseseră siliţi să muncească în 
minele din Cilicia. La porţile Cezareei ei au declarat că sînt creştini şi au fost aduşi 
în faţa judecăţii. La întrebarea: „Care sînt numele voastre şi din ce neam sînteţi?" - 
ei au răspuns: „Numele păgîne date de maica noastră noi le-am lepădat, şi ne-am 
numit în loc Ilie, Isaia, Ieremia, Samuil şi Daniil." La întrebarea „Care este patria 
voastră?" - ei au răspuns: „Ierusalimul cel de Sus." Toţi aceşti opt au fost 
decapitaţi, iar după ei a fost ucis încă şi tînărul Porfirie, care a căutat trupurile 
mucenicilor ca să le îngroape. Pe Porfirie l-au îngropat de viu, ca şi pe Seleuc, 
care mai înainte fusese ofiţer, şi care se apropiase să sărute picioarele mucenicilor 
înainte să cadă sabia peste capetele lor; de asemenea ucis a fost vîrstnicul Teodul, 
o slugă a judecătorului roman, care în timpul înmormîntării mucenicilor le-a 
sărutat sfintele lor moaşte; iar la sfîrşit mucenicie a primit şi Iulian, care s-a 
închinat şi el şi a lăucht sfintele trupuri cele fără de viaţă ale mucenicilor. Şi aşa, 
dînd ceea ce este mic şi puţin pentru ceea ce este mult, de mare preţ, şi veşnic, ei 
cu toţii s-au mutat la Domnul la anul 308 după Hristos. 

• Pomenirea Sfîntului Sfinţit Măruţa 

Măruţa a fost episcop în cetatea Tagrit din Mesopotamia. El a fost vestit pentru 
credinţa şi bunătatea lui. Măruţa a înmuiat mînia împăratului persan Yezdegeherd 
către creştini, i-a cerut să-i dea moaştele celor patru sute de mucenici care fuseseră 
ucişi în Persia şi a întemeiat oraşul Martiropolis pe sfintele lor moaşte. El şi-a 
sfîrşit alergarea pămîntească şi s-a strămutat la Domnul la anul 422 după Hristos. 

• Pomenirea Sfîntului Cuvios Mucenic Roman 

Roman a fost un ţăran din Carpenesion, simplu şi neştiutor de carte. Aflînd despre 



vitejia şi slava mucenicilor pentru Hristos, tînărul Roman a dorit şi el cununa 

muceniciei. El a mers la Tesalonic, unde a început să laude Credinţa în Hristos cu 

voce tare, netemîndu-se de lume, şi numind Islamul 

basm. Turcii l-au schingiuit crunt iar apoi l-au vîndut unui corăbier. Creştinii l-au 

răscumpărat de la acel corăbier şi l-au trimis la Sfîntul Munte Athos unde Roman 

s-a tuns monah de către slăvitul Acachie. Dar Roman pe mai departe dorea 

mucenicia pentru Hristos. Cu binecuvîntarea Bătrînului Acachie, Roman a 

călătorit la Constantinopol prefacîndu-se nebun şi începu să ducă un cîine de lanţ 

pe străzile turceşti. La întrebarea: „Ce faci?" el răspundea că îl hrăneşte pe cîine 

aşa cum îi hrănesc şi Creştinii pe turci. Turcii l-au aruncat într-un puţ secat, unde a 

stat patruzeci de zile fără pîine. Apoi l-au scos din puţ şi l-au omorît prin tăierea 

capului. Timp de trei zile, s-a văzut cum o lumină iese din trupul lui. Un englez i-a 

luat trupul şi 1-a dus în Anglia. Un anume monah a muiat un ştergar în sîngele 

mucenicului. Ştergarul se păstrează şi astăzi la Mînăstirea Dochiaru din Sfîntul 

Munte Athos. Slăvitul mucenic al lui Hristos a luat moartea pentru Stăpînul la anul 

1694. 

Cîntare de laudă la Sfinţii Mucenici 

O Mucenicilor ai lui Hristos, 

Flori preafrumoase, 

Care de-a pururea nu vă veştejiţi. 

O Mucenicilor ai lui Hristos, 

Verdeaţă vie din miezul iernii, 

Ce către cer, cu purpura sîngelui împodobiţi, 

Vă înălţaţi. 

O Mucenicilor ai lui Hristos, 

O voi, mireasmă curată de tămîie 

Şi Candelă de Icoană cu lumină dumnezeiască arzîndl 

Voi alergarea pentru Hristos Cel Preafrumos 

Aţi săvîrşit, 

Şi acum în Rai cu El pururea petreceţi. 

Lumea va fi şi va trece, 

Dar voi niciodată nu veţi trece, 

Ci pururea în ceruri cu Hristos 

Vă veseliţi. 

17 Februarie 

• Pomenirea Sfîntului Mare Mucenic Teodor Tiron 
Cuvîntul tiron înseamnă recrut. De îndată ce Teodor a intrat în armată, în 
regimentul Marmarit, în oraşul Amasia, a şi izbucnit persecuţia contra Creştinilor, 
pornită de împăraţii Maximian şi Maximus. Cum Teodor nici nu s-a gîndit să 
ascundă faptul că este creştin, el a fost tîrît înaintea curţii şi aruncat în temniţă, 
care a fost încuiată şi pecetluită, pentru că ticălosul judecător voia ca Teodor să 
moară de foame. Mîntuitorul Hristos însuşi a venti la Teodor în temniţă şi 1-a 
întărit pe mucenicul Său, zicîndu-i: Nu te teme, Teodore, căci Eu sînt cu tine; de 
hrana cea trupească şi de băutura cea pămîntească de acum nici să nu te mai 
atingi, căci cu Mine vei fi în împărăţia Mea cea cerească şi veşnică. Atunci în 
temniţă au venit mulţime de îngeri şi temniţa a strălucit tare, încît temnicerii s-au 
umplut de spaimă; căci i-au văzut şi ei pe îngeri îmbrăcaţi în haine albe, 
strălucitoare. După aceasta Sfîntul Teodor a fost scos afară, schingiuit mult şi 



osîndit la moarte. El a fost aruncat în foc, şi aşa şi-a dat sufletul în mîinile lui 
Dumnezeu Celui Preaînalt. Sfintul Teodor a luat mucenicia pentru Hristos la anul 
306. 

• Pomenirea Sflntului Cuvios Teodosie Bulgarul şi a Sfîntului Roman, ucenicul său 
Ca monah, Sfîntul Teodosie s-a aşezat nu departe de oraşul Tîrnovo din Bulgaria, 
unde a întemeiat o aşezare monahală, care mai tîrziu a luat numele lui. El s-a arătat 
mare apărător al Ortodoxiei la un sinod din Bulgaria ţinut împotriva bogomililor, 
la anul 1360 d. Hr., în care i-a ruşinat cu desăvîrşire pe bogomili, cu graiurile sale 
înţelepte. El s-a săvîrşit cu pace la Constantinopol, în anul 1362. Ucenicul său, 
Roman, a continuat pînă la moarte viaţa de nevoinţe a Bătrînului său, în sihăstria 
de acesta întemeiată, numită „a Sfîntului Teodosie." 

• Pomenirea Sfintei Miriam 

Miriam a fost sora Sfîntului Apostol Filip. Ea a călătorit cu fratele ei şi împreună cu el 

a predicat Evanghelia în Hierapolis şi în alte locuri. După moartea mucenicească a 

Apostolului Filip, Miriam şi-a continuat viaţa de misiune în Licaonia, unde a şi murit. 

Cîntare de laudă la Sfintul Teodor Tiron 

în lume necazuri veţi avea, dar îndrăzniţi; 

Eu am biruit lumea (loan 16: 33). 

Sfinte cuvinte sînt acestea, 

Au fost atunci, sînt acum, 

Şi pururi vor fi. 

Ele sînt mîngîierea cea tare 

A celor chinuiţi, 

Şi mai ales 

A slăviţilor mucenici pentru Hristos. 

De ce te-ai teme tu, omule, 

De cei care se tem mai mult decît tine? 

Căci iată lumea se teme de propria ei umbră. 

De ce ne-am teme de cei puternici, 

Şi de cele pieritoare, 

Care pururea pier? 

Cel care este cu Stăpînul Casei, 

De Casă nu se teme, 

Căci Stăpînul vede toate cele din ea, 

Şi nimic nu se află în ea 

Fără îngăduinţa Lui. 

Aşadar robul Lui, 

Pentru ce s-ar mai teme? 

El ma\ vîrtos să se bucure, 

Cînd II aude pe Domnul zicînd: 

Nu vă temeţi de lume, căci iată Eu 

Am biruit lumea. 

Stăpînul nostru Hristos 

Este Stăpînul şi împăratul lumii. 

De aceea Teodor de focul morţii 

Celei lumeşti a rîs, 

Căci prin el cununa cea neveştejită 

A vieţii celei nepieritoare 

De-a pururi a dobîndit. 



Cugetare 

Artist este acela care din blocul de piatră mare şi diform scoate măiestre forme vii, 
întru totul asemenea celor din natură. Artist este acela care ţese minunate 
acoperăminte în felurite culori din lîna oilor. Artist este acela care zideşte palate 
minunate din cărămizile cele de pămînt. Dar ce artist s-ar putea vreodată compara 
cu Stăpînul Hristos, Care din analfabeţi creează cărturari plini de har, din laşi face 
eroi iar din muritori sfinţi? Cu adevărat, tot materialul şi toate cele necesare 
trebuie lăsate pe mîna artistului, pentru ca acesta să creeze ceea ce a gîndit, şi 
pentru a-şi arăta întreaga măiestrie. Toate, cu adevărat, trebuie date în mîna 
artistului. Da, oamenii trebuie să se dea pe ei cu desăvîrşire în mîna lui Hristos, 
pentru ca El să sculpteze, să ţeasă şi să zidească ceea ce doar El ştie şi este capabil 
a înfăptui. Nouăsprezece veacuri stau mărturie că toţi cei care nu s-au ridicat 
împotriva Lui, ci mai curînd s-au dat pe ei în mîna lui Hristos Creatorul Desăvîrşit, 
s-au făcut, din fiinţe grosiere şi ignorante, copii ai lui Dumnezeu vrednici să-i vadă 
pe îngeri. 
Luare aminte 

Să luăm aminte la Hristos Creatorul desăvîrşit, mai desăvîrşit decît cei mai 
desăvîrşiţi artişti pe care i-a dat lumea, sau îi va da vreodată: 

• Care din trupul omenesc, cel sălbăticit cu păcatele, creează organul nobil al 
lucrării tuturor faptelor bune; 

• Care din haosul sufletului omenesc creează un cosmos plin de armonie, oglindă 
curată şi strălucitoare a slavei lui Dumnezeu; 

• Care din oamenii cei căzuţi şi întinaţi creează împărăţia curăţiei şi Statul 
sfinţeniei - artă a artelor mai presus de orice artă şi cu neputinţă de comparat cu 
vreo alta. 

Predică Despre moartea ca somn 

Şi toţi plîngeau şi se tînguiau pentru ea. Iar El a zis: Nu plîngeţi; n-a murit, ci 

doarme. Şi ei rîdeau de El, ştiind că [fata] a murit. (Luca 8: 52-53). 

Aceste cuvinte se referă la fiica lui lair. lair însuşi a spus că fiica lui a murit, iar 

slugile lui au confirmat aceasta. Şi totuşi Domnul, Dătătorul vieţii, a spus: Nu 

plîngeţi, n-a murit, şi ei au rîs de El pentru că ştiau că fata a murit. Ignoranţii 

totdeauna susţin că ştiu mai bine decît Cel Care ştie cu adevărat. 

Orbii totdeauna susţin că văd mai bine decît Atotvăzătorul. Dar cînd fata s-a ridicat 

şi s-a arătat vie, ignoranţii s-au mirat îndată cu mirare mare (Marcu 5: 42). 

Chiar şi azi ignoranţii rîd cînd aud de adevărul dumnezeiesc. Căci adevărul 

dumnezeiesc spune că există Dumnezeu. Pe cînd ignoranţii rîd şi spun că nu există 

Dumnezeu. Adevărul dumnezeiesc spune că există împărăţia Cerurilor. Dar 

ignoranţii rîd chiar şi de aceasta, ca şi cînd ei ar şti că nu există o împărăţie a 

cerurilor. Adevărul cel dumnezeiesc spune că morţii vor învia. Dar ignoranţii rîd şi 

neagă acest lucru, ca şi cînd ei ar şti că el nu există. Şi cînd va veni Dumnezeu şi 

cu îngerii Lui, întru împărăţia Cerurilor şi învierea morţilor, atunci ignoranţii se 

vor mira îndată cu mirare mare (Marcu 5:42). 

Oare cine va putea vreodată mîntui lumea de ignoranţi? Nimeni pe lume în afară 

de Hristos, Cel Atotputernic şi Ştiutor. Dar oare cum s-ar putea mîntui ignoranţii? 

Prin nimic altceva decît prin credinţa în Hristos şi faţă de Hristos. Dar care sînt cei 

mai ignoranţi oameni pe lume? Ei sînt aceia care neagă tot ceea ce a spus Hristos 

şi afirmă ca adevărat tot ceea ce El a numit minciună, într-un cuvînt: sînt aceia 

care cred că ştiu ei mai bine ceva ce este contrar cunoaşterii lui Hristos. Ei sînt cei 



mai răi şi mai periculoşi dintre ignoranţi, atît pentru ei înşişi, cît şi pentru alţii. 

Fraţilor, aflaţi că orice şi oricine este capabil să ne înşele, cu singura excepţie a lui 

Hristos, Care este Domnul, Dumnezeul, dar şi Prietenul nostru. El pururea Ştie 

toate, pe cînd noi nu ştim întotdeauna, decît numai atunci cînd privim la El, şi 

ascultăm cuvîntul Lui. 

O Preamilostive şi Atotmilostive Doamne, ajută tuturor ignoranţilor, ca măcar 

înaintea ceasului morţii şi al judecăţii să se mire cu mirare mare, ca şi ei să se 

mîntuiască în împărăţia sfinţilor Tăi. 

Căci Ţie se cuvine slava şi mulţumită în veci, Amin. 

18 Februarie 

• Pomenirea Sfîntului Leon Intîiul, Papă al Romei 

Leon s-a născut în Italia din părinţi bine credincioşi. La început, el a slujit ca 
arhidiacon al Papei Sixt al IlI-lea, iar după moarea lui Sixt a fost ridicat în contra 
voinţei lui la cinstea de Papă al Romei. Pe cînd Attila şi hunii săi s-au apropiat de 
Roma pregătindu-se să o distrugă cu desăvîrşire şi să o incendieze, Leon a venit 
înaintea lui îmbrăcat în toate veşmintele lui arhiereşti şi a împăcat mînia lui Attila, 
salvînd oraşul. Cîtă vreme Attila primea sfaturile Papei Leon, el era înfricoşat şi de 
vedenia Apostolilor Petru şi Pavel, pe care îi 

vedea stînd de o parte şi de alta a Papei, şi ameninţîndu- 1 cu nişte săbii de foc. Nu 
numai că Papa Leon a salvat Roma de la distrugere, dar el a fost şi tare apărător al 
Ortodoxiei împotriva ereziei lui Eutihie şi Dioscor. Această erezie consta în aceea 
că cei doi eretici amestecau într-una singură cele două naturi ale Mîntuitorului 
Hristos, cea omenească, şi cea dumnezeiască, negînd prin urmare şi cele două 
voinţe ale Persoanei Mîntuitorului. Din cauza aceasta s-a convocat cel de al 
Patrulea Sinod Ecumenic (Calcedon, anul 45 1 d. Hr.), la care a fost citită şi 
epistola Sfîntului Leon. Sfîntul Leon scrisese această epistolă şi apoi o aşezase pe 
mormîntul Sfîntului Apostol Petru, care a îndreptat-o. înaintea sfîrşitului său, 
Sfintul Leon a petrecut patruzeci de zile în post şi rugăciune la mormîntul 
Sfîntului Apostol Petru, rugîndu-1 cu lacrimi să-1 înştiinţeze dacă păcatele lui sînt 
iertate sau nu. Sfîntul Apostol Petru i s-a înfăţişat în vedenie şi i-a spus că toate 
păcatele lui sînt iertate, dar nu şi acela al hirotonirii de preoţi a căror vrednicie nu 
a fost îndeajuns cercetată. Sfîntul Leon iar a căzut la rugăciune cu lacrimi, pînă 
cînd s-a învrednicit şi de iertarea acestui păcat. El apoi şi-a dat cu pace sufletul în 
mîinile lui Dumnezeu, la anul 461 după Hristos. 

• Pomenirea Sfîntului Flavian, Patriarhul Constantinopolului 

Sfîntul Flavian a fost Patriarh al Constantinopolului după Sfîntul Proclu. El a fost 
contemporanul Sfîntului Leon Papa Romei, şi a luptat şi el cu hotărîre contra 
ereziei lui Eutihie şi Dioscor. Dar el nu a mai trăit să vadă şi triumful Ortodoxiei 
de la Sinodul al Patrulea Ecumenic de la Calcedon din anul 45 1 , pentru că înainte 
de acela, la sinodul nelegiuit de la Efes din 431, el a fost bătut cu sălbăticie şi 
călcat în picioare, de unde, după trei zile, i s-a tras şi moartea. Flavian a fost un 
mare ostaş al împăratului Hristos, şi viteaz apărător şi mărturisitor al Ortodoxiei. 

Cîntare de laudă la Sfintul Flavian 

>\ 

înaintea prăbuşim merge trufia şi semetia înaintea căderii (Pildele lui 

Solomon 16: 18) 

Acesta este cuvîntul lui Dumnezeu, marea lecţie a vieţii. 

Căci ereticii, ce sînt ei oare, dacă nu odrasle ale trufiei? 

Şi ce doresc ei oare, dacă nu să necinstească adevărul? 



Pentru aceasta de necinste s-au acoperit, după dreptate. 

Eutihie în ajutorul famenului a nădăjduit. 

Flavian însă, numai întru unul Dumnezeu 

Nădejdea şi-apus. 

Cu adevărat trufia duce la cădere, 

Căci Eutihie a pierit, 

Iar Flavian a biruit. 

Dioscor bătăuşul, 

în puterea pumnului său 

S-a încrezut. 

De aceea cu dreptate toate neamurile 

Pe el îl dispreţuiesc. 

Pe cînd Flavian cel lovit şi călcat în picioare. 

Acum pe întregpămîntul 

De toate neamurile 

Este cinstit, 

Iar în Ceruri, binecuvîntat cu slavă. 

Adevărul pururea stă şi de nimic nu se teme. 

Sfîntul Leon ca un leu pe el l-a apărat, 

Apărînd în aceasta Faţa luminoasă 

A lui Hristos. 

Aceşti doi mari ierarhi, 

Şi cu Evloghie care a fost al treilea 

Biserica o au călăuzit 

La biruinţă şi slavă. 

Căcijară astfel de duhuri viteze 

Biserica, ce ar fi? 

Ea s-ar asemăna cu o pasăre rănită, 

Şi cu aripile frînte. 

Cugetare 

Cu mare dificultate, şi cu încă şi mai mari osteneli şi jertfe s-a cernut griul 

adevărului Bisericii, lăsînd în sita focului neghinele şi pleava ereziilor. Ereticii 

întotdeauna au uzat de mijloacele cele mai joase şi de persoanele cele mai 

mediocre cînd au vrut să submineze Ortodoxia. Arhimandritul Eutihie de la 

Constantinopol şi Dioscor, patriarhul Alexandriei, care au răspîndit învăţătura cea 

eretică conform căreia nu s-ar fi aflat două naturi în Hristos, cea dumnezeiască şi 

cea omenească, ci doar una singură într-un fel de amestec, şi l-au aflat ca aliat la 

curtea imperială pe obscurul famen Hrisafie. Cu aceştia în ascuns era aliată şi 

împărăteasa Eudoxia. Patriarhul Flavian a stat ca un leu în apărarea Ortodoxiei, în 

această sfîntă luptă el fiind sprijinit de Pulheria, sora împăratului. Eunucul Hrisafie 

a mers la împăratul Teodosie cu cele mai josnice 

şi mai murdare calomnii la adresa Patriarhului, ca astfel să obţină de la împărat 

înlăturarea lui din scaun şi aducerea în loc a ereticului Eutihie. Cînd această 

murdară manevră şi încă multele altele au eşuat, ereticii au pus la cale nimic mai 

puţin decît uciderea lui Flavian. La Sinodul ticălos de la Efes din anul 43 1 Sfîntul 

Flavian a fost bătut şi călcat în picioare atît de sălbatic, încît după trei zile a şi 

murit. Dar criminalii eretici nu au biruit cu aceasta. Căci pînă la urmă, la Sinodul 

al Patrulea Ecumenic de la Calcedon (451), asupra lui Eutihie şi a lui Dioscor s-a 

aruncat anatema. Famenul a fost alungat de la curte şi şi-a sfîrşit viaţa acoperit de 



batjocură şi de ruşine, împărăteasa Eudoxia a fost alungată de la curtea imperială 

şi surghiunită în Palestina. Iar Flavian patriarhul şi cinstita Pulheria, sora 

împăratului, au fost proclmaţi sfinţi de către Sfinta Biserică. Astfel Sfinta Credinţă 

Ortodoxă a biruit. 

Luare aminte 

Să luăm aminte la Stăpînul Hristos Cel Care S-a aflat printre farisei şi cărturari: 

• La cum nu a cruţat nici o osteneală pentru a-i ridica pe farisei şi cărturari şi a-i 
mîntui, iar ei nu au cruţat nici o osteneală pentru a-L alunga şi a-L ucide; 

• La cum a dorit El să le îndrepte toate cugetele şi cuvintele, iar ei nu au dorit 
decît să I le răstălmăcescă cu totul pe ale Lui; 

• La cît de trist a fost El că nu-i poate deloc învia şi la cît de trişti au fost ei că 
nu-L pot ucide. 

Predică Despre lupta neputincioşilor împotriva Atotputernicului 
Şi s-au sfătuit arhiereii ca şi pe Lazăr să-l omoare (loan 12: 10). 
Adică, ei s-au sfătuit mai întîi să-L ucidă pe Ziditor, iar apoi să ucidă şi zidirea 
Lui. Căci Lazăr era lucrarea lui Hristos. Căci ce folos vom avea, îşi ziceau 
nelegiuiţii, dacă-L vom ucide pe Făcătorul de minuni, dar vom lăsa să trăiască 
dovada vie a celor mai mari minuni ale Lui? Se gîndeau că dacă ar lăsa să trăiască 
dovadă, atunci poporul i-ar ucide pe ei ca pe nişte răufăcători. Cu toate acestea, s-a 
întîmplat că şi de L-au ucis pe Hristos, pe Lazăr nu l-au mai nimerit. Şi apoi? 
Apoi ei şi cei de un fel cu dînşii au ucis mai departe zeci de Apostoli ai Săi 
nemainimerind să ucidă şi multe alte sute. După care au omorît mii de 
mărturisitori, dar sute de mii de mărturisitori nu au mai reuşit să-i ucidă. Nu s-au 
lăsat, şi au omorît pe mai departe sute de mii, dar au ratat milioane. In 
sfîrşit, au văzut clar că pe la spatele lor, chiar cei ucişi înviau ca iarba cosită iar cei 
făcuţi ţintele uciderii în faţa executorilor creşteau ca iarba semănată. Zadarnic le-a 
grăit înţeleptul Gămăliei Dacă este de la Dumnezeu, nu veţi putea să-i nimiciţi (Fapte 
5: 39). Cei care îndrăznesc să se ridice luptători împotriva lui Dumnezeu de-a lungul 
veacurilor zadarnic se căznesc să-şi încordeze neputinţa şi să secere la pămînt recolta 
lui Dumnezeu. Căci cu cît o seceră mai mult, cu atît mai bogată creşte ea. 
O nebunilor luptători împotriva lui Hristos, cei care aţi fost şi care sînteţi! Satirul 
vostru se repede din cetatea lui Hristos şi nu loveşte decît în propriile voastre 
şoproane, prefăcîndu-le în praf şi cenuşă! De-a lungul veacurilor, aţi avut cu voi 
mulţime de aliaţi: în afară de însuşi satan, cu voi au fost mulţimi de eretici, închinători 
la idoli, fanatici, descîntători, vrăjitori, regi depravaţi, miliardari, tirani şi păcătoşi 
înecaţi în nesimţirea păcatului. Şi totuşi aţi fost bătuţi cu desăvîrşire şi încă veţi mai fi, 
şi aliaţii şi tovarăşii voştri împreună cu voi, pînă la sfîrşitul veacurilor. 
Pentru aceasta Ţie, O Atotputernice Doamne, se cuvine slava, închinăciunea şi 
mulţumită în veci, Amin. 

19 Februarie 

• Pomenirea Sfinţilor Apostoli Arhip, Filimon şiApfia 

Arhip a fost unul dintre cei Şaptezeci de Apostoli. Sfîntul Apostol Pavel îl pomeneşte 
în Epistola sa către Coloseni şi în cea către Filimon: Şi spuneţi lui Arhip : Vezi de 
slujba pe care ai primit-o întru Domnul, ca să o îndeplineşti (Coloseni 4 : 17). Iar în 
Epistola către Filimon îl numeşte împreună-oştean: Şi lui Arhip, cel împreună-oştean 
cu noi (Filimon 1 :2). In oraşul Colose, centrul Creştinătăţii se afla în casa lui Filimon. 
Aici se adunau creştinii pentru rugăciune. Scriindu-i lui Filimon, Apostolul Pavel 
numea casa acestuia Biserica din casa ta (Filimon 1 : 2). în acel timp, Sfinţii Apostoli 
îşi hirotoneau ucenicii întru episcopi, pe unii pentru eparhii anume, iar pe alţii ca 



misionari călători. Filimon era unul dintre aceştia din urmă. Ap fia, soţia lui, slujea în 

biserica cea din casa ei! în vremea unui festival păgînesc închinat zeiţei Artemida, 

creştinii, după obicei, s-au adunat în casa lui Filimon pentru rugăciune. Paginii, afiînd 

de locul rugăciunii acesteia, s-au repezit şi i-au prins pe toţi cei adunaţi acolo, inclusiv 

pe Filimon, Apfia şi Arhip, întîistătătorii lor. La început ei au fost biciuiţi, iar apoi au 

fost îngropaţi pînă la mijloc şi bătuţi 

cu pietre. Astfel pe Filimon şi pe Apfia i-au ucis, iar pe Arhip, aproape mort, l-au 

dezgropat şi l-au lăsat de batjocură copiilor. Copiii l-au străpuns cu cuţite. Aşa şi- 

a încheiat împreună-oşteanul Sfîntului Apostol Pavel viaţa pe acest pămînt. 

• Pomenirea Sfîntului Cuvios Dositei 

Acest Sfînt Cuvios Dositei a fost ucenicul slăvitului Avvă Dorotei, cel trăitor în 

marea obşte a Cuvioşilor Serdie, loan şi Varsanufie cel Mare. Dositei era din 

familia foarte bogată şi slăvită a unui general, şi a venit odată la Ierusalim, 

împreună cu ea, să se închine Sfîntului Mormînt. La Ierusalim aflîndu-se, şi pe 

cînd privea la icoana înfricoşatei Judecăţi zugrăvită pe peretele unei sfinte biserici, 

o femeie îmbrăcată în strai de purpură s-a apropiat de el şi a început să-i tîlcuiască 

icoana. La sfîrşit, înainte de a se îndepărta, i-a spus tînărului Dositei, dacă doreşti 

să scapi de aceste munci, să posteşti şi să te rogi deseori, şi te vei mîntui. Acea 

distinsă doamnă era Sfînta Fecioară Măria, de Dumnezeu Născătoarea. Inima 

tînărului Dositei s-a aprins atunci de focul rîvnei celei dumnezeieşti, şi a dorit să 

se facă monah. Cuviosul Dorotei 1-a primit ca frate în mînăstire, poruncindu-i să 

se lepede cu desăvîrşire de voia lui şi să se supună părintelui duhovnicesc hărăzit 

lui. Timp de cîteva zile, 1-a lăsat să mănînce cît pofteşte, spunîndu-i: «Mănîncă cît 

pofteşti, numai să-mi spui cît măninci», ceea ce Dositei a şi făcut. După acele zile, 

Avva i-a poruncit lui Dositei să-şi reducă porţia zilnică de hrană cu un sfert. După 

ce Dositei s-a obişnuit cu porţia redusă, Avva i-a poruncit să-şi mai reducă hrana 

zilnică cu încă un sfert, şi tot aşa, pînă cînd Dositei a ajuns să se mulţumească cu 

hrană puţină, după măsura călugărilor. Căci zicea Avva Dorotei: «Mîncatul este o 

obişnuinţă, iar omul mănîncă atîta cît este obişnuit să mănînce». Cuviosul Dositei 

s-a mîntuit prin ascultarea cea desăvîrşită pe care a avut-o faţă de duhovnicul său. 

El a rămas pentru toate generaţiile următoare o pildă de ascultare, devotament şi 

dragoste faţă de părintele cel duhovnicesc. El s-a mutat la locaşurile cele cereşti la 

o vîrstă tînără, în veacul al şaselea. 

Cîntare de laudă închinată ascultării 

Ascultarea Jară murmur este mîntuire desăvîrşită. 

Ea este prima dintre nestemate, mărgăritar de mult preţ. 

Acest mărgăritar, de la colierul Evei primul s-a pierdut, 

Iar după el întregul şirag preţios de virtuţi s-a risipit. 

Diavolul a amăgit-o atunci, ca şi acum, zicîndu-i: 

De Dumnezeu nu asculta, 

Ci mai bine trăieşte după cum pofteşti, 

După al tău cap! 

Aşa grăieşte diavolul tuturor, 

încă din cele mai străvechi timpuri, 

Pentru ca astfel pe neascultători 

în belciugul lui să-i prindă. 

Dar a sosit pe pămînt Mîntuitorul Hristos, 

Pe ascultători la El chemînd. 

De la chemarea Lui însă 



Cei neascultători s-au întors, 

Nevoind să răspundă. 

Acelaşi lucru şi acum se întîmplă, 

Cînd cei ascultători pînă la Rai se ridică, 

Iar neascultătorii de Dumnezeu se pogoară la iad. 

Adevăratul monah părintelui său duhovnicesc 

Se supune, 

Iar părintele - Bisericii, iar Biserica -, 

Domnului Ei. 

Ascultarea cale sigură către mîntuire este, 

Din colierul cel duhovnicesc - 

Prima nestemată, 

Mărgăritar strălucitor. 

Cugetare 

Sfîntul Antonie ne învaţă: «Aşa precum gol iese omul din pîntecele maicii sale, tot 

aşa gol iese sufletul din trupul omului. Un suflet este curat şi luminos, altul este 

mînjit de păcat, iar altul cu totul înnegrit... Dacă trupul nu iese sănătos din 

pîntecele maicii sale, el nu poate trăi; aşa şi sufletul, dacă nu ajunge la cunoştinţa 

de Dumnezeu printr-o vieţuire curată, el nu se poate mîntui, şi nici nu se poate afla 

în comuniune cu Dumnezeu. Organul vederii 

celei trupeşti este ochiul; iar organul vederii celei dumnezeieşti este mintea. Aşa 

cum trupul este orb fără ochii cei din cap, aşa sufletul este cu desăvîrşire orb fără o 

minte dreaptă şi o vieţuire dreaptă. 

Luare aminte 

Să luăm aminte la Stăpînul Hristos, Cel Care stă în mijlocul oamenilor 

umili: 

• La cum îi învaţă El cu dragoste pe oameni, aşa cum un părinte îi învaţă pe 
copiii săi; 

• La cum oamenii cei simpli îi primesc şi îi sorb cuvintele, uimindu-se de 
minunile Lui şi slăvind pe Dumnezeu; 

• La cum încă şi astăzi, oamenii cei umili şi neîntinaţi îi primesc cuvintele cu 
bucurie şi mulţumire. 

Predică Despre punerea la încercare 

Cel ce este credincios în foarte puţin şi în mult este credincios; şi cel ce e nedrept în 
foarte puţin şi în mult este nedrept. Deci dacă n-aţi fost credincioşi în bogăţia 
nedreaptă, cine vă va încredinţa pe cea adevărată ? Şi dacă în ceea ce este străin nu 
aţi fost credincioşi, cine vă va da ceea ce este al vo5/rw(Luca 16: 10-12)? 
Aşa grăieşte Stăpînul şi al lumii materiale, şi al celei duhovniceşti. Averea 
materială, adică materialul, El îl numeşte foarte puţin, iar averea spirituală, adică 
spiritualul, El îl numeşte mult. Oricui îi este dat în viaţă să aibă avere materială 
multă, dar se dovedeşte a fi un egoist, un îmbuibat, un împietrit la inimă, un 
mîndru, un nemilostiv şi un fără de Dumnezeu, aceluia nu-i mai poate fi dată şi 
avere spirituală, deoarece fiind necredincios în cea foarte puţină, adică cea 
materială, lui nu i se mai poate încredinţa şi cea care este multă, adică cea 
spirituală. Căci nu are cum să fie credincios duhului, cîtă vreme a fost 
necredincios materiei. 

Omul este pus la încercare în această lume materială şi străină, şi dacă trece 
această încercare cu bine, atunci el şi-o dobîndeşte şi patria lui cea adevărată; dar 
dacă el iese nevrednic după această punere la încercare, cine îl va mai pune pe el 



în drepturile lumii lui proprii? Căci lumea proprie omului, patria lui adevărată, este 

împărăţia cerească cea negrăită. Pe cînd lumea de aici îi este lui o patrie grosolană 

şi supusă putreziciunii, descompunerii şi morţii - o patrie cu desăvîrşire străină. 

Totuşi, omului îi este dată această lume străină 

spre punerea lui la încercare, spre a se vedea dacă este vrednic de traiul în patria lui 

adevărată, împărăţia Cerurilor. 

Aceste rostiri ale Mîntuitorului au totuşi unul şi acelaşi înţeles. O cît de adînc şi de 

adevărat este el! Precum lumina împrăştie întunericul, tot aşa aceste cuvinte ale 

Mîntuitorului alungă confuzia care se poate naşte din întrebarea: în ce scop a venit 

omul în lume ? Şi: ce este chemat el să facă în ea? Oricine este vrednic să citească cu 

o înţelegere curată, înţelege deplin răspunsul la aceste întrebări din cuvintele 

Mîntuitorului despre care ne este acum vorbirea. 

Prin urmare, să înţelegem că Dumnezeu nu va dărui darurile cele duhovniceşti, adică 

darul cunoaşterii, sau al credinţei, sau al dragostei, sau al curăţiei, sau al prorociei, sau 

al facerii de minuni, sau al stăpînirii peste duhurile necurate, sau al dreptei socotinţe, 

sau al vederii celor cereşti - celui care rău şi-a cheltuit darurile mai mici, folosindu-le 

la rău, şi nu spre slava lui Dumnezeu, aşa cum a făcut fiul cel risipitor cu moştenirea 

părintească; iar darurile acestea mai mici sînt: darul sănătăţii, al averilor pămînteşti, 

sau al prestigiului personal printre oameni sau în societate, sau al cunoaşterii lumii, 

sau orice altă înnăscută îndemînare sau pricepere. 

O Stăpîne Doamne Mult Milostive, ajută-ne nouă în credinţa cea către Tine, ca bine să 

chivernisim ceea ce Tu ne-ai încredinţat, 

Căci Ţie se cuvine toată slava şi mulţumită în veci, Amin. 

20 Februarie 

• Pomenirea Sfîntului Leon, Episcopul Cataniei 

La poalele muntelui vulcanic Etna, ce se află în oraşul Catania, a trăit Simţul Leon, 
păstor bun şi milostiv învăţător al poporului. El se îngrijea pururea de bolnavi şi de 
săraci. Rîvna lui pentru credinţă era la fel de mare ca milosteniile lui către năpăstuiţii 
vieţii. Dar în Catania şi-a făcut la un moment dat apariţia vrăjitorul Heliodor, care a 
început să înşele poporul cu închipuiri, ducînd la pierzanie mai ales mult tineret. 
Odată acest Heliodor a intrat în biserică la ceasul săvîrşirii Sfintei Liturghii şi a 
început să lucreze vrăjitorii obscene. Sfîntul Leon s-a apropiat de el, 1-a legat cu unul 
din capetele omo forului său şi 1-a dus la piaţa oraşului. Acolo a poruncit să se facă un 
foc mare, şi cînd vîlvătaia a fost sus, el a intrat în ea şi 1-a tras şi pe Heliodor după 
dînsul. Heliodor a fost ars cu desăvîrşire, pe cînd Sfîntul a ieşit din foc nevătămat. 
Toţi cei care fuseseră mai înainte înşelaţi şi vrăjiţi de Heliodor, şi 
care îl aveau ca pe un dumnezeu, au fost ruşinaţi. Milostivul şi zelosul Leon a 
ajuns cunoscut în toată ţara ca făcător de minuni, care prin darul lui îi ajută pe 
oameni şi îi scoate din nenorociri. Cînd Sfîntul Leon şi-a săvîrşit alergarea cea 
pămîntească, el s-a strămutat la locaşurile cele cereşti, iar din sfintele lui moaşte a 
început să curgă mir bineînmiresmat. El s-a săvîrşit în veacul al optulea. 

• Pomenirea Sfîntului Sfinţit Mucenic Sadoc 

Acest Sadoc a fost episcop în Persia, după Sfîntul Simeon. Odată Sfîntul Simeon i 
s-a înfăţişat în vis şi i-a spus: „Ieri, eu - astăzi, tu." Sadoc a înţeles astfel că Sfîntul 
Simeon îi proroceşte felul sfîrşitului său, şi aşa 1-a şi adus la cunoştinţa poporului: 
Anul trecut, Sfîntul Simeon a luat mucenicia pentru Hristos, iar anul acesta, şi eu, 
Sadoc, o voi lua. Cu adevărat, în acel an, împăratul Sapor 1-a arestat, împreună cu 
mulţi alţi sfinţiţi părinţi şi mulţi oameni din popor, pe care i-a tîrît pe toţi în faţa 
judecăţii. Sapor mai întîi le-a poruncit să se închine la foc şi la soare ca la nişte 



idoli. Sadoc i-a spus: „Noi toţi sîntem gata cu rîvnă să murim pentru Dumnezeu, şi 

deci nu ne putem închina focului şi soarelui." Ei au fost pentru aceasta schingiuiţi 

şi osîndiţi la moartea prin tăierea capului, înaintea uciderii lui, Sfîntul Sadoc s-a 

înălţat în rugăciune către Dumnezeu şi a zis: „Spală-ne, Doamne, păcatele noastre, 

în acest sînge al nostru!" Sadoc împreună cu sfinţitul şi credinciosul său cler şi-au 

dat cu slavă trupurile lor morţii, iar sufletele lui Dumnezeu Cel Veşnic. Ei s-au 

săvîrşit pe la anii 342 sau 344 d. Hr. 

Cîntare de laudă la Sfîntul Sadoc 

Ce este soarele? - Un ochi care nu vede. Ce este focul? - un rob lipsit de raţiune, 

împăratul Sapor lui Sadoc îi porunceşte: Soarelui şi focului să te închini, Acestor 

dumnezei care conduc lumea, După cum înţeleptul Zoroastru Ne învaţă pe noi. 

Sadoc împăratului cu blîndţe-i răspunde: O împărate, pace, sănătate şi bucurie ţie! 

Dar cum se va putea închina vreodată Cel înţelegător, celor ce înţelegere nu au? 

Si cum vor putea lucrurile 

Să slăvească cele ce materie nu au? 

Frumos lucru al lui Dumnezeu este soarele, 

Iar flacăra, mult slujitoare omului este; 

Darputea-vor vreodată ele 

Pe Creator să-L înlocuiască? 

Putea-vor morţii vreodată 

Să facă lucrurile celor vii? 

Este portretul mai mult 

Decît pictorul care l-a făcut? 

Sau plugul mai de preţ, decît plugarul? 

In Ceruri, împărate, e doar un singur Dumnezeu, 

Atotputernic, Atotcunoscător, Frumos, şi Bun, 

Al celor văzute şi nevăzute Făcător, 

Al tuturor Plănuitor, 

Al tuturor celor bune daruri Dăruitor, 

Preaputernic este El şi iubitor de oameni, 

Pe El, Unul-Născut Fiu al Său lumii L-a descoperit, 

Din persieneştile înşelări El 

Pe noi ne-a mîntuit, 

Mai de preţ decît întreaga lume 

El pe noi oamenii ne-a învăţat că sîntem, 

Către El Făcătorul nostru ne-a învăţat El 

Să ne întoarcem faţa, 

Către cer să ne întoarcem cu toată fiinţa noastră, 

Acolo unde se află patria noastră cerească, 

A îngerilor şi a oamenilor; Patria - 

A grăit Sadoc - iar Sapor i-a tăiat capul. 

Cugetare 

Apa este o materie mai fină decît pămîntul, iar focul o materie mai fină decît apa; 

aerul o materie mai fină decît focul, iar electricitatea o materie mai fină decît aerul. 

Cu toate acestea, aerul este o materie grosieră prin comparaţie cu lumea spirituală, 

şi la fel este şi electricitatea. 

Electricitatea este într-adevăr o materie foarte fină, dar vocea umană este încă şi 

mai fină decît ea; gîndul este mai fin decît vocea, şi duhul mai fin decît gîndul. 

Aerul este o materie fină, capabilă să transmită vocea la mare distanţă. 



Electricitatea este o materie foarte fină care transmite lumina la mari distante. 
Totuşi, mult mai rapid se propagă fiecare faptă, cuvînt sau gînd al nostru la toate 
capetele lumii spirituale. O cît de înfricoşat este să comitem păcatul, şi să grăim 
cuvinte păcătoase, şi să gîndim gînduri nebuneşti! La ce înfricoşătoare distanţe se 
propagă toate acestea care sînt aruncate pe valurile mării celei duhovniceşti! Dar 
să nu credem că putem sonda noi vreodată lumea cea ascunsă a duhului. Destul ne 
este să ne măsurăm şi să cunoaştem cum toate faptele, cuvintele şi gîndurile 
noastre sînt purtate cu necesitate şi îşi pun pecetea în toate cele patru zări: a lui 
Dumnezeu şi lumii nevăzute, a zidirii, a oamenilor, şi a propriului suflet. Cu cît ne 
vom exersa mai mult în această cunoaştere, cu atît vom atinge un nivel mai înalt 
de vigilenţă mîntuitoare. 
încă o cugetare 

Partea cea mai importantă a unei păşuni este iarba; a unui ogor, griul; iar a unei 
grădini, legumele care cresc în ea. Nimeni nu se va lăuda cu gardul păşunii mai 
mult decît cu calitatea ierbii care creşte în ea. Nici mai mult cu şopronul ridicat la 
marginea ogorului, mai mult decît cu grîul care creşte pe el. Şi nici mai mult cu 
şanţurile de irigare ale grădinii, decît cu legumele care se fac în ea. Aşadar, de ce 
oare se laudă unii oameni cu ţările lor, adică cu calitatea şoselelor din ţara lor, cu 
buna aministraţie a graniţelor lor, şi a oraşelor şi satelor lor, adică în general cu 
ceea ce - prin comparaţie cu însăşi recolta, adică omul - nu e mai important decît 
gardul păşunii, şopronul ogorului, sau şănţuleţele de irigare a grădinii? Nu oamenii 
unei ţări există de dragul acelei ţări, ci ţara trebuie să existe de dragul oamenilor 
din ea. Hristos nu a venit să mîntuiască diviziuni administrative, ci a venit să 
mîntuiască oameni. O ţară are valoarea pe care o au oamenii ei. Căci ce folos au 
oamenii cei răi de la ţara lor cea mare? Doar mulţimea spinilor din întinsele 
ogoare. 
Luare aminte 
Să luăm aminte la Stăpînul Hristos Care a stat de vorbă cu Nicodim (loan, cap. 3): 

• La cum Nicodim, chiar dacă era învăţător în Israil, nu înţelegea deplin 
adevărurile duhovniceşti; 

• La cum intenţionat Mîntuitorul îşi începe convorbirea cu el pornind de la 
problema naşterii duhovniceşti - o problemă cu totul de neînţeles pentru mintea lui 
Nicodim - ca astfel să-1 aducă pe Nicodim la smerenie, şi apoi să-1 cultive mai 
departe ca pe un ogor bun, desţelenit; 

Cum la început Nicodim s-a apropiat de Mîntuitorul cu timiditate şi şovăială (aşa 

cum şi astăzi mulţi cărturari fac), iar mai apoi cu mai multă îndrăzneală. 

încă o luare aminte 

Să luăm aminte la Mîntuitorul Hristos Care în nopţile întunecoase Se roagă singur 

în munţi, pentru mîntuirea mea, pentru mîntuirea ta, şi pentru mîntuirea tuturor 

oamenilor: 

• La cum îşi ridică mîinile către cer; la cum Se apleacă la pămînt; la cum 
îngenunchează la rugăciune nopţi la rînd: pentru mîntuirea mea, şi a ta, şi a tuturor 
oamenilor; 

• La cum, rugîndu-Se stăruitor, sudoarea Lui s-a prefăcut în sînge, pentru 
mîntuirea mea, şi a ta, şi a tuturor oamenilor; 

• La cum nu S-a cruţat pe Sine, ci a privegheat îndelung, în rugăciune şi 
chinurile suferinţei, nedînd trupului Său somn sau odihnă - pentru mîntuirea mea, 
şi a ta, şi a tuturor oamenilor. 



Predică Despre judecată şi osîndă 

Cel ce crede în El nu este judecat, iar cel ce nu crede a şi fost judecat (Ioan3: 18). 
Cel care crede în Hristos Domnul nu este judecat, căci el se judecă singur pe sine 
şi îşi conduce paşii după lumina care este înaintea lui. Asemenea omului care 
umblă în întuneric mult şi se călăuzeşte numai după luminarea pe care o ţine în 
mînă - aşa este acela care crede în Hristos, adică, care umblă după El precum 
umblă omul după lumina ce-1 călăuzeşte prin întunericul vieţii. 
Cel care nu crede a şi fost judecat. Adică, cel care nu are călăuză pe calea cea 
necunoscută încă de la primul pas pe care îl face, s-a şi rătăcit, a şi pierdut drumul. 
Cel care nu crede în Hristos se condamnă pe sine la ignoranţă, la neputinţă, la 
mînie, la mersul slăbănog de-a lungul unui drum întortocheat şi fără capăt, la 
viciu, la disperare, şi poate chiar la sinucidere. El merge ca un osîndit la chinul cel 
veşnic în ambele lumi: şi în această lume a simţurilor trupeşti înşelătoare, şi în 
lumea cealaltă, spirituală. O cît de întunecată este cărarea fiilor şi fiicelor 
necredinţei, şi cît de adînc este hăul dintre oricare doi paşi ai lor! 
O Stăpîne Atotmilostive, cu adevărat nu avem pe nimeni în care să credem afară 
de Tine, căci doar Tu ne mîntuieşti pe noi din noaptea păcatului şi a morţii, 
Şi numai Ţie se cuvine toată slava şi mulţumită în veci, Amin. 
încă o predică Despre piatra cea înfricoşata 

Oricine va cădea pe această piatră va fi sfărîmat, iar pe cine va cădea ea îl va zdrobi 
(Luca20:18). 

Mîntuitorul şi Stăpînul Hristos este piatra cea din capul unghiului. Iuda a căzut pe 
această piatră şi s-a sfârîmat. Irod a căzut pe această piatră şi s-a sfârîmat. Iulian 
Apostatul a căzut pe această piatră şi s-a sfârîmat. Arie a căzut pe această piatră şi 
s-a sfârîmat. Cei care L-au negat pe Hristos şi şi-au bătut joc de El, cu toţii au 
căzut pe această piatră şi s-au sfârîmat ca vasele olarului. 

Această piatră a căzut peste Sodoma şi Gomora, iar Sodoma şi Gomora au pierit 
cu desăvârşire. Această piatră a căzut peste Egipt, iar Egiptul s-a zdrobit cu totul. 
Ea a căzut peste Ierusalim şi Ierusalimul s-a zdrobit. A căzut peste poporul evreu şi 
poporul evreu a fost împrăştiat în bucăţi. Această piatră a căzut pe multe neamuri 
de oameni păcătoşi şi peste imperii, şi acele neamuri păcătoase şi acele imperii s- 
au zdrobit şi s-au împrăştiat ca praful şi ca cenuşa. 

Dumnezeu i-a iertat pe păcătoşi de şaptezeci de ori cîte şapte, dar dacă păcătoşii 
tot păcătoşi voiesc să rămînă, oare îi va mîntui Dumnezeu în ciuda voinţei lor?! 
Nu, nu o va face, căci nu acesta este principiul mîntuirii oamenilor. Principiul 
mîntuirii oamenilor este ca oamenii de bună voia şi cu toată voia lor să fie de 
acord ca Dumnezeu să-i mîntuiască. Dar dacă oamenii de şaptezeci de ori cîte 
şapte şi chiar mai mult nu doresc deloc să se mîntuiască, atunci Dumnezeu nu-i 
mîntuieşte. Atunci oamenii se sfarmă, căzînd pe piatra pe care o tot ocolesc, şi se 
zdrobesc de piatra pe care, neputînd-o ocoli, o tot ridică ca să o arunce departe de 
la ei. Ce om va putea spune că Dumnezeu este nemilostiv, cînd 1-a mîntuit pe 
tîlharul răstignit pe cruce, cel care s-a pocăit? Şi cine va putea spune că El este 
nedrept, cînd 1-a lăsat pieirii pe tîlharul celălalt, care nu numai că nu s-a pocăit, 
dar chiar şi în ceasul morţii şi-a bătut joc de dumnezeirea Lui? 
O Atotputernice Doamne, mîntuieşte-ne pre noi! 
Căci a Ta este slava şi mulţumită în veci, Amin. 

21 Februarie 

• Pomenirea Sfîntului Zaharia, Patriarhul Ierusalimului 



în timpul domniei împăratului bizantin Heraclie, Hosroe împăratul perşilor a atacat 
Ierusalimul, în anul 614 după Hristos. Hosroe a vandalizat oraşul, a luat Cinstita 
Cruce a lui Hristos cu sine în Persia şi de asemena mulţime de creştini în sclavie: 
printre aceştia se afla şi Patriarhul Zaharia. Evreii l-au ajutat pe Hosroe să comită 
toate aceste crime împotriva creştinilor. Printre răutăţile diavoleşti ale evreilor este 
pomenită şi aceasta: evreii au cumpărat de la Hosroe nouăzeci de mii de creştini, 
doar spre a-i ucide pe toţi. Patriarhul Zaharia a rămas în sclavie la perşi timp de 
paisprezece ani. Multe minuni s-au săvîrşit acolo prin lemnul Cinstitei Cruci, 
astfel încît şi perşii ziceau: „A venit în Persia Dumnezeul creştinilor." Mai tîrziu, 
împăratul Heraclie 1 -a silit pe împăratul perşilor să înapoieze Sfînta Cruce la 
Ierusalim, precum şi pe Patriarhul, şi pe toţi ceilalţi captivi creştini care încă nu 
muriseră, împăratul Heraclie însuşi a dus Sfînta Cruce pe umerii săi, intrînd în 
Cetatea Sfînta, desculţ şi îmbrăcat umil. Sfîntul Zaharia a petrecut cealaltă vreme a 
vieţii sale în pace, şi s-a strămutat la locaşurile cereşti în anul 63 1 . Lui i-au urmat 
în scaun Patriarhul Modest, iar apoi Sfîntul Sofronie, care se cinsteşte la 11 martie. 

• Pomenirea Sfîntului Cuvios Timotei 

Sfîntul Timotei a trăit în deplină sihăstrie la locul numit Symbola de pe versantul 
asiatic al Muntelui Olimp. El a intrat în mînăstire încă din tinereţea lui, a fost tuns 
monah, şi pînă la bătrîneţe şi-a petrecut viaţa în postiri, rugăciune, privegheri şi 
nevoinţe neîntrerupte. El a rămas feciorelnic de-a lungul întregii vieţi. Celor 
feciorelnici Dumnezeu le dă putere asupra duhurilor necurate, şi aşa i-a dăruit El şi 
Sfîntului Timotei. Prin nevoinţele întru mîntuirea sufletului, Sfîntul Timotei a 
reuşit să-şi zidească casa sufletului său sălaş Sfîntului Duh. Acest bărbat sfînt a 
trecut la cele veşnice în anul 795 după Hristos. 

• Pomenirea Sfîntului Eustatie, Arhiepiscopul Antiohiei 

Eustatie a fost un mare zelot şi apărător al Ortodoxiei. Astfel, el s-a arătat puternic 
întru apărarea Sfintelor Dogme ale Adevărului la Sinodul întîi Ecumenic de la 
Niceea (din anul 325), unde el a respins, pe baza întregii ştiinţe filosofice şi 
teologice, învăţătura necuratului Arie. împreună cu ceilalţi Sfinţi Părinţi, Eustatie a 
mărturisit corect pe lisus Hristos ca Fiu al lui Dumnezeu, ca fiind deopotrivă cu 
Tatăl şi cu Sfîntul Duh după dumnezeire (după fiinţa lor dumnezeiască). După 
moartea împăratului Constantin cel Mare arienii oarecum iar au luat putere şi au 
început să-i prigonească mîrşav pe creştini. Sfîntul Eustatie a fost scos din scaun şi 
surghiunit, mai întîi în Tracia, apoi în Macedonia. Sfîntul Eustatie a suferit mult, 
iar în cele din urmă şi-a dat sufletul în mîinile lui Dumnezeu la anul 345 după 
Hristos. 

• Pomenirea Sfîntului han al Treilea Scolasticul, Patriarhul 
Constantinopolelui 

Avocat fiind, acest loan a fost hirotonit preot, apoi a fost uns patriarh în anul 565 

după Hristos. El este compilatorul canoanelor ce au fost introduse în Nomo- 

Canon. în timpul său au fost introduse în Sfînta Liturghie dumnezeiasca cîntare a 

Heruvicului, precum şi Rugăciunea de dinaintea împărtăşirii cu Sfintele şi 

Dumnezeieştile Taine ale lui Hristos. 

Cîntarea Heruvică 

Noi carepre Heruvimi cu taină închipuim 

Şi întreit sfînta cîntare aducem 

De Viaţă Făcătoarei Treimi, 

Toată grija cea lumească acum să o lepădăm. 



Capre împăratul tuturor să primim, 

Pre Cel Nevăzut, înconjurat de cetele cereşti. 

Aliluia, Aliluia, Aliluia. 

Rugăciunea de dinaintea împărtăşirii cu Sfintele lui Hristos Taine 

Cred Doamne şi mărturisesc că Tu eşti cu adevărat Hristos, Fiul lui Dumnezeu 
Celui viu, Care ai venit în lume să mîntuieşti pre cei păcătoşi, dintre care cel dintîi 
sînt eu. încă cred că acesta este însuşi Preacurat Trupul Tău şi însuşi Preascump 
Sîngele Tău. De aceea mă rog Ţie: Miluieşte-mă şi-mi iartă greşelile mele cele de 
voie şi cele fără de voie, cele cu cuvîntul sau cu fapta, cele cu ştiinţa şi cu 
neştiinţa, şi mă învredniceşte fără de osîndă să mă împărtăşesc cu Preacuratele 
Tale Taine, spre iertarea păcatelor mele şi spre viaţa de veci. Amin. 
Cinei Tale celei de taină, Fiul lui Dumnezeu, astăzi părtaş mă primeşte, că nu voi 
spune vrăjmaşilor Tăi taina Ta, nici sărutare îţi voi da ca luda; ci ca tîlharul 
mărturisindu-mă, strig Ţie: Pomeneşte-mă, Doamne, întru împărăţia Ta. 
Stăpîne, lubitorule de oameni, Doamne lisuse Hristoase, Dumnezeul meu, să nu- 
mi fie mie spre osîndă Sfintele acestea, pentru că nu sînt vrednic, ci spre curăţirea 
şi sfinţirea sufletului şi a trupului şi spre arvunirea vieţii şi a împărăţiei ce va să 
fie. „Iar mie bine-mi este a mă lipi de Dumnezeu şi a pune în Domnul nădejdea 
mîntuirii mele." 8 

Sfintul loan Scolasticul a adormit cu pace la anul 577 după Hristos. Cîntare de 
laudă la Sfînta Cruce 
Stropită cu sînge, mîntuitoarea Cruce 
în întuneric multă vreme a zăcut, 
Ca într-un mormînt. 
De pe tine, Sfînta Cruce, 
Trei zile Mîntuitorul întru întuneric S-a pogorît, 
Iar tu, Sfînta Cruce, 

Trei sute de ani întru întunericul de sub pămînt 
Ai zăcut. 

Cînd dintru întuneric Stăpînulpe strămoşi i-a izbăvit, 
El apoi S-a înălţat, 

Iar tu, cînd Biserica întru libertate a domnit, 

8 Textele rugăciunilor după Ceaslovul Mare, tipărit cu binecuvîntarea Prea Sfinţitului Părinte 
Galaction, Episcopul Alexandriei şi Teleormanului, Alexandria: Editura Biserica Ortodoxă, 2003 
(n. tr.). 

Te-ai înălţat la rîndu-ţi. 

Apoi timp de patruzeci de zile Stăpînul pe pămînt a rămas, 
Iar tu, Sfînta Cruce, la fel, cîteva zile de la înălţarea Ta, 
Creştinilor ai strălucit; 
Pînă cîndpe oameni după cuviinţă i-ai ajutat 
Credinţa să-şi întărească, 
Pînă cînd ei cu adevărat au învăţat 
Cu semnul Sfintei Cruci să se pecetluiască. 
Astfel prin puterea conştiinţei 
Cei botezaţi puterea Sfintei Cruci o cunosc. 
Astfel tu, Cinstită Cruce, cu cinste misiunea 
Iţi îndeplineşti. 
Mii de anii de vor trece, 
Dar chipul tău întrutotcinstit 



Şi puterea ta 

Niciodată nu vor trece. 

Credincioşii înaintea Cinstitei şi de Viaţă făcătoarei Cruci 

Mîntuitorului Hristos I se închină 

Şi Lui se roagă, 

Şi ei toate necazurile şi toate greutăţile şi le alină 

înaintea ei. 

Cugetare 

Ce este ghicirea norocului? Există trei feluri de credinţe, care îşi au originea în 

ghicirea norocului: credinţa în întîmplarea orarbă, credinţa în lucruri şi credinţa în 

atotputernicia forţelor întunericului, a duhurilor necurate, a diavolilor. Prin 

ghicirea norocului [sau prezicerea viitorului] se prorocesc evenimente, se fac 

deosebiri între lucruri şi se depune jurămînt faţă de duhurile întunecate. Nici una 

dintre marile credinţe religioase nu au condamnat mai hotărit şi mai cu desăvîrşire 

ghicirea norocului, decît Credinţa Creştină. Căci nici una dintre ele nu este mai 

liberă şi mai curată de ghicirea norocului decît ea. Ghicirea norocului înseamnă să 

supui omul lucrurilor şi fiinţelor care îi sînt inferioare. De aici se vede că ghicirea 

norocului este şi se poate numi credinţă în întuneric. De aceea zice Sfîntul Apostol 

Pavel: Iar de basmele cele lumeşti şi băbeşti, fereşte-te şi deprinde-te cu dreapta 

credinţă (1 Timotei 4: 7). Credinţa creştină este o credinţă a luminii în două 

sensuri: Intri în acela că îl ridică pe om deasupra întîmplării, deasupra lucrurilor şi 

deasupra duhurilor întunericului; iar al doilea că îl subordonează pe om numai şi 

numia Autorităţii Dumnezeului Celui Viu, Atotputernic şi Atotînţelept. Căci există 

Atotvăzătorul 

Dumnezeu, şi de aceea nu există întîmplarea oarbă. ' în duhovnicească unire cu 

acest Atotvăzător şi Atoînţelept şi Viu Dumnezeu, omul se poate înălţa deasupra 
tuturor lucrurilor, şi se poate face mai puternic decît toate duhurile întunericului. 
Luare aminte 

Să luăm aminte la Stăpînul lisus Hristos, Cel Care a stat de vorbă cu tînărul cel bogat: 
Şi L-a întrebat un dregător, zicînd: Bunule învăţător, ce să fac ca să moştenesc viaţa 
de veci? Iar lisus i-a zis: Pentru ce Mă numeşti bun? Nimeni nu este bun, decît unul 
Dumnezeu. Ştii poruncile: Să nu săvîrşeşti adulter, să nu ucizi, să nu furi, să nu 
mărturiseşti strîmb, cinsteşte pe tatăl şi pe mama ta. Iar el a zis: Toate acestea le-am 
păzit din tinereţele mele. Auzind, lisus i-a zis: încă una îţi lipseşte: Vinde toate cîte ai 
şi le împarte săracilor, şi vei avea comoară în ceruri; şi vino de-mi urmează Mie. Iar 
el, auzind acestea, s-a întristat, căci era foarte bogat (Luca 18: 18-23). 
Să luăm aminte la cum 

• Tînărul cel bogat a cerut sfat, dar nu s-a pregătit pentru jertfă; 

• Mîntuitorul i-a arătat calea jertfei care este de trebuinţă pentru dobîndirea 
vieţii veşnice; 

• Tînărul bogat a plecat întristat pentru că nu se putea despărţi de bogăţiile lui. 
Predică Despre post şi rugăciune 

Acest neam de demoni cu nimic nu poate ieşi, decît numai cu rugăciune şi cu post 
(Marcu 9: 29). 

Aceasta este reţeta mîntuitoare a Celui mai Mare Doctor al sufletului omenesc. 
Acesta este remediul cel încercat şi dovedit cel mai eficace de-a lungul veacurilor. 
Căci un alt remediu în contra nebuniei, nu exsită. Căci ce fel de boală este aceasta? 



Aceasta este boala în care sufletul omenesc este parazitat şi tiranizat de un duh 
rău, un duh ucigaş care lucrează la distrugerea atît a trupului, cît şi a sufletului 
acelui om. Băiatul pe care Mîntuitorul 1-a vindecat de acest duh rău fusese aruncat 
de el cînd în foc, cînd în apă, numai şi numai în scopul de a-1 omorî. 
Cîtă vreme omul doar filozofează despre Dumnezeu, el se face pe sine cu 
desăvîrşire neajutorat în faţa duhului rău. Căci duhul rău îşi bate joc de anemica 
sofisticărie a filozofiei omeneşti, însă de îndată ce omul începe să 
postească şi să se roage lui Dumnezeu, duhul cel rău se umple de o spaimă cu 
neputinţă de descris. Sub nici un chip nu poate îndura duhul cel rău buna 
mireasmă a rugăciunii şi a postului. Această dulce bună mirească îl înăbuşă cu 
totul şi îl slăbeşte cu desăvîrşire, pînă la epuizare, în omul care se mulţumeşte doar 
să filozofeze despre Dumnezeu, se află spaţiu larg pentru intrarea în el a diavolilor. 
Dar în omul care se apucă cinstit de rugăciune către Dumnezeu, şi cu evlavie şi 
dragoste se pleacă postului, întru nădejde şi răbdare, locul devine foarte strîmt şi 
de nesuferit şi diavolul trebuie neapărat să fugă de acolo, împotriva anumitor 
suferinţe trupeşti există doar cîte un singur remediu, împotriva celei mai mari boli 
a sufletului, care este posedarea demonică, există două remedii, care trebuie 
utilizate neapărat împreună: postul şi rugăciunea. Apostolii şi sfinţii au postit şi s- 
au rugat lui Dumnezeu. De aceea aveau atîta putere asupra duhurilor necurate. 
O Preadulce Doamne lisuse Hristoase, Doctorul şi Ajutorul sufletelor noastre în 
toate nenorocirile care ne cuprind, întăreşte-ne pre noi cu puterea Duhului Tău 
Celui Sffnt, ca şi noi să putem să urmăm şi să împlinim cu fapta dumnezeiasca 
poruncă a postului şi a rugăciunii, pentru mîntuirea sufletelor noastre şi mîntuirea 
aproapelui nostru, 
Căci numai Ţie se cuvine toată slava şi mulţumită în veci, Amin. 

22 Februarie 

• Pomenirea Sfîntului Mucenic Mavrichie [Mauriciu] şi a celor şaptezeci de ostaşi 
împreună cu dînsul 

în timpul domniei împăratului Maximian s-a pornit sălbatica prigoană împotriva 
creştinilor. Mavrichie era generalul armatei staţionate în cetatea siriană Apamea. 
Paginii l-au pîrît pe acest general împăratului ca pe unul ce era Creştin şi 
propovăduia credinţa creştină printre soldaţii săi. Pentru investigări a sosit în 
cetate însuşi împăratul, împreună cu Mavrichie au fost aduşi împreună la anchetă 
şi şaptezeci dintre soldaţii săi. Printre aceştia se afla şi Fotinius, fiul lui Mavrichie. 
Nici linguşirile împăratului şi nici ameninţările lui nu au putut să-i clintească pe 
aceşti adevăraţi eroi. Ameninţărilor împăratului, ei răspundeau: „O împărate, nici 
urmă de teamă nu se află în sufletele sănătoase şi puternice ale celor care îl iubesc 
pe Dumnezeu!" Cînd la porunca împăratului au fost devestiţi de hainele şi 
centurile lor ostăşeşti, ei au răspuns: „Domnul Dumnezeul nostru ne va îmbrăca în 
veşminte care niciodată nu se vor 

mai învechi, şi ne va încinge cu brîiele slavei celei veşnice!" Cînd împăratul i-a 
admonestat că dispreţuiesc înaltele insemne ale demnităţii lor ostăşeşti, ei au 
răspuns: „Fără cinste îţi este cinstea cu care ne-ai cinstit pe noi, împărate, căci pe 
Dumnezeu L-ai uitat, Cel Care ţi-a dat ţie împărăţie!" Apoi împăratul a poruncit ca 
mai întîi să fie ucis Fotinius, sub ochii tatălui său, spre a-1 înfricoşa, pe el şi pe 
ceilalţi ostaşi. Dar Mavrichie a strigat: „Dorinţa noastră cea mai fierbinte tu o 
îndeplineşti, O Ucigaşule, căci pe ostaşul Fotinius la ceruri îl trimiţi, înaintea 
noastră!" împăratul apoi i-a condamnat la o moarte ce i-a arătat lui întreaga 



ticăloşie: ei au fost aduşi la un loc mlăştinos, noroios, bîntuit de tot felul de ţînţari, 
viespi, şi alte insecte înţepătoare şi veninoase. Ostaşii împreună cu generalul lor au 
fost dezbrăcaţi pînă la piele, unşi cu miere de albină şi legaţi de copaci, astfel încît 
acele viespi să-i înţepe pînă la moarte. După zece zile de chinuri dintre cele mai 
groaznice, ei şi-au dat sufletele în mîinile lui Dumnezeu, strămutîndu-se, după 
atîta chin, la locaşurile cele cereşti unde cu îngerii pururea se veselesc. Creştinii au 
luat în taină trupurile lor şi le-au îngropat cu cinste. Aceşti viteji ostaşi ai lui 
Hristos au primit mucenicia la anul 305 de la întruparea Sa. 

• Pomenirea Sfinţilor Mucenici din Evghenia, de Ungă Constantinopol 

în timpul împăratului bizantin Arcadie s-au dezgropat şi s-au dat la iveală multe 
sfinte moaşte, între care şi ale Sfintului Apostol Andronic şi ale luniei, cei 
pomeniţi de Sfintul Apostol Pave.l: îmbrăţişaţi pe Andronic şi pe lunia, cei de un 
neam cu mine şi împreună închişi cu mine, care sînt vestiţi între apostoli şi care 
înaintea mea au fost în Hristos (Romani 16: 7). Aceste sfinte moaşte s-au 
descoperit prin arătarea dumnezeiască ce s-a făcut unui cleric pe nume Nicolae 
Caligraful. Numele celorlalţi mucenici ai lui Hristos cărora le aparţineau acele 
sfinte moaşte sînt cunoscute numai de Unul Dumnezeu, Care le-a trecut numele în 
Cartea Vieţii celei cereşti, în veacul al doisprezecelea după Hristos, împăratul 
bizantin Andronic al II-lea a clădit o slăvită biserică peste moaştele Sfintului 
Apostol Andronic. 

• Pomenirea Sfinţilor Cuvioşi Talasie şi Limneu 

Şi Talasie şi Limneu erau vestiţi nevoitori din Siria. O nevoinţă a lor deosebită a 
fost aceea a tăcerii. După moartea Sfintului Talasie din anul 440 d. Hr., Limneu s-a 
alăturat Sfintului Maron (pomenit la 14 februarie), după a cărui pildă a trăit pînă la 
moarte pe vîrful unui munte, sub cerul liber, neavînd 

niciodată acoperiş deasupra capului. Aşa trăind, el făcea mult bine unei mulţimi de 
oameni sărmani care s-au adunat în jurul lui: orbi fiind aceştia, şi siliţi să 
cerşească, el i-a adunat laolaltă şi le-a clădit căsuţe cu mîinile lui, ducîndu-le în 
fiecare zi de mîncare din hrana ce i-o aduceau cei care veneau la dînsul: oameni 
bolnavi şi suferinzi care pururea aveau nevoie de ajutorul lui, căci avea putere şi 
asupra duhurilor necurate, prin harul Duhului Sfint. 

• Pomenirea Sfintului Papia din Hierapolis 

Simţul Papia a fost ucenicul Sfinţilor Apostoli şi scriitor bisericesc. Ne-au rămas 

de la Papia mărturii privitoare la Evangheliile Sfinţilor Apostoli Matei şi Marcu, 

ale existenţei celor patru Marii şi ale fraţilor Mîntuitorului Hristos; de asemenea a 

ajuns pînă la noi (deşi incomplet) un manuscris al său intitutlat „O tîlcuire a 

cuvintelor Domnului". 

Cîntare de laudă la Sfinţii Mavrichie şi Fotinius, ostaşii lui Hristos 

O, Sfinte Mavrichie, cel care eşti rădăcină sfîntă! 

O, mlădiţă sfîntă a rădăcinii celei sfinte, 

Sfinte tinere Fotinius! 

Voi lui Dumnezeu pe voi înşivă 

Jertfă plăcută v-aţi adus. 

Tatăl cel viteaz, Mavrichie, 

Martor a fost uciderii fiului lui, 

Văzînd cum sînge din sîngele său 

înroşeşte pămîntul. 

Inima lui a suferit, 

Dar gura lui strigăt nu a dat, 



Părerea de rău nu a reuşit să-l muşte, 

Iar ochii lui lacrimi lumeşti nu au vărsat. 

Tu însuţi Doamne, mi l-ai dăruit pe fiul meu; 

O Slăvite Doamne, cu ce altceva aş putea vreodată 

Iubirea Ta dumnezeiască eu să o răsplătesc? 

De moarte pentru Tine, Doamne, 

Şi pe mine mă învredniceşte, 

Aşa cum l-ai învrednicit pe fiul meu. 

Aşa Doamnefâ-mi mie, Tu care pe Fiul Tău 

Cel Unul Născut 

Pentru noi Jertfa L-ai trimis. 

Mavrichie ostaşul slăvit al împărăţiei celei Cereşti 

De la împăratul acestei lumi slavă nu primeşte; 

Ci el pe ai săi ostaşi, legiune slăvită, spre lupta cea bună 

îi întăreşte: Ostaşilor mei! Idolilor celor fără suflet nu vă închinaţi! 

Mavrichie pe a sa oştire la moartea cea plină de viaţă o duce, 

La viaţa a cărei frumuseţe 

Limba nu o poate povesti. 

Hrănească-se viespile 

Cu al nostru trup pieritor: 

Noi învinşi niciodată nu vom fi, 

Nu, niciodată, 

Oştenii mei! 

Hrănească-se lighioane otrăvite 

Cu al nostru sînge stricăcios: 

Astfel mai grabnic noi în Partea Luminii 

Vom trece, fraţii mei. 

Acolo se sălăşluiesc toţi Luptătorii Crucii 

Care pe Tine Doamne, nu Te-au trădat! 

Aşa grăi-vom noi 

Mîntuitorului Hristos. 

Cugetare 

Despre starea cea pururea cu Dumnezeu, Simţul Antonie cel Mare ne învaţă: „Sufletul 

tău pururea cu Domnul să se afle, iar trupul tău pe pămînt să se afle ca şi o statuie 

nesimţitoare. Drepţi pururea să stai cu sufletul înaintea Feţei Domnului. Pururea 

înaintea ochilor să ai frica de Domnul; tot aşa, pururea, pomenirea morţii şi lepădarea 

cu scîrbă a tuturor celor lumeşti. Să mori pururea, şi în fiecare zi, aşa ca să poţi viaţa 

veşnică să o dobîndeşti. Veşnic să priveghezi ca să nu te cuprindă lenea şi trmdăvia. 

Scîrbă să-ţi fie ţie de cele lumeşti: pe acestea, pururea să le lepezi, căci altfel piedici în 

calea către Dumnezeu ţi se vor face ţie. Scîrbeşte-te şi urăşte tot ceea ce te desparte de 

Dumnezeu şi îţi strică sufletul. Să nu te desparţi de Domnul de dragul cîştigurilor 

celor lumeşti şi pieritoare. Să nu te iei după cel care este mai slab decît tine, ci mai 

curînd după cel care este mai tare, şi mai îmbunătăţit. Mai presus de toate, pururea să 

ai rugăciunea în inimă, pururea să mulţumeşti Domnului pentru toate cele ce vin 

asupra ta. împlinind acestea, poţi să nădăjduieşti că vei fi moştenitor Celor ce ochiul 

nu le-a văzut, urechea nu le-a auzit, şi la inima omului nu s-au suit (I Cor. 2: 9). 

Luare aminte 

Să luăm aminte la Domnul Hristos, Cel Care a stat de vorbă cu Marta şi cu Măria: 

• La căldura dragostei cu care ele L-au întîmpinat şi au dorit să asculte cuvintele 

Lui; 



• La cum Măria îl întîmpină pe El cu o mai mare ospitalitate 
duhovnicească, iar Marta cu o grijă mai mare pentru odihna Lui trupească; 

• La cum Domnul Se bucură mai mult de grija cu care un suflet primeşte hrana 
Lui duhovnicească decît de cea cu care se pregăteşte masa pentru hrănirea Lui cea 
trupească. 

Predică Despre nebunii cei care sînt mai înţelepţi decît lumea 

Noi sîntem nebuni pentru Hristos (I Cor. 4: 10). 

Aşa grăieşte marele Apostol Pavel, cel care la început s-a călăuzit după 

înţelepciunea acestei lumi, care este împotriva lui Hristos; şi cel care, mai apoi, 

recunoscînd minciuna şi putreziciunea înţelepciuni a lumii, a aflat lumina şi 

veşnica stabilitate a înţelepciunii celei după Hristos. Cînd s-a întîmplat astfel, 

Sfîntul Apostol Pavel nu s-a mîniat pe înţelepciunea lumii care 1-a numit nebun 

pentru Hristos, şi nu a pregetat, în răspărul lumii, chiar să iubească a se numi pe 

sine astfel. 

Pentru noi creştinii nu e de nici o importanţă cum ne priveşte sau cum ne numeşte 

lumea. Este în schimb de cea mai mare importanţă, şi de supremă importanţă, cum 

ne privesc şi cum ne numesc sfinţii îngeri, cînd după moartea noastră, ajungem să 

vedem feţele lor. Aceasta trebuie să fie marea noastră grijă, pe lîngă care, toate 

grijile acestei vieţi trebuie să ne fie ca un nimic. 

Căci fie sîntem nebuni pentru lume din pricina lui Hristos, fie nebuni pentru 

Hristos din pricina lumii. O, cît de scurt este sunetul cuvîntului lumii! Dacă lumea 

ne numeşte pe noi creştinii „nebuni", apoi să ştim că lumea nu are mult de trăit şi 

deci nici cuvintele ei! Dar dacă cei cereşti şi veşnici ne vor numi pe noi „nebuni", 

apoi să ştim că acea numire este pentru noi osîndă veşnică, neştearsă în veci. 

Cei care nu cred în Dumnezeul Cel veşnic Viu, nici în viaţa veşnică, nici în 

întruparea Stăpînului Hristos, nici în învierea Lui, nici în adevărul Evangheliei, 

nici în veşnica milă şi dreptate a lui Dumnezeu, oare este de mirare că unii ca 

aceştia îi consideră nebuni pe cei care cred în ele? 

O, fie ca toţi cei care se însemnează cu Semnul Sfintei Cruci nu doar să îndure cu 

uşurinţă denumirea de „nebuni" din partea lumii de dragul lui Hristos, dar chiar să 

o primească cu bucurie şi cu mulţumire! Să săltăm şi să ne bucurăm cînd 

necredincioşii astfel ne numesc, căci acesta semn vădit este că aproape ne aflăm de 

Hristos, şi departe de necredincioşi! Să ne bucurăm şi să săltăm şi să strigăm 

mereu cu ecou puternic în urechile lumii: Da, Da! Cu adevărat nebuni pentru 

Hristos sîntem noi, şi ne bucurăm cu bucurie mare de cinstea aceasta! 

O Atotînţelepte Doamne, întăreşte-ne pe noi cu puterea Ta, ca niciodată să nu ne 

temem de necredincioasa lume, nici cînd mişeleşte ne loveşte pe noi, nici cînd 

spurcat ne insultă pe noi, pentru Sfînt Numele Tău. 

Căci numai Ţie se cuvine slava şi mulţumită înveci, Amin. 

23 Februarie 

• Pomenirea Sfîntului Sfinţitului Mucenic Policarp, Episcopul Smirnei 
Sfîntul Policarp, acest mare bărbat apostolic, s-a născut păgîn. Sfîntul loan 
Evanghelistul şi Teologul 1-a adus la Sfînta Credinţă a lui Hristos şi 1-a botezat. In 
copilăria sa, Policarp a rămas orfan şi o femeie nobilă văduvă, Calista, în urma 
unei vedenii, 1-a luat la sine şi 1-a crescut ca pe fiul ei. încă din copilărie Policarp 
era pios şi milostiv. El voia cu rîvnă să imite viaţa Sfîntului Vucol, care era pe 
atunci Episcopul Smirnei, precum şi vieţile Sfinţilor Apostoli loan şi Pavel, pe care 
îi cunoscuse şi cărora le ascultase cuvintele. Sfîntul Vucol 1-a hirotonit presbiter, 



iar înainte de a muri 1-a desemnat ca pe succesorul său la scaunul Episcopal din 

Smirna. Episcopii cei apostolici, care se strînseseră la înmormîntarea Sfîntului 

Vucol, l-au sfinţit şi pe Policarp întru episcop, încă de la început Sfîntul Policarp a 

primit de la Dumnezeu darul facerii de minuni. El a scos diavolul dintr-un rob al 

unui prinţ şi cu rugăciunile a oprit un incendiu groaznic care se pornise în cetatea 

Smirnei. Văzînd acestea, păgînii îl socoteau pe Episcopul Policarp ca pe unul 

dintre zei; căci el a făcut să vină ploaie în vreme de secetă cumplită, el vindeca 

bolile, avea darul străvederii şi al prorociei, pe lîngă multe alte daruri şi harisme 

duhovniceşti. El a suferit mucenicia în timpul împărăţiei lui Marcus Aurelius. Cu 

trei zile înaintea morţii, Sfîntul Policarp a prorocit: «în trei zile, voi fi aruncat şi 

ars în foc pentru Numele Domnului şi Dumnezeului meu lisus Hristos». Şi cu 

adevărat, cînd în a treia zi a fost apucat de soldaţi şi tîrît în faţa judecăţii, el a 

strigat: «Să fie aceasta voia Domnului şi Dumnezeului meu!». Cînd judecătorul 1- 

a sfătuit să se lepede de Hristos şi să recunoască zeii Romei, Policarp a zis: «Eu nu 

pot da ceea ce este mai bun, pe ceea ce este mai rău!». Cu deosebire evreii îl urau 

pe Sfîntul Policarp şi voiau cu tot chipul să obţină să fie ars de viu. Cînd l-au legat 

de rug, el s-a rugat lui Dumnezeu multă vreme. El era foarte bătrîn, cu pletele albe 

ca argintul şi faţa strălucitoare ca a unui înger. Cei de faţă au văzut cum limbile de 

foc îl înconjoară fără să îl atingă, înspăimîntaţi de aceasta, judecătorii cei păgîni au 

poruncit gîdelui să-1 străpungă cu săgeţi, prin limbile cele de foc. Cînd a fost 

împuns, atît de mult sînge a curs din rănile lui, încît a stins cu desăvîrşire văpaia 

focului, iar trupul lui a rămas întreg şi nears. La rugăminţile nelegiuite ale evreilor, 

judecătorul a poruncit ca trupul cel mort să fie ars după obiceiul paginilor greci. 

Astfel cei plini de toată răutatea au ars trupul mort al aceluia pe care nu au putut 

să-1 ardă pe cînd era viu. Sfîntul Sfinţit Episcop Policarp a luat mucenicia în 

Sfînta şi Marea Zi Sîmbătă a anului 167 după Hristos. 

• Pomenirea Sfîntului Cuvios Damian 

Sfîntul Damian a fost monah în Mînăstirea Esfigmenu din Sfîntul Munte Athos, şi 

contemporan şi împreună-nevoitor al slăvitului monah Cosma din Mînăstriea 

Zografu. El a dus o viaţă de aspre nevoinţe duhovniceşti pe Muntele Samaria, cel 

care se află între Esfigmenu şi Hilandar. El a adormit cu pace la anul 1280 după 

Hristos. La moartea lui, din trup a ieşit un miros de bună mireasmă, lucru care a 

durat timp de patruzeci de zile. 

Cîntare de laudă la Sfîntul Policarp 

Pe cei sfinţi ai Lui Dumnezeu îi păzeşte, 

Ca să nu piară înainte de timpul hărăzit lor, 

Ca să nu piară înainte ca ei 

Chemarea pe acest pămînt 

Să-şi împlinească. 

Sfîntul Policarp, Bătrînul şi Sfîntul 

Lui Dumnezeu, 

Cu diaconul său a călătorit 

Iar noaptea au înnoptat la un han 

Ce J-au găsit pe cale. 

Acolo Bătrînul se roagă 

In timp ce diaconul său doarme. 

£7 iată că un înger al Domnului 

înaintea Bătrînului 

Se înfăţişează. 



El îi porunceşte ca grabnic să se ridice 

Şi hanul cu grăbire să-l părăsească, 

Căci curînd hanul va fi distrus. 

Bătrînul pe diacon îl trezeşte, 

Dar diaconul, obosit, mai departe doarme. 

îngerul se înfăţişează din nou, 

Aceeaşi poruncă strigînd; 

Din nou Bătrînul pe diacon îl trezeşte, 

Dar îngreunat de somn, 

Acesta - acum se ridică, acum cade iar. 

îngerul şi a treia oară vine 

Şi a treia oară primejdia strigînd. 

Aceasta înşelare nu este, 

Vede Bătrînul, ci cu adevărat 

Vestire de la Dumnezeu. 

Sfîntul sare şi pe diacon îl apucă, 

Din han ieşind cu grăbire mare. 

Şi cum au ieşit, hanul din temelii s-a distrus, 

Iar toţi cei aflaţi înăuntru au pierit, 

Din pricini de multe fărădelegi ascunse. 

Tînărul diacon de spaimă s-a cuprins 

Pe cînd Bătrînul a stat 

In rugăciune tăcută. 

Celui Preaînalt ei mulţumită au adus 

Şi calea şi-au dus mai departe, 

Sub a stelelor lumină. 

Cugetare 

Sfîntul Policarp astfel le scrie Filipenilor despre preotul Valentin care căzuse în 

păcatul iubirii de arginţi şi care ascundea pentru sine banii cuveniţi Bisericii: „întristat 

este sufletul meu foarte din pricina lui Valentin care, fiind odată presbiter împreună cu 

noi, şi-a uitat rangul [preoţesc] cel dăruit lui de Domnul. De aceea vă rog, feriţi- vă de 

necurata zgîrcenie şi rămîneţi curaţi şi drepţi. Feriţi-vă de orice rău. Căci cel care nu 

se poate stăpîni pe sine, cum va putea învăţa pe alţii să se stăpînească? Cel care cade 

în patima iubirii de arginţi îşi întinează sufletul cu fărădelegea închinării la idoli şi se 

numără cu păgînii. 

Cine este cel care nu vede judecata lui Dumnezeu? Aşa cum Sfîntul Apostol Pavel 

ne învaţă, Au nu ştiţi că sfinţii vor judeca lumea? (I Cor. 6: 2) Cu alte cuvinte, noi 

aşa ceva nu am mai văzut niciodată printre voi, fllipenii, nici am mai auzit; căci 

printre voi a dus Binecuvîntatul şi Marele Pavel o viaţă de nevoinţe, şi despre voi 

grăieşte el cu laudă la începutul epistolei celei de el scrise către voi; către voi, care 

îl cunoşteaţi pe Dumnezeu pe cînd încă noi, Policarp, încă nu-L cunoşteam, nici 

noi şi nici locuitorii Smirnei. Fraţilor, de aceea sînt întristat foarte din pricina lui 

Valentin şi a soţiei lui. Mă rog lui Dumnezeu să le dăruiască pocăinţă. Dar voi, să 

nu-l socotiţi cape un vrăjmaş, ci povăţuiţi-l cape un frate (2 Ţes. 3: 15), 

învăţîndu-1 să se îndrepte, ca pe un fiu risipitor ce se află în suferinţă, aşa încît 

întreg trupul Bisericii să fie sănătos. 

Luare aminte 

Să luăm aminte la Stăpînul Hristos, Cel Care a stat de vorbă cu samarineanca: 

• La cum mai întîi mintea femeii se afla cu totul în înţelesul cel trupesc al 



cuvintelor rostite de El; 

• La cum Stăpînul cu blîndeţe a călăuzit mintea femeii către înţelesurile cele mai 
înalte, duhovniceşti; 

• La cum această grăire a Mîntuitorului cu samarineanca a dus la convertirea 
multora la Hristos; 

• La cum mai întîi, seminţele cuvintelor Domnului par că putrezesc în mintea cea 
trupească, dar mai tîrziu ele învie, cresc, se coc şi aduc multă roadă 
duhovnicească. 

Predică Despre lucrările Mîntuitorului Hristos 

Căci lucrurile pe care Mi le-a dat Tatăl ca să le săvîrşesc, lucrurile acestea pe care le 
fac Eu, mărturisesc despre Mine că Tatăl M-a trimis (loan 5:36). 
Fraţilor, care sînt aceste lucruri ale lui Hristos? Ele sînt lucrările Stăpînului Care 
Se întoarce din călătoria cea îndepărtată şi-Şi găseşte casa jefuită şi pustie. Ele sînt 
lucrările Doctorului Care a păşit în cel mai infestat spital al zidirii - societatea 
umană - aducînd cu Sine medicamente şi vindecînd cu putere. Mai departe, ele sînt 
lucrările Regelui Care S-a întors în ţara Lui şi a găsit-o în ruină şi sfişiată în multe 
bucăţi, iar pe locuitorii cetăţeni ca pe nişte robi în pămînt străin. Ele sînt lucrările 
Fratelui mai mare Care a călătorit pînă 

departe ca să-Şi adune fraţii mai mici care s-au depărtat ca nişte risipitori şi s-au 
sălbăticit. Ele sînt lucrările Vindecătorului, Păstorului, Eroului şi Chivernisitorului. 
Cu adevărat, nu mici sînt lucrările acestea! Omul obişnuit, înzestrat cu cea mai 
mare ştiinţă, cu toată priceperea şi cu tot curajul, nu ar putea să le săvîrşească nici 
dacă ar avea la dispoziţie trei mii de ani; el nici nu ar putea să pună început acelor 
lucrări pe care Mîntuitorul Hristos le-a săvîrşit în trei ani şi jumătate ale 
propovăduirii Sale pe pămînt. Dar nu un singur om, ci nici chiar toţi oamenii din 
toate timpurile adunaţi la un loc nu ar putea să săvîrşească lucrările lui Hristos, 
nici dacă ar avea la dispoziţie toată veşnicia. 

Dar cum a putut Mîntuitorul să săvîrşească atît de multe lucrări? El a reuşit cu 
ajutorul a cinci mari minuni: Smerenia, Cuvîntul, Fapta, Sîngele şi învierea. 
Ce mărturie aduc lucrările lui Hristos? întîi, că nu pămîntul este cel care L-a trimis 
pe El, ci Cerul; Al doilea, că nu un înger L-a trimis pe El, ci însuşi Tatăl Ceresc; Al 
treilea, că nimeni nu poate săvîrşi asemenea lucrări decît dacă este El însuşi la fel 
de mare ca Dumnezeu, la fel de înţelept ca Dumnezeu, la fel de puternic ca 
Dumnezeu, la fel de milostiv ca Dumnezeu; Da! Cu adevărat nimeni Care nu este 
El însuşi egal cu Dumnezeu! 

O, cît de neînsemnate sînt lucrurile noastre pe lîngă ale Mîntuitorului Hristos! 
Doar o fărîmă să avem din bunătatea şi rîvna lui Hristos, din hărnicia şi buna Lui 
credinţă, şi ne-am putea duce la îndeplinire lucrările noastre proprii în chip 
desăvîrşit. Dăruieşte-ne nouă acea fărîmă, O Stăpîne lisuse Hristoase, căci nici nu 
o putem afla pe ea pe acest pămînt, şi nici vrednici de ea nu sîntem! 
Căci Ţie se cuvine toată slava şi mulţumită în veci, Amin. 

24 Februarie 

• Aflarea capului Sfîntului Inaintemergător şi Botezător loan 

Sfmtul şi întrutotslăvitul Botezător loan a fost decapitat la dorinţa expresă şi la 
instigarea nelegiuitei Irodiada, soţia nelegitimă a ticălosului împărat Irod. Cînd lui 
loan i s-a tăiat capul în închisoare, Irodiada a dat poruncă ca să nu-i fie îngropat 
capul împreună cu trupul, căci nelegiuita se temea că oarecum, prorocul ar putea 
astfel învia. De aceea, ea i-a luat capul şi l-a îngropat adînc într-un loc ascuns şi 



spurcat. Dar ea avea o doamnă de 

companie, pe Ioana, care era soţia demnitarului Huza de la curtea lui Irod. Această 
bună şi cu frică de Dumnezeu Ioana nu a putut tolera ca să vadă capul Omului lui 
Dumnezeu zăcînd în necurăţie. De aceea ea 1-a dezgropat în ascuns, 1-a dus la 
Ierusalim şi 1 -a îngropat în Muntele Măslinilor. Neştiind de aceasta, cînd Regele 
Irod a auzit de minunile prea mari pe care le săvîrşeşte Mîntuitorul, s-a înfricoşat 
şi a spus: Acesta este loan Botezătorul [pe care l-am ucis] ; el s-a sculat din morţi 
şi de aceea se fac minuni prin El (Matei 14: 2). După o mare bucată de vreme, un 
proprietar bogat şi slăvit a crezut în Hristos, şi lepădînd poziţie socială şi toată 
deşertăciunea acestei lumi, s-a făcut monah luînud-şi numele de Inochentie. Ca 
monah, el s-a sălăşluit în Muntele Măslinilor, chiar la locul unde se afla îngropat 
capul Botezătorului loan. Dorind să-şi zidească o chilie, el a săpat adînc şi a 
descoperit un vas de pămînt în care se afla un cap, ce prin descoperire 
dumnezeiască a aflat că este al lui loan Botezătorul. El a cinstit cu evlavie acele 
sfinte moaşte, apoi le-a îngropal la loc acolo unde le-a găsit. Mai tîrziu, prin 
Pronia Dumnezeiască, aceste sfinte moaşte făcătoare de minuni (adică sfîntul cap 
al Botezătorului loan) au călătorit din loc în loc, cufundate în întunericul uitării, 
pînă iar au fost descoperite, în sfîrşit, sub domnia cucernicei împărătesc Teodora, 
mama lui Mihail şi soţia lui Teofil, şi pe timpul Patriarhului Ignatie, acest sfint cap 
a fost adus la Constantinopol. Multe vindecări minunate s-au lucrat la moaştele 
cinstitului cap al înaintemergătorului. Dar este important şi interesant de notat că, 
deşi în timpul vieţii înaintemergătorul nu a făcut nici o minune, loan nu a făcut 
nici o minune (loan 10: 41), totuşi, sfintele sale moaşte s-au aflat lucrătoare de 
nenumărate şi puternice minuni de-a lungul veacurilor, după strămutarea lui la 
ceruri. 

• Pomenirea Sfîntului Cuvios Erasmie 

Sfîntul Erasmie a fost monah la Mînăstirea Peşterilor din Kiev. El a moştenit o 
mare avere de la părinţii lui, pe care a cheltuit-o toată la zidirea şi împodobirea 
sfintelor biserici, şi mai cu seamă la îmbrăcarea în aur şi argint a sfintelor icoane. 
Cînd după toate acestea a sărăcit cu totul, a fost dispreţuit de toţi. Diavolul îi 
şoptea că şi-a risipit toată averea în zadar ; că în loc să o dea săracilor, el a 
cheltuit-o pe împodobirea bisericilor. Erasmie a căzut victimă acestei înşelări şi a 
început să se dispreţuiască pe sine, căzînd într-o deznădejde fără seamă, şi 
începînd să trăiască la întîmplare şi fără de rînduială. La ceasul morţii lui, fraţii s- 
au adunat în jurul lui şi au început să vorbească între dînşii despre păcatele lui de 
care el însuşi nu fusese conştient. Deodată el s-a ridicat în capul oaselor şi a zis : « 
Părinţilor şi fraţilor, aşa este, precum spuneţi, sînt păcătos şi nu am pocăinţă, dar 
priviţi, Sfîntul Antonie şi Sfîntul Teodosie au 

sosit înaintea mea, iar Maica lui Dumnezeu mi-a zis că Dumnezeu mi-a mai 
îngăduit timp de pocăinţă». Maica Domnului a mai grăit către el şi aceste cuvinte 
de întărire: «Pe săraci pururea îi aveţi cu voi pretutindeni, dar bisericile mele, nu». 
Cîntare de laudă la Sfîntul loan Botezătorul 
Să ne rugăm lui loan, 
Slăvitului Inaintemergător 
Al Domnului, 
Trîmbiţa Ziditorului, 
Robul lui Dumnezeu 
Trimis spre ajutorul oamenilor. 



Să ne rugăm lui han 

Cel înfricoşat şi sfînt, 

Caprin el Dumnezeu Cel Preaînalt 

Să se milostivească spre noi. 

De primejdii ascunse şi năprasnice 

Fereşte-nepe noi, 

Sfinte Părinte Ioane ! 

Pentru păstrarea Curată a Credinţei 

Pe acest pămînt, 

Ajută-ne nouă, 

Sfinte Părinte Ioane! 

îndestularea griului pe acest pămînt, 

Pînă la sfirştiul veacurilor 

Dăruieşte-ne-o nouă, 

Sfinte Părinte Ioane, 

Ca în fiecare snop să vedem 

In fiecare snop, 

Paşii lui Dumnezeu! 

La căderea nopţii, 

Intăreşte-ne pre noi întru nădejdea 

Răsăritului, 

Sfinte Părinte Ioane. 

O Sfinte Părinte Ioane, 

Ajută-ne nouă ca mai înainte de căderea 

Nopţii morţii noastre 

întru pocăinţă adevărată să ne îmbrăcăm, 

Şi Răsăritul înfricoşatei Judecăţi 

Cu nădejde să-l întîmpinăm. 

Cugetare 

Nu ne sînt nici învăţători buni nici prieteni buni cei care ne fac nouă întotdeauna 

după vrerile noastre. Sfintul Cuvios loan Moshu scrie despre o femeie slăvită 

dintr-o familie senatorială care a venit în pelerinaj la Locurile Sfinte. Sosind la 

Cezareea, ea a hotărît să rămînă o vreme acolo, şi s-a adresat cu următoarea 

rugăminte episcopului locului: «Dă-mi mie o femeie evlavioasă care să mă înveţe 

frica de Dumnezeu». Episcopul i-a recomandat o fecioară smerită. După o bucată 

de vreme, episcopul a întîlnit-o iar pe femeia cea slăvită şi a întrebat-o: «Cum este 

fecioara pe care ţi-am adus-o să te înveţe?» «Este bună», a răspuns femeia, «dar nu 

prea mă ajută pentru că este aşa de smerită încît mă lasă să-mi fac voia mea. Dar 

mie îmi trebuieşte cineva care să mă certe, şi să nu mă lase să fac ce poftesc». 

Atunci episcopul i-a adus o altă fecioară, cu un caracter foarte aspru, care a 

început să o certe pe femeie, numind-o bogătancă lipsită de simţire şi milostivire, 

şi aşa mai departe. După o vreme, episcopul iar a întrebat-o: «Dar această altă 

fecioară, cum se poartă ea cu tine?» «O, ea cu adevărat este de folos sufletului 

meu, înalt Preasfmţite Părinte», a răspus soţia senatorului. Şi aşa a dobîndit 

smerenia această femeie bogată şi foarte slăvită. 

Luare aminte 

Să luăm aminte la Stăpînul Hristos, Piatra de încercare: 

a închipuirii de sine celei păcătoase, a minţii pervertite a omenirii care 

prin gîndirea ei trupească şi desfrînată luptă de-a pururi contra minţii lui 



Hristos; 

a iubirii de sine celei păcătoase, a inimii pervertite a omului care, prin 

ea însăşi, nu acceptă nici iubirea lui Dumnezeu, nici pe a aproapelui; 

a voii proprii celei păcătoase, adică a voinţei pervertite a omului care, 

prin ea însăşi, pururea luptă contra voinţei lui Dumnezeu. 

Predică Despre pocăinţă şi iertarea păcatelor 

Şi să se propovăduiască în numele Său pocăinţa spre iertarea păcatelor la toate 

neamurile, începîndde la Ierusalim (Luca 24: 47). 

Aceasta este ultima învăţătură pe care Mîntuitorul a dat-o apostolilor Săi. în aceste 

cuvinte se cuprinde, precum în miezul unei nuci, toată Evanghelia 

împăcării dintre Dumnezeu şi oameni. Căci ce vrea Dumnezeu de la oameni şi ce le 

dăruieşte El lor? El caută pocăinţa lor, şi le dăruieşte iertarea păcatelor. El cere puţin 

şi dăruieşte totul. Să se pocăiască oamenii de toate păcatele şi fărădelegile lor, şi să 

înceteze a le mai face, şi vor primi totul de la Dumnezeu - nu doar ceea ce doreşte cel 

mai mult inima lor, dar încă şi pe deasupra şi mult mai mult. Cu adevărat, totul este 

făgăduit drepţilor. Drepţii vor moşteni împărăţia Cerurilor, ei vor fi fiii lui Dumnezeu, 

ei vor fi copiii luminii, copiii nemuririi, împreună-vieţuitori cu îngerii, fraţii lui 

Hristos. Drepţii viaţă vor avea din belşug, belşug de pace, de înţelepciune, de putere şi 

de bucurie. Drepţii vor avea totul, pentru că aşa li s-a făgăduit de către Dumnezeu. 

Să se pocăiască doar oamenii şi vor primi totul. Să se curăţească cerşetorul, să se 

îmbăieze şi să se îmbrace întru curăţie înaintea uşilor împărăţiei, şi imediat va fi 

primit înăuntru, iar Regele îl va întîmpina şi îl va îmbrăţişa şi îi va dărui totul, îl va lua 

să vieţuiască cu el, va mînca la masa lui, şi va avea totul, totul, totul ! 

O fraţilor, acestea nu sînt doar vorbe, acesta este adevărul cel pururea viu şi sfînt. Căci 

ştim cu siguranţă că mulţi dintre cei care s-au pocăit, bărbaţi şi femei, au primit toate 

aceste făgăduinţe. Mulţi s-au înfăţişat din cealaltă lume şi au dovedit adevărul acestor 

cuvinte, arătînd că ei trăiesc acum ca nişte fii şi fiice de împăraţi. Dar ei sînt dintre cei 

care în viaţa lor pămîntească s-au pocăit grabnic şi cu rîvnă de toată vremea. Iată, 

acesta este timpul pocăinţei noastre asemenea, dacă dorim împreună cu ei să ne 

sălăşluim şi să fim şi noi moştenitori ai împărăţiei. 

O Stăpîne Doamne lisuse Hristoase Multmilostive, ajută-ne nouă ca să ne pocăim cu 

adevărat mai înainte de sfîrşit, ca să putem vieţui pururea cu Tine, , 

Căţi Ţie se cuvine toată slava şi mulţumită în veci, Amin. 

25 Februarie 

• Pomenirea Sfîntului Tarasie, Patriarhul Constantinopolului 
Cel care a fost mai înainte pe scaunul patriarhal al Constantinopolului, Patriarhul 
Pavel, părăsind scaunul său în taină şi intrînd într-o mînăstire, a primit Sfînta şi Marea 
Schimă. în acea vreme la cîrma împărăţiei se aflau Irina şi Constantin. La sfatul lui 
Pavel a fost ales patriarh în locul lui Tarasie, în anul 

783 după Hristos. Acesta era senator şi consilier imperial, şi trecînd repede prin 
toate rangurile eclesiastice a fost uns patriarh. El era un om foarte învăţat şi foarte 
rîvnitor pentru Sfînta Credinţă Ortodoxă, şi a acceptat această înaltă chemare 
foarte cu greu, şi numai în scopul de a lupta mai bine pentru Sfînta Ortodoxie în 
lupta ei contra ereziilor, şi mai ales a defăimării sfintelor icoane (a 
iconoclasmului), în timpul lui s-a ţinut Sinodul al Şaptelea Ecumenic de la Niceea, 
în 783. La acesta erezia iconoclastă a fost dată anatemei iar cultul sfintelor icoane 
reconfirmat şi restabilit. Sfîntul Tarasie era foarte milostiv cu orfanii şi cu săracii, 
zidind pentru ei case şi îndestulîndu-i cu hrană. Iar cu puternicii Sfîntul Tarasie era 
hotărît în apărarea credinţei şi moravurilor sănătoase. Cînd împăratul Constantin a 



surghiunit-o pe Măria, soţia lui legiuită, luînd o femeie care îi era rudă şi trăind cu 

ea, căutînd şi binecuvîntarea patriarhului să se cunune cu ea, Sfîntul Tarasie nu 

numai că a refuzat să binecuvînteze această nelegiuire, ci mai întîi sfătuindu-1, iar 

apoi certîndu-l,l-a şi îndepărtat de la Sfînta împărtăşanie, înaintea morţii lui, mulţi 

dintre cei adunaţi înjur l-au auzit cum dădea răspunsuri diavolilor: „Nu sînt 

vinovat de acest păcat. Nu, nici de acela nu sînt vinovat!" Cînd limba i-a fost prea 

slabă ca să mai poată grăi, el a început a se apăra cu mîinile, alungîndu-i pe 

diavoli. După ce sfîntul său suflet a părăsit trupul, faţa lui a strălucit ca soarele. 

Acest ierarh cu adevărat mare şi sfînt a trecut la cele veşnice la anul 806 după 

Hristos. El a păstorit Biserica lui Dumnezeu timp de douăzeci şi doi de ani şi patru 

luni. 

• Pomenirea Sfîntului Cuvios Pafnutie de la Kefăla 

Acest slăvit Cuvios Pafnutie a fost contemporanul Sfîntului Antonie cel Mare. Se 

spune despre el că a purtat aceeaşi rasă timp de optzeci de ani. Sfîntul Antonie cel 

Mare îl cinstea foarte mult, şi spunea că Pafnutie este cu adevărat un ascet puternic 

să iasă la popor şi să mîntuiască sufletele. 

Cîntare de laudă lui Dumnezeu, Făcătorul zidirii 

Făcătorul, Părintele Luminii, cu Lumina încununat, Cel de negrăit şi de necuprins cu 

mintea, Ziditori destoinici Bisericii Sale a ridcat, Păstori minunaţi şi zeloşi ai turmei 

Sale. El îngăduie suferinţa, din cauza păcatelor noastre, El care este însăşi 

Milostivirea şi Bunătatea. Aşa cum pămîntul cel înţelenit, 

Cu geruri mari El îl frăgezeşte, 

Ca moale să se facă şi roadă multă să dea, 

Tot aşa elpămîntul inimilor îl înmoaie 

Cu suferinţe amare, 

Dar Mîna Lui blîndă 

Pe toţi la bine îi călăuzeşte. 

Prin întunericul păcatului, El priveşte lumina, 

Iar întunericului, după un timp hotărnicit 

Nu-i mai îngăduie să mai fie. 

Prin lacrimi şi durere El vede bucuria 

Şi sjîrşiturile oricăror începuturi, 

Căci El este începutul a toate, 

Şi pe toate El doreşte să le ducă 

La bun sfirşit. 

Cine se va împotrivi poruncilor Lui? 

Cine îl va numi slab pentru că ochilor noştri 

El Se ascunde? 

Umbra faptelor noastre ni-L ascunde privirii 

Ca şi o stîncă. 

Dar umbra va trece, iar lumea va ajunge la sfirşit, 

Iar Biserica împodobită ca o mireasă 

La cer se va ridica, 

Acolo unde Soarele Dreptăţii 

Nu apune niciodată 

Şi unde El cu Biserica Sa 

Ca şi cu o porfir ă scumpă 

Se va îmbrăca. 

Cugetare 



Creştinul este asemenea unei fecioare logodite cu mire. Aşa cum fecioara nu 
gîndeşte zi şi noapte decît la mirele ei, aşa Creştinul nu cugetă zi şi noapte decît la 
Hristos. Chiar dacă logodnicul ei este peste zece dealuri, pentru ea este totuna, ea 
se poartă ca şi cînd el ar fi de faţă, lîngă ea şi cu ea. Ea gîndeşte numai la el, în 
gînd şi cu glas îi cîntă lui, vorbeşte cu ceilalţi doar despre el, visează doar la el, 
doar lui îi pregăteşte daruri. Asemenea şi creştinul cu Hristos. Aşa cum fecioara 
cea logodită ştie că mai întîi trebuie să se despartă de casa ei în care s-a născut 
pentru a se întîlni şi a se uni cu logodnicul ei, aşa Creştinul ştie că nici el nu se 
poate uni deplin cu Hristos pînă cînd nu se va despărţi prin moarte de trupul lui, 
adică de casa lui cea trupească în care a locuit şi a crescut sufletul de la naştere, 
încă de la zămislirea lui. 
Luare aminte 

Să luăm aminte la Săpînul Hristos, Cel care a şezut în corabie, învăţînd poporul 
adunat la ţărm: Şi iarăşi a început lisus să înveţe, lîngă mare, şi s-a adunat la El 
mulţime foarte multă, încît El a intrat în corabie şi şedea pe mare, iar toată mulţimea 
era lîngă mare, pe uscat (Marcu 4: 1): 

• La cum s-a adunat în jurul Lui să-L asculte o mulţime atît de mare de oameni, 
încît El a fost nevoit să intre în corabie, spre a-L putea vedea şi auzi toţi; 

• La cum i-a învăţat El în parabolele despre semănător şi despre sămînţa aruncată 
în pămînt, adică prin comparaţii şi exemple care se repetă de atunci încoace zi şi 
noapte pe pămînt, şi se vor repeta pînă la sfîrşitul lumii; 

• La cum învaţă El mulţimile, nu prin cuvinte neobişnuite şi exemple rare, ci prin 
unele simple care au fost cu omul încă de la începutul timpului, şi care vor rămîne 
cu el pînă la sfîrşitul lui. 

Predică Despre descoperirea tuturor tainelor oamenilor 

Căci nu e nimic ascuns ca să nu se dea pe faţă (Marcu 4: 22). 

Toate lucrările tainice ale oamenilor se vor da pe faţă într-o zi. Nici una dintre 

tainele, gîndurile şi faptele omului nu se poate ţine ascunsă. Evreii au crezut că vor 

putea ţine secret faptul că au ucis atît de mulţi proroci ai lui Dumnezeu de-a lungul 

timpurilor, şi că sîngele de ei vărsat în contra lui Hristos nu-1 vor vedea nici 

Dumnezeu nici oamenii. Şi cu toate acestea, ceea ce ei au crezut că se ţine ascuns, 

s-a făcut de poveste atît în cer, cît şi printre toţi locuitorii pămîntului, de-a lungul a 

mii de ai, pînă în zilele noastre. 

Iuda a crezut că ţine ascună vînzarea lui de către faţa Stăpînului, dar Stăpînul i-a 

văzut-o pe ea, şi i-a spus-o în faţă: Iar lisus i-a zis: Iuda, cu o sărutare vinzi pe 

Fiul Omului (Luca 22: 48)? 

Stăpînul a văzut şi inimile fariseilor şi le-a citit gîndurile: Pentru ce cugetaţi rele 

în inimile voastre (Matei 9: 4)? Oare ce lucruri, oare ce fapte, oare ce întîmplări 

din lumea aceasta vor putea fi vreodată ascunse de la Faţa Celui Care vede şi dă la 

iveală chiar şi cele mai tainice şi mai adînci gînduri din inimile oamenilor? 

Căci nu e nimic ascuns ca să nu se dea pe faţă. De aceea să umblăm cu frică; căci 

aceasta se face spre bucuria noastră. Să trăim cu frică - căci toate faptele noastre 

ascunse şi păcătoase, toate poftele noastre cele necurate, şi toate 

acele gînduri ale noastre încă şi mai necurate se vor aduce într-o zi la lumină. Să ne 

bucurăm - căci tot binele pe care l-am făcut, sau l-am dorit sau l-am gîndit în ascuns, 

va fi adus odată şi odată la lumină. El nu este dat acum pe faţă, în ochii oamenilor, dar 

va fi dat atunci pe faţă, în ochii şi ai oamenilor şi ai îngerilor. Cu cît va fi mai mare 

spaima păcătoşilor, cu atît şi mai mare va fi bucuria drepţilor. 



O Doamne lubitorule de oameni, iartă-ne nouă păcatele noastre şi dă-ne să plîngem 
pentru ele şi ne curăţim de ele în această viaţă, şi nu le da pe faţă spre pieirea noastră 
şi spre plîngerea Sfinţilor Tăi îngeri. 
Căci numai Ţie se cuvine slava şi mulţumită în veci, Amin. 

26 Februarie 

• Pomenirea Sfîntului Porfirie, Episcopul Gâzei 

Acest mare şi slăvit arhipăstor s-a născut din părinţi bogaţi, în cetatea Tesalonicului. 
De la naştere şi pînă la vîrsta de douăzeci şi cinci de ani Porfirie a locuit la Tesalonic. 
După aceea, luîndu-şi îngăduinţă şi rămas bun de la părinţi, el a lepădat toată grija şi 
viaţa lumească şi s-a retras în pustia Egiptului. Călăuzit de un părinte încercat, tînărul 
Porfirie a fost tuns monah şi a rămas acolo timp de cinci ani. Apoi a mers în pelerinaj 
la Ţara Sfîntă împreună cu monahul Marcu, un frate credincios. In apropiere de 
Ierusalim, el a dus o viaţă de nevoinţe ascetice şi duhovniceşti într-o peşteră, timp de 
încă cinci ani. Dar după aceea picioarele lui Porfirie s-au îmbolnăvit, şi el nu mai 
putea să meargă. Dar cu toate acestea, tîrîndu-se pe genunchi, el continua să meargă la 
Sfintele Slujbe ale Bisericii, într-o noapte Mîntuitorul Hristos S-a înfăţişat lui în 
vedenie, vindecîndu-1 desăvîrşit de boala lui de picioare şi făcîndu-1 întreg sănătos. 
Cînd a fost înălţat episcop al Gâzei, Porfirie a luat această cruce cu o inimă grea, căci 
în Gaza el a aflat doar două sute şi optzeci de creştini. Toţi ceilalţi locuitori erau nişte 
fanatici închinători la idoli. Doar prin marea sa credinţă şi răbdare a reuşit Sfîntul 
Porfirie să-i convertească pe locuitorii Gâzei la Credinţa în Hristos. El a călătorit 
personal la Constantinopol ca să-1 vadă pe împăratul Arcadie şi pe Sfîntul Patriarh 
loan Gură de Aur, şi ca să le ceară sprijinul în această luptă inegală cu închinătorii la 
idoli. El a găsit la aceştia sprijinul pe care îl căuta. Templele păgîne au fost închise, 
idolii distruşi, şi Sfîntul Porfirie a purces la zidirea unei minunate biserici, împodobită 
cu 

treizeci de stîlpi de marmură, împărăteasa Eudoxia mai ales a ajutat la zidirea 
acestei biserici. Sfîntul Porfirie a trăit destui ani încît să vadă întreaga cetate a 
Gâzei întoarsă la credinţa în Hristos, dar aceasta a fost numai după mari lupte, 
suferinţe, şi lacrimi de durere înălţate către Dumnezeu. Sfîntul Porfirie a adormit 
cu pace la anul 421 după Hristos. El a fost făcător de minuni atît în timpul vieţii cît 
şi după moarte. Sfintele sale moaşte se află şi astăzi în Gaza. 

• Pomenirea Sfîntului Mucenic loan Zidarul (Calfa) 

Acest sfînt s-a născut în Galata lîngă Constantinopol. De meserie el era zidar 

(calfă înseamnă zidar în limba greacă). Din cauza credinţei lui în Hristos şi a 

mărturisirii ei înflăcărate, loan i-a jignit pe turci, care au început să facă presiuni 

asupra lui ca să treacă la islam. „Nu-L voi trăda niciodată pe dulcele meu lisus," a 

răspuns loan fără să se teamă: „în El cred, Lui îi slujesc, pe El îl mărturisesc." 

După schingiuiri care nu se pot povesti, turcii l-au decapitat în ziua de 26 

februarie a anului 1575, la Constantinopol. El a primit astfel cu cinste mucenicia 

pentru Hristos şi s-a strămutat la locaşurile cele cereşti. 

Cîntare de laudă la Sfîntul Porfirie, Pe care Mântuitorul de paralizie 

1-a vindecat 

Monahul Marcu pe Porfirie îl întreabă: 

Olog erai ieri, sfinţite părinte, 

Pe genunchii tăi tu către biserică te tîrîiai. 

Cu mine de mînă aşa ai fost, 

Iar astăzi, Iată! eşti vindecat! 

Noaptea bolnav ai petrecut-o, 



Şi iată zorii te-au găsit sănătos! 

Atît de fulgerător, cine te-a vindecat? 

Al alesului doctor nume 

Spune-mi-l şi mie degrabă! 

Către Marcu Porfirie astfel grăi: 

Vindecătorul meu Ziditorul meu este, 

Ier ipe Golgota, eu de durere am adormit, 

învins de suferinţă. 

Ca şi cînd aş fi fost de faţă, 

Atunci în vis cu ochii mei am văzut 

Pe Stăpînul meu pironit pe Cruce, 

Iar pe cealaltă, pe bunul tîlhar. 

Văzîndu-L, am strigat!: 

O Stăpîne şi Doamne, 

Pomeneşte-mă, 

Pomeneşte-mă şi pe mine 

Intru împărăţia Ta! - 

Stăpînul Cel Bun către tîlharul a grăit: 

Coboară şi vindecă trupul lui, 

Aşa cum şi Eu pe al tău suflet 

L-am vindecat. 

Grabnic bunul tîlhar a coborît de pe cruce, 

M-a îmbrăţişat, m-a sărutat, şi m-a ridicat, 

Zicîndu-mi: De Mîntuitorul nostru, apropie-te! 

în acea clipă Mîntuitorul şi El 

A pogorît de pe Cruce, 

A ridicat-o, şi pe umerii mei 

O a aşezat. 

Primeşte acest sjînt lemn, mi-a zis, 

Şi pentru mîntuirea cea veşnică, 

Poartă-l pe el. 

De îndată ce eu, cu mîinile mele, 

Sfînta Cruce o am apucat, 

Tot atunci eu drept pe picioarele mele am stat, 

Şi cu desăvîrşire sănătos m-am făcut. 

Slavă în veac Ziditorului, Domnului meu! 

Slavă în veac lui Hristos, Mîntuitorul meu! 

Cugetare 

Sfîntul loan Gură de Aur astfel scrie împotriva celor care fac tulburare în biserică 

în timpul Sfintelor Slujbe şi care părăsesc biserica mai înainte de încheierea Sfintei 

şi Dumnezeieştii Liturghii. „Unii nu se apropie de Sfintele Taine cu frică şi cu 

cutremur, ci cu înghesuială şi cu tulburare, împingîndu-se unii pe alţii, roşii de 

mînie, cu strigări şi cu ceartă, plini de toată tulburarea! Despre acestea eu ades v- 

am grăit vouă şi nu voi înceta niciodată a grăi. Oare nu vedeţi cu cîtă rînduială se 

comportă paginii la Jocurile lor Olimpice atunci cînd trece prin arenă Maestrul 

jocurilor, purtînd pe cap cunună, îmbrăcat în toga lui strălucitoare, şi ţinînd în 

mîini toiagul său? Cîtă tăcere şi ordine strictă se face arunci la porunca şi strigarea 

Heraldului, celui care umblă înaintea lui? Oare nu este un lucru obscen acesta care 

se petrece aici?! Adică, acolo unde petrece diavolul, să fie atîta linişte şi ordine, şi 



aci, unde însuşi Stăpînul Hristos 

ne cheamă la Sine, să fie atîta strigare şi tulbruare? Pe stadion să domnească 
rînduiala, iar în Biserică, gălăgia? Pe mare să domnească liniştea şi pacea, iar la 
liman, furtuna! Cînd sînteţi invitaţi la un ospăţ, oare nu rămîneţi pe loc, nepărăsind 
masa, chiar dacă v-aţi şi săturat înaintea celorlalţi? Dar iată aici Ospăţul cel 
Dumnezeiesc este, prezidat de însuşi Hristos, şi în timp ce Sfinţiţii Preoţi încă 
slujesc la el, voi îndrăzniţi să-1 părăsiţi, ieşind afară din mijlocul lui? Dar oare 
cum credeţi că vi se va ierta aceasta vreodată? Cum oare v-aţi putea vreodată 
îndreptăţi? Iuda, după ce a primit Sfînta împărtăşire la Cina cea de Taină în acea 
ultimă noapte, a ieşit afară grăbit în timp ce ceilalţi încă mîncau la masă. Iată al cui 
exemplu îl urmează cei care grăbesc să plece înaintea binecuvîntărilor de la sfîrşit! 
(Din Predica Sfintului loan Gură de Aur la Praznicul Botezului Domnului.) 
Luare aminte 

Să luăm aminte la Stăpînul Hristos Care Se afla în corabie cu ucenicii Săi: Şi iată, 
furtună mare s-a ridicat pe mare, încît corabia se acoperea de valuri; iar El 
dormea (Matei 8: 24): 

• La cum furtuna s-a ridicat în timp ce El dormea; 

• La cum ucenicii înspăimîntaţi L-au deşteptat, alergînd la ajutorul Lui; 

• La cum Stăpînul i-a mustrat pe ucenici pentru puţina lor credinţă şi a certat 
marea şi vînturile şi le-a potolit astfel desăvîrşit; 

• La cum nu trebuie să-mi fie frică nici mie de nici o furtună de pe marea acestei 
vieţi dacă îl ţin pe Dumnezeu în inimă ca şi pe o cîrmă a vieţii mele. 

Predică Despre milostenia cea lăuntrică 

Daţi mai întîi milostenie cele ce sînt înlăuntrul vostru şi, iată, toate vă vor fi 
curate (Luca 11:41). 

Curăţenia cea din afară îi sade bine omului. Dar aceasta este o curăţenie mai mică. 
Curăţenia lăuntrică este incomparabil mai importantă decît cea trupească. Aceasta 
este cea mai mare curăţenie. Un blid este mult mai folositor cînd este curat şi 
strălucitor în interior, chiar dacă exteriorul este plin cu funingine. Dar cînd cînd el 
e strălucitor pe dinafară, dar plin de murdărie în interior cine va îndrăzni să 
mănînce sau să bea oare de acolo? în lume se află nenumărate exemple de 
curăţenii şi de învăţători care sînt mai mult ai trupului decît ai sufletului. 
Căci iată, fraţilor, cum învăţătorul nostru, adevăratul şi marele nostru Model de 
curăţenie, pune această curăţenie mai mare pe seama milostivirii celei lăuntrice. 
Milostenia inimii, cea făcută din inimă, este cea care spală sufletul omului. 
Milostenia făcută din inimă este cea care curăţeşte inima omului. Milostenia făcută 
din suflet este cea care curăţeşte sufletul omului. Milostenia făcută întru toată 
cunoştinţa şi cu toată mintea este cea care curăţeşte mintea şi cugetul omului, într- 
un cuvînt, milostenia cea lăuntrică este cea care curăţeşte întreg omul. Dacă 
milostenia vine doar din mînă, ea nu curăţeşte nici mîna, şi cu atît mai puţin inima, 
sufletul şi mintea omului. Milostenia cea făcută cu mîna este indispensabilă, dar ea 
îl curăţeşte pe omul care o face doar atunci cînd cu mîna este unită şi inima. Mai 
există şi alte feluri de milostenie, pe lîngă cea făcută cu mîna. Rugăciunea 
fierbinte pentru celălalt, este un fel al milosteniei lăuntrice, şi de asemenea durerea 
inimii pentru suferinţa umană, sau bucuria cea mare la vederea bucuriei celuilalt. 
Aceasta este milostenia cea din inimă, care curăţeşte şi inima, şi sufletul şi mintea, 
şi trupul. 
O Atotmilostive şi Atotcurate Stăpîne, ajută-ne nouă să ne dobîndim curăţenia cea 



mai mare, prin milostenia cea adevărată a inimii. 
Căci Ţie se cuvine slava şi mulţumită în veci, Amin. 

27 Februarie 

• Pomenirea Sfîntului Cuvios Procopie Decapolitul 

Acest sfint se trăgea din părţile Decapolei, cele Zece Cetăţi din jurul Mării 
Galileii, din care pricină s-a numit Decapolitul. In tinereţe el s-a dăruit vieţii de 
nevoinţe ascetice, împlinind toate cele care se cer pentru curăţirea inimii şi 
ridicarea sufletului către Dumnezeu. Cînd au început persecuţiile contra icoanelor, 
pornite de răul împărat Leon Isaurul, Procopie s-a ridicat în apărarea icoanelor, 
arătînd că ea nu este nicidecum idolatrie ; căci creştinii ştiu că închinîndu-se 
sfintelor icoane ei nu se închină materiei din care sînt făcute ele, ci mai curînd 
Persoanelor zugrăvite pe ele ; care sînt ale Sfintei Treimi, ale sfinţilor îngeri, sau 
ale oamenilor care s-au învrednicit de sfinţenie. Din această cauză Procopie a fost 
arestat, torturat cu sălbăticie, biciuit şi sfîşiat cu perii de fier. Cînd necuratul 
împărat Leon a fost asasinat (căci sufletul lui pierise şi mai înainte de aceasta), s-a 
înfăptuit şi restabilirea cultului icoanelor în sfintele biserici, iar Procopie s-a întors 
la mînăstirea lui, unde a petrecut cu pace 

cealaltă vreme a vieţii, în vîrstă înaintată ajungînd, el s-a strămutat la locaşurile 
cereşti, unde se bucură de vederea feţelor îngerilor şi sfinţilor, ale căror icoane cu 
dragoste le-a cinstit pe pămînt. Sfîntul Procopie a adormit cu pace în veacul al IX- 
lea. 

• Pomenirea Sfîntului Cuvios Talaleu 

Sfîntul Talaleu a fost un mare nevoitor sirian. La început el a vieţuit în Mînăstirea 
Sfîntului Sava cel Sfinţit de lîngă Ierusalim, dar mai apoi el s-a sălăşluit într-un 
cimitir păgînesc, binecunoscut pentru bîntuirile diavoleşti care se petreceau acolo, 
şi pentru alte lucruri înfricoşătoare. Spre a-şi dobîndi frica cea sfintă prin credinţa 
în Dumnezeu, Talaleu s-a sălăşluit în acest cimitir, unde timp de mulţi ani zi şi 
noapte a îndurat nenumărate atacuri şi loviri ale duhurilor necurate. Datorită marii 
sale credinţe şi iubiri faţă de Dumnezeu, El i-a dăruit lui Talaleu harul facerii de 
minuni, prin care mult i-a folosit pe bolnavi şi pe cei aflaţi în suferinţă. Sfîntul 
Talaleu s-a sălăşluit în împărăţia Cerurilor pe la anul 460 după Hristos. 

• Pomenirea Sfîntului Cuvios Tit din Lavra Peşterilor Kievene 

Acest Tit a fost presbiter şi a avut o dragoste creştinească sinceră pentru diaconul 
Evagrie, aşa cum are un frate pentru fratele lui. Dar pe cît se cinsteau ei de mult la 
început, pe atît au ajuns să se urască, chiar de moarte, din cauza urii semănate de 
diavolul. Atît de mult se urau, că atunci cînd unul cădea biserica, celălalt se 
întorcea cu spatele şi ieşea afară. Cu toate acestea Tit a încercat de multe ori să se 
împace cu vrăjmaşul său, dar în zadar, vrăjmaşul nu voia să asculte. Tit după aceea 
s-a îmbolnăvit, şi toată lumea credea că va muri. El i-a rugat pe fraţi să-1 cheme pe 
Evagrie la el, pentru a se putea împăca înaintea morţii. Ei l-au tras cu sila pe 
Evagrie la căpătîiul muribundului, dar Evagrie s-a smuls din mîinile lor şi a fugit, 
strigînd că nu- 1 va ierta pe Tit nici în această viaţă, nici în cealaltă. Cum a rostit 
aceste cuvinte, a şi căzut jos şi a murit. Tit atunci s-a ridicat din pat sănătos, 
povestind fraţilor cum a văzut că diavolii cei negri au fugit de la el cînd 1 -a iertat 
pe Evagrie, şi cum ei au năvălit asupra lui Evagrie cînd au auzit cuvintele lui; şi 
cum, după ce au fugit diavolii de la el, l-au înconjurat sfinţii îngeri. Cuviosul Tit a 
adormit cu pace la anul 1190 după Hristos. 

• Pomenirea Sfîntului Cuvios Ştefan 



La început Ştefan a fost funcţionar imperial al împăratului Mauriciu. El însă mai apoi 

a demisionat din toate funcţiile sale înalte la palat şi, mînat de dragostea lui 

Dumnezeu, a finanţat zidirea unui aşezămînt caritabil pentru bătrînii din 

Constantinopol. El a adormit cu pace la anul 614 după Hristos. 

• Pomenirea Sfîntului Mucenic Iulian 

Acest Sfint Iulian a fost un om care suferea atît de mult de gută, încît nu putea nici să 

meargă, nici să se ţină pe picioare. De aceea, cînd pentru credinţa lui în Hristos a fost 

chemat în faţa judecăţii paginilor împăraţi, el a fost dus acolo pe targa. El a fost ars de 

viu pe rug în Alexandria, împreună cu ucenicul său Cronion, în timpul împăratului 

Decius. 

Cîntare de laudă la virtutea iertării 

Ca Dumnezeu să ne ierte greşelile noastre, 

Să le iertăm şi noi greşiţilor noştri, 

Căci trecători sîntem noi pe acest pămînt. 

în zadar lungim ale noastre postiri şi rugăciuni, 

Dacă în suflete nu purtăm iertarea şi milostivirea 

Către oameni. 

Dumnezeu este adevăratul Doctor al sufletelor noastre, 

Iar păcatele noastre sînt ca o lepră. 

Pe cine vindecă, Dumnezeu şi proslăveşte. 

Dumnezeu răsplăteşte cu mila 

Orice milă pe care o arătăm faţă de oameni. 

Piere desăvîrşit acela care răspunde la rău cu rău. 

Căci puroiul pe puroi nu poate să-l vindece, 

Nici poate întunericul lumina întunecimea temniţei. 

Ci balsamul cel curat poate în adevăr 

Ranapuroindă să o vindece 

Iar pe întunericul temniţei 

Doar lumina îl poate împrăştia. 

Celor grav răniţi milostivirea le este ca un balsam, 

Ca o torţă luminoasă, de care toţi se bucură. 

Dar nebunul zice: de milă nu am nevoie! 

Şi chiar după milă strigă 

Atunci cînd este înecat de mizerie. 

Oamenii toţi se scaldă 

In milostivirea lui Dumnezeu, 

Milostivirea lui Dumnezeu este aceea 

Care ne ţine în viaţă. 

Dacă vrem ca Dumnezeu să ne ierte greşelile noastre, 

Să iertăm şi noi greşiţilor noştri, 

Căci trecători sîntem noi 

Pe acestpămînt. 

Cugetare 

De cîte ori ne aflăm în afara harului lui Dumnezeu, în afară de noi înşine ne aflăm; 

căci omul de sub Har şi omul din afara Harului sînt tot aşa cum este omul sănătos 

la minte, faţă de nebun. Starea omului în care se află Duhul lui Dumnezeu, trebuie 

să fie starea naturală a omului, şi este chiar starea în care este chemat să se afle 

omul în toată viaţa lui. Lipsa Harului din om îl face pe acesta să fie cu adevărat 

foarte bolnav, aşa cum este omul care şi-a pierdut minţile faţă de cel sănătos. Doar 

omul binecuvîntat cu sălăşluirea Harului întru dînsul se află în starea lui naturală, 



starea, adică, a omului care este călăuzit în viaţă după Dumnezeu, al Cărui Har se 
sălăşluieşte în acel om. Sfîntul Simeon Noul Teolog zice: «O lampă, chiar dacă se 
umple cu ulei şi i se pune fitil, rămîne în întuneric desăvîrşit dacă nu se şi aprinde 
de la un foc. Aşa este şi cu sufletul: în aparenţă, el poate fi împodobit cu toată 
fapta cea bună, dar în realitate, dacă nu are aprinsă în el lumina Harului Duhului 
Sfînt, el este stins şi întunecat» (Omilia 59). Aşa cum spune şi Marele Apostol 
Pavel: Dar prin harul lui Dumnezeu sînt ceea ce sînt (I Cor. 15 :10). 
Dar a fi lipsit de Harul lui Dumnezeu înseamnă a fi înstrăinat cu totul de El, şi 
înstrăinat cu totul de propria ta fire omenească, de propria ta persoană. Căci firea 
noastră, persoana noastră umană, îşi confirmă esenţa ei proprie doar în apropiere 
faţă de Dumnezeu şi prin Dumnezeu. De aceea trebuie să-i privim pe păcătoşi ca 
pe cei mai nenorociţi dintre bolnavi: ei sînt ca nişte umbre slabe, lipsite de 
substanţă şi de raţiune. 
Luare aminte 

Să luăm aminte la Vita Care este Stăpînul Hristos: Eu sînt vita cea adevărată (loan 15 
:1): 

• La Viţa din care au răsărit multe mlădiţe roditoare, adică mulţimea sfinţilor; 

• La Viţa Care, prin seva Ei, adică Scump Sîngele Mîntuitorului, adapă şi hrăneşte 
toate mlădiţele Sale; 

• La Viţa din Care a răsărit mlada Sfintei Biserici, întinzîndu-se pe pămînt, şi în cer; 

• La Viţa din Care nici eu nu trebuie să mă rup, dacă voiesc să am viaţă. 
Predică Despre Acela Care are putere să-Şi învieze trupul 

Dărîmaţi templul acesta şi în trei zile îl voi ridica (loan 2: 19). 

Aici Mîntuitorul vorbeşte despre templul Trupului Său. Dărîmaţi acest templu şi în 

trei zile îl voi ridica! Aşa grăieşte Acela Care îşi cunoaşte puterea şi Care, potrivit 

acestei puteri, îşi împlineşte cuvîntul! Căci trupul Lui a fost dărîmat, adică sfarîmat, 

împuns, îngropat în pămînt şi acoperit cu întuneric timp de trei zile. Iar în a treia zi, El 

1-a înviat. L-a ridicat nu doar din mormînt, pe pămînt, ci şi de la pămînt, la cer. Astfel, 

El a grăit cuvîntul, şi cuvîntul Lui l-a împlinit cu fapta. 

Dumnezeu le-a dat aşa semn evreilor, căci ei îi ceruseră semn. Şi cînd le-a dat semnul, 

semn cum nici mai fusese vreodată dat între ei, şi cum numai El putea să dea, ei nu L- 

au crezut, ci plini de necurată spaimă şi de toată răutatea, au şi mituit gărzile ce 

păziseră pe Golgota ca să jure fals şi să mintă cum că această minune nu s-a întîmplat, 

cum că ucenicii l-au furat trupul mort din peşteră! 

Căci nici un semn nu le este de folos celor care nu vor să creadă. Evreii văzuseră cu 

ochii lor mulţimea minunilor lui Hristos, şi totuşi nu au vrut să creadă, ba se mai şi 

îndreptăţeau pe ei şi necredinţa lor zicînd că El face aceste minuni cu ajutorul 

diavolului: Dar fariseii ziceau: Cu domnul demonilor scoate pe demoni (Matei 9 : 

34). Oricine nu voieşte să creadă în bunătate nu va crede şi de ar vedea nenumărate 

semne pogorîndu-se din cer. Căci inima plină de răutate este mai nesimţită decît 

piatra. Mintea cea întunecată de păcat nu se poate lumina nici cu toată lumina 

cerurilor, care este mai luminoasă decît o mie de sori. 

Dar cînd omul cu ajutorul lui Dumnezeu alungă răul din inima lui şi îşi curăţeşte 

mintea de întunericul păcatului, atunci vede nenumărate semne pe care Dumnezeu 

le dă celor care vor să creadă, să vadă, şi să creadă. 

O, fraţilor, să nu păcătuim împotriva milostivirii lui Dumnezeu, şi să nu cădem 

pradă uşoară răutăţii evreilor! O, fraţilor, toate semnele deja s-au dat, şi ele toate 

strălucesc precum stelele de pe tăria cerului, luminîndu-i pe toţi cei care au o 

inimă bună şi o minte care judecă drept. 



O Lucrătorule de Minuni Doamne, Ţie se cuvine slava şi mulţumită în veci, Amin. 

28 Februarie 

• Pomenirea Sfîntului Sfinţit Mucenic Proterie 

Acest sfînt a fost presbiter în Alexandria în timpul în care ereticul Dioscor se afla 
pe scanunul patriarhal al cetăţii. Dioscor a fost unul din începătorii şi propagatorii 
ereziei monofizite, care învăţa în chip mincinos ca se află doar o singură natură în 
Mîntuitorul Hristos, cea omenească, iar nu două: şi omenească şi dumnezeiească. 
Acela a fost timpul cînd pe tronul imperial se aflau Marchian şi Pulheria. Acest 
sfînt şi credincios bărbat Proterie a stat împotriva lui Dioscor, drept petntru care a 
îndurat multe ticăloşii din partea lui. în Sinodul al Patrulea Ecumenic de la 
Calcedon (anul 451) a fost dată anatemei erezia monofizită, împreună cu cei care 
au născocit-o, şi s-a hotărît şi scoaterea din scaun a lui Dioscor şi alungarea lui în 
exil. Proterie, bărbatul cel drept-credincios şi adevărat următor lui Hristos, a fost 
ridicat patriarh în locul lui. Cu toate acestea partida lui Dioscor care rămăsese în 
Alexandria nu înceta să facă tulburare de moarte în cetate, în timpul unei încăierări 
sîngeroase, Proterie a părăsit cetatea cu intenţia de a rămîne departe de ea o vreme. 
Pe drum, i-a apărut înainte prorocul Isaia, în vedenie, şi i-a zis: „întoarce-te în 
cetate, căci te aştept să te iau." Proterie s-a întors la Alexandria şi a intrat în 
biserică. Auzind aceasta, ereticii ucigaşi au năvălit în biserică, l-au înşfăcat pe 
patriarh şi l-au înjunghiat cu cuţite, încă alţi şase creştini au fost înjunghiaţi tot 
atunci, împreună cu dînsul. Astfel Proterie, minunatul păstor al turmei lui Hristos, 
a luat cununa muceniciei pentru apărarea adevărului Ortodoxiei la anul 457 după 
Hristos. 

• Pomenirea Sfîntului Vasile Mărturisitorul 

Sfmtul acesta Vasile a fost însoţitorul şi împreună-pătimitor cu Sfîntul Procopie 
Decapolitul. Sfîntul Vasile a stat alături de învăţătorul său, Sfîntul Procopie, atît în 
timpuri de pace cît şi în timpuri de prigoană. El a suferit nenumărate chinuri de la 
inconoclaşti, iar cînd iconoclaştii au fost învinşi, Sfîntul Vasile, prin Purtarea de 
Grijă a lui Dumnezeu, s-a întors împreună cu Sfîntul Procopie la mînăstirea lui, 
unde în post, rugăciune şi aspre nevoinţe a petrecut cealaltă parte a vieţii lui, care a 
fost una îndelungată. El a adormit cu pace la anul 747 după Hristos. 

• Pomenirea Sfîntului Sfinţit Mucenic Nestorie 

Sfîntul Nestorie a fost episcop în cetatea Magydos din Pamfilia. El se distingea 
printr-o mare blîndeţe. în timpul împărăţiei lui Decius el a fost adus la judecată şi 
torturat cu cruzime din pricina credinţei lui în Hristos. înaintea morţii lui, el a 
văzut în vedenie un miel de jertfă, pe care 1-a interpretat ca semn al jertfei lui 
apropiate. El a fost torturat de eparhul Publius, iar la sfîrşit răstignit în Perga, 
capitala provinciei Pamfilia. Aceasta a fost în anul 250 după Hristos. 

• Pomenirea Sfîntului Cuvios Nicolae cel Nebun pentru Hristos, din oraşul Pskov 
Sfîntul acesta Nicolae a vieţuit ca nebun pentru Hristos în oraşul Pskov, în timpul 
domniei Ţarului Ivan cel Groaznic. El s-a săvîrşit în ziua de 28 februarie a anului 
1576 după Hristos. 

Cîntare de laudă la dubla natură a Mîntuitorului Hristos 

Două naturi în Domnul se întrunesc, Pe care El nu le mai separă niciodată: Natura 

dumnezeiască, Şi natura omenească. In Mîntuitorul Hristos Dumnezeu şi Omul sînt 

nedespărţiţi, Intr-o singură Persoană. Dumnezeu şi Om, 

Nemicşorat, nici ca Dumnezeu, 

Nici ca Om. 



Dumnezeu-Om şi Mîntuitor, 

Pe cele despărţite, 

El în Persoana Lui 

Le-a unit, 

El, Tîlcuitorul tainelor celor de nepătruns, 

El, întemeietorul împărăţiei sfinţilor. 

El ca Dumnezeu 

Cel mai aproape de om a venit. 

El timpul sus l-a înălţat, 

Iar veşnicia pe pămînt a coborît-o. 

A Sfintei Treimi trîmbiţă 

Hristos este. 

A celor două naturi taină, 

Stăpînul Hristos este. 

Dumnezeul Cel adevărat 

Om adevărat S-a făcut. 

Intru cele de sus a rămas 

Şi pe pămînt a coborît. 

Nici a căzut, 

Nici S-a poticnit, 

Ci în trup S-a îmbrăcat. 

Aceasta este iubirea cea curată şi sfîntă, 

Iubirea cea veşnică, 

Veşnic aceeaşi: 

El pe uriaş l-a ridicat 

Cu degetul Său mic, 

Si acesta lucru de neînţeles 

Pentru noi este. 

Cugetare 

Nebunii pentru Hristos au ca trăsătură dominantă un nemaipomenit curaj. 

Cuviosul Nicolae alerga pe străzile Pskovului prefăcîndu-se nebun, dar mustrîndu- 

i pe oameni pentru păcatele lor ascunse şi prorocind ceea ce avea să li se întîmple. 

Cînd Ivan cel Groaznic a intrat în Pskov, tot oraşul a fost cuprins de spaima 

cumplitului ţar. Ca semn de bun venit ţarului, locuitorii oraşului au pus la porţile 

caselor lor pîine şi sare, dar ei înşişi au stat ascunşi înăuntru. Cînd primarul 

oraşului l-a întîmpinat pe ţar în faţa bisericii, ţinînd pe mîini un taler 

pe care se aflau pîine şi sare, ţarul a lovit talerul cu mîna iar pîinea şi sarea s-au 

răspîndit pe jos. în acel moment în faţa Ţarului a apărut Cuviosul Nicolae, 

îmbrăcat într-o cămaşă lungă şi încins cu o sfoară, ţopăind precum un copil în jurul 

unui băţ, şi a strigat: „Ivanuşca, Ivanuşca, pîine şi sare să mănînci, iar nu trupuri şi 

sînge de oameni!" Garda ţarului s-a repezit să-1 prindă pe Cuviosul Nicolae, dar el 

fugit şi a scăpat, ascunzîndu-se. Ţarul s-a interesat mai apoi de Cuviosul Nicolae, 

şi aflînd cine este şi unde locuieşte, l-a vizitat la locuinţa lui modestă. Aceea era 

prima săptămînă din Sfîntul şi Marele Post al acelui an. Auzind că Ţarul vine la el, 

Cuviosul Nicolae a găsit o bucată de carne crudă şi i-a oferit-o ţarului, după ce mai 

întîi i s-a închinat, zicîndu-i: „Mănîncă, Ivanuşa, mănîncă!" Mînios, Ţarul cel 

Groaznic i-a răspuns: „Eu sînt creştin şi nu mănînc carne în post!" Atunci omul lui 

Dumnezeu i-a răspuns pe dată: „Cu adevărat, mult mai rău faci: tu te hrăneşti cu 

trupuri şi cu sînge de oameni, uitînd nu numai de post, dar şi de Dumnezeu!" 



Această lecţie a atins inima Ţarului, care a plecat imediat din oraşul Pskov, în care 

sosise tocami cu intenţia de a- 1 masacra. 

Luare aminte 

Să luăm aminte la Stăpînul Hristos Pîinea Vieţii: Eu sîntpîinea vieţii (loan 6: 48): 

• Să luăm aminte la El ca la Pîinea prin care se hrăneşte şi trăieşte sufletul 
nostru; 

• Să luăm aminte la El ca la Pîinea prin care se hrăneşte şi se luminează mintea 
noastră; 

• Să luăm aminte la El ca la Pîinea prin care se hrăneşte şi se înnobilează inima 
noastră. 

Predică Despre hrana sufletului 
Eu sînt Pîinea Vieţii (loan 6: 48). 

Astfel a grăit Stăpînul Hristos neamului omenesc celui flămînd. Acest cuvînt s-a 
împlinit timp de nenumărate secole după aceea, în vieţile nenumăraţilor următori 
ai lui Hristos care L-au primit pe Stăpînul ca hrană a sufletelor lor. Un tînăr 
disperat care era aproape de sinucidere s-a dus să se spovedească la un preot. 
Preotul 1-a ascultat cu atenţie şi i-a zis: „Fiule, tu însuţi trebuie să te învinovăţeşti 
pentru nenorocirea ta. Sufletul tău flămînzeşte de moarte. De-a lungul întregii tale 
vieţi, tu nu ai învăţat decît să-ţi hrăneşti 

trupul, şi nu te-ai gîndit niciodată că şi sufletul are nevoie de hrană; de o hrană 
mult mai preţioasă şi mai pretenţioasă decît cea a trupului, şi într-o măsură mult 
mai mare decît are nevoie trupul de a lui. Sufletul tău este acum în primejdie de 
moarte din cauza foametei la care l-ai supus. Fiule, împărtăşeşte-te de Trupul şi 
Sîngele lui Hristos. Numai aceasta îţi poate mînrui sufletul de la pieire. Zilnic şi 
mereu împărtăşeşte-te de Trupul şi Sîngele Mîntuitorului Hristos. Căci El este 
Pîinea de Viaţă Făcătoare a sufletelor noastre." Tînărul 1-a ascultat pe preot şi s-a 
întors la viaţă. 

Fraţilor, să ne hrănim sufletele cu Hristos ca astfel să le avem mereu vii şi 
sănătoase. Să ne hrănim mereu mintea cu gîndul lui Hristos astfel încît să o avem 
mereu luminată şi limpede. Să ne hrănim mereu inima cu iubirea lui Hristos astfel 
încît ea să fie mereu plină şi fericită. Să ne hrănim mereu voinţa cu poruncile lui 
Hristos şi cu exemplul vieţii Lui, astfel încît în fiecare clipă noi să avem puterea de 
a face faptele cele bune. Să fie gîndurile lui Hristos gîndurile noastre şi iubirea lui 
Hristos iubirea noastră şi buna voire a lui Hristos buna voire a noastră. Mereu şi 
mereu să ne hrănim sufletele cu Stăpînul Hristos; iară întrerupere să ne împărtăşim 
sufletele cu Trupul Lui şi cu Sîngele Lui. Căci nici o Pîine nu este mai hrănitoare 
decît El, şi nici o băutură nu este mai dulce decît El. La Sfinta împărtăşire, El ni Se 
dăruieşte desăvîrşit: cu Trupul şi cu Sîngele Lui. Dar Sfînta împărtăşire este şi o 
avertizare că sufletele noastre trebuie mereu să se hrănească cu El, mereu să se 
împărtăşească cu El, tot aşa cum nu putem să trăim nici o clipă fără să respirăm. O 
Stăpîne Doamne Dulcele nostru lisuse, mişcă sufletele noastre ca mereu să 
dorească a se hrăni cu Tine şi a rămîne vii, 
Căci Tu eşti Pîinea Vieţii, 
Şi Ţie se cuvine toată slava şi mulţumită în veci, Amin. 

29 Februarie 

• Pomenirea Sfîntului Cuvios loan Casian 

Acest mare Sfînt loan s-a născut la Roma din părinţi vestiţi, în tinereţe el a studiat 
toate ştiinţele seculare, mai cu seamă filosofia şi astronomia. Apoi, s-a dăruit în 



întregime studiului Sfintelor Scripturi. Străduindu-se să meargă de la bine spre mai 

bine, şi dorind încă şi mai mari trepte de desăvîrşire, Simţul Casian a călătorit de 

la Roma la Constantinopol spre a-1 auzi cu urechile lui pe slăvitul loan Gură de 

Aur. Sfîntul Gură de Aur 1-a învăţat din belşug şi 1-a 

hirotonit întru diacon. Folosindu-se mult de dumnezeiasca înţelepciune a Sfîntului 

loan Gură de Aur, Sfîntul loan Casian a călătorit încă şi mai adînc în părţile 

Răsăritului, spre a se învăţa şi mai mult de la marii nevoitori ai acelor locuri şi 

vremuri şi pentru a se desăvîrşi încă şi mai mult. El a rămas timp îndelungat în 

Egipt, cel mai mult în pustia Nitriei, petrecînd printre cei mai mari atleţi ai duhului 

trăitori atunci, şi învăţînd de la ei arta întregii virtuţi. El s-a întors după aceea în 

apus, unde s-a sălăşluit în cetatea Marsiliei. Aici el a întemeiat două comunităţi 

monastice: una pentru bărbaţi, iar cealaltă pentru femei. La cererea monahilor, 

Sfîntul Casian a scris multe cărţi prea folositoare pentru iubitorii vieţii 

duhovniceşti: Opt cărţi despre lupta contra patimilor celor de căpetenie (sau 

Regulile Vieţii Monahale şi Convorbirile cu Părinţii din Egipt). De cea mai mare 

importanţă este scrierea lui împotriva ereticului Nestorie. Aceasta a fost redactată 

la cererea Arhidiaconului Leon. El L-a slujit cu credinţă pe Stăpînul nostru Hristos 

şi i-a îmbogăţit pe mulţi cu înţelepciunea lui, mutîndu-se la cele veşnice în anul 

435 de la întrupare. Moaştele Sfîntului Casian se odihnesc la Marsilia (în Franţa) 

pînă în ziua de azi. 

• Pomenirea Sfîntului Cuvios Varsanufie 

Sfîntul acesta Varsanufie s-a născut din părinţi păgîni din Palestina, şi după ce a 

primit botezul la vîrsta de optsprezece ani s-a tuns imediat monah, luînd numele de 

loan. După ce s-a făcut cunoscut pentru viaţa lui virtuoasă, Sfîntul Varsanufie a 

fost ales episcop al Damascului. Dar în acest scaun el nu a rămas mult timp. 

Tînjind după viaţa duhovnicească însingurată şi ascetică, el a părăsit în taină 

Damascul şi s-a retras în sălbăticia pustiei Nitriei. Aici el s-a prezentat pe sine ca 

fiind monahul Varsanufie şi îndată a fost trimis la ascultarea de a căra apă pentru 

mînăstire. Cel care mai înainte fusese arhiepiscop a primit această ascultare cu 

bucurie. Prin cugetările sale cele înţelepte, prin blîndeţe şi prin rîvnă, Varsanufie s- 

a făcut curînd o pildă pentru toţi ceilalţi monahi. Nu s-a descoperit fraţilor cine a 

fost de fapt Varsanufie decît chiar înaintea morţii lui. Astfel acest sfînt, prin 

exemplul lui, a fost ca o mustrare a celor mîndri şi iubitori de puterea cea 

lumească, şi ca o mîngîiere pentru cei umili şi blînzi. El a adormit cu pace, 

strămutîndu-se la locaşurile cele cereşti în anul 457 după Hristos. 

Cîntare de laudă la Sfîntul loan Casian 

Sfîntul Casian patimi de căpetenie opt 

A arătat că sînt. 

Şi încă o a noua, cea 

A gîndurilor necurate. 

Lăcomiapîntecelui la mîncare şi băutură 

Prima patimă este. 

Apoi desfrînarea, care şi trup şi suflet 

întinează. 

Apoi iubirea de arginţi care pe om 

De lucruri îl leagă. 

Apoi mînia, îngheţul din inima omului, 

Care pe om întreg îl îngheaţă ca într-o temniţă. 

Apoi întristarea, care sufletul îl roade ca şi un vierme; 



Apoi trîndăvia, dormitarea sufletului, cea care ţese moarte. 

Apoi slava deşartă, acest şarpe veninos şi cu multe capete, 

Care este pretutindeni, şi nicăieri, pe care iarba îl ascunde. 

Apoi mîndria, cu două tăişuri sabie, 

Carejunghie şi strîmtorează, 

Ucigînd şi tineri şi bătrîni: 

Şi pe cei tari, mîndri din cauza tăriei lor, 

Şi pe bătrîni, care loruşi îşi sînt scumpi. 

Contra tuturor acestor patimi 

Pavăză Dumnezeu ne este, 

Prin ale Sfîntului han Casian 

Puternice rugăciuni. 

Cugetare 

Sfîntul loan Casian scrie despre lupta cu duhul desfrînării în felul următor: „Lupta 

cu patima desfrînării amarnică este; mai lungă decît toate celelalte lupte; o luptă 

zilnică, din care învingători cu desăvîrşire ies foarte puţini. Această luptă începe cu 

prima vîrstă a omului adult şi nu încetea/ă decît după învingerea celorlalte patimi, 

în această luptă avem nenoie de o armă îndoită. Căci pentru a o învinge postul cel 

aspru al trupului nu este suficient, deşi el este în primul rînd de trebuinţă; pe lîngă 

el, de neapărată nevoie este blîndeţea duhului şi rugăciunea neîncetată. Apoi, 

studiul continuu al Sfintelor 

Scripturi, împreună cu cugetări la cele dumnezeieşti lucrate cu dreaptă socoteală; 

apoi, lucrul mîinilor şi munca fizică de neapărată trebuinţă în învingerea acestei 

patimi este. Toate acestea păzesc inima de patima desfrîului şi o redau sieşi; dar 

mai presus de toate şi întotdeauna trebuie să avem împreună cu acestea adînca şi 

adevărata smerenie a cugetului, fără de care nici o victorie, asupra nici unei patimi, 

nu este posibilă vreodată. Biruinţa asupra patimii desfrînării depinde şi de 

desăvîrşita curăţire a inimii, din care, după cuvintele Domnului, iese toată otrava şi 

boala sufletului, inclusiv patima desfrînării: Căci din inimă ies: gînduri rele, 

ucideri, adultere, desfrînări, furtişaguri, mărturii mincinoase, hule (Matei 15: 19). 

Ne trebuie adevărata smerenie cea de toată vremea şi răbdarea inimii, precum şi 

paza straşnică dinspre partea mîniei şi a celorlalte patimi, de-a lungul întregii zile. 

Căci cîtă vreme îngăduim focul mîniei în noi, cu uşurinţă facem cale liberă şi 

tăciunilor aprinşi ale celorlalte patimi. Este interesant cum chiar şi cei mai mari 

părinţi nevoitori află o legătură cauzală între patima mîniei şi cea a desfrînării, de 

unde iese că cei mai mînioşi sînt şi cei mai desfrînaţi. 

Luare aminte 

Să luăm aminte la Stăpînul Hristos, Cel Care păzeşte Biserica Sa: învăţaţi [toate 

neamurile] să păzească toate cîte v-am poruncit vouă, şi iată Eu cu voi sînt în 

toate zilele, pînă la sflrşitul veacului (Matei 28: 20): 

• La Cel Care păzeşte toată lumea creată, şi mai ales Sfîntă Biserica Sa pe care a 
cîştigat-o cu Scump Sîngele Său; 

• La Cel Care păzeşte fiecare suflet botezat precum grădinarul dragile lui 
vlăstare; 

• La cum pe vreme bună sau pe furtună, El călăuzeşte Biserica Lui, ducînd-o la 
ultima şi cea mai mare biruinţă; 

• La cum îmi păzeşte El chiar şi viaţa mea, ca să crească şi ca să se zidească întru 
împărăţia Lui cea cerească. 

Predică Despre prezenţa vie a lui Hristos 



Şi iată Eu cu voi sînt în toate zilele, pînă la sfîrşitul veacului (Matei 28: 

20). 

Iată aici cu adevărat mîngîere peste mîngîiere! 

Iată cu adevărat aici mîngîierea celor zdrobiţi de furtună! O de-ar ţine minte 

aceasta! : că Hristos cu ei este, şi că de nimic nu trebuie să se teamă, căci El este la 

cîrmă. 

Iată aici mîngîiere pentru cei care zac în boli. Să cunoască ei că Hristos cu 

adevărat lîngă patul lor de suferinţă este! El este Doctorul Cel Mare al sufletelor şi 

al trupurilor noastre. 

Iată aici mîngîiere pentru cei aflaţi la vremea grelelor bătrîneţi! Să ţină minte ei că 

Hristos cu ei călătoreşte prin ani pînă la veşnicie, pînă la tinereţea cea veşnică, şi 

de nimic să nu se teamă. 

Iată aici mîngîiere pentru cei pe care oamenii îi chinuiesc! Să nu cumva să creadă 

aceştia că sînt părăsiţi! - Căci Hristos împreună cu ei suferă, cînd sînt în judecăţi şi 

prin închisori: aceştia pururea să se bucure, căci Hristos este Judecătorul. 

Iată aici mîngîiere pentru cei tulburaţi de duhurile necurate. Să ţină aceştia minte 

că Hristos este biruitorul diavolilor, că El alături de oamenii chinuiţi de ei este, şi 

astfel să se întărească: El este Biruitorul. 

Iată aici mîngîiere pentru toţi cei care caută lumina dreptăţii şi adevărului! Să 

creadă aceştia că Hristos este mai aproape de sufletele lor decît le sînt ochii lor, şi 

să se lipească cu tot sufletul de El, căci El este Lumina. 

O fraţilor, cu adevărat Hristos este pururea cu noi tot aşa cum lumina este pururea 

cu ochiul cel care are lumină! Dar o, ce nenorocire, dacă ochiul sufletului nostru 

este închis, căci atunci zadarnic încearcă lumina să ajungă la lumina vederii lui! O, 

nenorocire a nenorocirilor cînd nu sîntem cu Hristos! 

El vine mereu în întîmpinarea noastră. Dar noi, vom ieşi oare în întîmpinarea Lui? 

El voieşte cu noi să fie. Dar noi, voim să fim cu El? Dacă voim mîngîiere, atunci 

noi cu El pururea trebuie să rămînem, în toate zilele, pînă la sfîrşitul veacurilor. 

O Stăpîne Doamne lisuse Hristoase, mîngîierea noastră, nu ne părăsi! 

Căci numai Ţie se cuvine slava şi mulţumită în veci, Amin. 

1 martie 

• Pomenirea Sfintei Cuvioasei Muceniţe Evdochia 

Această cuvioasă muceniţă Evdochia a trăit în cetatea feniciană Heliopolis în 
timpul domniei împăratului Traian. Evdochia mai înainte de aceasta a fost o 
desfrînată vestită. Dar apoi ea a plîns cu amar pentru păcatele ei, s-a retras în 
pustie în asceza cea mai aspră, şi mai la urmă a luat cununa muceniciei, în timpul 
vieţii ei desfrînate ea adunase averi uriaşe. Schimbarea vieţii ei a survenit pe 
neaşteptate, prin cea Dumnezeiască Purtare de Grijă a Făcătorului nostru, şi printr- 
un monah, Avva Gherman. Venind cu o ascultare în cetate, el a găzduit în casa 
unui creştin al cărei zid era lipit de al părţii de casă în care se afla iatacul 
Evdochiei. Serile, potrivit obiceiului călugăresc, monahul citea din Psaltire, şi cîte 
un capitol din Sfintele Evanghelii, despre înfricoşata Judecată. Evdochia auzea 
aceste citiri, şi a început să asculte cu atenţie, de la început pînă la sfîrşit. Curînd a 
fost cuprinsă de frică şi spaimă, rămînînd trează pînă în zori. Cînd s-a luminat, ea 
şi-a trimis sluga să-1 caute pe acel monah şi să-1 roage să vină la ea. Avva 
Gherman s-a înfăţişat şi a stat de vorbă cu ea îndelung, despre credinţă şi 
mîntuirea sufletului. Ca urmare a acestei convorbiri, Evdochia s-a dus la episcop şi 
i-a cerut să o boteze. După botezul ei, Evdochia a lăsat întreaga uriaşă a ei avere 



Bisericii, sprea a fi împărţită sărmanilor. Ea şi-a eliberat toţi robii şi roabele şi s-a 
retras cu totul într-o mînăstire, unde s-a dăruit celei mai aspre vieţuiri, în 
desăvîrşita ascultare, în posturi, privegheri, şi rugăciuni. După treisprezece luni, 
obştea mînăstirii a cerut-o stareţă. Evdochia a trăit timp de patruzeci şi şase de ani 
în mînăstire şi a fost aflată vrednică înaintea lui Dumnezeu. Dumnezeu văzînd 
rîvna ei arzătoare şi cinstită, şi lacrimile ei nesecate, a învrednicit-o şi cu darul 
învierii morţilor. Cînd s-a declanşat persecuţia împotriva creştinilor sub Cezarul 
Vincenţiu, Sfinta Evdochia a fost decapitată. Sfînta Evdochia este un exemplu 
glorios a cum vasul cel de stricăciune se poate curaţi, sfinţi, şi umple cu Harul 
Sfîntului Duh, cu buna mireasmă a cerului. 

• Pomenirea Sfîntului Cuvios Agapie 

Acest sflnt a fost frate începător aflat sub îndrumarea duhovnicească a unui sfinţit 
părinte din Mînăstirea Vatopedu din Sfîntul Munte Atos. Prins de piraţi, Agapie a fost 
vîndut ca sclav în Magnezia. După doisprezece ani, el a scăpat prin minune 
dumnezeiască din sclavie, prin intervenţia Preasfmtei Născătoare de Dumnezeu, şi dus 
înapoi în Mînăstirea Vatopedu. în sclavia lui el reuşise să- 1 aducă pe stăpînul lui la 
Sfîntul Botez, căruia i s-a făcut şi îndrumător duhovnicesc. Sfîntul Agapie şi-a 
petrecut cealaltă vreme a vieţii lui în nevoinţele cele călugăreşti la Mînăstirea 
Vatopedu, după care a adormit cu pace în Domnul. 

• Pomenirea Sfintei Muceniţe Antonina 

Sfinta Antonina s-a născut la Niceea. Din cauza credinţei ei în Hristos, ea a fost 

arestată şi torturată cu sălbăticie. La sfirşit a fost legată într-un sac şi înecată într-un 

lac la anul 302 după Hristos. Dar Dumnezeu a mîntuit sufletul ei şi a preaslăvit-o cu 

îngerii în ceruri şi cu oamenii cei credincioşi pe pămînt, pînă în ziua de astăzi. 

Cîntare de laudă la Sfinta Evdochia 

Cea care femeie a păcatului mai înainte a fost, 

Mai apoi cu pocăinţa s-a îmbrăcat, 

Şi înaintea lui Dumnezeu 

In genunghi pururea a stat, 

La rugăciune cu lacrimi. 

Sat an de furie a urlat 

Şi către ceruri necuratul glas şi-a ridicat: 

O Mihaile, cerescule arhanghel, 

Tu care grăieşti dreptatea, 

Nedrept către mine eşti- 

Căci staulul meu cu desăvîrşire 

Tu mi-l goleşti! 

Şi încă şi pe ultima oaie mi-o răpeşti! 

Ce-ţi trebuie această preadesfrînată? ! 

Eu în Hades am fost aruncat 

Şi pentru o mică nesupunere, acolo, 

în chinuri veşnice mă perpelesc! 

Dar ale acesteia păcate sînt adinei ca marea 

Care înghite tot ce se apropie de ea. 

Astfel grăieşte răutatea veche 

Cînd omul de bunătate vrea să se ţină, 

Ea pe tot omul care se căleşte 

îl învăluie în ispită. 

Dar Mihail, păzitorul penitentei, 

Cu îngerii lui de Evdochia se apropie 



Şi sub a sa pază o acoperă. 

Cu răsuflarea lui, 

Mihailpe demoni departe îi alungă. 

O cîntare cerească atunci din ceruri se aude: 

Aşa binevoit-a harul lui Dumnezeu, 

Ca fiecare om ce de al său trecut se pocăieşte 

Să fie primit în braţele Tatălui, 

Şi iertare să primească. 

Pocăinţa întregii omeniri îi este adusă, 

Precum şi mîntuirea. 

Acestea două voinţa Domnului sînt, 

Milostivirea şi voia Lui. 

A Lui bună voire sfîntă 

Pe a lui Satan rea-voire 

Cu desăvîrşire o calcă. 

Cugetare 

Tot creştinul trebuie să-şi împodobească viaţa cu credinţa şi supunerea faţă de voia 

lui Dumnezeu. Aşa cum se vede din viaţa Simţului Agapie, Dumnezeu îi 

proslăveşte pe cei credincioşi şi ascultători. Tînăr frate de mînăstire fiind, Sfîntul 

Agapie a căzut totuşi în mîinile piraţilor, dus în Asia şi vîndut unui arab. Timp de 

doisprezece ani Agapie a rămas cu răbdare şi linişte în acea sclavie, şi timp de 

doisprezece ani s-a rugat cu osîrdie Maicii Domnului să-1 scape din ea şi să-1 

ducă înapoi la mînăstirea lui. într-o noapte Fecioara de Dumnezeu Născătoare i s-a 

înfăţişat şi i-a spus: „Ridică-te şi ieşi fără teamă la Muntele Athos, la bătrînul tău." 

Agapie s-a sculat şi a venit la bătrînul său în Athos, Muntele cel Sfînt. Cînd Avva 

1-a văzut pe Agapie, s-a întristat, crezînd că a fugit de la stăpînul lui. El i-a spus: 

„Fiule Agapie, ţi-ai înşelat stăpînul, dar pe Dumnezeu nu-L poţi înşela, în ziua 

înfricoşatei Judecăţi tu va trebui să dai 

socoteală de acei bani pe care stăpînul tău i-a plătit ca să-i slujeşti lui. Trebuie 

aşadar să te întorci şi cu credinţă să-ţi slujeşti stăpînul mai departe." Agapie, fiul 

cel ascultător, cu grăbire s-a întors în Asia, s-a înfăţişat stăpînului lui, şi i-a 

povestit totul. Arabul aflînd acestea, a rămas uluit, învins cu totul de înălţimea 

comportării creştine. El a dorit să-1 vadă pe Avva, povăţuitorul şi părintele fratelui 

Agapie. Arabul a sosit la Sfîntul Munte însoţit de cei doi fii ai săi. Aici, el şi fii lui 

au luat Sfîntul Botez. Toţi trei au primit tainicul cin al călugăriei. Ei au rămas în 

Sfîntul Munte pînă la moartea lor, ducînd o viaţă foarte strictă, de post, rugăciune 

şi ascultare, mai întîi sub povăţuirea bătrînului Avvă, iar după plecarea acestuia la 

cele de sus, sub povăţuirea lui Agapie. Astfel, cei care mai întîi fuseseră sălbatici 

proprietari de sclavi s-au tăcut cu dragoste ascultători deplini ai foştilor lor scalvi, 

credincioşi voii lui Dumnezeu şi cu totul supuşi Sfîntului Agapie. 

Luare aminte 

Să luăm aminte la Stăpînul Hristos la Cina cea de Taină: 

La cum a spălat El picioarele ucenicilor, învăţîndu-ne astfel pe noi 

smerenia şi dragostea unul faţă de celălalt; 

La cum Petru, cel mai credincios, s-a ruşinat şi nu a vrut să-L lase pe 

Stăpînul să-i spele picioarele; 

La cum Iuda, necredinciosul şi trădătorul, nu s-a ruşinat şi nu a refuzat 

ca Stăpînul să-i spele picioarele; 

La cum chiar şi astăzi, credincioşii primesc nenumăratele daruri de la 



Dumnezeu cu sfială şi ruşine, iar necredincioşii, care şi ei primesc 
aceleaşi nenumărate daruri de la Dumnezeu, o fac fără sfială, şi fără 
ruşine, ba chiar dau şi glas nemulţumirii lor faţă de Dumnezeu. 
Predică Despre ştiinţă şi lucrarea cu fapta a celor ştiute 
Cînd ştiţi acestea, fericiţi sînteţi dacă le veţi face (loan 13: 17). 
Cel mai important aspect al acestor cuvinte, fraţilor, este că Domnul nu răsplăteşte 
ştiinţa, ci facerea cu lucrul a celor ştiute. Căci El nu le spune apostolilor: „Fericiţi 
sînteţi că ştiţi toate acestea". Unii învăţători păgîni care concep mîntuirea numai în 
termeni de ştiinţă şi cunoaştere au grăit într-adevăr astfel, crezînd şi propovăduind 
că deţinerea ştiinţei este adevărata fericire. Dar Stăpînul nostru zice altfel: Fericiţi 
sînteţi dacă le veţi face. Ştiinţa mîntuirii 

ne-a fost dăruită de însuşi Stăpînul Hristos, şi nimeni nu poate ajunge la ea prin 
propriile lui eforturi. 

Unii dintre vechii filosofi greci au spus că omenirea nu poate ajunge la 
cunoaşterea adevărului, şi nici nu poate fi mîntuite, dacă Dumnezeu însuşi nu vine 
să coboare pe pămînt. Domul nostru a venit şi a coborît pe pămînt printre oameni 
şi le-a arătat lor această cunoaştere a adevărului. Oricine primeşte această 
cunoaştere primeşte de asemenea şi obligaţia de a o împlini cu fapta. O, cît de mult 
mai uşor le va fi la înfricoşata Judecată celor care nu au primit această cunoaştere, 
şi deci nu au avut cum să o împlinească, decît celor care au primit-o, dar au fost 
neglijenţi şi nu au împlinit-o cu fapta! 

O, mult mai uşor le va fi la Judecata de Apoi paginilor celor neînvăţaţi decît 
creştinilor celor cunoscători! 

Stăpînul nostru S-a arătat pe El însuşi a fi nu doar Cel Care cunoaşte ci de 
asemenea Cel Care împlineşte cu fapta. Cunoaşterea Lui desăvîrşită este 
îngemănată cu a Sa desăvîrşită împlinire cu fapta, înaintea ochilor ucenicilor Săi, 
El personal Şi-a împlinit toate poruncile Sale. Porunca iubirii şi smereniei a dat-o 
cînd a spălat însuşi picioarele ucenicilor Săi. El după aceea a poruncit ca astfel sa- 
şi spele şi ei picioarele unii altora. Stăpînul nostru Hristos nu a locuit între oameni 
spre a-i murdări pe ei, ci spre a-i curaţi şi spăla. El nu a murdărit niciodată pe 
nimeni, ci i-a curăţit pe toţi cei care au dorit curăţirea. Oare cu ce ruşine nu ar 
trebui să ne acoperim văzînd cum ne străduim atît de mult să ne curăţim pe noi 
înşine, dar de două pe atîta ne străduim să-i murdărim pe alţii? O fraţilor, noi îi 
murdărim chiar pe fraţii noştri de sînge. Chiar Hristos plînge cînd ne vede cum noi 
murdărim cu noroiul ponegririi şi bîrfei pe cei pe care El i-a spălat cu scump 
Sîngele Său. O Doamne, iartă-ne! Căci zilnic păcătuim împotriva fraţilor noştri. 
Să-i faci pe aceştia, Stpîne, pe care noi îi murdărim, mult mai strălucitori decît noi 
cînd vei veni întru împărăţia Ta, căci Drept eşti Tu şi vezi toate! 
Căci Ţie se cuvine toată slava şi mulţumită în veci, Amin. 

2 martie 

• Pomenirea Sfîntului Sfinţit Mucenic Teodot, Episcopul Kyreniei din Insula Cipru 
Datorită înţelepciunii şi bunătăţii sale, Sfîntul Teodot a fost ales episcop şi a 
păstorit Biserica lui Dumnezeu cu dragoste şi rîvnă. Cînd au început persecuţiile 
împotriva creştinilor sub răul împărat Liciniu, acest bărbat dumnezeiesc a fost tîtît 
la judecată şi supus multor torturi. Cînd torţionarul Sabinus 1-a sfătuit să se lepede 
de Hristos şi să se închine idolilor, Teodot a răspuns: "Dacă ai şti tu bunătatea 
Dumnezeului meu, în Care îmi pun eu nădejdea, şi Care în urma acestor chinuri 
mă va încununa pe mine cu fericita nemurire, şi tu ai vrea să suferi aceste chinuri 



numai să dobîndeşti ceea ce am şi eu nădejdea tare că voi dobîndi." Cînd 
torţionarii au început să-i străpungă trupul cu piroane, el cu recunoştinţă şi-a 
ridicat mintea la Dumnezeu. Crezîndu-şi sfîrşitul aproape, Sfîntul Teodot şi-a 
sfătuit şi povăţuit Creştinii cei care erau adunaţi acolo, la locul chinurilor. Dar prin 
Purtarea de Grijă a lui Dumnezeu, acela a fost timpul cînd Marele Constantin a 
luat conducerea Imperiului, şi acela ceasul în care a ajuns şi la locul chinurilor 
Sfîntului Teodot porunca de a fi imediat eliberaţi, de dragul lui Hristos, toţi cei 
care au fost condamnaţi la moarte pentru El. Aşa a fost Deliberat şi Sfîntul Teodot, 
care s-a întors la scaunul lui Episcopal din Kyrenia. In pofida cumplitelor 
schingiuiri la care a fost supus, Sfîntul Teodot a mai trăit cîţiva ani. După aceea el 
s-a odihnit cu pace în Domnul, pe Care L-a slujit cu credinţă, şi pentru Care nu a 
pregetat să îndure toate chinurile. El s-a mutat la locaşurile cele cereşti la anul 302 
după Hristos. 

• Pomenirea Sfîntului Mucenic Troad 

Troad a luat tînăr fiind mucenicia pentru Hristos. Sfîntul Grigorie al Neocezareii a 
văzut în vedenie cu cît curaj îndură Troad chinurile, şi cum este ucis în ele. El i-a 
mai văzut şi sufletul la ieşirea lui din trup, cum se grăbeşte voios la ceruri. Sfîntul 
Troad a luat mucenicia pentru Hristos în veacul al treilea de la întruparea Sa. 

• Pomenirea celor Patru Sute şi Patruzeci de Mucenici 

Aceştia au fost ucişi de lombarzi în Italia cam pe la anul 579 după Hristos. Despre 
ei scrie Sfîntul Grigorie Dialogul. Intr-un loc au fost decapitaţi patruzeci dintre ei. 
Intr-un alt loc, au fost decapitaţi patru sute, toţi pentru vina de a fi refuzat să 
mănînce carne jertfită idolilor. In afară de aceasta, cei patru sute au mai refuzat şi 
să joace în jurul capetelor de capră aduse jertfă dracilor, după cum era obiceiul 
păgînesc al lombarzilor. 

• Pomenirea Sfîntului Cuvios Agaton 

Sfîntul Agaton a fost un mare nevoitor egiptean din veacul al cincilea, care a dus o 
viaţă extrem de aspră. El a fost contemporanul Sfîntului Macarie şi ucenic al 
Sfîntului Lot, şi el egiptean. El lucra pururea străduindu-se să împlinească 
întocmai poruncile Domnului nostru. Unul din fraţi i-a lăudat odată un cuţitaş pe 
care îl avea, şi pe care îl folosea la tăierea mlădiţelor din care împletea coşuri. 
Auzind aceasta, Sfîntul Agathon cu bucurie i-a dat fratelui cuţitaşul în dar. Sfîntul 
Agaton a mai zis: «Bucuros aş fi să iau eu asupra mea trupul unui lepros, iar lui, să 
i-1 dau pe al meu». Oare nu este aceasta iubire desăvîrşită ? [în sinaxarul grecesc, 
Sfîntul Agathon este pomenit la 8 ianuarie. - n. ediţiei americane] 

• Pomenirea Sfintei Muceniţe Eutalia 

Această sfîntă Eutalia a fost o fecioară din Sicilia. Ea îi avea pe mama ei de acelaşi 
nume cu ea şi pe fratele ei Sermilian. Toţi trei erau păgîni, necunoscînd ce este 
Sfîntul Botez. Mama ei Eutalia suferea de o scurgere de sînge. Acesteia odată în 
vis i s-au înfăţişat sfinţii mucenici Alfm, Filadelf şi Ciprian (prăznuiţi la 10 mai), 
şi i-au spus că se va vindeca numai dacă se va boteza în Numele Domnului lisus 
Hristos. Eutalia-mama a mărturisit credinţa în Hristos, a primit Sfîntul Botez, şi cu 
adevărat s-a vindecat. Văzînd această minune, Eutalia-fiica s-a botezat şi ea. Dar 
Sirmilian a început să rîdă de credinţa mamei şi surorii lui. El chiar le-a ameninţat. 
Mama s-a înspăimîntat şi a fugit de acasă. Fratele apoi a început să-şi chinuie sora. 
Dar sora nu s-a înspăimîntat, căci Hristos îi era mai drag decît fratele ei. Ea i-a 
spus lui Sirmilian: «Eu sînt Creştină şi deci nu mi-e frică dacă mă omori». Fratele 
cel necurat atunci a trimis un rob la ea ca să o necinstească. Cînd slugoiul a 



încercat să o agreseze pe Eutalia, el şi-a pierdut vederea. Fratele cel ticălos a văzut 

minunea, dar tot ticălos a rămas. Aşa cum Cain 1-a urmărit pe Abel, aşa a urmărit-o 

Sirmilian pe sora lui, a prins-o, şi a omorît-o tăindu-i capul. Aşa a primit sfînta 

fecioară muceniţă Eutalia cununa slavei celei veşnice. Aşa s-a împlinit cuvîntul 

Mîntuitorului Hristos, Care a spus că sabie aduce pe pămînt, ca să despartă pe 

rudeniile cele de sînge, dar nu pe cele după duh: Nu socotiţi că am venit să aduc pace 

pe pămînt; n-am venit să aduc pace, ci sabie. Căci am venit să despart pe fiu de tatăl 

său, pe fiică de mama sa, pe noră de soacra sa. Şi duşmanii omului vor fi casnicii lui 

(Matei 10 : 34-36). 

Cîntare de laudă la Sflntul Agathon 

Agathon cel tăcut trei ani petrece 

Cu o pietricică sub limbă, 

Că tăcerea şi liniştea să o deprindă. 

Ca astfel cu limba păcatului să nu-i slujească 

Ci doar cuvinte de mîngîiere 

Şi de întărirea fraţilor să grăiască, 

Şi de slava lui Dumnezeu Făcătorul. 

Vorbind odată despre mînie, 

Sfîntul a zis: cel pe care mînia îl stăpîneşte 

Lui Dumnezeu nu-I este plăcut, 

Nici acum, nici în veacul ce va să vie. 

Blînzilor şi darul învierii morţilor li se dă, 

Dar de la mînioşi Dumnezeu nu primeşte jertfe. 

La ceasul morţii sale, 

Fraţii în jurul lui Agathon bătrînul s-au strîns. 

El rugăciuni cu gura şoptea, 

Suspinuri peste suspinuri, 

Cu frică. 

Atunci fraţii l-au întrebat: 

Oare şi ţie ţi-e frică, Părinte, 

Tu cel preabun, cînd înaintea lui Dumnezeu, 

In ceasul morţii, stai ? 

Tu cel cunoscut tuturor prin bunătatea ta, 

Care printre noi, cei ca pietrele fără strălucire, 

Tu ca aurul ai luminat ? 

Atunci bătrînul a răspuns, 

Iar faţa lui strălucea: 

Copii, eu acum înaintea Judecăţii lui Dumnezeu stau. 

Căci una este judecata oamenilor, 

Şi alta a lui Dumnezeu. 

Atunci a suspinat şi mai adînc bătrînul. 

Cugetare 

Cînd cineva îşi pierde credinţa în Dumnezeu răsplata pe care o primeşte este prostia. 

Dintre toate marile prostii, cu greu se poate găsi una mai mare decît aceasta: să te 

numeşti Creştin iar apoi să purcezi - jalnic lucru ! - la adunarea de dovezi pentru 

dovedirea existenţei lui Dumnezeu şi a vieţii veşnice din alte religii şi din alte 

filosofii, cu totul străine de creştinism! Cel care nu află aur la cel bogat, cum îl va afla 

la cel sărac?! Descoperirea vieţii veşnice, a faptelor, dovezilor, semnelor, a vederilor 

celor ce aparţin lumii cereşti - toate acestea constituie nu doar temelia Credinţei 

Creştine, ci şi zidurile ei, şi maiestuoasa ei cupolă, şi toate minunatele încăperi, cele 



măreţ şi elegant mobilate şi pardosite! Căci una şi aceeaşi este raza duhovnicească ce 

străluminează fiecare cuvînt al Sfintei Evanghelii, precum şi fiecare minune de atunci, 

din timpul predicării ei, dar şi de după aceea, pînă în ziua de azi, una este raza care 

străbate toată istoria de două mii de ani a Bisericii! Creştinismul a deschis larg porţile 

lumii într-o aşa măsură, încît nici nu ar mai trebui poate să îl numim religie, tocmai 

spre a nu-1 confunda cu cele multe alte religii, credinţe şi filosofii! Căci Creştinismul 

este o Descoperire. Este Descoperirea lui Dumnezeu. 

Luare aminte 

Să luăm aminte la Stăpînul Hristos de la Cina cea de Taină: 

La cum le-a spus ucenicilor că unul dintre ei îl va vinde; 

La cum, chiar după ce i-a spălat picioarele lui Iuda, şi i-a arătat că ştie 

de intenţia lui trădătoare, Iuda a rămas cu încăpăţînare în gîndurile lui 

de a-L vinde pe învăţătorul şi propriul lui suflet pe bani; 

La cît de trist a fost Mîntuitorul să-1 vadă pe Iuda distrugîndu-se şi 

pierind, precum trist a fost să-i vadă pierind şi pe alţi trădători ai Săi şi 

ai Sfintei Sale Biserici atunci şi de-a lungul veacurilor, pe care i-a 

cunoscut mai dinainte, cu Duhul Său Cel Atoatevăzător. 

Predică Despre Tatăl şi despre Fiul 

Şi cel ce Mă vede pe Mine vede pe Cel ce M-a trimis pe Mine (loan 12 :45). 

Cel care vede lumina vede şi soarele care o trimite. Căci cum ar putea vedea 

cineva soarele fără ca să-i vadă şi lumina? Dacă soarele nu ar da lumina lui, 

nimeni nu putea cunoaşte măcar că există soare. Toată cunoaşterea noastră despre 

soare o primim tocmai de la razele care vin de la el. Nimeni nu a văzut vreodată 

soarele cu ajutorul vreunei alte lumini, alta decît cea a soarelui însuşi. Aşa stau 

lucrurile şi în ceea ce priveşte cunoaşterea lui Dumnezeu Tatăl, la care nu putem 

ajunge decît prin Fiul. Cel care nu ştie despre Fiul nu poate şti nici despre Tatăl. 

Cel care II cunoaşte pe Fiul, îl cunoaşte şi pe Tatăl. Cel care îl vede pe Fiul, îl vede 

şi pe Tatăl. Dumnezeu nu poate fi cunoscut tară Lumina Sa Care a venit printre 

oameni. Căci Lumina Tatălui este Fiul: Eu sînt Lumina lumii (loan 8 : 12), a spus 

Hristos. Şi Lumina străluceşte în întuneric! Lumea fizică ar zăcea cufundată în cel 

mai adînc întuneric dacă nu am avea lumina soarelui, tar lumea duhovnicească şi 

morală, adică sufletul uman, zace într-un întuneric şi mai adînc dacă nu are 

Lumina Care este de la Tatăl. Hristos este Lumina Tatălui. Cu adevărat, fraţilor, 

nici o Lumină nu luminează mai bine Fiinţa lui Dumnezeu decît lumina Stăpînului 

şi Domnului Hristos. Cel care îl vede pe Hristos îl vede pe Dumnezeu. Cel care 

nu-L vede, zace în întuneric. 

O Stăpîne Doamne lisuse Hristoase, ajută pururea sufletelor noastre să Te vadă pe 

Tine, iar prin Tine, pe Tatăl Cel Ceresc şi pe Mîngîietorul, Duhul Adevărului, 

Treimea Sfîntă Cea Deofiinţă şi Nedespărţită, 

Căci Ţie se cuvine slava şi mulţumită în veci, Amin. 

3 martie 

• Pomenirea Sfinţilor Mucenici Entropie, Cleonic şi Vasilisc 

Aceştia trei au fost împreună închişi cu Sfîntul Teodor Tiron, şi apoi au luat şi ei 

cununa muceniciei. După ce Sfîntul Teodor cu slavă s-a săvîrşit, ei au rămas în 

continuare în închisoare, şi vreme îndelungată nu au fost condamnaţi deoarece 

împăratul îl schimbase pe guvernatorul cetăţii Amasia. Cînd noul guvernator a 

sosit, mai sălbatic decît cel dintîi, el a poruncit ca cei trei să fie aduşi înaintea lui. 

Toţi trei erau foarte tineri. Eutropie şi Cleonic erau fraţi de 

sînge, iar Vasilisc era rudă cu Sfîntul Teodor Tiron. Toţi trei se aveau însă ca nişte fraţi 



de sînge prin iubirea cea frăţească. Ca atare, aşa au şi grăit înaintea guvernatorului: 

«Precum Sfînta Treime nedespărţită este, aşa şi noi prin credinţa noastră în iubire de 

nedespărţit petrecem». Zadarnice au fost ademenirile guvernatorului, zadarnice 

încercările de a-1 cumpăra pe Eutropie. Mai întîi guvernatorul 1-a invitat pe Eutropie 

la o recepţie bogată, pe care Eutropie a refuzat-o, dînd răspunsul Psalmistului: Fericit 

bărbatul care n-a umblat în sfatul necredincioşilor (Ps. 1:1). Apoi, guvernatorul i-a 

oferit o imensă sumă de bani, una sută şi cincizeci de litre de argint curat, pe care 

Eutropie de asemenea a refuzat-o, amintindu-i guvernatorului că din cauza arginţilor 

Iuda şi-a pierdut sufletul. După nesfîrşite tentative de corupere, în timpul 

interogatoriilor şi torturilor, primii doi au fost osîndiţi la răstignire, iar Vasilisc la 

uciderea prin decapitare. Fraţii cei răstigniţi au dat slavă lui Dumnezeu că i-a 

învrednicit de moartea Fiului Lui. Toţi trei au intrat astfel în împărăţia Bucuriei, unde 

comandantul lor Teodor îi aştepta, înaintea ochilor lor fiind proslăvit de Hristos 

Stăpînul şi Biruitorul. Cei trei tineri au luat cu cinste mucenicia la anul 308 de la 

întrupare. 

• Pomenirea Sfintei Cuvioase Piama Egipteanca 

Pentru dragostea lui Hristos Piama nu a voit să se mărite, ci s-a dedicat unei vieţi de 

asceză în casa mamei ei. Ea mînca foarte puţin, şi numai o dată la două zile. Cea mai 

mare parte a timpului şi-o petrecea în rugăciune şi cugetări dumnezeieşti. Sfînta 

Piama avea darul deosebirii duhurilor. Ea a adormit cu pace, logodindu-şi sufletul 

Stăpînului Hristos, cam pe la anul 337 de la întrupare. 

Pomenirea Sfintei Necunoscute 

Din părinţi bogaţi fiind născută, în cetatea Alexandriei, această sfînta a avut un tată 

bun cu viaţă sfînta dar care a dus un trai de permanentă suferinţă şi a avut o moarte 

rea, şi o mamă rea ca a avut o viaţă plină de bunătăţi şi desfătări, dar la sfîrşit o 

moarte foarte liniştită şi o înmormîntare strălucitoare şi slăvită. Uimită fiind şi 

neştiind cărui din părinţi să-i urmeze, această fecioară a avut o vedenie care i-a dat la 

iveală locurile în care petrec, pe cealaltă lume, tatăl, respectiv mama ei. Ea şi-a văzut 

tatăl petrecînd în împărăţia lui Dumnezeu, iar pe mamă în întunericul chinurilor. 

Această vedenie a ajutat-o pe fecioară să hotărască pe dată să-şi închine toată viaţa lui 

Dumnezeu, asemenea tatălui ei, şi să se ţină strîns de toate dumnezeieştile porunci, pe 

care să le 

împlinească întocmai; şi să nu ţină seamă de multele nenorociri şi suferinţe pe care 

ştia că le are de întîmpinat pentru aceasta. Ea a fost credincioasă voii lui 

Dumnezeu pînă la sfîrşit, fâcîndu-se vrednică de împărăţia Cerurilor, unde s-a 

regăsit cu scumpul ei tată cel de Dumnezeu iubitor. 

Cîntare de laudă la Sfinţii Eutropie, Cleonic şi Vasilisc 

Avînd mintea ridicată neîmprăştiat la Dumnezeu Cel Preaînalt, 

Si inima înflăcărată de iubirea Lui, 

Lor nu le pasă de durerile trupului, nici se îngrijesc, 

Căci peste unele ca acestea Dumnezeu stăpîneşte. 

De căpetenie lucru este ca mintea să fie la Hristos. 

Aceasta a ştiut-o al lui Hristos mucenic Eutropie, 

Pe cînd era torturat; 

Fratele lui Cleonic şi iubitul Vasilisc, 

Cei împreună chinuiţi cu dînsul, 

Au ştiut-o şi ei. 

Toţi trei s-au aflat în văpaia chinurilor 

Ca şi în rouă dimineţii. 

Minţii celei pironite la Hristos 



De chinuri nu-i pasă; 

Dacă ele durează, 

Rugăciunea durează şi mai mult, 

Căci la chinuri mintea nu gîndeşte, 

Ci doar în rugăciune fierbinte se-adînceşte. 

Celui care se teme de Dumnezeu 

De chinuri nu-i pasă. 

Fraţii de sîngepe Cruce au fost ridicaţi. 

Trupurile lor se chinuie, 

Dar duhul le stă nemişcat. 

Pe Dumnezeu ei II slăvesc, 

Pe Cel Care i-a proslăvit 

Cu această moarte dumnezeiască. 

Veşmîntul trupului se sfîşie şi cade 

Iar duhul aleargă la cer, 

Căci decît trupul 

El este mult mai tare. 

O Doamne, sufletele noastre primeşte-le 

Căci Ţie se cuvine slava în veci, 

O, Fiule al lui Dumnezeu! 

Cugetare 

Prin ascultarea Lui, chiar şi omeneşte vorbind, Hristos S-a ridicat pe Sine Primat 

al Bisericii, al lumii, şi al istoriei omenirii. Căci nimeni nu poate fi un conducător 

desăvîrşit pînă ce nu a trecut prin şcoala ascultării. Adam şi-a pierdut autoritatea şi 

stăpînirea asupra lumii zidite şi asupra elementelor naturii în chiar clipa cînd s-a 

arătat neascultător faţă de Dumnezeu. Avva Moise a zis: «Ascultarea naşte 

ascultare: cînd cineva ascultă de Dumnezeu, atunci şi Dumnezeu ascultă de el». 

Vădit este aşadar că Dumnezeu îl ascultă pe om mult mai mult decît omul însuşi îl 

ascultă pe Dumnezeu, dacă ne gîndim cît de mult păcătuieşte omul faţă de 

poruncile lui Dumnezeu în fiecare zi! Trebuie aşadar să fie limpede pentru oricine 

că Dumnezeul Cel Veşnic ne ascultă pe noi, cei atît de stricăcioşi, mult mai mult 

decît îl ascultăm noi pe El! Pe cei care mai avem cît de cît o conştiinţă acest lucru 

trebuie să ne umple de ruşine şi de spaimă. Cînd Sfintul Eutropie era torturat 

împreună cu cei doi prieteni ai lui, el se ruga lui Dumnezeu astfel: «Ajută-ne şi 

nouă precum i-ai ajutat robului Tău Teodor Tiron». Deodată pămîntul s-a 

cutremurat şi Domnul Cel ascultător S-a înfăţişat înconjurat de îngeri, împreună cu 

Sfintul Teodor. Domnul le-a spus celor chinuiţi: «Chinuiţi fiind voi, Eu de faţă am 

fost, văzînd feţele voastre şi răbdarea voastră. Numele voastre Eu le scriu în 

Cartea Vieţii». 

Luare aminte 

Să luăm aminte la Stăpînul Hristos la Cina cea de Taină: 

La cum a ales El pîinea şi vinul, această hrană obişnuită a omului, şi 

prin ea a instituit legătura Lui cu Biserica pînă la sfîrşitul veacurilor, pe 

cea văzută şi pe cea nevăzută; 

La cum Cina cea de Taină se păstrează şi pînă acum, şi va fi păstrată 

pînă la sfîrşitul veacurilor în Taina împărtăşirii; 

La cum în fiecare zi, şi în fiecare ceas, undeva în lume, un preot 

sfinţeşte totdeauna pîinea şi vinul şi le primeşte pe ele în însuşi Trupul 

şi însuşi Sîngele lui Hristos. O, minunată şi tainică vedere ochilor noştri 



este aceasta! 

Predică Despre iubirea aproapelui 

Dar este mai de folos pentru voi să zăbovesc în trup (Filipeni 1 : 24). 
înflăcărat de dragostea lui Dumnezeu, Sfîntul Apostol Pavel recunoaşte, în 
Epistola sa către Filipeni, că lui moartea îi este cîştig, deoarece viaţa lui este a lui 
Hristos. Dragostea lui Pavel pentru Hristos îl atrage către dorirea morţii, pentru ca 
astfel să se afle cît mai aproape de Hristos cît mai curînd posibil, dar, de cealaltă 
parte, drgostea lui faţă de credincioşi îl obligă să rămînă în trup. Totuşi, nu două 
iubiri sînt acelea care împart inima Apostolului în două direcţii diferite; ci una şi 
aceeaşi iubire este, care deschide înaintea lui două comori de aur şi pietre scumpe. 
Una este viaţa cea binecuvîntată în împărăţia Cerurilor; iar cealaltă este bogăţia 
sufletelor credincioşilor de pe pămînt. Comoara cea cerească sporeşte prin 
adăugarea la ea a comorii celei pămînteşti; o comoară se revarsă în cealaltă. Ca să 
grăbească la cer, Aposolul şi-o doreşte, atras de iubire şi de răsplată; ca să rămînă 
pe pămînt, el vede că este de folos, atras de iubire şi de datorie. Cînd omul 
muritor, fraţilor, vede că este mai important să rămînă în trup din dragostea pentru 
fraţii lui, cum să ne mai mirăm atunci că Dumnezeul Cel veşnic a ştiut aceasta 
înaintea apostolilor, văzînd că este mai important să vină în Trup pentru salvarea 
omenirii decît să rămînă în afară de el, în împărăţia cea duhovnicească? Oare nu 
ne lămureşte pe deplin această mărturisire a lui Pavel către filipeni toată taina 
întrupării Fiului lui Dumnezeu ? Acolo, în ceruri, se află adevărata împărăţie a lui 
Hristos şi adevărata viaţă a lui Hristos, în care nu are nici o amestecare mizeria şi 
păcatul de pe pămînt. Dar dragostea Fiului lui Dumnezeu pentru oameni a socotit 
că este absolut necesar să vină în trup pe pămînt cu oamenii. Cu adevărat, 
mulţumitori să-i fim Apostolului Pavel că arătîndu-ne gîndul sufletului lui, ne-a 
arătat taina venirii lui Hristos şi a locuirii lui în trup, printre oameni, pe pămînt. 
O Stăpîne, minunat eşti Tu între Sfinţii Tăi!, 
Si numai Ţie se cuvine slava şi mulţumită în veci, Amin. 

4 martie 

• Pomenirea Cuviosului Gherasim de la Iordan 

Acest mare şi minunat sfînt s-a învăţat viaţa de nevoinţe mai întîi în Tebaida 
Egiptului. Apoi s-a dus la Iordan unde a întemeiat un aşezămînt monahal ce 
număra şaptezeci de monahi. Această mînăstire există acolo şi astăzi [1928, anul la 
care scria S f. Nicolae Velimirovici]. El a aşezat nişte anume rînduieli în mînăstire, 
potrivit cărora cinci zile din săptămînă monahii trebuiau să şadă în chiliile lor şi să 
împletească coşniţe şi preşuri din trestie, în tot acest timp, ei nu trebuiau niciodată 
să aprindă focul şi să se hrănească doar cu puţină pîine uscată şi curmale. Uşa 
chiliei trebuia să rămînă în permanenţă deschisă, ca oricine ar fi vrut să poată să 
intre şi să ia orice doreşte. Sîmbăta şi duminica ei trebuiau să se adune în biserica 
mînăstirii. în aceste zile ei aveau masă de obşte cu puţine legume şi puţin vin spre 
slava lui Dumnezeu. Fiecare monah aducea la picioarele stareţului lucrul lui 
săvîrşit peste săptămînă. Fiecare monah avea o singură haină. Sfintul Gherasim 
însuşi se conforma acestor rînduieli cel dîntîi, fiind un exemplu pentru toţi. în 
timpul Sfîntului şi Marelui Post el nu mînca nimic, în afară de hrana Sfintei 
împărtăşanii. Odată el a văzut un leu care răcnea de durere pentru că îi intrase un 
ghimpe în picior. Sfintul Gherasim s-a apropiat de leu, şi-a făcut sfinta cruce şi a 
scos ghimpele din piciorul animalului. Leul acela s-a îmblînzit atît de mult încît s- 
a întors cu Sfintul Gherasim la mînăstire şi a rămas acolo pînă la moarte sfîntului. 



După ce Sfîntul Gherasim a murit, leul a murit şi el de durere. Sfmtul Gherasim a 
fost unul din Părinţii Sinodului al Patrulea Ecumenic de la Calcedon, din anul 451, 
sub împăraţii Marchian şi Pulheria. Chiar dacă mai înainte a greşit puţin, înclinînd 
spre cugetarea ereticilor Eutihie şi Dioscor, el repede a văzut adevărul şi a fost un 
mare apărător al Ortodoxiei la acel Sinod. Sfîntul Eftimie a fost cel care 1-a 
îndepărtat de la cugetările eretice. Dintre toţi ucenicii Sfîntului Gherasim, cel mai 
mare a fost Sfîntul Chiriac Zăvorîtul. Sfîntul Gherasim s-a mutat la cele veşnicie la 
anul 475 după Hristos, strămutîndu-se la bucuria locaşurilor celor cereşti. 

• Pomenirea Sfinţilor Mucenici Pavel şi luliana 

Sfinţii Pavel şi luliana erau fraţi de sînge, din cetatea Ptolemais din Fenicia. Ei au 
fost torturaţi cu sălbăticie pentru credinţa lor în Hristos de către împăratul 
Aurelius, iar la sfîrşit au fost omorîţi prin decapitare, înainte de a fi muceniciţi 
multe minuni s-au arătat prin ei, la care au stat martori mulţi păgîni. Datorită 
acelor minuni, mulţi dintre acei păgîni s-au convertit la Hristos. Mai mulţi dintre ei 
chiar au fost şi ei omorîţi prin decapitare tot atunci, primind şi ei cununile 
muceniciei, împreună cu Pavel şi cu luliana, la anul 273 după Hristos. 

• Pomenirea Sfîntului lacob Postitorul 

Acest sfînt lacob a trăit în veacul al şaselea. El a fost atît de desăvîrşit în viaţa cea 
dumnezeiască, încît Dumnezeu i-a dăruit darul de a vindeca bolile grave ale 
oamenilor numai cu rugăciunea. Dar urîtorul oamenilor diavol 1-a învăluit pe acest 
plăcut al lui Dumnezeu cu multe şi mari ispite. Odată nişte oameni ticăloşi şi 
destrăbălaţi au trimis la el o desfrînată. Ea s-a dus sub prefăcătoria lacrimilor la el, 
dar cu scopul de a- 1 ademeni la păcat. Văzînd că inima lui începe să slăbească, 
Sfîntul lacob şi-a ridicat mîna dreaptă şi a băgat-o în flacăra focului, ţinînd-o acolo 
pînă cînd a ars cu totul. Văzînd aceasta femeia s-a umplut de groază, s-a pocăit şi 
şi-a schimbat viaţa. Dar altă dată Sfîntul lacob nu a mai fugit cu aceeaşi tărie de 
ispită, şi a căzut astfel: nişte părinţi au adus la el pe fiica lor care era îndrăcită, au 
lăsat-o la uşa chiliei lui şi au plecat. Sfîntul cu adevărat a vindecat-o, dar mai apoi 
a păcătuit cu ea, apoi ucis-o şi a aruncat cadavrul într-un rîu, ca să-şi ascundă 
fapta. Căci ştiut este că de la adulter şi pînă la crimă nu este decît un pas. Lucru de 
mirare şi cutremurător este însă că acest Sfînt lacob nu şi-a pus capăt zilelor de 
deznădejde, ci mai curînd a vrut să se pocăiască de aceste cumplite crime, lucru pe 
care 1-a făcut astfel: timp de zece ani după aceea el a intrat într-un mormînt 
deschis, nemaivrînd să iasă de acolo niciodată, în acei ani s-a întîmplat o cumplită 
secetă prin acele locuri, din care mureau şi oamenii şi animalele. Cînd a văzut că 
rugîndu-se fierbinte, Dumnezeu trimite ploaie, a cunoscut că Dumnezeu 1-a iertat. 
Avem aici exemplul unui om ale cărui ispite şi cumplite suferinţe se aseamănă cu 
cele ale împăratului şi Prorocului David: vedem aici cît de pervers şi de spurcat 
este diavolul. Mai vedem cum Dumnezeu uneori îngăduie unor astfel de uriaşi ai 
sfinţeniei să cadă, ca mai apoi, prin pocăinţă adevărată, cu inima cu adevărat 
umilită şi zdrobită, ei să cunoască şi mai adînc ce este marea milostivire şi iertare a 
lui Dumnezeu, Care puternic este să ierte orice păcat atunci cînd vede zdrobirea 
inimii celui care a păcătuit, şi că se pedepseşte şi se osîndeşte mai întîi el însuşi. 
Cîntare de laudă Ia Sfîntul lacob Postitorul 
Cel care de foarte sus cade, 
Cumplit se răneşte. 
Cine la mare înălţime ajunge, 
Cu mare băgare de seamă trebuie să se păzească. 



Sfîntul Apostol zice: cel căruia i separe că stă neclintit, 

Să ia seama să nu cadă (I Cor. 10: 12), 

si mai vîrtos să se teamă 

De Dumnezeu. 

lacob Postitorul, după mărimea sfinţeniei sufletului, 

Un uriaş a fost. 

Dar din înalta culme pe el l-a prăbuşit 

Uneltirea diavolului. 

Păcat la păcat a adăugat, 

Ucidere la desfrînare. 

Dar lacob cu tărie pe sine se pedepseşte, 

De viu în mormînt intră, 

Iar Dumnezeu nu-l lasă. 

Un s ingur păcat 

Toate virtuţile le distruge. 

O singură spărtură în hambar 

Şi tot grîul se pierde. 

Buna mireasmă dintr-o încăpere 

Se strică 

Din duhoarea 

Ce vine de la o mică murdărie. 

Sute de victorii şi sute de izbînzi 

Zadarnice sînt 

Dacă finala bătălie 

E pierdută. 

Cu ea se pierde chiar viaţa. 

Viaţa duhovnicească 

Război curat este 

împotriva hoardelor întunericului. 

în acest război cei mîndri 

Sînt bătuţi chiar de la început. 

Doar războinicul 

înarmat cu Numele lui Dumnezeu 

în inimă înfrîntă şi zdrobită, 

Doar el poate cîştiga 

Apărare dumnezeiească 

In război. 

Cugetare 

Dacă filosofiile cele omeneşti ar fi fost capabile să-1 satisfacă pe om, oare s-ar mai 

fi convertit filosofi mari precum Iustin şi Origen la Hristos? Oare de ce marii 

Vasile, loan Gură de Aur, şi Grigorie, care la Atena au studiat şi s-au încununat cu 

întreaga filosofic a antichităţii, de ce ei oare au primit după aceea Botezul? Şi de 

ce Fericitul Augustin, retor faimos al timpului şi locului său, care cunoştea toată 

înţelepciunea romană şi grecească, a lepădat la urmă toate şi şi-a căutat mîntuirea 

şi luminarea în Credinţa în Hristos? Dar Sfîntul Clement Romanul, care era 

aristocrat, putred de bogat, şi un intelectual de elită? Dar Sfmta Mare Muceniţă 

Ecaterina, care provenea dintr-o casă regală şi avea la degetul cel mic toată cultura 

antichităţii greco-latine şi toată înţelepciunea egipteană? Dar tînărul prinţ 

moştenitor loasaf al Indiei, care cunoştea adînc toată fiozofia indiană? Dar mulţi, 



mulţi alţii, care după ce au încercat să-şi potolească setea de înţelegere a tainelor 

vieţii şi ale acestei lumi cufundîndu-se în filozofia şi ştiinţa lumii, au văzut la urmă 

că acestea nimic nu sînt şi au aflat răspunsul deplin doar în Propovăduirea 

Bisericii lui Hristos şi în credinţa în El? 

Luare aminte 

Să luăm aminte la Taina împărtăşirii în Care Se află însuşi Hristos, Cel prezent în 

Biserica Lui de pe pămînt: 

• Să luăm aminte la Taina Sfintei împărtăşanii ca împlinire a făgăduinţei Lui Şi 
iată Eu cu voi sînt în toate zilele, pînă la sjîrşitul veacului (Matei 28: 20); 

• Să luăm aminte la ea ca la cel de toate zilele sprijin şi ajutor, pe care însuşi 1-a 
arătat, zicînd: Fără Mine nu puteţi face nimic (loan 15: 5). 

Predică Despre şovăiala lui Pilat 

Pentru aceasta Pilat căuta să-L elibereze; [apoi] L-a predat lor ca să fie răstignit 
(loan 19: 12, 16). 

Oare de unde această contradicţie la Pilat? De unde această voinţă îndoită, în una 
şi aceeaşi persoană? Cîtă vreme s-a aflat sub privirea luminoasă a lui Hristos, Pilat 
a vrut cu toată inima să- 1 elibereze pe Cel Drept. Dar cînd 1 -a 
învăluit întunericul privirilor evreilor, el a căzut de acord cu lucrările întunericului. 
Aceasta este sămînţa căzută între spini. Cîtă vreme peste sămînţă a luminat lumina 
Feţei Domnului, ea a prins rădăcină, dar de îndată ce această lumină s-a luat, şi 
peste ea a căzut umbra spinilor, întunericul lor a înăbuşit-o. Cînd Stăpînul Hristos 
a grăit limpede şi cu autoritate înaintea lui Pilat, zicîndu-i: N-ai avea nici o putere 
asupra Mea, dacă nu ţi-arfifost dată ţie de sus (loan 19: 11), Pilat s-a simţit 
covîrşit de A frica de Dumnezeu. Dar cînd masele de evrei i-au strigat lui Pilat Dacă 
îl eliberezi, nu eşti prieten al Cezarului (loan 19: 12), atunci Pilat s-a umplut de 
frica cezarului pămîntesc. Frica lui de trup a fost mai tare decît frica pentru 
sufletul lui, aşa cum se întîmplă ades cu oamenii şi astăzi. Pilat era ucenic al 
înţelepciunii celei lumeşti, înţelepciunea acestei lumi nu oferă putere, ea doar 
inspiră teama, înţelepciunea acestei lumi nu hrăneşte sufletul, ci doar (cel mult) 
trupul, înţelepciunea lumii nu inspiră teamă pentru suflet, ci doar pentru trup şi 
pentru ceea ce este trupesc, în Pilat avem un exemplu evident şi jalnic a ce fel de 
caractere produce şi educă înţelepciunea lumii, prin aceea că îl ocolesc pe 
Dumnezeu şi merg împotriva lui Hristos. Caracterul slab şi şovăitor al lui Pilat este 
o icoană vie .nu doar pentru păgîni, ci şi pentru creştinii cei slabi şi şovăitori. 
Chiar unii creştini, şi chiar zilnic, în mod imperceptibil şi cel mai adesea 
inconştient, ar vrea uneori să-L ferească pe Hristos, de ura şi întunericul evreiesc 
dinlăuntrul lor, iar alteori ar vrea să-L lase pradă acelui duh ucigaş al răstignirii. 
Aceasta se întîmplă întotdeauna cînd creştinul încalcă vreuna din poruncile lui 
Hritos de dragul plăcerii şi confortului trupesc. Pentru moment, acea poruncă 
luminează inima creştinului celui şovăitor, dar în următorul, întunericul cel trupesc 
devine mai tare, aşa încît creştinul îi cedează cu totul. 

O Stăpîne, Indelungrăbdătorule Doamne, nu-Ţi lua lumina Ta de la noi nici măcar 
o clipă, ca să nu ne covîrşească cu desăvîrşire întunericul patimilor noastre. Ci 
ajută-ne nouă să rămînem copii ai luminii pînă la sfîrşit, 
Căci numai Ţie se cuvine slava şi mulţumită în veci, amin. 

5 martie 

• Pomenirea Sfîntului Mucenic Conon din Isauria 

Acest sfînt mucenic a fost crescut de mic în Credinţa în Hristos şi botezat în 



Numele Preasfintei şi de Viaţăfăcătoarei Treimi de însuşi Arhanghelul Mihail, 
Voievodul Netrupeştilor Oştiri ale lui Dumnezeu. Pînă la moartea lui, arhanghelul 
lui Dumnezeu a vegheat, nevăzut, asupra Simţului 

Conon. Sfîntul Conon era luminat şi împuternicit de Harul lui Dumnezeu, astfel 
încît inima lui nu mai putea fi plecată de nimic lumesc, ci pururea era ridicată la 
cele de sus. Cînd părinţii lui l-au silit să se însoare şi s-a aflat cu mireasa lui în 
cămară după nună, atunci el a luat o luminare pe care a pus-o sub un vas şi a 
întrebat-o pe mireasă: „Ce e mai bun, lumina, sau întunericul?" Iar ea a răspuns: 
„Lumina." Atunci el a început să o înveţe despre Credinţa în Hristos şi despre viaţa 
veşnică, care sînt mult mai înalte şi mai atrăgătoare decît viaţa trupească, în 
această faptă a lui, sfîntul Conon a reuşit pe deplin, căci şi mireasa lui cu părinţii ei 
au venit mai după aceea la credinţa în Hristos. Conon a trăit o vreme cu soţia lui ca 
frate şi soră. Căci nu după mult timp soţia lui a murit, precum şi părinţii lui. Astfel 
sfîntul Conon s-a retras complet din viaţa lumii, dăruindu-se deplin vieţii de 
rugăciune, postiri şi cugetări dumnezeieşti. El a făcut multe minuni, întorcînd mult 
popor la Hristos. Printre minunile lui este şi aceea că avea putere mare asupra 
duhurilor necurate, pe care le forţa să-i slujească lui. In timpul unei prigoane el a 
fost prins, torturat, şi înjunghiat peste tot cu cuţite. Cei bolnavi se ungeau cu 
sîngele lui şi se făceau sănătoşi. După această mucenicie Sfîntul Conon a mai trăit 
doi ani în cetatea lui Isauria şi trecînd la cele veşnice, s-a înfăţişat înaintea lui 
Dumnezeu. Acest slăvit sfînt a trăit şi a luat mucenicia în veacul al doilea. 

• Pomenirea Sfîntului Mucenic Conon Grădinarul 

Acest Sfînt Conon s-a născut în Nazaret. El era blînd şi curat cu inima şi era peste 
tot plăcut înaintea lui Dumnezeu. In timpul domniei lui Decius, sfîntul Conon a 
fost prigonit, chinuit şi mucenicit pentru Hristos. întotdeauna el a rămas tare în 
credinţă. El i-a certat cu asprime pe judecătorii păgîni, vădind prostia lor. Călăii i- 
au bătut cuie în picioare, l-au legat de carul cezarului şi l-au silit să alerge în 
trapul cailor prin cetate pînă cînd acest om nevinovat şi sfînt, epuizat de chinuri, a 
căzut. Atunci el s-a rugat ultima oară pentru lume şi şi-a dat sufletul în mîinile lui 
Dumnezeu, la anul 251 după Hristos. 

• Pomenirea Sfîntului Cuvios Isihie Postitorul 

Sfîntul Isihie s-a născut lîngă oraşul Brusa, în veacul al optulea. El apoi s-a retras 
în muntele Maion, temut şi vestit pentru mulţimea duhurilor necurate care se 
sălăşluiau acolo. Acolo Isihie şi-a clădit o colibă şi un paraclis închinat Sfîntului 
Apostol Andrei. El le-a împrejmuit cu o grădină pe care o cultiva ca să se 
hrănească din lucrul mîinilor lui. Cu rugăciunea, Sfîntul Isihie făcea multe minuni. 
El a prorocit că după moartea lui pe acel loc se va ridica o mînăstire. El 
a ştiut cu o lună mai înainte ziua şi ceasul morţii lui. La miezul nopţii acelei zile, 
unii oameni au văzut cum chilia lui s-a umplut de o lumină neobişnuită. Cînd au 
sosti la colibă, l-au găsit pe sfînt deja mort. Sfîntul Isihie a adormit cu pace, fiind 
primit în împărăţia Cerească a Domnului Său la anul 790 după Hristos. Mai tîrziu, 
Teofilact, Episcopul Amasiei, a mutat sfintele sale moaşte în cetatea Amasia. 

• Pomenirea Sfîntului Cuvios Marcu Ascetul 

Sfîntul Marcu a fost mare ascet şi făcător de minuni, în cel de al patruzecilea an al 
vieţii lui el a fost tuns monah de povăţuitorul lui, Sfîntul loan Gură de Aur. După 
aceasta Sfîntul Marcu a petrecut şaizeci de ani în pustia sălbatică a Nitriei în 
postiri, rugăciuni, şi scrierea a multe cărţi duhovniceşti privitoare la mîntuirea 
sufletului. El cunoştea pe de rost Sfintele Scripturi. El era milostiv şi blînd. El 



plîngea mult pentru nenorocirea care a căzut peste întregul neam omenesc şi peste 

întreaga zidire a lui Dumnezeu. Odată, pe cînd plîngea, el s-a rugat pentru un pui 

de hienă care se născuse orb şi îndată puiul a văzut. Hiena mamă văzînd aceasta s- 

a dus şi a adus sfîhtului o piele de oaie. Sfîntul i-a poruncit atunci hienei să nu mai 

ucidă niciodată oile oamenilor, mai ales săraci. Sfîntul Marcu primea Sfînta 

împărtăşanie din mîinile îngerilor. Omiliile lui duhovniceşti, despre pocăinţă, 

priveghere, paza minţii, sînt socotite printre cele mai mari scrise vreodată în 

Biserică. Aceste lucrări au fost lăudate mult de marele Sfînt Patriarh Fotie. 

Cîntare de laudă Ia Sfîntul Arhanghel Mihail 

îngerii sînt fraţi ai noştri mai înalţi în duh şi mai vîrstnici, A căror voinţă este doar 

Voinţa lui Dumnezeu. Mai strălucitori decît lumina sînt ei, Mai uşori şi mai repezi, 

In lumină sînt îmbrăcaţi, lumina Făcătorului lor, Neobosiţi lucrători ai lucrării lui 

Hristos. Grija lor cea mare, singura, este neamul omenesc: Cum să-l întoarcă la 

Dumnezeu, cape Fiul Risipitor. Grija îngerilor este să-i scoată din pămînt străin Pe fraţii 

lor mai mici, oamenii, 

Şi să-i aşeze în curţile împărăteşti ale Stăpînului Hristos. Arhistrategul Mihail, cel mai 

dinţii dintre cei dinţii, 

Străluceşte printre ostile cereşti 

Precum Lucea/arul între stele. 

Aproape este el de tot omul care sepocăieşte, 

Ridicîndu-l la Dumnezeu; 

Puternic este el să fie aproape de toţi, 

Oricît de mulţi ar fi. 

Bucuria lui cea mai mare este slujirea, 

Chiar şi în cerurui slujirea aproapelui 

Prima poruncă este. 

Slujirea întăreşte viaţa şi o umple de bucurie pe mamă, 

Slujirea împleteşte cununile cele neveştejite, 

Această slujire îngerilor le este bucurie şi sărbătoare, 

Căci se face spre slava lui Dumnezeu şi mîntuirea oamenilor. 

Cugetare 

Oare de ce unii oameni, educaţi la şcoli înalte şi botezaţi în Numele lui Hristos, se 

îndepărtează de creştinism şi se dăruiesc cu totul filozofiei şi teoriilor omeneşti, 

afirmînd că ele conţin mai mult adevăr decît creştinismul? Din două motive se 

întîmplă aceasta: fie dintr-o înţelegere cu totul superficială a creştinismului, fie din 

cauza păcatelor. Mintea superficială nu-L poate primi pe Hristos, ea fuge de El 

precum criminalul de curtea de justiţie. Creştinii păcătoşi şi superficiali au fost de- 

a lunguul timpurilor tot atît de revoltaţi împotriva creştinismului ca şi păgînii. 

Celor superficiali şi culpabili le-a fost întotdeauna mai comod să se scalde în 

băltoaca noroioasă a cugetării omeneşti, decît să se arunce în adîncurile riscante 

ale lui Hristos. Pe cei care îl urmează cu credinţă, Hristos îi cheamă mereu la 

adîncimi tot mai mari,.precum i-a spus Sfîntului Apostol Petru: Mînă la adînc 

(Luca 5: 4). Sfîntul Marcu Ascetul zice că legea lui Dumnezeu se pricepe în 

măsura în care împlineşti cu fapta sfintele porunci ale lui Dumnezeu: „Ignoranţa îl 

face pe om să grăiască împotriva a ceea ce îi este de folos, iar obrăznicia 

înmulţeşte păcatul." 

Luare aminte 

Să luăm aminte la Taina împărtăşirii ca Taină a Iubirii Desăvîrşite, căci: Din partea 

Mîntuitorului Hristos Ea înseamnă desăvîrşita dăruire a Lui credincioşilor Lui; 



Astfel fiind Ea, Hristos este primit cu credinţă şi încredere de credincioşi; 
Astfel fiind ea, duce la unirea mîntuitoare, roditoare şi plină de bucurie dintre 
Dumnezeu şi om. 
Predică Despre mergerea la adîncuri împreună cu Hristos 

Mînă la adînc (Luca 5:4). 

Aşa i-a poruncit Stăpînul Hristos lui Petru şi celorlalţi apostoli, cînd a încetat de a 
vorbi (Luca 5: 4). Aceasta înseamnă că mai întîi El i-a învăţat, şi imediat după aceea i- 
a chemat la faptă. Acest lucru este important şi pentru noi. Căci de îndată ce învăţăm 
ceva din Sfintele Scripturi, avem neapărată nevoie să mergem şi să împlinim cu fapta 
ceea ce am învăţat. Nu numai ucenicul este iubit de către Stăpînul Hristos, ci mai ales 
faptele lui. Mînă la adînc. De pe ţărm, de acolo unde apele sînt mici, Stăpînul a grăit 
poporului care era mai puţin luminat în tainele împărăţiei lui Dumnezeu. Dar pe 
Apostoli i-a îndemnat la adînc. Apele mici sînt mai puţin periculoase, dar puţini sînt şi 
peştii pe care îi poţi prinde în ele. în apele mici printre peşti se mai află şi şerpi, 
broaşte, şi alte vietăţi respingătoare. Acesta este tot pericolul, în apele mici şi peştii 
sînt puţini şi mici - aceasta e tot ceea ce poţi prinde. Dar la adînc, pericolul e 
corespunzător mai mare. Acolo există peşti mari şi furtuni pe măsură. Acolo este 
pericol de moarte. Dar acolo şi peştele este mai mare, şi mult mai bun -acesta este 
cîştigul. O, creştine înţelepte, la adînc aşadar trebuie să mîni! Mînă la adîncul tainic al 
mării vieţii, dar nu îndrăzni să porneşti fără Hristos la cîrmă, nu, niciodată. Căci dacă 
îndrăzneşti, s-ar putea să-ţi petreci toată noaptea acestei vieţi fără să prinzi nimic, aşa 
cum s-a întîmplat în acea noapte cu bătrînul Petru, pescarul cel încercat, cînd a spus: 
toată noaptea ne-am trudit şi nimic nu am prins (Luca 5: 5). Nu numai că nu vei 
prinde nimic dacă nu-L ai pe Hristos la cîrmă, dar şi mai rău poate să ţi se întîmple. 
Căci pot veni vînturi mari care să te răstoarne în adînc. Căci poţi fi sfîşiat de fiarele 
sîngeroase ale adîncului. Iar vînturile, creştine înţelepte, sînt propriile tale patimi care 
te însoţesc fără să vrei dacă mîni la adînc fără Hristos. Iar fiarele adîncului, creştine 
înţelepte, sînt diavolii care te pot distruge într-o clipeală de ochi, tot aşa cum într-o 
clipeală de ochi au mînat turma de porci în mare: Atunci, ieşind, duhurile necurate au 
intrat în porci şi turma s-a aruncat de pe ţărmul înalt în mare. Şi erau ca la două mii 
şi s-au aruncat în mare (Marcu 5: 13). 

Dar dacă mîni la adînc cu Hristos la cîrmă, de nimic să nu te temi; ci mergi 
bucurîndu-te, şi cu curaj alipindu-te de Hristos. Aşa vei dobîndi prada cea mai bună; 
aşa îţi vei umple cu ea amîndouă luntrile, şi pe cea a trupului, şi pe cea a sufletului 
tău. Te ve îmbogăţi cu cea mai bună pradă, O rîvnitorule creştine, şi fără piedici vei 
sosi la ţărm, la ţărmul împărăţiei lui Hristos. Căci nicăieri fără Hristos! Nici în locurile 
joase, nici în cele înalte. Căci în cele joase te vor supăra foametea şi multele mizerii 
omeneşti, iar în cele înalte încă şi mai mari rele pot să te pască. 
O Atotputernice şi Mîntuitorule Doamne, Tu eşti Cîrmaciul, Apărarea şi Limanul 
nostru. 
Ţie se cuvine slava şi mulţumită în veci, Amin. 

6 martie 

• Pomenirea Sfinţilor Patruzeci şi Doi de Mucenici din Amoreea 
Aceştia au fost cu toţii comandanţi în armatele împăratului bizantin Teofil. Cînd 
împăratul Teofil a pierdut bătălia împotriva sarazinilor care s-a întîmplat în cetatea 
Amoreea, aceştia au capturat oraşul şi au luat cu ei în sclavie mulţi creştini, între 
care şi aceşti comandanţi. Ceilalţi creştini din cetate au fost fie ucişi fie vînduţi ca 
sclavi. Comandanţii au fost aruncaţi în temniţă, unde au fost ţinuţi timp de şapte 
ani. Şefii musulmani îi cercetau adesea acolo, sfâtuindu-i să îmbrăţişeze credinţa 



islamică. Comandanţii creştini însă nici nu voiau să-i audă. Cînd sarazinii le grăiau 
comandanţilor, zicînd: „Mohamed este adevăratul proroc iar nu Hristos," 
comandanţii îi întrebau: „Dacă aţi avea doi care se ceartă pentru un cîmp, cum că 
este al lui, unul avînd mulţi martori care adeveresc aceasta, iar celălalt nici unul, 
ce aţi zice, că al cui este cîrnpul?" Şefii musulmani au răspuns: „Fără îndoială că al 
celui cu mulţi martori." Comandanţii au zis: „Drept aţi răspuns. Aşa este şi cu 
Hristos şi cu Mohamet al vostru. Hristos are mulţi martori: Prorocii din vechime, 
Moise şi loan Botezătorul, pe care şi voi îl recunoaşteţi şi care a dat mărturie 
pentru El. Mohamet însă nu are ca mărturisitor decît pe el însuşi." Sarazinii au 
rămas ruşinaţi şi au mai încercat să se apere astfel: „Credinţa noastră e mai bună 
decît ce creştină pentru că vedeţi şi voi că Dumnezeu ne-a dat nouă izbîndă asupra 
voasră, a creştinilor! Vedeţi bine că cele mai bogate pămînturi şi împărăţii din 
lume sînt ale noastre, şi că ele sînt şi mai numeroase şi mai întinse ca ale voastre!" 
Atunci comandanţii au zis: „Dacă aşa ar fi, atunci idolatriile egipteană, 
babiloniană, elenistică, romană, şi închinarea la foc a persanilor ar fi adevăratele 
credinţe, căci iată, odată toate aceste neamuri au fost stăpînitoarele lumii! Este 
limpede pentru oricine că victoria, bogăţia şi puterea voastră nu dovedesc şi 
adevărul credinţei voastre. Noi ştim că Dumnezeu uneori dă biruinţa creştinilor, iar 
alteori îngăduie să fie subjugaţi ca să-şi vadă mai bine păcatele şi să se curăţească 
de ele prin pocăinţă şi credinţă adevărată." După şapte ani ei au fost ucişi prin 
decapitare, la anul 845 după Hristos. Trupurile lor au fost aruncate în rîul Eufrat, 
dar ele au plutit de cealaltă parte a rîului unde au fost culese şi îngropate cu cinste 
de creştini. 

• Pomenirea Sfîntului Cuvios Iov 

Acest Cuvios Iov s-a născut la Moscova în anul 1635 de la Hristos. El a iubit mult 
cîntările şi slujbele sfintei Bisericii, fiind atras de ele. El a fost duhovnicul Ţarului 
Petru cel Mare, dar din cauza intrigilor s-a retras la Mînăstirea Soloveţk [!?], unde a 
dus o viaţă de aspră asceză şi lipsuri. La anul 1720, pe cînd era în vîrstă de optzeci şi 
cinci de ani, el a adormit întru Domnul, înainte de a-şi da duhul, el a strigat tare: 
„Binecuvîntat este Dumnezeul Părinţilor noştri! De aceea în ceasul acesta eu nu am 
teamă ci cu bucurie părăsesc această lume." 

• Sfinţii Mucenici Conon tatăl şi Cononflul 

Pe cînd tatăl era deja înaintat în vîrstă, fiul era un tînăr de şaptesprezece ani. In timpul 

domniei lui Domentian, ei au fost tăiaţi în jumătate cu fierăstrăul pentru credinţa lor în 

Hristos şi au fost proslăviţi de Stăpînul Hristos în cer şi pe pămînt. Ei au suferit cu 

cinste la anul 275 după Hristos. 

Cîntare de laudă la Sfinţii Conon, tatăl şi fiul 

împăratul îi şopteşte tînărului Conon: 

Mintea tatălui tău s-a întunecat de vîrstă, 

Deci tu, tinere, cuvîntul să nu i-l iei în seamă. 

Ci mai curînd leapădă-te şi uită-Lpe Hristos. 

Jertfa adu romanilor zei 

Şi alături de noi vei petrece cu cinste. 

Dar tînărul Conon răspunde viteaz: 

Scris este, o, călăule-mpărat, 

Că Jiul cele văzute la tatăl le face, 

Iar eu de faptele tatălui meu 

Nicicînd mă ruşinez. 

Căci tatăl meu adevărul Adevăratei Credinţe mă-nvaţă, 



Al Adevăratei Credinţe şi cunoştinţe de Dumnezeu. 

Pentru ca eu un Dumnezeu să cunosc, 

Pe Făcătorul meu Atotmilostiv. 

Pentru ca eu pe Hristos să-L cunosc, 

Mîntuitorul meu din moarte. 

Orice vei face trupului tatălui meu, 

Aceleaşi să le faci şi mie; 

Căci tu asupra sufletelor noastre 

Nici o stăpînire nu ai. 

Ale noastre suflete ale noastre sînt, 

Şi pe ale noastre noi Stăpînului nostru Hristos 

Le dăruim, 

Fiului lui Dumnezeu. 

Cugetare 

Cîtă vreme sîntem pe pămînt, să ne socotim oaspeţi în Casa lui Hristos. Tu stai la 

masă, şi El este cel care te serveşte. Dacă respiri, aerul Lui îl respiri. Dacă te 

îmbăiezi, în apa Lui te îmbăiezi. Dacă eşti călător, pe pămîntul Lui eşti călător. 

Dacă strîngi bogăţii, ale Lui sînt bogăţiile pe care le strîngi. Dacă risipeşti, ale Lui 

sînt cele pe care le risipeşti. Dacă ai putere asupra altora, prin a Lui îngăduinţă ai 

primit-o. Dacă eşti în strălucită adunare, tu şi ceilalţi împreună cu tine sînteţi 

oaspeţii Lui. Cînd ieşi să respiri într-un colţ de natură, în grădina Lui petreci. Dacă 

eşti singur, El este de faţă. Dacă porneşti undeva sau te întorci, El vede. Orice faci, 

El ţine minte. El este Gazda cea mai atentă şi mai delicată care te-a găzduit 

vreodată. Fii deci cu băgare de seamă faţă de El. într-o casă aleasă, oaspeţilor li se 

cere să ştie să se poarte. Aceste cuvinte sînt simple şi ştiute, dar ele ascund un 

mare adevăr. Toţi sfinţii l-au cunoscut şi şi-au călăuzit vieţile după el. De aceea 

Veşnicul Stăpîn al Casei i-a răsplătit cu veşnica viaţă în ceruri şi cu slavă pe 

pămînt. 

Luare aminte 

Să luăm aminte la Taina împărtăşirii cea Care este medicament de viaţă-dătător 

sufletului şi trupului: 

• Medicament ce curăţă sufletul de bolile păcatelor, redîndu-i sănătatea vieţii; 

• Medicament care vindecă şi curăţă trupul de avariţie şi vicii, redîndu-i 
sănătatea vieţii; 

• Medicament care învie şi revigorează tot omul, fâcîndu-1 mădular sănătos al 
veşnicului Trup al lui Hristos, fără de care el putrezeşte şi în cele din urmă se 
usucă, se taie şi se aruncă în foc. 

Predică Despre moştenitor şi rob 

Cîtă vreme moştenitorul este copil, nu se deosebeşte cu nimic de rob, deşi este stăpîn 
peste toate (Galateni 4: 1). 

Cîtă vreme moştenitorul unei mari averi este copil de leagăn, cu ce se deosebeşte 
el de fiul unui rob? Nici trupul nu-i este mai altul, nici gîndurile mai înalte, nici 
dorinţele mai curate. Cum e pruncul de rege, aşa este şi cel de rob, aşa este şi cel 
de cerşetor. Timp de cîţiva ani, fiul de rege deci nu se deosebeşte cu nimic de cel 
de rob. Totuşi, cînd fiul de rege ajunge la majorat şi la deplina conştiinţă a 
demnităţii lui, el primeşte răspunderea împărăţiei, iar cînd fiul de rob ajunge la 
majorat şi la deplina cunoştinţă a maturităţii, el intră în jugul sclaviei. Atunci se 
vede enorma diferenţă dintre cei doi. Atunci este limpede că moştenitorul şi robul 
nu au cum să fie egali. Robul trebuie să robească iar regele trebuie să conducă. 



Apostolul vrea să spună prin aceste cuvinte că aşa stau lucrurile şi cu cei care sînt 
creştini şi ne-creştini. Căci cel care nu este creştin este rob firii, pe cînd Creştinul 
este stăpîn peste fire. Era ne-creştină a istoriei omenirii ne arată cum omul a fost 
robul elementelor naturii, sluga trupului şi a păcatului, a idolilor şi creaturilor 
egale lui şi inferioare lui. în timp ce era Creştină a istoriei omenirii ne arată cum 
omul a redevenit stăpîn şi proprietar, un nobil de rasă împărătească şi moştenitor 
peste toate. Chiar cei care au ştiut despre Unul Adevăratul Dumnezeu, adică 
israeliţii, nu au fost ca nişte copii ai lui Dumnezeu, nici ca nişte moştenitori ai 
tatălui lor, ci ca nişte slugi şi robi ai lui Dumnezeu şi Judecătorul. Iar cînd a venit 
plinirea vremii (Galateni 4: 4), Fiul Unul Născut al lui Dumnezeu a venit pe 
pămînt. El a făcut posibil ca să dobîndim înfierea (Galateni 4: 5), şi să ne 
îndreptăm către Duhul lui Dumnezeu strigînd Avva, Părinte (Galateni 4: 6)/ 
Fraţilor, de ce a venit Hristos pe pămînt? El a venit pe pămînt ca să ne dea o soartă 
alta decît a robilor, să ne dea soarta moştenitorilor şi responsabilităţile de stăpîni. 
El a venit să ne dea soarta celui care este fiu, a aceluia, adică, care în Numele lui 
Hristos poate îndrăzni să-L numească pe Dumnezeu Tată, şi să ne arate care este 
datoria noastră de stăpîni, aceea, adică, de a stăpîni peste noi înşine, peste trupurile 
noastre, peste gîndurile noastre, peste dorinţele noastre, şi peste toată zidirea din 
jurul nostru. 

O Unule Născut Fiule al lui Dumnezeu, Tu ne-ai dăruit nouă cinstea înfierii prin 
milostivirea şi jertfa Ta. 

Stăpîne Doamne lisuse Hristoase, ajută-ne nouă să luptăm pînă la sfîrşit, întru 
curăţie şi adevăr, 

Căci Ţie se cuvine slava şi mulţumită în veci, Amin. 

7 martie 

• Pomenirea Sfinţilor Şapte Sfinţiţi Mucenici din Cherson: Vasile, Efrem, Eugen, 
Elpidie, Agatodor, Eterie şi Capito 

Toţi aceştia au fost episcopi ai Chersonului, în ani diferiţi. Toţi au luat mucenicia 
din mîinile necredincioşilor, evrei, greci şi sciţi, cu excepţia lui Eterie, care a 
adormit cu pace. Cu toţii au fost trimişi de către Patriarul Ierusalimului ca 
misionari în aceste ţinuturi sălbatice şi păgîne, ca să aducă în ele lumina 
Evangheliei. Ei au luat în chinuri sîngeroase mucenicia pentru Hristos. în Cherson 
Sfîntul Vasile episcopul a înviat din morţi pe fiul unei căpetenii, lucru care i-a 
umplut de ură pe evreii care locuiau acolo, şi i-a făcut să aducă pîră infamă asupra 
sfîntului episcop, în vremuri de prigoană. El a fost legat şi tîrît pe străzile cetăţii 
pînă cînd şi-a dat duhul. Efrem a fost omorît prin decapitare. Eugen, Elpidie şi 
Agatodor au fost bătuţi cu ciomege şi cu pietre şi aşa şi-au dat sufletele în mîinile 
lui Dumnezeu. Eterie a trăit în vremea împărăţiei lui Constantin cel Mare. El a 
păstorit Biserica lui Hristos în libertate şi pace, a ridicat o biserică slăvită în 
Cherson, şi a adormit cu pace. Cînd ultimul dintre ei, Sfîntul Capito, a fost uns 
episcop pentru sciţii cei sălbatici şi primitivi, ei au cerut un semn de la sfînt ca să- 

1 poată crede. Ei l-au pus să intre într-un cuptor de foc, zicîndu-i că vor crede 
doar dacă va ieşi viu din el. Cu rugăciune fierbinte şi credinţă mare, însemnîndu-se 
cu Semnul Sfintei Cruci, sfîntul episcop a intrat în foc, cu inima lipită strîns de 
Dumnezeu. El a rămas în acel cuptor vreme de un ceas, fără ca să i se ardă nimic, 
nici măcar straiele. După un ceas sfîntul episcop a ieşit cu bine din cuptorul arzînd. 
Atunci, cu o singură gură, primitivii sciţi au strigat: „Unul este Dumnezeu, 
Dumnezeul creştinilor, mare şi puternic, Care le apără pe slugile Lui de flăcările 



focului!" Atunci toată cetatea şi împrejurimile au venit la Sfîntul Botez. Despre 
această minune s-a grăit pe larg la Sinodul întîi Ecumenic de la Niceea (anul 325 
d. Hr.). Toţi Părinţii strînşi la Sinod L-au slăvit pe Dumnezeu şi au lăudat credinţa 
tare şi de neclintit a Sfintului Capito. S-a întîmplat ca în timpul unei călătorii pe 
rîul Nipru Sfîntul Capito să fie prins de sciţii păgîni, care l-au înecat. Toţi aceşti 
sfinţi sfinţiţi mucenici au suferit în primele decenii ale veacului al patrulea. 

• Pomenirea Sfintului Cuvios Emilian 

Sfîntul Emilian s-a născut la Roma, ducînd în tinereţe o viaţă plină de mari păcate. 
Cînd şi-a venit întru sine, el a început să lupte aprig împotriva pornirilor spre 
păcat, tremurînd de spaimă la gîndul Judecăţii lui Dumnezeu. Astfel el s-a grăbit 
să intre într-o mînăstire, şi cu postiri, privegheri şi nevoinţe trupeşti şi sufleteşti a 
început să-şi îmblînzească trupul sălbăticit de păcat. El s-a făcut pildă vie pentru 
toţi fraţii mînăstirii aceleia, prin marea lui nevoinţă spre dobîndirea bunătăţilor. 
Noaptea ieşea deseori din chilie şi se ducea într-o peşteră ca să se roage. Neştiind 
unde iese Emilian noaptea, stareţul mînăstirii 1-a urmărit într-o noapte în taină. El 
a văzut cum stă Emilian la rugăciune, cu lacrimi multe, cu frică, cu cutremur şi cu 
evlavie mare. A văzut cum deodată o lumină cerească mai strălucitoare decît 
soarele a învăluit tot muntele, dar mai cu seamă peştera lui Emilian. Un glas s-a 
auzit de sus, care a zis: „Emiliane, iertate sînt păcatele tale." Plin de spaimă, 
stareţul s-a grăbit înapoi în mînăstire. A doua zi el le-a descoperit fraţilor ce a 
văzut şi a auzit în timpul nopţii. De atunci fraţii l-au înconjurat pe Emilian cu 
multă tăcere şi evlavie. Sfîntul Emilian a trăit ani îndelungaţi trecînd cu pace la 
Domnul. 

• In această zi, în Sinaxarul cel Mare Grecesc se face pomenirea Sfintului 
Lavrentie. Acesta a fost un binefăcător al Mînăstirii Faneromeni din Insula 
Salamis. El a vieţuit în Megara, fiind bărbat căsătorit cu doi fii. El era un om drept 
şi evlavios. Preasfînta Născătoare de Dumnezeu i s-a arătat într-un vis şi i-a 
poruncit să meargă în Insula Salamis şi să înnoiască biserica de acolo. El a făcut 
aşa şi cu adevărat a găsit pe insulă ruinele unele biserici vechi. Acolo el a ridicat o 
nouă biserică, în acea biserică s-a tuns şi monah şi a adormit cu pace în ziua de 7 
martie a anului 1770 de la Hristos. După sfînta lui adormire, multe minuni s-au 
făcut în acea mînăstire la moaştele sale. 

Cîntare de laudă la Sfîntul Emilian 

Sufletul lui Emilian celui preapăcătos 

Sîngerează de durere. 

Deznădăjduind de mîntuirea lui, 

Emilian se roagă totuşi fierbinte lui Dumnezeu: 

O Preaînalte şi Minunate Doamne, 

De la care soarele îşi ia lumina lui, 

O Doamne, de la Care oştirile cereşti 

Primesc lumina şi strălucirea! 

O Doamne, primeşte-mă pe mine, 

Căci numai la Tine mai năzuieşte sufletul meu. 

Mă întorc la Tine, nu mă alunga, Doamne. 

Numai Ţie voiesc să-Ţi mulţumesc, 

Celui Care acum îmi dăruieşti 

înţelegerea vieţii. 

O, dăruieşte-mi să vărs lacrimi de pocăinţă, 

Nesfârşit. 



Dăruieşte-mi mie cupostiri să-mi vindec 

Trupul şi sufletul meu, 

Dăruieşte-mi mie să mă rup desăvîrşit 

De vicleniile acestei lumi. 

Dăruieşte-mi mie iertare, 

Iertare, Doamne! 

Curăţeşte, Doamne, 

Cîmpul înţelenit de spini 

al sufletului meu. 

Seamănă cu sfinţenia Ta 

pămîntul inimii mele, 

Doamne. 

învie sufletul meu 

Iar trupul, pentru mîntuirea mea, 

dă-l durerilor şi suferinţei. 

Căci iată între pămînteni 

Nu este unul mai necurat decît mine. 

Iată Doamne, da, eu pe mine mă judec, 

Şi-mi văd cu adevărat vinovăţia mea. 

In ceasul Judecăţii celei Mari, 

Să nu mă lepezi, Doamne, 

Morţii celei veşnice să nu mă dai, 

Căci eu întru frica de Tine Unul 

M-am îmbrăcat. 

Cugetare 

Funia solidă şi durabilă se face din .multe fuioare subţiri, răsucite, de cînepă. Un 

singur astfel de fir nu poate să lege, nici să sugrume pe nimeni. Căci uşor poate fi 

rupt şi dat la o parte. Dar cînd eşti legat cu o funie groasă, eşti captiv, şi ea te poate 

şi sugruma. O astfel de funie nu o poţi rupe uşor de pe tine. Aşa cum funia se 

împleteşte din multe fibre bine răsucite, chiar dacă subţiri şi slabe, aşa patimile 

cresc din păcatele cele mici şi nebăgate în seamă. 

Omul uşor se poate elibera de păcatele cele mărunte, cînd ele sînt încă la început. 

Dar cînd ele sînt lăsate să se adune, şi cînd se repetă mereu în timp, atunci ele 

cresc şi devin patimă, precum multele fire subţiri devin funie. Atunci omul se 

sălbăticeşte de patimi, aşa cum doar patimile îl pot sălbătici. Atunci nu te mai poţi 

scutura uşor de păcatele adunate în ani, în zeci de ani. Nu le mai poţi tăia, nu te 

mai poţi îndepărta de ele, nu te mai poţi despărţi de ele. O, de-ar şti oamenii să fie 

treji şi să se păzească de începuturile păcatelor! Atunci ei ar putea cu uşurinţă să se 

ţină liberi de ele. Căci a tăia păcatele înrădăcinate este ca şi cum ai încerca să-ţi tai 

degetele, zice un mare nevoitor de la Sfîntul Munte. Ca să se elibereze de patimile 

cele mari şi înrădăcinate, Sfîntul Emilian a fost ajutat mult de gîndul morţii şi 

desigur de harul lui Dumnezeu, fără de care nimeni nu poate nimic contra 

patimilor. Deasa cugetare la moartea cea de neocolit, pocăinţa şi ruga fierbinte cu 

lacrimi către Dumnezeu Cel Atotputernic, acestea îl mîntuiesc pe om din robia 

patimilor şi păcatului. L-au întrebat pe Sfîntul Sisoe: „Cînd pot fi dezrădăcinate 

patimile?" Iar sfîntul a zis: „De îndată ce vezi patima în tine, dezrădăcineaz-o pe 

loc." 

Luare aminte 

Să luăm aminte la Stăpînul Hristos Care S-a rugat în Grădina Ghetsimani: 



• La cum a căzut cu Faţa la pămînt şi S-a rugat de trei ori zicînd Părintele Meu, de 
este cu putinţă, treacă de la Mine paharul acesta! şi zicînd din nou Părintele Meu, 
dacă nu este cu putinţă să treacă acest pahar, ca să nu-l beau,facă-se voia Ta! (Matei 
26: 39, 42); 

• La cum sudoarea Lui s-a făcut ca picuri de sînge pe cînd stăruitor Se ruga: Iar El, 
fiind în chin de moarte, mai stăruitor Se ruga. Şi sudoarea Lui s-a făcut ca picături de 
sînge care picurau pe pămînt (Luca 22: 44). 

• La cum această grozăvie s-a întîmplat din cauza mea şi din cauza ta, din cauza 
păcatelor mele şi alor tale; şi de asemenea de dragul mîntuirii mele şi mîntuirii 
tale. 

Predică Despre mîna trădătorului 

Dar iată mîna celui ce Mă vinde este cu Mine la masă (Luca 22: 21). 
Greu îi este unui general să bată război de biruinţă cînd duşmanul este chiar în 
tabăra lui, printre ostaşii lui, chiar ostaşul lui. Iuda era socotit printre marii ostaşi 
ai lui Hristos. Cu toate acestea, el era marele duşman, cel dinăuntru. Şiruri întregi 
de duşmani şi urîtori îl încojurau strîgîndu-şi rîndurile 

tot mai aproape, ca să-L ucidă, iar Iuda pregătea trădarea dinăuntru. Mîna lui era la 
masa pe care Hristos o binecuvîntase, dar gîndurile lui erau împreună voitoare cu 
ale celor mai negri şi mai sălbatici duşmani ai Lui, cu cei care îl urau de moarte, 
cu cei care ca nişte vipere îl înconjurau din toate părţile pe Domnul Cel blînd. 
Oare nu astfel este şi azi, cînd mîinile multor trădători se află la Masa lui Hristos? 
Dar care masă nu este a lui Hristos? Sau care este masa pe care nu se află 
totdeauna darurile Lui? Oare nu este el Stăpînul Casei, Care îi hrăneşte şi îi 
adăposteşte pe oaspeţi, care sînt toţi pămîntenii? Căci nimic nu au al lor aceşti 
oaspeţi, nimic! Toate bunătăţile şi tot binele tuturor le vin doar din mîna Unuia 
Dumnezeu! Aşadar, nu este adevărat că Hristos este prezent la fiecare masă, a 
fiecărui om, ca Stăpîn al Casei şi ca Slujitor? Aşadar, nu sînt acelea mîinile 
trădătoare ale tuturor celor care şi astăzi îl trădează pe Hristos Cel Care Se află pe 
masă sub forma hranei, precum şi pe El însuşi? Căci iată mănîncă pîinea Lui în 
timp ce grăiesc împotriva Lui, Care le-o dă. Căci iată trăiesc din milostivirea Lui şi 
îl izgonesc din casele lor, din şcolile lor, din curţile lor, din cărţile lor, din inimile 
lor. Ei cu bună ştiinţă îi calcă în picioare poruncile, cu răutate şi cu rînjet îşi bat joc 
de Legea Lui. Oare nu sînt ei trădătorii lui Hristos şi următorii lui Iuda? Nu vă 
temeţi de ei! Căci Dumnezeu nu ne-a poruncit să ne temem de ei, ci să aşteptăm şi 
să vedem pieirea lor cu sunet! Domnul nostru nu S-a înfricoşat de Iuda nici Se 
înfricoşează acum de hoardele de trădători care nu lipsesc pînă la sfîrşitul 
veacurilor. El ştie sfîrşitul lor şi Biruinţa Lui este în mîinile Lui. Aşadar, nici noi să 
nu ne înfricoşăm. Să ne ţinem strîns de Hristos Stăpînul, şi atunci cînd vedem că 
El izbîndeşte în lume, şi atunci cînd vedem că poruncile Lui sînt călcate în 
picioare de tot mai multă lume. Să nu ne înfricoşăm! Căci dacă ne înfricoşăm, se 
poate să ne trezim cu mîna lui Iuda încleştată peste a noastră la masa Stăpînului 
Hristos. 

O Atotbiruitorule Doamne, viază-ne pe noi cu mare puterea şi milostivirea Ta, 
Căci Ţie se cuvine slava şi mulţumită în veci, Amin. 

8 martie 

• Pomenirea Sfintului Teofilact, Episcopul Nicomidiei 

Cînd sfătuitorul împărătesc Tarasie, care era un laic, a fost ales Patriarh al 
Constantinopolelui, atunci, împreună cu el şi din mîinile lui, mulţi prieteni, 



persoane din cercul lui şi oameni necunoscuţi care îl admirau de departe au luat şi 
ei cinul călugăresc. Printre aceştia se afla şi Teofilact. Sfîntul Tarasie 1-a uns pe 
Teofilact episcop al Nicomidiei. Ca episcop, Sfîntul Teofilact a fost păstor bun al 
turmei încredinţate lui şi s-a dovedit a fi binefăcător şi scăpare tare al celor aflaţi 
în nevoi, în dureri, şi în necazuri. După moartea Sfîntului Tarasie, pe tronul 
patriarhal a fost ridicat arhiereul Nichifor, iar la scurt timp după aceea la cîrma 
imperiului a venit Leon Armeanul, care era iconoclast. Acesta a stîrnit furtuna 
ucigaşă a luptei împotriva sfintelor icoane din Biserica lui Hristos. Nepăsîndu-i că 
iconoclasmul fusese dat anatemei la cel de al Şaptelea Sinod Ecumenic de la 
Niceea (783 d.Hr.), împăratul Leon Armeanul a pornit din nou acest război drăcesc 
împotriva Bisericii, vrînd să răstoarne Ortodoxia. Sfîntul Teofilact 1-a înfruntat pe 
împărat cu îndrăzneală şi pe faţă, dar vazînd că împăratul nesocoteşte pe mai 
departe adevărul, i-a prorocit: «O, împărate, vei cădea cu cădere năprasnică şi 
mare, şi nu vei găsi pe nimeni care să te scape de ea!». Din cauza acestor cuvinte 
şi la porunca împăratului, Sfîntul Teofilact a fost scos cu nelegiuire din scaun şi 
alungat în exil, unde a petrecut timp de treizeci de ani în cele mai mari lipsuri, 
necazuri şi umilinţe, şi unde în cele din urmă şi-a dat sufletul în mîna lui 
Dumnezeu, la anul 845 după Hristos. 
• Pomenirea Sfîntului Sfinţit Mucenic Teodorei 

împăratul Constantin a zidit o prea slăvită biserică-catedrală în Antiohia. Poporul 
numea această biserică "biserica de aur", din cauza pereţilor exteriori şi interiori 
placaţi cu totul în aur, şi a sfintelor odoare dinăuntru, făcute cu totul din aur şi 
argint, împăratul a dăruit acestei biserici multe pămînturi care să asigure viaţa 
clerului, care slujea în această sfintă biserică în număr mare. Custodele acestui 
însemnat patrimoniu a fost presbiterul Teodoret, 9 preot 

9 în sinaxarul grecesc, Sf. Teodoret este pomenit la 3 martie (n. ed. americane). 

înzestrat cu o mare credinţă şi evlavie. Cînd Iulian Apostatul şi-a început domnia, 
el mai întîi s-a lepădat de Hristos, şi deşi era botezat, a pornit o persecuţie 
sălbatică împotriva creştinilor. Iulian, unchiul cu acelaşi nume al Apostatului, a 
venit la Antiohia şi a început să jefuiască biserica zisă "de aur". El 1-a chemat pe 
presbiterul Teodoret, custodele bisericii, în faţa judecăţii sfatuindu-1 să se lepede 
de Hristos. Dar viteazul preot al lui Hristos nu numai că a înfierat cu mînie şi 
dispreţ nelegiuirea, dar 1-a şi înfruntat pe împăratul apostat de la Sfmta Credinţă 
Creştină cu cuvinte de ocară, numindu-1 cîine care se întoarce la vărsătura sa. 
Cînd sălbaticul judecător, plin de toată ura şi răutatea, a cutezat să-şi uşueze udul 
în sfmta biserică de aur, Sfîntul Teodoret i-a prorocit moarte cumplită, care s-a şi 
întîmplat în scurt timp. Sfîntului Teodoret i s-a tăiat capul cu securea pentru 
credinţa lui în Hristos. Din ceasul în care cîinele de judecător a îndrăznit să 
profaneze sfmta biserică, el a început să aibă dureri în părţile de jos ale necuratului 
său trup. Astfel, întreaga jumătate de jos a trupului a început să-i fie mîncată de 
viermi, încît şi-a vărsat necuratul său duh cel apostat şi hulitor în chinuri oribile, 
cu neputinţă de descris. Tot la prorocia Sfîntului Teodoret, Felix, ajutorul întru 
nelegiuire al apostatului Iulian, a murit vărsînd continuu sînge pe gură imediat 
după uciderea cu securea a preotului celui sfînt al lui Dumnezeu. Sfîntul Teodoret 
a fost omorît pentru Domnul în anul 362 după Hristos, iar sufletul lui s-a mutat la 
locaşurile cele cereşti ale împărăţiei veşnice. 
Cîntare de laudă: Plîngerea lui Adam 
Izgonit din Rai, Adam cel zgribulit 



însingurat suspină de durere. 

îngerii cerului, cu carepînă adineaori vorbea 

Ca şi cu nişte prieteni, 

s-au risipit de lingă el 

Ca o boare de vis. 

Ei nu mai pot vorbi cu el, 

cel blestemat, 

cu el, 

cel carepînă ieri 

era stăpînul Raiului. 

Adam suspină şiplînge, 

Cu fruntea plecată 

Pe piatra cea rece şi tare: 

Vai urmaşilor meii Vai mie, păcătosului! 

O clipă fugară am îndrăznit 

Cuvîntul Făcătorului meu să-l dispreţuiesc. Cu adevărat mi se cuvine De toată 

zidirea să fiu dispreţuit. Cu adevărat mi se cuvine Ca multe veacuri de aici înainte, Zi 

şi noapte, Şarpe să am alături, iar nu pe Dumnezeu! Cu adevărat mi se cuvine mie 

Toată zidirea să mă robească, In loc ea să-mifie mie roabă!: Vînturile şi arşiţa, 

stihiile toate, fiarele şi scorpiile, şi toate tîrîtoarele de care se îngreţoşează inima 

mea. Cu adevărat mi se cuvine mie Spaima să mă îngheţe pînă la os, căci de bună 

voie m-am lipsit de libertatea stăpînă ce nu cunoaşte frica. Numai Domnul meu Unul 

Dumnezeu Mă poate scăpa, Cel pe Care eu L-am nesocotit. O primeşte plînsul meu Şi 

îndur ă-Te de mine, Doamne. 

Cugetare 

Creştine, să te încrezi în Dumnezeu mai mult decît în propria mamă. Să-I 

mărturiseşti Lui totul, căci El nu te va trăda niciodată. Să-I îmbrăţişezi cu dragoste 

toate Poruncile, căci ele sînt mînruitoare de suflet. Ele niciodată nu te vor înşela. 

Pe cît de mult îţi pui toată încrederea în Dumnezeu, pe atît să fii treaz şi cu mintea, 

luînd seama la duşmanii tăi, care vin de la trup, de la lume şi de la diavoli. Toate 

acestea au fost minunat rostite de slăvitul sfînt al lui Dumnezeu, Efrem Şirul, care 

a zis: „îmbrăţişînd poruncile lui Dumnezeu, să ai inima curată şi plină de 

simplitate, iar stînd tare împotriva atacurilor drăceşti şi intrigilor ţesute de slugile 

satanei, să fii înţelept ca şarpele şi blînd ca porumbelul." 

Luare aminte 

Să luăm aminte la Stăpînul Hristos Care S-a rugat în Grădina Ghetsimani: 

• La stăruinţa cu care cere ucenicilor să privegheze şi să se roage; 

• La cum se ridică de trei ori de la rugăciunea cea făcută cu picături de sînge, se 
duce la ucenici, şi îi găseşte de fiecare dată dormind; 

• La cum ei pentru aceasta au căzut în ispită, părăsindu-1 pe învăţătorul, căci nu 
erau pregătiţi să învingă frica de oameni; 

• La cum şi noi sîntem trîndavi şi neveghetori, nerugîndu-ne lui Dumnezeu, 
căci iată, cînd vine ispita, II părăsim pe Domnul nostru Hristos. 

Predică Despre vederea ochilor şi vederea sufletului 

Făcîndu-Se asemenea oamenilor, şi la înfăţişare aflîndu-Se ca un om (Filipeni 2: 7). 
Aşa grăieşte Sfîntul Apostol Pavel, acelaşi care a mărturisit despre Stăpînul lisus: 
Acesta este chipul lui Dumnezeu Celui nevăzut, mai întîi născut decît toată făptura 
(Coloseni 1: 15), şi Intru El locuieşte, trupeşte, toată plinătatea dumnezeirii 
(Coloseni 2: 9). Acesta este Domnul după firea Lui şi după dumnezeirea lui, dar la 



înfăţişare aflîndu-Se ca un om. Oamenii ale căror inimi sînt împietrite şi ale căror 

minţi sînt întunecate nu recunosc obiectele şi persoanele din jurul lor decît prin 

intemediul vederii celei trupeşti. Aceşti oameni, contemporani venirii 

Mîntuitorului în trup, îl priveau cu ochii şi nu vedea în lisus decît un om. Căci lor 

nu le era dat să ştie despre El nimic mai mult decît ceea ce vedeau cu ochii. Omul 

trupesc se uita la lisus şi nu-I vedea decît trupul, dar în acel trup nu-L vedea nici 

pe Dumnezeu şi nici pe omul desăvîrşit şi fără de păcat. 

Chiar şi astăzi, oricine judecă doar după ceea ce vede cu ochii trupului îi neagă lui 

Hristos tot ceea ce nu poate vedea în ceilalţi oameni. Nimeni nu poate grăi 

adevărul despre Stăpînul Hristos, judecîndu-L doar după ceea ce vede cu ochii 

trupeşti. Ceea ce ochiul vede din El nu este decît parte din vălul care ascunde taina 

veşnică a cerului, şi cele mai mari taine ale timpului şi istoriei pămîntului. Pentru a 

vedea ceea ce este adînc şi ascuns în El, ceea ce se află dincolo de văl, trebuie să 

avem vederea duhovnicească, care este Duhul lui 

Dumnezeu cel din inima omului, Duhul Cel Care dă la o parte vălul şi descoperă 

tainele. 

O Stăpîne Doamne Preadulce, învredniceşte-ne pre noi de sălăşluirea întru noi a 

Duhului Tău Celui Sfînt, 

Căci Ţie se cuvine toată slava şi mulţumită în veci, Amin. 

9 martie 

• Pomenirea celor Patruzeci de Mucenici din Sevastia Armeniei 
Toţi aceştia au fost soldaţi în armata romană, şi puternic credincioşi Mîntuitorului 
Hristos. Cînd au început prigoanele împotriva creştinilor de sub împăratul Liciniu, 
ei au fost aduşi înaintea comandantului. La ameninţarea că vor fi devestiţi de 
onorurile lor militare, unul dintre ei, Sfîntul Candid, a răspuns: „Nu doar onorurile 
militare, ci chiar şi trupurile noastre poţi să ni le iei, căci nici o onoare nu este mai 
înaltă decît aceea de a fi ai lui Hristos lisus, Dumnezeul nostru." După aceasta 
comandantul a poruncit slugilor lui să-i bată cu pietre pe ostaşi. Dar pietrele pe 
care slugile le aruncau asupra ostaşilor creştini se întorceau şi izbeau pe cei care le 
aruncau, lovindu-i şi de moarte. Una dintre ele a izbit capul comandantului, 
zdrobindu-i toţi dinţii. Torţionarii, înfuriaţi ca nişte fiare sălbatice, i-au legat pe cei 
patruzeci şi i-au băgat pînă la gît într-un lac îngheţat, punînd gărzi pe mal care să-i 
împiedice să fugă. Timpul era cumplit de geros, iar apa lacului a îngheţat în jurul 
trupurilor mucenicilor. Ca să le facă şi mai mare chinul, şi pentru a- 1 convinge 
măcar pe unul să se lepede de Hristos şi să se închine idolilor Romei, torţionarii au 
amenajat o baie la marginea lacului, în vederea ochilor mucenicilor. Cu adevărat, 
unul dintre ei a căzut şi s-a lepădat. El a ieşit din iezer şi a intrat în baie. Şi iată, o 
lumină minunată a venit din cer şi a încălzit apa, împreună cu trupurile 
mucenicilor. Odată cu lumina, s-au pogorât din cer şi treizeci şi nouă de cununi 
peste capetele lor. Văzînd aceasta, una din gărzile de pe mal şi-a scos toate hainele 
de pe el, a mărturisit cu glas mare Numele lui Hristos Dumnezeu şi a intrat în lac, 
ca să se învrednicească el celei de a patruzecea cununi, în locul celui care trădase. 
Cu adevărat, a patruzecea cunună s-a pogorît pe creştetul lui. A doua zi toţi 
locuitorii oraşului au aflat cu uluire şi au văzut că mucenicii nu muriseră. Dar 
necuratul judecător a poruncit să li se zdrobească fluierele picioarelor, iar trupurile 
lor să se arunce în apă, aşa încît creştinii să nu-i mai poată găsi. Dar în 
a treia zi mucenicii s-au înfăţişat în vedenie lui Petru, arhiereul cetăţii, poruncindu- 
i să adune moaştele lor şi să le scoată din apă. Episcopul împreună cu clerul său au 



ieşit chiar atunci, în noaptea întunecoasă, şi au văzut trupurile mucenicilor 
strălucind puternic în apă. Fiecare os care fusese smuls din trup plutea la faţa apei, 
strălucind ca o candelă. Episcopul a adunat cu cinste aceste rămăşiţe mai scumpe 
decît orice piatră scumpă şi le-a îngropat cu cinste. Sufletele acestor mucenici care 
s-au jertfit pentru noi toţi s-au înălţat la Stăpînul Hristos, înviate în slavă. Ei au 
luat mucenicia cu cinste, acoperindu-se de slava cea nepieritoare, la anul 320 după 
Hristos. 

• Pomenirea Sfîntului Cuvios Filomor 

Acest sfint s-a nevoit în Galatia în veacul al patrulea. Se spune despre el că era atît 
de desăvîrşit în toate virtuţile încît semăna mai curînd cu un înger decît cu un om. 
El era mai cu seamă cunoscut pentru răbdarea lui. El a fost prigonit de Iulian 
Apostatul şi a suferit mult pentru Hristos. După moartea lui Iulian, prigonitorul de 
Hristos, Sfintul Filomor a vieţuit în pace, folosindu-i pe mulţi. El a adormit întru 
Domnul în cel de al optzecilea an al vieţii lui. 

• Pomenirea Sfîntului Chesarie 

Acest Sfint Chesarie a fost fratele Sfîntului Grigorie Teologul cel care a murit în 

anul 369 după Hristos, fiind şi el un sfînt părinte şi scriitor bisericesc. Printre altele 

el a încercat să răspundă la întrebarea: cîtă vreme au petrecut în rai Adam şi Eva, 

înainte de a păcătui şi a fi izgoniţi din el? Unii au spus că timpul acela nu a fost 

decît de şase ore; alţii, că de douăzeci şi patru; iar alţii spun că acel timp a fost trei 

zile. Sfîntul Chesarie credea că acel timp a fost de patruzeci de zile. „Căci," spune 

el, „Stăpînul nostru Hristos a postit timp de patruzeci de zile în pustie şi în această 

vreme a fost ispitit de diavolul. Dacă vechiul Adam nu a putut rezista ispitei în 

toată liniştea şi abundenţa care domneau în Rai, atunci noul Adam ne-a arătat că se 

poate şi trebuie să rezistăm ispitei în setea şi foamea sălbaticei pustietăţi." 

Ontare de laudă la Sfinţii Patruzeci de Mucenici 

Sfinţii mucenici, cu trupurile încătuşate de ger, 

Puternic credinţa o au ţinut. 

Luminaţi de nădejde, 

Ei au strigat către Dumnezeul lor iubit: 

O, Tu, Care ai uimit lumea 

Cu înfricoşata Ta moarte şi înviere, 

O Doamne, învie-nepre noi! 

Căci tăria cerului şi toată zidirea 

Pe Tine Te laudă, 

Şi adîncurile toate, focul, grindina şi gheaţa 

Te laudă pe Tine. 

Tu pe robul Tău Moise cu tot cu popor 

Din robia Egiptului ai scos, 

Iar apoi pe losuafml lui Nun, şi apoi pe Elisei, 

Poruncind firii apele să le liniştească şi să le despartă. 

Ajută-ne acum şi nouă, robilor Tăi, 

Care credem întru Tine, precum ai ajutat pururea 

Tuturor robilor Tăi celor din veac. 

Nu îngădui frigului să fie mai tare ca omul, 

Nu îngădui ca noi, cei Patruzeci de Mucenici ai Tăi, 

Să fim daţi de batjocură nelegiuiţilor. 

O Tu poţi toate, Stăpîne, Care toate le stăpîneşti. 

Căci Tu prefaci focul în gheaţă, şi gheaţa, în foc. 



Iată, pentru Numele Tău, gerul ne ucide trupurile 

Ca o fiară sălbatică, 

O ajută-ne nouă ca Numele Tău Cel Atotputernic 

Pretutindeni să fie slăvit! 

Mucenicii din lac, încătuşaţi de gheaţă, 

S-au încălzit minunat de la lumina ceapogorîtă de sus. 

Ei au murit cu cinste şi au rămas Mucenici Patruzeci 

Pînă la sfîrşit, 

Spre spaima, groaza şi ruşinea necredincioşilor 

Celor ce zac în întuneric. 

Cugetare 

Ascunde-ţi bogăţiile tale duhovniceşti de ochii oamenilor, şi nu le da la iveală fără 

neapărată trebuinţă. Căci iată, oamenii cei trupeşti îşi ascund cu grijă bogăţiile lor 

materiale cele stricăcioase, şi fiind siliţi să declare ce averi au, ei întotdeauna caută 

să le spună pe cele mai mici, nu pe cele mai mari. Foarte puţini dintre ei dau la 

iveală tot ceea ce au, şi încă şi mai puţini sînt aceia care spun că au mai mult decît 

au de fapt, ceea ce este socotit îndeobşte faptă prostească şi nesocotită. Toate 

acestea arată clar cît de mult trebuie mai ales tu, creştine, să ascunzi cu grijă 

averile tale duhovniceşti, adică virtuţile tale, faptele tale cele bune, postirile tale, 

privegherile tale, rugăciunile tale. Dar oare de ce nu dezvăluie niciodată copiii 

înţelepţi ai acestei lumi averea pe care o au? Din două motive: Ca să nu trezească 

pofta de jaf a răufăcătorilor, şi ca să nu provoace invidia oamenilor. Să ştim că 

există şi hoţi invidioşi şi răutăcioşi de cele duhovniceşti, nu doar de cele materiale. 

Aceşti hoţi de gînd sînt duhurile necurate ale întunericului. De îndată ce-ţi 

descoperi averile tale duhovniceşti, ei se străduiesc să ţi le micşoreze şi să ţi le 

risipească. De îndată ce le descoperi fără ca să fie neapărată trebuinţă (să zicem, 

din vanitate, sau ca să fii lăudat), ei ţi-o şi apucă şi ţi-o strică cu totul; iar tu, o 

bogatule în cele duhovniceşti, te vei trezi pe nesimţite şi deodată sărac. Mulţi 

bogaţi în averi duhovniceşti, sfinţii, s-au făcut nebuni înaintea lumii aşa încît prin 

nebunia lor ei să-şi ascundă mai bine întru sine marea lor înţelepciune şi putere. 

Avva Isaia zice: „Acele fapte bune care se lucrează în ascuns sînt mai plăcute 

înaintea lui Dumnezeu." Iar Sfîntul Nil Sinaitul zice: „Pielea trupului care este 

acoperită de haine este albă, pe cînd cea care nu este acoperită este arsă, uscată, şi 

neagră." Aşa stau lucrurile şi cu faptele cele bune care se lucrează în ascuns, şi 

care se lucrează în văzul şi pentru lauda oamenilor. 

Luare aminte 

Să luăm aminte la Stăpînul Hristos căzut în mîinile duşmanilor lui Dumnezeu, 

strînşi cu toţii în casa lui Caiafa: 

• La graba şi înfrigurarea cu care căutau ei martori mincinoşi, căci voiau cu orice 
preţ să-L ucidă pe Hristos; 

• La cum L-au scuipat şi L-au lovit peste sfînta Lui faţă; 

• La cum Stăpînul a îndurat toate acestea cu linişte şi demnitate de negrăit, şi cu 
totul fără de mînie. 

Predică Despre răbdarea pînă la sfîrşit 

Dar cel ce va răbda pînă la sfîrşiî, acela se va mîntui (Matei 24: 13). 

O Stăpîne mult îndurător şi îndelung răbdător, Tu ai îndurat toate, totul pînă la 

sfîrşit. De aceea eşti Tu nu doar binecuvîntat în vecii vecilor, dar şi izvorul tuturor 

binecuvîntărilor tuturor oamenilor care îşi doresc binele în vecii vecilor. 



Sfinţii apostoli au îndurat pînă la sfîrşit şi au intrat în veşnicia cea binecuvîntată. 
Sfinţii cuvioşi de bună voie au îndurat toate chinurile şi suferinţele pînă la sfîrşit şi 
s-au preaslăvit şi în cer şi pe pămînt. 

Sfinţii mucenici au îndurat de bunăvoie toate schingiuirile trupurilor şi sufletelor 
lor şi s-au făcut împreună-moştentori ai împărăţiei lui Hristos. 
Orice întemeietor de vreo nouă organizaţie sau partid îşi recrutează următori 
fâgăduindu-le bogăţii multe şi multe plăceri dacă fac aceasta, dar ascunzînd cu 
bună ştiinţă greutăţile şi chinurile prin care trebuie să treacă spre a ajunge la acele 
bogăţii şi la acele plăceri. Stăpînul nostru Hristos este singurul Care a grăit 
adevărul următorilor Săi, arătîndu-le atît partea amară, cît şi cea dulce a lui. El nu 
a făgăduit nicicum şi nicicînd roade dulci fără mai întîi slujire, nici slavă fără mai 
întîi suferinţă, nici odihnă veşnică fără mai întîi mergerea pe cărarea cea strimtă şi 
plină de spini, nici biruinţă fără luptă, nici plăcere fără mai întîi gustul amar al 
nevoinţelor, nici împărăţia fără mai întîi plîns cu lacrimi şi jertfire de sine. 
Deşi Stăpînul nostru a înşiruit cu exactitate toate suferinţele prin care trebuie să 
treacă ucenicii Lui, El nu-i lasă fără să-i mîngîie cu descoperirea bunătăţilor ce vor 
să fie. El le descoperă înţelesul mai adînc al suferinţelor, nelăsîndu-i în întunericul 
deznădejdii. El zice: Dar cel ce va răbda pînă la sfîrşit, acela se va mîntui. Iar 
care anume este acea binecuvîntare care îi aşteaptă pe cei ce rabdă pînă la sfîrşit, 
Mîntuitorul însuşi a arătat-o cu îndestulare. Această binecuvîntare a fost 
mărturisită de mulţi pînă astăzi şi continuă să fie mărturisită de mulţi sfinţi, fie 
dintre aceia care s-au înfăţişat în slavă din tărîmul celălalt celor dintre cei vii 
socotiţi vrednici de aceasta, fie dintre cei care, încă în trup fiind, s-au învrednicit 
de vederile cele cereşti ale binecuvîntărilor care îi aşteaptă pe cei puţini care, cu 
credinţă şi cu stăruinţă, bine se nevoiesc şi rabdă pînă la sfîrşit. 
O Stăpîne Doamne lisuse Hristoase, Tu eşti puterea noastră. Ajută-ne nouă să 
răbdăm pînă la sfîrşit în credinţa că Tu cu noi eşti pînă la sfîrşitul veacurilor. 
Căci Ţie se cuvine toată slava şi mulţumită în veci, Amin. 

10 martie 

• Pomenirea Sfîntului Mucenic Cadrat din Corint şi celor împreună cu dînsul 
în timpul marilor prigoane împotriva creştinilor, mulţi dintre cei credincioşi scăpau 
ascunzîndu-se în munţi şi în peşteri. Aşa s-a întîmplat şi cu mama acestui sfînt 
Codrat. Ea era însărcinată cînd a izbucnit prigoana. Fugind şi ascunzîndu-se, 1-a 
născut pe Codrat într-o pădure şi a murit la scurt timp după aceea. Sfîntul Codrat a 
rămas de copil în grija Sfintei Pronii Dumnezeieşti şi sfîntului înger păzitor care 1- 
au hrănit şi au avut grijă de dînsul, călăuzindu-1 la tot pasul. Sfîntul Codrat a 
crescut în sînul naturii şi în deplină singurătate. Cel care i-a hrănit pe israeliţi cu 
mană în pustie picura o rouă dulce şi pe buzele copilului Codrat. Cînd a împlinit 
doisprezece ani, acesta a intrat în cetate şi acolo nişte oameni buni l-au îndrăgit şi 
l-au luat cu ei, dîndu-1 la învăţătură. El a studiat ştiinţa medicală şi a ajuns să 
vindece bolnavii, cu remedii trupeşti, dar mai mult cu cele duhovniceşti aflate în 
puterea şi duhul rugăciunii îngemănate cu postul, cu care era obişnuit încă din 
copilărie. Cînd un nou val de persecuţii a izbucnit sub împăratul Decius, Sfîntul 
Codrat a fost adus la judecată şi aruncat în temniţă. Cu el s-au mai aflat cinci 
împreună-pătimitori, care au mărturisit şi ei Numele lui Hristos. Ei erau Ciprian, 
Dionisie, Anectus, Pavel şi Crescens. Toţi şase au fost tîrîţi pe străzile cetăţii de 
către păgîni, şi mai ales de copiii acestora. Ei au fost bătuţi cu ciomege iar în cele 
din urmă tîrîţi la eşafod. Aici mucenicii s-au rugat lui Dumnezeu, după care au fost 



ucişi prin decapitare. Chiar din acel loc a izbucnit atunci un izvor de apă care se 
numeşte şi astăzi Codrat, rămînînd mărturia de neşters a muceniciei acestor şase 
sfinţi nevinovaţi ai lui Hristos. Ei au luat mucenicia cu cinste în Corint, la anul 250 
de la întrupare, în timpul nelegiuitului împărat Decius şi al guvernatorului său 
lason. 

• Pomenirea Sfîntului Mucenic Codrat din Nicomidia 

Acest sfînt mucenic a fost un om nobil şi bogat, precum şi un creştin înflăcărat, 
neclintit în credinţă, în timpul persecuţiilor lui Valerian, cînd în temniţe au fost 
aruncaţi mulţime de creştini, Sfîntul Codrat acesta i-a mituit pe temniceri ca să 
poată intra la cei închişi pentru Hristos şi să le slujească, aducîndu-le multe feluri 
de hrană, îngrijindu-le rănile şi întărindu-i în credinţă. Cînd aceşti întemniţaţi au 
fost aduşi înaintea judecătorului care a început să-i 

interogheze despre numele lor, patria lor, şi rangul lor, ei au rămas tăcuţi, fără să 
răspundă nimic. Atunci Sfîntul Codrat a ieşit pe dată cu îndrăzneală din spatele lor şi a 
strigat: „După nume, sîntem Creştini; după naştere şi după rang, sîntem robi ai 
Domnului şi Dumnezeului nostru lisus Hristos; iar cetatea şi patria noastră este 
împărăţia Cerurilor." După această declaraţie, Sfîntul Codrat a fost şi el arestat şi 
decapitat împreună cu ceilalţi, după îndelungate şi sălbatice torturi. 

• Pomenirea Sfintei Cuvioasei Maicii noastre Anastasia 

Această sfîntă cuvioasă a fost mare patriciană la curtea imperială de la 

Constantinopol, în timpul împăratului lustinian. Rămînînd văduvă şi văzînd că 

împărăteasa Teodora o priveşte cu ochi răi, ea a părăsit în taină şi fără să mai stea pe 

gînduri Constantinopolul, şi s-a retras departe, ascunzîndu-se în pustia egipteană. 

Acolo 1-a aflat pe vestitul nevoitor Avva Daniel, care a tuns-o în cinul monahal şi a 

fâcut-o cunoscută fraţilor sub numele de monahul famen Anastasie, aşa cum ea însăşi 

a dorit şi a cerut de la Avva Daniel, Avva binecuvîntînd aceasta. Căci ascunzîndu-se 

sub chipul de bărbat, ea putea fi mai bine apărată de cercetările împăratului, care 

trimisese ştafete în toată lumea, pe pămînt şi pe apă, ca să o afle. în acea pustie Sfîntă 

cuvioasă Anastasia, părutul monah Anastasie, a dus o viaţă de zăvorită într-o chilie 

strimtă, timp de douăzeci şi opt de ani. Ea a trecut la cele veşnice la anul 563. înaintea 

morţii ei, Avva Daniel a văzut faţa ei strălucind ca soarele. 

Cîntarc de laudă la Sfîntă Anastasia 

Anastasia patriciană 

Slava, bogăţia, şi toată deşertăciunea 

Acestei lumi 

Pentru Hristos Dumnezeu 

Le-a lepădat. 

A ei viaţă întreagă 

Lui Hristos Dumnezeu 

O a închinat. 

Hristos S-a făcut eipîine şi apă, 

Bucurie şi libertate, 

înviere a sufletului, 

Pod peste moarte. 

Prin trupul ascet al Anastasiei 

Sufletul ei străluceşte puternic. 

Duhul o ridică tot mai sus 

La Dumnezeu. 

Ea prin Duhul suflă, 

Şi de El luminată 



Şi de puterea lui Dumnezeu 

întărită 

Se numără cu viii împreună. 

Anastasia acum 

Pentru întreaga lume se roagă. 

Ca un înger, în adevăr, 

Cu toate puterile ei 

La Hristos se ridică. 

Puterea lui Hristos 

Pre Anastasia puternică o face. 

Iar bogăţia lui Hristos 

Pre Anastasia mai bogată o face 

Decît pe Teodora împărăteasa, 

Cea înconjurată de bogăţia 

Acestei lumi. 

Cugetare 

Cînd cei patruzeci şi doi de comandanţi au căzut prizonieri în bătălia de la Amoria, 

şi au fost aruncaţi de învingătorii islamici în temniţa Agăi, ei au fost vizitaţi acolo 

în repetate rînduri de şefii spirituali musulmani în scopul de fi determinaţi să se 

lepede de creştinism şi să adere la islam, promiţîndu-li-se astfel libertatea. Aceşti 

conducători islamici aduceau două argumente principale prin care voiau să 

demonstreze superioritatea islamului faţă de creştinism: Mai întîi, că Mohamet 

este un proroc mai apropiat în timp decît Hristos, şi apoi, că musulmanilor li s-a 

dat victoria asupra majorităţii popoarelor creştine, de unde chipurile reieşea deci 

că adevărul religios stă de partea musulmanilor. La primul punct comandanţii au 

răspuns: „Au fost odată doi oameni care se certau pentru proprietatea aceleiaşi 

ţarini. Unul dintre ei avea mulţi martori care ştiau şi mărturiseau că ţarina este a 

lui, iar celălalt nu avea pe nimeni care să-i afirme proprietatea, ci se avea doar pe 

el însuşi: el spunea că este a lui pentru că aşa zice el. A cui deci este ţarina?" Şefii 

musulmani au zis: „Fără îndoială, a celui care are martori mulţi." Comandanţii au 

răspuns: „Drept aţi grăit. Voi înşivă mărturisiţi aşadar că Mohamet al vostru este 

mincinos, şi că Hristos este Prorocul cel adevărat, căci Hristos a avut mulţi 

martori drepţi, proroci şi apostoli, pe cînd Mohamet nu s-a avut decît pe sine 

însuşi." La cel de al doilea punct, comandanţii au răspuns: „Dacă vreţi să judecaţi 

adevărul unei credinţe după izînda militară pe care o are în lume, atunci ar trebui 

să afirmaţi că adevărat nu este doar islamul vostru, ci şi idolatria romană a 

romanilor, sau a persanilor, sau a grecilor, sau a tuturor celorlalţi în afară de voi 

care în alte timpuri au stăpînit vreme îndelungată lumea. Or acest lucru chiar voi 

înşivă îl socotiţi fals. Vedeţi deci bine că victoria voastră militară asupra majorităţii 

popoarelor creştine nu demonstrează şi că religia voastră este adevărată; ci ea arată 

mai curînd pedeapsa lui Dumnezeu asupra noastră, din cauza păcatelor noastre, 

pentru care ne pedepseşte spre a noastră mîntuire, prin voi, cei păgîni." 

Luare aminte 

Să luăm aminte la Stăpînul lisus stînd la judecată înaintea lui Caiafa: 

La cum bătrînii evreilor căutau cu orice preţ să afle martori mincinoşi; 

La cum martorii mărturiseau dimpotrivă; 

La cum Stăpînul nostru tăcea în faţa tuturor insultelor, fiind fără de 

mînie. 

Predică Despre descoperirea lucrurilor ascunse 



Nimic nu este acoperit care să nu iasă la iveală şi nimic ascuns care să nu ajungă 
cunoscut (Matei 10: 26). 

Există un ochi mereu treaz, fraţilor, care niciodată nu doarme. Acesta este ochiul 
lui Dumnezeu. Există mai mulţi ochi în ceruri, fraţilor, decît sînt stele în tăria 
cerului. Aceştia sînt ochii îngerilor. Totul este descoperit şi la iveală înaintea 
ochilor lui Dumnezeu Celui Atotvăzător şi ai Sfinţilor Săi îngeri. Omul care crede 
că toate lucrurile lui pot rămîne ascunse devine întotdeauna un criminal. Aşa au 
crezut bătrînii evreilor care au pus la cale nelegiuirea uciderii lui Hristos 
Dumnezeu. Ei L-au prigonit ca nişte vipere, în ascuns; ei L-au judecat ca nişte 
criminali, la adăpostul întunecos al nopţii, adunînd în ascuns martori mincinoşi 
cumpăraţi cu bani. Ei, ca şi Iuda, L-au osîndit în ascuns. Şi azi, unde sînt cele 
ascunse ale lor, cele pe care ei le credeau pe veci ascunse?! O, toate s-au dat la 
iveală pe faţă înaintea ochilor întregii lumi. Căci îi este mai uşor omului să se 
ascundă în aerul străbătut de lumina zilei decît de la faţa lui Dumnezeu. Toate 
tainele omenirii, şi cele rele, şi cele bune, sînt date pe faţă înaintea lui Dumnezeu. 
Nenumărate taine ale 

omenirii sînt date pe faţă de către Dumnezeu după a Sa socotinţă proniatoare. Cei 
care pot să priceapă acest mare adevăr, anume că Dumnezeu vede toate şi cunoaşte 
toate, se păzesc cu grijă de gîndurile murdare cele cugetate în taina inimii lor, şi cu 
o grijă şi mai mare de comiterea faptelor celor murdare. O, omule, ori de cîte ori 
simţi gîndul cel spurcat că-ţi dă tîrcoale, aminteşte-ţi aceste cuvinte care sînt 
rostite nu de om ci de Dumnezeu: Nimic nu este acoperit care să nu iasă la iveală 
şi nimic ascuns care să nu ajungă cunoscut. La fel, nu slăbi la gîndul că faptele 
tale cele bune ţi le lucrezi în taină. Căci ele toate sînt scrise în ceruri şi se vor da la 
iveală şi vor ajunge cunoscute la timpul lor. 

O Stăpîne Doamne Atotvăzătorule, ajută-ne nouă şi ne mîntuieşte pre noi! 
Căci Ţie se cuvine toată slava şi mulţumită în veci, Amin. 

11 martie 

• Pomenirea Sfîntului Sofronie, Patriarhul Ierusalimului 
Sfîntul Sofronie s-a născut la Damasc din părinţi slăviţi. Dobîndind toată 
înţelepciunea ştiinţei omeneşti, el a rămas nemulţumit de ea şi a dorit mai mult, a 
dorit înţelepciunea cea dumnezeiască a mîntuirii sufletului, în lavra Sfîntului 
Teodosie el şi-a ales ca învăţător pe un monah foarte îmbunătăţit, Sfîntul loan 
Moschu. împreună cu el a călătorit în pelerinaje pe la toate mînăstirile şi nevoitorii 
din Egipt care puneau în practica vieţii înţelepciunea cea duhovnicească. Dorinţa 
şi cuvîntul după care îşi călăuzea viaţa era: In fiecare zi învaţă tot mai mult despre 
înţelepciunea cea duhovnicească. Toate cele învăţate cei doi pelerini le-au scris pe 
hîrtie şi mai pe urmă le-au dat la iveală într-o carte numită Livada duhovnicească. 
Ei după aceea au călătorit la Roma, unde Sfîntul loan Moschu a şi murit, lăsînd în 
testament lui Sofronie ca să fie luat de acolo şi dus fie în Muntele Sinai, fie la 
Lavra Sfîntului Teodosie. Sfîntul Sofronie a împlinit dorinţa învăţătorului său şi i-a 
mutat sfintele moaşte la Mînăstirea Sfîntului Teodosie, iar el însuşi a rămas la 
Ierusalim care în acea vreme nu mai era sub stăpînirea persanilor. El a fost de faţă 
la Aducerea din exilul persan a Cinstitei Cruci, pe care împăratul Heraclie a purtat- 
o pe umerii săi, desculţ şi în haine sărăcăcioase, în Cetatea Sfîntă a Ierusalimului. 
Vîrstnicul patriarh Zaharia, întors şi el din acelaşi exil, s-a mutat la scurt timp 
după aceea la locaşurile cele cereşti, în locul Patriarhului Zaharia a venit în 
scaunul patriarhal al Ierusalimului Arhiereul Modest, care a murit în anul 634, iar 



după el a fost ales patriarh acest Binecuvîntat Sofronie. El a păstorit Biserica lui 
Hristos timp de zece ani, cu multă rîvnă şi minunată înţelepciune. El s-a ridicat în 
apărarea Ortodoxiei pe atunci atacată de erezia monotelită, erezie pe care a dat-o 
anatemei la un Sinod convocat la Ierusalim, înaintea anatemizării ei mai 
răsunătoare de la Sinodul al Şaselea Ecumenic de la Constantinopol (din anul 680 
d. Hr.). Acest Sfînt Patriarh a scris Viaţa Sfintei Măria Egipteanca, şi a alcătuit 
Rînduiala Sfinţirii Apei Celei Mari; el a pus de asemenea multe imne şi cîntări în 
diferitele slujbe ale Bisericii. Cînd califul arabilor a cucerit Ierusalimul, Sfîntul 
Sofronie 1-a rugat să cruţe vieţile creştinilor luaţi captivi, ceea ce Califul Omar a 
făgăduit în mod făţarnic. Căci el după aceea a început îndată un jaf sălbatic al 
Cetăţii Ierusalimului, împreună cu uciderea creştinilor ce trăiau în ea. Sfîntul 
Sofronie s-a rugat atunci cu lacrimi lui Dumnezeu ca să-1 ia dintre cei vii, ca să nu 
vadă profanarea Mormîntului Sfînt. Dumnezeu a ascultat ruga alesului Său şi 1-a 
luat la Sine în locaşurile cele cereşti la anul 644 după Hristos. 

• Pomenirea Sfîntului Sfinţit Mucenic Pion şi a celor împreună cu dînsul 

Sfîntul Pion a fost preot în biserica Siriei. El a luat mucenicia la Smirna, în timpul 
prigoanelor lui Decius. El a fost osîndit la răstignire pe cruce, lucru care pe 
mucenicul lui Hristos 1-a umplut de bucurie. De îndată ce soldaţii au făcut crucea 
şi au înfipt-o în pămînt, Sfîntul Pion s-a urcat singur pe ea, şi-a întins mîinile şi le- 
a poruncit ostaşilor să-i bată cuiele în palme şi în picioare. Dar crucea fiind înfiptă 
în pămînt cu capul în jos, călăii au aprins un foc la picioarele ei, sub capul 
mucenicului. Mulţi s-au adunat atunci în jurul lui, ca la privelişte. Sfîntul Sfinţit 
Pion şi-a închis ochii şi s-a rugat lui Dumnezeu în inimă. Flăcările focului nu s-au 
atins măcar de perii capului lui. Cînd la sfîrşit focul s-a stins şi toţi credeau că Pion 
a murit, el a deschis ochii şi a strigat cu bucurie: „O Doamne, primeşte sufletul 
meu!" - şi şi-a dat sfîntul lui suflet. Acest Sfînt Sfinţit Mucenic Pion a scris viaţa 
Sfîntului Policarp al Smirnei, împreună cu care acum se veseleşte în locaşurile 
cereşti. El a luat mucenicia pentru Hristos şi s-a preaslăvit la anul 250 de la 
întrupare. 

• Pomenirea Sfîntului Cuvios Grigorie Sinaitul 

Acest Sfînt Grigorie a fost stareţul Muntelui Sinai, un mare nevoitor şi un bărbat 

drept. Odată, la Slujba Prăznuirii învierii Domnului nostru lisus Hristos, un înger 

al Domnului 1-a dus la Ierusalim ca să slujească acolo, apoi 1-a întors înapoi în 

Muntele Sinai, în aceeaşi zi. Sfîntul Grigorie a adormit cu pace în veacul al 

şaselea. 

Cîntare de laudă la Sfîntul Sfinţit Mucenic Pionie 

Pionie le grăieşte schingiuitorilor săi: 

O cetăţeni ai slăvite! Smirne, 

împreună-locuitori cu Omar 

Cel de toţi cunoscut, 

Aflaţi că toate cele cunoscute vouă 

Eu le cunosc, 

Dar voi nu cunoaşteţi 

Ceea ce îmi este cunoscut doar mie: 

Voi nu cunoaşteţi ce este 

Bucuria de a muri, 

Bucuria cea mare de a muri 

Pentru dulcea nădejde în Hristos. 

O moarte este aceasta 



Care să omoare nu poate, 

Căci ea doar asupra trupului are putere 

Şi doar pentru puţin timp. 

Eu ştiu că îngerii 

în ceruri pe mine mă aşteaptă 

în locaşurile împăratului Ceresc. 

Eu ştiu că îngerii împreună 

Cu prorocii şi sfinţii mă aşteaptă 

Cu oştirile cele far ă număr 

Ale aleşilor lui Dumnezeu, 

Ale mucenicilor lui Hristos. 

Eu ştiu că în patria mea 

Acum mă întorc, 

In patria mea, 

Din care călător pe acest pămînt am venit. 

Eu ştiu pentru ce sufăr, 

Pe cînd voi nu ştiţi de ce mă chinuiţi. 

O, da, fierbe, răutate! 

împotriva mea împroaşcă-ţi otrava! 

Ce-mi poţi face tu mie, 

Cînd cu braţele larg deschise 

Mîntuitorul meu pe mine mă aşteaptă! 

Loviţi-mă, torţionari, toţi deodată! 

Căci cu atît mai curînd 

Zorii vieţii pentru mine vor străluci. 

Cu cit mai grabnică moartea, 

Cu atît mai repede viu sufletul meu va fi. 

Cugetare 

„Nici o faptă bună nu poate lucra omul prin propriile lui strădanii, şi puterea şi 

voinţa lui Dumnezeu sînt cele care le lucrează. Şi totuşi, nici o faptă bună nu 

lucrează Dumnezeu în noi, pînă cînd noi de la noi nu ne străduim pururea ca să 

împlinim sfîntă voia Lui." Acestea sînt cuvintele marilor sfinţi Varsanufie şi loan. 

Puţine cuvinte, adînc adevăr. Avem obligaţia să ne nevoim, să cultivăm şi să 

pregătim fiecare faptă bună, iar dacă vreuna din ele prinde rădăcină, creşte şi 

aduce roadă, aceasta este numai de la puterea şi voia lui Dumnezeu. Noi sîntem cei 

care trebuie să ostenim să tăiem brazda, Dumnezeu este Cel Care seamănă, dacă 

binevoieşte. Noi trebuie să curăţim vasele Duhului lui Dumnezeu, iar Dumnezeu 

toarnă în aceste vase, dacă binevoieşte. El poate toate şi orice, dacă binevoieşte. 

Iar El face toate cele de trebuinţă împlinirii celei mai mari înţelepciuni şi celui mai 

înalt bine, adică, planului Lui de mîntuire a oamenilor. Interpretînd cuvintele 

Mîntuitorului care spun Fiţi înţelepţi ca şerpii şi blînzi ca porumbeii (Matei 10: 

16), Sfîntul loan Gură de Aur zice că Stăpînul le-a dat această poruncă ucenicilor 

Săi „aşa ca şi ei să lucreze în vreun fel la mîntuirea lor şi a oamenilor, aşa ca ei să 

nu lase totul pe seama Harului, şi să creadă că vor primi cununile biruinţei 

nefăcînd nimic." Aşadar, amîndouă lucrările sînt de neapărată trebuinţă pentru 

mîntuirea noastră: strădaniile noastre proprii, şi puterea Harului lui Dumnezeu. 

Luare aminte 

Să luăm aminte la Mîntuitorul Hristos stînd la judecată înaintea lui Caiafa: 

• La cum Marele Arhiereu îl ţine arestat pe Mîntuitorul nostru în casa lui, printre 



oameni aproape la fel de jalnici şi de nenorociţi ca şi el, Marele Preot; 

La cum Petru, stînd afară în curte lingă foc, se leapădă de trei ori de El în faţa 

slugilor arhiereului; 

La cum chiar şi astăzi se întîmplă că unii creştini, de frica lumii, se leapădă de 

Mîntuitorul în acelaşi fel; căci şi ei, cînd vine vremea să sufere ceva pentru 

credinţă, zic că nu sînt creştini; şi ei zic că nu cunosc poruncile Lui, şi că ele de 

fapt nici nu-i interesează. 

Predică Despre a doua venire a lui Hristos 

Cînd va veni Fiul Omului întru slava Sa, şi toţi sfinţii îngeri cu El, atunci va şedea 

pe tronul slavei Sale (Matei 25: 31). 

Aşa a grăit Stăpînul Hristos cu puţin înainte de cumplita Lui patimă, cu puţin 

înainte de a fi legat, scuipat, lovit şi batjocorit înainte de Răstignire, în ceasul Lui 

cel mai întunecat, El grăieşte de ceasul Lui cel mai slăvit care va să vie. înaintea 

despărţirii Lui de acest pămînt prin moartea cea mai cumplită, El grăieşte de a 

Doua Lui Venire în slavă. Prima oară El a venit umil şi necunoscut, în peştera 

Btleemului; a doua oară, El va veni în slavă şi cu putere, pe norii cerului, 

înconjurat de îngerii Lui. întîia oară El a venit ca şi cum ar fi odrăslit din pămînt, 

dar a doua oară va veni de sus, din ceruri. Prima oară El a stat şi a îngenuncheat pe 

pămînt, dar a doua oară va sta pe tronul Slavei Sale. 

Cînd va veni din nou, pe tronul slavei Sale, nimeni nu va mai putea să nu-L vadă. 

Nimeni nu va mai întreba, precum Craii de la Răsărit odinioară, Unde este regele 

iudeilor (Matei 2: 2)? Căci atunci cu toţii îl vor vedea pe Regele şi îl vor 

recunoaşte în El pre împăratul. Dar această vedere şi această recunoaştere le va fi 

unora spre bucurie, iar altora spre spaimă şi groază de moarte. Căci gîndiţi-vă, 

fraţilor, la bucuria celor care l-au împlinit poruncile şi mai ales la aceia care au 

suferit pentru Numele Lui! Gîndiţi-vă la spaima şi groaza tuturor celor care au 

scuipat în Faţa Lui, L-au lovit şi L-au răstignit la Ierusalim! 

O Preamilostive Doamne, iartă-ne nouă toate, celor care chemăm Numele Tău şi 

care, din slăbiciuni omeneşti, păcătuim împotriva Ta! Iartă-ne nouă înainte de 

venirea ceasului aceluia minunat şi înfricoşat, cînd vei veni în Slava Ta înconjurat 

de sfinţii Tăi îngeri! 

Căci Ţie se cuvine toată slava şi mulţumită în veci, Amin. 

12 martie 

• Pomenirea Sflntului Cuvios Teofan Mărturisitorul 

Sfmtul acesta Teofan se mai numeşte Singrianul, deoarece Singriana a fost locul 
naşterii sale. El era rudă a împăratului Leon Isaurul şi a fiului acestuia, 
Copronimul. El era înconjurat de spleandoarea şi bogăţia rasei lui imperiale. Dar 
toate acestea nu au mai avut pentru Teofan nici o valoare de îndată ce Hristos S-a 
făcut stăpîn peste inima lui. El multă vreme s-a împotrivit căsătoriei, dar cînd în 
cele din urmă a fost silit la aceasta, el a reuşit să o convingă pe mireasa lui să 
vieţuiască împreună cu el ca frate şi soră. Imediat după moartea părinţilor lui, atît 
el cît şi soţia lui au intrat fiecare în cîte o mînăstire. Mînăstirea în care a intrat 
Sfîntul Teofan se afla în Munţii Singrianiei din provincia Cizicului. Teofan cel 
odată bogat şi slăvit a trăit în mînăstire ca unul din fraţii cei mai de pe urmă, în 
desăvîrşită sărăcie. Toţi se uimeau de schimbarea lui. Cunoscut fiind pentru viaţa 
lui cea îmbunătăţită, pentru credinţa lui cea tare şi pentru înţelepciunea lui, el a 
fost chemat la Sinodul al Şaptelea Ecumenic (de la Niceea, din anul 783 d. Hr.), 
care a întărit cinstirea sfintelor icoane. Pentru marea lui curăţie şi feciorelnicie 



Dumnezeu i-a dăruit harul facerii de miuni, prin care vindeca toate bolile, şi mai 
cu seamă toate formele de nebunie. El se ruga lui Dumnezeu pentru toţi bolnavii şi 
năpăstuiţii, şi cu rugăciunile lui le ajuta hotărîtor. Doar cînd el însuşi s-a 
îmbolnăvit, şi a rămas bolnav pentru o vreme, nu a voit să se roage pentru 
redobîndirea sănătăţii lui, ci a suferit boala cu recunoştinţă. Cînd erezia 
iconoclastă a izbucnit iar sub împăratul Leon Armeanul, Sfîntul Teofan a fost adus 
la Constantinopol şi aruncat în temniţă, unde a zăcut timp de doi ani în lipsuri, 
suferinţă şi umilinţe. Apoi împăratul 1-a surghiunit în insula Samotrace, lucru pe 
care îl prorocise mai înainte cu duhul şi despre care vorbise temnicerilor lui. După 
sosirea lui la Samotrace el a mai trăit douăzeci şi trei de zile şi s-a înfăţişat înaintea 
Domnului şi Făcătorului său, ca să primească dela El binemeritata cunună a 
biruinţei. 

• Pomenirea Sfîntului Simeon Noul Teolog 

Acest de Dumnezeu-purtător şi mare Sfînt Părinte al Bisericii s-a născut în Galatia 
din Paflagonia. Sfîntul Simeon a primit educaţie aleasă şi înaltă la Constantinopol, 
iar apoi a fost curtean imperial, din suita împăraţilor Vasile şi Constantin 
Porfirogenetul. Dar Sfîntul Simeon a părăsit toate pentru Hristos şi s-a retras într-o 
mînăstire. El a dus o viaţă de aspre nevoinţe sub îndrumarea Bătrînului Simeon, 
după care a ajuns să fie stareţul Mînăstirii Sfîntului Mamas, iar la sfîrşit, zăvorit. 
El este cel mai mare teolog al Bisericii de după Sfîntul Grigorie Teologul. Sfîntul 
Simeon simţea Harul lui Dumnezeu în inimă. Cuvintele lui sînt descoperiri 
dumnezeieşti şi duhovniceşti adevărate, cu adevărat teologice. El a murit la anul 
1032 după Hristos, iar sfintele lui moaşte sînt făcătoare de minuni. 

• Pomenirea Sfîntului Grigorie Dialogul [cel Mare], Papă al Romei 

Sfîntul Grigorie a fost fiul Senatorului Gordian, şi mai apoi el însuşi senator şi 
prefect al vechii cetăţi a Romei. Imediat după moartea părintelui său, Sfîntul 
Grigorie s-a dăruit în întregime vieţii duhovniceşti de nevoinţe ascetice. Din 
imensele sale averi el a ridicat şase mînăstiri în Sicii ia şi pe a şaptea în cetatea 
Romei, în cinstea Sfîntului Apostol Andrei Cel întîi Chemat, în care a şi fost tuns 
în cinul monahal. Mama lui, Silvia, a intrat şi ea într-o mînăstire, fiind tunsă şi ea 
în monahism. După moartea Papei Pelaghie al Doilea, Sfîntul Grigorie a fost ales 
Papă în locul lui. Dar el a fugit de această cinste şi înaltă responsabilitate a 
Bisericii şi s-a ascuns în munţi şi în peşteri. Dumnezeu însă 1-a descoperit ochilor 
celor care îl căutau în felul următor: un stîlp de foc le-a apărut în faţa ochilor, 
înălţîndu-se de la pămînt la cer, pe locul unde se afla ascuns Sfîntul Grigorie. 
Sfîntul Grigorie era de o milostenie nemaiîntînită. Toate veniturile imensei lui 
averi erau folosite la zidirea de aşezăminte şi spitale pentru cei nevoiaşi. Adesea el 
însuşi îi invita pe sărmani la masă şi le slujea cu mîna lui. El a scris multe şi mari 
cărţi de folos duhovnicesc, de învăţătură, şi de exegeză biblică. El este supranumit 
Dialogul pentru că una din aceste cărţi poartă acest nume, în care Sfîntul Grigorie 
preaslăveşte vieţile, nevoinţele şi minunile sfinţilor italieni. Sfîntul Grigorie este 
de asemenea alcătuitorul slujbei Sfintei Liturghii a Darurilor Mai înainte Sfinţite, 
care se slujeşte în Biserică în miercurile şi vinerile Sfîntului şi Marelui Post. 
Arhidiaconul său Petru vedea o porumbiţă zburînd deasupra capului Sfîntului 
Grigorie pe cînd acesta şedea la scrisul cărţilor lui. Sfîntul Grigorie Dialogul, Papă 
al Romei, s-a înfăţişat înaintea Tronului Dumnezeiesc la anul 604 după Hristos. 
Cîntare de laudă la Sfîntul Teofan 
Leon Armeanul pe Teofan îl îndeamnă 



La bogăţii multe, cîte va voi, 

Pentru un lucru doar: 

Al său nume să-şipună 

Legămîntpentru necurata erezie 

Iconoclastă. 

Din temniţă Teofan împăratului îi scrie: 

O, împărate, ţie să-ţi plac nu pot, 

Căci nu pot şi ţie şi lui Dumnezeu să Ii plac. 

Mai mari bogăţii eu în tinereţe am lepădat 

Pentru Numele Domnului meu Hristos. 

Pe ele toate sărmanilor le-am dat, 

Si pustia mi s-a făcut mie avere. 

Acolo în pustie mie nimic nu mi-a lipsit, 

Căci Domnul însuşi mi-a slujit mie. 

Acum la bătrîneţele mele adînci, 

Tu, împărate, ce mi-ai mai putea oferi? 

Doar praful pe care şi tînăr fiind l-am dispreţuit. 

Nimic, împărate, nimic nu poţi tu să-mi dai, 

Pe care însutit să nu le fi primit de la Domnul meu. 

Tu poţi doar schingiuirile să mi le dăruieşti, 

Pe care le aştept demult. 

Schingiuirile, ele, de lumea aceasta putredă mă vor despărţi, 

Şi mă vor uni cu Stăpînul şi Domnul meu Hristos, 

Inimii mele Atotscump. 

O împărate, 

sfintelor icoane, 

de ce le baţi război? 

Au nufost-a Domnul nostru lisus 

Printre noi ca o icoană vie, 

Icoană vie a Ipostasului Său 

Celui din veac, 

Au nufost-a ca o Icoană 

A Sfintei Treimi Atotputernice, 

Ca o icoană a lui Dumnezeu Celui Nevăzut, 

Şi neapropiat ? 

El ne va judeca pe noi amîndoi, împărate. 

împărăteşte, împărate, dar vezi, altul curînd îţi va urma. 

Această lume trece, împărate, 

Dar Dumnezeu rămîne în veac. 

Cunoaşte, împărate, 

Că ai lui Dumnezeu de lume nu au frică, 

In veac. 

Cugetare 

Nimeni, nici chiar Domnul însuşi, nu îi poate învăţa cu uşurinţă pe cei mîndri. 

Căci nimeni nu va sta să înveţe pe cei care strigă mereu sus şi tare că ştiu totul. 

Căci mulţi oameni mari şi slăviţi sînt, dar tainele se descopăr celor smeriţi, spune 

înţeleptul fiu al lui Sirah (înţelepciunea lui Isus Sirah 3:19). Şi Sfîntul împărat şi 

Proroc David grăieşte la fel: Domnul îndrepta-va pe cei blînzi la judecată, învăţa- 

vape cei blînzi căile Sale (Ps. 24 : 10). Mîndrul totdeauna voieşte să-i înveţe pe 

toţi, dar el însuşi nu suferă să fie învăţat de nimeni. Pe cînd blîndul şi smeritul nu 



voieşte niciodată să înveţe ceva pe nimeni, ci pururea voieşte să înveţe, de la 

oricine poate. Căci spicul gol de boabe pururea îşi ridică capul deasupra celorlalte 

spice, pe cînd cel greu de rod pururea este aplecat la pămînt de greutatea bogăţiei. 

O, omule mîndru, de-ar putea cumva îngerul tău Păzitor să-ţi ridice de pe ochi 

vălul ignoranţei tale, ca să poţi vedea nesfîrşirea lucrurilor pe care nu le ştii! 

Atunci ai îngenunchea înaintea fiecărui om pe care l-ai copleşit cu trufia ta, şi 

înaintea fiecăruia pe care 1 -ai insultat, calomniat şi umilit. Ai cere în gura mare 

iertare, ai striga în gura mare că într-adevăr nu ştii nimic! Adesea celor smeriţi şi 

evlavioşi li se descoperă ceasul morţii lor, dar mîndrilor moartea le vine năprasnic 

şi pe neaşteptate. Sfîntul Grigorie Dialogul povesteşte despre Arhiereul Carp cum 

acesta în toate zilele aducea sfînta Jertfa fără de Sînge la Altarul Domnului şi cum 

deodată într-o zi, pe cînd slujea Sfînta Liturghie, Cineva i-a apărut înainte din 

cealaltă lume şi i-a zis: «Ceea ce faci acum să faci mereu în slujirea Mea, iar 

picioarele tale niciodată să nu ostenească, nici mîinile tale să slăbească. Iar la 

Prăznuirea Adormirii Maicii lui Dumnezeu, tu vei veni la Mine iar Eu îţi voi da 

răsplata cea veşnică în împărăţia Mea Cerească, precum şi tuturor celor pentru 

care te-ai rugat şi pe care i-ai pomenit la Dumnezeiasca Liturghie». După un an, la 

Praznicul Adormirii, Episcopul Carp a slujit Dumnezeiasca Liturghie, a cerut 

iertare de la clerul său, şi şi-a dat binecuvîntatul său suflet în mîinile lui 

Dumnezeu. Atunci fata lui a strălucit ca soarele. 

Luare aminte 

Să luăm aminte la Stăpînul Hristos Care a stat înaintea lui Pilat: 

La cum evreii îl pîrau lui Pilat înaintea ochilor Lui, iar El nu zicea 

nimic; 

La cum El nu a zis nimic, nici măcar atunci cînd Pilat a început să-L 

întrebe; 

La cum Domnul nostru grăieşte numai atunci cînd trebuie să-i apere pe 

oameni de diavol, de păcat, de boală şi de moarte, dar tace atunci cînd I 

se cere lui, Apărătorului Oamenilor, să Se apere pe Sine însuşi în faţa 

lor. 

Predică Din nou despre A Doua Venire a lui Hristos 

Şi se vor aduna înaintea Lui toate neamurile (Matei 25 : 32). 

Toate neamurile se vor aduna înaintea Lui, a Domnului Hristos, atunci cînd va veni în 

slavă cu sfinţii săi îngeri, şezînd pe tronul Său de judecată, de unde va judeca viii şi 

morţii. Se vor aduna toate neamurile, toate, fără nici o excepţie. Nu doar evreii cei 

care L-au chinuit şi L-au dat morţii, nu doar Creştinii care L-au preaslăvit, ci şi 

păgînii care nu L-au cunoscut, sau care, mai degrabă, nu L-au recunoscut. Căci dacă 

nu a mers El însuşi la toate neamurile, a trimis în schimb mesageri credincioşi la toate 

neamurile, sau le-a dăruit El însuşi ceva spre cunoaşterea voii lui Dumnezeu şi spre 

mîntuirea sufletelor lor. De aceea se vor înfăţişa la judecată înaintea Lui toate 

neamurile. O, înfricoşată şi măreaţă privelişte, cînd toate neamurile şi toate triburile 

pămîntului vor sta adunate înaintea Stăpînului Celui mai strălucitor decît mulţi sori! 

O, bucuria cea mare a sfinţilor mucenici şi mărturisitori care vor vedea că din această 

mare a neamurilor şi triburilor pămîntului din toate timpurile, nici măcar o singură 

limbă nu se va putea ridica care să nege dumnezeirea Domnului Hristos! Dar nimic nu 

le va folosi să recunoască atunci, în acel ceas al Judecăţii, dumnezeirea Lui, acelora 

care nu au recunoscut-o mai întîi cît El a trăit printre oameni pe pămînt. Căci atunci 

va fi vremea socotelilor, în care nimic nu se va mai putea neguţători. Cu ce s-a 

înfăţişat fiecare înaintea scaunului de judecată, cu aceea se va şi mîntui, sau va şi 



pieri. 

Căci acum este timpul să recunoaştem dumnezeirea Lui, fraţilor, Dumnezeirea 

Domnului şi Dumnezeului nostru lisus Hristos, acum, cînd mulţi îl neagă şi mulţi se 

îndoiesc de El în inimile lor mîndre, superficiale, ignorante şi slabe! Dar cei care îl 

iubesc pe Dumnezeu şi cred în El şi în toate cuvintele şi 

poruncile Lui vor recunoaşte totdeauna uşor dumnezeirea Lui, şi nu se vor îndoi 

niciodată, şi nu-L vor nega niciodată pe El! Căci cînd Domnul zice, ei nu mai au a 

se teme de nimic, nici a se mai îndoi, şi nici o şovăială nu se mai află întru dînşii! 

O, Stăpîne Doamne lisuse Hristoase, miluieşte-ne pre noi ! Căci Ţie se cuvine 

toată slava şi lauda în veci, Amin. 

13 martie 

• Pomenirea Sfîntului Nichifor, Patriarhul Constantinopolului 

Sfîntul Nichifor a păstorit Biserica lui Hristos cu mare rîvnă şi înţelepciune, fiind 
unul dintre cei mai mari Arhipăstori ce au stat vreodată pe scaunul patriarhal al 
Constantinopolelui. Cînd Leon Armeanul s-a ridicat împotriva icoanelor, singur 
Sfîntul Nichifor a stat pe faţă împotriva împăratului. El mai întîi 1-a sfătuit în taină 
şi cu blîndeţe pe împărat, dar mai pe urmă 1 -a dat fără teamă pe faţă. De aceea 
depravatul împărat 1-a surghiunit în insula Prokenesis. Pe această insulă se afla o 
mînăstire pe care Sfîntul Nichifor o ridicase în cinstea Sfîntului Teodor. 
Mărturisitorul Ortodoxiei, Sfîntul Nichifor, a rămas în această mînăstrie timp de 
treisprezece ani, unde a şi murit. Trecerea lui la cele veşnice s-a întîmplat la anul 
827 după Hristos. După aceea, pierind toţi împăraţii iconoclaşti iar la cîrma 
imperiului aflîndu-se Mihail cu maica lui Teodora, pe scaunul patriarhal al 
slăvitului Constantinopole s-a reîntors Patriahrul Metodie. Acesta a mutat sfintele 
moaşte ale Sfîntului Nichifor de la Prokenesis la Constantinopole la anul 846, 
aşezîndu-le mai întîi Biserica Sfintei înţelepciuni a lui Dumnezeu (Sfînta Sofia) - 
de unde Sfîntul Nichifor şi fusese surghiunit - iar mai apoi în Biserica celor 
Doisprezece Apostoli. Praznicul cel mai important al Sfîntului Nichifor este în 
ziua de 2 iunie, şi apoi iar în ziua de 13 martie, cînd se prăznuieşte descoperirea şi 
mutarea sfintelor lui moaşte nestricăcioase. Tot pe 13 martie Sfîntul Nichifor 
fusese izgonit din scaunul său, dar după 19 ani în aceeaşi zi sfintele lui rămăşiţe au 
fost readuse în Capitoliu. 

• Pomenirea Sfintei Muceniţe Cristina cea din Persia 

Pentru mărturisirea neclintită a credinţei ei în Hristos ea a fost torturată cu cruzime 
în Persia, în veacul al patrulea. De la aceste schinghiuri şi biciuiri neîncetate ea a 
slăbit atît de mult, încît a murit. Sufletul ei, lăsînd în urmă trupul ei torturat, a 
intrat în bucuria lui Hristos, împăratul şi Stăpînul. 

• Pomenirea Sfîntului Sfinţit Mucenic Publiu 

Acest sfînt sfinţit mucenic a fost succesorul Sfîntului Dionisie Areopagitul la 

scaunul episcopal al Atenei. Episcop fiind, el a fost prins, torturat şi decapitat de 

pagini, în veacul al doilea. Dar după aceste chinuri de puţină vreme, el a moştenit 

viaţa veşnică. 

Cîntare de laudă la Cetatea Constantinopolelui 

Constantinopol, slăvită cetate, 

Lingă malul Bosforului albastru 

Se înalţă. 

Cu slava ta, care alta se va putea asemăna vreodată? 

Tu ai fost înfricoşat cîmp de bătălie 



Pe care au luptat oştirile Duhului, 

Mulţimea sfinţilor lui Dumnezeu, 

Contra ereticilor hulitori. 

Tu ca un ciur i-ai cernut 

Veacuri la rînd, 

Vădindu-ipe apostaţi, 

Dar şi pe Sfinţii lui Dumnezeu. 

Dar şi tu însăţi, slăvită cetate, 

Cu multe păcate te-ai întinat. 

Da, te-ai întinat, 

Tu, cea sfinţită de valuri de sînge martir ic, 

Căci cine ţi-ar putea număra vreodată 

Numărul nesfirşti de eroi ai duhului, 

Cine ar putea număra vreodată 

Mulţimea tainelor şi vederilor dumnezeieşti 

Care s-au descoprit întru tine? 

în tine se pogor au îngerii lui Dumnezeu, 

Iar oameni sfinţi precum îngerii, 

Din tine la cer se înălţau. 

Maica Domnului nostru însăşi, 

De multe ori în tinepogora, 

Pe bolnavi să-i vindece, 

Pe cei în primejdii să-i ferească. 

Da, mulţimea sfinţilor încă 

Deasupra cerului tău se adună 

Ducînd la Cel Preaînalt 

Rugăciunile copiilor tăi. 

O, mulţimea sfinţilor care s-au ales 

Dintre Jiii tăi! 

Atît de mulţi sînt ei, 

Precum sînt crinii Ungă crini şi sfinţii Ungă sfinţi! 

Tu ai scris istorie cu roşu în calendar, 

în tine Simbolul Credinţei noastre s-a alcătuit. 

Despre tine aşa se poate spune: 

Că între multele cetăţi tu eşti 

Ca o literă de foc. 

Tu lumea o ai luminat 

Cu Credinţa cea Sfîntă. 

Tu lumea o ai vindecat 

De păgînătate şi erezie. 

Mult chinuită, dar nu ucisă, 

Tu încă nu ai murit. 

Da, pentru aceasta te voiprăznui, 

Cetate Sfmtă! 

Mărturisitoare eşti tu, 

Cu devărat! 

Slava ta o întrece pe a tuturor cetăţilor lumii, 

Care au fost, sînt, şi vor fi; 

Slava ta umple pămîntul şi cerul; 

Căci fiecare suflet botezat 



Ţie recunoştinţă mare veşnic îţi datorează. 

Cugetare 

Mari sînt creştinii în ale căror suflete arde o mare iubire pentru Hristos. O, cu 

adevărat, mari au fost acei creştini, acei de Dumnezeu-purtători Părinţi şi 

Mucenici! Pentru mulţi dintre contemporanii noştri, lucrul acesta cu greu se poate 

măcar imagina. Iată ce a mărturisit odată un astfel de mare sfînt, Sfintul Simeon 

Noul Teolog, înaintea obştii mînăstirii sale: Că în propria lui viaţă şi trăire s-au 

adeverit şi s-au împlinit cuvintele Mîntuitorului Căci jugul Meu este blînd, iar 

sarcina Mea uşoară (Matei 11: 29). Sfîntul Simeon a zis: „Credeţi-mă, fraţilor, 

cînd am scăpat la Dumnezeu, Mîntuitorul meu, nu am întîlnit în cale nimic 

întristător, greu sau de nesuportat. Singura mea durere şi tristeţe de nesuportat a 

fost că nu puteam găsi destule motive mulţumitoare ca să mor cît mai repede de 

dragul iubirii Hristosului meu." Oare nu sînt astfel de suflete ca nişte focuri 

închise în vase de lut? Flacăra focului arde întotdeauna drept, cu vîrful spre cer. Să 

dăm doar la o parte capacul vasului de lut, şi flacăra va ţîşni în înălţime. 

Luare aminte 

Să luăm aminte la Mîntuitorul Hristos stînd la judecată înaintea lui Irod: 

La cum Irod la început fusese foarte blînd, deoarece a vrut să-L vadă pe 

Hristos nu dintr-o necesitate duhovnicească, ci din curiozitate 

omenească; 

La cum Irod sperase să-L vadă pe lisus facînd vreo minune, dar a rămas 

înşelat văzîndu-L pe Stăpînul că nu răspunde nimic celor care II 

interogau; 

La cum Irod L-a batjocorit pe Mîntuitorul, îmbrăcîndu-L într-o mantie 

lucitoare. 

Predică Despre reconcilierea celor răi, de dragul împlinirii răului 

Şi în ziua aceea Irod şi Pilat s-au făcut prieteni unul cu altul, căci mai înainte erau în 

duşmănie între ei (Luca 23: 12). 

Din mijlocul batjocurii cu care îl împroaşcă nelegiuiţii, Cel Drept face bine 

duşmanilor Săi, împăcîndu-i între ei. Este adevărat, această reconciliere nu este spre 

facerea vreunei fapte bune, ci spre unirea puterilor pînă atunci învrăjbite, întru 

prigonirea Celui Drept. Iată că astfel limba urii dintre ei s-a stins şi a murit: Aceasta a 

fost răsplata Dreptului către ei. Pilat şi Irod pînă în acea zi trăiseră în duşmănie. Dar în 

ceasul în care Mîntuitorul a fost adus pentru judecată, atît înaintea unuia, cît şi 

înaintea celuilalt, ei, Irod şi Pilat, s-au împăcat. Domnul Păcii a adus pace între cei 

care se urau; pacea care i-a ajutat să-I pregătească Crucea. Căci El este Cel Care vine 

să Se aducă de bunăvoie jertfă pentru mulţi. 

Chiar şi astăzi inşi care se urăsc între ei, fac îndată pace cînd e vorba să-L prigonească 

împreună pe Domnul. Mulţi sînt care se ucid între ei plini de ură, pînă cînd pomeneşti 

în mijlocul lor Numele Domnului. De îndată ce aud în urechile lor acest Nume, ei 

treptat fac pace deplină între ei, doar pentru a se arunca cu ură dezlănţuită împotriva 

acestui Sfînt Nume. Este mai uşor nelegiuitului să-1 tolereze pe alt nelegiuit, decît le 

este tuturor nelegiuiţilor împreună să-i tolereze pe drepţi. Le este mai uşor păcătoşilor 

să ajungă la înţelegere şi reconciliere cu alţi păcătoşi ca şi ei, decît să ajungă la 

înţelegere şi împăcare cu drepţii. 

Chiar şi la nivelul ţărilor, între partide adesea se ridică aceeaşi problemă: indiferent cît 

de murdar se atacă reciproc, ele vor face de îndată pace 

dacă este vorba să decidă: ce loc să acorde Stăpînului lisus Hristos în politica de 

stat? Să-I acorde oare locul întîi, aşa cum I se cuvine, sau mai degrabă să-I acorde 



ultimul loc, sau poate chiar nici unul? In astfel de probleme, cei care sînt duşmani 

de o viaţă vor face pace pe loc, numai şi numai în scopul ca Mîntuitorului să nu I 

se dea decît cel mult ultimul loc în diriguirea trebilor statului. Aşa a fost şi cu 

cearta dintre partidele fariseilor şi saducheilor, care îndată s-au împăcat între ei 

cînd a fost vorba să-L prigonească pe Mîntuitorul. 

Dar oare de unde înverşunarea aceasta a lor de a nu-I da Celui Care este cel mai 

nevinovat şi cel mai Necesar vieţii noastre - decît ultimul loc? De acolo, că pofta 

lor cea mai arzătoare este aceea de a-şi rezerva primele locuri lor. Aceasta au dorit- 

o şi fariseii şi saducheii, cînd fără să clipească s-au învoit la uciderea lui Hristos. 

Aceasta au dorit-o şi Pilat cu Irod, aceasta a fost pofta comună care i-a determinat 

să se împace, aceasta a fost pofta care le-a arătat că este necesar să-L judece şi să- 

L omoare pe Hristos. 

O, fraţilor, niciodată, să nu ne fie niciodată nouă a ne uni cu păcătoşii împotriva 

drepţilor! Ci mai curînd să căutăm noi în tot chipul pacea cu Dumnezeu, şi aceasta, 

cu o conştiinţă nepătată! 

O Doamne, ajută-ne nouă să dobîndim pacea aceasta, 

Căci Ţie se cuvine toată slava şi lauda în veci, Amin. 

14 martie 

• Pomenirea Sfîntului Cuvios Benedict de Nursia 

Sfîntul Benedict s-a născut la Nursia, o provincie a Italiei, la anul 480 după 
Hristos, din părinţi slăviţi şi foarte bogaţi, în şcoala laică a timpului nu a petrecut 
mult, deoarece singur şi-a dat seama că lipsa ştiinţei duhovniceşti îl poate lipsi pe 
om de „înalta cunoaştere a sufletului". El a părăsit studiile laice fiind la nivelul 
„unui înţelept neînvăţat şi unui nebun plin de cunoştinţă". El s-a retras într-o 
mînăstire unde a primit tunderea în monahism din mîinile monahului Roman, după 
care s-a retras într-un munte stîncos unde a rămas într-o peşteră timp de peste trei 
ani, luptînd cu sudoare pentru curăţirea sufletului. Părintele său monahul Roman îi 
aducea pîine, pe care o cobora pe o sfoară la gura peşterii. Cînd Sfîntul Benedict s- 
a făcut cunoscut oamenilor din vecinătate, şi vrînd el să fugă de slava lumii, s-a 
retras din peştera sa. El nu avea nici o milă cu sine. Odată, pe cînd l-au atacat fără 
veste necuratele pofte ale trupului, el şi-a dezbrăcat hainele şi s-a rostogolit gol 
printre spinii acelui 

loc stîncos, pînă cînd cu harul lui Dumnezeu a alungat cu desăvîrşire de la el 
gîndul la femeie. Văzînd lupta lui, Dumnezeu s-a milostivit şi 1-a hărăzit cu multe 
daruri duhovniceşti: el avea duhul înainte vederii şi discernămîntului, al 
vindecărilor, al scoaterii demonilor, al învierii morţilor; el se înfăţişa unora, la mari 
distanţe, pe faţă; iar altora le apărea în vis. Odată Sfîntul Benedict a văzut cu duhul 
că paharul cu vin care i se pusese înainte este otrăvit. Cînd 1-a însemnat deasupra 
cu semnul sfintei cruci, paharul s-a spart în bucăţi, încă de la început el a întemeiat 
douăsprezece mînăstiri, în care a aşezat cîte doisprezece monahi în fiecare. Mai 
tîrziu, el a întemeiat rînduiala monahală a Benedictinilor, ordin care există şi astăzi 
în Biserica Romano-Catolică. în ziua a şasea înaintea morţii lui, el a poruncit să i 
se deschidă groapa pe care şi-o pregătise încă de mai înainte, văzînd şi cunoscînd 
că i se apropie sfîrşitul. El şi-a chemat atunci obştea, a sfătuit-o din destul şi şi-a 
dat sufletul în mîinile lui Dumnezeu, pe Care L-a slujit cu dragoste şi cu credinţă 
toată viaţa, în sărăcie şi curăţenie. Scholastica, sora lui după trup, a vieţuit şi ea ca 
monahie într-o mînăstire, şi după pilda fratelui ei şi-a omorît şi ea trupul cu 
patimile şi cu poftele ajungînd la o mare înălţime duhovnicească. Cînd Sfîntul 



Benedict a adormit întru Domnul, doi monahi, unul care călătorea pe drum iar 
altul care stătea în alt loc la rugăciune, au avut amîndoi aceeaşi vedenie. Ei au 
văzut o cărare care se înălţa de la pămînt la cer, acoperită cu o ţesătură scumpă de 
lînă şi luminată de ambele părţi de şiruri de bărbaţi. La capătul cărării stătea un 
bărbat de o frumuseţe nespusă, înconjurat de o lumină negrăită, care le spunea că 
pentru Benedict este pregătită cărarea, plăcutul lui Dumnezeu, în urma acestei 
vedenii, cei doi fraţi au aflat că iubitul lor stareţ a părăsit această lume. Sfintul 
Benedict a adormit cu pace la anul 543 după Hristos, intrînd în bucuria slavei celei 
cereşti din împărăţia Stăpînului Hristos. 

• Pomenirea Sfîniului Eushimon, Episcopul Lampsacului 

Sfintul Eushimon a îndurat prigoniri şi temniţă pe timpul luptei împotriva sfintelor 
icoane. El a murit pe cînd la cîrma Imperiului Bizantin se afla împăratul Teofil, 
iconoclastul, care a domnit între anii 829 şi 842 după Hristos. 

• Pomenirea Sfîntului Teognost 

Sfintul Teognost a fost Mitropolit al Kievului. El era grec de neam şi i-a urmat în 

scaun Sfmtului Petru de Kiev. El a suferit mult de pe urma hoardelor mongole, mai 

ales din cauza sîngerosului Janibeg Han. Acest Sfmt Teognost a 

fost batjocorit chiar şi de păstoriţii lui ruşi, şi chiar înaintea căpeteniei mongole, 

pentru că a refuzat să-şi plătească cu bani demnitatea lui episcopală. Cînd 

căpetenia mongolă 1-a chemat şi 1-a chestionat cu privire la aceasta, Sfintul 

Teognost a răspus: „Hristos Dumnezeu a izbăvit această Biserică a Lui de 

păgînătate cu Scump Sîngele Său. Cum dar şi după care lege ar trebui eu pentru 

aceasta să plătesc tribut paginilor?!", în cele din urmă a fost eliberat, şi s-a întors la 

turma sa, pe care a păstorit-o timp de douăzeci şi cinci de ani. Sfintul Tegnost a 

trecut la locaşurile cele cereşti la anul 1353 după Hristos. 

Cîntare de laudă la Sfintul Benedict de Nursia 

Făcător de minuni a fost Benedict, 

Plin de evlavie şi iubitor de fraţi. 

El în Duhul cunoştea toate fără greşeală, 

Iar obştea sa cu dragoste, putere şi smerenie 

O păstorea. 

Placidus în acea mînăstire era frate 

începător. 

Tocmai atunci Benedict lui Dumnezeu 

Se ruga, 

Şi deodată cu duhul a văzut pînă departe: 

Cum rîul s-a umflat, 

Cum pietre se rostogolesc la vale, 

Pe fratele cel mic Placidus 

Prinzîndu-l şi ducîndu-l cu totul. 

Sfîntul a auzit un strigăt, 

Pe nume s-a auzit chemat. 

Credinţa cea mare a fost atunci de trebuinţă, 

Dar si ajutorul cel grabnic, omenesc: 

Grabnic bătrînul Benedict pe monahul Maurus 

L-a trimis, 

Iar Maurus viteaz a alergat, sărind fără frică în apă. 

Pe apă cape uscat, la Placidus îndată a ajuns. 

Căci Maurus seama nu şi-a dat 



Că merge cu picioarele pe apă. 

Pe Maurus rugăciunile stareţului sfînt 

La suprafaţa apei l-au ţinut. 

Maurus cu Placidus împreună 

In faţa stareţului s-au înfăţişat, 

Şi i-au sărutat sfînta lui mină. 

Placidus plîngea suspinînd: 

Te-am văzut, Părinte, deasupra capului meu, 

Cînd inima mea desăvîrşit 

De deznădejde era cuprinsă. 

Te-am văzut cum de perii capului 

M-ai apucat, 

Scoţîndu-mă din apă. 

Şi atunci pe Maurus l-am văzut 

Cum vine în ajutorul meu. 

Cu rugăciunile Sfîntului Părinte Benedict, 

Dumnezeu şi pe Maurus 

Făcător de minuni l-ajacut. 

Cugetare 

Cu greu am putea găsi un exemplu mai bun de cum să ne ferim de lene şi să nu 

amînăm cu nici un chip pe mîine faptele cele bune şi rugăciunea, decît acesta dăruit 

nouă de Sfintul Efrem Şirul: „Odată dracul i-a pus unui frate în minte să gîndească 

aşa: odihneşte-te astăzi, şi vei sta la priveghere mîine". Dar fratele i-a zis gîndului: 

„Dar cine ştie dacă mai ajung pînă mîine? Aşadar, mai bine stau la priveghere acum." 

Iar înainte de a se aşeza la lucru i-a zis lui gîndul: „Odihneşte-te acum, şi-ţi vei sfîrşi 

lucrarea mîine". Iar el iar a răspuns: „Nu, nu, acum este al meu să-mi sffrşesc lucrul, 

iar ce va fi mîine, ştie Domnul." Sfintul Antonie cel Mare ne învaţă: „Aşa să-ţi 

rînduieşti zilele, încît la căderea serii să socoteşti că aceasta este ultima ta zi pe 

pămînt, şi niciodată nu vei păcătui." 

Luare aminte 

Să luăm aminte la Stăpînul lisus stînd înaintea lui Pilat: 

• La tăcerea lui înaintea lui Pilat; 

• La cum, în acelaşi ceas, Iuda arunca argintii în templu şi mergea să se sinucidă; 

• La cum din nou Pilat îl interoghează pe Domnul, iar Domnul tace. 
Predică Despre Hristos Prorocul slavei Sale 

De acum veţi vedea pe Fiul Omului şezînd de-a dreapta puterii şi venind pe norii 
cerului (Matei 26: 64). 

Acela care nu II vede pe Domnul ca pe Samarineanul Milostiv, îl va vedea pe El ca 
Judecător înfricoşat în Ceruri. Atît de orbiţi de ură şi de invidie erau căpeteniile lui 
Israel, încît nu erau în stare să vadă în Hristos nici Stăpîn, nici Dumnezeu, nici 
Mesia, nici Proroc, nici măcar un om drept şi fără păcat. Ei chiar L-au socotit mai 
jos decît pe oamenii buni de rînd. Şi nu numai atît, dar L-au socotit mai jos chiar 
decît tîlharii. Ei l-au eliberat pe criminalul Barabas şi L-au condamnat pe Hristos! 
Dar în general vorbind ei nici nu-L socoteau pe Hristos persoană umană. Ei L-au 
scuipat, L-au batjocorit, au făcut din El mascaradă, L-au tratat ca pe un lucru ieftin 
şi nefolositor. Dar chiar în ceasul în care evreii îşi băteau cu răutate joc de Hristos, 
ca de ceva ieftin şi fără importanţă, Stăpînul îşi deschide deodată gura Sa şi 
grăieşte: De acum veţi vedea pe Fiul Omului şezînd de-a dreapta puterii şi venind 
pe norii cerului. Cît adînc de prăpastie între ceea ce este Hristos Domnul cu 



adevărat şi ceea ce socot evreii despre El! 

Fiul Omului, Cel Care sade de-a dreapta Puterii, este Fiul lui Dumnezeu, Stăpînul 
şi Domnul nostru lisus Hristos, Care a şi fost văzut şezînd astfel de către întîiul 
Mucenic şi Arhidiacon Ştefan, pe cînd era omorît cu pietre de aceiaşi evrei. Astfel 
L-au văzut şi mulţi alţi mărturisitori şi mucenici. Fiul Omului Care vine pe nori 
înconjurat de îngeri şi mii de puteri cereşti este acelaşi Fiu al lui Dumnezeu, 
Stăpînul nostru lisus Hristos, aşa cum a fost văzut El în descoperirea ce s-a făcut 
Evanghelistului loan în insula Patmos, cea de acelaşi scrisă în cartea Apocalipsei 
din Sfînta Evanghelie. 

O, fraţilor, nu vă lăsaţi înşelaţi de basmele înşelătoare ale celor care zic „Cînd îl 
vom vedea pe Hristos în ceruri ca Dumnezeu, atunci vom crede în El." Acea 
credinţă va fi atunci deja prea tîrzie, iar acea vedere va fi în van. Prin ochiul 
credinţei, noi trebuie să-L vedem pe Hristos Dumnezeu în acel om umilit şi 
scuipat, bătut, însîngerat, batjocorit; pe El trebuie să-L vedem în Acel Om tăcut şi 
osîndit din curtea lui Caiafa, pe Care evreii îl socoteau ceva ieftin şi inutil şi pe 
Care ei L-au batjocorit. Aceasta este Credinţa care are valoare în ceruri. Aceasta 
este Credinţa răsplătită prin înviere şi nemurire. Aceasta este Credinţa care, pînă 
azi, a dus şi a sădit în ceruri oştiri de suflete sfinte, caractere puternice, pe cei mai 
mari şi mai viteji eroi şi minţile cele mai ilustre. O umilite Doamne, ridică-ne pe 
noi la Credinţa aceasta, 
Căci Ţie se cuvine toată slava şi lauda în veci, Amin. 

15 martie 

• Pomenirea Sfîntului Mucenic Agapie şi a celor şapte împreună cu dînsul: Publius, 
Timolau, Romulus, Alexandru, Alexandru, Dionisie şi Dionisie 

Toţi aceşti sfinţi au luat mucenicia în Cezareea Palestinei, suferind la mîna 
cezarului Urban, în timpul domniei împăratului Diocleţian. Toţi şapte erau extrem 
de tineri, şi nici unul nu era botezat creştin, cu excepţia lui Agapie. Nici cu apă nu 
fuseseră botezaţi, ci al lor a fost botezul sîngelui. Li s-a întîmplat într-o zi acestor 
tineri să vadă cum sînt torturaţi Creştinii pentru credinţa lor: unii în foc, alţii în 
spînzurători, alţii la fiare. Văzîndu-le inexplicabila tărie, linişte şi răbdare cu care 
sufereau aceste chinuri, inimile tinerilor s-au înflăcărat de rîvnă pentru Hristos. Ei 
singuri şi-au legat mîinile la spate şi s-au înfăţişat înaintea lui Urban zicîndu-i: „Şi 
noi sîntem Creştini." Făgăduinţele, ca şi ameninţările lui Urban, au rămas 
zadarnice. Acestor tineri li s-a alăturat atunci un cetăţean de vază al cetăţii, Agapie, 
care suferise şi pînă atunci mult pentru Hristos. Ei cu toţii ardeau de credinţă şi de 
dragostea lui Hristos. Cu toţii au fost ucişi prin decapitare la anul 303, 
strămutîndu-se în locaşurile cele cereşti ale împăratului Ceresc. 

• Pomenirea Sfîntului Sfinţit Mucenic Alexandru 

Sfîntul Alexandru era din cetatea Side din Pamfilia. Un reprezentant al împăratului 
Aurelius 1-a întrebat pe Alexandru: „Cine eşti şi din ce ţinut te tragi?" La această 
întrebare Alexandru a răspuns că el este păstor al turmei lui Hristos. „Şi unde se 
află această turmă a lui Hristos?" a întrebat mai departe, bănuitor şi rău, 
reprezentantul împăratului. Sfîntul Alexandru a răspuns: „Ea se află împrăştiată în 
întreaga lume în care trăiesc oamenii făcuţi de Dumnezeu, şi printre aceştia, cei 
care cred în El sînt oile Lui. Iară cei care s-au despărţit de Făcătorul lor, făcîndu-se 
slugi zidirii, lucrurilor făcute de mîini omeneşti şi idolilor morţi, aşa ca tine, sînt 
străini de turma Lui. Aceştia la înfricoşata Judecată a lui Dumnezeu se vor afla de- 
a stînga Lui, împreună cu caprele, iară nu de-a dreapta Lui, împreună cu oile". 



Judecătorul plin de ură a poruncit 

atunci ca Alexandru să fie bătut mai întîi cu vine de bou, iar apoi aruncat într-un 

cuptor. Focul însă nu s-a atins de el. După aceea, el a fost jupuit de viu şi aruncat la 

fiare, dar fiarele nu s-au atins de el. La urmă judecătorul a poruncit ca Alexandru să 

fie ucis prin decapitare. De îndată însă ce a pronunţat această sentinţă, el a înnebunit, 

fiind posedat în acea clipă de duhurile necurate. El a fost scos din sala de judecată în 

timp ce grohăia şi zbiera ca animalele, cei care îl duceau grăbindu-se să ajungă la 

templul idolesc. Dar pe drum torţionarul şi-a lepădat în chinuri groaznice necuratul lui 

suflet. Sfintul sfinţit mucenic Alexandru a luat mucenicia între anii 270 şi 275 după 

Hristos. 

• Pomenirea Sfîntului Mucenic Nicandru, cel din Egipt 

Sfintul Nicandru a fost jupuit de viu iar apoi decapitat pentru credinţa lui în Hristos. 

Crima lui era aceea că, medic fiind, el îngrijea pe mucenicii cei închişi şi schingiuiţi 

pentru Hristos, şi că le îngropa cu cinste trupurile lor sfinte. Pentru aceasta el a luat cu 

mare cinste mucenicia pentru Hristos la anul 302 de la întrupare. 

Cîntare de laudă la Sfinţii Mucenici Agapie, Alexandru şi Nicandru 

A Sa oştire Domnul Şi-o alege Din orişice loc de sub soare. Ostaş al său se face Orice 

suflet care arde De credinţă şi iubire pentru El. Ostaşii săi sînt medici, înţelepţi, 

ţărani sau muncitori, împăraţi sau pescari; Cinul lor lumesc este fără importanţă, 

Căci oştire de mucenici sînt ei! Sabia capul l-a tăiat, 

Iar Stăpînul l-a primit pe înţeleptul Alexandru. Sabia capul l-a tăiat, 

Iar Stăpînul l-a primit pe milostivul Nicandru, Sabia capetele lor frumoase le-a tăiat 

Cape nişte mere proaspete, Dar sub sabie S-a aflat Mîna Cea Sfîntă Şi hrănitoare a 

Culegătorului. Căci cei pe care lumea îi respinge şi-i aruncă 

Scumpi muguri, şi cele mai frumoase flori 

Sînt pentru Domnul, 

Şi Mina Lui le culege. 

Tăiat ca o buruiană, 

Pe întîiul cetăţean al cetăţii, 

Pe Agapie, 

Domnul îl primeşte cape Fiul Său. 

Aceştia sînt mucenicii care acum 

în veşnicie împreună cu-al îngerilor cor 

Se veselesc. 

Căci să mori nu e destul: 

Unii mor binecuvîntaţi şi binecuvîntînd, 

Iar alţii blestemaţi, blestemînd. 

Pentru Hristos să mori e lucrul cel mare: 

Murind pentru El, binecuvîntat eşti tu, 

Şi blestemat este acela ce moare 

Luptînd împotriva Lui. 

Cugetare 

Iubirea pentru orice şi oricine, chiar pentru sine, se poate răci în timp, se poate 

chiar pierde cu totul şi se poate chiar preface în ură. Dar iubirea omului pentru 

Dumnezeu odată dobîndită şi înrădăcinată în sufletul lui, mult mai greu se răceşte, 

şi doar atunci cînd omul îşi pierde minţile, în primul caz iubirea pămîntească a 

omului se şterge fie din schimbările ce au loc în el, fie din cauza schimbării iubirii. 

Dar în al doilea caz iubirea omului pentru Dumnezeu nu se poate micşora decît din 

cauza nestatorniciei propriului lui suflet, şi nicidecum din cauza vreunei schimbări 

în Dumnezeu. Toate acestea Sfintul Isac Şirul le arată minunat de limpede: „Există 



un fel de iubire care se aseamănă cu pîrîiaşele de după ploaie, care repede se usucă 

după ce ploaia a trecut. Dar mai există o iubire care seamănă cu izvorul cel ce 

izbucneşte din pămînt, şi niciodată nu seacă. Prima iubire este iubirea omenească, 

a omului pentru om şi pentru lucrurile din această lume. Pe cînd cea de a doua este 

iubirea dumnezeiască." Sfintul Simeon Noul Teolog grăieşte despre iubirea 

dumnezeiască astfel: „O Iubire Sfintă! Tu eşti capătul Legii. Tu m-ai cucerit! Tu 

mă încălzeşti, tu îmi înflăcărezi inima pînă la iubirea cea nemăsurată pentru 

Dumnezeu şi pentru fraţii mei. Din dragoste Dumnezeu S-a făcut om. Din dragoste 

El a îndurat cumplita Lui patimă ca să-1 scoată pe om din cleştele iadului şi morţii 

şi să-1 urce la Rai. Din dragoste sfinţii apostoli au alergat alergarea lor cea grea. 

Din dragoste sfinţii mucenici şi-au vărsat sîngele: numai în scopul de a nu-L 

pierde pe Hristos." 

Luare aminte 

Să luăm aminte la Stăpînul Hristos cînd L-a adus Pilat înaintea evreilor: 

La cum a fost biciuit Stăpînul de către soldaţii romani; 

La cum, după ce L-au biciuit, şi-au bătut joc de El, punîndu-1 pe cap 

cunună de spini şi îmbrăcîndu-L într-o mantie purpurie. 

La cum Pilat îl înfăţişează înaintea evreilor zicînd: Iată omul! (loan 19: 

5). 

Predică Despre prorocia casei pustiite 

Iată, casa voastră vi se lasă pustie (Matei 23:38). 

De ce a tăcut Domnul la judecată înaintea evreilor şi înaintea lui Pilat? El a rămas 

tăcut pentru că El deja spusese tot ceea ce trebuise să fie spus. El a spus şi a prorocit 

cu glas tare de mai înainte cum căpeteniile evreilor aveau să-L dea în mîna 

necredincioşilor ca să-L omoare. De multe ori prorocise El de mai înainte cele ce 

aveau să I Se întîmple. Acestea toate ucenicii le-au auzit cu urechile lor şi le-au ţinut 

minte cu grijă. Dar El a mai prorocit şi teribilele pedepse pe care evreii şi le luau pe 

capetele lor, şi ale urmaşilor lor peste veacuri, pentru abominaţiunea uciderii de Fiului 

lui Dumnezeu. Evreii au auzit şi ei cu urechile lor această cumplită prorocie, dar au 

uitat-o. Mult mai tîrziu însă ei şi-au amintit de ea, căci se aflau printre cei din 

Ierusalim cînd romanii au distrus cu desăvîrşire cetatea, au jefuit-o, au incendiat-o, au 

nimicit-o cu desăvîrşire şi i-au împrăştiat locuitorii în cele patru colţuri ale lumii, în 

timpul acestei urgii prorocite de Mîntuitorul, mulţi au fost omorîţi prin sugrumare şi 

sufocare, mulţi prin înfometare, mulţi prin răstignire pe cruce. Evreii, din frică şi din 

plictiseală, l-au obligat pe Pilat să-şi ridice mîna împotriva Domnului Hristos. Mai 

tîrziu, Imperiul Roman şi-a ridicat mîna împotriva evreilor, în ziua în care prorocia 

Mîntuitorului s-a împlinit, Imperiul Roman, odinioară reprezentat la Ierusalim de 

Pilat, şi-a ridicat mînajmpotriva Ierusalimului şi copiilor ei cu o sabie ascuţită, cu 

două tăişuri. Cînd împăratul Hadrian a refăcut cetatea Ierusalimului el nu a mai 

îngăduit să se numească Ierusalim, ci Aelia 10 Capitolina şi le-a interzis evreilor să se 

stabilească în ea, sub pedeapsa cu moartea. Iată, casa voastră vi se lasă pustie. De 

atunci înainte, pînă în ziua de azi, Ierusalimul este părăsit de evrei, care nu mai 

locuiesc în el ca popor. 11 Copiii ticăloşilor strămoşi ucigaşi de Dumnezeu au fost 

împrăştiaţi prin toată lumea, şi rămîn împrăştiaţi pînă în ziua de azi, chiar în casele lor 

aflîndu-se. O Doamne Atotputernice şi Atotvăzătorule, iartă-ne nouă păcatele noastre, 

Căci Ţie se cuvine slava şi lauda în veci, Amin. 

După numele lui, Aelius (n. ed. americane). 

" Sfintul Nicolae Velimirovici alcătuia aceste proloage la anul 1928, înainte deci cu 20 de ani de 

înfiinţarea statului Israel, petrecută după al Doilea Război Mondial (la 14 mai 1948). 

16 martie 



• Pomenirea Sfîntului Apostol Aristobul, unul dintre cei Şaptezeci de Apostoli mai 
Mici 

Născut în Insula Cipru, Sfîntul Apostol Aristobul a fost fratele Sfîntului Apostol 
Barnaba. El i-a urmat Sfîntului Apostol Pavel, care îl pomeneşte în Epistola sa 
către Romani, zicînd : îmbrăţişaţi pe cei ce sînt din casa lui Aristobul (Romani 16 
: 10). Cînd marele Pavel a pus mulţi episcopi prin toate cetăţile lumii, el 1-a uns pe 
Aristobul episcop al britanilor, în Anglia de azi. In Britania oamenii erau foarte 
cruzi, sălbatici, răi şi vicleni. Aristobul a îndurat suferinţe şi torturi de nedescris, 
multe chinuri şi răutăţi din mîinile lor. Ei l-au lovit şi l-au bătut fără milă, l-au 
tîrît pe drumuri, au rîs şi şi-au bătut joc de el. Dar la sfirşit acest bărbat sfînt a 
învins, prin mila şi prin harul Duhului lui Dumnezeu. El pînă la urmă a izbutit să 
lumineze poporul, să-i boteze pe mulţi în Numele Stăpînului Hristos, să zidească 
sfinte biserici, să sfinţească preoţi şi diaconi, iar la sfîrşit a adormit cu pace intrînd 
în odihna împărăţiei celei de sus a Domnului Hristos pe Care toată viaţa L-a slujit 
cu credinţă. 12 

• Pomenirea Sfîntului Cuvios Sabin 

Sfîntul Sabin era de neam sirian, fiind un înalt funcţionar din oraşul Hermopolis. 
în timpul unui val de persecuţii împotriva creştinilor, el s-a retras în munţi 
împreună cu un număr mare de alţi creştini şi s-a închis într-o colibă, petrecînd în 
post aspru şi rugăciune. Un anume cerceştor, care îi aducea de mîncare din timp în 
timp şi căruia sfîntul îi făcuse mult bine, l-a trădat, pîrîndu-1 autorităţilor păgîne. 
Precum Iuda pe Hristos, aşa l-a vîndut acest nenorocit pe binefăcătorul său, pentru 
doi galbeni. Sabin împreună cu şase alţii au fost prinşi, legaţi şi aduşi înaintea 
tribunalului nelegiuirii. După torturi de nedescris el a fost aruncat în Nil, de unde 
şi-a dat sfîntul lui suflet în mîinile lui Dumnezeu, la anul 287 după Hristos. 
12 în această zi Sinaxarul Mare Grecesc mai face pomenire şi de Cuviosul Hristodul. Acesta a dus o 
viaţă de mari nevoinţe ascetice în Insula Patmos, unde a zidit o sfîntă mînăstire închinată Sfîntului 
Apostol şi Evanghelist loan. Cuviosul Hristodul a trecut la Domnul în anul 1111 după Hristos. La 
sfintele lui moaşte s-au lucrat nenumărate minuni, (n. ed. americane) 

• Pomenirea Sfinţilor Sfinţiţi Mucenici Trofim şi Talus 

Aceştia s-au născut în Siria şi erau fraţi după trup. Ei II predicau pe Hristos pe 

faţă, dînd la iveală nebunia idolatriilor elină şi romană. Paginii i-au urît de moarte 

pentru aceasta şi au hotărît să-i omoare cu pietre, dar cînd au început să arunce cu 

bolovani în ei, bolovanii se întorceau şi-i izbeau, în timp ce mucenicii rămîneau 

neatinşi. In cele de urmă cei doi fraţi după trup şi după duh au fost răstigniţi pe 

cruce. Pe cruci ţintuiţi fiind, ei nu încetau a-i învăţa pe creştinii din popor strînşi 

acolo, care plîngeau după povăţuitorii lor. După agonie prelungită ei s-au înfăţişat 

cu sufletul înaintea lui Hristos, el Căruia l-au rămas credincioşi pînă la sfîrşit. Ei 

au luat mucenicia cu cinste la anul 300 după Hristos, în cetatea Bofor [sic]. 

Cîntare de laudă la Sfinţii Trofim şi Talus 

Cei doi fraţi de sînge, 

Pătrunşi de Duhul, 

De Credinţă înnoiţi şi luminaţi 

Pe Cruce sînt ţinuiţi. 

Ei de pe Cruce povăţuiesc poporul 

Cel binecredincios: 

O fraţilor, ce staţi privind la noi? 

De chinurile noastre nu plîngeţi. 

Cu astfel de chinuri Mîntuitorul 



Mîntuitor S-a făcut 

Al chinurilor noastre 

Şi al întregii omeniri. 

Urmîndu-1 Lui noi ne mîntuim. 

Căci şi El Tatălui 1-a urmat, 

Intrupîndu-Se pe pămînt, 

A pătimit şi a-nviat, şi S-a înălţat la ceruri. 

Privind la El noi suferinţele bucuroşi le îndurăm, 

Căci prin ele intrăm în împărăţia Lui. 

De foc nu vă temeţi, fraţilor, 

Nici de sabie, 

Căci dreptatea lui Hristos mai tare e 

Decît lumea. 

Nu vă temeţi, fraţilor, 

Nici vă fie milă de voi, 

Jertfîţi-vă cu plăcere 

Pentru mîntuirea sufletelor voastre. 

Căci aste suferinţe - oricît de mari - 

Nimic nu sînt 

Pe Ungă bucuria ce va să fie 

Ce din Ceruri, 

Pururi neştearsă. 

Lumea este o mască, 

Nebunie deşartă. 

Pe cînd veşnicia 

Adevărata noastră patrie este. 

Lăsaţi lumea celor 

Care iubesc minciuna ei 

Minciună căreia îi sacrifică 

Adevărul vieţii. 

Ci voi aflaţi şi rîvniţi 

Perla cea de mult preţ, 

Cea care stă 

Deasupra noroiului lumii. 

Ascultaţi, o, ascultaţi-i fraţilor, 

Pe Troflm şi Talus, 

Părinţii voştri! 

Cugetare 

Dacă împlinim legea lui Dumnezeu în gîndurile noastre, oare cu cît nu ne va fi mai 

uşor să o împlinim şi cu fapta? Adică, dacă nu păcătuim împotriva legii lui Dumnezeu 

cu gândul nu ne va fi mai uşor să nu păcătuim nici cu fapta ? Sau altfel spus, dacă 

inimile, limbile, mîinile şi picioarele noastre sînt cu Dumnezeu, atunci de bună seamă 

că întregul nostru trup este cu Dumnezeu, şi nu-I poate fi împotrivă. Inima, inima 

noastră să I-o pregătim Domnului, fraţilor, să i-o afierosim Lui. Lui să ne închinăm; 

pe a Lui lege să o împlinim în ea; şi toate celelalte vor urma inimii şi vor fi călăuzite 

de ea. Nu cel care se ţine de spiţa roţii este cel care învîrte roata, ci cel care îi 

stăpîneşte axul. Inima este axul fiinţei noastre. Grăind despre poruncile dumnezeieşti, 

Sfîntul Isihie zice: « Dacă te lupţi să împlineşti aceste porunci mai întîi în gîndul tău, 

atunci nu va fi prea des nevoie de silă ca să le împlineşti şi cu fapta.» Adică, dacă îţi 

fixezi inima la Dumnezeu, ca şi în jurul unui ax, atunci roata fiinţei tale toate uşor şi 



lin îi va urma Lui. Cu alte cuvinte, întregul om va urma inimii lui. Legea Ta 

înlăuntrul inimii mele [este] (Ps. 39 : 11), zice Sfîntul Proroc şi împărat David, cel 

atotînţelept. 

Luare aminte 

Să luăm aminte la Stăpînul lisus Hristos Care păşeşte sub greutatea Crucii, spre 

Golgota: 

• La cum îşi duce El Crucea în linişte şi cu răbdare; 

• La cum l-au luat Crucea din spate, silindu-1 pe Simon Cireneul să I-o ducă ; la 
cum acesta a dus Crucea, păşind în urma lui Hristos; 

• La cum El, privind la femeile Ierusalimului care plîngeau, le-a zis: Fiice ale 
Ierusalimului, nu Mă plîngeţi pe Mine, ci pe voi plîngeţi-vă şi pe copiii voştri (Luca 
23:28). 

Predică Despre bogăţia batjocoririi pentru Hristos 

Prin credinţă Moise.. .Socotind că batjocorirea pentru Hristos este mai mare bogăţie 
decît comorile Egiptului... s e uita la răsplătire (Evrei 11 : 24-26). 
Moise nu a voit să rămînă în palatele lui Faraon, nici să fie numit fiu adoptiv al lui. 
Dorind mai mult, el a ales mai bine să pătimească cu poporul lui Dumnezeu, decît 
să aibă dulceaţa cea trecătoare a păcatului (Evrei 1 1 :25). Cît de diferit este 
Moise de urmaşii lui peste veacuri, care plini de gînduri faraonice, L-au osîndit la 
moarte pe împăratul Slavei! Oricare dintre ei ar fi fost gata la orice omor numai să 
mai petreacă măcar un an la curtea cea putredă a lui faraon, mai curînd decît să 
călătorească împreună cu Dumnezeu patruzeci de ani prin pustie! Pe cînd Moise a 
părăsit totul, onoruri, luxuri de neînchipuit şi toat deşartă splendoare pe care numai 
Egiptul o ştia oferi. La porunca lui Dumnezeu Moise a pornit la drum înspre pustia 
foamei şi a setei cu credinţa că dincolo de ea se află Pămîntul Făgăduinţei. Toate 
acestea înseamnă că el a socotit batjocorirea pentru Hristos mai mare bogăţie 
decît comorile Egiptului. 

Batjocorirea lui Hristos, a Unsului lui Dumnezeu, este ceea ce nu pot suferi 
puternicii lumii la Hristos, 'căci ei duhnesc de duhul acestei lumi. Nu numai că nu o 
pot suferi, dar le este ruşine cu ea. Mai concret, ei nu pot suferi sărăcia care a fost 
a lui Hristos pe pămînt, postirile Lui, privegherile Lui, rugăciunea Lui, pribegirea 
Lui de om care nu are unde să-Şi plece capul, osîndirea Lui, batjocorirea Lui, şi 
moartea Lui de ruşine. Dar această batjocorire pentru Hristos Aposolilor le-a fost 
la mare cinste, şi mai scumpă decît viaţa. De asemenea şi miilor de mucenici şi 
mărturisitori de după ei, care au socotit această batjocorire mai scumpă decît multe 
comori de aur şi argint şi chiar decît lumea toată. Căci în urma acestei batjocoriri 
Domnul nostru a înviat şi a deschis porţile cerului şi a descoperit Raiul Făgăduit în 
care El a condus omenirea, pe calea batjocoririi Sale, şi prin pustia suferinţelor 
Sale. 

O Stăpîne Doamne lisuse Hristoase, Cel Preaslăvit şi înviat, ajută-ne nouă ca fără 
şovăială să ţinem cu scumpătate fiecare strop al sfintei Tale sudori şi al Sfintului 
Tău Sînge ca pe o comoară mai preţioasă decît toate comorile pămînteşti, 
Căci Ţie se cuvine toată slava şi mulţumită în veci, Amin. 

17 martie 

• Pomenirea Sfintului Cuvios Alexie, Omul lui Dumnezeu 

Nepătrunse sînt căile pe care îi poartă Dumnezeu pe cei care doresc din tot sufletul 
să-I placă Lui şi să împlinească Legea Lui cea sfintă. în timpul împăratului 
Honorius a trăit la Roma Eufimian, un demnitar de rang foarte înalt, respectat de 



întreaga cetate, şi foarte bogat, împreună cu soţia lui Aglae, duceau amîndoi o 
viaţă plăcută lui Dumnezeu. Deşi foarte bogat, Eufimian şi soţia lui luau masa o 
singură dată pe zi, după apusul soarelui. Această binecuvîntată familie aveau un 
unic fiu, pe Alexie. Cînd a ajuns la vîrsta cuvenită, Eufimian 1-a cununat pe Alexie 
cu o fecioară încuviinţată, dar împotriva voinţei tînărului. De aceea, chiar din seara 
nunţii, Alexie a părăsit în taină nu doar legătura pe care nu a dorit-o, ci şi casa 
părinţilor săi. El s-a îmbarcat într-o corabie cu care a plutit pînă în cetatea Edessei 
din Mesopotamia, unde se afla minunata icoană, cunoscută în toată creştinătatea, a 
chipului Mîntuitorului, trimisă acolo de Mîntuitorul însuşi, la dorinţa Regelui 
Abgar. închinîndu-se înaintea acestei minunate icoane, Alexie s-a înveştmîntat în 
straie de cerşetor şi astfel a vieţuit el în acea cetate timp de şaptesprezece ani, 
neîncetat rugîndu-se lui Dumnezeu din pridvorul Bisericii Preasfmtei Născătoare 
de Dumnezeu. Cînd li s-a făcut cunoscut celorlalţi că acesta este un om al lui 
Dumnezeu, el s-a înspăimîntat de lauda oamenilor ca de o primejdie de moarte, şi 
în taină a plecat şi de acolo, îmbarcîndu-se în corabie, sfîntul a voit să ajungă în 
Laodiceea. Dar potrivit Minunatei Purtări de Grijă a lui Dumnezeu, corabia a fost 
luată de vînturi şi purtată pe ape chiar pînă la Roma. Văzînd în această întîmplare 
degetul lui Dumnezeu, Alexie a hotărît să meargă la casa tatălui său şi acolo, sub 
chip de străin, să-şi petreacă în continuare cu pocăinţă cealaltă vreme a vieţii sale. 
Tatăl lui nu 1-a recunoscut, dar milostiv fiind, i-a îngăduit să locuiască în curţile 
sale, într-o mică colibă. Sfîntul Alexie a rămas în această colibă timp de alţi 
şaptesprezece ani, hrănindu-se numai cu pîine şi cu apă. Batjocorit de slugi în 
nenumărate feluri, el a îndurat toate pînă 

la sfîrşit. Cînd i s-a apropiat sfîrşitul, el a alcătuit o scrisoare, a strîns-o în mînă, şi 
întinzîndu-se, şi-a dat sufletul în mîinile lui Dumnezeu în ziua de 17 martie a 
anului 411 după Hristos. în acelaşi moment, de faţă fiind împăratul şi patriarhul, o 
vedenie s-a arătat în Biserica celor Doisprezece Apostoli, ca un glas mare care a 
grăit şi a zis: „Căutaţi- 1 pe Omul lui Dumnezeu." La scurt timp după aceea s-a 
descoperit că acest Om al lui Dumnezeu locuia în casa lui Eufimian. împăratul, 
împreună cu patriarhul şi cu tot clerul şi curtea imperială au sosit la casa lui 
Eufimian, şi discutînd din destul, au înţeles că acel Om al lui Dumnezeu este 
cerşetorul pe care îl primise Eufimian în curţile sale cu şaptesprezece ani în urmă. 
Cînd au intrat în colibă, ei l-au aflat pe Alexie răposat, dar faţa lui strălucea ca 
soarele. Au aflat în mîinile lui şi scrisoarea, şi aşa l-au cunoscut părinţii pe fiul lor 
Alexie. Aşa şi mireasa lui, care a trăit timp de treizeci şi patru de ani fără el, în 
deplina curăţie, 1-a aflat pe soţul ei. Toţi se aflau în uimire şi durere de nedescris. 
Dar după aceea s-au mîngîiat, văzînd cum Dumnezeu îi preaslăveşte pe aleşii lui. 
La atingerea de sfintele sale moaşte bolnavii se vindecau, căci din trupul lui izvora 
un mir bine-mirositor. Trupul său a fost înmormîntat într-un sarcofag din piatră de 
marmură şi iasp. Sfîntul său cap se odihneşte în Biserica Sfintului Lavru din 
Peloponez. 

• Pomenirea Sfintului Mucenic Marin 

Sfîntul Marin a fost soldat. Aprins de focul rîvnei dumnezeieşti, el nu numai că nu 
voia să aducă jertfe idolilor, dar şi pe ale altora le arunca şi le călca în picioare. 
Din această cauză Marin a fost tîrît în faţa tribunalelor, torturat şi ucis prin 
decapitare. Un anume senator, Astirius, îmbarcat într-o togă albă nespus de 
scumpă, a fost martor la chinurile lui Marin, pe care văzîndu-le, a fost cuprins şi el 
de focul dragostei dumnezeieşti al Credinţei în Hristos, Cel Care dăruieşte robilor 



săi atîta minunat curaj şi tărie; de aceea el chiar tunci a luat pe umerii săi pe 
mucenicul, 1-a dus şi 1-a îngropat cu cinste. Văzînd aceasta, paginii l-au ucis şi pe 
el, văzînd că este Creştin. 
Cîntare de laudă la Sflntul Alexie, Omul lui Dumnezeu 

Toate cele pe care lumea le iubeşte 

Alexie desăvîrşit le-a lepădat. 

Spre Dumnezeu, pe calea cea strimtă, 

In luntrea vieţii el a plutit. 

Mai întîi de dragul lui Hristos 

El a dorit ca să fie sărac; 

Apoi şi casa bogată a părinţilor săi 

El o a părăsit. 

Plecînd în pămînt străin, 

Apoi iar întorcîndu-se, 

Lui nici bogăţia 

Şi nici sărăcia 

Prilej spre păcat nu i s-au făcut. 

Ci el pururea mintea la Dumnezeu 

O a ridicat, 

Cu rugăciune, postiri, 

Şi credinţă tare 

Care mişcă munţii din loc. 

Maica lui Aglae, 

Şi bătrînul tată Eufimian 

Şi mireasa cea credincioasă, 

De durere, vîrstă şi postiri topită, 

Cu durere l-au plîns. 

Slugile la acest cerşetor strigă 

Şi-l lovesc, 

Dar cine este cerşetorul, ei nici nu bănuiesc. 

Ei nici bănuiesc că acesta este 

însuşi moştenitorul stăpînului lor. 

Insă despre acestea, moştenitorul, stăpîn, tace. 

Căci el încă din tinereţe bogăţiile lui cele mari 

Le-a dispreţuit, 

Pentru ca moştenitor cereştii veşnicii 

Să fie. 

Sfîntul însă şi după a lui moarte 

nu poate să se mai ascundă, 

Căci Domnul însuşi 

II face cunoscut. 

Căci cel care prin viaţa lui 

Pre Domnul îl slăveşte, 

Slăvit este la rîndul lui 

De Dumnezeu. 

Alexie pre Domnul îl slăveşte 

Şi de aceea preaslăvit sfînt este el. 

Cu adevărat Om al lui Dumnezeu este el, 

Acum şipînă în veac. 

Cugetare 



De ce am venit noi pe acest pămînt şi care este scopul vieţii noastre în el? Scopul 

vieţii noastre pe pămînt este acela de a-L iubi pe Dumnezeu. El este acela de a ne 

strădui din răsputeri să-L iubim pe el, mai mult decît păcatul. El este acela ca, prin 

dragostea noastră mică şi nestatornică, să ne străduim măcar să răspundem marii şi 

statornicei Lui iubiri. Doar iubirea lui Dumnezeu este întotdeauna mare, pe cînd a 

noastră este întotdeauna şovăitoare. Dumnezeu îşi arată întotdeauna din belşug 

iubirea Lui, atît în ceruri, cît şi pe pămînt. Căci această viaţă scurtă ne este dată 

nouă ca o şcoală, iar ca examen ne este dat să ne punem întrebarea dacă vrem sau 

nu să răspundem cu iubire la marea iubire a lui Dumnezeu faţă de noi. „în fiecare 

ceas şi în fiecare zi a vieţii noastre, ni se cere să ne dovedim iubirea noastră faţă de 

Dumnezeu," zice Sfînrul Isac Şirul. Căci în fiecare ceas şi în fiecare zi îşi arată 

Dumnezeu marea Sa iubire faţă de noi. Da, în fiecare zi şi în fiecare ceas noi stăm 

la mijloc între Dumnezeu şi păcat. Ori ne înălţăm pînă la îngeri dăruindu-I lui 

Dumnezeu iubirea noastră, ori ne pogorîm pînă la iad nedîndu-I-o, şi făcînd voia 

diavolului. Sfintul Alexie, Omul lui Dumnezeu, L-a iubit pe Dumnezeu mai mult 

decît i-a iubit pe aleşii lui părinţi, pe aleasa lui mireasă, şi toate bogăţiile în care se 

născuse. El a petrecut şaptesprezece ani ca un cerşetor departe de casa lui 

părintească şi de părinţii lui, şi alţi şaptesprezece ani i-a petrecut ca un sărman şi 

necunoscut în curţile părinţilor săi, şi ca un dispreţuit şi batjocorit de toate slugile 

părinţilor lui. El toate acestea le-a făcut pentru iubirea lui Dumnezeu. Milostivul 

Dumnezeu a răspuns cu îmbelşugată iubire la iubirea acestor treizeci şi patru de 

ani de suferinţe. El i-a dăruit robului Său Alexie veşnica răsplată şi bucurie, 

primindu-1 în slava îngerilor săi celor din ceruri, dar răsplătindu- 1 şi cu slava 

facerii de minuni printre oamenii cei credincioşi, pe pămînt. 

Luare aminte 

Să luăm aminte la Domnul Hristos de pe Golgota: 

La cum soldaţii îi scot hainele Sale, iar El rămîne tăcut, fără să Se 

apere; 

La cum L-au ţintuit în piroane de fier de lemnul crucii, iar El a rămas 

tăcut, fără să Se apere; 

La cum, cu zarvă mare şi cu gălăgie, au ridicat în picioare lemnul crucii 

şi l-au ţintuit în pămînt, iar Domnul a rămas tăcut. 

Predică Despre a Doua Venire a lui Hristos 

Căci precum fulgerul iese de la răsărit şi se arată pînă la apus, aşa va fi şi venirea 

Fiului Omului (Matei 24: 27). 

A doua venire a Domnului nostru Hristos va fi o venire în toată puterea slavei. 

Domnul nostru a arătat şi a repetat aceasta de multe ori. Aici El ne spune mai 

amănunţit cu ce se va asemăna a doua Lui venire. El ne spune că ea va fi asemenea 

fulgerului. Prin această asemănare, El ne arată care sînt cele cinci caracteristici ale 

Slăvitei Sale a Doua Veniri: 

Prima este aceea că a Doua Venire va fi neaşteptată precum fulgerul. Căci ne mai zice 

Domnul şi în altă parte: Drept aceea privegheaţi, că nu ştiţi ziua, nici ceasul cînd vine 

Fiul Omului (Matei 25: 13). 

A doua caracteristică a celei de a Doua Veniri este că ea va fi strălucitoare precum 

fulgerul. De strălucirea aceea stelele şi soarele se vor întuneca, întregul univers îşi va 

pierde strălucirea şi va pieri sub lumina mai puternică a Feţei Lui. Faţa păcătosului 

chiar şi acum, în această lume, este urîtă, întunecată şi respingătoare; cu atît mai mult 

vor păli preaurît feţele păcătoşilor atunci, cînd vor fi izbite de lumina cea cerească! De 

aceea ne povăţuieşte El stăruitor să ne ţinem candelele sufletelor noastre mereu 



aprinse şi împodobite cu untuldelemn al iubirii şi milosteniei. O, fraţilor, să nu ne fie 

nouă a ne afla întru întuneric în acel înfricoşat ceas! 

A treia caracteristică a celei de a Doua Veniri este că ea va veni întru putere, aidoma 

fulgerului. Căci însuşi Domnul arată aceasta, zicînd că Fiul Omului va veni pe nori, 

cu putere multă şi cu slavă (Marcu 13: 26). 

A patra este aceea că ea se va face deodată înaintea ochilor întregii lumi, de la toate 

marginile pămîntului. Adică, El nu va mai veni, precum întîia oară, doar înaintea 

ochilor ucenicilor lui, sau poporului lui, sau patriei sau oraşului lui, ci va apărea 

precum fulgerul năprasnic şi uriaş înaintea tuturor popoarelor, şi întregului pămînt în 

aceeaşi clipă. Ochii întregii omeniri îl vor vedea în acelaşi timp. 

A cincea caracteristică a celei de a Doua Veniri este aceea că, precum fulgerul 

premerge furtunii năpraznice şi grindinei, aşa şi Venirea Sa a Doua va preceda 

înfricoşata Judecată care pentru drepţi şi credincioşi va fi ca ploaia bună şi mult 

dorită peste pămîntul însetat; iar pentru cei necredincioşi şi nedrepţi, ea va fi ca o 

grindină pierzătoare. 

De aceea să ne pregătim, fraţilor, căci norii mîniei se adună deasupra noastră din ce în 

ce mai deşi, iar fulgerul dumnezeiesc de acum ne poate trăzni cu adevărat în fiecare 

clipă. 

O Doamne, Preaslăvite şi înfricoşate, dăruieşte untdelemn în candelele sufletelor 

noastre, ca nu cumva să ne aflăm întru întunericul cel mai dinafară la venirea 

veşnicei Tale lumini, 

Căci Ţie se cuvine toată slava şi mulţumită în veci, Amin. 

18 martie 

• Pomenirea Sfîntului Chirii, Arhiepiscopul Ierusalimului 

Sfîntul Chirii s-a născut la Ierusalim în anul 315 după Hristos, în timpul domniei 
împăratului Constantin cel Mare, şi a murit în anul 386 după Hristos, în timpul 
domniei împăratului Teodosie cel Mare. El a fost hirotonit preot în la vîrsta de 
treizeci şi unu de ani, la anul 346, fiind uns patriarh al Ierusalimului după 
adormirea fericitului întru pomenire Maxim patru ani mai tîrziu, în 350. El a fost 
de trei ori scos din scaunul său şi alungat în exil pînă cînd, la sfîrşit, sub domnia 
lui Teodosie, el a fost repus la cîrma Bisericii Ierusalimului şi a mai trăit opt ani cu 
pace înainte de a se înfăţişa înaintea împăratului Hristos. El a avut de dus două 
lupte grele în viaţa lui: una împotriva ereticilor arieni care deveniseră foarte 
puternici în timpul domniei lui Constanţius, fiul Marelui Constantin, iar cealaltă 
împotriva evreilor care, în timpul lui Iulian Apostatul, nepotul Marelui Constantin, 
aveau mari privilegii şi puteri, în timpul dominaţiei ariene şi în Ziua Sfintei 
Cincizecimi, deasupra Ierusalimului şi Muntelui Măslinilor a apărut pe cer semnul 
Sfintei Cruci, mai stălucitor decît soarele, în ceasul al nouălea al dimineţii, şi a 
rămas aşa preţ de mai multe ceasuri, în legătură cu această minune, văzută cu ochii 
lor de toţi locuitorii Ierusalimului, s-a făcut o scrisoare către împăratul 
Constanţius, care a ajutat mult la restabilirea Ortodoxiei şi învingerea ereticilor. In 
timpul domniei Apostatului a mai apărut şi alt semn. Ca să-i umilească pe creştini 
Iulian i-a convins pe evrei să înceapă să-şi clădească Templul lui Solomon. Sfîntul 
Chirii s-a rugat lui Dumnezeu ca un aşa lucru să nu se întîmple. Astfel un cutremur 
înfricoşat a distrus cu desăvîrşire tot ceea ce tocmai se apucaseră să zidească 
evreii. Dar ei au început din nou construcţia. Şi iarăşi un cutremur şi mai înfricoşat 
a dărîmat nu doar ceea se ridicase de la suprafaţa pămîntului în sus, dar chiar şi 
străvechile ziduri de sub pămînt, care slujeau ca temelie noilor zidiri. Aşa s-au 



împlinit cuvintele Mîntuitorului Care a zis : Nu va rămîne piatră pe piatră care să 
nu se risipească (Marcu 13 : 2), şi Vor veni zile cînd din cele ce vedeţi nu va 
rămîne piatră pe piatră care să nu se risipească (Luca 21 : 6). Printre multele 
scrieri ale acestui Sfînt Părinte se numără Cuvîntăriîe 

catehetice, o lucrare de prim ordin care pînă în ziua de astăzi confirmă credinţa şi 
practica Sfintei noastre Ortodoxii. Sfîntul Chirii a fost un arhiereu fără seamăn şi 
un mare ascet. El era blînd şi smerit, cu trupul uscat de postiri, cu chipul palid. 
După o viaţă de mari, înalte şi sfinte nevoinţe întru apărarea Credinţei Ortodoxe, 
Sfîntul Arhipăstor al Ierusalimului, Chirii, s-a strămutat la locaşurile cele cereşti, 
în curţile veşnice ale împăratului Slavei. 
• Pomenirea Sfîntului Cuvios Anania, Făcătorul de Minuni 
Sfîntul Anania s-a născut la Calcedon. El era un om mic de statură, precum şi 
odinioară Zaheu, dar mare cu duhul şi cu credinţa. El s-a retras din lume la vîrsta 
de cincisprezece ani şi s-a sălăşluit într-o colibă lîngă rîul Eufrat, rugîndu-se lui 
Dumnezeu pentru iertarea păcatelor lui, mai întîi împreună cu sfîntul său 
povăţuitor Mayum, iar după moartea acestuia, singur. Cu harul lui Dumnezeu şi 
prin arzătoare rugăciune, el a făcut să se umple cu ape un puţ uscat, a vindecat 
felurite boli ale oamenilor şi a îmblînzit fiare sălbatice. Un leu astfel domesticit îl 
însoţea oriunde mergea, slujindu-1 mereu şi în multe feluri. Sfîntul Cuvios Anania 
vedea cele viitoare. Cînd stîlpnicul Pion a fost atacat şi bătut fără milă de tîlhari, 
lucru care s-a întîmplat la distanţă mare faţă de locul unde se afla Cuviosul 
Anania, el s-a hotărît să coboare de pe stîlpul său şi să meargă să se plîngă 
judecătorilor. Cuviosul Anania însă a desluşit cu duhul, de departe, starea 
sufletească a nevoitorului Pion şi intenţia lui şi i-a trimis o scrisoare prin leul lui 
care îi slujea în toate, în acea scrisoare sfîntul îi scria nevoitorului să renunţe la 
ceea ce voia să facă, să-i ierte pe răufăcători şi să-şi continue mai departe nevoinţa. 
Blîndeţea şi dragostea cuviosului nu se pot descrie în cuvinte. Episcopul Neo- 
Cezareii i-a trimis în dar un măgăruş care să-1 ajute la căratul apei, pe care sfîntul 
bătrîn şi-o căra de la rîul care se afla departe, dar sfîntul a dăruit mai departe 
măgăruşul unui om sărman care i s-a plîns de sărăcia lui. Arhiereul cînd a auzit 
aceasta i-a trimis alt măgăruş, dar şi pe acesta sfîntul 1-a dăruit în acelaşi fel. 
Atunci arhiereul i-a trimis al treilea măgăruş, dar i-a poruncit bătrînului că pe 
acesta trebuia nu numai să-1 folosească la căratul apei, dar şi să vadă de el să nu se 
piardă, spre a-1 putea întoarce înapoi la un timp anume, înaintea ceasului morţii 
sale Sfîntul Anania i-a văzut apropiindu-se de el pe Moise, pe Aaron şi pe 
Cuviosul Or, care i-au zis: „Anania, Domnul te cheamă, ridică-te şi vino cu noi." 
El a descoperit aceasta ucenicilor săi şi s-a înfăţişat cu sufletul înaintea lui 
Dumnezeu, pe Care L-a slujit cu credinţă. Sfîntul Cuvios Anania a părăsit această 
lume pe cînd era în vîrsta de una sută şi zece ani. 
Cîntare de laudă la Sfîntul Chirii al Ierusalimului 
în faţa Sfîntului Altar 
Ard candele mici şi mari, 
Dar înaintea lui Dumnezeu 
Lumina lor este una. 
Sfinţii mari 
Precum şi cei mici 
De acelaşi foc dumnezeiesc 
Au fost cuprinşi. 



înaintea Feţei Celui Preaînalt 

Sfîntul Chirii 

Arde ca o candelă mare, 

Prealuminoasă, 

Şi stîlp de foc 

în Presfînta Biserică a lui Hristos 

El este. 

El Sfînta Credinţă o a tîlcuit şi întărit, 

Iar învăţătura cea cu cuvîntul 

Cu fapta veiţii lui o a pecetluit. 

Cuvîntul său plin de Duhul era, 

Iar vieţuirea, 

Lumină a focului celui de sus. 

Pe Arie l-a ruşinat 

Şi pe Iulian l-a sfărîmat, 

Şi multor suflete zăcînd de boală 

Balsam pe rană le-afost. 

în tot Cuvîntul Domnului el 

Tare şi neclintit a crezut, 

De aceea cuvîntul lui era 

Ca aurul cel mai curat, 

Şi astfel rămîne pînă azi. 

El pe cei slabi şi puţini la suflet 

îi întăreşte, 

Umplînd de bucurie inimile 

Drept-credincioşilor creştini. 

De aceea Biserica pe Sfîntul Arhiereu Chirii 

II preaslăveşte, 

Şi pomeneşte numele lui 

Din veac pînă în veac. 

Cugetare 

Există oameni răi şi pizmaşi care cred că Hristos este mare doar datorită trecerii 

timpului, că adică în timpul vieţii Lui El nu ar fi fost mare, ci măreţia Şi-a cîştigat- 

o de abia în veacurile mai tîrzii. Dar această idee falsă poate fi spulberată uşor. Iată 

ce scrie Sfîntul Chirii al Ierusalimului despre Mîntuitorul Hristos: „Acesta este Cel 

Care este şi Cel Care a fost, El este deofiinţă cu Tatăl, El este Unul Născut, El este 

împreunăşezător pe Tronul Slavei, El este egal în putere cu Tatăl şi cu Duhul, El 

este Atotputernic, El este fără de început, El este necreat, neschimbat, negrăit, 

nevăzut, necuprins, nemăsurat, de neînţeles cu mintea. El este Strălucirea slavei 

Tatălui (Evrei 1:3). El este Făcătorul fiinţei tuturor celor create. El este Lumină din 

Lumină, Care străluceşte din sînul Tatălui. El este Domnul domnilor şi Dumnezeu 

adevărat din Dumnezeu adevărat, Care ne dă nouă cunoştinţă despre Sine, Că 

acesta este Dumnezeu, Dumnezeul nostru în veac şi în veacul veacului (Ps. 47: 

13). El este izvorul vieţii (Ps. 35: 9) ce izvorăşte de Tatăl, Izvorul vieţii. El este 

Rîul lui Dumnezeu (Ps. 45: 4), Carele de la Tatăl Cel nemărginit porneşte dar de El 

nicicînd nu Se desparte. El este Vistieria bunătăţilor veşnice şi nesfîrşite ale 

Tatălui. El este Apa cea Vie (loan 4:14) care dă viaţă lumii. El este Lumina 

Necreată născută dar nedespărţită de întîiul Soare. El este Dumnezeu Cuvîntul 

(loan 1:1), Care cu cuvîntul a adus din nefiinţă la fiinţă toate cîte sînt. Acesta este 



Cel Care ne-a făcut pe noi după chipul şi asemănarea Sa, iar mai apoi S-a făcut 

însuşi Om asemenea nouă; om, dar în acelaşi timp şi Dumnezeu." Chiar şi astăzi, 

după şaisprezece veacuri de la alcătuirea acestei Mărturisiri de Credinţă, Biserica 

Sfîntă Ortodoxă crede la fel, cuvînt cu cuvînt, şi literă cu literă. 

Luare aminte 

Să luăm aminte la Stăpînul Hristos, Cel Care a fost batjocorit pe cruce: 

La cum au scris în bătaie de joc deasupra Crucii cuvintele: Regele 

iudeilor (Matei 27: 37; Marcu 15: 27; Luca 23: 38). 

La cum cei care treceau pe acolo îşi băteau joc de El cu cuvinte de 

ocară, clătinînd din capete; 

La cum chiar şi tîlharul cel de-a stînga îl insultă cu cuvintele lui; 

La cum de-a lungul veacurilor pînă astăzi prigonitorii Creştinilor 

pururea îl dispreţuiesc. 

Predică Despre împăratul Care nu doreşte să Se apere cu puterea oştirilor Lui 

Sau ţi se pare că nu pot să rog pe Tatăl Meu şi să-Mi trimită acum mai mult de 

douăsprezece legiuni de îngeri? (Matei 26: 53). 

Astfel grăit-a Domnul ucenicului care scosese sabia să-L apere pe Domnul şi 

învăţătorul său în Grădina Ghetsimani. Vădit este din aceste cuvinte că Domnul ar 

fi putut uşor să Se apere, dacă El ar fi dorit aceasta, nu doar de Iuda şi gărzile care 

îl însoţeau, ci şi de Pilat şi de căpeteniile evreilor. Căci puterea unui singur înger 

este mai mare decît cea mai puternică armată, necum cea a douăsprezece legiuni 

de îngeri! 

Domnul nu a voit să uzeze de ajutorul pe care îl avea la Tatăl, în rugăciunea Lui 

din Grădina Ghetsimani, El a zis către Tatăl Său: Facă-se voia Ta (Matei 26: 42). 

Astfel, El a cunoscut într-o clipă Voia Tatălui, că este necesar ca El să fie dat 

morţii, crucii şi batjocurii. El a fost de acord pe deplin cu Voia Tatălui Său şi a 

păşit cu linişte şi curaj pe calea suferinţei. Căci a fost de trebuinţă acest întuneric 

al suferinţei, pentru ca oamenii să poată vedea mai bine stălucirea învierii. A fost 

necesar ca răul să se umfle şi să se desfăşoare pînă la orice capăt, neîmpiedicat, în 

toată răutatea lui, pentru ca astfel mai desăvîrşit să i se vadă desăvîrşita nimicire. A 

fost necesar ca răul să răcnească triumfător mai întîi, pentru ca mai pe urmă el să 

amuţească cu atît mai neputincios în faţa tainei nemaiîntîlnite a învierii. A fost 

necesar ca toate faptele cele rele ale oamenilor împotriva lui Dumnezeu să se arate 

pe faţă pînă la capăt, neîmpiedicat, pentru ca la urmă cu atît mai desăvîrşit să se 

vadă dragostea şi milostivirea nesfîrşită a lui Dumnezeu către oameni, îngerii nu 

au fost trimişi de Dumnezeu ca să-L apere pe Domnul Hristos de răutatea ucigaşă 

a evreilor; ei au fost trimişi în schimb, trei zile mai tîrziu, ca să le vestească 

oamenilor Sfînta înviere a lui Hristos. 

O Stăpîne Doamne, Atotputernice şi Atotmilostive, miluieşte-ne şi ne mîntuieşte 

pre noi! 

Căci Ţie se cuvine toată slava şi lauda în veci, Amin. 

19 martie 

• Pomenirea Sfinţilor Mucenici Hrisant şi Daria şi a celor împreună cu dînşii 
Sfintul Hrisant a fost fiul lui Polemius, distins patrician care se stabilise la Roma 
venind din Alexandria. Fiu al unor părinţi ce aparţineau marii aristocraţii, Hrisant a 
studiat la cele mai înanlte şcoli, cu preceptorii şi profesorii cei mai învăţaţi şi mai 
celebri. Dar înţelepciunea lumii nu a avut darul să convingă mintea lui de adevărul 
mai adînc al vieţii după care înseta sufletul său. Din cauza aceasta, el suferea, fiind 



profund nefericit. Dar Dumnezeu, Proniatorul a tot şi a toate, a cunoscut inima lui 
Hrisant şi a mîngîiat-o. Intr-o bună zi i-a căzut în mîini un exemplar al Sfintelor 
Evanghelii care includea şi Faptele Apostolilor. Citindu-le, în inima lui Hrisant a 
strălucit adevărul, şi el a dorit de îndată un învăţător, pe care 1 -a găsit în persoana 
lui Carpofor, care 1-a învăţat cu pricepere şi 1-a botezat. Acest lucru nu a fost pe 
placul lui Polemius, tatăl tînărului, care a făcut tot posibilul să-1 îndepărteze pe 
fiul lui de la credinţa în Hristos. Nereuşind, întunecatul tată a încercat mai întîi să- 
1 corupă, aducîndu-i alături o femeie desfrînată. Dar Hrisant a fost mai tare şi a 
biruit, păstrîndu-şi castitatea. Atunci tatăl 1-a silit să o ia în căsătorie pe Daria, o 
tînără păgînă. Dar Hrisant a sfătuit-o pe Daria să îmbrăţişeze Credinţa în Hristos, 
şi să fie de acord să trăiască împreună cu el ca frate şi soră, afişînd în afară viaţa 
obişnuită a căsătoriţilor. După moartea tatălui său Hrisant a început să-L 
mărturisească pe Hristos pe faţă şi să vieţuiască în văzul lumii aşa cum se cuvine 
unui creştin, aşa făcînd şi întreagă casa lui, soţia lui Daria, şi toate slugile. In 
timpul domniei lui Numerian au venit şi prigonirile, iar Hrisant şi Daria au fost 
cumplit chinuiţi pentru credinţa lor în Hristos. Chiar toţionarul Claudius, văzînd 
puterea şi răbdarea acestor nobili mucenici precum şi minunile care se întîmplau în 
timpul agoniei lor, a îmbrăţişat credinţa în Hristos împreună cu toată casa lui. 
Pentru aceasta Claudiu a fost omorît prin înecare. Amîndoi fiii lui au fost de 
asemenea omorîţi prin decapitare. Soţia lui, după ce şi-a rostit rugăciunile, a fost 
omorîtă prin spînzurare. Daria a rămas atît de neclintită în toruturile sălbatice la 
care a fost supusă, încît păgînii au început să strige: „Daria este zeiţă!" La urmă 
torţionarii au hotărît ca Hrisant şi soţia lui Daria să fie îngropaţi de vii în gropi 
adînci, astupate cu pietre: aşa s-au înfăţişat 

înaintea lui Dumnezeu aceste suflete nobile, mai tari decît diamantul. Mai tîrziu, 
deasupra acestei gropi s-a înălţat o biserică. Dar pînă atunci, creştinii obişnuiau să 
se strîngă într-o peşteră situată lîngă această groapă, unde făceau rugăciuni întru 
pomenirea Mucenicilor Hrisant şi Daria. Auzind aceasta, paginii au atacat obştea 
creştinilor, i-au omorît pe toţi, şi au astupat peştera. Omorîndu-i, păgînii nu au 
făcut decît să trimită în împărăţia Cerurilor pe această sfîntă obşte a creştinilor 
iubitori de Hristos şi de Mucenicii Lui. Slăviţii mucenici Hrisant şi Daria, precum 
şi obştea creştinilor cea împreună cu dînşii, printre care Diodor preotul şi Marian 
diaconul, au luat mucenicia pentru Hristos la Roma, la anul 284 după Hristos. 
• Pomenirea Sfîntului Mucenic Panhariu 

Simţul Panhariu s-a născut în locul numit Villach, din Germania [Austria, astăzi]. 
El a fost un ofiţer de rang înalt la curtea lui Diocleţian şi Maximian. Iniţial el nu a 
crezut în Hristos, dar mai pe urmă, la sfaturile mamei şi surorii lui, el s-a întors la 
Credinţa în Hristos şi a luat mucenicia pentru aceasta la anul 302 de la întruparea 
Mîntuitorului pe pămînt. 

Cîntare de laudă la Sfinţii Mucenici Hrisant şi Daria 

Sfîntul Hrisant pe soţia lui Daria o sfătuieşte: Minciuna la spate departe arunc-o, 
Fecioară, 

Şi chipul cioplit Dumnezeu Nu-l socoti; Lumea adevărul Nu-l va putea grăi niciodată. 
Hristos Dumnezeu singur, El este adevărul, 

Unul Dumnezeu nevăzut este adevărul, Adevărul Preasfîntei Treimi. El a făcut toate 
cîte sînt şi se văd, Şi oştirile celor fără de trup. Iar peste toată zidirea Pe om l-a creat 
şi stăpîn l-a făcut. Cel Unul, Viu şi Nemuritor, Din pămînt dă viaţă spre folosinţa 
oamenilor. El pe ei îi îmbracă bogat cu duh puternic. 



Bogăţie duhovnicească îmbelşugată 

Ne este nouă sufletul nostru, 

îmbrăcat în ţărîna 

Acestui trup. 

De suflet să grijim cu dragoste, 

Iubită Daria, 

Precum Hristos a griji t 

De Mireasa Lui, Biserica. 

O, fecioară, dispreţuieşte trupul, 

Căci el nu duce decît 

La durere şi la suspin. 

Dumnezeu la vasul gol al trupului 

Nu cată, 

Ci El voieşte floarea cea scumpă 

Ce creşte din el. 

O, fecioară, iată noi 

Cu moartea sîntem înveşmîntaţi, 

Iată moartea mîine ne culege: 

Să ne împodobim aşadar sufletele 

Cu floarea scumpă a virtuţilor, 

Să semănăm sămînţa scumpă 

A fior ii virtuţilor 

Cu credinţă în Hristos, 

Să o acoperim cu nădejde 

Şi cu dragoste, 

Să o udăm cu Duhul de Viaţă Dătător, 

Să o plivim de buruienile păcatului, 

Şi să o lăsăm să crească frumos, 

Floare a evlaviei, 

Floare a milostivirii, 

Floare a pocăinţei, 

Floare a răbdării, 

Floare a înfrînării, 

Floare a ascultării. 

Cîntare a cerului este sufletul tău, 

Fecioară. 

Fie sufletul tău, 

Fecioară, 

Grădină înflorită de mai, 

îmbălsămată. 

In ea Dumnezeu locuiască, 

Cel Care Sieşi a zidit-o. 

Fecioara Daria 

Pe logodnicul ei soţ 

Hrisant îl ascultă, 

Şi cu dragoste sufletul 

Prin el lui Hristos şi-l cunună. 

Ea trupul la chinuri şi-l dă, 

Cu Hrisant împreună, 

Soţul ei, duhovnicescul ei frate iubit. 



Pe ei Dumnezeu în Rai îi sădeşte 
In Grădina cea scumpă, 
Raiul mult iubit. 
Cugetare 

„Acea milă a lui Dumnezeu care ne învie pe noi şi împotriva căreia noi mai după 
aceea păcătuim, este mult mai mare decît mila cea dintîi, pe care El ne-a arătat-o 
încă mai înainte ca noi să fim zidiţi, înainte ca noi să fim. O, slavă milostivirii 
Tale, lubitorule de Oameni!" Aşa grăieşte Sfintul Isaac Şirul. Prin aceste cuvinte el 
voieşte să spună că mila pe care a arătat-o Dumnezeu oamenilor prin Hristos Cel 
Care ne-a mîntuit din moartea păcatului şi a trupului este mai mare decît aceea 
prin care ne-a zidit la început, din nimic. Cu adevărat, aşa este. Căci oare nu aşa se 
întîmplă şi pe pămînt, cu oamenii? Mai mare este milostivirea părintelui care îl 
primeşte înapoi pe fiul cel preapăcătos care se pocăieşte, iertîndu-1, spălîndu-1, 
curăţindu-1, şi facîndu-1 din nou moştenitor al averilor părinteşti, decît dragostea 
cea dintîi, pe care a avut-o pe cînd fiul de abia se născuse. 
Cînd tînărul Panhariu, înconjurat de slava şi onorurile imperiale, s-a lepădat de 
Hristos, maica lui i-a scris o scrisoare plină de durere. „De ce să te temi de 
oameni?", îi scria mama lui; „Ci teme-te mai curînd de înfricoşata Judecată a lui 
Dumnezeu. Mai bine ţi-ar fi fost ţie să mărturiseşti înaintea tuturor puternicilor 
lumii printre care trăieşti credinţa în Unul Dumnezeu, Unul Domn lisus Hristos, 
decît înaintea lumii să te lepezi de El. Au nu ţii minte cuvintele Lui care zic: Iar de 
cel ce se va lepăda de Mine înaintea oamenilor, şi Eu mă voi lepăda de el înaintea 
Tatălui Meu, Care este în ceruri (Matei 10: 33)?" Citind scrisoarea mamei lui, lui 
Panhariu i-a fost ruşine, şi-a venit întru sine, şi s-a dus şi L-a mărturisit pe Hristos 
înaintea împăratului şi a întregii curţi luînd moarte.de mucenic şi învrednicindu-se 
de slava lui Hristos în veci. Astfel a născut încă o dată maica cea sfîntă pe fiul ei 
iubit, Panhariu, fâcîndu-i-se ei naşterea de a doua bucurie nemăsurat mai mare 
decît cea dintîi. 
Luare aminte 
Să luăm aminte la Mîntuitorul Hristos ţintuit pe Cruce: 

• La cum a suferit El agonia Crucii; 

• La cum l-au dat oţet şi fiere atunci cînd a zis că îi este sete; 

• La cum acei sălbatici oameni de la piciorul Crucii nici nu se gîndeau la suferinţa 
Lui, ci aruncau sorţi pentru hainele Lui. 

Predică Despre Semnul Fiului Omului 
Atunci se va arăta pe cer semnul Fiului Omului (Matei 24: 30). 
Dar ce fel de semn va fi semnul Fiului Omului, care odată s-a arătat doar pentru 
puţină vreme? Acest semn este Sfînta Cruce, care se va arăta mai strălucitoare 
decît soarele, aşa cum s-a înfăţişat ea şi asupra Ierusalimului, preţ de cîteva 
ceasuri, înainte de venirea la putere a unui mai înainte Antihrist - în persoana lui 
Iulian Apostatul. Dar în loc de orice predică, să cităm aici pe larg din scrisoarea 
adresată de Sfintul Chirii al Ierusalimului împăratului Constanţius, fiul Marelui 
Constantin şi predecesorul lui Iulian Apostatul, în legătură cu acest Sfînt Semn 
care tocmai atunci se înfăţişase înaintea ochilor tuturor şi în plină zi pe cerul 
Ierusalimului: „Căci în chiar aceste zile, O, împărate, la Sfînta Duminică a 
Cincizecimii ce s-a întîmplat la Nonele din Mai, pe la ceasul al treilea, o cruce 
uriaşă de lumină a apărut pe cer deasupra Golgotei, întînzîndu-se pînă la Muntele 
Măslinilor. Minunatul acesta semn nu a fost văzut doar de unul sau doi, ci pe ea au 



văzut-o cu ochii lor toţi locuitorii Ierusalimului. Nici a trecut repede ca o nălucă, 
aşa cum şi-au închipuit oamenii că se va întîmpla, ci a rămas aceeaşi, strălucind 
limpede şi tare pe cer preţ de cîteva ceasuri, întunecînd cu desăvîrşire lumina 
soarelui. Căci fără îndoială razele soarelui ar fi biruit strălucirea ei, dacă această 
strălucire ar fi fost mică; dar nu, strălucirea Semnului a fost atît de mare, ea a 
întrecut-o atît de mult pe a soarelui, încît poporul de spaimă a năvălit în sfînta 
biserică, de spaimă, dar şi de bucurie la vederea Slăvitului Semn. Ei au curs 
înăuntrul Bisericii, tineri şi bătrîni, bărbaţi şi femei de toată vîrsta, şi nu doar 
Creştini, ci chiar şi păgîni dintre cei care au fost călători în Ierusalim, toţii cîntînd 
cu o singură gură cîntare de laudă lui Dumnezeu Făcătorul minunilor, lui Hristos 
Stăpînul nostru, Fiul Unul Născut al lui Dumnezeu; aceşti păgîni au aflat cu 
adevărat prin trăirea vieţii şi au mărturisit cu un suflet şi ca şi cu o gură că Sfînta 
învăţătură Creştină nu stă în cuvinte de înduplecare ale înţelepciunii omeneşti, ci 
în adeverirea Duhului şi a puterii (I Cor 2: 4); că ea cu adevărat nu se predică 
doar de către om, ci este mărturisită şi de sus din ceruri, de către Dumnezeu însuşi, 
căci, luînd obîrşie din propvăduirea Domnului, ne-afost adeverită de cei care au 
ascultaî-o, împreună mărturisind şi Dumnezeu cu semne şi cu minuni şi cu multe 
feluri de puteri şi cu darurile Duhului Sjînt, împărţite după a Sa voinţă (Evrei 2: 
3-4). Aşa să ştie Luminata ta împărăţie, împărate, că noi nu am voit să tăcem 
despre această mare minune, ci am voit să o aducem îndată în auzul Puterniciei 
tale, prin această scrisoare." 

O, fraţilor, nimic nu este cu neputinţă la Dumnezeu: nici a descoperi cele create în 
faţa ochilor oamenilor, nici a crea din nimic! Dar pentru noi de cea mai mare 
însemnătate este că El voieşte să răscumpere din păcat şi din moarte sufletele 
noastre, şi să ne dăruiască viaţa veşnică. Pentru aceasta se cuvine să ne rugăm 
înaintea Feţei Lui, fără încetare, zi şi noapte. 
O Atotputernice şi Atotmilostive Doamne, 
Ţie se cuvinte toată slava şi mulţumită în veci, Amin. 

20 martie 

• Pomenirea Sfîntului Cuvios Mucenic loan şi a celor împreună cu dînsul, de la 
Mînăstirea Sfîntului Sava cel Sfinţit de Ungă Ierusalim 

Această slăvită mînăstire care se mai află şi astăzi a fost cercetată la vremea lui şi 
de al nostru părinte sîrb Sfintul Sava, fiind înzestrată de mulţi domnitori sîrbi de-a 
lungul vremurilor. Ea a fost în multe rînduri atacată cu sălbăticie de arabi, jefuită şi 
pustiită. Dar Pronia dumnezeiască a vrut ca de fiecare dată ea să se refacă deplin, 
şi aşa dăinuie şi astăzi, în timpul împărăţiei lui Constantin şi a Irinei a avut loc un 
astfel de atac al arabilor. Monahii văzînd aceasta nu au voit să fugă ca să-şi scape 
vieţile ci mai curînd, la sfatul Stareţului lor Toma, ei au zis: „Noi din lume am 
fugit în această pustie pentru dragostea lui Hristos, şi prearuşinos lucru ar fi să 
fugim din pustie de frica oamenilor. De ar fi să fim cu toţii junghiaţi aici, junghiaţi 
vom fi pentru dragostea noastră penru Hristos pentru Care am şi venit să locuim 
aici." Astfel hotărînd, ei au aşteptat liniştiţi năvălirea hoardei arabe, ca nişte miei 
nevinovaţi înaintea haitelor de lupi. Pe unii dintre ei arabii i-au ucis cu săgeţi, iar 
pe alţii i-au închis de vii în peştera Sfîntului Sava. La uşa peşterii au pus apoi foc, 
astfel încît monahii dinăuntru au murit cu toţii sufocaţi de fum. Aşa şi-au dat 
sfintele lor suflete mucenicii lui Hristos, înfâţişîndu-se înaintea Lui, şi fiind aşezaţi 
în locaşurile veşnice ale împărăţiei Lui, a Mîntuitorului pentru Care 
şi-au dat viaţa. Mucenicia lor preaslăvită a fost înaintea Praznicul Luminat al 



învierii Domnului din anul 796 după Hristos, cînd pe scaunul împărăţiei 

Răsăritului se aflau Constantin şi Irina, iar Patriarh al Ierusalimului era Arhiereul 

Ilie. Pedeapsa năprasnică a lui Dumnezeu nu a întîrziat să cadă asupra acelor 

sălbatici păgîni. Căci după măcelărirea monahilor, înorcîndu-se la corturile lor, ei 

au început să se certe între dînşii, după care s-au şi ucis cu desăvîrşire între ei. 

Acestea s-au întâmplat în aceleaşi zile ale anului 796 după Hrisots. 

• Pomenirea Sfintei Muceniţe Fotinia 

Aceasta a fost femeia samarineancă care a fost învrednicită de şansa rară de a sta 

de vorbă cu Domnul Hristos la Fîntîna lui lacov de lîngă Sihar (loan 4: 4-31). 

Crezînd în Hristos, Fotinia mai apoi a predicat Evanghelia împreună cu Victor şi 

losua, cei doi fii ai ei, şi cu cele cinci surori ale ei, Anatolia, Fota, Fotida, 

Parascheva şi Chiriaca. Ele au mers în Africa, în cetatea Cartagina. Acolo ele au 

fost arestate şi duse la Roma, împărat fiind Nero, unde au fost aruncate în temniţă. 

Prin Pronia dumnezeiască Domnina, fiica lui Nero, a intrat în legătură cu Sfînta 

Fotinia, prin care s-a convertit la Hristos. După întemniţare Sfînta Fotinia şi 

surorile ei au luat toate mucenicia pentru Hristos. Sfînta Fotinia, care luminată a 

fost de însuşi Mîntuitorul la Fîntîna lui lacov de lîngă Sihar, a luat mucenicia fiind 

aruncată într-o fîntîna, şi aşa s-a strămutat la locaşurile cele veşnice ale 

împăratului Hristos. 

Cîntare de laudă la Sfînta Fotinia, Femeia Samarineancă 

Samarineancă la fîntîna 

Pe Hristos îl află, 

Şi El însuşi o luminează 

Cu lumina Adevărului Său. 

Sub Nero ea mucenicia primeşte 

Prin aruncarea într-o fîntîna, 

Şi astfel sufletul şi-l dă 

Lui Hristos Dumnezeu, Stăpînul. 

Fiii ei slăviţi sînt Victor şi losua, 

Pe ei maica lor 

Cu sfinţenia i-a luminat. 

Cinci surori ale ei mucenicia au primit 

Pentru Numele lui Hristos, 

Şi acum împreună cu ea 

în Ceruri se veselesc. 

O, Fotinio, femeie a pocăinţei, 

Femeie a suferinţei, 

Chipul tău acum 

cu veşnică lumină străluceşte. 

Odinioară ai pregetat chiar apă 

Mîntuitorului să-I dai. 

Dar mai la sflrşit nu ai pregetat 

Chiar sîngele să ţi-l verşi pentru EL 

Sufletul tău, odinioară întunecat, 

Pe cînd încă samarineancă erai 

Mai strălucitor decît razele soarelui l-ai arătat 

Cînd Creştină te-ai făcut. 

în Sihar pe Hristos L-ai propovăduit cu frică, 

Dar la Roma slăvită pe El 



L-ai mărturisit cu viaţa. 

Iubirea omoară frica 

Şi pe om îl face erou. 

O, Fotinia, iubirea pe tine 

Te-a preaslăvit în veci. 

Incendieze Nero oricîte Rome, 

Pe sufletul creştinesc să-l ardă 

El nu va putea nicicînd. 

Trupurile Nero poate să le ucidă 

Precum pe nişte vase de lut, 

Dar asupra sufletului Fotiniei 

El nici o putere n-a avut. 

O, sfîntă nemuritoare, 

Ajută-ne nouă acum 

Cu rugăciunile tale sfinte 

înaintea Tronului Mîntuitorului 

Hristos. 

Cugetare 

Dumnezeu nu-i pedepseşte pe păcătoşi pentru că l-ar plăcea ca să-i vadă 

chinuindu-se. Dacă ar fi fost aşa, El încă de la început nu ar mai fi stat să-i creeze 

din nimic. El îi pedepseşte pe păcătoşi din motive mult mai înalte şi mai 

constructive, dintre care mai cu seamă două ies în evidenţă. Mai întîi, prin 

pedeapsă El îi corectează şi îi conduce pe calea adevărată a mîntuirii. Al doilea, el 

îi înfricoşează astfel şi pe alţii de consecinţele păcatului, îndepărtîndu-i de la păcat. 

Aşa crede şi Sfîntul Isaac Şirul cînd zice: „Omul înţelept şi drept este asemenea lui 

Dumnezeu, căci îl pedepseşte pe om nu de plăcerea de a-1 pedepsi sau de a-i 

reproşa astfel păcatul lui, ci fie spre a-1 corecta pe cel pedepsit, fie spre a-i 

înfricoşa pe ceilalţi şi a-i îndepărta astfel de la păcat." Un tînăr recalcitrant, care îşi 

bătea joc de Dumnezeu şi de părinţii lui, a înnebunit, pierzîndu-şi minţile. Toată 

cetatea a văzut în aceasta pedeapsa lui Dumnezeu, s-au înspăimîntat şi s-au umplut 

de frica de Domnul. Tînărul a fost legat şi ţinut departe de oameni timp de trei ani 

de zile. Mama lui a plîns cu amar, rugîndu-se lui Dumnezeu pentru fiul ei. într-un 

an, în timpul Praznicului Cincizecimii, mama 1-a adus pe fiul ei nebun la 

Mînăstirea Sfîntului Vasile din Ostrog. După multe rugăciuni, tînărul cel nebun s-a 

vindecat şi şi-a venit din nou întru sine. El s-a făcut după această cumplită 

încercare pildă de vieţuire creştină înaintea ochilor întregii cetăţi. 

Luare aminte 

Să luăm aminte la Stăpînul Hristos răstignit pe Cruce: 

• La Scumpul Lui Sînge care curge din ranele Mîinilor Lui, picurînd pe pămînt; 

• La Scumpul Lui Sînge care curge din ranele Picioarelor Lui, picurînd pe 
pămînt; 

• La Scumpul Sînge care curge din Coasta Lui şi picură pe pămînt. 
Predică Despre răboiul Mielului cu fiarele 

Ei vor porni război împotriva Mielului, dar Mielul îi va birui, pentru că este Domnul 
domnilor şi împăratul împăraţilor şi vor birui şi cei împreună cu El - chemaţi şi aleşi 
şi ere dincioşi (Apocalipsa 17: 14). 

Cine grăieşte aceste minunate cuvinte? loan le grăieşte, cel care L-a văzut pe 
Dumnezeu. Cine este Mielul? Hristos Domnul este Mielul. Cine este Domnul 
Domnilor şi împăratul împăraţilor? Hristos Domnul este. Cu cine se va război El şi 



pe cine va birui El? El va birui fiara cea care are şapte capete şi pe toţi cei care 
primesc stăpînirea, cinstea şi onorurile acestei necurate fiare. Mielul printre fiarei 
Da, căci Sfîntul loan Teologul L-a văzut pe Miel şi ca pe Biruitorul asupra tuturor 
fiarelor. Hristos printre demonii S-ar putea spune, „Vai, îl vor mînca de viu!" Dar 
nu, căci diavolii sînt cei înfricoşaţi, ei îl 

cheamă cu disperare, implorîndu-I mila, şi fugind iute, fără să mai privească 
înapoi. Hristos printre chinuitorii Lui\ S-ar putea spune „îl vor omorî definitiv, 
pentru totdeauna!" Dar nu, căci El învie şi biruieşte iar ei fug de la faţa Lui 
deznădăjduiţi, şi pier. Hristos printre păgîni\ S-ar putea spune „Aceştia vor 
scufunda Biserica, aşa cum valurile oceanului îneacă o insulă mică." Şi totuşi, 
insula mică a biruit, a crescut şi a înflorit, şi marile imperii păgîne au fost acelea 
care s-au risipit precum valurile oceanului care nu se înalţă decît spre a se prăbuşi 
iar. Credinţa lui Hristos printre zgomotoasele flosofii şi teorii ale acestei lumi! S- 
ar putea spune, „Acestea se vor dovedi superioare Credinţei, şi o vor dezrădăcina o 
dată şi pentru totdeauna dintre oameni." Şi totuşi, filozofiile şi teoriile lumii nu fac 
decît să-şi vădească una alteia minciuna, prigonindu-se între ele, pe cînd Credinţa 
lui Hristos mîntuieşte oamenii. Cuvioşia între hulitorii de Dumnezeu şi între 
apostaţi! S-ar putea spune: „Hulind-o, batjocorind-o şi calomniind-o, cu siguranţă 
vom murdări cuvioşia şi o vom compromite definitiv." Şi cu toate acestea, 
calomniatorii nu fac decît să se înece în propria lor murdărie, pe cînd cuvioşia se 
păstrează pe sine neatinsă. Blîndeţea şiplînsul creştin printre tiranii şi răpitorii 
acestei lumi! S-ar putea spune: „Vor pieri de foame aceştia, cu plînsul şi cu 
blîndţea lor!" Dar nu, ei trăiesc şi se satură şi umblă sănătoşi, şi tiranii şi răpitorii 
acestei lumi sînt cei care se perpelesc mereu de foame şi nemulţumire. Mielul 
printre fiare! Da, şi asupra lor, Mielul iese Biruitor! 

O Stăpîne şi Multmilostive Doamne, Mieluşelul Tatălui, Atotmîngîietorule, 
întăreşte-ne pre noi cu blîndeţea şi bunătatea Ta, ca şi noi părtaşi biruinţei Tale să 
ne facem, 
Căci Ţie se cuvine slava şi mulţumită în veci, Amin. 

21 martie 

• Pomenirea Sfintului lacov, Episcopul şi Mărturisitorul 

Nu se cunoaşte locul unde s-a născut Sfintul lacov, nici cel al eparhiei pe care a 
păstorit-o. Despre el se ştie doar că a împlinit legea lui Hristos şi că a petrecut 
vreme îndelungată curăţindu-şi sufletul şi trupul cu post şi cu rugăciune. In timpul 
împărăţiei Copronimului, lacov a îndurat mari prigoniri şi chinuri din partea 
luptătorilor contra sfintelor icoane, precum foamea, temniţa şi batjocura de toate 
felurile. La urmă el şi-a dat sufletul în mîinile lui Dumnezeu, pe Care L-a slujit cu 
credinţă toată viaţa. Sfîntul sfinţit lacov a suferit şi s-a săvîrşit în veacul al optulea 
după Hristos. 

• Pomenirea Sfintului Cuvios Chirii din Sicilia, Episcopul Cataniei 

Sfintul Chirii se născuse în Antiohia şi fusese ucenic al Sfintului Apostol Petru. El 
a fost păstor minunat al turmei sale. El primise darul să lucreze minuni mari cu 
rugăciunea. Aşa a fost minunea cu apa cea amară, care nu se putea bea. în acel loc, 
vara, nu curgea nici un fel de altă apă, dar prin rugăciuni el a preschimbat această 
apă amară în apă dulce, bună de băut. Sfîntul Chirii a adormit cu pace. 

• Pomenirea Sfintului Toma, Episcopul Constantinopolelui 

Toma a trăit în timpul împăraţilor Mauriciu şi Foca, pe cînd patriarhi au fost Sfinţii 
loan Postitorul şi Chiriac. Marea lui rîvnă şi evlavie pentru cele sfinte au atras 



atenţia Sfîntului Patriarh loan, care 1-a rînduit vicar patriarhal. După moartea lui 

Chiriac, Toma a fost ridicat patriarh în locul lui. Acest timp a fost marcat de un 

eveniment tainic, minunat: în timpul unei procesiuni cu cruci, acestea au început 

să se mişte de la sine şi să se lovească una pe cealaltă. Poporul a rămas uimit şi 

înspăimîntat. Cînd semnul acesta a ajuns la urechile Patriarhului, el 1-a chemat de 

faţă pe Teodor Sicheotul, sihastru vestit înzestrat cu darul discernămîntului 

duhovnicesc, spre a tîlcui poporului înţelesul acestui semn. Patriarhul 1-a rugat cu 

lacrimi pe sihastru să-i tîlcuiască care este voia lui Dumnezeu prin acest semn. 

Cuviosul Teodor s-a rugat lui Dumnezeu şi i-a descoperit patriarhului A că acest 

semn vesteşte mari nenorociri, atît pentru Biserică, cît şi pentru împărăţia 

Grecească, care vor veni peste cei mari şi popor din cauza luptelor de credinţă şi a 

celor interne, politice. Acest semn prevestea că creştinii vor lupta şi se vor ucide 

între ei, ceea ce a şi ajuns să se întîmple în scurt timp. Sfîntul Patriarh Toma 1-a 

rugat pe Cuviosul Teodor să se roage ca Dumnezeu să-L ia la Sine pe el, Toma, ca 

să nu trăiască şi să vadă toată această urgie. „Voieşti să vin eu însumi la tine, sau 

voieşti mai degrabă să ne întîlnim amîndoi înaintea Scaunului lui Dumnezeu?" Aşa 

a răspuns Teodor rugăminţii Patriarhului, ceea ce însemna că Patriarhul va muri 

curînd. Cu adevărat, chiar în ziua în care a primit cuvîntul Cuviosului, Patriarhul s- 

a îmbolnăvit şi a murit. La scurt timp după aceea, Cuviosul Teodor a murit şi el. 

Sfîntul Toma s-a strămutat la locaşurile cele cereşti la anul 610 după Hristos. 

• Pomenirea Sfîntului Cuvios Serapion 

Sfîntul Serapion a fost împreună-vieţuitor cu Sfîntul Antonie cel Mare. El era 

stareţul Mînăstirii Arsina din pustia Nitriei, în care trăiau peste unsprezece mii de 

monahi. Paladie şi Sozomen îl numeau pe Sfîntul Serapion „cel Mare." El a murit 

la anul 366 după Hristos. Sfîntul Serapion zicea: „Să nu cugetaţi că 

boala este grea, ci să ştiţi că doar păcatul este greu. Căci boala nu durează decît 

pînă la mormînt, pe cînd păcatul îl urmăreşte pe păcătosul care nu s-a pocăit şi 

dincolo de el." 

Cîntare de laudă la Sflntul Serapion 

Voindpre păcătoasă să o vindece, 

Serapion pre sine păcătos s-a făcut a fi. 

El în cămara păcătoasei a intrat, 

Ca şi cînd păcatul venise a-l săvîrşi. 

Dar mai înainte de aceasta el astfel 

i-a grăit: 

„ Ci aşteaptă puţin - căci noaptea întreagă 

înainte o avem — rugăciunea să-mi săvîrşesc. 

După aceea doar vom merge să păcătuim. " 

Serapion rugăciunile aprins a le rosti, 

La Dumnezeu mintea ridicînd, 

Fără împrăştiere. 

Rugăciunea picura neîncetat, 

Suspin după suspin. 

Apoi el Psaltirea începu a rosti, 

Şi rugăciuni îndelungi 

Pentru păcătoasă. 

Erau rugăciuni cu lacrimi şi suspine, 

Care pe păcătoasă însăşi 

La inimă o au străpuns. 



Viaţa-i necurată ea-şi văzu cu groază. 

Pe dată înţelese că Sfîntul 

Nu spre păcătuire la ea a venit, 

Ci spre mîntuirea sufletului ei, 

Ca la Dumnezeu să se întoarcă 

Şi să fie vie. 

Femeia plînge, cu inima străpunsă. 

Şi strigă: 

„ Ce voi face, omule al lui Dumnezeu? 

Căci iată zac în noroiul ruşinii, şi în sus nu pot să privesc!" 

Serapion cu tărie o povăţuieşte, 

Şi în grija unor înţelepte femei o aşează. 

Apoi în pustia lui se întoarce 

Cu bucurie de sufletul mîntuit. 

Cugetare 

Pe cei care în viaţă nu urmăresc decît îmbogăţirea cu orice preţ îi veţi auzi adesea 

justificîndu-se astfel: „Cum voi putea face milostenii dacă nu am mulţi bani?" Să 

nu-i credeţi pe ei, căci ei se mint în primul rînd pe ei înşişi. Sfîntul loan Scărarul 

cunoştea în profunzime rădăcinile acţiunilor oamenilor cînd zicea: „începutul 

iubirii de arginţi este pretextul de a face mai apoi milostenie cu ei, iar sfirşitul ei 

este ura faţă de săraci. (Treapta a Şaisprezecea)." Acest adevăr îl confirmă toţi 

bogaţii, şi cei mari, şi cei mai mici, cu chiar exemplul vieţilor lor. Omul mijlociu 

zice: „Ah, dacă aş avea bani, aş face cutare şi cutare faptă bună!" Să nu-1 crezi pe 

el. Lasă-1, căci el pe sine nu se crede. Lasă-1 să se privească ca într-o oglindă în 

cel care este mai bogat decît el, şi să vadă că mai bogaţii nici nu vor să audă de 

lucrarea cutărei sau cutărei fapte bune. Să vadă deci că aşa ar fi şi el dacă ar avea 

mai mulţi bani. Zice iar Sfîntul loan Scărarul: „Să nu zici că trebuie să strîngi bani 

pentru săraci, ca prin această milostenie să cîştigi împărăţia. Au nu ţii minte că 

văduva Raiul şi-a cîştigat doar cu doi gologani? (Treapta a Şaisprezecea)" Cu 

adevărat ea Raiul a luat numai cu doi gologani, pe cînd bogatul în farţa porţilor 

căruia zăcea săracul Lazăr nu a putut să-şi dobîndească acest Rai cu toate 

nenumăratele comori pe care le avea. Dacă nu ai bani ca să faci milostenie cu ei, 

atunci roagă-te lui Dumnezeu ca să-i îndestuleze El precum ştie, şi-ţi vei face 

astfel şi milostenia ta, şi Raiul îl vei dobîndi. Cînd Sfîntul Vasile cel Nou i-a 

prorocit împărătesei, soţiei împăratului Constantin Porfirogenetul, că mai întîi va 

aduce pe lume o fiică iar mai după aceea unui fiu, împărăteasa i-a oferit aur mult, 

pe care Sfîntul 1-a refuzat, împărăteasa 1-a rugat cu lacrimi ca să ia aurul, întru 

Numele Sfintei Treimi. Văzînd aceasta Sfîntul a luat doar trei galbeni pe care i-a 

dat celui care îl slujise, pentru că era om sărman, şi a zis: „Doar puţini dintre aceşti 

spini să folosim, căci ei mult înţeapă." 

Luare aminte 

Să luăm aminte la Domnul Hristos răstignit pe Cruce: 

• La Capul Lui, cel rănit cumplit de cununa de spini; 

• La Ochii Lui, cei închişi de durere; 

• La Gura Lui, cea uscată de sete. 

Predică Despre Cel dinţii şi Cel de pe urmă, şi Cel Care este veşnic viu 

Nu te teme! Eu sînt Cel dinţii şi Cel de pe urmă şi Cel ce sînt veşnic viu (Apocalipsa 

1: 17-18). 

Astfel grăieşte Stăpînul Hristos către ucenicul Lui iubit loan, în vedenia pe care a 



avut-o acesta în Insula Patmos. Dar de ce să nu se teamă ucenicul? Să nu se teamă, 
adică, de prigoana care va veni asupra Bisericii din partea paginilor idolatri. Nu te 
teme de torţionarii care se ridică şi-mi schingiuiesc ucenicii din toate părţile. Nu te 
teme de împăraţii care se ridică şi-i prigonesc şi-i ucid pe creştini. Nu te teme de 
cei puternici şi sîngeroşi ai acestei lumi care batjocoresc şi rîd de moartea Mea şi 
de smerenia Mea. Nu te teme de mulţimea demonilor care îi orbesc pe oameni cu 
patimile aşa încît ei să nu poată vedea adevărul pe care Eu l-am adus lumii. Nu te 
teme de nimic! 

O, cum nu să nu ne temem, Doamne? Cum să nu ne temem, cînd vedem 
nelegiuirea înarmată pînă în dinţi împotriva noastră, care sîntem puţini, şi mici, şi 
neînarmaţi! 

Nu te teme, căci Eu sînt Cel dintîi şi Cel de pe urmă, Eu sînt Alfa şi Omega. Nu te 
teme, căci mulţimea diavolilor nu este decît ca un vîrtej de frunze moarte. Eu sînt 
inainte de timp şi după timp; înainte de începutul a toate şi după sfîrşitul a toate 
cîte sînt zidite sînt Eu! Eu sînt Cel Care am pus hotar în timp şi fiinţă tuturor cîte 
sînt, şi dincolo de acest hotar ele nu se pot întinde. Nu te teme, căci Eu Cel 
Răstignit, iată, Viu sînt. Nu te teme nici măcar de moarte, căci Eu sînt înainte de 
moarte şi după moarte. Moartea este sluga mea căreia Eu îi îngădui să Mă 
slujească în lume. Eu în mîna slugii mele M-am dat timp de trei zile, şi după aceea 
i-am poruncit să se depărteze, şi iată, acum Eu sînt viu. Eu sînt Stăpînul morţii şi 
al vieţii. Eu sînt Stăpînul timpului şi al veşniciei. Nu te teme! Viu sînt Eu în veacul 
vecilor. Iar tu împreună viu cu Mine vei fi. Toţi cei care îmi rămîn credincioşi Mie 
şi nu se tem vii vor fi şi vor trăi alături de Mine în veac. Nu te teme, Eu sînt Alfa şi 
Omega (Apocalipsa 1: 8). 

O Stăpîne Doamne Veşnic şi Nemuritor, dă-ne nouă ca aceste cuvinte ale Tale 
pururi să sune în sufletele noastre, ale credincioşilor Tăi, ori de cîte ori ni se 
întîmplă să fim prigoniţi în Sfîntă Biserica Ta, ca ţinîndu-ne Tu cu Dreapta Ta noi 
să nu ne temem nicicînd, 
Căci Ţie se cuvine toată slava şi mulţumită în veci, Amin. 

22 martie 

• Pomenirea Sfîntului Sfinţit Mucenic Vasile, Preş biterul Andrei 
Acest Sfint Vasile a luat mucenicia de la arieni, în timpul împărăţiei lui 
Constanţius. El era un om cunoscut tuturor pentru rîvna cu care apăra Ortodoxia şi 
cu care îşi punea viaţa pentru turma cea cuvîntătoare lui încredinţată, în cetatea 
Ancirei. Suindu-se apoi la rîndul lui pe tronul imperial, urmaşul lui Constanţius, 
Iulian Apostatul, a început să-i prigonească sălbatic pe creştinii ortodocşi. Cum 
Sfîntul Sfinţit Vasile mustra ticăloşia lui pe faţă şi îşi întărea turma şi poporul în 
sfînta credinţă, el a fost aruncat în temniţă. Venind Iulian la Ancira, Sfîntul Vasile a 
fost adus în faţa lui. împăratul a încercat să-1 convingă pe sfint să se lepede de 
credinţa lui în Hristos, ademenindu-1 cu onoruri şi bogăţii. Sfîntul Vasile însă i-a 
răspuns: „Eu în Hristos al meu cred, pe Care tu îl lepezi pe cînd El ţi-a încredinţat 
ţie împărăţia aceasta pămîntească; de aceea va fi luată ea de la tine, foarte curînd. 
Au nu ai ruşine de Sfîntul Altar sub care ţi-ai scăpat viaţa din mîinile celor care 
voiau să te omoare, pe cînd erai copil de opt ani? De aceea iată, îndată îţi va fi ţie 
răpită această împărăţie lumească iar trupul tău nu va cunoaşte îngropare după ce 
vei fi pierit cu sunet, căci în chinuri mari vei avea să-ţi lepezi necuratul tău suflet." 
Iulian s-a umplut de furie şi de ură mai mare la auzul acestor cuvinte şi a poruncit 
ca în fiecare zi să se jupuiască de pe trupul sfîntului cîte şapte fîşii de piele. Aşa au 



făcut chinuitorii timp de mai multe zile. Fiind din nou adus înaintea împăratului, 
Sfîntul Vasile a apucat cu mîinile lui una din aceste fîşii şi a aruncat-o în faţa 
păgînului împărat, strigîndu-i: „Apucă şi mănîncă, luliane, căci dulce îţi este ţie 
acest fel de hrană, iar mie Hristos îmi este Viaţa!" Vestea acestei fapte a 
mucenicului a răsunat în toate cetăţile împărăţiei. Văzînd aceasta Iulian de ruşine a 
părăsit Ancira şi a plecat la Antiohia. Torţionarii au continuat mai departe să-1 
chinuiască pe mucenic cu fiare înroşite în foc, pînă cînd el şi-a dat sufletul în 
mîinile lui Dumnezeu, pentru Care a luat mucenicia la anul 363 după Hristos. 

• Pomenirea Sfintei Drosida 

Drosida a fost fiica împăratului Traian. Ea a fost prinsă noaptea, împreună cu alte 
cinci femei, pe cînd adunau trupurile mucenicilor celor chinuiţi şi omorîţi pentru 
Hristos. Pentru aceasta ea a fost bătută sălbatic şi desfigurată chiar de tatăl ei, 
împăratul. Cele cinci femei au fost torturate cumplit iar la urmă aruncate într-o 
baie de cupru topit, unde şi-au dat sufletele în mîna lui Dumnezeu. Drosida însă a 
rămas sub paza strictă a gărzilor împăratului. Ea însă a reuşit să scape de la palat şi 
s-a botezat singură într-un rîu. După opt zile şi-a dat sufletul în mîinile lui 
Dumnezeu. 

• Pomenirea Sfîntului Cuvios Mucenic Eftimie 

Acest Sfînt Eftimie s-a născut în satul Dimiţana din Peloponez. Copil fiind, el a 

dus viaţa creştină în care fusese botezat şi crescut, dar mai tîrziu a trecut în 

România unde s-a dedat unei vieţi de mari desfrînări. în acest trai desfrânat 

petrecînd, duhul necurat i-a pus în gînd să se facă musulman, ceea ce Eftimie a şi 

făcut. Dar imediat după aceea o cumplită mustrare de conştiinţă a pus stăpînire pe 

el. El s-a întors iar la Sfînta Credinţă şi a plecat la Sfîntul Munte Athos, unde s-a 

tuns monah. Cu binecuvîntarea părintelui lui duhovnicesc el a călătorit la 

Constantinopol unde a reuşit să pătrundă pînă la Marele Vizir. Ajungînd în faţa lui, 

Eftimie a început să-şi facă semnul Sfintei Cruci, să-L laude pe Hristos şi să 

lepede credinţa musulmană înaintea feţei Vizirului. După chinuri şi torturi 

prelungite el a fost omorît prin decapitare la Duminica Floriilor, în ziua de 22 

martie a anului 1814. La moaştele lui nu au întîrziat să se facă minuni. Sfîntul lui 

cap se păstrează în Mînăstirea rusească a Sfîntului Pantelimon din Sfîntul Munte 

Athos. Aşa a luat mucenicia acest tînăr de douăzeci de ani care, murind mai întîi 

lui Hristos, a murit mai apoi pentru El. 

Cîntare de laudă la Stăpînul Hristos, Pescarul de oameni 

Pescar minunat eşti Tu, Stăpîne Hristoase, Şi în toate lumea năvoadele Tale întinzi, 

Perle curate pescuind din adîncuri. Tainic este năvodul Tău, împletit de Duhul, 

Ţesut cu iubire crescută din lacrimi, 

De către mîini îngereşti, 

Pururea şi pretutindeni spre Tine ridicate. 

Toţi aceia pe care mame i-au născut şi crescut în Duhul, 

Toate sufletele curate din toate cotloanele lumii, 

Toate pescuite sînt de sfîntul Tău năvod, 

Toate în mătasea lui se regăsesc. 

Cînd pe el din marea vieţii îl vei ridica, 

La fund nimic nu va mai rămîne, 

Decît noroiul. 

O Pescar e Minunate Doamne, de perle de mult preţ, 

Şi noi păcătoşii odată perle curate am fost! 

Şi iată, acum sîntem căzuţi de la Scaunul 



Dumnezeirii Tale. 
Pe fundul mării zăcem, 
Acoperiţi de noroi. 

Ţie ne rugăm, sjîntul Tău năvod să ne cuprindă, 
Şi astfel şi noi, de la strălucirea Feţei Tale, 
Vom lumina ca stelele. 
Cugetare 

Chinuit pe Cruce fiind, Mîntuitorul Hristos pe chinuitorii Lui cei preapăcătoşi nu-i 
osîndea, ci iertare pentru ei cerea înaintea Tatălui Celui ceresc, zicînd: Părinte, 
iartă-le lor, că nu ştiu ce fac (Luca 23: 34). Să nu osîndim aşadar nici noi pe 
nimeni, aşa ca nici noi să nu cădem sub osîndă. Căci nimeni nu poate fi sigur că nu 
i se va întîmpla să păcătuiască chiar înaintea morţii în acelaşi fel pe care 1-a 
osîndit odată la fratele lui. Sfîntul Atanasie din Sinai zice: „Chiar dacă vezi pe 
cineva păcătuind, nu-1 osîndi, căci nu ştii ce sfîrşit va avea viaţa lui. Tîlharul 
răstignit la dreapta Mîntuitorului, care adînc păcătuise, a intrat în Rai, pe cînd Iuda 
cel care fusese apostol ales, a intrat în iad. Chiar dacă şi vezi pe cineva păcătuind, 
ţine minte că faptele lui bune nu i le poţi vedea. Căci mulţi sînt aceia care au 
păcătuit pe faţă şi s-au pocăit în ascuns; păcatele lor noi le-am putut vedea, căci 
vădite au fost, dar faptele lor bune nu, căci s-au făcut în ascuns. De aceea, fraţilor, 
să nu judecăm pe nimeni, ca nici noi să nu fim judecaţi." 
Cugetare 

Să luăm aminte la Stăpînul Hristos Cel răstignit pe Cruce: 
La nesfîrşita Lui întristare pentru neamul omenesc cel orbit de păcat; 
La cum, pe Cruce fiind răstignit, gîndul lui merge mai mult la Tatăl cel 
Ceresc decît la Sine; 

La cum, pe Cruce fiind răstignit, gîndul lui merge mai mult la omenire 
decît la Sine; 

La cum, pe Cruce fiind răstignit, El are certitudinea Biruinţei şi învierii 
Sale. 

Predică Despre maiestatea lui Hristos Biruitorul 

Capul Lui şi părul Lui erau albe ca Una albă şi ca zăpada, şi ochii Lui, ca para 
focului (Apocalipsa, 1: 14). 

Aşa L-a văzut Sfîntul loan Teologul pe Mîntuitorul, după slăvită Lui Biruinţă şi 
înviere, el care îl văzuse şi mai înainte cu ochii cei trupeşti, el care a fost mereu 
văzător de Dumnezeu. El L-a văzut ca pe Fiul Omului, îmbrăcat într-un strai lung, 
încins cu un brîu de aur, avînd şapte stele în mîna Lui dreaptă, iar Faţa Lui 
strălucind ca soarele cînd străluceşte în puterea lui (Apocalipsa, 1: 16). Iată 
puterea şi slava cu care i s-a înfăţişat Domnul în vedenie lui loan, El Care pe 
Cruce era fără strălucire şi fără chip, şi Care părea cel mai neputincios dintre toţi 
fiii oamenilor tuturor celor care treceau pe acolo şi clătinau din capete. Dar de ce 
era părul capului lui alb ca lîna albă şi ca zăpada? Au nu de abia împlinise Domnul 
treizeci şi trei de ani cînd a fost răstignit de oameni? De unde dar părul cel alb? Au 
nu arată acesta vîrsta bătrîneţelor? Cu adevărat aceasta arată, dar atunci cînd este 
vorba de oameni muritori; dar atunci cînd este vorba de Hristos în Slavă, capul cel 
alb cu pletele albe ca zăpada arată mai mult decît vîrsta bătrîneţelor: el arată 
veşnicia, şi anume, veşnicia tinereţii! Căci bătrîneţea este a trecutului, pe cînd 
tinereţea, a viitorului care va să fie. Mai mult, au nu este El oare atît bătrîneţea 
încuviinţată a înţelepciunii cît şi tinereţea cea veşnică? Căci mai mult decît tot 



ceea ce a fost în timp şi este de-a lungul timpului, Hristos este mai ales veşnicia 
cea în afară de orice timp. Dar de ce erau ochii Lui ca para focului? Pentru că El 
este Atotvăzător. De lumina soarelui multe feluri de lucruri se pot ascunde, dar 
nimic nu poate sta ascuns Ochilor Lui, fie din ceruri, sau de pe pămînt, sau 
dedesubt. Firele zidirii toate sînt limpezi înaintea Ochilor Lui; El vede atomii 
pietrei, şi fiecare picătură de apă din mare; el vede atomii aerului şi toate dorinţele şi 
doririle fiecărui suflet de El zidit. El este Unul şi acelaşi şi ca nimeni altul; El este Cel 
Care din iubire pentru rasa omenească a venit pe pămînt, S-a îmbrăcat în trup muritor 
şi a suferit cu el, a fost batjocorit şi scuipat de necredincioşi. El este nimeni altul decît 
Chiar Acela Care a stat spînzurat pe Cruce, fără frumuseţe şi fără chip, a stat spînzurat 
împreună cu cei fără de lege, şi a fost îngropat ca un mort de losif şi Nicodim. 
O fraţilor, cît de înfricoşător lucru este să gîndim la ce Oaspete măreţ şi maiestuos a 
avut pămîntul! Dar şi mai înspăimîntător lucru este să ne gîndim împotriva Cui şi-a 
ridicat mîinile ei ucigaşe o omenire bolnavă mintal! 

O Preaslăvite Doamne, iartă-ne nouă păcatele noastre şi pomeneşte-ne pre noi cînd 
vei veni întru împărăţia Ta! 
Căci Ţie se cuvine toată slava şi mulţumită în veci, Amin. 

23 martie 

• Pomenirea Sfîntului Sfinţit Mucenic Nicon 

Sfîntul Nicon s-a născut la Napoli dintr-un tată păgîn şi o mamă creştină. El a fost 
ofiţer roman la Napoli, fără a fi primit Sfîntul Botez, deşi mama lui îl învăţase în taină 
credinţa creştină, fără ştirea tatălui. Cînd odată Nicon a fost trimis într-o campanie 
dificilă cu trupele lui, mama lui 1-a sfătuit să-şi facă semnul Sfintei Cruci dacă va 
vedea că este la strîmtoare, şi să Cheme Numele lui Hristos cînd viaţa îi va fi în 
pericol. Cu adevărat, ajungînd pe frontul de bătălie, trupele lui au fost complet 
încercuite. Către sfîrşitul bătăliei, văzîndu-se pierdut, Nicon şi-a făcut în inimă semnul 
Sfintei Cruci şi a strigat tare Numele lui Hristos. Pe dată a simţit în el o putere 
neobişnuită cu care i-a pus pe fugă pe duşmanii care îl înconjuraseră, pe unii 
ucigîndu-i, pe alţii înspăimîntîndu-i de moarte. Intrînd apoi în cortul său, Nicon striga 
neîncetat, în uimire fiind: « Mare este Dumnezeul Creştinilor. » Trimiţînd mamei lui 
fericita veste a biruinţei în împrejurări fără scăpare, în care numai Semnul Sfintei 
Cruci a ajutat şi Numele lui Hristos, el a plutit în taină către Asia şi, ajungînd la Cizic, 
a primit botezul din mîna Arhiereul Teodosie, episcopul locului. După botez, Nicon s- 
a retras într-o mînăstire unde s-a dăruit studiului şi ascezei, înainte de a muri, 
Episcopului Teodosie i s-a poruncit în vedenie să-1 sfinţească pe Nicon urmaş al lui. 
Pe dată bătrînul Teodosie 1-a chemat pe Nicon la sine şi 1-a sfinţit diacon; după aceea 
preot, şi apoi curînd, episcop. La scurtă vreme după aceea, prin Purtarea de Grijă a lui 
Dumnezeu, Nicon a revenit la Napoli unde a aflat-o 

pe mama lui încă în viaţă. După moartea mamei, împreună cu nouă ucenici, foşti 
camarazi de arme, el s-a retras în Sicilia unde s-a dăruit predicării Evangheliei. Acela 
a fost timpul uneia dintre cumplitele prigoane împotriva creştinilor. Prinţul Quintianus 
1-a prins pe Nicon împreună cu ucenicii lui şi i-a supus la mari chinuri. Cei o sută şi 
nouăzeci de ucenici pe care îi avea atunci Sfîntul Nicon au fost cu toţii omorîţi prin 
decapitare. Pe Sfîntul Nicon chinuitorul 1-a legat de coada unui cal căruia i-a dat 
drumul în galop în josul unui defileu abrupt, apoi 1-a bătut cumplit şi 1-a jupuit de 
viu; dar Sfîntul a supravieţuit tuturor acestor schingiuiri. La sfîrşit i s-a tăiat şi lui 
capul, aşa strămutîndu-se la locaşurile cereşti. Trupul lui a fost lăsat în cîmp deschis, 
pradă păsărilor răpitoare. Un anume păzitor de turme, care avea duh necurat, s-a 
împiedicat de trupul mort al Sfîntului Nicon mucenicul şi pe dată s-a vindecat. Vestind 
în împrejurimi despre aceasta, au aflat şi unii creştini care au venit şi au îngropat cu 



cinste acele sfinte moaşte. Sfîntul Nicon a luat mucenicia în timpul împărăţiei lui 
Deciu. 

• Pomenirea Sfîntului Cuvios Nicon de la Mînăstirea Peşterilor Kievene 
Acest Sfint Nicon a fost împreună-vieţuitor cu Sfîntul Antonie de la Peşterile din 
Kiev, şi părinte duhovnicesc al Cuviosului Teodosie. Pentru că i-a tuns în monahism 
pe boierul Barlaam şi pe famenul Efrem, Nicon a fost ameninţat de Cneazul Iziaslav; 
însă soţia cneazului a întors mînia soţului ei în frică de Dumnezeu. Aşa a fost lăsat în 
pace Nicon, sfîntul lui Dumnezeu. Vrînd să împodobească biserica cu sfinte icoane, 
Nicon s-a rugat cu lacrimi lui Dumnezeu să- 1 învrednicească de aceasta. In urma 
acestor rugăciuni, oarecari iconari greci au sosit fără veste la Kiev, de la 
Constantinopol. Sfinţii Antonie şi Teodosie au apărut în vedenie acestor iconari şi i-au 
călăuzit la chilia Sfîntului Nicon din Kiev. Sfîntul Nicon era cunoscut ca un mare 
postitor şi om de mare înţelepciune. La adînci bătrîneţe el a fost chemat, fără voinţa 
lui, să păstorească ca stareţ Lavra Pecerska. El a trecut la cele veşnice la anul 1066 
după Hristos. Sfintele sale moaşte se păstrează nestricate în Mînăstirea Peşterilor din 
Kiev. 

• în această zi Sinaxarul grecesc şi Patericul Athonit mai fac pomenire de Noul 
Mucenic Luca, care s-a născut la Jedren. Copil fiind el a fost prins de turci în 
Constantinopol şi tăiat împrejur. Din cauza aceasta el avea cumplite mustrări de 
conştiinţă, căci socotea această tăiere împrejur ca pe un semn al diavolului pe trupul 
lui, care nu putea fi şters decît prin mucenicie pentru Hristos. Tunzîndu-se monah în 
Sfîntul Munte Athos, el a mers împreună cu Bătrînul său, Visarion, la Mitilene, şi 
acolo a fost spînzurat de turci în ziua de 23 martie a anului 1802. Aşa cum spînzura în 
aer, din trupul mucenicului se prelingea un mir bineînmiresmat. 

Cîntare de laudă la Sfîntul Mucenic Nicon 

Nicon mucenicul episcop în temniţă zace, 

Neîncetat rugîndu-se lui Dumnezeu. 

El nu se roagă pentru viaţa lui, 

Nici răzbunare asupra lui Quintian să dobîndească, 

Ci se roagă lui Dumnezeu 

Ca să-i dea putere în îndurarea chinurilor. 

Ale lui Nicon suspine 

Dumnezeu le aude. 

Si la timp de rugăciune în duh vede 

Cum la el Fecioara vine în lumină, 

O lumină mai minunată şi mai srălucitoare 

Decît a soarelui. 

Ea este mai albă şi mai blinda 

Decît o mieluşea, 

Şi doi arhangheli de-a dreapta şi de-a stînga ei sînt. 

Feţele lor radiază bucurie, 

Si înălţimea lor estepînă la cer. 

Ei unul către altul apele unui rîu arată, zicînd: 

lată valurile furiosului Psimif! 

Apoi un arhanghel Fecioarei îi spune: 

Trimişi am fost pe Quintian să-l ucidem 

In apele furiosului rîu Psimif. 

Dar iată, rîul este aici, 

Pe cîndpe Quintian nu-l vedem nicăieri. 

Fecioara grăi, ca şipicurii de miere cuvintele ei curgînd: 



El la rîu curînd va sosi; 

Prin valuri va încerca să treacă, 

Dar calul de sub el va înnebuni 

Si-i va sluţi faţa cu dinţii. 

Apele rîului îl vor îneca, 

Si astfel sarcina voastră se va împlini. 

Aşa va sfîrşi acest sălbatic chinuitor 

Al sfîntului meu, Nicon. 

Toate aceste aşa se întîmplară, 

Precum a zis Fecioara. 

Aşa vedenia lui Nicon 

Aidoma se împlini. 

Cugetare 

Sfîntul Pafhutie lui Dumnezeu s-a rugat ca să-i descopere cu cine se aseamnă el. 

Atunci un glas a auzit de sus, care i-a zis: «Asemenea eşti tu cu un negustor de 

perle de mare preţ; ridicăt-te aşadar, şi nu te lenevi!» Dar oare de ce nu ne spune 

Dumnezeu fiecăruia dintre noi că sîntem negustori de mărgăritare scumpe? De 

aceea, pentru că mulţi dintre noi nici nu vrem să aflăm mărgăritare de mult preţ, ci 

mai curînd vrem să ne îndopăm cît mai bine stomacurile şi să îngrămădim asupra 

noastră lucruri ieftine. Nu tot ceea ce scoate năvodul de pe fundul adînc al mării 

este mărgăritar de preţ. De cele mai multe ori nu este decît noroi şi nisip. Dar 

ignoranţii se bat pentru acest noroi ca şi cînd ar fi mărgăritar de mult preţ. Doar 

negustorul cel care se pricepe să recunoască mărgăritarul de mult preţ atunci cînd 

îl vede, doar el ştie să arunce de multe ori năvodul. El ridică de multe ori din greu 

năvodul, îl cerne de noroi şi de nisip, pînă cînd găseşte sămînţa cea adevărată de 

mărgăritar! Dar de ce îl compară Dumnezeu pe Pafhutie cu un negustor de 

mărgăritare scumpe? De aceea, că Pafnutie pe toate cele din lume le-a lepădat, şi 

dăruindu-şi toată energia şi tot timpul vieţii lui lui Dumnezeu, nu a mai voit decît 

să afle sămînţa mărgăritarului celui adevărat şi scump. Acel mărgăritar este inima 

curăţită de toate patimile şi gîndurile rele, încălzită la focul iubirii dumnezeieşti. 

Ridică-te şi tu, omule, şi nu te lenevi! Căci iată timpul negustoriei se apropie de 

asfinţit. 

Luare aminte 

Să luăm aminte la Stăpînul Hristos răstignit pe Cruce: 

La cum dragostea Lui pentru omenire nu s-a micşorat din cauza 

chinurilor L-a care L-a dat omenirea; 

La cum mîngîie cu dragoste durerea Maicii Sale, dînd-o pe ea în grija 

lui loan, pe care îl numeşte fiu al ei, în locul Lui; 

La cum Se roagă cu dragoste Tatălui pentru omenire: Părinte, iartă-le 

lor, căci nu ştiu ce fac (Luca, 23 : 24). 

Predică Despre slăbiciunea omului în faţa maiestăţii lui Dumnezeu 

Şi cînd L-am văzut, am căzut la picioarele Lui ca un mort (Apocalipsa 1 : 17). 

Sfîntul loan Teologul a fost acela care a căzut ca un mort la pămînt cînd L-a văzut 

pe Domnul Hristos în slavă. Sfîntul loan, ucenicul cel iubit al Domnului, 

Evanghelistul, feciorelnicul, cel pe care îl iubea Hristos, şi rîvnitor năvalnic al 

sfinţeniei - acesta nu a putut să îndure vederea învăţătorului Care Se înfăţişase 

înaintea lui în toată puterea slavei Sale! Ci el a căzut ca un mort. 

Dar cei care păcătuiesc împotriva Lui, care se ridică şi luptă împotriva Lui, a Celui 

cu ochii ca para focului, cum îşi vor putea ei vreodată ridica faţa înaintea Lui ? 



Cum vor putea îndura vederea slavei Lui cei care fără încetare îşi bat joc de El, de 
jertfa Lui, de Numele Lui, de dragostea A Lui, de Crucea Lui, cei care zi şi noapte 
calcă în picioare poruncile Lui, care îi prigonesc Biserica, care îi necinstesc 
preoţii, care îi ucid credincioşii? Cu aceştia oare ce se va întîmpla înaintea Feţei 
Lui, dacă însuşi Sfintul loan a căzut la pămînt ca un mort la vederea Slavei Lui? 
Dar cu intelectualii şi artiştii care strică sufletele oamenilor oare ce se va întîmpla? 
Ce va fi oare cu toţi învăţătorii şi profesorii care strică Credinţa din mintea şi 
inima copiilor şi tinerilor? Ce se va întîmpla cu toţi scepticii care prin filozofia lor 
putredă strică minţile oamenilor? Ce se va întîmpla cu hoţii şi cu tîlharii şi cu 
ucigaşii de copii? Ce se va întîmpla cu duşmanii lui Hristos cînd ucenicul Lui iubit 
cade ca mort înaintea Slavei Lui indicibile? Da, căci aşa este puterea slava, 
stăpînia, frumuseţea, lumina şi maiestatea Domnului Hristos lisus, Cel înviat şi 
înălţat, încît ucenicii Lui cei mai apropiaţi şi iubiţi care timp de trei ani au privit 
fără teamă la Faţa Lui, acum cad ca morţi înaintea picioarelor Lui cînd Ii văd Faţa 
Lui cea din Ceruri, cea de după Patimă, moarte şi biruinţă! 

O Atotputernice şi Atotslăvite Doamne, luminează-ne pre noi şi înviază-ne pre noi 
cu puterea şi cu slava Ta, 
Căci Ţie se cuvine toată slava şi mulţumită în veci, Amin. 

24 martie 

• Pomenirea Sfîntului Artemon, Episcopul Seleuciei 

Sfintul Artemon s-a născut şi a crescut în Seleucia. Cînd Sfintul Apostol Pavel a 
sosit în această cetate, el 1-a cunoscut pe Artemon, 1-a întărit încă şi mai mult în 
sfînta credinţă creştină şi 1-a uns episcop acelei cetăţi. Artemon şi-a păstorit turma 
cu rîvnă şi cu dragoste. El era doctor şi al sufletelor, dar şi al trupurilor omeneşti. 
El a trecut la Domnul încărcat de înţelepciune, la adînci bătrîneţe. 

• Pomenirea Sfîntului Cuvios lacov Mărturisitorul 

lacov a suferit mult pentru apărarea sfintelor icoane, sub Leon Armeanul. El era 
monah din obştea Mînăstirii Studiţilor din Constantinopol. Cînd Teodor cel Mare 
Studitul a fost alungat în exil, pe lacov 1 -au torturat cumplit în scopul de a- 1 face 
să se lepede de cinstirea icoanelor, lacov a rămas însă pînă la sfirşit 
neclintit în credinţa lui. Bătut şi torturat, el a fost în final trimis înapoi la 
mînăstirea lui, după ce răul împărat Leon Armeanul rău a pierit. Sfintul Teodor a şi 
murit la scurt timp după întoarcerea lui la mînăstire, din cauza bătăilor şi torturilor 
suferite. Aşa s-a mutat acest sfint la locaşurile cele cereşti, ajungînd împreună 
locuitor cu cetăţenii cerului. 

• Sfintul Sfinţit Mucenic Partenie, Patriarhul Constantinopolelui 

Sfintul Partenie s-a născut în Insula Mltilene. El a fost timp îndelungat episcopul 
Insulei Chios. După aceea, el a fost ridicat Patriarh al Constantinopolelui. în urma 
unor bîrfe cum că Partriarhul ar fi complotat împotriva statului musulman, turcii 
mai întîi i-au propus să se lepede de creştinism, şi să se facă musulman, chipurile 
ca astfel sâ-şi dovedească nevinovăţia. Dar Sfintul a respins cu dispreţ această 
propunere şi a fost spînzurat în anul 1657 după Hristos. 

• Pomenirea minunii ce s-a întîmplat în Mînăstirea Peşterilor din Kiev 

Doi prieteni, loan şi Serghie, s-au legat amîndoi cu frăţia de cruce înaintea unei 
Icoane a Maicii Domnului din această mînăstire. loan era un om foarte bogat şi 
avea un fiu, Zaharia, în vîrstă de cinci ani. S-a întîmplat însă că loan s-a 
îmbolnăvit de moarte, înainte de a muri, el 1-a încredinţat pe fiul lui Zaharia în 
grija fratelui lui de cruce, Serghie, lăsîndu-i pentru aceasta şi o mare cantitate de 



aur şi argint, pe care Serghie să o păstreze spre a i-o înmîna tînărului la împlinirea 

majoratului. Dar cînd Zaharia a ajuns la vîrstă cuvenită, tutorele lui, Serghie, adică 

fratele de cruce al tatălui lui mort, a negat cum că ar fi primit în grijă moştenirea 

lui. Zaharia atunci a zis: „Să jure că nu a primit în grijă moştenirea mea chiar 

înaintea Icoanei Preasfintei Născătoare de Dumnezeu în faţa căreia s-a legat 

odinioară prin frăţie de cruce cu tatăl meu. Şi dacă înaintea acelei icoane el se jură 

că nu a primit nimic în grijă de la tatăl meu loan pentru mine, atunci nici eu nu voi 

mai cere nimic de la el." Serghie s-a învoit. Dar jurîndu-se în faţa acelei icoane şi 

vrînd apoi să se apropie şi să o sărute, o putere îl ţinea departe, nedîndu-i voie să 

vină la icoană. Serghie a început atunci să strige ca un nebun către Sfinţii Părinţii 

Antonie şi Teodosie care erau de faţă acolo, zicînd: „Nu-1 lăsaţi pe acest înger 

nemilostiv să mă omoare!" Acel înger era un diavol înfricoşător care îl chinuia 

prin îngăduinţa lui Dumnezeu. Aşa a dat Serghie la iveală comoara pe care loan i-o 

încredinţase demult. Cînd au deschis cufăraşul, s-a văzut că aurul şi argintul 

închis acolo se dublase în cantitate. Aceasta se întîmplase prin purtarea de grijă a 

lui Dumnezeu. Primind banii, Zaharia i-a încredinţat Mînăstirii Pecerska, iar el s-a 

tuns monah. Zaharia a trăit vreme îndelungată, învrednicindu-se de mari daruri de 

la Dumnezeu. El a adormit cu pace, strămutîndu-se plin de bucurie la locaşurile 

cele cereşti. 

• Pomenirea Sfîntului Cuvios Zaharia 

Sfîntul Zaharia a fost fiul lui Carion egipteanul. El şi-a lăsat copii şi nevastă şi s-a 

făcut monah. El 1-a luat pe tatăl său cu sine, căci maica lui nu putea purta grijă de 

el. Deşi Zaharia era mai tînăr decît cei mai mulţi fraţi de la Schit, el era plin de 

darurile Duhului Sfînt, mai mult decît mulţi alţii mai vîrstnici. El îşi simţea 

întreaga fiinţă înflăcărată de dragostea Harului lui Dumnezeu. L-a întrebat Sfîntul 

Macarie: „Cine este adevărat monah?" Sfîntul Zaharia a răspuns: „Acela care se 

luptă zilnic să împlinească Poruncile Dumnezeieşti." L-a întrebat Avva Moise: „Ce 

înseamnă să fii monah?" iar Sfîntul Zaharia a răspuns, scoţîndu-şi camilafca şi 

călcînd-o în picioare: „Aceasta înseamnă să fii monah. Nimeni nu poate fi monah 

care nu se lasă zdrobit ca această camilafca." El a fost un mare luminător al pustiei 

egiptene, care a trecut la Domnul încă tînăr fiind cu anii. 

Cîntare de laudă 

Ce folos are omul că dobîndeşte lumea toată Dacă peste puţin va pieri? Ce folos are 

omul de coroana împărătească Ce-i sade pe cap 

Dacă peste puţin va trebui să o lase Şi în pămînt să putrezească? Ce-i folosesc omului 

grămezile adunate De aur şi argint 

Dacă peste puţin din ale lui coaste Va creşte iarba? Ce folos de toate comorile lui De 

mătase, perle şi hrană scumpă Dacă peste el soarele mîine nu va mai străluci? Iată, 

trupul mort, gol de suflet, se pogoară în groapă. Unora ca aceştia, 

Ce comori pămînteşti în viaţă şi-au grămădit 

Moarte le sînt şi sufletul şi trupul, 

Iar cei ce rămîn în urmă pe amîndouă le îngroapă. 

Dar ei pentru nici unul nuplîng. 

Cel care are înţelegere, să înţeleagă. 

O Doamne, Tu tuturor povaţa le-ai dat: 

Sufletul, sufletul este cel 

Care trebuie îmbogăţit, păzit, 

Mîntuit. 

Toate celelalte din lume împreună cu lumea 



Vor pieri. 

Porunca Ta noi o cunoaştem, Doamne. 

Dă-ne nouă putere să o împlinim pe ea. 

Ajută păcătoaselor noastre suflete, 

Bunule Doamne, 

Ca fumul deşertăciunii să nu ne înece pe noi. 

Cugetare 

Avva Daniel călătorea odată împreună cu Avva Amona. Avva Amona a întrebat: 

„Părinte, cînd vom ajunge la chilie, rugăciunile noastre să putem săvîrşi?" Iar Avva 

Daniel a zis: „Şi cine ni-L ia nouă pe Dumnezeu de dinainte acum? Au nu este El 

şi în chilie, şi în afara ei, şi pretutindeni?" Aceste cuvinte ne învaţă pe noi 

rugăciunea cea neîncetată, cugetarea la Dumnezeu, la Purtarea Lui de grijă faţă de 

noi şi faţă de zidire. Da, sfmtul locaş al bisericii ne ajută, uşurîndu-ne şi întărindu- 

ne starea de rugăciune, şi aşa face şi retragerea în singurătate. Dar cel care nu vrea 

să se roage, nu o va putea face nici în biserică, şi nici în chilie. Precum, cel care 

vrea să se roage, o va putea face pretutindeni, şi în biserică, şi în chilie, şi pe cale, 

căci nimic nu-L poate despărţi pe el de dragostea lui Dumnezeu. 

Luare aminte 

Să luăm aminte la Stăpînul Hristos, Cel Răstignit pe Cruce: 

• Să numărăm picurii de sînge care curg din Sfînt Sîngele Lui, şi să ne numărăm 
şi păcatele noastre; 

• Să numărăm suspinurile Lui de durere şi să numărăm şi zilele noastre pierdute 
în rîsete deşarte. 

Predică Despre netemerea în pătimire şi despre cununa vieţii 
Nu te teme de cele ce ai să pătimeşti. Fii credincios pînă la moarte şi îţi voi da 
cununa vieţii (Apocalipsa 2: 10). 

Prin patima Lui Domnul a uşurat pătimirea noastră. El a îndurat cea mai mare durere 
şi a ieşit Biruitor. De aceea poate El să ne întărească pe noi în pătimirile noastre, care 
sînt mai mici decît ale Lui. El a pătimit şi a îndurat drept fiind, pe cînd noi pătimim şi 
trebuie să răbdăm pentru păcatele noastre. De aceea poate El îndoit să ne predice 
răbdarea şi îndurarea durerilor pînă la sfîrşit, pentru că El Cel Dintîi a fâcut-o, 
nevinovat fiind, înaintea noastră. Căci nici un muritor nu a stat aproape la ceasul 
Patimii Lui, ca să I-o uşureze, pe cînd El aproape de noi este la ceasul pătimirii şi 
nenorocirii noastre. De aceea are El dreptul să ne spună fiecăruia dintre noi, care 
suferim pentru Sfînt Numele Lui: Nu te temei Nu te teme de cele ce ai să pătimeşti, 
zice Domnul, pentru că Eu însumi Singur am pătimit tot ceea ce tu vei să pătimeşti şi 
mult mai mult, şi cunosc această pătimire. Iată Eu nu m-am temut de suferinţa Mea. 
Eu am luat-o asupra Mea, iar la sfîrşit am birutit-o. Nu am biruit-o fugind de ea, ci 
luînd-o asupra Mea de bună voia Mea şi îndurînd-o pînă la sfîrşit. Aşa şi tu trebuie să 
faci, de bună voie să iei această suferinţă asupra ta, căci Eu însumi văd şi cunosc 
hotarul timpului cît poţi tu să înduri şi hotarul durerii tale. 

Chiar dacă acest hotar este hotarul morţii nu te teme, căci Eu îţi voi da cununa vieţii. 
Eu te voi încununa cu viaţa nemuritoare în care Eu domnesc veşnic împreună cu Tatăl 
şi cu Sfîntul Duh. Dumnezeu nu te-a trimis pe pămînt să trăieşti în confort, în relaxare 
şi plăceri, ci te-a trimis mai curînd să-ţi găteşti încă de acum viaţa veşnică. Ce 
tragedie să-I refuzi Creatorului tău darul, ce tragedie să nu-L laşi să-ţi dăruiască o 
viaţă mai lungă şi mai strălucitoare decît cea de pe pămînt, care miroase greu a 
putreziciune şi a moarte şi este mai scurtă decît viaţa unui corb. 
O, fraţilor, să ascultăm cuvîntul Domnului şi toate pătimirile noastre se vor alina. Şi 



dacă vînturile lumii ne-ar izbi din toate părţile, ele ca spuma se vor face dacă ne 

supunem Cuvîntului Domnului nostru. 

O biruitorule Doamne, învaţă-ne pre noi mereu despre Patima Ta, ca şi noi să putem 

răbda patimile noastre. Iar cînd ne vezi istoviţi şi căzînd, tinde-ne nouă Mina Ta 

mîntuitoare şi ne scapă pre noi, 

Căci Ţie se cuvine toată slava şi mulţumită în veci, Amin. 

25 martie 

• Bunăvestirea Preasfîntei Stăpînei noastre, de Dumnezeu Născătoarei şi pururea 
Fecioarei Măria 

Cînd Preasfînta Fecioară a încheiat cel de al paisprezecelea an al vieţii ei pe 
pămînt şi a intrat în al cincisprezecelea, după ce a petrecut deci unsprezece ani 
deplini în Templul de la Ierusalim slujind Domnului, preoţii i-au spus că, după 
Lege, ea nu mai poate rămîne în Templu, ci trebuie să se logodească cu bărbat şi să 
intre în viaţa căsătorită. Mare le-a fost mirarea preoţilor să o audă pe Fecioară 
zicîndu-le că inima ei şi viaţa ei şi-a dăruit cu desăvîrşire lui Dumnezeu şi că 
doreşte să rămînă fecioară pînă la moarte, nevoind să se mărite cu nimeni! Atunci, 
prin purtarea de grijă a lui Dumnezeu, marele preot Zaharia, tatăl 
înaintemergătorului, plin fiind de Duhul Sfînt, şi în acord cu ceilalţi preoţi, a 
adunat laolaltă doisprezece bărbaţi necăsătoriţi din Tribul lui David, spre a alege 
dintre ei pe unul care să voiască să o ia pe Măria de soţie, ţinînd-o la casa lui şi 
purtînd grijă de ea, fără ca să-i strice fecioria. Aşa a fost ea logodită cu bătrînul 
losif din Nazaret, cu care se şi înrudea. In casa lui losif Preasfînta Fecioară a 
continuat să trăiască precum o făcuse şi în Templul lui Solomon, petrecîndu-şi 
timpul în citirea Sfintelor Scripturi, în rugăciune, în cugetări dumnezeieşti, în 
postiri şi în lucrul mîinilor. Ea rareori ieşea din casă, şi era cu desăvîrşire 
înstrăinată de lucrurile şi evenimentele lumeşti. Ea vorbea foarte puţin cu oricine 
ar fi fost, şi niciodată fără să fie neapărată nevoie. Cel mai des grăia cu cele două 
fiice ale lui losif. La plinirea vremii, după prorocia lui Daniil, şi cînd lui 
Dumnezeu bine I-a plăcut să împlinească făgăduinţa Lui făcută lui Adam şi 
Prorocilor, marele Arhanghel Gavriil a venit înaintea Fecioarei în cămara ei şi, aşa 
cum scriu unii scriitori bisericeşti, chiar la momentul în care ea ţinea deschisă 
Cartea Prorocului Isaia şi cugeta la cuvintele lui iată, Fecioara va lua în pîntece, 
şi va naşte fiu, şi vor chema numele lui Emanuel (Isaia 7 : 14). Arhanghelul 
Gavriil i-a apărut în toată strălucirea lui îngerească şi a salutat-o astfel: Bucură-îe 
cea plină de har l Domnul este cu tine!, şi toate celelalte care se află scrise în 
Evanghelia Simţului Apostol şi Evanghelist Luca (1 : 28). Cu această Vestire, şi cu 
umbrirea Fecioarei de către Duhul Sfînt a început restaurarea şi mîntuirea tot 
neamului omenesc şi a întregii zidiri. Istoria Noului Testament cu aceste cuvinte 
îngereşti începe, care au fost rostite către Fecioara Măria: Bucură-te, cea plină de 
har! Aceasta vrea să arate că Noul Testament cu adevărat bucurie aduce omenirii 
şi întregii zidiri. De aceea acest luminat Praznic al Buneivestiri se numără nu doar 
printre cele mari ale bisericii, ci este şi unul al marii bucurii. 

• Pomenirea Sfintelor Muceniţe Pelaghia, Teodosia şi Dula 

Aceste trei sfinte femei au suferit mult pentru Domnul Hristos. După întemniţări şi 
suferinţe îndelungate Pelaghia şi Teodosia au fost omorîte prin tăierea capului. 
Sfînta Dula, care era o copilă roabă a suferit singură în cetatea Nicomidiei. Aceste 
suflete nobile ca trei trandafiri albi au fost răsădite de Stpînul Hristos în grădina 
Raiului. 



Cîntare de laudă către Preasfinta Născătoare de Dumnezeu 

O, minunată vestire!- Bucură-te, Preacurată, 

Căci tu nouă pe Hristos ne-ai născut! 

O, de bucurie vestire! — Bucură-te, Fecioară, 

Porumbiţă prealuminată! 

Bucură-te Mărie, bucură-te ceea ce eşti plină de har, 

Bucură-te, poartă de aur! 

Tu eşti rugul cel nears din pustie, 

Vestind zorii unei noi frumuseţi! 

Gavriil cuvinte de bucurie a alcătuit, 

Cu bucurie ţie le-a adus, 

Şi Buna Vestire o a vestit! 

El Buna Vestire ţie, Fecioară, o a vestit: 

Pe ea cerurile o ascultă, 

De ea sufletul tău se cutremură! 

In Templul sfînt tu ai slujit, 

Şi lui Dumnezeu sfinţindu-te, 

Templu al Lui în trupul tău te-ai făcut! 

Bucură-te, Preacurată, cerească mireasă, 

Tu eşti tronul împăratului Ceresc! 

Bucură-te, mieluşea, cea care ai născut 

Pre Mieluşelul lui Dumnezeu 

Care ridică păcatul lumii! 

Bucură-te, roabă smerită, 

Că ţi-a făcut ţie mărire Dumnezeu, 

Şi te-a încununat cu slavă şi cu putere 

Printre toate neamurile lumii! 

Bucură-te, lacrimă nesecată, 

Străluminată de Duhul! 

Bucură-te, neagonisitoare desăvîrşită, 

Căci Dumnezeu de bogăţii te-a covîrşit, Mai strălucitoare decît soarele! O 

Preacurată Fecioară, Roagă-te lui Hristos, Fiul tău, Pentru ca să se mîntuiască 

Sufletele noastre! 

Cugetare 

Awa Athanasie a fost întrebat odată: „Cum să înţelegem că Fiul este egal cu 

Tatăl?" Iar el a răspuns: „Aşa cum un ochi este egal cu celălalt, dar vederea este 

una." Ce răspuns admirabil! La el putem adăuga: tot aşa cum sînt două urechi, dar 

un singur auz. Sau cele Trei Persoane Dumnezeieşti sînt una tot aşa cum trei 

luminări aidoma stau aprinse în sfeşnic, dar dau o singură lumină. 

Luare aminte 

Să luăm aminte la Preasfinta Născătoare de Dumnezeu: 

La cum a slujit ea Domnului timp de unsprezece ani la Templu, întru 

smerenie, ascultare şi dăruire; 

La cum a slujit ea Domnului în cămara ei din Nazaret, întru smerenie, 

ascultare şi dăruire; 

La cum întru smerenie, ascultare şi dăruire a primit Dumnezeiasca 

Bunavestire din gura Arhanghelului Gavriil. 

Predică Despre Cuvîntul lui Dumnezeu cel atotputernic 

Că la Dumnezeu nimic nu este cu neputinţă (Luca 1: 37). 



Şi a zis Dumnezeu: „ Să fie lumină!" Si a fost lumină (Facerea, 1: 3). Pînă ce nu a 
zis Dumnezeu, lumină nu a fost. Nici nu era cineva care să ştie ce este măcar 
lumina, pînă cînd nu a zis Dumnezeu să fie, şi a fost lumină. Tot aşa şi apa s-a 
făcut pe pămînt, care a dat la iveală uscatul, tot aşa şi tăriile, şi vegetaţia cu 
animalele de pe pămînt, iar la urmă, omul. 

Pînă ce nu a zis Dumnezeu, nimic din acestea nu a existat şi nimeni în afară de El 
nu a ştiut că asemenea lucruri pot măcar exista. Prin puterea Cuvîntului Său, 
Domnul Dumnezeu a creat toate cîte sînt făcute pe pămînt şi în ceruri. Tot ce a voit 
Dumnezeu să fie şi a zis să fie neapărat a fost, şi nu s-a putut să nu fie, căci 
cuvîntul lui Dumnezeu este irezistibil şi creator. Facerea lumii este o minune mare 
a cuvîntului lui Dumnezeu. 

Făcînd toate cîte sînt, Dumnezeu a rînduit tot prin cuvîntul Său şi ierarhiile în 
creaţie şi modalitatea existenţei şi comportamentul tuturor 

creaturilor faţă de zidire şi între ele. Această ordine şi modalitate pe care Dumnezeu 
le-a întemeiat este o minune mare a cuvîntului lui Dumnezeu. Căci există ordine şi o 
rînduială a existenţei printre lucrurile create, care este vizibilă şi comprehensibilă 
pentru noi oamenii; şi mai există o ordine şi o rînduială, care nu este nici vizibilă şi 
nici înţeleasă de către noi, oamenii. Potrivit acestei ordini şi rînduieli de noi nevăzute 
şi neînţelese, care este o taină a Sfintei Treimi, printre oameni au avut şi au loc 
fenomene pe care, atunci cînd le văd, ei le numesc minuni. O asemnea minune, o 
asemenea faptă minunată în toată zidirea este zămislirea fără de bărbat a Stăpînului 
nostru lisus Hristos Dumnezeu în pîntecele Fecioarei Măria. Această minune arată o 
suspendare a legilor firii celor văzute şi înţelese nouă, sau, cum spun sfintele texte 
liturgice, „o biruire a legilor firii. "Această minune însă este întru totul conformă 
ordinii şi rînduielii celor care rămîn pururi neînţelese de mintea omenească. Această 
naştere, cu adevărat, este poate cea mai mare minune care s-a arătat vreodată ochilor 
noştri muritori. Totuşi, şi întreaga lume zidită este un miracol, şi întreaga ordine şi 
rînduială a firii de noi văzute şi înţelese este un miracol, care miracole toate au luat 
fiinţă prin cuvîntul lui Dumnezeu. Tot astfel, prin cuvîntul Iui Dumnezeu, S-a zămislit 
şi Pruncul Dumnezeiesc în pîntecele Fecioarei. Ambele ordini ale firii, şi cea de noi 
înţeleasă, şi cea de noi în veci neînţeleasă, au fost înfiinţate prin puterea şi cuvîntul lui 
Dumnezeu. De aceea la întrebarea Cum va fi aceasta? (Luca 1: 34) minunatul Gavriil 
îi răspunde Fecioarei astfel: La Dumnezeu nimic nu este cu neputinţă (Luca 1: 37). 
O Stăpîne Doamne Dumnezeul nostru, Făcător, Nemuritor, şi de minuni Lucrător, 
luminează minţile noastre ca nicicînd să ne îndoim, ci pururea să credem, şi 
luminează limbile nostre ca nicicînd pre Tine să Te iscodim, ci pre Tine pururea să Te 
lăudăm, 
Căci Ţie se cuvine toată slava şi mulţumită în veci, Amin. 

26 martie 

• Prăznuirea Soborului Sfintului Arhanghel Gavriil 

Sfîntul Arhanghel Gavriil este vestitorul întrupării Fiului lui Dumnezeu. El este unul 

dintre cei şapte arhangheli care stau înaintea Tronului Celui Preaînalt. El s-a înfăţişat 

lui Zaharia şi i-a vestit naşterea fiului lui, a lui loan, care avea să fie Botezătorul 

Domnului. Despre sine Sfîntul Arhanghel Gavriil zice: Eu sînt Gavriil, cel ce stă 

înaintea lui Dumnezeu (Luca, 1: 19). Numele Gavriil însemnează „Dumnezeu-Om". 

Cugetînd la taina Buneivestiri, Sfinţii Părinţi arată cum cu dreptate a trimis Dumnezeu 

un arhanghel cu un asemenea nume să vestească Fecioarei taina începutului mîntuirii 

omeneşti: prin chiar numele 

lui, Arhanghelul Gavriil arată Fecioarei cine va fi şi cum va fi Cel Care Se va naşte 



din ea: El va fi Dumnezeu şi Om, Dumnezeu Atotputernic. Unii Sfinţi Părinţi cred 
că tot Arhanghelul Gavriil le-a vestit şi Părinţilor Fecioarei, loachim şi Ana, 
naşterea fiicei lor; că tot el 1-a călăuzit pe Moise în pustie să scrie Cartea Facerii. 
Sfinţii Părinţi mai cred că Gavriil este cel mai dintîi din cel mai mare cin îngeresc 
al celor fără de trup puteri, adică din cinul Serafimilor, deoarece aceştia stau cel 
mai aproape de Dumnezeu. El este, prin urmare, unul dintre cei şapte Serafimi 
care stau în cea mai mare apropiere faţă de Dumnezeu. Numele celor şapte 
serafimi sînt Mihail, Gavriil, Rafail, Uriil, Salatiil, legudiil, Varahiil. Acestor nume 
unii Sfinţi Părinţi îl mai adaugă şi pe acela al lui Ieremiil. Fiecare dintre ei are 
slujirea lui anume, iar între ei toţi sînt întocmai în cinste. Dar A de ce nu 1-a trimis 
Dumnezeu pe Mihail ca să-i Binevestească Fecioarei întruparea? De aceea, pentru 
că slujirea lui Mihail este alta în frumuseţea dumnezeieştii rînduieli: al lui este să 
nimicească pe duşmanii Credinţei în Dumnezeu, pe cînd al lui Gavriil este să 
vestească mîntuirea omenirii. 

• Sfîntul Sfinţit Mucenic Irineu din Srem 

Se crede că Sfîntul Irineu era de neam slav. El a fost bărbat căsătorit care a avut 
femeie şi copii înainte de a fi înălţat la episcopie. El a luat mucenicia pentru 
Hristos în timpul prigoanelor lui Maximian. Pe cînd era chinuit, rudele lui stăteau 
în jurul lui şi îl rugau să aibă milă de el şi de ele, şi să se lepede de Credinţă. Dar 

minunatul ierarh al lui Dumnezeu a iubit mai mult rănile lui 

/*, 

Hristos decît toate bogăţiile lumii. In aceeaşi vreme Seren, un anume grădinar din 
Srem, a suferit şi el chinuri de la Cezarul Probus, precum s-a întîmplat şi cu Afrius 
la Regia. Pentru că Irineu nu a voit să se lepede de credinţă, Cezarul Probus a 
poruncit să fie aruncat de pe un pod în rîul Sava, şi aşa şi-a săvîrşit alergarea acest 
păstor al turmei celei cuvîntătoare a lui Hristos. Pentru aceea Domnul 1-a 
strămutat pe el în locaşurile cele de sus, printre cetăţenii cerului. Sfîntul Sfinţit 
Mucenic Irineu a luat mucenicia cu cinste la anul 304 după Hristos. 

• Pomenirea Sfîntului Cuvios Malhu 

Sfîntul Cuvios Malhu s-a născut lîngă Antiohia, într-o familie de lucrători ai 
pămîntului. El încă din cea mai fragedă tinereţe şi-a închinat viaţa lui Hristos. Dar 
s-a întîmplat că într-o împrejurare a căzut pradă în mîinile arabilor, care l-au luat 
în sclavie, şi l-au însurat cu forţa, sub ameninţarea cu moartea, cu o femeie de rasă 
neagră. Prin marea şi fierbintea credinţă a lui 

Malhu, precum şi prin lucrarea lui Dumnezeu şi prin întreaga înţelepciune a acelei 
femei, ei doar s-au prefăcut faţă de acei păgîni stăpîni de sclavi că sînt soţ şi soţie, 
în taină ei vieţuind numai ca frate şi soră. După mulţi ani de robie la acei păgîni, 
Malhu şi femeia s-au sfătuit în taină să scape cu fuga din acea sclavie, şi şi-au dus 
la îndeplinire planul, căci după atîta vreme arabii aveau încredere în ei, şi puteau 
lipsi şi cîte o lună de la peştera lor, la lucrul păstoririi turmelor de oi şi capre. Cu 
toate acestea, după puţine zile, arabii au prins de veste şi au trimis un om plin de 
sălbăticie să alerge pe urmele lor şi să-i prindă. Ei s-au adăpostit atunci, de frică, 
într-o peşteră adîncă şi întunecoasă. Dar intrînd au văzut înăuntru o leoaică cu puii 
ei, şi s-au lipit înspăimîntaţi de perete. Dumnezeu însă a păzit pe cei care au păzit 
în pustie poruncile Lui. Căci leoaica lor nu le-a făcut nimic, dar a ucis pe arabul 
care intrase în gura peşterii, răcnind la ei să iasă, căci în întunericul peşterii el nu-i 
vedea, fiind orbit de lumina de afară. Pînă la apusul soarelui au rămas Malhu cu 
femeia în peşteră, de frica să nu se reîntoarcă leoaica cu puii. Dar venind asfinţitul, 
ei au ieşit din peşteră şi au văzut cele două cămile ale arabului, încărcate cu multe 



bunătăţi. Mulţumind lui Dumnezeu, cei mult osteniţi robi ai Lui au şezut şi au 

ospătat, apoi au mers la ducele Alexandriei, care i-a primit cu cinste, cumpărînd de 

la ei cămilele lor. Apoi Malhu a mers la mînăstirea lui, iar pe femeie, la dorinţa ei, 

a aşezat-o într-o mînăstire de femei. Malhu a trăit pînă la adinei bătrîneţi, în 

nevoinţe neîncetate, şi s-a strămutat cu cinste la locaşurile cereşti în veacul al 

patrulea, împreună vieţuitor făcîndu-se cu cetăţenii cerului. 

• Pomenirea Sfîntului Cuvios Vasile cel Nou 

La început Sfintul Vasile s-a nevoit într-o pădure, unde nu avea nici colibă nici 

foc. Cînd s-a aflat de el, a fost bănuit că este iscoadă, şi fiind adus în faţa judecăţii 

l-au întrebat: „Cine eşti?" Iar el a zis: „Unul din cei ce vieţuiesc pe pămînt." 

Pentru aceasta judecătorul, crezînd mai mult că este iscoadă, 1-a bătut şi 1-a 

chinuit mult. în cele din urmă însă i s-a dat drumul, şi Cuviosul a trăit timp de 

mulţi ani în libertate în Constantinopol. El vedea toate tainele oamenilor, avea 

darul prorociei şi lucra minuni mari. Lui îi slujea bătrîna Teodora. După moartea 

ei, aceasta a apărut în vedenie lui Grigorie, ucenicul Cuviosului Vasile, şi i-a 

descris cu amănunţime cele douăzeci de vămi ale văzduhului prin care are de 

trecut tot sufletul după moarte. Sfintul Cuvios Vasile cel Nou a adormit cu pace în 

ziua de 25 martie a anului 944 după Hristos. El s-a strămutat la locaşurile cele 

cereşti, în minunata familie de cetăţeni ai raiului. După moartea lui, un cetăţean al 

Constantinopolelui i-a văzut chipul încojurat de mare slavă. 

Cîntare de laudă la Sfinţii Arhangheli 

Cei şapte cuplete de aur, din cinul netrupeştilor îngeri, 

Şapte Arhangheli sînt, între cereştile oştiri cei dinţii: 

Mihail, purtătorul săbiei dreptăţii, este înîiul. 

Cu ea el nimiceşte pe duşmanii lui Dumnezeu. 

Gavriil vestitor este al întrupării lui Dumnezeu, 

Cel ce vesteşte lumii taina mîntuirii încă din veac. 

Rafail soare strălucitor este, slujitor al Sfintei Treimi; 

Al suferinţelor omeneşti el este doctor iscusit. 

Uriil lumina strălucitoare a lui Dumnezeu este, 

Luminătorul gîndurilor sufletelor omeneşti. 

Salatiil mijlocitor este, ducînd rugăciunile oamenilor 

La Tronul lui Dumnezeu. 

legudiil lăudător neîncetat al Celui Atotputernic este, 

Pe oamenii credincioşi îndemnînd şi sprijinind 

La rugăciune neîncetată. 

Varahiil împărţitor al binecuvîntărilor celor cereşti este 

El oamenilor cele de trebuinţă fiecăruia aduce, 

La porunca lui Dumnezeu. 

Cugetare 

Cînd vei vedea vreo minune, să nu te sperii sau să te nedumereşti la vederea ei, ci 

să te bucuri. Căci degetul lui Dumnezeu se află în ea, fie ca să răsplătească, fie ca 

să pedepsească, fie ca să-i întărească sau să-i mîngîie pe credincioşii Lui; sau fie 

ca să-i aducă pe păcătoşi la calea mîntuirii. 

Oamenii uneori compară această lume cu o locomotivă, zicînd: „locomotiva 

lumii..." Dar cînd noi vedem vreo locomotivă sau vreun alt vehicol, noi ştim că 

înăuntru se află neapărat şi inginerul, cel care o pune în mişcare şi o conduce. 

Nimic surprinzător să gîndim astfel, nu este aşa? Noi ştim că dacă cel care se află 

la cîrma scoate capul pe fereastră şi face unui cunoscut cu mîna, sau dacă flutură o 



batistă, sau aruncă o scrisoare, sau face orice alt mic gest vizibil din afară, 

locomotiva nu este în pericol să se oprească, ci îşi urmează cursul ei, fără nici o 

stricăciune sau deviere. De ce spun atunci unii necredincioşi că Dumnezeu 

impietează, cu minunile Lui, asupra mersului maşinilor pămînteşti? Răspunsul 

este: pentru că ochiul minţii lor este orb. Credincioşii, dimpotrivă, se bucură de 

minunile lui Dumnezeu. Copilul se sperie cînd vede o locomotivă pentru întîia 

oară, dar se bucură imediat ce vede 

un chip uman ca şi al lui apărînd la o fereastră a ei. O, cît ne este de drag să vedem 

că din imensitatea mută a universului care ne înconjoară, şi care pare să-şi urmeze 

cursul indiferent la vieţile noastre, un chip asemenea nouă ne apare în faţa ochilor, 

şi că acela este chipul cuiva care ne cunoaşte şi ne iubeşte! Atunci cînd vedem 

vreo minune, să ştim că Cel Care ne seamănă ne salută şi ne spune: Nu vă temeţi, 

Eu sînt în spatele acestor minuni! Sfmrul Vasile cel Nou a lucrat multe şi mari 

minuni. Cu rugăciunea el a vindecat bolnavi incurabili şi a văzut mai înainte soarta 

oamenilor, ca şi cînd ar fi citit-o dintr-o carte. Prin aleşii Lui Dumnezeu 

întotdeauna ne arată dragostea Lui şi puterea Lui tocmai ca să ne întărească şi mai 

mult pe cei credincioşi întru credinţa în El, şi ca să-i ruşineze pe cei care sînt 

necredincioşi, dîndu-le şanse îmbelşugate ca să se întoarcă la credinţă. 

Luare aminte 

Să luăm aminte la Stăpînul Hristos răstignit pe Cruce: 

La cum ultima Lui răsuflare o dă spre mîntuirea timarului celui de-a 

dreapta; 

La cum îşi încredinţează sufletul în mîinile Tatălui: Părinte, în mîinile 

Tale încredinţez duhul Meu (Luca, 23: 46). 

Predică Despre cea de neînlăturat a Doua Venire a Domnului 

Iată vin curînd (Apocalipsa 22: 7). 

Necredincioşii şi ucigaşii duhului vor spune: „De două mii de ani tot făgăduieşte 

că vine şi uite că nu a venit nici pînă acum!" Aşa bîrfesc cei care îl batjocoresc pe 

El de atunci şi pînă în ziua de azi, şi aşa vor continua să bîrfească şi cînd se vor 

afla în chinurile iadului! Căci El cu adevărat va veni, va veni în slavă şi cu putere 

multă, aşa cum a făgăduit. Noi ştim că El a şi venit de nenumărate ori şi S-a arătat 

aievea celor credincioşi şi smeriţi ai Lui. Au nu a venit la loan Evanghelistul, faţă 

de care a şi grăit cuvintele Jată, vin curînd"? Sfînrul loan a văzut slava Lui şi 

puterea Lui şi a simţit mîna Lui asupra sa cînd a fost înspăimîntat şi a căzut ca un 

mort la picioarele Lui, căci zice: Şi El apus mîna dreaptă peste mine (Apocalipsa 

1 : 17). Au nu a venit la Saul care la început îi prigonea pe creştini răsuflînd ură 

asupra lor? Cu adevărat a venit, pe cînd Saul mergea pe drumul Damascului, şi 

Saul L-a văzut şi L-a auzit întrebîndu-1 : Saule, Saule, pentru ce Mă prigoneşti 

(Faptele Apostolilor, 9: 4)? Au nu S-a înfăţişat Domnul însuşi la nenumăraţii 

mucenici şi muceniţe care au 

luat schingiuiri şi moarte pentru Numele Lui, întărindu-i, tămăduindu-i, şi avînd milă 

faţă de ei? Au nu S-a înfăţişat El înaintea Sfinţilor Antonie cel Mare, Teodor Stratilat, 

Haralambie, Marina, Silvestru şi atîţia nenumăraţi alţii? Dar ce spunem noi? Au nu S- 

a întors El de pe însuşi Tărîmul Morţii în a treia zi înfăţişîndu-Se înaintea apostolilor? 

Au nu a venit El de nenumărate ori în scăparea Bisericii, scoţînd-o ca din moarte din 

toate prigonirile şi ereziile, pe cînd duşmanii ei de moartea jucau de bucurie văzînd-o 

agonizînd, şi crezînd că au dat-o morţii pentru totdeauna? Au nu a venit El în toată 

puterea Lui în Biserică pe vremea lui Nero, precum şi a Marelui Constantin? Pe 



vremea Apostatului Iulian precum şi a lui lustinian? Pe vremea prigoanei arabe 

precum şi a prigoanelor turcilor şi mongolilor împotriva creştinilor? 

O, credincioşilor mei fraţi, să nu ne lăsăm înşelaţi! El a venit cu adevărat de 

nenumărate ori la noi, şi mai vine şi astăzi. El vine în fiecare suflet care II primeşte cu 

dragoste, indiferent de cît de neîngrijit sau de murdar este locaşul acelui suflet. Dar va 

şi veni, şi noi toţi îl aşteptăm să vină, pentru ultima oară îmbrăcat în toată putere şi 

slava Lui. Noi ştim că venirea Lui este sigură. O Stăpîne Mult Milostive, 

învredniceşte-ne pre noi să recunoaştem Sfîntă Faţa Ta încă de pe acum, mai înainte 

de a Doua Ta înfricoşată Venire, şi ajută-ne nouă să ne ruşinăm de feţele noastre cele 

întunecate de păcat, 

Căci numai Ţie se cuvine toată slava şi mulţumită în veci, Amin. 

27 martie 

• Pomenirea Sfintei Muceniţe Matrona 

Sfîntă Matrona a fost o copilă săracă şi orfană, roabă în casa unei evreice cu rău 
suflet, din Tesalonic. Aceasta neîncetat îşi bătea joc de credinţa Matronei, şi neîncetat 
căuta toate mijloacele pentru a o face să se lepede de Hristos şi să meargă împreună 
cu ea la sinagogă. Dar blînda şi tăcuta Matrona la toată această prigoană nu zicea 
nimic, ci o slujea mai departe pe stăpîna ei fără greşeală, în taină însă ea se ruga lui 
Hristos Dumnezeu. Odată evreica a descoperit că Matrona merge la Biserica lui 
Hristos în taină şi fără ştirea ei. Ea a început să o întrebe cu sălbăticie pe Matrona cum 
a îndrăznit să meargă la Biserică iar nu la sinagogă? La aceasta Matrona a răspuns, 
Pentru că Dumnezeu trăieşte în Biserica Creştină, iar de sinagoga evreilor, El S-a 
depărtat. Scoasă din minţi de furie la acest răspuns curajos, evreica a încuiat-o 
pe Matrona într-un loc întunecos, a legat-o de mîini şi a lăsat-o fără mîncare. 
Şezînd în genunchi la rugăciune şi slăvind pe Dumnezeu, legăturile au căzut de la 
mîinile ei prin puterea lui Dumnezeu. După aceasta Matrona a mai fost încuiată şi 
înfometată încă de două ori. A doua oară, de foame, ea a şi murit. Această rea 
evreică a luat trupul roabei ce o omorîse cu foamea şi 1-a aruncat în prăpastie, de 
la un loc înalt al casei ei. Creştinii au luat trupul fetei muceniţe şi l-au îngropat cu 
cinste. Episcopul cetăţii, Alexandru, aflînd că la mormîntul muceniţei Matrona se 
fac mari minuni, a ridicat o sfintă biserică deasupra lui. Evreica cea rea şi-a primit 
răsplata cuvenită de la Dumnezeu, căci ea a alunecat, a căzut şi s-a zdrobit de 
moarte din chiar locul casei ei din care a aruncat în prăpastie trupul Matronei. 

• Pomenirea Sfîntului Cuvios han cel Văzător cu Duhul 

Sfintul Cuvios loan pînă la vîrsta de douăzeci şi cinci de ani a fost tăietor de 
lemne. După aceea, mînat de setea neostoită de rugăciune, el s-a retras în putie 
unde a trăit pînă la sfîrşitul vieţii, care i-a venit la vîrsta de nouăzeci de ani. Acest 
cuvios a trăit ca un înger în trup. El cunoştea inimile oamenilor care veneau la el 
pentru sfat, ştiindu-le mai dinainte numele, dorinţele şi gîndurile. El i-a prorocit 
împăratului Teodosie în ce fel vor sfirşi războaiele lui. El a prorocit generalilor, 
monahilor, şi tuturor celor cărora le era de trebuinţă să ştie cele ascunse din 
întunericul viitorului lor. Un mare prinţ 1-a rugat odată să primească să stea de 
vorbă cu soţia lui, care dorea cu ardoare să- 1 vadă. Dar sfintul nu dorea întîlnirile 
cele din dorinţă deşartă ale oamenilor. Şi atunci, ca mîngîiere, s-a înfăţişat în vis 
femeii, arătîndu-i chipul în care este. Femeia atunci a descris înfăţişarea sfîntului 
bărbatului ei, care i-a confirmat că într-adevăr aşa este chipul sfîntului. Pe toţi cei 
care îl cercetau fără vicleşug la inimă el îi învăţa că începutul vieţii celei fericite 
este dobîndirea smereniei, dîndu-le din belşug pilde a cît de pierzătoare de suflet 
este trufia şi slava deşartă, cea care pe mulţi i-a prăbuşit de la mari înălţimi 



duhovniceşti, în mari păcate şi chiar în moarte. Acest sfînt a îndurat mari războaie 

din partea diavolilor. Satan i s-a înfăţişat ca înger de lumină, înconjurat de miriade 

de diavoli la fel de strălucitori, care îl sileau să se închine lui Satan, înfâţişîndu-i-1 

ca pe Hristos. Dar loan a răspuns cu înţelepciune: „Eu Domnului meu Hristos mă 

închin în fiecare zi. Dacă acesta ar fi El, nu mi-ar cere să cad şi să mă închin lui, 

cînd eu deja mă închin Lui." în urma acestor cuvinte puterile satanice s-au risipit 

ca un fum puturos. Sfintul Cuvios loan a adormit cu pace, îngenuncheat la 

rugăciune, în anul al nouăzecilea al vieţii sale. 

• Pomenirea Sfîntului Cuvios Pafnutie 

Sfintul Pafnutie a fost ucenic al Sfîntului Atanasie cel Mare. Prin sfinţenia vieţii 

lui Sfintul Pafnutie a întors pre mulţi păcătoşi la calea pocăinţei şi a mîntuirii. Aşa 

a fost Sfînta Taisia, care se pomeneşte la 8 octombrie, şi care mai înainte a fost 

desfrînată. Sfintul Cuvios Pafnutie a fost înger pămîntesc şi om ceresc. El a 

adormit cu pace la sfirşitul veacului al patrulea. 

Cîntare de laudă la Sfintul Cuvios loan cel văzător cu duhul 

Al smereniei dascăl, Sfintul loan 

Cel cu duhul văzător, 

Cu lacrimi de bucurie despre smerenie învaţă: 

Copiilor ai mei iubiţi, şi drept-credincioşi, 

Cu cit mai mult smerenia dobîndiţi 

Cu atît mai plăcuţi lui Dumnzeu îi sînteţi. 

Fără smerenie nevoinţa 

Nimic nu este. 

Căci nevoitorul trufaş 

Diavolului dă sufletul său. 

Să ne golim sufletul de mîndrie 

Şi atunci Dumnezeu va locui în el. 

Decît Domnul cine poate fi mai smerit? 

Iată El în inima nimănui nu Se impune cu sila. 

El tainic şi smerit, nevăzut, fără zgomot, 

însuşi conduce lumea. 

De aceea cei slabi la minte cred 

Că El nici nu există. 

La fel ar crede ei şi despre vînt, 

De n-ar sufla cu putere, de n-ar mătura totul în cale. 

Cel smerit pre sine pururi se ceartă, 

Şi se prihăneşte. 

Unuia ca acesta să dobîndească virtuţi 

Nu-i este greu. 

Smerenia mai mare este decît sărăcia cu duhul. 

Aceasta este a Mîntuitorului învăţătură: 

In voi nu vă încredeţi, 

Ci toată nădejdea 

Să o aveţi la Dumnezeu. 

Aceasta este sfînta smerenie. 

Oricine o calcă 

întuneric îşi grămădeşte sufletului lui. 

Şi pierire. 

Sfinţii cu toţii într-un gînd mărturisesc: 



Fără smerenie mare, nici un suflet nu este mîntuit! 

Voios este pururi smeritul, căci Domnul întru el domneşte. 

O copii ai mei iubiţi, 

Fiţi smeriţi şi mîntuiţi veţi fi! 

Cugetare 

Curăţie nu se află în cel care gîndeşte răul, zice Sfmtul Simeon Noul Teolog, şi 

adaugă: „Cum s-ar afla o inimă curată în acela care pururi o murdăreşte cu gînduri 

necurate, precum praful murdăreşte oglinda?" Vedem noi oare aşadar marea 

înălţime a creştinismului care stă atît de sus faţă de toate credinţele şi sofisticăriile 

filozofiilor lumeşti? Căci iată, creştinismul ne învaţă că fie numai dacă am gîndit 

răul, chiar dacă nu l-am şi făcut, vinovaţi sîntem faţă de poruncile Domnului 

Dumnezeului nostru lisus Hristos şi faţă de sufletul nostru. Căci pe Domnul îl 

întristăm şi pe sufletul nostru îl pierdem. A fi Creştin în adevăratul înţeles al 

cuvântului înseamnă să investeşti enorm în lupta permanentă de curăţire a sinelui 

de gîndurile cele necurate ale inimii şi minţii. Dar oare ce fel de efort, ce fel de 

luptă este aceasta? Există studii scrise şi amănunţite despre această mare luptă, 

adevărat război, care în zilele noastre le rămîn total necunoscute din nefericire, 

chiar creştinilor. Ele conţin însăşi experienţa vieţii mulţimilor de sfinţi şi sfinte 

care s-au nevoit şi au biruit în acest răzoi nevăzut al vieţii. Căci acesta a fost 

scopul mulţimii de sfinţi nevoitori, sihastri şi zăvoriţi, bărbaţi şi femei, de-a lungul 

veacurilor: curăţirea sinelui de patimi, care-şi au începutul în gîndurile necurate 

ale inimii şi minţii. 

Luare aminte 

Să luăm aminte la Stăpînul Hristos Cel omorît prin răstignire: 

La cum Cel Care a înviat oameni din morţi zace mort, spînzurat pe 

lemnul Crucii; 

La cum El a murit pentru noi, astfel încît să cîştige pentru noi viaţa, şi 

din belşug să o cîştige, şi astfel încît să ne arate nouă adevărul despre 

nemurire, şi îmbelşugat să ni-1 arate. 

Predică Despre Creştini, care sînt preoţi şi împăraţi 

Şi i-ai făcut Dumnezeului nostru împărăţie şi preoţi, şi vor împăraţi pe (Apocalipsa 5: 

10). 

Stăpînul Hristos lisus voieşte ca pe toţi oamenii să-i facă asemenea Sieşi. Ca Fiu al 

lui Dumnezeu, El voieşte ca toţi oamenii să devină prin înfierea harului fii ai lui 

Dumnezeu. Ca împărat, El voieşte ca ei să fie împreună-împăraţi cu El. Ca Mare 

Arhiereu, El doreşte ca ei să fie împreună-ierei [preoţi] cu El. Ca Atotputernic, El 

doreşte să-Şi împărtăşească cu ei puterea. Ca Veşnic, El doreşte să împărtăşească 

cu ei veşnicia nemuririi. Ca Sffnt, El doreşte să împărtăşească împreună cu ei 

sfinţenia. Ca înviat din morţi, el doreşte ca toţi să fie copii ai învierii. Acestea le-a 

dorit şi le doreşte Domnul, şi pentru acestea S-a coborît El pe pămînt: ca să 

despartă pe omul cel de El zidit după Chipul Lui de animalele necuvîntătoare, şi 

să-1 înalţe deasupra vieţii animale, la demnitatea de împărat peste zidirea Lui 

văzută, demnitate pe care Adam a avut-o mai întîi în Rai, înainte de Cădere. Pentru 

acest plan al Lui, pentru dragostea Lui pentru neamul omenesc cel nenorocit, 

bătrînii evreilor L-au dat morţii prin răstignirea pe cruce. Dar El chiar şi de la 

numiţi creştini culege pînă astăzi spinii nerecunoştinţei şi strîmbei lor înţelegeri. 

Căci nerecunoscători faţă de El ne arătăm şi lipsiţi de înţelegere ori de cîte ori 

călcăm în picioare, cu ştiinţă şi fără ştiinţă, poruncile Lui. Cu fiecare păcat al lui, 



păcătosul îi împleteşte Mîntuitorului noi şi noi cununi de spini pe care le îndeasă 
pe Sfîntul Lui Cap. Dar oare cînd ne-a făcut El nouă vreun rău, ca să-I îndesăm noi 
mereu pe Cap cununile spinilor păcatelor noastre?! Oare cînd a gîndit El vreodată 
rău despre noi, de-I răsplătim cu răul păcatelor noastre? Iată El S-a pogorît pînă în 
groapa fetidă în care ne-am obişnuit să trăim împreună cu şerpii şi cu scorpionii, şi 
pe care uneori în nebunia noastră o numim cu mulţumire confort, nevăzînd că e 
putredă şi de puţină vreme; şi ne-a smuls din ea, ducîndu-ne la înălţimea luminii şi 
a nemuririi împărăţiei Sale. El voieşte să ne facă pe noi preoţi şi împăraţi în veac, 
iar noi lovim Mîna Lui şi ne întoarcem în groapa noastră puturoasă, plină de şerpi 
şi de scorpii. 

O, fraţilor, destul, destul şi preadestul cu această umilire a Lui şi omorîre 
desăvîrşită a noastră! Să nu mai lovim, ci să apucăm cu nădejde şi cu dragoste 
Mîna Lui mîntuitoare şi să-L urmăm pre El oriunde va merge, căci El binele nostru 
cel mai mare îl voieşte. El binele nostru cel mai mare îl lucrează. Pentru binele 
nostru cel mai mare El, Nemuritorul, morţii S-a dat. El este Singurul nostru Prieten 
niciodată schimbător. 
Lui I se cuvine slava şi mulţumită în veci, Amin. 

28 martie 

• Pomenirea Sfîniului Cuvios Mucenic Eustratie din Lavra Peşterilor kievene 
înainte de a se face monah, Sfîntul Eustratie fusese un om foarte bogat care, atins 
de dragostea lui Hristos, şi-a împărţit toate averile după cuvîntul Lui şi a intrat în 
Lavra Pecerska, luînd chipul monahicesc. Dar în timpul sălbaticelor atacuri ale 
polovţilor asupra cetăţii Kievului din anul 1097 după Hristos, mînăstirea a fost 
jefuită şi mulţi creştini şi monahi au fost omorîţi. Sfîntul Eustratie împreună cu alţi 
cîţiva credincioşi au fost vînduţi ca robi unui evreu din Cherson. Acesta îşi bătea 
joc de credinţa creştină a robilor lui şi încerca prin toate mijloacele să-i facă să se 
lepede de ea şi să treacă la religia mozaică. Văzînd că nu au nici o scăpare decît 
moartea, ei toţi s-au sfătuit să nu mai mănînce nimic şi mai degrabă să moară aşa 
decît să se lepede de Hristos. Sfîntul Eustratie i-a încurajat, i-a întărit şi i-a 
binecuvîntat pe credincioşii cei împreună cu dînsul pe această cale pe care cu toţii, 
inclusiv el, hotărîseră să meargă. Astfel, ei cu toţii au murit de foame, unii după 
trei zile, alţii după patru, iar alţii după şapte. Fiind obişnuit cu postirile, Sfîntul 
Eustratie singur a supravieţuit, fiind încă viu după paisprezece zile de postire 
totală. Sîngerosul evreu, văzînd că pierduse şi banii pe care îi cheltuise cumpărînd 
robii, s-a răzbunat pe Sfîntul Eustratie, pe care 1-a răstignit pe o cruce. Sfîntul 
Eustratie s-a rugat lui Dumnezeu de pe acea Cruce, prorocind şi evreului 
năpraznică şi apropiată moarte. Evreul, înnebunit de ură, a străpuns cu o suliţă 
trupul simţului celui pironit pe cruce, şi aşa Sfîntul Eustratie şi-a dat sufletul în 
mîinile lui Dumnezeu. Aruncîndu-i-se trupul în mare, el nu s-a dus la fund, ci a 
plutit la suprafaţa apei. Minuni mari au început să se facă apoi la sfintele lui 
moaşte. La puţin timp după martirizarea acestor creştini din Cherson, între care şi 
Sfîntul Eustratie, împăratul de la Constantinopol a poruncit ca toţi evreii din 
Cherson care s-au aflat schingiuitori şi ucigaşi ai creştinilor să fie daţi morţii fără 
milă. Aşa şi evreul ucigaş al Sfîntului Eustratie a fost executat prin spânzurătoare, 
luînd răsplata lui Iuda. 

• Sfîntul Cuvios Ilarie, Noul Mucenic 

Cuviosul Ilarie a fost stareţul mînăstirii Pelekit din Helespont. Plin fiind de Duhul 
Sfint, el a strălucit ca un soare printre oameni, vindecîndu-i pe ei de boli şi 



curăţindu-i de duhurile cele necurate. Acest bărbat dumnezeiesc a luat mai apoi 
mucenicia în timpul lui Leon Armeanul care pornise din nou prigonirile contra 
apărătorilor sfintelor icoane, împreună cu alţi patruzeci de monahi Cuviosul Ilarie 
a fost alungat în surghiun la Efes, şi acolo a pierit în temniţă, strămutîndu-se la 
locaşurile cereşti din împărăţia lui Hristos la anul 754 de la întrupare. 

• Sfîntul Cuvios Isihie din Ierusalim 

Acest Sfint Isihie a fost ucenic al Sfîntului Grigorie Teologul, contemporan al 
Sfîntului Eftimie cel Mare, şi un mare teolog el însuşi. Minunata cartea de dînsul 
alcătuită, Despre trezvia în rugăciune, ar trebui să fie bine cunoscută oricărui 
creştin. Sfîntul Isihie a adormit cu pace la anul 434 după Hristos. 

• Pomenirea Sfîntului Mucenic Boyan, Domnul Bulgarilor 

Boyan a fost fiul lui Krutogan şi nepotul de frate al lui Grubaş. Boyan L-a 
mărturisit pe Hristos în timp ce fratele lui Milomir a rămas pe mai departe păgîn. 
La porunca lui Milomir Boyan a fost omorît prin decapitare pentru Sfînta Credinţă 
Ortodoxă la anul 827 după Hristos. 

• Pomenirea minunatei întîmplări a ostaşului Taxiotis 

Taxiotis a fost un soldat din Cartagina. Toată viaţa lui şi-a petrecut-o în mari şi 

cumplite păcate, dar în cele din urmă Dumnezeu i-a rînduit mîntuirea, căci el a 

părăsit viaţa ostăşească şi a început să ducă o viaţă plăcută Lui. Totuşi mai la 

urmă, aflîndu-se împreună cu soţia lui la proprietatea lor de la marginea oraşului, 

Taxiotis a căzut în preadesfrînare cu soţia unui ţăran de la moşie. Imediat după 

aceea el a fost muşcat de un şarpe şi a murit. Dar după şase ceasuri s-a ridicat viu. 

De abia în a patra zi de la învierea lui el a putut să 

vorbească, şi să povestească totul despre vămile văzduhului: cum la vama preacurviei 

el a fost aruncat într-un hău demonic, şi cum un înger l-a scăpat de acolo, depunînd 

mărturie bună pentru el. Atunci el a fost trimis înapoi în trup, spre a se mai pocăi un 

scurt timp pentru acest ultim păcat al lui. Taxiotis s-a pocăit timp de patruzeci de zile, 

mergînd din biserică în biserică, îngenunchind, rugîndu-se, făcînd metanii, plîngînd şi 

strigînd cu glas mare către oameni păcatul lui şi chinurile care îi aşteaptă în viaţa 

cealaltă pe păcătoşii care nu s-au pocăit pe pămînt. El îi ruga cu lacrimi pe oameni să 

se lase de păcatele lor cît mai au încă timp, şi să plîngă ca să le şteargă Dumnezeu pe 

cele de ei făcute în trecut, în ziua a patruzecea, cu bucurie, Taxiotis s-a mutat în 

împărăţia cea cerească a Dumnului Celui îndelungmilostiv. 

Cîntare de laudă Iui Taxiotis ostaşul 

în toată Cartagina se auzea 

Plînsul de pocăinţă al lui Taxiotis. 

„ O chinurile cele cumplite pe care le-a văzut sufletul meu, 

Fraţilor! 

O, rău mirositorul hău în care m-am pogorît 

Eu, păcătosul! 

O cumplitele fiare ale adîncului, 

Noroiul şi urletele chinuiţilor! 

O, plînsul cel fără lacrimi, vaietele şi ţipetele! 

Căci nu şase ceasuri, ci un veac întreg 

Mi-a părut mie că locuiesc în duhoarea şi spaima 

închisorii morţii! 

Dar un înger luminos m-a scăpat de acolo. 

El m-a ridicat şi m-a dus în apropiere de Cartagina, 

Ca întors în trup, 



Să-mi pot plînge ultimul meu păcat. 

Văzîndu-mi trupul, hoit rău mirositor, 

Puterea m-a părăsit, la fel şi bucuria: 

O, cum voi intra în această stricăciune! 

Cum mă voi îmbrăca din nou 

în această coajă putredă - trupul meu cel mort? 

Dar oare cum am putut 

Atîta vreme, să locuiesc în el, 

Sufletul pierzîndu-mi pentru plăcerile 

Acestui gunoi? 

O îngere luminos, izbăveşte-mă de astă durere, 

Nu mă sili să mă-ntorc 

în această carcasă fetidă! 

Plînsul meu pe înger l-a mîniat: 

Cel ce în trup păcătuieşte 

în trup să se şipocăiască! 

Astfel grăi cu asprime îngerul, 

Apoi mă întrebă, poruncitor: 

Intra-vei în trupul tău din nou, 

Sau mai bine-n Iad vrei a te-ntoarce? Alege! 

Auzind iar de groaznicul iad, 

In trupul meu cel puturos din nou 

Cu silă, dar grabnic, am hotărît să mă-ntorc. 

Căci zile patruzeci mi se dăduseră 

Spre a mă pocăi, 

Şi pildă să le fiu tuturor 

Celor ce vor voi s-asculte. 

Pocăiţi-vă, fraţilor, pocăiţi-vă! 

Nu vă mai împleticiţi mereu către iad! 

Pocăiţi-vă grabnic, pocăiţi-vă! 

Căci acolo nimeni nu va mai putea! 

Eu, Taxiotis, cele ce am văzut vă vestesc, 

Cumplită-i duhoarea morţii 

In care s-apogorît sufletul meu!" 

Cugetare 

Grăind despre Ghorghie, frumosul tînăr de douăzeci de ani care, în pofida 

frumuseţii şi tinereţii lui şi a traiului desfătat în slava cea deşartă a lumii - a lăsat 

toate şi a început să alerge pe calea mîntuirii, Sfîntul Simeon Noul Teolog zicea: 

„Vezi cum nici tinereţea şi frumuseaţea nu împiedică mîntuirea, precum nici 

bătrîneţea nu o ajută atunci cînd lipseşte raţiunea şi frica de Dumnezeu?" Căci ce 1- 

a împiedicat pe tînărul Apostol loan, Ucenicul cel iubit, să-L urmeze pe Hristos? Şi 

ce le-a folosit bătrîneţea lor căpeteniilor lui Israil celor cu minţi oarbe, care din 

pricina orbirii lor pline de ură L-au osîndit pe Făcătorul lumii şi omului la moarte, 

pe însuşi Dumnezeu? Tinereţea niciodată nu va putea împiedica nici în zilele 

noastre pe tineri să-L iubească pe Hristos, Cel Care l-a făcut pe om din iubire. Iar 

vîrsta nu le este de folos sufletelor celor otrăvite de ura faţă de Dumnezeu. Căci 

tinereţea sau bătrîneţea trupului nu este decît ca o haină pentru suflet, care poate fi 

nouă sau veche. Oricare din aceste haine poate îmbrăca un suflet care este fie 

sănătos, fie bolnav. Iar scopul nostru este ca sufletul să fie sănătos şi curat. 



Luare aminte 

Să luăm aminte la Stăpînul Hristos Care moare: 

Să luăm aminte la cum toată zidirea s-a cutremurat cînd El Şi-a dat 

duhul Său, parcă strigînd cu glas mare nedreptatea ucigaşă a neamului 

omenesc; 

Să luăm aminte la cutremurul mare de pămînt, la întunecarea soarelui, 

la spargerea stîncilor, la ruperea catapetesmei templului, şi la 

deschiderea mormintelor din care au ieşit vii cei cunoscuţi că muriseră 

demult. 

Predică Despre îngrozirea zidirii la moartea lui Hristos 

Şi iată, catapeteasma templului s-a sfîşiat în două de sus pînăjos, şi pămîntul s-a 

cutremurat şi pietrele s-au despicat; Mormintele s-au deschis şi multe trupuri ale 

sfinţilor adormiţi s-au sculat (Matei 27: 51-52). 

O grozavă mustrare a viilor! Căci pînă şi zidirea cea nesimţitoare L-a cunoscut şi 

recunoscut pe El ca Dumnezeu, în timp ce oamenii nu au voit să-L cunoască! 

Toate cele fără grai au strigat cu glas tare, fiecare în modul ei, şi pe limba sa! Căci 

pămîntul se cutremură - iată graiul lui! Soarele îşi acoperă lumina - iată graiul şi al 

lui. Toată zidirea strigă de mînie în graiul fiecărui element al ei. Toată zidirea se 

supune Lui, precum oarecînd lui Adam în Rai, căci toată zidirea îl recunoaşte pe El 

drept Stăpîn, aşa cum l-a recunoscut odinioară pe Adam în Rai. Cum anume L-a 

cunoscut zidirea, şi cum anume s-a făcut că I s-a supus, nu ştim, căci aceasta este o 

taină de nepătruns pentru noi. Credem că este vreun instinct interior al zidirii 

necugetătoare, care se află în ea de la Cuvîntul lui Dumnezeu Care a creat-o. Căci 

iată, acest instinct al zidirii iraţionale este de mii de ori mai raţional decît raţiunea 

omului cînd aceasta este întunecată de păcat! Căci dintre toate lucrurile care există 

nimic nu este mai orb decît mintea omului care este întunecată de păcat. Căci nu 

numai că omul nu vede lucrurile care au fost create anume ca el să le vadă, dar în 

mod pervers, el vede tocmai ceea ce este contrar firii, contrar lui Dumnezeu, 

contrar adevărului. Acestea se pot numi trepte ale orbirii de dincolo de orbire; 

acestea sînt numerele de sub nivelul lui zero. Acesta este omul care se află mai jos 

decît zidirea, mai jos decît regnurile animal, vegetal sau mineral. Căci atunci cînd 

mai marii preoţilor din Israil nu L-au recunoscut pe El ca Dumnezeu, furtunile şi 

vînturile L-au recunoscut; plantele şi animalele L-au recunoscut; 

mările, rîurile, pămîntul, pietrele, stelele, soarele, şi chiar diavolii din iad L-au 

recunoscut pe El! O cu cîtă ruşine se acoperă omenirea! 

Pămîntul s-a cutremurat, stîncile s-au despicat, soarele şi-a oprit razele lui, toate 

arătîndu-şi prin aceasta şi tristeţea, şi mînia. Toată zidirea a plîns de durerea Fiului 

lui Dumnezeu, de ale Cărui dureri bătrînii, căpeteniile lui Israil, se bucurau. Mînie, 

durere şi spaimă! întreaga zidire s-a înspăimîntat să vadă moartea Celui Care i-a 

zis: Ridică-te din nimic, trăieşte, şi te bucură! Parcă ar fi voit să zică această 

zidire, cu plînsul ei: „Cu cine vom mai rămîne noi acum, cine ne va mai susţine, 

dacă Ziditorul nostru Şi-a dat Sfintul Lui suflet?" 

O, fraţilor, să ne ruşinăm de mustrarea zidirii, de durerea ei şi de spaima ei cînd a 

văzut moartea Mîntui torului! Cu pocăinţă să strigăm înaintea Domnului, a 

Biruitorului: lartă-ne Doamne, Dumnezeul nostru Multmilostive, căci în adevăr 

pururi păcătuim înaintea Ta şi Te mîniem pe Tine, niciodată cunoscînd ceea ce 

facem! 

Căci numai Ţie se cuvine toată slava şi mulţumită în veci, Amin. 



29 martie 

• Pomenirea Sfîntului Marcu Mărturisitorul, Episcopul Aretusei din Siria 
Despre suferinţele Sfîntului Marcu pentru credinţă ne scriu Sfîntul Grigorie 
Teologul şi Fericitul Teodorit. După cum ne spun aceşti minunaţi sfinţi, în timpul 
împăratului Constantin cel Mare acest Marcu a dărîmat la pămînt un templu 
idolesc şi a adus pe mulţi la Sfînta Credinţă a lui Hristos. Cînd pe tronul imperial 
de la Constantinopol a urcat răul Iulian, nepotul Marelui Constantin, care după 
puţină vreme de la învestitura lui s-a şi lepădat de Sfînta Credinţă şi s-a numit 
Apostat, s-a întîmplat ca şi unii din Aretusele Siriei să se lepde de Hristos şi să se 
întoarcă la păgînism. Acela a fost momentul cînd s-au ridicat împotriva 
cetăţeanului Marcu, care distrusese acel templu, pretinzîndu-i ca fie să reclădească 
templul, fie să plătească cetăţii o sumă mare de bani. Cum bătrînul Marcu a 
respins ambele pretenţii, el a fost biciuit, batjocorit, defăimat, şi tîrît pe străzile 
cetăţii. După aceea i-au tăiat urechile cu un fir de aţă tare. Apoi l-au despuiat de 
haine, l-au uns cu miere, şi l-au lăstat legat de un copac în arşiţa verii astfel încît 
să fie omorît de veninul tuturor insectelor înţepătoare şi otră vicioase. Mucenicul 
lui Hristos a îndurat toate fără jeluire. Marcu era foarte înaintat în vîrstă, dar chipul 
lui strălucea asemenea celui al unui înger. Idolatrii păgîni în cele din urmă şi-au 
redus din ce 

în ce mai mult pretenţiile lor băneşti faţă de Marcu, la o sumă atît de mică, încît şi 
cel mai sărac ar fi putut-o da, dar Marcu a refuzat să acorde chiar cel mai 
neînsemnat gologan scopului celui drăcesc. Răbdarea lui i-a impresionat puternic 
pe cetăţenii oraşului, care au început să-1 admire şi pe care a început să-i doară 
pentru el. Aceşti cetăţeni, care provocaseră de fapt martiriul bătrînului Marcu, în 
cele din urmă şi-au redus la zero pretenţiile lor băneşti, numai şi numai în scopul 
de a i se lăsa lui Marcu viaţa, în cele din urmă, ei l-au eliberat, şi unul cîte unul s-a 
pocăit, a luat sfaturile lui, şi s-a întors la Credinţa lui Hristos. în acelaşi timp, în 
cetatea Heliopolis de la picioarele Muntelui Liban, Chirii diaconul a suferit la fel 
pentru aceleaşi pricini, în vremea în care creştinismul s-a bucurat de libertate, 
diaconul Chirii a distrus unele temple păgîneşti, lucru pentru care a fost torturat cu 
sălbăticie mai tîrziu, sub Iulian Apostatul. Atît de sălbăticiţi în lucrarea diavolului 
au fost torţionarii lui cei păgîni, încît atunci cînd l-au ucis, i-au sfîşiat măruntaiele 
cu dinţii, în aceleaşi zile ale muceniciei Sfmtului Chirii au mai luat mucenicia şi 
alţii. Au fost din aceia ale căror trupuri păgînii le-au tăiat mădular cu mădular, le- 
au amestecat cu ovăz şi le-au dat spre mîncare porcilor. Dar pe aceştia pedeapsa 
năprasnică a lui Dumnezeu nu a întîrziat să-i lovească: căci toţi dinţii le-au căzut, 
şi în văzul şi înaintea tuturor celor care le-au văzut sălbăticia din gura lor ieşea o 
duhoare grea şi urîtă, cu neputinţă de suportat, ca o pedeapsă pentru toţi cei din jur. 

• Pomenirea Sfîntului Cuvios han Sihastrul 

loan a fost fiul lulianei, o femeie creştină din părţile Armeniei. Tînăr fiind, el şi-a 
lăsat casa părintească şi s-a retras în pustie, arzînd de focul iubirii dumnezeieşti. 
Acolo el mai întîi s-a dat pe sine cu totul în grija unui povăţuitor îmbunătăţit, 
cuviosul Farmutie, un plăcut al lui Dumnezeu de El învrednicit să-şi primească 
pîinea zilnică din mîinile unui înger. Mult vieţuind în preajma bătrînului şi mult 
fiind povăţuit de el, tînărul loan s-a retras mai apoi în pustia cea mai dinlăuntru. El 
s-a pogorît într-un puţ secat unde a petrecut zece ani în postiri, privegheri şi 
rugăciune. Sfîntul Farmutie venea la dînsul şi îi aducea din pîinea pe care el o 
primea de la înger. Aşa ca să nu se mîndrească, sfîntul înger nu a voit să îi aducă el 



însuşi pîinea tînărului loan, ci a voit mai bine să i-o dea prin mîna bătrînului său, 

Farmutie. După zece ani de vieţuire prea aspră în acel puţ secat, Sfîntul loan a 

trecut la Domnul, înfăţişîndu-se cu sufletul înaintea Lui. Sfintele lui moaşte curînd 

s-au dovedit a fi lucrătoare de minuni. El a trăit şi s-a proslăvit înaintea lui 

Dumnezeu şi a oamenilor în veacul al patrulea. 

Cîntare de laudă Mîntuitorului Hristos Domn al Domnilor şi Căpetenie a 

Biruitorilor 

Domnul nostru Hristos, Căpetenia biruitorilor, 

Pre toţi biruitorii cei din veac la Sine îi adună, 

Pre toţi biruitorii luptători ai Sfintei Credinţe, 

Şi credincioşi Lui, pînă la moarte. 

Pre toţi cei care, schingiuiţi fiind, 

Cu mulţumire laudă lui Dumnezeu Ii aduc. 

Pre toţi cei care, scuipaţi fiind, 

Cu mulţumire laudă lui Dumnezeu Ii aduc, 

Socotind scuiparea cunună de laudă. 

Pre toţi cei care, huliţi şi schingiuiţi fiind, 

în chinuri putere află încă, plini de milă, 

Să-i povăţuiască pe alţii, 

De la calea păcatului, la calea vieţii. 

Pre toţi cei care, în chinuri pironiţi fiind, 

Putere au de milă, 

Şi de bucurie, la bucuria aproapelui, 

Şi deplîns, la durerea celui necăjit. 

Pre toţi cei care, de-a lungul vieţii pururi 

Chinuiţi fiind, 

Putere la El găsesc 

Pre ei înşişi de la orice rău 

Să se oprească. 

De la orice faptă, sau cuvînt, sau gînd, 

De la orice lăcomie, 

A minţii sau a pîntecelui. 

Pre toţi cei care trupului lor 

Nu voiesc a-i face pe plac, 

Ci cape o căruţă vremelnică îl au 

In alergarea către războiul 

A cărui biruinţă e Cerul; 

Căruţă ce duce sufletul de Dumnezeu dăruit 

Intru păstrarea Credinţei, 

Către Cer. 

Căruţă ce duce Pre biruitor La Cer, 

In împărăţia Domnului biruitorilor 

Acolo unde împreună cu ai Săi biruitori 

Care nu sînt din această lume Biruitorul Dumnezeu Domnul împărăteşte în veac. 

Cugetare 

Spiritştii zilelor noastre acceptă orice manifestare a duhului malefic ca venind de 

la Dumnezeu, şi ca pe o probă zdrobitoare că Dumnezeu „li s-a arătat." Am 

cunoscut odată un monah în vîrstă de optzeci de ani pe care toţi îl respectau ca pe 

un mare povăţuitor duhovnicesc. Cînd i-am pus întrebarea: „Aţi văzut vreodată în 

viaţa dumneavoastră vreo probă, vreun obiect care să puteţi afirma că vine din 



viaţa cealaltă?" - monahul mi-a răspuns: „Nu, niciodată în zilele mele, slavă 
veşnică fie marii milostiviri a Domnului în veac." Văzîndu-mă uimit de cuvintele 
lui, bătrînul cuvios a adăugat: „M-am rugat cu stăruinţă lui Dumnezeu ca nimic de 
acest fel să nu mi se înfăţişeze vreodată, aşa încît să nu existe nici cel mai mic 
pericol să cad în înşelare, şi să-1 primesc pe satan ca şi cînd ar fi înger de lumină. 
Pînă acum S-a îndurat Dumnezeu de mine şi mi-a ascultat rugăciunea." 
Mai este un exemplu care arată cît de smeriţi şi de prudenţi erau bătrînii 
îmbunătăţiţi cei de demult. Odată un diavol îmbrăcat ca un înger de lumină s-a 
înfăţişat unui nevoitor monah şi i-a zis: „Eu sînt Arhanghelul Gavriil, şi am fost 
trimis la tine." La aceasta fratele a răspuns: „Vezi dacă nu cumva ai fost trimis la 
altul. Căci eu nu sînt vrednic să văd chip de înger." La aceste cuvinte diavolul s-a 
topit ca un fum, nemairămînînd nimic. 
Luare aminte 

Să luăm aminte la Mîntuitorul Hristos Care moare: 
La cum întunericul în acel ceas a cuprins totul; 
La cum toţi cei de la piciorul Crucii au rămas îngheţaţi de spaimă; 
La cum centurionul cuprins de groază a strigat: Cu adevărat, Fiul lui 
Dumnezeu era Acesta! (Matei 27: 54). 

La cum s-a împlinit prorocia Domnului privitoare la moartea Lui. 
Predică La deschiderea minunată a mormintelor 

Mormintele s-au deschis şi multe trupuri ale sfinţilor adormiţi s-au sculat (Matei 
27:52). 

O, năpraznic semn! Căci iată, trupurile cele moarte de demult ale sfinţilor bărbaţi 
şi femei L-au recunoscut pe Cel Care a murit în chinuri pe Cruce - dar sufletele 
cele moarte ale bătrînilor iudei nu L-au recunoscut! Zidirea în întregul ei s-a 
cutremurat, dar numai sufletele criminale ale lui Anania, Caiafa şi Irod nu s-au 
cutremurat! Iată că drepţii cei morţi de demult s-au arătat mai simţitori decît viii 
cei păcătoşi. Căci cum ar fi putut rămîne nesimţitori sfinţii cei de demult adormiţi 
cînd pietrele înseşi nu au putut rămîne nesimţitoare? Cum s-ar fi putut ca, în 
timpul acestui eveniment care a cauzat pămîntului să se cutremure şi soarelui să-şi 
ascundă razele lui, trupurile oamenilor să doarmă în morminte - să doarmă în 
morminte ele, care împliniseră Legea Veche, care nădăjduiseră în El pentru viaţă, 
care prorociseră despre El şi închiseseră ochii în nădejdea venirii Lui? 
O, cumplit păcat! O, mare este nădejdea noastră, a celor care nădăjduim în înviere! 
Căci, de ar fi să ne luăm după credinţa noastră cea puţină şi după slăbiciunea 
noastră, ne-am putea spune: „Cu adevărat, Hristos Domnul nostru a înviat, dar 
oare noi, vom putea oare învia şi noi? Căci Hristos a înviat prin propria Lui putere, 
dar noi, ce putere avem noi ca să putem învia? Căci cine poate spune dacă Hristos 
va voi să ne învieze şi pe noi cu puterea Lui?" Dar iată aici mîngîierea, iată aici 
dovada: Mormintele s-au deschis şi multe trupuri ale sfinţilor adormiţi s-au 
sculat. Iată că moartea nu a putut să nimicească nici pe oamenii cei obişnuiţi. Iată 
aici dovada că cei aflaţi mult mai jos decît Mîntuitorul Hristos nu au rămas morţi 
precum pietrele, ci s-au sculat vii precum îngerii. Aceasta înseamnă că pînă şi 
trupurile noastre se vor ridica odată vii din mormintele lor; aceasta înseamnă că şi 
noi odată vom fi vii, inclusiv cu trupurile. Căci toate cele zise de Mîntuitorul sînt 
confirmate de un şuvoi de nenumărate dovezi. Cunoscînd slăbiciunea credinţei 
noastre, El a dovedit ca adevărată prorocia învierii nu doar prin propria Sa înviere, 
ci şi prin învierea multor trupuri din mormintele lor, la vremea Răstignirii Sale. 



O, fraţilor, vine curînd vremea cînd nici unul dintre noi nu va mai putea afla nici 
cea mia mică scuză pentru că nu a crezut în viaţa după moarte! O Atotmilostive şi 
Stăpîne Doamne, întăreşte pre credincioşii Tăi întru Dreapta Credinţă şi adu-i la 
credinţă pe cei necredincioşi, 
Căci Ţie se cuvine slava şi mulţumită în veci, Amin! 

30 martie 

• Pomenirea Sfîntului Cuvios loan Scărarul 

Numele acestui mare şi slăvit sfînt vine de la titlul faimoasei cărţi de el scrisă, 
Scara dumnezeiescului urcuş, sau simplu, Scara . loan a sosit la muntele Sinai pe 
cînd avea vîrsta de şaisprezece ani şi a rămas acolo, mai întîi ca frate începător sub 
ascultare, apoi ca sihastru, iar în cele din urmă ca stareţ al Sinaiului pînă la 
înaintata vîrsta de optzeci de ani. Sfintul loan a trecut la Domnul cam pe la anul 
563 după Hristos. Despre el biograful lui, monahul Daniil, zice: „Trupul său s-a 
urcat la înălţimile Sinailui, în vreme ce sufletul său s-a înălţat la înălţimile cele 
cereşti." Sfintul loan Scărarul a stat în ascultare faţă de părintele său duhovnicesc, 
Martirie, timp de nouăsprezece ani. Sfintul Anastasie de la muntele Sinai, văzîndu- 
1 pe tînărul loan, a prorocit despre el că va fi stareţ al Sinaiului. După moartea 
duhovnicescului său părinte, Sfintul loan s-a retras într-o peşteră unde a dus 
vieţuire aspră timp de douăzeci de ani. Ucenicul său Moise a adormit odată sub 
umbra unei stînci mari. loan, care şedea în chilie la rugăciune, 1-a văzut în duh pe 
ucenicul că stă în primejdie de moarte din cauza prăbuşirii stîncii şi s-a rugat 
fierbinte lui Dumnezeu pentru el. Mai tîrziu, cînd Moise s-a întors din acea 
călătorie, el a căzut la picioarele părintelui său şi i-a mulţumit cu lacrimi pentru că 
1-a scăpat de la moarte sigură. El i-a povestit cum a adormit la umbra stîncii şi 
cum în vis 1-a auzit pe el, părintele lui loan, cum îl strigă şi a sărit imediat în 
picioare plecînd de acolo tocmai înainte de a se prăbuşi stînca. Dacă nu ar fi sărit 
repede, prăbuşirea stîncii cu siguranţă l-ar fi omorît. La rugăminţile stăruitoare ale 
obştii de monahi Sfintul loan a primit să ia păstorirea fraţilor ca stareţ; el i-a dus pe 
calea mîntuirii sufletului cu rîvnă şi cu dragoste fierbinte. De la unii au ajuns pînă 
la urechile sfîntului mustrări ca vorbeşte prea mult. Fără ca să se mînie, Sfintul 
loan a ales să tacă desăvîrşit timp de un an de zile, pînă cînd fraţii l-au rugat cu 
lacrimi să înceteze, şi să înceapă din nou să le vorbească şi să-i înveţe 
îneţelpciunea cea dumnezeiască. Odată, pe cînd la mînăstirea Muntelui Sinai au 
venit în pelerinaj şase sute de pelerini, aceştia cu toţii au văzut în timpul servirii 
mesei un tînăr ager şi îndemînatic foarte, îmbrăcat în haine evreieşti, cum 
diriguieşte prompt şi cu înţelepciune slugile care serveau la masă. Dar la 

un moment dat acest tînăr a dispărut brusc. Cînd fraţii toţi au văzut aceasta şi au 
început să întrebe unde este, Sfintul loan Scărarul le-a spus: „Nu-1 căutaţi în zadar, 
căci acela a fost Moise Prorocul care a condus în locul meu slujirea mesei." în 
timpul nevoinţei lui celei îndelungate în peşteră, petrecută în linişte şi tăcere, 
Sfintul loan Scărarul a scris multele lui cărţi, dintre care cea mai slăvită este 
Scara. Această carte este citită de către mulţi, chiar şi astăzi. In această carte 
Sfintul loan Scărarul descrie metoda de ridicare a sufletului la Dumnezeu, aşa cum 
s-ar sui un om pe o scară, înaintea morţii lui, Sfintul loan 1-a desemnat pe 
Gheorghie, fratele lui după trup, ca să fie stareţ fraţilor în locul lui. Dar Gheorghie 
a suferit mult auzind că trebuie să se despartă de fratele lui. Atunci Sfintul loan i-a 
zis că dacă va afla îndrăznire la Scaunul lui Dumnezeu îi va cere ca şi el, 



Gheorghie, să fie luat la ceruri în acelaşi an, şi aşa a şi fost. După zece luni 

Gheorghie s-a sălăşluit şi el printre cetăţenii cerului, alături de marele şi iubitul lui 

frate, Sfintul loan Scărarul. 

• Pomenirea fratelui celui leneş care a murit voios şi liniştit, pentru că nu a judecat 

niciodată în viaţa lui pe nimeni 

Acest monah în viaţa lui fusese leneş la vieţuirea cea monahicească, la postiri, 

nevoinţe şi rugăciune; dar de-a lungul întregii lui vieţi el nu a judecat niciodată pe 

nimeni. Astfel, apropierea ceasului morţii 1-a găsit vesel şi liniştit. Cînd fraţii cei 

strînşi în jurul lui l-au întrebat cum se face că este atît de liniştit cînd şi-a adunat 

în viaţa lui atîta mulţime de păcate, el le-a zis: „Credeţi-mă, fraţilor, iată acum îi 

văd pe îngeri cum ţin scrisoarea pe care stau scrise multele mele păcate. Dar eu le 

zic lor, aşa zice Domnul: Nu judecaţi şi nu veţi fi judecaţi; nu osîndiţi şi nu veţi fi 

osîndiţi; iertaţi şi veţi fi iertaţi (Luca, 6: 37). Şi iată eu în zilele mele niciodată nu 

am judecat pe nimeni, şi cred milei şi cuvîntului Domnului meu că nici eu nu voi 

fi judecat. Şi atunci îi văd pe îngeri cum rup scrisoarea." Auzind aceasta, fraţii s-au 

minunat, mult folosindu-se. 

Cîntare de laudă la Sfintul loan Scărarul 

Făclie luminoasă pe Muntele Sinai 

Strălucind cu dumnezeiască lumină 

Este loan Scărarul, sfintul stareţ al Muntelui. 

El trupul desăvîrşit şi-a supus, asemenea 

Şi gîndurile. 

Către desăvîrşita biruinţă 

El treizeci de trepte a aflat că sînt. 

O, minunată strategie, 

Tactică desăvîrşita! 

El moştenire obştii monahiceşti a lăsat 

Tactica de aur a războiului duhovnicesc. 

El tuturor o a lăsat, 

Celor ce în războiul duhovnicesc 

De suflet mîntuitor 

Voiesc să păşească 

Şi să învingă. 

Tainica Scară prin Duhul Sfînt scrisă 

loan a alcătuit-o 

După ce însuşi din acest cumplit război 

Biruitor a ieşit. 

Cînd Sfintul loan din această lume a ieşit, 

El moştenire a lăsat-o fraţilor săi, 

Dar nepreţuit. 

Un mare poem epic - acesta este sufletul omenesc, 

Cînd din praful tinei către cer voieşte să se înalţe; 

Un poem epic răscolitor al luptei şi suferinţei; 

Un poem epic strălucitor al credinţei şi speranţei. 

Pe acesta Sfintul loan de Dumnezeu înţelepţitul 

Nouă ni l-a dăruit, 

Ni l-a dăruit cape o armă de foc a biruinţei, 

Şi mie, şi ţie. 

Iar acum loan Sfintul înaintea Domnului se roagă, 



Ca El să binevoiască nouă a ne trimite ajutor 

în urcuşul nostru către El 

Pe această Scară; 

Ca El către noi Braţele Sale să le întindă, 

Şi să ne prindă pe noi, 

Cei cei urcăm întins către El. 

Cugetare 

Dacă ne este de trebuinţă smerenia înaintea oamenilor dacă voim să aflăm slavă de 

la Dumnezeu, şi dacă efortul nostru duhovnicesc susţinut din această viaţă este 

indispensabil în obţinerea veşnicei fericiri, de ce să-ţi mai pese atunci că unul şi 

altul clatină din cap, rîde trufaş şi îşi bate joc de smerenia ta? loan Isihastul a fost 

episcop al Ascalonului timp de zece ani. Văzînd că slava de la oameni i se face lui 

piedică, el s-a îmbrăcat ca un monah simplu şi a 

intrat în Mînăstirea Simţului Sava cel Sfinţit, unde a primit ascultarea aducerii 

lemnelor şi fierberii lintei pentru lucrători. Cînd însă l-au cunoscut că este 

episcop, el s-a închis într-o chilie şi acolo a petrecut timp de patruzeci şi şapte de 

ani, vreme în care nu s-a hrănit decît cu legume. Iată cum fugeau Părinţii din 

vechime de onorurile cele lumeşti, după care atît de mulţi dintre noi în zilele 

noastre aleargă neobosiţi, irosindu-şi nebuneşte viaţa şi pierzîndu-şi sufletele de 

dragul prafului şi al cenuşei. 

Luare aminte 

Să luăm aminte la Stăpînul Hristos Care Şi-a dat sufletul pe Cruce: 

La cum Sfîntul Lui Trup cel mort a fost coborît de pe Cruce şi luat pe 

braţe de losif din Arimateea; 

La cum losif şi Nicodim au înfăşurat Scumpul Trup al Domnului în 

pînză de in curat, L-au uns cu aromate şi L-au aşezat într-un mormînt 

nou; 

La cît de credincioşi şi neînfricaţi au fost aceşti nobili bărbaţi şi cetăţeni 

de seamă, în mijlocul duşmanilor de moarte ai lui Hristos, şi în mijlocul 

tuturor celor care de frica morţii dinspre partea iudeilor fugeau, se 

ascundeau şi se lepădau de El. 

Predică Despre recunoaşterea Fiului lui Dumnezeu în plin întuneric 

Cu adevărat, Fiul lui Dumnezeu a fost Acesta! (Matei 27: 54) Aşa a strigat sutaşul, 

cel care a păzit conştiincios crucea, după porunca comandantului său. Căci avea 

ordin de la superiorii lui să păzească Trupul lui Hristos pe Golgota. La vedere el 

nu şi-a făcut decît stricta datorie, acţionînd aproape ca o maşină, dar cu acest 

strigăt sufletul lui s-a trezit. El, un soldat roman, un păgîn şi un idolatru, a văzut 

deodată pe deplin tot adevărul care s-a petrecut în timpul morţii lui Hristos 

Dumnezeu, atunci cînd a strigat: Cu adevărat, Fiul lui Dumnezeu a fost Acesta! 

Necunoscînd nimic despre Unul Dumnezeu, necunoscînd nimic despre Lege sau 

Proroci, el a înţeles, a cuprins pe dată într-o fulgerare a inimii şi minţii ceea ce 

înşişi preoţii Celui Preaînalt şi învăţătorii de Lege nu au voit să înţeleagă. Cu 

strigătul sutaşului s-au împlinit Scripturile de Domnul rostite: Spre judecată am 

venit în lumea aceasta, ca cei care nu văd să vadă, iar cei care văd să fie orbi 

(loan 9: 39). Cu adevărat, iată că cel care era orb cu duhul a văzut, pe cînd cei care 

credeau că văd au fost complet orbiţi. 

Dar oare a fost cu putinţă ca bătrînii evreilor să nu vadă întunecarea soarelui, nici 

să simtă cumplitul cutremur de pămînt. nici să vadă cum se despică pietrele, nici 



cum se sfîşie vălul catapetesmei Templului, nici să recunoască mulţii sfinţi care s- 
au sculat din morminte şi au intrat în Ierusalim în văzul tuturor? Ba nu, căci ei au 
văzut cu adevărat toate acestea, pe toate, cu de-amănuntul. Şi totuşi duhurile lor au 
rămas surde, iar inimile lor încremenite ca piatra. Toate aceste întîmplări 
cutremurătoare şi nemaiîntîlnite ei le-au interpretat probabil aşa cum le-ar 
interpreta şi în ziua de azi necredincioşii: ca pe nişte iluzii sau coincidenţe. Căci 
neopăgînii zilelor noastre socotesc drept coincidenţă sau iluzie tot ceea ce lucrează 
degetul lui Dumnezeu spre certarea, călăuzirea, sau învăţătura oamenilor. 
Sutaşul roman Longin, cel căruia i se poruncise de către superiorii lui să păzească 
Trupul de pe Golgota, a văzut şi a stat martor tuturor acestor colosale întîmplări 
fără prejudecăţi, pe care văzîndu-le şi de care cutremurîndu-se, a strigat fără teamă 
credinţa în Fiul lui Dumnezeu de la piciorul Crucii. Aceasta nu a fost o exclamare 
nereflectată a unei inimi înspăimîntate; ci ea a fost o mărturisire de credinţă, 
pentru care sutaşul Longin mai tîrziu şi-a dat şi viaţa, spre a cîştiga viaţa cea 
veşnică în împărăţia Cerurilor. 

O fraţilor, ce mare este acest bărbat, acest centurion roman care, văzînd trupul 
mort al Domnului răstignit între cei doi tîlhari, pe muntele acela de necuraţii care 
era Golgota, L-a recunoscut în el pe Dumnezeu şi L-a mărturisit ca Dumnezeu! O, 
fraţilor, cît de netrebnici sînt acei creştini care, recunoscînd că Domnul a înviat, S- 
a proslăvit, că este Biruitorul şi de biruinţă Purtătorul prin miile lui de sfinţi, mai 
ţin cu toate acestea în inimile lor şarpele otrăvitor al îndoielii care le ucide zilele şi 
îi îngroapă de vii în întunericul cel mai dinafară! O, Răstignite şi înviate Doamne, 
milostiveşte-Te şi ne mîntuieşte pre noi, 
Căci Ţie se cuvine toată slava şi mulţumită în veci, Amin. 

31 martie 

• Pomenirea Sfîntului Sfinţit Mucenic Ipatie, Episcopul Gangrelor 

Sfintul Ipatie s-a născut în Cilicia şi a fost episcop în cetatea Gangrelor. El a fost 
unul din Părinţii de la întîiul Sinod Ecumenic, ţinut la Niceea, în anul 325 după 
Hristos, fiind cunoscut tuturor drept un om plin de evlavie şi de sfinţenie, şi ca un 
făcător de minuni, împăratul Constanţius a poruncit chiar să se facă de către artişti 
chipul Sfîntului Ipatie, chiar din timpul vieţii lui. El păstra acest chip în palatul lui, 
ca armă împotriva puterilor întunericului. Pe 

cînd se întorcea odată de la Constantinopole Sfintul Ipatie a fost atacat într-o 
strîmtoare de eretici novaţieni şi a fost aruncat, împreună cu alţii, la pămînt, în 
noroi, în acel moment o femeie din grupul ereticilor 1 -a lovit pe sfînt în cap cu o 
piatră şi aşa l-a omorît. în aceeaşi clipă însă femeia a înnebunit, a luat aceeaşi 
piatră şi s-a lovit şi pe sine cu ea. Ceva mai tîrziu femeia aceasta a fost dusă la 
mormîntul Sfîntului, care s-a rugat lui Dumnezeu pentru ea. Aşa a luat femeia 
iertare, prin mijlocirea sfîntului de ea ucis, de la Dumnezeu. Căci ea şi-a venit în 
simţiri şi tot restul vieţii ei şi l-a petrecut în pocăinţă amară, lacrimi şi rugăciune. 
Sfintul Ipatie s-a strămutat la locaşurile cele cereşti ale lui Hristos Dumnezeu la 
anul 326 de la întrupare. 

• Pomenirea Sfîntului lona, Mitropolitul Moscovei 

Sfintul lona s-a născut în provincia Kostroma. La vîrsta de doisprezece ani el a 
fost tuns monah şi a vieţuit multă vreme ca monah în Mînăstirea Simonov de lîngă 
Moscova, în timpul Mitropolitului Fotie, lona a fost uns Episcop de Riazan. După 
moartea mitropolitului Fotie Sfintul lona a fost ridicat în scaunul mitropolitan şi 
trimis la Patriarhul Constantinopolelui pentru confirmarea hirotonirii. Dar în 



acelaşi timp Isidor, care era de neam bulgar, reuşind să ajungă el înaintea lui lona 
la Constantinopole, a fost uns el Mitropolit al tuturor ruşilor. Văzînd acestea 
Sfîntul lona s-a întors liniştit la Mînăstirea lui din Riazan. Răutatea lui Isidor însă 
s-a dat pe faţă către toţi, cu prilejul Sinodului celui eretic de la Florenţa, din anul 
1439 după Hristos. Cînd Isidor s-a întors, după trei ani, de la acel sinod, moscoviţii 
şi toţi ortodocşii creştini l-au atacat pe Isidor ca pe un apostat de la Ortodoxie şi 1- 
au alungat din scaunul mitropolitan. Nu se cunoaşte cum şi-a sfîrşit zilele acest 
Isidor. lona însă, sfîntul şi bunul păstor, a fost ridicat după dreptate în scaunul 
mitropolitan cel gol. El a fost un mare lucrător de minuni, un văzător cu duhul, şi 
un minunat păstor de suflete. Cînd agarenii au împrejmuit Moscova, Sfîntul 
mitropolit lona i-a alungat numai cu rugăciunea. In anii de mai tîrziu el şi-a dorit 
ca Dumnezeu sa-i trimită vreo boală care prin durere să-1 curăţească desăvîrşit, 
mai înainte de a părăsi această lume. După dorirea lui, Dumnezeu i-a îngăduit o 
rană la picior, care a fost vestită în vedenie unui anume preot pe nume lacov. 
Sfîntul a murit din cauza acestor răni la picioare şi s-a strămutat la locaşurile cele 
de sus, printre cetăţenii împărăţiei, în ziua de 31 martie a anului 1461 după 
Hristos. La moaştele lui au avut loc mari şi minunate minuni. Un mut pe nume 
loan a fost adus la moaştele sfîntului. El a sărutat mîna sfîntului şi, cum a povestit 
însuşi mutul mai tîrziu, acea mînă 1 -a apucat de limbă şi el a simţit o durere 
ascuţită. Cînd mîna a dat drumul limbii lui, loan s-a întors către cei care îl 
aduseseră şi a început să grăiască limpede, ca şi cînd nu ar fi fost niciodată mut. 

• Pomenirea Sfîntului Sfinţit Mucenic Avdas 

Sfîntul Avdas a fost episcop în cetatea Suzei. El a fost omorît pentru Hristos în 
anul 4 1 8 de la întrupare, prin tăierea capului în timp ce în Persia împărăţea 
Izdigherd. Diaconul lui, Sfîntul Veniamin, a fost eliberat de torţionari cu 
înţelegerea ca să nu mai predice niciodată Evanghelia. La început diaconul a 
încuviinţat, dar mai apoi inima lui nu 1-a lăsat să facă aceasta şi el a început cu şi 
mai multă rîvnă să predice din nou Evanghelia lui Hristos în popor. Pentru aceasta 
diaconul Veniamin a fost prins şi omorît la trei ani după uciderea Sfîntului Avdas, 
în anul 421 după Hristos. 

• Pomenirea Sfîntului Cuvios Apolonie 

Acest cuvios a fost un mare nevoitor egiptean, cunoscut multora. Pe cînd era în 

vîrstă de cincisprezece ani el s-a lepădat de lume şi s-a retras în pustietatea unui 

munte, unde a vieţuit timp de patruzeci de ani hrănindu-se numai cu verdeţurile ce 

se puteau găsi acolo. După aceea, el a întemeiat o mînăstire unde s-au adunat cinci 

sute de monahi. Sfîntul Cuvios Apolonie s-a mutat la Domnul cu pace, în anul 395 

după Hristos. 

Cîntare de laudă în cinstea adevărului 

Cunoaşteţi adevărul, ne porunceşte Domnul; 

Căci cel care adevărul cunoaşte robit nu va putea fi niciodată. 

Celor credincioşi, adevărul libertate le este; 

Şi prin adevăr, credincioşii stăpînesc lumea. 

Căci robirea curge din minciună 

Precum rîul din izvor. 

Minciuna veşnic îl ţine pe mincinos 

In lanţurile robiei. 

Minciuna este întunericul cel de la amiază 

Care duce veşnic în rătăcire, 



Şi prin această rătăcire îi pogoară pe oameni 
în gheena. 

Minciuna îl încătuşează pe om cu spaimă, 
Spaimă de toţi şi de toate: 
De oameni, de lume, şi de diavoli. 
Dar adevărul este lumina ce risipeşte întunericul, 
Şi dăruieşte libertate sclavului disperat: 
Libertate faţă de oameni, faţă de lume, 
Faţă de spaimă şi faţă de blestemaţii demoni. 
Cel care recunoaşte adevărul devine liber. 
Prin libertate se cîştigă stăpînire asupra tuturor duşmanilor. 
Leagănul libertăţii îl pregăteşte adevărul, 
Căci fără adevăr, libertatea nu există niciodată. 
Cugetare 

Sfîntul loan Scărarul zice: „Cel care se mîndreşte în sineşi cu darul lacrimilor de la 
Dumnezeu primit, şi în sineşi osîndeşte pe cel care nu îl are, este ca omul care cere 
de la împăratul o armă ascuţită pentru război, iar primind-o se omoară singur cu 
ea" (Treapta a Şaptea). Dacă ţi s-a înmuiat inima, atunci să fie aceasta întru 
pocăinţă înaintea lui Dumnezeu, sau întru cunoaşterea marii Lui milostiviri marii 
lui iubiri faţă de tine - iar nu întru mîndrie către fraţii tăi care darul înmuierii inimii 
cu lacrimi încă nu l-au primit. Ţine minte cît amar de ani şi a ta inimă a fost 
învîrtoşată şi nesimţitoare. Iată, odată erau şapte fraţi care sufereau de boală într- 
un spital. Unul dintre el s-a însănătoşit şi s-a ridicat pe picioare. Aşa fâcînd, s-a 
grăbit să le slujească, cu dragoste frăţească, celorlalţi şase care rămăseseră în 
continuare bolnavi. Aşa ca fratele acela trebuie să faci şi tu. Să-i ai pe ceilalţi 
oameni ca pe nişte fraţi, nişte fraţi aflaţi în suferinţă. Dacă simţi că Dumnezeu te-a 
miluit cu însănătoşirea mai curînd decît pe ei, cunoaşte că însănătoşirea ai primit-o 
în dar, din marea milostivire a lui Dumnezeu, aşa încît cu sănătatea ta să le poţi 
sluji mai bine fraţilor tăi care sînt mai departe bolnavi. Căci ce putem avea noi 
oare cu care să ne mîndrim, în condiţiile în care sănătatea nu ne-o dăm noi, ci 
Dumnezeu? Oare se va putea curaţi groapa de gunoi prin ea însăşi? Nicidecum, ci 
ea se va curaţi numai de la un izvor curat, care vine mai din adînc, şi o curăţeşte. 
Luare aminte 
Să luăm aminte la Stăpînul Hristos Care a murit Răstignit pe Cruce: 

• Să luăm aminte la Trupul Lui, Care S-a odihnit în mormînt; 

• Să luăm aminte la Duhul Lui, Care S-a pogorît la iad şi a eliberat toate sufletele 
strămoşilor celor drepţi din vechime. 

Predică Despre bucuria cea de după întristare 

Deci şi voi acum sînteţi trişti, dar iarăşi vă voi vedea şi se va bucura inima voastră şi 
bucuria voastră nimeni nu o va lua de la voi (loan 16: 22). 

Căci iată, tatăl urcă pe crucea răstignirii iar fiii lui în jur plîng cu amar. Dar în loc 
ca fiii să-1 mîngîie pe el, el, tatăl, este cel care puternic este să-i mîngîie pe fiii lui. 
Cam aşa s-au întîmplat lucrurile şi cu Mîntuitorul şi cu ucenicii Lui. Mergînd către 
moartea Lui cea amară, pe Stăpînul îl îndurerează mai mult durerea ucenicilor Lui 
decît suferinţa pe care ştia că avea să o îndure. El îi mîngîie cu nădejde 
nemincinoasă şi îi întăreşte cu prorocia unei noi şi minunate fapte, ce avea să se 
întîmple neapărat: Dar iarăşi vă voi vedea. Aceasta este prorocia învierii Lui celei 
preaslăvite. Căci Lui nu i S-a întîmplat niciodată ceva care să nu fi fost prorocit. 
Căci El nu a prorocit doar despre Sine însuşi, ci şi despre ucenicii Lui. A prorocit 



că ei se vor afla în strîmtorări mari, ca acelea ale femeii care naşte în cumplite 
dureri; dar că aşa cum femeia uită de durerile ei insuportabile după ce a dat naştere 
pruncului, căci se bucură că s-a născut om în lume (loan 16: 21), aşa va fi şi cu ei. 
Căci în conştiinţa ucenicilor încă nu era cu totul limpede că Stăpînul Hristos este 
cu desăvîrşire Dumnezeu-om. Căci cîtă vreme îl cunoscuseră ca pe un om supus 
suferinţei şi durerii obişnuite muritorilor, ei L-au cunoscut doar în parte; căci 
inimile lor se aflau încă în durerile naşterii. Dar cînd L-au văzut din nou - ridicat 
din morţi şi înviat, lucrînd cu putere minuni mari, Stăpîn atotputernic asupra 
pămîntului şi cerului, durerea şi întristarea s-a risipit din inimile lor şi în loc a 
răsărit biruitoare bucuria. Căci atunci Hristos a luat desăvîrşitul şi adevăratul Lui 
Chip în inimile lor ca Dumnezeu-Om, şi atunci ei L-au cunoscut în plinătatea şi 
deplinătatea Lui. Doar atunci cu adevărat S-a născut Hristos în inimile lor. 
Aşa este şi cu noi, fraţilor: cîtă vreme îl cunoaştem pe Mîntuitorul doar ca pe Cel 
care S-a născut la Betleem şi a murit pe Golgota, noi nu-L cunoaştem decît în 
parte pe Mîntuitorul Hristos, Stăpînul nostru. Noi îl vom cunoaşte pe deplin doar 
atunci cînd îl vom cunoaşte şi ca pe Cel înviat, ca pe Biruitorul asupra morţii. 
O Atotbiruitorule Stăpîne Doamne, milostiveşte-Te spre noi şi dă-ne nouă bucuria 
credinţei învierii Tale, cu care şi pre ucenicii Tăi i-ai bucurat, 
Căci Ţie se cuvine slava şi mulţumită în veci, Amin. 

1 Aprilie 

• Pomenirea Sfintei Cuvioase Măria Egipteanca 

Biografia acestei preaminunate sfinte femei a fost scrisă de Sfîntul Sofronie, 
Patriarhul Ierusalimului. Odată, în timpul Sfmtului şi Marelui Post, un anume 
ieromonah, Avva Zosima, s-a retras în pustia cea mai dinlăuntru, cea de dincolo de 
Iordan, cale de douăzeci de zile de mers. Deodată el a zărit silueta unei fiinţe 
omeneşti, goală, cu pielea trupului zbîrcită foarte şi cu părul alb strălucitor, ca lîna; 
aceasta zărindu-1 şi ea de departe, a început să fugă de la faţa părintelui, repede. 
Bătrînul însă a alergat şi el după acea fiinţă cît a putut şi el de repede, pînă cînd 
aceea, oprindu-se la un rîu, a strigat tare: „Avva Zosima, iartă-mă pentru Domnul! 
Dar nu pot vedea faţa ta căci femeie sînt, şi sînt goală!" Atunci bătrînul Zosima şi- 
a scos straiul de pe deasupra şi 1-a aruncat femeii care, înfâşurîndu-se cu el, a ieşit 
din ascunzişul în care intrase. Bătrînul s-a înspăimîntat văzînd că acea femeie 
necunoscută din pustie îl strigă pe nume. Rugîndu-se de ea cu lacrimi să nu-i 
ascundă nimic din istoria ei, căci Dumnezeu îl trimisese spre povăţuire şi 
înţelepţire în pustia aceea, femeia i-a povestit care a fost viaţa ei. Ea se născuse în 
Egipt, şi începuse să ducă o viaţă plină de desfrînări în Alexandria încă de la vîrsta 
de doisprezece ani; în astfel de necurată viaţă a trăit ea timp de şaptesprezece ani. 
Mînată de poftele nestăpînite ale trupului ei, ea s-a îmbarcat odată într-o corabie 
care avea destinaţia Ierusalim. Ajungînd în Sfînta Cetate, a voit să meargă şi să se 
închine şi ea Lemnului Sfintei de viaţăfăcătoarei şi Cinstitei Cruci, dar o putere 
nevăzută o împiedica pe ea ca să intre în biserică. Cuprinsă de spaimă, ea a privit 
către icoana Preasfintei Născătoare de Dumnezeu din naos şi năpădită de silă şi de 
ruşine faţă de toată ticăloasa şi necurata ei viaţă, s-a rugat Maicii Domnului să o 
lase să se apropie şi ea de Lemnul Sfintei Cruci şi să i se închine, făgăduind Maicii 
Domnului că de aici înainte va face cum îi va porunci ea, şi se va duce oriunde 
Preacurata îi va spune. Atunci puterea nu a mai împiedicat-o să intre în biserică şi 
să îşi împlinească dorinţa, închinîndu-se Cinstitului Lemn, Măria s-a întors în naos 
şi a mulţumit cu lacrimi Maicii Domnului că a ascultat ruga ei, a preapăcătoasei. în 



acel moment a auzit un glas care i-a zis: „Du-te dincolo de Iordan şi vei afla acolo 
adevărata pace." Ea pe dată şi-a cumpărat trei pîini şi a pornit spre Iordan, unde a 
ajuns în aceeaşi 

seară. In ziua următoare ea a primit Sfînta împărtăşanie în Mînăstirea Sfîntului 
loan, după care a trecut de cealaltă parte a Rîului Iordan. Ea a rămas în acea pustie 
timp de patruzeci şi şapte de ani, fără să iasă de acolo niciodată, pentru nici o 
trebuinţă, chinuindu-se de mari şi multe spaime, şi de gîndurile cele de desfrînare, 
ca şi de nişte fiare sălbatice. Ea se hrănea cu ce verdeţuri putea găsi în acea pustie. 
Terminîndu-şi de istorisit viaţa către Avva Zosima, ea s-a dus puţin mai încolo, 
stînd la rugăciune; bătrînul a văzut atunci cum femeia se înalţă uşor în văzduh. 
După rugăciune, femeia 1 -a rugat să vină din nou în anul următor la acelaşi loc al 
ţărmului Iordanului şi să aducă cu el şi Sfînta împărtăşanie; căci ea va fi acolo, 
dorind să se cuminece cu Sfintele lui Hristos Taine, după patruzeci şi opt de ani. 
Bătrînul a venit negreşit în următorul an cu Sfînta împărtăşanie şi cu un coş de 
merinde pentru Sfînta, la acelaşi loc de pe malul Iordanului, întrebîndu-se cum va 
face să-i ducă Sfînta împărtăşanie, căci iată, nu este luntre; căci ajunsese acolo şi 
spre seară. Atunci, în lumina lunii, Avva Zosima a văzut-o pe pustnica apropiindu- 
se de ţărm, de cealaltă parte a apei, a văzut-o însemnînd apa cu semnul sfintei 
cruci şi venind către el, păşind pe apă ca pe uscat. După ce s-a împărtăşit, Sfînta 1- 
a rugat pe Avva să vină şi în următorul an, la izvoraşul la care a văzut-o prima 
oară, cel care se afla la douăzeci de zile de mers în pustia mai dinlăuntru, de 
dincolo de Iordan. Aşa facînd şi în următorul an, precum îi poruncise sfînta, Avva 
Zosima a găsit trupul Sfintei mort în acel loc. Deasupra capului Sfintei, stăteau 
scrise cu litere pe nisip următoarele cuvinte: „Avva Zosima, îngroapă trupul 
smeritei Măria chiar în locul în care îl găseşti. Dă ţărîna ţărînei. Am murit pe 1 
aprilie, în chiar noaptea mîntuitoarei Patimi a Domnului nostru lisus, după ce am 
primit din mîinile Preacuvioşiei tale Sfintele şi Nemuritoarele lui Dumnezeu 
taine." Aşa a aflat Avva Zosima şi numele femeii, pe care nu îl ştiuse nici cînd a 
auzit istoria ei, nici cînd i-a adus un an după aceea Sfintele Taine. Şi încă altă 
minune 1-a mai umplut pe Bătrînul Zosima de spaimă, şi anume, că luînd şi 
împărtăşindu-se cu Sfintele Taine la malul Iordanului, ea a ajuns tot în aceeaşi 
seară la pîrîiaşul la care Avvei Zosima îi trebuiseră atunci douăzeci de zile ca să 
ajungă pînă la el. Astfel, preasfinţitul bătrîn a îngropat trupul minunatei Sfinte a lui 
Dumnezeu, Măria Egipteanca. Ajungînd la mînăstirea lui, Cuviosul Zosima a 
povestit înaintea întregii obşti povestea vieţii acestei preaminunate femei, 
împreună cu toate minunile ei la care a fost însuşi martor. Aşa ştie Dumnezeu să 
proslăvească pe acei mari păcătoşi care cu adevărat se pocăiesc în toate zilele 
vieţii lor. Sfînta Măria Egipteanca se mai prăznuieşte de către Biserică şi în 
Duminica a Cincea din Sfîntul şi Marele Post. în aceste sfinte zile de post, Biserica 
oferă viaţa acestei sfinte ca pildă vie de pocăinţă adevărată pentru toţi creştinii. 
Sfînta Măria Egipteancă a trecut la locaşurile cele cereşti cam pe la anul 530 după 
Hristos. 

• Pomenirea Sfîntului Meletie, Episcopul Sardelor din Asia Mică 
Sfîntul Meletie a fost minunat arhipăstor de suflete în Biserica Creştină a veacului 
al doilea. Lucrînd cu dumnezeiască îndemînare, el s-a străduit să adune toate 
cărţile Sfintelor Scripturi într-un singur codex. Cu blîndeţea, evlavia şi sfinţenia 
vieţii lui, el s-a nevoit să restaureze pacea şi liniştea în Biserica din Laodiceea, 
care era tulburată de problema datei la care trebuie prăznuită Slăvită înviere a lui 



Hristos. în afară de aceasta, al a fost zid de apărare a Creştinismului contra tuturor 

idolatriilor păgîne. El a călătorit la Roma cam pe la anul 170, spre a-i înmîna 

împăratului Marc Aureliu o Aplogie scrisă a Bisericii Creştine. Sfintul Meletie, 

acest bărbat învăţat, evlavios şi arzînd de focul rîvnei dumnezeieşti, a adormit cu 

pace în Domnul la anul 177 după Hristos. 

• Pomenirea Sfîntului Cuvios Procopie Cehul 

Cuviosul Procopie s-a născut în oraşul Hotiş din ceea ce astăzi reprezintă 

Republica Cehă. El a fost hirotonit preot şi apoi s-a retras într-un munte spre a trăi 

după modelul sihastrilor răsăriteni din vechime. Herzog Ulrich 1-a aflat din 

întîmplare pe sihastrul Procopie, şi văzînd unde trăieşte şi se nevoieşte, 1-a ajutat 

să întemeieze acolo o mînăstire cu praznicul Sfîntului loan Botezătorul Domnului, 

pe malul rîului Sazava. Acest sfînt bărbat a trecut la cele veşnice la anul 1053. 

Cîntare de laudă la Sflnta Măria Egipteanca 

Femeie a pocăinţei, a sinelui ei 

Aspră judecătoare, 

Măria a hotărît de faţă omenească 

Pururi Să se ascundă. 

Da, o, vai mie păcătoasei, Cea de păcat înnegrită! 

Patimile ca nişte fiare muşcă 

Din carnea inimii; 

Ca şerpi veninoşi colcăie înlăuntrul 

Sufletului. 

Da, o, vai mie păcătoasei, 

Cea care de patimi sînt sflşiată! Dar Tu pentru păcătoşi ai venit să Te jertfeşti, 

Domnul meu, şi Dumnezeul meu! Nu Te scîrbi de mine, mult necurata! 

O, ascultă plînsul şi jalea ticăloasei Măria 

Al celei mai păcătoase dintre pămînteni! Domnul S-a milostivit, El pe Măria a 

vindecat-o; înnegritul ei suflet mai alb decît zăpada l-a făcut. 

Slavă Ţie, Domnul meu şi Dumnezeul meu, 

Slavă Ţie! 

Căci iată Tu vasul necurăţiei de nerecunoscut l-ai înnoit, Şi cu aur curat l-ai 

împodobit; Tu harul Tău întru dînsul ai turnat, Şi din belşug ai turnat. 

O, milostivirea Ta cea mare, Doamne, 

O, Slavă Ţie, 

Domnul meu şi Dumnezeul meu! Măria s-a împodobit cu Duhul Ca şi cu un strai de 

lumină, Ea s-a încins cu putere Ca şi un înger al lui Dumnezeu, 

Prin puterea Duhului Tău, 

Domnul meu şi Dumnezeul meu, 

Prin marea ta milostivire, 

Maica Domnului meu! Dar ce este această minunată mireasmă Ce din această pustie 

respiră? Ea este asemenea miresmei curate de tămîie Din Casa lui Dumnezeu. 

Este sfinţenia Măriei 

Cea care binemiresmează pustia! 

Cugetare 

Oare cum se face că avem atîta bogăţie de mărturii scrise despre marile suferinţe şi 

despre sfinţenia bărbaţilor şi femeilor creştine celor de demult, dar şi de aproape? 

Aceasta se întîmplă deoarece chiar şi în conştiinţa oamenilor doar sfinţii sînt cu 

adevărat mari biruitori, adevăraţi învingători. Căci cum va fi cineva victorios fără 

conflict, fără durere, şi fără suferinţă? Chiar şi în 



războaiele omeneşti, nimeni nu se socoteşte erou fără să fi trecut prin focul 
luptelor, fără să fi suferit cumplit, fără să fi fost rănit, fiecare rană socotindu-i-se 
ca o medalie. Cu atît mai mult este aşa în războiul duhovnicesc, cel care se duce 
pentru un adevăr suprem, cunoscut şi învederat, şi în care nu poate să încapă lauda 
de sine şi preamărirea propriilor isprăvi, căci ele în războiul duhovnicesc nu ajută 
la nimic, dimpotrivă, îl duc pe războinic la pierzanie. Cel care nu se angajează în 
luptă pentru dragostea lui Hristos, fie cu lumea, fie cu diavolul, fie cu propriul 
sine, cum va putea fi el socotit printre ostaşii lui Hristos? Aşadar, cum se va 
număra cineva printre împreună-biruitorii cu Hristos? Despre acest cumplit război 
duhovnicesc i-a grăit Măria Egipteanca Bătrînului Zosima: „în primii 
şaptesprezece ani pe care i-am petrecut în pustie m-am luptat cu poftele cele 
nebuneşti ale trupului meu mai cumplit decît cu nişte fiare sălbatice. Căci pofteam 
să mănînc carne şi peşte, din care aveam cu îmbelşugare în Egipt. Mai pofteam să 
beau vin ales, pe cînd în pustie nu găseam nici măcar apă ca să-mi potolesc 
ticăloasa mea sete. Pofteam să aud cîntece de desfrînare. Plîngeam de durere, 
strigam, şi îmi băteam pieptul. Strigam şi mă rugam în genunchi către Maica lui 
Dumnezeu să mă izbăvească de aceste cumplite fiare ale gîndului, să mă 
izbăvească de acest chin. După ce am plîns şi m-am zbuciumat ani îndelungaţi fără 
să abandonez lupta, am văzut deodată o lumină care m-a înconjurat din toate 
părţile, şi o anume pace minunată, niciodată cunoscută mie, mi-a inundat sufletul." 
Luare aminte 

Să luăm aminte la Stăpînul lisus, la Trupul Lui Cel neînsufleţit: 
Să luăm aminte la Trupul Lui cel neînsufleţit care zace în mormînt fără 
viaţă, Cel Care în viaţă fiind a înviat şi morţii din morminte; 
Să luăm aminte la cum şi mort fiind, iudeii fierbeau de ură pentru El; 
Să luăm aminte la cum chiar ucenicii Lui s-au încuiat prin casele lor de 
frica iudeilor (loan 20: 19). 
Predică Despre împlinirea marii prorocii 

Ca un miel spre junghiere S-a adus (Isaia 53: 7). Văzînd cu ochiul duhului său 
prorocesc prin secolele viitoare, slăvitul Proroc Isaia a strigat tare prorocia minunii 
ce avea să vie, înfricoşata Jertfa de pe Golgota. De departe în timp el L-a văzut pe 
Stăpînul lisus Hristos ducîndu-Se la jertfa precum un miel fără de glas ce este dus 
la junghiere. Căci mielul merge la junghierea sa ca şi 

cum ar merge la păşunea din care îşi ia hrană: fără să se apere, fără să se teamă, 
fără răutate. Astfel a mers şi Domnul nostru la Jertfa Sa: fără să Se apere, fără să 
Se teamă, fără răutate. El nu a strigat: „Oamenilor, nu faceţi aceasta!" El nu a 
întrebat: „Oamenilor, pentru ce îmi faceţi aceasta?" El nu a osîndit pe nici unul 
dintre ucigaşii Lui. El nu S-a revoltat, nu a protestat, nu S-a împotrivit uciderii 
Lui. El nu S-a mîniat. El nu a gîndit răul despre ucigaşii Lui, despre cei care au 
cutezat să se facă Lui judecători. Cînd din fruntea Lui înconjurată de spini a 
început să curgă sîngele, El a stat tăcut. Cînd Faţa Lui a fost murdărită de scuipatul 
nelegiuiţilor, El a rămas tăcut. Cînd Lemnul Crucii pe care o ducea în spate s-a 
îngreunat asupra Lui, El a îndurat şi a mers mai departe. Cînd durerea L-a covîrşit 
pe cînd stătea răstignit pe Cruce, El a plîns, dar nu către oameni, ci către Tatăl Lui 
Cel din Ceruri. Cînd Şi-a dat Duhul Său, Ochii Lui S-au îndreptat către cer, iar nu 
către pămînt. Căci izvorul puterii Lui este în cer, iar nu pe pămînt. Iar izvorul 
mîngîierii Lui este Dumnezeu Tatăl, iar nu oamenii. Căci Patria Lui cea adevărată 
este împărăţia Cerurilor, iar nu cea a pămîntului. 



Iată Mielul lui Dumnezeu Cel Ce ridică păcatul lumii (loan 1 : 19). Aşa a strigat 
Sfîntul loan Botezătorul cînd L-a văzut pre Stăpînul lisus Hristos. Şi iată, acum se 
împlineşte această prorocie pe Muntele Golgota. Iată acum Se jertfeşte şi Se 
omoară Mielul lui Dumnezeu, pentru păcatele lumii, ale întregii omeniri celei din 
veac şi pînă în veac. 

O, fraţilor, această preacostisitoare jertfă s-a făcut şi pentru păcatele noastre, ale 
celor de acum, ale mele, şi ale voastre. Sîngele Mielului Celui blînd şi fără de pată 
S-a adus pentru toate timpurile şi pentru toate generaţiile, de la întîiul şi pînă la cel 
din urmă om de pe pămînt. Plînsul Lui din Grădina Ghetsimani a fost şi pentru 
noi, şi pentru răutatea noastră, şi pentru slăbiciunea noastră, şi pentru păcătoşenia 
noastră. Şi pentru noi cei de acum S-a vărsat acel sînge. Fraţilor, să nu dispreţuim 
cea de nedescris şi preacostisitoare jertfă cu care noi am fost răscumpăraţi. Doar în 
baza ei avem noi vreo valoare ca oameni, în absenţa ei, sau în condiţiile în care noi 
ne lepădăm de ea, atunci noi ca oameni nu mai valorăm nimic. Nu sîntem decît un 
fum fără foc şi nişte nori cenuşii fără de ploaie. 

O Stăpîne Preamilostive Doamne, miluieşte-ne şi Te milostiveşte şi spre noi, 
Căci numai Ţie se cuvine toată cinstea şi mulţumită în veci, Amin! 

2 aprilie 

• Pomenirea Sfîntului Cuvios Tit, Făcătorul de Minuni 

încă din tinereţe Tit L-a iubit pe Hristos şi a urît deşertăciunile lumii. De aceea el 
s-a lepădat de lume, a intrat într-o mînăstire, şi s-a îmbrăcat în chipul îngeresc. 
Fără nici un fel de păreri de rău el a început să păşească hotărît pe calea 
mîhnicioasă şi strimtă a vieţuirii monahale, înarmîndu-se cu sfinta răbdare, el a 
dobîndit două mari virtuţi: smerenia şi ascultarea, în acestea el i-a întrecut « nu 
doar pe toţi fraţii din mînăstire, dar şi pe toţi oamenii». El încă din tinereţe şi-a 
păzit cu străşnicie curăţia inimii şi a trupului, în vremurile prigoanelor împotriva 
sfinelor icoane şi a cinstitorilor lor, Cuviosul Tit a stat tare şi neclintit ca un 
adevărat Stîlp al Ortodoxiei şi al Bisericii lui Hristos. Pentru marea sa dragoste, 
smerenie şi curăţie, Dumnezeu i-a dăruit darul facerii de minuni, atît în timpul 
vieţii, cît şi după cinstita sa adormire. Plecînd la Domnul, el a lăsat în urma lui 
mulţime nenumărată de ucenici. Sfîntul Cuvios Tit a adormit cu pace în veacul al 
nouălea. 

• Pomenirea Sfinţilor Mucenici Amfian şi Edesie 

Aceşti doi tineri erau fraţi de sînge din cetatea Patarelor, provenind din părinţi 
foarte nobili, dar păgîni. Pe cînd studiau ştiinţele seculare în vestitele universităţi 
ale cetatăţii Beirutului, ei s-au luminat cu Duhul lui Dumnezeu şi dîndu-şi seama 
de minciuna credinţei păgîne, au văzut limpede cu discernămînrul ochiului duhului 
adevărul Creştin. Cînd s-au întors la casa şi în cetatea lor ei au văzut că nu mai pot 
să locuiască împreună cu părinţii lor şi cu rudele lor, lucru pentru care au hotărît 
amîndoi să plece în taină către Cezareea Palestinei, la preotul Pamfilie, bărbat 
vestit pentru marea învăţătură şi sfinţenia vieţii. Sub îndrumarea marelui Pamfilie 
ei au studiat cu plăcere şi cu rîvnă legea lui Dumnezeu ziua şi noaptea, dîndu-se pe 
dînşii cu dragoste şi ascezei celei trupeşti. Se spune despre Amfian că era în vîrstă 
de douăzeci de ani după vîrsta trupului, dar de o sută de ani după puterea 
înţelegerii şi generozitatea şi căldura duhului, în timpul izbucnirii persecuţiilor lui 
Maximian mulţi creştini au părăsit cetatea şi s-au ascuns în pustie de frica 
chinurilor şi a lepădării. Alţii 
însă s-au dat cu bucurie la chinuri pentru mărturisirea publică a Mîntuitorului 



Hristos, a Celui Care S-a jertfit pentru ei. Printre aceştia s-a numărat şi Amfian. 

Fără să se teamă, el a intrat în templul păgînesc unde cezarul Urban aducea jertfe 

necuraţilor draci, a apucat mîna cezarului şi i-a ţinut-o, ca să nu poată aduce jertfa 

cea spurcată, strigîndu-i că necuraţi sînt idolii pe care vrea să-i cinstească şi că 

unul este Dumnezeu, Care locuieşte în inimi. Unii dintre păgînii care erau acolo, 

care au văzut nemaipomenitul curaj al lui Amfian şi au auzit cuvintele lui, s-au 

pocăit întru acel ceas şi au îmbrăţişat credinţa Creştină. Dar cezarul cel înnebunit 

de ură 1-a dat pe Amfian la chinuri. Printre ele s-a numărat şi acela că a înfăşurat 

picioarele tînărului în bumbac şi a pus foc dedesubt. Văzînd că nimic nu i se 

întîmplă şi că a rămas viu, 1-a aruncat în mare, după ce i-a legat o piatră de gît. 

Dar marea s-a mîniat şi a aruncat trupul mucenicului înapoi în cetate. 

Cu prilejul aceloraşi prigoane, Edesie a fost aruncat în nişte mine de cupru din 

Palestina, iar mai tîrziu, dus în Egipt, în Alexandria Edesie s-a aprins de focul 

mîniei celei dumnezeieşti cînd a văzut cum necuratul cezar Hierocle adună la un 

loc în piaţa cetăţii monahii, fecioare creştine şi femei virtuoase şi le pregăteşte spre 

batjocura desfrînaţilor în casele cele de pierzanie. Văzînd acestea şi plin de 

dumnezeiască mînie, Edesie a alergat în piaţă şi 1 -a lovit cu putere pe ticălosul 

cezar. Pentru aceasta a fost torturat şi aruncat în mare ca şi fratele lui Amfian. Aşa 

s-au adus cei doi fraţi jertfă Stăpînului Hristos, ca şi nişte miei nevinovaţi, pe la 

anul 306 după întrupare, strămutîndu-se la locaşurile cele cereşti ale Stăpînului lor. 

Cîntare de laudă la Sfinţii Mucenici Amfian şi Edesie 

Cei doi fraţi jertfă pe ei s-au adus 

Lui Hristos Dumnezeu, 

Desăvîrşit dispreţuind trupul mort al lumii, 

Cel rău mirositor. 

Amfian şi Edesie se numesc ei, 

Fraţi din pîntece, fraţi minunaţi, 

In chinuri asemenea lui Hristos. 

Cei care în Dumnezeu credinţă au 

Lumea o socotesc cape un nimic; 

Pe cînd unui suflet mort, 

Aceasta mai de preţ îi este 

Decît Dumnezeu. 

Cui pe Hristos îl iubeşte 

De moarte nu îi este frică; 

Căci înaintea morţii stînd, 

El se numără cu nemuritorii. 

Oricine crede că moartea e adevăratul, 

Sinistrul sfîrşit a toate, 

O viaţă duce de disperare sumbră, 

Căreia îi este sclav. 

Pe cînd mucenicii văd că moartea 

Un văl doar este, al cerului. 

Cu pilda lor ei arată 

Că de moarte nu trebuie să ne temem. 

Nu te spăimînta zadarnic, omule, ci cunoaşte 

Că Raiul există, 

Ci spămîntă-te mai degrabă de Ziua Judecăţii 

Raiului înaintemergătoare. 



Păcătoşilor le place mai mult să creadă 

Că nu există Rai. 

De aceea întreabă ei nervoşi: 

„Dar unde este Raiul? Arată-mi-l!" 

Păcătosule, cunoaşte că Raiul 

Este acolo unde tu nu poţi fi, 

Cunoate că tu şi Raiul 

In veci nu veţi fi împreună. 

Cugetare 

„Este mai bine să fii un om simplu şi neînvăţat şi să te apropii de Dumnezeu cu 

dragoste, decît să fii un om învăţat şi cu multă carte şi să fii un duşman al lui 

Dumnezeu." Acestea sînt cuvintele Simţului Sfinţit Mucenic Irineu din Lyon. 

Adevărul acestor cuvinte s-a confirmat de nenumărate ori în istorie şi se confirmă 

şi în zilele noastre. La aceste cuvinte trebuie să le mai adăugăm şi pe următoarele: 

anume, că iubitorii de Dumnezeu nu sînt niciodată simpli şi neînvăţaţi, dimpotrivă, 

sînt cei mai învăţaţi, pentru că ştiu destul încît să vadă că pot şi trebuie să II 

iubească pe Dumnezeu. Din întreaga cunoaştere umană aceasta şi este cea mai 

importantă şi cea mai înaltă. Putem şi chiar trebuie să adăugăm că cei care nu îl 

iubesc pe Dumnezeu, ba chiar îl urăsc şi îi sînt duşmani pe faţă nu pot fi oameni 

învăţaţi - chiar atunci cînd ei se consideră astfel - deoarece învăţătura lor este 

inevitabil haotică, fără principiu şi fără coerenţă. Principiul şi coerenţa oricărei 

învăţături este Dumnezeu. Unii sfinţi, ca de pildă Sfîntul Pavel cel Simplu, nici nu 

ştiau măcar să citească sau să scrie, dar cu puterea duhului lor şi a iubirii 

dumnezeieşti care îi însufleţea ei 

s-au făcut mai înalţi în cunoaştere decît întreaga lume. Mai mult, oricine se 

apropie de Dumnezeu cu dragoste în veci nu va fi capabil de crimă. Căci 

cunoaşterea care nu este îngemănată cu iubirea faţă de Dumnezeu în veci este 

motivată de duhul criminalităţii şi al războiului. Sfintul Eftimie cel Mare zice: „Să 

aveţi dragoste; căci ceea ce este sarea pentru orice hrană, aceea este dragostea 

pentru orice virtute." Orice virtute este fadă, fără gust şi rece dacă nu este 

condimentată cu focul iubirii celei dumnezeieşti. 

Luare aminte 

Să luăm aminte la Stăpînul Hristos Care S-a pogorît la iad: 

La bogăţia minunată a planului Lui de mîntuire a lumii, care cuprinde 

toate generaţiile de oameni de pe pămînt, din începuturi, şi pînă la 

sfîrşit; 

La cum a venit El pe pămînt nu doar pentru cei care atunci trăiau pe 

pămînt şi care aveau să trăiască în viitor pînă la sfîrşitul lumii, dar şi 

pentru cei care deja trăiseră şi erau deja morţi la venirea Lui; 

La cum El, zăcînd în mormînt cu trupul, S-a pogorît la iad cu duhul, 

vestind celor din iad mîntuirea şi rupînd lanţurile celor ferecaţi. 

Predică Despre Dumnezeul Cel viu şi despre copiii Lui cei vii 

Că dacă trăim, pentru Domnul trăim, şi dacă murim, pentru Domnul murim. Deci şi 

dacă trăim, şi dacă murim, ai Domnului suntem (Romani 14:8). 

Ai cui sîntem noi cîtă vreme sîntem vii în această viaţă? Ai Domnului sîntem. Şi ai 

cui sîntem noi după ce murim, şi plecăm din această viaţă? Ai Domnului, negreşit. 

Ai cu sînt drepţii acestui pămînt? Ai Domnului. Dar păcătoşii? Tot ai Domnului. 

Domnul îmbrăţişează toate şi pe toţi, vii şi morţi, pe cei din trecut, prezent şi 



viitor. Căci nimeni nu este mai atot şi atoate în ale Sale braţe cuprinzător decît 
Domnul nostru lisus Hristos. Oare care dintre aşa-numiţii binefăcători şi filantropi 
ai omenirii, învăţători, conducători şi oameni luminaţi, au încercat măcar vreodată 
să facă vreun bine celor deja morţi? La această întrebare răspundem clar imediat: 
Nici unul! Chiar ideea este ridicolă în ochii lumii - auzi, să faci bine celor morţi! 
Lucrul este amuzant la culme pentru toţi cei care cred că moartea este mai tare 
decît Dumnezeu, şi că ceea ce apucă să înghită moartea este înghiţit şi mort pentru 
totdeauna. Dar preocuparea pentru cei morţi, de a face bine celor morţi şi adormiţi, 
a încetat a mai fi un lucru de amuzament de la venirea în trup a Domnului nostru 
Hristos, 

Care ne-a descoperit că El este Dumnezeu, Dumnezeul celor vii, şi Care ne-a 
arătat aceasta prin acţiunile Sale, prin aceea că S-a pogorît la iad ca să mîntuiască 
sufletele drepţilor celor din veac adormiţi, începînd cu Adam, şi pînă la moartea Sa 
pe Cruce. 

Domnul nostru este Atoatecuprinzător şi Atotslăvit, mai întîi prin aceea că discerne 
toate cu Gîndul Său Atoatevăzător (căci El Se gîndeşte la fiecare om de pe pămînt 
născut din femeie, fie el mort, sau viu); apoi prin faptul marii Lui iubiri (căci El 
îmbrăţişează toate sufletele drepţilor, indiferent de timpul sau de locul în care stau 
ascunse); şi în sfirşit prin neîncetata Sa lucrare (căci El lucrează veşnic în folosul 
fiecăruia) de călăuzire, de mîntuire, de ducere a fiecărui suflet în împărăţie, de 
proslăvire a lui înaintea Feţei Tatălui Ceresc, a Duhului de Viaţăfâcător şi a 
miriadelor de sfinţi îngeri. 

O, Stăpîne Doamne lisuse Hristoase, Ţie se cuvinte toată slava şi mulţumită în 
veci, Amin. 

3 Aprilie 

• Pomenirea Sfîntului Nichita Mărturisitorul 

Sfîntul Nichita s-a născut în Bitinia, în cetatea Cezareei. Tatăl lui, Filaret, s-a tuns 
monah după moartea soţiei lui, dîndu-1 pe copilul Nichita în grija bunicii, mama 
sa. Ajungînd la vîrstă desăvîrşită şi terminîndu-şi toate studiile, tînărul Nichita a 
intrat în Mînăstirea Medikion, unde Stareţul Nichifor 1-a tuns monah. După şapte 
ani de aspre nevoinţe monahiceşti, Patriarhul Tarasie 1-a hirotonit întru diacon. 
După moartea Stareţului Nichifor şi a monahului Athanasie, fratele lui bun întru 
luptele monahiceşti, obştea mînăstirii 1-a ales într-un glas egumen pe Nichita, 
împotriva voinţei lui. Timp de mulţi ani Sfîntul Nichita a fost pildă vie de nevoinţe 
şi sfinţenie a vieţii pentru fraţii lui. Venind la cîrma împărăţiei Leon al V-lea 
Armeanul, după evlavioasa împărăteasă Irina şi dreptcredincioşii împăraţi Nichifor 
şi Mihail, s-a aprins din nou erezia luptelor împotriva sfintelor iconane 
(iconoclasmul). Ereticul împărat 1-a scos din scaun pe Patriarhul Nichifor şi 1-a 
alungat în exil, iar în locul lui 1-a ridicat pe ereticul Teodot Cassiteras, om cu viaţă 
necurată. Sfîntul Nichita şi el a fost întemniţat şi torturat, fără însă a putea fi clintit 
din Sfînta Ortodoxie. El a fost tîrît din temniţă în temniţă, fiind chinuit şi cu 
foamea, cu setea, cu frigul, cu marea arşiţă şi cu neîncetată batjocură, în toate 
aceste chinuri însă Sfîntul Nichita a rămas drept şi neclintit în credinţa lui. Mai 
cu seamă un anume Nicolae îl batjocorea pe sfîntul, fâcîndu-1 ţintă de rîs şi 
dispreţ. Dar într-o noapte lui Nicolae i s-a înfăţişat în vis tatăl lui care murise, 
spunîndu-i cu asprime: „Să-1 laşi în pace pe robul lui Dumnezeu!" Din acel 
moment Nicolae s-a pătruns de frică, de ruşine şi de pocăinţă, şi nu numai că nu 1 - 
a mai chinuit pe sfînt, dar i-a împiedicat şi pe alţii de la aceasta. Cînd răul împărat 



Leon Armeanul a pierit cu sunet de rea moarte, cîrma împărăţiei a fost luată de 
binecredinciosul împărat Mihail Balbus (Gîngavul), care i-a eliberat din temniţe pe 
toţi cei chinuiţi pentru Credinţa Ortodoxă. Sfîntul Nichita atunci s-a retras într-un 
loc pustiu de lîngă Constantinopole, unde în rugăciune şi mulţumind lui 
Dumnezeu pentru toate şi-a petrecut ultimele zile ale vieţii lui pămînteşti. In 
timpul vieţii lui el a făcut multe minuni cu rugăciunea. După adormirea sa, trupul 
lui a fost adus în mînăstirea pe care a păstorit-o. în timpul slujbei de îngropare, 
mulţi bolnavi au ajuns şi s-au atins de trupul lui, căpătînd astfel vindecare. Sfintele 
sale moaşte au fost aşezate lîngă acelea ale părintelui lui duhovnicesc, sfîntul 
patriarh Nichifor, şi lîngă ale fratelui lui întru nevoinţe, sfîntul Atanasie. Acest 
mare ierarh a trecut la cele veşnice în anul 824 după Hristos. 

• Pomenirea Sfîntului Pavel cel întristat 

Acesta a fost rus de neam. în tinereţele lui el a fost prins rob de către turci. 
Nevoind să se lepede de Credinţa lui Ortodoxă şi să treacă la Islam, el a fost 
torturat şi mai apoi omorît cu sabia la Constantinopol, în anul 1683. 

• Pomenirea Sfîntului Mucenic Ulfian 

Acesta a fost un tînăr din cetatea Tirului, care a luat mucenicia din partea 

chinuitorului Urban, guvernatorul Tirului, cel care îl omorîse printre mulţi alţii şi 

pe mucenicul lui Hristos Amfian (cel pomenit la 2 aprilie). Sfîntul mucenic Ulfian 

a fost băgat într-un sac împreună cu un cîine şi un şarpe, apoi aruncat în mare, aşa 

luîndu-şi mucenicescul sfîrşit. Mucenicia şi proslăvirea lui s-au întîmplat la anul 

306 după Hristos. 

Cîntare de laudă la Sflntul Apostol Pavel şi la Sfîntul Nichita 

Mărturisitorul 

Pe trupul meu eu rănile lui Hristos le port 

Si lauda mea doar întru Crucea Domnului meu este. 

Aşa grăit-a Pavel, Apostolul alegerii. 

După el mulţimi de mărturisitori au urmat, 

întru aceeaşi mare pocăinţă; 

Mulţimi de mucenici, care ranele Domnului 

Intru ale lor trupuri au primit, 

în vieţi lungi de suferinţă. 

Ei precum Sfîntul Pavel, Apostolul neamurilor, 

Pentru Hristos Cel Viu, Mîntuitorul lumii şi Stăpînul 

Sîngele şi-au vărsat fără preget. 

Astfel întru totul şi Mărturisitorul Nichita 

Greaua aceasta cruce 

O a purtat. 

El chinuri şi batjocuri ani îndelungaţi 

Pentru Hristos cu bucurie 

A îndurat. 

Suflet de diamant într-un trup fragil, 

Acesta a fost Sfîntul Nichita, viteazul mucenic. 

El pe împăratul a biruit, 

împărăţii au trecut peste el, 

Dar el a rămas. 

De aceea cerurile şipămîntul se uimesc de el. 

încununat cu slavă stă el acum printre îngeri, 



Pe cei prigoniţi pentru Cruce 

El de sus îi ajută, puternic. 

Rugăciunile lui înaintea lui Dumnezeu se înalţă, 

Ajutorul lui pre pămînt se pogoară. 

Cugetare 

„Şi iată eu gata sînt pentru miile de morţi care mă aşteaptă," scria Sfîntul Atanasie 

cel Mare turmei sale cuvîntătoare care se afla în Egipt în vremea cumplită a ereziei 

ariene. Dar aşa poate spune şi orice om duhovnicesc care vede cu duhul plasa 

lumii care cuprinde sălbatic şi pe nesimţite pe fiecare om. Cu cît un om este mai 

duhovnicesc, cu atît mai bine vede el ce deasă este 

această plasă. Căci aşa este voia lui Dumnezeu: ce cei mai duhovniceşti să se 

mîntuiască şi pe cea mai strimtă cale. Psalmistul spune şi el: Multe sînt necazurile 

drepţilor (Ps. 33:18). Dar la sfîrşit a lor este slava şi biruinţa. Lor nu le trebuieşte 

decît să se înarmeze tare cu credinţă şi cu răbdare. Căci oricine este credincios le 

înţelege suferinţa. Cercare se îmbracă întru răbdare va vedea la sfîrşit biruinţa şi 

slava. Celui care II iubeşte pe Domnul cea mai strimtă cărare îi este suficient de 

largă, cea mai cumplită durere un jug blînd, şi cea mai năpraznică moarte un ospăţ 

de nuntă. 

Luare aminte 

Să luăm aminte la Stăpînul Hristos coborît la Iad: 

La pogorîrea Lui acolo întru putere mare, încît Iadul s-a cutremurat; 

La cum duhurile necurate, care pînă în acea clipă erau stăpîni absoluţi 

ai iadului, la apariţia Lui au fugit cu groază de la Faţa Lui; 

La marea bucurie de Venirea Lui care a cuprins sufletele tuturor 

drepţilor strămoşi şi proroci din vechime. 

Predică Despre cea mai mare dorire a lui Dumnezeu 

Care voieşte ca tot omul să se mîntuiască (I Timotei 2:4). 

Dumnezeu doreşte ca toţi oamenii să se mîntuiască; de aceea S-a pogorît El la Iad, 

pentru ca să îi scoată de acolo pe cei care au trăit şi au murit pe pămînt întainte de 

întruparea Lui. Căci dacă nu S-ar fi pogorît la Iad, un număr imens de suflete ale 

drepţilor ar fi pierit pentru totdeauna. Mai mult, dacă El nu S-ar fi pogorît la Iad, 

centrul răului şi a întregii răutăţi împotriva lui Dumnezeu şi a rasei umane ar fi 

rămas în picioare, dar aşa Domnul cu desăvîrşire 1-a distrus. Două motive au fost 

acelea pentru care Domnul a vrut ca să Se pogoare la Iad: mai întîi, ca să distrugă 

cuibul şi cetatea întărită a puterilor întunericului, şi al doilea, ca să scoată la 

lumină de acolo pe sufletele strămoşilor, prorocilor şi drepţilor bărbaţi şi femei 

care împliniseră Legea Veche a lui Dumnezeu şi îi plăcuseră astfel Lui. Căci iată: 

nu bine apucase Satan să se bucure vîzîndu-L pe Domnul însîngerat şi mort pe 

Cruce, că El S-a şi înfăţişat viu, puternic şi strălucitor în mijlocul Iadului, casa 

exclusivă a lui Satan. O cumplită vedere, cumplită vizită a fost pentru el aceasta! 

Căci iată trei ani întregi ţesuse el intrigi pe pămînt împotriva lui Hristos 

Dumnezeu, şi acum, în doar trei zile, Hristos Se pogoară întru putere la Iad 

jefuindu-1 pe el de prada lui cea grasă, sufletele tuturor drepţilor celor din 

vechime! 

O Doamne Care doreşti ca tot omul să se mîntuiască şi la cunoştinţa adevărului să 

vină, Ţie ne rugăm: mînruieşte-ne şi pre noi! Căci nu avem altă mîntuire afară de 

Tine, şi în Tine singur nădăjduim, Ţie unuia ne închinăm, Tatălui, Fiului şi 

Sfîntului Duh, acum şi pururea şi în vecii vecilor, Amin. 



Căci a Ta este Slava şi Mulţumită în Veci, Amin. 

4 aprilie 

• Pomenirea Sfîntului Preacuviosului părintelui nostru losif, Scriitorul de Cîntări 
Sffntul cuvios losif s-a născut în Sieilia, din părinţi evlavioşi şi plini de toată 
virtutea. După moartea lor, losif s-a strămutat în Tesalonic, unde a primit şi 
tunderea în cinul monahal. Ca monah, el s-a făcut pildă tuturor prin postiri, 
înfrînări mari, rugăciunea neîncetată, cîntări de psalmi, privegheri şi multe feluri 
de nevoinţe. Episcopul Tesalonicului 1-a hirotonit preot. Pe cînd a venit la 
Tesalonic, marele Grigorie Decapolitul a fost atît de impresionat de losif, de 
caracterul lui minunat, încît 1-a invitat să vină la mînăstirea lui din 
Constantinopol. Cînd focul limbilor otrăvite au izbuncnit iar împotriva sfintelor 
icoane, pe vremea lui Leon Armeanul, losif a fost trimis la Roma ca să ceară Papei 
şi Bisericii din Roma să lupte pentru Sfînta Ortodoxie. Aflîndu-se în această 
călătorie, el a fost răpit de piraţi şi dus în insula Creta, unde ereticii l-au ţinut în 
închisoare timp de şase ani. losif s-a bucurat pentru a fi fost învrednicit să 
primească chinuri pentru Hristos, şi de aceea aducea neîncetată laudă lui 
Dumnezeu, socotindu-şi cătuşele ca şi nişte podoabe de aur. Dis de dimineaţă, în 
ziua slăvitei prăznuiri a Naşterii Domnului, întru al şaselea an al întemniţării lui 
losif, răul împărat Leon Armeanul a fost asasinat în biserică în timp ce asculta 
Utrenia, în acelaşi moment Sfîntul Nicolae s-a înfăţişat înaintea lui losif în 
închisoarea din Creta şi i-a zis: „Ridică-te şi urmează-mi!" losif s-a simţit ridicat în 
văzduh, şi s-a aflat deodată înaintea porţilor cetăţii Constantinopol. Toţi 
dreptmăritorii creştini s-au bucurat cu bucurie mare la vederea lui. El a alcătuit 
canoane şi imne pentru slujbele multor sfinţi. El avea darul înaintevederii, drept 
pentru care Patriarhul Fotie 1-a rînduit duhovnic cinului preoţesc, arătîndu-1 lor ca 
pe un „om al lui Dumnezeu, un înger în trup şi un părinte al părinţilor". La 
adîncile sale bătrîneţe el s-a mutat la Domnul Cel Căruia I-a slujit cu credinţă, cu 
lucrul şi cu minunatele cîntări de el scrise. El a adormit cu pace în ajunul Sfintei şi 
Marii Zi Joi, din anul 883 după Hristos. 

• Pomenirea Sfintei Muceniţe Fervuta, a surorii ei văduve şi a slujnicei lor 
în timpul împăratului persan Sapor a fost asasinat Sfîntului Episcop Simeon. 
Fervuta, sora Episcopului Simeon, fusese luată la palatul împărătesc din dorinţa 
împărătesei. Fervuta era extraordinar de frumoasă, şi mulţi pretendenţi doreau 
căsătoria cu ea, printre care se aflau şi anumiţi preoţi păgîni şi vrăjitori. Fervuta 
însă i-a respins pe toţi, atrăgînd astfel asupra ei multă ură. In acel timp împărăteasa 
s-a îmbolnăvit, prilej cu care toţi păgînii respinşi de Fervuta i-au strecurat 
împăratului că aceasta ar fi otrăvit-o pe împărăteasă, şi că dacă voia să o scape, 
atunci să o ucidă pe Fervuta, pe sora ei văduvă şi pe slujnica lor prin tăiere în două 
cu fierăstrăul, trei părţi ale trupurilor lor aşezîndu-le de o pare, trei părţi de 
cealaltă, iar împărăteasa să fie purtată prin mijloc, şi astfel se va vindeca, 
împăratul a ascultat sfatul paginilor băutori de sînge. Fervuta împreună cu sora şi 
ei şi cu slujnica lor au luat mucenicia pentru Hirstos la anul 343, dobîndind astfel 
cununile cele veşnice ale Veşnicei împărăţii a Stăpînului lor Hristos. 

• Pomenirea Sfîntului Cuvios Zosima din Palestina 

Cuviosul Zosima a fost monah în mînăstirea de la Iordan în timpul împărăţiei lui 
Teodosie cel Mic. El este acel Cuvios Zosima care a afiat-o pe Sfînta Măria 
Egipteanca care se nevoia dincolo de Iordan, căreia i-a dus Sfînta împărtăşanie o 
dată iar în următorul an a îngropat-o. Sfîntul Cuvios Zosima a trecut la Domnul la 



vîrsta de o sută de ani, în veacul al şaselea. 

• Pomenirea Sfîntului Cuvios Mucenic Nichita 

Sfîntul Nichita a fost de loc din Albania, dar de neam slav. Monah la Sfîntul 

Munte fiind, el s-a dus la Serres, unde a intrat în dispută cu mullahii pe teme de 

credinţă. Neputînd să-1 biruiască cu cuvîntul, turcii l-au supus torturii, şi aşa şi-a 

dat Sfîntul Cuvios Nichita sufletul lui Dumnezeu, la anul 1808. 

Cîntare de laudă la Sfînta Muceniţă Fervuta 

Roaba Domnului, fecioara Fervuta, 

Precum mieluşelul cel dus la tăiere a tăcut, 

Nezicînd: „ Vai miel" 

Ci cu bucurie jertfa şi-a primit 

Pînă la capăt. 

Pămînteasca înşelăciune a acestei lumi 

Cu desăvîrşire a dispreţuit 

Căci mai mult decîtpe întreaga lume 

Pe Domnul ei L-a iubit. 

în regalul palat domnea deşertăciunea şi boala, 

Din el credinţa minunată în Fiul lui Dumnezeu lipsea; 

Printre descîntători domnea blestemul întunericului, 

Dintre ei lipsea cunoaşterea Făcătorului şi a lumii 

Celei cereşti. 

Frumuseţea cea trupească 

Piatră de poticnire este, 

Acolo unde nu-i iubirea lui Dumnezeu, 

Credinţa şi nădejdea. 

Astfel Fervuta fecioara jertfa întreagă 

Lui Hristos pe sine s-a adus, 

Ea pe lume a lăsat-o toate să-i jefuiască, 

Dar nu şi sufletul ei. 

Chinuitorul i-a omorît trupul, 

Dar sufletul ei viu nu i l-a putut înrobi. 

Colivia trupului i-a spart-o: 

Din ea sufletul a zburat voios către Rai, 

Din părelnica libertate a vieţii trupeşti, 

La adevărata libertate veşnică. 

Sîngele ei a curs pe pămînt, 

Trupul ei a devenit pămînt, 

Dar Fervuta este vie în veci. 

Cugetare 

Dumnezeu proslăveşte pe cei care II proslăvesc pe El. Aceasta se vede cu putere şi 

din belşug în vieţile sfinţilor. Sfînrul losif Scriitorul de Cîntări cu adevărat L-a 

slăvit pe Dumnezeu prin cîntările şi toate celelalte lucrări ale sale, între care şi 

chinurile A închisorii. Şi pe el Dumnezeu l-a proslăvit şi în viaţa aceasta, şi în 

cealaltă, în timpul vieţii, prin aceea că însuşi Sfmtul Nicolae i s-a înfăţişat în 

închioarea din Creta, l-a eliberat şi l-a adus într-o clipeală la Constantinopol. Cînd 

Cuviosul losif se nedumerea întru sine dacă să compună un canon de rugăciune 

pentru Sfîntul Apostol Vartolomeu, apostolul însuşi i-a 

apărut în faţa ochilor în strai luminos şi i-a spus lui losif că bineplăcută Ii este lui 

Dumnezeu alcătuirea acestui canon. Cînd a murit Sfîntul losif, un cetăţean al 



Constantinopolelui a aflat de slava pe care o are sfîntul înaintea lui Dumnezeu. 
Acest cetăţean se dusese la Biserica Simţului Teodor Fanariotul spre a-1 ruga să-i 
dezvăluie unde se ascunde un rob al său fugit. (Pentru că acest sfint Teodor era 
cunoscut printre credincioşi că descoperă cele pierdute sau furate, el era numit de 
popor Fanariotul, care înseamnă: „cel care descoperă cele ascunse".) Acest 
cetăţean s-a rugat trei zile şi trei nopţi, şi văzînd că nu primeşte nici un răspuns de 
la sfint era gata să plece din biserică. Dar chiar atunci Sfîntul Teodor i s-a înfăţişat 
în vedenie şi i-a zis: „De ce te mînii, omule? losif Scriitorul de Cîntări a ieşit din 
trup, şi iată, noi am fost cu el. El a murit în această noapte, şi noi toţi cei cărora el 
le-a compus preafrumoase cîntări i-am dus sufletul la ceruri şi l-am înfăţişat 
înaintea lui Dumnezeu. De aceea am întîrziat în răspunsul către tine." 
Luare aminte 
Să luăm aminte la învierea din morţi a Domnului nostru lisus Hristos: 

• La cum sufletul Său S-a întors de la iad şi a locuit iarăşi în al Său trup; 

• La cum, după ce a înviat cu puterea Sa dumnezeiască şi alte trupuri care 
muriseră, L-a înviat şi pe al Său. 

Predică Despre Biserica care este Trupul lui Hristos 

Dărîmaţi templul acesta şi în trei zile îl voi ridica (loan 2: 19). 

Aşa le-a grăit Domnul iudeilor celor vicleni despre templul trupului Său (loan 2: 

21). Dar cum viclenilor nu le e dat niciodată să înţeleagă nimic, aşa nici iudeii nu 

au înţeles, ci mai vîrtos şi-au bătut joc de El. Dar Domnul nu i-a certat pentru 

aceasta; totuşi cele spuse de El s-au împlinit. Iudeii l-au ucis trupul, dar El L-a 

ridicat din nou, şi L-a ridicat întru putere şi întru slavă. Cei vicleni L-au pedepsit 

pe Dumnezeu cu uciderea, iar Domnul i-a certat pe vicleni cu învierea. Căci pe 

vicleni îi satisface foarte să-şi poată arăta puterea asupra altora, ucigîndu-i. Pentru 

Domnul însă este o bucurie ca să-Şi arate puterea prin aceea că aduce din nou la 

viaţă şi ceea ce era mort. Căci nimic nu este mai trecător decît triumful răului, şi 

nimic mai veşnic decît triumful adevărului. 

Dărîmaţi templul acesta. Domnul a numit Trupul Său Biserică. Ucisă, acea 

biserică a fost îngrămădită într-un mormînt întunecos, peste a cărui uşă s-a prăvălit 

o piatră mare şi grea, care să împiedice lumina să intre. Acelei Biserici 

însă nu-i trebuia lumina soarelui. Căci ea avea propria ei lumină, lumina Soarelui 

Dreptăţii, Care strălucea dinlăuntru. O mînă blîndă şi dumnezeiască a dat la o 

parte piatra de pe mormînt şi S-a înfăţişat Domnul înviat, întru slavă şi întru 

putere. Cele ce s-au petrecut cu Trupul Preacurat al Domnului, s-au petrecut de 

nenumărate ori, mai tîrziu, cu Biserica sfinţilor de pe tot pămîntul. 

Duşmanii Bisericii au prigonit-o pe ea cu sălbăticie, au schingiuit-o, au dărîmat-o 

şi au îngropat-o în întuneric. Dar Biserica, după fiecare astfel de omorîre şi 

îngropare a înviat mai slăvită şi mai puternică. Aşa cum a înviat Biserica Trupului 

Domnului nostru, aşa la sfîrşitul veacurilor va învia Biserica Sfinţilor Lui întru 

plinătate şi desăvîrşire. 

O Doamne al nostru Cel Care ai înviat a treia zi din morţi, nu ne lăsa pe noi pradă 

stricăciunii şi morţii celei veşnice, ci ne învie pre noi întru veşnica viaţă, 

Căci Ţie se cuvine toată slava şi mulţumită în veci, Amin. 

5 aprilie 

• Pomenirea Sfinţilor Mucenici Agatopod şi Teodul 

Agatopod era diacon iar Teodul era citeţ în Biserica din Tesalonic. Agatopod era 
împodobit cu bătrîneţile cele cinstite iar Teodul cu tinereţea cea plină de întreaga 



înţelepciune [fecioria trupească şi sufletească], în timpul prigoanelor lui Diocleţian 
împotriva creştinilor aceştia doi au fost chemaţi la curtea împăratului. Ei au 
răspuns cu bucurie şi, ţinîndu-se de mînă, au păşit împreună la judecată şi au 
strigat: «Creştini sîntem!». Toate îndemnurile judecătorilor să se lepede de Hristos 
şi să se închine la idoli au rămas zadarnice. După ce au fost aruncaţi în temniţă şi 
înfometaţi lungă vreme, ei au fost osîndiţi la moarte prin înecarea în mare. Li s-au 
legat mîinile la spate, li s-au legat pietre grele la gît, şi au fost duşi la locul de unde 
aveau să fie aruncaţi în mare. Cînd se pregăteau să îl arunce pe Agatopod în 
adîncuri, acesta a strigat: «Iată botezul nostru cel de al doilea, cel care spală toate 
păcatele noastre, aşa încît curaţi să ne înfăţişăm noi înaintea Domnului nostru lisus 
Hristos. » La scurtă vreme după uciderea mucenicilor, trupurile lor au fost duse de 
valuri la mal, iar credincioşii le-au luat şi le-au îngropat cu cinste. Sfintul Teodul 
le-a apărut cunoscuţilor săi ca un înger de lumină îmbrăcat în strai luminos, 
poruncindu-le să împartă ce mai rămăsese din averile sale săracilor. 
Aceşti slăviţi şi minunaţi ostaşi ai lui Hristos au suferit mucenicia cu cinste în 
timpul împărăţiei lui Diocleţian, în timp la Tesalonic stăpînea cezarul Faustin, în 
anul 303. 

• Pomenirea Sfîntului Cuvios Marcu din muntele Trahe 

Acesta mai este cunoscut şi sub numele de Marcu Atenianul, căci Atena fusese 
locul naşterii sale. Părinţii lui trecuseră la cele veşnice după ce Marcu şi-a săvîrşit 
cea mai înaltă învăţătură la Atena. Atunci el a cugetat întru sine, că nici el nu va 
putea ocoli moartea, şi atunci lucrul cel mai de dorit este acela de a se pregăti cum 
se cuvine mai înainte pentru o plecare cuviincioasă din această viaţă, împărţind 
toate averile sale săracilor, el a ieşit în largul mării pe o plută, cu credinţa 
nestrămutată în ajutorul lui Dumnezeu, pe care II ruga să-1 îndrepte încotro Ii este 
sfîntă voia Sa. Dumnezeu, prin a Sa purtare de grijă, 1-a păzit pe robul Său Marcu 
şi a adus pluta în Libia (sau Etiopia), la un munte ce se numea Trahe. Marcu a 
vieţuit ca un pustnic pe acest munte timp de nouăzeci şi cinci de ani, nevăzînd 
înaintea ochilor săi în tot acest timp nici om, nici fiară sălbatică. Timp de treizeci 
de ani însă el s-a luptat cumplit cu duhurile cele necurate şi a suferit cumplit de 
foame, de sete, de geruri mari, şi de căldură peste măsură. El mînca pămînt şi bea 
apă din mare. După treizeci de ani de chinuri dintre cele mai cumplite el i-a bătut 
pe demoni, care au fugit de la el; apoi robului lui Hristos i s-a trimis de către 
Stăpînul său un înger, care îi slujea lui, aducîndu-i zilnic hrană de pîine, peşte şi 
fructe. Pe acest cuvios Marcu 1-a cercetat, cu puţin mai înainte de sfîrşitul său, 
Simţul Serapion, care mai apoi a făcut cunoscută viaţa cea plină de minuni a 
pustnicului Marcu. L-a întrebat Marcu pe Serapion: "Mai sînt oare creştini în lume 
A care, zicînd muntelui: 'Du-te şi te aruncă în mare', muntele să facă aşa?" în clipa 
aceea muntele pe care cei doi şedeau a început să se mişte către mare. Marcu şi-a 
ridicat mîinile către cer şi 1 -a oprit. Astfel era puterea de minuni făcătoare a 
acestui mare nevoitor al lui Hristos. Mai înainte de sfîrşitul său el s-a rugat pentru 
mîntuirea întregului neam omenesc şi şi-a dat sulfetul în mîinile lui Dumnezeu. 
Sfintul Serapion a văzut cum sufletul lui Marcu este dus către ceruri de îngeri, şi a 
mai văzut cum o mînă se întinde din cer şi primeşte sufletul lui Marcu. Sfintul 
Marcu a trăit pe pămînt una sută şi treizeci de ani, adormind cu pace cam pe la 
anul 400. 

Cîntare de laudă la Sfintul cuvios Marcu din muntele Trahe 
Iată ceasul meu bate, ultimul pe acest pămînt. 



Eu merg acolo unde în loc de soare 

Străluceşte mai puternic Lumina Domnului meu. 

Eu praful trupului meu îl lepăd, acest veşmînt trupesc, 

Şi călătoresc spre Tine, către a Ta Faţă, 

O Hristoase al meu. 

O singură dorire mai tind fierbinte cître Tine, 

Pe faţa acestui pămînt: 

Cu rugăciunea aceasta înaintea Tronului Tău 

Mă înfăţişez: 

Mîntuieşte, Doamne, neamul omenesc, 

Cea mai adîncă dorire a sufletului meu 

Intru acest ceas 

este mîntuirea lor. 

Rupe lanţurile păcatelor lor, 

Fiecăruia dintre ei, şi tuturor. 

Doresc să se mîntuiască toţi postitorii cei virtuoşi, 

Şi toţi cei ce lucrează cu rîvnă ogorul Tău. 

Doresc să se mîntuiască toţi cei care 

Pentru Tine pătimesc în închisori, 

Toţi cei care pentru dragostea Ta se jertfesc 

Noapte şi zi. 

Doresc să se mîntuiască şi păcătoşii 

Care cumplit păcătuiesc, Doamne, 

Chinuindu-i pe robii Tăi; 

Doresc să se mîntuiască şi aceia 

Care pentru Tine îndură aceste chinuri. 

Doresc tnîntuire lavrelor, celor pline de monahi; 

Doresc mîntuire credincioşilor, 

Celor plini de lacrimi şi sărăcie; 

Doresc mîntuire bisericilor, din toată lumea Ta; 

Doresc mîntuire păstorilor Bisericii, 

Mîntuire tuturor, şi mie, smeritului; 

Doresc mîntuirea tuturor robilor şi roabelor lui Dumnezeu, 

A celor cunoscuţi lumii, 

Şi a celor care vieţuiesc ascunşi de ochii ei. 

Doresc mîntuirea celor botezaţi şi a celor înfiaţi, 

A celor ce sînt vii prin darul de viaţă-făcător 

Al Sfîntului Duh Dătătorul de Viaţă. 

Doresc mîntuirea smeriţilor şi milostivilor, 

A împăraţilor credincioşi 

şi a dregătorilor credincioşi, 

a fiecărei inimi omeneşti, 

a celor infirmi şi a sănătoşilor. 

Doresc, Doamne, mîntuirea fratelui meu Serapion, acesta. 

O Atotputernice Doamne, aceasta este dorirea mea 

întru acest ceas al ieşirii mele - 

Facă-se voia Ta! 

Cugetare 



„Sa vieţuiţi ca şi cînd nu aţi fi din această lume - şi veţi afla pacea," îi povăţuia 
Sfîntul Antonie cel Mare pe ucenicii săi. Uimitoare povaţă, dar cit de adevărată! 
Căci cele mai mari neplăceri şi chiar nenorociri survin tocmai atunci cînd dorim cu 
tot dinadinsul să ne asociem şi să ne identificăm cu oameni şi lucruri care aparţin 
lumii acesteia. Cu cît o persoană se retrage mai mult din lume, cu atît mai mult o 
contemplă pe aceasta ca existînd şi fără ea, şi cu cît se adînceşte omul mai mult în 
cugetarea la nemernicia lui în această lume, cu atît mai mult se apropie de 
Dumnezeu şi cu atît mai adîncă este pacea duhovnicească pe care o dobîndeşte. 
Mor în fiecare zi! (I Cor 15:3 1) - strigă Sfîntul Apostol Pavel, adică, în fiecare zi 
simt că eu nu sînt din această lume. De aceea în duh se şi simţea un cetăţean al 
cerului, în fiecare zi. Cînd torţionarul Faustin 1-a întrebat pe Sfîntul Teodul: „Oare 
nu este viaţa mai bună decît o moarte violentă?", acesta i-a răspuns: „Cu adevărat 
cred că viaţa este mai bună decît moartea. Tocmai de aceea am hotărît eu să mă 
îngreţoşez de această viaţă trecătoare pe pămînt: ca să dobîndesc viaţa, dar pe cea 
veşnică." 
Luare aminte 
Să luăm aminte la învierea Domnului nostru lisus Hristos: 

• La cum s-a cutremurat tot pămîntul la întoarcerea Sa în trup, tot aşa cum se 
întîmplase şi la Răstignirea Lui; 

• La cum îngerii s-au pogorît în mormînt ca să-I slujească Lui, aşa cum 
totdeauna ei îi slujeau Lui, cînd El le îngăduia aceasta. 

Predică Despre împlinirea prorociilor 

Că nu vei lăsa sufletul meu în iad, nici nu vei da pe cel cuvios al Tău să vadă 
stricăciune (Ps. 15: 10). 

Acestea sînt cuvintele celui plin de duh văzător al tainelor cereşti, cuvinte 
strălucitoare, profetice, împăratul Proroc David grăieşte aceste cuvinte despre 
Hristos Domnul, despre Sufletul şi Trupul Domnului, adică despre cele ce sînt 
omeneşti în El. Că aceste cuvinte au fost rostite de Sfîntul Proroc David cu privire 
la Mîntuitorul Hristos Cel înviat, stă mărturie însuşi Sfîntul Apostol Petru în întîia 
lui predică, imediat după Pogorîrea Duhului Sfînt în Ziua 

Cincizecimii (Fapte 2:27). Căci, zice sfîntul apostol, strămoşul David... a murit şi 
s-a îngropat, iar mormîntul lui este la noi, pînă în ziua aceasta (Fapte 2: 29). Deci 
nu la David însuşi se referă cuvintele psalmului de el alcătuite prin Duhul, deşi aşa 
s-ar putea părea unora; ci ele se referă la Urmaşul lui David după trup, adică la 
însuşi Domnul Hristos. Trupul împăratului David a suferit stricăciune, aşa cum s-a 
întîmplat şi cu trupurile celorlalţi descendenţi ai săi. Prin urmare Hristos este acel 
urmaş al lui David după trup Care nu a rămas în locuinţa morţilor şi al Cărui trup 
nu a cunoscut stricăciune. Mai înainte văzînd el [David] aceasta, a vorbit despre 
învierea lui Hristos: că n-afost lăsat în iad sufletul Lui şi nici trupul Lui n-a văzut 
putreziciune (Fapte 2: 31). Cu adevărat, prea luminoasă prorocie! Cu adevărat, 
minunată înainte-vedere! înainte de învierea Domnului, aceste cuvinte trebuie să fi 
părut cu totul de neînţeles şi chiar iraţionale tuturor interpreţilor iudei ai Psalmilor! 
Dar cînd se dă la o parte pecetea de pe mormînt, atunci se dă la o parte şi pecetea 
tuturor prorocii lor care multora le-au părut obscure şi de neînţeles. Căci Hristos a 
înviat din morţi iar prorociile tainelor viitoare s-au făcut realitate vizibilă tuturor. 
Iată pecetea s-a dat la o parte nu numai de pe mormîntul lui Hristos, ci şi de pe 
nenumăratele cuvinte şi mai înainte vederi ale prorocilor. Iată Hristos învie, iar 
cuvintele proroceşti despre El învie şi ele. Pogorîndu-Se la iad, Domnul duce 



lumina cerească a vieţii şi învierii şi drepţilor strămoşi şi proroci. Cu a Sa înviere, 

Domnul a adus cuvintele şi străvederile lor la lumina înţelegerii şi a adevărului. 

Hristos învie şi toate cele cîte sînt bune, drepte şi adevărate, şi de dinainte şi de 

după Dimineaţa învierii, învie şi ele. 

O Stăpîne Doamne lisuse Hristoase Cel Care ai înviat a treia zi din morţi, aşează- 

ne şi pre noi între cetăţenii cei înviaţi ai împărăţiei Tale, 

Căci Ţie se cuvine toată slava şi mulţumită în veci, 

Amin. 

6 aprilie 

• Pomenirea SJîntului Eutihie, Patriarhul Constantinopolelui 

Sfîntul Eutihie s-a născut în Frigia din părinţi evlavioşi şi rîvnitori pentru credinţă. 
Tatăl său era ofiţer. Odată, pe cînd Eutihie era copil şi se juca cu alţii de vîrsta lui, 
jocul lor a fost acela de a scrie fiecare pe un zid numele lui iar alături ceea ce vor 
fi ei în viaţă. Cînd a venit rîndul lui, Eutihie a scris: „Eutihie - Patriarh"! în anul al 
treizecilea al vieţii lui Eutihie a fost ales stareţ al unei 

mînăstiri din Amasia. La vîrsta de patruzeci de ani a fost trimis de Mitropolitul 
Amasiei ca delegat al său la Sinodul al Cincilea a toată lumea, ce s-a ţinut în 
Constantinopol la anul 553. La acel Sinod, Eutihie a strălucit ca un soare printre 
Părinţii Sinodului, şi prin a sa mare învăţătură, şi prin rîvna pentru cele sfinte. 
Cînd s-a adus în dezbaterea Sinodului dacă ereticii puteau fi daţi anatemei după 
moartea lor, Eutihie a arătat că da, acest lucru se poate, în baza cuvintelor 
dumnezeieşti de la Cartea a Treia a Regilor [sau Prima, după alte cronologii], 13: 
1-8, şi de la Cartea a Patra a Regilor [sau a Doua, după alte cronologii], 23:16. Cu 
prilejul acelui sinod împăratul lustinian şi Patriarhul Mina 1 -au îndrăgit mult pe 
Eutihie. împăratul căuta sfatul lui în multe împrejurări, iar Patriarhul Mina 1-a 
desemnat pe Eutihie ca succesor al său, implorîndu- 1 pe împărat cu limbă de 
moarte să împlinească neapărat această rugă a lui. Precum s-a şi întîmplat. Sfîntul 
Eutihie a păstorit Biserica lui Hristos în pace timp de doisprezece ani. După aceşti 
ani diavolul a ridicat un război cumplit împotriva lui. Furtuna acestui război 1-a 
ajuns şi pe împăratul lustinian însuşi. Din înşelarea diavolului, împăratul a căzut în 
erezia monofizită, care învăţa mincinos cum că în Domnul nostru, mai înainte de 
învierea Lui, s-ar fi aflat deja un trup incoruptibil căruia nu-i era cu putinţă să 
simtă foamea, setea, durerea sau oboseala. Patriarhul Eutihie s-a împotrivit cu 
autoritate acestei erezii, din care cauză împăratul 1-a exilat la mînăstirea lui cea 
dintîi. Acolo Patriarhul Eutihie a rămas timp de alţi doisprezece ani, şi opt luni. El 
s-a arătat a fi făcător de minuni, căci îi vindeca pe oameni de felurite boli doar cu 
rugăciunea, şi prin ungerea cu untdelemn sfinţit, împăratul lustinian s-a pocăit de 
greşeala lui şi a murit, iar după el a urmat Iustin care 1-a rechemat pe Patriarh în 
scaunul lui de la Constantinopol, în care Sfintul a şi rămas pînă la moartea lui, 
păstorind Biserica lui Dumnezeu cu pace. Sfintul Patriarh Eutihie s-a strămutat la 
locaşurile cele cereşti în anul 582, aflîndu-se în al şaptezecilea an al vieţii sale. El 
s-a făcut cetăţean al împărăţiei celei veşnice a Stăpînului Hristos, pe Care L-a 
slujit cu cinste, cu credinţă şi cu curaj de-a lungul întregii sale vieţi. 

• Pomenirea celor 120 de Mucenici care au pătimit în Persia 

Cînd persanul rege Sapor a jefuit ţinuturile Bizanţului, al a luat cu sine una sută şi 
douăzeci de robi dintre creştini. Cum încercările lui de a-i face pe aceştia să se 
lepede de credinţa lor în Hristos şi să se închine focului au eşuat, regele i-a aruncat 
în cuptoare de foc şi i-a ars de vii. Printre cei o sută şi douăzeci de mucenici se 



aflau şi nouă fecioare afierosite Domnului. Aceştia cu toţii -au luat mucenicia cu 
cinste între anii 344 şi 347, strămutîndu-se la locaşurile cele cereşti din împărăţia 
cea veşnică a Domnului Hristos. 
Cîntare de laudă la Sflntul Eutihie 

Eutihiefaţă de împăratul 

Pre Hristos L-a mărturisit: 

„Hristos, " a zis el, „ truppatimilor avea, 

m stare a simţi foamea şi setea. 

El asemenea era, iar nu acelaşi, 

Cu trupul de pe Tron. 

împăratul Slavei pe pămint a luat 

Trup umil, omenesc. 

Dar pe acesta l-a proslăvit, 

Ridicînd trup omenesc la ceruri. 

Oare un trup iluzoriu lacrimi ar vărsa? 

Cum ar putea, O, împărate, o părelnică frunte 

Să transpire cu picături de sînge? 

,Flămînzesc! însetez!' a rostit Adevărul. 

Oare numi-vei pre Fiul lui Dumnezeu mincinos?! 

Cînd El înaintea lumii 

îşi mărturiseşte setea 

Tu- 1 zici: „ De sete nu poţi suferi!" - oare cutezi aceasta?! 

Insetînd, El îşi strigă setea de pe Cruce, 

Iar tu-I răspunzi ,Nu-i adevărat ceea ce zici 'l? 

O împărate, pre Domnul să nu huleşti! 

Sub ale tale cuvinte însuşi satana jubilează! 

Zadarnic biserici slăvite zideşti, 

Dacă Credinţa o datini! 

Zadarnice jertfele tale cînd cu mîinile tale 

Tu Focul cel sfînt ce le arde îl stingi! 

Cunoaşte, O împărate, 

Că ale Domnului nostru trupeşti pătimiri 

Fost-au mai cumplite decît a toată lumea; 

Cunoaşte că axul istoriei lumii 

Doar în jurul Crucii se învîrteşte. 

Crucea cea Sfîntă cinstită este, înfricoşată 

Şi de minuni lucrătoare, 

Puternică este să vindece, 

Căci pe ea Hristos din preaplin 

Chinuri şi dureri de om necuprinse 

a pat imit. 

Pe Cruce Hristos a fost ţintuit 

Din al Său adevărat trup sînge adevărat şi sudoare şi jale au curs, 

Iar nu iluzii ale unui vis. " 

Cugetare 

Se spune despre un orator din vechime că a muncit zi şi noapte pentru a-şi însuşi 

marele dar al elocinţei. Cineva i-a zis: „Demostene nu-ţi va îngădui să fii cel dintîi 

dintre retori." La care acesta imediat a replicat: „Nici eu nu-i voi îngădui lui ca să 

rămînă singurul." Deci, dacă nu poţi ca să fii un sfînt dintre cei mari, aşa cum a 

fost Marele Antonie, nu scutura din umeri, nu te dezvinovăţi şi nu spune: „Atunci 



eu nu voi putea nimic." Ci mai vîrtos sîrguieşte-te şi sporeşte-ţi talanţii. Căci în 
casa Tatălui Meu multe locaşuri sînt, zice Domnul (loan 14: 2). Căci fie şi cel mai 
de pe urmă locşor de-1 vei dobîndi acolo în împărăţia Cerurilor, să ştii că te vei 
afla în el mult mai slăvit, mai norocos şi mai fericit decît cei mai avuţi regi sau 
dregători care au locuit vreodată pe pămînt. Fiecăruia după al său talant! Nu vei fi 
la fel de mare ca Marele Antonie, dar nici Sfîntul Antonie nu va locui singur în 
împărăţia lui Dumnezeu! 



Luare aminte 

Să luăm aminte la învierea Domnului nostru lisus Hristos: 

1 . La cum piatra prăvălită pe mormînt nu s-a spart, nici s-a stricat pecetea 
romanilor; 

2. La cum Atotputernicul şi Blîndul nostru Stăpîn nu a stricat interiorul sau 
pecetea mormîntului, tot aşa cum nu s-a stricat nici pîntecele Fecioarei dintru care 
a ieşit. 

Predică Despre nimicirea ultimului vrăjmaş 

Vrăjmaşul cel din urmă, care va fi nimicit, este moartea (1 Corinteni 15: 26). 
Cel mai cumplit vrăjmaş al omului este diavolul, al doilea este păcatul, iar al 
treilea moartea. Stăpînul nostru lisus Hristos i-a biruit pe toţi aceşti trei duşmani ai 
neamului omenesc. Prin smerenia Lui El 1-a bătut pe diavolul cel plin de mîndrie; 
prin moartea Lui El a biruit păcatul; iar prin a Sa înviere El a biruit moartea, 
învingîndu-i pe toţi aceşti trei duşmani ai noştri, El ne cheamă pe noi să fim părtaşi 
ai slăvitei Lui victorii. Căci într-adevăr, nu noi sîntem cei care biruim, dar sîntem 
însă legaţi de Biruitor. Doar a Sa putere învinge, doar ale Sale arme sînt puternice. 
Noi nu avem de la noi şi prin noi nici arme, nici 

putere, şi cu toate acestea ne confruntăm cu cei mai cumpliţi duşmani. Iată însă că 
întru El, împreună cu El şi alături de El, noi biruim nişte vrăjmaşi care sînt mai tari 
decît noi. Dar ce preţ cere Domnul de la noi spre a ne face părtaşi biruinţei Sale? 
Unul foarte mic şi foarte neînsemnat, fraţii mei! Anume, Domnul ne cere ca să fim 
smeriţi cu inima şi blînzi, şi să ne supunem voii lui Dumnezeu Celui Care ne-a 
făcut pe noi - iată preţul care ni-1 cere pentru a ne dărui nouă întreagă biruinţa Lui 
aspura diavolului. El ne cere ca să ne murim nouă, să murim patimilor şi dorinţelor 
noastre păcătoase - iată preţul pe care ni-1 cere pentru biruinţa păcatului. El ne 
cere să viem Lui şi nu nouă, să-L primim pe El în inimile noastre - iată preţul pe 
care ni-1 cere pentru biruinţa morţii. El i-a biruit pe toţi vrăjmaşii noştri desăvîrşit 
şi pînă la capăt, pe faţă. Dar El cere de la noi acest mic preţ, spre a ne face pe 
fiecare din noi desăvîrşiţi părtaşi ai biruinţei Sale. Sfîntul Apostol Pavel zice: Să 
dăm mulţumire lui Dumnezeu, Care ne-a dat biruinţa prin Domnul nostru lisus 
Hristos!(lCorl5:57). 
O Stăpîne Doamne lisuse Hristoase, Cel Care ai înviat întru a treia zi din morţi, 



luminează-ne, împuterniceşte-ne şi vindecă-ne pre noi cu Biruinţa Ta, pre noi ce 

care pururi Iţi sîntem recunoscători Ţie, 

Căci a Ta este slava şi mulţumită în veci, Amin. 

7 aprilie 

• Pomenirea Sfîntului Gheorghie Mărturisitorul 

Acest Gheorghie a fost ales de obşte şi intronizat Episcop al Mitilenei pentru 
marile sale virtuţi ce şi le cîştigase după îndelungi nevoinţe ascetice. Sfîntul şi-a 
păstorit turma cu multă înţelepciune şi rîvnă pînă la adîncile sale bătrîneţi. Cînd au 
început prigonirile împotriva sfintelor icoane de sub Leon Armeanul, bătrînul sfînt 
a fost chemat la Constantinopol, într-o adunare a episcopilor a căror intenţie, la 
dorinţa împăratului, era să-1 determine pe Gheorghie să pună capăt cinstirii 
sfintelor icoane şi în eparhia lui. Dar Gheorghie a refuzat această nelegiuire, 
opunîndu-se cu îndrăznire dorinţei împăratului, împreună şi cu alţi episcopi 
binecredincioşi. Dar pentru aceasta nu numai că a primit batjocură, dar a fost şi 
surghiunit în sălbaticul ţinut al Chersonului. Acolo, pentru toţi anii care îi mai 
rămăseseră de trăit, el a suferit chinuri cumplite şi toate felurile de lipsuri. Sfîntul 
Gheorghie Mărturisitorul a trecut la Domnul său în împărăţia cea veşnică pe la 
anul 816. Din marea lui sfinţenie şi dragoste către Dumnezeu acest Sfînt 
Gheorghie s-a aflat lucrător de minuni, şi în timpul vieţii, şi după moartea lui. 

• Pomenirea Sfîntului Cuvios Nil Sorski 

Sfîntul Nil a fost unul din marii părinţi ai Bisericii Ruse. El a fost întemeietorul 
vieţii monahale de schit în Rusia. El a adormit cu pace la anul 1508. Sfintele lui 
moaşte odihnesc în Mînăstirea Sora. Pravila sa pentru viaţa monahilor trăitori în 
schituri este o lucrare de ordin practic şi contemplativ de prim rang în cadrul 
tezaurului scrierilor patristice din toate timpurile. 

• Pomenirea Sfîntului Mucenic Caliopie 

Caliopie a fost unicul fiu a unui părinte de rang senatorial din Perga Pamfiliei, care 
îndelung se rugase cu lacrimi lui Dumnezeu să-i dăruiască un copil. Din cea mai 
fragedă pruncie el a fost învăţat şi educat de mama sa, mult credincioasa Teoclia, 
să-L cinstească pe Dumnezeu şi să ducă o viaţă castă. Caliopie era încă foarte tînăr 
cînd a izbucnit o cumplită prigoană sub împăratul Maximian. Ca să-1 salveze de la 
moarte, mama lui 1-a aşezat într-o corabie, i-a dat aur din destul şi 1-a trimis în 
cetatea Pompeiopolis. Dumnezeu însă în a Sa tainică rînduială şi purtare de grijă a 
plănuit altfel pentru tînărul Caliopie. Coborînd în Pompeiopolis, el s-a aflat în 
mijlocul unei mulţimi gălăgioase care sărbătorea cinstirea zeilor păgîni. Cum 
Caliopie a refuzat să ia parte la această sărbătoare prostească, el a fost tîrît de 
mulţimea înnebunită la comandantul Maximus, înaintea căruia Caliopie a 
mărturisit că el este Creştin. Comandantul a poruncit ca să fie bătut Caliopie cu 
vergi de plumb şi să fie ars cu foc. Plin de răni şi de loviri, tînărul a fost aruncat 
după aceea în temniţă. Aflînd că fiul ei este torturat, Teoclia şi-a împărţit toate 
averile ei săracilor, şi doar cu o sumă mică de bani s-a grăbit către fiul ei care se 
afla în închisoare. Intrînd în ea, ea s-a închinat în faţa fiului ei şi i-a îngrijit rănile. 
La sfirşit, comandantul a rostit osînda : Caliopie avea să fie răstignit pe o cruce. 
Inima mamai s-a umplut de spaimă şi de bucurie. Cînd i-au luat fiul şi i l-au dus la 
locul răstignirii, ea a strecurat cinci bani mari de aur în mîna călăului, spunîndu-i 
să-1 aşeze pe tînăr nu în felul în care a stat Mîntuitorul, ci cu capul în jos. Din 
smerenie faţă de Stăpînul a cerut Teoclia aceasta. Caliopie a fost răstignit cu capul 
în jos în Sfînta şi Marea Zi Joi. Maica lui stătea la piciorul crucii, aducînd jertfa de 



recunoştinţă lui Dumnezeu. A doua zi, cînd au coborît de pe cruce trupul 
neînsufleţit al fiului ei, ea a căzut îmbrăţişîndu-1, şi a murit. Aşa s-au înfăţişat 
înaintea tronului lui Dumnezeu, mucenicul şi cu maica sa. Ei au luat mucenicia cu 
cinste la anul 304. 

• Pomenirea Sfîntului Cuvios Daniel de la Pereyaslavl 

Nevoinţa acestui cuvios Daniel a fost una neobişnuită: aceea de a îngriji de cei 
morţi. De cîte ori auzea că cineva a murit îngheţat, sau în vreun alt fel de moarte 
năpraznică, neavînd pe nimeni alături, Daniel se grăbea să îl îngroape cu cinste şi 
să aducă rugăciuni lui Dumnezeu pentru el. Cuviosul Daniel a adormit cu pace la 
anul 1540, iar trupul lui a fost aflat întreg, neputrezit pînă în ziua de azi. 

• Pomenirea Sfîntului Cuvios Grigorie Sinaitul 

Acesta a fost un mare nevoitor la Muntele Sinai şi la Muntele Athos (vezi luna 

august, în 8 zile). 

Cîntare de laudă la Sflntul Mucenic Caliopie 

«O, fiul meu Caliopie, departe să pleci, 

Departe de primejdia de moarte!» 

Astfel grăieşte maica, îmbrăţişîndu-şi fiul de despărţire ; 

Ea visează la o soartă bună pentru fiul ei. 

Caliopie, tînărul cel frumos, 

Credinţa lui comandantului i-o mărturiseşte: 

«Hristos este viaţa mea, calea şi adevărul; 

Hristos singura mea dorire.» 

Ei pe Caliopie la crucea răstignirii îl duc ; 

Iar după el mulţimile urmează, vrînd să vadă. 

El este palid şi drept, cetluit în lanţuri, 

Păşeşte liniştit, deşi plin de răni. 

Maica lui îi şopteşte: «O Caliopie, fiul meu!» 

«Călătoresc, o maică, departe de moarte, 

de primejdia ei.» 

Mucenicul lui Hristos, slăvitul mucenic, 

Pe cruce cu bucurie urcă, cu capul în jos. 

Asupra trupului mort maica se apleacă. 

Pe fiul cu lacrimi îl scaldă 

Şoptind liniştit: "Caliopie, fiul meu!" 

«Aici sînt, maica mea iubită, 

Departe de primejdia de moarte.» 

Cugetare 

«Părinţii duhovniceşti să se deosebească de păstoriţii lor, tot aşa cum păstorul 

deosebit este de oile sale. » Aşa interpretează Sflntul Isidor Pelusiotul Intîia 

Epistolă a Sfîntului Apostol Pavel către Timotei. Viaţa preotului este întotdeauna 

un model pentru păstoriţii lui, fie în bine, fie în rău. Ducînd o viaţă exemplară 

preotul se conformează poruncilor evanghelice, iar neducînd-o, el se leapădă de 

însăşi Evanghelia lui Hristos. Nimeni între oameni nu se mai află într-o astfel de 

poziţie precum preotul dreptmăritor: fie să confirme adevărul Sfintei Evanghelii 

ducînd o viaţă conformă ei întru totul, fie să-1 nege, prin modelul unei vieţi rele. 

Preotul cel bun se distinge prin lucrările sale cele bune tot aşa cum păstorul cel 

bun se distinge de lup. De aceea se va afla ceata preoţilor buni împreună cu fiii lui 

Dumnezeu, iar cea a preoţilor răi împreună cu fiarele întunericului. Păstorii cei 



buni ai Bisericii, chiar la cea mai de pe urmă suflare a vieţii lor, nu au altă grijă 
decît cum să chivernisească mai bine turma cuvîntătoare care rămînea în urma lor. 
Pe patul său de moarte, Sfîntul losif Scriitorul de Cîntări astfel se ruga lui 
Dumnezeu: «Păzeşte turma Ta, Stăpîne Doamne lisuse Hristoase, pre care au zidit- 
o dreapta Ta, şi o desăvîrşeşte pre ea pînă la sfîrşitul veacurilor. Ajută pe iubiţii 
mei copii ai Bisericii Tale, Doamne. Dăruieşte Bisericii, Miresei Tale de Tine 
alese, viaţă cu pace şi fără de furtună.» Sfintul Antipa, aruncat să ardă de viu într- 
un viţel de aramă, astfel se ruga lui Dumnezeu: «Nu numai pe mine, dar şi pe cei 
ce vor veni după mine, învredniceşte-ne, Doamne, veşnicelor Tale milostiviri şi 
bunătăţi.» 
Luare aminte 

Să luăm aminte la învierea Domnului nostru lisus Hristos : 
La cum mironosiţele femei se duc cu mir şi cu aloe la mormînt ca să-L 
ungă pe acela Care este bunămireasma cerului şi a pămîntului; 
La cum îngerul le vesteşte lor învierea Domnului nostru prin cuvintele : 
De ce căutaţi pe Cel viu printre cei morţi ? (Luca 24 :5). 
Predică Despre căutarea celor vii printre cei morţi 
De ce căutaţi pe Cel viu printre cei morţi (Luca 24 :5)? 

îngerul lui Dumnezeu le întreabă pe femeile mironosiţe ca şi întru o mare mirare: 
De ce căutaţi pe Cel viu printre cei morţi? Este ca şi cînd văzătorul tainelor lui 
Dumnezeu şi al puterii lui Dumnezeu ar întreba: «Cum puteţi crede pînă şi numai 
timp de o clipă că El ar putea fi ostatec al morţii? Oare nu 

cunoaşteţi că El este însuşi Izvorul Vieţii? Oare nu cunoaşteţi că viaţa toată nu este 
decît de la El şi că nici o fiinţă nu poate să capete A nici măcar un mic strop de 
viaţă din altă parte? Oare nu v-a descoperit El însuşi desăvîrşit că este Stăpînul 
vieţii şi al morţii? Cine 1-a înviat pe Lazăr cel mort de patru zile? Cine a uscat 
desăvîrşit smochinul cel neroditor?» 

O, fraţilor, să încetăm şi noi aşadar să mai căutăm pe cei vii printre cei morţi! Iar 
dacă printre noi se mai află dintre aceia care încă îl mai caută pe Hristos printre cei 
morţi, îi îndemnăm acum să înceteze din această corvoadă pierzătoare de suflet. 
Căci acesta este efortul zadarnic al iudeilor, al paginilor, şi al ne-creştinilor. Noi 
ştim că Stăpînul şi Dătătorul Vieţii nu se află în mormînt ci pe Tronul Slavei cel 
din Ceruri. Duhul omenesc cel neîntunecat de păcat priveşte la ceruri, unde nici un 
mormînt nu se află; pe cînd duhul cel întunecat de păcat priveşte în mormînt şi nu 
vede în el cerul. Păcatul şi virtutea, aflate mereu în veşnică luptă, guvernează 
vederea duhovnicească a omului -fiecare din ele dezvăluindu-i omului propria 
viziune. Păcatul îi arată duhului omului vederea terestră, şi stricăciunea lumii. 
Virtutea înalţă duhul omului la cer şi îi arată viaţa fericită şi veşnică, alături de 
Hristos Cel înviat, împăratul ei. 

O fraţilor, să nu căutăm viaţa în zidire, ci numai în Ziditor. Să nu comitem un 
păcat încă şi mai groaznic: să nu-L căutăm pe Ziditor printre mormintele zidirii 
nici pe Cel Care este Nemuritor şi Lumina lumii în întunericul pămîntului. 
O Stăpîne Doamne lisuse Hristoase, Biruitorule al morţii, către Tine strigăm: 
ridică-ne şi pre noi din stricăciunea şi întunericul morţii, 
Căci Ţie se cuvine toată slava şi mulţumită în veci, Amin. 

8 aprilie 

• Pomenirea Sfinţilor Apostoli dintre cei Şaptezeci Irodion, Agav, Ruf, Asincrit, 
Flegon şi Ermis 



Aceştia cu toţii, apostoli din numărul celor Şaptezeci aleşi de Domnul, sînt 

pomeniţi de Sfîntul Apostol Pavel în diferite locuri în epistolele sale. Irodion era o 

rudă a Sfîntului Apostol Pavel, după cum însuşi ne arată cînd zice în Epistola către 

Romani: îmbrăţişaţi pe Irodion, cel de un neam cu mine (Rom 16: 11). Ca episcop 

al Neopartiei, Irodion a suferit mult din cauza iudeilor. Ei l-au bătut peste cap cu 

ciomege, la-au lovit peste gură cu pietre şi l-au înjunghiat cu cuţite. Şi după ce 1- 

au lăsat socotindu-1 mort, Sfîntul Irodion s-a ridicat şi a continuat să le slujească 

apostolilor. El 1-a însoţit pe Sfîntul Apostol 

Petru la Roma şi a fost decapitat, împreună cu alţi mulţi creştini, în aceeaşi zi în care a 

fost răstignit Sfîntul Apostol Petru. 

Sfîntul Agav avea duh prorocesc. Două dintre prorociile lui sînt pomenite în Faptele 

Apostolilor. Mai întîi, el a prorocit o foamete mare în întreaga lume, care s-a împlinit 

în vremea împăratului Cezar Claudius (cf. Fapte 11: 28). Al doilea, pe cînd 1-a întîlnit 

pe Sfîntul Apostol Pavel în Cezareea (Pavel se afla pe drumul spre Ierusalim), Agav a 

luat brîul lui Pavel, şi 1-a legat în jurul mîinilor şi picioarelor şi a zis: Acestea zice 

Duhul Sfînt: Pe bărbatul al căruia este acest brîu, aşa îl vor lega iudeii la Ierusalim 

şi-l vor da în mîinile neamurilor (Fapte 21 : 11). 

Sfîntul Rufa fost Episcop în cetatea Tebei din Grecia. Sfîntul Pavel îl pomeneşte, 

zicînd: îmbrăţişaţi pe Ruf, cel ales întru Domnul (Romani 16: 13). 

Sfîntul Asincrit a fost Episcop în cetatea Hircania din Asia, şi este pomenit împreună 

cu alţii în Epistola către Romani 16: 13. 

Sfîntul Flegon, care este pomenit în acelaşi loc, a fost episcop în [vestita] cetate 

Marathon din Tracia. 

Sfîntul Ermis [Herma], pomenit împreună cu ceilalţi, a fost episcop în Dalmaţia. 

Toţi aceştia, întocmai ca şi nişte albine ale lui Hristos, au dus mierea Sfintelor 

Evanghelii de-a lungul şi de-a latul lumii, suferind cele mai mari chinuri pentru 

dragostea lui Hristos. Ei cu toţii s-au strămutat cu cinste la locaşurile cereşti din 

Veşnica împărăţie a lui Hristos Cel Iubit. 

• Pomenirea Sfîntului Nifon, Episcopul Novgorodului 

Sfîntul Nifon a fost un mare rîvnitor al zidirii şi înnoirii sfintelor biserici ale lui 
Dumnezeu, şi al luptei curajoase împotriva domnitorilor şi dregătorilor tirani. Cu 
treisprezece zile mai înainte de moartea lui, i s-a înfăţişat în vedenie Sfîntul Teodosie, 
vestindu-i trecerea la cele veşnice. Sfîntul Nifon a adormit cu pace în anul 1 156. 

• Pomenirea Sfîntului Celestin, Papă al Romei 

Sfîntul Celestin a fost un mare apărător al Credinţei Ortodoxe. In vremea celui de al 

Treilea Sinod Ecumenic de la Efes (din anul 431), Sfîntul Celestin a alcătuit o epistolă 

împotriva ereticului Nestorie. El a adormit cu pace la anul 432. 

Cîntare de laudă la Sfinţii Apostoli 

Sfinţii Apostoli ai lui Dumnezeu 

Cu sîrguinţă au alergat, dorirea şi-au dobîndit. 

Deşertăciunea lumii o au lepădat; pe Dumnezeu au dorit. 

Cele lumeşti le-au aruncat, cu cele cereşti s-au îmbogăţit. 

Dragostea lui Hristos dintru ei a strălucit 

Prin întunericul păgînătăţii, 

Mai tare decît toate puterile. 

Alergarea şi-au săvîrşit, 

Războiul l-au cîştigat, 

Oştirea biruitorilor se aduce 

înaintea lui Hristos. 

Multe sînt cununile biruinţei Domnului: 



Dacă voieşti, şi tu poţi fi încununat. 

Sfinţilor ai lui Dumnezeu Apostoli, 

Rugaţi-vă lui Dumnezeu pentru noi, 

Ca nici noi să nu ne lipsim 

De împărăţia Cerurilor. 

Cugetare 

Există eroism mai presus de orice eroism, şi nevoinţă mai presus de orice 

nevoinţă. Sfîntul Epifanie al Ciprului 1-a invitat la masă pe Ilarion cel Mare şi, 

spre a-i arăta cea mai mare ospitalitate distinsului său oaspete, a pregătit un frumos 

pui fript şi 1-a invitat să mănînce. Dar Ilarion a spus: „Te rog să mă ierţi, frate, dar 

de cînd sînt monah eu nu m-am mai atins de carne." Iar Epifanie a răspuns: „Şi eu 

la fel, fratele meu, de cînd sînt monah, către somn nu m-am dus mai înainte de a-1 

fi iertat din tot sufletul pe duşmanul meu." Uimit, Sfîntul Ilarion a zis: „Cu 

adevărat, Sfinţite Părinte al meu, nevoinţă ta decît a mea mult mai mare este!" 

Aceasta este o lecţie pentru noi toţi. Postirea cu adevărat lucru mare este, dar şi 

mai mare lucru este să voieşti şi să dobîndeşti iertarea insultelor nemeritate cu care 

te acoperă cei care te urăsc. Prin postiri omul se face mai gata de a primi 

milostenia lui Dumnezeu, dar iertîndu-le greşiţilor noştri noi înşine arătăm 

milostenia. Postirea merge înaintea iertării, dar ea singură nu mîntuieşte dacă nu 

dovedim milostenie. 

Luare aminte 

Să luăm aminte la Domnul Hristos Cel înviat: 

Carele S-a aflat în trup pămîntesc înainte de înviere, ce simţea foamea, 

durerea şi moartea; 

Carele S-a aflat în trup ceresc după Slăvită înviere, într-un trup care nu 

mai era supus foamei, durerii şi morţii. 

Predică Despre învierea morţilor 

Dar va zice cineva: Cum înviază morţii? Si cu ce trup au să vină? (I Corinteni 15: 

35). 

Sffntul Apostol Pavel cunoaşte mai dinainte obiecţiile necredincioşilor la învierea 

morţilor, şi le respinge încă de la început. Chiar şi astăzi, cei necredincioşi, cei 

care nu au văzut cu ochii lor miracolul învierii în natură, şi cu atît mai puţin 

învierea duhovnicească, întreabă: „Dar cum adică învie morţii?!" Nebun ce eşti! le 

răspunde unora ca aceştia Apostolul, şi le zice mai departe: Tu, ce semeni nu dă 

viaţă, dacă nu va fi murit (I Corinteni 15: 36). Dacă sămînţa nu moare după ce s-a 

îngropat în pămînt, planta nu va încolţi; cu alte cuvinte, ceea ce va încolţi este cu 

totul diferit, deci altceva decît ceea ce a fost îngropat. Dar necredincioşii, deşi văd 

mai departe cu ochii, tot nu văd că aşa este, ci întreabă mai departe: „Dar omul, 

oare cum să învie omul tot aşa!?" întrebi cum? Tot aşa cum a înviat şi Domnul! El 

a pogorît mort în mormînt, şi S-a ridicat de acolo viu! Oare nu vezi că şi natura 

arată învierea celor moarte!? Dar mult mai puternic decît natura o arată aceasta 

învierea Domnului nostru! Căci acesta a fost scopul Lui: ca să ne facă nouă mai 

uşoară credinţa şi nădejdea în înviere, adică credinţa în înviere în general şi 

nădejdea în învierea noastră proprie, a fiecăruia dintre noi, de aceea S-a dat El pe 

Sine morţii şi însuşi a înviat din morţi dînd mai înainte de aceasta pildă puternică 

prin învierea lui Lazăr - cel care murise de patru zile şi deja se descompunea! Şi 

dînd de asemena pildă prin învierea fiului văduvei din Nain, şi a fiicei lui lair! 

Dar necredinciosul tot mai întreabă: „Dar, în ce fel de trup vor învia morţii?" 



Răspundem: în oricare fel de trup binevoieşte Domnul. Căci la Dumnezeu sînt 

multe feluri de trupuri. Sfintul Apostol Pavel clasifică trupurile în două categorii: 

trupuri cereşti şi trupuri pămînteşti. Prin urmare, cei care au murit în trupuri 

pămînteşti vor învia în trupuri cereşti: cel nestricăcios va înlocui pe cel stricăcios, 

cel nemuritor se va ridica în locul celui muritor, cel frumos în locul celui urît. în 

trupurile lor cereşti, oamenii se vor cunoaşte şi recunoaşte pe ei înşişi şi între ei, 

tot aşa cum pe pămînt omul se recunoaşte pe 

sine sau pe altul şi atunci cînd este îmbrăcat în zdrenţele mizerabile ale unui 

cerşetor şi atunci cînd este îmbrăcat în purpura regală. 

O Doamne Atotbogate şi Atotmilostive, nu ne lăsa pe noi pradă stricăciunii, ci 

îmbracă-ne pre noi întru veşmîntul nemuririi ca fii ai Tăi, 

Căci Ţie se cuvine toată slava şi mulţumită în veci. 

Amin. 

9 aprilie 

• Pomenirea Sflntului Mucenic Eupsihie 

Eupsihie s-a născut într-o familie nobilă şi a fost crescut de mic în credinţa 
creştină, cu toată evlavia. In timpul împărăţiei lui Iulian Apostatul, pe cînd 
întîistătător al Bisericii lui Dumnezeu din Cezareea se afla Sfintul Vasile cel Mare, 
Evpsihie s-a căsătorit cu o fecioară de neam mare. Cu toate acestea, el nu a vieţuit 
nici măcar o singură zi în această căsătorie. La chiar vremea cununiei lui, s-a 
întîmplat un cortegiu păgînesc care aducea jertfe idolului Fortunei. Evpsihie 
împreună cu tovarăşii lui au intrat în acel templu, au dărîmat idolii la pămînt şi 
chiar şi templul. Auzind acestea, Iulian s-a umplut de furie şi a poruncit ca 
vinovaţii să fie decapitaţi, ca mulţi creştini să fie recrutaţi în armată, şi ca toţi să 
plătească tributuri exorbitante faţă de împărăţie; de asemena, el a mai dispus 
reconstruirea imediată a templului păgînesc pe cheltuiala tuturor creştinilor, 
interzicerea ca oraşul să mai aibă onoarea de a purta numele slăvit de Cezareea 
conferit lui de împăratul Cezar Claudius, şi revenirea lui la denumirea veche de 
Maza. Eupsihie a fost mai întîi legat de un copac şi torturat cu sălbăticie, iar mai 
tîrziu decapitat, ceea ce s-a întîmplat în anul 362. La scurtă vreme după această 
ucidere împăratul Iulian a vizitat acest oraş în drumul lui spre Persia, cu care se 
afla în război. Sfmtul Vasile cel Mare a ieşit ca să îl întîmpine, purtînd cu el trei 
pîini de orz, în semn de respect şi ospitalitate. Iar împăratul a poruncit ca Sfîntului 
Episcop să i se înmîneze un braţ de fin din mîncarea vitelor ca dar în schimb. 
Atunci Sfintul Vasile cel Mare i-a zis împăratului: „Vedem că ne batjocoreşti, 
împărate. Noi îţi dăruim pîinea cu care noi înşine ne hrănim, iar tu ca răspuns la 
aceasta ne dai din hrana cu care se hrănesc vitele, hrană pe care tu, prin puterea ta, 
nu o poţi preface în mîncare bună pentru oameni." La acestea împăratul a răspuns: 
„Află atunci că acest fel de hrană l-am pregătit pentru voi, cînd mă voi întoarce 
din războiul cu Persia." Dar răul apostat nu s-a mai întors din războiul cu Persia, 
pe al cărei cîmp de bătaie şi-a aflat un fel de moarte cumplit, dar binemeritat. 

• Pomenirea Sfîntului Cuvios Mucenic Vădim 

în timpul împărăţiei persanului împărat Sapor, Vădim era stareţul unei anumite 
mînăstiri, fiind vestit şi pentru marea lui milostenie. La porunca lui Sapor acesta a fost 
aruncat într-o închisoare împreună cu şapte dintre ucenicii săi. De asemenea închis în 
acea în închisoare se afla şi un prinţ pe nume Nirsan, şi el creştin. Ei zilnic erau scoşi 
afară şi bătuţi cumplit. Prinţul Nirsan mai cu seamă era la capătul puterilor; el se 
gîndea să se lepede de credinţă şi să se închine soarelui, aşa cum voiau persanii. 



Lucrul a fost cum nu se poate mai pe placul lui Sapor, care îi promitea printre altele 

lui Nirsan şi împroprietărirea cu toate domeniile şi cu toată zestrea Mînăstirii stăreţite 

de Vădim, dacă însuşi Nirsan cu mîna lui îi va tăia capul stareţului. Nirsan a făcut 

aceasta. El s-a aplecat ca un laş asupra capului lui Vădim, lovindu- 1 de mai multe ori 

pînă cînd a reuşit să-1 ucidă; dar imediat după aceea, cuprins de disperare, s-a sinucis 

cu aceeaşi sabie. Aşa şi-a aplicat nenorocitul trădător cu mîna lui pedeapsa pentru 

omorîrea celui drept. Sfintul Vădim a luat mucenicia la anul 376. 

Cîntare de laudă la Sfîntul Vădim 

Viteazul Vădim priveşte moartea în faţă, 

Plîngîndu-l pe Nirsan, cel cuprins de nenorocire. 

Nirsan sabia îşi întinde asupra lui Vădim, 

Nu de Dumnezeu temîndu-se, ci de SJînt. 

El sabia îşi răsuceşte, asupra capului o abate! 

Dar întaintea cavalerului cerului, el stă ca un laş. 

O, Nirsane! - îi strigă Vădim. 

Eu Vădim, către tine grăiesc, în drumul spre veşnicie: 

De Hristos te-ai lepădat; minciuna o ai iubit. 

Tu cu mîinile tale sufletul îţi ucizi. 

Eu cu fiecare ceas de Dumnezeu dăruit, 

Moartea îmi aştept; 

Eu cu dorire aştept ca Domnul meu 

Uşile împărăţiei Sale 

mie smeritului să-mi deschidă. 

Dar jale îmi este de mîna ta să mor, 

Prinţe, 

Şi acolo sus, cu tine să nu mă întîlnesc. 

Oare nu ştii că întunericul înghite 

Pe vînzătorii lui Hristos, 

Şi cu atît mai mult pe ucigaşii de creştini? " 

Acestea grăi Sfîntul şi apoi tăcu, 

Şi Nirsan îl ucise cu mînă tremurîndă: 

Leul primi moartea de la un iepure fricos. 

Dar Nirsan nu pe sfînt îl ucise, 

Ci însuşi pe sine. 

Căci al Domnului Sfînt nici un rău nu păţi. 

Cugetare 

Se spune despre Pericle că era un bărbat de o frumuseţe aproape perfectă, cu 

excepţia formei alungite a capului său, ce făcea să se asemene cu un dovleac: 

pentru aceasta mulţi rîdeau de el cînd apărea descoperit în public. Ca să ascundă 

cumva acest defect al marelui bărbat, sculptorii greci îl reprezentatu întotdeauna în 

operele lor purtînd coif pe cap. Cînd vedem cum păgînii se străduiesc să ascundă 

defectele prietenilor lor, oare nu cu atît mai mult ar trebui noi, creştinii, să facem la 

fel? In iubire frăţească, unii pe alţii iubiţi-vă; în cinste, unii altora daţi-vă 

întîietate, îi îndeamnă Sfîntul Apostol Pavel (Romani 12: 10) pe cei care cred în 

Hristos. Cum mai putem susţine că ne lipim cu tot sufletul de Hristos Cel pururea 

blînd şi curat, cînd noi zilnic otrăvim aerul împrăştiind bîrfe despre defectele şi 

păcatele altora? Să înţelegem că cea mai de căpetenie virtute duhovnicească este 

aceea de a ascunde propria noastră vrednicie şi păcatele şi defectele altora. 

Luare aminte 



Să luăm aminte la Domnul Hristos Cel înviat: 

La cum S-a înfăţişat înaintea Mariei-Magdalena în Grădină şi cum, 

văzîndu- 1 , Măria mai întîi nu L-a cunoscut; 

La cum i s-a adresat El cu blîndeţe, şi cum aşa Măria L-a recunoscut cu 

bucurie şi a alergat ducînd vestea Bucuriei ucenicilor. 

Predică Despre trebuinţa de a muri în scopul de a aduce multă roadă 

Adevărat, adevărat zic vouă că dacă grăuntele de grîu, cînd cade în pămînt nu va 

muri, rămîne singur; iar dacă va muri, aduce multă roadă (loan 12: 24). 

De ce aruncă semănătorul sămînţa pe pămînt? Oare face el acest lucru spre a o 

risipi, spre a vedea cum moare şi se usucă? Nu, el face aceasta tocmai spre a o face 

să încolţească şi să aducă roadă multă. Semănînd, semănătorul nu se gîndeşte că 

ceea ce aruncă va putrezi şi va muri, (deşi lucrul acesta se întîmplă), ci mai curînd 

el se gîndeşte la cum va încolţi sămînţa lui şi va aduce 

mult rod. Cu adevărat, semănătorii seamănă cu bucurie, negîndindu-se nicicum la 

moartea seminţelor, ci la roadele şi bogăţia pe care o vor recolta. 

Semănătorul este Stăpînul Hristos, iar grăunţele de grîu sîntem noi, oamenii. Lui I- 

a plăcut să ne numească pe noi grîu. Există multe feluri de seminţe pe lume, dar 

între ele nici una nu este mai scumpă decît grîul. De ce ne-a semănat Domnul pe 

noi în lume? Oare ca să putrezim şi să murim? Nu, ci mai vîrtos ca să trăim şi să 

aducem roadă multă. El doar incidental se referă la moarte. El vorbeşte de moarte 

doar ca de o condiţie a vieţii şi a rodirii din belşug. Căci scopul semănatului nu 

este moartea, ci viaţa. Mai întîi sămînţa putrezeşte şi moare, cu adevărat, dar El 

face aluzie la aceasta doar în trecere, deoarece ştie că noi sîntem conştienţi de 

această realitate. El menţionează moartea doar în trecere pentru că Evanghelia Lui 

este în primul rînd o istorie a vieţii - a vieţii şi a rodirii din belşug. Despre acest 

ultim lucru ne vorbeşte El mult, tocmai pentru că ştie că îl cunoaştem atît de puţin, 

şi ne sufocăm de îndoieli şi ignoranţă cu privire la el. Nu doar că El ne vorbeşte 

din belşug despre viaţă, dar El ne arată chiar viaţa. Prin învierea Sa, El ne-o arată 

şi ne-o dovedeşte cu o limpezime mai mare decît lumina soarelui şi a abundenţei 

ciclului vieţii din natura vegetală, întreaga istorie a Bisericii Sale nu este altceva 

decît o hartă exactă a vieţii. 

O Atotputernice Doamne lisuse Hristoase, mîntuieşte-ne pre noi de păcătoasa 

moarte. Izbăveşte-ne pre noi de moartea cea duhovnicească, 

Căci Ţie îţi mulţumim, şi pre Tine Te slăvim în veci, 

Amin. 

10 aprilie 

• Pomenirea Sfinţilor Mucenici Terentie, African, Maxim, Pompie, şi a celor treizeci 
şi şase împreună cu dînşii 

Aceştia toţi au luat mucenicia pentru Hristos şi s-au încununat cu slava cea 
nepieritoare sub domnia împăratului Decius. La porunca împăratului, cezarul 
Africii a vestit poporului că toată suflarea trebuia să iasă şi să aducă jertfe idolilor. 
Cei care se opuneau erau ameninaţi cu torturi înfricoşătoare. Auzind de aceste 
ameninţări, mulţi au căzut de la credinţă şi au început să se închine idolilor. Dar 
aceştia patruzeci despre care ne este acum vorbirea au rămas neclintiţi în 
mărturisirea lui Hristos, zicînd: „Fraţilor, să ne păzim a ne lepăda de Stăpînul 
nostru Hristos, ca nu cumva şi El să Se lepede de noi 
înaintea Tatălui Său Celui din ceruri şi înaintea a mii de îngeri!" Cezarul i-a 
împărţit pe mucenici în două cete. Treizeci şi şase dintre ei, după ce au fost bătuţi 



crunt, scrijeliţi şi răniţi, după ce pe răni li s-a turnat sare, au fost omorîţi prin 
tăierea capului. Primii patru însă au fost aruncaţi în închisoare legaţi în lanţuri 
grele de fier în jurul gîtului, mîinilor şi picioarelor. Dar un înger al Domnului s-a 
pogorît în acea închisoare, s-a atins de obezile în care erau încuiaţi, iar lanţurile au 
căzut. După aceea, îngerul a gătit o masă aleasă pe care le-a întins-o înainte, şi 
mucenicii au ospătat. Ei au fost apoi iar scoşi la privelişte şi torturaţi, apoi iar 
aruncaţi în închisoare. Cezarul a poruncit apoi vrăjitorilor şi descîntătorilor să 
adune tot felul de jivine scîrboase, de şerpi otrăvitori şi de scorpioni, pe care le-a 
închis în celula mucenicilor, ca aceştia să fie muşcaţi şi să moară în chinuri. Dar 
scîrboasele tîrîtoare nu s-au atins de plăcuţii lui Dumnezeu, ci s-au strîns într-un 
ungher, unde au rămas nemişcate timp de trei zile. în a treia zi, cînd uşa închisorii 
s-a deschis, jivinele s-au repezit şi i-au muşcat de moarte pe vrăjitorii şi 
descîntătorii care apăruseră în pragul ei, iţindu-şi capetele. Neputînd deci nimic 
împotriva celor patru mucenici, cezarul a poruncit în cele din urmă uciderea lor 
prin decapitare. Fiind aduşi la locul execuţiei, ei au cîntat în toată vremea psalmi şi 
laude Domnului Dumnezeu, Care i-a învrednicit de moarte mucenicească. Ei au 
luat cu cinste cununa biruinţei la anul 250, aflîndu-se vrednici de împărăţia 
Cerurilor. 

• Pomenirea Celor Şase Mii de Sfinţi Mucenici din Georgia 
în pustia Sfintului David din Garesia, Georgia, s-au aflat odinioară douăsprezece 
mînăstiri, în care timp de secole mulţime mare de monahi au petrecut în mari 
nevoinţe pustniceşti, în anul 1615, Şahul Iranului Abbas întîiul a atacat Georgia, 
devastînd-o şi omorînd prin decapitare mulţime de creştini. Odată, pe cînd se afla 
la vînătoare în dimineaţa Sfintei Zile a învierii, Şahul Abbas a observat o mulţime 
de lumini pe un munte. Aceia erau monahii celor douăsprezece mînăstiri care 
înconjurau în procesiune biserica Sfintei învieri, purînd în mîini făclii aprinse. 
Aflînd că aceia erau monahi, Şahul Abbas a întrebat uluit: „Dar oare nu am dat 
morţii întreaga Georgie, trecînd-o prin ascuţişul săbiei?!" El atunci a dat poruncă 
soldaţilor săi să-i ucidă imediat prin tăierea capului pe toţi acei monahi, în 
momentul acela un înger al Domnului s-a înfăţişat înaintea Avei Arsenic şi i-a 
vestit moartea lor imediată, de neînlăturat. Cuviosul Arsenie a dus vestea fraţilor 
lui. Ei autunci cu toţi s-au împărtăşit cu Preacuratele lui Hristos Taine, pregătindu- 
se de moarte. Năpraznic după aceea au apărut persanii, care mai întîi l-au tăiat în 
bucăţi pe stareţ, care le-a iaşit primul în întîmpinare, iar apoi pe toţi ceilalţi. 
Această mulţime de monahi a luat cununa muceniciei cu cinste, la anul 1615. Aşa 
au 

fost distruse aceste străvechi şi faimoase mînăstiri care, timp de mai bine de o mie 
de ani au fost sfintă vatră de duhovnicie care a luminat şi a încălzit întreaga 
Georgie. Doar două dintre mînăstiri au fost reînviate, existînd şi astăzi: Mînăstirea 
Sfintului David, şi Mînăstirea Sfintului Botezător şi înaintemergător loan. La 
vremea muceniciei celor şase mii de monahi, Regele georgian Arhil a luat 
moaştele sfinţilor şi le-a îngropat cu cinste. Pînă în ziua de astăzi aceste sfinte 
moaşte împrăştie bună mireasmă şi au putere vindecătoare. 
Cîntare de laudă la cei Şase Mii de Sfinţi Mucenici din Gerogia 
Şase mii de bineplăcuţi Domnului 
De Slăvită înviere a lui Hristos 
Se veselesc. 
Şase mii de inimi creştineşti 



O turmă bogată de mieluşei nevinovaţi. 

Ţinîndfăclii aprinse în ale lor mîini, 

Cîntări de laudă cu dulceaţă aduc Domnului, 

Sfîntă Biserică în procesiune 

Inconjurînd; 

Pînă ce lup s îngeraş din negura nopţii ieşit, 

Cu a sa haită de lupi băutoare de sînge, 

Năvăli şi ucise 

Pre mieluşeii lui Hristos. 

Dar nu mieluşei erau aceştia, 

Ci adevăraţi păstori 

Ai neamului georgian cel multpătimitor. 

Ei erau sfinţi şi luminători, 

Cu toţii monahi, 

Nevoitori minunaţi. 

Arsenie de sus tainic primi 

Vestea muceniciei lor, 

Şi grabnic vesti fraţilor lui: 

„ Fraţilor mei, ai Georgieifli, 

Ceasul nostru a sosit 

De a bea paharul 

Domnului nostru, 

Cel blînd; este paharul dulce 

Al jertfei pentru El. 

Iată lupi sîngeroşi năvălesc în munte. 

Să grăbim fraţilor, 

Din Paharul Vieţii mai înainte 

Să ne împărtăşim. 

Apoi să grăbim spre botezul nostru 

Cel s înger os. 

Să nepocăim de ale noastre păcate, 

Şi de ale poporului, 

Nădejdea si tot gîndul nostru 

La Domnul să le-avem. 

Să iertăm greşiţilor noştri, 

Căci iată înaitea noastră 

Porţile Cerului se deschid. 

Frate pe frate să ne iertăm, 

Ca şi noi cu adevărat 

De învierea Domnului să ne împărtăşim! 

Hristos a înviat! 

Pînă la moarte pre El 

Noi II propovăduim! 

Cugetare 

Cînd omul se desprinde cu mintea de pămînt şi o deschide către Dumnezeu cu 

dorinţa de a îi place Lui, Dumnezeu îi arată unuia ca acesta sfînta Lui voie într-o 

felurime de moduri. Sfintul Petru Damaschinul scrie: „Dacă omul are dorire 

întreagă şi statornică de a se face plăcut Domnului, atunci Domnul îi arată acestuia 

sfînta Lui voie fie prin gîndurile ce-i vin, fie prin vreo altă persoană, fie prin 

Sfintele Scripturi." Un astfel de om capătă într-adevăr o sensibilitate ascuţită şi 



neînşelătoare, capabilă să distingă voia lui Dumnezeu şi din cele dinlăuntru şi din 

cele din afară, întreaga lume se face pentru unul ca acesta ca o harpă cu zece 

strune bine acordate, din care nici un sunet nu este care să nu fie produs de degetul 

lui Dumnezeu. 

Luare aminte 

Să luăm aminte la Domnul Hristos Cel înviat: 

La cum S-a înfăţişat El înaintea celor doi ucenici care mergeau pe 

drumul către Emaus, şi cum ei nu L-au recunoscut; 

La cum inimile lor ardeau în piepturile lor pe cînd El le vorbea pe cale, 

şi cum L-au recunoscut numai cînd El a binecuvîntat şi a frînt pîinea 

înaintea lor; 

La cum Domnul S-a făcut apoi nevăzut. 

Predică Despre nădejdea cea vie 

Binecuvîntat fie Dumnezeu şi Tatăl Domnului nostru lisus Hristos, Care, după mare 

mila Sa, prin învierea lui lisus Hristos din morţi, ne-a născut din nou, spre nădejde 

vie (I Petru 1: 3). 

Fraţilor, cine este cel care are o nădejde moartă şi cine acela care are o nădejde 

vie? Cel care nădăjduieşte în lucruri moarte are o nădejde moartă. Iar cel care 

nădăjduieşte în Dumnezeul Cel Viu are o nădejde vie. 

Mai departe: cel care nădăjduieşte în sine însuşi şi în ajutorul omenesc are o 

nădejde moartă. Pe cînd cel care nădăjduieşte în Dumnezeul Cel Viu are o nădejde 

vie. 

Şi mai departe: cel care nădăjduieşte în noroc şi bunăstarea vieţii acesteia 

pămînteşti şi scurte, şi care nu mai speră nimic dincolo de groapă, are o nădejde 

moartă. Pe cînd cel care nădăjduieşte în înviere şi în viaţa veşnică a împărăţiei 

celei Cereşti are o nădejde vie. 

Adevărat grăiesc vouă, nădejdea vie este mult mai bună decît nădejdea cea moartă; 

tot aşa cum viaţa este mult mai bună decît moartea, cum lumina este mai bună 

decît întunericul, cum sănătatea este mai bună decît boala iar înţelegerea şi 

priceperea mai bune decît ignoranţa şi prostia. 

Dar Cine este Cel Care a arătat oamenilor nădejdea cea vie, Cine este El şi cum a 

arătat aceasta? Sfîntul Apostol Petru ne răspunde la întrebare: Domnul nostru lisus 

Hristos ne-a arătat-o, prin Slăvită lui înviere cea din morţi, cea de a treia zi. 

Nimeni altul nu ne-a arătat-o decît Domnul Hristos, şi prin nimic altceva decît 

învierea Sa din morţi. Prin învierea Sa Domnul a dat aripi nădejdilor slabe ale 

omului, care au luat putere şi s-au întins dincolo de mormînt, arătîndu-i omului 

scopul, ţelul şi roadă vieţii lui, care merge mult mai departe decît groapa 

mormîntului. 

Acestea toate ne sînt adeverite nouă nu de vreun om credul, ci de însuşi apostolul 

cel care multă vreme a şovăit în credinţă şi care chiar s-a şi lepădat de Domnul de 

trei ori. De aceea tocmai el este cel care ne adevereşte nouă nădejdea învierii 

Domnului, iar o adeverire a Slăvitei învieri care vine tocmai de la el nouă ne este 

scumpă foarte. 

O Stăpîne Doamne lisuse Hristoase, Cel Care ai înviat a treia zi din morţi, 

dezrădăcinează nădejdea cea moartă din inimile noastre, şi sădeşte în ele nădejdea 

cea vie, pentru rugăciunile Simţului Apostol Petru, cel mai dintîi al Tău! 

Căci Ţie se cuvine toată slava şi mulţumită în veci, Amin. 

11 aprilie 



• Pomenirea Sfîntului Sfinţit Mucenic Antipa, Episcopul Pergamului din Asia Mică 
Sfîntul Antipa este pomenit în Cartea Apocalipsei astfel: Antipa, martorul Meu cel 
credincios, care a fost ucis la voi, unde locuieşte satana (Apocalipsa 2: 13), adică 
în cetatea Pergamului. Locuitorii acestei cetăţi trăiau întru întunericul închinării la 
idoli şi întru tot desfrîul şi necurăţia. Ei erau robii necuratelor patimi. Ei erau 
batjocoritori, tirani şi incestuoşi. Cu alte cuvinte, ei erau cu adevărat slugi ale 
satanei, între aceştia trăia şi strălucea Sfîntul Antipa, precum lumina în mijlocul 
întunericului, precum trandafirul între spini şi precum aurul în noroi. In această 
cetate, cel care ucidea vreun creştin era cinstit ca un om foarte drept. Suma 
credinţelor lor păgîneşti stătea în vrăjitorie, interpretarea viselor, suljirea dracilor 
şi perversitatea extremă. Cum de Antipa diavolilor le era groază ca de foc, ei s-au 
înfăţişat în vis acestor vrăjitori şi desfrînaţi şi le-au mărturisit cît le e de frică de 
Antipa şi cum de răul lui vor trebui să părăsească cetatea. Slujitorii idolilor au 
adunat un mare număr de popor împotriva lui Antipa, luîndu- 1 pe Sffht şi 
interogîndu-1 despre credinţa lui, nădăjduind că îl vor forţa cumva să se lepede de 
Hristos şi să slujească şi el idolilor. Dar Antipa le-a zis: „Cînd aşa-zişilor voştri 
stăpîni, aşa-zişilor stăpîni ai universului, le este atît de frică de mine - care sînt un 
om muritor - încît se simt forţaţi să părăsească cetatea, oare nu vă daţi seama cît de 
amarnic vă înşelaţi crezînd în ei?" Şi Sfîntul începu să le grăiască mai departe 
despre Credinţa Creştină ca fiind Una, Adevărată, şi Mîntuitoare. Dar acel necurat 
popor s-a umplut de furie animalică şi l-au tîrît pe Sfîntul Antipa care era un om în 
vîrstă la templul Artemidei, unde se afla un viţel turnat din bronz. Ei au înfierbîntat 
tare acel viţel de bronz şi 1 -au aruncat pe robul lui Dumnezeu înăuntru. Din 
interiorul viţelului, Sfîntul Antipa aducea slavă lui Dumnezeu şi cînta cîntare de 
laudă, precum odinioară lona din pîntecele chitului şi precum cei Trei Tineri din 
Cuptorul de Foc. Sfîntul Antipa s-a rugat pentru turma sa şi pentru întreaga lume, 
pînă cînd sufletul lui a părăsit trupul lui bătrîn şi obosit şi s-a înălţat la ceruri, între 
îngerii din împărăţia lui Hristos. Sfîntul şi-a săvîrşit viaţa în chinuri şi s-a 
încununat cu cununile veşnicei slave la anul 92 de la întrupare. 

• Pomenirea Sfinţilor Mucenici Processus şi Martinian 

Aceştia au fost temniceri ai închisorii din Roma pe vremea cînd Sfinţii Apostoli 

Petru şi Pavel erau închişi acolo. Auzind cuvintele şi fiind martori ai minunilor 

săvîrşite de ei, cei doi temniceri au primit Sfîntul Botez şi au deschis porţile 

închisorii, lăsîndu-i liberi pe Sfinţi. Apostolii au părăsit Roma, dar Mîntuitorul i S- 

a înfăţişat lui Petru, care L-a întrebat: „Doamne, unde mergi?" Iar Domnul i-a zis: 

„Mă duc la Roma, ca să Mă mai răstignesc o dată." Ruşinaţi, Sfinţii s-au întors la 

Roma, unde au fost prinşi şi omorîţi. Ucişi împreună cu dînşii au fost şi cei doi 

viteji temniceri, Processus şi Martinian. 

Cîntare de laudă la Sfîntul Antipa 

Aflîndu-se înlăuntrul viţelului de bronz 

Ca şi într-un templu luminat, 

Creştinul Antipa nu este singur: 

în inima lui curată locuieşte Domnul. 

Focul nu-l arde, lui Antipa de foc nu-i e frică. 

Pentru Domnul Hristos sfîntul îndură 

Cu răbdare toate, 

Şi către Domnul se înalţă din foc 

Rugăciunile lui: 



„ O Atotputernice Doamne lisuse Hristoase, 

împărate al veacurilor, 

Eu pentru aceste chinuri Ţie 

De mii de ori îţi mulţumesc! 

Piară întru acest foc toate păcatele mele, 

Ca la cer eu curat să mă ridic. 

Rogu-mă Ţie, Stăpîne Doamne, 

Intru această cetate a stricăciunii 

Pre turma mea smerită 

Curată să o păzeşti! 

Mă rog ţie inimile lor să păzeşti, 

Ca întru Tine şi cu Tine 

pururea ele să petreacă. 

Mă rog Ţie şi pentru aceşti păgîni, Doamne: 

Desparte-ipe ei de minciunile diavoleşti. 

Mă rog şi pentru toţi păcătoşii 

Care a Ta lege o dispreţuiesc: 

învaţă-ipre ei să-Ţi slujească Ţie. 

Căci toate întru a Ta putere sfîntă sînt. 

Acum la sfîrşit mă mai rog ţie, 

Ca Sfîntă Biserica Ta să propăşească, Doamne, 

De sub prigoana cea sîngeroasă să iasă! 

Cugetare 

„Nu pot avea odihnă pe pămînt cei care doresc cu sete mîntuirea sufletelor lor," 

zice Sfîntul Efrem Şirul. Căci fără răgaz este lupta, fie din afară, fie dinlăuntru. 

Vrăjmaşul uneori ne luptă pe faţă el însuşi, alteori prin oameni şi prin lucruri, şi 

încă alteori nevăzut, prin gînduri. Uneori el vine însuşi cu multă cruzime ca un 

duşman, iar alteori sub faţă de prieten linguşitor şi viclean. Ceea ce se întîmplă pe 

cîmpul de bătaie între două oştiri duşmane se întîmplă şi în viaţa fiecărui creştin 

care se află în veşnic război cu patimile acestei lumi. Cu adevărat, „nu pot avea 

odihnă pe pămînt cei care doresc cu sete mîntuirea sufletelor lor." Odihna nu vine 

decît la ceasul deplinei mînruiri. 

Luare aminte 

Să luăm aminte la Stăpînul lisus Cel înviat: 

La cum Simon Petru şi celălalt ucenic au alergat repede la mormînt 

ca să vadă cu ochii lor vestea învierii; 

La cum, unul după altul, au intrat în mormînt şi au văzut giulgiul 

într-un colţ, şi de asemenea năframa; 

La cum ei amîndoi au văzut şi au crezut, iar apoi au dat mărturie; şi 

cum pentru mărturia lor, ei au plătit cu viaţa. 

Predică Despre cei doiAdami: cel de moarte-aducător, şi Cel de Viaţă-Dătător 

Căci, precum în Adam toţi mor, aşa şi în Hristos toţi vor învia (I Corinteni 15:22). 

în Adam, viaţa este semănată întru ruşine; iar în Hristos, viaţa se ridică în slavă. 

Păcatul este de la Adam, iar dreptatea este de la Hristos. Slăbiciunea şi moartea vin 

de la Adam, iar puterea şi viaţa vin de la Hristos. Astfel, în Adam noi cu toţii 

murim. Şi astfel, în Hristos noi toţi vom învia. Acela este omul cel pămîntesc; pe 

cînd acesta este Omul Cel Ceresc. Acela este omul trupesc, pe cînd Acesta, Cel 

duhovnicesc. 

Hristos nu de dragul Său a înviat, ci de dragul nostru, precum nu de dragul Său S-a 



răstignit, ci de dragul nostru. Căci dacă învierea Sa nu înseamnă şi învierea 

noastră, atunci a Sa înviere nu este dulceaţă, ci amăreală. Unde ar fi 

atunci dragostea lui Dumnezeu? în ce ar mai consta atunci sensul mizerabilei 

noastre vieţi pe pămînt? Care ar mai fi atunci scopul venirii lui Hristos pe acest 

pămînt? 

Acolo unde sfîrşeşte Adam, începe Hristos. Adam sfîrşeşte în mormînt, iar Hristos 

începe cu învierea din mormînt. Neamul lui Adam este acea sămînţă care se aruncă 

în pămînt, putrezeşte şi moare, acea sămînţă care nu vede soarele. Este acea 

sămînţă care nu crede că ea poate încolţi şi scoate capul de sub pămînt, spre a 

înflori într-o tulpină verde care să facă frunze, flori şi fructe. Pe cînd neamul lui 

Hristos este un cîmp verde pe care a încolţit grîul, a crescut şi a înverzit, a făcut 

frunze, muguri şi spice care aduc roadă multă. 

„în Adam" nu înseamnă doar că vom muri într-o zi; ci mai curînd înseamnă că deja 

sîntem morţi - morţi pînă la unul. „în Hristos" nu înseamnă doar că vom învia într- 

o zi, ci mai curînd că deja de pe acum sîntem vii - că de pe acum sămînţă 

îngropată în noi a început să germineze şi să răsară în lumina soarelui. Exprimarea 

cea mai totală a morţii se vede în mormînt, iar exprimarea completă a vieţii nu se 

va vedea decît în împărăţia cea veşnică a lui Dumnezeu, în Ceruri. 

Mintea fiilor lui Adam este conformă cu moartea, împăcată cu ideea că totul se 

supune inexorabil morţii, şi se afundă ca atare mereu mai mult în pămînt. Pe cînd 

mintea fiilor lui Dumnezeu se revoltă împotriva morţii şi putreziciunii, şi luptă tot 

mai mult ca omul să scoată capul la lumină, cu ajutorul harului Domnului nostru 

lisus Hristos. 

O Stăpîne Doamne lisuse Hristoase, Carele ai înviat a treia zi din mormînt, 

luminează minţile noastre, ale tuturor pămîntenilor, ca să fugim de întuneric şi 

pieire şi să tindem pururi către lumina şi viaţa veşnică ce se află numai întru Tine, 

Căci Ţie se cuvine toată slava şi mulţumită în veci, 

Amin. 

12 aprilie 

• Pomenirea Sfîntului Cuvios Isaac Şirul al Doilea 

(întîiul Sfînt Cuvios Isaac Şirul se pomeneşte la 28 ianuarie.) Despre acest sfînt 
cuvios Isaac Sfîntul Grigorie Dialogul ne dă unele amănunte. El a sosit în Italia la 
vremea stăpînirii goţilor, şi a intrat într-o biserică din Spoleto ca să se roage. El 1-a 
rugat pe paracliser să-i dea voie să rămînă închis în biserică peste noapte. Aşa a 
stat el întreaga noapte la rugăciune, în acelaşi loc. Lucrul s-a întîmplat şi în a doua, 
şi în a treia zi. Dar paracliserul 1-a numit prefăcut şi 1-a lovit cu pumnul. Pe dată 
însă paracliserul a 

înnebunit. Văzîndu-1 cum se chinuie, Isaac a îngenunchiat asupra lui, duhul 
necurat a ieşit din paracliser şi acesta s-a ridicat sănătos. Auzind de această 
nemaipomenită întîmplare întreaga populaţie a oraşului s-a îngrămădit să-1 vadă 
pe acest străin uimitor. Ei i-au oferit averi şi domenii, dar Sfîntul nu a acceptat 
nimic, a refuzat toate ofertele şi s-a retras într-o pădure, unde şi-a construit o 
colibă. Acea colibă repede a devenit centrul unei mari mînăstiri. Odată, el a cerut 
fraţilor să ducă toate săpăligile în vie şi să le lase acolo, în următoarea zi, cuviosul 
împreună cu fraţii au ieşit la vie luînd cu ei de mîncare. Fraţii erau uimiţi. Pentru 
cine putea fi mîncarea, din moment ce la vie nu trimseseră lucrători? Dar sosind 
acolo, ei au văzut că lucrau de zor tot atîţia lucrători cîte săpăligi lăsaseră ei în vie 
cu o zi înainte. Căci iată ce se întîmplase: acei oameni erau hoţi, al căror gînd 



fusese să vină şi să fure săpăligile, dar prin puterea lui Dumnezeu ei au rămas 
locului şi s-au simţit forţaţi şi obligaţi să sape cu rîvnă la acea vie, toată noaptea, 
într-o altă împrejurare, doi oameni pe jumătate goi au venit la cuviosul Isaac şi i- 
au cerut haine să se acopere. Sfintul a trimis un frate la un copac scorburos ce se 
afla pe marginea drumului, ca să scoată din acea scorbură orice va găsi în ea. 
Fratele a mers, a găsit straie în scorbură şi le-a adus la stareţul său. El le-a luat şi 
le-a dăruit cerşetorilor. Cerşetorii au rămas cu totul ruşinaţi cînd şi-au recunoscut 
propriile lor haine, pe care le ascunseseră în acea scorbură. Altă dată, un om a 
trims în dar la mînăstire printr-un monah doi stupi de albine. Dar monahul 1-a 
ascuns pe unul din ele undeva pe drum, şi a intrat în mînăstire cu un singur stup, 
pe care 1-a adus în faţa stareţului. Sfintul i-a zis: „Bagă de seamă la drumul de 
întoarcere, căci în stupul pe care l-ai lăstat pe cale s-a strecurat un şarpe. Bagă de 
seamă să nu te muşte cînd vei ajunge la el." 

• Pomenirea Sfînlului Vasile Mărturisitorul 

în timpul luptei împotriva sfintelor icoane (iconoclasmului), acest sfînt bărbat era 
episcop în cetatea Parius din Asia Mică. El a refuzat să semneze un anume 
document imperial care prevedea interzicerea cinstirii sfintelor icoane. Pentru 
aceasta Vasile a suferit prigoane mari şi tortură. Dar el a rămas pururi tare ca 
diamantul în Credinţa Ortodoxă. El a trecut la cele veşnice la începutul veacului al 
optulea, înfăţişîndu-şi sufletul înaintea Domnului. 

• Pomenirea Sfintului Cuvios Acachie 

Acesta se trăgea din părţile Epirului, dintr-un sat pe nume Golita. El a fost un mare 
nevoitor athonit, un mare îndrumător de suflete şi un înaintevăzător. Dumnezeu 1- 
a învrednicit pe cuviosul Acachie de multe vederi cereşti. El a binecuvîntat mai 
mulţi monahi care la acea vreme alegeau nevoinţa muceniciei. Sfintul cuvios 
Acachie a trecut la Domnul în vîrstă de nouăzeci şi opt de ani, în 1730. 

• Pomenirea Sfintei Cuvioase Athanasia 

Această cuvioasă s-a născut în insula Eghina, din părinţi bogaţi şi generoşi. Ea şi-a 

împărţit toată averea săracilor şi s-a retras într-o mînăstire. Acolo ea a luat asupră-şi 

nevoinţe din ce în ce mai aspre. Cuvioasa Athanasia mînca puţin o dată la două zile. 

Ea gusta peşte şi untdelemn doar la Slăvitele Praznice ale Naşterii şi învierii 

Domnului nostru lisus Hristos. Chiar fiind ea stareţa mînăstirii, ea era cea care 

pururea le slujea surorilor, şi nu voia să primească să-i slujească ei cineva. Cuvioasa 

Athanasia s-a învrednicit şi de darul facerii de minuni, atît în timpul vieţii ei, cît şi 

după moarte. Ea a adormit în Domnul la anul 860. 

Cîntare de laudă la Sflnta Athanasia 

Athanasia sfatul cel bun l-a împlinit, 

Pe pămînt strălucind ca o stea. 

Ea cu duhul trupeştile slăbiciuni le-a învins, 

Din tînără vîrstă venind ca să slujească Domnului. 

Ea trupul şi-a veştejit cupostiri şi privegheri, 

Din dorirea fierbinte a mîntuirii sufletului. 

Averi bogate săracilor a împărţit, 

Pe sine deplin voii lui Dumnezeu dăruindu-se. 

In sfînta biserică tainic Domnul odată-i grăi, 

Căci printr-o lumină mare ce tăie întunericul 

Un glas auzi: „Athanasia, 

Domnul blîndeţea şi smerenia iubeşte, 

Pe acestea pururi mai presus de toate 



Să lucrezi, 

Cită vreme inima ta bate, 

Şi duhul suflă în tine. " 

Athanasia, suflet minunat, 

Şarpele mîndriei întru sine l-a ucis. 

Ea desăvîrşit voia proprie lui Dumnezeu 

A supus, 

Ascultătoare Lui precum soarele pe cer. 

Domnul dragostea ei a răsplătit, 

Cu har peste har. 

Iar cînd ceasul ieşirii ei a sosit, 

El o a aşezat 

Intru ale Sale Locaşuri Cereşti. 

Cugetare 

Răul împărat Constantin Copronim avea o fiică foarte virtuoasă, pe fecioara 

Antuza, care era ramura frumoasă a unei rădăcini rele. în ciuda presiunilor pe care 

tatăl le făcea asupra ei ca să se mărite, Antuza a rămas de neclintit, căci ea hotărîse 

nestrămutat, din dragoste curată, să se închine cu desăvîrşire Stăpînului Hristos. 

După ce tatăl ei a murit, Antuza şi-a împărţit toate imensele sale averi săracilor, a 

intrat într-o mînăstire şi s-a îmbrăcat în îngerescul chip. Uluitor lucru este ca 

cineva să-şi împartă toată averile săracilor, dar şi mai uluitor este cînd cei ce fac 

aceasta sînt dintre mai marii lumii, tineri şi frumoşi, care, dispreţuindu-şi rangul, 

calităţile, frumuseţea, tinereţea şi toate bogăţiile lor sau ale lumii, se închină cu 

dragoste întru totul lui Hristos Dumnezeu. Domnul însuşi a zis că greu îi este unui 

bogat să intre întru împărăţia Cerurilor (vezi Matei: 19: 23). Da, cu adevărat greu 

este, dar iată că nu imposibil. Căci celui care se dispreţuieşte pe sine îi este foarte 

uşor să dispreţuiască şi cele ce sînt mai jos de sine: bogăţiile întregii lumi şi însăşi 

lumea. 

Luare aminte 

Să luăm aminte la Domnul Hristos Cel înviat: 

La cum a intrat la ucenicii Săi prin uşile încuiate şi le-a dăruit pacea 

Lui; 

La cum nici un zid, nici o piedică materială nu îl puteau împiedica să 

apară acolo unde El voia, cu trupul Lui transfigurat. 

Predică Despre cetatea care se zideşte 

Căci nu avem aici cetate stătătoare, ci o căutăm pe aceea ce va să fie (Evrei 13: 14). 

Fraţilor, unde mai vedem noi acum slvitele cetăţi cele din vechime, Ninive şi 

marele Babilon? Astăzi doar şopîrlele mai mişună în praful ce s-a ales din acele 

colosale turnuri. Memfis şi Teba, oare nu erau ele mîndria faraonilor egipteni, 

stăpînitorii pămîntului? Dar astăzi iată că oamenii de ştiinţă întîmpină dificultăţi în 

a determina cu exactitate locul pe care se vor fi ridicat aceste celebre cetăţi. 

Totuşi să lăsăm acum la o parte aceste cetăţi din cărămizi şi piatră. Să luăm în 

considerare cetăţile din sînge, carne şi oase. Căci oamenii îşi zidesc cetăţile 

trupurilor lor mult mai încet şi mult mai anevoios decît fortăreţele şi catedralele. 

Oamenii cheltuie uneori cîte nouăzeci şi o sută de ani ca să-şi zidească cetăţile 

trupurilor lor, iar la urmă văd că toate strădaniile lor dureroase au fost zadarnice. 

Ceea ce le-a luat zeci de ani de grijă şi frică de toată vremea se prăbuşeşte în ţarina 

mormîntului într-o clipeală de ochi. Dar oare a cui cetatea trupească ar putea fi 

scutită vreodată de un asemenea dezastru? A nimănui. 



Dar să lăsăm şi cetăţile trupurilor noastre. Să ne gîndim acum la cetăţile fericirii, 
pe care oamenii şi le durează din generaţie în generaţie. Materialele din care se 
durează aceste cetăţi sînt: veselia, plăcerea, averile, posturile înalte, onorurile şi 
gloria. Şi unde se află aceste cetăţi? Ca o pînză de păianjen se ţes ele în jurul 
omului uneori într-o clipă, şi tot ca o pînză de păianjen se rup şi se împrăştie, 
făcîndu-1 pe acel odată fericit mai nefericit decît toţi nefericiţii. 
Cu adevărat noi oamenii nu putem avea aici cetate stătătoare. De aceea o căutăm 
noi pe cea care va să fie. Această cetate se zideşte din duh, viaţă şi adevăr. Aceasta 
este cetatea al cărej unic Arhitect este Stăpînul nostru lisus Hristos. Această cetate 
se numeşte împărăţia Cerurilor, viaţa veşnică, sălaşul îngerilor, limanul sfinţilor şi 
scăparea mucenicilor, în această cetate nu mai există nici un fel de dualism al 
binelui şi al răului, ci toate sînt curate şi neamestecate, zidite întru armonia fericită 
şi frumoasă a binelui. Toate cele zidite în această cetate sînt menite să dureze 
veşnic. Fiecare cărămidă a acestei cetăţi va dura în eternitate, căci cărămizile toate 
sînt oamenii şi îngerii cei vii. în această cetate domneşte Stăpînul Domn lisus 
Hristos cel înviat. 

O Stăpîne Doamne lisuse Hristoase, Cel Care ai înviat a treia zi din mormînt, 
izbăveşte-ne pre noi dintre ruinele vremelniciei acesteia, şi du-ne cu milostivire 
către a Ta veşnică cetate a cerului, 
Căci Ţie se cuvine toată slava şi mulţumită în veci, 
Amin. 

13 aprilie 

• Pomenirea Sfîntului Sfinţit Mucenic Artemon 

Sfîntul Artemon a fost preot în cetatea Laodiceei în timpul împăratului Diocleţian. 
Aflîndu-se înaintea chinuitorilor, el a grăit despre sine astfel: „Artemon este 
numele meu, rob al lui Hristos, Domnul meu. Timp de şaisprezece ani am fost 
citeţ, deci am citit din sfintele cărţi în Biserica Domnului Dumnezeului meu. Timp 
de douăzeci şi opt de ani am fost diacon şi 

am citit Sfînta Evanghelie. Prin urmare, cu ajutorul lui Dumnezeu, am petrecut 
treizeci şi trei de ani ai vieţii mele ca presbiter al lui Hristos, învăţînd oamenii şi 
povăţuindu-i pe calea mîntuirii." Judecătorul 1-a dus la templul lui Esculap, acolo 
unde preoţii vrăjitori ai idolului ţineau nişte şerpi mari închinaţi acestui 
„dumnezeu." Ei cu toţii erau convinşi că şerpii îl vor muşca pe Artemon. Dar 
Artemon s-a însemnat cu semnul Sfintei Cruci şi, prin puterea lui Dumnezeu, i-a 
ţintuit pe şerpi la pămînt, făcîndu-i nemişcaţi. Apoi i-a scos pe toţi afară, a suflat 
asupra lor şi astfel i-a omorît pe loc pe toţi. Toţi descîntătorii templului s-au aflat 
atunci în frică mare. Văzînd această minune, Vitalis, întîiul dintre vrăjitorii 
templului, a căzut în genunchi înaintea lui Artemon şi a strigat: „Mare este 
Dumnezeul Creştinilor!" Sfîntul Artemon apoi 1-a botezat pe acesta, împreună cu 
mai mulţi prieteni ai lui. Dar răul judecător a continuat să-1 tortureze pe bătrînul 
Artemon cu tot felul de chinuri. La un moment dat, el a pregătit o groapă cu 
păcură încinsă, în care plănuia să-1 arunce pe robul lui Dumnezeu şi astfel să-1 
ucidă. Dar aşa a vrut Dumnezeu ca judecătorul însuşi să fie aruncat în acea groapă, 
unde a pierit cu sunet. Căci s-a văzut cum doi vulturi l-au înhăţat pe judecător de 
pe cal şi l-au purtat deasupra gropii, i-au dat drumul în ea şi astfel judecătorul şi-a 
aflat năpraznica moarte. Sfîntul Artemon a rămas după aceea liber o vreme. El a 
călătorit neobosit, întotdeauna însoţit de cei doi cerbi ai lui, şi a povăţuit poporul. 
El a fost însă prins din nou de prigonitorii creştinilor şi omorît prin decapitare în 



anul 303. Sufletul său s-a sălăşluit astfel la locaşurile cele cereşti din Veşnica 
împărăţie a Domnului nostru lisus Hristos pe Care cu credinţă Sfîntul Artemon 1-a 
slujit întreaga lui viaţă. 

• Pomenirea Sflntului Mucenic Crescens 

Acest Crescens era din cetatea Mirelor Lichiei. El era un cetăţean de vază al 
oraşului, respectat de toată lumea. El şi-a mărturisit pe faţă credinţa lui în Hristos 
şi a batjocorit cu îndrăzneală idolii cei închipuiţi de mîini omeneşti. Pentru aceasta 
păgînii l-au omorît, arzîndu-1 de viu. 

• Pomenirea Sfintei Muceniţe Tomaida 

Tomaida s-a născut în Alexandria Egiptului din părinţi cu bun nume. Ea de mică a 

fost crescută cu toată cuviinţa, întru dreapta credinţă. La vîrsta de cincisprezece 

ani, ea a fost însoţită după rînduială cu un bărbat de o cinste cu ea. Dar în absenţa 

soţului ei de acasă, socrul ei, un bătrîn necurat şi desfrînat, a 

voit să o necinstească pe Tomaida, nora lui. înspăimîntată, Tomaida a încercat să 

îşi lămurească socrul că ceea ce voieşte să facă este împotriva Legii lui Dumnezeu, 

şi a luptat să scape din mîinile lui. După împotrivire îndelungată din partea tinerei, 

socrul a scos junghierul, a omorît-o pe Tomaida, apoi a despicat-o în două. Atunci 

pedeapsa lui Dumnezeu 1-a ajuns, căci necuratul bătrîn şi-a pierdut vederea, 

nemaiputînd găsi uşa prin care să fugă din casă. Aşa a fost găsit el şi dat 

judecătorului, care 1-a condamnat la moarte. Tomaida a luat astfel mucenicie 

pentru a-şi fi păzit cu străşnicie curăţenia vieţii, după cuvîntul Domnului Care 

porunceşte ca nunta să fie cinstită întru toate iar patul nespurcat. Ea a murit pentru 

credinţa ce a purtat-o lui Dumnezeu şi soţului ei. După moartea ei, mulţi oameni 

luptaţi de dracul desfînării şi-au aflat ajutor puternic şi grabnic la moaştele Sfintei 

Tomaida. Marele pustnic Daniil a adus sfintele ei moaşte la Schit şi le-a îngropat 

în cimitirul monahilor. Sfînta Tomaida a luat cununa muceniciei la anul 476 după 

Hristos. 

Cîntare de laudă la Sfînta Tomaida 

Oricine care pentru ale sale păcate suferă 

Cu sfinţii îngeri împărtăşire nu are. 

Dar oricine care pentru împlinirea voii lui Dumnezeu suferă, 

Şi de dragul lui Hristos de nenorociri nu fuge, 

Acela vede Faţa lui Dumnezeu. 

Tomaida, roaba Domnului, 

Purta în inimă credinţă adevărată. 

Dar de dragul lui Dumnezeu ea a suferit 

satanica mîndrie a socrului ei. 

„Părăseşte, o socrule, pofta pentru bietul meu trup! 

Au de Dumnezeu Cel din ceruri nu ţi-e frică? 

Trupul nostru — deşi nimic alt decîtpraf- 

De Dumnezeu ne e dat doar pentru suflet. 

De-l vom mînji cu păcatul, 

Ale sufletului aripi lefrîngem, 

De Dumnezeu Cel Viu pe suflet îl despărţim, 

Şi ne dăm legaţi pe mîna satanei. " 

Orbit de a necuratei pofte nebunie, 

socrul pe noră morţii o dă; 

,, Doamne miluieşte!" rosteşte dreapta. 

Dar ucigaşul orbeşte - 



Şi cel de două ori orb 

Se tîrîie astfel bîjbîind la iad. 

Cugetare 

Cînd sfmtul mucenic Crescens (un nobil din cetatea Mirelor Lichiei) a fost adus 

înaintea judecătorului, acesta multă vreme a încercat să-1 convingă să se închine la 

idoli. Nereuşind, i-a spus într-un final lui Crescens: „închină-te doar cu trupul, cu 

duhul nu ai decît să te închini Dumnezeului tău!" La acestea nobilul Crescens a 

răspuns: „Trupul independent de suflet nimic nu poate face, căci sufletul este forţa, 

conducătorul, şi cel care pune în mişcare trupul." Din cauza acestui răspuns a fost 

ucis Crescens - iar el trebuie să ne fie nouă o pildă despre aceea că un creştin nu 

poate fi niciodată duplicitar. Iată încă o lecţie care se vede de aici: Creştinul dator 

este să-I slujească lui Dumnezeu nu doar cu sufletul, ci şi cu trupul său. Această 

lecţie respinge falsa poziţie a anumitor creştini, care trupeşte vieţuiesc precum 

păgînii, iar cu gura se laudă că sînt credincioşi şi că îl iubesc pe Dumnezeu din tot 

sufletul. Aceştia trăiesc tăiaţi în două, fiind slugă la doi stăpîni, negîndindu-se că 

cele mai sfinte buze din istoria omenirii au proclamat sus şi tare că nimeni nu 

poate sluji la doi stăpîni. 

Luare aminte 

Să luăm aminte la Domnul lisus Cel înviat: 

La cum El, din cauza lui Toma care la un moment dat a fost singurul 

necredincios dintre ucenici, S-a înfăţişat iar ucenicilor, doar pentru 

Toma, în trupul Său transfigurat; 

La cum Toma şi-a adus degetul şi 1 -a pus în ranele preacuratului trup al 

Stăpînului şi a crezut. 

Predică Despre încercarea lui Toma 

Domnul meu şi Dumnezeul meu (loan 20: 28)/ 

Cînd Măria Magdalena a auzit glasul Celui înviat cu inima ei, ea a strigat: Domnul 

meu şi Dumnezeul meu! 

Cînd Saul a văzut lumina orbitoare de pe drumul Damascului şi a auzit cuvintele 

Celui înviat, el a adeverit: Domnul meu şi Dumnezeul meu! 

Cînd păgînii, uluiţi, vedeau cum mii de nenumărate mii de mucenici merg cu 

bucurie la chinuri, şi îi întrebau Cine este Acest Hristos pentru care sînt fericiţi să 

moară, ei răspundeau într-un glas: Domnul meu şi Dumnezeul 

meu! 

Cînd înţelepţii lumii acesteia ridiculizau oştirile de nevoitori ai pustiei văzute sau 

gîndite întrebîndu-i Cine este Acela pentru care iau asupra lor o viaţă atît de 

groaznică, ei cu toţii răspundeau cu acest răspuns: Domnul meu şi Dumnezeul 

meu! 

Cînd batjocoritorii îşi rîdeau de fecioarele care se închinaseră lui Dumnezeu, 

întrebîndu-le Cine este Acela pentru care au renunţat ele la căsătorie, ele toate 

răspundeau la fel: Domnul meu şi Dumnezeul meu! 

Cînd zgîrciţii, uluiţi, îi întrebau pe cei bogaţi pentru Cine şi-au împărţit ei toate 

averile săracilor facîndu-se ei înşişi mai săraci decît toţi, aceştia răspundeau 

întotdeauna la fel: Domnul meu şi Dumnezeul meu! 

Unii L-au văzut şi au zis: Domnul meu şi Dumnezeul meu! Alţii doar L-au auzit şi 

au zis: Domnul meu şi Dumnezeul meu! Alţii numai L-au simţit şi au zis: Domnul 

meu şi Dumneueul meu! Alţii l-au văzut prezenţa doar din ţesătura evenimentelor 

şi destinele personale ale oamenilor şi popoarelor şi au zis: Domnul meu şi 



Dumnezeul meu! Alţii l-au simţit prezenţa în propriile lor vieţi şi au strigat: 

Domnul meu şi Dumnezeul meu! Unii doar L-au recunoscut după vreun singur 

semn, în vieţile lor sau ale altora, şi au strigat: Domnul meu şi Dumnezeul meu! Iar 

unii au auzit doar despre El de la alţii şi au strigat: Domnul meu şi Dumnezeul 

meu! Cu adevărat, aceştia din urmă sînt cei mai binecuvîntaţi! 

Să strigăm şi noi fraţilor, din toată inima, indiferent pe ce cale am ajuns să 

recunoaştem prezenţa Lui în vieţile noastre, sau cum am ajuns să aflăm despre El: 

Domnul meu şi Dumnezeul meu! 

Căci Domnului Dumnezeului nostru se cuvine toată slava şi mulţumită în veci, 

Amin. 

14 aprilie . 

• Pomenirea Sfintului Martin Mărturisitorul, Papă al Romei 

Martin a fost intronizat Papă al Romei în ziua de 5 iulie a anului 649, pe vremea 
cînd Ortodoxia lupta cu ereticii monoteliţi, care susţineau că în Domnul nostru 
întrupat acţionează o singură voinţă, în imperiul roman în acea vreme împărăţea 
Constans al Doilea, nepotul de fiu al împăratului Heraclie. La Constantinopole 
patriarh era Pavel. Spre a potoli furia monoteliţilor, împăratul compusese un 
volumaş intitulat „Typos", care era foarte favorabil ereticilor. 
Papa Martin a convocat un Sinod format din 105 episcopi, care au dat anatemei 
„Typos-ul" împăratului, în aceeaşi vreme, Papa Martin a scris o scrisoare 
Patriarhului Pavel, implorîndu-1 să se ţină de curăţenia Mărturisirii Ortodoxe şi să- 
1 sfătuiască pe împărat să renunţe la sofisticăria lui eretică. Această scrisoare i-a 
mîniat şi pe împăratul Constans şi pe Patriarh, împăratul 1-a trimis pe 
comandantul Olimpius la Roma spre a-1 aduce legat pe Papă la Constantinopol. 
Comandantul nu a avut îndrăzneala să-1 lege pe Papă, dar a mituit un soldat să-1 
omoare în biserică cu sabia, la vremea săvîrşirii Sfintei Liturghii. Cînd soldatul a 
intrat în biserică cu sabia ascunsă sub haină, el a orbit pe dată. Astfel s-a izbăvit 
atunci de moarte Papa Martin al Romei, prin Purtarea de Grijă a lui Dumnezeu. 
Tot în acele zile sarazinii atacau Sicilia: comandantul Olimpius a trebuit să meargă 
într-acolo, unde şi-a aflat imediat moartea. Apoi, prin intrigile ereticului patriarh 
Pavel, împăratul a trimis alt comandant la Roma, pe Theodor, care avea sarcina să- 
1 aducă legat la Constantinopol pe Papa Martin, sub acuzaţia că a complotat cu 
sarazinii pentru răsturnarea puterii imperiale şi că nu o cinsteşte pe Maica 
Domnului. Cînd comandantul a sosit la Roma şi a citit acuzaţiile în auzul Papei şi 
întregii sale suite, Papa Martin le-a înfierat ca pe nişte insulte, zicînd: „Cu 
sarazinii, duşmanii lui Hristos, nu avem nici o părtăşie. Cît despre Preacurata 
Maică a Dumnezeului nostru lisus Hristos, cei care nu o cinstesc, nu o mărturisesc 
şi nu i se închină ei, anatema să fie asupra lor şi în viaţa aceasta şi în cea care va să 
fie." Dar comandantul nu a fost impresionat de mărturia Papei, pe care 1-a legat în 
lanţuri şi 1-a adus la Constantinopol, unde multă vreme a zăcut în închisoare, 
foarte bolnav, suferind de înfometări şi de durerea inimii, pînă cînd a fost izgonit 
în surghiun în sălbaticul ţinut al Chersonului. în acel cumplit exil Papa Martin a 
supravieţuit timp de doi ani. El a murit în anul 655, înfăţişîndu-şi sufletul lui curat 
înaintea Domnului, Căruia îi închinase toată viaţa lui. Patriarhul Pavel, care se 
pocăise de ereziile lui, murise cu doi ani mai înainte. Cînd împăratul a venit la el 
pe cînd se afla pe patul de moare, Patriarhul Pavel şi-a întors capul către perete şi a 
plîns, mărturisind că a păcătuit cumplit împotriva Papei Martin, şi rugîndu-1 pe 
împărat să- 1 elibereze din surghiun. 



• Pomenirea Sfinţilor Mucenici Antonie, han şi Eustatie 

Toţi aceştia au fost la început păgîni, dintre aceia care se închinau focului. Toţi trei 
au fost slujitori la palatul prinţului lituanian Olgard, din Vilnius. Pe cînd erau încă 
păgîni ei se numeau Krugleţ, Kumeţ şi Nejilo. Cu toţii au primit mai apoi Sfintul 
Botez Ortodox din mîna preotului Nestor. Toţi trei au fost de aceea spînzuraţi, unul 
după altul, de acelaşi stejar, la anul 1347. Creştinii după aceea au tăiat acel stejar şi 
au ridicat cu el o sfmtă biserică în 

cinstea Sfintei şi de Viaţăfacătoarei Treimi. Cinstitele moaşte ale acestor trei 
mucenici au fost aşezate în această biserică, iar din cioata şi rădăcina stejarului s-a 
dăltuit şi sfînta masă a Altarului acestei biserici. Sfintele moaşte ale celor trei 
mucenici lituanieni se odihnesc şi astăzi la Vilnius. 

• Pomenirea Sfîntului Mucenic Ardalion Măscăriciul [sau Glumeţul] 

La început acest Ardalion a fost un actor-comedian. Ca să-şi distreze auditoriul, el 

mima chinurile mucenicilor care nu voiau să se lepede de credinţa lor creştină, 

reuşind prin mascările sale să provoace hohotele de rîs ale publicului la adresa 

mucenicilor creştini. Dar cînd persecuţiile au reînceput sub împăratul Maximian, 

atitudinea lui s-a schimbat radical, în faţa mulţimilor care se înghesuiau la 

spectacolele sale, el a strigat că este Creştin şi că teatrul s-au terminat. Pentru 

aceea Ardalion a fost osîndit la moarte prin torturare: el a fost legat de un cadru de 

vergi metalice înroşite în foc, împlinind astfel cel mai mare şi mai autentic rol al 

vieţii lui: acela de Sfînt Mucenic. 

Cîntare de laudă la Sfîntul Martin 

Aşa grăieşte în Senat 

Sfîntul Papă Martin: 

,, Zdorbească-se trupul meu, ardă-se. 

Cu bucurie orice schingiuire primesc — 

Dar Credinţa mea nu o voi abjura nicicînd. 

Mîntuitorul nostru în al Său trup 

Dumnezeu a fost, şi Om. 

Două naturi şi două voinţe deci El a avut, 

De Dumnezeu, şi de Om. 

Acestea două însă, într-o Singură Persoană, 

Naturile amîndouă, 

Şi ambele voinţe. 

Aceasta este Credinţa ce de la Părinţi am moştenit-o. 

Pentru ea mulţi viaţa şi-au dat. 

Pentru ea viaţa mi-o dau şi eu, cel mai mic dintre toţi, 

Robul Domnului meu, şi între păcătoşi, întîiul. " 

Astfel Papa Martin 

Credinţa Ortodoxă neclintit 

înaintea tuturor mărturisi, 

Şi în faţa ereticilor 

Grăind adevărul. 

Măreţ este omul ce se teme de Domnul! 

Intaintea celor mărunţi el stă ca un munte. 

Cugetare 

„Se cuvine monahului să se teamă de Domnul precum un rob şi să-L iubească pe 

El precum un fiu," zice Evagrie. Desigur, lucrul acesta se cuvine şi fiecărui creştin, 

chiar şi celui care nu este monah. Este mare arta de a uni întru una şi aceeaşi trăire 



frica de Dumnezeu şi dragostea faţă de El. Mulţi Sfinţi Părinţi, vorbind despre 

frica de Dumnezeu, o unesc întotdeauna cu dragostea faţă de El, şi invers, în 

omilia sa Despre dragostea desăvîrşită, Sfîntul loan Gură de Aur vorbeşte despre 

suferinţele şi chinurile iadului. De ce? Pentru că în lipsa fricii de Domnul, 

dragostea faţă de El trece pe nesimţite în mîndrie; iar fără dragostea faţă de 

Dumnezeu, frica de El poate duce la deznădejde. 

Luare aminte 

Să luăm aminte la Stăpînul Hristos Cel înviat: 

La cum S-a înfăţişat El ucenicilor la marginea Mării Tiberiadei şi i-a 

numit: Copiilor (loan 21:5); 

La cum le-a umplut din nou mrejele cu peşte, iar ei 

L-au recunoscut, dar nici unul nu a îndrăznit să întrebe: Cine eşti Tu? 

(loan 21: 12) 

Predică Despre experienţa personală a Sfinţilor Apostoli 

Ce era de la început, ce am auzit, ce am văzut cu ochii noştri, ce am privit şi 

mîinile noastre au pipăit despre Cuvîntul vieţii, - Si Viaţa s-a arătat şi am văzut-o 

şi mărturisim şi vă vestim Viaţa de veci, care era la Tatăl şi s-a arătat nouă -, Ce 

am văzut şi am auzit, vă vestim şi vouă (I loan 1: 1-3). 

Iată, aceasta este predicarea apostolică! Apostolii nu grăiesc ca înţelepţii acestei 

lumi sau ca filozofii, şi şi mai puţin ca teoreticienii care fac supoziţii despre lucruri 

în scopul de a afla ceva. Apostolii grăiesc despre acelea pe care nu le-au căutat, 

dar care pe neaşteptate i-a înconjurat, despre lucruri pe care nu le-au descoperit ei 

ci care, aşa zicînd, i-au descoperit ele pe apostoli, şi i-au cucerit! Apostolii nu erau 

oameni care să se fi ocupat cu investigări spirituale, sau psihologice, şi cu atît mai 

puţin de spiritism. Ei erau oameni simpli, în cea mai mare măsură ocupaţia lor era 

pescuitul - o ocupaţie cît se poate de practică, de experenţială. Pe cînd pescuiau, de 

ei S-a apropiat Dumnezeu-Omul Care treptat şi cu grijă i-a atras spre o nouă 

chemare în slujba Lui. La început ei 

nu au crezut în El, dar treptat şi cu grijă, întrebîndu-se mult, ezitînd şi chiar 

îndoindu-se, ei au venit către El şi L-au recunoscut. Doar după ce L-au văzut de 

multe ori cu proprii lor ochi, şi numai după ce L-au examinat şi L-au simţit cu 

propriile lor mîini, au crezut Apostolii în Hristos Domnul, Om şi Dumnezeu. Ceea 

ce ei au trăit era suprafiresc, dar metoda lor de recunoaştere a acestui suprafiresc a 

fost cu totul senzorială, învăţată prin vederea nemijlocită, materială, pozitivă. Nici 

un învăţat contemporan nu ar putea folosi o metodă mai pozitivă de cunoaştere a 

lui Hristos. Apostolii au fost martorii nemijlociţi nu doar ai unei singure minuni, ci 

a nenumărate minuni. Ei au auzit cu urechile lor nu doar o singură învăţătură, ci 

atît de multe, încît lumea aceasta n-ar cuprinde cărţile ce s-ar fi scris (loan 21 : 

25) despre ele. Timp de patruzeci de zile după înviere, ei L-au văzut cu ochii lor pe 

Domnul înviat: ei au umblat pe cale împreună cu El, au vorbit cu El, au mîncat cu 

El, şi I-au pipăit coasta şi L-au atins cu mîinile lor. într-un cuvînt, ei L-au cunoscut 

prin mii de împrejurări şi experienţe minunate de prima mînă, prin care ei au 

învăţat şi au adeverit un fapt mare şi suprem, anume că Hristos este Dumnezeu şi 

Omul, Fiul Dumnezeului Celui Viu, Mîntuitorul omenirii Cel iubitor de oameni, şi 

Judecătorul Atotputernic al viilor şi al morţilor. 

O Stăpîne Doamne lisuse Hristoase, Carele ai înviat a treia zi din mormînt, 

întăreşte în noi credinţa şi focul iubirii de Tine, precum şi întru Sfinţii Apostoli 

acestea ai binevoit, 



Căci Ţie se cuvine slava şi mulţumită în veci, 
Amin. 

15 aprilie 

• Pomenirea Sfinţilor Apostoli Aristarh, Pud şi Trofim 

Aceştia erau din numărul celor Şaptezeci aleşi de Domnul. Aristarh a fost episcop 

al Apameei din Siria. Sfîntul Apostol Pavel îl pomeneşte de mai multe ori (vezi 

Fapte 19: 29, Coloseni 4: 10, Filimon 1: 24). Aristarh a fost arestat în Efes, 

împreună cu Gaius, de mulţimea care se ridicase împotriva lui Pavel. Sfîntul 

Apostol Pavel le scrie colosenilor: Vă îmbrăţişează Aristarh, cel întemniţat 

împreună cu mine (Coloseni 4: 10). în Epistola către Filimon, Pavel îl numeşte pe 

Aristarh împreună-lucrător cu mine, aşa cum îi numeşte şi pe Marcu, Dimas şi 

Luca. 

Pud era cetăţean de frunte al Romei. Sfîntul Apostol Pavel îl pomeneşte o dată (la 

II Timotei 4: 21). La început, casa lui Pud a fost un liman al celor mai de frunte 

apostoli, iar mai tîrziu ea a devenit un locaş de închinare, numită Biserica 

Păstorilor. 

Trofim era din Asia (vezi Fapte 20: 4); el 1-a însoţit pe Apostol în călătoriile lui. 

într-un loc sfîntul Apostol Pavel zice: Pe Trofim l-am lăsat în Milet, fiind bolnav 

(II Timotei 4: 20). 

în timpul persecuţiei lui Nero, pe cînd Sfîntul Apostol Pavel era decapitat, toţi 

aceşti apostoli mai mici erau decapitaţi împreună cu el. 

• Pomenirea Sfîntului Sfinţit Mucenic Sava Gotul 

O cumplită persecuţie împotriva creştinilor a avut loc şi în teritoriile locuite de 
goţi. Un anume prinţ al goţilor a intrat în satul în care locuia acest credincios 
bărbat Sava şi i-a întrebat pe locuitori: „Există creştini printre voi?" Ei l-au 
convins cu jurăminte că nu se află nici unul. Atunci Sava a stat înaintea acelei 
căpetenii şi a poporului şi a zis: „Nimeni să nu se jure în numele meu. Eu sînt 
Creştin." Văzînd că Sava este un nenorocit îmbrăcat în zdrenţe, 1-a lăsat să meargă 
în pace, zicînd: „Acesta nu poate să aibă nici o influenţă asupra nimănui, fie ea 
bună sau rea." în următorul an, în jurul Sărbătorii Paştilor, un anume preot Sarsala 
a venit în acest sat şi a slujit Luminatul Praznic al învierii împreună cu Sava. 
Auzind de aceasta, păgînii deodată au năvălit în casa lui Sava şi au început să-1 
lovească cu ciomege pe acest bărbat sfînt. în afară de aceasta, ei l-au tîrît pe Sava 
gol pe uliţele satului, printre pietre şi mărăcini, şi l-au legat, împreună cu Sarsala, 
de un copac, silindu-i să înghită spre mîncare din cărnuri jertfite idolilor. Aceşti 
bărbaţi ai lui Dumnezeu au rememorat cuvintele Apostolilor şi au refuzat să 
mănînce din necuratele şi diavoleştile jertfe. La urmă căpetenia gotă 1-a osîndit pe 
Sava la moarte şi 1-a dat pe mîna soldaţilor. Sava a păşit cu bucurie la locul 
execuţiei, lăudînd pe Dumnezeu. Dîndu-şi seama că este un om bun, pe cînd 
mergeau pe cale, soldaţii au vrut să-1 elibereze pe Sava. Pentru aceasta Sava s-a 
întristat şi le-a cerut soldaţilor să împlinească ceea ce erau datori să facă la 
porunca căpeteniei lor. Soldaţii atunci l-au dus la un rîu, i-au legat o piatră grea de 
gît, şi l-au aruncat în ape. Trupul lui a fost adus de apele rîului la mal. Mai tîrziu, 
în timpul împărăţiei lui Valens, pe cînd comandantul grec loannis Soranos lupta în 
război contra goţilor, el a descoperit trupul lui Sava şi 1-a adus în Capadocia. 
Sfîntul Sava a luat mucenicia pentru Hristos la anul 372, în al treizeci şi unulea an 
al vieţii sale. 

• Pomenirea Sfintelor Muceniţe Vasilisa şi Anastasia 



Vasilisa şi Anastasia erau din Roma, împodobite cu toată evlavia şi rîvna pentru 

Sfînta Credinţă, în timpul împărăţiei lui Nero, ele adunau trupurile ucise ale 

mucenicilor şi ucenicilor apostolilor şi le îngropau cu cinste. Pentru aceasta ele au 

fost denunţate, arestate şi aruncate în închisoare. După torturi prelungite, în care li 

s-au tăiat sînii şi limba, ele au fost decapitate. 

Cîntare de laudă la Sfinţii Mucenici 

Luminoşii mucenici sîngele şi-au vărsat 

Acoperindpămîntul cel negru cu purpura sîngelui lor. 

Puternic a fost focul în care ei ardeau, 

Dar mai puternică dragostei lor de Hristos. 

Ce bine mai mare-i decît a fi mucenic? 

Ce nestemate mai scumpe decît el? 

Atotbiruitorul Hristos, împăratul veacurilor, 

Ale mucenicilor suflete viteze în ceruri primeşte. 

El le primeşte din mîinile îngerilor, 

Primeşte şi binecuvintează chinurile lor. 

Cugetare 

Aşa scrie Sfintul Grigorie Sinaitul despre vederea de Dumnezeu: „Adeverim că 

există opt teme principale ale vederii de Dumnezeu [rugăciunii contemplative, 

theoria]: mai întîi, Dumnezeu Cel nevăzut şi necuprins cu mintea, fără început şi 

fără sfirşit, Prima Cauză a tot ceea ce este, Treimic, unul şi singurul existent 

Dumnezeu; al doilea, ordinea şi rangul puterilor A cereşti; al treilea, structura lumii 

văzute; al patrulea, Dumnezeiasca Pronie şi întruparea Cuvîntului; al cincilea, 

învierea cea de Obşte; al A şaselea, înfricoşata a Doua Venire; al şaptelea, veşnicele 

chinuri; al optulea, împărăţia Cerurilor. Primele patru deja s-au descoperit omenirii 

şi aparţin trecutului. Celelalte patru încă nu au fost descoperite omenirii şi aparţin 

viitorului, deşi ele sînt cu adevărat contemplate [cunoscute prin rugăciune 

contemplativă] de către cei care, prin mila harului dumnezeiesc, şi-au curăţit cu 

desăvîrşire mintea de toată întinăciunea. Oricine îndrăzneşte să se apropie de 

această nevoinţă a contemplării fără luminarea harului, să ştie că zideşte închipuiri 

şi nu cunoaşte arta contemplării." Aşa grăit-a marele Sfînt Grigorie Sinaitul, cel 

plin de duhul străvederii, a cărui cunoaştere venea din cercare [din propria lui 

trăire, experienţă a rugăciunii]. 

Luare aminte 

Să luăm aminte la Stăpînul Hristos Cel înviat: 

La cum El Se gîndeşte cu milostivire şi la hrana trupească a ucenicilor: 

la cum a frînt pîinea pentru ucenicii Săi la Emaus; 

La cum, la marginea Mării Tiberiada, El i-a întrebat pe ucenicii Săi: 

Fiilor, nu cumva aveţi ceva de mîncare? (loan 21 : 5) La cum, atunci 

cînd ei au zis că nu au, însuşi le-a pregătit peşte fript şi pîine şi le-a dat 

să mănînce. 

Predică Despre cum vom semăna cu Cel pe Care II iubim 

Iubiţilor, acum sîntemfii ai lui Dumnezeu, şi ce vom fi nu s-a arătat pînă acum. Ştim 

că dacă El Se va arăta, noi vom fi asemenea Lui, fiindcă îl vom vedea cum este (I loan 

3: 2). 

Mai demult eram robi, dar acum sîntem copii ai lui Dumnezeu. Eram robi 

păcatului, dar acum sîntem slujitori ai binelui - al celui mai mare bine de pe 

pămînt şi din ceruri. Noi eram sclavi ai celor ce sînt cele mai de jos şi mai rele ale 

omului, dar acum slujim Celor de sus şi Atotbune. Noi eram împilaţi de întuneric, 



dar acum slujim în lumină. Pînă acum eram ţinuţi în sclavia spaimei de diavol, de 

păcat şi de moarte, dar acum trăim aproape de Dumnezeu cu frică şi cu dragoste. 

Dar care este acest „acum"? Acum este cînd Domnul a venit pe pămînt în trup, şi 

ne-a adus cunoştinţa luminii, a libertăţii şi a vieţii; acum este cînd a înviat cu slavă 

şi ni S-a arătat în trupul Său slăvit cel înviat; este cînd a împlinit toate prorociile 

tuturor prorocilor şi toate făgăduinţele Sale. Acum este timpul cînd şi noi sîntem fii 

ai lui Dumnezeu, socotiţi de El ca fii şi moştenitori ai împărăţiei (lacov 2: 5). 

Vom fi asemenea Lui. Cu adevărat, acest minunat fapt încă nu a venit, dar El a 

venit în trupul Lui transfigurat care va fi şi al nostru, şi aceasta acum ne este de 

ajuns. El însuşi ne-a arătat întru Sine splendoarea trupului omenesc înviat, pe care 

ştim că şi noi îl vom avea într-o zi. Sfintul Apostol loan zice: Ştim că vom fi 

asemenea Lui. Căci El nu de dragul Său a înviat, ci de al nostru. El nu a înviat din 

mormînt doar pentru a arăta celor adormiţi puterea Lui, căci aceia nădejde nu mai 

aveau; ci pentru a le arăta morţilor că şi ei vor învia într-o zi, şi ca să le arate cum 

vor arăta atunci cînd se va întîmpla aceasta. Nici nu a zis Apostolul: Ştim, pentru 

ca să se laude înaintea celor necunoscători, ci a zis-o 

din dragoste frăţească de oameni, pentru ca toţi să cunoască aceasta - şi şi noi cei 

de astăzi să cunoaştem aceasta. 

O Stăpîne Doamne lisuse Hristoase, Carele Te-ai ridicat din morţi, întăreşte-ne pre 

noi întru această mîntuitoare cunoaştere, pentru rugăciunile Sfinţilor Apostolilor 

Tăi, 

Căci Ţie se cuvine slava şi mulţumită în veci, 

Amin. 

16 aprilie 

• Pomenirea Sfintelor Muceniţe Agapi, Hionia şi Irina 

Acestea trei erau surori după trup, ce locuiau în apropiere de cetatea Aquileia. 
Cînd împăratul Diocleţian s-a aflat un timp în Aquileia, el a poruncit uciderea 
marelui părinte duhovnicesc Hrisogon. După aceasta, unui presbiter foarte bătrîn, 
Zoii, i s-a descoperit în vedenie locul în care zace trupul neînmormîntat al lui 
Hrisogon. Bătrînul s-a grăbit într-acolo, a aflat trupul sfîntului, 1-a pus într-un 
sicriu şi 1-a aşezat în locuinţa sa. Treizeci de zile mai tîrziu, Sfîntul Hrisogon i s-a 
înfăţişat în vedenie şi i-a dezvăluit că în răstimp de nouă zile aceste trei fecioare 
aveau să sufere mucenicia şi că şi el, Zoii, va muri tot atunci. Aceeaşi vedenie 
întocmai a avut-o şi Sfînta Anastasia Izbăvitoarea din Legături [le Inghisorilor] 
(care se prăznuieşte la 22 decembrie), care fusese uceniţa Sfîntului Hrisogon. Cu 
adevărat, după nouă zile, Bătrînul Zoii a trecut la cele veşnice, iar cele trei surori 
au fost aduse înaintea nelegiuitului împărat. Acesta le-a zorit pe fecioare să se 
închine idolilor, ceea ce ele au refuzat, mărturisind cu tărie credinţa lor în Hristos. 
Irina i-a zis împăratului că prostesc lucru este să te închini unor obiecte făcute din 
lemn şi din piatră, comandate la preţ de tîrguială şi făcute de mîini omeneşti 
muritoare, înfuriat, împăratul le-a aruncat pe toate trei în închisoare. Cînd 
împăratul a plecat în Macedonia, toţi sclavii şi prizonierii au fost duşi împreună cu 
el, între care se aflau şi aceste trei sfinte fecioare, împăratul le-a dat pe mîna unui 
anume comandant Dulcitius, ca să fie torturate. Acesta, umplîndu-se de necurata 
patimă, a voit să le necinstească pe fecioare; dar cînd a intrat în închisoare ca să-şi 
împlinească pofta, el a înnebunit pe loc. El a căzut printre nişte cazane şi vase de 
aramă în care se fierbea păcura, şi care se aflau la intrarea închisorii: pe acelea a 
început să le îmbrăţişeze şi să le sărute, plecînd de acolo înnegrit cu totul de 



păcură. Auzind de acestea, împăratul a poruncit altui comandant, Sisinius, să se 

ocupe 

de judecarea acestor fecioare. După ce 1-ea torturat îndelung, judecătorul le-a 

osîndit la moarte pe cele două surori mai mari, pe care le-a ars de vii; pe Irina însă 

a ţinut-o vie, cu gîndul să o necinstească. Dar cînd a dus-o pe Irina la casa de 

desfrîu a soldaţilor, un înger al lui Dumnezeu a păzit-o pe fecioară, neîngăduind 

soldaţilor să se apropie de ea, şi ducînd-o pe Irina pe un deal. în următoarea zi 

comandantul şi soldaţii lui s-au dus la acel deal, dar nu au putut să-1 escaladeze. 

El atunci a poruncit ca Irina să fie omorîtă cu săgeţi trase din arc. Sfinta Anastasia 

a adunat trupurile tuturor acestor trei fecioare la un singur loc şi le-a îngropat cu 

cinste. Ele cîteşitrele au luat cu cinste cununa muceniciei pentru Stăpînul Hristos 

cam pe la anul 304. 

• Pomenirea Sfintului Mucenic Leonid şi a Sfintelor Muceniţe celor împreună cu 

dînsul: Harisa, Nichi, Galini, Calista, Nunechia, Vasilisa şi Teodora 

Aceştia cu toţii au fost aruncaţi în mare, dar marea nu i-a primit: căci ei au mers pe 

apă ca pe uscat şi au cîntat Domnului: „O milă am alergat, Doamne, şi oaste m-a 

gonit, Doamne şi de Tine nu m-am lepădat! O Doamne, mîntuieşte sufletul meu!" 

Văzîndu-i, păgînii au rămas la început înspăimîntaţi şi fără grai, dar apoi au legat 

pietre grele de girurile lor şi i-au aruncat din nou în adîncurile mării, unde s-au 

înecat. Ei cu toţii au luat cu cinste mucenicia pentru Hristos la anul 281 de la 

întrupare. 

Cîntare de laudă la Sfintele Muceniţe Agapi, Hionia şi Irina 

Suflete fecioare în trupuri de fecioare, 

Ele sînt trei crini albi, strălucitori. 

Trei surori, trei viteze, 

Comoară de aur curat a Duhului Sfînt. 

Sîngele lor a curs, ele viaţa ş i-au dat. 

Cununi pe-ale lor capete s-aupogorît. 

Agapi — dragostea curată, 

Hionia — diamantul zăpezii, 

Şi Irina - numele păcii. 

întru chinuri ca şi la o prăznuire, 

Ele pe Dumnezeul Cel Viu L-au slăvit, 

Pre Domnul înviat: 

„Atotputernice Doamne dintru cele de sus, 

noi toate ale noastre Ţie închinăm: 

Trupurile, sufletele şi durerea — 

în Mîinile Tale primeşte-ne pre noi! 

De nul cel de foc izbăveşte-ne pre noi! 

De veşnica mînie păzeşte sufletele noastre! 

Slavă Ţie, Dumnezeul nostru, Slavă Ţie, Făcătorul nostru! 

Slavă milostivirii Tale, Care jertfirii pentru Tine 

Ne-ai învrednicit! " 

Cele trei surori fecioare, 

Muceniţe s-au făcut Sfintei Treimi. 

Cugetare 

Iată aici o istorisire a Awei Varlaam: Un om avea trei prieteni. Pe doi dintre ei îi 

iubea sincer, dar pe al treilea îl evita cu indiferenţă. S-a întîmplat că împăratul 

acelui loc 1-a chemat la sine pe acest om, spre a-i cere socoteală de nişte datorii. 



El s-a îndreptat către prietenii săi spre a le cere ajutorul, mai întîi la primul, care 1- 

a refuzat şi a plecat. Apoi la al doilea, care aşijderi 1-a lăsat fără nici un ajutor. 

Ruşinat, el s-a dus la sffrşit la al treilea, care 1-a primit cu bucurie, şi care cu 

bucurie a mers împreună cu dînsul la rege, ca să-i apere cauza. Iată şi morala: 

Primul prieten este bogăţia; al doilea este familia, adică rudele de sînge; iar al 

treileajDrieten sînt faptele cele bune ale omului pe care le-a lucrat în această viaţă, 

împăratul este Dumnezeu, care la ceasul morţii omului cheamă sufletul lui la sine, 

spre a-I da socoteală Lui, ca unui Dumnezeu şi Făcător. Omul care moare crede că 

află scăpare la averea lui, din care însă nu-i mai rămîne nici un folos, căci trece la 

altul. Apoi la rude, dar nici acestea nu-i pot ajuta, căci el moare iar ele mai 

continuă să trăiască. Iar la urmă îşi aminteşte de faptele bune din viaţa lui, pe care 

le-a lucrat fără să pună vreun preţ pe ele, chiar cu indiferenţă, dar care cu toate 

acestea îl însoţesc cu bucurie pe drumul lui cel greu către împăratul şi Judecătorul. 

Cine are urechi de auzit, să audă: singurul însoţitor de încredere al omului pe 

drumul cel fără de întoarcere pe cealaltă lume sînt faptele omului, fie ele rele sau 

bune. Toate cele dulci pe care omul le-a iubit în viaţa lui, lipindu-se de ele, îl vor 

părăsi în ceasul morţii. Doar faptele lui, pînă şi cea mai neînsemnată dintre ele, îl 

vor însoţi după moarte. Cel care are pricepere, să priceapă. 

Luare aminte 

Să luăm aminte la Stăpînul Hristos, Cel înviat: 

La cum, după mărturisirea Sfîntului Apostol Pavel, El S-a înfăţişat după învierea 

înaintea a cinci sute de oameni strînşi în acelaşi loc, care L-au văzut cu toţii (I 

Corinteni 15: 6); 

La cum i-a apărut Apostolului lacov, tot după mărturia Sfmtului Pavel 

(ICorinteni 15: 7); 

La cum, în vremea Sfmtului Apostol Pavel, chiar şi din afara cercului 

apostolilor, mai trăiau încă mulţi oameni care îl văzuseră pe Mîntuitorul 

înviat. 

Predică Despre trezirea din somnul păcatului 

Treziţi-vă cum se cuvine şi nu păcătuiţi (I Corinteni 15: 34). 

Sfîntul Apostol Pavel dă această poruncă cînd vorbeşte de învierea lui Hristos. 

Aducînd el multe dovezi ale învierii Domnului nostru lisus Hristos, el îi îndeamnă 

cu putere pe credincioşi să se trezească la faptele dreptăţii şi să nu mai 

păcătuiască. 

Dar de ce pune Sfîntul Apostol trezirea noastră din păcat în legătură cu învierea 

Domnului? Pentru că învierea din morţi a Domnului este cea mai puternică 

mustrare a păcatului. Şi pentru că, nimic altceva în această lume nu ne poate 

întoarce de la păcat cu mai multă putere şi siguranţă decît o face conştiinţa că 

Domnul nostru lisus Hristos a înviat din morţi, că Se află acum viu pe Tronul 

slavei celei cereşti, aşteptîndu-ne şi pe noi acolo la înfricoşata Zi a Judecăţii. 

Dobîndind această credinţă şi conştiinţă, această cunoaştere de neclintit, 

continuarea păcătuirii în viaţa noastră ar deveni într-adevăr absurdă. Dobîndirea 

acestei conştiinţe în fiinţa noastră se vede în aceea că noi, cît se poate de firesc şi 

de raţional, ne trezim din somnul păcatului. 

Treziţi-vă cum se cuvine! Adică, nu pe jumătate, ci pe deplin. Scoateţi afară din 

inimile voastre pînă şi amintirea păcatului. Căci păcatul este ca buruiana care 

poate să crească pînă şi în cele mai secetoase locuri! Cu un singur strop de 

umezeală, pînă şi cea mai uscată rădăcină începe să scoată viguros capul. O 



singură aducere aminte a unui păcat aparent uitat demult îl face să învie, mai 

puternic şi mai cumplit decît prima oară. 

Păgînii cei care au păcătuit fără să cunoască pilda învierii din morţi vor fi oarecum 

mai îndreptăţiţi la Judecata de Apoi. Ei vor spune: „Nimic nu am avut în vieţile 

noastre care să ne scuture cu putere din păcatele noastre. Noi am crezut că toate 

sfîrşesc odată cu mormîntul, că mormîntul este gura de vărsare a fluviului vieţii 

noastre, căci nici o dovadă nu am văzut cu ochii noştri cum că ar exista viaţă după 

moarte." Aşa vor zice păgînii. Dar noi, Creştinii, noi ce vom zice?! Ce îndreptăţire 

vom găsi noi, care am ştiut de învierea lui Hristos şi neam trezit din somnul 

ignoranţei? Noi care am primit atîtea dovezi ale învierii şi Judecăţii de Apoi a 

tuturor trupurilor, dar cu toate acestea, am continuat să păcătuim în viaţa noastră? 

Noi ce cuvînt de îndreptăţire vom afla întru acel cumplit ceas? 

Fraţilor, să ne trezim cum se cuvine şi să nu păcătuim, căci cu adevărat, Hristos a 

înviat din morţi. 

O Stăpîne Doamne lisuse Hristoase, Carele ai înviat a treia zi din mormînt, 

trezeşte-ne şi pre noi păcătoşii cum se cuvine, o dată pentru totdeauna, 

Căci Ţie se cuvine toată slava şi mulţumită în veci, 

Amin. 

17 aprilie 

• Pomenirea Sfîntului Sfinţit Mucenic Simian, Episcopul Persiei 

In timpul împărăţiei răului împărat Sapor, acest Simeon a fost schingiuit pentru 
Hristos împreună cu încă alţi doi presbiteri, Audel şi Anania. Eunucul împăratului, 
Ustazan, cel care mai întîi se lepădase de Hristos dar mai apoi, la mustrarea lui 
Simeon, se pocăise cu amar, fusese executat înaintea lor. împreună cu Simeon la 
locul de ucidere au mai fost duşi încă o mie de creştini. Simeon în mod intenţionat 
a rămas la urmă, ca să fie el cel din urmă dat morţii. El a făcut aceasta ca să-i 
întărească pe creştini, ca nu cumva aceştia de frica morţii să se lepede de Hristos. 
Cînd presbiterul Anania şi-a plecat capul pe butuc, tot trupul lui a tremurat. Fusik, 
un funcţionar imperial, care în ascuns era şi el creştin, a început să-1 întărească pe 
Anania, zicîndu-i: „Nu te teme, părinte, ci închide doar ochii şi fii tare, şi Domnul 
te va binecuvînta cu vedera Luminii celei cereşti." Zicînd acestea, Fusik a fost 
imediat depistat ca fiind creştin şi acuzat atunci pe loc în faţa împăratului. Şi Fusik 
şi fiica lui, fecioara Askitria au fost munciţi şi omorîţi în chinuri cumplite de însuşi 
împăratul. După ce Sfîntul Simeon şi-a văzut turma încheindu-şi cu cinste viaţa 
pe acest pămînt, i s-a tăiat şi lui capul. In următorul an, în Sfînta Vineri a 
Patimilor, a fost omorît pentru Hristos şi eunucul iubit al împăratului, Azat, iar 
împreună cu dînsul, încă o mie de alţi creştini. După aceste ucideri împăratului i-a 
părut rău de eunucul lui iubit şi a încetat să-i mai omoare pe Creştini. Toţi aceşti 
mucenici şi-au luat cu cinste cununa vieţii între anii 341 şi 344. 

• Pomenirea Sfîntului Acachie, Episcopul Melitinei 

Acest sfînt Acachie a dus o viaţă de mari nevoinţe monahiceşti în locul naşterii 
sale, adică în cetatea Melitina din Armenia. Veşnicul întru pomenire Otrie, 
episcopul acelui loc, care fusese unul din Părinţii de la Soborul al Doilea a toată 
lumea de la Constantinopol (din anul 381), 1-a hirotonit preot pe 
Acachie. După moartea lui Otrie, Acachie a fost ridicat de obşte, cu o gură şi cu un 
glas, episcop în locul lui. El a participat la rîndul lui la Sinodul al Treilea a toată 
lumea (de la Efes, din anul 43 1), cel în care a fost dat anatemei Nestorie, care 
hulea pe Maica lui Dumnezeu, în acest sinod, Sfîntul Acachie împreună cu Sfîntul 



Chirii al Ierusalimului au luptat cu rîvnă pentru păstrarea purităţii Ortodoxiei. 
Sfîntul Acachie era plin de darul Duhului Sfînt şi era făcător de minuni. După o 
viaţă plină de faptele rîvnei pentru Sfinta Credinţă, Sfîntul Acachie a adormit cu 
pace în anul 435. 

• Pomenirea Sfîntului Agapit, Papă al Romei 

Sfîntul Agapit a fost trimis la Constantinopol, la împăratul lustinian, de către 
Teodot, regele Goţilor, spre a-1 convinge pe împărat să nu mai pornească 
campanie militară împotriva goţilor. Pe drum, Sfîntul Agapit a vindecat complet 
un om care era şi mut şi olog. La Constantinopol, Sfîntul Agapit a fost părtaş la 
întărirea Ortodoxiei. El a adormit cu pace la anul 536. 

• Pomenirea Sfinţilor Cuvioşi Savatie şi Zosima 

Aceşti sfinţi cuvioşi Savatie şi Zosima au fost împreună întemeietorii obştii de 

nevoitori din Insula Solovki din Marea Albă. Mulţi sfinţi s-au proslăvit în 

Mînăstirea Solovki. Sfîntul Savatie a trecut la cele veşnice la anul 1435, iar Sfîntul 

Zosima, la 1478. 

Cîntare de laudă la Sflntul Zosima 

Pe o insulă pustie din mijlocul mării furtunoase 

Departe de toată deşertăciunea şi zgomotul lumii, 

Sufletul lui cu sfinte rugăciuni 

Cuviosul Zosima îşi hrăneşte: 

El astfel de demoni şi-l apără, rostind Numele lui Dumnezeu. 

Diavolii împotrivă-i zbiară cu sălbăticie, 

Asupra lui puterile lor necurate abat. 

Zosima le grăieşte: „In van vă chinuiţi, 

Căci Domnul Apărătorul meu este. 

De este voia Lui, atunci loviţi, ucideţi degrabă. 

Ce vă preschimbaţi în şerpi şi jivine, 

In lupi flămînzi, tigri şi scorpioni, 

Cînd mai slabi decît umbra sînteţi, 

Şi nici un rău nu-mi puteţi face? 

Voi cumpliţi s înteţi doar fiilor păcatului 

Şi iubitorilor de plăcere şi rîs. 

Dar celor care iubesc jugul lui Hristos, 

Pe Sfinta Lui Maică şi pustniceştile nevoinţi, 

Voi sînteţi doar o negură purtată de vînt, 

încoace şi-ncolo. 

De poate o negură stînca săprăvale, 

Veniţi dar şi peste mine, păcătosul! 

Insă neputincioşi voi sînteţi; 

depărtaţi-vă-n grabă: 

Pe mine nu mă puteţi înfricoşa. 

Al lui Hristos rob smerit sînt eu. 

Privirea sufletului meu la El pururea aţintită este. 

Cugetare 

După Sinodul al Patrulea Ecumenic (de la Calcedon, din anul 451), ereticul 

împărat Anastasie i-a alungat în surghiun pe Patriarhii ortodocşi Ilie al 

Ierusalimului şi Flavian al Antiohiei. într-o zi cei doi patriarhi au avut în duh 

aceeaşi vedenie, în care li s-a descoperit moartea împăratului eretic. Atunci ei şi-au 

trimis unul altuia cuvînt despre vestea aceasta, zicînd: „Anastasie a murit! Să 



mergem dar să stăm la judecată cu el înaintea Tronului Dumnezeiesc!" împăratul a 
murit, iar după două zile, şi cei doi patriarhi, în acelaşi timp. Cîtă rîvnă pentru 
Sfînta Credinţă! Cîtă smerită nădejde în judecata lui Dumnezeu! Aceşti sfinţi nici 
nu-şi puneau problema vieţii lor pe pămînt, pe ei nu-i interesa decît izbîndirea 
Sfintei Credinţe, a adevărului lui Dumnezeu! Nici nu au zis: „L-am judecat pe 
împăratul," ci au zis: „Să-1 judece Dumnezeu!" Căci şederea noastră pe acest 
pămînt nu se face de dragul şederii, ci ea este doar răstimpul dat nouă spre a face 
alegerea între bine şi rău, între adevăr şi minciună. Binecuvîntaţi vom fi dacă ne 
vom supune în toate voii Lui Dumnezeu şi vom nădăjdui în El şi în dreptatea 
Judecăţii Lui! Căci omul în tot ceea ce face trebuie să aibă credinţă puternică. 
Aceşit ortodocşi arhipăstori au avut o credinţă puternică. Sfintul Acachie a avut o 
credinţă puternică. Odată, în timpul unei secete cumplite, cînd pe oameni îi 
cuprinsese disperarea, acest minunat Acachie a ieşit cu procesiune de icoane şi cu 
popor prin cetate, pînă la marginea ei. El a poruncit săvîrşirea Sfintei Liturghii în 
afara cetăţii, la Biserica Sfertului Eustachie. După sfinţirea Sfintelor Daruri, 
Acachie nu a voit să toarne apă în potir după cum cere rînduiala, ci s-a rugat lui 
Dumnezeu ca El însuşi să picure apă din nori în Sfintul Potir. Dumnezeu a ascultat 
ruga robului Său credincios şi a trimis ploaie bogată peste cîmpurile uscate, 
precum şi în cinstitul potir. 
Luare aminte 

Să luăm aminte la Stăpînul Hristos Cel înviat: 
La cum timp de patruzeci de zile după înviere a rămas pe pămînt, 
arătîndu-Se credincioşilor şi întărindu-i în Sfinta Credinţă; 
La cum prin arătările Sale cele de timp de patruzeci de zile El a adeverit 
că nu pentru Sine a înviat, ci pentru omenire. 
Predică Despre minunata făgăduinţă a lui Hristos 

Celui ce biruieşte Uvoi da să şadă cu Mine pe scaunul Meu (Apocalipsa 3:21). 
Aceasta este, fraţilor, făgăduinţa lui Hristos, Biruitorul asupra diavolului, păcatului 
şi morţii. 

Dar diavolul, păcatul şi moartea sînt mai tari decît omul. Cine le poate birui? 
Nimeni în afară de Hristos şi de cel care rămîne tare în credinţa întru El, intrînd în 
războiul contra satanei cu armele lui Hristos. 

Diavolul este la fel de vechi ca pămîntul, şi chiar mai vechi. Cum ar putea omul, a 
cărui măsură a vieţii se măsoară cu pendulul, să-1 învingă pe cel care de mii de ani 
dă război veşnic omului? Cum ar putea omul muritor să fie mai tare decît ispitele 
diavoleşti, al căror număr egalează păcatele pămîntului? El nu ar putea nicicum, 
fără numai dacă ştie că Stăpînul Hristos a biruit cele trei tipuri mari de ispite 
diavoleşti pe muntele cel înalt. El nu va putea nicicum, fără numai dacă rămîne 
tare şi neclintit în credinţa lui Hristos, şi alături de El, Care este din afara timpului 
şi mai puternic decît toţi îngerii, răi sau buni. 

Păcatul este la fel de vechi ca şi diavolul. Cum ar putea atunci omul, a cărui viaţă 
se măsoară cu pendulul, să ocolească păcatul ce ne vine din generaţii ca o miasmă, 
transmiţîndu-ni-se ca un morb contagios, încă de cînd e omul pe pămînt? El nu va 
putea nicicum, fără numai dacă ştie că există un Om, Unul şi Singur, Care a fost 
liber de păcat, şi înainte de naştere, şi după ea: Acela este Hristos lisus, Dumnezeu 
şi Omul Care, prin smerenia deşertării Sale întru chip de rob şi prin focul 
Dumnezeirii Sale, a zdrobit păcatul pe Cruce. El nu va putea în nici un fel, fără 
numai dacă stă tare în credinţă împreună cu Hristos, Care este de pe cînd păcatul 



nu era, şi Care este mai puternic decît toţi semănătorii şi colportorii păcatului. 

Moartea este tot atît de veche pe cît este şi omul cel izgonit din Rai. Cum ar putea 

deci omul, a cărui viaţă se măsoară cu bătăile unui pendul, să biruiască moartea în 

această groapă a lumii? El nu va putea nicicum, fără numai dacă 

recunoaşte puterea Crucii, a suferinţei lui Hristos, şi adevărul învierii Lui din 

mormînt. In nici un fel, fără numai dacă va sta puternic întru credinţa în Hristos, 

Atotputernicul Biruitor al morţii. 

O, negrăita răsplată a celor ce biruiesc! Ei vor şedea încununaţi cu cununile slavei 

pe tronul Biruitorului Celui mai măreţ, de pe pămînt şi din ceruri! 

Lui se cuvine slava şi mulţumită în veci, 

Amin. 

18 aprilie 

• Pomenirea Sfîntului Cuvios loan, ucenicul Sfintului Grigorie 
Decapolitul 

în timpul ereziei iconoclaste [a luptei împotriva sfintelor icoane], împăratul Leon 
Armeanul i-a torturat bestial pe acest loan, pe duhovnicul şi învăţătorul său, 
Sfintul Grigorie, şi pe Sffhtul losif Scriitorul de Cîntări. Cînd Sfîntul Grigorie a 
părăsit această viaţă, Cuviosul loan a devenit la rîndul lui stareţ al Mînăstirii 
Decapole din Constantinopol. De la înălţimea acestei chemări, el şi-a înmulţit 
nevoinţele pentru împărăţia lui Dumnezeu. El a adormit cu pace la anul 820. După 
moarte, Cuviosul losif 1-a îngropat cu cinste lîngă mormîntul Sfîntului Grigorie. 

• Pomenirea Sfîntului Mucenic loan cel Nou din loannina 

loan s-a născut la loannina, care odinioară fusese capitala Regelui Pyrrhus. Cînd 
părinţii lui cei sărăciţi au murit, tînărul loan s-a strămutat în Constantinopol şi 
acolo şi-a dus mai departe traiul din munca sa, căci era meşteşugar iscusit. Dar nu 
cu multă vreme mai înainte turcii înconjuraseră Constantinopolul şi mulţi creştini, 
de frica lor, se lepădaseră de Hristos şi trecuseră la Islam. Sfintul loan îşi avea 
atelierul în chiar mijlocul unei astfel de comunităţi de creştini turciţi. Cu cît mai 
mult ardea tînărul loan pentru dragostea lui Hristos, cu atît mai pe faţă se expunea 
el ca trăitor autentic creştin, în faţa ochilor celor care din oportunism îl trădaseră 
pe Mîntuitorul. Căci el nu se ferea să discute cu ei despre credinţa creştină care 
odată fusese şi a lor, şi chiar să-i certe pentru lepădarea lor. De aceea aceşti 
renegaţi 1 -au tîrît 

pe loan înaintea judecătorului sub acuzaţii false, zicîndu-i că loan mai de demult 
fusese musulman, dar că a trădat Islamul şi s-a convertit la Creştinism. După ce a 
fost bătut şi torturat cu sălbăticie, loan a fost aruncat în închisoare, în ziua 
următoare era chiar Slăvitul Praznic al învierii Domnului, şi atunci l-au scos iar la 
judecată spre a-1 tortura şi mai sinistru. Ieşit din închisoare, loan a cîntat: „Hristos 
a înviat din Morţi!" Iar schingiuitorilor lui le-a spus cu vitejie: „Faceţi ce poftiţi! 
Cu cît mai repede mă veţi scoate din această viaţă ticăloasă cu atît mai curînd voi 
vedea Faţa Domnului meu şi mă voi strămuta în veşnicie, căci eu sînt robul Lui! 
Lui îi urmez, pentru El mor, şi alături de El veşnic voiesc să trăiesc!" După aceasta 
loan a fost legat în lanţuri şi dus la locul unde urma să fie ars de viu. Văzînd focul 
uriaş care îl aştepta, loan a sărit şi s-a aruncat singur în flăcări. Chinuitorii, văzînd 
că loan nu se teme, l-au scos repede din foc şi l-au osîndit la uciderea prin tăierea 
capului. După ce l-au decapitat, i-au aruncat şi capul şi trupul în foc. Mai tîrziu, 
creştinii au căutat prin cenuşă şi au aflat rămăşiţe ale sfintelor şi de minuni 
făcătoarelor sale moaşte; pe acestea ei le-au îngropat cu cinste în Biserica cea 



Mare (Sfînta Sofia) din Constantinopol. Aşa a luat cununa muceniciei Sfintul loan 
din loanina, luînd cununa neveştejită a veşnicei slave, în ziua de 18 aprilie a anului 
1526. 

• Pomenirea Sfinţilor Mucenici Victor, Zotic, Zeno, Achindin şi Severian 

Toţi cinci au fost muceniciţi în timpul împărăţiei lui Decius. Ei cu toţii au fost 

păgîni, pînă cînd au văzut cu ochii lor martiriul Sfintului Marelui Mucenic 

Gheorghie Purtătorul de Biruinţă. Văzînd chinurile şi vitejia acestuia, precum şi 

nenumăratele şi marile minuni care se lucrau prin el, ei au îmbrăţişat fără şovăială 

Credinţa Creştină. De aceea au fost şi ei omorîţi la rîndul lor, primind şi ei, după 

vrednicie, veşnicile cununi ale slavei. 

Cîntare de laudă la Sfintul Mucenic loan cel Nou din loannina 

loan Meşteşugarul, cu cinste meşteşugu-şi lucrează: Al său suflet strălucitor este ca 

aurul cel mai curat. Lumina lui de la învăţătura lui Hristos o primeşte, Căruia loan I 

se roagă, de mucenicie a-l învrednici: „ O Biruitorule Stăpîne, Care pentru mine Te- 

ai răstignit, Pre mine prin suferinţi curăţeşte-mă de întunericul păcatelor mele! O, 

ruşinii trădării de Tine să nu mă dai, Ci mai vîrtos încununează-mă cu chinurile 

mucenicilor Tăi. Prgăteşte-mă pre mine de mucenicie prin Darul Sfintului Tău Duh, 

Dăruieşte-mi mie suferinţa cea pentru Tine, calea către ea artată-mi-o! 

Şi tu, Preasfintă Născătoare de Dumnezeu mult milostivă, 

Care Ungă Fiul tău iubit la piciorul Cinstitei Cruci ai stat, 

Roagă-te şi pentru mine la vremea muceniciei mele, 

Ca tare să stau ca un zid neclintit. 

Şi voi, Sfinţilor Apostoli, de mine să aveţi milă, 

Ca duşmanul neamului omenesc asupra mea să nu poată nimic. 

O, Sfinţilor Mucenici, ce pentru mine sînteţi bucuria vieţii mele, 

în rîndurile voastre viteze, şi pe mine primiţi-mă! 

Şi acum, o voi trădătorilor de Dumnezeu 

A voastră e sabia uciderii şi focul - 

Iată trupul meu!" 

Cugetare 

în unul din martirologiile care descriu chinurile mucenicilor din vremea 

împăratului persan Sapor stă scris după cum urmează: „Săbiile îşi pierdeau 

ascuţişul, cei care loveau cădeau obosiţi, precum sleiţi de puteri erau şi 

meşteşugarii făcători de săbii; Crucea lui Hristos însă se înălţa cu atît mai 

puternică, strălucind de sîngele mucenicilor lui Hristos." Dar de cîte nenumărate 

mii de ori nu au crezut - cu multă infatuare - prigonitorii creştinilor că au terminat- 

o o dată şi pentru totdeauna cu creştinismul! Dar de fapt, ale lor vieţi au trecut ca o 

umbră, pe cînd Creştinismul s-a regenerat întotdeauna, înflorind şi mai puternic. 

Cu toate acestea, chiar şi în vremurile noastre unii dintre contemporanii noştri cred 

că pot dezrădăcina cu forţa Credinţa Creştină din sufletele oamenilor. Ei însă nu 

spun prin ce mijloace. Ei par să nu ţină cont de faptul că toate mijloacele, fără 

excepţie, au fost puse în lucru de-a lungul veacurilor, şi toate, fără nici un succes. 

Dreptate avea Tertulian cînd le striga paginilor: „Zadarnic vărsaţi şuvoaie de sînge 

creştinesc! Căci sîngele mucenicilor se face sămînţa vie a Bisericii!" 

Luare aminte 

Să luăm aminte la Stăpînul Hristos Cel înviat: 

• La cum Slăvită învierea Lui a adus bucurie de nedescris celor care îl iubeau pe 
El; 

• La cum aceeaşi înviere a Lui a adus ură şi invidie de nedescris celor care îl 



urau pe El; 

La cum şi înfricoşata Lui a Doua Venire, întru putere şi slavă, va da naştere la 

aceleaşi sentimente: de ură la cei care II urăsc, şi de bucurie negrăită la cei care îl 

iubesc. 

Predică Despre mărturia celor vrednici de crezare 

Pentru că noi... am văzut slava Lui cu ochii noştri (II Petru 1: 16). 

Cînd Sfinţii Apostoli vorbesc despre Slăvită înviere a Domnului nostru ei vorbesc 

întotdeauna la plural. Căci fiecare dintre ei, dînd mărturia lui, o dă şi pe a tuturor 

celorlalţi. Astfel, Apostolul Petru scrie: Pentru că noi v-am adus la cunoştinţă 

puterea Domnului nostru lisus Hristos şi venirea Lui nu luîndu-ne după basme 

meşteşugite, ci fiindcă am văzut salva Lui cu ochii noştri (II Petru 1:16). 

Natanail nu a voit să creadă doar din auzite. De aceea Apostolul Filip 1-a invitat pe 

Natanail să vină şi să vadă (loan 1: 46). Natanail a venit, a văzut şi a crezut. Aşa a 

fost şi cu ceilalţi apostoli: pînă ce nu s-au apropiat de Hristos, pînă ce nu au auzit, 

şi pînă ce nu au văzut, ei nu au voit să creadă. Mirurile şi basmele cele isteţe şi 

meşteşugite în mod clar nu aveau nici un fel de trecere la Sfinţii Apostoli. Căci 

minţile lor sănătoase şi ancorate în realitate voiau fapte palpabile, iar nu poveşti. 

O, fraţilor, Credinţa noastră este realitate solidă şi dovedită mereu şi mereu, de-a 

lungul veacurilor. Urmele paşilor lui Dumnezeu sînt vii în istoria lumii. Nimeni nu 

are nevoie să se îndoiască. Dovezile învierii lui Hristos sînt de neînlăturat. Nimeni 

nu are nevoie să deznădăjduiască de ea. Căci îndoiala şi deznădejdea sînt viermii 

ce se nasc din ţesătura necontenită a păcatului. Cel care luptă să nu mai 

păcătuiască vede limpede urmele vii ale lui Dumnezeu în lume şi recunoaşte clar 

învierea lui Hristos. 

O Stăpîne Doamne lisuse Hristoase, întăreşte-ne pre noi cu puterea Duhului Tău 

Celui Sfint, ca să nu mai păcătuim şi orbi să nu mai fim Prezenţei Tale celei vii din 

lume, iar Sfintă învierea Ta să o vedem şi să o slăvim! 

Căci Ţie se cuvine toată slava şi mulţumită în veci, 

Amin. 

19 aprilie 

• Pomenirea Sfîntului Cuvios loan de la Peşterile Vechi [de la Lavra cea Veche, sau 
Paleolavritul] 

Acest loan a dus viaţa monahiceştilor nevoinţe la aşa-numita Lavră Veche a lui 
Hariton cel Mare, din Palestina. Iubindu- 1 pe Hristos din fragedă vîrstă din toată 
inima sa, din tot cugetul său şi din toată virtutea sa, el a început de tînăr a călători 
pe la sfintele locuri, ascultînd învăţăturile şi sfaturile bătrînilor îmbunătăţiţi. La 
sfîrşit s-a sălăşluit la Peşterile cele Vechi, sau Lavra Veche din Palestina, numită şi 
Peşterile lui Hariton. Acolo el s-a dăruit deplin tuturor nevoinţelor, petrecînd zile 
şi ani de postiri aspre, rugăciune şi priveghere, cugetînd pururea la ceasul morţii, şi 
învăţîndu-se la deplina smerenie. Pre el 1-a cules ca pe un rod copt Domnul, la 
ceasul sfintei sale ieşiri, răsădindu-1 pe el în locaşurile Sale cele cereşti. Cuviosul 
loan a trăit şi s-a săvîrşit cu pace în veacul al optulea. 

• Pomenirea Sfinţilor Mucenici Cristofor, Teona şi Antonie 
Cristofor, Teona şi Antonie erau trei tineri ofiţeri din armata împăratului 
Diocleţian. Cînd Sfîntul Mare Mucenic Gheorghie era torturat, aceştia tref 'âu fost 
martorii chinurilor lui şi ai marilor minuni care se lucrau prin el înaintea 
poporului. Pe acestea văzîndu-le, ei s-au înfăţişat înaintea împăratului, s-au 
dezbrăcat de armele lor, şi-au scos centurile militare care însemnau rangul lor şi au 



mărturisit cu curaj Numele Stăpînului Hristos. Pentru aceasta ei au fost supuşi la 
rîndul lor chinurilor celor mai cumplite, fiind în cele din urmă arşi de vii. Trupurie 
lor au ars, iar sufletele lor au zburat fericite la ceruri, intrînd în bucuria veşnică a 
Domnului lisus Hristos. Aceşti trei sfinţi mucenici au luat cu cinste mucenicia în 
Nicomidia, la anul 303. 

• Pomenirea Sfîntului Trifon, Patriarhul Constantinopolelui 

împăratul Roman, care a domnit în Bizanţ la începutul veacului al zecelea, 1-a 
avut fiu pe Teofilact, care era în vîrstă de şaisprezece ani atunci cînd Patriarhul 
Ştefan a murit, împăratul a voit ca fiul lui să urce pe scaunul patriarhal, căci 
acestei chemări îl menise el încă de cînd se născuse. Totuşi, avînd în vedere 
frageda vîrstă a băiatului, împăratul se ruşina să ceară aceasta. Tronul patriarhal i-a 
revenit lui Trifon, un bătrîn simplu dar plin de credinţă şi cu suflet curat. Trifon a 
rămas în scaunul patriarhal timp de trei ani. Cînd fiul împăratului a ajuns la vîrstă 
de douăzeci de ani, împăratul s-a gîndit să-1 înlăture cu orice preţ pe Trifon şi să-1 
aşeze în locul lui pe Teofilact. Dar sfîntul lui Dumnezeu, Trifon, nu a voit să 
lepede de bună voie tronul patriarhal, din motivul că i se părea scandalos ca un 
copil să fie ridicat la o asemenea greutate a responsabilităţii, care era aceea de 
patriarh. Prin intrigile unui ticălos episcop, simplul bătrîn Trifon a fost determinat 
să dea o semnătură în alb. Mai tîrziu, la cancelaria imperială, deasupra acelei 
semnături a fost înscrisă aşa-zisa cerere de demisie a patriarhului Trifon, care 
apărea semnată chiar de el. Urmarea acestei nelegiuiri a fost un mare scandal şi o 
mare confuzie în popor, căci tot clerul şi poporul erau de partea bătrînului Trifon, 
omul lui Dumnezeu. Dar împăratul 1-a trimis cu forţa la o mînăstire pe bătrînul 
patriarh, urcîndu-1 în scaunul arhieresc pe fiul său. Sfîntul Trifon a vieţuit 
pustniceşte în acea mînăstire încă doi ani şi cinci luni, mutîndu-se la Domnul în 
anul 933. 

• Pomenirea Sfîntului Cuvios Mucenic Agatanghel 

Cuviosul Agatanghel era din Tracia. Numele lui din lume fusese Atanasie. Fiind 
rob la turci, el a fost trecut cu forţa la Islam, în oraşul Smirna. Pentru pocăinţă, el 
s-a tuns monah în Sfîntul Munte Athos, la Mînăstirea Esfigmenu. Chinuit în 
continuare de conştiinţa sa, el a dorit să-şi spele păcatul turcirii cu propriul lui 
sînge. El a plecat la Smirna, unde s-a arătat înaintea turcilor, purtînd o cruce şi o 
icoană a Răstignirii lui Hristos. El a fost omorît prin tăierea capului, în ziua de 19 
aprilie a anului 1819, pe cînd era în vîrstă de nouăsprezece ani. După moartea lui, 
el a apărut viu înaintea lui Ghermano, părintele lui duhovnicesc din Sfîntul Munte. 

• Pomenirea Sfîntului Cuvios Simeon cel Desculţ 

Acest cuvios Simeon a dus o viaţă de pustniceşti nevoinţe la Sfîntul Munte Athos, 

iar pentru o perioadă scurtă de timp a fost şi stareţul Mînăstirii Filotheu. El i-a 

întărit în Sfînta Credinţă pe locuitorii multor ţinuturi balcanice, lucrînd în acest 

timp şi multe minuni. El umbla desculţ, şi de aceea a şi primit numele «cel 

Desculţ». Sfîntul cuvios Simeon a trecut la cele veşnice la Constantinopol. 

Cîntare de laudă la Sfîntul Trifon 

Trifon cel nevinovat, vîrstnicul păstor, 

Prin a sa nevinovăţie de cununa cea neveştejită 

S-a învrednicit. 

împăratul, din goala deşertăciune, cele rele le-a dorit, 

Netemîndu-se de Dumnezeu şi de pedeapsa Lui. 

A fi patriarh cinste este înaintea oamenilor 



Dar cumplită greutate este înaintea lui Dumnezeu 
Si a îngerilor. 

Un băieţandru poate păstori 
Doar oi necuvîntătoare, 
Dar înţelepciune el nu are să păstorească 
Cuvîntătoarea turmă. 

Trifon cel blînd cu inima dreptatea lui Dumnezeu 
O a păzit: 

"Aceasta nu poate fi, împărate, " a grăit el. 
"Cu adevărat, arhierescul tron poţi să-l iei de la mine, 
dar în el se cuvine să urci un bărbat desăvîrşit, 
decît noi mai cercat, şi mai înţelept, 
Care destoinic să ducă Corabia lui Dumnezeu 
Printre stînci; 

Iar nu un copil, fie el chiar fiul tău, 
Care nu va face decît să zdrobească Corabia 
De stînci!» 

Dar împăratul Roman a făcut cum a vrut, 
Intristîndu-l pe Trifon cuviosul, 
Si poporul. 

însă Ochiul lui Dumnezeu priveşte de deasupra lumii, 
Văzînd unde se cuvine să aşeze cununa, 
Si unde să arunce pedeapsa. 
Cugetare 

Un bătrîn şi duhovnicesc părinte a zis: «Trezeşte-te dimineaţa, grăieşte cu tine, şi- 
ţi zi: Trupule, ridică-te şi te hrăneşte; suflete, veghează ca să te mîntuieşti şi să 
moşteneşti împărăţia!» Acestea nu sînt cuvinte goale, ci ele au fost lege multor mii 
de monahi de-a lungul veacurilor - ele au fost legea lor zilnică. Căci ei se hrăneau 
din lucrul propriilor lor mîini; iar prin rugăciune ei 

se ţineau pururea veghetori. Dar de ce doar pentru monahi să poată fi aceste 
cuvinte lege? Oare nu pot fi ele lege şi pentru orice următor al lui Hristos ? Oare 
nu ne-a dat însuşi Hristos exemplul propriei Sale vieţi pentru aceasta, muncind cu 
mînile Sale şi rugîndu-Se neîncetat? 
Luare aminte 

Să luăm aminte la Stăpînul Hristos Cel înviat: 
Cum El, în trupul Său proslăvit, este atît de aproape de ucenicii Săi: 
aproape de cei care II caută (de exemplu, de Măria Magdalena, în 
Grădină); aproape de cei cărora le este frică (de exemplu, de ucenicii 
care stăteau încuiaţi de frica iudeilor); aproape de cei care sînt flămînzi 
(de exemplu, de cei care ieşiseră la pescuit fără să prindă nimic, la 
Marea Biberiadei); 

Cum El este aproape chiar şi astăzi de fiecare dintre noi cei care II 
căutăm, cărora ne este frică, şi care flămînzim. 

Predică Despre băgarea de seamă faţă de tot ceea ce nu este după Hristos 
Luaţi aminte să nu vă fure minţile cineva cu filozofia şi cu deşartă înşelăciune din 
predania omenească, după înţelesurile cele slabe ale lumii şi nu după Hristos 
(Coloseni 2 : 8). 

Fraţilor, să nu ne lăsăm robiţi de filozofie, care prin presupuneri trage concluzia că 
nu se află viaţă veşnică sau înviere din morţi. Căci noi nu ajungem la adevăr după 



presupunerile şi raţionamentele omeneşti, ci prin Dumnezeiasca Descoperire. Cele 
ce le cunoaştem despre adevăr, noi le cunoaştem de la însuşi Adevărul, Carele ni 
S-a descoperit însuşi nouă în Domnul nostru lisus Hristos, şi care ni s-a transmis 
de-a lungul veacurilor prin toţi înţelepţii martori ai Lui, şi oameni care au crezut în 
El: adică prin Sfinţii Apostoli şi prin toţi sfinţii din toate vremurile. Dacă noi, din 
cauza păcatelor noastre, respingem aceste mărturii şi acceptăm presupunerile şi 
raţionamentele omeneşti, atunci vom cădea în neagra şi amara robie a lumii, a 
trupului, a păcatului şi a morţii. 

Fraţilor, să nu ne înşelăm cu basmele şi ideologiile omeneşti, cele făcute de om 
după chipul şi asemănarea omului celui căzut, care spun că nu mai există nici o 
altă lume şi nici o altă viaţă, sau dacă există, atunci noi nu ştim şi nu putem şti 
nimic despre ea. Căci iată, noi ştim cu tărie că cealaltă lume cu adevărat există. 
Noi ştim aceasta nu din oarece presupuneri şi închipuiri ale unor înşelători, ci de la 
însuşi Domnul nostru lisus Hristos însuşi, Care S-a 

arătat ucenicilor Săi pe Muntele Thavorului, între Moise şi Ilie, care de mii de ani 
plecaseră de pe pămînt, şi Care însuşi S-a înfăţişat viu ucenicilor Săi, după 
moartea Sa pe Cruce. Noi mai cunoaştem aceasta şi de la Apostolii Săi, de la sfinţi 
şi de la nenumăraţi văzători cărora, din pricina curăţiei inimii lor, Domnul le-a 
înfăţişat adevărul ultim al vieţii veşnice din cealaltă lume. Dacă, din cauza 
păcatelor noastre, nu nu dăm crezare mărturiilor acestor sfinţi şi adevăraţi robi ai 
lui Dumnezeu, atunci noi va trebui să dăm crezare oamenilor celor mincinoşi şi 
lipsiţi de sfinţenie, care sînt robi întunericului, păcatului şi morţii. 
Fraţilor, să nu ne fure nimeni minţile cu filozofia deşartă a acestei lumi, care 
examinează animalele, plantele şi pietrele, şi spune că Dumnezeu nu se află acolo, 
trăgînd de aici încheierea dispreţuitoare că nu există Dumnezeu. Căci iată, noi ştim 
că Făcătorul şi Ziditorul nu poate să fie un lucru printre lucrurile zidite de El; ci 
noi ştim că mai curînd El este mai presus de toate lucrurile şi toate felurile de 
lucruri. Noi ştim acestea şi din priceperea şi conştiinţa noastră duhovnicească, şi 
din limpedea descoperire pe care ne-a facut-o nouă însuşi Stăpînul Hristos, Care 
S-a înfăţişat printre noi în trup omenesc şi ca Stăpîn al lumii zidite; şi de asemenea 
şi din mărturia Apostolilor şi a multor altor bărbaţi sfinţi şi înainte văzători. Noi 
mai curînd să-L slăvim pururea pe Stăpînul Hristos Cel Carele a înviat din morţi. 
O Stăpîne Doamne lisuse Hristoase, Carele ai înviat a treia zi din mormînt, 
Ţie se cuvine toată slava şi mulţumită în veci, 
Amin. 

20 aprilie 

• Pomenirea Sfîntului Cuvios Teodor Trihina 

Teodor era cetăţean al Constantinopolelui şi fiu al unor părinţi ce aparţineau 
aristocraţiei capitalei imperiale. El a părăsit de tînăr casa părinţilor săi cu toate 
bogăţiile ei şi a intrat într-o mînăstire eremitică din Tracia. El dormea pe pietre 
spre a-şi scurta somnul. El călătorea pretutindeni cu capul desoperit şi îşi acoperea 
trupul cu un singur veşmînt aspru făcut din păr de capră, din care pricină s-a şi 
numit „Trihina." Din cauza marilor sale nevoinţe ascetice făcute din dorirea 
mîntuirii sufletului, Dumnezeu i-a dăruit marele har al facerii de minuni, atît în 
timpul vieţii, cît şi după moarte. El a adormit cu pace cam pe la anul 400. Trupul 
său a fost aflat izvorîtor de mir. 

• Pomenirea Sfîntului Cuvios Anastasie de la Muntele Sinai 

Acest cuvios Anastasie a fost stareţul Muntelui Sinai. La început el a fost multă 



vreme simplu monah aflat în ascultarea slăvitului sfînt loan Scărarul. După 
moartea marelui loan, cuviosul Anastasie a preluat stăreţia Muntelui, în afară de 
faptul că era un mare nevoitor, Anastasie mai era dăruit şi cu darul elocvenţei şi 
scrierii de cărţi aghiografice şi de învăţătură practică. El a dus mari lupte împotriva 
ereticilor, a aşa-numiţilor akefaliţi [„fără cap"], care lepădau hotărîrile Sfinţilor 
Părinţi de la Sinodul al Patrulea a toată lumea (de la Calcedon, din anul 451). 
Sfintul cuvios Anastasie a adormit cu pace la adînci bătrîneţi, în anul 685, 
strămutîndu-se la locaşurile cereşti ale Domnului Dumnezeu, Căruia 1-a slujit cu 
cinste întreaga lui viaţă. 

• Pomenirea Sfîntului Preafericitului Anastasie Sinaitul, Patriarhul Antiohiei 
Pe cînd era monah în Muntele Sinai, Anastasie a fost ales Patriarh al Antiohiei, în 
timpul domniei împăratului lustinian. El a fost ridicat de obştea credincioşilor la 
acest înalt rang datorită marilor sale virtuţi personale: curăţenia vieţii, marea 
învăţătură duhovnicească şi credinţa lui puternică ce nu se pleca nici unui 
compromis. Dar după ridicarea lui în scaunul patriarhal însuşi împăratul lustinian a 
căzut pradă ereziei dochetiste. 14 Eutihie, Patriarhul Constantinopolelui, împreună 
cu Preafericitul Anastasie, au protestat puternic împotriva acestei erori a 
împăratului, împăratul 1-a alungat în surghiun pe Eutihie, şi a voit să-1 alunge şi 
pe Anastasie, dar nu i-a putut găsi acestuia nici cea mai mică pată de 
comportament sau caracter. Totuşi, după ce lustinian a murit, pocăindu-se mai 
înainte de aceasta de rătăcirea lui şi rechemîndu-1 pe Eutihie din surghiun şi 
reinstalîndu-1 în tronul lui patriarhal, succesorul său, Iustin, a pus în aplicare 
infamul plan de surghiunire a lui Anastasie pe baza unor calomnii grosolane. 
Anastasie a rămas în surghiun timp de douăzeci şi trei de ani, dar a fost reinstalat 
în scaunul său patriarhal din Antiohia în timpul împăratului Mauriciu. El a păstorit 
Biserica lui Dumnezeu timp de încă şase ani şi şi-a încheiat viaţa pămîntească în 
anul 599. 

14 Erezia dochetistă afirmă mincinos că suferinţele Mîntuitorului Hristos pe Cruce ar fi fost doar 
aparente, iar nu reale în planul fizic al Trupului Său (n. trad. american). 

• Pomenirea Sfîntului Preafericit Grigorie, Patriarhul Antiohiei 

Acest sfînt Grigorie a fost de neam armean. El a fost stareţul Mînăstirii Faranite de 
sub Muntele Sinai. Cînd Preafericitul Anastasie a fost surghiunit din tronul său 
patriarhal, acest Grigorie, în pofida voinţei lui, a fost instalat Patriarh al Antiohiei. 
Preafericitul Patriarh Sofronie [şi Sfintul loan Moshu] povestesc şi ei cu multă 
dragoste despre acest Grigorie în scrierea Livada Darurilor. Sfmtul Grigorie făcea 
mari şi minunate milostenii faţă de săraci, şi mai ales faţă de cei păcătoşi. El a 
adormit cu pace la anul 593. 

• Pomenirea Sfîntului Apostol Zaheu 

La început Zaheu era un vameş păcătos. Cînd Domnul nostru 1-a văzut căţărat în 
copac pe cînd trecea prin Ierihon şi i-a spus că va cina în casa lui, Zaheu a venit la 
pocăinţă şi la schimbarea totală a vieţii (Luca 19: 1-10). Mai tîrziu, Zaheu i-a 
urmat Sfîntului Apostol Petru, care 1-a uns episcop în Cezareea Palesinei, unde 
Zaheu a predicat cu rîvnă Evanghelia Domnului şi a adormit cu pace. 

• Pomenirea Sfîntului Cuvios Atanasie de la Meteora 

Acest cuvios Atanasie s-a născut în anul 13 10. El a dus o viaţă de nevoinţe 
monahiceşti la Sfintul Munte Athos. El a întemeiat faimoasa Mînăstire Meteora 
din Thessalia. El era hărăzit de Dumnezeu cu marile daruri ale maiînaintevederii şi 
facerii de minuni. 15 



Cîntare de laudă ia Siîntul Anastasie 

Anastasie, Părintele de Dumnezeu purtător, Asupra sa a luat postiri, nevoinţe şi 

rugăciune. Nevoinţa lui pururi el cu scumpătate şi-a ţinut, 

15 Arhiepiscopul Filaret al Cernigovului îl mai pomeneşte în această zi în ale sale Vieţi ale Sfinţilor şi pe 

Copilul Gabriel, pe care un anume iudeu, Şutko, 1-a ademenit într-un loc pustiu şi 1-a răstignit acolo. 

Acest copil Gabriel se născuse în satul Zverka de lîngă oraşul Zabludovo din partea de răsărit a 

Poloniei. El era în vîrstă de doar şase ani. în acea zi părinţii lui, Peter şi Anastasia Gavdjel lipseau de 

acasă. După treizeci de ani, trupul copilului Gabriel a fost descoperit întreg şi neputrezit. Copilul acesta 

a luat mucenicia la anul 1684 (nota ed. americane). 

Pînă cînd de la Duhul povăţuindu-se, 

Duhul său a învăţat tainele dumnezeieşti. 

Deschisu-şi-a apoi sfîntul 

Către popor gura sa: 

„Hristos, " a zis el, „piatra mîntuirii este. 

Nu grăiţi nebuneşte, cum că El demult a trăit. 

Nu ispitiţi nebuneşte zicînd, că de ce nu vă grăieşte 

Şi vouă acum. 

Căci iată de faţă stă Scriptura, 

Sfîntul Lui Legămînt, 

Căruia cine-i va putea sta împotrivă? 

Ea ne grăieşte nouă acum, 

din însăşi Gura lui Hristos, Cea Preacurată! 

Dar voi tot ispitiţi, zicînd, dorim să-L vedem! 

Luaţi aminte cu duhul şi cu trupul vostru 

La împărtăşania SJîntă, ce însuşi al Său Trup şi Sînge este. 

Pîinea şi vinul, sînt însuşi întreg Trupul Lui, 

Ce alt mai doriţi!? 

Cipocăiţi-vă cu adevărat, fraţilor, 

Pentru păcatele voastre plîngeţi, 

Căci iată cu aste cugetări vă faceţi 

Vinovaţi de moarte de mii şi mii de ori! 

Către părinţi duhovnici mărturisiţi cu lacrimi 

Păcatele voastre, 

Şi numai apoi, cu binecuvîntare, 

Trupului şi Sîngelui vă împărtăşiţi. 

O, pocăiţi-vă, nu întîrziaţi! 

început bun pocăinţei puneţi, 

Şi lumina nădejdii şi dreptăţii va lumina peste voi. 

Pocăiţi-vă, fraţilor, pocăiţi-vă de păcate! 

Căci iatăpîndiţi sîntem pe pămînt 

De mii de morţi! " 

Cugetare 

Sfîntul Anastasie Sinaitul ne învaţă: „Fiecărui creştin i se dăruieşte la al său Sfînt 

Botez un înger care să-1 păzească de-a lungul întregii vieţi (în afară de faptul în 

care prin păcate, respectivul îl alungă singur pe înger de la el). Dar aşa cum fumul 

alungă albinele iar mirosul greu alungă departe porumbeii, tot astfel îngerul 

păzitor al vieţii noastre este alungat departe de propriile noastre păcate: 

beţia, adulterul, mînia, şi aşa mai departe. Pe fiecare om, îngerul său îl conduce la 

toată fapta bună, cîtă vreme dracii neobosit acţionează să-i smintească pe 

credincioşi şi să-i lipsească de împărăţia Cerurilor." Faptul că îngerii păzitori sînt 

mereu lîngă oamenii credincioşi ajutîndu-i şi purtîndu-le de grijă este mărturisit de 



toată Sfînta Scriptură, şi mai ales de Noul Testament. Pe lîngă acestea, în Biserica 

Ortodoxă există nenumărate mărturii ale sfinţilor, bărbaţi şi femei, care au trăit şi 

au văzut cu ochii lor faptele despre care vorbeşte Sfintul Anastasie, şi anume că 

fiecare dintre noi este însoţit în această viaţă de un mesager al lui Dumnezeu 

nespus de puternic şi blînd, oştean al împăratului Cerurilor, înger al luminii. Cum 

să poată atunci omul, afară dacă este nebun, să-1 alunge de la sine pe un astfel de 

dumnezeiesc prieten?! Cu adevărat, doar cel ce boleşte de ignoranţa şi nebunia cea 

mai de pe urmă este în stare, cu păcatele, să-1 alunge de la sine pe cel mai bun şi 

mai puternic prieten al său de pe pămînt. 

Luare aminte 

Să luăm aminte la Stăpînul Hristos Cel înviat: 

La cum El, Atotputernic Biruitor asupra morţii fiind, nu se îngrijeşte să 

se răzbune pe cei care L-au torturat şi L-au răstignit ci, lăsîndu-i pe 

aceştia în ale lor, Se grăbeşte să-i întîlnească şi să-i întărească pe 

prietenii Lui cei înspăimîntaţi; 

La cum chiar şi astăzi, ca şi pururea, El Cel Atotbun şi Blînd, nu Se 

grăbeşte să Se răzbune pe cei care nu cred în El, ci mai vîrtos Se 

grăbeşte în ajutorul celor care cred în El pururea. 

Predică Despre cea una şi singura temelie a mîntuirii 

Căci nimeni nu poate pune altă temelie, decît cea pusă, care este lisus Hristos (I 

Corintenti3: 11). 

Iudeii zic: „Moise este temelia." Musulmanii zic: „Mohammed este temelia." 

Naturaliştii miopi zic: „Natura este temelia." Iar noi întrebăm: Au sculatu-sa 

Moise din morţi? înălţatu-sa Mohamed la ceruri? Purcede vreodată Duhul Sfînt, 

Mîngîietorul, din mediul înconjurător? Moise nu a înviat din morţi. Mohammed nu 

s-a înălţat la ceruri. Iar mediul şi natura înconjurătoare nu numai că nu este în stare 

să trimită pe Duhul Sfînt asupra oamenilor, ci ea mai vîrtos suflă asupra lor 

suflarea urii şi a morţii, urlînd la ei şi arătîndu-le ghearele ei sinistre. 

Temelia lumii nu poate consta în cineva care s-a născut în păcat, şi însuşi a 

păcătuit după aceea; care a fost de multe ori nedumerit şi a căutat sfat din gura 

femeilor; care, prin puterea altcuiva, a lucrat anumite minuni; al cărui trup s-a 

risipit în mormînt; şi al cărui nume nu face altceva decît să semene confuzie atunci 

cînd este vorba despre adevăr, despre viaţă, şi despre calea de urmat. Mohamed şi 

Moise s-au născut în păcat şi au fost supuşi păcatelor în vieţile lor; ei au căutat 

sfaturi de la femei; cu ajutorul altora ei au lucrat anumite minuni; trupurile lor s-au 

risipit în mormînturi; iar numele lor i-au lăsat nelămuriţi pe oamenii căutători de 

adevăr, de viaţă şi de calea de urmat. 

De aceea, fraţilor, nicăieri în lume nu putem afla temelie alta decît cea a Stăpînului 

lisus Hristos, Cel Care S-a născut fără de păcat; Cel Care păcat nu a cunoscut în 

toată viaţa Lui; Cel Care nu a fost nedumerit nicicînd, nici a căutat vreodată sfat de 

la cineva; Cel Care prin propria Lui putere a lucrat puternice şi preaminunate 

minuni; Cel Care nu a cunoscut putreziciunea morţii; Cel al Cărui Nume nu i-a 

lăsat nicicum şi niciodată nelămuriţi pe oamenii care au voit să alfe adevărul, 

viaţa, şi calea de urmat. 

Apostolul nu ne zice că Hristos ar fi aşezat vreo temelie, ci că Hristos însuşi este 

acea Temelie. Căci El este toată dreptatea: de aceea şi este El temelia oricărei 

dreptăţi; El este tot adevărul: de aceea şi este El temelia oricărui adevăr; El este 

toată înţelepciunea: de aceea este şi temelia oricărei înţelepciuni; El este toată 



puterea: de aceea este şi temelia oricărei puteri; El este tot binele: de aceea şi este 

El temelia oricărui bine; El este toată viaţa: de aceea şi este El temelia vieţii 

ambelor lumi, şi a acesteia, şi a celei care va veni. 

O Stăpîne Doamne lisuse Hristoase, Carele ai înviat a treia zi din mormînt, Tu eşti 

Temelia mîntuirii şi a fericitei noastre veşnicii 

Şi Ţie se cuvine toată slava şi mulţumită în veci, 

Amin. 

21 aprilie 

Pomenirea Sfîntului Sfinţit Mucenic Ianuarie şi a celor împreună cu dînsul 
Acest sfint a fost Episcopul oraşului Benevento din Italia, în timpul persecuţiilor 
lui Maximian, Ianuarie a fost adus înaintea curţii de judecată şi torturat în 
nenumărate feluri, chinuri pe care el le-a îndurat blînd şi fără să păcătuiască cu 
gîndul sau cu cuvîntul său. Cînd l-au aruncat în foc, focul s-a răcorit printr-o 
nevăzută rouă, mucenicul stînd în mijocul lui fără să ardă, 
cîntînd cîntare de laudă lui Dumnezeu. El a îndurat toate cu nevinovăţie şi cu 
răbdare şi atunci cînd au început să-i sfîşie carnea cu unghii de fier, pînă ce toţi 
puteau să privească la oasele lui albe. La acestei chinuri ale mucenicului erau de 
faţă diaconul său, Festus, şi citeţul său, Desiderie, care plîngeau cu amar pentru 
părintele lor duhovnicesc. De aceea şi ei au fost legaţi şi duşi, împreună cu 
părintele lor Ianuarie, la Pozzuoli, lîngă Napoli, şi aruncaţi în închisoare. Diaconii 
din Pozzuoli, Proclu şi Sussos, împreună cu alţi doi creştini mireni, Eutihie şi 
Acutius, se aflau şi ei aruncaţi în aceeaşi închisoare, pentru mărturia lor în Hristos. 
în următoarea zi toţi şapte au fost aruncaţi la fiare, dar fiarele nu s-au atins de ei. 
Ei atunci au fost cu toţii omorîţi prin tăierea capului, iar creştinii din oraşul Napoli 
le-au luat trupurile în ascuns, ducînd trupul lui Ianuarie în cetatea lor de baştină 
[Napoli] şi îngroîndu-1 cu cinste în biserică. Pînă în ziua de astăzi se lucrează 
nenumărate minuni la mormîntul Sfîntului Ianuarie. Printre cele multe, se află şi 
aceasta: O văduvă săracă, al cărei singur fiu murise, a luat icoana Sfîntului 
Ianuarie de la biserică şi a aşezat-o pe trupul fiului ei mort, plîngînd şi rugîndu-1 
pe sfîntul, şi aşa fiul ei a înviat. Sfîntul Sfinţit Ianuarie a luat cu cinste mucenicia 
la anul 305 după Hristos. 

• Pomenirea Sfîntului Mucenic Teodor şi a celor împreună cu dînsul 
Acest Sfînt Teodor a luat mucenicia pentru Hristos în Perga Pamfiliei, în timpul 
domniei împăratului Antoninus. Teodor era tînăr şi foarte frumos la îngăţişare. Dar 
cînd din această pricină Teodor a fost ales de guvernatorul acelei cetăţi, împreună 
cu alţi asemenea tineri, să fie trimişi spre a sluji la curtea imperială, Teodor s-a 
împotrivit, declarînd că este Creştin. Pentru aceasta el a fost supus unor torturi 
cumplite, iar la urmă aruncat în foc. Dar atunci a izvorît apă din pămînt, istovind 
cu desăvîrşire focul. Guvernatorul a atribuit această minune magiei negre pe care 
ar fi practicat-o Teodor, dar mucenicul i-a zis: „Nu prin puterea vreunei vrăjitorii 
lucrate de mine a izvorît această apă care a stins focul, cezare, ci prin puterea lui 
Hristos, Dumnezeul meu. Dacă vrei să cunoşti şi tu puterea zeilor tăi, mai aprinde 
un foc la fel de puternic şi aruncă în el un soldat de al tău. Atunci nădăjduiesc că 
vei vedea puterea zeilor tăi, pe lîngă puterea Dumnezeului meu." într-adevăr 
guvernatorul a făcut aşa, voind apoi să arunce în acel foc un soldat, dar toţi oştenii, 
cuprinşi de spaimă, l-au rugat să nu arunce în foc pe nici unul dintre ei, ci mai 
curînd pe Dioscor, preotul cel păgînesc. Dar preotul idolesc la rîndul lui 1-a rugat 
pe guvernator ca nu pe el să-1 arunce în foc, ci mai curînd idolul lui Zeus 



împreună cu alţi idoli, căci dacă ei erau zei, zicea Dioscor, atunci cu uşurinţă se 

vor putea scăpa de la moarte pe ei înşişi. Dar Dioscor zicea acestea pentru că în 

taina inimii lui a crezut şi el în Hristos, văzînd mucenicia Sfîntului 

Teodor. Aflînd de credinţa lui, guvernatorul 1-a condamnat pe Dioscor la moartea 

prin ardere de viu. Osîndiţi morţii au mai fost Teodor împreună cu doi soldaţi, 

Socrate şi Dionisie, şi de asemena mama lui Teodor, Filipa. Teodor a fost răstignit 

pe o cruce, pe care a murit de abia a treia zi. Socrate şi Dionisie au fost străpunşi 

cu lăncii, iar Filipei i s-a tăiat capul. Ei toţi au luat cu cinste cununa veşnicei slave 

a muceniciei, trecînd biruitori în împărăţia lui Hristos Dumnezeu. 

Cîntare de laudă la Sflntul Teodor Mucenicul 

„ Unuia Dumnezeu eu îi slujesc, altuia nicicum plecîndu-mă, 

lui Hristos Dumnezeu Celui viu, Stăpînul meu şi Domnul!" 

Astfel grăi Teodor cezarului roman. 

Cezarul îl privi cape un portret de preţ, 

Şi încercă să-l plece, mai întîi cu pace, 

Dar strădaniile lui au fost în zadar. 

In cuptorul de foc, cu doi tovarăşi, 

Teodor cînta Psalmii lui Dumnezeu. 

Peste focul sălbatic Domnul rouă a picurat, 

Din mijlocul lui Teodor II ruga, 

Pe mama lui o clipă înaintea morţii 

Să-l lase s-o mai vadă: 

„După mila Ta, Doamne, dăruieşte-mi aceasta mie!" 

Iată maica îi apăru înainte în cuptorul cel de foc; 

Unul altuia îşi grăiră cele care de trebuinţă au fost. 

Guvernatorul la sine chemă pe vîrstnica Filipa; 

Bătrîna cu ascultare veni. 

„ Te chem pe fiul tău să-l convingi 

De Nazarinean să se lepede făţiş, 

Iar pe zeii Imperiului nostru Roman să-i cinstească — 

De nu vrei mort să-l vezi. " 

Filipa cezarului răspunde: „Pefiul meu, 

Mai înainte de a-l naşte, 

Lui Dumnezeu m-am rugat: Doamne, ai milă! 

Iar Domnul îndurat mi-a răspuns 

Că voi trăi să-l văd 

Pefiul meu răstignit pentru El. 

Iată de ce acum mie de moarte nu-mipasă; 

Pentru moartea lui, şi a mea, 

Eu Domnului nostru Ii mulţumesc. " 

Cugetare 

„Păzeşte-ţi inima, creştine!" Aşa grăiau în trecut duhovnicii cei mari şi încercaţi. 

Părintele loan din Kronştat îndeamnă la fel în zilele noastre: „Inima este fină şi 

subtilă, ea este duhovnicească şi cerească prin natura ei. Păziţi-o bine pe ea. Nu o 

împovăraţi; nu o faceţi trupească; fiţi cumpătaţi pînă la extremă în mîncare şi în 

băutură, precum şi în tot confortul trupesc în general. Căci inima este templul lui 

Dumnezeu. Căci De va strica cineva templul lui Dumnezeu, îl va strica Dumnezeu 

pe el (I Corinteni 3: 17). Să cunoaştem că trăirea şi experienţa duhovnicească cea 

din timpurile vechi identică este cu trăirea şi experienţa duhovnicească din zilele 



noastre, cu condiţia ca şi mărturisirea credinţei să fie identică. Cunoaşterea 

dumnezeiască la care au ajuns nevoitorii cei de demult nu diferă de cunoaşterea 

dumnezeiască pe care, cu harul Aceluiaşi Dumnezeu, o ating şi nevoitorii de 

astăzi. Căci aşa cum Hristos Acelaşi a fost, atunci ca şi astăzi şi în veac, aşa şi 

natura omenească aceeaşi este în toate timpurile. Principalul este că inima omului 

aceeaşi este şi neschimbată de-a lungul mileniilor, ea resimţind la fel setea, foamea 

şi toate celelalte patimi şi afecte; şi că nimic nu poate mulţumi veşnic inima 

omului decît salva, bogăţiile şi puterea lui Dumnezeu. 

Luare aminte 

Să luăm aminte la Stăpînul Hristos Cel înviat: 

La cum, înfăţişîndu-Se înaintea Apostolilor Săi, El 

S-a înfăţişat totodată şi nouă tuturor; 

La cum învierea Sa este dovada vieţii veşnice şi vestirea vieţii veşnice a 

întregii omeniri. 

Predică Despre Hristos Cel din inimile credincioşilor 

Şi Hristos să Se sălaşluiască, prin credinţă, în inimile voastre (Efeseni 3: 

17 )- 

Nimeni nu-L are pe Hristos, dacă II are doar pe buzele sale. Precum 
nimeni nu îl are j>e Hristos, care îl are doar pe hîrtie [în certificatul de Botez]. Şi 
nimeni, care II are doar pe perete. Nimeni jiu îl are pe Hristos, care îl are doar într- 
un muzeu al trecutului. Cu adevărat îl are pe Hristos acel om care îl are pe Hristos 
în inima lui. Căci Hristos este iubire, iar tronul Iubirii este inima omului. 
Dacă în inima ta Se află Hristos, atunci cu adevărat El îţi este ţie Domn. Dar dacă 
El se află doar pe buzele tale, sau pe o hîrtie, sau pe perete, sau într-un muzeu al 
trecutului vieţii tale - atunci, chiar dacă tu II numeşti Dumnezeu - pentru tine El nu 
rămîne decît un fel de jucărie. Fii atent, omule, că nimeni nu se poate juca cu 
Dumnezeu fără să rămînă nepedepsit. 

Inima este un organ relativ mic, dar Dumnezeu Se poate sălăşlui în el. Cînd 
Dumnezeu Se sălăşluieşte în el, atunci inima este plină, plină cu îmbelşugare, şi 
nimic altceva nu mai poate să încapă în ea. Căci, chiar dacă şi toată lumea s-ar 
sălăşlui în ea, dar Dumnezeu nu S-ar afla acolo, atunci ea cu adevărat tot pustie ar 
fi. 

Fraţilor, să-L lăsăm pe Hristos Cel Care a înviat din morţi şi Domnul Cel pururea 
viu - să toarne credinţă în inimile noastre, astfel încît să le umple pe ele, şi să le 
umple cu îmbelşugare. Căci El nu poate veni să Se sălaşluiască în inimile noastre 
decît prin credinţă. Dacă nu ai credinţă, atunci Hristos rămîne doar pe buze, pe 
hîrtie, pe perete, şi într-un muzeu al trecutului. Şi ce folos poţi avea din asta? Ce 
folos poţi avea din aceea că ţii pe Hristos pe buze, iar în inimă ţii moartea? Căci 
dacă în inimă ţii lumea iar pe Hristos doar pe buze, atunci moartea o ţii în inimă 
iar viaţa doar pe buze. Apa nu ajută la nimic dacă rămîne doar pe buzele celui 
însetat. Lasă-L pe Hristos să pătrundă şi să Se sălaşluiască în inima ta, iar tu vei 
rămîne întru adevăr şi vei simţi pururi o dulceaţă negrăită. 
O Stăpîne Doamne lisuse Hristoase, Carele ai înviat a treia zi din mormînt, 
curăţeşte inimile noastre de toţi oaspeţii prefăcuţi şi ucigaşi care s-au sălăşluit întru 
ea, şi vino Inusţi şi locuieşte în ele, ca totdeauna să Te slăvim şi să trăim întru 
Tine, 

Căci Ţie se cuvine toată slava şi mulţumită în veci, 
Amin. 



22 aprilie 

• Pomenirea Sfîntului Cuvios Teodor Sicheotul 

Acest cuvios Teodor s-a născut în satul Sicheon din Galatia, pentru care pricină s-a 
numit Sicheotul. Copil de zece ani fiind, el s-a dat pe sine celor mai aspre postiri şi 
privegheri, stînd treaz la rugăciune în toate nopţile, după cum văzuse la bătrînul 
Ştefan, cel care locuia în casa părinţilor lui. Maica lui, Măria, era o văduvă bogată 
care intenţiona să-şi dea fiul la învăţătura armelor. Dar Sfintul Gheorghie i-a 
apărut odată în vis şi i-a zis că Teodor era chemat la slujirea împăratului Cerurilor, 
iar nu la aceea a împăratului pămîntesc. Sfintul Gheorghie i s-a înfăţişat de multe 
ori şi tînărului Teodor, fie ca să-1 povăţuiască, fie ca să-1 salveze şi să-1 apere de 
anumite pericole înspre care 

diavolii deja îl împingeau. La Teodor de asemenea însăşi Stăpîna Cerurilor, 
Preacurata de Dumnezeu Născătoarea, nu de puţine ori a venit. Căci nevoinţele 
foarte tînărului Teodor întreceau şi pe cele ale nevoitorilor din pustie, care se 
nevoiau pe atunci în părţile Galatiei. Căci el îşi omora patimile trupului cu foamea, 
setea, lanţurile, şi privegherea de toată noaptea. El lucra toate acestea spre a-şi lega 
puternic sufletul de dragostea lui Dumnezeu şi spre a- 1 face stăpîn desăvîrşit al 
trupului lui. La dragostea lui Teodor Dumnezeu a răspuns cu dumnezeiasca Lui 
dragoste: El i-a dăruit putere mare asupra duhurilor rele şi asupra bolilor şi 
suferinţelor omenirii. El a devenit astfel cunoscut în toate părţile ca vindecător 
minunat al bolilor. Din pricina marii sale curăţenii, smerenii şi rîvne pentru 
Dumnezeu, el a fost ridicat Episcop în Anastasiopolis, în pofida voinţei lui. El a 
rămas timp de unsprezece ani în scaunul de arhipăstor, după care L-a rugat pe 
Dumnezeu să îl elibereze din această slujire spre a se întoarce din nou la 
nevoinţele dragi lui. Cu adevărat, după aceea, el s-a întors la mînăstirea lui unde, 
la bătrmeţi adînci, el şi-a dat sufletul în mîna lui Dumnezeu pentru Care cu bucurie 
şi-a jertfit toată viaţa. Sfintul Cuvios Teodor Sicheotul a adormit cu pace la 
începutul împărăţiei lui Heraclie, pe la anul 613 după Hristos. 

• Pomenirea Sfîntului Mucenic Leonida 

Acesta a fost tatăl marelui cărturar bisericesc Origen. El a luat mucenicia pentru 
Hristos în cetatea Alexandriei, cam pe la anul 202. Mai întîi, cunoscut ca fiind 
creştin, i s-a confiscat toată averea în baza unui edict al împăratului, apoi a fost 
osîndit la moarte. Origen i-a scris tatălui lui în închisoare: „Tată, să nu fii îngrijorat 
pentru noi [copiii tăi], şi să nu te temi să mori pentru Hristos din pricina noastră." 

• Pomenirea Sfîntului Cuvios Monah Vitalie 

în timpul arhipăstoririi Sfîntului loan cel Milostiv, se înfăţişă în eparhie un monah 
care, încă de la sosirea lui, începu să scrie pe o hîrtie numele tuturor prostituatelor 
din Alexandria. Nevoinţele acestui tînăr monah erau mari şi cu totul ieşite din 
comun, în timpul zilei el se angaja la muncile cele mai istovitoare, iar noaptea 
intra în casele de destinare, dădea cîştigul lui de peste zi vreunei prostituate, şi se 
încuia cu ea în cameră toată noaptea. Odată uşa încuiată, Vitalie îi zicea femeii să 
se ducă la culcare, iar el într-un colţ al încăperii îşi petrecea toată noaptea în 
rugăciuni înaintea lui Dumnezeu pentru sufletul ei nenorocit. A Astfel, el mîntuia pe 
respectiva sărmană de la păcat măcar în o singură noapte, în a doua noapte el 
mergea la o a doua femeie, în a treia la o a treia, şi tot aşa pînă cînd le cerceta pe 
toate, după care o lua de la început, în 

urma unei astfel de nemaipomenite şi aspre nevoinţe, nu puţine din femeile 
nenorocite care se dăduseră acestei murdare îndeletniciri se lepădau de viaţa lor 



stricată, la sfaturile şi îndemnurile Sfintului. Unele dintre ele se măritau, altele 

intrau la mînăstire, iar altele începeau să-şi cîştige pîinea din ocupaţii cinstite. 

Sfîntul Viatlie însă le poruncea sub aspre jurăminte acestor femei să nu dezvăluie 

niciodată nimănui motivul adevărat al mergerii lui la ele. Din această cauză, 

Vitalie devenise un adevărat scandal în Alexandria. Bărbaţii îl ocărau, îl scuipau, şi 

îl luau fără ruşine la bătaie pe străzi. Dar el îndura toate aceste josnicii cu răbdare, 

bucuros că faptele lui bune le vede doar Dumnezeu şi că ele le rămîn necunoscute 

oamenilor. După moartea lui toată viaţa lui sfîntă s-a descoperit, şi s-a dat pe faţă 

înaintea tuturor. La mormîntul lui se lucrau minuni puternice de vindecare a 

bolilor celor grele, şi popor din zonele cele mai îndepărtate îşi aduceau acolo pe 

bolnavii lor incurabili. Acela era mormîntul Sfintului care în viaţa lui fusese 

scuipat şi bătut de oameni, dar care a fost şi este pururi slăvit de Dumnezeu 

Cunoscătorul inimilor. 

Cîntare de laudă la Sfîntul Vitalie 

Vitalie, nevoitor în pustia marelui oraş, 

Se grăbeşte la nevoinţă cu a rugăciunii armă în inimă. 

Dar păcătosul popor sfînt se crede a fi; 

Ei pe monahul îl scuipă şi îl lovesc, neruşinaţi. 

Monahul faţa îşi şterge, îndură şi tace; 

înapoi nu răspunde, nici se mînie duhul lui. 

Apoi un anume tînăr (dar cu desfrîul bătrîn) 

La Vitalie vine şi sălbatic îl bate; 

Apoi cu ură-i urlă: „Neruşinate călugăr, 

Pînă cînd ne vei pune răbdarea la grea încercare?!" 

„Pentru ce mă loveşti?" întreabă monahul; 

„ Să cunoşti tinere, că însuţi vei fi bătut, 

şi cetatea întreagă va alrega să te vadă. " 

Nu după mult desfrînatul cel bătăuş înnebuni, 

Căci fără Dumnezeu fiind, pe robul lui Dumnezeu îl osîndise. 

Necuratul tînăr, de diavoli cu sălbăticie bătut, 

începu să urle, şi întreaga cetate cu spaimă 

Alergă să-l vadă; 

Iar Vitalie cu pace spre Domnul plecă. 

Ei pe nebun apoi la mormîntul Sfintului l-au dus, 

Şi acolo cu a Sfintului milă tînărul află vindecare. 

însuşi el amara lui istorie cunoscută o/acu, 

Sfintului slăvitului Vitalie pururi mulţumit- aducînd. 

Cugetare 

în timpul Primului Sinod Ecumenic (de la Niceea, d.in anul 325), clerici care nu se 

puteau înţelege între ei scriau acuzaţii unii contra celorlalţi şi le aduceau 

împăratului. Iar împăratul Constantin, primindu-le pe acestea toate, le ardea cu 

mîna lui la flacăra unei luminări, înaintea tuturor celor de faţă care priveau uimiţi. 

La această uimire împăratul răspundea: „Dacă aş vedea vreodată cu ochii mei pe 

vreun episcop, preot sau monah păcătuind, eu 1-a aşcoperi cu mantia mea, astfel 

încît nimeni să nu poată vedea vreodată păcatul lui." Astfel, Marele împărat 

Constantin a închis desăvîrşit gura căutătorilor de scandal. Credinţa noastră ne 

opreşte de la a spiona cu neruşinare păcatele altora, ea învăţîndu-ne să ne 

cunoaştem în amănunţime doar propriile noastre păcate. Tot aşa precum bolnavul 

din patul de spital se îngrijeşte şi suferă din pricina propriei lui boli, căutînd să 



facă totul spre a se vindeca, şi nemaiavînd nici dorinţa nici puterea să scoată la 
iveală sau să rîdă de bolile altuia. Oare nu sîntem noi toţi oamenii nişte bolnavi pe 
patul de spital? Oare nu ne arată însuşi bunul simţ că se cuvine să ne îngrijim de 
propria noastră boală, mai curînd decît să dăm la iveală sau să rîdem de bolile 
altora? Să nu creadă nimeni că în viaţa cealaltă va mai apuca să se vindece de 
boala lui. Căci timpul şi locul vindecării - spitalul - se află exclusiv în viaţa 
aceasta, în viaţa ce va să fie spital nu va mai fi: acolo va fi ori închisoarea, ori 
cămara cea de nuntă. 

Luare aminte 

Să luăm aminte la Stăpînul Hristos Cel înviat: 

• La cum, prin învierea Sa, El a îndreptăţit nădejdea oamenilor în nemurire; 

• La cum, prin învierea Sa, El a desfiinţat frica de moarte în inimile celor 
credincioşi. 

Predică Despre puterea lui Dumnezeu care întru slăbiciunile oamenilor se 
împlineşte 

Cîndsînt slab, atunci sînt mai tare (II Coloseni 12: 10). 
Nu se află contradicţii în Sfinta Scriptură, după cum nici în aceste cuvinte 
contradicţie nu este, deşi s-ar părea să fie. Cele trupeşti sînt guvernate de sunetul 
cel din afară, cîtă vreme cele duhovniceşti sînt guvernate de înţelesul cel 
dinlăuntru. Pentru omul trupesc contradicţiile se află la tot pasul, 
căci lui îi este frică de obstacole, şi fuge chiar şi de umbre cînd ele i se înfăţişează 
ca obstacole sau piedici. Dar pentru omul cel duhovnicesc, toată ştiinţa mîntuirii se 
ascunde în înţelesul acestor cuvinte ale Sfintei Scripturi. 

Căci cînd sînt slab, atunci sînt mai tare. Adică, cînd îmi cunosc precis propria mea 
nimicnicie, atunci de abia îmi este dat să cunosc atotputerea lui Dumnezeu, şi deci 
devin cel mai puternic. Cînd ştiu că de la mine însumi nu pot face nici cel mai mic 
bine, fie pentru mine, fie pentru alţii, şi cînd mă încredinţez cu totul puterii şi 
milostivirii lui Dumnezeu, atunci eu sînt cel mai puternic. Cînd îmi dau seama 
bine că în această lume eu nu sînt decît un veşnic naufragiat în pericol să se 
încece, care nici măcar nu poate să întindă mîna şi să apuce Mîna lui Dumnezeu 
Care pururi i se oferă spre ajutor, dar în schimb cu glas şi cu lacrimi strigă către 
Dumnezeu să vină şi să- 1 smulgă cu putere din adîncul fără fund al păcatelor, 
atunci eu sînt cel mai puternic. Cînd văd că sînt slab ca o trestie uscată bătută de 
vîntul tuturor furtunilor, dar o trestie pe care Domnul Atotputernic o poate covîrşi 
de viaţă şi de har, şi cînd mă rog cu credinţă să primesc şi eu Harul Lui, atunci sînt 
cel mai puternic. 

O fraţilor ai mei întru slăbiciune, să ne încredinţăm pe noi înşine şi toată viaţa 
noastră puterii lui Dumnezeu, ca şi noi cei slabi şi nimicnici să primim puterea 
Lui. Căci dacă ne vom încredinţa ajutorului omenesc, vom fi slabi, dar dacă ne 
vom încredinţa puterii lui Dumnezeu, vom fi foarte puternici. Să ne lipim cu tot 
sufletul de Dumnezeu, şi toată puterea lui Dumnezeu va fi cu noi. Să ne 
mărturisim neputinţele în faţa lui Dumnezeu, şi El ne va trimite nouă 
atotputernicul Său har. însuşi Apostolul ne încredinţează de aceasta prin cuvintele 
lui, cele ieşite din însăşi experienţa şi exemplul vieţii lui: Cînd sînt slab, atunci 
sînt mai tare. Cu adevărat contradicţie nu se află nicicînd în Sfinta Scriptură. Căci 
omul trupesc vede contradicţii din cauza sunetului cuvintelor, pe cînd omul 
duhovnicesc, intrînd în înţelesul lor, le dă la o parte părelnicile contradicţii cele din 



afară şi se bucură, prin trăire şi experienţă, de înţelesul lor tainic şi de viaţă făcător. 

O Stăpîne Doamne lisuse Hristoase, Carele ai înviat a treia zi din mormînt, 

milostiveşte-Te de noi cei preaslabi şi ne dăruieşte nouă atotputerea Sfîntului Tău 

har, 

Căci Ţie se cuvine toată slava şi mulţumită în veci, Amin. 

23 aprilie 

• Pomenirea Sfîntului Marelui Mucenic Gheorghie, Purtătorul de Biruinţă 
Acest mare şi preaminunat sfînt s-a născut în Capadocia, ca fiu al unor părinţi 
foarte bogaţi, împodobiţi cu toată virtutea. Tatăl lui a fost chinuit pentru Hristos, 
după care maica lui s-a strămutat în Palestina. Cînd Gheorghie a crescut la vîrsta 
trebuincioasă, el a îmbrăţişat cariera militară, unde la vîrsta de douăzeci de ani a 
ajuns la rangul de tribun, în care a şi intrat în garda imperială a împăratului 
Diocleţian. Cînd Diocleţian şi-a început cumplitele persecuţii împotriva creştinilor, 
Gheorghie s-a înfăţişat înaintea lui şi i-a mărturisit cu curaj că şi el este creştin, 
împăratul atunci a poruncit să fie aruncat în închisoare, să i se ferece picioarele în 
butuci, iar pe piept să i se pună o piatră grea. Apoi împăratul a poruncit ca 
Gheorghie să fie legat de o roată sub care s-a aşezat o scîndură cu unghii de fier, 
astfel încît la fiecare rotire a roţii trupul lui Gheorghie să fie astfel scrijelit, încît să 
se facă în întregime o rană sîngeroasă. După aceasta l-au îngropat într-o groapă 
săpată în pămînt, lăsîndu-i afară doar capul, şi acolo mucenicul a rămas trei zile şi 
şi trei nopţi. După aceasta lui Gherghie i s-a dat să bea otravă pregătită de un 
vrăjitor, în toate aceste chinuri însă Gheorghie se ruga neîncetat lui Dumnezeu, iar 
Dumnezeu îl vindeca pe el de toate rănile cumplitelor chinuri, salvîndu- 1 de la 
moarte spre uluirea tuturor. Cînd însă a şi înviat un mort cu rugăciunile lui, atunci 
mulţi au trecut la Credinţa în Hristos. Printre aceştia s-a aflat şi Alexandra, soţia 
împăratului Diocleţian, mai marele preoţilor idoleşti, plugarul Glicherie, şi 
Valerius, Donatus şi Therinus. în cele din urmă Diocleţian a poruncit uciderea prin 
tăierea capului şi a lui Gheorghie, şi a propriei lui soţii, împărăteasa Alexandra. 
Fericita Alexandra a murit pe eşafod mai înainte ca să i se taie capul, iar apoi a fost 
decapitat Gheorghie. Acestea s-au întîmplat în anul 303. Minunile care s-au lucrat 
la mormîntul Sfîntului Mucenic Gheorghie sînt nenumărate. Nenumărate sînt şi 
apariţiile lui, atît în vis cît şi aievea, în faţa ochilor celor credincioşi care, atunci ca 
şi astăzi, l-au chemat pe el cu credinţă şi i-au cerut grabnic ajutor. Arzînd de 
dragostea lui Hristos Dumnezeu, acestui sfînt Gheorghie nu i-a fost greu ca pentru 
dragostea lui el să lepede cu dispreţ toate: rang militar, bogăţii mari, onoruri 
imperiale, prieteni şi chiar lumea 

întreagă. Pentru această dragoste a lui Domnul 1-a răsplătit cu nepieritoarea 
cunună a slavei celei cereşti şi pămînteşti, şi cu veşnica şi fericita viaţă a 
împărăţiei. Pe lîngă aceasta, Dumnezeu i-a dat puterea de a le sta în ajutor tuturor 
celor ce se află în dureri şi chinuri mari, şi care cheamă cu evlavie şi cu credinţă 
numele Sfîntului Marelui Mucenic Gheorghie, Purtătorul de Biruinţă. 

• Pomenirea Sfîntului Nou Mucenic Lazăr 

Acest nou sfînt mucenic Lazăr era de neam bulgar, din ţinutul Gabrovo. El de tînăr 
şi-a părăsit locul natal şi s-a strămutat în Anatolia. Acolo el s-a făcut păstor de oi 
în satul Soma. Creştin fiind, Lazăr a stîrnit ura turcilor împotriva sa, fiind aruncat 
în închisoare de un anume aghă. După torturi prelungite şi sălbatice din partea 
unor oameni care erau mai mult fiare decît oameni, chinuri pe care Lazăr le-a 
îndurat cu eroism datorită iubirii lui fierbinţi pentru Stăpînul Hristos, acest tînăr 



mucenic a fost omorît în ziua de 23 aprilie a anului 1 802, pe cînd era în vîrstă de 

douăzeci şi opt de ani. Dumnezeu 1-a primit pe noul mucenic Lazăr în locaşurile 

Sale cele cereşti, proslăvindu-1 şi în ceruri şi pe pămînt, căci la sfintele lui moaşte 

au avut loc nenumărate minuni. 

Cîntare de laudă la Sflntul Mare Mucenic Gheorghie 

Sfîntul Gheorghie, de pe un cal înalt, 

Pe fecioara de dinţii balaurului o a mîntuit. 

Lancia sa Semnul Crucii poartă: 

Ea este armă sflntă, de neînvis. 

Cu astă sflntă armă Sfîntul a răpus balaurul, 

Dînd-o vie pe fecioară în mîna tatălui ei. 

Cu bunătatea lui el pe însuşi Domnul L-a îndatorat, 

Iar Domnul pe sfînt cu cununa slavei l-a răsplătit. 

Sfîntul Gheorghie, cel cu inima vitează, Averile sale toate săracilor le-a dat, 

Onorurule toate şi-a acestei lumi slavă Lepădatu-le-a pentru dragostea lui Hristos, 

Marele Biruitor. 

Chinurile le-a îmbrăţişat, el lor le-a zis „Da. " Trupul său s-a zdrobit ca sufletul să se 

mîntuiască. Cu a sa bunătate pe însuşi Domnul L-a îndatorat, Iar Domnul pe sfînt cu 

cununa slavei l-a răsplătit. 

Gheorghie, bărbat Sfînt şi de Biruinţă Purtător 

Şi astăzi păşeşte cu-a sa lande cruciformă. 

Dreptatea el păzeşte, pe nedrepţi nu îi cruţă. 

Oricine îl cheamă cu lacrimi şi credinţă 

Oricine i se roagă din inimă zdrobită, 

Găseşte la SJîntul grabnic ajutor. 

Cu bunătatea sa Gheorghie pe însuşi Domnul L-a îndatorat, 

Iar Domnul pre el l-a răsplătit cu cununa slavei. 

Cugetare 

în timpul unei răscoale la Constantinopole în timpul domniei Marelui împărat 

Constantin, nişte furioşi au desfigurat statuia împăratului ce se afla într-o piaţă 

importantă a metropolei, stricîndu-i nasul şi urechile. Unii vicleni linguşitori 

atunci au alergat la împărat şi i-au povestit cu mare dezgust şi lux de amănunte 

cum îi distruseseră anumiţi statuia, stricîndu-i nasul şi urechile, cerîndu-i 

împăratului aspră pedeapsă pentru ei. Dar Marele împărat şi-a pipăit atunci nasul 

şi urechile, şi le-a răspuns linguşitorilor care îl priveau: „Precum văd, nasul şi 

urechile noastre sînt la locul lor, nevătămate." Linguşitorii s-au retras atunci 

repede, acoperiţi de ruşine. Cu aceeaşi împărătească generozitate ar trebui să 

îndurăm şi noi insultele care ni se aduc. De aceea şi noi să ascultăm întotdeauna cu 

imparţialitate acuzaţiile împotriva altora pe care ni le înfăţişează linguşitorii noştri. 

Iar înaintea Domnului şi a noastră înşine să mărturisim întotdeauna că, din cauza 

păcatelor noastre, noi merităm insulte chiar mai mari decît acelea care ni se aduc 

împotrivă. 

Luare aminte 

Să luăm aminte la Stăpînul Hristos Cel înviat: 

La cum învierea Lui este începutul unei zile noi şi strălucite în istoria 

omenirii; 

La cum învierea Lui este pacea şi tăria mea, şi învierea sufletului meu, 

cîtă vreme eu sînt încă în trup. 

Predică Despre trezirea dreptei noastre judecăţi 



Iubiţilor, aceasta este acum a doua epistolă pe care v-o scriu. In ele caut să trezesc, în 
amintirea voastră, dreapta judecată (II Petru 3:1). 

Vedeţi, fraţilor, scopul pe care îl are Apostolul Petru atunci cînd îşi scrie epistola? 
El voieşte să trezească în oameni dreapta judecată! Apostolul socoteşte acesta ţelul 
principal al scrisorii lui. Şi cu adevărat, el acesta şi este. Căci dacă în sufletul 
fiecărui om s-ar trezi la viaţă judecata cea dreaptă care dormitează în inima lui, 
atunci nu ar mai exista nici un om pe pămînt care să nu creadă în Hristos Domnul, 
care să nu-L mărturisească ca fiind Stăpînul Cel Răstignit şi înviat şi Mîntuitorul 
lumii, şi care să nu se întoarcă plin de zdrobire la pocăinţa de toate păcatele cele 
comise din impulsul judecăţilor celor nedrepte. 

Căci nimic nu ne desparte mai mult de Dumnezeu decît judecata cea nedreaptă. Şi 
ce face ca judecata omului să fie nedreaptă? Păcatul. Aşa cum laptele, atunci cînd 
în el se picură doar o picătură de otravă, se strică cu totul, aşa şi mintea omului, 
cînd ea este viciată fie şi de un singur păcat, devine complet necurată şi nedreaptă. 
Căci orice păcat este necurat; orice păcat întinează mintea şi judecata omului, 
făcînd-o otrăvitoare şi murdară. Toată cunoaşterea unei astfel de minţi se face 
necurată, precum murdar va fi tot chipul ce se va oglindi într-o oglindă murdară. 
Ci toate sînt curate pentru cei curaţi (Tit 1: 15), zice Pavel, cealaltă căpetenie a 
Apostolilor, în Paradis, cîtă vreme Adam a avut mintea lui curată, toată 
cunoaşterea lui despre Dumnezeu Făcătorul şi toate cele făcute era limpede şi 
adevărată. Dar păcatul i-a întunecat mintea, pe a lui şi pe a tuturor urmaşilor lui. 
Cu toate acestea, acea minte paradisiacă şi curată a omului de dinainte de păcat nu 
este acum cu totul moartă; ci ea mai curînd dormitează în sufletele oamenilor celor 
ce sînt mereu născuţi în păcat. Nu trebuie decît ca această judecată dreaptă să fie 
trezită la viaţă, şi atunci ea îl va conduce pe om fără greş înapoi la Hristos. De 
aceea îşi asumă Apostolul responsabilitatea de a trezi în oameni judecata lor 
dreaptă, cea pe care dintru început Dumnezeu le-a dăruit-o printr-o minte curată, 
limpede şi străvăzătoare. 

O fraţilor, să-i venim şi noi în ajutor sfîntului apostol, celui care pentru dragostea 
Lui s-a răstignit cu capul în jos, în sfinta lui luptă de trezire a dreptei judecăţi în 
sufletele noastre. Să-1 ajutăm şi noi, cel puţin în cele privitoare la noi înşine, şi să 
contribuim fiecare la trezirea propriei noastre judecăţi drepte! Dacă fiecare din noi 
vom face aceasta, atunci vom vedea cum noi cu toţii avem o singură minte. Căci 
minţile cele curate luate la un loc una sînt, pe cînd cele necurate sînt legiune! 
O Stăpîne Doamne lisuse Hristoase, Cel Care ai înviat a treia zi din mormînt, 
trezeşte şi întru noi judecata cea dreaptă, pentru rugăciunile Sfîntului Tău Apostol 
Petru, 

Căci Ţie se cuvine toată slava şi mulţumită în veci, 
Amin. 

24 aprilie 

• Pomenirea Sfîntului Mucenic Sava Stratilat [Generalul] 

Acest slăvit Sava a trăit la Roma în timpul domniei împăratului Aurelian, deţinînd 
rangul de general. El era descendentul unui trib gotic. El adesea îi cerceta pe 
creştini în închisorile lor, ajutîndu-le lor din averile lui. Din cauza marii sale 
curaţii şi a multelor sale postiri, Dumnezeu i-a dăruit putere asupra duhurilor 
necurate. Cînd Sava a fost acuzat că este creştin, el a stat cu curaj în faţa 
împăratului, şi-a lepădat de la sine centura militară, semnul înaltului său rang, şi L- 
a mărturisit pe faţă pe Hristos Dumnezeu. Sava a fost torturat în nenumărate feluri: 



a fost biciuit, sfîşiat cu unghii de fier, ars cu flacăra luminării. Dar în ciuda 
cruzimii şi sălbăticiei acestor torturi el nu murea, ci dimpotrivă, chinuit fiind şi 
aruncat înapoi în celulă, era scos mereu de acolo viu şi sănătos. Mare parte din 
corpul său de armată, văzînd cele ce se petreceau cu generalul lor, au îmbrăţişat 
fără şovăire Credinţa Creştină, şi şaptezeci dintre ei au fost imediat decapitaţi 
pentru aceasta, din ordinul împăratului. Hristos Mîntuitorul i-a apărut înconjurat 
de lumină mare Sfîntului Sava în închisoare şi 1-a întărit pe mucenicul Lui. După 
aceasta, Sfîntul Sava a fost osîndit la moarte prin înecare. El a fost aruncat în apele 
unui rîu adînc, unde şi-a dat sufletul în mîinile lui Dumnezeu, la anul 272. Sufletul 
lui viteaz s-a înfăţişat înaintea lui Dumnezeu, Căruia i-a rămas credincios în 
mijlocul tuturor şi celor mai mari chinuri. 

• Pomenirea Sfintei Preacuvioase Elisabeta 

încă din frageda ei tinereţe această Elisabeta a intrat în cinul monahal, în 
Mînăstirea Sfinţilor Cosma şi Damian din Constantinopole, luînd asupra sa mari şi 
aspre nevoinţe ascetice, din dragoste pentru Hristos şi pentru mînruirea sufletului 
ei. Ea se socotea pe sine mireasa lui Hristos, socotind întreaga lume ca şi cînd nu 
ar fi fost. Marea ei milostivire către oameni, mai ales către cei bolnavi şi suferinţi, 
venea din marea ei dragoste de Dumnezeu. Prin darul Sfîntului Duh, preacuvioasei 
Elisabeta i s-a dat putere asupra bolilor, şi ea 

vindeca mult popor de suferinţele lor. Ea a fost văzută stînd la rugăciune toată 
noaptea, înconjurată în întregime de lumina nezidită. După moartea ei, sfintele ei 
moaşte aveau şi ele puterea facerii de minuni, mulţi bolnavi şi suferinzi aflîndu-şi 
la ele vindecare desăvîrşită, de-a lungul tuturor veacurilor de la moartea ei 
încoace. Sfînta Preacuvioasă Elisabeta a adormit cu pace şi a intrat în bucuria 
locaşurilor celor cereşti ale Stăpînului Hristos la anul 540. 

• Pomenirea Sfinţilor Mucenici Eusebie, Neon, Leontie şi Longhin 
Aceştia patru au fost cu toţii militari, împreună pătimitori cu Sfîntul Marele 
Mucenic Gheorghie Purtătorul de Biruinţă. Martori fiind ai marilor lui chinuri şi 
minuni, aceşti minunaţi oşteni s-au făcut şi ei Creştini, din care pricină au fost cu 
toţii omorîţi prin tăierea capului. 

• Pomenirea Sfinţilor Mucenici Pasicrate şi Valentin 

Cînd judecătorul îl silea pe Pasicrate să ajucă jertfe idolilor (aşa cum îl silise şi pe 
fratele mucenicului, Papianus, care căzuse de la Hristos din pricina gorazei de 
chinuri), Pasicrate şi-a pus mîna în foc şi a strigat: „Trupul muritor este şi se arde 
de foc, dar sufletul nemuritor este şi focul acesta nu-1 simte!" Maica lui era lîngă 
el şi îl întărea, susţinîndu-1 să îndure pînă la sfîrşit. El a fost omorît prin tăierea 
capului împreună cu Valentin, amîndoi strămutîndu-se la locaşurile cele cereşti la 
anul 228. 

• Pomenirea Sfîntului Cuvios Toma, cel Nebun pentru Hristos 

Ori de cîte ori se afla în cetatea Antiohiei cu treburile mînăstirii, Toma se prefăcea 
întotdeauna nebun pentru dragostea lui Hristos. Un anume Anastasie nu a voit să-i 
dea lui Toma milostenia pe care o cerea pentru mînăstirea lui, ci în loc de aceasta 
1-a lovit cu pumnul. Toma atunci a prorocit: „De aici înainte, nici eu nu voi mai 
primi nimic de la Anastasie, nici Anastasie nu va mai putea să-mi dăruiască 
vreodată ceva." După o zi Anastasie a murit, iar Toma, mai înainte de a se întoarce 
la mînăstirea lui, â murit şi el. Astfel prorocia acestui bărbat sfînt s-a împlinit. 
Sfîntul Toma s-a săvîrşit la Dafni, lîngă Antiohia, în vremea Patriarhului Domnus 
(546-560). 



• Pomenirea Sfinţilor Noi Mucenici Luca şi Nicolae 

Minunatul tînăr Luca, croitor cu meşteşugul, a luat mucenicia pentru Hristos la 

anul 1564. Iar Nicolae s-a încununat şi el cu mucenicie pentru Hristos la anul 

1776. 

Cîntare de laudă la Stîntul Toma cel Nebun pentru Hristos 

S/întul Toma nebun se preface 

Pentru dragostea lui Hristos. 

In inima lui însă el pe Hristos II slăveşte, 

Pe Unul Ziditorul, Făcătorul lumii. 

In inima lui stă Numele lui Hristos: 

„Stăpîne Doamne, miluieşte-mă pe mine, păcătosul!" 

Şi Numele lui Hristos hrana sufletului lui este: 

„ Stăpîne Doamne, miluieşte-mă pe mine, păcătosul!" 

Sflntului Toma nu-ipasă 

Lumea ce va zice de el. 

„Lumea ura îşi verse, ameninţe-ntr-una; 

Judecata a lui Dumnezeu este. 

Căci cine lumii plăcea-va, 

Mincinos înaintea lui Dumnezeu se va afla. " 

Toma zîmbeşte 

Cînd vede lumea umflîndu-se în măririle ei. 

„ O, tu, lume, umbră deasupra apei, 

Ce te umfli întru ale tale deşertăciuni? 

Adevăr doar la Domnul este. 

Doar cunoscînd că tu om eşti nimic, 

Putea-vei cu adevărat 

Să slăveşti pe Dumnezeu. " 

Cugetare 

A 

Indemnîndu-i pe creştini să se adune în biserică pentru sfintele rugăciuni, Sfîntul 
loan Gură de Aur zice: „Cînd cetăţenilor împilaţi ai unui oraş li se aduce la 
cunoştinţă o lege împărătească, cetăţenii nu stau să se întrebe ce fel de viaţă duce 
mesagerul, dacă e bogat sau sărac, drept sau păcătos: ci ei ascultă cu atenţie şi 
chiar cu sufletul la gură ce citeşte el. Dacă vreunul nu a auzit bine ce s-a citit, el 
întreabă pe cineva care a auzit bine. Deci, cînd avem asemenea frică de domnitorul 
pămîntesc, oare cu cît mai mult nu ar trebui să ne fie frică de cele ce se citesc de 
către preoţi, avînd în vedere că însuşi Stăpînul Cerurilor grăieşte prin cele 
propvăduite de ei, măcar că sînt şi ei oameni păcătoşi." Cu adevărat, ce altceva 
este Sfînta Scriptură decît înscrisul lăsat nouă de însuşi împăratul Cel Ceresc? De 
ce se face că acest document unic şi mîntuitor nu constituie preocuparea noastră de 
fiecare ceas şi de fiecare zi, cîtă vreme ştirile 

triviale ale ziarelor şi hotărîrile tuturor mărunţeilor primari ne interesează atît de 
mult? Sfîntul Antonie a zis: „Fie ca toate cele pe care le faceţi să-şi afle temeinicia 
în Sfînta Scriptură." Dar cum să aşezăm noi temeiul tuturor acţiunilor vieţii 
noastre în Sfînta Scriptură cînd noi nu o citim, deci nu o cunoaştem? 
Luare aminte 
Să luăm aminte la Stăpînul Hristos Cel înviat: 

• La cum învierea Lui alungă de la noi orice nedumerire, apăsare ori tristeţe; 

• La cum învierea Lui seamănă în sufletul omului liniştea, curajul şi buna voire. 



Predică Despre deşertăciunea a toate pe lîngă Hristos 

Eu... m-am lipsit de toate şi le privesc drept gunoaie, cape Hristos să dobîndesc 

(Filipeni3:8). 

Apostolul care a scris aceste cuvinte avea cunoaşterea lumii acesteia; el avea avere 

multă şi prieteni; el era tînăr şi bogat; el avea toate avantajele unei cariere bogate 

şi pline de succes printre conaţionalii săi. Dar el zice: M-am lipsit de toate. Pentru 

dragostea lui Hristos lisus Domnul, el s-a lipsit de toate, înaintea înţelepţilor 

acestei lumi, el s-a făcut nebun; înaintea bogaţilor lumii, el s-a făcut ca un 

cerşetor; înaintea prietenilor lui, el s-a făcut ca un duşman. El şi-a risipit tinereţea 

şi sănătatea prin suferinţe şi chinuri pe care şi le-a asumat pe deplin, cu bună 

ştiinţă şi cu bucurie. Cu un singur gest el şi-a închis definitiv toate porţile 

succesului în această lume. Dar de ce faci tu acestea, O Sfinte Slăvite Apostole 

Pavele? Pentru că, Eu pe toate le privesc drept gunoaie, cape Hristos să 

dobîndesc. 

Fraţilor, oare s-a înşelat Apostolul, privindu-le pe toate drept gunoaie, şi oare cu 

adevărat a dobîndit el ceva mult mai bun, dobîndindu-L pe Hristos? Douăzeci de 

veacuri stau mărturie că Sfîntul Apostol deloc nu s-a înşelat pe el şi că, 

dobîndindu-L pe Hristos, el a dobîndit ceva cu mult mai înalt şi mai bun decît cele 

privite ca nişte gunoaie şi lepădate. El s-a învrednicit de înţelepciune mai înaltă 

decît înţelepciunea întregii lumi; de bogăţii nepieritoare şi incoruptibile; de 

prieteni mari: pe sfinţii îngeri ai lui Dumnezeu; şi de tinereţe veşnică, lipsită de 

orice boală sau pericol de îmbătrînire; el a mai dobîndit succesul cel veşnic care 

creşte mereu în viaţa cea veşnică a împărăţiei. Toate 

acestea le-a dobîndit Apostolul dobîndindu-L pe Hristos. Toate acestea le-a 

dobîndit el lepădîndu-se de bogăţiile pe care lumea le oferă favoriţilor ei. 

Cu adevărat, fraţilor, Hristos mai înalt şi mai bun este decît întreaga lume. Cuvinte 

nu sînt care pot să exprime superioritatea Lui faţă de lume. Căci lumea îi înşeală 

pe favoriţii ei, dar Hristos îi răsplăteşte din belşug pe ai Lui. Lumea dă puţin şi 

cere totul. Lumea oferă stricăciune şi cere sîngele preţios al vieţii. Dar Hristos cere 

puţin şi oferă totul. El caută ca noi să lepădăm stricăciunea, tocmai ca să ne poată 

dărui viaţa veşnică. Fraţilor, Hristos este singurul, marele şi adevăratul nostru 

prieten. 

O Stăpîne Doamne lisuse Hristoase, Carele ai înviat a treia zi din mormînt, ajută- 

ne nouă să ne lepădăm de toate mojiciile şi trivialităţile stricăciunii lumii acesteia, 

ca să putem primi de la Tine viaţa veşnică singura adevărată, 

Căci Ţie se cuvine toată slava şi mulţumită în veci, 

Amin. 

25 aprilie 

• Pomenirea Sfîntuhii Apostol şi Evanghelist Marcu 

Sfîntul Marcu a fost cel care a călătorit mereu şi 1-a slujit pe Sfîntul Apostol Petru, 
Corifeul Apostolilor, în prima lui Epistolă, acesta îl numeşte pe Marcu fiul său - nu 
fiu după trup, ci fiu după duh (I Petru 5: 13). Pe cînd Marcu se afla la Roma 
împreună cu Apostolul Petru, credincioşii l-au rugat să scrie pe hîrtie învăţăturile 
mîntuitoare ale Stăpînului Hristos, minunile Lui şi viaţa Lui, ca să le aibă pe 
acestea pururea cu dînşii. Astfel Marcu a scris Sffnta Evanghelie, pe care Sfîntul 
Apostol Petru a văztu-o şi citit-o cu ochii lui şi a dat mărturie despre ea că este 
adevărată. Marcu a fost hirotonit episcop de Sfîntul Petru şi trimis să predice în 
Egipt. Şi aşa s-a făcut Sfîntul Evanghelist Marcu întîiul predicator al Cuvîntului şi 



întîiul Episcop în Egipt. Egiptul se afla atunci întru cel mai adînc întuneric al 
păgînismului, idolatriei, vrăjitoriei şi răutăţii celei drăceşti. Cu ajutorul lui 
Dumnezeu, Sfîntul Marcu a izbutit să semene sămînţa învăţăturii lui Hristos prin 
toată Libia, Ammonichia şi Pentapolis. Din Pentapolis Sfîntul Marcu a coborît la 
Alexandria, unde 1-a purtat Duhul lui Dumnezeu. In Alexandria el a izbutit să 
întemeieze Biserica lui Dumnezeu, să hirotonească episcopi, preoţi şi diaconi, şi 
să-i întărească pre toţi întru Sfînta şi Dreapta Credinţă. Sfîntul Marcu îşi întărea 
învăţătura prin 

multe şi mari minuni. Cînd păgînii au început să îl acuze pe Marcu că le distruge 
credinţa lor idolească, şi cînd guvernatorul cetăţii a pornit să-1 vîneze, Sfîntul 
Marcu s-a întors la Pentapolis, unde a continuat să întărească lucrarea care o 
începuse acolo. După doi ani Sfîntul Marcu s-a întors la Alexandria, spre bucuria 
mare a credincioşilor, al căror număr sporise minunat. Aceasta a fost împrejurarea 
în care păgînii l-au prins pe Sfîntul Apostol şi Evanghelist Marcu, l-au legat în 
lanţ tare şi au început să-1 tîrîie peste pietrele ascuţite ale drumului, strigînd tare: 
„Să-1 tîrîm pe bour în staul!" Rănit şi însîngerat în tot trupul, Sfîntul Apostol şi 
Evanghelist Marcu a fost aruncat în temniţă unde mai întîi a venit la el un înger 
ceresc care 1-a mîngîiat şi 1-a întărit. După aceea S-a pogorît la el însuşi Domnul 
nostru lisus Hristos, şi i-a zis: „Pace ţie, Maree, Evangheliste al Meu!" La aceste 
cuvinte Marcu a răspuns: „Pace şi Duhului Tău, O Stăpîne Doamne lisuse 
Hristoase al meu!" în ziua următoare idolatrii cei sălbatici l-au scos pe Marcu din 
închisoare şi iar au început să-1 tîrască peste bolovanii uliţelor Alexandriei, cu 
acelaşi urlet: „Să-1 tîrîm pe bour în staul!" Sfîşiat şi sfîrşit de chinuri, Sfîntul 
Apostol şi Evanghelist Marcu a murmurat: „întru mîinile Tale, Doamne, dau 
sufletul meu." Astfel Marcu a murit iar sufletul lui s-a înălţat la lumea cealaltă, 
mai bună. Sfintele lui rămăşiţe au fost înmormîntate cu cinste de către Creştini, la 
ele lucrîndu-se de-a lungul veacurilor mari minuni de vindecare a tuturor bolilor, 
neputinţelor şi durerilor sufleteşti şi trupeşti 

• Pomenirea Sfîntului Anian, cel de al Doilea Episcop al Alexandriei 
Cînd Sfîntul Apostol şi Evanghelist Marcu a coborît din corabia sa, păşind pe 
uscatul Alexandriei, una din sandalele ce încălţau picioarele sale s-a rupt. El a 
întîlnit atunci un cizmar căruia i-a dat sandalele, rugîndu-1 să i le repare. 
Reparîndu-i-le, cizmarul s-a înţepat cu acul de cizmărie la mîna stîngă, şi sîngele 
curgînd din abundenţă, cizmarul a început să strige de durere. Autunci Apostolul 
lui Dumnezeu Marcu a amestecat tină cu scuipatul său şi a uns rana cizmarului, 
care de îndată s-a făcut sănătoasă ca şi cînd nu ar fi fost niciodată rănită. Uimit 
peste măsură de această minune, cizmarul 1-a inivtat pe Sfîntul Marcu la sălaşul 
său. Ascultînu-i învăţătura, cizmarul Anian a luat Sfîntul Botez, împreună cu toţi 
casnicii săi. Anian a dat dovadă de atîta înaltă virtute şi rîvnă pentru lucrarea lui 
Dumnezeu încît Sfîntul Apostol şi Evanghelist Marcu 1-a hirotonit întru episcop. 
Acest bărbat sfînt a fost cel de al doilea episcop al Bisericii Alexandriei. 
Cîntare de laudă la Sfîntul Apostol şi Evanghelist Marcu 
Sfîntul Marcu Evanghelistul la Egipt s-a grăbit, 
Precum albina în zbor purtînd mierea ei. 
Egiptul atunci dulceaţa învăţăturii lui Hristos a cunoscut, 
Dulceaţa cunoaşterii celei vii. 
Poporul s-a uimit de Hristos: 
De venirea Lui în trup, de grija Lui pentru lume, 



De smerenia şi smerirea Lui ca să o mîntuiască pre ea, 

De învierea Lui întru putere şi slavă. 

„Intru întuneric cu adevărat umblat-ampînă acum. " 

Mai zis-au egiptenii: „Iată acum soare ne-a răsărit nouă. 

Să ne bucurăm, popor, de astă zi luminoasă!" 

Marcupre duhovnicescul său ogor cu al său sînge l-a udat, 

Din care pricină toţi idolii s-au dărîmat, 

Iar Eghipetul la Sfîntul Botez a venit: 

P am întul faraon Hor 

Ogorul lui Dumnezeu s-a făcut, 

A Sa Apostolească Biserică. 

Cugetare 

Diavolul rapid află lucrare pentru mîinile cele trîndave, iar îngerul Domnului 

repede află îndeletnicirea potrivită mîinilor celor harnice, în această lume în 

permanentă mişcare şi neîncetată schimbare şi prefacere, omul trebuie să fie mereu 

ocupat, fie că vrea fie că nu, ori cu lucruri bune, ori cu lucruri rele. Căci trîndavul 

de fapt nu stă niciodată degeaba. El este un harnic lucrător în slujba diavolului. 

Trupul şi sufletul trîndave sînt ogorul cel mai potrivit pentru semănăturile şi 

recoltele dracilor. Sfmtul Antonie cel Mare zice: „Trupul are nevoie ca să fie supus 

lucrului, fără preget." Sfîntul Efrem Şirul zice: „Să ne învăţăm cu munca, aşa ca să 

nu fie nevoie să ne învăţăm cu cerşitul." Toţi ceilalţi Sfinţi Părinţi, fără nici o 

excepţie, ne învaţă mereu despre necesitatea muncii în scopul mîntuirii sufletului 

omului. Sfinţii Apostoli împreună cu toţi sfinţii sînt pentru noi pilde vii de muncă 

continuă şi concentrată, atît fizică, cît şi duhovnicească. Că omul trîndav pe 

pămînt, prin trîndăvia lui, nu numai că nu-şi lungeşte viaţa, dar chiar şi-o scurtează 

- se vede limpede din marea longevitate a multor sfinţi, care au fost întotdeauna 

cei mai mari muncitori dintre toţi muncitorii de pe pămînt. 

Luare aminte 

Să luăm aminte la Stăpînul lisus Hristos, Cel înviat: 

La cum învierea Lui ne îndeamnă şi ne întăreşte spre lucrarea tuturor 

lucrurilor bune, atît trupeşti, cît şi duhovniceşti 

La cum învierea Lui luminează fiecare lucrare bună a noastră cu lumina 

nădejdii în Dumnezeul Cel Viu, Care numără lucrările noastre, le 

măsoară şi le păzeşte pentru Ziua Judecăţii. 

Predică Despre dragostea Apostolilor / 'aţă de muncă: 

Nici n-am mîncat de la cineva pline în dar, ci cu muncă şi cu trudă am lucrat noaptea 

şi ziua, ca să nu împovărăm pe nimeni dintre voi (II Tesaloniceni 3:8). 

Mai întîi împlineşte, şi numai după aceea învaţă pe altul. Toţi Apostolii şi toţi 

sfinţii lui Dumnezeu au îmbrăţişat acest dicton ca filosofia lor de viaţă. Astfel, 

Sfîntul Apostol Pavel, chiar mai înainte ca să rostească porunca: dacă cineva nu 

vrea să lucreze, acela nici să nu mănînce (II Tesaloniceni 3: 10) a spus răspicat 

despre sine, precum şi despre împreună-lucrătorii Evangheliei, că ei nu au mîncat 

de la nimeni pîine în dar, ci că prin sudoarea lor de noapte şi de zi îşi cîştigă cele 

necesare traiului, pentru care cu trudă au lucrat noaptea şi ziua! Iată adevăraţii 

lucrători! Iată albinele de miere purtătoare ale lui Hristos! Muncă trudnică noaptea 

şi ziua - unde mai este atunci timp de păcătuit?! Muncă trudnică noaptea şi ziua - 

unde să-şi mai încuibe atunci dracii loc pentru patimi? Muncă trudnică noaptea şi 

ziua - unde să se mai afle atunci loc pentru sminteală? 

în unele mînăstiri din Egipt şi Palestina vieţuiau odată şi pînă la zece mii de 



monahi. Ei cu toţii acolo se hrăneau şi trăiau din lucrul mîinilor lor: din alcătuitul 

stupilor, coşniţelor şi covoraşelor de trestie, şi din alte feluri de lucru al mîinilor. 

Trudă grea de zi şi de noapte, şi rugăciune neîncetată, noaptea şi ziua. Dacă 

monahul cugeta să-şi vîndă stupul la oraş pe un preţ mai mare decît cel poruncit de 

stareţ, el era pedepsit pentru aceasta. Căci la nevoitori nu se punea problema 

îmbogăţirii din lucrul mîinilor lor, ci de trebuinţă le era doar acoperirea hranei şi 

strictelor necesităţi de îmbrăcăminte, în acestea, nevoitorii monahi din toate 

timpurile au fost şi sînt cei mai fideli urmaşi ai marilor apostoli. 

O fraţilor, să fugim de trîndăvie ca de o peşteră plină de dihănii sălbatice şi şerpi 

veninoşi! Dacă cumva ni se întîmplă totuşi să cădem întru o astfel de 

peşteră, atunci să facem bine şi să scăpăm din ea, mai înainte ca jivinele să astupe 

cu desăvîrşire gura peşterii. Căci peştera este sălaşul unde omul trîndav caută să se 

odihnească. Jivinele sînt duhurile satanice, care se simt mai la ele acasă într-un 

astfel de sălaş decît lîngă căpetenia lor Satan cea din iad! 

O Stăpîne Doamne lisuse Hristoase, Cel minunat întru lucrurile zidrii Tale, 

trezeşte-ne pre noi din trîndăvie şi întăreşte-ne spre trudă grea de zi şi de noapte, 

prin Duhul Tău Cel Sfint, 

Căci Ţie se cuvine toată cinstea şi mulţumită în veci, Amin. 

26 aprilie 

• Pomenirea Sfintului Sfinţitului Mucenic Vasile, Episcopul Amasiei 
Liciniu, cumnatul Marelui Constantin, soţul surorii împăratului, se prefăcea 
înaintea feţei lui a fi mare creştin. Dar cînd a luat putere de la împărat să 
stăpînească întregul Răsărit, el a început, mai întîi în ascuns, dar mai apoi pe faţă, 
să-i prigonească pe creştini şi să înalţe închinarea la idoli. Soţia lui suferea cumplit 
pentru aceasta, dar nu putea nicicum să-şi convingă soţul să se îndepărteze de la 
ruşinea acestei nelegiuiri. Dîndu-se însuşi pe sine idolatriei, Liciniu s-a dedat pe 
lîngă aceasta şi la toate patimile cele necurate ale desfrînărilor, dar mai cu seamă 
la brutalitatea împotriva femeilor. Bîntuit fiind de duhurile necurate, Liciniu voia 
să o necinstească pe fecioara Glafira, care se afla în serviciul împărătesei, soţia lui. 
Glafira atunci a alergat şi i-a spus totul împărătesei, care văzînd acestea, a trimis-o 
în taină departe de curtea imperială de la Nicomidia, în provincia Pontus. Glafira a 
sosit în cetatea Amasia, unde a fost întîmpinată şi primită cu bunătate de Episcopul 
Vasile, împreună cu alţi creştini. Glafira, fericită că a fost salvată de la întinăciune, 
i-a scris împărătesei despre toate acestea, împărăteasa s-a bucurat şi ea cu inima şi 
a trimis bani către biserica din Amasia. Cu toate acestea, una din scrisorile Glafirei 
către împărăteasă a căzut în mîinile eunucului împăratului, care i-a arătat-o lui 
Liciniu. împăratul, aflînd unde este ascunsă Glafira, a poruncit ca numaidecît să 
fie adusă la Nicomidia, împreună cu Episcopul Vasile. între timp Glafira însă a 
murit, iar soldaţii l-au adus pe Episcopul Vasile la Nicomidia, singur şi legat. 
După torturi şi închisoare, acest binecuvîntat bărbat a fost omorît prin tăierea 
capului şi aruncat în mare, la anul 322. Prin vedenia unui înger al Domnului, clerul 
lui au aflat trupul păstorului lor lîngă cetatea Sinope. Ei au scos trupul din apă cu 
ajutorul unui năvod pescăresc şi l-au adus la Amasia, unde l-au îngropat cu cinste 
în biserica ce se zidise prin truda lui. împăratul Constantin a ridicat oştire 
împotriva lui Liciniu, 1-a învins, 1-a capturat şi 1-a 

aruncat în exil în Galia, unde acest urîtor de Dumnezeu şi-a sfîrşit viaţa cu 
necinste. 

• Pomenirea Sfîntului lanichie din Devici 



lanichie era sîrb din localitatea Jicea. încă de tînăr pe el 1-a covîrşit dragostea lui 
Hristos. El şi-a părăsit casa şi familia şi s-a retras în regiunea Ibar de la gura Rîului 
Negru, într-o peşteră îngustă în care, după tradiţie, Simţul Petru din Koriş vieţuise 
în nevoinţe pustniceşti înainte de el. Cînd faima lui a început să se întindă în 
popor, el a plecat în taină la Dreniţa şi s-a ascuns în pădurea deasă de la Devici. 
Aici Sfîntul lanichie a petrecut ani îndelungaţi în singurătate, tăcere şi rugăciune. 
După tradiţie, Marele Jupan sîrb Gheorghe Brancovici a adus-o la el pe fiica lui ce 
suferea de nebunie, iar sfintul a vindecat-o. De bucurie şi spre mulţumire, 
Gheorghe a înălţat o mînăstire în acel loc, cunoscută şi astăzi pe numele de Devici. 
Aici odihnesc şi sfintele moaşte făcătoare de minuni ale Sfîntului lanichie. în 
această mînăstire, în anii mai din urmă, s-a nevoit în monahism şi faimoasa 
plăcută a lui Dumnezeu sihastră monahia Eufimia, mai cunoscută în ţinutul 
Kossovo sub numele de „Fericita Stoina." Ea a adormit întru Domnul la anul 1895. 

• Pomenirea Sfîntului Ştefan, Episcopul Fermului 

Acest Ştefan era de neam rus. Din fragedă vîrstă el s-a dăruit pe sine rugăciunii şi 

cugetărilor dumnezeieşti. Tînăr fiind, el a plecat la Rostov, unde a fost tuns monah 

în Mînăstirea Sfîntul Grigorie Teologul. Aflînd despre ţinutul Fermului, care era cu 

totul înăbuşit de buruienile idolatriei păgîne, Ştefan a dorit să fie misionar în acel 

ţinut. El îndată a început să înveţe cu rîvnă limba locuitorilor din Ferm pe care, 

stăpînind-o, i-a alcătuit alfabetul şi a tălmăcit apoi în ea sfintele cărţi bisericeşti. 

Cu binecuvîntarea mitropolitului Moscovei, presbiterul Ştefan a pornit în călătoria 

lui apostolică şi misionară, începînd să predice Evanghelia cu rîvnă apostolică în 

întunericul gros al idolatriei care domnea în Ferm. Botezînd cîteva suflete, el s-a 

străduit să ridice în Ferm o sfîntă biserică închinată Sfîntului Praznic al 

Buneivestiri. Cînd în Ferm a început să înflorească Biserica lui Dumnezeu, 

presbiterul Ştefan a fost sfinţit Episcop al ei. Suferind toate neajunsurile, 

greutăţile, durerile, umilirile şi răutăţile, el a reuşit să împrăştie întunericul 

idolatriei ce domnea între păgînii locuitori ai Fermului şi să îi lumineze pe aceştia 

cu Lumina lui Hristos. La adînci bătrîneţe el s-a reîntors din nou la Moscova, 

încheindu-şi aici viaţa pămîntească şi strămutîndu-se la locaşurile cele cereşti, 

lîngă Stăpînul Hristos, la anul 1396. 

Cîntare de laudă la Sfintul Vasile, Episcopul Amasiei 

Sfintul Vasile în temniţă zace, 

Pentru Cinstita Cruce şi Sfînta Credinţă în Hristos 

Chinuri suferind. 

El în Psalmi aduce cîntare de laudă Domnului, 

Care pentru dragostea dreptăţii să sufere l-a învrednicit. 

Tribunul împăratului către Vasile zice: 

„Ascultă, bătrîne, împăratul Liciniu, al zeilor protector, 

Ţie îţi porunceşte ca zeilor să jertfeşti, 

Iar de Hristos să te lepezi. 

De nu, te-aşteaptă amara moarte. " 

Sfîntul Vasile, de bucurie cu totul luminat, 

Tribunului i-aduce minunat răspuns: 

„Astfel să zici răului împărat: 

împărăţia ta toată la picioare de mi-aipune-o, 

Dar mi-ai lua pe Hristos al meu Cel înviat, 

Mi-ai oferi mult mai puţin 



Decît mi-ai lua. 

Tu, vînzător de Hristos Dumnezeu, 

Voieşti şi pe mine scîrnav trădător să mă faci?! 

O, dătătorule de moarte, mie de moarte nu mi-e frică! 

Căci rob sînt al Domnului meu Hristos, Dătătorul Vieţii!" 

Cugetare 

Sfinţii sînt vii, iar puterea lor dăruită de Dumnezeu nu se împuţinează cu trecerea 

vremii. Sfintul lanichie de la Devici lucrează şi astăzi minuni, aşa cum a facut-o şi 

în timpul vieţii lui pe pămînt, acum cinci sute de ani. Un anume Milos din 

Herţegovina se pregătea să călătorească la Ierusalim, într-un pelerinaj la Sfintele 

Locuri. Pe cînd se pregătea să pornească pe cale, Sfîntul lanichie i-a apărut înainte 

în vis şi i-a zis să nu meargă la Ierusalim: „Decît să mergi la Ierusalim, mai bine 

du-te la Devici," i-a grăit sfîntul, „iar acolo pune toate în rînduială şi reclădeşte 

biserica mea!" Milos s-a supus simţului şi s-a dus la Devici care căzuse deja în 

ruină, a curăţat biserica şi locul, le-a pus în rînduială, şi aşa a făcut să se poată 

aduce din nou acolo cîntare de laudă Domnului. Milos acolo s-a făcut monah şi a 

rămas pînă la sfîrştiul zilelor lui. în timpul Primului Război Mondial şi al ocupaţiei 

austriece, un ofiţer maghiar a sosit la Devici, împreună cu detaşamentul său 

militar. Ofiţerul 1-a luat pe 

Damaschin, stareţul mînăstirii, 1-a dus la racla Simţului lanichie, şi i-a cerut să-i 

spună ce se află acolo. „Obiecte sfinte," a răspuns stareţul. „Ce fel de obiecte 

sfinte?" a rînjit ofiţerul. „Voi ţineţi ceva ascuns acolo." Ofiţerul a ordonat apoi 

soldaţilor să lovească racla cu topoare şi să o răstoarne. Cînd se făceau acestea, 

deodată pe ofiţer 1-a tăiat o durere ascuţită în abdomen. El s-a întins în pat şi mai 

înainte de căderea serii şi-a lepădat necuratul lui suflet. Văzînd aceasta, soldaţii au 

fugit înspăimîntati din mînăstire lăsînt neterminat ceea ce începuseră să facă. 

Luare aminte 

Să luăm aminte la Stăpînul Hristos Cel înviat: 

La cum învierea Lui este o lumină mare care împrăştie întunericul 

îndoielilor, ignoranţei şi disperării noastre privitoare la viaţa după 

moarte; 

La cum învierea Lui este o lumină mare care luminează calea pe care 

trebuie să mergem în această lume, şi să sosim în lumea cealaltă. 

Predică Despre Hristos, Care este afirmarea oricărui bine 

Fiul lui Dumnezeu, lisus Hristos, Cel propovăduit vouă -prin noi, prin mine, prin 

Silvan şi prin Timotei - nu a fost da şi nu, ci da a fost întru El (II Corinteni 1 : 19). 

Hristos nu este întuneric şi lumină, ci pururi numai lumină. Hristos nu este adevăr 

şi neadevăr, ci pururi numai adevăr. Nici nu este El şi putere şi slăbiciune, ci El 

pururea numai putere este. Nici iubire şi ură, ci pururea doar iubire. El este da-ul 

oricărui bine, şi nu se află întru El şovăire între „da" şi „nu;" învăţătura Lui este 

atotcurată, atotadevărată, atotluminoasă şi atotiubitoare de oameni. Calea Lui este 

tăiată drept, căci El nu îngăduie şovăială nici la stînga, nici la dreapta. Nici umbră 

de păcat nu poate să se întindă peste învăţătura Lui sau să-şi afle locul pe calea 

Lui. Persoana Lui este întruparea a tot binele; tot binele întru El se află, şi nimic 

nu se află în El din păcat, falsitate, răutate şi nedreptate: acestea toate mereu în 

afara Lui se află. 

Aceasta este învăţătura, aceasta calea, aceasta Persoana lui Hristos, pe care le-au 

predicat Apostolii: o învăţătură care este afirmarea binelui şi descoperirea veşnicei 



vistierii a binelui; o cale care duce la împlinirea şi veşnica bucurie a aceluiaşi bine; 

o Persoană Care conţine în Sine tot binele şi deplina afirmare a binelui. 

Fraţilor, să ne lipim şi noi de această Persoană fără seamăn, de această cale fără 

seamăn, de această învăţătură fără seamăn. 

O Stăpîne Doamne lisuse Hristoase, ajută-ne nouă cu puterea Duhului Tău Celui 

Sfînt, ca şi vieţile noastre cele neînsemnate pe acest pămînt să se facă o afirmare a 

binelui, iar nu o negare a lui. 

Căci Ţie se cuvine toată slava şi mulţumită în veci, Amin. 

27 aprilie 

• Pomenirea Sfîntului Apostol Simeon 

Acesta a fost fiul lui Cleopa, care a fost fratele lui losif, logodnicul Preasfmtei 
Născătoarei de Dumnezeu. Văzînd minunile Domnului nostru şi Mîntuitorului 
lisus Hristos, Simeon a crezut, şi s-a numărat printre cei Şaptezeci de Apostoli. Cu 
mare rîvnă şi curaj el a predicat Evanghelia lui Hristos în toată ludeea. După ce 
necuraţii iudei l-au omorît pe lacob, fratele Domnului şi Primul Episcop al 
Bisericii Ierusalimului, aruncîndu-1 de pe aripa Templului şi bătîndu-1 peste cap 
cu ciomege, atunci acest Simeon, vărul lui lacob, a fost ridicat episcop în locul lui 
în Biserica din Ierusalim. Simeon, ca al Doilea Episcop al Ierusalimului, Cetăţii 
celei Sfinte, a păstorit Biserica lui Dumnezeu cu înţelepciune şi cu putere pînă la 
bătrîneţe adîncă şi încuviinţată. El era în vîrstă de peste una sută ani cînd a luat 
mucenicia, care s-a întîmplat în acest fel: în timpul domniei lui Traian împăratul 
Romei a izbucnit în Palestina o dublă persecuţie: împotriva urmaşilor casei lui 
David şi împotriva Creştinilor. Cei plini de toată răutatea 1 -au acuzat pe bătrînul 
Episcop Simeon că este amîndouă lucrurile. De aceea Sfîntul Simeon a îndurat 
torturi cumplite, fiind mai după aceea omorît prin răstignire, asemenea Domnului, 
Căruia i-a slujit cu credinţă în toată viaţa lui de pe pămînt. 

• Pomenirea Sfîntului Preacuvios Ştefan, Episcopul Vladimirului 

Acest Ştefan a fost ucenicul Sfîntului Teodosie de la Mînăstirea Lavrei Peşterilor 
din Kiev. El a fost un timp Stareţ al Lavrei Peşterilor, nevoindu-se mult cu 
organizarea şi aşezarea în bună rînduială a vieţii şi pravilelor monahale, şi cu 
împodobirea sfintelor locaşuri. După acestea, dracii i-au 

instigat pe fraţii mînăstirii să-i facă multe răutăţi acestui sfînt Ştefan; nu numai că 
l-au alungat din stăreţie, dar l-au alungat şi din mînăstire. Dar Domnul Cel Carele 
nu dă sufletele drepţilor multă vreme spre batjocura nelegiuiţilor ci le izbăveşte 
din gheara cîinilor, astfel a călăuzit viaţa acestui sfînt şi cuvios Ştefan, încît 1-a 
ridicat pe el Episcop în Vladimir. Ca ierarh al lui Dumnezeu, Ştefan a păstorit 
Biserica Lui pînă la bătrîneţe adîncă, odihnindu-se cu pace în Domnul la anul 
1094. 

• Pomenirea Arderii Sfintelor Moaşte ale Sfîntului Sava, Arhiepiscopul Sîrbilor 
Trupul Sfîntului Sava a fost îngropat cu cinste la Mînăstirea Mileşevo. Sub timpul 
împilării turceşti poporul sîrb s-a strîns în jurul sfintelor moaşte ale sfîntului lor, la 
care aflau ajutor, mîngîiere şi vindecare. Temîndu-se că de la asemenea adunări la 
acel loc s-ar putea porni o insurecţie împotriva stăpînirii turceşti, Sinan Paşa care 
îşi afla sediul la Belgrad a poruncit ca sfintele moaşte ale lui Sava să fie aduse la 
Belgrad şi arse. Ceea ce s-a şi întîmplat pe dealul Vracear, în ziua de 27 aprilie 
1594. Dar cu această nelegiuire, paşa cel demonizat nu a reuşit să ardă şi duhul viu 
al sfintului, adică pe Sfîntul însuşi, care rămîne pururea viu şi nevătămat înaintea 
tronului lui Dumnezeu în ceruri, şi în inimile oamenilor pe pămînt. 



• Pomenirea Sfîntului Cuvios loan Mărturisitorul 

Acest loan a fost stareţul Mînăstirii Cathares, care se întemeiase lîngă Niceea în 
timpul domniei împăratului Iustin, în veacul al şaselea. Din pricina faptului că 
cinstea sfintele icoane şi apăra cinstirea sfintelor icoane, loan a luat chinuri 
cumplite din porunca împăraţilor Leon şi Teofil, şi a murit în exil, în anul 832. 
Cîntare de laudă la Sflntul Apostol Simeon 

Simeon străluceşte cu tinereţea şi cu puterea, 

Cînd blîndului învăţător el Ii urmează. 

In El nu vede pe ruda cea de un trup cu el, 

Ci pe Dumnezeu Cel de necuprins, întrupat printre oameni. 

Această lumină mare întreaga lume întunecată i-o a arătat. 

Venindu-şi în sine el de lume s-a lepădat, 

Şi precum vulturul puternic care se înalţă în zbor, 

El cu duhul s-a înălţat către ceruri şi cele cereşti. 

Prin Hristos el bunătatea lui Dumnezeu a cunoscut, 

Viaţa cea nemuritoare şi frumuseţea. 

Prin Hristos el încă şi pe adevăratul Om L-a cunoscut. 

Astfel dispreţuit-a slava şi onorurile vremii lui, 

Şi precum albina tuturor nevoinţelor pe sine s-a dăruit, 

De tinereţea lui nefiindu-i milă, nici de al său trup, 

Ci Legea lui Hristos pînă la sfîrşit împlinind, 

Şi împărăţiei celei veşnice învrednicindu-se. 

Răstignit pe cruce, bătrînul cel de una sută ani 

Boldul morţii nu-l simte, 

Căci el în duhul înviase demult; 

Acum el aşteaptă 

Slăvită înviere 

Şi a trupului. 

Cugetare 

Adevărata credinţă în această lume întotdeauna va fi prigonită. Mîntuitorul însuşi a 

spus-o aceasta pe faţă Apostolilor Lui. Sfîntul Apolinarie din Hierapolis, scriind 

împotriva ereticilor montanişti, a zis: „Să ne zică nouă aceştia înaintea lui 

Dumnezeu: care, dintre toţi prorocii lor, începînd cu Montanus şi nevestele lui, a 

mai fost persecutat de iudei şi omorît de cei nelegiuiţi? Nimeni! Care dintre ei 

vreodată a fost înşfăcat pentru Numele lui Hristos şi răstignit pe cruce? Din nou, 

nimeni! Au fost vreodată femeile lor luate şi biciuite în sinagogile evreieşti? 

Niciodată, şi nicăieri!" Acest Sfînt Ortodox spune că adevărata Credinţă, pe de altă 

parte, pururea va fi prigonită în această lume. Ereziile sînt în general mult mai 

apropiate duhului lumii cel diavolesc, astfel că lumea şi dracii nu prigonesc ceea 

ce este al lor. A trăi veci şi pururi numai în prigoane, doar cu puţine şi scurte 

răstimpuri de răsuflare, este caracteristica distinctivă a Credinţei şi Bisericii 

Ortodoxe. Această prigoană împotriva Ortodoxiei, lucrată dinlăuntrul şi din afara 

ei, a existat de-a lungul întregii istorii: căci ea veşnic a fost prigonită din afară de 

către necredincioşi, iar dinlăuntru de către eretici. 

Luare aminte: 

Să luăm aminte la Stăpînul Hristos Cel înviat: 

La cum a poruncit ca întru Numele Lui să se vestească peste tot 

pocăinţa şi iertarea păcatelor; 



La cum a poruncit ucenicilor Lui să aştepte făgăduinţa Tatălui că le va 
trimite de sus puterea Duhului Sfînt. 
Predică Despre prigonirile drepţilor 

Prin multe suferinţe trebuie să intrăm în împărăţia lui Dumnezeu (Fapte 14: 22). Şi 
toţi care voiesc să trăiască cucernic în Hristos lisus vor fi prigoniţi (IITimoteiS: 12). 
Stăpînul Hristos a şi prorocit aceste adevăruri, şi le-a şi adeverit prin exemplul 
propriei Sale vieţi. Apostolii şi ei au spus acestea şi le-au adeverit prin exemplul 
propriilor lor vieţi. Toţi de Dumnezeu-purtătorii Sfinţi Părinţi ai Bisericii, toţi 
mărturisitorii şi mucenicii au spus acestea şi le-au adeverit cu exemplul propriilor 
lor vieţi şi mucenicii. Prin urmare, mai este nevoie să ne îndoim că doar prin 
poarta cea strimtă intra- va cineva în împărăţia Cerurilor? Oare mai este cazul să 
avem vreo îndoială caprin multe suferinţe trebuie să intrăm în împărăţia lui 
Dumnezeu? Nu, nici o justificare nu există pentru o astfel de îndoială. Oare putea- 
vor oile să trăiască în mijlocul lupilor şi să nu fie veşnică vînare dinţilor lor? Poate 
oare făclia să ardă la răspîntii şi să nu-i fie bătută flacăra de vînt încoace şi încolo? 
Poate oare pomul roditor să crească lîngă drum şi să nu fie prădat mereu de 
trecători? Astfel Biserica sufletelor drepţilor nu va putea decît să fie prigonită 
mereu şi mereu, de păgîni, de idolatri, de eretici, de apostaţi, de patimi şi de vicii, 
de păcate şi fărădelegi, de lume, de demoni. Astfel, nici măcar un singur suflet 
drept nu va putea trăi liber de prigoane, dinlăuntru, sau din afară, pînă în clipa cînd 
va ieşi din acest trup şi din această lume. Dar cineva va putea să nu fie de acord cu 
aceasta, şi să înceapă să demonstreze, după propria sa logică şi propriul său calcul, 
că lucrurile nu stau deloc aşa. Dar aici nici mintea şi nici logica cuiva nu pot să fie 
de vreun folos. Căci miile de răstigniţi pentru deptate de-a lungul veacurilor 
grăiesc tocmai împotriva unora ca aceştia, miile care au fost arşi de vii strigă 
tocmai împotriva unora ca aceştia, miile cărora li s-a tăiat capul pentru Credinţă 
adeveresc împotriva unora ca aceştia, şi miile care au fost omorîţi prin înecare 
mărturisesc împotriva unora ca aceştia. O fraţilor, Credinţa Creştină puternică este 
nu doar atunci cînd merge în sensul logicii şi gîndirii noastre 
pămînteşti, ci şi atunci, şi mai cu seamă atunci, cînd ea vine în răspărul logicii şi 
gîndirii noastre omeneşti. 

Cei care voiesc să trăiască cucernic întru Hristos lisus vor fi prigoniţi. Aceasta a 
prorocit-o Apostolul la începutul erei creştine, şi douăzeci de veacuri de vieţuire 
creştină nu fac decît să trimită ecoul miilor de voci care confirmă adevărul acestei 
prorocii. 

O Stăpîne Doamne lisuse Hristoase, Carele ai înviat a treia zi din mormînt, 
luminează-ne pre noi ca să rămînem credincioşi pînă la sfirşit, şi dă-ne nouă puterea 
ca să îndurăm prigoanele pînă la sfirşit, 
Căci Ţie se cuvine toată slava şi mulţumită în veci, 
Amin. 

28 aprilie 

Pomenirea Sfinţilor Apostoli lason şi Sosipatru, şi a Fecioarei Cherchira 
Sfinţii apostoli lason şi Sosipatru erau din numărul celor Şaptezeci, iar Fecioara 
Cherchira era fiica unui rege din Insula Corfu. lason şi Sosipatru sînt pomeniţi de 
Sfîntul Apostol Pavel, el numindu-i pe aceştia de un neam cu el (Romani 16: 21). 
lason se născuse în Tars, precum şi Apostolul Pavel, iar Sosipatru se născuse în Ahaia. 
Primul a fost uns Episcop al Tarsului de însuşi Pavel, iar celălalt fusese hirotonit 
Episcop în Iconium. Călătorind şi predicînd Evanghelia, aceşit doi apostoli au sosit la 
Insula Corfu, unde au izbutit să zidească biserică în cinstea Sfîntului Ştefan 



Arhidiaconul şi întîiul Mucenic, şi să aducă cîteva suflete păgîneşti la Sfînta Credinţă. 
Regele insulei i-a aruncat pentru aceasta pe amîndoi în închisoare, unde se mai aflau 
închişi şi şapte tîlhari. Numele lor sînt: Saturnin, lakişolus, Faustian, Ianuarie, 
Marsalie, Eufrasie şi Mammius. Apostolii i-au adus pe aceştia şapte la Credinţa în 
Hristos, prefăcîndu-i pe lupi întru mieluşei buni. Auzind acestea, regele a poruncit ca 
cei şapte să fie daţi morţii prin aruncarea în păcură clocotită. Aşa au luat cei şapte 
cununile muceniciei. Mai tîrziu, pe cînd regele îi tortura pe mucenicii apostoli, fiica 
lui, fecioara Cherchira, privea de la o fereastră mucenicia lor. Aflînd pricina pentru 
care erau torturaţi acei oameni, ea s-a declarat pe dată Creştină şi a împărţit săracilor 
toate bijuteriile ei. Regele, furios pe fiica lui, a închis-o într-o temniţă deosebită. 
Neputînd să o silească să se lepede de Creştinism prin întemniţarea la care o supusese, 
el a poruncit să se 

dea foc temniţei în care o închisese. Temniţa a ars, dar fecioara a rămas vie. 
Văzînd minunea, mult popor s-a botezat. Regele înnebunit de ură a poruncit ca 
fiica lui să fie legată de un copac şi ucisă cu săgeţi trase din arc. Cei care au crezut 
în Hristos au fugit şi s-au ascuns atunci din Insula Corfu într-o alta din apropiere, 
ca să-şi salveze vieţile. Dar regele i-a urmărit într-o corabie ca să-i prindă şi să-i 
omoare, însă corabia s-a scufundat în mare, şi astfel nelegiuitul rege a pierit 
precum odinioară faraon. Noul rege a îmbrăţişat credinţa creştină şi a primit 
Sfintul Botez, primind numele de Sebastian. lason şi Sosipatru au predicat apoi 
liber Evanghelia şi au întărit Biserica lui Dumnezeu din Insula Corfu păstorindu-o 
pînă la adînca lor bătrîneţe. Ei şi-au săvîrşit în acea insulă alergarea lor 
pămîntească şi s-au strămutat cu cinste şi cu slavă la locaşurile cele cereşti ale 
Domnului. 

• Pomenirea Sfinţilor Mucenici Maxim, Dada şi Cvintilian 

Maxim, Dada şi Cvintilian au luat mucenicia în timpul domniei lui Diocleţian. Ei 
au fost judecaţi şi torturaţi de comandantul Tarcvinius. După ce au fost torturaţi şi 
ţinuţi în închisoare multă vreme, ei au fost toţi trei omorîţi prin tăierea capului. 

• Pomenirea Sfîntului Mucenic Tibald 

Acesta era de neam slav din cîmpia Panoniei. In timpul domniei împăratului 

Diocleţian el a fost torturat cu sălbăticie pentru Credinţa lui Creştină, luînd 

mucenicia la locul numit Ţibal. 

Cîntare de laudă la Sfînta Muceniţă fecioară Cherchira 

Fecioara Cherchira, mugur curat, 

Din cămara împărătescă a tatălui ei 

De Numele lui Hristos a auzit. 

Sfîntul Nume inima i-a covîrşit, 

Şi ea gata a fost să sufere pentru El. 

Tatăl pe fiică o povăţuieşte - dar cum? Şi spre ce? 

„Dumnezeu Unul este, tată. Lui să te închini! 

Prin Hristos iubirea Lui oamenilor se arată; 

Această iubire acum pe mine m-a cuprins. 

Nu plîngpentru mine, de chinuri nu mi-e frică. 

Fă ce voieşti; eu înaintea Domnului meu stau. " 

Cherchira fecioara în mijlocul focului a stat, 

Liniştită, blinda, luminoasă ca o porumbiţă. 

Ale focului limbi roşii totul au mistuit înjur, 

temniţa în cenuşă s-a prăbuşit. 

Dar inima Cherchirei bătea fără frică: 



în ea se aflau nădejdea şi rugăciunea. 

Cu acestea ea focul l-a biruit, iar focul pe ea 

Nu a putut să o mistuie. 

Fecioara, de săgeţi străpunsă, cu uşurinţă s-a desprins 

De toată deşertăciunea lumii, prin dragostea divină. 

Trupul ei s-a ucis de săgeţi ucigaşe, 

Dar Stăpînul al fecioarei suflet 

Primitu-la întreg. 

Cugetare 

Taina mîntuirii noastre se săvîrşeşte şi desăvîrşeşte cu venirea lui Dumnezeu în 

trup printre oameni. Sfîntul Meliton al Sardelor zice: „Lucrările lui Hristos care 

urmează Botezului Său au arătat înaintea tuturor şi au dovedit lumii că 

dumnezeirea Lui se ascundea în trupul Său. Fiind Dumnezeu, El a fost totodată şi 

om deplin. El ne-a descoperit nouă cele două naturi ale Sale: cea dumnezeiască, 

prin facerea de minuni pe care le-a lucrat în timpul tuturor celor trei ani ce au 

urmat Botezului Său; şi cea omenească, pe care în toţi aceşti trei ani a arătat-o prin 

aceea că slăbiciunile omeneşti ale trupului său ascundeau semnele dumnezeirii 

Sale, chiar fiind El cu devărat Dumnezeul Cel Veşnic." Nu ne este cu putinţă nouă 

oamenilor să înţelegem taina unirii celor două naturi, dumnezeiască şi omenească, 

a Mîntuitorului nostru, dar evenimentul pogorîrii lui Dumnezeu în trup printre 

oameni este cît se poate de pe înţelesul nostru, din punctul de vedere al iubirii lui 

Dumnezeu pentru om. Nici măcar evenimentul facerii lumii nu poate avea un 

înţeles mai mare decît acesta; facerea lumii am putea spune chiar că este mai puţin 

de înţeles decît acest eveniment al tuturor evenimentelor care au avut loc sub timp: 

întruparea lui Dumnezeu. 

Luare aminte 

Să luăm aminte la înălţarea Domnului nostru lisus Hristos: 

La cum i-a condus El pe ucenicii Săi, pentru aceasta, la un deal de lîngă 

Betania; 

La cum cu braţele ridicate, El i-a binecuvîntat pe ucenici. 

Predică Despre căutarea Feţei Domnului 

Faţa Ta, Doamne, voi căuta (Psalmul 26: 13). Arată faţa Ta peste robul Tău! (Psalmul 

30: 16). 

împăratul David a căutat ceea ce pescarii cei simpli au aflat fără să caute, 

împăratul David se afla într-o stare de întuneric al necunoaşterii şi dorea să vadă 

faţa luminoasă a Domnului, Care S-a descoperit pescarilor în strălucirea ei mare şi 

minunată, împăratul David a trăit într-un timp al aşteptării, dar ucenicii au trăit 

timpul împlinirii celor aşteptate. Atunci, în vremea împăratului David, exista doar 

prorocia venirii Domnului, dar acum, în vremea Apostolilor, se descoperă deja 

venirea Lui. Atunci era un presentiment şi un dor după faţa Domnului; dar aici se 

descoperă însăşi Faţa, în toată strălucirea şi frumuseţea ei. Faţa Domnului era 

strălucitoare şi înainte de înviere, dar cu cît mai strălucitoare nu a fost ea după 

înviere! Focul nestins al dumnezeirii s-a ascuns după icoana trupului Său şi a 

strălucit prin acea icoană trupească. Ucenicii au privit cu nesaţ faţa Lui şi s-au 

bucurat cu duhul. Timp de patruzeci de zile ai au privit ei trupul Lui cel înviat şi 

proslăvit al Domnului şi s-au bucurat cu duhul! 

O fraţilor, să căutăm şi noi faţa luminoasă a Domnului, ca să putem simţi şi noi 

bucuria pe care o simt îngerii lui Dumnezeu. De vom căuta cu dor faţa Lui în 



această viaţă, atunci o vom vedea pe Ea măcar în viaţa viitoare. Dar dacă nu vom 
căuta Faţa Lui încă din această viaţă, atunci nu o vom vedea pe ea nici în viaţa 
aceasta, şi nici în viaţa viitoare. Fraţilor, să dorim cu dorire mare să vedem faţa 
Domnului nostru lisus Hristos! Fiecare cuvînt al Său ne arată o trăsătură a Feţei 
Lui. Fiecare Apostol al Său ne arată cîte o caracteristică a Feţei Lui. Fiecare faptă 
a Sa ne arată încă o trăsătură a Feţei Lui. Fiecare dintre sfinţii Lui ne arată cîte o 
rază ce izvorăşte din lumina Feţei Lui. Cu dor adînc, fraţilor, şi cu nesaţ să privim 
Faţa Domnului nostru. Să adunăm din Ea rază cu rază, pînă cînd dobîndim tot 
soarele strălucitor al Feţei Lui. Să aşezăm acel soare în adîncurile inimii noastre, 
ca El să lumineze curţile palatului trupului nostru dinlăuntru. Să sădim această vie 
negrăită în inimile noastre, astfel încît să gustăm băutura nemuritoare şi nouă pe 
care o gustă şi de care se desfată îngerii. 

O Stăpîne Doamne lisuse Hristoase Purtătorule de Lumină, străluceşte Faţa Ta 
preste noi, robii Tăi, 

Căci Ţie se cuvine toată slava şi mulţumită în veci, 
Amin. 

29 aprilie 

• Pomenirea Sfîntului Vasile al Ostrogului 

Sfîntul Vasile s-a născut la Popova, un sat din Herţegovina, din părinţi simpli şi 
temători de Dumnezeu, încă din tinereţe el era plin de dragostea de biserică şi de 
Dumnezeu, şi ajungînd la vîrsta adultă el a intrat călugăr în Mînăstirea Adormirii 
Preasfintei Născătoare de Dumnezeu din Trebinie. Ca monah el s-a făcut repede 
cunoscut pentru viaţa lui plină de rîvna tuturor neovinţelor monahiceşti. Căci 
Sfîntul Vasile lua asupră-şi nevoinţă peste nevoinţă, fiecare tot mai grea faţă de cea 
pe care o avusese mai înainte. După o vreme, el a fost ridicat, în pofida voinţei lui, 
Episcop de Zahum şi Skenderia. Ca ierarh el a locuit mai întîi la Mînăstirea 
Tvrdoş, iar de acolo, ca un bun păstor, şi-a întărit toată turma în Credinţa 
Ortodoxă, păzind-o de cruzimile turcilor şi de viclenia latinilor [romano- 
catolicilor]. Dar cînd sfinţitul Vasile a fost împresurat din toate părţile de duşmanii 
lui care voiau să-i scoată sufletul, pe al lui şi pe al turmei, şi cînd Tvrdoş a fost 
devastată de turci, el a hotărît să plece la Ostrog, unde a dus o viaţă de încă şi mai 
aspre nevoinţe, păzindu-şi de acum turma sa cu rugăciunea cea cu picuri de sînge, 
făcută noaptea şi ziua. 6 El a adormit în Domnul cu pace, în veacul al 
şaisprezecelea, lăsînd în urmă sfintele sale moaşte întregi şi făcătoare de minuni, 
pînă în ziua de astăzi. Minunile care se lucrează la racla Sfîntului Vasile din Ostrog 
sînt nenumărate. Creştini, dar şi musulmani vin la sfintele acestea moaşte şi îşi află 
vindecarea celor mai grele şi mai cumplite boli. La aceste sfinte moaşte are loc un 
mare pelerinaj anual, la Sfîntul Praznic al Pogorîrii Sfîntului Duh. 

• Pomenirea celor Nouă Sfinţi Mucenici din Cizic 

Aceşti nouă mucenici viteji, arzînd de dragostea lui Hristos, au refuzat să aducă 
jertfă idolilor şi să se lepede de Hristos Dumnezeu, pentru care pricină au fost 
torturaţi cu bestialitate iar la urmă omorîţi prin tăierea capului, în timpul 
împăratului Constantin cel Mare la Cizic s-a ridicat o sfintă mînăstire în cinstea 
16 în zilele noastre [i. e., ale Sf. Nicolae Velimirovici], pe ruinele Mînăstirii Tvrdoş s-a ridicat o 
biserică nouă, de către creştinul Nikola Runievaci din satul Poliiţa de lingă Trebinie. Acesta este 
un monument slăvit şi minunat al evlaviei - în ochii lui Dumnezeu, şi în ochii poporului Său. 
şi pe locul martiriului acestor nouă mucenici, în care au fost aşezate sfintele lor 
moaşte. Nenumărate minuni s-au lucrat la sfintele moaşte ale acestor sfinţi. 



Numele lor sînt: Teognis, Ruf, Antipatru, Teostih, Artemas, Magnon, Teodot, 

Tavmasie şi Filimon. Dorind veşnica fericire, ei au dispreţuit toată deşertăciunea 

acestei lumi, şi dorind nestricăciunea, ei toată stricăciunea o au lepădat. De aceea 

Domnul i-a aşezat pe ei în locaşurile veşnicei Sale slave, încununuîndu-i cu 

cununa nemuririi. Ei au luat cu cinste mucenicia şi s-au proslăvit în veacul al 

treilea. 

• Pomenirea Sfîntului Preacuvios Memnon, Făcătorul de Minuni 

Memnon s-a dăruit încă din tinereţe postului şi rugăciunii, curăţindu-şi sufletul de 

patimi pînă la o asemenea măsură încît inima lui s-a făcut sălaşul Duhului S fînt. 

El a vindecat boli incurabile şi a făcut nenumărate alte feluri de minuni. El apărea 

pe mare în mijlocul furtunilor şi mîntuia corăbieri de la moarte, cu tot cu corăbiile 

lor. El a adormit cu pace în Domnul în veacul al doilea, strămutîndu-se la cereştile 

curţi ale Stăpînului Hristos. 

Cîntare de laudă la Sflntul Vasile de Ostrog 

O Sfinte Părinte Vasile, 

Plăcutule al lui Dumnezeu, 

Minunatule vindecător a toată neputinţa! 

Tu cu puterea lui Hristos, pre Carele L-ai iubit, 

Bolile cele grele ale oamnilor le ai vindecat! 

Şi întru această zi tu vindeci pe cei ce te cinstesc, 

Pre cei ce fierbinte cred în Dumnezeul Cel Viu. 

Nu pregeta de la a noastr-ajutorare, 

O tu ce eşti slava poporului sîrb! 

Nu pregeta rugă s-aduci pentru noi păcătoşii 

înaintea Tronului lui Dumnezeu. 

Tu eşti sfintul lui Dumnezeu, de El încununat 

Cu veşnica slavă. 

Iar sfinţii cei mai adevăraţi oameni sînt, 

Cu duhul viu, puternic. 

In tine noi un om adevărat vedem, 

Liber de păcat, şi plin de darul vindecării, 

Din belşug. 

în tine focul harului Duhului Sjînt pururea este, 

Statornic. 

în tine sălăşluieşte dragostea lui Hristos 

Cel înviat. 

Noi ţie îţi mulţumim şi lui Dumnezeu Cel Atotputernic, 

Căci prin tine către noi Domnul îşi varsă 

Mare milostivirea Sa: 

Prin tine, sfintul Lui, cel cu chip minunat de înger; 

Prin tine, Vasile al neamului nostru sîrb, 

Plăcutul lui Dumnezeu! 

Cugetare 

Nimic nu se poate ascunde de la faţa Atotcunoscătorului Dumnezeu. El în fiecare 

clipă cunoaşte cele ce se lucrează pe părnînt, atît în afara, cît şi înlăuntrul 

sufletelor oamenilor. Nici o singură intenţie, nici o singură dorinţă, nici un singur 

gînd nu poate ascunde omul de Dumnezeu. Căci cum ai putea să ascunzi de 

Dumnezeu ceea ce nu poţi ascunde nici de oameni, atunci cînd ei sînt sfinţii lui 

Dumnezeu? într-o zi Ţarul Ivan cel Groaznic a venit la biserică să se roage lui 



Dumnezeu. In aceeaşi biserică stătea la rugăciune şi Fericitul Vasile cel Nebun 
pentru Hristos. Este adevărat că Ţarul venise să se închine, dar el în biserică se 
afla doar cu trupul, căci cu inima se afla pe Dealul Rîndunicii, unde la ora aceea îşi 
zidea un palat, în tot timpul Sfintei Liturghii Ţarul nu s-a gîndit la nimic altceva 
decît cum să-şi lărgească şi să-şi zidească mai bine acel palat. După încheierea 
sfintei slujbe Ţarul 1-a remarcat pe Vasile şi 1-a întrebat: „Unde ai stat pînă 
acum?" Vasile a răspuns: „în biserică." După care îndată Vasile 1-a întrebat el pe 
Ţar: „Dar tu, Ţarule, unde ai stat pînă acum?" „Şi eu am fost aici, în biserică," a 
răspuns Ţarul. Dar la aceste cuvinte sfîntul cel mai înainte văzător a zis: „Nu 
grăieşti adevărul, Ivanuşca, căci eu te-am văzut cum în gînd te învîrteai încoace şi 
încolo pe Dealul Rîndunicii, ca să îţi zideşti palat!" 
Luare aminte 

Să luăm aminte la Stăpînul Hristos Cel Care S-a înălţat la cer: 
La cum El, după ce i-a binecuvîntat pe ucenicii Săi, a fost înălţat 
deasupra pămîntului şi purtat la cer; 

La cum ucenicii au privit la El cum se înalţă, pînă cînd un nor L-a 
ascuns vederii lor. 

Predică Despre iubirea lui Hristos cea mai presus de cunoştinţă 
Şi să cunoaşteţi iubirea lui Hristos, cea mai presus de cunoştinţă, ca să vă umpleţi de 
toată plinătatea lui Dumnezeu (Efeseni 3, 19). 

Iubirea lui Hristos, cea mai presus de cunoştinţă! Mai presus, nu de cunoştinţa lui 
Dumnezeu, ci de cunoştinţa omului celui întunecat şi otrăvit de păcat. Cunoştinţa 
lui Dumnezeu este egală cu iubirea lui Dumnezeu, nici una dintre acestea două 
nefîind mai mare decît cealaltă. Dar cunoştinţa omului celui înstrăinat de 
Dumnezeu nu are cum să cuprindă dragostea Lui, dată la iveală prin Stăpînul lisus 
Hristos. Dumnezeu îl cunoaşte pe om, dar omul nu-L cunoaşte pe Dumnezeu. 
Dumnezeu l-a hărăzit pe om cu facultatea cunoaşterii tocmai ca, din contemplarea 
zidirii şi din descoperirile şi prorociile Legii Vechi, omul să poată să vină pînă la 
cunoaşterea lui Dumnezeu însuşi. Dar omul nu a voit să se plece urcării acestor 
trepte către El. Dumnezeu a binevoit apoi să învingă răul din om prin arătarea 
iubirii, prin care să-1 tragă pe om către Sine. De aceea Fiul lui Dumnezeu S-a 
întrupat, S-a răstignit şi a suferit pentru oameni pînă la moarte. Asemenea iubire 
negrăită a lui Dumnezeu faţă de oameni, care covîrşeşte toată mintea, a rodit în 
mulţi şi i-a întors pre mulţi la Dumnezeu, adică i-a făcut să cunoască pe 
Dumnezeu, căci prin această iubire primiseră deja o cunoaştere nouă, curată şi 
luminată. Dar pe mulţi i-a şi nedumerit iubirea lui Dumnezeu, căci ea nu se 
potrivea cu înţelegerea lor întunecată şi otrăvită de păcat. 

Ca să cunoaşteţi, zice Apostolul. Dar cum putem noi, fraţilor, să cunoaştem ceea 
ce este dincolo de cunoaştere şi dincolo de înţelegere? Noi nu vom putea cunoaşte 
altfel decît prin schimbarea minţii noastre, printr-o trezire şi ascuţire a minţii 
noastre, printr-o iluminare şi privire în sus a minţii noastre, pe scurt: prin 
dobîndirea unei noi minţi, care să aibă putinţa de a cunoaşte iubirea lui Hristos, 
cea care este mai presus şi dincolo de mintea păcătoasă cea de obşte a omului. 
O adîncimea înţelepciunii şi cunoaşterii lui Dumnezeu! Oricine se apropie măcar 
un pic de tine simte că tu eşti totodată şi adîncimea iubirii lui Dumnezeu. 
O Stăpîne lisuse Hristoase Carele Te-ai înălţat la ceruri, luminează mintea noastră 
cu lumina înţelegerii Tale, ca să putem şi noi dobîndi iubirea Ta de oameni cea 
necuprinsă, şi ca să putem să ne plîngem cu amar inimile noastre împietrite şi 



întunecate de păcat şi răutate, şi ca apoi Ţie să-Ţi mulţumim cu lacrimi de bucurie 

pentru iubirea Ta cea mare către noi păcătoşii, 

Căci Ţie se cuvinte toată slava şi mulţumită în veci, Amin. 

30 aprilie 

• Pomenirea Sfîntului Apostol lacov 

lacov a fost feciorul lui Zevedei, fratele lui loan şi unul dintre cei Doisprezece 
Apostoli. La chemarea Stăpînului Hristos lacov a părăsit mreaja lui de pescar şi pe 
tatăl său şi, împreună cu fratele lui loan au urmat fără preget chemării 
Mîntuitorului. El era unul din acea treime de apostoli în faţa cărora Domnul a 
descoperit cele mai mari minuni, căci în faţa lor S-a schimbat la faţă pe Muntele 
Thavor, şi lor le-a fost dat să fie martorii agoniei Lui din Grădina Ghetsimani, mai 
înainte de Patima Lui. După Pogorîrea Sfîntului Duh, Sfîntul Apostol lacov a 
predicat Evanghelia în mai multe locuri, călătorind pînă în Spania. După ce s-a 
întors din Spania, iudeii au început să se certe cu el din pricina interpretării Sfintei 
Scripturi, dar nici unul dintre ei nu a putut să-i stea împotrivă, nici măcar un 
anume vrăjitor, Hermoghenes. Hermoghenes şi discipolul lui, Filip, au fost învinşi 
de puterea adevărului predicării lui lacov, şi binevoind Domnul, amîndoi au venit 
la Sfîntul Botez. Dar iudeii nu s-au lăsat, ci l-au clevetit pe apostol înaintea lui 
Irod, înduplecîndu- 1 pe un anume losia să îl atace pe faţă pe lacov. Dar losia, 
văzînd purtarea nobilă şi curajoasă a apostolului, şi ascultînd predica lui cea 
limpede care arăta fără putinţă de tăgadă adevărul, s-a pocăit şi a crezut în Hristos. 
Cînd lacov a fost osîndit la moarte, acest losia a fost osîndit şi el împreună cu 
apostolul. Pe drum înspre locul de ucidere, losia îl ruga cu lacrimi pe Apostolul 
lacov să îl ierte pentru atacurile lui josnice şi mîrşave la care îl înduplecaseră 
iudeii. Apostolul 1-a îmbrăţişat şi 1-a sărutat şi i-a zis: „Pace ţie şi deplină iertare!" 
Amîndoi şi-au plecat capetele sub sabie, şi murind s-au înălţat la Domnul, pe 
Carele L-au iubit şi Căruia l-au slujit. Sfîntul Apostol lacov a luat cununa 
muceniciei la Ierusalim, în anul 45. Trupul lui a fost mutat în Spania, unde la 
sfintele lui moaşte se lucrează minuni pînă în ziua de astăzi. 

• Pomenirea celui între sfinţi părintelui nostru Donat, Episcopul Evirei 

Acest sfînt părinte a fost Episcop în oraşul Evira din Albania. El a fost hărăzit de 
Domnul cu marele dar al facerii de minuni, cu care el lucra mari şi minunate 
lucrări spre folosul oamenilor. Sfîntul Donat a preschimbat apa amară în apă dulce, 
a adus ploaie în timp de secetă, a vindecat-o pe fiica regelui de nebunie, a înviat un 
om din morţi. Mortul cel înviat îşi plătise, înainte de a muri, datoria pe care o avea 
către oarecine. Dar acel ticălos creditor 

voia să mai capete de la acel om banii o dată, şi aşa, auzind că a murit, s-a dus la 
văduva lui şi a cerut cu glas mare şi ticălos să i se dea înapoi păruta datorie. 
Văduva a plîns şi a alergat la episcop. Sfîntul Donat 1-a sfătuit pe ticălosul creditor 
să aştepte cel puţin pînă cînd se îngroapă mortul, şi numai după aceea să aducă 
vorba de datorie. Dar creditorul a bătut din picior cu obrăznicie. Atunci Sfîntul 
Donat a venit lîngă mort şi a strigat: „Scoală-te, frate, şi vezi-1 pe creditorul tău!" 
Atunci mortul s-a ridicat din cosciug şi cu privire mînioasă a căutat către ticălosul 
creditor şi i-a spus răspicat unde şi cînd i-a întors toată datoria. I-a cerut şi hîrtia 
cea scrisă şi semnată care arăta împrumutul banilor. Creditorul înfricoşat a scos 
tremurînd chitanţa, pe care omul înviat a rupt-o în bucăţi, după care s-a întins 
înapoi în cosciug şi a murit. Sfîntul Donat a adormit cu pace la bătrîneţe adîncă 
strămutîndu-se la locaşurile cele cereşti, la anul 387. Sfintele sale moaşte se 



odihnesc la Evira, în Albania, fiind de ajutor minunat credincioşilor, pînă în ziua 

de astăzi. 

• Pomenirea Sfintei Muceniţe Arghira 

Această Nouă Muceniţă s-a născut la Brusa, din părinţi binecredincioşi. De îndată 

ce Arghira s-a cununat după rînduială cu un bărbat creştin, un anume turc din 

vecinătate s-a aprins de necurata poftă faţă de ea şi a chemat-o cu neruşinare să 

trăiască cu el. De Hristos iubitoarea Arghira a respins cu hotărîre murdara 

îndrăzneală a necuratului turc. Acesta, turbat de ură, s-a dus şi a clevetit-o la 

judecător, cum că mai întîi ar fi vrut să treacă la Islam dar mai apoi s-a răzgîndit. 

Această Sfîntă Arghira a petrecut începînd cu acel ceas cincisprezece ani de 

temniţă grea, fiind tîrîtă din tribunal în tribunal, şi din oraş în oraş, pentru că nu a 

voit să se lepede de credinţa ei în Hristos, pre Carele L-a iubit mai presus decît 

orice pe pămînt. Ea la sfirşit a murit într-una din închisoarile din Constantinopol, 

la anul 1725. 

Cîntare de laudă Ia Sfîntul Apostol lacov 

lacov al lui Zevedei unul dintre cei trei ucenici a fost 

Care de vederea tainelor Domnului s-au învrednicit. 

El pre Domnul a văzut Carele schimbatu-Sa la faţă, 

In veşmînt alb ca lumina, Faţa Lui ca soarele strălucind. 

El pre Domnul a văzut rugîndu-Se cu picuri de sînge, 

In Grădina Ghetsimani, 

Ca un prizonier 

In temniţa lumii. 

De această nepotrivire 

lacov s-a tulburat, 

Pînă cînd însuşi Domnul cu Lumina învierii 

Pre Apostolul Său l-a luminat. 

Domnul înviind, lacov a crezut; 

Tulburarea lui grea s-a risipit ca un fum. 

Iar cînd Duhul S-a pogorît pre Apostoli luminînd, 

lacov de nebiruită putere s-a covîrşit. 

El războiul în contra a demonilor stăpînire 

Cu putere, zi şi noapte, a purtat. 

El cu minuni mari, de Hristos hărăzitul, 

Numele lui Dumnezeu către popor şi popoare, 

Spre a Domnului slavă, a purtat: 

Pînă cînd Numele lui Hristos Dumnezeu 

In întreaga lume a stălucit. 

Zadarnic Irod sîngerosul 

Capul Apostolului 

L-a tăiat; 

Căci pe al viteazului său cap Domnul 

Cununa biruinţei 

A aşezat. 

Cugetare 

Un bătrîn şi plin de cucernicie monah se afla pe patul de moarte. Fraţii şi prietenii 

lui s-au strîns în jurul lui să-1 plîngă. Din această pricină, bătrînul a rîs de trei ori. 

Fraţii l-au întrebat: „De ce rîzi?" Iar bătrînul a zis: „Am rîs prima oară pentru că 

vouă tuturor vă este frică de moarte, a doua oară pentru că nici unul dintre voi nu 



este gata de moarte, şi a treia oară pentru că eu plec de la muncă la odihnă." Iată, 
aceasta este moartea dreptului! Anume, că lui nu îi este frică de moarte. El este 
pregătit pentru moarte şi gata de ea. El vede că prin moarte trece de la viaţa cea 
grea şi împovărătoare la veşnica odihnă. Cînd natura omului contemplă starea care 
era a sa dintru început în Grădina Raiului, atunci el vede moartea ca fiind ceea ce 
şi este: ceva cu totul nefiresc, precum nefiresc este şi păcatul. Căci moartea îşi are 
izvorul în păcat. Pocăindu-se în timpul vieţii şi curăţindu-se prin lacrimi de păcat, 
omul vede că moartea nu mai este ultima anihilare, ci dimpotrivă, poarta spre 
veşnicie. Dacă uneori drepţii se roagă lui Dumnezeu pentru prelungirea vieţii lor 
pe pămînt, atunci ei nu fac aceasta pentru că ar iubi viaţa lumească sau pentru că 
le-ar fi frică de moarte, ci numai şi numai spre a mai cîştiga timp de pocăinţă şi de 
curăţire a păcatelor, astfel încît să se înfăţişeze înaintea lui Dumnezeu mai vrednici 
şi mai curaţi. Iar 

dacă unii drepţi arată frică în ceasul morţii, frica lor nu este frica de moarte, ci de 
Dreapta Judecată a lui Dumnezeu. Oare, văzînd o astfel de frică a drepţilor, ce fel 
de spaimă nu ar trebui să-i cuprindă pe cei care trăiesc şi mor veşnic nepocăiţi?! 
Luare aminte 

Să luăm aminte la Stăpînul lisus Hristos Cel Care S-a înălţat la ceruri: La cum 
toată forţa gravitaţională a pămîntului nu a putut să împiedice înălţarea Trupului 
Domnului la cer; 

La cum, prin Sfîntă înălţarea Lui, Domnul S-a arătat pe Sine deasupra legilor 
fizice ale firii. 

Predică Despre luminarea lui Hristos 

Deşteaptă-te, cel ce dormi, şi te scoală din morţi, şi te va lumina Hristos (Efeseni 5: 
14). 

Sfintul Apostol Pavel, ca şi toţi ceilalţi apostoli şi sfinţi ai lui Dumnc/cu, învaţă tot 
ceea ce învaţă întotdeauna din propria lor trăire şi experienţă, căci Credinţa în 
Hristos este trăire, iar nu teorie şi sofisticărie omenească, însuşi Pavel fusese mai 
înainte ca şi unul ce duhovniceşte dormea somnul necunoaşterii, fiind 
duhovniceşte ca şi mort, atîta vreme cît îi prigonea sîngeros pe Creştini şi Credinţa 
Creştină. Dar Sfintul Apostol Pavel s-a deşteptat, s-a ridicat, s-a sculat din moartea 
duhovnicească şi atunci 1-a luminat pre el Hristos. Sfintul Apostol Pavel se 
cunoaşte pe sine încă din timpul în care duhovniceşte dormea somnul morţii, el 
cunoscînd şi ţinînd pururea minte cum s-a deşteptat, s-a ridicat, a înviat şi 1-a 
luminat Hristos. Iar ceea ce el însuşi cunoaşte despre sine în calitate de creştin, 
acelea le recomandă şi credincioşilor. Ca apostol, el se vede pe sine în acea lumină 
mare care 1-a luminat, şi crede că toţi oamenii, dacă doresc, pot să o cunoască şi 
ei. Căci lumina nu este a lui sau doar a lui, ci ea este Lumina lui Hristos. A lui este 
doar dragostea pentru acea Lumină, Care este Hristos. 

Dar lumina lui Hristos trebuie să fie chiar de la început, aşa cum ea trebuie să fie şi 
la sfirşit. Căci, fără lumina lui Hristos, omul nu se poate deştepta, ridica, şi învia 
din morţi, tot aşa cum nici după această deşteptare şi înviere nu poate singur, prin 
singurele lui eforturi, să vieţuiască mereu şi mereu mai mult în credinţă, sau să 
moară cu nădejdea învierii. Hristos este de trebuinţă şi la început, şi la sfirşit. Aşa 
cum braţul şi mîna părintelui îi 

trebuieşte copilului care este în pericol să se încece, ca să se prindă de ea şi să iasă 
la uscat, ca să se ţină strîns de ea spre a nu fi în pericolul de a se îneca din nou, aşa 
şi Hristos le trebuieşte celor care stau mereu în pericolul înnecării în marea 



păcatelor. Apostolul Pavel însuşi a primit lumina lui Hristos pe drumul 

Damascului, încă de mai înainte de a fi creştin, şi apoi a primit-o din nou, mai 

tîrziu. Prima luminare a fost convertirea sufletului lui la Hristos, iar a doua 

luminare a fost consfinţirea lui în Hristos. Prima luminare o primim şi noi toţi prin 

Sfîntul Botez, iar a doua prin credinţa vieţii noastre conştiente şi păzirea 

poruncilor Domnului. Toţi cei care nu au această luminare a lui Hristos, sau care 

primind-o, au pierdut-o, sînt ca şi unii ce dorm somnul morţii. 

O Stăpîne Doamne lisuse Hristoase Atotmilostive, deşteaptă-ne pre noi, ridică-ne 

pre noi şi ne învie pre noi, căci acestea toate noi singuri nicicînd nu le putem fără 

Tine, 

Căci Ţie se cuvine toată slava şi mulţumită în veci, Amin. 

1 mai 

• Pomenirea Sfîntului Proroc Ieremia 

Sfîntul Proroc Ieremia a trăit cu aproximativ şase sute de ani mai înainte de 
Mîntuitorul Hristos, în satul Anathoth, nu departe de Ierusalim. El a început să 
prorocească de la vîrsta de cincisprezece ani, în timpul împăratului losia. El 
predica pocăinţa către rege şi către nobilii săi, către prorocii cei mincinoşi şi către 
preoţii templului, în timpul domniei regelui losia, Prorocul Ieremia a scăpat ca prin 
urechile acului de moartea pe care i-o doreau mîinile ucigaşe ale nobililor 
înnebuniţi de ură împotriva lui. Privitor la regele lohiachim, el a prorocit că 
înmormîntarea acestuia va fi ca îngroparea unui măgar, adică, că după ce va muri 
trupul lui va fi aruncat în afara zidurilor Ierusalimului, apoi tîrît pe pămînt, fără 
cinstea unei îngropări omeneşti. Din pricina acestei prorocii marele proroc a fost 
aruncat în temniţă. Neputînd să scrie în temniţă, prorocul Ieremia 1-a chemat pe 
Baruh, fiul lui Neria, care, stînd la fereastruica închisorii, scria ceea ce dicta 
marele proroc. Cînd această prorocie a fost citită în urechile regelui acesta a smuls 
furios hîrtia din mîinile cititorului şi a aruncat-o în foc. Dar Pronia Dumnezeiască 
1-a mîntuit pe Ieremia de închisoare, iar cuvîntul lui prorocesc s-a împlinit 
întocmai cu regele lehoiachim. Despre regele leconia, fiul lui lehoiachim, regele 
din Iuda, Ieremia a prorocit că va fi luat rob în Babilon împreună cu toată casa lui 
şi că va muri acolo. Toate acestea s-au împlinit la scurt timp după ce prorocul şi-a 
rostit cuvîntul. In timpul regelui Zedechia, Ieremia şi-a luat un jug în jurul gîntului 
şi a umblat prin Ierusalim, prorocind căderea lui şi robia babiloniană. Ieremia le-a 
scris după aceea captivilor din Babilon, vestindu-le să nu nădăjduiască întoarcere 
grabnică acasă, la Ierusalim, căci captivitatea lor se va prelungi pînă la şaptezeci 
de ani, ceea ce s-a întîmplat întocmai. In valea Tofeth de lîngă Ierusalim [Valea 
Măcelului], unde iudeii îşi aduceau proprii lor copii jertfe idolilor, Ieremia a luat 
un vas de lut în mîinile lui şi 1 -a spart la pămînt înaintea poporului, prorocind prin 
aceasta curînda zdrobire şi umilire a regatului ludeei. Babilonienii au capturat la 
scurt timp după aceea Ierusalimul, l-au ucis pe regele Zedechia, au jefuit şi au 
trecut cetatea prin ascuţişul săbiei, şi au tăiat capetele unei mari mulţimi de iudei 
în Valea Tofeth, chiar pe locul în care aceştia îşi omorîseră copiii ca jertfe 
criminale aduse idolilor, şi chiar la locul unde Ieremia sfârîmase vasul olarului. 
Ieremia împreună cu leviţii, au luat Chivotul Legămîntului din Templu şi l-au dus 
la Muntele Nebo, acolo unde 

murise Moise, şi l-au ascuns într-o peşteră. Dar focul Templului Ieremia 1-a 
ascuns într-o fîntînă adîncă. Ieremia după aceea a fost silit de nişte iudei să meargă 
cu ei în Egipt, unde prorocul a trăit timp de patru ani, ca după aceea să fie omorît 



cu pietre de conaţionalii lui. Egiptenilor Ieremia le-a prorocit căderea idolilor lor şi 
sosirea Fecioarei împreună cu Pruncul ei în Egipt. Există o tradiţie după care 
însuşi împăratul Alexandru cel Mare a cercetat mormîntul Prorocului Ieremia 17 , 
după care a dat porunca strămutării moaştelor Prorocului şi a îngropării lor la 
Alexandria. 

• Pomenirea Sfîntului Cuvios Mucenic Acachie Pantofarul 

Acest sfint Acachie era din satul Neohorion de lîngă Tesalonic. Maltratat cumplit 
de către stăpînul lui la Serres, Acachie a trecut la mahomedanism. Mai tîrziu, 
pocăindu-se cu amar şi luînd asupră-şi chipul monahicesc, al a vieţuit la Muntele 
Athos la Mîntăstirea Hilandar. Biata lui maică, o femeie săracă şi iubitoare de 
Hristos, 1-a povăţuit astfel: „Aşa cum de bună voia ta te-ai lepădat de Domnul, aşa 
acum trebuie tot de bună voia ta să iei asupră-ţi cu curaj mucenicia pentru El." Fiul 
a urmat sfatul maicii lui. Cu binecuvîntarea Părniţilor de la Sfîntul Munte, Acachie 
a călătorit la Constantinopole, unde turcii l-au prins şi i-au tăiat capul în ziua întîia 
a lunii mai, în anul 1816. Sfîntul cap al acestui cuvios mucenic se păzeşte în 
Mînăstirea Sfîntul Pantelimon din Sfîntul Munte Athos. 

• Pomenirea Sfîntului Cuvios Pafnutie din Borovsk 

Pafnutie fusese fiul unei mari căpetenii tătare, care mai tîrziu a trecut cu toată 
inima la credinţa creştină. La vîrsta de douăzeci de ani el a fost tuns monah, trîind 
în acest chip într-o mînăstire pînă la vîrsta de nouăzeci şi patru de ani, cînd a 
răposat întru Domnul. Pafhutie a fost în tot timpul vieţii lui feciorelnic şi mare 
nevoitor, din care pricină a fost învrednicită de Dumnezeu cu darul facerii de 
minuni şi al străvederii. Sfîntul Cuvios Pafnutie a trecut la Domnul la anul 1478. 

17 Egiptenii aproape că l-au zeificat pe Sfîntul Proroc Ieremia. De aceea ei l-au îngropat ca pe un rege. 

Chiar după moartea lui, ei l-au socotit făcător de minuni. Ei luau praful de pe piatra lui de mormînt ca 

să se vindece cu el împotriva muşcăturilor de şarpe. Chiar şi astăzi mulţi Creştini îl cheamă pe Sfîntul 

Proroc Ieremia în ajutor pentru vindecarea rănilor ce provin de la muşcăturile de şarpe, şi împotriva 

şerpilor. 

Cîntare de laudă la Sflntul Proroc Ieremia 

Sfîntul Proroc Ieremia cel feciorelnic 

Descoperă poporului tainele lui Dumnezeu. 

Poporului ce se înstrăinează de la a LUI lege 

Ieremia îi strigă cu lacrimi şi cuvinte aspre 

Cuvinte ca o flamură de foc; 

Cuvintele Prorocului ard pe cei păcătoşi, 

Iar pe drepţi îi luminează. 

Lacrimile lui lacrimi de maică sînt, 

Cu care maica îşi plînge pruncii ce-i mor. 

Prorocul vede de mai înainte toate: 

Pedeapsa Domnului vine peste popor. 

Pedeapsa Domnului este însutit meritată, 

Mila Domnului în dreptate plină de urgie se preface. 

Prorocul strigă cu lacrimi şi cuvinte aspre, 

Chemîndu-ipe păcătoşi la pocăinţă. 

Dar poporului îi place după căpeteniile cele fărădelege 

Să umble, 

Căpetenii care de prorocul Domnului îşi bat joc, 

Iar cuvintele lui le numesc minciună. 

Dar prorocul fără ostenire strigă, 

El cuvintele sale cu suferinţe le pecetluieşte. 

Ucigaşii pe Proroc îl omoară 



Dar numele lui cu atît mai vestit îl fac. 

Cuvintele Prorocului se împlinesc toate, 

Căci împărăţia nelegiuirii piere, 

Iar Prorocul este proslăvit. 

Cugetare 

Cuviosul Pafnutie din Borovsk a zis ucenicilor săi că sufletul omului şi lucrările 

lui ascunse se cunosc limpede din ochii şi privirea lui. Acest lucru a părut de 

mirare ucenicilor, pînă cînd Cuviosul le-a arătat din belşug, cu fapta, adevărul 

cuvintelor lui. Văzînd mai dinainte soarta oamenilor, Cuviosul Pafnutie a văzut-o 

mai dinainte şi pe a lui însuşi. Cu o săptămînă mai înainte de sfîrşitul lui, încă în 

deplină sănătate aflîndu-se el, Cuviosul a prorocit că în următoarea joi el va pleca 

din această lume. Sosind acea zi de joi, Cuviosul a strigat cu bucurie: „Iată ziua 

Domnului, bucuraţi- vă, popoare! lată ziua cea 

mult aşteptată a sosit!" Iată ce fel este moartea drepţilor, a oamenilor sfinţi! A 

oamenilor care, în toată viaţa lor, cugetă neîncetat la ceasul despărţirii sufletului de 

trup şi al şederii înaintea Judecăţii Domnului! 

Luare aminte 

Să luăm aminte la înălţarea Domnului nostru lisus Hristos: 

• La cum înaintea ucenicilor care încă priveau la cer, au apărut doi îngeri; 

• La cum aceşti îngeri au vestit că Domnul va veni din nou în acelaşi fel în care 
ucenicii L-au văzut înălţîndu-Se. 

Predică Despre puterea cuvîntului lui Dumnezeu 

Cuvîntul Meu nu este el, oare, ca un foc, zice Domnul, ca un ciocan care sfărîmă 

stînca? (Ieremia 23: 29). 

Da, Doamne, cuvîntul Tău cu adevărat foc este; el este foc care îi încălzeşte pe cei 

drepţi şi îi arde pe cei păcătoşi. Cu adevărat, cuvîntul Tău ca un ciocan este: ca un 

ciocan ce înmoaie împietrirea inimii celui credincios şi sfărîmă în pulbere inima 

păcătosului care nu vrea să se pocăiască. 

Oare, nu ardea în noi inima noastră cînd ne vorbea pe cale şi cînd ne tîlcuia 

Scripturile? (Luca 24: 32), au întrebat apostolii după ce au grăit cu Domnul înviat. 

Cînd inima omului are o aşezare bună, ea arde la cuvîntul Domnului; ea se topeşte 

de bunătate şi creşte de bucurie şi de iubire. Dar cînd inima omului are o aşezare 

rea, fiind împietrită de păcat, atunci ea se arde la cuvîntul Domnului, şi se face şi 

mai împietrită. Dar inima lui Faraon s-a învîrtoşat (Ieşirea 8: 19). 

Zadarnic li se pare răilor că se întăresc în spatele inimilor lor împietrite, în spatele 

împrejmuirilor lor de fier, în întăriturile lor de aur şi de argint, crezînd că zdrobesc 

armura dreptăţii lui Dumnezeu. Cuvîntul Domnului este puternic ca un ciocan de 

fier de a cărui zdrobire nu poţi scăpa, atunci cînd El dă sentinţa pieirii cetăţilor 

împietrite în spatele cărora se ascund păcătoşii. 

Zadarnic se ascund necredincioşii în spatele fortăreţelor şi întăriturilor lor din 

piatră, zadarnic întăresc şefii de state statele lor, cele împietrite în înţelepciunea 

deşartă a acestei lumi care îl alungă departe pe Dumnezeul Cel Viu. Cuvîntul 

Domnului se abate de sus ca o lovitură de trăznet, ca un ciocan care sfărîmă 

desăvîrşit toate turnurile cele înălţate fără El sau împotriva Lui, ca un ciocan de a 

cărui zdrobire nimeni nu va putea scăpa. 

O fraţilor, să nu ne punem nădejdea în alcătuirile noastre din piatră, marmură, aur 

sau argint, în pietrele cele fără Dumnezeu ale propriilor noastre cugete. Toate 

acestea mai slabe sînt înaintea puterii lui Dumnezeu decît praful uliţelor pe care îl 



suflă vîntul. 

O Stăpîne şi Atotputernice Doamne, ajută-ne nouă să primim cuvîntul Tău, ca pe 

piatra cuvîntului Tău să ne clădim vieţile noastre şi în lumea aceasta şi în cea care 

va să fie, 

Căci Ţie se cuvine toată slava şi mulţumită în veci, Amin. 

2 mai 

• Pomenirea Sfinţilor Mucenici Hesperus, Zoi, Chiriac şi Teodul 

în timpul domniei împăratului Adrian, care a fost între anii 117 şi 138 după 
Hristos, un păgîn pe nume Catullus i-a cumpărat ca sclavi pe Hesperus, pe soţia lui 
Zoi, şi pe fiii lor Chiriac şi Teodul. Cum ei erau creştini neclintiţi în credinţă, ei nu 
voiau niciodată să guste nimic din cele jertfite idolilor, iar cînd li se dădea mîncare 
din aceasta, ei o aruncau cîinilor şi preferau să îndure de foame. Aflînd despre 
acestea, Catullus s-a umplut de furie şi a început să îi tortureze cu cruzime. Mai 
întîi a luat la schingiuit copiii, dar aceştia au rămas neclintiţi în Credinţa lor cea de 
la minunaţii lor părinţi primită, şi ce e mai mult, îl provocau chiar pe torţionar să îi 
supună la şi mai mari chinuri. La sfîrşit toţi patru au fost aruncaţi într-un cuptor în 
care, mulţumind Domnului, şi-au dat sufletele în mîna Lui. Trupurile lor au rămas 
întregi, nearse de flăcările focului. 

• Pomenirea Sfîntului Atanasie cel Mare, Arhiepiscopul Alexandriei 

în această zi se pomeneşte mutarea sfintelor moaşte de minuni făcătoare ale 
Sfîntului Atanasie, precum şi minunile care au avut loc în această zi, la mutarea 
lor. Viaţa şi faptele minunate ale acestui sfînt sînt pomenite în optsprezece zile ale 
lunii ianuarie. 

• Pomenirea Sfinţilor Mucenici Boris şi Gleb 

Aceştia au fost fiii marelui Cneaz Vladimir, creştinătorul poporului rus: mai 
înainte de botezul lui, acest mare cneaz a avut mai multe soţii şi mulţi copii de la 
ele. Boris şi Gleb erau fraţi şi după mamă. înainte de moartea lui Vladimir şi-a 
împărţit statul între toţi fiii lui. Dar Sviatopolk, fiul cel mai mare, Cneazul 
Kievului, voia pentru sine şi părţile desemnate de către tatăl său pentru Boris şi 
Gleb. El de aceea a trimis nişte ucigaşi plătiţi care să-i omoare pe Boris, care se 
afla într-un loc, şi pe Gleb, care se afla într-un altul. Dar ambii fraţi erau foarte 
credincioşi şi plăcuţi în toate cele lui Dumnezeu. Ei şi-au întîmpinat moarte cu 
rugăciune, înălţîndu-şi inimile către El. Trupurile lor după moartea au rămas 
nestricate şi pline de bună mireasmă. Boris şi Gleb au fost îngropaţi la Vişgorod 
unde, pînă în ziua de astăzi, iese din ele o putere minunată care vindecă oamenii 
de multe boli şi suferinţe. 

• Pomenirea Sfîntului Mihail [Boris], Ţarul Bulgarilor 

Boris s-a născut şi a crescut în păgînism, dar s-a botezat sub influenţa unchiului 
său Boian, şi a surorii lui. La Sfintul Botez el a primit numele de Mihail. Patriarhul 
Fotie i-a trimis preoţi care încetul cu încetul au adus la Sfintul Botez tot poporul 
bulgar. Multe căpetenii bulgare s-au opus acestei noi Credinţe, dar Noua Credinţă 
a cucerit pînă la urmă poporul iar Crucea a strălucit desupra turlelor multor 
biserici ridicate de piosul Ţar Mihail. în mijlocul poporului bulgar, ca şi al celui 
sîrb, sfinta credinţă creştină a fost mai cu seamă întărită de cei Cinci Următori, 
cum erau numiţi cinci dintre ucenicii Sfinţilor Chirii şi Melodie, cei care au adus şi 
au predicat pe Hristos şi creştinismul în limbile popoarelor slave. 
La bătrîneţele sale, Mihail s-a retras într-o mînăstire, unde a fost tuns în 
monahism. Cînd fiul lui Vladimir a început să distrugă munca tatălui lui şi să-i 



extermine pe creştini, Mihail a îmbrăcat din nou haina lui militară, s-a încins cu 

paloşul şi 1-a dat la o parte pe Vladimir de pe tron, instalîndu-1 ca Ţar în locul lui 

pe fiul lui mai mic, Simeon. După aceea, Mihail s-a întors înapoi în mînăstirea lui, 

la nevoinţe, post şi rugăciune, încheindu-şi viaţa pămîntească «în dreapta credinţă, 

în dreapta mărturisire a Domnului nostru lisus Hristos, cu măreţie, evlavie şi multă 

cinste, » strămutîndu-se la locaşurile cele cereşti în ziua a doua a lunii mai, anul 

906 după Hristos. 

Cîntare de laudă la Sfîntul Mihail, ţarul bulgarilor 

Mihail Bulgarul cu Sfînta Cruce 

Pre poporul său în Botezul lui Hristos 

A botezat. 

Pre pagini, oi ale sfintei turme a lui Hristos 

Le-ajacut. 

Iar prin a vieţii sale pildă 

Inimile oamenilor cu bună rănire 

A rănit, 

Aducîndu-le pe ele la dragostea Credinţei 

Celei mîntuitoare. 

El a zidit biserici, păgînismul l-a nimicit, 

Si întru el Sfîntul Duh al Domnului 

S-a proslăvit. 

El deşartă slav-a lumii-a lepădat, 

Pre oameni învăţînd adevărul şi dreptatea. 

El faţă de sine nici o milă a avut, 

Pentru dragostea Numelui Domnului 

Si a mîntuirii poporului bulgar. 

Pe pămînt coroana de ţar a purtat, 

Iar în Ceruri acum poartă cununa 

Veşnicei bucurii. 

Cugetare 

Fericitul Maxim Cel Nebun pentru Hristos umbla gol, iarna, pe străzile Moscovei. 

Ca răspuns la îndemnurile oamenilor de a se îmbrăca ca să se apere de frig, Maxim 

zicea: "Da, crudă e iarna, dar dulce este Raiul!" Şi mai zicea: "în schimbul răbdării 

Domnul dă mântuirea!" Cînd Domnul nostru lisus Hristos nu a ezitat nici o clipă 

să Se dea pe Sine celor mai cumplite chinuri şi celei mai cumplite morţi pentru 

noi, cum să ne mai pară nouă rău de noi înşine? Mîntuitorul Hristos ne-a prescris 

nouă o reţetă: o dietă pentru însănătoşirea noastră duhovnicească, pe care El a 

numit-o "sarcina cea uşoară " şi "jugul cel blînd. " Căci mult mai grele sînt 

jugurile pe care noi înşine ni le punem pe grumajii noştri, juguri care pururea ne 

apleacă în jos, înfundîndu-ne din ce în ce mai adînc în boala sufletului. Căci cele 

pămînteşti pretind de la noi mult mai multe sacrificii, nefăgăduindu-ne în schimb 

nici un bine după moarte, care este 

veşnică. Cele pămînteşti ne pretind să-L sacrificăm pentru ele chiar pe Dumnezeu 

şi sufletul noastru, conştiinţa şi mintea noastră, şi toată demnitatea noastră umană 

şi dumnezeiască. Iar la sfîrşit nu ne arată, decît groapa cea întunecoasă şi plină de 

gunoaie, drept răsplată suferinţelor îndurate de noi toată viaţa de dragul celor 

lumeşti şi pămînteşti. Hristos însă nu ne cere să sacrificăm altceva decît cele 

pămînteşti, adică gunoiul: ticăloşia noastră de fiară şi păcatele noastre, viciile şi 

răutatea. Iar în schimb ne făgăduieşte învierea şi fericirea cea nemuritoare în Rai. 



Cu adevărat, «Crudă e iarna, dar dulce este Raiul!» 
Luare aminte 

Să luăm aminte la înălţarea Stăpînului nostru lisus Hristos: 
La cum I se închină Lui ucenicii; 

La cum se întorc ei la Ierusalim după aceea cu bucurie mare. 
Predică Despre izvorul apei celei vii şifîntînile cele sparte 

Miraţi-vă de acestea, ceruri; cutremuraţi-vă, îngroziţi-vă, zice Domnul! Că două rele 
a făcut poporul Meu: pe Mine, izvorul apei celei vii, M-au părăsit, şi şi-au 
săpatfîntîni sparte, care nu pot ţine apă (Ieremia 2 : 12-13). 
Oare grăitu-s-au aceste cuvinte doar pentru vremurile acelea, sau şi pentru ale 
noastre, ale celor de azi ? Cu siguranţă ele s-au grăit şi pentru vremurile noastre, 
ale celor de azi! Oare s-au rostit aceste cuvinte doar pentru poporul iudeu, sau şi 
pentru poporul nostru ? Cu siguranţă, ele s-au rostit şi pentru poporul noastru, şi 
pentru toate popoarele care trăiesc în ziua de azi! Cînd s-a zis : să nu ucizi, să nu 
furi, să nu dai mărturie mincinoasă, acestea nu au fost porunci date doar 
oamenilor acelor timpuri, ci şi oamenilor tuturor timpurilor, şi nu doar poporului 
evreu, şi tuturor popoarelor. Aceste cuvinte valabile sînt şi astăzi, şi în toate 
timpurile, pentru toate popoarele, şi pentru fiecare om care se întoarce cu spatele 
la Izvorul apei celei vii care curge chiar în ograda lui şi începe să-şi sape fîntîni 
sparte, care nu pot ţine apa. 

Izvorul apei celei vii este Stăpînul Hristos însuşi, nesecată, îmbelşugată, şi dulce. 
Iar fintîna cea spartă este făcută din lucrările omului pe care le lucrează el în 
pofida lui Dumnezeu şi a Legii Lui, lucrări de la care el aşteaptă progresul, 
fericirea şi satisfacerea foamei şi setei lui. Aceasta este fintîna celor fără de 
Dumnezeu, a celor stăpîniţi de toată avariţia, zgîrcenia, lăcomia, 
imoralitatea, pofta de stăpînire şi de putere, vanitatea, idolatria, vrăjitoria, şi toate 
celelalte lucrări drăceşti ce au pe diavolul ca inspirator al lor, păcatul ca lucrător al lor, 
şi nădejdea cea mincinoasă ca sacagiu 18 al lor. Miraţi-vă de acestea, ceruri; şi 
cutremuraţi-vă, îngroziţi-vă, zice Domnul. Miraţi-vă de cumplita nesimţire a omului 
care părăsind apa cea vie, a început să-şi sape fintîna în cărbuni aprinşi spre 
însetoşarea şi mai cumplită a gîtlejului lui! 

O fraţilor, poporul nostru aceste două rele le-a făcut: ei au lepădat pre Stăpînul, 
Izvorul oricărei fapte bune, şi s-au dus să-şi caute cele bune ale lor în cele rele şi prin 
cele rele. Oare găsi-se-va apă în foc ?! Sau grîu bun crescînd în nisipuri?! Nu, fraţilor, 
acestea niciodată nu vor putea fi. Cu atît mai puţin se va putea vreodată afla pace, 
fericire, bucurie, viaţă sau oricare alt bine în fmtînile cele pustii ale păcatului şi 
fărădelegii. 

O Stăpîne Doamne Fără de moarte, Izvorul a tot binele pe care şi- 1 doreşte mintea şi 
sufletul omenesc, milostiv fii nouă păcătoşilor şi netrebnicilor. Cu puterea Dreptei 
Tale întoarce-ne pre noi de la calea fărădelegilor şi deşertăciunii, şi potoleşte setea 
noastră la izvoarele apei Tale celei vii, 
Căci Ţie se cuvine toată slava şi mulţumită în veci, Amin. 

3 mai 

• Pomenirea Sfinţilor Mucenici Timotei şi Mavra 

Viaţa şi destinul acestor doi mari şi minunaţi mucenici, soţ şi soţie, este cu adevărat 
uimitoare. Din cauza Credinţei lor Creştine ei au fost aduşi înaintea lui Arrianus, 
guvernatorul Thebaidei, în timpul împărăţiei lui Diocleţian. Aceasta s-a întîmplat la 
douăzeci de zile după cununia lor. Timotei era citeţ la biserica locului în care trăiau. 
Guvernatorul 1-a întrebat: „Cine eşti, care îţi este numele, cetatea." La acestea 



Timotei a răspuns: „Eu sînt creştin şi sînt citeţ în Biserica lui Dumnezeu." 
Guvernatorul a continuat: „Oare nu vezi aceste instrumente de tortură aşezate în jurul 
tău, şi care te aşteaptă?" Timotei a răspuns: „Dar tu, nu vezi toţi îngerii lui Dumnezeu 
care în jurul meu sînt şi mă întăresc?" Guvernatorul a poruncit unui chinuitor să-i 
străpungă capul prin urechi cu o vergea de fier, iar de durere, ochii mucenicului au 
ieşit în afară. 

18 Persoană care transporta (şi vindea) apă cu sacaua [butoiul], Ex: argatul se făcu sacagiul curţii, (P. 
Ispirescu). [după Lazăr Şăineanu, Dicţionar Universal al Limbii Române, Chişinău: Ed. Litera, 1998, 
n. tr.j 

După aceea l-au spînzurat cu capul în jos, băgîndui în gură un căluş de lemn. 
Mavra, care se afla lîngă el, era aproape ca leşinată de spaima torturilor lui, dar 
văzîndu-1 pe soţul ei că nu se sperie, ci chiar el o încurajează, ea a păşit înaintea 
judecătorului mărturisindu-şi cu glas mare credinţa. Guvernatorul a pus să i se 
smulgă femeii perii capului, iar apoi degetele mîinilor. După multe alte torturi 
bestiale, din care ar fi pierit chiar de la început dacă nu i-ar fi apărat harul lui 
Dumnezeu, ei au fost răstigniţi faţă în faţă. Ei au stat astfel răstigniţi, păstrîndu-şi 
viaţa, timp de nouă zile. în tot acest timp au grăit unul cu altul, întărindu-se. în 
ziua a zecea a răstignirii lor ei şi-au dat sufletele în mîinile Stăpînului lor, pentru 
Care pînă la capăt moartea pe cruce o au îndurat, făcîndu-se vrednici împărăţiei 
Lui. Ei au luat cu cinste mucenicia pentru Hristos la anul 286. 19 
• Pomenirea Sfîntului Preacuvios Teodosie de la Lavra Peşterilor din Kiev 
încă din tinerelele lui Teodosie a urît rîsul şi uşurătatea, şi a iubit mult 
singurătatea, rugăciunea şi cugetările dumnezeieşti. Pentru aceasta el era de multe 
ori ocărit de maica lui, şi mai mult decît oricînd într-o zi, cînd a băgat de seamă că 
fiul ei este încins cu un lanţ în jurul mijlocului, pe sub haine, care de la rană îi 
pătase cu sînge cămaşa. Citind întru o bună zi în Sfînta Scriptură cuvintele: Cela 
ce iubeşte pe tată sau pe mamă mai mult decît pe Mine, nu este vrednic de Mine 
(Matei 10: 37), Teodosie a părăsit casa părinţilor lui şi a scăpat la Mînăstirea 
Peşterilor din Kiev ca să afle sfat de la Preacuviosul Antonie. Preacuviosul 1-a 
primit, şi la scurt timp după aceea 1-a tuns monah. Cînd maica lui 1-a aflat şi i-a 
cerut să se întoarcă acasă, el a sfătuit-o mult, şi a convins-o să primească 
călugăria, lucru pe care maica 1-a şi făcut, intrînd într-o mînăstire de femei. 
Teodosie repede a ajuns pildă tuturor fraţilor întru toate nevoinţele: postiri, 
blîndeţe, bunătate, făcîndu-se pentru aceasta foarte iubit de stareţul Antonie, care 
1-a şi aşezat egumen mînăstirii. în timpul egumeniei lui Teodosie frăţia mînăstirii a 
sporit foarte mult, astfel încît s-au zidit multe chilii şi mai multe biserici, în 
Mînăstirea Pecerska introducîndu-se pe de-a întregul Pravila Mînăstirii Studiţilor 
din Constantinopol. Dumnezeu a vărsat asupra lui Teodosie har din belşug datorită 
marii lui feciorelnicii curate şi jertfitoare, marii lui rîvne pentru rugăciune, marii 
lui iubirii pentru toţi fraţii şi tot omul. Astfel, acest bărbat al lui Dumnezeu a luat 
putere asupra duhurilor necurate şi a început să vindece bolile oamenilor, 
prorocind despre mulţi, împreună cu 

19 Numele Mavra (Maura) înseamnă "negru". De aceea în Macedonia sărbătoarea acestor sfinţi este 
cunoscută sub numele de Ziua Neagră, în insula Zakynthos există o sflntă biserică închinată Sfinţilor 
Mucenici Timotei şi Mavra, în care au avut loc multe vindecări minunate. 

Sfîntul Antonie, Sfîntul acesta Preacuvios Teodosie este considerat întemeietorul şi 
organizatorul vieţii monahale în Rusia. Sfîntul Teodosie a adormit cu pace la anul 
1074. Sfintele lui moaşte făcătoare de minuni se odihnesc alături de cele ale 
părintelui lui duhovnicesc, Antonie. 



Cîntare de laudă la Sfinţii Mucenici Timotei şi Mavra 

Timotei şi Mavra pe cruce stau răstigniţi, 

Faţă în faţă. Chipurile lor albe 

De suferinţă, prin Domnul Hristos 

Unul pe celălalt se privesc, 

Mai bine decîtprin ochii trupeşti. 

Căci suferinţa lor pre ei i-a înălţat 

Mai presus de toate. 

Timotei grăieşte: „ Mavra iubită, scumpa mea, 

Sora mea, trupul tău fragil mai tare ca al meu doare! 

Dar să nu te laşi, scumpa mea, sora mea, ci cu mine să stai 

în rugăciune! Către Hristos al nostru 

Gîndurile noastre să le ţintuim. " 

Mavra răspunde: „ Timoteie iubit, dragul meu, 

Fratele meu, cu adevărat Duhul Domnului 

Pe mine mă-ntăreşte. Stăpînul Hristos durerea îmi alină, 

Dar pe mine acum mă dor rănile tale cumplite, 

O slava mea, soţul meu iubit. 

Dar încă puţin, dragul meu, dulcele meu frate, 

încă puţin, să îndurăm, să îndurăm pînă la capăt. 

Din ghimpii suferinţelor noastre vor înflori trandafiri, 

Iar pe tine te voi vedea binecuvîntat şi plin de slavă 

Intre oştirile cereşti. 

O, să îndurăm, să îndurăm cu bucurie, fără strigăt. 

Să nu adormim de durere, scumpul meu, 

Ci treji să fim; Domnul poate veni în orice clipă - 

Să nu fim ruşinaţi, în mijlocul chinului nostru. 

Iată văd cerurile deschizîndu-se, 

Iată văd comorile negrăite pregătite nouă. " 

Timotei către Mavra grăieşte: „ O sora mea preaminunată, 

O Mireasa Domnului meu Hristos, muceniţă slăvită! 

Pre Hristos Domnul îl slăvesc! Pre El să-L slăvim 

Pentru marea Sa milă! 

Iată El pe noi ne-a învrednicit 

de această moarte decît toate mai înaltă. 

O Slavă Ţie Dumnezeul nostru, Slavă Ţie! 

Celui Care pentru noi Te ai jertfit, 

Slavă Ţie! 

Noi acum Sufletele noasre 

Intru ale Tale mîini le aşezăm. " 

Cugetare 

Awa loan cel Pitic i-a întrebat pe fraţi: „Cine 1-a vîndut pre losif?" Şi un frate a 

răspuns şi a zis: „Fraţii lui." Iar bătrînul a zis: „Nu fraţii lui, ci smerenia lui. Căci 

losif ar fi putut zice că fratele lor este, ar fi putut să strige, să se împotrivească, dar 

el a rămas tăcut. Deci cu adevărat smerenia lui 1 -a vîndut. Iar după aceea, 

smerenia lui stăpîn al Egiptului 1-a făcut." Pe cînd noi ne apărăm tot timpul de 

greutăţile cele exterioare, trimise nouă de către Dumnezeu, sau de El îngăduite, 

cărora ar trebui de fapt ne predăm, adică să le îndurăm cu mulţumire şi fără 

murmur, supunîndu-ne voii Domnului. De aceea şi pierdem roadele bogate pe care 

le-am putea cîştiga dacă am îndura greutăţile cu smerenie şi pînă la capăt. Awa 



Pimen zice cu mare înţelepciune: „Noi am lepădat jugul cel blînd şi sarcina cea 

uşoară, adică, certarea de sine; şi ne-am luat asupră-ne jugul cel greu şi sarcina cea 

greu de purtat a îndreptăţirii de sine." Dar Creştinul cel adevărat ştie să accepte 

orice greutate sau dificultate a vieţii ca plată pentru păcatele de acum sau de 

demult, căutînd în toate să împlinească cu credinţă voia Domnului şi aşteptînd cu 

nădejde răsplătirile cele de la sfirşit. 

Luare aminte 

Să luăm aminte la Domnul Hristos Cel Care S-a înălţat la cer: 

La cum El Şi-a început lucrarea Sa mîntuitoare pe pămînt ca un lucrător 

obişnuit şi smerit; 

La cum El Şi-a desăvîrşit lucrarea Sa mîntuitoare pe pămînt prin slăvită 

şi minunata Sa înălţare la ceruri. 

Predică Despre cum se vor ruşina închinătorii la idoli 

Cumfurul cînd este prins se ruşinează, aşa se va ruşina şi casa lui Israil şi poporul şi 

regii lui şi căpeteniile lui şi prorocii lui şi preoţii lui, căci au zis lemnului: „ Tu eşti 

tatăl meu!" Şi pietrei i-au grăit: „ Tu m-ai născut", şi nu şi-au întors spre Mine faţa, 

ci spatele, iar la vreme de nevoie vor zice: „Scoală-te şi ne izbăveşte!" (Ieremia 2: 26- 

27). 

Cu adevărat cu toţii se vor ruşina, fraţilor, cei care nu văd dincolo de lemn şi de 

piatră şi care în ignoranţa lor spun că omul este tăcut numai din materii vegetale şi 

minerale şi deci împărtăşeşte soarta vegetalelor şi mineralelor. Ei stau întorşi cu 

spatele la Ziditor şi nu sînt în stare să vadă nimic altceva decît zidirea, uitîndu-L 

pe Ziditorul, şi zicînd că nici nu există nimic decît zidirea, că eventual ea e 

ziditorul. Ei zic că natura a creat şi a dat naştere omului, şi că de aceea omul 

trebuie să i se supună ei, fiind mai mic decît ea, un sclav care se ţine de poalele 

naturii, o verigă oarecare, sclavă lanţului naturii, şi un mort în groapa tuturor 

morţilor naturii. Toţi aceştia care vorbesc şi gîndesc astfel sînt daţi de ruşine atunci 

cînd în ceasul de cumpănă al necazurilor vieţii încep să strige către Dumnezeu: 

Scoală-te şi ne izbăveşte! 

Dar de ce strigă ei către Dumnezeu Scoală-te! ca şi cînd Dumnezeu ar dormi? Căci 

Dumnezeu nu stă nicicînd lungit, ci veşnic în picioare: veşnic în picioare şi gata să 

vină în ajutorul orişicui îl cheamă, cu umilinţă şi cu credinţă, în ajutorul lui. Dar 

cei care sînt înamoraţi de lemn şi de piatră şi care nu nădăjduiesc niciodată decît în 

propriile lor forţe, în propriul lor ajutor, aceştia L-au alungat din vieţile lor, 

dărîmînd locul de cinste din inimile lor pe care trebuia să şadă El. Şi aceştia mai 

îndrăznesc totuşi să strige la vremea necazlui Scoală-te! 

Dar Domnul este blînd, El se scoală şi vine în ajutorul oricărui om care se 

pocăieşte. Să se pocăiască păcătosul cu adevărat şi, aruncînd departe dragostea lui 

de păcate să se întoarcă la Dumnezeu cu iubire, iar Domnul îi va ajuta lui. Să se 

întoarcă cu spatele la lemnul cel mort şi la piatra cea nesimţitoare, iar cu faţa să se 

întoarcă către Dumnezeul Cel Viu, iar Domnul Cel pururea viu îl va mîntui. Căci 

Atotputernicul nu este răzbunător, nici a zidit El vreodată omul pentru moarte, ci 

1-a zidit pentru viaţă. 

O fraţilor, să nu căutăm prosteşte ajutorul la cele neajutorate, şi nici viaţa la cele 

neînsufleţite. Ci să ne întoarcem cu capetele către Făcătorul Cel Viu, Carele ne-a 

dăruit nouă o faţă mult mai strălucitoare decît a dăruit feţei pămîntului. Să ne 

întoarcem de la întunericul soarelui apune către lumina soarelui răsare, căci 

aceasta este calea mîntuirii. Dar să ne grăbim, fraţilor, mai 



înainte ca să ne-ajurtgă ceasul cînd lumina ultimei noastre zile pe acest pămînt se 

va cufunda în întunericul apusului. 

O Stăpîne Doamne lisuse Hristoase Carele Te-ai înălţat la ceruri, înalţă într-acolo 

şi minţile noastre, şi le curăţeşte pre ele şi le despovărează pre ele de greutatea 

pămîntului, O, Purtătorule de Lumină, Doamne! 

Căci Ţie se cuvinte toată slava şi mulţumită în veci, Amin. 

4 mai 

• Pomenirea Sfintei Muceniţe Pelaghia din Tars 

Pelaghia s-a născut în cetatea Tarsului din părinţi păgîni, dar bogaţi şi slăviţi. 
Auzind despre Hristos şi despre mîntuirea sufletului de la alţi creştini, ea a ars de 
iubire penru Mîntuitorul şi s-a făcut creştină cu de-amănuntul. Dar acelea erau şi 
timpurile cumplitelor prigoane contra creştinilor. S-a întîmplat că împăratul 
Diocleţian însuşi a sosit la Tars. în timpul şederii împăratului acolo, fiul 
împăratului şi moştenitorul tronului imperial s-a îndrăgostit fără întoarcere de 
Pelaghia şi a voit să o ia de soţie. Pelaghia i-a răspuns prinţului prin maica ei, care 
era o femeie rea, că ea deja este logodită cu Mirele Ceresc, Hristos Domnul. Apoi, 
fugind şi de mama ei cea rea, şi de lumescul moştenitor al tronului imperial, 
Pelaghia 1-a căutat şi 1-a aflat pe Inaltpreasfinţitul Linus, bărbat recunoscut pentru 
sfinţenia vieţii lui. Acesta a povăţuit-o bine pe fecioara Pelaghia în Credinţa 
Creştină şi a botezat-o. Apoi Pelaghia a împărţit săracilor toate marile ei comori şi 
toate hainele cele scumpe şi s-a întors la maica ei căreia i-a mărturisit că de acum 
este botezată. Aflînd despre acestea şi pierzînd cu desăvîrşire orice nădejde de a o 
vedea pe sfînta fecioară soţie a lui, moştenitorul imperial s-a străpuns cu o sabie, 
sinucigîndu-se. Maica cea rea şi-a denunţat fiica la împăratul, predîndu-i-o lui 
pentru judecată, împăratul a rămas fără grai văzînd frumuseţa fecioarei şi uitînd cu 
totul despre fiul lui, s-a aprins cu totul de necurata patimă pentru ea. Dar de vreme 
ce Pelaghia nu putea fi clintită din credinţa ei, împăratul a osîndit-o să fie arsă de 
vie în văpaia focului aprins într-un viţel de metal. Cînd torţionarii au sfîşiat hainele 
de pe ea, Pelaghia s-a însemnat cu seninul Sfintei Cruci, şi rostind rugăciuni de 
laudă şi slavă lui Dumnezeu, a intrat în viţelul de metal încins pînă la roşu de foc. 
Ea s-a topit acolo într-o clipeală de ochi, precum ceara. Astfel a luat cu cinste 
mucenicia fecioara Pelaghia, la anul 287. Rămăşiţele oaselor ei le-a dobîndit 
arhiereul Linus, şi le-a îngropat pe un deal, sub o piatră, în timpul împăratului 
Constantin Copronimul (741-775), în chiar acelaşi loc s-a ridicat o preafrumoasă 
biserică în cinstea sfintei fecioare şi muceniţe Pelaghia, care s-a jertfit pentru 
Hristos spre a fi veşnic alături de El în ceruri. 

• Pomenirea Sfintului Sfinţitului Mucenic Silvan, Episcopul Gâzei 

Silvan a fost mai întîi militar, dar mai tîrziu, mînat de dragostea credinţei lui 
creştine, el a intrat în oştirea împăratului Cerurilor. Acuzat de convertirea paginilor 
la creştinism, el a fost torturat cu bestialitate iar mai apoi omorît prin tăierea 
capului împreună cu alţi patruzeci de soldaţi, la anul 311. Astfel s-au făcut aceştia 
cu toţii cetăţeni ai cerului. 

• Pomenirea Sfintului Preacuvios Nichifor 

La început Nichifor a fost romano-catolic, dar mai tîrziu el a îmbrăţişat Ortodoxia. 
El a dus o viaţă de aspre nevoinţe ca monah la Muntele Athos, împreună cu 
înţeleptul Theolept. El a fost dascălul marelui Sfînt Grigorie Palamas şi a scris o 
lucrare depsre rugăciunea minţii. El s-a înfăţişat cu pace înaintea Domnului în 
veacul al paisprezecelea. Sfintul preacuvios Nichifor zicea: „Adună-ţi mintea şi 



sileşte-o să intre în inimă şi să rămînă acolo. Cînd mintea ta s-a întărit în inimă, ea 

nu trebuie să rămînă goală, ci trebuie să rostească neîncetat rugăciunea: Stăpîne 

Doamne lisuse Hristoase Fiul lui Dumnezeu, miluieşte-mă pre mine păcătosul! 

Niciodată să nu îngădui ca ea să se oprească din această lucrare. Făcînd astfel, tot 

lanţul virtuţilor se va sălăşlui întru tine: dragostea, bucuria, pacea şi toate celelalte. 

Şi aşa toate cererile tale care le vei aduce Domnului se vor împlini." 

Cîntare de laudă la Sfînta Muceniţă Pelaghia 

Pelaghia înaintea necuratului împărat 

Stă la judecată ca un înger de lumină. 

împăratul cel cu chip de fiară către ea cată 

Şi-i grăieşte: 

„Diademă-mpărătească pe fruntea ta voi pune, 

dacă tu între femei îmi vei fi soţie. " 

Pelaghia vitează răspunde: 

„ Ingreţoşător lucru îmi este a mă-nsoţi cu un păgîn. 

Nicicînd, împărate, nu voi fi a ta. 

Ce-mi oferi? Coroană de ţărînă? 

Eu trei cununi de la Domnul meu am, 

De la Hristos, veşnicul meu Mire. 

Prima cunună-i a credinţei ce-am păzit; 

A doua, a fecioriei ce-am păzit; 

Şi-a treia a muceniciei mele este. 

Nu mai zăbovi, hulitor împărat; 

Zdrobeşte mai degrab' ăst trup de ţărînă; 

Zdorbeşte-l, taie-l, arde-l şi îl macină, 

Ca sufletul meu mai curînd la nunta-mi s-ajungă. 

Ca sufletul meu mai curînd faţa Mirelui meu să O vadă, 

Faţa nemuritoare a Mirelui meu, 

Mîntuitorului meu, Domnul. " 

Cugetare 

Tînărul lipsit de experienţă în războiul duhovnicesc lasă pe fundul fiecărei lui 

fapte bune să se strecoare slava deşartă şi părerea de sine. Dar soldatul încercat în 

acest cumplit război, în mijlocul viitorii luptei contra patimilor aflîndu-se, nici o 

nădejde în sine nu-şi pune, ori în faptele lui bune, ci mai vîrtos sporeşte rugăciunea 

cu lacrimi, strigînd întru ajutorul lui Dumnezeu. Avva Matoes zicea: „Cu cît stă 

omul mai aproape de Dumnezeu, cu atît se vede mai păcătos." El mai zicea: „Cînd 

eram tînăr, gîndeam cîteodată că am făcut vreun bine; acum că sînt bătrîn, văd că 

nici măcar un bine nu am lucrat cu adevărat vreodată." Dar oare nu zis-a însuşi 

Domnul nostru: Nimeni nu este bun decît numai Unul Dumnezeu (Matei 19: 17). 

Deci dacă bun nu este nimeni decît numai Unul Dumnezeu, izvorul a tot binele, 

atunci cum ar putea fi bună vreo faptă care nu vine chiar de la Dumnezeu? Şi cum 

ar putea cineva care lucrează vreo faptă bună să şi-o atribuie sieşi, iar nu lui 

Dumnezeu? Şi dacă aşa stau lucrurile, atunci în ce se va putea lăuda vreodată omul 

cel muritor? în nimic, decît numai în Domnul şi în bunătatea Lui! 

Luare aminte 

Să luăm aminte la Stăpînul Hristos Care S-a înălţat la ceruri: 

• La cum, prin sfîntă înălţarea Lui, El Şi-a arătat Firea Sa Dumnezeiască şi 
Puterea; 

• La cum, prin sfîntă înălţarea Lui la ceruri, El îi descoperă omului că mai exită 



şi o altă lume, şi o altă viaţă: o lume a celor cereşti şi o viaţă a celor cereşti. 
Predică Despre idolatrie şi adulter 

Şi deşi am lăsat pe fiica lui Israel cea necredincioasă pentru atîtea fapte de 
desfrînare şi i-am dat carte de despărţire, am văzut că necredincioasa ei soră, Iuda, 
nu s-a temut, ci, s-a dus şi ea să se desfrîneze. Şi prin neruşinarea desfrînănlor ei a 
pîngărit ţara şi s-a desfrînat cu pietrele şi cu lemnele (Ieremia 3: 8-9). 
Dar ce fel de adulter au comis poporul lui Israel şi al lui Iuda cu lemnele şi cu 
pietrele? Ei au comis adulterul închinării la idoli făcuţi din lemn şi din piatră. Dar 
mai înainte de acest păcat, ei au comis altul: ei s-au întors cu spatele la închinarea 
Adevăratului Dumnezeu, a Dumnezeului Celui Viu, a Dumnezeului Unul. Dar de 
ce se numeşte această idolatrie desfrînare, adică adulter? Pentru că mai întîi ei 
fuseseră legaţi cu dragoste de Dumnezeul Cel Viu şi Adevărat, de Dumnezeul Cel 
Unul, dar mai după aceea ei au trădat această legătură a iubirii şi şi-au dat inimile 
după dumnezei străini făcuţi din piatră şi din lemn. De aceea numeşte Dumnezeu 
desfrînarea lor adulter. 

Dar oare această învinuire a Domnului este valabilă doar pentru timpurile acelea, 
sau şi pentru ale noastre? Şi oare numai pentru poporul lui Israel şi al lui Iuda şi nu 
şi pentru poporul nostru, al Creştinilor? Din nefericire, chiar şi în ziua de astăzi 
mulţi creştini merită deplin această învinuire a lui Dumnezeu. Căci oricine şi-a 
lăsat inima rece la Adevăratul Dumnezeu, la Domnul Cel Viu şi Cel Unul, şi şi-a 
aprins dragostea pentru cele mai de jos, pentru lucruri făcute din lemn şi din piatră 
şi făpturi muritoare şi putrezitoare, oricine a decăzut astfel comite adulter şi îşi 
atrage asupra sa meritata învinuire a lui Dumnezeu. Astfel, această învinuire a 
Domnului este la fel de valabilă astăzi precum a fost atunci, şi cu mult mai grea, 
căci atunci oamenii păcătuiau fără să îl fi cunoscut pe Hristos, pe cînd oamenii cei 
de acum după ce L-au cunoscut pe El. 

O, fraţilor, pînă cînd vom mai lăsa această necurată desfrînare să se tîrîie pe 
pămînt? Pînă cînd va mai puţi pămîntul de la această desfrînare a omenirii care se 
desfrînează cu idoli de lemn şi de piatră, de argint şi de aur, de carne şi de sînge? 
Oare nu prefăcut-a Atotputernicul Hristos toţi aceşti idoli în praf şi în cenuşă? De 
ce se mai pleacă unii dintre creştini astăzi să-şi facă iar idoli din acest praf şi 
cenuşă? Aceasta din pricina minciunii diavoleşti şi a propriei lor înşelări de sine. 
O Stăpîne Doamne lisuse Hristoase, Carele Te-ai înălţat la ceruri, apără-ne pre noi 
de împresurarea minciunii diavoleşti şi a înşelării cu care ne înşelăm noi singuri. 
Păzeşte-ne pre noi cu Sfîntă Crucea Ta de necuratele şi cele de ruşine desfrînări cu 
idolii cei căzuţi. Ajută-ne, ajută-ne nouă, Doamne 

lisuse Hristoase să ne închinăm numai Unuia Ţie, Domnului Celui Viu, Unul şi 
Adevărat, 
Căci Ţie se cuvine toată slava şi mulţumită în veci, Amin. 

5 mai 

• Pomenirea Sfintei Mari Muceniţe Irina 

Irina era din cetatea Magedon din regiunea Balcanilor şi a trăit în vremurile 
apostolice. Tatăl ei, Licinius, făcea parte din mica nobilime. Unii cred că el era 
slav. Irina s-a născut pagină, din părnţi păgîni. Penelopa - căci acesta era numele 
cu care se născuse - a aflat despre Credinţa Creştină de la profesorul ei 
Appelianus. Sfintul Timotei, ucenicul Sfîntului Apostol Pavel, a botezat-o pe ea şi 
pe toţi slujitorii curţii ei, şi i-a dăruit spre lectură Epistolele Sfîntului Apostol 
Pavel. Refuzînd căsătoria, ea 1-a înfuriat pe tatăl ei, care a vrut să o tortureze din 



cauza aceasta. Dar la urmă ea însăşi 1-a convertit pe tatăl ei la creştinism în chip 
minunat. Irina a fost dată la chinuri cumplite sub patru împăraţi (între care tatăl ei 
nu se numără), dar Dumnezeu a apărat-o în tot acest timp prin sfinţii Lui îngeri. 
Regele Sedechia a îngropat-o pînă la gît într-o groapă umplută cu şerpi şi cu 
scorpioni, dar îngerul Domnului a omorît toate scîrboasele jivine şi a păzit-o pe 
sfînta fecioară muceniţă întreagă. Apoi regele a încercat să o taie în două cu 
fierăstrăul, dar fierăstrăul s-a frînt de trupul ei ca şi cînd trupul ar fi fost de 
marmură. Apoi acelaşi rege a legat-o de o roată de moară sub o moară de apă şi a 
dat drumul şuvoiului de apă, nădăjduind că aşa fecioara muceniţă se va îneca. Dar 
apa nu a curs, ci a stat pe loc, iar fecioara a rămas vie şi nevătămată. Regele Sapor, 
fiul regelui Sedechia i-a pus în picioare încălţăminte de fier, i-a încărcat în spate 
un sac de nisip, a înhămat-o la o căruţă şi a pus să fie minată ca un animal cale 
lungă dincolo de cetate. „Cu adevărat sînt ca o vită înaintea Ta, O Doamne!" a 
rosti muceniţă, alergînd legată în urma torţionarilor ei. Dar îngerul Domnului a 
cutremurat pămîntul, iar pămîntul s-a deschis şi i-a înghiţit pe chinuitori. 
Supravieţuind tuturor torturilor celor bestiale de minte diavolească născocite, prin 
care minuni mii de păgîni au lepădat păgînismul şi au alergat la Hristos crezînd şi 
botezîndu-se, Irina a intrat în cetatea lui Callinicus, pentru predicarea Evangheliei. 
Regele de atunci al cetăţii, Numerian, a voit să o omoare în acest fel: el a aruncat-o 
consecutiv în trei tauri din metal încins. Dar ea nu a murit, ci păzită de Dumnezeu 
fiind, a rămas de fiecare dată vie şi nevătămată. Mulţi au văzut aceste minuni şi au 
crezut în Unul Dumnezeu. Eparhul Vavdonos a luat-o în cetatea Constantina, 
unde gîndea să o omoare punînd-o pe grătare încinse de fier. Dar nici aceasta nu a 
reuşit să pună capăt vieţii Sfintei Irina, care şi de această dată a adus popor 
nenumărat la Hristos. La sfîrşit Irina a sosit la cetatea Mesembria, unde a fost 
omorîtă de regele Şapur, dar Dumnezeu a înviat-o de la moarte la viaţă. Regele şi 
mulţi din popor, văzînd aceasta, au crezut în Hristos şi s-au botezat. Aşa, prin 
suferinţele ei sîngeroase şi minuni peste minuni lucrate de Dumnezeu prin viteaza 
muceniţă, au ajuns la Hristos prin ea peste o sută de mii de păgîni. în cele din urmă 
Sfînta Muceniţă Irina s-a întins într-un sicriu şi i-a poruncit lui Appelianus să-1 
închidă. După patru zile, cînd au deschis sicriul, au văzut că trupul Irinei nu mai 
era în el. Aşa a proslăvit-o Dumnezeu în veci pe Sfînta, preaminunata, Mare 
Muceniţă Irina, care a jertfit tot şi a îndurat toate ca Dumnezeu să Se 
preaslăvească între oameni. 20 
• Pomenirea Sfinţilor Martin şi Heraclius 

Martin şi Heraclius erau amîndoi slavi. Ei au fost prigoniţi de ereticii arieni în 
Iliria. Aruncaţi în exil, aceşti doi cavaleri ai Ortodoxiei şi-au încheiat cu cinste 
vieţile lor pămînteşti în veacul al patrulea, strămutîndu-se la curţile veşnice ale 
împăratului Hristos. 

Cîntare de laudă la Sfînta Mare Muceniţă Irina 
Penelopa fiica regelui sade la fereastră, 
Cînd trei păsări în şir zboară repede spre ea. 
Prima este o porumbiţă ca laptele de albă, 
In cioc cu o ramură de măslin; 
A doua este un vultur, purtînd într-al său ciont 
Cunună aleasă de flori. 
Iar a treia un corb este, cu o viperă rea 
Ţintuită în ciocu-i. 
Penelopa pe slujnice-ntreabă ce semn va fi fiind acesta. 



Dar slujnicele tac; nici una nu poate răspunde; 

Ele însele nedumerite sînt de uimire. 

Dar bătrînul Appelian spune: „ Noi toţi 

oameni muritori sîntem, 

Insă către bătrînul tău dascăl 

~° Arhiepiscopul Filaret al Cernigovului credea că Sfinta Irina avea o ascendenţă sîrbească. Vezi Vieţile 

Sfinţilor scrise de el. (n. a.) 

Pleacă-ţi urechea, Penelopo, 

Frumoasă copilă: 

Prin aste semne, cu limpede slovă 

Duhul Domnului însuşi către tine grăieşte: 

Pace arată porumbiţa, seninătatea ta, 

Căci tu te vei numi Jrina'; 

Rămurica de măslin este harul Domnului 

ce se varsă peste tine; 

Vulturul biruitor este -precum tu ca un vultur 

Patimile-ţi vei birui; 

Iar cununa de flori e slava şi dulceaţa cerească; 

Corbul cu viperă-n cioc întunecatul duh este 

Şi a lui răutate, 

Pe care tu prin răbdare tare îl vei birui. " 

Irina ascultă şi inima-i tresară. 

Ea hotărăşte pe sine să de dea 

Pentru mîntuitoare Credinţă, 

cu jertfire întreagă. 

Ea făgăduinţa nestrămutat pînă la capăt îşi duce, 

Iar Dumnezeu ajtutîndu-i, însuşi i-o împlineşte. 

O Stpîne Doamne, pentru rugăciunile ei sfinte, 

Miluieşte-ne pre noi, păcătoşii. 

Cugetare 

Rugăciunea care este doar din cuvinte nu ajută dacă ei nu i se va alătura şi inima. 

Dumnezeu nu ascultă decăt rugăciunile fierbinţi, care sînt doar cele din inimă. Odată 

Avva Zoii din Thebaida se întorcea de la Muntele Sinai şi a întîlnit un monah care i s- 

a jeluit de marea secetă pe care o suferea el împreună cu fraţii lui la a lor mînăstire. 

Avva Zoii 1-a întrebat: „Dar de ce nu vă rugaţi pentru aceasta lui Dumnezeu?" Iar 

monahul a zis: „Noi ne-am rugat şi am cerut, dar tot nu a plouat." Iar bătrmul Zoii a 

zis: „Vădit este că nu vă rugaţi din inimă. Oare vreţi să vă arăt că aşa este?" Şi atunci 

Avva a ridicat mîinile la ceruri şi s-a rugat. Atunci a început să curgă pe pămînt ploaie 

din belşug. Văzînd acestea, monahul înspăimîntat de uimire căzu cu faţa la pămînt şi 

se închină înaintea Avvei, dar Avva, temîndu-se de slava cea de la oameni, fugi de 

acolo. Domnul însuşi grăieşte: Cereţi, şi vi se va da vouă (Luca 11:9). Insă buzele 

cele pline de rugăciune nu ajută dacă în ele nu se află şi inima. Inima să se umple de 

rugăciune, chiar dacă buzele vor fi tăcute. Şi atunci Dumnezeu va auzi şi va împlini 

degrabă. Căci Domnul iubeşte rugăciunile cele din inimă ale oamenilor. 

Luare aminte 

Să luăm aminte la Stăpînul Hristos Carele S-a înălţat la ceruri: 

La cum, prin înălţarea Lui, El a arătat slăvită desăvîrşire a tuturor 

lucrărilor Lui pe pămînt, de-a lungul celor treizeci şi trei de ani; 

La cum, prin îălţarea Lui, El ne învaţă şi pe noi cum să ne direcţionăm 

sensul tuturor faptelor şi lucrărilor vieţii noastre către cer, iar nu către 

pămînt. 



Predică Despre cereasca nuntă a sufletelor oamenilor 

Intoarceţi-vă, voi copii căzuţi de la credinţă, zice Domnul, că M-am unit cu voi (Ieremia 
3: 14). 

Sufletul omului este mireasa, iar Domnul Cel Viu şi Atotputernic este mirele sufletului 
omenesc. Domnul o îmbracă pe mireasa Lui, sufletul omenesc, cu lumina, şi o 
hrăneşte cu Harul Lui. Iar sufletul, al cărui mire este Dumnezeu, dă naştere la copii 
mulţi în forma celor multe şi frumoase lucrări ale virtuţii. Căci sufletul singur nu 
poate da naştere nici măcar unei singure fapte virtuoase. Faptele virtuoase nu se pot 
naşte decît în sufletul cel făcut roditor de Dumnezeu. Pe de altă parte, sufletul 
însămînţat de cele lumeşti fie rămîne sterp fie dă naştere la păcate şi la vicii. De aceea 
le zice Domnul oamenilor 

M-am unit cu voi. Dacă sufletul omenesc ar cunoaşte cine este Acela cu care s-a unit, 
el nu ar mai rătăci şi nu s-ar mai omorî pururea cu desfrînările, prefâcîndu-se în noroi. 
Dumnezeu este Mirele Cel credincios al sufletului omenesc. El nu-Şi trădează 
niciodată mireasa, care este sufletul omenesc. Dragostea lui pentru el niciodată nu se 
răceşte, cîtă vreme sufletul însuşi nu se întoarce de la El, aruncîndu-se în desfrînări, în 
adulter. Dar chiar şi atunci Dumnezeu nu părăseşte sufletul cu totul, ci îl caută şi îl 
întoarce de la căile pierzării. întoarceţi-vă, zice Domnul sufletelor omeneşti, 
întoarceţi-vă şi vă voi ierta, întoarceţi-vă şi vă voi primi pre voi, ne zice mereu 
Domnul. Cei care s-au pocăit cu amar pot să dea mărturie de cît de mare este 
milostivirea lui Dumnezeu. Ei pot să dea mărturie de cît de răbdătoare este dragostea 
lui Dumnezeu către păcătoşi, chiar şi în ultimul ceas al vieţii lor. Dumnezeu este 
credincios în iubirea Lui, El nu se grăbeşte la răzbunare împotriva sufletului celui 
adulter. El pururi luptă să refacă în om sentimentul ruşinii pe care sufletul 
adulter al omului 1-a pierdut din cauza nesimţirii păcatului. Ruşinea aceasta sfîntă 
duce la pocăinţă, pocăinţa duce la dobîndirea stării celei dintîi, care la rîndul ei 
reface unirea cea dintîi a dragostei şi fidelităţii faţă de Dumnezeu. 
O Stăpîne Doamne Atotputernice lisuse Hristoase, dă-ne nouă rodirea sufletelor 
noastre spre toată roadă cea bună şi îmbelşugată prin dragostea Ta, 
Căci Ţie se cuvine toată slava şi mulţumită în veci, Amin. 

6 mai 

• Pomenirea sfîntului, dreptului şi mult-pătimitorului Proroc Iov 
Sfîntul şi dreptul Iov era din fiii lui Isav, a cincea generaţie după Avraam. El a trăit 
la marginea dintre Arabia şi Idumeea, cu aproape două mii de ani înainte de 
Mîntuitorul Hristos. Numele tatălui lui era Zaret, iar al maicii sale Vosora. Numele 
lui mai întreg era însă lovav. Iov a fost un bărbat cinstit, drept şi temător de 
Dumnezeu, şi de asemenea foarte bogat, în anul al şaptezeci şi nouălea al vieţii 
sale Dumnezeu a îngăduit să cadă asupra lui cumplite ispite aduse de Satan, aşa 
cum ni se spune în amănunţime în Cartea Iov din Sfîntă Scriptură a Vechiului 
Testament. Intr-o singură zi, Iov şi-a pierdut toată uriaşa sa avere, şi în aceeaşi zi i- 
au murit toţi fiii şi fiicele. După aceea el însuşi a căzut în nişte boli cumplite, 
trupul lui prefacîndu-se tot într-o rană din cap pînă în picioare. El, odinioară 
cetăţeanul cel slăvit, zăcea acum pe grămada de gunoi din afara cetăţii, curăţindu- 
şi cu un beţigaş puroiul ce supura mereu din ranele lui. Dar Iov nu a murmurat 
împotriva lui Dumnezeu, nu a păcătuit nici cu inima şi nici cu buzele sale, ci a 
îndurat tot chinul cu răbdare pînă la sfîrşit. De aceea i-a răsplătit lui Dumnezeu dar 
peste dar, căci i-a întors deplin sănătatea, şi i-a dat bogăţii încă şi mai mari decît 
avusese înainte, dăruindu-i chiar să i se nască alţi şapte fii şi trei fiice, adică tot 
atîţia copii cîţi îi muriseră. Sfîntul şi dreptul Iov a trăit încă 170 după această mare 



încercare, ajungînd pînă la vîrsta de 248 de ani. In toţi anii vieţii lui pe pămînt 
dreptul Iov a adus neîncetată slavă lui Dumnezeu. Sfîntul şi Dreptul Proroc Iov 
este socotit de toată creştinătatea a fi ca pilda omenească supremă de suferinţă şi 
răbdare în încercările de Dumnezeu trimise sau îngăduite asupra oamenilor. 
Chinurile Dreptului Iov prefigurează Patima Mîntuitorului. 

• Pomenirea Sfîntului Mucenic Varvar 

Acest Varvar a fost soldat în armata romană, în vremea lui Iulian Apostatul. Cînd 
Bacchus, comandantul împăratului, a pornit cu armata romană împotriva francilor, 
în ea se afla şi acest soldat Varvar, care în ascuns era creştin, în bătălie, din armata 
francilor s-a ridicat un oarcare viteaz, asemenea lui Goliat cel din vechime, care i- 
a provocat pe romani să scoată şi ei un viteaz de al lor cu care acesta să lupte şi, 
învingînd unul, să se pună astfel capăt bătăliei. Comandantul Bacchus 1-a ales pe 
Varvar. Varvar a făcut rugăciune fierbinte în inimă către Domnul Dumnezeu, a 
ieşit, şi 1-a răpus pe uriaş. De aceea armata francă, care nu se aştepta la înfrîngere, 
s-a înspăimîntat şi s-a risipit, fugind în dezordine. Comandantul apoi a poruncit 
pregătirea unei sărbători mari, şi de asemenea aducerea de jertfe idolilor. Dar în 
timpul aducerii acestor necurate jertfe, Bacchus a aflat că Varvar se ţine departe. 
Fiind întrebat de ce, Varvar a declarat, pentru că este Creştin. Comandantul a adus 
toate acestea la cunoştinţa împăratului, iar împăratul a trimis poruncă ca Varvar să 
fie dat la chinurile cele cumplite. Varvar le-a îndurat pe toate cu o vitejie 
nemaiîntîlnită, şi cu o linişte mai presus de înţelegere. In timpul torturilor lui s-au 
făcut minuni mari, şi mulţi ostaşi care au fost martori la ele au trecut la Credinţa 
Creştină. Printre ei s-a numărat însuşi Comandantul Bacchus, cu Callimachus şi cu 
Dionisie. Toţi trei aceştia au fost decapitaţi pentru Numele lui Hristos, iar după ei a 
fost omorît şi Varvar, tot prin decapitare, la anul 362. Sufletele lor s-au înălţat la 
ceruri şi s-au sălăşluit la curţile cele veşnice ale lui Hristos, împăratul Nemuririi. 

• Pomenirea Sfîntului Varvar Tîlharul 

După ce a comis nenumărate nelegiuiri şi crime Varvar acesta a venit întru 

pocăinţă cu plîns mult, şi în primii trei ani ai pocăinţei sale şi-a luat asupra sa să 

meargă numai pe brînci, în patru labe, şi să mănînce cu cîinii. Apoi, în următorii 

doisprezece ani el şi-a luată asupră-şi să vieţuiască singur în adîncul pădurii gol de 

haine, fără acoperiş şi fără nici o hrană, afară de iarbă şi frunze. Sfinţii îngeri ai lui 

Dumnezeu i-au vestit atunci că iertate au fost păcatele lui în ceruri. Unii 

neguţători, călătorind prin acea pădure, l-au văzut pe Varvar de departe, şi crezînd 

că este animal, iar nu om, l-au săgetat cu arcul. Murind, Varvar i-a rugat mult să 

vestească primului preot al lui Dumnezeu ce le va ieşi în cale, cele despre el. 

Preotul a sosit şi 1-a îngropat pe Varvar cu 

cinste. Din trupul lui a început să curgă mir binemiresmat, care vindeca felurite boli şi 

dureri ale oamenilor. 

Cîntare de laudă la Dreptul Iov, Multpătimitorul rob al Domnului 

Să-mi spui mie, frate, cîtă suferinţă poţi îndura, 

Iar eu te voi înştiinţa în ce măsură eşti om adevărat. 

Pe Dreptul Iov, bogat şi plin de slavă, 

Satan l-a aruncat pe o grămadă de gunoi, 

Acoperindu-l cu bube din cappînă-n picioare. 

El cumplită privelişte era şi clinilor şi oamenilor. 

Toate avuţiile lui într-o singură zi au pierit, 

Afară de a sa credinţă şi răbdare. 

Cu aste două arme însă 



el cu adevărat pe hidosul Satan l-a nimicit. 

Dumnezeu din cer a privit la inegala bătălie, 

Iar la urmă celui drept victoria i-a dăruit. 

Cu victoria El i-a dăruit şi toate celelalte 

Multe bogăţii mai întîi pierdute, 

Şi din belşug i-a dăruit, 

Pe invidiosul satan crăpîndu-l astfel desăvîrşit. 

Cugetare 

Avva Isaia zicea despre sine: „Mă văd pe mine ca un cal ce umblă fără călăreţ. Oricine 

îl află, îl încalecă şi îl mînă unde pofteşte. Cînd descăleca unul şi pleacă, un altul vine 

şi face asemenea, şi tot aşa." Acest mare nevoitor, despre care toţi spuneau cu uimire 

că a atins desăvîrşirea, grăia acestea despre sine ori din marea smerenie, ori din 

aducerea amintea timpului din viaţa lui în care fusese nedesăvîrşit. Principalul este că 

aceste cuvinte sînt adevărate raportate la fiecare creştin care umblă, duhovniceşte 

vorbind, fără frîu şi la voia întîmplării. De îndată ce o patimă îl descăleca pe un astfel 

de om, o alta îi ia locul. De îndată ce vreuna îl plictiseşte şi îl oboseşte, lăsîndu-1 

deznădăjduit, o alta îl încalecă cu speranţa deşartă că aceasta îi va aduce fericirea. Un 

astfel de om duce lipsă de călăreţul care să îl ducă pe calea cea dreaptă a adevăratei 

destinaţii, fără nici o abatere la dreapta sau la stînga. Iar călăreţul care trebuieşte unui 

astfel de „cal," singurul prietenos şi binevoitor ce trebuie întîmpinat cu bucurie nu este 

altul decît duhul creştinesc cel sfînt şi puternic. 

Luare aminte 

Să luăm aminte la înălţarea la ceruri a Domnului nostru lisus Hristos: La cum mai întîi 

El a înviat cu trupul, iar apoi S-a şi înălţat cu trupul; La cum după moartea oamenilor 

drepţi mai întîi sufletele lor se înalţă la ceruri, cîtă vreme trupurile lor rămîn în pămînt 

şi aşteaptă învierea cea de obşte, prefacerea lor întru duhovniceşti cea de obşte, şi 

înălţarea cea de obşte. 

Predică Despre puterea pe care Dumnezeu a dat-o cuvintelor prorocilor 

De aceea, aşa zice Domnul Dumnezeul puterilor: ,, Pentru că voi grăiţi asemenea 

vorbe, iată voi face cuvintele Mele foc în gura ta, iar pe poporul acesta îl voi face 

lemne şi-l va mistui focul acesta (Ieremia 5: 14). 

Vedeţi, fraţilor, că efectul cuvintelor lui Dumnezeu este diferit, în funcţie de cît de 

diferiţi sînt şi oamenii care îl ascultă. Cuvîntul lui Dumnezeu este ca focul de care se 

bucură omul cel ce a obosit de îngheţul şi frigul acestei lumi; dar cuvîntul lui 

Dumnezeu este şi ca focul cel care îl arde pre păcătosul care s-a prea încălzit de 

această lume stricăcioasă şi deşartă. Sfinţii noştri Părinţi cei încercaţi ne-au lăsat 

dovezi tari că numai Numele lui Hristos, Cel Care aduce bucuria, puterea şi răcorirea 

credicioşilor, poate să ardă duhurile necurate ca şi un foc viu. Aşa stau lucrurile şi cu 

orice cuvînt rostit de Dumnezeu. Pentru unii el aduce alinare, pentru alţii, nervozitate; 

unora le potoleşte mînia, pe cînd altora le-o sporeşte; pe unii îi face să se umple de 

uimire plină de reverenţă, iar pe alţii de obrăznicie şi dispreţ. Celor sănătoşi cuvîntul 

lui Dumnezeu le este ca mierea; iar celor cu duh nesănătos, le este ca pelinul. 

Dar de ce să fie făcuţi oamenii ca nişte lemne pe care să le mistuie focul? Oare sînt 

oamenii vinovaţi dacă bătrînii cei fără de Dumnezeu şi prorocii mincinoşi îi înşeală şi 

îi duc la pierzare? Răspuns: cu adevărat, oamenii nu sînt la fel de vinovaţi precum sînt 

bătrînii poporului şi prorocii, cu toate acestea şi ei sînt vinovaţi într-o măsură nu mică. 

Căci poporul cel simplu nu este niciodată lipsit de către Dumnezeu de lumina 

conştiinţei, de putinţa de a distinge limpede între bine şi rău; această lumină vine la 

popor prin intermediul propriei lor conştiinţe, şi prin predicarea Cuvîntului lui 

Dumnezeu. Astfel, poporul are putinţa să vadă, şi să nu urmeze cu orbire 



povăţuitorilor celor orbi, care îi duc pe cărări străine, înstrăinîndu-i de Dumnezeu şi 

de Legea Lui. Fraţilor, Dumnezeu drept este, El cunoaşte măsura greşelilor fiecăruia, 

El nu 

îngăduie ca cel ignorant şi foarte mic să ia aceeaşi pedeapsă ca cel foarte mare şi 

foarte învăţat. 

O Atotvăzătorule Sfinte Doamne, Cela Ce cunoşti inimile şi rărunchii, ajută-ne 

nouă şi nu ne lăsa pe noi să fim povăţuitori orbi altora, sau următori orbi orbilor, ci 

ne întăreşte inimile ca, de sîntem povăţuitori sau povăţuiţi, doar Ţie şi numai Ţie 

să-Ţi urmăm ca robi credincioşi pururea, 

Căci a Ta este slava şi mulţumită în veci, Amin. 

7 mai 

• Pomenirea semnului Cinstitei Cruci, care s-a arătat pe cer la Ierusalim, 
în zilele împăratului Constantin, fiul Marelui Constantin 

în timpul împăratului Constanţius, fiul Sfîntului Constantin cel Mare, şi al 
Patriarhului Chirii al Ierusalimului, Cinstita Cruce s-a arătat pe cer la Ierusalim 
începînd de la ora 9 dimineaţa, întinzîndu-se de la Golgotha şi pînă la Muntele 
Măslinilor. Această Cruce era mai strălucitoare decît razele soarelui, şi mai 
frumoasă decît orice curcubeu. Toate popoarele din Ierusalim, credincioşi şi 
necredincioşi, şi-au lăsat lucrul lor şi au privit la această minune cerească şi 
dumnezeiască cu frică şi uimire mare. Mulţi necredincioşi s-au convertit la 
Credinţa Creştină şi mulţi arieni au lepădat necurata lor erezie, întorcîndu-se la 
Biserica Ortodoxă. Despre acest semn Patriarhul Chirii i-a scris în scrisoare 
împăratului Constanţius, care avea înclinaţii către arianism. Arătarea acestui semn 
s-a întmplat în ziua de 7 mai a anului 357. Astfel, această minune a arătat că 
Ortodoxia şi credinţa creştină nu sînt teoretizări lumeşti ale minţii celei omeneşti, 
ci ele sînt puterea lui Dumnezeu, arătată prin semne mari şi prin minuni. 

• Pomenirea Sfîntului Mucenic Acachie 

Sfintul Acachie a fost ofiţer în armata romană în timpul împărăţiei lui Maximian. 
Răspunzînd înaintea chinuitorilor pentru nădejdea lui în Hristos, el a zis că a 
primit-o de la scumpii şi credincioşii lui părinţi, şi de asemenea de la vederea 
aievea a celor multe minuni petrecute la moaştele sfinţilor Lui. îndurînd cu vitejie 
uimitoare chinuri mari, la care a fost dat în cetatea Pyrrinthus din Tracia, 
mucenicul Acachie a fost adus la Bizanţ. Aici el a fost 

schingiuit şi mai bestial, fiind la urmă ucis prin tăierea capului. El a luat cu cinste 
cununa muceniciei şi s-a strămutat la locaşurile cele cereşti ale împăratului slavei 
la anul 303. 

• Pomenirea Preacuvioşilor Sfinţi Părinţi din Georgia 

în veacul al şaselea, la două sute de ani după ce Sfînta Nina luminătoarea 
Armeniei predicase Evanghelia în Georgia, s-a arătat lui loan, nevoitorului din 
Antiohia, însăşi Sfînta, Preacurata de Dumnezeu Născătoarea şi Pururea Fecioara 
Măria: ea i-a poruncit să îşi aleagă doisprezece ucenici şi să meargă în Georgia 
spre a întări acolo poporul în Credinţa Creştină. Nevoitorul loan antiohianul a 
pornit imediat la faptă, după această dumnezeiască arătare. Sosind în Georgia, 
aceşti sfinţi părinţi misionari au fost întîmpinaţi cu cinste de regele Georgiei şi de 
Catholicosul Eulalie, ei începînd imediat cu multă dumnezeiască rînvă predicarea 
lor. Poporul se aduna în jurul lor cu sutele, iar sfinţii îi povăţuiau în Sfînta 
Credinţă cu înţelepciune mare şi cu mari minuni. Căpetenia acestor iubitori de 



Hristos părinţi era Sfîntul loan Zedazeni, iar numele ucenicilor lor sînt: Aviv, 

Antonie, David, Zenon, Tadeu, lesei, Isidor, losif, Mihail, Pyrrhus, Ştefan şi Şio. 

Cu rîvnă apostolică aceştia cu toţii au întărit credinţa creştină în Georgia, au 

întemeiat mînăstiri, şi au lăsat după ei mulţime de fii duhovniceşti care să ducă 

mai departe făclia credinţei şi lumina învăţăturii. Ei s-au învrednicit astfel de slavă 

mare în ceruri şi putere pe pămînt. 

Cîntare de laudă la Sfîntul Mucenic Acachie 

Acachie, oşteanul Celui Preaînalt, se pregăteşte de moarte, 

Cu sufletul binemiresmat de tămîia rugăciunii. 

Păgînul judecător îl întreabă: 

„De ce nu-i mîntuie Hristos 

pre credincioşi de aste chinuri? 

De ce nu-i trăzneşte pe chinuitori, 

Din moment ce îl numiţi Atotputernic? " 

Mucenicul îi răspunde liniştit: 

„Deoarece mult milostiv Stăpînul Hristos este, 

mult îndurat şi mult milosîrd. 

El cu răbdare aşteaptă întoarcerea păcătosului, 

Iar de la credincioşi, răbdare întru suferinţă. 

Cum s-ar mai vedea milostivirea Lui, 

Dacă îndată pe păcătoşi i-ar pedepsi? 

Iar credincioşii cum ar mai da pe faţă puterea Lui 

Dacă întru răbdare chinurile pentru El nu le-ar suferi? 

Făclie luminoasă a răbdării-ntru chinuri cum ar mai străluci ei lumii? " 

Zicînd acestea Acachie tăiat este, 

Iar sufletul lui se sălăşluieşte în Rai. 

Cugetare 

„Recunosc că datoria mea este mai mare, pentru că mie mi s-a iertat mai mult. Am 

fost chemat la preoţie din lumea magistraturii şi funcţiilor publice; de aceea mă 

arăt nerecunoscător dacă iubesc într-o măsură mai mică decît aceea în care am fost 

iertat." Acestea sînt cuvintele Sfîntului Ambrozie, care a fost chemat de Dumnezeu 

pe neaşteptate să-şi schimbe vocaţia şi, din judecător în tribunalele acestei lumi, să 

se facă arhiepiscop al Bisericii lui Hristos. Prin aceste cuvinte sfîntul arată cu cît 

mai mare este vocaţia preoţească faţă de chemările cele lumeşti, cum a venit el la 

vocaţia preoţească prin chemarea lui Dumnezeu, şi cum el, cel chemat, datorează 

mulţumită veşnică lui Dumnezeu. Toţi sfinţii au socotit datoria lor de mulţumire 

lui Dumnezeu ca fiind datoria lor principală. Neîncetata mulţumire lui Dumnezeu 

este sămînţa nobilă din care, în condiţiile în care este udată de lacrimile pocăinţei 

neîncetate, rodeşte cea mai frumoasă roadă: dragostea faţă de Dumnezeu. 

Luare aminte 

Să luăm aminte la Pogorîrea Sfîntului Duh asupra Sfinţilor Apostoli: 

• La cum Apostolii şedeau la rugăciune, cu toţii în acelaşi duh; 

• La cum deodată s-a făcut sunet mare din ceruri ca un vînt care suflă cu putere. 
Predică La cum binele se ia de la oameni din cauza păcatelor 
Fărădelegile voastre au schimbat aceasta şi păcatele voastre au depărtat acest bine 
de la voi (Ieremia 5: 25). 

Dacă nu prisoseşte între voi binele, o oamenilor, înţelegeţi atunci că între voi 
prisoseşte din belşug păcatul! Căci iată păcatele voastre au depărtat binele de la 
voi. O oamenilor, dacă doriţi bine pentru voi, atunci lepădaţi păcatul şi nu 



mai păcătuiţi! Atunci de abia veţi începe să vă mişcaţi spre binele pe care îl doriţi, 
iar binele va veni înspre voi, şi nu va mai pleca de la voi niciodată. 
O omule, dacă nu ai binele, înseamnă că ai din belşug păcatul! Căci binele nu se 
poate sălăşlui laolaltă cu păcătuirea, tot aşa cum întunericul şi lumina nu pot sta 
împreună la un acelaşi loc şi în acelaşi timp. Cînd pleacă lumina, atunci 
întunericul se împuterniceşte înăuntru, iar dacă va pleca întunericul, atunci va 
străluci lumina. Astfel, păcatul şi binele se pot înlocui unul pe celălalt, dar ele nu 
pot locui niciodată împreună. 

O fraţilor, pcatele voastre au depărtat acest bine de la voi. Aceste cuvinte nu s-au 
grăit doar de către un singur proroc către doar un singur popor; ci mai curînd toţi 
prorocii cei adevăraţi au grăit aceste cuvinte către popoarele lor. Prorocii 
mincinoşi gîdilă conştiinţele poporului celui păcătos cu păcatele, contribuind şi 
mai mult la îndepărtarea binelui din rîndurile lui. Dar adevăraţii proroci osîndesc 
păcatele poporului, căci ei înşişi, fiind în bine, nu pot tolera răul pe care îl văd în 
popor ci strigă împotriva lui, astfel încît binele cel de la Dumnezeu să ajungă şi în 
inimile poporului. Căci dacă stupul începe să se impută, cum se vor mai înghesui 
albinele în el ca să-şi depună mierea lor? Ele nu vor mai intra! Şi dacă albinele 
care sînt nişte biete insecte lipsite de raţiunea omenească refuză să intre într-un 
stup putred, plin de fum, atunci cum va accepta Duhul Domnului, Raţionalitatea 
cea dumnezeiască, să se sălăşluiască în sufletul cel infect al omului, plin de tot 
fumul necurăţiei? Iar Duhul Adevărului este Vistiernicul şi Dătătorul singurului 
bine adevărat. 

O Stăpîne Doamne Duhule Adevărate, ajută poporului Tău cu puterea Ta nebiruită, 
ca să scoată afară tot păcatul de la sufletele lor; ca să se sălăşluiască întru ele 
puterea Ta de viaţă făcătoare şi toată vistieria bunătăţilor, 
Căci Ţie se cuvine toată slava şi mulţumită în veci, Amin. 

8 mai 

• Pomenirea Sfîntului Apostol şi Evanghelist loan 
Sărbătorirea principală a acestui mare Apostol şi Evanghelist este la 26 
septembrie. Astăzi însă, în 8 mai, se prăznuişte minunea ce s-a lucrat la sfintul său 
mormînt. Cînd loan era în vîrstă de peste una sută ani, el şi-a luat cu sine şapte 
dintre ucenicii săi, a ieşit afară din cetatea Efesului, şi le-a poruncit celor şapte să 
sape o groapă în formă de cruce. Apoi bătrînul şi sfintul Apostol s-a întins în acea 
groapă în formă de cruce şi a poruncit să fie acoperit cu pămînt. 
Mai tîrziu, cînd credincioşii au deschis mormîntul Sfîntului loan, ei nu au mai 
găsit acolo trupul lui. în ziua de 8 mai a fiecărui an, din acest mormînt se ridică o 
pulbere care vindecă pe bolnavi de feluritele lor boli. 
Pomenirea Sfîntului Cuvios Arsenie cel Mare 

Acest slăvit sfint s-a născut într-o familie de mari patricieni din Roma cea veche. 
El primise cea mai aleasă educaţie, fâcînd în continuare cele mai strălucite studii 
de filosofic şi toate ştiinţele seculare din vremea lui, îmbunătăţindu-se de 
asemenea şi în cunoaşterea cea duhovnicească. La urmă, lepădînd toată 
deşertăciunea lumii, el s-a închinat pe sine cu desăvîrşire slujbei Bisericii, fiind 
hirotonit diacon în una din bisericile mari din Roma. Celibatar, retras, liniştit şi 
extraordinar de evlavios, el a gîndit să vieţuiască astfel întreaga lui viaţă. Dar 
Pronia cerească a lui Dumnezeu i-a îndreptat paşii vieţii în alt fel. împăratul 
Teodosie 1-a luat pe acest mare Arsenie ca să fie tutorele şi învăţătorul fiilor lui, 
Arcadie şi Honorie, şi 1-a numit de asemenea în rangul cel înalt de senator la 



Constantinopole, înconjurîndu- 1 de toate bogăţiile, onorurile, şi luxul. Toate 
acestea însă mai mult îngreunau inima lui Arsenie decît să i-o bucure. S-a 
întîmplat odată că tînărul Arcadie a comis o faptă rea, pentru care Arsenie, în 
calitate de preceptor al său, a trebuit sa-1 pedepsească după gravitatea faptei. 
Tînărul cel jignit a plănuit atunci un plan diabolic de răzbunare. Cînd Arsenie a 
aflat despre acest plan murdar, el s-a îmbrăcat în haine de cerşetor şi a ieşit la 
marginea mării. Acolo a aflat o corabie în care îmbarcîndu-se, a plutit către Egipt. 
Cînd a sosit la vestitul Skit, el s-a făcut ucenicul faimosului Avvă loan cel Pitic, 
dedicîndu-se cu asprime la toată nevoinţa. El se socotea pe sine ca un mort, şi cînd 
a fost încunoştiinţat că murise o rudă a lui foarte bogată care îl lăsase pe el unic 
moştenitor, Arsenie a răspuns: „Dar eu am murit înaintea lui: cum voi putea deci 
eu să mai fiu moştenitorul său?" închis într-o chilie călugărească asemenea unui 
mormînt, el toată ziua împletea coşuri din ramuri de palmier, iar noaptea se ruga 
lui Dumnezeu. El evita cu dinadinsul oamenii şi orice convorbiri cu ei. Doar la 
sărbători îşi părăsea chilia spre a merge la slujba Sfintei Liturghii din Biserică şi a 
se împărtăşi cu Preacuratele Taine. Ca să se apere de duhul lenevirii, el adesea îşi 
punea întrebarea: „Arsenie, de ce ai venit tu la pustie?" Sfintul Arsenie a rămas la 
pustie timp de cincizeci şi cinci de ani, nevoindu-se în cea mai aspră pustnicie şi 
fiind un model pentru toţi monahii şi în acelaşi timp slava lor. Viaţa Sfîntului 
Arsenie a fost de una sută ani. El a adormit cu pace la anul 448, după multe 
nevoinţe aspre şi greutăţi luate asupră-şi de bună voie. El s-a strămutat la 
locaşurile cele cereşti ale Stăpînului Hristos, pe Care L-a iubit din tot cugetul său, 
din toată inima sa, şi din toată virtutea sa. 

• Pomenirea Sfintei Cuvioase Emilia 

Emilia a fost maica Sfîntului Vasile cel Mare. Ea în tinereţile ei a dorit să se 
afierosească Domnului, dar părinţii au stăruit ca ea să se mărite. Emilia a adus pe 
lume nouă copii, iar ea le-a insuflat tuturor copiilor ei într-o asemenea măsură 
Duhul lui Hristos, încît cinci dintre ei au devenit sfinţi mari ai Bisericii: Vasile cel 
Mare, Grigorie de Nyssa, Petru Episcopul Sevastelor, Macrina şi Teosevia. La 
adînci bătrîneţe Emilia a întemeiat o mînăstire de femei, întru care a vieţuit pînă la 
sfîrşitul vieţii, alături de fiica ei, Macrina. Preacuvioasa Emilia s-a săvîrşit în 
Domnul la anul 375, în opt zile ale lunii mai. 

• Pomenirea Sfîntului Cuvios Arsenie, Iubitorul de Nevoinţe 

Acest Arsenie a fost monah în Lavra Peşterilor din Kiev El nu şi-a îngăduit 

niciodată nici un fel de odihnă, ci pururea s-a nevoit. Hrana lui era doar o dată pe 

zi, după apusul soarelui. El a dus o viaţă de aspre nevoinţe, săvîrşindu-se cu pace 

în veacul al paisprezecelea. 

Cîntare de laudă la Sfintul Arsenie 

Slăvitul Arsenie, cel de lume slăvit, 

De slavă fugind, îşi zise-ntru sine: 

„Lumii şi oamenilor mort socoteşte-te. 

Lucruri nici înţelepte, nici nebuneşti nu grăi. 

Căci pentru vreun cuvînt nesocotit 

s-a întîmplat rău să-ţipară, Arsenie; 

pentru tăcere însă, niciodată. 

Inima de nu mi-o voi lega de Domnul, 

De astă viaţă de patimi nu mă voi putea dezlega. 

Gîndul doar la Domnul de mi-l voi tintui, 



Patimile lumii- atunci, părăsi-mă-vor. 

Clipele timpului ţie lăsat 

Cu rugă şi lucrare umple-le; 

Somnul fie puţin, iar lucrarea, sporită. 

O, păcătoase Arsenie, nu mai lîncezi! 

La pustie- atunci, pentru ce-ai mai ieşit? I 

Hotărît lucru, nu spre trîndăvie, ci spre mîntuirea 

Sufletului tău; 

Hotărît lucru, nu spre multa dormire, 

ci spre plîngerea păcatelor 

sufelfului tău! 

Pe care grabnic, o, vindecă-l, Arsenie, 

Grăind către Domnul mereu: 

Doamne, Milostiv fii mie, păcătosul!" 

Cugetare 

Un monah odată a mers la Sfîntul Arsenie şi i-a mărturisit că el la citirea Sfintelor 

Scripturi niciodată nu simte puterea cuvintelor citite, şi nici o dulceaţă în inimă. 

Marele sfînt i-a zis: „Fiul meu, nu te tulbura de acestea, ci doar citeşte înainte! Am 

auzit grăindu-se că atunci cînd descîntătorii de şerpi îşi rostesc vrăjile lor, ei înşişi 

nu înţeleg nimic din cuvintele pe care le rostesc, dar şerpii, auzind acele rostiri, le 

simt puterea şi se îmblînzesc. Aşa este şi cu noi, oamenii, atunci cînd neîncetat 

avem pe buze cuvintele Sfintei Scripturi: deşi nu simţim cu inima puterea 

cuvintelor, duhurile necurate tremură şi fug, căci nu pot suferi cuvintele Duhului 

Sfînt." Da, fiule, nu te tulbura, ci doar citeşte înainte! Duhul Cel Sfînt, Care a scris 

aceste dumnezeieşti cuvinte prin bărbaţi de El insuflaţi, va auzi acele cuvinte, le va 

înţelege şi va grăbi în ajutorul tău. Adică: Cel pe Care tu II chemi în ajutor va 

înţelege, iar cei pe care voieşti să-i alungi de la tine vor înţelege şi ei. Şi amîndouă 

ţintele ţi le vei atinge. 

Luare aminte 

Să luăm aminte la pogorîrea Sfîntului Duh Dumnezeu asupra 

apostolilor: 

• La cum s-au pogorît limbi de foc asupra Apostolilor, cîte una asupra fiecăruia; 

• La cum sfinţii Apostoli s-au umplut de Duhul Sfînt şi au început să grăiască în 
felurite limbi, după cum le dădea Duhul Sfînt să grăiască. 

Predică Despre rău ca rod al cugetelor oamenilor 

Ascultă, pămîntule: Iată voi aduce asupra acestui popor o nenorocire, rodul cugetelor 
lor, că n-au ascultat cuvintele Mele şi legea Mea au lepădat-o (Ieremia6: 19). 
Fraţilor, vedem noi oare de unde creşte şi se coace răul? Iată, nu din sînul lui 
Dumnezeu, ci din cugetele oamenilor. Răul se seamnă în cugetele oamenilor de 
către puterile cele diavoleşti sau de către patimile trupeşti. Răul creşte în cugetele 
oamenilor, se întinde şi se înmulţeşte, înfloreşte şi înfrunzeşte, iar la urmă îşi arată 
roadele cele otrăvicioase. Dumnezeu îi avertizează întotdeauna prompt pe oameni 
să se lepede de cugetele lor cele rele aşa încît ele să nu apuce să se coacă în 
sufletele lor şi să-şi dea pe faţă roadele lor amare şi aducătoare de moarte. 
Dumnezeu îndată 1-a cercetat şi pe Cain, dar Cain nu a voit să asculte cercetarea 
Domnului şi a îngăduit cugetelor celor rele să se ridice împotriva fratelui lui şi să 
rodească rodul morţii: uciderea de frate. 
Dar care sînt cugetele cele rele? Ele sînt toate acele cugete care sînt împotriva 



Legii lui Dumnezeu şi a cuvîntului lui Dumnezeu. Cugetele cele rele sînt legile pe 
care şi le face omul sieşi, pe care şi le prescrie omul sieşi în pofida şi în răspărul 
Legii lui Dumnezeu. Prin urmare, de îndată ce omul hotărăşte să se lipească cu tot 
sufletul şi cu toată inima şi voinţa lui de Legea lui Dumnezeu, cugetele cele rele 
devin neputincioase ca nişte umbre, întocmai ca ele repede apărînd şi dispărînd din 
inima acelui om. Atunci omul se face cu adevărat stăpîn pe gîndurile şi cugetele 
lui, căci simte că Domnul însuşi este Stăpîn peste sufletul lui. Atunci legea lui este 
chiar Legea lui Dumnezeu, iar cugetele cele rele ale oamenilor nu mai sînt nimic. 
Iată, voi aduce asupra acestui popor o nenorocire, zice Domnul. Dar ce fel de 
nenorocire? Rodul cugetelor lor. Adică: Voi îngădui ca ei să secere ceea ce au 
semănat şi au udat, căci răul nu este sămînţa Mea, nici secerişul Meu. Răul care 
voi îngdui să se abată asupra oamenilor celor fără de lege este rodul propriilor lor 
cugete. După însuşi felul cugetelor lor ar fi trebuit ei să vadă ce fel de rău se va 
abate asupra lor, tot aşa cum semănătorul vede, după cele pe care le seamănă, ce 
fel de roade va secera. 

O Doamne Sfinte şi fără de pată, mîntuieşte-ne pre noi de relele pe care singuri le 
aducem asupra noastră, pe care singuri le lăsăm să se înmulţească în noi. Ţie ne 
rugăm: scoate afară rodul cel rău al semănăturii celei rele, şi ajută-ne nouă să 
smulgem afară răul din sufletele noastre, 
Căci Ţie se cuvine toată slava şi mulţumită în veci, Amin. 

9 mai 

• Pomenirea Sfîntului Proroc Isaia 

Acest mare şi slăvit proroc pogora dintr-o stirpe împărătească. Isaia s-a născut la 
Ierusalim din tatăl cu numele Amos, carele era fratele lui Amazia, Regele ludeei. 
Prin harul covîrşitor al lui Dumnezeu, Isaia a fost vrednic să vadă pre Domnul 
Savaot aşezat pe tronul slavei celei cereşti, înconjurat de serafimii ci cu şase aripi 
care cîntau cîntarea neîncetată : Sftnt, Sfînt, Sftnt, este Domnul Savaot (Isaia 6 : 3). 
Isaia a prorocit multe lucruri către unii oameni aparte, precum şi către tot poporul. 
Odată el a umblat timp de trei zile gol pe străzile Ierusalimului, în semn de 
prorocire a iminentei căderi a Ierusalimului în mîna regelui asirian Sennaherib, şi 
ca semn regelui şi căpeteniilor poporului ca să nu se încreadă în ajutorul 
egiptenilor sau etiopienilor care aveau să cadă şi ei în mîinile aceluiaşi Sennaherib, 
ci mai vîrtos să se încreadă numai în Dumnezeu Cel Preaînalt. Această prorocie, 
precum şi altele, s-a împlinit pînă în cele mai mici amănunte. Dar marile prorocii 
ale lui Isaia se referă la întruprea Domnului, la Naşterea Lui din Pururea Fecioara, 
la loan Botezătorul şi la multe evenimente din viaţa Mîntuitorului Hristos. Acest 
proroc, din pricina marii curaţii a inimii lui şi a rîvnei pentru Dumnezeu, a primit 
şi darul facerii de minuni. Astfel, cînd Ierusalimul era asediat de duşmani şi era o 
secetă cumplită, Isaia s-a rugat lui Dumnezeu şi a curs apă de sub Muntele Sion. 
Această apă s-a numit Siloam, care înseamnă «trimis». Mai tîrziu, Domnul avea să 
îndrepte paşii celui orb din naştere către această apă, în care să se scalde şi astfel 
să-şi recapete vederea, în timpul domniei Regelui Mânase, cînd Isaia tuna şi 
fulgera împotriva obiceiurilor păgîneşti la care se dedase poporul evreu, în frunte 
cu regele şi cu căpeteniile lui, pe cînd Isaia le arăta lor că au căzut la fel de jos ca 
Sodoma şi Gomora cea din vechime, atunci el a ridicat ura înverşunată a regelui şi 
căpeteniilor împotriva luişi. De aceea nelegiuiţii conducători ai poporului l-au 
prins pe marele proroc, l-au scos afară din cetate şi l-au tăiat în două cu 
fierăstrăul. Isaia a trăit şi a prorocit cu şapte sute de ai înaintea venirii 



Mîntuitorului Hristos. 

• Pomenirea Aducerii cinstitelor moaşte ale Sfîntului Nicolae Făcătorul de Minuni, 
Episcopul Mirelor Lichiei 

în anul 1087, în timpul domniei împăratului Alexie Comnenul, şi cînd pe scaunul 
patriarhal se afla Nicolae Gramaticul, trupul acestui minunat sfînt a fost adus din 
Cetatea Mirelor din Lichia în oraşul Bari din Italia. Acestea s-au întîmplat din 
cauza atacurilor musulmane asupra cetăţii Mirelor Lichiei. Sfintul s-a înfăţişat în 
vis înaintea unui cinstit preot din Bari şi i-a poruncit ca sfintele sale moaşte să fie 
aduse în acest oraş. La acea vreme Bari era un oraş Ortodox ce avea un Patriarh 
Ortodox, în timpul mutării cinstitelor moaşte multe minuni s-au lucrat, fie prin 
atingerea lor, fie de la mirul care ieşea cu îmbelşugare din ele. Tot în această zi se 
mai pomeneşte şi minunea pe care a lucrat-o Sfintul Nicolae cu regele sîrb Ştefan 
din Deceani. Aceasta a fost cînd Sfintul Nicolae i-a dat înapoi vederea Regelui 
Ştefan. 

• Pomenirea Sfîntului Mucenic Hristofor 

Acest Sfînt Hristofor a fost un mare făcător de minuni. El este cu deosebire cinstit 

în Spania. Poporul se roagă lui pentru păzirea de diferite boli molipsitoare şi de 

toate felurile de ciume şi molime grele. Sfintul Hristofor a luat mucenicia pentru 

Hristos şi s-a preaslăvit de către El la anul 249. 

Cîntare de laudă la Sfintul Ştefan din Deceani 

Ştefan cel orb pe Cîmpul Oilor doarme, 

Şi în vis el este chinuit fără-ncetare. 

Ochii lui sînt însîngeraţi, el tremură cu trupul: 

Cu adevărat moartea este mai bună 

Decît o asemenea viaţă. 

Tot atunci însă un om îi apare în faţă, 

îmbrăcat cu slavă, cu lumină cerească. 

'Nicolae al Mirelor Lichiei sînt, 

iar pe tine te-a ales Domnul. 

Priveşte la mîna dreapt-a mea, Ştefane, 

Iată l ochii tăi eu îi ţin în ea. 

Ochii pe care tu nu-i ai 

La mine se află. 

Eu ţie ţi-i voi da cînd Domnul mi-o va porunci. » 

Cinci ani s-au scurs, cinci ani de întuneric 

Pentru Regele sîrb Ştefan. 

Dar el credea fierbinte în Sfintul ce i se arătase: 

„Nicolae Sfintul la mine va veni, 

el va mai veni o dată 

şi cu-a Domnului voie, 

mă va ajuta. » 

Astfel cugeta Ştefan, rugîndu-se-n biserică, 

Cu lacrimi rugîndu-se SJîntului lui iubit. 

Astfel şezînd în a sa strană, 

lată Nicolae Sfintul i se arată din nou! 

Sfintul în dreapta sa ţine cei doi ochi ai săi. 

« lată, o rege, ceasul bucuriei tale a sosit! 

In Numele Domnului, Cel Care dă orbilor vedere, 

Cu ai tăi ochi vezi acum şi strigă : Slavă lui Dumnezeu!» 



Sfîntul rege Ştefan ochii îşi atinge, 
Dînd ca pe un văl de pe ei la o parte 
întunericul care îi acoperea. 
Cugetare 

Orice creştin poate să se facă mucenic pentru Credinţă, în timpuri de prigoană, dar 
şi în timpuri de pace. Avva Atanasie zice: «Chinuieşte-te de către conştiinţa ta, 
mori păcatului, omoară-ţi mădularele cele pămînteşti, şi vei fi mucenic după 
dorinţa ta. Mucenicii cei din vechime au stat împotriva împăraţilor şi cezarilor 
celor păgîni; tu însă stai împotriva împăratului păcatelor - adică a diavolului şi a 
cezarilor lui diavoleşti. Atunci erau temple păgîne şi idoli, împreună cu cei care le 
aduceau jertfe lor. Dar acum sînt cugetele cele idoleşti din inimi. Cel care este rob 
patimei curviei cu adevărat se închină idolului Afroditei. Cel care se mînie şi se 
înfurie se închină idolului lui Ares. Cel care este avar şi nu-i pasă de durerile şi 
nevoile celui de aproape se închină idolului lui Hermes. Dar dacă tu te înfrînezi de 
la toate aceste patimi, atunci tu i-ai răsturnat pe idoli, ai respins cugetele cele rele 
şi te-ai făcut mucenic pentru Dreapta Credinţă. » Aşadar, creştinului celui rîvnitor 
de astăzi nu trebuie să-i pară rău că nu trăieşte în timpuri de prigoană a 
Creştinismului. Căci fiece creştin, indiferent de epoca în care trăieşte, poate să se 
facă mucenic pentru Hristos şi pentru Evanghelia Lui. 



Luare aminte 

Să luăm aminte la Pogorîrea Duhului Sfînt Dumnezeu peste sfinţii apostoli: 

• La cum toţi oamenii se minunau şi se mirau cînd priveau la Apostoli şi îi auzeau 
grăind în multe limbi; 

• La cum unii rîdeau pe socoteala lor, zicînd: Iar alţii, batjocorindu-i, ziceau că 
sîntplini de must (Fapte 2 : 13). 

Predică Despre blestemul omului care se încrede în om 

Aşa zice Domnul: Blestemat fie omul care se încrede în om şi îşi face sprijin din trup 

omenesc şi a cărui inimă se depărtează de Domnul (Ieremia 17:5). 

Cînd omul se înstrăinează în inima lui de Dumnezeu, el atunci începe de obicei să se 

încreadă în oameni şi în sine însuşi, căci în cine altcineva să se încreadă din moment 

ce şi-a tăiat funia micii lui bărcuţe de corabia lui Dumnezeu care pînă atunci îl ducea? 

Din moment ce s-a tăiat de la corabia lui Dumnezeu nu-i mai rămîne nimic de făcut 

decît să se încreadă în tăria propriei lui ambarcaţiuni sau în bărcile vecinilor. Slabă 

nădejde, dar singura care se pare că i-a mai rămas! 

Dar, o cerule şi pămîntule, de ce şi-a tăiat omul bărcuţa lui de la Corabia lui 

Dumnezeu?! De ce oare se taie omul mereu de la singura şi marea lui nădejde ? Oare 

ce cugete l-au îndemnat pe om atunci cînd a hotărît el că este mai bine să navigheze 

singur pe valurile sălbatice ale mării decît să rămînă în siguranţa Corăbiei lui 

Dumnezeu, aproape de Marginea Veşmîntului Lui? Oare cu cine s-a unit el, cu cine a 

făcut legămînt cînd s-a rupt de Dumnezeu şi a rupt legămîntul lui cu El? Oare cu 

cineva mai puternic decît Dumnezeu? O nebunie a nebuniilor şi rătăcire a rătăcirilor! 

Blestemat fie omul care se încrede în om. Dumnezeu a zis acestea o dată, iar oamenii 

le-au repetat pe acestea de mii şi zeci de mii de ori. Fiind dezamăgiţi de încrederea lor 

în oameni, ei au blestemat de zeci de mii de ori pe toţi cei care s-au încrezut în 

oameni. Dumnezeu a zis doar ceea ce oamenii înşişi au încercat pe pielea lor de-a 

lungul veacurilor şi ceea ce au mărturisit apoi neîncetat prin propria lor experienţă: cu 

adevărat, blestemat este omul care se încrede în om! 

Fraţilor, de aceea să nu ne mai încredem decît în Dumnezeu, Care are corabie tare în 



furtună şi Care nu ne lasă niciodată la greu. Să ne încredem 

numai şi numai în El, căci orice alt fel de încredere nu este decît înşelare 

drăcească. 

In Tine ne încredem noi, Doamne, în Tine Cetatea noastră de apărare şi Scăparea 

noastră. Leagă-ne pre noi de Tine şi nu ne lăsa să ne rupem de Tine niciodată, 

chiar dacă noi, în nebunia noastră, am încerca să o facem. 

Căci numai Ţie se cuvine toată slava şi mulţumită în veci, Amin. 

10 mai 

• Pomenirea Sfîntului Apostol Simon Zilotul 

Acest Simon a fost unul dintre cei Doisprezece Apostoli Mari. El s-a născut în 
Cana Galileii. Stăpînul Hristos, împreună cu Maica şi cu ucenicii Săi au venit la 
prăznuirea cununiei lui. Cînd vinul s-a terminat, Domnul a preschimbat apa în vin 
(loan 2: 1-11). Văzînd această minune, mirele Simon şi-a lăsat casă, părinţi şi 
mireasă şi a urmat lui Hristos. Acest Simon s-a numit Zilotul din cauza marii lui 
rîvne pentru Mîntuitorul şi pentru Sfînta Evanghelie. După ce a primit de sus harul 
Duhului Sfînt, Simon a mers să vestească Scriptura în Mauritania şi în Africa. 
Avînd în vedere roadele minunate pe care predicarea lui le aducea, căci prin 
cuvîntul lui mulţi veneau la Sfînta Credinţă, el a fost prins de păgîni, chinuit, iar în 
final răstignit precum Domnul, Care în ceruri a primit sufletul lui de mucenic şi 1- 
a încununat cu cununa slavei Nemuritoarei Lui împărăţii. 

• Pomenirea Sfinţilor Mucenici şi fraţi după trup Alfeu, Filadelfşi Ciprian 
Aceşti trei fraţi erau fiii lui Vitalie, Prinţul cetăţii Vascanilor care se afla în sudul 
Italiei. Ei erau bărbaţi din înalta nobilime, şi foarte tari în credinţă. Osîndiţi pentru 
credinţa lor în Hristos, ei au fost tîrîţi din judecător în judecător, trecînd prin 
schingiuirile tuturor torţionarilor. Ei la urmă au fost duşi în Sicilia şi înjunghiaţi 
acolo, în timpul împărăţiei lui Liciniu. Lui Alfeu i s-a tăiat limba, şi pierzînd din 
această cauză mult sînge, a murit. Filadelf a fost ars pe un grătar de fier, iar 
Ciprian aruncat în foc. Sfintele lor moaşte neputrezite s-au descoperit în 1517. 
Aceşti trei fraţi au apărut în vedenie Sfintei Euthalia care se pomeneşte la 2 martie. 

• Pomenirea Sfintei Cuvioase Isisdora cea Nebună pentru Hristos 

Această sfînta a trăit în veacul al patrulea, fiind călugăriţă într-o mînăstire de 
femei tabenisiotă. Ea se prefăcea nebună ca să-şi ascundă virtuţile şi nevoinţele. 
Isidora făcea treburile cele mai grele şi mai neplăcute din mînăstire, mînca doar 
resturile de la masa surorilor, le slujea toturora şi fiecăreia în parte, fiind de către 
toate dispreţuită, în acea vreme, un înger al Domnului a descoperit cele despre 
taina vieţii Isidorei marelui ascet monah Pitirim. Cuviosul Pitirim a venit atunci să 
cerceteze mînăstirea în care locuia Isidora, căreia, cînd aceasta a venit la urma 
tuturor surorilor ca să ia binecuvîntare, marele Părinte i s-a închinat pînă la 
pămînt, iar ea i s-a închinat apoi lui la fel. După acestea surorile l-au informat pe 
Cuviosul că Isidora este nebună. „Voi toate sînteţi nebune," le-a răspuns înapoi 
Pitirim, „iar aceasta este mai marea înaintea lui Dumnezeu decît voi, şi decît mine; 
eu numai mă rog lui Dumnezeu ca să-mi dăruiască şi mie darurile pe care i le-a 
pregătit din belşug ei, la ziua înfricoşată a Marii Judecăţi." Atunci surorile s-au 
ruşinat foarte şi au căzut înaintea lui Pitirim şi Isidorei pentru iertare. De atunci 
înainte toate surorile au înconjurat-o cu un deosebit respect pe Isidora. Iar ea, ca să 
fugă de cinstiri, a plecat în taină din mînăstire într-un loc necunoscut, şi s-a odihnit 
în Domnul pe la anul 365. 

• Pomenirea Fericitei Taisia 



Taisia era o fecioară din Egipt, creştină şi foarte bogată. Ea a hotărît să nu se 

căsătorească niciodată, drept pentru care şi-a împărţit toată imensa avere 

monahilor din pustia egipteană. Dar după aceste fapte minunate Taisia a căzut într- 

o viaţă plină de destrăbălări şi desfrîu. Aflînd acestea monahii egipteni s-au 

înspăimîntat, şi s-au dus ca unul la marele Avvă loan cel Pitic ca să- 1 roage cu 

lacrimi să meargă la Alexandria şi să mîntuiască pre Taisia. Avva a făcut acestea, a 

ajuns la Alexandria, a mustrat pe Taisia, stînd cu lacrimi înaintea ei. Văzîndu-1 pe 

marele Avvă plîngînd din cauza păcatelor ei, Taisia a căzut la pămînt cu pocăinţă, a 

lăsat toate şi 1-a urmat pe Avva loan în pustie, într-o noapte a călătoriei lor, pe cînd 

Taisia dormea iar Avva stătea la rugăciune, el a văzut îngeri luminoşi pogorîndu-se 

deasupra trupului Taisiei şi luînd sufletul ei la ceruri. Lui Avva loan i s-a 

descoperit că pocăinţa scurtă, dar ca de foc a Taisiei a fost mai bineplăcută înaintea 

lui Dumnezeu decît anii cei lungi de nevoinţe trupeşti ai multor monahi. 

Cîntare de laudă la Sflnta Isidora 

Avva Pitirim se nevoieşte în pustie 

Şipre Domnul întreabă: 

„Au în lume decît mine mai mult se nevoieşte cineva? " 

îngerul Domnului la Pitirim vine 

Şi-l mustră cu blîndeţe: 

„ Te înalţi în cugetul tău, Bătrîne, 

Ca şi cînd în lume decît tine 

nimeni nu s-ar nevoi mai mult! 

Vino de-mi urmează, Bătrîne Pitirime, 

Vino de vezi o vîrstnică femeie. 

lată-i Isidora, ce Nebună pentru Domnul 

S-a făcut: 

Vino şi vezi, şi minunează-te! 

Inima ei pururea la Domnul este, 

Gîndurile ei, pururea la Domnul ţintesc; 

Iar nu ca ale tale, care cu trupul eşti aici, 

Iar cu gîndurile la celălalt capăt al lumii! 

Atunci vei vedea toate marile ei nevoinţe 

Atunci spre-a ta ruşine, ruşinat de femeie vei fi! 

Iar aceasta numai ca să slăveşti a Domnului înţelepciune, 

Care-ntre spini şi buruinei 

Face să crească trandafiri!" 

Cugetare 

în una din rugăciunile lui, Sfîntul Efrem Şirul se îndreaptă către Dumnezeu cu aceste 

cuvinte: „O Doamne, întru acea înfricoşată zi vei zice către noi, păcătoşii: ,Voi ştiţi 

foarte bine, oamenilor, ce am îndurat Eu pentru voi. Dar voi, ce aţi îndurat pentru 

Mine?' Şi atunci ce voi răspunde eu, păcătosul, vicleanul, nenorocitul şi murdarul? 

Mucenicii vor arăta către sîngele muceniciei lor, către mădularele tăiate şi către 

răbdarea ce au avut-o pînă la sfîrşit. Nevoitorii vor arăta către nevoinţele lor, lungile 

lor postiri, lungile privegheri, milostenii şi lacrimi, şi către răbdarea lor ce au avut-o 

pînă la sfîrşit. Dar eu preatrîndavul, păcătosul, şi nelegiuitul, către ce voi arăta? O 

Doamne îndură-Te de mine! O Multîndurate îndură-Te de mine păcătosul! O 

lubitorule de oameni nu mă osîndi pe mine ticălosul!" 

Luare aminte 

Să luăm aminte la lucrarea Duhului Sfînt Dumnezeu asupra Apostolilor: 



• La cum cei mici sînt făcuţi mari de către Dumnezeu, prin Duhul Sfînt; 

• La cum cei fricoşi sînt făcuţi neînfricaţi de către El. 
Predică 

Despre cum drepţii îndură ocară şi batjocură din pricina cuvîntului 

Domnului 

Cuvîntul Domnului s-a prefăcut în ocară pentru mine şi în batjocură zilnică (Ieremia 

19:20). 

Dar cine sînt cei care îşi permit să-1 critice pe prorocul lui Dumnezeu, pe 

purtătorul cuvîntului lui Dumnezeu, pe purtătorul înţelepciunii lui Dumnezeu? 

Chiar poporul lui îşi permite să-1 critice pe Prorocul, şi să-i zică: „Ne predici o 

cărare prea abruptă. Chiar dacă această cărare este de la Dumnezeu, noi nu putem 

merge pe ea pentru că este prea pieptişă pentru noi." 

Dar cine sînt cei care aduc reproşuri trîmbiţei glasului Domnului, care sună alarma 

la focul ce fumegă în depărtare, şi care se apropie vertiginos de cetate? Bătrînii 

poporului îi aduc reproşuri şi îi zic: „De ce nu-ţi ţii gura? Ar fi mai bine pentru tine 

iar noi am sta liniştiţi şi fericiţi. Ceea ce ţie îţi pare a fi un foc de fapt nu este; nu 

este decît ceaţa ce se coboară din rouă muntelui!" 

Dar cine sînt cei care încă îl batjocoresc pe omul lui Dumnezeu, cînd el vine de la 

Dumnezeu şi proclamă legea lui Dumnezeu? Ei sînt chiar casnicii omului, soţia şi 

fraţii lui, care îi zic: „Tu îţi laşi la o parte munca din care îţi cîştigi pîinea şi te 

apuci de lucrul altuia, ceea ce nu-ţi aduce decît ocară şi batjocură." 

Cuvîntul Domnului s-a prefăcut în ocară pentru mine şi în batjocură toată ziua. 

Aşa a ajuns să zică Prorocul, şi aşa au ajuns să zică şi apostolii, şi mucenicii, şi toţi 

cei care au ars de rîvna Cuvîntului şi Legii Domnului, toată ziua. Dar nici unul 

dintre ei nu s-a înfricoşat de ocara şi batjocura lumii, nici s-a îndepărtat de la 

mărturia lui sfîntă, nici s-a abătut de la calea cea strimtă şi pieptişă a adevărului, 

spre potecile cele lăturalnice ale infamiei şi trădării. Căci iată, întreaga lume îi lua 

în ocară şi batjocură; Domnul însă îi întătrea şi le înmulţea bucuria inimii. Căci 

Domnul a biruit lumea, iar sfinţii Domnului au biruit pe cei ce pururea au rîs şi i- 

au batjocorit pe ei. 

O Atotbunule Doamne, întăreşte inimile noastre aşa încît ocările să nu le tulbure 

pre ele iar batjocurile să nu ne fie nouă împiedicare din pricina Numelui Tău, 

Căci Ţie se cuvine toată slava şi mulţumită în veci, Amin. 

11 mai 

• Pomenirea Sfinţilor Chirii şi Metodiu, cei întocmai cu Apostolii 

Sfinţii Chirii şi Metodiu erau doi fraţi după trup din Tesalonic, fii ai unor părinţi 
slăviţi şi bogaţi, Leon şi Măria. Fratele mai mare, Metodie, a petrecut timp de zece 
ani ca ofiţer printre macedonenii slavi şi a putut astfel să înveţe limba lor. După 
aceea Metodie s-a retras în Muntele Olimp [din Asia Mică, al Bitiniei] şi s-a 
închinat cu desăvîrşire nevoinţelor monahiceşti. Aici i s-a alăturat mai tîrziu şi 
fratele lui, Chirii [în viaţa laică, Constantin]. Cînd regele Kagan al hazarilor a 
cerut predicatori creştini pentru ţara lui de la împăratul Bizanţului Mihail al IlI-lea, 
au fost aleşi pentru această misiune, din porunca împăratului, cei doi fraţi Metodiu 
şi Chirii. Aceştia au izbutit, cu ajutorul lui Dumnezeu, să-1 aducă la dreapta 
credinţă pe Regele Kagan împreună cu suita lui, şi un număr mare de popor. După 
un oarecare timp ei s-au întors la Constantinopol, unde au alcătuit alfabetul slavon, 
compus din treizeci şi opt de litere. Ei apoi au trecut la tălmăcirea cărţilor 
bisericeşti din limba greacă în limba slavonă. La cerinţa Prinţului Rastislav ei au 



călătorit în Moravia, unde au vestit şi au întărit Sfînta Credinţă, alcătuind multe 
cărţi pe care le împărţeau apoi clerului, spre a-i învăţa şi instrui pe tineri. La 
cererea Papei, Chirii a călătorit la Roma. El acolo s-a îmbolnăvit şi acolo a şi 
murit, la 14 februarie 867. Metodie atunci s-a întors în Moravia, nevoindu-se întru 
întărirea Sfintei Credinţe la acel popor pînă la moartea lui. După moartea lui, care 
s-a întîmplat la 6 aprilie 885, ucenicii lui, cei Cinci Următori, avîndu-1 drept 
căpetenie pe Sfmrul Clement episcopul, au traversat Dunărea şi au călătorit spre 
sud spre Macedonia. Acolo, de la Ohrida, ei şi-au continuat nevoinţele de vestire şi 
întărire a Cuvîntului printre Salvii din sud, nevoinţe pe care Chirii şi Metodie le 
începuseră între cei din nord. 

• Pomenirea Sfîntului Sfinţitului Mucenic Mochie 

Sfmtul Mochie era de neam din Roma, şi presbiter în Amfipolis, o cetate a 
Macedoniei. El a suferit mucenicia în timpul împărăţiei lui Diocleţian. El a 
dărîmat cu rugăciunea idolul zeului Dionisos. Aceasta i-a asmuţit pe anumiţi 
păgîni împotriva lui, în timp ce pe alţii i-a adus la Sfînta Credinţă. El a fost omorît 
pentru Hristos prin tăierea capului, la anul 295. 

• Pomenirea Sfîntului Preacuvios Nicodim, Arhiepiscopul de Peci 

Acest mare ierarh a fost de neam sîrb. El a dus o viaţă a tuturor neovoinţelor la 

Sfîntul Munte, fiind stareţ al Mînăstirii Hilandar. După moartea lui Sava al IlI-lea, 

el a fost ridicat arhiepiscop „al tuturor Sîrbilor şi al ţinuturilor de la mare," la anul 

1317. Nicodim 1-a uns rege pe Milutin în anul 1321. El a tradus Tipicul de la 

Ierusalim în limba sîrbă. în introducerea la această carte, Sfîntul Nicodim scrie: 

„Domnul Cel Atotputernic, Cela Ce cunoaşte slăbiciunile noastre, ne va da nouă 

tărie duhovnicească, dar numai dacă venim şi noi mai întîi cu ale noastre 

nevoinţe." El a iubit cu sinceritate nevoinţele monahale, sîrguindu-se întru ele şi 

întru întărirea lor în toate ţinuturile sîrbeşti. El a lucrat fără încetare pentru 

stîrpirea ereziei bogomile şi pentru întărirea Ortodoxiei. El s-a odihnit întru 

Domnul la anul 1325. Sfintele sale moaşte făcătoare de minuni odihnesc în 

mînăstirea de la Peci. 

Cîntare de laudă la Sflntul Chirii 

Căpeteniile musulmane pre Chirii au întrebat: 

„ Cum trei feţe în Dumnezeu să se afle? 

Dacă Dumnezeu este unul, de unde atuncea sînt trei? 

Noi un Dumnezeu avem, iar voi aveţi trei!" 

Chirii le răspunde: „Nu aşa este, nu aşa. 

Ci este ca soarele de amiază, cu lumina, căldura 

Şi discul său rotund. 

Dar neputincioasă icoană este aceasta 

întru arătarea adevărului Dumnezeieştii Treimi, 

A Celor Trei Persoane, dar de o Singură Fiinţă. 

Prin Hristos adevărul acesta s-a arătat. 

Muritorii nicicînd vor înţelege acestea; 

Dumnezeu însuşi în trup acestea a arătat; 

Astfel ne învaţă Biserica. " 

Cugetare 

în tabăra saracinilor l-au întrebat pe Chirii: „Cum pot creştinii să se bată în război 

şi în acelaşi timp să se roage lui Dumnezeu pentru duşmanii lor?" Iar Chirii a 

răspuns: „Dar dacă s-ar scrie două porunci într-o singură lege şi s-ar da oamenilor 

spre împlinire, care om ar fi mai bun împlinitor al acelei legi: cel 



care ar respecta doar o singură poruncă sau cel care le-ar respecta întocmai pe 
amîndouă?" La care saracinii au zis: „Desigur, cel care le-ar respecta întocmai pe 
amîndouă." Atunci Sfîntu] Chirii a zis mai departe: „Hristos Domnul nostru ne 
porunceşte să ne rugăm lui Dumnezeu pentru cei care ne prigonesc, şi chiar să le 
facem bine, dar El mai zice: Mai mare dragoste decît aceasta nimeni nu are, ca 
sufletul lui să şi-l pună pentru prietenii săi (loan 15: 14). lată de ce îndurăm noi toate 
ocările şi batjocurile duşmanilor noştri care cad asupra fiecăruia dintre noi, şi ne 
rugăm pentru cei care ne fac răul nouă, ca persoane luate individual; dar cînd este 
vorba de rele care se abat asupra fraţilor noştri mai slabi şi obştii noastre celei largi 
[societăţii noastre], atunci ne batem pentru fraţii noştri şi ne apărăm unii pe alţii, 
punîndu-ne viaţa unii pentru alţii, aşa încît voi să nu puteţi lua în robie sufletele şi 
trupurile fraţilor noştri, ca să se piardă în gheena şi sufletele şi trupurile lor." 
Luare aminte 
Să luăm aminte la lucrarea Duhului Sfînt Dumnezeu asupra Sfinţilor Apostoli: 

• La cum a făcut El pe cei simpli plini de înţelepciune şi cunoaştere; 

• La cum i-a făcut El pe cei ce nu ştiau să grăiască mulţimilor plini de harul puterii 
în cuvînt. 

Predică Despre irezistibila putere a lui Dumnezeu 

De aceea mi-am zis: ,Nu voi mai pomeni de El şi nu voi mai grăi, în numele Lui!' Dar 
iată era în inima mea ceva, ca un fel de foc aprins, închis în oasele mele, şi eu mă 
sileam să-l înfrînez şi n-am putut (Ieremia 20: 9). 

Dacă se mai îndoieşte încă cineva că Dumnezeu grăieşte prin proroci, să citească 
această mărturie a marelui Proroc Ieremia, şi să înceteze din îndoielile lui. Prorocul 
mărturiseşte că el luase hotărîrea să nu mai grăiască în Numele Domnului. De ce? 
Pentru că prea puţini luau aminte la cuvintele lui. Iar dacă cineva stătea totuşi să 
asculte cuvîntul lui, atunci el era împroşcat pentru aceasta cu batjocură toată ziua 
(Ieremia 20: 8). Dar, luînd hotărîrea să tacă, oare a putut el tăcea? Nu, nu a putut: şi 
eu mă sileam să-l înfrînez [Cuvîntul Domnului], şi n-am putut! Căci el era împins de 
irezistibila putere a Duhului lui Dumnezeu să grăiască, şi deci trebuia să o facă. Prin 
urmare nu ţine de proroc dacă el va grăi sau nu: ci ţine de puterea Atotputernicului 
Duh Dumnezeiesc. Prorocul nu este decît vasul ales al Atotputernicului Duh 
Dumnezeiesc, întreaga Sfmtă Scriptură astfel s-a şi scris: nu potrivit voinţelor 
oamenilor, ci potrivit voii lui Dumnezeu, şi nu după mintea oamenilor, ci după 
mintea lui Dumnezeu. 

Dar cum se simte cuvîntul lui Dumnezeu atunci cînd intră în Prorocul, trimis fiind 
de Duhul lui Dumnezeu? Acest lucuru măreţul Ieremia îl explică din propria lui 
experienţă: el se simte ca un foc aprins în inimă, închis în oasele mele. El este 
adică o insuflare a Duhului Sfint al lui Dumnezeu, Cel Atotputernic. Sub o 
asemenea insuflare interioară căreia este cu neputinţă să i te împotriveşti - căci ea 
este ca un foc închis în oase - sub o asemenea insuflare au scris bărbaţii sfinţi ai lui 
Dumnezeu scrierile lor sfinte. Şi mulţi dintre ei au strigat: şi eu mă sileam să le 
înfrînez, şi nu am puiuţ. Căci cine va putea sta vreodată împotrivă Duhului, şi să 
rămînă nepedepsit, chiar şi cu moarte? Cine îi va sta împotrivă, cînd El voieşte să 
lucreze, şi să grăiască? 

O fraţilor, lucrării Duhului Sfint Dumnezeu este cu neputinţă să i te împotriveşti, 
căci ea este irezistibilă! 

O Atotputernice Duhule Sfinte, îndrumă cu putere calea mîntuirii vieţilor noastre, 
Căci Ţie se cuvine toată slava şi mulţumită în veci, 
Amin! 



12 mai 

• Pomenirea Sfîntului Cuvios Epifanie, Episcopul Ciprului 

Acest sfînt Epifanie a fost din naştere evreu, dar văzînd puterea Credinţei Creştine, 
el a luat Sfîntul Botez împreună cu sora lui Calitropia. La vîrsta de douăzeci şi 
şase de ani el a fost tuns în monahism în Mînăstirea Sfîntului Ilarion. Mai tîrziu el 
a întemeiat însuşi o mînăstire, în care vieţuind cu rîvnă, s-a făcut vestit în toată 
Palestina şi părţile Egiptului: căci era mare nevoitor, plin de minunată înţelepciune 
şi făcător de minuni. Fugind de slava oamenilor, Sfîntul Epifanie s-a retras în 
pustia egipteană. Pe drum, el 1-a întîlnit pe marele Pafnutie, care i-a prorocit că va 
ajunge episcop în Insula Ciprului. Cu adevărat, prin dumnezeiasca purtare de grijă, 
şi după mulţi ani, Epifanie a sosit în Cipru. Acolo, pe neaşteptate, el a fost ridicat 
şi uns episcop, în vîrsta fiind de şaizeci de ani, el a fost hirotonit arhiereu în 
Salamis, şi din acest scaun a păstorit Biserica lui Dumnezeu timp de cincizeci şi 
cinci de ani. Sfîntul Epifanie a trăit una sută şi cincisprezece ani pe acest pămînt, 
după care s-a odihnit de viaţa aceasta, strămutîndu-se în împărăţia Veşnică a 
Domnului Hristos. Cu oarecare timp înainte de a muri, el a fost chemat la 
Constantinopole de către împăratul 

Arcadie şi soţia lui Eudoxia la o adunare a episcopilor care, la dorinţa lor, trebuia 
să-1 condamne pe Sfîntul loan Gură de Aur. Sosind la Constantinopol, bătrînul 
Epifanie a mers direct la Palatul Imperial, împăratul şi împărăteasa l-au reţinut 
multă vreme, încercînd să îl convingă să treacă împotriva Sfîntului loan Gură de 
Aur. La urechile cetăţenilor oraşului şi ale Sfîntul loan Gură de Aur au aujuns 
zvonurile că Sfîntul Epifanie s-ar fi pronunţat împotriva Sfîntului loan Gură de 
Aur. De aceea Sfîntul loan Gură de Aur a scris următoarea scrisoare bătrînului 
Episcop al Ciprului: „Frate Epifanie, aud că sfatuieşti pe împăratul ca eu să fiu 
exilat. Cunoaşte că nu vei mai ajunge viu în scaunul tău." Acestor rînduri, bătrînul 
Epifanie le-a răspuns: „O multpătimitorule Ioane, îndură clevetirile; şi cunoaşte că 
nu vei ajunge niciodată la locul în care vei fi exilat." Amîndouă aceste prorocii ale 
acestor mari sfinţi s-au împlinit degrabă. Nevoind cu nici un chip să se învoiască 
cu exilul lui loan, Sfîntul Epifanie a plecat în ascuns din Constantinopole, 
îmbarcîndu-se pentru Cipru, dar a murit în corabie înainte ca să ajungă la 
destinaţie, împăratul Arcadie 1-a surghiunit pe Sfîntul loan Gură de Aur în 
îndepărtata Armenie, dar sfîntul a murit pe drum. Sfîntul Epifanie a răposat întru 
Domnul la anul 403. Dintre multele lui cărţi, cea mai celebră este Scrinul cu 
medicamente [Panarium] , în care se descriu şi se resping pe rînd un număr de 
optzeci de erezii. 

• Pomenirea Sfîntului Gherman, Patriarhul Constantinopolelui 

Acest Gherman a fost fiul unui mare senator imperial, care a fost ucis de împăratul 
Constantin Pogonatul. Acelaşi rău împărat 1-a castrat pe Gherman, aruncîndu-1 în 
exil forţat la o mînăstire. Ca monah, Gherman a strălucit ca o stea luminoasă prin 
curăţenia şi nevoinţele vieţii şi prin lucrările sale cele bune. Din această pricină, el 
a fost ales ca întîiul episcop al Cizicului. Cînd Anastasie al II-lea a fost încununat 
împărat, Gherman acesta a fost ales Patriarh al Constantinopolelui. Ca patriarh, 1-a 
botezat pe pruncul cu rău nume Copronim, care la vremea botezului a spurcat 
apele sfinte cu necurăţie, scăpîndu-se. Atunci patriarhul a prorocit că acest copil, 
cînd va ajunge împărat, va introduce erezie necurată în Sfînta Biserică, după cum 
s-a şi întîmplat. Cînd Copronimul [cel nu nume de excremente] a ajuns pe tronul 
imperial, el a redeschis erezia iconoclastă. Leon Isaurul, tatăl Copronimului, a fost 



cel care a iniţiat prigonirea cinstirii sfintelor icoane [erezia iconoclastă], iar cînd 
Sfîntul Gherman acesta i s-a împotrivit, împăratul a strigat cu obrăznicie: „Eu sînt 
împărat şi preot!", şi 1-a scos pe Sfîntul Gherman din scaunul său patriarhal, 
surghiunindu- 1 la o mînăstire îndepărtată. Acolo Sfîntul Gherman a mai trăit timp 
de zece ani pînă cînd, la anul 740, Domnul 1-a chemat la Sine pe acest mare 
nevoitor şi apărător al Bisericii, în locaşurile Sale cereşti. 

• Pomenirea Sfîntului Mucenic Pancras 

Pancras a sosit din Frigia la Roma, unde, tînăr de paisprezece ani fiind el, a fost 

prins şi chinuit pentru Hristos, la anul 304. Acest sfînt cunoaşte o mare cinstire în 

Apus. La Roma există o biserică închinată lui, iar în ea se află sfintele lui moaşte. 

Cîntare de laudă la Sfîntul Epifanie 

Hrana lui Epifanie, ucenicul lui Hristos, 

Este pîine şi apă. 

Cu al lui Hristos har, el 

Făcător de mari minuni este. 

El este tunet nimicitor de erezii. 

El este Oşteanul Adevărului, Stîlpul şi Temelia. 

El înainte de moarte 

cuvînt lasă ucenicilor săi: 

„In inimile voastre fără milă ucideri 

şarpele iubirii de arginţi; 

Pe bogaţi nu-i pizmuiţi, 

Pe nimeni nu urîţi, 

Pe nimeni cu cuvîntul loviţi, 

Fugiţi de erezie. 

Alungaţi cape şerpi veninoşi 

Cugetele rele, 

Căci acestea necredincioşi îi fac 

Pe oamenii credincioşi. 

Mintea vă fie veşnic trează, 

De Domnul legată - 

Căci cel împrăştiat este prada diavolului. 

Rugaţi-vă lui Dumnezeu 

pentru mine, păcătosul. 

Cu toată viaţa voastră pre Domnul proslăviţi. " 

Cugetare 

Sfîntul Clement din Alexandria ne lasă o mărturie despre un cumplit obicei al 

barbarilor. El ne spune că atunci cînd aceştia prind vreun duşman, ei îl leagă strîns 

de un om mort, astfel încît cele două trupuri, cadavrul şi omul cel viu, să 

putrezească împreună. Dar oare putem noi spune acum: „Slavă 

Domnului că nu se mai pomeneşte de asemenea obicei sălbatic astăzi"? Nu, pentru 

că în esenţă acest cumplit obicei nu a dispărut, ci domneşte atotputernic. Căci 

oricine îşi leagă sufletul de cele pămînteşti, care sînt omorîte de patimile cele 

barbare, este asemenea omului viu legat de cadavru, care se descompun urît 

mirositor amîndouă. 

Luare aminte 

Să luăm aminte la lucrarea Sfmtului Duh Dumnezeu asupra Apostolilor: 

• La cum, din pescari, El i-a făcut pescari de oameni pentru împărăţia Cerurilor; 

• La cum, din păstori ai turmelor celor necuvîntătoare, El i-a făcut păstori ai 



turmei Sale celei cuvîntătoare. 

Predică 

Despre cum oamenii nu ascultă de Legea lui Dumnezeu în vremea propăşirii lor 

fcînd se află în îndestulare] 

în vremea propăşirii tale Eu ţi-am grăit, iar tu ai zis: „Nu ascult!" (Ieremia22:21). 
Domnul Puterilor a ridicat această plîngere împotriva lui lehoiachim, Regele din 
Iuda, şi împotriva întregului popor din ludeea. Dar oare nu sînt aceste cuvinte 
valabile şi în ziua de azi, cînd ele parcă se grăiesc către noi toţi, şi fiecăruia dintre 
noi? Cînd ne simţim prosperi, îl lăsăm pe Dumnezeu în umbră, iar cuvintele Lui le 
dăm uitării. Dar de îndată ce nenorocirile ne învăluie în aripile lor negre ne 
întoarcem către Dumnezeu şi strigăm după ajutor, în mijlocul nenorocirilor 
cuvintele lui Dumnezeu sînt în cerul gurii noastre ca o miere dulce, dar atunci cînd 
prosperăm şi propăşim ele ni se par amare ea leacul cel mai amar. Atunci, oare nu 
ne este nouă mai bună nenorocirea decît îndestularea? Oare nu ne este nouă 
nenorocirea în care ne amintim de Dumnezeu mai mîntuitoare decît prosperitatea 
în care uităm de El? 

O, ţară, ţară, ţară, ascultă cuvîntul Domnului! (Ieremia 22: 29), strigă prorocul cel 
nemincinos al Domnului. Omul este ţara; iar cuvîntul Domnului este viaţa plantată 
în el. Oare va prefera pămîntul acestei ţări, omul, să rămînă fără răsadurile şi 
recoltele cele vii şi să fie blestemat pentru această sterpiciune, sau va voi mai bine 
să ocrotească răsadurile încredinţate lui şi astfel să fie binecuvîntat? O fraţilor, urît 
e pămîntul cel sterp, sau mlăştinos, şi lipsit de roade, şi frumos este pămîntul 
cultivat, acoperit de holdele cele bogate! Iar tu 

eşti şi una şi cealaltă, O, Omule! Alege, sau viaţa - sau moartea! Căci nici un 
cultivator nu pune preţ pe vreun cîmp dacă nu aduce roade. Oare am putea crede 
atunci că Dumnezeu este mai puţin inteligent sau raţional decît un cultivator de 
pămînt, putem crede că pune El preţ pe ţara care nu aduce cu rîvnă toate roadele 
seminţelor celor răsădite în ea? 

Oare ce se va întîmpla cu omul care, în mijlocul îndestulărilor lui aflîndu-se, nu 
ascuţită cuvintele lui Dumnezeu? Ci el va fi îngropat ca un asin (Ieremia 22: 19). 
Aşa grăit-a prorocul către Regele lehoiachim, iar cuvintele lui s-au împlinit 
întocmai. Cînd caldeii au năpădit Ierusalimul, ei l-au ucis pe lehoiachim. Ei i-au 
tîrît trupul dincolo de porţile cetăţii şi l-au aruncat clinilor. Aşa s-a făcut soarta 
regelui celui neascultător asemenea celei unui măgar mort. O omule, o, ţară! 
Ascultă cuvîntul Domnului, cel care vine atît de potrivit la vreme potrivită, aşa ca 
să nu se abată asupra ta mînia Stăpînului Casei precum asupra ogorului celui sterp, 
şi ca să nu se facă soarta ta asemenea celei a măgarului! 
O Multîndurate şi Multpătimitorule Doamne, izbăveşte-ne pre noi de 
îmbolovănirea inimii şi de întunecimea minţii - două cumplite şi amare boli! -care 
sînt urmările ticăloase ale acelor ceasuri ale vieţii noastre pe care oamenii le 
numesc prospere. Miluieşte-ne şi ne mîntuieşte pre noi, o Doamne al Puterilor! 
Căci Ţie se cuvinte toată slava şi mulţumită în veci, Amin! 

13 mai 

• Pomenirea Sfintei Muceniţe Glicheria 

Glicheria a fost fiica unui guvernator roman. Ajungînd săracă după moartea tatălui 
ei, Glicheria s-a stabilit în cetatea Traianopolis din Tracia. Sub domnia răului 
împărat Antoninus, Glicheria a fost pusă să aducă jertfe înaintea idolului lui Zeus. 
Glicheria şi-a desenat semnul Sfintei Cruci pe frunte, şi atunci cînd prefectul 



Sabinus a întrebat-o unde îi este candela (căci cei care aduceau jertfa idolului 
trebuiau să poarte candele în mîini), Glicheria a arătat cu degetul spre fruntea ei şi 
a zis: „Aceasta este candela mea." La rugăciunile ei un fulger a lovit statuia lui 
Zeus şi a sfărîmat-o la pămînt. Prefectul, înfuriat, a poruncit să fie biciuită şi 
aruncată în temniţă. El a pecetluit uşile temniţei, în scopul ca nimeni să nu poată 
pătrunde la ea şi de a o omorî pe fecioara Glicheria prin înfometare. Dar îngerul 
Domnului s-a pogorît în temniţă şi i-a 

adus ei hrană din cer. După oarecare timp, cînd prefectul a socotit că Glicheria 
trebuie deja să fi murit de foame, el a dischis uşile temniţei şi a rămas uluit să o 
vadă pe fecioara vie, sănătoasă, luminoasă şi fericită. Martor al acestei minuni, 
temnicerul Laodicius L-a mărturisit cu glas mare înaintea prefectului pe Hristos 
Dumnezeu, lucru pentru care a fost omorît imediat, prin tăierea capului. După 
aceasta Glicheria a fost aruncată într-un cuptor de foc, dar a rămas nevătămată de 
el. Stînd în mijlocul focului şi aducîndu-şi aminte de cei Trei Tineri din Cuptorul 
de Foc din Babilon, Glicheria a lăudat pre Domnul. Dar ieşind vie de acolo, ea a 
fost în cele din urmă aruncată la lei. Rugîndu-se lui Dumnezeu, această sfîntă 
muceniţă fecioară şi-a dat sufletul în mîinile lui Dumnezeu, pentru Care a îndurat 
cu vitejie multe chinuri. Ea a luat mucenicia cu cinste la anul 177. Din sfintele ei 
moaşte curgea mir înmiresmat, care vindeca tot felul de bolnavi ce sufereau de 
boli grele. 

• Pomenirea Sfîntului Mucenic Alexandru 

Acest sfînt Alexandru a fost de neam slav. Tînăr de optsprezece ani fiind şi soldat 
în armata imperială a lui Maximilian, el a refuzat să execute porunca împăratului 
de a da onorul statuilor Romane. De aceea el a fost predat Căpitanului Tiberian, 
care avea sarcina fie de a-1 convinge pe Alexandru să se lepede de Hristos, fie să-1 
tortureze pentru aceasta, şi chiar să-1 omoare. Cum toată munca de convingere a 
lui Tiberian a fost zadarnică, Tiberian l-a luat pe Alexandru cu sine prin 
Macedonia, cu destinaţia Constantinopole, unde avea de îndeplinit o misiune. 
Alexandru a fost torturat cu curzime prin fiecare cetate prin care au trecut, dar tot 
în fiecare cetate veneau la acel loc unde era el chinuit mulţime de creştini, cerîndu- 
i binecuvîntarea şi întărindu-1 în mucenicia lui. Pimenia, maica lui, l-a urmat de-a 
lungul întregului calvar, în timpul acestui cumplit periplu, lui Alexandru de mai 
multe ori i s-a înfăţişat un înger al Domnului, care îi vindeca rănile şi îl întărea. La 
locul numit Carasura, mucenicul a făcut o minune cu rugăciunea: biruindu-se de 
sete, atît el cît şi escorta lui, el a făcut să curgă fîntînă de apă rece în pămînt uscat. 
Pe malul Rîului Erghina, Tiberian a poruncit călăului să- 1 decapteze pe Alexandru 
şi să-i arunce trupul în apă. Cînd acesta a ridicat securea deasupra capului lui 
Alexandru, a văzut îngerii luminoşi care îl înconjurau pre mucenicul. De spaimă 
călăului i-a căzut mîna în jos. Alexandru l-a întrebat pe călău de ce i-a căzut mîna 
în jos, iar călăul a răspuns că deoarece a văzut nişte tineri luminoşi stînd în jurul 
lui. Dorind cu sete moartea şi mergerea la Hristos, Alexandru s-a rugat lui 
Dumnezeu ca să-i îndepărteze pe îngeri din jurul lui, astfel încît călăul să nu se 
mai sperie, şi să- 1 poată omorî. Aşa şi-a îndeplinit acel călău misiunea, la anul 
298. Pimenia a scos din ape trupul fiului ei şi l-a îngropat cu cinste. La 
mormîntul acestui tînăr mucenic s-au lucrat multe vindecări. La scurt timp după 
martiriul lui, Alexandru s-a înfăţişat în vedenie maicii sale şi i-a vestit că în scurt 
timp Domnul o va chema şi pe ea la Sine. 

• Pomenirea Sfinţilor Preacuvioşi han, Eftimie, Gheorghie şi Gabriel din 



Mînăstirea Ivirul din Muntele Athos 

Aceşti patru Sfinţi Părinţi au fost întemeietorii faimoasei Mînăstiri Ivirul din 
Muntele Athos. La început Sfîntul loan s-a nevoit în Lavra Sfîntului Athanasie, iar 
după aceea a întemeiat această sfîntă Mînăstire, adică Ivirul. loan a trecut la cele 
veşnice la anul 998. Eftimie şi Gheorghie sînt cei care au tradus Sfintele Scripturi 
în limba georgiană. Eftimie s-a odihnit în Domnul la anul 1029, iar Gheorghie la 
anul 1066. Gabriel a fost găsit vrednic de primi Icoana Făcătoare de Minuni a 
Maicii lui Dumnezeu, care a sosit în această mînăstire purtată de apele mării. 
Cîntare de laudă la Sfîntă Mucenită Glicheria 
„Jertfeşte idolilor, Glicheria!" 
Porunceşte judele nebun. 
„Altminteri arsă vei fi cu foc!" 
Glicheriei dejude-i e milă: 
„ Unul este Dumnezeu; iar aceştia 
pe care tu-i cinsteşti 
în mintea-ţi rătăcită, 
sînd diavoli, 
biete judecător! 

De ce jertfe grăieşti, omule fără minte?! 
Au nufost-a Jertfa cea de pe Golgotha, 
Nufost-a ea Jertfa înfricoşată, 
Dumnezeiască şi sîngeroasă, 
Ce toate sîngeroasele de după ea 
Le-a abolit? 

Ci după acea înfricoşată Jertfa 
O singură jertfa mai trebuieşte, 
Pre care Domnul o cere de la noi: 
Jertfa rugăciunii curate, 
Pre altarul inimii jertfită; 

Jertfa milostivirii, întru lucrul mîinilor nevinovate; 
Jertfa credinţei, a nădejdii, a iubirii, a evlaviei. 
Aceasta-i jertfa mea, o jude, 
Pe care eu mă sîrguiesc 

înaintea Domnului Dumnezeului meu Celui Viu, 
Făcătorului meu, să o aduc. 
Domnul Atotsfînt astfel de jertfa doreşte, 
Iar nu leşuri de animale însîngerate şi moarte. " 
Cugetare 

Despre puterea morţii şi puterea Crucii lui Hristos, Sfintul Athanasie zice: „A cui 
moarte a mai scos vreodată afară diavoli? A cui altuia moarte a mai băgat spaimă în 
diavoli dacă nu moartea lui Hristos? Unde se cheamă Numele lui Hristos, diavolii sînt 
scoşi afară. Oare cine a mai vindecat patimile cele sufleteşti ale oamenilor pînă într- 
acolo încît femeile desfrînate au ajuns să ducă viaţă sfîntă, criminalii de meserie să 
arunce junghierele lor, iar fricoşii să se facă viteji ca nişte lei? Oare nu le-a lucrat 
toate acestea Credinţa în Hristos? Oare nu Semnul Sfintei Crucii Sale? Şi care alt 
semn i-a mai încredinţat atît de tare pe oameni despre nemurire dacă nu Crucea lui 
Hristos şi învierea Trupului Lui?! Moartea Celui Nevinovat şi Crucea Iubitorului de 
oameni au adus o biruinţă mai mare şi mai durabilă decît toate împărăţiile cele 
pămînteşti cu milioanele lor de soldaţi. Căci dintre aceste armate pămînteşti, care a 



fost în stare, de-a lungul istoriei, să biruiască măcar un singur diavol?! Nici una, căci 

singură pomenirea Numelui Celui Răstignit este puternică să pună pe fugă legiuni 

întregi de diavoli! O de-ar şti toţi creştinii ce comoară au în Numele lui Hristos, şi ce 

armă puternică au ei în S flata Crucea Lui!" 

Luare aminte 

Să luăm aminte la lucrearea Sffhtului Duh Dumnezeu asupra Sfinţilor Apostoli: 

• La cum Apostolii călăuziţi de Duhul Sffnt, au călătorit în toată lumea neavînd nici 
mijloace, nici prieteni; 

• La cum ei i-au convertit şi pe bogaţi şi pe săraci la Credinţa Creştină numai cu 
cuvîntul, cu pilda vieţii, şi cu minunile lor. 

Predică 

Despre cum Dumnezeu se slujeşte de cei necredincioşi spre a-i pedepsi pe cei 

credincioşi 

Nabucodonosor, regele Babilonului, robul Meu (Ieremia25: 9). 

Oare nu este greu cuvîntul acesta? Cine oare putea-se-va zidi cu el? Iată rege păgîn şi 

idolatru, pe care Domnul îl numeşte robul Meu\ Dacă numim rob al lui Dumnezeu pe 

acela care II cunoaşte pre adevăratul Dumnezeu şi se lipeşte cu toată puterea de Legile 

Lui, cum mai putem numi atunci cu acelaşi nume de rob al lui Dumnezeu şi pe cel 

care nici nu-L cunoaşte pre El Cel Adevărat, nici se lipeşte de Legile Lui? Cu 

adevărat, rob adevărat al lui Dumnezeu e numai acela care cunoaşte pre adevăratul 

Dumnezeu şi păzeşte Poruncile Lui. Dar cu toate acestea, cînd cei cărora Domnul le-a 

dăruit să-L cunoască pre El şi să păzească Poruncile Lui, îi întorc spatele, prefâcînd 

cunoaşterea de El întru neştiinţă iar legea în fărădelege, aunci Dumnezeu îşi ia robi 

dintre cei care nu îl cunosc pre El, spre a-i biciui pe apostaţi. Căci apostatul, căzutul 

de la Dumnezeu este mai rău decît păgînul care nicicînd L-a cunoscut, iar căzutul de 

la Legea lui Dumnezeu este mai prejos decît cel născut închinător la idoli. 

Aşadar, cînd Israil, chipul Bisericii lui Dumnezeu, s-a înstrăinat de Domnul şi de 

Legea Lui, Dumnezeu l-a ales pe Nabucodonosor ca rob al Lui spre a-1 pedepsi pe 

Israil cel apostat. 

Prin urmare, cînd popoarele creştine din Asia şi Africa s-au înstrăinat de Dumnezeu, 

prin nenumărate rătăciri eretice, Dumnezeu Şi-a ales robi arabii, spre a-i pedepsi pe 

creştini şi a-i face să-şi vină în simţiri. 

Iar cînd popoarele creştine din Balcani s-au înstrăinat de Dumnezeu şi de Legea Lui, 

Dumnezeu i-a invitat pe robii Lui turcii să-i pedepsească pe apostaţi, astfel încît prin 

această certare să-i facă să-şi vină în simţiri. 

Ori de cîte ori credincioşii se înstrăinează de Dumnezeu, Dumnezeu îşi face bici tăios 

din cei necredincioşi, spre a-i face pe cei credincioşi să-şi vină în simţiri. Şi aşa cum 

cei credincioşi cu bună ştiinţa lor şi de bună voia lor se înstrăinează de Dumnezeu şi îi 

întorc spatele, aşa şi cei necredincioşi, fără ştiinţă şi fără voinţă, se fac robi ai lui 

Dumnezeu: adică sfintul Lui bici. 

Dar Dumnezeu îi numeşte doar pentru o vreme pe cei necredincioşi robi ai Săi. Căci 

tot Dumnezeu zice despre pămîntul lui Nabucodonosor că îl va cerceta pentru 

fărădelegile lui şi îl va face pustiu pentru totdeauna (Ieremia 25: 12). El atunci îşi va 

afla rob împotriva robului Lui. Căci Domnul nu i-a numit pe babilonieni robi ai Săi de 

buni şi credincioşi ce erau ei, ci El i-a numit astfel de răi şi necredincioşi ce erau 

iudeii. 

O Atotdrepte Doamne, ajută-ne nouă prin Duhul Tău Cel Preaînalt ca să ne lipim 

cu toată inima de Tine, Unul Adevăratul Dumnezeu, şi de Una scumpă şi 

mîntuitoare Legea Ta, 

Căci Ţie se cuvine slava şi mulţumită în veci, 



Amin. 

14 mai 

• Pomenirea Sfîntului Mucenic Isidor 

în timpul domniei lui Decius, acest Isidor a fost luat cu sila, din Insula Chios, în 
armatele împăratului. Isidor se lipise încă din copilărie de credinţa creştină, şi îşi 
petrecuse întreaga viaţă în postiri, rugăciuni şi fapte bune. Dar în armată aflîndu-se 
şi declarîndu-se el creştin, comandantul 1-a înşfăcat, i-a cerut explicaţii şi i-a 
poruncit să se lepede de Hristos şi să aducă jertfe idolilor. Sfîntul atunci a zis: 
„Chiar şi dacă îmi vei ucide trupul, dar asupra sufletului meu nu ai nici o putere. 
Cu mine este Adevăratul Dumnezeu Cel Viu, lisus Hristos, Carele întru mine 
trăieşte acum şi după moartea mea. El este cu mine, iar eu întru Dînsul şi cu 
Dînsul rămîn, şi nu voi înceta nicicînd să mărturisesc Sfînt Numele Lui atîta vreme 
cît voi avea în mine suflare de viaţă." Mai întîi comandantul a poruncit ca Isidor să 
fie biciuit cu vine de bou, iar după aceea a pus să i se taie limba. Dar chiar fără 
limbă, Isidor, prin Duhul lui Dumnezeu, grăia limpede şi mărturisea Numele lui 
Hristos. între timp a căzut pedeapsa lui Dumnezeu şi asupra comandantului, care 
deodată a amuţit cu desăvîrşire. La sfirşit, comandantul cel mut a făcut semn ca lui 
Isidor să i se taie capul. Isidor s-a bucurat auzind osînda. Lăudînd pre Dumnezeu, 
el a urcat eşafodul pe care i s-a tăiat capul la anul 251. însoţitorul lui, Ammuna, i-a 
îngropat trupul cu cinste, apoi s-a încununat şi el cu cununa muceniciei. 

• Pomenirea Sfîntului Preacuvios Serapion Sindonitul 

Sindon însemnează „strai de bumbac." Serapion acesta s-a numit „Sindonitul" 
deoarece nu îmbrăca peste trupul lui decît un singur strai de bumbac. El cu sine 
avea pururea Sfintele Scripturi. Serapion vieţuia ca o pasăre a cerului, neavînd nici 
acoperiş, nici griji, şi mergea din loc în loc. Pînă şi singurul lui strai de bumbac 1-a 
dăruit unui nevoiaş care îngheţa de frig, astfel 

încît Serapion a rămas complet gol. Cînd cineva 1-a întrebat: „Serapioane, cine te- 
a dezbrăcat?" el a arătat către Simtă Scriptură ce o avea cu sine şi a zis: „Aceasta!" 
Pînă la urmă pînă şi Sfînta sa Scriptură a dăruit-o ca preţ de răscumpărare pentru 
un datornic, al cărui creditor îl ameninţa cu închiderea în temniţă din pricina 
datoriei. Odată, pe cînd se afla la Atena, el nu a gustat nimic timp de patru zile, 
căci nu putuse găsi nimic de mîncare, şi atunci a început să plîngă de foame. Cînd 
filozofii atenieni l-au întrebat de ce plînge, Serapion a răspuns: „La trei am fost 
dator, pe doi i-am despăgubit, dar al treilea încă mă chinuieşte. Primul a fost pofta 
desfrînării, care m-a chinuit pe mine din tinereţele mele. Al doilea a fost iubirea de 
argint, iar al treilea este stomacul. Primii doi m-au lăsat în pace, dar acest al treilea 
încă mă chinuie." Filozofii i-au dat un ban de aur cu care să se ducă şi să-şi 
cumpere pîine. Serapion s-a dus la un brutar, a luat de la el doar o singură pîine, i-a 
lăsat banul de aur şi a plecat. La vîrstă înaintată fiind, Serapion s-a înfăţişat cu 
pace înaintea Domnului Dumnezeu, în veacul al cincilea. 

• Pomenirea Fericitului Isidor cel Nebun pentru Hristos 

Acest Isidor a fost de neam germanic. Venind la Rostov, el a iubit din tot sufletul 
Credinţa Ortodoxă. El nu numai că s-a îmbrăcat cu Sfîntul Botez al Dreptei 
Credinţei mergînd la biserică şi împărtăşindu-se cu Sfintele Taine, dar încă a luat 
asupra lui aspre nevoinţe monahiceşti, făcîndu-se nebun pentru Hristos. El mergea 
îmbrăcat numai în zdrenţe. Prefăcîndu-se nebun, el îşi petrecea ziua propovăduind 
oamenilor, iar noaptea rugîndu-se. El nopţile şi le trecea într-o colibă făcută din 
nuiele, pe care şi-o durase într-un teren mlăştinos. Mari şi minunate au fost 



minunile pe care acest sfînt al lui Dumnezeu le-a lucrat atît în timpul vieţii lui cît 

şi după moarte. Unui negustor, care fusese aruncat dintr-o corabie şi se îneca în 

mare, Isidor i s-a înfăţişat mergînd pe apă ca pe uscat, apucîndu- 1 de mînă şi 

ducîndu- 1 la uscat. Cînd slugile Cneazului de Rostov nu au voit să-i dea lui Isidor 

un pahar cu apă rece, aşa cum el ceruse, ci îl alungaseră de la uşă, atunci toate 

butiile de vin ale cneazului au secat pe dată. în ceasul în care Isidor a adormit 

somnul de veci în coliba lui, în paisprezece zile ale lunii mai din anul 1484, tot 

Rostovul s-a umplut de miros de bună mireasmă. Negustorul pe care Isidor îl 

scăpase de la moartea prin înec a ridicat în cinstea Fericitului Isidor o slăvită 

biserică, chiar pe locul în care el îşi clădise coliba lui. 

Cîntare de laudă la Fericitul Isidor cel Nebun pentru Hristos 

Fericitul Isidor cu sine s-a luptat 

Pînă cîndpatimile i s-au făcut ca şi crengile 

Unui copac uscat. 

Dar chiar şi un copac uscat sălaş se face 

Albinelor ce îşi aduc acolo mierea. 

Şi chiar şi din stînca uscată izbucneşte cîteodată apă. 

Trupul fericitului de Duhul s-a covîrşit; 

Iar inima lui îndulcitu-sa de mierea harului; 

Trupul unui „ nebun " fîntînă s-a făcut 

Puterii lui Dumnezeu; 

Iar în zdrenţe se ascundea comoară nepreţuită. 

Marele Isidor zăcea pe gunoaie. 

Pe străzi el strigase, sărind şi fugind, 

Neavînd nici acoperiş, nici hrană, nici prieteni, 

Ci pururi deasupră-i ochiul Făcătorului său. 

El o pildă vie a fost oamenilor celor deşerţi; 

Iar celor precum vitele de pămînt legaţi, 

Le-afost ca o mustrare. 

Cuvîntul pildei vieţii lui a fost: 

„ Oamenilor, grijile voastre vă duc lapieire. 

Omul fericit nu e cel care pe ale lui Dumnezeu le fură, 

Ci e cel care pe însuşi Dumnezeu 

înlăuntru II are sălăşluit. " 

Cugetare 

Păcatul prin care smintim pe alţii este dublu păcat. Omul înţelept se străduieşte ca 

nici să nu scandalizeze pe cei din jur, nici să-i ducă la păcat prin exemplul lui 

păcătos. Sfîntul Ambrozie a lăudat această înţelepciune pe care a văzut-o la 

împăratul Valentian, cel care a murit la o vîrstă tînără, dînd următoarele exemple 

din viaţa lui: „Auzind că se vorbeşte despre el în cetatea Romei că e vînător 

pasionat şi iubitor de animale sălbatice - cum în realitate nu era - şi auzind cum că 

această (aşa-zisă) patimă a lui îl distrăgea de la problemele statului, împăratul a 

poruncit îndată ca toate animalele de pe domeniile lui imperiale să fie ucise. Apoi, 

auzind cum anumiţi oameni răutăcioşi împrăştiaseră zvonul cum că împăratul 

prînzeşte foarte devreme -vrînd prin aceasta să-1 facă în ochii poporului un lacom 

la mîncare - împăratul luă cu stricteţe asupra lui regimul celei mai aspre postiri, 

atît în particular cît şi 

la mesele oficiale. La mesele oficiale, rareori îl vedea cineva gustînd ceva. Şi iară, 

cînd surorile lui s-au aflat nevoite să-şi apere pricina unei anumite proprietăţi faţă 



de un oarecare cetăţean, împăratul, deşi avea el însuşi prerogativa de a judeca acea 

cauză, a preferat să o trimită înaintea unui tribunal public, astfel încît să nu poată fi 

acuzat de părtinire faţă de surorile lui. „Cu adevărat a păzit acest împărat cu mare 

frică cuvîntul Domnului: Vai celui care va sminti pe vreunul dintre aceştia mici 

care cred în Mine (Matei 16: 6). 

Luare aminte 

Să luăm aminte la lucrarea Duhului Sfînt Dumnezeu asupra Sfinţilor Apostoli: 

• La cum Duhul Sfint i-a călăuzit pe Apostoli prin toate necazurile şi cumpenele 
vieţii lor, umplînd inimile lor de bucurie şi de mîngîiere; 

• La cum Duhul Sfînt a făcut ca acea sămînţă a Evangheliei pe care Apostolii au 
semănat-o în treaga lume să crească şi să rodească, chiar şi acolo unde ea părea că 
s-a risipit în zadar. 

Predică Despre Hristos Odrasla lui David 

In zilele acelea şi în vremea aceea voi ridica lui David Odraslă dreaptă şi aceea va 
face judecată şi dreptate pe pămînt (Ieremia 33: 15). 

Cu aceste cuvinte, Sfîntul Proroc Ieremia a prorocit venirea în lume a Sfmtului 
Mîntuitor, din spiţa lui David. Odrasla Dreaptă este Mîntuitorul Hristos însuşi. 
Aceste cuvinte nu se pot referi la nimeni altcineva, deoarece, la vremea venirii 
Mîntuitorului Hristos, pe tronul lui Iuda nu se mai afla demult nici un descendent 
al lui David ci, dimpotrivă, pe tronul de la Ierusalim se afla un rege de neam 
străin, Irod Idumeul. Nici de atunci şi pînă zilele noastre nu s-a mai aflat vreun 
conducător din sămînţă lui David, nici la nivel politic, nici la nivel spiritual. La 
vremea Naşterii Mîntuitorului, nu se mai aflau decît puţini oameni din sămînţă lui 
David, iar ei trăiau sărăciţi şi necunoscuţi, între aceştia se număra Preasfînta 
Fecioară şi dreptul bătrîn losif teslarul. Este deci limpede că, timp de o mie de ani 
după ce s-a rostit această prorocie, nici o altă ramură demnă de pomenit nu s-a ivit 
din rădăcina lui David, afară de Mîntuitorul Hristos. Acest lucru se vede şi mai 
limpede din următoarele cuvinte: Precum e nenumărată oştirea cerească şi 
nenumărat nisipul mării, aşa voi înmulţi neamul lui David, robul Meu, şi al 
leviţilor celor ce-Mi slujesc Mie (Ieremia 33: 22). Căci aceste cuvinte nu se pot 
aplica decît într-un sens duhovnicesc, 

adică urmaşilor duhovniceşti ai lui David prin şi întru Hristos Domnul, adică 
creştinilor. Căci numai numărul creştinilor (iar nu al descendenţilor după trup ai 
lui David, din care am văzut că nu mai rămăseseră pînă atunci decît prea puţini), 
număraţi de-a lungul acestor douăzeci de veacuri de creştinism, poate fi socotit a fi 
cît nisipul mării şi cît stelele cerului. 

O fraţilor, să ne bucurăm că noi creştinii sîntem în acest popor nenumărat al lui 
Dumnezeu, printre popoarele cele mai slăvite din istoria lumii, atît ca număr, cît şi 
ca tărie sufletească. Să ne bucurăm încă şi mai mult că aparţinem acelei Odrasle 
Drepte a lui David, Carele prin Sîngele Său ne-a răscumpărat şi ne-a smuls din 
ghearele celui străin, ne-a înfiat şi ne-a făcut pe noi împreună-moştenitori ai 
împărăţiei celei Veşnice. O Atotbune Doamne, Tu ne-ai răscumpărat pe noi fiii cei 
risipitori şi desfrînaţi din adîncul decăderii, umilinţelor şi foametei, şi ne-ai făcut 
pre noi fii moştenitori ai împărăţiei Tale. 
Ţie se cuvinte toată slava şi mulţumită în veci, 
Amin. 

15 mai 

• Pomenirea Sfîntului Cuvios Pahomie cel Mare 



Sfîntul Pahomie s-a născut în Egipt, şi în tinereţele lui a fost păgîn. Ca soldat el a 
luptat în armata împăratului Constantin, în faimoasa bătălie împotriva lui 
Maxenţiu. După aceea, al a aflat de la creştini despre Unul Dumnezeu şi, văzînd 
viaţa lor sfîntă, a dorit şi a primit Sfîntul Botez. El apoi s-a retras în Pustia 
Tebaidei, căutîndu-1 pe marele pustnic Palamon, de la care s-a învăţat timp de 
zece ani petrecerea întru sfintele nevoinţe. Apoi, la locul numit Tabennisi, un înger 
i s-a înfăţişat înainte îmbrăcat în rasă de schimonah, care i-a dat o tăbliţă pe care se 
afla înscrisă pravila unei mînăstiri cu viaţă de obşte, îngerul i-a poruncit să 
întemeieze el o astfel de mînăstire în chiar acel loc, prorocindu-i că în ea mulţi 
monahi vor veni pentru mîntuirea sufletelor lor. Băgînd în inimă cuvintele 
îngerului, Pahomie a început să zidească multe chilii, măcar că nimeni nu se afla 
acolo, în afară de el însuşi şi de fratele lui loan. Cînd fratele 1-a mustrat pentru că 
zideşte chilii de care nimeni nu are nevoie, Pahomie i-a răspuns simplu că el nu 
face altceva decît să urmeze porunca lui Dumnezeu, fără să-1 preocupe cine va 
veni să locuiască acolo şi cînd. Curînd însă mulţi bărbaţi, mişcaţi de Duhul lui 
Dumnezeu, s-au strîns la acel loc şi au început să vieţuiască după pravila pe care 
Sfîntul Pahomie o primise înscrisă pe tăbliţa dată de înger. Cum numărul 
monahilor sporea 

mereu, Pahomie a mai întemeiat, în timp, încă şase mînăstiri. Numărul ucenicilor 
lui a ajuns la cam şapte mii. Sfîntul Antonie cel Mare este socotit a fi întemeietorul 
vieţii pustniceşti, iar Sfîntul Pahomie cel al vieţii mînăstireşti de obşte. Smerenia, 
dragostea de nevoinţe, şi înfrînarea acestui Sfînt Părinte au fost şi rămîn pînă 
astăzi pilde minunate de urmat de către mulţimile de monahi. Sfîntul Pahomie a 
făcut multe minuni, dar a îndurat şi mari ispite de la vrăjmaşul neamului omenesc, 
diavolul. El i-a slujit pe monahii cei împreună cu dînsul şi ca frate şi ca părinte 
duhovnicesc. El a insuflat pre mulţi să urmeze calea mîntuirii şi i-a îndrumat pre 
mulţi la calea strimtă a adevărului. El a fost şi rămîne pînă astăzi un mare 
luminător al Bisericii şi un mare mărturisitor al adevărului şi dreptăţii lui Hristos. 
El a adormit cu pace la anul 348, în anul al şaptezeci şi patrulea al vieţii sale. 
Biserica i-a înscris pre mulţi dintre ucenicii săi în rîndurile sfinţilor. Printre aceştia 
se află Teodor, Iov, Pafnutie, Pecusius, Athenodorus, Eponichus, Sorus, Psois, 
Dionisie, Psentaesis, şi alţii. 

• Pomenirea Sfîntului Părintelui nostru Ahilie, Episcopul Larisiei 

Ahilie acesta, mare ierarh şi făcător de minuni, s-a născut în Capadocia. El a fost 
unul din Părinţii Primului Sinod Ecumenic, la care i-a ruşinat pe eretici şi i-a uimit 
pre toţi cu învăţătura şi cu sfinţenia vieţii lui. Luînd o piatră, el i-a strigat lui Arie: 
«De este Hristos o facere a lui Dumnezeu, atunci zi pietrei acesteia să sloboade 
untdelemn!» Ereticii au rămas muţi şi uluiţi auzind această poruncă dată lor de 
Ahilie. Atunci sfîntul a zis: «Iar dacă Fiul lui Dumnezeu este de o Fiinţă cu Tatăl, 
aşa cum credem noi, atunci să iasă untdelemn dintru această piatră! ». Şi cu 
adevărat a curs untdelemn din acea piatră, spre marea spaimă şi mirare a tuturor. 
Sfîntul Ahilie a adormit cu pace în cetatea Larisiei la anul 330. Cînd Regele 
macedonean Samuel a cucerit Tesalia, el a mutat moaştele Sfîntului Ahilie la 
Prespa, care este o insuliţă într-un lac, şi care pînă astăzi se cheamă Achilles sau 
Ailus. 

• Pomenirea Sfîntului Cuviosului Părintelui nostru Silvan 

Acest Silvan la început a fost comedian, priceput să imite aievea pe oricine şi 
orice. Dar mai pe urmă în el s-a aprins focul dragostei dumnezeieşti pentru 



Hristos, şi s-a făcut ucenic al Sfîntului Pahomie. "Gata sînt viaţa să mi-o dau," 

zicea Sfîntul Silvan, "ca să primesc îndurare şi să-mi spăl cu sîngele meu păcatele 

mele." 

Cîntare de laudă la Sflntul Pahomie cel Mare 

Pahomie arde cu-al Domnului Duh; 

Pahomie cu îngerii grăieşte. 

Monahi mulţi în jurul lui se strîng; 

înaintea Domnului ei stau ca luminări aprinse. 

Portarul vesteşte într-o zi 

Că sora stareţuluipre stareţul voieşte să-l vadă. 

De a lui faţă ei de mulţi ani îi e dor. 

De ce nu vine ? Oare de a lui soră se ascunde? 

Portarul acestea Avvei le vesteşte, 

Iar Avva sorei lui îi trimite cuvînt: 

« Eu, soră, cele bune îţi doresc, 

Dar a mea faţă nu o vei putea vedea. 

Căci eu lumea am lepădat demult, 

cu toate cele ce în ea se află. 

Sora mea dragă, şi tu poţi să faci la fel. 

Grăbeşte, viaţa lui Dumnezeu închină-ţi! 

Căci ce-ţi va da lumea, afară de o groapă? 

Pe cînd aici Hristos te încununează cu viaţă. 

Ale lumii plăceri sînt ca nişte vise deşarte; 

Dormind întru ele, omul se îngroaşă; 

Dar dintru ele sculîndu-se, el vaprinde-a slăbi, 

Si într-o altă-nşelare duşmanul îl atrage: 

Atunci omul zbiară după tain ca o fiară. 

Ci tuplînge şi strigă ca Pîinea cea din cer să primeşti. 

Hristos îi aude pe cei ce către El strigă. 

El înfometaţilor Pîine Vie le dă. 

El este adevărata Pîine - restul în lume-i înşelare. 

Afară de Hristos, nădejde în lume nu-i. " 

Sora aude şi începe săplîngă, 

Si sfatul fratelui îl urmează degrab'. 

Cugetare 

Cînd vreun tiran din lăcomie îi năpăstuieşte sălbatic pe drepţi, atunci sălbăticia lui 

aduce şi pierdere şi cîştig; adică, ea aduce pierdere tiranului şi cîştig mare 

năpăstuiţilor. Boris Godunov 1-a ucis pe Dimitri, prinţul moştenitor cel în vîrstă de 

opt ani, spre a nu mai avea nici un rival legitim la tron. Dar 

zilele imperiale ale lui Boris au sfirşit repede, iar tiranul a cunoscut putreziciunea 

şi dispreţul posterităţii - pe cînd micuţul Dimitri a cunoscut cununa muceniciei şi a 

sfinţeniei. Căci după cincisprezece ani de la uciderea lui, Dimitri a fost dezgropat 

iar sfintul lui trup s-a aflat neputrezit şi lucrător de minuni. La sfintele lui moaşte 

au avut loc patruzeci şi cinci de vindecări minunate. Prin urmare cine este cel care 

pierde cu adevărat, şi cine cel care cîştigă, de pe urma tiraniei? Dacă tiranul ar şti 

că prin tirania lui îl ajută pe cel pe care îl urăşte şi- 1 ucide să intre în rîndul 

sfinţilor, pe cînd sieşi îşi pregăteşte condamnare şi osîndă eternă şi pe pămînt şi în 

cer, el nu şi-ar mai pune în aplicare planurile lui criminale. Dar gîndirea cea 

întortocheată şi strîmbă a fost întotdeauna înaintemergătoarea şi însoţitoarea 



tiraniei. 
Luare aminte 

Să luăm aminte la lucrarea Duhului Sffnt Dumnezeu asupra Sfinţilor Apostoli: 

• La cum, întru Duhul Sfint, ei au primit vederi cereşti ale lumii ce va să fie; 

• La cum, întru Duhul Sfint, ei au văzut tainele din inimile oamenilor. 
Predică Despre prorocirea distrugerii idolilor egipteni şi împlinirea ei 
El capiştile dumnezeilor Egiptului le va arde cu foc (Ieremia 43 : 13). 

Cine le va arde cu foc? Nabucodonosor, regele Babilonului, robul Meu, zice 
Domnul (Ieremia 25 : 9). Si s-a împlinit prorocia aceasta. Căci Nabucodonosor a 
cucerit Egiptul şi a distrus cu foc toate casele dumnezeilor celor mincinoşi, ale 
dumnezeilor egiptenilor. El le-a ars cu foc, dar cu toate acestea nu le-a distrus 
pentru totdeauna. Căci după aceea a venit şi a Babilonului pieire, tot potrivit 
prorociei Sfintului Proroc Ieremia, Babilonul devenind şi rămînînd pînă în ziua de 
astăzi o movilă de dărîmături, adăpost pentru şacali, groază şi batjocură fără 
locuitori (Ieremia 53 : 37). Există însă o tradiţie, însemnată la Sfintul Epifanie al 
Ciprului, că se mai afla şi o altă prorocie a lui Ieremia despre distrugerea finală a 
idolilor Egiptului: «Toţi idolii vor pieri, » zice această prorocie, « şi toate cele 
făcute de mîini omeneşti vor pieri la ceasul venirii aici a Maicii Fecioare şi a 
Pruncului ei, Cela Ce S-a născut în peşteră şi S-a sălăşluit în iesle. » Această 
prorocie s-a păstrat de către preoţii egipteni înşişi, care încă de pe vremea lui 
Ieremia au luat obiceiul de a o 

reprezenta iconic pe Fecioara şezînd întinsă pe un pat, iar Pruncul înfăşat aşezat în 
iesle. 

Nabucodonosor, robul, a avut puterea, cu îngăduinţa lui Dumnezeu, să taie răul, 
dar nu şi să-1 smulgă din rădăcini. Răul tăiat, ca şi iarba cosită, creşte din nou. 
Cînd Domnul vine pe pămînt, El smulge răul din rădăcină. Nabucodonosor, robul, 
a ars capiştile şi dumnezeii, dar capiştile s-au construit din nou şi aşijderi s-au 
ridicat înapoi idolii, căci ei nu fuseseră smulşi cu totul din sufletele oamenilor. Dar 
cînd a venit Domnul şi a început să împărătească şi în sufletele egiptenilor, 
capiştile şi cu idolii lor s-au prăbuşit la pămînt pentru totdeauna. Aşa s-a întîmplat 
şi cu iudeii cei neascultători care s-au războit cu Domnul. Nabucodonosor, robul, 
i-a luat pre ei în robie vreme de şaptezeci de ani, iar Domnul mîniat i-a împrăştiat 
în întreaga lume, unde mulţi se află împrăştiaţi şi pînă în ziua de azi, după aproape 
două mii de ani. Această împrăştiere a poporului evreu în întreaga lume a fost 
prorocită limpede de Ieremia. Astfel, trecerea timpului a dovedit adevărul 
cuvintelor rostite de prorocul lui Dumnezeu. 

O Atoatevăzătorule Doamne, dăruieşte-ne nouă să ne lipim din tot sufletul de 
cuvintele nemincinoase ale Prorocului Tău, 
Căci Ţie se cuvine toată slava şi mulţumită în veci, 
Amin. 

16 mai 

• Pomenirea Sfintului Părintelui nostru Teodor cel Sfinţit 

Sfintul Teodor acesta a fost ucenic al Sfintului Pahomie cel Mare. El s-a născut şi 
a crescut păgîn, dar tînăr fiind a ajuns la cunoştinţa cea a devărată a Sfintei 
Credinţe şi a primit Sfintul Botez. Aflînd despre Sfintul Pahomie, Teodor a părăsit 
în taină casa părinţilor săi şi a mers la mînăstirea Sfintului Pahomie. Acesta 1-a 
tuns monah şi 1-a iubit foarte pentru marea lui rîvnă şi desăvîrşita lui ascultare. 
Cînd la mînăstire a sosit maica lui ca să-1 cheme înapoi acasă, Teodor nici nu s-a 



învoit să o vadă. Ci mai vîrtos el a făcut rugăciune ca Dumnezeu să o lumineze şi 
pe maica lui cu lumina cunoştinţei. Cu adevărat, nu numai că fiul nu s-a mai întors 
nicicum acasă, dar nici maica nu s-a mai întors acasă. Văzînd că în apropiere se 
afla o mînăstire de femei sub purtarea de grijă a surorii Sfîntului Pahomie, ea a 
mers acolo şi a luat chipul creştinesc şi monahicesc. După un oarece timp 
Pafnutie, fratele lui Teodor, a venit şi el la mînăstirea Sfîntului Pahomie şi a luat şi 
el chipul cel monahicesc. 

Apoi, episcopul de Panopolis 1-a chemat pe Sfîntul Pahomie ca să întemeieze în 
eparhia lui o mînăstire pentru cei care doreau viaţa călugărească. Pahomie 1-a luat 
pe Teodor cu el şi i-a încredinţat toată grija întemeierii noii mînăstiri. După 
moartea Sfîntului Pahomie, Teodor a fost ridicat de către obşte stareţ al tuturor 
sfintelor mînăstiri întemeiate de stareţul său şi a trăit pînă la bătrîneţi adînci şi 
încuviinţate. El viaţa toată şi-a trăit-o ca un plăcut al lui Dumnezeu, povăţuind 
mulţime de monahi pe drumul mîntuirii. El s-a odihnit cu pace şi s-a strămutat la 
locaşurile cele cereşti ale împărăţiei Veşnicei Lumini la anul 368. 

• Pomenirea Sfintei Fecioare Musa 

Sfîntul Grigorie Dialogul povesteşte despre această fecioară că avea doar nouă ani 
cînd, în două împrejurări diferite, a venit la ea Preasfînta Născătoare de 
Dumnezeu, înconjurată de un alai de tinere luminoase. Cînd Musa a zis că şi ea 
voieşte să facă parte din acea sfîntă suită a împărătesei Cerurilor, Născătoarea de 
Dumnezeu i-a zis că se va întoarce şi cu adevărat îi va împlini dorirea, peste un 
timp de o lună. Ea a mai învătat-o pe Musa cum să vieţuiască în răstimpul de 
treizeci de zile pînă atunci. In ziua a douăzeci şi cincea a intervalului, Musa a 
căzut bolnavă la pat. în ziua a treizecea, Preacurata a venit din nou, chemînd-o pe 
nume cu voce blîndă, căreia Musa i-a răspuns, „Iată, vin. O Doamna mea, iată, 
vin!" şi şi-a dat sufletul. Musa a trecut din viaţa aceasta la viaţa cea adevărată în 
veacul al cincilea. 

• Pomenirea Sfîntului Nicolae Misticul [Aulicul], Patriarhul 
Constantinopolelui 

Acest sfînt patriarh Nicolae a fost vestit pentru asprimea vieţii lui. Cînd împăratul 
Leon cel înţelept şi-a luat soţie pentru a patra oară, patriarhul nu 1-a mai primit pe 
acesta în Sfîntă Biserică şi 1-a caterisit pe preotul care oficiase cununia. Ca 
urmare, împăratul 1-a scos din scaun pe patriarhul Constantinopolelui şi 1-a 
surghiunit într-o mînăstire. Delegaţii Papei Serghie al II-lea de la Roma au aprobat 
cea de a patra căsătorie a împăratului Leon. Cînd împăratul a murit, Nicolae a fost 
rechemat în scaunul său patriarhal, din care a convocat un sinod local la anul 925, 
în cadrul căruia s-a hotărît că a patra cununie a creştinilor este de obşte oprită. 
Numele „Misticul" semnifică faptul că Sfîntul Nicolae fusese unul din membrii de 
rang înalt al Consiliului de taină al împăratului. Mai înainte de a fi monah şi cleric, 
Sfîntul Nicolae fusese unul dintre primii curteni ai curţii imperiale, dar lepădînd 
deşertăciunea lumii, el s-a făcut monah. Sfîntul Nicolae acesta s-a odihnit cu pace 
la anul 930. 

• Pomenirea Sfîntului Nicolae Noul Mucenic 

Nicolae acesta s-a născut în Epira. El a fost schingiuit cu sălbăticie de către turci 
pentru credinţa lui în Hristos, şi omorît la Trikkala prin tăierea capului, la anul 
1617. O răcliţă cu sfîntul cap al acestui mucenic se păstrează pînă astăzi în una din 
mînăstirile Meteorei, din Tesalia. La sfintele lui moaşte se lucrează minuni mari şi 



se vindecă boli grele. El mai ales este chemat de credincioşi ca să le alunge 
insectele dăunătoare de pe ogoare. 

• Pomenirea Sfinţilor Preacuvioşi Părinţi ucişi în Mînăstirea Sfîntului Sava cel 
Sfinţit 

In timpul împăratului Heraclie, cam pe la anul 610, patruzeci şi patru de părinţi din 

Mînăstrirea Sfîntului Sava cel Sfinţit de lîngă Ierusalim au luat mucenicia pentru 

Credinţa Creştină. Vitejia şi jertfa lor a fost aşternută pe hîrtie de Sfîntul Antioh, 

care a fost un martor ocular (sfînt care se pomeneşte la 24 decembrie). 

Cîntare de laudă la Sflntul Nicolae Noul Mucenic 

Nicolae mucenicul pentru Hristos se jertfeşte, 

Şi cu dureri sîngeroase îl biruie pe satan. 

Viteazul de Hristos nu a voit să se lepede, 

Ci pre El L-a lăudat cît a mai avut glas; 

Iar cînd glasul a pierit, lauda în inimă a săvîrşit-o. 

El chiar mai mari chinuri cerea de la călăii lui. 

Sălbatici precum lupii, turcii-l lovesc cu cruzime; 

Ei îl torturează bestial. 

La sfîrşit îl ucid tăindu-i sfîntul cap. 

Capul sfîntului se rostogoleşte pe covorul de iarbă; 

Şi acolo străluceşte minunat. 

Un creştin îl înfăşoară în ştergar de mătase, 

Şi-l duce în biserică, spre vindecare pentru mulţi: 

Spre vindecarea strîmbilor, orbilor, şi-a celor 

Ce minţile şi le-au pierdut. 

Din toate părţile Domnul pe necredincioşi pedepseşte, 

Dar pe credinciosul Nicolae El pururea l-a preaslăvit. 

Cugetare 

Cînd Sfîntul Teodor cel Sfinţit a fost la Panopolis împreună cu părintele lui 

duhovnicesc Sfîntul Pahomie, a venit la el un filozof şi i-a cerut să intre într-o 

dispută pe teme de credinţă. Filozoful i-a pus Sfmtului Teodor aceste trei întrebări: 

„Cine nu s-a născut, dar a murit? Cine s-a născut, dar nu a murit? Cine a murit, dar 

nu a putrezit?" La aceste întrebări, Sfmtul Teodor a răspuns: „Adam nu s-a născut, 

dar a murit. Enoh s-a născut, dar nu a murit. Soţia lui Lot a murit, dar nu a 

putrezit." Şi sfîntul a mai adăugat şi un sfat pentru filozof: „Bagă în urechi sfatul 

nostru sănătos; leapădă-te de aceste întrebări fără rost şi de aceste chiţibuşerii 

scolastice; apropie-te de Hristos, Cel Căruia noi Ii slujim, şi vei primi iertarea 

păcatelor." Filozoful a rămas cu gura închisă în faţa unui astfel de răspuns precis, 

şi a plecat plin de ruşine. Se vede limpede de aici enorma diferenţă dintre un 

filozof păgîn şi un sfînt creştin. Primul se pierde în abstracţii, în cuvinte isteţ 

învîrtite, în concursuri de logică şi alte gimnastici mintale, cîtă vreme cel de al 

doilea îşi concentrează întreaga minte şi fiinţă la Dumnezeul Cel Viu şi la 

mîntuirea sufletului lui. Primul este abstract şi mort, iar al doilea este practic şi 

viu. 

Luare aminte 

Să luăm aminte la lucrarea Duhului Sfînt Dumnezeu asupra Sfinţilor Apostoli: 

• La cum Duhul Sfînt a călăuzit tainic paşii Sfinţilor Apostoli către cele mai 
îndepărtate ţări; 

• La cum Duhul Sfînt i-a adunat pe Sfinţii Apostoli la Ierusalim, din cele mai 
îndepărtate ţări, ca să fie de faţă la înmormîntarea Preasfintei Născătoare de 



Dumnezeu. 

Predică Despre arătarea din cealaltă lume a Prorocului Ieremia 

După aceasta s-a arătat un bărbat cu căruntele şi cu slavă minunată şi preacuvioasă 
mărire era împrejurul lui. Şi a grăit Onia, zicînd către Iuda: Acesta este iubitorul de 
fraţi, prorocul lui Dumnezeu Ieremia, care mult se roagă pentru popor şi pentru sjînta 
cetate (II Macabei 15: 13-14). 

Aceasta a fost vedenia pe care a avuto viteazul Iuda Macabeul. Primul care i s-a 
înfăţişat din cealaltă lume a fost Onia marele preot, iar după aceea 
Sfîntul Proroc Ieremia. Aşa cum Apostolii i-au văzut pe Moise şi pe Ilie în slavă pe 
Muntele Thabor, tot aşa odată Iuda Macabeul 1-a văzut în slavă pe Sfîntul Proroc 
Ieremia. Deci iată, chiar înainte de naşterea lui Hristos, Domnul Cel Multmilostiv nu 
i-a lăsat pe oameni fără încredinţare despre existenţa vieţii de după moarte. Deci după 
toate acestea, oricine mai cutează a se îndoi de viaţa după moarte, se condamnă pe 
sine la blestemul propriilor păcate şi la moartea veşnică sub piatra de mormînt. Aşa 
cum lucrurile moarte nu pot vedea lumina zilei, aşa nici cei care se îndoiesc de acest 
adevăr al vieţii după moarte nu pot vedea viaţa cea veşnică care este, şi care nu are 
sfîrşit. 

Dar priviţi slava care îl înconjoară pe Sfîntul Proroc Ieremia în cealaltă lume!: 
căruntele şi slavă minunată şi preacuvioasă mărire era împrejurul lui! El iradia deci o 
anume măreţie ce nu se poate descrie în cuvinte, o aureolă strălucitoare, o 
inexprimabilă bucurie şi frumuseţe. El este prorocul care în timpul vieţii a fost tras şi 
bătut de către cei cărora le comunicase cuvîntul şi voia lui Dumnezeu, el este acela 
care a stat captiv în temniţă şi a fost mucenicit într-o groapă adîncă şi pestilenţială, cel 
de care şi-au bătut joc ca de un mincinos, care a fost judecat ca un vînzător, şi care în 
final a fost omorît cu pietre ca unul fărădelege. Dar judecata păcătoşilor pe acest 
pămînt este una, iar judecata lui Dumnezeu Celui din ceruri este cu totul altceva. Cei 
mai umiliţi dintre oameni au fost încununaţi cu slavă îngerească înaintea lui 
Dumnezeu. 

Şi totuşi, să luăm aminte cum numşete cerul pe cel care pe pămînt a fost injuriat cu 
numele de mincinos, trădător şi om fărădelege: Acesta este iubitorul de fraţi -iată cum 
îl recomandă cerul! Acesta este iubitorul de fraţi, prorocul lui Dumnezeu Ieremia, 
care mult se roagă pentru popor. Mai departe, să luăm aminte fraţilor, la aceea că 
sfinţii lui Dumnezeu se roagă deci în ceruri pentru noi! Ei deci acolo nu dorm, ci se 
roagă pentru noi în timp ce noi înşine dormim; nemîncînd, ei se roagă acolo pentru 
noi, cei care mîncăm şi prea mîncăm; nepăcătuind, ei se roagă pentru noi în timp ce 
noi păcătuim. O fraţilor, să ne ruşinăm de feţele atîtor prieteni mari şi adevăraţi ce 
avem în ceruri! Să ne ruşinăm, să ne ruşinăm de noianul de rugăciuni pe care le fac 
sfinţii în ceruri pentru noi şi să ne alăturăm şi noi măcar rugăciunilor lor! O 
Atotminunate Doamne, iartă-ne nouă păcătoşilor ticăloasa noastră trîndăvie şi 
păcătoasa grosime a minţii noastre! 
Căci Ţie se cuvine toată slava şi mulţumită în veci, 
Amin. 

17 mai 

• Pomenirea Sfîntului Apostol Andronic 

Sfîntul Andronic a fost unul dintre cei Şaptezeci de Apostoli. El era rudenie a 
Sfmtului Apostol Pavel, după cum Pavel însuşi spune în Epistola sa către Romani (16 
:7). Sfîntul Pavel o pomeneşte şi pe Sfînta lunia cea împreună lucrătoare cu Sfîntul 
Andronic. Andronic a fost hirotonit episcop al Panoniei, fără a avea tronul episcopal 
într-un loc anume; ci el călătorea şi predica Cuvîntul în întreg cuprinsul Panoniei. 
împreună cu Sfînta lunia, el a izbutit să aducă pe mulţi la Hristos, şi să distrugă multe 



capişti idoleşti. Ei amîndoi aveau de la Duhul Sffnt darul de a lucra minuni, prin care 
scoteau afară demonii din oameni şi vindecau toate bolile şi suferinţele din popor. Ei 
amîndoi au luat cununa muceniciei, şi îndoit au luat-o: ca apostoli şi ca mucenici. 
Sfintele lor moaşte s-au descoperit în regiunea Evgheniei, iar Sinaxarul face pomenire 
de ele la ziua de 22 februarie. 

• Pomenirea Sfîntului Mucenic Solochon 

Solochon a fost egiptean de neam şi soldat roman sub comanda lui Campanus, în 
timpul domniei răului împărat Maximian. Cînd a ieşit porunca în rîndurile armatei ca 
tot soldatul să aducă jertfe idolilor, Solochon a declarat pe faţă că el este creştin. Aşa 
au făcut şi doi dintre camarazii lui: Pamfamir şi Pamfilon. Campanus a poruncit ca 
toţi trei să fie biciuiţi şi torturaţi cu curzime, torturi în timpul cărora Pamfamir şi 
Pamfilon au şi murit. Dar Solochon a supravieţuit, şi de aceea Campanus a poruncit ca 
el să fie torturat cu şi mai mare sălbăticie. El a poruncit să i se deschidă gura cu un 
jungher şi să i se toarne pe gît jertfele idolilor. Dar mucenicut a rupt lama jungherului 
cu dinţii lui neînghiţind necuratele şi scîrboasele jertfe. La urmă ei i-au străpuns capul 
prin urechi cu o pană şi l-au lăsat să moară în chinuri. Creştinii l-au luat pe mucenic 
şi l-au adus la casa unei văduve. El acolo încet-încet a început să se vindece oarecum, 
putînd să guste şi mîncare şi apă. El a continuat să-i povăţuiască pe creştini să stea tari 
în mărturisirea credinţei şi în jertfirea pentru ea, chiar cu preţul vieţii. După acestea, 
mulţumind lui Dumnezeu, el şi-a încheiat alergarea pămîntească şi s-a înfăţişat 
înaintea Domnului în împărăţia Cerurilor la anul 298. 

• Pomenirea Sfîntnlui Ştefan, Patriarhul Constantinopolelui 

Acest sfînt Ştefan a fost fiul împăratului Vasile Macedon şi fratele împăratului Leon 

cel înţelept. El a urcat pe tronul patriarhiei de Constantinopole după Patriarhul Fotie şi 

a păstorit Biserica lui Dumnezeu între anii 889 şi 893. El a adormit cu pace şi s-a 

înfăţişat înaintea Domnului, pe Care mult 1-a iubit. 

Cîntare de laudă la Sfinţii Apostoli Andronic şi lunia 

Apostolul Andronic, a Sfîntului Pavel rudă, 

Predică sănătatea sufletului şi pacea, 

Arzînd cu dragoste mare de Hristos, 

A Cărui învăţătură ca pe o lumină în întreaga lume o poartă; 

Fără multe haine, fără plată şi fără griji, 

El bogat este în puterea Duhului Sfînt. 

El suferinţele toate cu Sfînta lunia le împărtăşeşte 

Pînă ce Crucea se înalţă în largul întregii Panonii. 

Acolo întunericul piere de razele Crucii alungat, 

Acolo pleava se desparte de griul cel bun. 

Acolo oamenii din somnul animalic se scoală 

Si îmbrăţişează darul înfierii de către Dumnezeu. 

Ei idolii îi dărîmă ca pe nişte trestii uscate, 

Ei duşmănia o leapădă, cu patimile cele de ruşine. 

Cînd inima le plînge, buzele lor cîntă: 

« Copii ai Tăi sîntem, Doamne, o, Tată Ceresc! 

lată noi acum lumina Apostolilor Tăi primim. 

lartă-ne nouă desfrînările noastre, 

Robia diavolilor 

In care am trăit.» 

Cugetare 

în urma unui cumplit cutremur de pămînt ce avusese loc la Antiohia, Sfîntul loan Gură 

de Aur a grăit astfel: "Mari sînt roadele cutremurului! Iată pre Iubitorul de oameni 

Dumnezeu, cum zguduie El oraşul spre a întări sufletele, cum clatină temeliile şi 



întăreşte gîndurile, cum dă la iveală şubrezenia cetăţii şi face tari voinţele oamenilor ! 
Luaţi aminte la marea Lui 

iubire de oameni! El ne clatină acum şi aici pentru puţină vreme, dar ne întăreşte 
pentru veşnicie; ne clatină cu un cutremur ce ţine doar două zile, dar ne întăreşte 
cu o tărie ce ţine veşnic. Mama, atunci cînd vrea să-şi lecuiască pruncul care 
plînge des, îl leagănă puţin mai tare nu ca să-i facă rău, ci doar ca speriindu-1, să îl 
înveţe să fie liniştit. In tot acelaşi mod Domnul nostru al tuturor, Care ţine 
universul cu mîna, îl scutură din cînd în cînd, nu spre a-1 distruge, ci spre a aduce 
înapoi la calea cea dreaptă a mîntuirii pe acei oameni care trăiesc în fărădelegi.» 
Iată cum ştiau să explice Sfinţii Părinţi, aceşti Stîlpi şi Temelii ale Adevărului, 
lucrările lui Dumnezeu şi iubirea Lui faţă de oameni, şi în mijlocul nenorocirlor, şi 
al binecuvîntărilor, şi în bogăţie, şi în sărăcie. Să ne ruşinăm aşadar de încetineala 
cu care mulţumim lui Dumnezeu atunci cînd El ne dăruieşte, şi de graba cu care 
cîrtim atunci cînd tot El ne ia. 
Luare aminte 

Să luăm aminte la lucrarea Duhului Sfînt Dumnezeu asupra sfinţilor mucenici 
omorîţi pentru credinţă: 

• La cum Duhul Sfint le dă înţelepciune să grăiască cu putere înaintea 
judecătorilor; 

• La cum Duhul Sfînt le dă curaj ca să urce şi să moară pe eşafod. 
Predică Despre Duhul Sfint, Mîngîietorul 

Dar Mîngîietorul, Duhul Sfînt, pe Care-L va trimite Tatăl, în numele Meu, Acela vă va 
învăţa toate şi vă va aduce aminte despre toate cele ce v-am spus Eu (loan 14: 26). 
Care să fie înţelesul practic al acestor cuvinte, dacă nu acela că ne este de absolută 
trebuinţă să ne rugăm zilnic ca să ni se trimită zilnic Duhul Sfint, tot aşa cum 
zilnic ne rugăm ca să primim pîinea cea de toate zilele? Dumnezeu cu adevărat 
voieşte ca să ne trimită pre Duhul Sfint în fiecare zi, dar El voieşte ca noi să ne 
rugăm zilnic pentru aceasta. Căci aşa cum este cu pîinea, care cîteodată ne 
prisoseşte iar altădată ne lipseşte, aşa este şi cu Duhul Sfînt. Duhul Sfînt vine şi 
pleacă de la noi după cum este şi rîvna sau trîndăvia noastră la rugăciune, după 
cum sînt şi faptele noastre bune sau răbdarea noastră. De aceea a rînduit Biserica 
ca Sfintele Slujbe ale dimineţii să înceapă cu chemarea Duhului Sfînt: împărate 
Ceresc, Mîngîietorule, Duhul Adevărului, vino şi Te sălăşluieşte întru noi! Şi 
numai după aceea este rînduită cererea: Pînea noastră cea spre fiinţă dă-ne-o 
nouă astăzi! De ce? Pentru că, fără Duhul Sfînt, noi nici 
măcar nu am şti cum să folosim pîinea cea de toate zilele cum se cuvine, adică în 
scopul mîntuirii. 

Acela vă va învăţa toate. Adică, ziua şi noaptea, în orice împrejurare s-ar afla omul, 
El îl călăuzeşte, îl sfătuieşte, îl învaţă ce şi cum să gîndească, ce trebuie să spună, şi ce 
trebuie să facă. Pentru aceasta să-1 implorăm pe Dumnezeu ca să ne trimită Duhul 
Sfînt şi pentru nimic altceva, şi El însuşi, Duhul, ne va aduce nouă tot ceea ce ne 
lipseşte la orice moment dat. Cînd Duhul Sfînt Se pogoară asupra noastră, noi atunci 
cunoaştem toate, înţelegem toate, şi sîntem în stare să lucrăm toate cele cîte ne sînt de 
folos, nouă şi altora. 

Şi vă va aduce aminte despre toate cele ce v-am spus Eu. Adică: «Să nu vă fie teamă 
că aţi putea uita învăţătura Mea şi cuvintele Mele către voi. Duhul Sfint ştie toate cîte 
sînt ale Mele, şi atunci cînd Se va pogorî în voi, toată învăţătura Mea întru voi va fi, 
împreună cu El.» 
O Stăpîne Doamne Duhule Sfinte, îndură-TE şi Te pogoară peste noi, nu după 



vrednicia noastră, ci după vrednicia Stăpînul şi Domnului nostru lisus Hristos, şi După 

marea Ta iubire de oameni, 

Căci Ţie se cuvine toată slava şi mulţumită în veci, 

Amin. 

18 mai 

Pomenirea Sfîntului Mucenic Teodot şi a celor Şapte Muceniţe Fecioare: Tecusa, 
Alexandra, Claudia, F alina, Eufrasia, Matroana şi lulia 

Teodot a fost hangiu în Anchira în timpul domniei împăratului Diocleţian. Deşi bărbat 
căsătorit, el vieţuia împreună cu soţia lui după cuvîntul Apostolului: cei ce au femei să 
fie ca şi cum nu ar avea (I Corinteni 7: 29). El îşi ţinea hanul în mare rînduială ca să 
poată să-i adăpostească pe creştini fără să stîrnească suspiciunile autorităţilor celor 
păgîne. Hanul lui era un liman pentru creştinii prigoniţi. Teodot ajuta în taină cu toate 
cele de trebuinţă pe creştinii care scăpaseră în peşteri şi în munţi, şi aduna în taină 
trupurile creştinilor omorîţi şi le îngropa. La acea vreme, şapte fecioare au fost aduse 
la judecată, torturate pentru credinţa lor în Hristos, iar la urmă înecate într-un lac. Una 
dintre ele, Sfinta Tecusa, i-a apărut în vis lui Teodot şi i-a cerut să scoată trupurile lor 
din lac şi să le îngroape, într-o noapte întunecoasă Teodot a ieşit împreună cu un 
însoţitor credincios să împlinească dorinţa muceniţei. Conduşi de un înger al 
Domnului, el a izbutit să afle trupurile fecioarelor şi să le 

îngroape. Dar acest însoţitor pînă la urmă 1-a trădat pe Teodot judecătorului, iar 
judecătorul 1-a supus pe Teodot unor chinuri cumplite. Teodot a îndurat toate ca şi 
cînd altcineva ar fi fost troturat în locul lui, ţinîndu-şi mintea cufundată în 
Dumnezeu. După ce tot trupul mucenicului a devenit o rană înreagă, iar dinţii i-au 
fost sfărîmaţi cu un bolovan, necuratul judecător a poruncit omorîrea lui prin 
tăierea capului. Dus fiind la locul de tăiere, creştinii de pe cale plîngeau pentru el, 
dar Sfintul Teodot le-a strigat: „Fraţilor, nu mă plîngeţi pe mine, ci mai vîrtos 
lăudaţi pe Domnul lisus Hristos, Cel Care mi-a dat mie să sfirşesc alergarea mea şi 
să biruiesc vrăjmaşul." Zicînd acestea, el şi-a pus capul pe butuc şi a fost tăiat la 
anul 303. Un preot al lui Hristos a îngropat cu cinste trupul mucenicului pe un deal 
din afara oraşului. Mai tîrziu pe acel loc s-a ridicat o sfinta biserică închinată 
Mucenicului Teodot. 

• Pomenirea Sfinţilor Mucenici Petru, Dionisie, Andrei, Pavel şi Cristina 

Un tînăr foarte frumos, pe nume Petru, un bărbat foarte distins, Dionisie, doi 
soldaţi, Andrei şi Pavel, şi o fată în vîrstă de şaisprezece ani pe nume Cristina, L- 
au mărturisit cu toţii plini de curaj pe Hristos Stăpînul şi au luat moarte pentru 
mărturisirea Numelui Lui. împreună cu dînşii a fost chinuit şi Nicomah, dar acesta 
în mijlocul chinurilor s-a lepădat de Hristos şi a imediat a înnebunit. Nebun fiind, 
el a început să-şi muşte propriul trup, vărsînd cele dinlăuntrul lui, pînă cînd a 
murit. Acestea s-au întîmplat la anul 250. 

• Pomenirea Sfinţilor Mucenici Iraclie, Paulin şi Venedim 

Aceştia trei au fost toţi atenieni. Ei au luat mucenicia pentru Credinţa în Hristos 

sub împăratul Decius. Ei au fost arşi de vii într-un cuptor de foc pentru numele lui 

Hristos. 

Cîntare de laudă la Sfintul Teodot 

Lîngă Anchira, pe un deal înverzit, 

O obşte mică de prigoniţi creştini 

Cu binecuvîntare îşi mănîncă pîinea. 

Cu cît este soarele mai luminos decît stelele, 

Cu atît mai tare străluceşte şi Teodot între ei. 



Lîngă el sade presbiterul Fronto. 

Către Fronto Teodot grăieşte: 

,, Potrivit pentru zidirea unei biserici 

locul acesta este, 

peste moaşte de sfinţi mucenici!" 

Iar Fronto zice către Teodot: 

„ Sîrguieşte-te, minunate om al lui Dumnezeu, 

să ne afli moaşte de sfinţi mucenici, 

şi uşor apoi clădi-vom biserică aici. " 

Teodot atotminunatul a zîmbit. 

Din dreapta lui el a scos un inel, 

Pe care presbiterului întinzîndu-l, 

Grăi aceste cuvinte: 

„Iată cuvîntul meu îţi dau şi inelul 

drept zălog: 

curînd sfinte moaşte găsi-voi 

şi la acest loc le voi aduce!" 

Teodot astfel prorocie grăi: 

Pe-a lui proprie mucenicie, 

A lui moarte pentru Hristos. 

După cum a spus, 

Aşa s-a şi-ntîmplat. 

Sfintele lui moaşte la acel loc 

Au fost aduse, 

Iar peste ele frumoasă biserică s-a clădit: 

Semn sfint al marii biruinţe, 

Semn veşnic al marii biruinţe, 

Lingă Anchira, pe dealul înverzit. 

Cugetare 

Ascunderea virtuţilor proprii şi a nevoinţelor duhovniceşti a fost întotdeauna un 

obicei al tuturor asceţilor creştini, atît bărbaţi, cît şi femei, nu numai în zorii erei 

creştine, dar de-a lungul tuturor timpurilor de atunci şi pînă în zilele noastre. 

Eudochia, soţia slăvitului Prinţ Dimitri Donskoy, cel care a eliberat Rusia de tătari, 

a rămas văduvă la anul 1389, pe cînd era încă foarte tînără. Plină de credinţă şi de 

evlavie, această prinţesă a zidit multe biserici, a împărţit milostenii, şi în taină se 

nevoia în aspre nevoinţe trupeşti, cu postiri şi privegheri lungi, în jurul trupului ei 

ea avea înfăşurat un lanţ de fier. Dar la arătare întotdeauna apărea senină celor din 

jur, îmbrăcată cu rochii scumpe împodobite cu mărgăritare. Cei care o vedeau 

ziceau multe rele despre ea, 

împrăştiind zvonuri cum că ar duce o viaţă imorală. Fiii ei au auzit şi ei despre 

aceasta şi, umiliţi şi revoltaţi, i-au grăit deschis mamei lor despre cele ce se spun 

despre ea. Atunci maica şi-a deschis rochia cea luxoasă iar fiii au văzut cu groază 

trupul uscat şi înfăşurat în lanţuri al mamei lor. 

Luare aminte 

Să luăm aminte la lucrarea Duhului Sfint Dumnezeu asupra sfinţilor mucenici: 

• La cum Duhul Sfînt îi mîngîia pre ei, în mijocul chinurilor lor; 

• La cum uneori, după sflntă voia Lui, El făcea ca trupurile lor să nu simtă deloc 
văpaia sau arderea focului. 

Predică Despre mărturia Duhului Sfint 



Duhul Adevărului, Care de la Tatăl purcede, Acela va mărturisi despre M'ne(Ioan 15: 

26). 

Dumnezeu Fiul L-a trimis pe Dumnezeu Duhul Sfînt în lume ca să mărturisească 

despre El pînă la sfîrşitul veacurilor. Acela va mărturisi despre Mine. Dar cum va 

mărturisi Dumnezeu Duhul depsre Dumnezeu Fiul? Dumnezeu Duhul va mărturisi 

despre El în multe feluri: 

Prin atragerea sufletelor oamenilor către Biserica lui Hristos; 

Prin descoperirea faţă de oameni a înţelesului Sfintelor Scripturi; 

Prin conducerea minţilor oamenilor la Sfintele Porunci ale lui Hristos şi la 

împlinirea lor cu fapta; 

Prin dăruirea de căldură, prospeţime, putere şi blîndeţe rostirii cuvintelor lui 

Hristos; 

Prin convertirea celor ce se pocăiesc la calea dreptăţii; 

Prin împlinirea tuturor făgăduinţelor şi prorociilor făcute de Hristos oamenilor, 

neamurilor, şi Bisericii lui Dumnezeu; 

Prin întărirea Bisericii lui Hristos şi păstrarea ei tare împotriva tuturor furtunilor 

timpului şi tuturor relelor aduse de demoni şi slugile lor de-a lungul timpurilor. 

Duhul, Cel Care lucrează în felurile înşiruite mai sus şi în multe nenumărate altele, 

este Duhul lui Dumnezeu, Duhul Adevărului, blînd, de viaţă- făcător şi 

atotputernic. 

Nici unul dintre cuvintele Mîntuitorului nu merge în pofida Duhului lui 

Dumnezeu, iar Duhul lui Dumnezeu nu merge niciodată şi nicicum în pofida 

măcar a unui singur cuvînt al lui Hristos. De aceea, cînd Duhul lui Dumnezeu 

binevoieşte să se sălăşluiască în inima vreunui om, acel om se înviorează şi se face 

martor adevărat a toate cele pe care Stăpînul Hristos le-a grăit şi le-a lucrat. Atunci 

acel om are o credinţă plină de bucurie şi de neclintit. Căci cum ar putea el să nu-L 

creadă pe cel mai mare şi mai statornic Martor şi împreună Lucrător în toate 

cuvintele, minunile şi lucrările lui Hristos? 

Astfel, fraţilor, să ne rugăm mai înainte şi mai presus de toate ca acest Martor şi 

împreună Lucrător, adică Sfintul şi Atotputernicul Duh al Domnului, să vină şi să se 

sălăşluiască în inimile noastre, astfel încît credinţa noastră să se facă şi ea vie, fericită, 

şi de neclintit. O Doamne Duhule Sfinte, Duhul Adevărului, vino şi Te sălăşluieşte 

întru noi, 

Căci Ţie se cuvine toată slava şi mulţumită în veci, Amin. 

19 mai 

• Pomenirea Sfîntului Sfinţit Mucenic Patrichie, Episcopul Prusei, şi a celor trei 
preşbiteri împreună cu dînsul: Acachie, Menandru şi Polien 
Aceştia toţi au luat mucenicia pentru Hristos în cetatea Prusei din Asia, în timpul 
împărăţiei lui Iulian Apostatul, lunius, trimisul imperial, i-a adus pe aceşti sfinţi la un 
izvor de apă fierbinte şi l-a întrebat pe Patrichie: „Cine a creat aceste ape termale şi 
vindecătoare, dacă nu zeul nostru Esculap şi ceilalţi cărora noi ne închinăm?" Sfintul 
Patrichie a zis: „Zeii voştri demoni sînt iar aceste ape, precum şi toate celelalte lucruri 
din zidire, Hristos Domnul Dumnezeul nostru le-a creat, Căruia singur noi cu evlavie 
ne închinăm." Atunci trimisul a întrebat iar: „Şi vă va scăpa pe voi Hristos al vostru, 
dacă vă voi arunca eu în această apă clocotită?" Sfintul a zis: „Dacă El voieşte, 
puternic este El să ne păzească nevătămaţi şi întregi, măcar că eu doresc ca în aceste 
ape să mi se despartă sufletul de trup şi veşnic lîngă Hristos al meu să fiu. Ci facă-se 
Sfîntă Voia Lui, fără de care nici un fir de păr nu se clinteşte din capul nici unui om." 
Auzind acestea, trimisul a poruncit ca Patrichie să fie aruncat în apele clocotinde. 



Stropii ei au sărit în toate părţile, rănindu-i şi opărindu-i pe mulţi din cei de faţă, dar 
sfintul, ale cărui buze se mişcau neîncetat la rugăciune, se afla nevătămat, ca şi cum s- 
ar fi aflat într-o baie de apă bună. Văzînd acestea, trimisul, puternic tulburat, s-a 
înfuriat sălbatic şi a poruncit ca lui Patrichie şi celor trei presbiteri împreună cu dînsul 
să li se taie capetele cu un topor. Nevinovaţii următori ai lui Hristos au mers la tăiere 
cu rugăciunea pe buze. Tăindu-li-se capetele pe butuc, sufletele lor s-au înălţat la 
ceruri, în împărăţia Luminii lui Hristos, unde domnesc veşnic. 

• Pomenirea Sfîntului loan, Episcopul Goţilor 

loan a fost episcop în Georgia, dar atunci cînd Hanul tătar al Georgiei a început să- 
i schingiuiască pe creştini, timp de patru ani el a plecat ca să locuiască printre goţii 
din Basarabia de astăzi. Dioceza goţilor se întemeiase în timpul împăratului 
Constantin cel Mare. Auzind de moartea Hanului, loan s-a reîntors în Georgia şi şi- 
a păstorit turma cu rîvnă şi cu dragoste de Dumnezeu, înaintea morţii, el a spus: 
„Peste patruzeci de zile voi sta la judecată cu hanul tătar," adică, murind, loan va 
ajunge înaintea tronului lui Dumnezeu. Aşa s-a şi întîmplat: în a patruzecea zi 
episcopul loan a murit şi s-a înfăţişat înaintea Domnului. El a adormit cu pace în 
veacul al optulea. 

• Pomenirea Sfîntului loan, Cneazul Vologdei 

loan acesta a fost făcător de minuni, temător de Dumnezeu şi om al tuturor 

virtuţilor încă din tinerelele lui. El a fost aruncat în temniţă de unchiul lui, Cneazul 

Ivan Vasilievici, împreună cu fratele lui Dimitri, şi acolo a rămas timp de treizeci 

şi doi de ani. înainte de a muri, loan a fost tuns monah primind numele de Ignatie. 

Cîntare de laudă la Sfinţii loan şi Dimitri Cnejii Vologdei 

Cneazul Ivan zace în temniţa neagră, 

împreună cu fratele lui Dimitri, pe care îl sfătuieşte: 

„ O frate, păreri de rău să nu ai; 

inima cu ele nu-ţi obosi. 

Căci credincioşilor creştini temniţa 

Palat împărătesc trebuie să le fie. 

De răupe-al nostru unchi să nu-l vorbim, 

Pe cel care ne-a aruncat, nevinovaţi fiind, 

In închisoare. 

Făr-a lui Dumnezeu îngăduinţă, 

Cum crezi că aşa ceva ar fi putut să se întîmple 

Ca două făpturi ale Lui 

Să fîe-aruncate-n întuneric? 

Dacă unchiului nostru îi pasă doar de el, 

Lui Dumnezeu însă de noi doi îi pasă, 

De mîntuirea sufletelor noastre. 

Omul iraţional caut-avantaj doar pentru el, 

Dar Dumnezeu îi mîngîie cu daruri 

Pe cei dispreţuiţi. 

Domnului nostru milostiv 

De întunericul temniţei nu-I este frică — 

Căci El preferă să petreacă mai curînd 

Cu captivii, 

Decît cu cei care se ţin puternici. 

Să nu te mînii, fratele meu iubit, 

Iar unchiului nostru să nu-i aduci reproşuri. 



Dumnezeu Unul cunoaşte adevărul 

Şi va judeca între noi. 

Unchiul nostru are calea lui, 

Iar a noastră e alta, 

şi întru aceea ne vom mîntui. 

Lui Dumnezeu să ne închinăm, 

Lui să-I aducem laudă!" 

Cugetare 

Marii ierarhi, Stîlpi ai Bisericii Ortodoxe, ştiau cum să îmbine blîndeţea şi 

fermitatea în caracterul lor: ei erau blînzi faţă de cei drepţi şi penitenţi, şi fermi 

faţă de criminalii care nu se pocăiau. într-o duminică, după Sfînta Liturghie, Ţarul 

Ivan cel Groaznic s-a apropiat de Mitropolitul Filip ca să capete binecuvîntare. 

Mitropolitul s-a prefăcut că nu-1 vede pe Ţar şi a privit la Icoana Mîntuitorului. 

Aghiotantul Ţarului 1-a mustrat pe mitropolit şi i-a zis: „Preafericirea ta, Ţarul îţi 

stă înainte, binecuvintează-1 !" Mitropolitul a privit la Ţar şi a zis: „O Ţâre, teme- 

te de Judecata lui Dumnezeu. Iată aici noi aducem Domnului Jertra Nesîngeroasă, 

iar în afara zidurilor bisericii se varsă valuri de sînge creştinesc! Au cîţi nevinovaţi 

nu suferă? Tu stai pe tron, dar nu uita că şi tu eşti om." Ţarul înfuriat i-a poruncit 

mitropolitului să-şi ţină gura, dar mitropolitul a continuat: „Şi unde-mi mai este 

credinţa, dacă voi tăcea?" Atunci cînd Ţarul a început să-1 ameninţe pe mitropolit, 

acesta a zis liniştit: „Călător sînt eu şi oaspete pe acest pămînt, iar pentru adevăr 

viaţa mi-o pun în orice clipă." După un oarecare timp ticălosul ţar a pus ca 

mitropolitul să fie sugrumat, dar pe sfint el nu a putut să-1 sugrume. 

Luare aminte 

Să luăm aminte la Duhul Sfînt Dumnezeu, Cel Care insuflă 

înţelepciunea şi adevărul: 

• La cum le-a inspirat El înţelepciune şi adevăr prorocilor, evangheliştilor şi 
apostolilor, care au scris Sfintele Scripturi sub insuflarea Lui; 

• La cum le-a inspirat El înţelepciune şi adevăr Sfinţilor Părinţi, care au 
interpretat Sfintele Scripturi sub insuflarea şi călăuzirea Lui. 

Predică Despre oamenii cei sfinţi ai lui Dumnezeu 

Pentru că niciodată prorocia nu s-a făcui din voia omului, ci oamenii cei sfinţi ai 
lui Dumnezeu au grăit, purtaţi fiind de Duhul Sfînt (II Petru 1:21). 
Acest fapt este mărturisit de Sfintul Apostol Petru, el însuş un om sfînt al lui 
Dumnezeu, piatră a credinţei şi cavaler al Crucii. Ca om sfînt al lui Dumnezeu el a 
explicat, din experienţa propriei lui vieţi, cum au vorbit în vechime oamenii lui 
Dumnezeu, şi cum vorbesc ei şi astăzi: ei au vorbit şi vorbesc purtaţi fiind de 
Duhul Sfînt. Ei nu vorbeau niciodată din voia lor, sau după mintea lor, sau din 
amintirile lor, sau după speculaţiile minţii lor, sau din darul elocinţei pe care l-ar fi 
avut; ci ei vorbeau purtaţi fiind de Duhul Sfint, de la El şi prin El. înţelepciunea lui 
Dumnezeu curgea prin ei, iar adevărul lui Dumnezeu se dădea la iveală prin ei. 
Căci Sfintele Scripturi nu s-au scris cu pana cea mincinoasă a cărturarilor 
(Ieremia 8: 8), ci s-au scris de către robii şi aleşii Duhului Sfînt al lui Dumnezeu. 
Nici nu s-au scris Sfintele Scripturi de către scriitori profesionişti; ci ele s-au scris 
de către sfinţii lui Dumnezeu, care au fost călăuziţi şi împinşi de Duhul lui 
Dumnezeu ca să scrie. Deşi de multe ori ei nu voiau să scrie, chiar revoltîndu-se 
împotriva scrisului uneori, ei totuşi trebuiau să scrie, după cum ne mărturiseşte 
însuşi Sfîntul Proroc Ieremia: De aceea mi-am zis: „Nu voi mai pomeni de El şi nu 



voi mai grăi, în numele Lui!" Dar iată era în inima mea ceva, ca un fel de foc 

aprins, închis în oasele mele, şi eu mă sileam să-l înfrînez şi n-am putut (Ieremia 

20: 9). 

O fraţilor, Sfintele Scripturi nu de la oameni sînt, ci de la Dumnezeu. Ele nu sînt 

de pe pămînt, ci din cer. Nici de la trup nu sînt, ci sînt de la Duhul. Cu adevărat de 

la Duhul Sfînt al lui Dumnezeu sînt ele. Insuflaţi de înţelepciunea şi adevărul 

Duhului Sfînt, aceşti oameni sfinţi ai lui Dumnezeu au scris sfintele cărţi. Ei au 

fost proroci, evanghelişti, apostoli, părinţi, dascăli şi păstori. 

O Stăpîne Doamne Duhule Sfinte, Duhul înţelepciunii şi al Adevărului, insuflă şi 

în noi suflarea Ta de viaţă-făcătoare, ca să putem şi noi recunoaşte înţelepciunea şi 

adevărul şi să le împlinim pre ele cu ajutorul Tău, 

Căci Ţie se cuvine toată slava şi mulţumită în veci, Amin. 

20 mai 

• Pomenirea Sfîntului Mucenic Talaleu 

Talaleu s-a născut în Liban. Tatăl lui se numea Veruchie iar maica lui Romilia. El 
era un tînăr în vîrstă de optsprezece ani înalt, blond-roşcat, de o frumuseţe 
izbitoare. Profesia în care se pregătea era medicina. El a luat mucenicia pentru 
Hristos sub domnia lui Numerian. Cînd el L-a mărturisit cu curaj pe Hristos 
Domnul înaintea judecătorului, acesta a hotărît ca doi torţionari, pe nume 
Alexandru şi Asterius, să-i perforeze genunchii cu un sfredel, să treacă prin 
perforaţii o funie şi astfel să-l atîrne pe tînăr de un copac. Dar Dumnezeu cu a Sa 
nevăzută putere i-a orbit pe torţionari, în loc să-l mutileze pe Talaleu ei au găurit 
în loc o scîndură şi au atîrnat-o în copac. Cînd judele-torţionar a văzut acestea, el a 
crezut că Alexandru şi Asterius le-au făcut intenţionat, şi a poruncit ca ambii să fie 
biciuiţi. Atunci, din mijlocul biciuirilor lor, amîndoi au strigat: „Viu ne este nouă 
Domnul Dumnezeu, şi creştini sîntem noi de acum înainte! Credem în El şi Lui Ii 
jertfim această mucenicie!" Auzind acestea, judecătorul a poruncit ca amîndoi să 
fie omorîţi imediat, prin tăierea capului. Apoi judecătorul s-a apucat să spargă 
genunchii lui Talaleu cu mîinile lui, care i-au paralizat însă pe dată; de aceea el a 
început să strige către Talaleu să-l vindece. Ceea ce Talaleu, nevinovatul mucenic 
al lui Hristos a făcut, cu rugăciunea. După aceea Talaleu a fost aruncat în apă dar a 
ieşit de acolo înaintea chinuitorului lui viu şi nevătămat, căci se rugase lui 
Dumnezeu să-i prelungească chinurile, şi să nu-1 lase să moară imediat. Cînd a 
fost aruncat la fiare, acestea i-au lins picioarele şi s-au gudurat pe lîngă el ca nişte 
animale domestice. La urmă, anul fiind 284, lui Talaleu i s-a tăiat capul şi aşa s-a 
strămutat mucenicul la viaţa cea neîmbătrînitoare. 

• Pomenirea Sfîntului Mucenic Asclas 

Asclas a luat mucenicia în oraşul Antinoe din Egipt, în timpul domniei lui 
Diocleţian. El a fost biciuit, zgîriat cu unghii de fier şi ars cu făclii, dar a ţinut cu 
tărie sfînta credinţă pînă la sfîrşit. Cînd chinuitorul Aman traversa Nilul într-o 
luntre, Asclas, cu rugăciunea, a oprit luntrea în mijlocul fluviului şi nu i-a îngăduit 
să se mişte pînă ce Aman nu a scris pe hîrtie că crede în Hristos ca întru Unul şi 
Atotputernic Dumnezeu. Dar zicînd duă aceea că minunea 
opririi luntrei s-a datorat puterilor vrăjitoreşti ale lui Asclas, chinuitorul a uitat ce a 
scris pe hîrtie şi a continuat să-l schingiuiască pe omul lui Dumnezeu. La urmă el a 
legat o piatră de gîtul lui şi l-a aruncat în apele Nilului, în a treia zi creştinii au aflat 
trupul lui Asclas la ţărm, cu piatra legată în jurul gîtului, aşa cum chiar mucenicul mai 
dinainte prorocise, şi l-au îngropat cu cinste, la anul 287. Leonidas, sfîntul mucenic, a 



suferit împreună cu dînsul. Arrian, chinuitorul lor, mai tîrziu s-a pocăit cu amar pentru 

crimele lui, a crezut în Hristos cu toată inima şi a început să-şi strige cu glas mare 

credinţa înaintea paginilor. Aceştia l-au omorît şi pe el, şi astfel Arrian - cel care mai 

înainte fusese ucigaş de creştini - s-a făcut el însuşi vrednic de cununa muceniciei 

pentru Hristos. 

• Pomenirea Sfîntului Ştefan din Piperi 

Acest sfint s-a născut în clanul Nikşici din satul Jupa, din părinţi săraci dar foarte 

credincioşi, Radoie şi lacima. După tradiţie, el mai întîi a dus o viaţă de nevoinţe în 

Mînăstirea Moracea, căreia i-a fost şi stareţ. Dar turcii l-au alungat de la Moracea, 

astfel încît el s-a sălăşluit la Rovaciki, în Turmani, în locul numit Celişte. Mai tîrziu el 

a intrat într-o chilie la Piperi, unde a rămas întru nevoinţe aspre şi plăcute lui 

Dumnezeu pînă la moartea lui. El a adormit în Domnul cu pace, în douăzeci de zile 

ale lunii mai, din anul 1697. Sfintele lui moaşte se odihnesc acolo şi în ziua de astăzi, 

proslăvind cu multe faceri de minuni pe Hristos Dumnezeu şi pe Ştefan, sfîntul Lui. 

Cîntare de laudă la Sfîntul Talaleu 

Luaţi aminte, o, oamenilor şi îngerilor - 

Cum Talaleu în ceasul morţii 

Lui Dumnezeu înalţă rugă: 

„ O Doamne Făcătorule al lumii, 

A Ta este mila şi a Ta răzbunarea! 

Ţie mă rog: lungeşte-mi zilele, 

Cape Tine prin ale mele chinuri să Te mărturisesc. 

Cu adevărat prea puţin am chinuit eu păcătosul 

Pentru Sfint Numele Tău. 

Prea puţin ca împărăţiei Cerurilor 

Să mă învrednicesc. 

Cumplite pe Golgotha au fost chinurile Tale, 

Cumplite suferinţele Tale, Cel Nevinovat! 

Dar păcătoşilor se cuvine ca ele 

Mai amare să le fie. 

Astfel prin chinuri amare ei se curăţesc 

Şi împărăţiei Cerurilor un pic mai mult se învrednicesc. " 

A minunatului Talaleu rugă 

Domnul o împlineşte. 

Scumpă este ochilor Lui ruga sfîntului; 

Domnul lui Talaleu îi îngăduie 

Suferinţă din belşug. 

Pînă la sfîrşit Talaleu 

îndură toate cu bucurie şi mulţumire, 

Mergînd din suferinţă în suferinţă 

Ca din sărbătoare în sărbătoare. 

Astfel proslăveşte SJîntul 

A Ortodoxiei putere. 

Cugetare 

Cînd omul dobîndeşte o conştiinţă creştină, el lucrează cu rîvnă să-şi îndrepte viaţa 

şi să placă lui Dumnezeu. Pentru el, orice altceva devine de importanţă secundară. 

Exemple de astfel de oameni găsim nu doar printre marii nevoitori şi părinţi 

duhovniceşti din vechime sau de astăzi, ci şi printre puternicii acestei lumi. 

împăratul Teodosie cel Mare ne oferă un astfel de exemplu. Pentru o perioadă 

foarte scurtă de timp el a căzut în erezie, dar după aceea s-a pocăit cu amar. Sfîntul 



Ambrozie, cel care mai întîi 1-a mustrat aspru pe împărat, a grăit astfel atunci cînd 
1-a îngropat: „L-am iubit pe acest bărbat care, dînd jos de pe el toate însemnele 
imperiale, şi-a plîns păcatul pe faţă înaintea întregii Biserici, şi cu suspine 
adevărate din inimă a cerut iertarea păcatelor. Ceea ce oamenilor obişnuiţi le este 
ruşine să facă, acestui mare imperator nu i-a fost. După slăvită lui biruinţă asupra 
duşmanilor imperiului, el a hotărît să nu se apropie de Sfînta împărtăşanie decît 
după întoarcerea fiilor lui, căci duşmanii lui fuseseră ucişi în război." 
Cugetare 
Să luăm aminte la Sfîntul Duh Dumnezeu, Insuflătorul smereniei şi blîndeţei: 

• La cum le-a insuflat El smerenie şi blîndeţe nevoitorilor şi sihastrilor tuturor 
timpurilor; 

• La cum le-a insuflat El - şi încă le mai insuflă - smerenie şi blîndeţe tuturor 
sufletelor care se pocăiesc cu adevărat. 

Predică Despre duhul lumii şi Duhul lui Dumnezeu 

Iar noi n-am primit duhul lumii, ci Duhul cel de la Dumnezeu (I Corinteni2: 12). 

Fraţilor, duhul acestei lumi este duhul mîndriei şi cruzimii, iar Duhul cel de la 

Dumnezeu este Duhul smereniei şi blîndeţei. Apostolul lui Dumnezeu afirmă că 

următorii lui Hristos au primit nu duhul acestei lumi ci Duhul cel care este de la 

Dumnezeu, adică, Carele purcede de la Dumnezeu Tatăl precum mireasma cea 

delicată din flori, precum mireasma cea bună din sufletul omului, făcîndu-1 

puternic, strălucitor, paşnic, mulţumitor şi plăcut. 

Din firea lor oamenii sînt smeriţi şi blînzi. Sfîntul Tertulian zice: „Sufletul omului 

este din fire creştin," dar el se face iritabil şi mînios din cauza duhului acestei 

lumi. Duhul acestei lumi face lupi din mieluşei, cîtă vreme Duhul lui Dumnezeu 

face din lupi miei blînzi. 

Apostolul mai spune că noi am primit Duhul cel .de la Dumnezeu în scopul ca să 

cunoaştem cele dăruite nouă de Dumnezeu (1 Corinteni 2: 12), aşadar, ca să 

cunoaştem ce este în noi de la Dumnezeu şi ce nu este, şi ca să simţim dulceaţa 

celor care sînt de la Dumnezeu şi amărăciunea celor care nu sînt în noi de la El, ci 

de la duhul acestei lumi. Cîtă vreme omul este în afara firii lui sau mai prejos de 

ea, el socoteşte amarul dulce iar dulcele amar. Dar cînd Duhul cel de la Dumnezeu 

se întoarce în firea lui cea adevărată, atunci el recunoaşte dulcele ca dulce iar 

amarul ca amar. 

Dar cine îl va putea întoarce pe om la Dumnezeu? Cine îl va putea vindeca pe om 

de amăreala cea otrăvitoare şi păcătoasă? Cine îl va învăţa prin cercare să 

deosebească între amăreala şi dulceaţa cea adevărată? Nimeni, afară numai de 

Duhul cel de la Dumnezeu. 

Aşadar, fraţilor, să ne rugăm Domnului ca să ne dăruiască nouă Duhul Său Cel 

Sfînt, aşa cum L-a dăruit şi Sfinţilor Săi Apostoli şi tuturor sfinţilor. Iar cînd Duhul 

Cel de la Dumnezeu se va sălăşlui întru noi, vom avea întru noi şi împărăţia lui 

Dumnezeu, întru care se află dulceaţă, bunătate, lumină, blîndeţe şi har. 

O Stăpîne Doamne Duhule Sfinte, Duhule al smereniei şi blîndeţei, vino şi Te 

sălăşluieşte întru noi, 

Căci Tie Iti aducem slavă şi mulţumită în veci, 

Amin. 

21 mai 

• Pomenirea Sfinţilor, Măriţilor, de Dumnezeu încoronaţilor şi întocmai cu 
Apostolii, marilor împăraţi Constantin şi maica sa Elena 



Părinţii Simţului Constantin cel Mare au fost împăratul Constanţius Chlorus şi 
împărăteasa Elena. Constanţius Chlorus a mai avut şi alţi copii de la alte soţii, dar din 
împărăteasa Elena 1-a născut doar pe Constantin. După încoronarea sa, Constantin a 
dat trei mari bătălii: cea împotriva lui Maxenţiu, tiranul roman; a doua contra sciţilor 
de la Dunăre; iar a treia împotriva bizantinilor [popoare instalate în aria pustiitei cetăţi 
Byzantion]. înaintea bătăliei cu Maxenţiu, în timp ce împăratul Constantin se frămînta 
cumplit văzînd avantajele militare disproporţionate pe care le avea Maxenţiu, o Cruce 
strălucitoare s-a înfăţişat pe cer în plină zi în ochii săi şi ai întregii armate care era cu 
el, Cruce împodobită cu stele. Pe Cruce stăteau scrise cuvintele: „învinge întru acest 
Semn." Uimit la culme de cele ce vedea, împăratul a poruncit turnarea unei cruci 
mari, întocmai cu aceea văzută pe cer, pe care a dat-o stegarilor să o poarte ca pe un 
stindard în fruntea armatei. Prin puterea acestei Sfinte Cruci lui i s-a dat biruinţa în 
cumplita bătălie împotriva lui Maxenţiu, cel care avea efective militare net superioare. 
Maxenţiu a murit înecat în rîul Tibru. Imediat după această bătălie, Constantin a dat 
Edictul de la Milano care punea capăt persecuţiilor împotriva creştinilor, învingîndu-i 
pe bizantini, Constantin a ridicat o metropolă strălucitoare pe rîul Bosfor, care de 
atunci s-a numit Constantinopol. Dar mai înainte de aceasta el s-a îmbolnăvit de 
cumplita boală a leprei. Drept cură împotriva acestei boli, preoţii păgîni şi doctorii 
[Constantin la acea dată nu era încă creştin] l-au sfătuit pe împărat să se îmbăieze în 
sînge de prunci ucişi. Dar împăratul a respins acest sfat. Acesta a fost momentul după 
care lui i s-au înfăţişat în vedenie Sfinţii Apostoli Petru şi Pavel, care i-au poruncit să 
meargă şi să-1 caute pe Episcopul Silvestru, care îl va vindeca pe el de boala lui. 
Acest mare episcop, Papă al Romei, 1-a învăţat pe Marele Constantin întru credinţa 
creştină şi i-a dat Sfîntul Botez, care 1-a curăţit pe împărat cu desăvîrşire de greaua 
boală a leprei. Cînd în Biserică s-au ivit tulburările cauzate de necuratul Arie şi 
ereziile lui, împăratul Constantin a convocat Primul Sinod Creştin a toată lumea 
[Ecumenic] de la Niceea, din anul 325. La acesta s-a dat anatemei erezia lui Arie şi s-a 
stabilit Ortodoxia Credinţei Creştine. Sfinta Elena, evlavioasa maică a împăratului, 
era plină de 

rîvnă pentru Credinţa lui Hristos. Ea a mers la Ierusalim, a descoperit Cinstita Cruce a 
Domnului, şi a zidit Biserica învierii de pe Golgotha, precum şi încă multe altele în 
toate Ţinuturile Smte. Această sfintă femeie s-a înfăţişat înaintea Domnului în al 
optzecilea an al vieţii ei, la 327. împăratul Constantin a supravieţuit timp de zece ani 
maicii lui. El s-a odihnit întru Domnul în cetatea Nicomidiei, la anul 337, fiind în al 
şaizeci şi cincilea an al vieţii lui. Trupul său se află înmormîntat în Biserica Sfinţilor 
Doisprezece Apostoli din Constantinopole. 
• Pomenirea Sfîntului Cuvios Mucenic Pahomie 

Acest Pahomie s-a născut în Rusia Mică. Tătarii l-au luat rob în tinereţele lui şi l-au 
vîndut ca sclav unui tăbăcar turc. El a petrecut astfel ca rob timp de douăzeci şi şapte 
de ani, în oraşul Usaki din Asia Mică. El a fost silit să se facă musulman. Apoi, s-a 
dus la Sfîntul Munte Athos, s-a tuns monah, şi a petrecut timp de doisprezece ani în 
Mînăstirea Sfîntului Pavel. Apoi a hotărît să meargă şi să ia mucenicia pentru Hristos. 
Părintele său duhovnicesc, Bătrînul losif, a mers împreună cu ucenicul său la Usaki, 
unde Pahomie s-a înfăţişat înaintea fostului său stăpîn în calitate de creştin şi îmbrăcat 
în rasa monahală. Turcii l-au supus tuturor torturilor, l-au aruncat în temniţă şi l-au 
omorît prin tăierea capului în ziua de înălţarea Domnului, la 8 mai 1730. Multe 
minuni s-au lucrat prin sfîntul său sînge curs atunci şi prin sfintele sale moaşte. 
Pahomie a fost înmormîntat în Insula Patmos, în Biserica Sfîntului loan Teologul. 
Astfel acest ţăran simplu din Rusia Mică s-a făcut mucenic şi purtător de cunună în 
împărăţia lui Hristos. 



Cîntare de laudă la Sflntul Constantin cel Mare 

Stălucitoarea Cruce lui Constantin i se arată; Constantin o vede şi slăveşte pe 

Dumnezeu. Un semn era ea de la Fiul lui Dumnezeu; Nimic decît el nu este mai frumos: 

El este semnul suferinţelor şi tulburării din viaţă, Dar şi semnul biruinţei finale. Prin 

acest semn lucrător de minuni Constantin a pornit şi-a învins pretutindeni. In inima 

Romei păgîne ce Crucea prigonea, Constantin a înălţat a Domnului Cruce, Stindard 

slăvit. 

Semnul ce trei veacuri sf armat la pămînt 

şi necinstit fusese, 

A devenit acum al Romei stindard sfînt! 

Scuipat fusese el timp de trei sute de ani; 

Pămîntul se săturase de sînge mucenic. 

Dar trufaşii regi şi siniştrii împăraţi 

Căzut-au la pămînt, unul cîte unul, 

Precum trestii uscate. 

Sfînta Cruce însă, cea odinioară scuipată 

Rămas-a dreaptă, încununată cu slavă, 

Tainic şi măreţ strălucind în lume. 

A ei putere Marele Constantin recunoscut-a, 

Şi a înălţat-o încă şi mai sus. 

De aceea sfîntul său nume 

In calendare este trecut şi cinstit. 

Cugetare 

Vedem că viciul este ruşinos şi păcătos tocmai în aceea că el întotdeauna vrea să 

treacă ca ceva ireproşabil şi chiar firesc. Sfîntul loan Gură de Aur zice minunat: 

„Viciul nu are un chip al său specific, ci ia întotdeauna asupră-şi masca faptelor 

bune." De aceea şi Mîntuitorul zice: Ei vin la voi în haine de oi, iar pe dinăuntru sînt 

lupi răpitori (Matei 7: 15). De-1 vei numi pe mincinos mincinos, pe hoţ hoţ, pe 

criminal criminal, pe adulter adulter, pe batjocoritor batjocoritor, aceştia toţi îndată se 

vor înfuria la culme. Iar dacă vei voi să numeşti pe vreun om cinstit, onorabil, 

generos, nefaţarnic, drept, conştiincios, el îndată se va bucura de aceasta. Iată din nou 

cuvintele Marelui Gură de Aur: „Faptele bune sînt ceva natural omului, pe cînd viciul 

îi este ceva nenatural şi fals." Dacă un om va fi prins în vreun viciu, el îndată şi- 1 va 

justifica zicînd că urmăreşte vreo faptă bună; el îşi îmbracă viciul în hainele faptelor 

bune. Cu adevărat viciul nu are o înfăţişare a sa proprie. Acelaşi lucru este adevărat şi 

despre diavolul, tatăl tuturor viciilor! 

Luare aminte 

Să luăm aminte la Duhul Sfînt Dumnezeu Insuflătorul dreptăţii, păcii şi bucuriei: 

• La cum El le-a inspirat dreptate, pace şi bucurie tuturor iubitorilor dreptăţii lui 

Hristos; 

La cum El le-a inspirat - şi încă le mai inspiră - dreptate, pace şi bucurie, tuturor 

celor care au suferit şi suferă pentru dreptatea lui Hristos. 

Predică Despre fiii lui Dumnezeu 

Duhul însuşi mărturiseşte împreună cu duhul nostru că sîntemfîi ai lui Dumnezeu 

(Romani 8: 16). 

Numai cel care are Duhul lui Dumnezeu înlăuntrul său are mărturie că este fiu al 

lui Dumnezeu, Fără prezenţa Duhului Sfînt întru sine o astfel de mărturie nu 

există. Căci o asemenea mărturie nu o poate da nici înreaga lume. Universul 

întreg, fără Duhul lui Dumnezeu, ce altceva va mărturisi despre noi dacă nu că îi 

sîntem sclavi şi victime pe care el le înghite fără milă? în esenţă, aceasta şi este 



gîndirea păgînă. Dar oare nu gîndesc duşmanii lui Dumnezeu chiar şi astăzi la fel? 
Cu adevărat, ei aşa gîndesc şi astăzi. Căci într-adevăr anevoie este să smulgi o 
astfel de gîndire din minţile celor care nu recunosc duhul lui Hristos, Duhul lui 
Dumnezeu, Martorul Cel Ceresc. Acelaşi Apostol zice: Pentru că n-aţiprimit un 
duh al robiei (Romani 8: 15). Dar care este acest duh al robiei? El este orice duh 
care nu este Duhul lui Dumnezeu, pe Care Hristos Domnul îl trimite celor care îl 
iubesc pre El. Duhul robiei este duhul materialismului, duhul ghicirii sorţii, duhul 
naturalismului, duhul pesimismului, duhul deznădejdii, duhul viciului. Doar Duhul 
lui Dumnezeu este Duhul Atotsfînt al înfierii şi al libertăţii. 
Ah ce fericire! O, negrăita pace! O bucuria omului atunci cînd Duhul Sfînt vine 
precum o rîndunică şi îşi face cuib în inima curăţită a omului! Atunci nădejdea 
noastră deschide larg sutele de uşi ale temniţei universului; iar îmbrăţişarea 
noastră, mai largă decît universul, se întinde pînă la Cel Care este mai mare şi mai 
milostiv decît el. Pînă la Cine? Pînă la Tatăl! Şi atunci inima noastră strigă Avva, 
Părinte! (Romani 8: 15). 

Martorul lui Dumnezeu care vine la noi prin văz poate să ne ducă la îndoială cum 
că am fi fii ai lui Dumnezeu. Dar martorul cel care vine la noi din inimă, de la 
Duhul lui Dumnezeu, nu ne poate lăsa nici cea mai mică îndoială. Dumnezeu dă 
mărturie despre Dumnezeu. Şi atunci, ce îndoială ar mai putea încăpea? Nici una, 
pentru că atunci noi cunoaştem şi sîntem deplin încredinţaţi că Dumnezeu este 
Tatăl şi că noi sîntem fiii Lui. Slugile nimănui pe pămînt, sclavii nimănui pe 
pămînt, ci mai degrabă fiii lui Dumnezeu. 

O Stăpîne Doamne Duhule Sfinte A vino şi Te sălăşluieşte întru noi şi rămîi cu noi 
ca Martor al Treimii şi al împărăţiei, ca Martor al raiului celui veşnic, 
Căci Ţie îţi aducem toată slava şi mulţumită în veci, 
Amin. 

22 mai 

• Pomenirea Sfîntului Mucenic Vasilisc 

Sfîntul Vasilisc era rudenie de sînge cu Sfîntul Mucenic Teodor Tiron. El a fost 
torturat împerună cu mucenicii Eutropie şi Cleonic. După ce aceştia doi au fost 
răstigniţi şi după ce au murit, Vasilisc a fost aruncat din nou în temniţă, în timpul 
acela tocmai se făcea înlocuirea trimisul împărătesc însărcinat cu anchetarea şi 
torturarea creştinilor, de aceea Sfîntul Vasilisc a rămas în temniţă foarte multă 
vreme. El se ruga cu lacrimi lui Dumnezeu ca să nu-1 lipsească de moarte 
mucenicească. După ce s-a rugat îndelung, însuşi Mîntuitorul lisus Hristos a venit 
la el, i-a făgăduit să-i împlinească dorirea, şi 1-a trimis în satul lui spre a-şi lua 
rămas bun de la mama şi fraţii lui. Cînd a sosit noul trimis împărătesc, Agrippa, el 
a poruncit ca Vasilisc să fie rechemat din satul lui de îndată. Pe cînd Vasilisc se 
afla pe cale dinspre satul lui spre cetatea Amasiei, Stăpînul Hristos a lucrat o 
minune mare prin mucenicul Său, în urma căreia mulţime mare de oameni au 
crezut în Hristos. Agrippa i-a poruncit lui Vasilisc să ducă jertfe înaintea idolului 
lui Apollyon. „Apollyion' însemnează ,distrugător,'" a zis Vasilisc, şi, cu 
rugăciunea săvîrşită cu ardoare în inimă a sfărîmat idolul la pămînt, şi a făcut să se 
pogoare foc din cer care a ars cu desăvîrşire capiştea în care se afla. înspăimîntat, 
Agrippa a atribuit această minune unor puteri vrăjitoreşti pe care le-ar fi avut 
Vasilisc, şi a poruncit ca mucenicul să fie omorît prin decapitare, în chiar acea 
clipă el a înnebunit, în nebunia lui, el a s-a dus la eşafodul pe care fusese tăiat 
Vasilisc, a găsit în ţărînă sînge închegat de al mucenicului, 1-a luat, şi 1-a pus sub 



centura cu care era încins şi s-a vindecat pe loc. Venindu-şi în simţiri, el a luat 
Sfîntul Botez. Marinus, un cetăţean din Comana, a ridicat după oarecare vreme o 
sfîntă biserică deasupra moaştelor simţului mucenic Vasilisc, aşezate chiar pe locul 
execuţiei lui, şi mulţi suferinzi de boli cumplite şi-au aflat vindecarea la ele. 

• Pomenirea Sfîntului Mucenic lovan Vladimir, Regele Serbiei 

lovan Vladimir cobora dintr-o spiţă princiară din Zahumlie. Bunicul lui se numise 
Hvalimir, iar tatăl lui Petrislav. Ca rege, el a fost înţelept, milostiv, blînd, 
feciorelnic şi viteaz. El s-a rugat cu fervoare lui Dumnezeu şi a zidit 
multe biserici pe care le-a înzestrat din belşug. Cu toate acestea, el a avut de 
înfruntat necazuri grele, atît dinăuntrul, cît şi din afara regatului: dinăuntru de la 
eretici şi de la bogomili, iar din afară de la Ţarul Samuil şi Ţarul Vasile care voiau 
să-1 cucerească. Prin intrigă şi trădare Ţarul Vasile 1-a prin pe lovan Vladimir şi 1- 
a aruncat în temniţă. Cum zăcea acolo, s-a înfăţişat înaintea lui un înger al 
Domnului care i-a vestit că în scurtă vreme îşi va recăpăta libertatea, dar că va 
muri moarte de mucenic. Ajungînd să îl cunoască mai bine, Ţarul Samuil 1-a 
îndrăgit pe lovan şi i-a dăruit pe fiica lui, Kosara, de soţie. După ce Samuil a 
murit, pe tronul lui a urcat fiul său Radomir. Dar el a fost omorît de către 
Vladislav, fratele lui geamăn, care 1 -a chemat cu vicleşug la curte şi pe cumnatul 
lui, lovan Vladimir, spre a-1 ucide şi pe el prin tăierea capului în anul 1015. 
Sfintele moaşte ale lui lovan Vladimir se păstrează nestricate la mînăstirea lui de 
lîngă Elbasan. De atunci şi pînă în vremea noastră la ele s-au lucrat nenumărate 
minuni, în 1925 s-a ridicat o biserică închinată acestui rege sfînt lîngă Mînăstirea 
Sfîntului Nahum, căreia în timpul vieţii regele lovan Vladimir îi fusese un mare 
binefăcător. 

• Pomenirea Sfîntului Sinod al Doilea cel a toată lumea 

Acest sfint sinod ecumenic a fost convocat în timpul domniei împăratului Teodosie 
cel Mare la Constantinopole, la anul 381. Scopul lui principal a fost 
anatematizarea lui Macedon, ereticul luptător împotriva Duhului Sfînt. Macedon, 
Patriarh al Constantinopolelui, învăţa mincinos că Duhul Sfînt este o creaţie a lui 
Dumnezeu iar nu Persoană Dumnezeiască (Ipostas Dumnezeiesc), şi prin urmare 
nu este de o fiinţă şi de o închinare cu Tatăl şi cu Fiul, Unul din Sfînta Treime. 
Macedon a fost dat anatemei la acest sfînt sinod, şi astfel învăţătura despre Duhul 
Sfînt a fost adăugată Simbolului de credinţă niceean. 

• Pomenirea Sfîntului şi Dreptului Melchisedec, Regele Salemului 

Acest mare Melchisedec a fost contemporanul strămoşului nostru Avraam. După 

cuvintele Sfîntului Apostol Pavel, el a fost rege, preot, şi preînchipuire a Domnului 

nostru lisus Hristos. 

Cîntare de laudă la Sflntul şi Dreptul Melchisedec, Regele Salemului 

Lui Melchisedec, Regele Salemului, 

Care îi este neamul? 

El rege şi preot a fost 

Al Celui Preaînalt. 

El mai mare decît Avraam a fost; 

El a fost şi rămîne o taină. 

Elpre Avraam a binecuvîntat; 

Lui Melchisedec, Avraam 

i-a dat zecimală din toate. 

El a fost rege şi preot în timp, 

A Domnului Hristos întainte închipuire. 



El pacea şi dreptatea a propovăduit; 

El a fost şi rămîne o taină. 

Neamul lui şi sfirşitul lui 

Nimeni le ştie, 

Nimeni nu ştie lungimea 

zilelor lui pe pămînt. 

Dar ştiut este că el pe pămînt a trăit 

Pildă de urmat oamenilor. 

Rege, sfint şi drept 

Acesta a fost Melchisedec: 

Proroc şi tip al lui Hristos. 

Proroc a fost, fără cuvinte, 

Ci cu pilda vieţii lui pe pămînt. 

Proroc a fost, fără cuvinte, 

Proroc - întru dreptate şi milă. 

Cugetare 

Cum de a putut să postească Moise timp de patruzeci de zile? Cum au putut 

nevoitorii din mînăstiri şi pustiuri să trăiască pînă la adinei bătrîneţi înfrînîndu-se 

pururi de la mîncare şi băutură? Omului trupesc care nu cunoaşte nimic din viaţa 

duhovnicească, aceste lucruri îi rămîn cu neputinţă şi de necrezut. Lucrurile 

acestea nici nu i se pot demonstra, pentru că ele pot fi înţelese doar prin experienţa 

vieţii. Cînd chinuitorii l-au lipsit pe Sfîntul Mucenic Vasilisc timp de trei zile 

întregi de mîncare şi de băutură, iar în a patra i-au oferit să mănînce, el a refuzat, 

zicînd că nu îi este foame. „Eu m-am 

îndestulat cu hrană cerească," a zis el, „iar din aceasta pămîntească acum nu mai 

voiesc. Voi vă hrăniţi cu pîine stricăcioasă, dar mie pîine cerească îmi este cuvîntul 

lui Dumnezeu, care mă hrăneşte; pe voi vă bucură băutura de vin, pe cînd pe mine 

harul Duhului Sfint; pe voi vă satură cărnurile, iar pe mine postirea; pe voi aurul 

vă îmbogăţeşte, iar pe mine dragostea lui Hristos; pe voi vă împodobesc hainele, 

iar pe mine faptele bune; voi sînteţi fericiţi cînd rîdeţi mult, iar eu cînd vine la 

mine Duhul, în rugăciune." lată fraţilor, bărbat întru care se adevereşte cuvîntul 

Domnului: Nu numai cu pîine va trăi omul, ci cu tot cuvîntul care iese din gura lui 

Dumnezeu (Matei 4: 4). 

Luare aminte 

Să luăm aminte la harul Sfîntului Duh Dumnezeu de la Taina S mitului Botez: 

• La cum curăţeşte El omul de păcatul strămoşesc; 

• La cum aduce El omul în comuniune cu libertatea lui Hristos. 
Predică Despre trupurile oamenilor ca temple 

Sau nu ştiţi că trupul vostru este templu al Duhului Sfînt, Care este în voi, pe 

Care-L aveţi de la Dumnezeu şi că voi nu sînteţi ai voştri? Căci aţi fost cumpăraţi 

cu preţ! (I Corinteni 6: 19-20). 

Dar cum adică, fraţilor, sînt trupurile noastre temple ale Duhului Sfint? Ele sînt 

astfel deoarece am fost cumpăraţi cu preţ. Stăpînul lisus ne-a cumpărat cu preţul 

grijilor Sale, chinurilor şi suferinţelor Sale, cu preţul morţii Sale. Din cauza acestui 

preţ noi am fost făcuţi vrednici ca să fim temple ale Duhului Sfint. 

Dar, va zice cineva: „Acest preţ s-a plătit demult, iar noi acum trăim cu atîtea zeci 

de veacuri mai tîrziu!" Nu are nici o importanţă aceasta, căci preţul nu s-a plătit 

doar pentru un timp sau o generaţie de oameni, ci pentru toate timpurile şi pentru 

toate generaţiile de pămînteni, de la Adam şi pînă la înfricoşata Judecată. Şi oricîte 



bilioane de bilioane de oameni s-au născut sau se vor mai naşte de aici înainte pe 
pămînt, preţul este plătit pentru toţi şi pentru fiecare dintre ei. Preţul este atît de 
mare şi de bogat încît, dacă toate firele de nisip din toate mările şi oceanele s-ar 
face oameni, preţul acesta ar fi de ajuns. 

Fraţilor, dar din ce moment anume începe trupul nostru să fie templu al Duhului 
Sfînt? El începe să fie Templu al Duhului Sfînt din ceasul Botezului 
nostru. Căci deşi preţul este plătit pentru toţi oamenii de pe pămînt, numai 
trupurile celor botezaţi se fac din această cauză şi temple ale Duhului Sfînt. 
Fraţilor, dar care este urmarea faptului că Duhul Sfint se sălăşluieşte în templul 
trupului nostru? Urmarea aceasta este: că noi de acum înainte nu mai sîntem ai 
noştri. Cînd Duhul Sfint vine şi Se sălăşluieşte întru trupurile şi sufletele noastre, 
atunci El devine Stăpînul nostru, şi nu mai sîntem noi stăpîni peste trupul nostru 
sau peste noi înşine. De aceea, fraţilor, noi sîntem în stăpînirea Duhului Sfint. 
Fraţilor, dar ce a fost aceea, cînd la Cina cea de Taină, Mîntuitorul a spălat 
picioarele chiar şi ale lui Iuda, şi Iuda a primit bucăţica de pîine de la Stăpînul, 
cînd Scriptura zice: A intrat atunci satana în el (loan 13: 27)? O, cumplite cuvinte! 
O, cumplita pedeapsă a vînzătorului de Dumnezeu! Fraţilor, oare nu înseamnă 
aceasta că, atunci cînd II respingem pe Dumnezeu, Care ne spală pe noi şi ne 
hrăneşte pe noi, Duhul lui Dumnezeu pleacă de la noi iar Satan îi ia locul? O, 
cumplit este înţelesul acestor fapte! O, cumplit avertisment către noi toţi cei 
botezaţi! Duhul Sfint S-a sălăşluit întru noi din ceasul Botezului nostru şi Şi-a 
făcut Luişi templu din trupul nostru. Dar fraţilor, Duhul Sfint nu vrea să locuiască 
în noi cu forţa, ci numai şi numai cu acordul bunei noastre voiri. Dacă păcătuim 
împotriva Lui, El pleacă de la noi; plecînd El de la noi, locul Lui este îndată apucat 
de Satan, iar templul trupului nostru se transformă într-o cocină de porci. 
O Atotsfmte Duhule Sfinte, nu ne părăsi pre noi. Miluieşte-ne şi ne iartă pre noi, 
Căci noi pre Tine Te slăvim şi Ţie îţi mulţumim în veci, 
Amin. 

23 mai 

• Pomenirea Sfîntului Mihail, Episcopul Sinadelor 

Mihail, acest ierarh sfînt şi foarte învăţat, s-a închinat pe sine slujirii lui Hristos 
încă din fragedă copilărie, împreună cu Sfintul Teofilact al Nicomidiei, al a dus o 
viaţă de mari nevoinţe. Odată, în timpul unei secete, aceşti doi sfinţi au adus ploaie 
bogată peste pămînt cu rugăciunile lor. Datorită vieţii curate şi feciorelnice pe care 
a dus-o din fragedă copilărie, el a fost ales de obşte şi sfinţit episcop al Sinadelor 
de către Patriarhul Tarasie. Sfintul Mihail a participat la Sfintul Sobor al Şaptelea a 
toată lumea de la Niceea, din anul 783. La cererea împăratului, el a mers al Califul 
Harun-al-Raşid spre a purta cu el 

negocieri de pace. în timpul nenorocitei domnii a împăratului Leon Armeanul, 
Mihail a fost scos din scaunul său episcopal şi aruncat în exil, deoarce nu a voit să 
se lepede de cinstirea sfintelor icoane. Acolo, în cumplită mizerie şi sărăcie, dar 
întru toată deplina Dreaptă Credinţă, el s-a odihnit de viaţa în această lume deşartă 
la anul 818, şi s-a strămutat la locaşurile împărăţiei celei veşnice a lui Hristos. 

• Pomenirea Sfîntului Mucenic Mihail 

După moartea părinţilor lui, acest Mihail şi-a împărţit toate bunurile săracilor şi a 
mers în pelerinaj la Ierusalim. După aceea el a intrat în Mînăstirea Sfîntului Sava 
cel Sfinţit, în care a fost tuns monah. Mihail era foarte tînăr şi foarte frumos, dar 
după multele postiri trupul lui s-a uscat iar chipul s-a făcut palid, în acel timp 



stăpîni la Ierusalim erau arabii, într-o zi Mihail a fost trimis de către părintele lui 

duhovnicesc la oraş, ca să vîndă rucodelia [lucrul mîinilor]. Pe cale 1-a întîlnit 

eunucul reginei din Arabia, care 1-a dus pe Mihail la regina lui spre a-i arăta 

acesteia rucodelia lui Mihail. Cînd regina 1-a văzut pe acest monah frumos ea s-a 

umplut de toată necurata patimă faţă de el, şi grăindu-i lui ruşinoase graiuri, s-a 

făcut precum altădată soţia lui Putifar faţă de virtuosul losif cel Preafrumos. Cînd 

Mihail a respins-o pe regina cea mult necurată şi a căutat să fugă, regina mînioasă 

a poruncit să fie bătut cu trestii şi să fie adus în faţa regelui Arabiei sub acuza că a 

hulit credinţa mahomedană. Regele i-a propus lui Mihail să îmbrăţişeze islamul, 

dar Mihail a refuzat. Pentru aceasta a fost silit să bea o otravă puternică. Mihail a 

băut otrava, dar a rămas cu desăvîrşire nevătămat. Atunci regele a poruncit ca 

Mihail să fie omorît prin tăierea capului în centrul Ierusalimului. Monahii au aflat 

trupul lui şi l-au adus în Mînăstirea Sfîntului Sava, unde l-au îngropat cu cinste. 

Mihail a luat mucenicia pentru Hristos şi s-a preaslăvit în veacul al nouălea. 

• Pomenirea Cuvioasei Eufrosina, Cneaghina din Polotsk 

Eufrosina a fost fiica Cneazului Vseslav din Polotsk. Cînd părinţii ei au voit să o 

logodească, ea a fugit la o mînăstire şi s-a tuns în îngerescul chip. Un înger al 

Domnului i s-a înfăţişat de trei ori şi i-a descoperit locul în care trebuia să 

întemeieze o nouă mînăstire pentru fecioare. Ea a atras-o chiar şi pe sora ei 

Eudochia la viaţa călugărească, împreună cu multe alte fecioare de neam bun, din 

rîndurile aristocraţiei. Verişoara ei, Zvenislava, născută Prinţesă Borisov, şi-a adus 

toate bogăţiile ei, toate hainele ei scumpe şi toate bijuteriile şi a zis: 

„Toate cele lumeşti le lepăd, iar această zestre ce s-a pregătit pentru cununia mea o 

aduc şi o dăruiesc Bisericii Mântuitorului. Iar eu pe mine însămi Lui mă logodesc 

întru cununie duhovnicească şi capul mi- 1 pun în jugul Său blînd, şi asupra mea 

iau sarcina Lui uşoară." Eufrosina a tuns-o pe aceasta monahie şi i-a dat numele de 

Eupraxia. La vîrstă înaintată ajungînd, Eufrosina a dorit să moară la Ierusalim, şi 

L-a rugat pe Dumnezeu cu dinadinsul pentru aceasta. Dumnezeu a ascultat ruga ei 

şi cu adevărat, cînd Eufrosina a mers la Ierusalim, ea a murit acolo. Eufrosina a 

fost înmormîntată în Mînăstirea Sfîntului Teodosie în douăzeci şi trei de zile ale 

lunii mai din anul 1173. 

Cîntare de laudă la Sflntul Cuvios Mucenic Mihail 

Reaua regină pe Mihail îl acuză 

Că mahomedana credinţă a lepădat. 

Monahului regele străină propunere-iface: 

Cum că fiu al său îl va numi, 

De islamul va îmbrăţişa, 

Şi capul precum musulmanii-şi va rade. 

Monahului inima îi arde în rugăciune 

Iar sultanului îi zîmbeşte liniştit: 

„ Oare crezi, împărate, că decît mine 

mai tare eşti? 

Află că moartea mie o nouă viaţă îmi este. 

Sufletului meu de-astă lume nu-ipasă. 

Iată, eu ţie trei lucruri îţi propun: 

Fie te botează cu Crucea adevăraţilor credincioşi, 

Ori ucide-mă cu sabia ta setoasă de sînge, 

Ori slobozeşte-mă către al meu părinte duhovnicesc, 

La mînăstirea mea să mă pot întoarce. " 



Regele precum fiara se-nfurie: 

El capul sfintului îl taie 

Cu o lovitură de iatagan. 

îngerii sfintul său suflet îl iau 

Şi către împărţia lui Hirstos îl poartă. 

Cugetare 

Omul duhovnicesc interpretează toate lucrurile şi toate fenomenele naturale într-un 

mod duhovnicesc şi simbolic, trăgînd învăţăminte duhovniceşti pentru sufletul său 

din toate lucrurile şi întîmplările. Odată au venit nişte fraţi 

la Sfintul loan cel Pitic şi au început să-i povestească cum o ploaie grozavă a udat 

palmierii lor, care au început să dea mlădiţe noi spre bucuria lor, căci de acum vor 

avea din belşug pentru lucrul mîinilor. Sfintul loan s-a gîndit un pic şi a zis: „Aşa 

şi Duhul Sfînt intră în inimile sfinţilor, astfel încît ei să se înnoiască şi să rodească 

mlădiţe le noi ale fricii de Domnul." 

Luare aminte 

Să luăm aminte la harul Duhului Sfînt Dumnezeu de la Sfînta Taină a Botezului: 

• La cum harul dă putere sufletului să-I urmeze lui Hristos Domnul; 

• La cum el este o chezăşie a înfierii de către Dumnezeu a omului celui botezat. 
Predică Despre aceea că nu trebuie să întristăm Duhul Cel Sfînt al lui 
Dumnezeu 

Să nu întristaţi Duhul Cel Sfînt al lui Dumnezeu, întru Care aţi fost pecetluiţi pentru 
ziua răscumpărării (Efeseni 4: 30). 

Fraţilor, cuvintele Pecetea Harului Duhului Sfînt sînt cuvinte sfinte ce s-au rostit 
deasupra noastră a tuturor, celor care sîntem botezaţi din apă şi din Duh. Duhul lui 
Dumnezeu ni s-a dăruit nouă nu pe socoteala vreunui merit personal al nostru - 
nimeni să nu cugete aşa ceva - ci pe socoteala marii milostiviri a Dumnezeului 
Celui Viu. Chiar între relaţiile obişnuite dintre oameni, fericit este cel care 
dăruieşte ceva, şi fericit de asemenea cel care primeşte darul. A dărui este o 
bucurie din ambele părţi. Cu cît mai mare e darul, cu atît mai mare este şi bucuria. 
Dumnezeu Se bucură atunci cînd dăruieşte harul Duhului Său Celui Sfînt; atunci, 
de ce să nu se bucure pentru aceasta şi oamenii? Căci săracul care primeşte, de 
obicei se bucură mult mai tare decît bogatul care dăruieşte; de ce atunci să nu se 
bucure şi nenorociţii de oameni atunci cînd primesc acest covîrşitor dar de la 
Dumnezeu Cel Atotbogat? 

Deci cum reuşesc oamenii să întristeze pe Duhul Sfînt? Apostolul, care ne-a 
poruncit nouă să nu întristăm pe Duhul Cel Sfînt al lui Dumnezeu, adaugă imediat 
şi ce anume provoacă această întristare: Orice amărăciune şi supărare şi mînie şi 
izbucnire şi defăimare să piară de la voi, împreună cu orice răutate (Efeseni 4: 
31), zice Apostolul. Cu alte cuvinte, Duhul lui Dumnezeu Se întristează de fiecare 
păcat al nostru. Să îndepărtăm de la noi tot păcatul, iar Duhul lui Dumnezeu Se va 
bucura iar prin El ne vom bucura şi noi. Atunci 

cînd în casele noastre adăpostim vreun oaspete important noi ne străduim să facem 
toate cele care îi sînt plăcute oaspetelui nostru. Dar ce oaspete poate fi oare mai 
mare decît Duhul Sfînt al lui Dumnezeu? Deci, dacă El este cel mai mare şi mai 
dorit Oaspete al casei sufletului nostru, atunci eforturile cele mai mari ale vieţii 
noastre trebuie să fie investite în a-I plăcea Lui. Şi ştim cu ce ne facem plăcuţi 
Duhului lui Dumnezeu: cu aceleaşi lucruri cu care ne facem plăcuţi Stăpînului 
Hristos însuşi: De Mă iubiţi, păziţi poruncile Mele (loan 14: 15). Prin urmare, cel 



care păzeşte poruncile lui Hristos are dragoste faţă de Fiul şi faţă de Duhul Sfint. 

Cel care place Fiului, păzindu-I poruncile, acela place şi Tatălui şi Duhului Sfint. 

Apostolul recomandă cu insistenţă: Ci fiţi buni între voi şi milostivi, iertînd unul 

altuia, precum şi Dumnezeu v-a iertat vouă, în Hristos (Efeseni 14: 32). Dacă 

sîntem buni, dacă sîntem milostivi, dacă iertăm unul altuia, prin acestea plăcem 

Duhului lui Dumnezeu, pre Carele II avem Oaspete în casa inimilor noastre. 

Atunci Duhul lui Dumnezeu Se bucură întru noi, şi întreaga noasră făptură se 

cutremură cu o anume bucurie negrăită. 

O fraţilor, să avem grijă ca nu cumva să-1 întristăm pe Oaspetele nostru Cel 

Preaînalt, Carele a venit la noi cu cele mai mari daruri. 

O Stăpîne Doamne Duhule Sfninte, iartă-ne nouă negrija noastră faţă de înălţimea 

Ta Nemuritoare şi nu ne lăsa fără Tine, deşerţi şi nevrednici. 

Căci Ţie îţi aducem slavă şi mulţumită în veci, 

Amin. 

24 mai 

• Pomenirea Sfîntului Cuviosului Părintelui nostru Simeon Stîlpnicul din Muntele 
Minunat 

Acest minunat sfînt s-a născut la Antiohia la anul 522, în timpul domniei 
împăratului Iustin cel Bătrîn. Tatăl lui a pierit într-un cutremur iar el a rămas 
singur cu maica lui Marta. în vîrstă de şase ani fiind, el a intrat în pustie la un 
părinte îmbunătăţit pe nume loan, sub a cărui grijă s-a dat celor mai aspre nevoinţe 
de postiri, privegheri şi rugăciune, spre uimirea tuturor celor care îl vedeau. Stînd 
tare împotriva celor mai cumplite ispitiri diavoleşti, el a luat mîngîiere şi har mare 
de la Domnul nostru şi de la îngerii Lui. Stăpînul Hristos însuşi a venit la el în 
forma unui tînăr preafrumos. După această vedenie, marea dragoste de Hristos a 
început să ardă în inima lui Simeon. El a petrecut mulţi ani pe stîlp rugîndu-se lui 
Dumnezeu şi cîntînd psalmi. Sub călăuzirea lui Dumnezeu, el s-a retras într-un 
munte numit Minunat de către însuşi Domnul. 

Din cauza numelui acestui munte, Simeon s-a numit şi el „cel din Muntele 
Minunat." Din cauza marii lui iubiri faţă de Dumnezeu, lui i s-au dăruit de către El 
daruri duhovniceşti mari şi minunate, cu care vindeca cele mai cumplite boli, 
îmblînzea fiarele sălbatice, vedea la mari depărtări de loc, şi pătrundea în inimile 
oamenilor. El, ieşindu-şi din trup, a suit la ceruri şi a grăit cu îngerii; el a 
înspăimîntat şi a scos afară demonii; el a prorocit; uneori trecea fără somn şi cîte 
treizeci de zile; iar alteori trăia chiar şi mai mult decît atît fără hrană, căci primea 
hrană cerească din mîinile îngerilor, întru el s-au împlinit deplin cuvintele 
Domnului: Adevărat, adevărat zic vouă: Cel ce crede în Mine va face şi el 
lucrările pe care le fac Eu şi mai mari decît acestea va face (loan 14: 12). La anul 
Domnului 596, în vîrstă fiind de şaptezeci şi cinci de ani, Sfîntul Simeon s-a 
înfăţişat înaintea Stăpînului, spre a se bucura veşnic de vederea feţei lui Dumnezeu 
împreună cu îngerii. 

• Pomenirea Sfîntului Mucenic Meletie Stratilatul şi a celor 1218 de oşteni care cu 
femeile şi cu pruncii lor împreună cu dînsul au mărturisit 

Meletie a fost acuzat că a dărîmat o capişte idolească în timpul domniei 
împăratului Antonin. Ţintuit de un copac, Meletie şi-a dat sfintul lui suflet. Mulţi 
dintre soldaţii de sub comanda lui, care refuzaseră să se lepede de Hristos Domnul, 
au luat aceeaşi mucenicie ca şi el. Ei toţi au luat mucenicia cu cinste în veacul al 
unsprezecelea, strămutîndu-se la locaşurile cele cereşti ale împărăţiei lui Hristos 



Dumnezeu. 

• Pomenirea Sfîntului Cuvios Nichita Stîlpnicul 

Tînăr fiind, Nichita a dus o viaţă plină de păcate şi destrăbălări. Dar intrînd odată 

într-o biserică din întîmplare, el a auzit cuvintele Prorocului Isaia: Spălaţi-vă de 

păcatele voastre şi vă curăţiţi! (Isaia 1: 16) '. Aceste cuvinte s-au înfipt adînc în 

inima lui Nichita şi au determinat schimbarea radicală a vieţii lui. Astfel, Nichita 

şi-a lăsat casa, nevasta şi toate averile, şi a intrat într-o mînăstire de lîngă 

Pereiaslavl, unde a dus o viaţă grea de nevoinţe pînă la moartea lui. El şi-a 

înfăşurat lanţuri în jurul trupului şi s-a închis într-o colibă de pe vîrful unui stîlp, 

din care pricină s-a numit Stîlpnicul. Dumnezeu i-a trimis lui har peste har, şi 1-a 

făcut puternic să vindece oamenii care se aflau în 

21 în textul românesc al Bibliei (Bucureşti: Editura Institutului Biblic şi de Misiune al Bisericii 

Ortodoxe Române, 1982) la acest loc apare: Nu mai faceţi rău înaintea ochilor Mei. încetaţi 

odată! (n. trad.) 

tulburări şi în primejdii mari. El 1-a vindecat pe Cneazul Mihail Cernigov de 

paralizie. Nişte răufăcători au observat lucirea lanţurilor de pe trupul lui şi, crezînd 

că sînt de argint, l-au pîndit, l-au ucis într-o noapte, i-au luat lanţurile şi l-au dus 

cu ei. Aceasta s-a întîmplat în ziua a şaisprezecea a lunii mai, în anul 1 186. După 

moartea lui el s-a înfăţişat în vis Bătrînului Simeon şi i-a poruncit ca lanţurile lui, 

care între timp se aflaseră, să fie puse alături de trupului lui, în mormînt. 

Cîntare de laudă la Sflntul Simeon Stîlpnicul din Muntele Minunat 

Să-l slăvim pre SJîntul Simeon cel din Muntele Minunat, 

Căci el este slava Celui Preaînalt! 

Cu rugăciunea, postirea şi de toată noaptea priveghere 

El viata şi-a sfinţit şi s-a umplut de har, 

De har din harul Duhului lui Dumnezeu. 

Stăpînul cu har truda lui a răsplătit din belşug, 

Cu har peste har în fapte şi cuvînt - 

Cu har curăţitor de diavoli 

Şi de boli vindecător, 

Cu har al străvederii adevărului tuturor inimilor, 

Al străvederii tainelor din ceruri şi din oameni. 

Din vîrsta copilăriei şi pînă la al vieţii capăt 

El o jertfă a fost, plăcută şi binemiresmată. 

Inima lui altar sfînt a fost 

Al Domnului Dumnezeului Celui Viu, 

Sanctuar de lumină al Duhului Sfînt. 

Mintea lui puternic se ridica pînă la cele de sus, 

Unde lucrurile credinţei aievea se văd. 

Voia lui nebiruită către bine pleca, 

Puternic întărită în Legea lui Dumnezeu. 

Bogăţiile toate şi împărăţiile, ce sînt? 

Scînteie fugară, ce se aprinde şi stinge! 

întreaga lume, pe lingă sfinţenia unui om, ce este? 

O repede pieire, iar sfîntul este veşnic. 

De vreun sfînt nu naşte, lumea-i ca şi smochinul 

Cel neroditor, 

De nici un folos, mort şi inutil! 

Să-l slăvim pre Sfîntul Simeon cel din Muntele Minunat, 

Căci el este slava Celui Preaînalt! 



Cugetare 

Sfîntul Apostol Pavel a zis: Toate sînt curate pentru cei curaţi (Tit 1 : 15). Hrana 
omului nu poate fi necurată prin sine, deşi exită feluri de hrană care strînesc în om 
gînduri şi dorinţe necurate. Minunatul sfînt Simeon Stîlpnicul s-a gîndit la aceste 
lucruri într-o convorbire cu Bătrînul loan. Bătrînul loan a zis: „Omul nu poate ca 
să facă hrana şi băutura necurate, căci Domnul zice în Sfînta Scriptură: Toate vi le- 
am dat ca şi iarba verde (Facerea 9: 3). La acestea Sfîntul Simeon a zis: „Chiar 
dacă omul nu poate să facă necurată hrana sau băutura, totuşi ele pot da naştere în 
el la gînduri necurate care întunecă mintea; ele pot da rădăcină patimilor, care 
prind a se îngraşă, prefâcîndu-1 pe omul cel duhovnicesc întru unul trupesc, şi 
ţintuindu-i gîndurile de poftele cele materialnice." Oare nu este curată apa norilor 
ce curge prin ploaie? Dar cînd cade prea multă ploaie, lanurile putrezesc. Tot aşa, 
mîncărurile tari şi grase pot aduce destrămarea fiinţei duhovniceşti şi morale a 
omului. 
Luare aminte 
Să luăm aminte la harul Duhului Sfînt Dumnezeu de la Taina Sfintei Mirungeri: 

• La cum acel har mirunge întreg sufletul celui curăţit prin apele botezului de 
păcatul strămoşesc, cu bucuria înfierii; 

• La cum acel har consfinţeşte omul în Credinţa lui Hristos şi îl pecetluieşte 
pentru împărăţia lui Dumnezeu. 

Predică Despre iubirea lui Dumnezeu care s-a vărsat în inimile oamenilor 
Iubirea lui Dumnezeu s-a vărsat în inimile noastre, prin Duhul Sfînt, Cel dăruit nouă 
(Romani 5: 5). 

Iubirea înseamnă bucurie, şi ea mirunge inima omului cu bucurie. Fraţilor, iubirea 
înseamnă şi putere, care mirunge inima omului cu putere mare. Iubirea înseamnă 
pace, şi ea mirunge inima omului cu pace adîncă. Iar din putere, din bucurie şi din 
pace se naşte vitejia, căci iubirea mirunge inima omului întru vitejie nebiruită. 
Iubirea lui Dumnezeu, precum mirul cel înmiresmat, se varsă în inimile noastre nu 
altcumva decît prin Duhul Sfînt, prin Duhul Cel Atotblînd şi Atotputernic. Deşi noi 
nu merităm cîtuşi de puţin aceasta, Duhul lui Dumnezeu 
se varsă peste noi: iubirea lui Dumnezeu se varsă în inimile noastre prin Sfînta 
Taină a Ungerii cu Sfîntul şi Marele Mir. Totuşi, noi cu trecerea timpului începem 
să neglijăm şi să nesocotim această iubire, iar prin păcatele noastre începem să ne 
înstrăinăm de Dumnezeu şi să cădem în boala paraliziei sufleteşti. Iar Duhul Sfînt, 
nevoind să locuiască într-un vas spurcat, Se îndepărtează din inimile noastre. Cînd 
Duhul Sfînt Se îndepărtează din inimile noastre, atunci bucuria, puterea, pacea şi 
curajul, îndată se îndepărtează şi ele din inimile noastre. Aşa se face că devenim 
trişti, slăbiţi, tulburaţi şi fricoşi. Dar Duhul Cel Atotbun al lui Dumnezeu se 
îndepărtează doar de la noi, el nu pleacă cu totul. El nu ne părăseşte cu totul, ci 
mai degrabă ne oferă, ca unor bolnavi pe care îi îngrijeşte, medicamente 
mîntuitoare, care sînt Taina Spovedaniei şi Taina Sfintei împărtăşiri. Cînd noi ne 
curăţim astfel prin Tainele Spovedaniei şi împărtăşaniei, atunci şi El, Duhul Cel 
Sfînt al lui Dumnezeu vine din nou şi Se sălăşluieşte întru noi, iar iubirea lui 
Dumnezeu se varsă iar în inimile noastre. Iată cum cădem, şi ne ridicăm, şi iar 
cădem, şi iar ne ridicăm! Cînd cădem, Duhul lui Dumnezeu stă lîngă noi şi ne 
ridică, dacă noi dorim aceasta. Iar cînd ne ridicăm, Duhul lui Dumnezeu se 
sălăşluieşte întru noi din nou pînă cînd, din păcătoşenia şi nesocotinţa noastră, iar 
cădem. Astfel, întru această viaţă, noi ne facem pe rînd, iar şi iar, din cîmpuri 



mănoase - sălbăticii înţelenite, din fii ai pocăinţei - fii risipitori şi curvari, mereu 

din plinătate - goliciune, şi din lumină - întuneric. 

O Stăpîne Doamne Duhule Atotsfmte al lui Dumnezeu, nu te îndepărta de la noi, 

nici atunci cînd Te voim pre Tine, nici atunci cînd Te uităm pre Tine. Rămîi cu noi 

pururi, pînă la ultima noastră suflare, şi mîntuieşte-ne pre noi întru veşnica viaţă, 

Căci pre Tine Te lăudăm şi Ţie Iţi mulţumim în veci, 

Amin. 

25 mai 

• Pomenirea celei de a Treia Aflări a Capului Sfîntului loan Botezătorul 

în veacul al optulea, în timpul sîngeroasei prigoane împotriva sfintelor icoane, 
sfîntul Cap al Sfîntului loan Botezătorul a fost adus la Comane, locul de surghiun 
al Sfîntului loan Gură de Aur. Cînd la anul 850 luptele împotriva cinstirii sfintelor 
icoane au încetat, în timpul domniei împăratului Mihail şi pe cînd Patriarh la 
Constantinopol era arhiereul Ignatie, cinstitul Cap al Sfîntului loan Botezătorul a 
fost adus în Cetatea lui Constantin şi aşezat cu cinste în Paraclisul Curţii 
Imperiale. 

• Pomenirea Sfîntului Sfinţit Mucenic Terapont, Episcopul Ciprului 

Terapont a fost un monah foarte nevoitor din Insula Cipru. El a fost aflat vrednic 
de rangul de episcop, dar în timpul prigoanelor împotriva creştinilor el s-a aflat 
vrednic de o cunună încă şi mai mare, şi anume de cununa muceniciei. Trupul lui 
se odihnea în una din bisericile din Insula Cipru. In timpul domniei împăratului 
Nichifor, la anul 806, cînd Insula Cipru a fost atacată de agareni, sfîntul i-a apărut 
în vedenie paracliserului biericii aceleia, i-a vestit că necredincioşii vor ataca 
Ciprul şi i-a poruncit să-i ducă sfintele moaşte în cetatea Constantinopolelui. 
Paracliserul s-a supus îndată poruncii sfîntului. Pe cînd corabia cu sfinta raclă 
plutea pe mare, s-a iscat o furtună înfricoşată, dar în jurul corăbiei, prin minune de 
sus, marea era liniştită iar din sfinta raclă ieşea o mireasmă dulce de jur împrejurul 
corăbiei. Paracliserul a deschis sfinta raclă şi toţi cei din corabie au văzut că ea era 
plină de sfîntul mir care curgea din sfintele moaşte ce se aflau în ea. Ungîndu-se 
cu acest sfînt mir, bolile multora dintre ei s-au vindecat fără urmă. La 
Constantinopole peste sfintele moaşte făcătoare de minuni ale Sfîntului Terapont 
s-a înălţat o biserică, în care Sfîntul a continuat să vindece minunat pre toţi cei 
care cu credinţă şi cu evlavie se atingeau de ele. Prin harul lui Dumnezeu, boli 
groaznice precum posedările demonice, cancerul, scurgerile de sînge, nebunia, 
orbirea, sterpiciunea precum şi multe altele se vindecau desăvîrşit la moaştele 
Sfîntului Terapont. 

• Pomenirea Sfinţilor Mucenici Pasicrat, Valentian, lulius şi a celor împreună cu dînşii 
Aceştia toţi au fost soldaţi romani. Ei toţi au luat mucenicia pentru Hristos în 
Dorostolul macedonean, cam pe la anul 302. Cînd fratele lui Pasicrate, Papian, 
care de frica chinurilor s-a lepădat de Hristos, a început să-1 îndemne pe Pasicrate 
să se lepede şi el şi să rămînă viu, Sfîntul Pasicrate i-a răspuns: „Depărtează-te de 
la mine; tu fratele meu nu eşti!" Pasicrate şi Valentian au fost amîndoi omorîţi, 
împreună, prin tăierea capetelor. La judecată, Sfîntul lulius a zis: „Eu veteran 
roman sînt; timp de douăzeci şi şase de ani mi-am slujit împăratul cu credinţă şi 
deci, dacă i-am fost credincios celui mai mic, cum dar acum nu-i voi fi credincios 
Celui mai mare?" - adică împăratului Ceresc, Hristos Dumnezeu. După aceasta, 
Nicandru a fost adus înaintea prefectului Maximus. Soţia lui Nicandru îl întărea, îl 
încuraja şi îl sprijinea pe soţul ei să moară pentru Hristos. „Babo nebună!" i-a 



strigat ei ca o 

fiară Maximus: „Zici asta ca să-ţi iei alt bărbat!" Atunci femeia i-a răspuns: „Atunci 
porunceşte slugilor tale să mă ucidă pe mine mai înainte decît pe bărbatul meu!" 
Marchian a fost şi el omorît împreună cu Nicandru. Soţia lui Marchian s-a apropiat de 
eşafod, plîngînd şi cu pruncul în braţe. Marchian şi-a sărutat fiul şi s-a rugat lui 
Dumnezeu: „O Atotputernice Doamne, Ţie îţi încredinţez pe fiul meu!" După aceasta, 
ei au fost decapitaţi, iar sufletele lor s-au strămutat în împărăţia Cerească a lui Hristos 

Cîntare de laudă la Sfintul Terapont 

Fericitul Terapont pentru Hristos a murit, 

Şi a luat îndoită cunună: 

Cunună de al Bisericii ierarh, şi de mucenic cunună. 

Trupul său, ca o floare proaspătă neveştejit a rămas, 

El bolnavi vindeca, şi înmiresma lumea. 

El pe nenorociţi mîngîia, şi bucura credincioşii: 

Astfel a proslăvit Dumnezeu pre cel 

Care L-a proslăvit, 

Pre cel care a fost al turmei Sale cuvîntătoare 

Păstor minunat. 

Astfel vestit-a Domnul 

De la un cap al lumii la altul, 

Că năpraznica moarte pe-un sfînt 

Niciodată-l ucide, 

Ci îl încununează cu slavă şi vesteşte numele său 

Veşnic, în Bisericile-amîndouă: 

A celor Biruitori din Ceruri, 

Si a celor Luptători depe pămînt. 

O slăvitorule al lui Dumnezeu, Teraponte Sfinte, 

Mucenice slăvit al Credinţei Creştine, 

Ajută-ne şi nouă, pentru dragostea lui Dumnezeu, 

Cu rugăciunile tale înaintea tronului Său! 

~ Arhiepiscopul Filaret al Cernigovului crede că toţi aceşti martiri au fost de neam slav. Vezi Sfinţii 

pămînturilor slave. 

Cugetare 

Unii oameni prost călăuziţi se gîndesc mai mult la sfîrşitul lumii decît la sfîrşitul 
propriilor lor-vieţi, deşi vădit este că odată cu sfîrşitul vieţii omului, care este 
oricum mult mai previzibil, atunci pentru el se sfîrşeşte cu adevărat şi lumea. Un 
frate care se afla în prezenţa Sfîntului Serafim de Sarov se tot frămînta în mintea 
lui cum să facă şi să-1 întrebe pe Sfintul Serafim despre sfîrşitul lumii. Citindu-i 
gîndurile, Sfintul Serafim i-a zis: „Bucuria mea! Gîndeşti prea înalt despre 
sărmanul Serafim! De unde vrei să ştiu eu cînd va fi sfîrşitul lumii, şi acea măreaţă 
zi în care Domnul va judeca viii şi morţii şi va da fiecăruia după faptele lui? Nu, 
nu, acestea sărmanul Serafim nu are cum să le cunoască!" Iar dacă sfinţii mari nu 
puteau cunoaşte acestea, atunci cum le-ar putea fi ele deschise păcătoşilor?! Şi de 
ce ne-am dori să cunoaştem ceea ce însuşi Mîntuitorul a socotit că nu ne este nouă 
de folos să ne descopere? Pentru noi este mult mai bine să ne gîndim că propria 
noastră moarte va veni mai înaintea sfîrşitului lumii, mai curând decît că sfîrşitul 
lumii va fi înainte ca să murim noi. 
Luare aminte 
Să luăm aminte la harul Duhului Sfînt Dumnezeu de la Sfînta Taină a Pocăinţei şi 



Mărturisirii: 

La cum, atunci cînd harul se atinge de inima celui care se pocăieşte, el vede 
toată urîţenia păcatelor lui şi şi le spală cu lacrimi; 

• La cum harul pătrunde în cel care s-a pocăit, precum bucuria întru cel care 
suferă, şi nădejdea în cel deznădăjduit. 

Predică Despre aceea că Judecătorul stă înaintea uşilor 

Iată, Judecătorul stă înaintea uşilor (lacob 5:9). 

într-o singură zi, fraţilor, noi toţi putem cîştiga nemurirea. Şi într-o singură zi, 

fraţilor, noi toţi putem să o pierdem. Nouă ni se pun la dispoziţie mii de zile pe 

pămînt, ca timp în care să ne hotărîm fie mîntuirea personală a vieţii fiecăruia 

dintre noi, fie pieirea personală veşnică a vieţii noastre a fiecăruia. Dar de sute de 

ori fericită fie acea zi în care ne pocăim de toate faptele noastre necurate, de toate 

gîndurile şi cuvintele noastre necurate şi putrede, şi ne 

întoarcem la Dumnezeu cerînd cu lacrimi milostivirea! Acea zi este mai preţioasă 

omului decît o mie de zile trăite de el pe pămînt. 

Dar ce fel de zi este acea minunată zi? Ea este ziua osîndirii de sine. Cînd mijesc 

zorile unei astfel de zile, atunci omul care pînă atunci judeca întreaga lume va 

privi la sine şi se va vedea deodată ca cea mai mare pată de pe zidirea lui 

Dumnezeu. El se va ruşina de sine înaintea lui Dumnezeu, se va ruşina înaintea 

oricărui om, şi înaintea fiecărui lucru din zidirea lui Dumnezeu! Cu adevărat, zice 

el, oricare om de sub soare este mai bun decît mine! Cu adevărat, toate lucrurile de 

pe pămînt sînt mai curate decît mine! Eu sînt mai negru chiar decît funinginea, eu, 

care pînă acum mă credeam alb! Eu sînt mai urît şi mai respingător decît broscoii, 

eu, care pînă acum mă credeam frumos ca un înger! O Doamne, Doamne, 

Doamne, milostiveşte-Te către mine, păcătosul, şi mă curăţeşte pre mine de 

noroiul păcatului, ca să încep şi eu cît de cît să mă asemăn frumuseţilor din zidirea 

Ta! 

Nu aştepta, frate, nu aştepta ca ziua fericită a pocăinţei tale să vină de la sine. 

Apucă hotărît şi degrabă prima zi care răsare peste tine şi zi aşa: „Tu eşti 

binecuvîntata zi în care eu îmi voi cîştiga mîntuirea!" Nu aştepta, frate, nu aştepta, 

căci iată, Judecătorul stă înaintea uşilor! Acest Judecător este Domnul 

Dumnezeul Cel Viu Care te-a zidit pe tine şi ţi-a văzut mai dinainte şi ţi-a măsurat 

toate păcătuirile tale de pînă acum. într-o zi sau alta, El te poate chema la judecată, 

acolo unde nu vei putea găsi nici măcar un singur cuvînt întru apărarea ta! Prinde 

ziua! Apucă ziua pocăinţei! Apucă ziua mai înainte ca să te apuce pe tine moartea! 

Căci Iată, Judecătorul stă înaintea uşilor! 

O Stăpîne Doamne înfricoşate şi Drepte, lungeşte zilele noastre ale păcătoşilor 

pînă cînd apucăm să ne pocăim, 

Căci noi Ţie îţi aducem mulţumită şi slavă în veci, 

Amin! 

26 mai 

• Pomenirea SJîntului Apostol şi mucenic Carp 

Carp a fost unul dintre cei Şaptezeci de Apostoli. El i-a urmat Apostolului Pavel şi 
a fost ucenic al său. Sfîntul Apostol Pavel 1-a hirtotonit pe Carp Episcop al Varnei, 
din Tracia. Sfîntul Apostol Carp a mai predicat Evanghelia şi în Creta, unde 1-a 
primit pe Sfîntul Dionisie Areopagitul în casa lui. Sfîntul Dionisie dă mărturie că 
Apostolul Carp era un om de o mare curăţie a minţii, foarte blînd, nevinovat şi 
smerit; că lui însuşi Domnul i S-a înfăţişat înainte, înconjurat de îngerii Lui; şi că 



el niciodată nu începea să slujească 

Sfînta Liturghie pînă ce nu era încredinţat mai întîi de o vedere de sus. Suportînd 

multe prigoane şi chinuri pentru numele lui Hristos, el la urmă a luat bătăi 

sălbatice de la iudei, şi a fost omorît. Sufletul lui s-a strămutat la împărăţia lui 

Dumnezeu, spre a se bucura acolo veşnic, bucurîndu-se de slava cea cerească a 

Stăpînului. 

• Pomenirea Sfîntului Apostol Alfeu 

Alfeu a fost tatăl a doi dintre cei Doisprezece Apostoli Mari: al lui lacov fiul lui 
Alfeu şi al lui Matei Evanghelistul. El şi-a încheiat cu pace alergarea pămîntească. 

• Pomenirea Sfîntului Cuvios han din Psihaita 

în vîrstă tînără fiind, el s-a retras din lume şi a mers la Lavra Psihaita din 
Constantinopole. Acolo, timp de mulţi ani, el a vieţuit întru toate nevoinţele 
monahiceşti pentru dragostea lui Hristos. Datorită marii cinstiri pe care o aducea 
sfintelor icoane, el a luat surghiun în veacul al optulea. 

• Pomenirea Sfîntului Alexandru din Tesalonic, Noul Mucenic 

Acest mucenic al lui Hristos s-a născut la Tesalonic în vremea cînd oraşul se afla 

sub sălbatica tiranie turcească. Tînăr fiind el, turcii l-au înşelat şi Alexandru s-a 

făcut musulman. La început pe el nu-1 mustra deloc conştiinţa din această pricină, 

şi de aceea el mergea adesea în pelerinaje cu alţi musulmani, făcîndu-se derviş. 

Dar, trăind ca un derviş la Tesalonic, el a început să se pocăiască cu amar. în 

timpul pocăinţei lui, îi veni gîndul că nu-şi va putea cu nimic spăla păcatul căderii 

de la Hristos decît cu însuşi sîngele lui. De aceea, întru pocăinţa şi hotărîrea lui de 

a muri pentru Hristos, el a ieşit şi a mărturisit cu glas mare înaintea turcilor că este 

creştin. Aceştia l-au aruncat în temniţă şi l-au supus la tot felul de chinuri, dar 

Alexandru nu făcea decît să strige tare, mereu: „Creştin m-am născut, Creştin voi 

muri!" La urmă turcii l-au osîndit la moarte, lucru pe care auzindu-1 Alexandru în 

pocăinţa lui, s-a bucurat cu bucurie mare. El a cunoscut din venirea acestei osînde 

că Dumnezeu i-a iertat păcatul, şi că îi primeşte jertfa. Alexandru a fost decapitat 

la Smirna, în anul 1794, şi s-a proslăvit şi în Biserica cea cerească, şi în cea de pe 

pămînt. 

Cîntare de laudă la Sfinţii Apostoli 

Sfinţii Apostoli, obştea cea mică, 

Cu lumină cerească toată lumea 

O au luminat. 

De ale Duhului aripi purtaţi ei au cutreierat lumea, 

Pre lume cu-ale Duhului aripi înaripînd. 

Ei au mers în palate, în colibe, în munţi şi în peşteri, 

Ei s-au nevoit pe cale şi au străbătut mări. 

Lor fiece zi le era o nouă suferinţă şi luptă. 

Dînd război lumii, cu ea se războiau 

Fără să se plîngă, fără părere de rău. 

Fiece zi era mereu o alta, 

Ei însă mereu aceiaşi: 

La Hristos le era gîndul, la Hristos privirea. 

Ce zi aveau să aibă pe ei nu-i tulbura, 

De-şi vor petrece noaptea în temniţă sau palat. 

Sîrguinţa lor era pre Hirstos în ei înşişi să poarte, 

Şi-ntr-al Lui ajutor pămîntului să vestească. 

De hrană aveau sau nu, lor le era tot una; 



Sîrguinţa lor era Credinţa să străluce 

Peste faţa întregului pămînt. 

Cinstiri sau loviri, lor le erau tot una; 

Ei numai sîrguiau pre Hristos a-L proslăvi în lume. 

îngeri cu aripi deasupra capetelor lor mergeau, 

Şi se bucurau întru ei 

Ca întru ai lor fraţi. 

Sfinţii Apostoli, fii ai lui Dumnezeu, 

Ai Bisericii Stîlpi şi Temelie, 

Ei chiar şi azi lucrează şi Biserica zidesc, 

Deşi ca sorii strălucesc în Ceruri. 

Cugetare 

Nu trebuie să dorim moartea păcătosului ci întoarcerea lui. Nimic nu-L întristează mai 

mult pre Domnul, Care pe Cruce a luat moarte pentru păcătoşi, decît să ne rugăm Lui 

ca să moară păcătoşii, ca să-i ia dintre noi pe cei care ne smintesc şi ne fac tulburare 

de moarte. S-a întîmplat odată că Apostolul Carp şi-a pierdut răbdarea şi a început să 

se roage lui Dumnezeu ca să-i ia de pe 

pămînt pe doi păcătoşi: unul păgîn, iar celălalt un creştin căzut de la dreapta 

credinţă. Atunci Domnul Hristos însuşi a venit înaintea lui Carp şi i-a zis: 

„Loveşte-Mă; căci gata sînt Eu să Mă răstignesc din nou pentru mîntuirea lumii." 

Sfîntul Carp a descoperit acestea Sfmtului Dionisie Areopagitul, care le-a scris pe 

hîrtie drept aducere aminte pentru toţi cei din Biserică, şi spre povăţuire a lor să se 

roage spre iertarea, întoarcerea şi mîntuirea păcătoşilor, iar nu spre pieirea lor, căci 

Domnul nu vrea să piară cineva, ci toţi să vină la pocăinţă (II Petru 3: 9). 

Luare aminte 

Să luăm aminte la harul Duhului Sfînt Dumnezeu de la Sfînta Taină a împărtăşirii: 

• La cum harul dă viaţă pînii şi vinului; 

• La cum el le preface pe ele în însuşi Trupul şi însuşi Sîngele Domnului. 
Predică Despre harul lui Dumnezeu 

îţi este de ajuns harul Meu (II Corinteni 12: 9). 

Domnul nu i-a scutit nici măcar pe Apostolii lui de ispitiri şi scîrbe. De aceea le-a 

şi dat harul! Cînd însuşi Satan a început să-1 tulbure şi să-1 necăjească pe 

Apostolul Pavel, Pavel s-a rugat lui Dumnezeu ca să-1 depărteze pe Satan de la el. 

Dar la acestea Domnul i-a răspuns: îţi este de ajuns harul Meu! Adică, de vrei să i 

te împotriveşti lui Satan, harul Meu îţi este de ajuns ca să rabzi războiul acesta. 

Dacă vrei să te baţi cu Satan, din nou harul Meu îţi ajunge ţie pentru aceasta. Dacă 

vrei să birui pe Satan, iară şi iară îţi este de ajuns ţie harul Meu pentru aceasta. 

Harul este arma armelor care cuprinde toate armele. Harul este mai tare decît orice 

împotrivire, decît toate asalturile, decît toate puterile întunericului. Harul este de 

nebiruit şi biruitor. 

Fraţilor, de aceea trebuie să ne rugăm noi Domnului ca să ne dea harul Lui 

Atotputernic. Harul înseamnă Dumnezeu înlăuntrul nostru. Harul înseamnă 

împărăţia lui Dumnezeu înlăuntrul nostru. Cînd harul lui Dumnezeu este înlăuntrul 

nostru, aunci înlăuntrul nostru străluceşte lumina zilei. Iar ziua înseamnă lumină, 

cunoaştere şi neînfricare. 

Fraţilor, aici pe pămînt noi nici nu avem cum să cerem o binefacere mai mare de la 

Dumnezeu decît harul Lui. Căci şi de am primi întreaga lume în dar, darul acesta 

ar fi mai puţin decît harul lui Dumnezeu. 

O Vistieriile al tuturor bunătăţilor Doamne, Izvor nesecat al atotputernicului har, 



stropeşte în inimile noastre rouă harului Tău, ca să putem plînge oribila noastră 
nerecunoştinţa înaintea bunătăţii Tale celei fără de sfîrşit, 
Căci noi Ţie îţi mulţumim şi pre Tine Te slăvim în veci, 
Amin. 

27 mai 

• Pomenirea Sfîntului Sfinţitului Mucenic Terapont, Episcopul Sardelor 

Acest sfînt ierarh Terapont a adus pre mulţi elini la Credinţa în Hristos, din care 
pricină a fost chinuit sălbatic cu înfometarea, întemniţarea şi biciuirea. Chinuitorii 
l-au întins pe sfinţitul bărbat gol la pămînt, l-au legat de patru cioate uscate, şi 1- 
au biciuit cu cruzime pînă cînd carnea trupului se desprindea de oase. Dar cu toate 
acestea mucenicul lui Hristos nu a murit, iar cele patru cioate uscate au înverzit 
din ele crescînd patru arbori falnici de la care mulţi bolnavi îşi luau vindecarea. La 
urmă sfinţitul Terapont a fost junghiat şi hăcuit ca un miel fără de glas, iar sfmt- 
sfinţitul său suflet s-a strămutat întru cereasca împărăţie spre a privi veşnic slava 
lui Dumnezeu. Sfîntul Sfinţit Mucenic Terapont a luat cu cinste mucenicia cam pe 
la anul 259, în timpul lui Valerian. 

• Pomenirea Sfinţilor Mucenici Teodora şi Didim 

în timpul împărăţiei nelegiuitului Maximilian locuia în Alexandria fecioara 
Teodora, o tînără aristocrată ce primise educaţie aleasă. Creştină fiind, Teodora a 
fost adusă la judecata tribunalelor păgîneşti. Fiind dată multă vreme la torturi 
sălbatice pentru Credinţa ei, cezarul-torţionar a poruncit ca Teodora să fie dusă la 
casa de desfinări spre batjocura soldăţeilor lui. Sfinta Teodora s-a rugat fierbinte 
lui Dumnezeu să o păzească de profanare, în această vreme de ea s-a apropiat 
soldatul Didim, care i-a spus că şi el este rob al lui Hristos. Acest soldat i-a dat 
Teodorei hainele lui soldăţeşti şi a eliberat-o, iar el luîndu-şi asupra strai de femeie 
a rămas la casa de desfrîu, în locul Teodorei. Dar descoperit fiind, el a fost arestat 
şi adus la rîndul lui la păgîneasca judecată. El a recunoscut fără teamă că este 
creştin şi că el a salvat-o pe Teodora, şi de asemenea că este gata să moară pentru 
Hristos. Didim a fost osîndit la moarte şi era dus către eşafod. Dar din mulţime 
Teodora a alergat în urma carului lui şi a strigat: „Măcar că tu cinstea mea ai 
salvat, totuşi de moartea mucenicească nu 

ţi-am cerut să mă scapi! Lasă-mi mie cununa aceasta!" Iar Sfintul Didim i-a zis: 
„Scumpa mea soră, nu mă împiedica să mor pentru Hristos, şi să-mi spăl păcatele 
mele cu sîngele meu!" Văzînd şi auzind convorbirea aceasta, paginii i-au osîndit 
pe amîndoi la moarte, iar după ce au fost decapitaţi în acelaşi timp şi în acelaşi loc, 
trupurile lor au fost arse. Ei au luat cu cinste mucenicia şi s-au încununat cu 
cununa veşnicei slave la anul 304, în cetatea Alexandriei. 

• Pomenirea Sfintului David din Garesia 

Acest David este unul dintre cei treisprezece Sfinţi Părinţi ai Georgiei ce se 
pomenesc la 7 mai. El s-a numit „din Garesia" pentru că aşa se numea pustia de 
lîngă Tbilisi în care Sfîntul David s-a nevoit întru viaţa pustnicească. La vîrstă 
înaintată ajungînd, David a voit să meargă la Locurile Sfinte împreună cu puţini 
ucenici ai săi. El a încredinţat grija mînăstirii Bătrînilor Luchian şi Dodo, şi şi-a 
început călătoria. Cînd au ajuns la un deal de pe care se vedea Ierusalimul, David a 
început să plîngă şi a zis: „Oare cum voi îndrăzni a umbla pe urmele paşilor 
Domnului meu cu picioarele mele necurate?" David atunci a cerut ucenicilor săi să 
meargă ei, ca unii mai vrednici, să se închine la Sfintele Locuri, iar el luînd cu sine 
trei pietre, a început a se întoarce acasă. Dar Domnul nu a voit să îngăduie ca 



această adîncă smerire să rămînă ascunsă lumii, şi de aceea a trimis pre un înger al 

Său care Ilie, Patriarhul Ierusalimului, ca să-i zică: „Trimite îndată după bătrînul 

care acum se întoarce către Siria. El duce cu sine trei pietre. El a luat şi duce cu el 

tot harul Pămîntului Sfînt. Ci lui o piatră singură îi ajunge pentru binecuvîntare, iar 

celelalte două să se aducă la Ierusalim. Acel bătrîn este Avva David din Garesia." 

La auzul graiurilor îngerului, Patriarhul a trimis îndată alai care 1 -a ajuns pe Avva 

David din urmă, au luat două pietre de la el şi l-au slobozit să plece. Cea de a treia 

piatră stă pe lespedea lui de mormînt pînă astăzi, avînd puterea de a vindeca 

minunat bolile oamenilor. 

Cîntare de laudă la Sfinţii Mucenici Didim şi Teodora 

Frumosul Didim la moarte s-a dus 

Psalmii lui David cîntînd cu bucurie. 

Aste cîntări Teodora auzind, 

Grăbita-n cetate după Didimus. 

Cu Didim ea se ceartă, 

Pentru mucenicie luptă: 

„ O Didime, salvatorule al meu, 

Pe mine, pe mine mai întîi să mă ucidă! 

Tu cinstea mea ai apărat, 

Dar de-a muceniciei cunună 

Vrei să mă lipseşti! 

O Didime, slava şi biruinţa ale tale sînt, 

Dar moartea, lasă-mi-o mie! 

Ieşi de acolo, iar sabia cadă 

Doar peste-al meu cap!" 

Didim mucenicul către Teodora grăieşte: 

„ Iubita mea soră, fecioară Teodora, 

Dar această moarte-i fericirea 

Ce eu mi-am dorit. 

Eu pentru Domnul Hristos ca să mor 

Am voit. 

De ajuns fie ţie curată 

Fecioria ta. 

Ci lasă lui Didim cape-a lui viaţă 

Răsplată să I-o aducă 

Lui Dumnezeu!" 

Dar Todora să asculte nu voieşte; 

înaintea lui Didim la moarte grăbeşte ea. 

„ Ci şi eu am un cap, 

şi eu un suflet căruia-i trebuieşte 

Mîntuire!" 

O minunată ceartă! 

O fericită întrecere 

a muceniceştii morţi! 

Ci cu-adevărat o singură sabie 

Putut-a două capete-a tăia. 

Didim şi Teodora acum 

Cu oştirile cereşti se numără, 

Iar nouă prepămînt 

Ale lor rugăciuni mîntuitoare ne sînt. 



Cugetare 

Sănătatea trupească, fără nici o îndoială, este un mare dar de la Dumnezeu. Dar ea 

nu este nici pe departe cel mai mare bine pe pămînt, după cum mărturisesc despre 

aceasta mulţi oameni, prin viu grai şi prin scris. Căci oricît de scumpă ar fi 

sănătatea omului, ea este doar trecătoare; iar ceea ce este trecător nu poate fi numit 

cea mai mare binecuvîntare a omului. Mai scumpe 

decît cele trecătoare şi trupeşti sînt valorile cele neschimbate, veşnice şi 

nepieritoare, tot aşa cum veşnicia este mult mai înaltă decît curgerea timpului. 

Valorile cele neschimbate şi nepieritoare intră în alcătuirea sănătăţii sufletului. 

Părintele loan din Kronştat zice: „O, eu însumi simt cum, atunci cînd mă aflu 

complet sănătos şi nu mă ostenesc întru nevoinţe, atunci mor cu duhul; atunci 

împărăţia lui Dumnezeu nu este întru mine; atunci trupul mă stăpîneşte pe mine, 

iar odată cu trupul, diavolul." 

Luare aminte 

Să luăm aminte la harul Sfintului Duh Dumnezeu de la Sfinta Taină a 

împărtăşaniei: 

• La cum harul preface pînea şi vinul sfinţite întru jertfa vie a lui Hristos; 

• La cum harul lucrează în pîine şi în vin în acelaşi chip în care a lucrat în trupul 
celei Sfinte şi Preacurate Fecioare Măria, la vremea întrupării Domnului nostru. 
Predică 

Despre covîrşitoarea bogăţie a Harului lui Dumnezeu arătată de-a lungul 
veacurilor 

Ca să arate în veacurile viitoare covîrşitoarea bogăţie a harului Său (Efeseni 2: 7). 
Cu darul lui prorocesc, Sfîntul Apostol Pavel a grăit de mai înainte despre 
bogăţiile harului care, de-a lungul tuturor veacurilor, se vor revărsa peste 
generaţiile de oameni de pe pămînt. Noi cei care trăim la aproape douăzeci de 
veacuri depărtare de vremurile Sfinţilor Apostoli, putem da mărturie despre 
adevărul cuvintelor rostite atunci de către Sfîntul Apostol Pavel. Aşa cum sînt 
stupii plini de mierea preţioasă a albinelor celor pline de har, aşa şi toate veacurile 
de la Hristos şi pînă astăzi sînt pline de oameni plini de har, bărbaţi, feciorelnici, şi 
femei. 

O, covîrşirea bogăţiilor harului lui Dumnezeu care s-a arătat în nenumărate suflete 
care mai întîi au fost păcâtoae, dar după aceea sfinte! 

O, covîrşirea bogăţiilor harului lui Dumnezeu care se arată în bărbaţii şi femeile 
care la început erau slabi şi fricoşi iar după aceea, plini de curaj, îl mărturiseau pe 
Hristos Domnul şi se jertfeau cu bucurie pentru El! 

O, covîrşirea bogăţiilor harului lui Dumnezeu care se arată de-a lungul veacurilor 
întru cei simpli şi neştiutori de carte, care se fac prin el cu adevărat bărbaţi 
înţelepţi şi generali duhovniceşti ai oştirilor credincioase ale lui Hristos! 
Fraţilor, gîndiţi-vă numai la cît de multă sfinţenie, la cîte nedescoperite jertfe, la 
cît neînregistrat în cronici eroism, la cîte virtuţi necîntate de nici o cîntare, zac 
ascunse în adîncurile celor douăzeci de veacuri de creştininsm! Cînd toate aceste 
comori face-se-vor cunoscute, toate cele din veacurile cele mai îndepărtate, şi pînă 
în veacurile ce vor mai veni pînă la sfîrşitul lumii, atunci îngerii şi oamenii vor 
vedea şi se vor uimi înaintea negrăitelor bogăţii ale harului lui Dumnezeu. Atunci 
însuşi Sfîntul Apostol Pavel va trebui să strige: „Chiar de şi Apostol am fost, cu 
toate acestea cuvintele mele au fost prea slabe în a arăta toată covîrşitoarea bogăţie 
a harului lui Dumnezeu, pe care, din marea Sa iubire de oameni, el a lăsat-o ca să 



răsară în lume!" 

O Preasfîntă Treime, O lubitorule de oameni Doamne, ridică inimile noastre ca să 

slăvim şi să lăudăm neîncetat covîrşitoarea bogăţie a harului Tău, 

Căci pre Tine Te lăudăm şi Ţie Iţi mulţumim în veac, 

Amin. 

28 mai 

• Pomenirea Sfîntului Nichita Mărturisitorul, Episcopul Calcedonului 

Acesta încă din tinereţile lui s-a lepădat de toată deşertăciunea lumii şi s-a retras în 
viaţa cea monahicească plină de nevoinţe duhovniceşti şi trupeşti. Strălucind 
precum soarele în virtuţi, el a fost ridicat pe tronul de arhipăstor al Calcedonului. 
Ca episcop, mare a fost milostenia lui faţă de necăjiţii vieţii, şi mare grija lui 
pentru soarta orfanilor, a văduvelor, şi a săracilor. Cînd răul Leon Armeanul a 
urcat pe tronul imperial de la Constantinopole şi a început prigoana împotriva 
cinstirii sfintelor icoane, Nichita a stat cu curaj împotriva lui, vădindu-1 de păcat, 
explicînd ce înseamnă sfintele icoane şi arătînd cît de mare 'şi de'sfîntă este 
cinstirea lor. Pentru aceasta el a îndurat toate umilirile, toate calomniile şi falsele 
incriminări, şi temniţă grea. El la urmă a fost aruncat în surghiun pentru 
mărturisirea Credinţei lui, unde prin multe chinuri şi nevoinţe s-a înfăţişat înaintea 
lui Dumnezeu spre a primi cununa slavei în împărăţia Lui cea Sfîntă. 

• Pomenirea Sfintei Muceniţe Heliconia 

Heliconia s-a născut la Tesalonic şi a primit o aleasă educaţie creştinească, întru 
toată evlavia, în timpul domniei lui Gordian şi a lui Filip, ea s-a strămutat în 
Corint unde i-a înfierat pe toţi cei care aduceau necuratele 
jertfe idolilor. Cînd guvernatorul Perinus a silit-o să jertfească idolului lui Esculap, 
această muceniţă a lui Hristos i-a zis: „Ascultă-mă bine, guvernatorule! Roabă a lui 
Hristos sînt eu, iar pe acest Esculap al tău, eu nu-1 cunosc. Aşadar, porunceşte pentru 
mine ce pofteşti." Pentru aceasta ea a fost adusă la judecată şi torturată cu sălbăticie. 
Ea a fost aruncată în foc, dar din trupul ei a început să curgă pîrîu de sînge, care a 
stins focul, iar ea a rămas vie. Ea a fost aruncată la lei, dar leii nu s-au atins de trupul 
ei, ci mai curînd s-au gudurat în jurul ei. Fiind dusă la templu cu gîndul că va jertfi 
idolilor, ea i-a sfârîmat pe idoli la pămînt, şi prin aceasta 1-a făcut pe torţionar să fie şi 
mai sălbatic. Pe cînd zăcea acoperită de răni în temniţă, Mîntuitorul însuşi a venit la 
muceniţă Lui, înconjurat de Sfinţii Arhangheli Mihail şi Gavriil. Stăpînul i-a vindecat 
ranele, a mîngîiat duhul ei şi a întărit-o. După aceea ea a fost dusă la eşafod spre a fi 
omorîtă prin tăierea capului. Mai înainte de a fi decapitată, Heliconia şi-a ridicat în 
sus mîinile şi s-a rugat lui Dumnezeu ca să o primească pe ea în turma mieluşeilor 
celor cereşti ai Săi. Cînd şi-a săvîrşit rugăciunea, s-a auzit un glas din cer: „Vino, 
fiică, şi primeşte cununa şi tronul tău!" Ea după aceasta a fost decapitată şi aşa a 
primit cununa slavei de la Stăpînul, pentru Care cu dragoste s-a jertfit ca un mieluşel 
curat şi nevinovat. 

• Pomenirea Sfîntului Ignatie de Rostov 

Ca ierarh, el a păstorit turma lui Hristos timp de douăzeci şi şase de ani, cu mare 
dragoste şi milostivire de oameni. După ce a murit, şi pe cînd puneau trupul lui în 
biserică, unii dintre cei de faţă l-au văzut cum se înalţă din sicriu în văzduh, pe 
deasupra bisericii, şi cum binecuvîntează poporul şi oraşul de la acea înălţime. După 
aceea au văzut cum trupul lui se reîntoarce în sicriu. Multe alte minuni s-au petrecut la 
mormîntul lui. El s-a înfăţişat înaintea Domnului la anul 1288, în douăzeci şi opt de 
zile ale lunii mai. 
Cîntare de laudă la Sfînta Muceniţă Heliconia 



Heliconia, viteaza muceniţă, 

Cu sufletul curat şi la chip frumoasă, 

Cuvîntul Unuia Dumnezeu vesteşte 

în idoleasca cetate Corint: 

„ O corintenilor înşelaţi de întuneric, 

cu legături drăceşti legaţi, 

voi la lucruri vă închinaţi 

iar nu Unuia Singurului Celui Preaînalt! 

Unul este Dumnezeu, iar idolii sînt legiune; 

Unul este Dumnezeu, iar legiune sînt şi dracii. 

Unul Dumnezeu este Făcătorul Cel Atotputernic; 

El Chivernisitorul Cel Bun este al întregii zidiri. 

El toate le-ajacut cu cuvîntul 

Si susţine toate; 

Fiecărei făpturi ce suflă pe pămînt 

El i-a dat suflare de viaţă. 

El mişcă toate cu înţelepciune şi putere; 

El mîngîie toate cu dumnezeiască milă. 

El Domn este al cerului şi alpămîntului; 

Numai El singur vrednic este de închinare. 

O Corintenilor bogaţi şi trufaşi! 

De ce sînteţi atît de necredincioşi?!" 

Cugetare 

Doar omul cel plin de trufie are îndrăzneala să traseze semnul egal între Hristos şi 

alţi oameni mari care au trăit pe pămînt. Cu toate acestea, vădit este că oamenii 

mari ai lumii sînt una, iar Hritos Domnul cu totul altceva, tot aşa cum creaţia este 

una, iar Creatorul ei cu totul şi cu totul altceva. Hristos nu este doar mare, ci El 

este Făcătorul şi Izvorul şi Inspiratorul oricăror lucruri cu adevărat mari din istoria 

omenirii. Pe cînd îşi trăia ultimii ani de viaţă în insula Sfînta Elena, în mizerie şi în 

umilinţe, Napoleon, acest om de o măreţie trecătoare, a rostit următoarele cuvinte: 

„Alexndru, Cezar, Hannibal, Ludovic al XlV-lea, cu tot geniul lor, nu sînt nimic. 

Ei au cucerit lumea, dar nu au putut să-şi cucerească măcar un singur prieten. Şi 

iată, Hristos strigă şi îndată generaţii întregi de oameni vin laolaltă legaţi printr-o 

dragoste frăţească mai puternică decît orice rudenie de sînge. Hristos aprinde 

flacăra iubirii care arde tot egoismul şi depăşeşte orice fel de dragoste de pe 

pămînt." 

Luare aminte 

Să luăm aminte la harul Duhului Sfînt Dumnezeu de la Sfînta Taină a Cununiei: 

• La cum harul, în timpul cununiei, cu dreptate sfinţeşte legătura fizică dintre 
două fiinţe umane, de dragul naşterii de prunci; 

• La cum harul uneşte, luminează şi întăreşte, prin iubire, unirea a două suflete: 
pe soţul cu soţia lui. 

Predică Despre puterea Tainei Cununiei 

De aceea va lăsa omul pe tatăl său şi pe mama sa şi se va uni cu femeia sa şi vor 

fi amîndoi un trup (Facerea 2: 24). 

Este voia lui Dumnezeu ca neamul omenesc să crească şi să se înmulţească. 

Mijloacele prin care se lucrează acestea au fost create de Domnul, întru a Sa 

dumnezeiască măiestrie. Este taină dumnezeiască aceea că omul îşi lasă pe tatăl şi 

pe mama sa şi se uneşte cu femeia sa. Dar a-şi lăsa tată şi mamă nu înseamnă a-şi 



abandona tată şi mamă, ci înseamnă a deveni la rîndul său părinte. Atunci cînd 
copiii devin părinţi, ei deja nu mai sînt doar copiii, ci ei devin şi prietenii părinţilor 
lor. Atunci cînd fiii cei uniţi prin sfînta taină a cununiei ajung să simtă la rîndul lor 
durerile naşterii de fii, ei îşi respectă şi mai mult părinţii. Legătura cununiei nu îi 
scuteşte pe oameni de respectul şi ascultarea pe care o datorează în continuare 
părinţilor lor. Porunca dintru început a lui Dumnezeu de a-ţi cinsti părinţii trebuie 
respectată întru totul. Dar, potrivit ciclului firesc al vieţii, omul îşi lasă pe tatăl şi 
pe mama sa şi devine părinte el însuşi; el devine întemeietorul unui nou viitor în 
timp ce părinţii lui pleacă, împlinindu-şi chemarea lor în lume. Totuşi „lăsarea" 
părinţilor nu constă numai din aceasta. Prin o anume taină nepătrunsă, omul se 
lipeşte de femeia lui şi se desprinde de părinţii care i-au dat viaţă. Sfîntul Teodoret 
zice: „Hristos însuşi L-a lăsat pre Tatăl Său Cel din ceruri şi S-a lipit de Biserica 
Lui." 

Fraţilor, cununia este o taină mare şi minunată, una dintre cele mai mari taine ale 
planului lui Dumnezeu. O nuntă cinstită şi neîntinată este covîrşită de sublim. O 
nuntă cinstită şi neîntinată, întru frica de Dumnezeu, este vas al harului Duhului 
Sfint. Oricine spurcă nunta cu necurăţie huleşte împotriva Duhului Sfînt. Oricine 
renunţă la nuntă pentru dragostea împărăţiei lui Dumnezeu trebuie, într-un mod 
diferit, să se pregătească a fi vas al Duhului Sfînt şi trebuie să se facă pe sine 
roditor în tărîmul duhovnicesc, spre a nu fi tăiat şi aruncat în foc precum 
smochinul neroditor. 

O Stăpîne Doamne Duhule Sfinte, ajută celor cununaţi ca întru curăţenie, frică şi 
dragoste unul faţă de celălalt să se facă asemenea Bisericii lui Dumnezeu, întru 
Care Tu cu bucurie împărăteşti şi călăuzeşti toate spre binele tuturor, 
Căci Ţie se cuvine toată slava şi mulţumită în veci, 
Amin. 

29 mai 

• Pomenirea Sfîntului Intîi Sobor a toată lumea 

Pomenirea şi lauda Sfinţilor Părinţi de la întîiul Sinod Ecumenic se face în 
Duminica premergătoare Duminicii Pogorîrii Duhului Sfînt, adică în a Şaptea 
Duminică de la Praznicul Sfintelor Paşti. Acest Sinod s-a ţinut la Niceea în anul 
325, în timpul domniei sfîntului împărat Constantin cel Mare. Sinodul acesta s-a 
convocat din pricina tulburărilor şi confuziei semănate în Biserică de către Arie, 
un preot din Alexandria, prin învăţătura lui mincinoasă. El învăţa că Hristos este o 
făptură creată în timp de Dumnezeu, că nu este de mai înainte de toţi vecii ca şi 
Tatăl şi Fiu al Lui, de o fiinţă cu El. Trei sute şi optsprezece Sfinţi Părinţi din toată 
lumea s-au adunat din această pricină la Niceea, la acest Prim Sinod al Bisericii 
Creştine. Sinodul a dat anatemei învăţătura ariană, şi de asemenea pe Arie, care a 
refuzat să se pocăiască. Sinodul la urmă a confirmat Crezul (Simbolul Credinţei), 
care s-a lărgit cu ocazia şi celui de al Doilea Sinod Ecumenic, cu articolul despre 
Duhul Sfînt. Mulţi Sfinţi mari s-au aflat între participanţii la Primul Sinod 
Ecumenic, înre care trebuie să-i pomenim pe următorii : Sfîntul Nicolae al Mirelor 
Lichiei, Sfîntul Spiridon al Trimitundei, Sfîntul Atanasie, Sfîntul Ahilie, Sfîntul 
Pafnutie, Sfîntul lacov din Nisibe, Sfîntul Macarie de la Ierusalim, Sfîntul 
Alexandru din Alexandria, Sfîntul Eustatie al Antiohiei, Sfîntul Eusebie de 
Cezareea, Sfîntul Mitrofan al Constantinopolelui, Sfîntul loan din Persia, Sfîntul 
Aristarh din Armenia, şi mulţi alţi sfinţi din răsărit. Din apus, următorii mari sfinţi 
au fost prezenţi la acest Prim Sfînt Sinod Ecumenic : Sfîntul Hosius de Cordoba, 



Sfîntul Teofil Gotul, Sfîntul Cecilian al Cartaginei, şi alţii. Cea mai importantă 
lucrare a acestui Sinod a fost consfinţirea Simbolului Credinţei. Acest Sfînt Sinod 
a mai hotărît şi data prăznuirii Sfintelor Paşti şi a promulgat douăzeci de sfinte 
canoane pe teme diferite. 

• Pomenirea Sfintei Muceniţe Teodosia din Tir 

Odată sub împărăţia lui Maximian mulţi creştini stăteau legaţi înaintea pretorului 
din Cezareea Palestinei. De ei s-a apropiat credincioasa fecioară Teodosia, care i-a 
mîngîiat şi i-a întărit în mucenicia lor. Auzind ce grăia cu prizonierii, soldaţii de 
pază au prins-o şi pe ea şi au dus-o înaintea 

judecătorului. Acesta, sălbăticindu-se ca o fiară, a poruncit să se lege o piatră grea 
de gîtul ei şi să fie aruncată în mare. Dar îngerii lui Dumnezeu au dus-o pe ea la 
mal vie şi nevătămată. Cînd ea s-a înfăţişat înaintea judecătorului din nou, el a 
poruncit ca să i se taie capul. In următoarea noapte, Teodosia s-a înfăţişat părinţilor 
ei înconjurată de o lumină cerească negrăită, şi de multe alte fecioare, şi ele 
mîntuite, şi le-a zis: „Vedeţi voi ce mare este slava şi harul Hristosului meu, de 
care voiaţi să mă lipsiţi?" Ea le-a zis acestea părinţilor ei pentru că aceştia o 
opriseră să-şi mărturisească pe faţă Credinţa în Hristos şi să se facă mucenică. 
Teodosia a luat cu cinste cununa mărturisirii prin sînge şi s-a proslăvit la anul 308. 

• Pomenirea Sfintei Cuvioase Muceniţe Teodosia 

Această sfîntă muceniţă Teodosia s-a născut ca rod al rugăciunilor maicii ei către 
Sfînta Muceniţă Anastasia, care i-a apărut în vedenie şi i-a vestit că va naşte prunc. 
Părinţii ei au închinat-o lui Dumnezeu de la o vîrstă foarte fragedă şi au dus-o la o 
mînăstire de fecioare. După moartea părinţilor ei Teodosia a moştenit o avere 
enormă, din care ea a poruncit unui aurar să-i facă trei icoane: una a Mîntuitorului, 
una a Preasfintei Născătoare de Dumnezeu, şi una a Sfintei Muceniţe Anastasia. 
Cealaltă parte a imensei ei averi a dăruit-o toată săracilor. Ea a luat mucenicia la 
anul 730, în timpul domniei nelegiuitului împărat Leon Isaurul, luptătorul 
împotriva sfintelor icoane. Ea s-a încununat cu îndoită cunună: a întregii feciorii şi 
a muceniciei. 

• Pomenirea Sfintului Alexandru, Patriarhul Alexandriei 

Acest Sfînt Alexandru a fost cel dintîi care s-a ridicat la luptă împotriva lui Arie. 
El s-a odihnit la anul 326. 

• Pomenirea Sfintului han din Ustiug Cel Nebun pentru Hristos şi făcătorul de 
Minuni 

• Pomenirea Sfintului Mucenic Nan (loan) din Tesalonic 

Acest loan a luat mucenicia pentru mărturisirea Credinţei lui în Hristos la Smirna 
în anul 1802, omorît fiind de turci. 

• Pomenirea Sfintului Mucenic Andrei din Chios 

Andrei acesta a luat mucenicie pentru mărturisirea Credinţei lui în Hristos la 
Constantinopole, în anul 1465, omorît fiind de turci. 

• Pomenirea căderii Cetăţii Constantinopole lui 

Din cauza păcatelor oamenilor, Dumnezeu a îngăduit această cumplită urgie 

asupra Capitalei Creştinătăţii, în anul 1453, în douăzeci şi nouă de zile ale lunii 

mai, Sultanul Mohammed al Il-lea a cucerit Constantinopolul şi 1-a executat pe 

împăratul Constantin al Xl-lea. 

Cîntare de laudă pentru împăratul Constantin al Xl-lea, la Căderea 

Constantinopolului 

Constantin împăratul Cetatea Constantinopolului 



O apără, 

Şi cu linişte-ntru sine se roagă lui Dumnezeu: 

„ O Preînalte Doamne, Cela ce din ceruri către noi priveşti, 

Tu nelegiuirii nu îngădui să biruie dreptatea. 

Creştinii împotriva Ta au păcătuit amarnic, 

Şi precum fiarele Leagea TA în picioare au călcat. 

Această urgie, da, Tu cu dreptate o îngădui; 

Din cauza păcatelor oamenilor, sîngele curge rîu. 

De este voia Ta ca cetatea să cadă, 

întăreşte poporul ca să nu se predea, 

Ca să nu predea Sfinta Cruce spre a fi călcată în picioare, 

Ca să nu se lepede şi la Islam să se dea. 

Ci mai bine, Doamne, să îndure robie, 

Pînă cînd libertatea le-o vei dărui iar. 

Să fie robi, să fie sclavi, 

Să cad-asupra lor ura şi batjocura turcă; 

Dar nu-i lepăda pre ei întru credinţa lor, 

Ajută-i să şi-o ţină, 

întru pocăinţă şi nădejde, 

Şi cu lacrimi amare păcatele trecute să-şi spele, 

Pînă cînd mai vîrtos decît zăpada 

Albi-vei sufletele lor, 

Pînă cînd la Tine desăvîrşit 

Intoarce-se-vor sufletele lor. 

Dacă pre Tine Te vor avea, vor avea toate, 

Bogaţi cu adevărat vor fi. 

Căci tu vei întoarce toate bogăţiile jefuite. 

Constantinopolul acest' de pe pămînt, 

Poate să fie, sau să nu fie; 

Ci Tu un slăvit Constantinopol 

întărit-ai în ceruri, 

Unde cu-ai Tăi slujitori întru slavă domneşti. 

Iată, înaintea pămîntescului Constantinopol eu stau, 

Doamne, 

O Stăpîne Doamne, de-ale noastre suflete ai milă. 

Cînd pre el din nou îl vei zidi, 

Atunci, vechiul acesta, piară. " 

Cugetare 

O, măreaţă a fost neînfricarea sfinţilor şi sfintelor, bărbaţi şi femei! Cînd citim 

vieţile lor, în inimile noastre se nasc fără să vrem sentimente şi de ruşine şi de 

mîndrie: ruşine la cît de mult ne vedem fiind în urma lor, şi mîndrie că ei sînt din 

neamul nostru creştinesc. Nici boala, nici temniţa, nici surghiunul, nici suferinţa, 

nici umilirile, nici sabia, nici întunericul, nici focul, nici spînzurătoarea nu au fost 

în stare să zdruncine pacea înaltă şi de nebiruit a sufletelor lor, puternic ancorate în 

Hristos, Cîrmaciul universului şi al istoriei omeneşti. Cînd împăratul Iulian a 

apostaziat de la Sfînta Credinţă şi a început să pustiască creştinătatea de-a lungul 

şi de-a latul imperiului, Sfîntul Atanasie cel Mare liniştit a grăit credincioşilor 

despre el astfel: „Nu este decît un mic nor de ploaie; va trece!" (Nibicula est, 

transibit.) Şi cu adevărat, acel nor negru a trecut repede, iar Creştinismul şi-a 



adîncit încă şi mai mult rădăcinile şi şi-a întins încă şi mai mult ramurile în 

întreaga lume. Furia neputincioasă a lui Iulian împotriva lui Hristos a încetat cîţiva 

ani mai tîrziu, odată cu strigătul muribund al lui Iulian: „M-ai învins, Nazarinene!" 

O fiilor ai lui Dumnezeu, de ce ne-am teme noi de ceva, cînd Domnului 

Dumnezeu, Tatălui nostru Celui din ceruri nu Ii este teamă de nimic? 

Luare aminte 

Să luăm aminte la harul Sfintului Duh Dumnezeu de la Sfrnta Taină a Cununiei: 

• La cum harul conferă o măreţie anume felului de a se naşte în lume al 
oamenilor; 

• La cum harul conferă cununiei o nobleţe şi o cinste aparte, prin aceea că o 
aseamănă unirii dintre Hristos şi Biserica Lui. 

Predică Despre îndoita Taină a Cununiei 

Taina aceasta mare este; iar eu zic în Hristos şi în Biserică (Efeseni 5: 32). 
Mare este taina aceea cînd omul lasă pre tatăl şi pre maica lui şi se lipeşte de 
femeia lui. Apostolul însuşi, care a urcat pînă la cel de al treilea cer şi care a văzut 
cereştile taine dumnezeieşti, numeşte unirea fizică dintre bărbat şi femeie din 
sfînta cununie pămîntească taină mare. Ea este taina iubirii şi a vieţii, decît care 
mai mare este doar unirea dintre Hristos şi Biserica Lui. Hristos este Mirele, iar 
Biserica este Mireasa Lui. El S-a jertfit pentru ea astfel încît, prin Sîngele Lui, El 
să o curăţească pre ea de tot păcatul şi de toată întinarea, şi să o facă vrednică să se 
numească Mireasa Lui. El cu dragostea Lui încălzeşte Biserica, El cu Sîngele Lui 
hrăneşte Biserica, El cu Duhul Lui cel Sfînt viază Bierica, o sfinţeşte şi o 
împodobeşte. Ceea ce soţul este pentru soţie, aceea este Hristos pentru Biserică. 
Bărbatul este capul femeii, precum Hristos este Capul Bisericii. Femeia se supune 
bărbatului ei, precum Biserica se supune lui Hristos. Soţul o iubeşte pe soţia lui 
aşa cum îşi iubeşte propriul trup, iar Hristos îşi iubeşte Biserica Lui ca Trup al 
Său. Soţul îşi iubeşte soţia ca pe sine însuşi, iar soţia îl cinsteşte pe soţul ei; aşa 
Hristos îşi iubeşte Biserica Lui ca pe Trup al Său iar Biserica îl cinsteşte şi I se 
închină lui Hristos. Aşa cum nimeni nu îşi urăşte propriul trup, ci îl încălzeşte şi îl 
hrăneşte, aşa Hristos încălzeşte şi hrăneşte Biserica ca pe Trupul Său. Fiecare 
suflet omenesc este mireasa Mirelui Hristos, iar adunarea tuturor credincioşilor 
este mireasa Mirelui Hristos. Relaţia dintre omul credincios şi Hristos este relaţia 
dintre întreaga Biserică şi Hristos. Hristos este Capul acestui mare Trup care se 
numeşte Biserică, şi care în parte este văzută, iar în parte nevăzută. 
O fraţilor, taina aceasta mare este! Ea ni se descoperă nouă după măsura iubirii 
noastre pentru Hristos şi după măsura fricii noastre de înfricoşata Judecată a lui 
Hristos. 

O Stăpîne Atotmilostive Doamne, curăţeşte-ne pre noi şi împodobeşte sufletele 
noastre, ca să ne învrednicim acelei negrăite uniri veşnice cu Tine, atît în timp cît 
şi în eternitate, 
Căci Ţie îţi aducem slavă şi mulţumită în veci, Amin. 

30 mai 

Pomenirea Sfîntului Preacuviosului Părintelui nostru Isaachie Mărturisitorul 
în timpul domniei împăratului Valens, arienii, cu ajutorul împăratului, prigoneau 
sălbatic Ortodoxia. Auzind de aceste progoniri, un pustnic care se nevoia în părţile 
răsăritului şi-a părăsit pustia şi a venit la Constantinopole ca să-i întărească pe 
creştini în a-i înfiera şi a-i vădi pe eretici cu vitejie, în acelaşi timp, împăratul 
Valens se îndrepta către nord cu armate împotriva goţilor, care trecuseră dincoace 



de Dunăre, în Tracia. Isaachie a ieşit înaintea împăratului şi i-a zis: „O împărate, 
deschide bisericile Ortodocşilor şi-ţi va binecuvînta ţie Dumnezeu calea!" Dar 
împăratul 1-a dispreţuit pre Bătrînul şi cuvintele lui şi şi-a continuat calea, în 
următoarea zi Isaachie iar a alergat înaintea împăratului, şi iar i-a zis aceleaşi 
cuvinte, arătîndu-i proroceşte că altfel rău va fi de el la acel război, împăratul era 
să dea ascultare cuvintelor Bătrînului, dar un anume sfătuitor al împăratului, 
următor al necuratei erezii a necuratului Arie, 1-a împiedicat pe împărat de la 
aceasta. De aceea bătrînul Isaachie a fost lovit de gărzi şi aruncat în mărăcini. Dar 
Sfîntul Isaachie şi în a treia zi a alergat înainte împăratului şi, apucîndu-i calul de 
căpăstru, i-a strigat tare împăratului ruga de a lăsa libertate Bisericii lui 
Dumnezeu, arătîndu-i cu de-amănuntul pieirea lui dacă nu va asculta, împăratul 
înfuriat a poruncit ca bătrînul să fie bătut şi aruncat într-o groapă plină de noroi şi 
spini. Dar trei îngeri ai Domnului l-au scos pre sfîntul din acea groapă, în a patra 
zi Bătrînul Isaachie a venit înaintea împăratului şi i-a prorocit moartea groaznică 
care îl aşteaptă dacă nu va da libertate Ortodoxiei: „Ţie îţi grăiesc, împărate! Tu te 
duci cu oştire împotriva barbarilor, dar nu vei face faţă în război! Tu vei da dosul 
şi vei fugi dinaintea duşmanilor tăi, dar ei te vor prinde şi te vor arde de viu!" 
Prorocie care s-a întîmplat întocmai. Barbarii au secerat armata lui Valens ca pe 
pleavă, iar împăratul, împreună cu acel sfătuitor necurat al lui, au scăpat ascunşi 
într-un coş de nuiele. Barbarii au aflat unde se ascunde împăratul şi, înconjurînd 
locul acela, i-au dat foc. Atît împăratul cît şi acel sfătuitor blestemat al lui au pierit 
arşi de vii. In urma lui Valens pe tronul imperial de la Constantinopole a urcat 
împăratul Teodosie cel Mare. Teodosie, auzind de prorocia Sfintului Isaachie şi de 
împlinirea ei, a poruncit ca Sfîntul Isaachie să fie adus cu cinste la Curtea 
Imperială şi s-a închinat pînă la pămînt înaintea lui. Dat fiind că pacea se întorsese 
peste Biserica lui Dumnezeu iar arienii fuserseră alungaţi în surghiun, Sfîntul 
Isaachie a voit să se întoarcă la pustia lui. împăratul însă 1-a rugat şi 1-a înduplecat 
să rămînă în Constantinopole. De aceea aristocratul Saturnin a zidit o sfîntă 
mînăstire pentru Avva Isaachie, unde el a vieţuit întru nevoinţe pustniceşti pînă la 
moartea lui, săvîrşind multe minuni. Acea mînăstire s-a umplut de monahi mulţi şi 
rîvnitori şi s-a făcut vestită prin sfinţenie, înaintea morţii lui, Sfîntul Isaachie 1-a 
numit pre ucenicul său Dalmatus stareţ în locul lui, de la care mai tîrziu şi-a luat 
numele şi mînăstirea [a Dalmaţilor]. Plăcutul lui Dumnezeu Sfîntul Isaachie a 
trecut la veşnicie în anul 383, spre a se bucura pururea de vederea feţei Domnului. 
• Pomenirea Sfintei Cuvioase Macrina 

Această Sfîntă Macrina a fost bunica Sfintului Vasile cel Mare. Ea era vestită 
pentru marea ei înţelepciune, credinţă şi evlavie. Ea a fost uceniţa Sfintului 
Grigorie Făcătorul de Minuni din Neocezareea. In timpul domniei lui Diocleţian, 
Macrina şi-a lăsat casa, şi împreună cu bărbatul ei Vasile s-au dus şi s-au ascuns în 
pustietăţi şi în codri. Proprietăţile lor au fost confiscate de păgîneasca stăpînire, 
dar Macrina şi cu bărbatul ei nu au regretat nimic. Lipsiţi de toate în afară de 
dragostea lor pentru Dumnezeu, ei şi-au făcut casă din pustietatea codrului, unde 
au vieţuit timp de şapte ani. Prin dumnezeiasca purtare de grijă, din munte se 
pogorau la ei capre, care le asigurau lor hrana zilelor. Ei amîndoi au adormit cu 
pace în veacul al patrulea, după ce au trecut prin suferinţe mari pentru Credinţa lor. 
Cîntare de laudă la Sfîntul Isaachie Mărturisitorul 
Isaachie, ca şi un alt Proroc Ilie, 
Precum soarele străluceşte în virtuţi. 



El pre împăratul imploră, pre el povăţuieşte, 

Căci împăratul luptă contra lui Dumnezeu. 

„ împărate, cu Cine vrei să lupţi? 

Iată împărăţia ta se va pustii, 

Căci tu vrei să te lupţi cu Cel Preaînalt, 

Tu care eşti praf şi cenuşă 

Sub Picioarele Lui. 

Tu cu armată porneşti contra barbarilor sălbatici; 

Tu în tine însuţi îţi pui nădejdea, 

Sărmane împărat! 

Dar iatăputera ta este ca şi-a furnicii; 

Iar tare cu-adevărat este doar cel 

Cu care este Dumnezeu. 

Picioarele tale către două războaie-au pornit: 

împotriva oamenilor, şi împotriva lui Dumnezeu. 

Cu bieţii oameni poate că vei izbîndi, 

Dar cu Dumnezeu te sfătuiesc 

Degrab' să te împaci. 

Ţine Ortodoxia, erezia stîrpeşte, 

Căci altfel muri-vei ars de viu. 

Ars şi aici, ars şi-n cealaltă lume! 

Tu vei pierde astfel amîndouă lumi!" 

Dar împăratul de-ale sjîntului rugi nu ascultă. 

El în război se-aruncă, la Domnul nu gîndeşte. 

El în război se-aruncă, şi din acel război 

Nu se mai întoarce. 

Ca o putoare piere a lui Valens viaţă. 

Domnul Biericii Lui libertatea-i redă, 

Iar pre Isaachie Sfîntul 

Raiului îl învredniceşte. 

Cugetare 

Cuvîntul lui Dumnezeu este hrană sufletului. Cuvîntul lui Dumnezeu este şi 

puterea şi lumina sufletului. Cel care se îndeletniceşte cu citirea cuvîntului 

Domnului dă hrană, putere şi lumină sufletului său. Celui care poate i se cuvine să 

citească cuvîntul Domnului din Sfintele Scripturi, iar celui care nu poate i se 

cuvine să-1 asculte pre cel care îi vesteşte lui Sfintele Scripturi. Toţi sfinţii au 

arătat marea binefacere care se ascunde în citirea cu luare aminte a Sfintelor 

Scripturi. Sfîntul Serafim de Sarov zice: „Sufletului trebuie să i se dea hrana 

cuvintelor Sfintelor Scripturi. Căci cuvîntul lui Dumnezeu, după cum ne învaţă 

Sfîntul Grigorie Teologul, este pîinea îngerilor, care hrăneşte sufletul cel care 

însetează de Domnul. Dar, mai presus de toate, creştinul trebuie să citească Noul 

Testament şi Sfînta Psaltire. De aici vine luminarea minţii. ...De mare şi negrăit 

folos este să citeşti cuvîntul lui Dumnezeu în singurătate şi linişte şi să citeşti 

întreaga Sfînta Scriptură întru înţelegere. Domnul dăruieşte mila Lui cea 

îmbelşugată omului care se străduieşte să facă aceasta, mai mult decît pentru 

oricare altă nevoinţă sau fapte bune, şi îi dăruieşte unuia ca acesta darul înţelegerii. 

Cînd omul îşi hrăneşte sufletul cu cuvîntul lui Dumnezeu, atunci el se umple de 

înţelegere, şi începe să deosebească limpede binele şi răul. 

Luare aminte 



Să luăm aminte la harul Duhului Sfmt Dumnezeu de la Sftnta Taină a Preoţiei: 

• La cum harul sfinţeşte, luminează şi îl împuterniceşte pe om să slujească 
ca păstor şi ca învăţător; 

• La cum harul îl împuterniceşte pe preot să slujească celelalte Sfinte Taine. 
Predică Despre Sfinta Taină a Preoţiei 

Şi ei, rugîndu-se, şi-au pus mîinilepeste ei (Fapte 6: 6). 

Punîndu-şi mîinile peste cei aleşi dintre credincioşi, apostolii au hirotonit episcopi, 
preoţi şi diaconi. Este limpede din aceasta că Credinţa Creştină nu înseamnă doar 
învăţătura şi predicarea cuvîntului, ci înseamnă şi putere. Căci nu ajunge doar să 
cunoşti; este de trebuinţă ca să ai şi putere. Căci nu ajunge doar să fii ales de 
oameni; este de trebuinţă ca să fii consfinţit şi de Dumnezeu. Dacă nu ar fi de 
trebuinţă de putere pentru chemarea preoţească, atunci nu ar fi de trebuinţă nici 
punerea mîinilor; ci ar fi suficientă doar predicarea cuvîntului, din gura celui care 
învaţă, către urechea celui care ascultă. Punerea mîinilor însă semnifică transferul 
de autoritate şi pogorîrea puterii de sus asupra celui ales. Puterea se află în harul 
lui Dumnezeu, Care îl întăreşte pe om, îl sfinţeşte şi îl luminează. Cu adevărat, 
harul Domnului este cel care învaţă, conduce, păstoreşte, iar prin Sfintele Taine, 
întăreşte turma lui Hristos. Preotul este vasul acestei negrăite, înfricoşate şi 
atotîndestulătoare puteri a harului. Binecuvîntat este preotul care înţelege comoara 
cea care s-a dăruit întru dînsul! Binecuvîntat este el cînd frica de Domnul nu-1 
părăseşte nici zi, nici noapte, pînă la ultima lui suflare! Căci pe pămînt cinste mai 
mare nu se află, nici responsabilitate mai mare, decît cea a chemării preoţiei. Prin 
punerea mîinilor de către Episcop, preotul a intrat în comuniune cu izvorul cel 
ceresc şi veşnic al harului şi cu puterea sfinţilor apostoli. Prin aceasta, preotul s-a 
făcut conlucrător al harului şi împreună slujitor cu toţi preoţii ortodocşi din 
timpurile apostolice şi pînă în ziua de astăzi, cu marii ierarhi, cu nenumăratele 
şiruri de sfinţi, mărturisitori, 

făcători de minuni, nevoitori şi mucenici. Asupra lui se răsfrînge şi podoaba 
demnităţii lor, dar el poartă şi povara vredniciei lor, a exemplului lor, şi a 
mustrărilor lor. 

O fraţilor, mare şi covîrşitoare este slujirea păstorului turmei celei cuvîntătoare a 
lui Hristos. El dator este a se ruga Domnului pentru toţi, şi toţi credincioşii au 
datoria să se roage înaintea lui Dumnezeu pentru el. 

O Stăpîne Doamne Arhiereule Ceresc, dăruieşte tuturor Ortodocşilor preoţi putere, 
înţelepciune, curăţie, rîvnă, blîndeţe, şi toate virtuţile apostolice, prin harul 
Duhului Tău Celui Sfînt, 

Căci Ţie se cuvine toată slava şi mulţumită în veci, 
Amin. 

31 mai 

• Pomenirea Sîntului Apostol Hermas 

Acest sfint apostol a fost unul dintre Cei Şaptezeci Apostoli mai mici. El este 
pomenit în Epistola către Romani a Sfintului Apostol Pavel (16 : 14). Hermas era 
elin de neam dar a trăit mult timp la Roma. El a fost episcopul cetăţii Filipopolis şi 
şi-a sfirşit alergarea pămîntească cu mucenicie. El a alcătuit o carte foarte 
folositoare intitulată Păstorul, potrivit descoperirilor făcute lui de către un înger al 
Domnului. Hermas fusese un om foarte bogat dar, din pricina păcatelor lui şi 
păcatelor fiilor lui el a ajuns în cea mai neagră sărăcie. Odată, pe cînd sta la 
rugăciune, un bărbat îmbrăcat în strai alb strălucitor a venit înaintea lui şi i-a zis că 



el este îngerul pocăinţei, trimis la el ca să stea cu el pînă la sfîrşitul zilelor lui. 
îngerul i-a dat şi douăsprezece porunci: 

1 . Să crezi în Domnul Dumnezeu; 

2. Să trăieşti în simplitate şi nevinovăţie; să nu grăieşti cele rele; să dai 
milostenii tuturor celor care cer; 

3. Să iubeşti adevărul şi să fugi de minciună; 

4. Să păzeşti curăţia gîndurilor; 

5. Să înveţi răbdarea şi generozitatea; 

6. Să cunoşti că un duh bun şi altul rău îl însoţesc pe om pururea de-a lungul 
vieţii lui pe pămînt; 

7. Să ai frică de Dumnezeu şi nici o frică de diavol; 

8. Să lucrezi toată fapta bună, şi niciodată nici o faptă rea; 

9. Să te rogi lui Dumnezeu din adîncul inimii tale, cu credinţa că rugăciunea ta 
se va împlini; 

10. Să te păzeşti de întristare, sora bună a îndoielii şi a mîniei; 

11. Să deosebeşti prin cercare prorociile mincinoase de cele adevărate; 

12. Să te păzeşti de toată dorinţa rea. 

• Pomenirea Sfîntului Mucenic Ermie 

Ermie a slujit ca soldat în armata imperială pînă la adînca sa bătrîneţe, cînd s-a 
încununat şi cu mucenicie pentru Hristos împăratul Dumnezeu. Cum răul 
judecător a încercat în van să-1 înduplece pe Ermie să se lepede de Sfînta Credinţă 
şi să jertfească idolilor, el a poruncit să se zdrobească dinţii lui Ermie cu o piatră şi 
să i se jupuiască pielea feţei cu un cuţit. După acestea 1 -au aruncat într-un cuptor 
de foc, dar harul lui Dumnezeu 1-a păzit, şi Ermie a ieşit de acolo. Apoi, la 
porunca judecătorului, el a fost silit să bea otrava pregătită de un vrăjitor, dar ea nu 
i-a putut face mucenicului nici un rău. Văzînd aceasta, vrăjitorul a rămas uluit şi 
pe dată L-a mărturisit şi el cu glas mare pe Hristos, din care pricină a fost decapitat 
pe loc. După aceea torţionarii i-au scos mucenicului ochii, iar el a răbdat fără 
plîngere; în loc de aceasta, el i-a strigat judecătorului: «la-ţi ochii aceştia ai mei 
trupeşti, judecătorule, care mie nu-mi mai trebuie; ci ochii mei cei adevăraţi sînt în 
inimă, şi cu ei văd lumina adevărului.» Ermie atunci a fost spînzurat de picioare 
dar toţi cei din jurul lui care au făcut aceasta au orbit şi au început să umble 
împiedicîndu-se şi căzînd. Sfîntul Ermie le-a strigat ca să se apropie de el, şi-a pus 
mîinile peste ei şi le-a redat vederea, cu rugăciunile către Dumnezeu. Văzînd 
acestea, judecătorul s-a sălbăticit ca o fiară turbată, a scos junghierul şi i-a tăiat 
capul omului lui Dumnezeu. Creştinii au luat în taină trupul Mucenicului Ermie şi 
l-au îngropat cu cinste. Sfintele lui moaşte vindecă minunat pe toţi bolnavii de 
toate bolile lor grele şi de toate nenorocirile. Sfîntul Ermie a luat mucenicia la anul 
166, în timpul domniei împăratului Antonin. 

• Pomenirea Sfîntului Mucenic Filosofus 

Acest mucenic al lui Hristos s-a născut în apropiere de cetatea Alexandriei. In 
timpul prigoanelor împotriva creştinilor, Sfîntul Filosofus nu a voit să se lepede de 
Hristos Domnul înaintea dregătorilor lumeşti şi ai judecătorilor. Pentru aceasta, 
păgînii l-au supus pe mucenic unor torturi sălbatice. După ce l-au schingiuit în 
nenumărate feluri, ei l-au mai şi legat de mîini şi de picioare de un pat moale şi au 
adus acolo o desfrînată care să-1 incite la păcat. Cînd Sfîntul Filosofus a simţit 
ridicîndu-se în el patima stîrnită de atingerile desfrînatei, el şi-a muşcat atît 
puternic limba cu dinţii încît şi-a tăiat-o, şi apoi a scuipat-o cu putere în figura 



desfrînatei. Astfel patima lui a 

pierit, iar desfrînata schimonosită de spaimă a fugit de acolo degrabă. El după 
aceea a fost omorît prin tăierea capului, cam pe la anul 252, pe cînd era un om încă 
tînăr, şi s-a strămutat la locaşurile cele cereşti ale împărăţiei veşnicei tinereţi 

23 

Cîntare de laudă la Sflntul Mucenic Ermie şi la vrăjitorul cel pocăit 

Răul vrăjitor, îmbătrînit în rele, Mincinos şi ucigaş, In toate e mic, dar în frică e mare 

— El sfîntului Ermie-i dă otravă să bea. De astfel de-otravă se ascund chiar şi şerpii! 

Ermie otrava o bea: moartea nu-l atinge, Si amarnic tremurînd de spaimă vrăjitorul 

Priveşte uluit. 

«O ce minune-i aceasta!», strigă el cu glas mare. "Otrava s-omoare nu poate pe-al 

Domnului oştean! Ci- atunci piară ale vieţii mele negre zile, Steargă-se pe veci anii 

mei Cei de ruşine plini. 

Eu viaţa mea întreagă petrecut-am deci în minciună Viaţa mea întreagă, în slujba 

ăstor draci. Si iată astăzi eu văd cutremurat de spaimă Că al lui Ermie Domn este 

Unul, Adevăratul, Domnul Dumnezeu. Hristos Răstignit, al cerurilor Domn, Ale lui 

minuni singure sînt mari şi-adevărate. Al lui Hristos sînt eu acum: nu mă lepăda, 

Doamne ! Iartă-mi mie ticălosului negerele mele păcate, Căci iată eu pentru Tine ca 

să mor Voiesc.» 

Bătrînul astfel grăieşte, El se pocăieşte cu amar. Si pe dată el de minciună şi frică 

întreg se curăţeşe. El pe faţă a strigat că este creştin. Ca fulgerul sabia-l izbi şi-ntr-al 

lui sînge El se boteză. 

In Proloagele greceşti, Sfîntul Mucenic Filosofus se prăznuieşte la 1 mai. 

Cugetare 

Viaţa noastră întreagă este un neîntrerupt război duhovnicesc. Biruim sau sîntem 
biruiţi! Dacă biruim, ne bucurăm de roadele biruinţei noastre în veşnicie. Dacă 
sîntem biruiţi, îndurăm urgia pieirii în veacul veacului. Această viaţă este un 
continuu duel între om şi toate cele care I se opun lui Dumnezeu. Dumnezeu un 
măreţ Aliat este al tuturor celor care II cheamă pre El întru ajutor cu adevărat. 
«Viaţa această nu este nici jucărie, nici distracţie», a zis Părintele loan din 
Kronştat, «dar oamenii tocmai aceasta fac din ea. Ei se distrează, se amuză, şi-şi 
fac toate capriciile în timpul unei vieţi care ne-a fost dată numai şi numai pentru ca 
să ne cîştigăm în el mîntuirea; ei se distrează în chip imbecil cu jocuri de cuvinte 
goale. Oamenii îşi pierd timpul flecărind în vizitele pe care şi le fac unii altora, iar 
după ce flecăresc, se aşează la masă şi joacă cărţi. Ei se duc la teatru ca să se 
distreze. Ei toată viaţa, şi cea mai reuşită viaţă, o văd ca pe o distracţie. Dar vai 
celor care toată viaţa nu fac altceva decît să se distreze!» 
Luare aminte 
Să luăm aminte la harul Duhului Sfint Dumnezeu de la Taina Sfîntului Maslu: 

• La cum lucrează harul prin intermediul untdelemnului sfinţit; 

• La cum, după măsura rugăciunii şi a credinţei, el vindecă toată boala şi toată 
infirmitatea. 

Predică Despre Taina Sfîntului Maslu 

...şi ungeau cu untdelemn pe mulţi bolnavi şi-i vindecau (Marcu 6:13). 

Sfinţii Apostoli făceau aceasta, iar nouă ni se porunceşte să facem la fel. Sfmtul 

Apostol lacov ne zice : Este cineva bolnav între voi? Să cheme preoţii Bisericii şi 

să se roage pentru el, ungîndu-l cu untdelemn, în numele Domnului, Şi rugăciunea 

credinţei va mîntuipe cel bolnav şi Domnul îl va ridica, şi, de va fi Jacut păcate, 

se vor ierta lui (lacov 5 : 14-15). Nimeni altineva nu trebuie chemat decît numai 



preoţii, păstorii bisericii. Bolnavul nu trebuie uns decît numai în Numele 
Domnului, altfel este vrăjitorie. Căci nimeni nu-1 va putea ridica pe bolnav decît 
numai însuşi Domnul, şi nimeni nu-i poate ierta păcatele decît numai Unul 
Domnul. Dar de ce se face ungerea cu untdelemn şi nu cu altceva? Pentru că aşa 
ne porunceşte Domnul, iar noi sîntem datori ascultare şi 

credinţă. Si de ce s-a poruncit ca noi să ne botezăm cu apă, şi să fim mirunşi cu 
Sfîntul şi Marele Mir, şi împărtăşiţi cu pîine şi cu vin? Pentru că aşa a voit Domnul 
şi a Lui dumnezeiască Purtare de Grijă, iar al nostru este numai a crede şi a 
asculta. Multe materii se folosesc în Sfintele Taine, dar harul Domnului unul este 
precum Unul este Domnul, şi totul de la Domnul este. Dar de ce are Dumnezeu 
nevoie de materii din lumea noastră ca să verse peste noi harul Său ? Nu Domnul 
are nevoie de materii din lumea noastră pentru aceasta, ci noi; căci din materii din 
lumea aceasta fiind alcătuiţi, avem nevoie de ele. Aplecîndu-se cu milă asupra 
slăbiciunilor noastre, Domnul foloseşte materii pentru a noastră vindecare, 
îngerilor celor fără de trup El le dăruieşte harul într-un mod netrupesc. 
Uleiul cel simplu în sine nu are nici un efect, tot aşa cum nici un efect nu au prin 
ele însele nici celelalte materii; harul lui Dumnezeu în schimb este atotputernic. 
Prin intermediul uleiului sfinţit însă, Domnul ne dă nouă harul Duhului Său Celui 
Sfînt, şi acel har este medicamentul care vindecă bolnavii, ridică de la pămînt 
infirmii, şi redă sănătatea mintală celor nebuni. 

O fraţilor, cît de negrăită este bunătatea lui Dumnezeu! Ce nu a făcut Dumnezeu 
pentru noi? El a cunoscut mai dinainte toate nevoile noastre, şi a văzut mai 
dinainte toate leacurile pentru fiecare din ele. El nouă nu ne cere decît să credem 
în El şi să împlinim şi să luăm ca pe nişte leacuri Poruncile Sale. Oare nu este cea 
mai mare obrăznicie şi ruşine ca noi să luăm cu conştiinciozitate medicamentele şi 
reţetele prescrise de doctori, care sînt oameni muritori ca şi noi, şi să nesocotim 
prescripţiile Domnului Celui Care este Nemuritor? 

O Atotbune Doamne, topeşte inimile noastre împietrite cu puterea Duhului Tău, 
aşa încît mai înainte de sfîrşitul nostru să arătăm roadele recunoştinţei celei către 
Tine, Atotbune şi Atotînţelepte Doamne! 
Căci noi Ţie ne închinăm, Ţie îţi mulţumim şi pre Tine Te lăudăm în veci, Amin. 

1 iunie 

• Pomenirea Sfîntului Iustin Martirul şi Filosoful 

Iustin s-a născut din părinţi elini în oraşul samaritean Sichem, care mai tîrziu s~a 
numit Nablus [numindu-se aşa şi pînă în ziua de astăzi]. El s-a născut la una sută 
cinci ani după întruparea Mîntuitorului. El a căutat cu rîvnă înţelepciunea printre 
filosofi, mai întîi printre stoici, mai tîrziu printre peripatetici, apoi printre 
pitagoreici, iar la urmă printre platonicieni. Chiar dacă filosofia lui Platon nu-1 
satisfăcea deloc, el totuşi a aderat la ea timpul cel mai îndelungat, negăsind nimic 
mai bun care să- 1 atragă. Dar prin Pronia dumnezeiască Iustin a întîlnit un bătrîn 
încuviinţat şi îmbunătăţit care a clătinat din temelii convingerile lui platoniciene şi 
i-a arătat cu putere că omul nu-L va putea cunoaşte niciodată pe Dumnezeu Cel de 
necuprins dacă Dumnezeu însuşi nu Se va coborî pînă la om şi i Se va descoperi 
Singur. Bătrînul i-a mai arătat lui Iustin că Dumnezeu S-a şi descoperit oamenilor, 
arătînd adevărul cel despre El în Cărţile Sfintei Scripturi. Iustin începu să citească 
Sfintele Scripturi şi se făcu un creştin din ce în ce mai convins. Cu toate acestea, el 
nu voit să primească îndată Sfîntul Botez sau să fie numit de alţii Creştin, pînă ce 
nu s-a convins personal de falsitatea acuzaţiilor pe care păgînii le aduceau 



creştinilor. Sosind la Roma îmbrăcat în mantia de filosof, el şi-a atras îndată 
respectul celor de acolo, cîştigînd de asemenea şi mulţi aderenţi. El a fost martor la 
martiriile sfinţilor Ptolemeu şi Luchian. Văzînd cu ochii lui torturile la care erau 
supuşi oameni nevinovaţi doar pentru că erau şi se numeau creştini, el a scris o 
Apologie a creştinilor şi învăţăturilor creştine pe care a prezentat-o împăratului 
Antonin şi Senatului roman, împăratul a citit cu atenţie Apologia şi a poruncit 
oprirea presecuţiilor împotriva creştinilor. Iustin a luat cu sine un exemplar al 
acestui decret semnat de împărat şi a pornit cu el spre Asia unde, cu ajutorul lui, a 
salvat mulţi creştini de la torturi şi de la moarte. După aceea el a revenit la Roma. 
Cînd persecuţiile au reînceput sub împăratul Marc Aureliu, el a scris altă Apologie 
şi a trimis-o şi acestui împărat. Dar un filosof şarlatan, cinicul Crescens, din 
invidie 1-a denunţat pe Iustin că este creştin, invidie stîrnită de aceea că Iustin 
întotdeauna era mai tare decît el în disputele filosofice. Astfel Iustin a fost aruncat 
în închisoare. Dorind moartea lui Iustin şi temîndu-se ca nu cumva pînă la urmă el 
să-şi poată dovedi nevinovăţia înaintea curţii, Crescens a prins o ocazie şi 1-a 
otrăvit pe Iustin în închisoare. Aşa s-a sfirşit alergarea acestui mare apărător al 
Credinţei Creştine, care s-a strămutat la locaşurile cele cereşti şi veşnic 
binecuvîntate la anul 166. 

• Pomenirea Sfinţilor Mucenici Iustin, Hariton, Harita, Evelpist, Ierax, Peon, 
Valerian şi lusîus 

Aceştia cu toţii au luat mucenicia la Roma, în timpul împăratului Marc Aureliu şi 
al prefectului Rusticus. Cînd Rusticus a întrebat: «Credeţi voi că dacă veţi muri 
pentru Hristos veţi primi vreun avantaj în ceruri?» Sfîntul Iustin i-a zis: «Noi nu 
credem, noi ştim cu siguranţă». Lor atunci li s-au tăiat capetele, iar anul era 163. 
Ei astfel s-au strămutat în locaşurile cereşti ale veşnicei împărăţii a lui Hristos 
Domnul. 

• Pomenirea Sfintului Preacuvios Agapit de la Peşterile Kievene 

Agapit a fost un doctor fără de arginţi. El a fost ucenicul Sfintului Antonie de la 
Lavra Peşterilor. El a vindecat oameni cu rugăciunea şi cu leacuri din ierburi, din 
care însuşi pregătea un fel de pîine. In acest fel el 1-a vindecat pe cneazul 
Vladimir Monotnahul, din care pricină Agapit s-a făcut vestit pretutindeni. Din 
invidie faţă de el, medical personal al cneazului, un armean, a început să-1 
jignească pe Agapit. Cînd însuşi Agapit a căzut bolnav, armeanul a venit la el şi, 
examinîndu-1, i-a zis că nu mai avea decît trei zile de trăit, şi că dacă totuşi nu va 
muri, atunci el, armeanul, se va face monah. Agapit atunci i-a zis că Domnul i-a 
descoperit lui că va muri nu în trei zile, ci în trei luni. După cum s-a şi întîmplat. 
După moartea lui Agapit, armeanul a venit la Lavra Peşterilor din Kiev şi 1 -a rugat 
stăruitor pe stareţ să-1 tundă monah, deoarece, a zis el, Agapit i s-a înfăţişat în vis 
şi i-a amintit de făgăduinţa lui. Aşa s-a pocăit fostul invidios, fâcîndu-se monah 
smerit prin Purtarea de Grijă a lui Dumnezeu, Care doreşte ca toţi oamenii să se 
mîntuiască şi la cunoştinţa adevărului să vină. Sfîntul Agapit s-a odihnit în 
Domnul cam pe la anul 1095. 

Cîntare de laudă la Sfîntul Iustin Martirul şi Filosoful 
Cel care este al lui Hristos, 
Pentru Hristos moare. 
Sfîntul Iustin, apărătorul adevărului, 
Puterea lui Hristos a recunoscut-o 
Şi în scris a mărturisit-o. 



El fără teamă tot imperiul l-a cutreierat 

Apărîndu-ipe drepţi, pe pagini înfierîndu-i. 

El cu adevărul a strălucit în întreaga lume. 

El din cetate păgînească era, 

Chiar din cetatea celor zece leproşi 

Vindecaţi de Hristos Domnul, 

Leproşi pe care El, Mîntuitorul, 

i-a vindecat doar cu cuvîntul. 

Acum a lui Iustin lepr-a minciunii 

Vindecatu-sa desăvîrşit 

Prin puterea credinţei lui în Hristos. 

El pe creştini i-a apărat ca un tată. 

El nebunia păgînă puternic o a vădit. 

împăraţilor el le-a grăit adevărul, 

El sfeşnic luminos a fost, 

pînă ce flacăra l-a mistuit, 

Pînă ce vicleanul confrate 

Trupul i l-a ucis. 

Dar îngerii sufletul lui 

Purtatu-l-au la ceruri, 

In Raiul de unde ca un soare străluce, 

întocmai ca şi-a lui Apologie, 

Proslăvind pînă azi numele lui Iustin, 

Si învăţînd lumea ce înseamnă adevărul. 

Cugetare 

Nimeni pe pămînt nu L-au calomniat cu mai multă neruşinare pe Stăpînul Hristos 

decît evreii. Talmudul lor colcăie de răutate şi otravă la adresa Domnului. Dar 

toate acele calomnii sînt respinse chiar de cel mai proeminent istoric al evreilor, 

losif Flaviu, un rabin şi un învăţat care a trăit la sfîrşitul veacului întîi după 

Hristos. losif scrie: «în acel timp trăia Hristos, un bărbat înţelept, dacă ne este 

legiuit a-L numi fiinţă omenească; căci El lucra minuni colosale, şi era învăţător 

celor care iubeau să primească învăţătură. El a atras la Sine pe mulţi dintre evrei, 

dar şi pe mulţi dintre neamuri. El a fost Hristosul. Iar cînd Pilat, din pricina 

învinuirilor aduse de bătrînii poporului nostru, a fost nevoit să-L condamne la 

răstignire, mulţi dintre cei care L-au iubit de la început nu L-au părăsit nici pînă în 

ultima clipă. El S-a înfăţişat a treia zi înaintea lor înviat în carne şi oase, aşa cum 

au prorocit prorocii noştri din vechime, care de asemenea multe alte lucruri despre 

El au prorocit. Iar secta Creştinilor, care se numeşte astfel după Numele Lui, există 

pînă în ziua de astăzi. » Iată cum a scris un bărbat evreu care nu a crezut în 

Hristos, dar a fost în schimb un intelectual şi un învăţat neaservit prejudcăţilor şi 

răutăţii. 

Luare aminte 

Să luăm aminte la minunata vindecare a soacrei lui Petru: 

La cum Domnul a luat-o de mînă pe femeia cuprinsă de figuri, iar 

frigurile au lăsat-o, şi femeia s-a ridicat şi le-a slujit celor din casă; 

La cum Domnul poate să mă vindece chiar şi pe mine de frigurile 

patimilor, astfel încît să mă pot ridica şi eu imediat şi să-I slujesc Lui 

din tot duhul meu. 

Predică Despre care este începutul înţelepciunii 



Frica de Dumnezeu este începutul înţelepciunii (Pildele lui Solomon 1 :7). 

De ar şti cineva numărul întreg al stelelor de pe cer, şi numele toate ale peştilor din 

mare, şi numărul fierlor de iarbă din cîmpii şi obiceiurile toate ale tuturor fiarelor 

pădurii, dar nu ar avea frica de Dumnezeu, atunci cunoaşterea lui ar fi asemenea apei 

dintr-un ciur. Iar cunoaşterea aceasta l-ar face pe acel om mai laş şi mai înspăimîntat 

în faţa morţii decît cel mai ignorant dintre oameni. 

De ar putea cineva să ghicească toate gîndurile oamenilor şi să prezică soarta omenirii 

şi să dea pefaţă toate tainele pe care pămîntul le ascunde în măruntaiele lui, dar nu ar 

avea frica de Dumnezeu, atunci cunoaşterea lui ar fi precum laptele vărsat într-un vas 

spurcat, pe care nimeni nu-1 poate bea. Iar în ceasul morţii lui, înţelepciunea unui 

astfel de om nu ar străluci nici măcar cît un cărbune aprins fără flacără, ci i-ar face 

noaptea morţii lui încă şi mai întunecoasă. 

Frica de Dumnezeu este începutul înţelepciunii. Căci cum ar putea vreodată sfirşi bine 

cel care nici nu a început vreodată bine? Căci oricine a luat-o din capul locului pe o 

cărare greşită trebuie mai întîi să se întoarcă înapoi de unde a pornit, şi să păşească 

din nou, dar pe cărarea dreaptă. Cel care nu are frica de Dumnezeu nu poate avea 

dragoste faţă de Dumnezeu. Dar ce spunem noi? Mai bine să zicem că cel care nu are 

frică de Dumnezeu nu poate avea nici credinţă în Dumnezeu. Cei mai mari nevoitori, 

cei care îşi omorau patimile şi care trăiau în înfrînare zi şi noapte timp de cîte 

patruzeci şi cincizeci de ani, erau pînă la moarte plini de frica de Dumnezeu, şi 

aceştia, cei mai sfinţi dintre oamenii muritori, strigau din adîncul sufletului lor în 

ceasul morţii: «Doamne, milostiv fii mie, păcătosului!» 

Frica de Dumnezeu este sarea oricărei evlavii. Dacă nu avem sarea aceasta, atunci 

toată evlavia noastră este tară vlagă şi insipidă. Frica de Dumnezeu încinge mijloacele 

noastre, înfrânează stomacurile noastre, ne face inima să fie mereu trează, ne 

disciplinează mintea, şi ne biciuieşte mereu voinţa. Căci unde s-ar mai afla pocăinţa 

fără frica de Dumnezeu? Unde smerenia? Unde înfrînarea? Unde curăţia? Unde 

răbdarea? Unde slujirea aproapelui şi ascultarea? 

O fraţilor, să îmbrăţişăm şi noi acest cuvînt al sfîntului adevăr: Frica de Dumnezeu 

este începutul înţelepciunii. O Stăpîne Doamne lisuse Hristoase, sădeşte frica Ta în 

inimile noastre, 

Căci noi pre Tine Te slăvim şi Ţie îţi mulţumim în veci, Amin. 

2 iunie 

Pomenirea celui între sfinţi Părintelui nostru Nichifor Mărturisitorul, Patriarhul 
Constantinoplului 

Acest sfînt Nichifor a aparţinut marii aristocraţii constantinopolitane. Tatăl lui, 
Teodor, a fost unul dinre cei mai înalţi funcţionari ai curţii imperiale, bogat şi foarte 
credincios. Nichifor a servit timp de mai mulţi curtea imperială de la Constantinopol, 
în aceleaşi oficii pe care le îndeplinise tatăl lui. Dar văzînd deşertăciunea cea greu de 
suportat a lumii, el s-a retras la malurile Bosforului unde a întemeiat o sfîntă 
mînăstire. Mînăstirea s-a umplut repede de mulţime de monahi foarte rîvnitori. Cu 
toate acestea, Nichifor s-a sfiit să primească îngerescul chip, socotindu-se nevrednic 
pentru aceasta. Mai înainte încă de întemeierea mînăstirii, Nichifor, din pricina înaltei 
sale cunoaşteri a Sfintelor Scripturi, a fost chemat special de către împărat şi patriarh 
la cel de al Şaptelea Sinod a toată lumea (din anul 783, de la Niceea), deşi era doar 
laic. Prezenţa lui la acel Sinod a slujit mult întru apărarea Ortodoxiei. După ce a murit 
Patriarhul Tarasie, Nichifor a fost ales patriarh al Constantinoplului în pofida voinţei 
lui. Imediat după această alegere care a avut loc în anul 806, el a primit tunderea în 
îngerescul chip şi a urcat apoi în toate treptele preoţeşti, pînă la treapta de episcop. El 
a fost intronizat la Constantinopol, în slăvită biserică Sfîntă Sofia. Aceasta s-a 



întîmplat în timpul împăratului Nichifor, care la scurt timp după înscăunare a plecat la 
război cu bulgarii şi a pierit pe cîmpul de bătaie. Fiul lui, Stavrachie, a domnit doar 
timp două luni şi a murit. După aceea la tronul imperial a venit blîndul împărat 
Mihail, supranumit Rangabe. Dar şi pe acesta, după doar doi ani de domnie, 1-a 
răsturnat de la tron Leon Isaurul. Pe 

cînd se negocia urcarea pe tronul imperial a lui Leon Isaurul, Patriarhul i-a trimis 
acestuia o carte cu mărturisirea Dreptei Credinţe spre a fi subscrisă prin semnătură de 
cel care urma să urce pe tron. (Acesta era obiceiul cu toţi împăraţii bizantini, care 
trebuiau să arate astfel poporului că vor fi apărători ai Sfintei Credinţe Ortodoxe.) Dar 
Isaurul a tergiversat semnarea acestui document pînă după încoronarea lui. După ce 
Patriarhul 1-a încoronat, el a refuzat să semneze cartea de Credinţă Ortodoxă, 
dovedindu-se astfel repede a fi eretic şi iconoclast. Patriarhul a încercat stăruitor să-1 
convingă pe împărat să se lepede de ereziile lui şi să se întoarcă la Ortodoxie, dar în 
zadar, împăratul 1-a alungat pe patriarh în exil în insula Proconnesus, unde Sfintul 
Nichifor a rămas timp de treisprezece ani, pînă la moartea lui, în lipsuri şi în suferinţe 
cumplite. El s-a strămutat la locaşurile cele cereşti la anul 827. El a păstorit Biserica 
lui Dumnezeu timp de nouă ani. 

• Pomenirea Sfîntului Constantin Noul Mucenic 

Acest Constantin s-a născut din părinţi musulmani în Insula Mitilene. Vindecîdnu-se 
de o boală grea cu ajutorul apei sfinţite dintr-o biserică creştină, şi fiind martor ocular 
şi al altor minuni lucrate de Credinţa Creştină, el a primit Sfintul Botez la Muntele 
Athos, în Schitul Kapsokalivia. Mai tîrziu însă Constantin a căzut în mîinile turcilor, 
care l-au spînzurat în cetatea Constantinopolului la anul 1819, în a doua zi a lunii 
iunie, după ce mai întîi timp de patruzeci de zile l-au torturat bestial. 

• Pomenirea Sfîntului Mucenic loan cel Nou de la Suceava 

loan a fost un nobil din Trapezunt. Din invidie şi răutate el a fost clevetit la stăpînirea 
păgînâ de către un latin [romano-catolic], şi nevoind el să se lepede de Hristos a luat 
pentru aceasta mucenicia la anul 1492. 24 Nevoind să treacă la religia persană şi fiind 
torturat crunt pentru aceasta (guvernatorul cetăţii Akerman practicînd idolatria 
persană), Sfintul loan a fost legat de picioarele din spate ale unui cal şi tîrît pe trăzile 
pietruite cu pietre ascuţite ale cetăţii. Trecînd şi prin faţa casei unui iudeu, acesta s-a 
repezit la el şi 1-a înjunghiat peste tot cu un cuţit. In noaptea următoare uciderii lui, 
mulţi au văzut un stîlp de foc ridicîndu-se pînă la cer deasupra rămăşiţelor lui 
pămînteşti, iar în jurul lor stînd trei bărbaţi luminoşi. Comandantul moldovean 
24 Data este eronată, avînd în vedere că moaştele Sfîntului loan au fost aduse la Suceava de către 
Domnul Moldovei Alexandru cel Bun la anul 1402 (n. tr.). 

loalexandru [adică Domnul Moldovei Alexandru cel Bun] a adus cu mare cinste 
sfintele moaşte ale Simţului loan în cetatea Sucevei şi le-a aşezat în catedrala 
mitropolitană, unde se odihnesc pînă astăzi, mîntuind pre mulţi de boli şi suferinţe 
grele. Sfintul loan a luat mucenicia cu cinste şi s-a proslăvit la anul 1392. 

• Pomenirea Sfîntului Sfinţit Mucenic Erasm de la Ohrida 

Acest sfint s-a născut la Antiohia şi a trăit în timpul domniei împăraţilor Diocleţian 
şi Maximian. El a dus o viaţă de novinţe aspre în Muntele Libanului, fiind dăruit 
de Dumnezeu cu marele har al facerii de minuni. Ca episcop el a predicat cuvîntul 
Evangheliei. Sosind în cetatea Ohridei [Ahridului, în limba română mai veche], 
Erasm 1-a înviat cu rugăciunea pe fiul unui om pe nume Anastasie, şi 1-a botezat, 
în împrejurearea aflării lui în această cetate Erasm a botezat mulţime de pagini, şi 
a distrus capiştile idoleşti de la Ohrida. Din această pricină el a fost pîrît înaintea 
împăratului Maximian, care la acea vreme îşi avea rezidenţa în Iliria. împăratul a 
pus înainte un idol al lui Zeus făcut din aramă şi i-a poruncit lui Erasm să-i aducă 



jertfe şi să i se închine lui. Sfîntul Erasm a arătat o asemenea putere, încîd din acel 

idol a ieşit afară un şarpe uriaş şi sinistru care a înspăimîntat poporul. Sfintul apoi 

şi-a manifestat din nou puterea lui de Dumnezeu dăruită, ucigînd balaurul cu 

rugăciunea. Atunci Sfintul a predicat cuvîntul lui Dumnezeu poporului, botezînd 

ca la douăzeci de mii dintre ei. împăratul turbat de furie a poruncit ca toţi cei 

douăzeci de mii să fie decapitaţi, iar Sfintul Erasrn torturat crunt şi aruncat în 

închisoare. Un înger al Domnului s-a pogorît în închisoare la mucenicul lui 

Hristos, precum altădată la Apostolul Petru, şi 1-a scos de acolo. După aceasta 

robul lui Dumnezeu Sfîntul Erasm a plecat în Campania, unde a predicat 

Evanghelia poporului, apoi s-a întors în cetatea Hermelia [din părţile Ohridei], 

retrăgîndu-se într-o peşteră spre a trăi în ea întru nevoinţe aspre pînă la sfîrşitul 

vieţii. Mai înainte de ieşirea lui, el s-a închinat de trei ori către răsărit şi, ridicîndu- 

şi barţele la rugăciune, a rugat pe Dumnezeu ca să ierte păcatele şi să dăruiască 

viaţă veşnică tuturor celor care vor chema cu credinţă numele lui. Sfîrşindu-şi 

rugăciunea, s-a auzit glas din cer care a zis: „Fie ţie după ruga ta, fiule Erasmus, 

vindecătorule de boli!" Plin de duhovnicească bucurie, sfîntul a privit în sus şi a 

văzut cunua slavei pogorîndu-se asupra lui şi coruri de îngeri, proroci, apostoli şi 

mucenici venind spre el spre a primi sfintul lui suflet. La urmă el a strigat: „O 

Doamne, primeşte duhul meu!" - şi a adormit întru cele veşnice, cam pe la anul 

303. Acea peşteră, lîngă care se află o mică biserică închinată Sfîntului Erasm, se 

află pînă în ziua de astăzi nu 

departe de Ohrida, iar din ea se arată pînă acum marea putere a Sfîntul Sfinţitului 

Erasm, plăcutul lui Dumnezeu. 

Cîntare de laudă la Sfintul Nichifor 

Mar ef os t-a Nichifor, mare între sfinţi; 

Marefost-a Nichifor, un uriaş între oameni. 

Dar împăratul cel cu nume de leu fost-a foarte mic, 

Slava lui fiind doar în dispreţ şi răutate. 

împăratul ale statului trebi a rîndui are, 

Iar nu a judeca sfintele şi bisericeştile dogme. 

Dar cel trufaş şi mărunt împărat se ţine înţelept. 

El deşi împărat, tot şudra 2 a rămas, 

In stare nefiind sfaturi bune s-asculte. 

împăratul l-a alungat în ţară depărtată şi rea 

Pe Nichifor Patriarhul, 

Apucîndu-se el, măruntul, să tîlcuiască 

Dumnezeiescul adevăr. 

Mare a fost Nichifor întru al său exil, 

Măreţ precum şi pe al său tron fusese. 

Toată măreţia lui era dinlăuntru, 

Iar nu întîmplătoare, nici mincinoasă, 

Astăzi fiind iar mîine nemaifiind. 

Nichifor s-a sfinţit prin curăţie şi credinţă, 

Prin credinţă tare, postiri şi viaţa simplă. 

Pe cînd măruntul Leon împărat asasinat a pierit, 

El a pierit cu sunet. 

Poate să se pocăiască la urm-arfi voit, 

Dar fost-a prea tîrziu. 

Cugetare 



Cinstirea sfintelor icoane este o parte integrantă a Ortodoxiei, de care ea nu poate 
fi despărţită niciodată. Faptul că unii ignoranţi consideră cinstirea sfintelor icoane 
închinare la idoli nu constituie probă împotriva ei. Căci şi iudeilor contemporani 
Domnului li se părea că El cu Beelzebul scoate pe 

25 în proloagele slavoneşti şi în Minele, Sfintul Erasm se pomeneşte în ziua de 4 mai, cîtă vreme 
în Sinaxarele greceşti în ziua de 2 iunie. Dar această dată a doua este cea corectă, deoarece Sfintul 
Erasm este prăznuit în Ohrida în ziua de 2 iunie a fiecărui an, din timpurile cele mai vechi. 

26 Şudra: una dintre cele patru caste din India, ai cărei membri nu puteau avea decît ocupaţii foarte 
mărunte, (nota ed. americane) 

Beelzebul, iar nu cu puterea cea de la Dumnezeu, iar romanilor li se părea că 

mucenicii creştini sînt vrăjitori şi descîntători obişnuiţi. Sfintul Nichifor i-a zis 

împăratului Leon Armeanul, luptătorul împotriva sfintelor icoane: „Icoana 

dumnezeiesc lucru este, dar nu ei ne închinăm noi. Noi Persoanei închipuite în ea I 

ne închinăm, icoana însă o cinstim." Apoi Sfintul a explicat cum Dumnezeu i-a 

poruncit lui Moise să facă şarpele de aramă şi să-1 înalţe din loc în loc în pustie, 

cînd cu puţin mai înainte de aceasta El îi poruncise: Să nu-ţifaci chip cioplit 

(Ieşirea 20: 4). Cea de a doua poruncă El a dat-o în scopul de a mîntui poporul ales 

de închinarea la idoli cea egipţienească, iar pe cea dintîi El a dat-o aşa încît El, 

Unul Dumnezeu Cel Preînalt, să-şi descopere puterea Sa şi printr-un semn văzut, 

în acelaşi fel El îşi arată puterea Sa prin intermediul sfintelor icoane. Aceasta este 

voirea Lui şi aceasta într-ajutor mîntuirii noastre este. Dacă cinstirea sfintelor 

icoane ar fi un lucru mic sau chiar idolatrie, atunci cum se face că unii dintre cei 

mai mari sfinţi şi sfinte din istoria Bisericii au suferit pînă la sînge şi pînă la 

moarte pentru apărarea lor? 

Luare aminte 

Să luăm aminte la minunea vindecării leprosului (Matei 8: 2): 

La cum leprosul L-a rugat pe Domnul să-1 vindece şi cum Domnul S-a 

atins de el cu mîna Lui, iar el s-a vindecat; 

La cum şi eu sînt plin de lepra păcatului, iar Domnul şi pe mine poate 

să mă vindece atingîndu-SE de sufletul meu, numai de mă voi ruga Lui. 

Predică Despre cum înţelepciunea strigă pretutindeni 

înţelepciunea strigă pe uliţă şi în pieţe îşi ridică glasul său. Ea propovăduieşte la 

răspîntiile zgomotoase; înaintea porţilor cetăţii îşi spune cuvîntul (Pildele lui 

Solomon 1:20-21). 

înţelepciunea lui Dumnezeu este Stăpînul nostru lisus Hristos însuşi, prin Care s- 

au zidit toate cele cîte sînt. Toate cele create îl vestesc pe Atotînţeleptul Creator, 

atît cele din cîmpii cît şi cele din cetate, în cîmpii se arată natura cea curată şi 

strălucitoare, cîtă vreme în cetate omul cu priceperile şi meşteşugurile lui. 

înţelepciunea lui Dumnezeu strigă - ea nu vorbeşte în şoaptă - în toată zidirea, şi 

prin intermediul naturii, şi prin intermediul priceperilor şi meşteşugurilor 

oamenilor, care sînt oamenilor folositoare. Ea a împînzit toate cîmpiile; ea a 

umplut cetatea; ea este deasupra pămîntului şi sub pămînt, în tăria înstelată şi în 

adîncurile mărilor. Cel care vrea să o asculte îi poate auzi glasul în orice loc; cel 

care vrea să înveţe de la ea poate fi învăţat şi 

se poate astfel bucura în orice loc; cel care vrea să fie îndreptat de către ea şi să-şi 

zidească viaţa pe temelia ei, se poate îndrepta şi poate zidi în orice loc. 

Astfel înţelepciunea lui Dumnezeu este limpede şi vădită tuturor în întreaga zidire, 

încă de la începutul lumii. Dar înţelepciunea lui Dumnezeu este cel mai limpede 

vădită în cărţile prorocilor şi ale celorlalţi oameni ai lui Dumnezeu care s-au 



învrednicit să se apropie de ea şi altfel decît prin intermediul lumii create. Prin 

gurile lor, înţelepciunea lui Dumnezeu s-a vestit din cîmpii, din cetăţi, de pe 

străzile oraşelor, şi la uşile oamenilor. 

Dar înţelepciunea lui Dumnezeu se aude cel mai tare şi cel mai limpede chiar din 

Gura Domnului nostru lisus Hristos. în Persoana Stăpînului nostru lisus Hristos, 

înţelepciunea lui Dumnezeu S-a arătat în trup şi a descoperit oamenilor puterea ei 

minunată şi frumuseţea. Această înţelepciune a lui Dumnezeu nu mai vorbeşte prin 

lucruri sau prin oameni aleşi, ci Ea vorbeşte personal şi direct, prin Sine şi de la 

Sine. Cu înţelepciunea Lui Domnul a umplut întreaga lume prin Sfîntă Biserica 

Lui, astfel încît şi astăzi se poate spune, ca şi acum douăzeci de veacuri în 

Palestina, că El strigă din cîmpii, de pe străzile oraşelor, din mijlocul celor mai 

mari aglomerări umane, din mijlocul celor mai mari metropole, şi înaintea tuturor 

uşilor, prin gurile slujitorilor Cuvîntului. 

O fraţilor, să deschidem larg uşile sufletelor noastre înţelepciunii lui Dumnezeu, 

întrupate în Domnul nostru lisus Hristos! 

O Stăpîne Doamne lisuse Hristoase, Carele eşti Puterea şi înţelepciunea lui 

Dumnezeu, deschide sufletele noastre şi locuieşte întru ele, 

Căci noi Ţie ne închinăm, Ţie îţi mulţumim şi pre Tine Te lăudăm în veci, Amin. 

3 iunie 

• Pomenirea Sfîntului Mucenic Luchilian şi a celor patru tineri împreună cu dînsul: 
Claudie, Ipatie, Paul, Dionisie, şi Paula, fecioara şi muceniţa 

Luchilian a îmbătrînit ca preot al slujirii idoleşti, dar om cu părul alb fiind el a 
recunoscut adevărul Creştinismului şi s-a botezat. Convertirea lui la creştinism a 
creat mare îngrijorare şi tulburare printre păgînii din Nicomidia, şi bătrînul 
Luchilian a fost adus înaintea judecăţii. Nevoind să-şi lepede credinţa lui nou 
cîştigată, bătrînul a fost bătut cu sălbăticie, şi tot numai o rană fiind, a fost aruncat 
în temniţă, în temniţă a găsit patru tineri, Claudie, Ipatie, Paul şi Dionisie, care eru 
închişi acolo din aceeaşi pricină ca şi el: refuzul lor de a se 
lepăda de Hristos. Bătrînul s-a bucurat cu duhul de acei tineri, şi tinerii asemenea 
de el. Ei împreună s-au unit în rugăciune tot timpul petrecut în temniţă, şi şi-au 
întărit sufletele lor cu cîntări de Psalmi şi cuvinte duhovniceşti. Cînd au fost scoşi 
afară, ei au fost iar schingiuiţi cu sălbăticie, iar apoi trimişi la Bizanţ. Aici soldaţii 
le-au tăiat capetele lui Claudie, Ipatie, Paul şi Dionisie, iar pe Luchilian l-au 
răstignit evreii. Ticăloşii evrei au străpuns tot trupul lui Luchilian cu piroane. O 
fecioară pe nume Paula a adunat fără să se ascundă trupurile mucenicilor şi le-a 
îngropat cu cinste. Pentru aceasta ea a fost acuzată şi adusă în faţa nelegiuitei 
judecăţi de la care a primit torturi şi moartea prin tăierea capului. Astfel fecioara 
Paula a primit îndoită cunună: pe cea a fecioriei şi pe cea a martiriului sîngeros. 
Mucenicia sfinţilor acestora s-a petrecut sub domnia împăratului Marc Aureliu, 
între anii 270 şi 275. 

• Sfîntul Sfinţit Mucenic Lucian 

Lucian a fost cetăţean roman dintr-o familie vestită pentru nobleţea şi bogăţia şi de 
asemena pentru înalta învăţătură şi cunoaştere a membrilor ei. O vreme Lucian a 
fost ucenicul Sfîntului Apostol Pavel. Mai după aceea, Papa Clement 1-a trims să 
predice cuvîntul lui Dumnezeu în Galia, împreună cu Sfîntul Dionisie Areopagitul, 
după ce mai întîi 1-a hirotonit întru episcop. Cu rîvnă mare Lucian a semănat 
cuvîntul lui Dumnezeu, mai întîi în Galia, iar apoi în Belgia. Cînd răul împărat 
Dometian a început prigoanele împotriva creştinilor, el a trimis o misiune specială 



de la Roma în Galia, spre a-i prinde şi a-i aduce legaţi pe misionarii creştini. Ei 

mai întîi 1 -au prins pe Sfîntul Dionisie, iar apoi au pornit în urmărirea lui Lucian. 

Aflîndu-1 pe Lucian în Belgia împreună cu ucenicii săi presbiterul Maxianus şi 

diaconul Iulian, soldaţii i-au ucis pe aceştia doi din urmă la un anumit loc, iar pe 

Lucian l-au decapitat la un altul. După ce Lucian a fost omorît, trupul lui cel fără 

cap s-a ridicat în picioare, şi-a luat capul în mîini (ca Sfîntul Dionisie şi ca Sfîntul 

lovan Vladimir), şi aşa a mers pînă la locul în care a voit ca să fie îngropat. Acolo 

a căzut şi a fost îngropat acolo. Mai tîrziu deasupra sfintelor lui moaşte s-a înălţat 

o biserică. 

• Pomenirea Sfîntului Mucenic Dimitri, Ţareviciul Rusiei 

însetatul de nelegiuire Boris Godunov 1-a omorît cu perfidie şi prin trădare pe 

copilul Dimitri cel în vîrstă de opt ani, în cetatea Uglich, la anul 1591. După 

moartea lui, Dimitri i-a apărut unui monah în vedenie şi a prorocit că un fals 

Dimitri se va ridica şi va aduce pieirea ucigaşului, Boris Godunov, ceea ce s-a şi 

întîmplat. Mulţime de minuni s-au lucrat la sfintele moaşte ale 

Ţareviciului Dimitri. După cincisprezece ani sfintele moaşte s-au aflat întregi şi 

neputrezite. Ele au fost aduse cu slavă şi evlavie la Moscova şi îngropate în 

Biserica Simţului Arhanghel Mihail. 

Cîntare de laudă Ia Sfîntul Mucenic Dimitri, Ţareviciul Rusiei 

Dimitri prunc cu anii, sfînt mare s-a făcut, 

Iar Godunov, ucigaş mare, blestemat rămîne în veci. 

însetatul de putere în veci nu se va putea sătura; 

Pofta de stăpînirefoc cumplit şi nestins este 

în ambele lumi. 

Boris din al său pocal pe oameni otrăveşte, 

Din care şi însuşi bînd la osîndă se dă. 

La tron el a ajuns pe fluvii de sînge, 

Şi-aste fluvii se varsă în mlaştina cu viermi. 

Pe-al ucigaşului cap 

Coroana tremură de spaimă. 

Cu groaza în oase, Godunov priveşte spre cer. 

Oricine sînge nevinovat varsă, gata fie 

Să piară în acelaşi fel: 

Lege dumnezeiască este aceasta, care nu va pieri. 

Pofta de stăpînire - cal înaripat, cu aripi de ceară. 

Ajungîndpe culmi, aripile se topesc. 

Atunci de pe culmi el în hău se prăbuşeşte, 

Mai adînc decît ultimul cerşetor. 

Satan atunci dracilor săi zice: „Iată, al sutălea nebun!" 

Dimitri, micul ţarevici, precum un mieluşel 

Este ucis. 

Prinţ moştenitor era el atunci, 

Şi-aşa este şi-acum. 

Cugetare 

O de-am putea pătrunde în taina Purtării de Grijă a lui Dumnezeu pentru viaţa 

fiecărui om! Ne-am umple de spaimă şi am tremura înaintea fiecărei nelegiuiri şi 

fiecărui păcat al oamenilor. Doamne, auzit-am defăima Ta şi m-am temut 

(Avacum 3: 2). în anumite evenimente mari, taina Providenţei lui Dumnezeu 

define evidentă chiar şi pentru oamenii mai puţin duhovniceşti, cum stau lucururile 



de exemplu atunci cînd ne gîndim la soarta Ţareviciului Dimitri 

şi la cea a lui Boris Godunov, cel însetat de putere şi vărsător de sînge nevinovat. 

Spre a-şi cîştiga întîiul loc printre nobilii de la Curtea Ţarului Teodor, Godunov a 

otrăvit mulţi aristocraţi. Cînd a ajuns în poziţia de a fi omul cel mai apropiat al 

ţarului, el a plănuit chiar să-1 otrăvească şi pe micul Dimitri cel în vîrstă de opt 

ani, fratele ţarului. In mai multe rînduri, prin criminali plătiţi, el a administrat cele 

mai ucigătoare otrăvuri tînărului prinţ moştenitor, dar otrava nu a avut nici un 

efect. Dar Purtarea de Grijă a lui Dumnezeu a îngăduit ca el să îl ucidă pe ţarevici, 

însă nu în ascuns, ci pe faţă şi în mod public. Godunov a trimis ucigaşi plătiţi care 

să-1 asasineze pe Dimitri ziua în amiaza mare. Astfel Ţareviciul Dimitri s-a făcut 

mucenic înaintea ochilor poporului, iar Godunov un criminal public înaintea 

ochilor întregii Rusii. După aceasta, s-a ridicat un anume Dimitri care a zis că el 

este prinţul moştenitor legitim (ca şi cum cel care fusese ucis nu era ţareviciul cel 

adevărat). El 1-a biruit pe Godunov, care, ajuns la disperare, s-a sinucis bînd o 

otravă potentă pe care şi-a prgătit-o el însuşi. Căci aşa sfîrşeşte cel care îi otrăveşte 

pe alţii: moare el însuşi otrăvit! Cel care 1-a ucis pe Dimitri de mîna unui Dimitri a 

pierit! Cel care ochi duhovniceşti să vadă, să vadă atunci taina Proniei 

Dumnezeieşti! 

Luare aminte 

Să luăm aminte la minunata potolire a furtunii pe mare (Matei 8: 24): La cum 

ucenicii au srigat: Doamne, mîntuieşte-ne, că pierim! (Matei 8: 25), şi la cum 

Domnul doar cu un singur cuvînt a certat vînturile şi marea şi s-a făcut linişte 

deplină; 

La cum Domnul aşteaptă ca şi eu să strig către El cu frică şi cu cutremur ca să-mi 

certe furtuna ce-mi vine pe marea vieţii mele de la ale mele patimi, de la lume, şi 

de la diavoli. 

Predică Despre pacea celor putini la minte şi despre bogăţia nebunilor 

Căci îndărătnicia omoară pe cei proşti şi bogăţia pe nebuni îi va distruge 27 

(Pildele lui Solomon 1: 32). 

Oare ucide pacea şi netulburarea sufletului? Da, atunci cînd ea este fără 

Dumnezeu. Oare omoară bogăţiile materiale? Da, atunci cînd ele sînt fără 

27 în Biblia română (Editura Institutului Biblic şi de Misiune al Bisericii Ortodoxe Române, 1988): ...şi 
nepăsarea pierde pe cei fără de minte. 

Dumnezeu, şi împotriva Legilor lui Dumnezeu. Căci lipsiţi de minte sînt cei care 
caută o astfel de pace, iar cei care aleargă după astfel de bogăţii sînt nebuni. Căci 
în esenţă ei nici nu caută pacea, ci mai curînd sabia, şi nu aleargă după bogăţii, ci 
după pieire. Dar care este pacea celor proşti, şi care este bogăţia nebunilor? Pacea 
celor proşti este pacea trupească, iar bogăţia nebunilor este benchetuirea întru cele 
trupeşti. Irod regele voia o astfel de pace, şi l-au năpădit viermii; Izabela a voit o 
astfel de bogăţie şi au mîncat-o cîinii. 

Dar oare cu ce nume l-am putea numi pe omul care, vrînd să zidească o casă, va 
gîndi să facă mai întîi acoperişul în aer şi numai după aceea să înalţe zidurile şi să 
pună temelia? Noi îl vom numi un puţin la minte şi un nebun. Aşa sînt şi cei care 
încearcă să-şi dobîndească în lume o pace fără ca mai întîi să-şi fi dobîndit pacea 
interioară, şi să zidească în lume o bogăţie în beneficiul oamenilor fără ca însuşi 
să-şi fi dobîndit bogăţia interioară. Singură Credinţa Creştină poate zidi de la 
temelie, iar Temelia este Hristos, Piatra Cea tare şi indestructibilă. Astfel, Credinţa 
Creştină clădeşte pacea şi prosperitatea oamnilor pe temelia Hristos. Binecuvîntată 



şi plină de bucurie este pacea interioară care se clădeşte pe Hristos Domnul, şi 

avînd-o pe ea, se poate zidi deasupra şi pacea cea din afară. Aşa stau lucrurile şi cu 

bogăţia cea adevărată şi nepieritoare. Este încă şi mai bine să spunem că adevărata 

pace şi adevărata prosperitate sînt precum o casă bine zidită, iar pacea cea din 

afară şi bogăţiile cele materiale sînt ca nişte oarecari brizbrizuri cu care o 

împodobim pe ea. De se vor desprinde ornamentele, casa va rămîne solidă şi în 

picioare; dar dacă va cădea casa, oare mai sta-vor în picioare brizbrizurile? 

O fraţilor, învăţătura Creştină este singura învăţătură realistă şi adevărată despre 

pace şi prosperitate. Toate celelalte sînt prostie şi nebunie. Căci cum vor putea 

vreodată slugile să zidească o casă pe domeniile Stăpînului, fără permisiunea 

Stăpînului mai întîi şi fără ajutorul Lui?! 

O Stăpîne Doamne lisuse Hristoase, Cela Ce eşti izvorul adevăratei păci şi al 

adevăratei prosperităţi, mîntuieşte-ne pre noi de pacea proştilor şi de prosperitatea 

nebunilor, 

Căci Ţie se cuvine toată slava şi mulţumită în veci, 

Amin. 

4 iunie 

• Pomenirea celui între sfinţi Părintelui nostru Mitrofan, Patriarhul 
Constantinopolului 

Tatăl lui, Dometie, fratele împăratului roman Probus, în timpul prigoanelor şi-a 
scăpat viaţa fugind de la Roma, deoarece era creştin. El s-a refugiat la Bizanţ. 
Titus, Episcopul Bizanţului, 1-a hirotonit întru presbiter (preot). Urmînd morţii lui 
Titus, Dometie a fost ridicat pe tronul episcopal din Bizanţ. După moartea şi a lui, 
fiul lui cel mai vîrstnic, Probus, a fost ridicat pe scaunul episcopal, iar după 
moartea lui Probus, sceptrul păstoririi i-a revenit lui Mitrofan. Cînd împăratul 
Constantin cel Mare 1-a văzut pentru întîia oară pe Mitrofan el 1-a iubit ca pe un 
tată. în timpul Primului Sinod Ecumenic de la Niceea (din anul 325), Mitrofan era 
deja în vîrstă de una sută şi şaptesprezece ani. Neputînd deci participa el însuşi la 
lucrările Sinodului, 1-a ales pe vicarul lui, Alexandru, ca să meargă în locul lui. 
împăratul a cerut Sinodului să-i confere lui Mitrofan titlul de Patriarh. Astfel, 
Mitrofan a fost cel dintîi Patriarh al Constantinopolului. După aceea împăratul a 
invitat întregul Sinod să meargă şi să cerceteze pe bătrînul arhipăstor, care fiind 
atît de vîrstnic şi de slăbit era întru cele mai de pe urmă ale lui. Cînd împăratul 1-a 
întrebat pe cine ar dori să lase păstor în locul său, Mitrofan 1 -a numit pe 
Alexandru din Alexandria. Apoi i-a zis lui Alexandru: „O frate, eu pe tine te las ca 
pe cel mai vrednic următor al meu!" Apoi Mitrofan a luat mîna Arhidiaconului 
Atanasie [cel care avea să fie Sfîntul Atanasie cel Mare, Patriarhul Alexandriei] şi 
1-a lăudat înaintea tuturor. După această prorocie, Mitrofan şi-a cerut iertare de la 
toţi, iar în următoarele zece zile s-a petrecut ieşirea sufletului său care Domnul, la 
anul 325. 

• Pomenirea Sfintului Mucenic Concordie 

In timpul vieţii lui pămînteşti Concordie a fost mare nevoitor şi făcător de minuni. 
Sub împăratul Antoninus el a fost arestat pentru marea lui credinţă în Hristos. 
După întemniţări şi torturi, el a fost dus înaintea idolului din piatră al lui Zeus şi 
silit să-i jertfească lui. Dar pentru că a scuipat asupra idolului în loc să-i jertfească, 
Concordie a fost omorît pe loc, prin tăierea capului. 

• Pomenirea Sfinţilor Mucenici Frontasius, Severinus, Severian şi Silanus 



Aceştia au fost muceniciţi în Franţa sub domnia împăratului Claudius. După ce au 
fost decapitaţi, ei s-au ridicat pe picioarele lor, şi-au luat capetele în mîini, au 
traversat rîul Ile, şi au sosit la Biserica Preasfmtei Născătoare de Dumnezeu, unde 
Episcopul Fontanus stătea la rugăciune. Intrînd în sfinta biserică, ei şi-au pus 
capetele la picioarele episcopului şi s-au întins pe pămînt, aşezîndu-şi mîinile pe 
piept în semnul crucii. Ei au fost îngropaţi cu cinste în acea biserică, în timpul 
înmormîntării lor s-au auzit cîntînd nevăzute coruri de îngeri. 

• Pomenirea Sfîntului Cuvios Zosima, Episcopul Noului Babilon, cetate a Egiptului 
Zosima bine s-a nevoit mulţi ani din viaţă pe Muntele Sinai. Venind la Alexandria 
cu oarece ascultare el a fost luat şi înălţat Episcop al Noului Babilon de către 
Fericitul Patriarh Apolinarie. El a fost păstor minunat al turmei lui Hristos. 
Biruindu-se de bătrîneţi adînci şi de osteneală, el iarăşi s-a întors în Muntele Sinai 
şi acolo şi-a dat sufletul în mîinile lui Dumnezeu, primind cununa slavei între 
ierarhii cei mari. El a trăit şi a trecut la cele veşncie în veacul al şaselea. 

• Sfinţiţi Sfinţit Mucenic Astius, Episcopul din Dyrrachium 

Astius a luat mucenicia în timpul împăratului Traian. Mai întîi a fost bătut cu 
toiege de plumb, apoi despuiat de haine şi răstignit de un copac. Trupul lui gol a 
fost dat cu miere astfel încît viespile şi ţînţarii otrăvitori să-1 muşte, şi astfel să 
moară în chinuri. Din mijlocul chinurilor lui, Sfmtul Astius 1-a slăvit pe 
Dumnezeu şi s-a odihnit, primind îndoită cunună: a muceniciei şi a celei mai înalte 
preoţii. 

• Pomenirea Sfintelor Marta şi Măria, Surorile lui Lazăr 

După înălţarea Domnului, Lazăr a pornit la vestirea Evangheliei. Cele două Surori 

ale lui l-au însoţit, fiind pururea cu dînsul. Nu se ştie în ce loc au trecut la veşnicie 

cele două Surori ale lui Lazăr. 

Cîntare de laudă la Marta şi Măria 

Primirea de străini virtute poruncită de Domnul este. 

Cu eapînă azi multe suflete au intrat în Rai. 

Minunatul Avraam al ospitalităţii dar 

l-a arătat fără măsură: 

fără măsură şi din inimă, nicidecum ipocrit. 

Regele David iară primirea de străini mult o a cinstit; 

De aceea cu străşnicie viaţa Regelui Saul a păzit. 

Şi cînd Cel Care mai înainte de Avraam a fost 

A păşit pe pămînt, 

Din casa lui David răsărit, silind 

întunericul să piară, 

Atunci Marta şi Măria binecuvîntate 

Lucrătoare ale acestui dar s-au arătat. 

Surorile lui Lazăr erau ele, 

Pentru odihna necăjiţilor 

Neprecupeţind nimic. 

Lor le-a revenit pe Cel mai mare de sub soare 

In casa lor să-L primească. 

Primindu-L şi odihnindu-L fiecare din el Cerul a cîştigat; 

Slujindu-L desăvîrşit cu suflet curat şi cu hrană; 

Slujindu-L desăvîrşit cu bună grăire şi faptă. 

Iar Cel Preaînalt le-a răsplătit lor 

Desăvîrşit. 



Cînd moartea a-ntristat această iubită casă, 

Pentru Surori, lisus pre Lazăr a înviat, 

Iară vestirea lor şi slava s-a întins pînă 

La marginile pămîntului. 

Aceasta este răsplata de la însuşi Domnul 

Pentru-al ospitalităţii minunat dar, 

Căci Domnul iubeşte ospitalitatea 

Cea lucrată din inimă. 

Sfînta Biserică cu Marta şi Măria se laudă, 

Şi ne învaţă pre noi că sîntem 

Oaspeţi la masa lui Dumnezeu. 

Cugetare 

Cumplit lucru este să ucizi un om. Groaza care se pogoară în adîncul rărunchilor 

ucigaşului nu se poate exprima în cuvinte. Cînd o fiinţă umană se pregăteşte să o 

ucidă pe o alta, el crede că este ca şi cum ar ucide o vită. Dar cînd îşi duce la 

îndeplinire planul diavolesc, atunci, deodată, îşi dă seama că a pornit la război cu 

cerul şi cu pămîntul, şi că s-a înstrăinat şi s-a rupt pe vecie şi de pămînt şi de cer. 

Victima îi terorizează conştiinţa şi somnul zi şi noapte. Un cunoscut ucigaş a venit 

la Avva Zosima de la Muntele Sinai şi 1-a rugat cu lacrimi să-1 tundă monah. 

Zosima 1-a îmbrăcat în îngerescul chip şi 1-a trimis la Mînăstirea Preacuviosului 

Dorotei de lîngă Gaza, ca să se nevoiască acolo într-o viaţă de obşte. După nouă 

ani ucigaşul tuns monah s-a întors la Sfîntul Zosima, a dat înapoi straiul monahal 

şi şi-a luat vechile lui haine cele de ucigaş în lume. întrebîndu-1 bătrînul pentru ce 

face aceasta, ucigaşul i-a zis că timp de nouă ani s-a dat la toate nevoinţele 

ascultării, postirilor, rugăciunii cu lacrimi, privegherilor, şi a simţit cu adevărat 

cum Dumnezeu îi iartă mulţime de păcate; cu toate acestea, o singură crimă simţea 

că nu i se iartă, deoarece amintirea ei îl chinuia cumplit. El odată ucisese un prunc 

nevinovat care acum, în pocăinţa lui, i se arăta în somn neîncetat şi îl întreba: 

„Pentru ce m-ai ucis?" Din această pricină ucigaşul hotărîse să înapoieze straiul 

monahal şi să şi- 1 ia înapoi pe cel vechi, şi aşa să meargă în cetate şi să se predea 

autorităţilor spre a-şi lua osînda plătirii sîngelui cu sînge. Făcînd aşa, el a mers în 

cetatea Diospolis, unde şi-a recunoscut crima şi a fost executat prin decapitare. 

Astfel, cu sîngele lui, el şi-a spălat păcatul uciderii de oameni. 

Luare aminte 

Să luăm aminte la minunata vindecare a demonizaţilor din ţinutul Gherghesenilor 

[al Gadarei] (Matei 8: 28): 

• La cum Domnul a alungat pe demoni afară din acei doi oameni, iar ei au stat 
blînzi şi liniştiţi; 

• La cum Domnul şi lîngă mine stă şi aşteaptă să-L chem să mă ajute şi să mă 
curăţească de toate duhurile necurate care mă stăpînesc pe mine şi mă despart de 
Dumnezeu. 

Predică Despre punerea nădejdii în Dumnezeu iar nu în forţele proprii 
Pune-ţi nădejdea în Domnul din toată inima ta şi nu te bizui pe priceperea ta 
(Pildele lui Solomon 3: 5). 

Oare dacă toţi munţii s-ar porni asupra ta, te vei opinti să-i opreşti cu mîna? 
Desigur, nu. Dacă întunericul tuturor tainelor din cer şi de pe pămînt ar înconjura 
deodată mica luminare a priceperii tale, oare cu acea mică pricepere a ta putea-vei 
tu să străbaţi pînă la capătul acelui întuneric? încă şi mai puţin. Nu te bizui pe 



priceperea ta, căci cea mai mare parte materiei stricăcioase pe care tu o numeşti 
intelect nu valorează mai mult decît un pumn de cenuşă. O, omule, nu te bizui pe 
priceperea ta, căci ea nu este decît un drum pe care se năpusteşte mulţimea - o 
mulţime flămîndă, însetată, pestriţă şi curioasă, mulţimea senzaţiilor tale trupeşti. 
O, omule, pune-ţi nădejdea în Domnul din toată inima ta. La El este priceperea cea 
fără de sfîrşit şi atotvăzătoare. Domnul zice: Al Meu este sfatul şi buna chibzuială, 
Eu sînt priceperea, a Mea este puterea (Pildele lui Solomon 8: 14). El priveşte la 
cărările pe care aleargă poftele tale şi la toate răspîntiile prin care rătăcesc 
gîndurile tale. Cu milă şi cu dragoste El ţi Se oferă ţie Călăuză, Povăţuitor şi 
Cîrmaci iar tu preferi să te bizui pe priceperea ta întunecată şi pieri toare. Dar mai 
înainte ca să te naşti tu, unde era priceperea ta? Unde era priceperea ta atunci cînd 
a luat formă trupul tău, cînd inima ta a început să bată iar sîngele să-ţi curgă prin 
vene, cînd ochii tăi au început să se deschidă iar iar gura ta să dea prima oară glas? 
Din a cui pricepere se întîmplau toate acestea, pe cînd mintea ta dormea precum 
zăcămintele de minereu încă nescoase din mină? Dar chiar şi din vremea în care 
priceperea ta a început să se trezească, poţi oare să numeri cu cîte iluzii nu te-a 
învăluit, poţi să numeri toate minciunile în care te-ai încurcat luîndu-le drept 
adevăr, sau toate pericolele de care nu s-a priceput să te apere? O frate, pune-ţi 
nădejdea numai în Domnul din toată inima ta! El te-a salvat pe tine de nenumărate 
ori de pacostea propriei tale priceperi, de propriile tale iluzii şi minciuni, şi de 
pericolele în care era să cazi din cauza lor. Precum orbul pe lîngă cel care poate să 
vadă, aşa este priceprea ta pe lîngă priceperea lui Dumnezeu. O orbule, pune-ţi 
nădejdea în Cel Care vede! O frate, pune-ţi nădejdea numai în Domnul, din toată 
inima ta! 

O Atotvăzătorule Doamne, Carele eşti priceperea cea veşnică şi fără de greşeală, 
mai adîncă decăt universul şi mai strălucitoare decît soarele, mîntuieşte-ne pre noi 
şi acum de greşelile priceperii noastre, 
Căci Ţie se cuvine toată slava şi mulţumită în veci, Amin. 

5 iunie 

• Pomenirea Sfintului Sfinţit Mucenic Dorotei, Episcopul Tirului 
Dorotei a fost Episcop al Tirului din timpul lui Diocleţian şi pînă în vremea 
împăratului Iulian Apostatul, sub care a suferit torturi şi chinuri pentru mărturisirea 
Credinţei Ortodoxe. El a trăit timp de una sută şapte ani pe pămînt şi, plăcîndu-I 
lui Dumnezeu, s-a strămutat la cereştile locaşuri ale vieţii veşnice la anul 361. 
Dorotei a fost un bărbat ce beneficiase în tinereţe de o educaţie aleasă, iar de-a 
lungul vieţii marea sa învăţătură a fost pusă în slujba Bisericii. El a scris foarte 
multe cărţi în greacă şi în latină. Cea mai cunoscută scriere a lui este Syntagma 
greco-latină. 

• Pomenirea Preacuviosului Părintelui nostru Teodor Sihastrul 
Preacuviosul Teodor acesta era făcător de minuni. Curăţindu-şi sufletul printr-o 
viaţă de lungi nevoinţe în pustia Iordanului, Teodor a primit de la Dumnezeu darul 
facerii de minuni. Călătorind în corabie pînă la Constantinopol, s-a întîmplat că 
traseul ei a deviat, iar cei din ea se aflau în mare nevoie de apă. Toţi călătorii din 
corabie erau aproape de sfirşitul vieţii din cauza setei. Teodor Sihastrul şi-a ridicat 
mîinile la ceruri, s-a rugat lui Dumnezeu, şi a însemnat marea cu semnul crucii. 
După aceea, el a spus corăbierilor să scoată apă din mare şi să bea. Cînd au băut, ei 
au văzut că este dulce. Cînd au început să se închine înaintea Preacuviosului Avvă, 
el s-a aplecat la pămînt şi le-a cerut cu putere să nu se închine lui, ci să se închine 



cu faţa la pămînt înaintea lui Dumnezeu şi să-I mulţumească Lui cu lacrimi, Cel 
Care a lucrat minunea din dragoste de oameni. Teodor a adormit cu pace la anul 
583. 

• Pomenirea Sfîntului Preacuviosului Părintelui nostru Anoub 

Anoub a fost unul dintre marii nevoitori Egipteni. El a luat multe chinuri pentru 
mărturisirea Credinţei. Mai înainte de moartea lui, trei monahi bătrîni au venit la el 
ca să-1 cerceteze şi el, văzător cu duhul fiind, le-a arătat lor toate tainele inimii lor. 
Anoub s-a odihnit cu pace în cea de a doua jumătate a veacului al cincilea. 

• Pomenirea Fericitului Igor 

Igor a fost cneazul Cernigovului şi al Kievului. Prigonit de rudeniile lui, el s-a 
retras din lume şi s-a îmbrăcat în sfîntul şi îngerescul chip. Locuitorii Kievului, 
nemulţumiţi de dinastia Ogovici, voiau să-i extermine pe toţi membrii ei. De 
aceea, ei au atacat mînăstirea în care se afla Igor, l-au prins pe tînărul şi 
nevinovatul schimonah Igor şi l-au ucis. Muie au fost după aceea urgiile care au 
căzut asupra locuitorilor Kievului din pricina acestei crime. Dar deasupra 
mormîntului acestui fericit monah se vedeau adesea luminări care se aprindeau 
singure, iar deasupra bisericii în care era înmormîntat s-a văzut un stîlp de foc care 
urca pînă la cer. Acestea s-au întîplat în anul 1 147. 

• Pomenirea Preacuviosului Părintelui nostru Petru din Koriş 

Acest sfînt Petru s-a născut în satul Koriş, dincolo de Mînăstirea Sfîntului Marcu 
de lîngă Prizren. (După o altă relatare el s-a născut într-un sat din apropiere de 
Peci.) Tînăr fiind, el ara pămîntul cu un bou chior. Petru era neobişnuit de blînd şi 
smerit. El s-a retras de foarte timpuriu în viaţa călugărească a tuturor nevoinţelor, 
precum a făcut şi sora lui Elena. El era foarte strict şi rîvnitor întru nevoinţele cele 
monahiceşti. Aflîndu-se în război greu cu ispitirile diavoleşti, Petru a ieşit din ele 
biruitor. El de aceea a putut şi pe ceilalţi fraţi să îi ajute întru ale lor nevoinţe, care 
venind în număr mare pe lîngă el, l-au avut învăţător. Dar fugind de slava cea de 
la oameni, el s-a ascuns o perioadă de vreme într-o pustietate de pe malurile Rîului 
Negru, în care mai tîrziu avea să se nevoiască şi Sfîntul loanichie din Devici. Petru 
a trecut la cele veşnice aflîndu-se în peştera lui de la Koriş. în noaptea în care s-a 
odihnit întru Domnul, lumina multor luminări se vedea arzînd în peştera lui, şi se 
auzeau din ea mulţime de cîntări îngereşti. Acest minunat sfînt a trăit, se pare, prin 
veacul al treisprezecelea. La sfintele lui moaşte făcătoare de minuni, Ţarul Duşan 
a ridicat o sfîntă biserică, care era metoc al Mînăstirii Hilandar. în vremurile mai 
din urmă rămăşiţele sfintelor moaşte ale Sfîntului Petru din Koriş au fost duse în 
taină la locul nevoinţei lui de la Rîul Negru, unde se odihnesc şi astăzi. 

• Pomenirea Fericitului Constantin, Mitropolitul Kievului 

în zilele Fericitului Cneaz Igor, pe cînd între familiile domnitoare ruseşti era 
tulburare şi ceartă de moarte, aceeaşi confuzie şi dezordine domnea şi în Biserică, 
în care aveau loc dese schimbări de ierarhi. Astfel, după moartea Mitropolitului 
Mihail de Kiev, Prinţul Izyaslav 1 -a ridicat pe scaunul 
mitropolitan pe cunoscutul şi învăţatul monah Klim, dar fără să ceară 
binecuvîntarea Patriarhului Constantinoplului, aşa cum cerea rînduiala seculară. 
Patriarhul de aceea 1 -a trimis pe Mitropolitul Constantin să cerceteze situaţia. 
Constantin 1-a scos pe Klim din scaun şi pe toţi clericii pe care acesta îi hirotonise. 
Din această pricină s-a făcut tulburare în popor: unii ţineau partea lui Klim, alţii a 
lui Constantin. Apoi, la dorinţa cnejilor ruşi, Patriarhul a trimis un al treilea, pe 
Teodor, şi astfel atît Klim cît şi Constantin au fost înlăturaţi. După ce Constantin a 



murit, la anul 1159, s-a deschis testamentul său care conţinea un lucru de mirare: 

în el, cel ce murise cerea ca trupul lui să nu fie îngropat după datina creştină, ci să 

fie zvîrlit spre mîncarea clinilor, întrucît se socotea vinovat şi responsabil pentru 

tulburarea produsă în Biserică. Neîndrăznind să calce dorinţa cea mai de pe urmă a 

celui care fusese Mitropolitul Constantin, dar şi cu mare spaimă, oamenii au luat 

trupul mitropolitului şi l-au aruncat pe un cîmp, unde a rămas timp de trei zile. în 

acele trei zile deasupra Kievului au fost tunete şi fulgere înfricoşătoare, iar 

pămîntul s-a cutremurat. Trei stîlpi de foc s-au arătat deasupra trupului lui 

Constantin. Văzînd toate acestea, cneazul Kievului a poruncit ca trupul 

Mitropolitului Constantin să fie luat şi înmormîntat cu cinste, în biserica în care se 

afla îngropat şi trupul Fericitului cneaz-monah Igor. Imediat după aceea în natură 

s-a reinstalat pacea. Astfel a îndreptăţit Dumnezeu pe robul Său smerit. 

Cîntare de laudă la Sflntul Anoub 

„Anoube, peste doar trei nopţi, 

înaintea Domnului vei merge, 

de viaţa ta să dai seamă; 

deci întru acest ceas, 

nu ne lipsi pe noi 

de ultimul tău cuvînt de-nvăţătură!" 

Trei bătrîni grăit-au acestea, 

Cu totul ninşi de ani. 

„ Pentru Cinstita Cruce a lui Hristos 

ş i pentru Credinţa SJîntă, 

la schingiuiri am fost dat. 

Eu am voit capul să-mi dau 

Pentru Domnul, 

Dar El m-a întors de la aceasta; 

El nu a binevoit să mă încunune 

Cu a muceniciei slavă. 

Nu cereţi niciodată de la Domnul 

Cele pămînteşti. 

Pe mine Domnul m-a odihnit 

Cu tot binele. 

El îngeri la mine a trimis, 

Şi hrană cerească. 

Orice am mai cerut de la El 

El cu îmbelşugare mi-a dăruit. 

El mi-a dăruit să văd şi să pricep 

Mulţime de taine. 

El cerurile mi-a dat să văd 

Şi mulţime de îngeri, 

Apostoli, sfinţi şi mucenici. 

Eu văzut-am feţele lor, 

Şi ce înseamnă bucuria, fericirea, 

Dulceaţa cerească 

A Raiului. 

Eu iadul l-am văzut 

Şi chinurile păcătoşilor, 

Văzut-am hoardele de diavoli. 



Minciună buzele mele nu au grăit nicicînd, 

Iar pămînteştile plăceri 

Desăvîrşit am lepădat. 

Mie Faţa Domnului meu îmi străluceşte 

Mai tare decît soarele. 

Aşa, fraţilor, 

Iertaţipre Anoub, păcătosul. " 

Cugetare 

Să nu încălcaţi vreodată sfintul post de miercurea şi vinerea. Acest post este 

poruncit de Biserică şi are temelii adinei. Dacă vreodată l-aţi încălcat, cereţi 

iertare cu lacrimi de la Dumnezeu, şi nu mai păcătuiţi. Creştinii evlavioşi nu se 

socotesc scutiţi de acest post nici cînd călătoresc, nici cînd sînt bolnavi. Sfintul 

Pahomie a văzut nişte oameni care duceau un mort la groapă şi a mai văzut şi doi 

îngeri în cortegiul de îngropăciune. El s-a rugat lui Dumnezeu ca sâ-i descopere 

taina prezenţei celor doi îngeri în cortegiul de îngropăciune al acelui om. Ce bine a 

făcut acest om astfel încît chiar îngerii lui Dumnezeu să- 1 însoţească pe ultimul lui 

drum? După Purtarea de Grijă a lui Dumnezeu, amîndoi îngerii s-au apropiat de 

Pahomie şi i-au zis: „Unul dintre noi este îngerul Sfintei Miercuri, iar celălalt este 

îngerul Sfintei Vineri. Văzînd cum acest om pururea, chiar pînă la ultima lui 

suflare, a păzit cu sfinţenie postul de 

miercurea şi vinerea, noi cu cinste îl ducem pe el la groapă. Aşa cum el a păzit 

postul pînă la moarte, aşa şi noi îl slăvim pre el." 

Luare aminte 

Să luăm aminte la vindecarea minunată a slăbănogului (Matei 9: 2-6): La cum 

Stăpînul cel bun i-a dat sănătatea slăbănogului, zicînd: Scoală-te şi umblă! 

La cum şi Sfînta Biserică aduce înaintea lui Dumnezeu sufletul meu slăbănog, ca 

Domnul să-1 vindece pre el, numai de şi eu voi voi cu adevărat aceasta. 

Predică Despre binele milosteniei 

Nu zăbovi a face bine celui ce are nevoie, cînd ai putinţa să-l ajuţi (Pildele lui 

Solomon 3: 27). 

Domnul ţie nu-ţi refuză cele de care ai nevoie, deci nici tu nu refuza pe omul pe 

care Domnul 1-a trimis la tine ca să-ţi cerce inima. Dacă o dată în viaţă îţi întinde 

un cerşetor mîna ca să-i dai ajutor, dă-i şi nu-1 refuza. Adu-ţi aminte de toţi anii 

vieţii tale, şi de toate ceasurile dintr-o zi, şi toate minutele unui ceas, minute din 

atîtea mii de zile în care şi tu îţi întinzi mîna către Dumnezeu cerînd ajutor, iar 

Dumnezeu îţi dă şi nu te refuză niciodată. Adu-ţi aminte de milostivirea lui 

Dumnezeu, şi atunci lipsa ta de milostivire te va arde ca un cărbune aprins, şi nu-ţi 

va da pace pînă cînd nu te vei pocăi şi nu-ţi vei muia inima. 

Să nu zici: „Cerşetorii mă enervează!" Pe pămînt trăiesc atîtea milioane de 

oameni, şi ei toţi cerşetori sînt înaintea lui Dumnezeu! împăraţii ca şi lucrătorii cu 

palmele, cei bogaţi ca şi cei care slujesc, ei toţi sînt cerşetori înaintea lui 

Dumnezeu. Şi Domnul niciodată nu zice: „Cerşetorii Mă enervează!" O, omule, dă 

mulţumită lui Dumnezeu cînd vine cineva să ceară ceva de la tine, de ordin 

sufletesc sau material! Aceasta înseamnă că eşti un om în care Dumnezeu are 

încredere. Aceasta înseamnă că Dumnezeu ţi-a încredinţat ţie unele dintre cele 

bune ale Lui, căci toate cele bune de pe pămînt şi din ceruri ale Lui sînt. Arată-te 

vrednic de această dumnezeiască încredere; arată-te vrednic în acestea mai mici, 

aşa încît să fii aflat vrednic şi de încredinţarea celor mai mari! 



O, Stăpîne Doamne Cel bogat întru toate, înmoaie inimile noastre şi luminează 
înţelegerea noastră, ca fim milostivi întru bunurile pe care Tu, în atotmilostivirea 
Ta, ni le-ai încredinţat nouă, 
Căci a ta este toată slava şi mulţumită în veci, Amin. 

6 iunie 

• Pomenirea Sfîntului Cuvios Visarion 

Visarioan s-a născut şi a fost educat în Egipt. El s-a închinat vieţii duhovniceşti de 
la o vîrstă foarte timpurie şi nicicînd „nu şi-a întinat veşmîntul primit la Botez". El 
1-a cercetat pe Sfintul Gherasim de la Iordan şi a învăţat mult de la Sfintul Isidor 
Pelusiotul. El şi-a supus trupul cu postiri şi privegheri aspre, dar şi-a ascuns cu 
grijă nevoinţele de ochii omeneşti. El odată a stat la rugăciune timp de patruzeci 
de zile încheiate, fără ca să guste nici hrană, nici apă, nici somn. El purta o singură 
haină şi vara, şi iarna. El avea marele har al facerii de minuni. El nu avea un colţ al 
lui unde să-şi plece capul, ci a vieţuit în munţi şi în crăpăturile pămîntului pînă la 
bătrîneţele sale adînci. El cu darul facerii de minuni vindeca bolile oamenilor şi 
multe alte minuni făcea, spre folosul poporului şi spre slava lui Dumnezeu. El a 
adormit cu pace la anul 466 după Hristos. 28 

• Pomenirea Cuviosului Părintelui nostru Ilarion cel Nou 

Ilarion a fost stareţul Mînăstirii Dalmaţilor din Constantinopol. El a fost ucenicul 
Sfîntului Grigorie Decapolitul şi următorul vieţii Sfîntului Ilarion cel Mare, al 
cărui nume cu cinste 1-a purtat. Ilarion era puternic în rugăciune, neînfricat şi 
stăruitor în nevoinţe de tot felul. El a fost chinuit mult pentru cinstirea sfintelor 
icoane de către răii împăraţi iconoclaşti, între care Leon Armeanul. Dar Leon 
Armeanul a fost omorît cu sabia de propriile lui gărzi, întru acelaşi loc dintru 
aceeaşi biserică în care nelegiutul smulsese şi aruncase la pămînt Icoana 
Mîntuitorului, prima icoană profanată din prigoanele pornite de el. Sfintul Ilarion 
atunci a fost scos din închisoare, dar numai pentru scurt timp. El din nou a fost 
torturat şi ţinut în carcerele temniţelor, pînă ce la putere a venit binecredincioasa 
împărăteasă Teodora. Ilarion era văzător cu duhul şi avea şi darul străvederii. El a 
văzut îngerii care au ridicat la cer trupul Sfîntului 

în Proloagele greceşti, Sfintul Visarion este pomenit la 20 februarie. 

Teodor Studitul, care murise. Plăcîndu-i lui Dumnezeu, Sfintul Ilarion cel Nou a 
adormit cu pace şi s-a strămutat la împărăţia Cerurilor la anul 845, pe cînd se afla 
întru al şaptezecilea an al vieţii sale. 

• Pomenirea Sfintelor Cuvioase Muceniţe Arhelais, Tecla şi Susanna 

Fecioare călugăriţe fiind ele, Arhelais, Tecla şi Susanna se nevoiau într-o mînăstire 
necunoscută de lîngă Roma. Cînd a izbucnit prigoana împotriva creştinilor sub 
Diocleţian, ele s-au refugiat în Campania, stabilindu-se în cetatea Nolei. Dar ele 
nu şi-au putut tăinui vieţile lor sfinte, iar oamenii de prin împrejurimi au început să 
vină la ele, căutînd sfat pentru viaţă, povăţuire şi ajutor în necazurile şi 
infirmităţile lor. De aceea, în cele din urmă, călugăriţele fecioare au fost prinse şi 
aduse în faţa nelegiuitei judecăţi păgîneşti. Ele liber şi pe faţă au mărturisit 
credinţa lor în Hristos. Cînd judecătorul Leontie a întrebat-o pe Sfînta Arhelais 
despre Credinţa Creştină, ea a zis: „Prin puterea lui Hristos eu calc în picioare 
puterea diavolului, şi prin a Lui putere eu povăţuiesc poporul cu pricepere, ca şi ei 
să cunoască pre Unul şi Adevăratul Dumnezeu. Şi întru Numele Domnului meu 
lisus Hristos, Fiul Unul Născut al Tatălui, prin mîinile mele, ale roabei Sale, se dă 
sănătate celor bolnavi din popor." Toate cele trei fecioare au fost biciuite, asupra 



lor s-a aruncat cu păcură încinsă, şi au fost chinuite cu foametea în temniţă. La 

urmă ele au fost omorîte prin tăierea capetelor. Pe cînd erau duse la eşafod, 

înaintea lor s-a înfăţişat un înger al Domnului, pe care l-au văzut şi unii dintre 

torţionari; ei s-au înspăimîntat atît de tare, încît nu au putut să-şi ridice securile şi 

să taie capetele fecioarelor. Dar feciarele însele i-au întărit pe aceştia, cerîndu-le 

să-şi facă grabnic datoria. Şi astfel, ele au fost tăiate ca nişte miluşele, iar anul era 

293 după Hristos. Ele astfel s-au strămutat întru împărăţia lui Hristos, spre a se 

odihni şi a se bucura de faţa Domnului în veşnicie. 

Cîntare de laudă Ia Sfîntul Visarion 

Visarion Sfîntul, de acoperiş şi hrană lipsit, 

Fecioria-şi păzeşte din leagăn pîn' la moarte: 

Fecioria trupului şi curăţia minţii. 

De aceea plin de darul priceperii este el, 

Al priceperii dumnezeieşti şi puterii. 

El darul bucuriei şi al păcii are, 

Nu cunoaşte tristeţea şi apăsarea. 

El nu cunoaşte tristeţea, nici întristarea, 

Avîndgîndul curat şi mintea curată, 

Străvăzătoare, limpede precum cristalul. 

Cîndflacăra dumnezeieştii iubiri 

în inima lui s-a aprins, 

El a-nceput să lucreze multe şi mari minuni. 

El a umblat precum pe pămînt şi pe ape, 

Iar necuratele duhuri de spaima lui tremurau. 

El soarele a oprit şi a lungit ziua, 

Şi tot ce cu gura rostea se făcea faptă. 

Intru el Dumnezeu cu putere lucra, 

Căci lui Dumnezeu i se supunea pururea-n toate. 

O, de minunifăcătorule Părinte, 

Roagă-te lui Hristos Dumnezeu ca să ne miluiască pre noi 

Prin rugăciunile tale! 

Cugetare 

Bucuria răutăcioasă este o haină murdară şi răumirositoare pe care uneori duhul 

nostru o îmbracă cu mare satisfacţie. Căci în chiar momentul în care te bucuri de 

căderea în păcat a fratelui tău, cazi şi tu, spre marea satisfacţie a diavolului, care 

cu un singur cîrlig prinde astfel doi peşti. Frăţia cea după trup este cu adevărat o 

legătură foarte puternică, dar frăţia cea după duh este cu mult mai tare. Dacă te 

întristezi de păcatul fratelui tău celui după trup, de ce nu te întristezi şi de păcatul 

fratelui tău celui după duh? Dacă tu ascunzi păcatul fratelui tău celui A după trup, 

de ce trîmbiţezi cu satisfacţie păcatul fratelui tău celui după duh? întrebi cine sînt 

fraţii tăi cei după duh? Ei sînt toţi creştinii -toţi cei care împreună cu tine se 

împărtăşesc dintru Acelaşi Sfînt Potir şi dintru Aceeaşi Viaţă. O, cît de mari erau 

sfinţii în dragostea lor frăţească! O cît de departe era de ei bucuria cea răutăcioasă! 

Despre Sffntul Visarion s-a zis: Odată toţi fraţii erau strînşi în biserică la 

rugăciune. Stareţul s-a apropiat de unul dintre ei care păcătuise şi i-a poruncit să 

iasă din biserică. Monahul s-a îndreptat supus şi umilit către ieşire, iar Visarion i-a 

urmat lui zicînd: „Păcatul lui l-am făcut şi eu!" 

Cugetare 

Să luăm aminte la minunata înviere a fiicei lui lair: 



La cum Stăpînul a liniştit mulţimea, zicîndu-le că fecioara nu a murit, ci 

doarme; 

La cum El a luat-o de mînă iar copila s-a ridicat vie; 

La cum Stăpînul poate învia şi sufletul meu, cel omorît cu păcatele, 

printr-o singură atingere a Duhului Lui de Viaţădătător. 

Predică Despre paza inimii 

Păzeşte-ţi inima mai mult decît orice, căci din ea ţîşneşte viaţa (Pildele lui Solomon 

4:23). 

Inima este sediul voinţei, al iubirii, al priceperii, în ea se află faţa Presfintei şi 

Dumnezeieştii Treimi. Inima este casa Tatălui, altarul Fiului şi atelierul Duhului 

Sfint. Domnul inima omului o voieşte: Dă-mi mie, fiule, inima ta (Pildele lui 

Solomon 23: 26). O fraţilor, mai presus de toate cele pe care le păziţi cu străşnicie, 

păziţi- vă inima! De s-ar şi răsturna munţii, de-ar şi seca toate apele pămîntului, de 

v-ar şi părăsi toţi prietenii şi de v-aţi pierde toate averile, de chiar tot trupul vostru 

s-ar umple de viermi, nu vă înfricaţi, măcar de şi întreaga lume v-ar împroşca cu 

batjocura ei! Ci voi păziţi -vă doar inima, păziţi-o în orice urgie s-ar întîmpla să 

cadă asupra voastră, şi lipiţi-o strîns de Domnul. Căci din inimă ţîşneşte viaţa; şi 

cum ar mai putea ea ţîşni dacă în ea nu se sălăşluieşte suflarea Domnului şi Izvorul 

Vieţii - suflarea lui Dumnezeu? 

Omul cel bun din comoara lui cea bună scoate afară cele bune, pe cînd omul cel 

rău din comoara lui cea rea scoate afară cele rele (Matei 12: 35). Acestea sînt 

cuvintele rostite de Domnul, Cel Care umple vistieria inimii tale cu bogăţiile Lui. 

Dar cine e omul cel buni El este cel care are comoara cea bună în inima lui. Şi cine 

este omul cel răul Este cel care are comoara cea rea în inima lui. Căci din inimă [a 

omului celui rău] ies: gînduri rele, ucideri, adultere, desfrînări, furtişaguri, 

mărturii mincinoase, hule (Matei 15: 19), şi din inima cea bună ies dragostea, 

bucuria, pacea, îndelunga-răbdare, bunătatea, facerea de bine, credinţa, 

blîndeţea, înfrînarea, curăţia (Galateni 5: 22-23). Vedem noi oare ce mare vistierie 

este inima omului? Oare vedem noianul pe care poate să-1 încapă inima omului? 

O, frate, însuşi Duhul Sfînt Dumnezeu, dacă binevoieşte, poate să încapă în inima 

omului. Nu numai că poate, dar El şi vrea. El doar aşteaptă ca tu să-ţi pregăteşti 

inima pentru El, şi să o prefaci în biserică sfmtă, căci Duhul Sfînt Dumnezeu nu 

Se poate sălăşlui decît într-un templu. Aşa precum şarpele îşi păzeşte pururea 

capul, aşa şi tu, fiule, păzeşte-ţi pururea inima. Mai presus decît toate cele pe care 

le păzeşti cu străşnicie, fiule, păzeşte-ţi inima! Căci în inimă intră viaţa, şi din ea 

iarăşi viaţă iese, viaţa de la Dumnezeul cel Viu. 

O Stăpîne Doamne de Viaţă dătătorule, ajută-ne nouă să ne păzim inima pururea 

pentru Tine, Domnul şi Dumnezeul nostru, 

Căci noi pre Tine Te lăudăm, Ţie îţi mulţumim şi pre Tine Te slăvim în veci, Amin. 

7 iunie 

• Pomenirea Sfîntului Mucenic Teodot din Ankira 

Acest mucenic al lui Hristos a fost creştin în taină şi din această poziţie a ajutat 
puternic Biserica, adunînd şi îngropînd cu cinste trupurile mucenicilor lui Hristos. 
Astfel, el a îngropat trupurile a şapte fecioare care fuseseră omorîte pentru 
mărturisirea Sfintei Credinţe. Dar cînd păgînii au prins de veste, ei l-au supus la 
aceleaşi torturi şi la urmă l-au omorît. (Vezi şi ziua de 18 mai, pentru mai multe 
detalii din viaţa Sfîntului Teodot.) 

• Pomenirea Sfintelor Muceniţe Chiriaca, Valeria şi Măria 



Aceste muceniţe au fost toate trei din Cezareea Palestinei. Cînd a început 
prigonirea creştinilor, ele s-au retras din cetate şi s-au ascuns la o colibă, unde au 
petrecut în rugăciune neîncetate către Dumnezeu, postind şi rugîndu-se ca să se 
răspîndească în întreaga lume credinţa creştină şi ca prigonirea Sfintei Biserici a 
lui Hristos să înceteze. Fiind bîrfite la stăpînire, ele au fost aduse înaintea 
judecăţii, torturate, şi ucise în chinuri la anul 304. Astfel s-au încununat aceste 
sfinte muceniţe cu slăvitele cununi ale martiriului. 

• Pomenirea Sfîntului Sfinţitului Mucenic Marchellus, Papă al Romei 

în timpul domniei lui Maximian, Marchellus, Papă al Romei fiind, a fost osîndit să 
pască vitele la un oarecare loc. Spre a-i plăcea lui Diocleţian, care îl făcuse al 
doilea împărat, Maximian a începtu să construiască băi publice la Roma, aşa- 
numitele Thermae, şi i-a silit pe creştini să lucreze la ele, precum faraon îi silise 
odinioară pe evrei să frămînte cărămidă în Egipt şi să facă cele mai chinuitoare şi 
periculoase munci. Mulţi creştini au pierit muceniciţi astfel. Printre ei s-au 
numărat diaconul Chiriac, care avea mare putere asupra diavolilor şi o vindecase 
pe Artemia, fiica posedată a lui Diocleţian, şi pe Jovia, fiica împăratului persan, şi 
le botezase pe amîndouă; de asemenea printre aceştia s-a numărat Artemia însăşi; 
apoi diaconii Sisinie, Smaragdus şi Largius, 

cei care au fost împreună cu diaconul Chiriac; diaconul Afronianus; doi soldaţi 
romani proaspăt botezaţi, Papius şi Maurus; bătrînul Saturnin; Crescentianus; şi 
vericitele fecioare Priscilla şi Lucina, care din averile lor făcuseră cimitirul pentru 
creştinii ucişi. Sfîntul Papă Marchellus a păzit vitele vreme îndelungată, iar la 
urmă, din pricina înfometării, umilinţelor şi torturilor din partea soldaţilor, s-a 
odihnit şi şi-a dat sufletul în mîinile lui Dumnezeu. 

• Sfîntul Sfinţit Mucenic Marchellinus, Papă al Romei 

Marchellinus a fost predecesorul Papei Marchellus pe tronul patriarhal de la 
Roma. Cînd împăratul Diocleţian 1-a chemat la ordine şi 1-a ameninţat cu 
torturile, Marchellinus a jertfit idolilor, drept pentru care împăratul i-a dăruit un 
strai scump. Dar după aceasta Marchellinus s-a pocăit cu amar pentru lepădarea lui 
de Hristos, ca altădată Apostolul Petru. La vremea aceea se ţinea un sinod al 
episcopilor în regiunea Campania. Papa Marchellinus s-a îmbrăcat în sac, şi-a 
turnat cenuşă pe cap şi a intrat astfel în sfînta adunare, mărturisindu-şi păcatul 
înaintea tuturor şi cerînd judecată. Părinţii i-au zis că el singur trebuie să se judece. 
Atunci Marchellinus a zis: „Eu vrednic de rangul preoţesc nu mă mai socotesc a fi; 
iar trupul meu îngropare să nu aibă după moartea mea, ci la cîini să fie aruncat." 
Zicînd acestea, el a legat cu blestem pe oricine i-ar călca dorinţa după moarte. 
După acestea Marchellinus s-a dus înaintea lui Diocleţian, i-a aruncat cu dispreţ 
înainte straiul cel scump, L-a mărturisit pe Hristos şi i-a blestemat pe idoli, 
împăratul turbat a poruncit ca Marchellinus să fie torturat şi apoi omorît în afara 
cetăţii, împreună cu trei bărbaţi aleşi şi făcători de bine: Claudie, Cyrinus şi 
Antoninus. Trupurile acestor trei bărbaţi au fost îngropate imediat, dar trupul Papei 
Marchellinus a zăcut neîngropat vreme de treizeci şi şase de zile. Sfîntul Apostol 
Petru însă i-a apărut noului Papă, Marchellus, şi i-a poruncit ca să ia trupul lui 
Marchellinus şi să-1 îngroape, zicîndu-i: Cel ce se smereşte pe sine se va înălţa 
(Luca 18: 14). 

• Pomenirea Sfîntului Cuvios Danul din Pustia Sketică 

Acest Daniil a fost stareţul vestitului Schit din Egipt. El a fost ucenicul Sfîntului 
Arsenic şi povăţuitor al multor sfinţi mari. Multe din cuvintele şi învăţăturile lui 



sînt cuvinte vii şi faruri călăuzitoare pentru monahi şi astăzi. Odată, pe cînd 

barbarii au atacat Schitul, fraţii l-au chemat îngroziţi ca să fugă împreună cu ei. El 

le-a zis: „Dacă Domnul însuşi nu mă va păzi, atunci la bun mi-ar fi să trăiesc?" 

Daniil a mai zis: „Cu cît ţi se îngraşă trupul mai tare, cu 

atît mai mult îţi slăbeşte sufletul." El a vieţuit împreună cu faţii în obşte timp de 

patruzeci de ani, dar după aceea s-a retras în pustie, la anul 420 după Hristos. El s- 

a întîmplat la Alexandria cînd un bătrîn desfrînat şi rău şi-a ucis pe nora lui, Sfînta 

Tomaida (vezi aprilie, în 13 zile), pentru că şi-a păzit întreagă fecioria ei împotriva 

desfrînatului ei socru. Daniil şi ucenicul lui au luat trupul sfintei şi 1 -au îngropat. 

Cîntare de laudă la Sflntul Marchellinus 

O păcătosule, alungă deznădejdea, 

Şifă pocăinţă înaintea lui Dumnezeu, 

Căci deznădejdea este bucuria diavolilor. 

Iată Marchellinus ierarhul lui Dumnezeu a fost, 

Iar cînd fiarele schingiuirilor a văzut, 

De Domnul înaintea împăratuluipămîntesc 

s-a lepădat. 

Dar pe el deznădejdea nu l-a biruit, 

Ci el mai înainte a alergat 

Şi păcatul şi-a mărturisit pe faţă. 

Apoi cu vitejie el păcatul şi-a spălat 

Intru al lui sînge. 

O păcătosule, nu te omorî de întristare, 

Nu ţine înăuntru şerpii păcatului. 

Căci păcatul ascuns este ca un şarpe în inimă, 

Care inima păcătosului ce se tăinuieşte roade. 

Petru Apsotolul a păcătuit, dar îndată ieşind, 

A plîns cu amar. 

Aşa fac cei care se pocăiesc întru adevăr. 

Cînd un mare Apostol şi un mare ierarh au păcătuit, 

Dar pocăindu-se cu amar, i-a iertat Dumnezeu, 

Oare crezi că El 

nu te va ierta şi pe tine? 

Ci doar pocăieşte-te cu amar, 

Fără să-ntîrzii. 

Căci moartea păzeşte la uşi, 

Ea vine cînd nici gîndeşti, 

Ea te poate despărţi de Domnul pe vecie 

Dacă tu îţi amînipocăinţa. 

Grăbeşte, scutură deznădăjduireal 

Grăbeşte la pocăinţă cu amari 

Cugetare 

Sfinţii au un acut sentiment al conştiinţei. Ceea ce omul obişnuit consideră doar o 

scăpare, sfinţii socotesc o mare călcare a Legii lui Dumnezeu. S-a povestit despre 

Avva Daniel că de trei ori l-au luat rob tîlharii, ducîndu-1 în adîncul pădurii. Din 

fericire, el de două ori a scăpat din acea sclavie, iar a treia oară, vrînd să scape, el 

l-a lovit pe un tîlhar cu o piatră, l-a ucis şi a fugit. Această crimă a apăsat ca 

plumbul inima bătrînului. Neştiind cum să facă, el a mers atunci la Patriarhul 

Alexandriei, Timotei, i-a mărturisit păcatul lui şi a cerut sfat. Patriarhul l-a 



mîngîiat şi 1 -a slobozit fără nici un canon. Dar conştiinţa continuînd să- 1 tulbure, 

el s-a dus şi la Papa de la Roma. Papa i-a zis aceleaşi lucruri ca Timotei al 

Alexandriei. In continuare tulburat şi nemulţumit, Daniel a mers pe rînd la 

Patriarhii ceilalţi, ai Constantinopolului, Antiohiei şi Ierusalimului, mărturisindu-le 

tulburarea inimii lui şi cerînd sfat. Dar sfaturile primite nu-i împrăştiau tulburarea 

inimii. Atunci el s-a întors la Alexandria şi s-a predat autorităţilor explicîndu-le 

crima lui. Autorităţile l-au arestat, şi l-au dus înaintea Ducelui Alexandriei la 

judecată. Avva Daniil a arătat în amănunte înaintea tribunalului crima lui, cerînd să 

fie omorît pentru aceasta, cum cerea legea, spre a-şi mîntui sufletul de chinurile 

cele veşnice. Ducele s-a minunat şi s-a uimit de povestea şi cererea bătrînului şi la 

urmă i-a zis: „Du-te, Părinte, şi roagă-te lui Dumnezeu pentru mine, chiar de vei 

mai şi ucide încă şapte din aceştia!" Văzînd aşa şi inima lui neaflînd cu nici un 

chip alinare, Avva Daniil a hotărît să ia la chilia lui un lepros şi să-1 îngrijească 

pînă la moartea lui, iar cînd acel lepros va muri, să ia altul. Aşa a şi făcut, şi a aflat 

liniştea conştiinţei lui. 

Luare aminte 

Să luăm aminte la vindecarea minunată a femeii cu curgerea de sînge: 

La cum, avînd credinţă mare, femeia cu scurgere de sînge s-a atins de 

poala hainei Domnului lisus şi s-a vindecat îndată; 

La cum şi sufletul meu este asemenea femeii cu scrugere de sînge, cîtă 

vreme este rob păcatului trupului şi sîngelui; 

La cum, printr-o singură atingere a Stăpînului Hristos, sufletul meu 

poate primi vindecare şi insuflare dumnezeiască. 

Predică Despre imitarea furnicii 

Du-te, leneşule, la furnică, şi vezi munca ei şi prinde minte! (Pildele lui Solomon 6: 

6). 

Este voia lui Dumnezeu, a Aceluia Care ne-a trimis în lume, ca să lucrăm cîtă 

vreme ne aflăm în lume. Stăpînul Hristos însuşi ne porunceşte: Lucrează! 

Priveghează! El îi laudă pe cei care îşi înmulţesc talanţii primiţi şi îi osîndeşte pe 

cei care îşi îngroapă talanţii. El numeşte timpul petrecut de El pe pămînt slujire şi 

zice că El nu a venit în lume ca să fie slujit, ci ca să slujească. El foloseşte ca 

exemplu pre Tatăl Său Cel Ceresc şi zice: Tatăl Meu pînă acum lucrează; şi Eu 

lucrez (loan 5: 17). El le porunceşte ucenicilor Lui: Lucraţi cîtă vreme aveţi 

lumină. 

O ce cumplită ruşine este pentru om cînd furnica, această făptură mică şi lipsită de 

raţiune, este dată ca pildă a sîrguinţei, demnă de urmat! Dar, atunci cînd omul nu 

este în stare să imite sîrguinţa lui Dumnezeu, este nevoie să fie trimis cel puţin la 

exemplul furnicii, pe care să-1 urmeze! Furnica lucrează vara întreagă şi îşi 

pregăteşte hrana ei pentru iarnă. Fraţilor, oare noi ne pregătim hambarele noastre 

de iarnă, pe care să le deschidem şi să ne înfruptăm din ele după moarte? O, să nu 

ne fie nouă a ne înfăţişa cu mîinile goale înaintea Celui Care ne dă nouă cu mînă 

largă de toate, şi din belşug, tot timpul cît ne aflăm în viaţa aceasta! 

Lenea este unul dintre păcatele de moarte, căci ea ucide sufletul omului. Sufletul 

trîndav este peştera tuturor viciilor; sufletul trîndav este locuinţa diavolului. 

O Stăpîne Atotputernice Doamne, Tu Care eşti pururea însăşi pacea şi însăşi 

lucrarea, izbăveşte-ne pre noi de ucigătoarea trîndăvie şi mişcă-ne pre noi spre 

lucrarea faptelor celor bune cu puterea Duhului Tău Celui Sfînt, spre mîntuirea 

sufletelor noastre. 



Căci Ţie se cuvine toată slava şi mulţumită în veci. 
Amin. 

8 iunie 

• Pomenirea Sfîntiilui Efrem, Patriarhul Alexandriei 

în timpul domniei împăratului Bizantin Anastasie, Efrem era guvernatorul părţilor 
răsăritului. El era vestit tuturor pentru marea lui pietate şi milostivire, lucruri 
pentru care era pretutindeni cinsit de către toţi. Cînd a trebuit ca să se rezidească 
Antiohia, care fusese distrusă de cutremur şi de incendiu, împăratul 1-a desemnat 
pe Efrem să conducă şi să organizeze această muncă. Efrem s-a achitat de această 
misiune vastă şi dificilă cu rîvnă şi cu dragoste. Printre tăietorii de piatră care 
lucrau la acel vast şantier se afla şi un episcop care, din motive necunoscute, îşi 
lăsase dioceza lui şi se coborîse să muncească la tăierea pietrei, fără ca nimeni să 
ştie că el de fapt era episcop, într-o zi el s-a aşezat să se odihnească alături de 
ceilalţi lucrători, după nişte ceasuri extenuante de muncă, şi a adormit. 
Guvernatorul Efrem a privit la acest om şi a văzut un stîlp de foc înălţîntu-se de la 
trupul lui pînă la cer. Uluit şi înspăimîntat, Efrem 1 -a chemat la el pe acel bărbat şi 
1-a jurat să îi spună cine este. Bărbatul a şovăit, dar în cele din urmă i-a mărturisit 
lui Efrem că este episcop, şi i-a prorocit că el, Efrem, va fi hirotonit Patriarh al 
Antiohiei. (Tronul Patriarhiei de Antiohia fiind atunci vacant, deoarece bătrînul 
Patriarh Eufrasie pierise în cutremur.) Cu adevărat, Efrem a fost ales şi sfinţit 
episcop şi patriarh. Din pricina marii lui bunătăţi, curaţii şi rîvne pentru Sfînta 
Ortodoxie, Dumnezeu i-a dăruit marele har al facerii de minuni. Odată, în scopul 
de a-1 convinge pe un eretic că Ortodoxia este adevărată, el şi-a aşezat felonul în 
mijlocul unui foc şi s-a rugat lui Dumnezeu. Felonul a rămas în foc timp de trei 
ceasuri fără ca să ardă. Văzînd aceasta, ereticul a rămas uimit şi înspăimîntat şi s-a 
lepădat de erezia lui. Sfintul Efrem s-a odihnit cu pace la anul 546 după Hristos, 
strămutîndu-se la locaşurile împărăţiei lui Dumnezeu. 

• Pomenirea Sfîntului Preacuvios Zosima din Fenicia 

Sfintul Zosima s-a născut în satul Synada, în apropiere de Tir. Acolo el a vieţuit 
într-o mînăstire, întru toate nevoinţele călugăreşti. Avînd conştiinţa nepătată, el 
vedea lucrurile de la depărtare, în duh, şi cunoştea ce se întîmplă în 
lume. Astfel, el a prezis şi a văzut distrugerea Antiohiei prin cutremur şi, plîngînd 
cu amar, s-a închinat la pămînt şi s-a rugat lui Dumnezeu ca această cetate să nu se 
distrugă cu desăvîrşire. S-a întîmplat odată că un leu care bîntuia prin acele locuri 
i-a prins şi i-a ucis catîrul care îi aducea apă. Sfintul i-a poruncit atunci leului ca să 
slujească el în locul catîrului, ducînd sarcina. Leul s-a făcut blînd ca un miel 
înaintea bătrînului şi a dus acea sarcină pînă la porţile Cezareei, unde Avva Zosima 
i-a dat drumul să plece. Sfintul Zosima a adormit cu pace în veacul al şaselea. 

• Pomenirea Sfîntului Marelui Mucenic Teodor Stratilat 

Acest Sfînt se prăznuieşte la 8 februarie, cînd se povesteşte viaţa lui. Totuşi, 
Biserica îl pomeneşte şi la 8 iunie, cînd se face prăznuirea mutării sfintelor lui 
moaşte de la Heraklion la Evhaita. înaintea muceniciei sale, Sfintul Teodor a lăsat 
următoarele porunci în testamentul pe care i 1-a lăsat lui Varus, robul lui: „în 
Evhaita să îngropi trupul meu, în pămîntul strămoşilor mei." Sfintul Anastasie din 
Sinai a scris despre o minune a icoanei Sfîntului Teodor: în oraşul Karast de lîngă 
Damasc se afla o biserică închinată Sfîntului Teodor Stratilat. Cînd Saracinii au 
cucerit Damascul, un grup de saracini s-au instalat în biserică cu nevestele şi copiii 
lor. Acolo în frescă pe un perete se afla pictat chipul Sfîntului Teodor. Unul dintre 



saracini a tras cu o săgeată şi a lovit chipul Sfmtului în faţă. Pe dată din faţa 

Sfintului a început să curgă sînge. Curînd după aceea, toţi saracinii aceia au pierit 

în acea biserică. Sfîntul Anastasie zice că el însuşi a fost în acea biserică şi a văzut 

chipul sfmtului şi urmele de sînge închegat de pe faţa lui. 

Cîntare de laudă la Sfîntul Efrem, Patriarhul Antiohiei 

Sfîntul Efrem, bărbatul evlaviei, 

împotriva făcătorilor de rele 

s-a oştit. 

Oştean al Bisericii a fost el, 

Ce contra păcatului nebunesc al ereziei 

A luptat. 

Oştean al Bisericii a fost el, 

Al Bisericii de Hristos răscumpărate 

Şi pururea proslăvite 

Prin Scumpul Său Sînge pe Cruce vărsat. 

Efrem pe a lui Hristos turmă 

De lupi o păzeşte, 

Cuiburile păianjenilor 

Nimicind. 

Sfîntul Efrem, alesul lui Dumnezeu, 

A luminat în Antiohia. 

Prin a lui sftntă gură Biserica a strălucit 

Ca în vremurile slăvitului Hrisostom. 

Cu darul minunat al vindecărilor, 

Dumnezeu a proslăvit pre cel ce L-a proslăvit. 

Efrem este steaua unui trecut slăvit, 

Efrem este slava Ortodoxiei. 

Cugetare 

Teama în suferinţe, şi teama lipsei de suferinţe, iată o una şi aceeaşi teamă, care 

este aceea resimţită de omul duhovnicesc atunci cînd se întreabă dacă nu cumva 

Dumnezeu s-a depărtat de el. Cînd Sfinta Ecaterina suferea în torturi, Mîntuitorul 

S-a înfăţişat înaintea ei, iar ea L-a întrebat: „Unde ai fost pînă acum Doamne, de 

nu m-ai mîngîiat în chinurile mele?" Iar Domnul i-a zis: „Am fost chiar aici, în 

inima ta." Dar o frică la fel de mare cade asupra omului duhovnicesc şi atunci cînd 

suferinţele nu se apropie de el vreme îndelungată. Un monah a intrat odată într-o 

biserică din Alexandria şi a văzut o femeie îngenuncheată înaintea icoanei 

Mîntuitorului, vrărsînd lacrimi amare şi strigînd către Domnul: „Tu m-ai părăsit, 

Domnul meu şi Dumnezeul meu, o mîntuieşte-mă, Multmilostive!" După 

rugăciunea ei, monahul a întrebat-o pe femeiei: „Cine te-a supărat pe tine de plîngi 

atît de tare înaintea lui Dumnezeu?" Iar femeia i-a zis: „Pînă acum nimeni nu m-a 

supărat pe mine, şi de aceea plîng, pentru că Dumnezeu m-a părăsit şi timp de trei 

ani nu mi-a trimis nici o suferinţă, în tot acest timp nu am fost nici bolnavă nici eu, 

nici fiul meu, şi nici un animal din gospodărie nu mi-a pierit." 

Luare aminte 

Să luăm aminte la vindecarea minunată a celor doi orbi (Matei 9: 27): La cum cei 

doi orbi strigau rugîndu-L pe Mîntuitorul ca să deschidă ochii lor; 

La cum Mîntuitorul S-a atins de ochii lor şi le-a făcut după credinţa lor, iar ei au 

văzut; 

• La cum Domnul Se poate atinge şi de al meu suflet orb şi îmi poate reda şi mie 



vederea duhovnicească, numai dacă voi striga şi eu, rugîndu-L pre El cu credinţă. 
Predică Despre împăratul împăraţilor 

Prin mine împărătesc împăraţii şi principii rînduiesc dreptatea. Prin mine cîrmuiesc 

dregătorii şi mai-marii sînt judecătorii pămîntului. Eu iubesc pe cei ce mă iubesc şi 

cei ce mă caută mă găsesc (Pildele lui Solomon 8: 15-17). 

Să nu cugete vreun împărat că el domneşte prin a sa putere şi înţelepciune, căci el 

va fi ruşinat de cei slabi şi de cei nebuni. Să nu cugete vreun dregător că el face 

dreptate între oameni prin a sa proprie pricepere şi putere, căci nebunie s-ar chema 

aceasta, absurdă pînă şi în ochii copiilor. Să nu cugete împăraţii, dregătorii şi 

judecătorii acestei lumi că ei stăpînesc după voia cuiva care este contra voii şi 

milostivirii lui Dumnezeu, căci toţi cei care II uită pe Dumnezeu se vor răni 

amarnic pe gheaţa pe care alunecă în vieţile lor. 

Eu iubesc pe cei ce Mă iubesc, zice Domnul. Domnul grăieşte acestea mai întîi 

împăraţilor, dregătorilor şi judecătorilor acestei lumi şi popoarelor din ea. Căci 

dacă ei îl iubesc pe Domnul, atunci şi ei sînt foarte dragi Domnului. Dacă ei îl 

iubesc pre Domnul, atunci şi popoarele peste care ei stăpînesc şi fac judecată îl vor 

iubi şi ele pe Domnul. Iar dacă popoarele îl iubesc pre Domnul, atunci ele vor iubi 

şi pe împăraţii, dregătorii şi judecătorii lor. 

Cu cît este un om mai sus pe scara puterii şi stăpînirii peste oameni, cu atăt mai 

aproape ar trebui să fie el de Dumnezeu, mult mai aproape prin comparaţie cu 

oamenii peste care stăpîneşte. 

O fraţilor, Domnul S-a răstignit pe Cruce pentru noi, şi prin aceasta a arătat 

dragostea Lui pentru noi. Cel Care Se răstigneşte pentru noi, cu adevărat ne 

iubeşte mult mai mult decît cel care se veseleşte cu noi la masă. Şi deci, cînd avem 

atîta dragoste faţă de prietenii care se veselesc cu noi la masă, oare cu cît mai 

multă dragoste nu ar trebui să avem pentru Cel Care, din dragoste pentru noi S-a 

răstignit pe Cruce? 

O Stăpîne Binecuvîntate Doamne, deschide-ne nouă vederea cea duhovnicească, 

ca să putem vedea tot adîncul iubirii Tale pentru noi şi ca să ne umplem şi noi de 

dragostea cea către Tine, 

Căci noi pre Tine Te lăudăm, şi Ţie îţi mulţumim în veci, Amin. 

9 iunie 

• Pomenirea celui între sfinţi Părintelui nostru Chirii, patriarh al Alexandriei 
Sfîntul Chirii acesta a fost de neam nobil, şi rudenie apropiată a lui Teofil, 
Patriarhul Alexandriei, căruia i-a şi urmat în scaun. In timpul vieţii lui el a avut de 
dus trei amarnice lupte: împotriva ereticilor novaţieni, împotriva ereticului 
Nestorie, şi împotriva evreilor din Alexandria. Novaţienii îşi aveau sorgintea la 
Roma, şi se numeau aşa după presbiterul Novaţian, căpetenia ereziei. Ei se 
mîndreau cu virtuţile lor, umblau îmbrăcaţi numai în alb, opreau cu străşnicie 
cununia a doua, şi susţineau că nu trebuie să se facă rugăciuni pentru cei căzuţi în 
păcate de moarte, şi de asemenea că aceia căzuţi de la dreapta credinţă nu mai au 
voie să fie reprimiţi în Biseică, chiar dacă se pocăiesc pururea cu amar. Chirii i-a 
spulberat pe aceştia cu cuvîntul şi i-a alungat astfel din Alexandria, împreună cu 
episcopul lor. Lupta cu evreii a fost mult mai grea, şi ea a fost sîngeroasă. încă din 
timpurile în care Alexandru cel Mare întemeiase cetatea, evreii fuseseră foarte 
puternici în ea. Ura lor împotriva creştinilor era drăcească şi dementă. Ei îi 
ucideau pe creştini prin toate mijloacele: prin trădare, prin otrăvire, prin răstignirea 
pe cruce. După o luptă cumplită şi tenace, Chril a reuşit, în timpul împărăţiei lui 



Teodosie cel Mic, să-i alunge pe evrei din Alexandria. Lupta împotriva lui 

Nestorie însă, care era Patriarhul Constatninopolului, nu s-a rezolvat decît la cel de 

al Treilea Sinod Ecumenic (care a avut loc la Efes, în anul 431). Chirii însuşi a 

condus lucrările acestui Sinod, reprezentîndu- 1 în acelaşi timp şi pe Papa Celestin 

al Romei la cererea acestuia din urmă, căci Papa Celestin nu putea să călătorească, 

fiind foarte înaintat în vîrstă. Nestorie a fost condamnat, anatematizat şi surghiunit 

de împărat către graniţa cea mai de răsărit a imperiului, unde rău a pierit de o 

boală cumplită: limba lui, cea cu care a hulit pre Pururea Fecioara Măria, Maica 

lui Dumnezeu, pe care el o numea doar Născătoare de Hristos, a fost năpădită şi 

mîncată de viermi puturoşi. După încheierea acestei lupte, Chirii a trăit restul scurt 

al vieţii lui cu pace, păstorind bine şi cu rîvnă turma lui Hristos. El s-a strămutat la 

Domnul la anul 444. Sfînta Tradiţie zice că el a alcătuit rugăciunea « Născătoare 

de Dumnezeu Fecioară, Bucură-te!...» 

• Pomenirea Sfîntului Chirii de la Lacul Alb 

Acest Chirii s-a născut într-o familie aristocrată, fiind crescut şi educat la 

Moscova. El s-a tuns monah în Mînăstirea Simonov, unde a dus o viaţă de 

nevoinţe care i-a uimit pe ceilalţi monahi. Ca să-şi ascundă virtuţile, Chirii s-a 

prefăcut nebun. El a grăit faţă către faţă cu Sfîntul Serghei de Radonej, şi a primit 

multe sfaturi mîntuitoare de la el. împotriva voinţei lui, el a fost ales să fie stareţ al 

mînăstirii. El se ruga pururea cu stăruinţă la Preasfînta Născătoare de Dumnezeu, 

ca să-i arate calea prin care ar putea să ducă o viaţă de nevoinţe sihăstreşti, în 

linişte. Intr-o noapte el a văzut o lumină mare şi a auzit un glas: « Chirile, ieşi de 

aici şi du-te la Lacul Alb!» Şi cu adevărat, Chirii a ieşit din Mînăstirea Simonov 

împreună cu un frate însoţitor, a mers în apropiere de Lacul Alb, iar acolo, în 

desimea pădurii de pin, a început să ducă viaţa de sihăstrie după care atît de mult a 

însetat. Cu trecerea anilor, această sihăstrie s-a transformat într-o mînăstire mare. 

Cuviosul Chirii a primit de la Dumnezeu şi marele har al facerii de minuni; el 

vindeca bolnavii şi lucra multe alte minuni. El a adormit la anul 1429, în anul al 

nouăzecilea al vieţii lui, strămutîndu-se la locaşurile cereşti ale Stăpînului Hristos, 

pe care L-a iubit cu înflăcărare întreaga lui viaţă. 

Cîntare de laudă la Sfîntul Chirii al Alexandriei 

Sfîntul Chirii cel neclintit 

Zidirea uimeşte cu credinţa lui. 

Vitezul se înconjoară cu Sfînta Cruce, 

Arma lui tare de apărare. 

El împotriva duşmanilor Bisericii se înarmează: 

împotriva evreilor, ai Crucii duşmani. 

El pe Novaţieni i-a vădit fără milă, 

Cei care cu ei înşişi se mîndreau, 

Cei care hotar puneau milostivirii, 

Cei care mai înainte de Judecată 

Pre păcătoşi osîndeau, 

Cei care îndrăzneau a huli 

Puterea lui Dumnezeu, 

Cum că ea nu ar putea face minuni. 

Dar cel mai tare Chirii strălucit-a 

In bătălia contra răului Nestorie, 

Al Ortodoxiei dărîmător, 

Al Maicii Domnului nostru hulitor. 



Stăpîna de Dumnezeu Născătoarea lui Chirii 

In ajutor i-a stat, 

Cînd marele patriarh pre drăcescul Nestorie 

l-a biruit 

şi de neghinele lui a curăţit Biserica. 

Toate aceste biruinţe fost-au 

Cu al Maicii lui Dumnezeu Pururea Fecioara 

puternic ajutor. 

Chirii a fost al Ortodoxiei cavaler; 

De aceea pre El Biserica pururea îl slăveşte 

Si lui i se roagă neîncetat, 

De năvălirile drăceşti să ne păzească 

Cu ale sale sfinte rugăciuni. 

O Sfinte Părinte Chirile, 

Stea prealuminoasă între stele, 

Roagă-te lui Hristos Dumnezeu, 

Ca să mîntuiască sufletele noastre! 

Cugetare 

Păcătuim dacă socotim de datoria noastră ca să îi urîm pe cei pe care îi urăşte 

familia noastră. Această ură ni se transmite ca o boală de familie. Căci adoptînd 

iubirea familiei noastre, îi adoptăm de asemenea şi ura. Uneori chiar şi oameni de 

uriaşe staturi duhovniceşti au căzut pradă slăbiciunii acesteia. Patriarhul Teofil l-a 

urît pe Sfintul loan Gură de Aur şi a fost duşmanul lui pînă la moarte. Sflntul 

Chirii, rudenia lui şi urmaş în scaunul său, a moştenit această ură împotriva 

Sfintului loan Gură de Aur şi a purtat această ură înlăuntrul lui multă vreme. 

Zadarnic a încercat Sfintul Isidor Pelusiotul să-1 sfătuiască pe Chirii să-şi schimbe 

părerea despre Sfintul loan Gură de Aur şi să-i înscrie numele în Dipticul Sfinţilor, 

căci Chirii nu a voit deloc să-şi schimbe părerea. Atunci, Preasfinta Născătoare de 

Dumnezeu, pentru a cărei slavă şi cinste Chirii luptase atît de înverşunat împotriva 

lui Nestorie, i s-a înfăţişat lui Chirii în vedenie înconjurată de mulţime de îngeri, 

între care se afla Sfintul loan Gură de Aur, covîrşindu-i pe sfinţii îngeri cu 

strălucirea. Preasfinta şi Preacurata l-a implorat atunci pe Gură de Aur să- 1 ierte pe 

Chirii. Atunci Marele Hrisostom s-a apropiat de Chirii, şi ei s-au îmbrăţişat şi s-au 

sărutat întru iertare şi dragoste desăvîrşită. Această vedenie a schimbat din temelie 

inima lui Chirii la adresa Sfintului Gură de Aur, iar el s-a pocăit cu amar şi cu 

ruşine pentru ura 

pe care atît de nesocotit o nutrise atîta lungime de vreme. De aceea, la moartea lui, 

Chirii a făcut totul ca să-1 proslăvească pe Marele Gură de Aur ca pe unul dintre 

cei mai mari Sfinţi ai Bisericii. 

Luare aminte 

Să luăm aminte la minunata vindecare a omului mut, ce avea demon: 

La cum Domnul a scos demonul afară din el şi mutul a grăit; 

La cum diavolul, cu toată puterea lui, încearcă să facă mut sufletul meu 

aşa ca eu să nu-L pot slăvi pe Dumnezeu; 

La cum Stăpînul, dacă şi eu doresc, poate ca să scoată duhul necurat din 

mine cu un singur cuvînt, şi să mă prefacă în psaltire cu strune a slavei 

lui Dumnezeu. 

Predică Despre cei care iubesc moartea 

Toţi cei ce mă urăsc pe mine iubesc moartea (Pildele lui Solomon 8: 36). 



Aşa grăieşte Domnul, Făcătorul cerului şi al pămîntului, prin gura prorocului Său. 
Cel care urăşte înţelepciunea lui Dumnezeu, îl urăşte pe Dumnezeu, iar cel care îl 
urăşte pe Dumnezeu - ce altceva îi mai rămîne de iubit dacă nu moartea ?! Oare nu 
este cu adevărat moarte tot ceea ce se află în afară de Dumnezeu ? Soarele şi 
stelele, marea şi munţii, animalele şi plantele -ce sînt toate acestea dacă nu praf 
mort adus la o formă şi la o viaţă de puterea lui Dumnezeu, de cuvîntul lui 
Dumnezeu, de înţelepciunea lui Dumnezeu? Cel care nu îl iubeşte pe Dumnezeu 
nu numai că nu îl iubeşte pe Dumnezeu, dar el nu iubeşte nimic nici din cele create 
de Dumnezeu: nici frumuseţea stelelor, nici ordinea mărilor şi munţilor, nici 
puterea vie care se află în viaţa animalelor şi a plantelor. Cel care nu îl iubeşte pe 
Dumnezeu îl scoate afară şi îl îndepărtează pe Dumnezeu din zidire. Si ce mai 
rămîne după aceasta? Doar ţărîna cea lipsită de formă, moartă şi întunecată, doar 
moartea. Căci pînă şi acea ţărîna este creată de Dumnezeu, iar hulitorul lui 
Dumnezeu trebuie să întoarcă pînă şi acea ţărîna lui Dumnezeu, şi atunci nu are 
decît să iubească ce mai rămîne după aceasta. Si ce mai rămîne? Numai aceea care 
nu are absolut nici o legătură cu Dumnezeu, adică moartea, păcatul şi diavolul. Cel 
care nu îl iubeşte pe Dumnezeu, în esenţă iubeşte moartea, păcatul şi pe diavolul. 
Orice hulitor de Dumnezeu este jucăria diavolului, rodul păcatului, pionul morţii. 
Dispreţuindu-Te pre Tine, O Stăpîne mult lubitorule de oameni, oamenilor nu le 
mai rămîne nimic de iubit. Căci toate cele pe care noi le iubim pe pămînt le iubim 
din pricina Ta, căci puterea noastră de a iubi o avem de la Tine. Nebun este acela 
care iubeşte razele soarelui dar dispreţuieşte soarele, care iubeşte picătura de apă 
dar dispreţuieşte izvorul. 

O Stăpîne Doamne Atotiubitorule, insuflă-ne nouă dragostea cea pentru Tine şi de 
viaţădătătoare, 
Căci noi Ţie ne închinăm, Ţie îţi mulţumim şi pre Tine Te lăudăm în veci, Amin. 

10 iunie 

• Pomenirea Sftntului Sfinţit Mucenic Timotei, Episcopul Brusei 

Din pricina marii curaţii a lui Timotei, Domnul i-a dăruit lui harul facerii de 
minuni, cu care vindeca bolile cele multe şi grele ale poporului, în timpul 
împărăţiei răului Iulian cel care s-a lepădat de Hristos [Apostatul], Sfîntul Timotei 
a fost aruncat în temniţă. Chiar şi în temniţă fiind, credincioşii veneau la el ca să 
asculte învăţămintele cele mîntuitoare ale păstorului lor. Aflînd de acestea, Iulian a 
poruncit călăului să taie capul lui Timotei în temniţă, la anul 362. Sufletul bunului 
păstor s-a înălţat la ceruri, iar sfintele lui moaşte au rămas de minuni făcătoare, ca 
să ajute poporului celui sărman şi să slăvească astfel pe Dumnezeu. 

• Pomenirea Sfinţilor Mucenici Alexandru şi Antonina 

Alexandru şi Antonina erau amîndoi din Alexandria. Antonina era o cinstită 
fecioară, iar Alexandru, soldat imperial. Ei erau amîndoi creştini. Antonina a fost 
adusă la judecată şi torturată. Cînd au aruncat-o în temniţă, Alexandru, la porunca 
unui înger al lui Dumnezeu, s-a dus la acea temniţă (deşi el pînă atunci nu o 
cunoştea pe Antonina), a acoperit-o cu mantia lui militară şi i-a zis să-şi plece 
capul ca astfel să poată ieşi printre gărzile închisorii. Aşa a scăpat fecioara, iar 
Alexandru a rămas în temniţă în locul ei. După aceea l-au scos pe Alexandru 
înaintea judecătorului şi 1 -au torturat pentru credinţa lui în 

Hristos. Auzind acestea, Antonina a alergat înaintea judecătorului, care i-a torturat 
pe amîndoi cu chinurile cele mai cumplite. El le-a tăiat mîinile, i-a biciuit goi, le-a 
ars rănile la flacăra luminărilor, iar la urmă le-a uns trupurile cu catran şi le-a dat 



brîncă într-o groapă în care ardea foc mare, acoperindu-i după aceea cu pămînt. Ei 

au luat cu cinste mucenicia pentru Hristos şi s-au strămutat la locaşurile cele 

cereşti ale împăratului Veşnic la anul 3 13, în trei zile ale lunii mai. Festus, judele 

cel rău, a amuţit cu totul în ceasul morţii mucenicilor, şi tot în aceal ceas în el a 

intrat diavolul care, chinuindu-1 timp de şapte zile, la urmă 1-a omorît. 

• Pomenirea Sfîntului Vassian, Episcopul cetăţii Lodi 

Vassian s-a născut la Siracuza, păgîn din părinţi păgîni, dar dintr-o familie de neam 

înalt. El a studiat înaltă filosofic la Roma. La dorinţa lui sinceră, el a primit Sfîntul 

Botez din mîinile binecredinciosului Bătrîn Gordian. Acest fapt i-a ofensat adînc 

pe părinţii lui; ca să scape de mînia lor, şi la porunca Sfîntului loan Teologul, care 

i-a apărut în vedenie, Vassian a călătorit la Ravenna şi 1-a vizitat pe Episcopul 

Ursus, rudenia lui. La sfatul episcopului, Vassian s-a instalat în Biserica Sfîntului 

Mucenic Apolinarie din afara oraşului. Acolo el s-a nevoit întru multe nevoinţe, 

postiri aspre, şi rugăciune. Cînd episcopul oraşului Lodi din Liguria a murit, 

Vassian a fost înălţat episcop în chip minunat, în urma unei vedenii, chiar şi 

nevrînd el. El a fost hriotonit întru episcop de Ambrozie din Milan şi de Ursus din 

Ravenna. Vassian avea marele dar al vindecărilor şi putea învia şi morţii. Vassian a 

fost de faţă la ceasul ieşirii Sfîntului Ambrozie din această viaţă şi a auzit cuvintele 

lui cele mai de pe urmă, care arătau că de faţă la ieşirea lui a venit însuşi 

Mîntuitorul lisus Hristos. Vassian a petrecut întru postiri şi nevoinţe ascetice 

neîncetate pînă la vîrstă adîncă, iar în anul a nouăzecilea al vieţii lui el s-a odihnit 

şi s-a strămutat la împărăţia lui Dumnezeu, cam pe la anul 420. Sfintele moaşte ale 

Sfîntului Vassian au rămas făcătoare de minuni, spre a da mărturie de puterea lui 

Dumnezeu şi de măreţia sfinţilor Lui. 

Cîntare de laudă la Sfîntul Vassian 

Sfîntul Vassian pre Domnul a iubit; Sfîntul Vassian Lui pururea s-a rugat. Domnul 

Multmilostiv harul Său l-a dat lui: Vassian toate lucrările oamenilor vedea, Dansul 

drăcesc al hidoşilor diavoli, 

Pururea împingînd oamenii la rele. 

Odată Vas s ian umbla prin cetate 

Şi a văzut un negustor folosind 

Mincinoase măsuri. 

Pe unul din taleri un drac negru şedea, 

Cîntărind mincinos şifurînd la cîntar. 

Negustorul era fericit că înşeală lumea, 

Bucuros că scoate din puţin bogăţie multă. 

Sfîntul Vassian a mers la negustor 

Şi i-a strigat în faţă: „Deschide-ţi ochii! 

Nu te bucura de furt! 

Deschide-ţi ochii! Vezi cine-ţi este tovarăş!" 

La strigătul sfîntului ochii negustorului s-au deschis 

El l-a văzut pe diavol si s-a prăbuşit pe spate, 

Cuprins de spaimă, tremurînd din rărunchi. 

El a văzut că tot cîştigul lui blestemat este, 

Şi aprins aplînge genunchii sfîntului cuprinzînd, 

Şi către Vassian strigînd: „ Roagă-te pentru mine, 

Părinte, roagă-te!" Vassian i-a zis: 

„Pocăieşte-te! Pocăieşte-te, ca să nu pieri veşnic!" 

De la tovarăşul lui de tîlhărit, diavolul, 



El a căpătat aur, 

Pe cînd diavolul chiar pe-al lui suflet 

Astfel îl cumpăra. 

Cugetare 

Nu este acelaşi lucru dacă îţi mănînci pîinea cu binecuvîntare sau dacă nu ţi-o 
mănînci aşa. De fiecare dată cînd mănînci, tu la masa lui Dumnezeu mănînci, pe 
care Domnul însuşi a întns-o pentru tine. De aceea este de neapărată trebuinţă să 
mulţumim lui Dumnezeu ca unei Gazde a noastre şi să cerem binecuvîntarea Lui. 
Mîncarea binecuvîntată este mai gustoasă şi mai săţioasă, cită vreme mîncarea fără 
binecuvîntare este fără gust, nesăţioasă şi nesănătoasă, într-o împrejurare, 
împăratul Teodosie cel Mic a ieşit să se preumble în împrejurimile 
Constantinopolului şi văzînd o colibă de monahi, a intrat la ei. Bătrînul 1-a întrebat 
pe împărat dacă nu doreşte să mănînce ceva. „Ba aş dori," a zis împăratul. Bătrînul 
a adus pîine, untdelemn, sare şi apă înaintea împăratului, împăratul a şezut şi a 
mîncat şi a băut şi apoi 1-a întrebat pe Bătrînul colibei: „Oare ştii cine sînt eu?" 
„Ştie Dumnezeu cine eşti," a zis Bătrînul. „Eu sînt împăratul Teodosie." Bătrînul s- 
a înclinat înaintea 

împăratului în tăcere. Atunci împăratul i-a zis: „împărat sînt eu şi fiu de împărat, 
dar, crede-mă, Părinte, niciodată în viaţa mea nu am gustat mîncare mai bună şi 
mai gustoasă decît astăzi, în această colibă a ta." „Dar oare ştii de ce?" a întrebat 
Bătrînul. Şi tot el a continuat: „Pentru că noi monahii pururi ne pregătim mîncarea 
cu rugăciune şi cu binecuvîntare, ceea ce face ca hrana, chiar şi cea amară, să se 
facă dulce şi bună. Pe cînd la voi la împărăţie hrana se pregăteşte cu multă 
osteneală şi cu strigare multă, iar voi nu cereţi cînd o faceţi şi cînd o mîncaţi 
binecuvântarea lui Dumnezeu, şi de aceea mîncarea voastră se face fără gust." 
Luare aminte 
Să luăm aminte la minunata vindecare a omului cu mîna uscată: 

• La cum Domnul i-a zis lui: întinde mîna ta! iar el a întins-o; 

• La cum şi mîinile mele sînt uscate cînd nu fac cu ele milostenie, pe cînd 
Domnul îmi zice mie pururea: întinde mîna ta! 

Predică La cum păcătosul de ce se teme de aceea nu scapă 
De ceea ce se teme cel nelegiuit nu scapă, iar cererea celor drepţi [Dumnezeu] o 
împlineşte (Pildele lui Solomon 10: 24). 

Nelegiuitul se teme de moartea năprasnică cea de neocolit, hoţul se teme de tîlhar, 
criminalul se teme de sabie, trufaşul se teme de ruşine, răpitorul se teme de 
foamete, lacomul se teme de boală, iar calomniatorul se teme de judecata 
adevărului. Cele de care se tem cei răi sînt tocmai cele care neapărat li se întîmplă. 
Dreptul nu-şi doreşte decît o conştiinţă care să nu-1 mustre, gînduri bune, pace, 
dragoste, milostenie, adevăr, dreptate şi blîndeţe. Iar Dumnezeu îi dăruieşte 
acestea chiar începînd de acum, din această viaţă. Dreptul îşi doreşte şi suspină 
pururea după împărăţia lui Dumnezeu, după Rai, după tovărăşia îngerilor şi 
sfinţilor, şi după vederea feţei Domnului în viaţa cea fără de sfîrşit. Iar Dumnezeu 
îi dăruieşte lui toate acestea atunci cînd îl cheamă pe drept la El. 
O, cît de drept este Dumnezeu cu cel rău şi cît de binefăcător îi este El celui drept! 
Căci Dumnezeu îngăduie ca să i se întîmple nelegiuitului tocmai cele de care lui îi 
este frică; iar cele de care se teme dreptul, Domnul le înlătură din calea lui. Dar 
care sînt lucrurile de care se teme dreptul? Doar păcatul. Iar Dumnezeu 



îndepărtează păcatul de la cel drept şi îi duce paşii pe cărările dreptăţii; Dumnezeu 

păzeşte pe cel drept de duhurile necurate care sînt 

semănătorii păcatului, şi cu Harul Său udă seminţele virtuţii din inima dreptului. 

O Atotvăzăztorule Doamne, păzeşte-ne pre noi de cărările nelegiuiţilor, şi păzeşte- 

ne pre noi de fricile lor! Ajută inimile noastre cele şovăielnice să se întărească în a 

dori numai ceea ce îţi este plăcut Ţie. Căci astfel ceea ce Ţie îţi este plăcut va birui 

pînă la urmă şi va predomni în inimile noastre, iar toate celelalte se vor usca şi vor 

pieri în uitare. 

Căci Ţie se cuvine toată salva şi mulţumită în veci, 

Amin. 

11 iunie 

• Pomenirea Sfîntului Apostol Vartolomeu 

Vartolomeu a fost unul dintre cei Doisprezece Apostoli Mari. Se pare că 
Vartolomeu şi Natanael sînt una şi aceeaşi persoană, împreună cu Apostolul Filip 
şi cu sora lui Filip, fecioara Mariamna, şi o vreme împreună şi cu Sfîntul loan 
Teologul, Vartolomeu a predicat Evanghelia mai întîi prin Asia, apoi în Inida şi la 
urmă în Armenia, unde a luat şi moartea mucenicească. La Hierapolis, aceşti sfinţi 
apostoli au omorît cu rugăciunea un şarpe uriaş pe care paginii îl ţineau într-o 
capişte şi se închinau la el. în acelaşi oraş, ei tot cu rugăciunea i-au redat vederea 
lui Stahius, care fusese orb timp de patruzeci de ani. Aceasta a fost cetatea în care 
Filip şi Vartolomeu au fost răstigniţi de o gloată care se pornise cu ură dementă 
asupra lor. Pe Vartolomeu l-au răstignit cu capul în jos. în exact acele zile în care 
sfinţii piereau pe cruce, a avut loc în cetate un cutremur de pămînt în care au pierit 
juzii cei mîrşavi şi mulţime dintre gloatele care îi răstigniseră pe sfinţi. Crezînd că 
aceasta este pedeapsa lui Dumnezeu, mulţi au alergat să îi dea pe sfinţi jos de pe 
cruce, dar Filip deja murise. Vartolomeu însă era încă viu, şi după aceea el a plecat 
în India, unde a predicat şi a tradus Evanghelia după Matei în limba poporului de 
acolo. Apoi Vartolomeu a trecut în Armenia, unde a vindecat-o pe fiica regelui de 
nebunie. Dar fratele cel invidios al Regelui Astyages 1-a apucat pe apostolul lui 
Dumnezeu, 1-a răstignit pe cruce, 1-a jupuit, iar la urmă 1-a omorît prin tăierea 
capului în Albanopolisul Armeniei. Creştinii au luat trupul sfmtului şi l-au 
îngropat cu cinste într-un sicriu de plumb. Pentru că la sfintele lui moaşte se lucrau 
mulţime de minuni, păgînii au luat sicriul şi l-au aruncat în mare. Dar apa mării 1- 
a purtat pînă în Insula Lipara, unde Episcopul Agathon, după o 
descoperire făcută lui în vis, a mers şi 1-a întîmpinat la marginea mării, apoi 1-a 
luat şi 1-a înmormîntat cu cinste în biserică. Sfîntul Bartolomeu, îmbrăcat în strai 
alb, s-a înfăţişat în biserică înaintea cuviosului loan Scriitorul de Cîntări şi 1-a 
binecuvîntat cu Sfînta Evanghelie ca să poată alcătui cîntări duhovniceşti şi i-a zis: 
„Izvorască din gura ta rîurile cereşti ale înţelepciunii!" El s-a înfăţişat de asemenea 
înaintea împăratului Anastasius (491-518) şi i-a zis că va apăra nou întemeiata 
cetate Dara. După vreme, sfintele moaşte ale acestui mare apostol s-au strămutat la 
Benevento, iar de acolo, la Roma. Mari şi cutremurătoare minuni s-au lucrat la 
sfintele moaşte ale acestui Sfînt Apostol. 

• Pomenirea Sfîntului Apostol Varnava 

Sfîntul Varnava a fost unul dintre cei Şaptezeci de Apostoli mai Mici. El s-a născut 
în Insula Cipru din părinţi bogaţi ce pogorau din tribul lui Levi, şi a studiat 
împreună cu Saul sub marele şi învăţatul dascăl Gămăliei. La început el s-a numit 
losif, dar apostolii l-au numit pe el Varnava, adică „fiul mîngîierii", pentru că el 



avea marele har de a mîngîia sufletele întristate ale oamenilor. După convertirea 
lui Saul, Varnava a fost cel care 1-a prezentat pe fostul prigonitor apostolilor; 
Varnava a predicat mai tîrziu Evanghelia împreună cu Pavel şi cu Marcu în 
Antiohia şi în alte locuri. Există multe indicaţii cum că el ar fi fost cel dintîi care a 
vestit cuvîntul lui Dumnezeu la Roma şi la Milano. El a luat mucenicia în Insula 
Cipru, din mîinile neamului lui evreiesc, şi a fost îngropat de către Marcu în afara 
porţii celei de apus a cetăţii Salamis. Pe pieptul lui, înainte de a fi pogorît în 
groapă, s-a aşezat Sfînta Evanghelie după Matei pe care o copiase cu mîna lui. 
Mormîntul lui a rămas necunoscut timp de mai multe sute de ani, dar cum 
nenumărate vindecări minunate se petreceau deasupra acelui loc, el s-a numit 
„locul vindecărilor." Sub împăratul Zeno şi în timpul Sinodului de la Calcedon 
(din anul 45 1 după Hristos), Apostolul Varnava s-a înfăţişat în vis înaintea 
Arhiepiscopului Anthemius al Ciprului de trei ori consecutiv, şi i-a descoperit 
locul unde se află tăinuite moaştele sale. Apariţiile apostolului au coincis cu cu 
timpul în care Petru, Patriarhul Antiohiei cel însetat de putere, căuta să aducă 
Biserica Ciprului sub jurisdicţia Scaunului de la Antiohia. După apariţiile şi 
descoperirea minunată a mormîntului Apostolului Varnava, s-a adeverit că Biserca 
Ciprului este Biserică Apostolică şi deci independentă. Astfel autocefalia Bisericii 
Ciprului nu a mai fost contestată niciodată de nimeni. 

• Pomenirea Sfintei Icoane a Născătoarei de Dumnezeu „Axion Estin " (Cuvine-se cu 
Adevărat) şi a minunii care s-a lucrat înaintea ei în timpul arhipăstoririi Patriarhului 
Nicolae Hrisoverghes (983-996) 

Minunea a fost aceasta: într-o noapte un monah citea Canonul Năcătoarei de 
Dumnezeu şi cînta „Ceea ce eşti mai cinstită decît Heruvimii" în chilia lui de la 
Mînăstirea Pantocrator, numită acum „Axion Estin", după numele icoanei. 
Monahul îşi zicea singur rugăciunile, deoarece Bătrînul lui era plecat la Karyes. 
Deodată în biserică a apărut un bărbat care a început să cînte „Cuvine-se cu 
Adevărat." Pînă atunci acea cîntare era necunoscută în Biserică. Auzind cîntarea, 
monahul a rămas cuprins de bucurie, atît la auzul cuvintelor, cît şi la cîntarea 
îngerească. „Aşa se cîntă printre noi slava Maicii Domnului", a zis străinul către 
monah. Monahul a voitsă-şi copie cuvintele, şi de aceea a adus o tăbliţă de piatră. 
Dar străinul a scris el însuşi pe ea cu degetul, ca şi cînd tăbliţa ar fi fost de ceară. 
După aceea el fără veste s-a făcut nevăzut. Bărbatul cel străin era Sfîntul 
Arhanghel Gavriil. Tăbliţa a fost dusă la Constantinopol, iar cîntarea aceasta a 
Maicii Domnului a rămas pretutindeni în Ortodoxie pînă în ziua de azi. 
Cîntare de laudă la Icoana „Axion Estin" 
Monahul în singurătatea bisericii 
Cu căldură se roagă 
şi întunericul sufletului lui 
Astfel îl alungă. 

Deodată în biserică apare un monah străin - 
Nimic nu este ciudat în aceasta. 
Străinul începe să cînte ca un cîntăreţ măiestru, 
Şi monahul începe şi el: Ceea ce eşti mai cinstită... 
In cinstea Maicii lui Dumnezeu, Maica noastră slăvită. 
Dar minunatul străin îl întrerupe şi-i zice: 
„Intre noi altfel această cîntare se cîntă. 
Noi altfel începem, şi iată: 
Cuvine-se cu adevărat, Părinte!" 



Cuvine-se cu adevărat atunci cîntă străinul, 

Pînă la sfîrşit. 

Monahul sorbi totul, nevrînd să piardă nici un cuvînt. 

„ O preacinstite frate, ce uşor suflu eu acum! 

Dăruieşte-mi, rogu-te, şi mie cîntarea! 

Ingăduie-mi să mi-o copii în slove!" 

Dar el condei şi hîrtie la îndemînă nu avea: 

Biserica loc de rugăciune este, 

Iar nu de scris! 

Atunci al sfinţeniei nopţii oaspete 

Semnul Crucii peste biserică făcu, 

Şi scrise cu degetul pe o piatră. 

El scrise cu degetul precum în ceară moale; 

Acest frate străin pe monah cu adevărat îl uimi. 

„Au cine eşti tu? " îl întrebă pe străin monahul. 

„ Gavriil sînt eu. Ajungă-ţi ţie răspunsul. " 

Şi nevăzut se făcu. Cu frică mare monahul 

Pre Arhanghel recunoscu sub monahicescul strai. 

Cele scrise de el scrise-au rămas pe vecie. 

Sfînta biserică de bună mireasmă s-a cuprins. 

Cugetare 

Adevăratul prieten se roagă lui Dumnezeu pentru prietenul lui. Adevăratul prieten 

se preocupă de mîntuirea sufeltului prietenului lui. A-l abate pe prieten de la 

cărările cele rele şi a-l aduce cu ajutorul lui Dumnezeu la calea adevărului - iată 

adevărata şi nepreţuita prietenie. Sfinţii lui Dumnezeu sînt cei mai mari prieteni ai 

omenirii. Doi tineri, Varnava şi Pavel, au fost prieteni pe cînd mergeau împreună 

la şcoala lui Gămăliei. Cînd Varnava s-a făcut creştin, el s-a rugat lui Dumnezeu 

cu stăruinţă şi cu lacrimi ca El să lumineze şi mintea lui Pavel şi să-i întoarcă 

inima, ca şi el să vină la Hristos. Varnava i-a vorbit adesea lui Pavel despre Hristos 

Domnul, dar Pavel îl nesocotea şi îl socotea rătăcit. Dar Domnul Cel Atotbun nu a 

lăsat neroditoare rugăciunile lui Varnava. Domnul Cel Atotbun a venit înaintea lui 

Pavel şi 1 -a întors de la calea rătăcirii şi a minciunii, punîndu-i picioarele pe calea 

adevărului. Pavel cel întors la Hristos a căzut la picioarele prietenului lui şi a 

strigat: „O Varnava, învăţătorule al adevărului, eu acum văd că toate cele ce mi-ai 

zis mie despre Hristos adevărate sînt!" Varnava a plîns de bucurie şi 1-a îmbrăţişat 

pe prietenul lui. Prietenul a salvat sufletul prietenului lui cu rugăciunea cea 

fierbinte. Dacă Varnava ar fi fost ridicat împărat al Romei, el nu i-ar fi putut face 

lui Pavel un bine mai mare decît acela pe care i 1-a făcut cînd 1-a adus la adevăr 

cu rugăciunea. 

Luare aminte 

Să luăm aminte la minunata vindecare a celui orb şi mut (Matei 12: 22): 

• La cum Domnul 1-a vindecat pe demonizatul care era orb şi mut; 

• La cum Domnul poate vindeca pe loc şi sufletul meu cel orb şi mut din pricina 
îndepărtării mele de Hristos, numai de îmi voi aduce şi eu sufletul la El. 
Predică Despre stăpîn şi rob 

Cine cruţă toiagul său îşi urăşte copilul, iar cel care îl iubeşte îl ceartă la vreme 
(Pildele iui Solomon 13: 24). 

Dragostea lui Dumnezeu pentru oameni depăşeşte dragostea omului pentru om tot 
aşa cum cerul depăşeşte pămîntul, şi cu toate acestea, Dumnezeul Cel Iubitor de 



oameni nu îl cruţă pe om. Dumnezeu îl pedepseşte pe om, nu spre a-1 distruge, ci 
spre a-1 îndrepta şi a-1 mîntui. O, binecuvîntată este certarea care izvorăşte din 
iubire! Căci pe cine îl iubeşte Domnul îl ceartă, şi biciuieşte pe tot fiul pe care îl 
primeşte (Evrei 12: 6). Dar cu ce ceartă Domnul? Cu toiagul! Dar ce fel de toiag? 
Toiagul bolilor, toiagul nenorocirilor, toiagul pierderilor, toiagul foamei, toiagul 
recoltelor pierdute, toiagul secetei, toiagul inundaţiilor, toiagul morţii celor dragi şi 
apropiaţi nouă, toiagul duhurilor necurate cărora el le îngăduie să ia oarecare 
stăpînire asupra omului. Acestea sînt toiegele lui Dumnezeu prin care Dumnezeu îi 
ceartă pe copiii Lui în scopul de a-i îndrepta, de a-i face să-şi vină în simţiri, de a-i 
lumina, de a-i mîntui. 

De ce să nu-şi pedepsească părintele copilul dacă îl iubeşte cu adevărat? Căci 
toiagul este tocmai instrumentul unei iubiri adevărate şi a adevăratei doriri a 
binelui. Dacă fiul nu este sensibil la certarea duhovnicească, atunci neapărat el va 
trebui să fie sensibil la certarea vergii. Căci cu cît copilul este mai insensibil la 
vorba bună şi la mustrarea conştiinţei, cu atît este el mai sensibil la bătatia 
trupului. Căci trupul nu i-a fost dat omului ca pe un bine în sine; ci mai curînd 
trupul trebuie să fie sluga duhului pe care îl poartă întru sine, spre a-i ajuta duhului 
şi a-i fi de folos lui. Dacă pedeapsa corporală trezeşte duhul din om, iar duhul îşi 
trezeşte conştiinţa, atunci trupul îşi îndeplineşte în întregime datoria lui faţă de 
duh, stăpînul lui. Dacă stăpînul doarme, atunci sînt bătute slugile, ca să alerge şi 
să-1 trezească pe stăpînul degrabă. Iar stăpînul trezit şi astfel mîntuit va şti cum să- 
şi răsplătească slugile. Prin urmare, cu adevărat, Cine cruţă toiagul său îşi urăşte 
copilul. Cine cruţă sluga, urăşte stăpînul. 

O Atotînţelepte Doamne, deschide inimile părinţilor spre a putea primi învăţătura 
Ta cea sfîntă şi de suflet mîntuitoare, 
Căci a Ta este slava şi mulţumită în veci, Amin. 

12 iunie 

• Pomenirea Sfîntului Preacuvios Onufrie cel Mare 

Acest sfint sihastru trăise timp de şaizeci de ani în pustie, mai înainte ca Sfîntul 
Pafnutie să vină la el pentru cunoaştere şi cuvînt duhovnicesc. Pletele şi barba îi 
ajunseseră pînă la pămînt, iar trupul lui, din cauza atîtor zeci de ani cît petrecuse 
gol în pustie se acoperise cu peri lungi. Tot părul trupului său era alb şi strălucitor 
ca zăpada, iar întreaga lui înfăţişare era plină de strălucire, de sublim, şi de 
măreţie. Văzîndu-1 pe Pafnutie pentru întîia oară, Onufrie 1-a chemat pe nume şi 
şi-a povestit lui viaţa cea petrecută în sălbăticia pustiei. La acel loc din pustie îl 
adusese îngerul lui păzitor, care îi apăruse în faţă aievea. Vreme îndelungată el nu 
a mîncat decît ce legume a putut găsi, şi aceea foarte rar. După lupte amarnice 
purtate cu demonii tuturor ispitelor, şi după ce inima lui s-a întărit desăvîrşit în 
dragostea pentru Dumnezeu, un înger al Domnului a început să-i aducă pîine 
pentru hrana lui. In afară de aceasta, prin marea Purtare de Grijă a lui Dumnezeu, 
lîngă chilia lui a crescut un palmier care rodea curmale din belşug, şi a început să 
izvoarscă şi un fir bun de apă dulce, din care îşi putea astîmpăra setea. «Dar cu 
toate acestea,» a zis Marele Onufrie, «eu cel mai mult mă hrănesc şi îmi astîmpăr 
setea cu cuvintele cele dulci ale lui Dumnezeu.» Intrebîndu-1 Pafnutie cum făcea 
să primească Sfîntă împărtăşanie, sihastrul a răspuns că un înger al lui Dumnezeu 
îi aduce Sfîntă împărtăşanie în fiecare Duminică. Sfîntul Onufrie i-a zis apoi Avvei 
Pafnutie că în ziua următoare avea să fie ieşirea lui din trup. Aşa, mai înainte de 
ceasul ieşirii lui, el a îngenuncheat, s-a rugat lui Dumnezeu, şi şi-a dat în mîinile 



Lui sfîntul lui suflet. In acea clipă Avva Pafnutie a văzut cum întreg trupul 
sfîntului se cuprinde de o lumină cerească, şi a auzit cîntări de multe coruri 
îngereşti, nevăzute. Ingropînd cu cinste trupul Marelui Sfînt Onufrie, Avva 
Pafnutie s-a întors la Mînăstirea lui, spre a spune şi fraţilor, spre mare folos 
sufletesc, cele pe care le văzuse cu ochii şi le auzise cu urechile, şi cu mîinile lui 
atinsese. Aşa s-a făcut cunoscută, printr-un singur martor, viaţa minunată a acestui 
mare sfînt, şi măreţia Purtării de Grijă a lui Dumnezeu către cei care se dăruiesc cu 
totul slujirii Lui. Sfîntul Onufrie cel Mare a trecut la veşnicie în anul 400 după 
Hristos. 

• Pomenirea Sfîntului Petru Atonitul 

Petru a fost de neam grec şi de meserie soldat. Odată, într-o bătălie contra arabilor, 
Petru a fost prins, legat în lanţuri, şi aruncat în temniţă. Petru a rămas multă vreme 
închis în acea temniţă ce se afla în cetatea Samarei de pe malurile rîului Eufrat, şi 
s-a rugat cu stăruinţă lui Dumnezeu ca să-1 elibereze şi să-1 ducă într-o pustie, 
unde să se închine cu desăvîrşire unei vieţi de nevoinţe pustniceşti. Sfîntul şi 
Bătrînul Simeon, cel care în braţele lui a primit pre Mîntuitorul, însoţit de Sfîntul 
Nicolae, s-a înfăţişat înaintea lui în temniţa în care era închis, i-a atins lanţurile cu 
care era legat cu toiegul, iar acestea s-au topit precum ceara. Astfel Petru s-a aflat 
deodată într-un cîmp din afara cetăţii. El imediat a pornit spre Roma, unde a fost 
tuns monah de însuşi Papa lîngă racla Sfîntului Apostol Petru. El apoi iar s-a urcat 
în luntre, pornind înapoi spre Răsărit. Preasfmta Născătoare de Dumnezeu, 
împreună cu Sfîntul Nicolae, i s-au înfăţişat în vis, în care Fecioara i-a zis Sfîntului 
Nicolae că ea a ales ca monahul Petru să meargă să se nevioască la Muntele Atos. 
Pînă atunic Petru nu auzise niciodată de Muntele Atos. Ieşind deci din corabie la 
Sffntul Munte, Petru s-a sălăşluit într-o peşteră în care a rămas timp de cincizeci şi 
trei de ani în nevoinţe aspre şi neîntrerupte, în luptă cu foamea şi cu setea, cu 
frigul şi cu arşiţa, şi mai ales în luptă cu puterile diavoleşti, pe care toate întru 
sfirşit le-a biruit, cu ajutorul lui Dumnezeu. După ce a îndurat multe şi cumplite 
ispite şi s-a arătat bun nevoitor şi biruitor înaintea lui Dumnezeu în ele, pînă la 
cele mai grele, un înger al Domnului a început să-i aducă lui pîine o dată la fiecare 
patruzeci de zile. De mai multe ori diavolul îndrăznea să vină la el fâţărindu-se ca 
înger de lumină, dar Sfîntul Petru Atonitul îl recunoştea pe dată şi îl alunga cu 
semnul Sfintei Cruci şi cu numele Preasfmtei Născătoare de Dumnezeu. Cam cu 
un an înainte de moartea lui, el a fost descoperit de un vînător de căprioare de prin 
acele părţi, şi acel vînător a aflat din chiar gura sfîntului minunata şi sfînta lui 
viaţă. Sfîntul Petru Atonitul a trecut la cereştile locaşuri în anul 734 după Hristos, 
iar sfintele lui moaşte au fost mutate în Macedonia. 

• Pomenirea Sfîntului Cuvios Timotei, sihastrul egiptean 

Cuviosul Timotei a vieţuit mai întîi întru nevoinţe în Pustia Tebaidei, iar după 
aceea a intrat în pustia cea mai dinlăuntru, unde a stat timp de treizeci de ani. Aşa, 
plăcîndu-I lui Dumnezeu, el s-a odihnit cu pace. 

• Pomenirea Sfinţilor Cuvioşi Vassian şi lona 

Vassian şi lona au fost monahi în Mînăstirea Solovki. Ei s-au înecat şi au fost aduşi 
de ape la ţărm în anul 1651. La mormintele lor au început să apară semne mari, şi 
din această pricină, acolo s-a înălţat o sfmtă biserică. Pe acel loc după vreme s-a 
întemeiat Mînăstirea Pertominsk. Odată, cînd Ţarul Petru cel Mare a fost salvat 
dintr-o furtună la locul unde fuseseră sfinţii aduşi de ape la ţărm, el a rămas în acel 
loc timp de trei zile, a făcut o cruce şi a înălţat-o acolo, pe mal. 



Cîntare de laudă la Sflntul Petru Atonitul 

Sfîntul cuvios Petru în sălbăticia înfricoşată 

Lipsit era de bogăţii pămînteşti, 

Iar prin rugăciunea cu lacrimi el a învins 

Toate bogăţiile de înşelăciuni ale dracilor. 

El inima şi-a înfrînat şi la Dumnezeu a înălţat-o; 

El mintea dreaptă şi-o a făcut şi a înălţat-o la cer. 

Neclintit precum stînca cea mare-ntre stînci, 

Ostenindu-se-n foame şi privegheri de noapte, 

El tot binele lucra, 

Ca unul ceresc în trup. 

O jumătate de secol întreagă la Muntele Sfînt 

El grăit-a doar cu Dumnezeu, în rugăciune. 

De ani el s-a făcut alb precum zăpada, 

Faţă omenească în ăst' timp n-a văzut, 

Nici şi-a dorit să vadă. 

Dumnezeu lui i-a descoperit 

A cerului fereastră; 

El taine mari a văzut, nenumărate. 

Pre Maica lui Dumnezeu, înconjurată de-ai Domnului îngeri, 

Sipre minunaţi ai Domnului sfinţi. 

Domnul un înger şi lui i-a trimis 

Care Sfînta împărtăşire îi aducea din cer. 

Astfel al Athonului Petru un uriaş al duhului s-a făcut, 

Spre a fi dascăl peste veacuri, 

Si pildă vie monahilor de urmat. 

Cugetare 

Mare şi înfricoşată este Taina Sfintei împărtăşiri. Chiar şi pustnicii şi sihastrii care 

se nevoiau în pustiile cele mai neumblate nu îşi doreau nimic mai mult decît să 

aibă măcar din cînd în cînd posibilitatea de a primi Sfînta împărtăşanie. Sfînta 

Măria Egipteanca 1-a rugat şi i-a cerut Sfîntului Zosima să îi aducă Sfintele Taine 

la malul Iordanului şi să o împărtăşească. Intorcîndu-se la mînăstirea lui, după 

minunata cercetare a Sfîntului Onufrie, Cuviosul Pafhutie a întîlnit în cale o obşte 

umilă formată din patru monahi asceţi, tineri. Cînd Avva Pafnutie i-a întrebat dacă 

primesc Sfînta împărtăşanie şi cum, ei i-au zis că un înger al Domnului vine la ei 

în fiecare Sîmbătă şi Duminică şi le aduce Sfînta împărtăşire. Avva a rămas cu 

această mică obşte pînă în săptămîna următoare, ca să se încrednţeze cu ochii lui. 

Cînd au strălucit zorii acelei Sîmbete, întreaga obşte s-a pătruns de o bună 

mireasmă de negrăit, şi cum stăteau ei la rugăciune, un înger al Domnului, în 

chipul unui tînăr foarte frumos, strălucitor ca fulgerul, s-a înfăţişat înaintea lor 

purtînd în mîini Sfintele şi Preacuratele Taine. Pafnutie s-a înspăimînata şi a căzut 

cu faţa la pămînt. Dar cei patru fraţi l-au ridicat şi l-au dus înaintea îngerului, ca 

şi el, împreună cu ei, să primească Sfînta Cuminecătură din mîinile lui. După 

mărturia dată de el însuşi, Marele Onufrie primea şi el Sfînta împărtăşanie din 

mîinile unui înger al Domnului, precum mărturisit este că primeau şi alţi mulţi 

pustnici şi zăvoriţi. Prin urmare, este complet greşit să credem că marii nevoitori 

din pustii, din peşteri şi din crăpăturile pămîntului nu primeau niciodată Sfînta 

împărtăşanie. Dumnezeu, Cel Care se îngrijeşte de hrana trupurilor lor, nu îi lasă 

pe ei lipsiţi de hrana cea de viaţă dătătoare a Trupului şi Sîngelui Domnului lisus 



Hristos. 

15): 

Luare aminte 

Să luăm aminte la minunata înmulţire a plinilor în pustie (Matei 14 : 

• La cum Domnul a hrănit cinci mii de bărbaţi cu cele cinci pîini de El 
binecuvîntate ; 

• La cum El este cea Pîine Vie Care singură poate să hrănească tainic sufletul 
meu flămînzit, a cărui foame lumea nu o poate potoli. 

Predică Despre colibă şi palat 

Casa celor fără de lege va fi distrusă, iar cortul celor drepţi va înflori (Pildele lui 
Solomon 14 : 11). 

Palatul lui Irod zace în ruine, dar Peştera Copilului de la Betleem rămîne şi astăzi. 
Coroanele cezarilor s-au pierdut, dar oasele mucenicilor sînt şi astăzi. Palatele 
paginilor regi s-au prefăcut în mormane de dărîmături şi zgură, dar peşterile 
nevoitorilor s-au făcut întru Sfinte Mînăstiri pline de frumuseţe. Idolii cei de aur s-au 
împrăştiat întru nimicnicie, dar lanţurile Simţului Apostol Petru se păstrează ca sfinte 
moaşte pînă astăzi. Puternicul Imperiu Roman de odinioară este acum o legendă a 
morţilor, cîtă vreme coliba Creştinătăţii, Sfînta Biserică, este astăzi cel mai puternic 
regat de pe pămînt. Unde sînt iudeii, ucigaşii lui Dumnezeu? Ei sînt împrăştiaţi în 
întreaga lume. Unde sînt puternicii Romei? Ei zac în groapă. Unde este puterea 
sîngerosului Nero? Unde este puterea urîtorului Diocleţian şi a depravatului 
Maximian? Unde este slava lui Iulian Apostatul ? Unde sînt acum toate aceste piscuri 
ale istoriei ? Ele se află acolo unde zace şi Turnul Babei - sub praf şi sub cenuşă, sub 
ruşine şi sub blestem. 

Mergi prin oraşul tău şi află cîte case ale celor nelegiuiţi nu sînt acum excavate cu 
buldozerul. Si află, oare cîte colibe ale drepţilor nu s-au făcut apoi căsuţe înfloritoare? 
Fraţilor, cerul şi pămîntul se întemeiază pe dreptate, pe dreptatea cea neclintită a lui 
Dumnezeu. De aceea sînt ca şi nişte trufaşe beşici umplute cu aer toate marile creaţii 
păgîneşti, pe care le crapă trecătorii, călcîndu-le în picioare. Palatele faraonilor şi 
babilonienilor sînt ca nişte beşici călcate în picioare, cîtă vreme cortul dreptului 
Avraam creşte şi înfloreşte în veşnicie. O fraţilor, cît de atotputernică şi durabilă este 
dreptatea, şi cît de zgomotoasă şi trecătoare nedreptatea, la fel ca şi ploaia de vară! 
O Atotdrepte Stăpîne, cît de minunat şi neschimbat eşti Tu întru toate dreptăţile Tale! 
Ţie se cuvine toată slava şi mulţumită în veac, Amin. 

13 iunie 

• Pomenirea Sfintei Muceniţe Achilina 

Achilina s-a născut în oraşul palestinian Biblos din cinstiţi şi dreptmăritori părinţi 
creştini. Deşi în vîrstă de doar şapte ani fiind, Achilina cunoştea toate tainele 
credinţei creştine, iar la vîrstă de zece ani ea a fost atît de plină de Duhul Sfînt 
încît a putut să predice pre Hristos femeilor ei însoţitoare cu mare putere şi rîvnă. 
Cînd au izbucnit persecuţiile de sub împăratul Diocleţian cineva a pîrît-o pe 
Achilina înaintea trimisului împărătesc Volusian, care era mai curînd fiară decît 
om. Volusian a poruncit mai întîi ca fecioara să fie biciuită, apoi să i se înfigă o 
vergea încinsă în foc prin urechi şi prin creier. Dar pînă la ultima ei suflare 
fecioara Achilina L-a mărturisit pe Hristos Domnul pe faţă şi cu libertate, iar cînd 
din cap a început să-i curgă sînge şi creier, ea ca căzut jos, moartă. Trimisul, 
văzînd aceasta, şi socotind cu adevărat că Achilina este moartă, a poruncit ca 
trupul ei să fie scos în afara cetăţii şi aruncat pe groapa de necuraţii şi gunoaie, 
spre mîncare clinilor. Dar un înger al Domnului s-a pogorît din cer şi s-a înfăţişat 



noaptea înaintea fecioarei şi i-a zis: „Ridică-te şi primeşte sănătate!" Fecioara s-a 
ridicat şi s-a făcut desăvîrşit sănătoasă, şi multă vreme a adus mulţumită cu lacrimi 
lui Dumnezeu, rugîndu-L pe El să nu o lipsească de muceniceasca moarte. Atunci 
s-a auzit un glas din cer care a zis: „Mergi, şi fie ţie după cum voieşti!" Aşa, 
Achilina s-a îndreptat şi a intrat în cetate. Porţile cele încuiate ale cetăţii s-au 
deschis singure înaintea ei, şi ea a intrat în palatul trimisului împărătesc ca un duh 
şi s-a dus la patul lui. Trimisul s-a cuprins de groază de moarte, văzînd-o vie pe 
fecioara pe care el o omorîse în chinuri groaznice, în ziua următoare, la porunca 
lui, călăii au dus-o pe Achilina la eşafod, spre a fi omorîtă prin tăierea capului. Mai 
înainte de aceasta, fecioara Achilina s-a rugat în genunchi lui Dumnezeu, şi şi-a 
dat sfîntul ei suflet. Călăul a tăiat capul Achilinei care deja murise. Sfintele ei 
moaşte dau tămăduire multor bolnavi. Achilina era în vîrstă de doisprezece ani 
cînd L-a mărturisit pre Hristos cu sîngele ei. Ea a luat cu cinste cununa muceniciei 
la anul 293. 

• Pomenirea Sfîntului Trifllie, Episcopul Lefcoşei [Nicosiei] Ciprului 

Trifilie a fost ucenicul Sfîntului Spiridon al Trimitundei Făcătorul de Minuni, iar mai 
după aceea împreună lucrător cu el în insula Ciprului. El era un bărbat milostiv, cu 
mintea curată şi avînd întreaga feciorie de-a lungul întregii lui vieţi. El era „fîntînă de 
lacrimi" şi mare nevoitor. El bine a păstorit turma lui Hristos, iar cînd s-a odihnit a 
primit cununa celor mai mari ierarhi din ceruri. Sfîntul Trifilie Episcopul Nicosiei din 
Cipru a adormit cu pace la anul 370 după Hristos. 

• Pomenirea Sfintei Anna şi a fiului ei han 

Fiind orfană, Anna a fost luată într-o casă de nobili şi crescută şi educată ca o fiică 

adoptivă. Fecioară vrednică fiind, acel nobil i-a dat-o pe Anna de soţie fiului lui. Cînd 

bătrînul nobil a murit, rudele l-au silit pe fiul să se lepede de soţia lui, din cauza 

originii ei joase, şi să se însoare cu o alta, nobilă şi bogată ca şi el. Dar fiul de nobil 

era om drept şi temător de Dumnezeu, şi nu a voit să facă aceasta. Văzîndu-1 pe soţul 

ei în război cu familia lui din pricina ei, Anna a părăsit palatul în taină şi a scăpat la o 

insulă îndepărtată, unde nu se afla nici un suflet omenesc. Dar ea a ajuns la acea 

insulă însărcinată fiind, şi acolo a dat naştere unui prunc de parte bărbătească. Ea a 

vieţuit în acea insulă timp de treizeci de ani, în post şi în rugăciune. Apoi, după tainica 

Purtare de Grijă a lui Dumnezeu, la insulă a sosit un ieromonah care l-a botezat pe 

fiul Annei, dîndu-i numele de loan. Acest suflet sfînt, această Anna, a dus viaţa tuturor 

nevoinţelor în veacul al cincilea şi a adormit cu pace. 

Cîntare de laudă la Sflntul Trifilie 

Pe cînd Sfîntul Trifilie încă diacon era, 

El Sfintele Evanghelii citea, şi Psaltirea. 

El citea către popor cu glas smerit şi dulce. 

Sfîntul Spiridon însuşi cu luare aminte asculta. 

Odată într-o biserică de popor plină, 

El frumos a citit a Slăbănogului pericopă, 

Şi cum Domnul Cel Blîndpre el a vindecat. 

„ la-ţi patul şi umblă!" a zis Domnul, 

ŞI cel greu bolnav la dumnezeiască poruncă 

sănătos s-a făcut. 

Dar Trifilie o greşeală-a făcut: 

Cuvîntul însemnînd „pat" el altfel l-a zis, 

înţelesul schimbînd. 

Sfîntul Spiridon la sine-l cheamă şi-i zice: 



„Fiule, diaconul meu drag, de ce schimbi tu 

ale Sfintei Scripturi cuvinte sfinte? 

Au nu ştii că ele de Domnul sînt rostite? 

Din a Sa gură însuşi cuvîntul „pat" a ieşit, 

Iar tu zici „ culcuş ", schimbînd cuvîntul Lui! 

Fiule, Sfînta Scriptură insuflată de Sus este; 

Deci ale ei cuvinte să le citim cum se cuvine. 

Ale Scripturii cuvinte de putere sînt pline, 

Iar omeneştile cuvinte sînt putrede şi slabe. 

Patul omenesc acelaşi lucru nu-i 

Cu culcuşul unui cline; 

Deci fiule, zi, „Doamne, iartă-mă!" 

Smeritul diacon Trifilie greşeala îşi vede, 

Şi se pocăieşte cu ruşine şi cu amar. 

Trifilie iertare a aflat cu ale Părintelui lui rugăciuni, 

Cu rugăciunile puternice ale lui Spiridon, 

De Minuni Făcătorul. 

Cugetare 

Blîndeţea şi bunătatea au împodobit pe sfinţii noştri şi le-au dat putere şi pricepere 

în a nu răsplăti răului cu rău. Cînd împăratul Constanţius, fiul împăratului 

Constantin cel Mare, s-a îmbolnăvit la Antiohia, el 1-a chemat pe Sfîntul Spiridon 

ca să se roage pentru el. Sfîntul Spiridon, însoţit de diaconul lui, Trifilie, au plecat 

din Cipru şi au sosit la Antiohia, înaintea palatului imperial. Spiridon era îmbrăcat 

în straie sărăcăcioase. El purta pe cap un fes simplu de lînă, în mîini un toiag din 

lemn de palmier, iar la piept un văsişor de lut conţinînd untdelemn sfinţit de la 

candela ce ardea pururea înaintea Sfintei Cruci (după cum obişnuiau în acea vreme 

să poarte creştinii de la Ierusalim). Astfel îmbrăcat şi pe de asupra ostenit de 

postiri, privegheri, şi lunga călătorie, acest mare sfînt nu-şi trăda prin nimic marele 

rang şi marea demnitate de episcop. Cînd a voit să păşească în palatul imperial, 

una din gărzile împăratului, crezînd că este un cerşetor obişnuit, 1-a lovit cu 

pumnul peste un 

obraz. Iar blîndul şi bunul ierarh i 1-a întors şi pe celălalt. Cînd, ajungînd în cele din 

urmă la împărat, Sfîntul Ierarh şi-a pus sfintele lui mîini peste capul lui, împăratul s-a 

însănătoşit din boala care îl chinuia. 

Luare aminte 

Să luăm aminte la minunata umblare pe apă ca pe uscat a Domnului (Matei 14: 26): 

• La cum luntrea cu ucenicii se afla în larg cuprinsă de furtună, şi cum Domnul, 
văzînd aceasta, S-a grăbit în ajutorul lor; 

• La cum şi eu ades sînt cuprins de tulburarea întunericului şi valurilor patimilor, şi 
cum Domnul Cel milostiv grăbeşte în ajutorul meu, ca să calc peste ale mele patimi ca 
peste un drum bătătorit. 

Predică Despre calea vieţii şi calea morţii 

Unele căi par drepte în ochii omului, dar sfîrşitul lor sînt căile morţii (Pildele lui 

Solomon 14: 12). 

Oamenilor uneori li se pare că vieţile celor nelegiuiţi sînt drepte, pentru că ei, fără de 

Dumnezeu fiind, reuşesc în toate şi sînt mereu bogaţi. O, de-ar vedea ei care sînt şi 

sfirşiturile unor astfel de vieţi! Ei ar fi îngroziţi şi ar fugi ca de foc să calce pe urmele 

lor! 

Dacă sfîrşitul unei căi este pieirea, atunci cum ar putea fi bună acea cale? Prin urmare, 



o, omule, să nu mai zici că este dreaptă calea căreia tu nu îi vezi şi capătul. Tu întrebi: 
dar cum aş putea eu, om limitat şi slab, să văd sfîrşitul cel nevăzut al unei căi lungi? 
Tu poţi vedea acel sfîrşit în două moduri: citind Sfintele Scripturi sub oblăduirea şi în 
lumina trăirii Ortodoxiei, şi observînd sfîrşitul căii vieţii celor din jurul tău care mor 
înaintea ta. Chiar şi aşa, tot primul mod este cel mai de încredere, şi dacă te lipeşti cu 
toată puterea ta de el, atunci cunoaşte că nu te vei împiedica niciodată în noaptea 
morţii celei veşnice. 

Doar acea cale şi acea viaţă este dreaptă care este arătată de Domnul dreaptă. Toate 
celelalte căi, care pot părea drepte minţii tale, dar care nu sînt şi calea arătată de 
Domnul, sînt rele şi fatale. Iată, pînă şi fiarele cele sălbatice au căile lor, dar oare vei 
merge pe ele dacă ţi se par ţie adevărate? Nu, tu nu trebuie să mergi pe ele, afară doar 
dacă vrei să cazi în fălcile acelor fiare sălbatice. Ci tu să umbli doar pe căile lui 
Dumnezeu, chiar dacă ţie nu-ţi par bune, căci ele drepte sînt. Căile lui Dumnezeu ni se 
par din cînd în cînd rele numai din pricina păcatelor noastre. Dacă am fi fără de păcat, 
dacă minţile 

noastre nu ar fi strîmbate de păcat, nouă nu ne-ar mai putea părea nici măcar o 
clipă că mai există şi alte căi drepte în afară de căile Domnului. Dar minţii celei 
strîmbate de păcat multe din căile morţii îi par căi ale vieţii, şi singura care este 
adevărată îi pare falsă. 

O Atotvăzătorule Doamne, Călăuzitorule al nostru, îndreptează minţile noasre ca 
pe căile cele rele noi să nu umblăm. O Stăpîne lisuse Hristoase Tu eşti singura 
Cale, Adevărul şi Viaţa, iar cele căi pe care noi ni le născocim în afară de Tine rele 
sînt, minciună şi moarte. 
Ci numai Ţie în veac se cuvine mulţumită şi slava, Amin. 

14 iunie 

• Pomenirea Sfîntului Proroc Elisei 

Prorocul Elisei a trăit cu nouă sute de ani mai înainte de Mîrituitorul. Cînd 
Dumnezeu bine a voit a lua la El pe vîrstnicul Proroc Ilie, El i-a descoperit lui Ilie 
că 1-a ales pe Elisei, fiul lui Şafat, din seminţia lui Ruben, din cetatea 
Abelmeholah, ca următor lui în slujirea prorocească. Ilie i-a descoperit apoi lui 
Elisei ce îi descoperise lui Domnul şi 1-a îmbrăcat în mantia lui, cerînd cu lacrimi 
de la Dumnezeu ca îndoit să-i dea lui Elisei harul. Elisei îndată şi-a părăsit casa şi 
familia şi a urmat lui Ilie. Cînd Domnul 1-a răpit pe Ilie în carul cel de foc, Elisei a 
rămas să ducă mai departe slujirea preoţească cu o putere încă şi mai mare decît a 
lui Ilie. Prin marea sa curăţenie şi marea sa rîvnă, el a fost întocmai cu cei mai 
mari dintre proroci, iar prin puterea covîrşitoare şi tainică pe care i-a dat-o lui 
Dumnezeu el i-a întrecut pe toţi. El a despărţit apele Iordanului precum odinioară 
Moise despărţise apele Mării Roşii; el a făcut dulci apele amare de la Ierihon; el 
umplut cu apă tranşeele de apărare excavate în războiul cu Moabitenii; el a 
înmulţit untdelemnul din vasele văduvei celei sărace; el 1-a înviat pe fiul femeii 
şunamite; el a hrănit o sută de oameni cu douăzeci de pîini mici el 1-a vindecat pe 
Neeman căpetenia de oşti de boala leprei; el a lovit cu lepră pe sluga lui Gehazi 
din pricină că acesta s-a mîndrit; el a orbit toată oştirea siriană, iar altă oştire a 
pus-o pe fugă; el a prorocit multe care aveau să se întîmple poporului şi unor 
oameni îndeosebi. El s-a odhinit la adîncile sale bătrîneti. 

• Pomenirea Sfîntului Melodie, Patriarhul Constantinopolului 

Metodie s-a născut în cetatea Siracuzei din Sicilia. După ce şi-a încheiat strălucit 
studiile seculare, el a fost tuns monah şi a început să ducă viaţa tuturor nevoinţelor 



într-o mînăstire. Patriarhul Nichifor 1-a luat pe Metodie în slujba lui. In timpul 
domniei împăraţilor iconoclaşti, Metodie s-a făcut cunoscut pretutindeni ca 
apărător neclintit al cinstirii sfintelor icoane. Pentru aceasta, răul împărat Teofil 1- 
a surghiunit într-o insulă în care se aflau şi doi criminali de drept comun, zăcînd în 
temniţa umedă de acolo timp de şapte ani, fără lumină şi fără hrană suficientă, ca 
într-un mormînt. în timpul împărăţiei dreptcredincioasei împărătesc Teodora şi a 
fiului ei Mihail, Metodie a fost eliberat şi ridicat patriarh, după cum îi prorocise 
mai înainte Sfîntul loanichie cel Mare. In prima Duminică din Sfîntul şi Marele 
Post, Metodie a intrat solemn cu icoanele în sfînta biserică, şi de asemenea a 
alcătuit un canon la cinstirea lor. Neputincioşi întru a-1 birui pe Metodie, ticăloşii 
şi necuraţii eretici au plătit o desfrînată care a ieşit şi 1 -a clevetit pe Metodie, cum 
că Patriarhul ar fi avut necurate legături cu ea. întregul Constantinopol s-a ridicat 
cu mînie împotriva acestei murdare calomnii. Cu toate acestea, neştiind cum alt să 
arate poporului înşelăciunea, Patriarhul şi-a învins pudoarea, şi-a desfăcut hainele 
şi a stat gol înaintea curţii care se întrunise pentru anchetă şi astfel toţi au putut 
vedea trupul uscat şi topit de postiri aspre şi privegheri al Patriarhului. Atunci 
curtea a văzut în întregime calomnia aruncată asupra lui. Auzind acestea, poporul a 
strigat de bucurie iar mîrşavii eretici au fost daţi de ruşine înaintea tuturor. Apoi 
acea nenorocită femeie a recunoscut că a fost plătită să rostească murdara acuzaţie 
şi să grăiască cele rele asupra sfintului lui Dumnezeu. Astfel, cei care au voit să 
ucidă bunul nume al Patriarhului, nu au făcut altceva decît să îi sporească faima. 
Acest mare apărător al Credinţei s-a odihnit cu pace la anul 846 şi s-a strămutat la 
locaşurile cele cereşti ale împărăţiei lui Dumnezeu. 

• Pomenirea Sfintului loan, Mitropolitul Evhaitelor 

Acest loan era supranumit Mavron [Negrul]. El a fost un bărbat foarte învăţat în 
ştiinţele cele din afară, şi de asemenea a fost un bărbat foarte duhovnicesc. La 
bătrîneţile sale, sub împărăţia lui Alexios Comnenul, loan a fost înălţat Mitropolit 
al Evhaitelor. El este mai cu seamă cunoscut pentru vedeniile pe care le-a avut cu 
sfinţii loan Gură de Aur, Grigorie de Dumnezeu Cuvîntătorul şi Vasile cel Mare 
(vezi ziua de 30 ianuarie), care i-au arătat că slava lor în ceruri una, împreună şi 
aceeaşi este, şi i-au cerut să rînduiască o zi 

de prăznuire anume pentru toţi trei. După vedeniile avute de Mitropolitul loan 
certurile în popor au încetat, căci pînă atunci poporul era despărţit, socotind unii 
pe loan, alţii pe Grigorie, iar alţii pe Vasilie ca fiind cel mai mare. Sfîntul loan 
acesta a mai alcătuit minunatele canoane către Preadulcele lisus şi către îngerul 
Păzitor al vieţii omului, precum şi alte scrieri de suflet mîntuitoare. El a adormit cu 
pace la anul 1100. 

• Pomenirea Sfintului Cuvios Nifon 

Acest Sfînt Nifon s-a născut în ţinutul Arghirokastron, în satul Likov şi a fost fiu 
de preot, încă din tinereţile lui el a iubit singurătatea şi rugăciunea. Această 
dragoste a lui 1-a atras în cele din urmă la Sfîntul Munte Athos, unde a dus viaţa 
nevoinţelor mai întîi la peştera Sfintului Petru Amonitul, iar mai tîrziu în pustia de 
la Sfînta Ana. El nici măcar nu voia să .guste pîine, ci se hrănea doar cu ierburi şi 
rădăcini. Unii invidioşi l-au acuzat că urăşte pîinea, dar el repede şi uşor a scuturat 
de la sine această acuză. In cele din urmă el s-a făcut împreună nevoitor cu Sfîntul 
Maxim Capsokalivitul. Din pricina marii lui iubiri pentru Dumnezeu, Nifon a fost 
dăruit de El cu darul facerii de minuni şi al străvederii. El a vindecat bolnavii cu 
rugăciunea şi cu ungerea cu untdelemn sfinţit, şi vedea limpede evenimente din 



trecut şi din viitor. Despre sine el a prorocit că va muri în Postul Sfinţilor Apostoli. 

Cînd a răsărit ziua adormirii lui, el le-a zis fraţilor strînşi în jurul lui: «Să nu 

plîngeţi, ci mai vîrtos să vă bucuraţi, căci în mine un mijlocitor înaintea lui 

Dumnezeu veţi avea, întru mîntuirea voastră.» Iar la urmă a zis: «Acum este 

timpul să plec,» şi şi-a dat sfîntul lui suflet în mîinile lui Dumnezeu, la anul 1330, 

în paisprezece zile ale lunii iunie. 

Cîntare de laudă la Prorocul Elisei şi la Neeman căpetenia de oştiri 

(IV Regi, 5) 

La ce bun bogăţiile şi frumuseţile lumii, 

La ce bun puterea şi stăpînirea, 

Cînd omul este lepros? 

Neeman căpetenie de oştiri este, dar boleşte de lepră. 

El alb este de lepră, ca şi cînd ar fi 

îmbrăcat în puroi. 

Dar căpetenia către omul lui Dumnezeu grăbeşte, 

Nădăjduind în scăpare de la el. 

El către omul lui Dumnezeu cu caravana lui goneşte, 

încărcată de veşminte scumpe şi aur. 

Plată bogată vrea sa ducă el 

Omului lui Dumnezeu. 

Elisei pre căpetenie la Iordan trimite, 

De şapte ori să se sclade în ale Iordanului ape. 

Neeman se mînie, văzînd îndemnul 

Cape un refuz al Omului lui Dumnezeu : 

« Au nu avem noi în ţara noastră 

rîuri mai limpezi şi mai mari!?» 

Şi-adînc rănit cale-ntoarsă vru să facă degrabă, 

Dar sluga lui, om înţelept, îl opri. 

«O stăpîne,» a zis el, «aşa uşor bătut să nu te dai. 

Ci iată Iordanul, Ungă noi este! du-te şi te scaldă, 

Iute, precum a zis Omul lui Dumnezeu!» 

Neeman pre sluga ascultă şi-n unda Iordanului intră, 

El intră în apele sfinte de şapte ori. 

Si iată Neeman cu desăvîrşire sănătos este, 

Nici urmă de lepră pe trupul lui! 

Trupul lui Neeman proaspăt şi nou este, 

Ca trupul unui copil. 

El strigă atunci cu putere: «Unul este Domnul! 

Unul este Domnul Dumnezeul lui Israil! 

Slăvite şi minunate sînt lucrările Lui!» 

Cugetare 

Marele Sfînt loan Gură de Aur a zis cu sfînta sa înţelepciune: „Locul nu ne va 

mîntui, dacă nu împlinim cu scumpătate voia lui Dumnezeu." Există o istorie a 

unui monah care vieţuia odată într-o mîntăstire în care cinci fraţi îl iubeau iar unul 

îi grăia împotrivă. Din cauza acestui singur frate care îi făcea supărare, monahul a 

plecat la altă mînăstire. Dar şi aici, erau opt fraţi care îl iubeau, dar doi care îi 

grăiau împotrivă. Şi atunci el a fugit într-o a treia. Dar aici, dacă şapte îl iubeau, se 

aflau cinci care nu-1 aveau la inimă. Pornindu-se el acum spre a patra mînăstire, a 

cugetat pe cînd mergea pe cale: „Pînă cînd voi tot fugi din mînăstire în mînăstire? 



Pacea nu o voi afla nicăieri în lume. Mai bine mi-ar fi mie să cîştig sfînta răbdare." 

El a luat atunci o bucată de hîrtie şi a scris cu litere mari: „Voi îndura toate pentru 

dragostea Domnului şi Dumnezeului meu lisus Hristos." Cînd a intrat în cea de a 

patra mînăstire, a văzut că acolo doar unul îl iubeşte, pe cînd toţi ceilalţi îi sînt 

împotrivă. Dar cu răbdare el a îndurat toate jignirile. De cîte ori cineva îl ocăra, el 

scotea acea bucată de hîrtie şi 

citea: „Voi îndura toate pentru dragostea Domnului şi Dumnezeului meu lisus 

Hristos." Şi aşa, cu răbdare el a îndurat toate insutele în acea a patra mînăstire, 

pînă cînd toţi fraţii au început să-1 iubească, iar el a rămas acolo pînă la moartea 

lui. 

Luare aminte 

Să luăm aminte la minunata umblare pe apă ca pe uscat a Domnului (Matei 14: 

25): 

• La cum Domnul, umblînd pe mare, i-a strigat lui Petru: Vino! Iar Petru a pornit 
a merge pe apă ca pe uscat, dar din pricina credinţei lui slabe, a început să se 
scufunde; 

• La cum Domnul mă cheamă şi pe mine să calc pe apele şi furtunile patimilor, 
dar eu, deşi pornesc, mă scufund în ele din pricina credinţei mele slabe. 
Predică Despre smerenia care vine înaintea măririi 

... iar smerenia trece înaintea măririi (Pildele lui Solomon 15: 33). 

Aici mărirea care se are în vedere este cea adevărată, iar nu cea falsă, ea este 

mărirea cea veşnică, iar nu cea care piere. Mărirea care este de la oameni este o 

mărire care piere, pe cînd mărirea care este de la Dumnezeu este veşnică. Cei pe 

care îi slăvesc oamenii de fapt sînt lipsiţi de slavă, pe cînd cei pe care îi 

proslăveşte Dumnezeu sînt cu adevărat slăviţi. Domnul nostru le-a zis cărturarilor 

iudei: Cum puteţi voi să credeţi, cînd primiţi slavă unii de la alţii, şi slava care 

vine de la unul Dumnezeu nu o căutaţi? (loan 5: 44). Vedeţi cum deosebeşte 

Domnul între slava de la oameni şi cea de la Dumnezeu? Iar despre Sine, El a zis: 

Slavă de la oameni nu primesc (loan 5: 41). 

Căci cel care primeşte slavă de la oameni călătoreşte pe calea trufiei, pe cînd cel 

care primeşte slavă de la Dumnezeu merge pe calea smereniei. Sfinţii lui 

Dumnezeu erau cei mai smeriţi robi ai lui Dumnezeu. Preasfînta Născătoare de 

Dumnezeu era împodobită cu cea mai adîncă smerenie. Căci a căutat spre 

smerenia roabei Sale (Luca 1: 48). Dar cel mai smerit dintre cei smeriţi a fost 

Domnul însuşi, începătorul acestei înreceri întru smerenie, în timpul vieţii Lui 

pămînteşti, smerenia a trecut întotdeauna înaintea măririi. Fraţilor, aşa trebuie să 

fie şi în vieţile noastre dacă dorim cu adevărat adevărata mărire. Căci dacă 

smerenia nu va fi înaintea măririi, atunci mărirea niciodată nu va veni. 

O Stăpîne Doamne lisuse Hristoase, învăţătorule al nostru şi Pildă supremă a vieţii 

naostre, Cela Ce eşti singura noastră mărire şi Măritorul tuturor celor blînzi şi 

smeriţi, insuflă-ne nouă smerenia Ta cea tainică şi negrăită, 

Căci noi pre Tine Te lăudăm, Ţie ne închinăm şi Ţie îţi mulţumim în veci, Amin. 

15 iunie 

• Pomenirea Sfîntului Proroc Amos 

Amos s-a născut în satul Thecua de lîngă Betleem. Fiind născut într-o familie de 
origine modestă, Amos a muncit la păzit turmele de porci ale unui om bogat din 
Ierusalim. Dar Dumnezeu Cel Care nu caută la faţa omului ci la curăţia inimii lui, 
şi Care i-a scos pe Moise şi pe David de la turmele de oi şi i-a ridicat căpetenii ale 



poporului, 1-a ales şi pe acest Amos ca să fie unul dintre prorocii Lui. Amos 1-a 
certat pe Regele Uzziah şi pe preoţii lui păgîni pentru idolatria lor şi a întors 
poporul de la închinarea la viţeii de aur din Bethel, învăţîndu-i să se închine mai 
degrabă la Dumnezeul Cel Unul şi Viu. Cînd căpetenia preoţilor păgîni, Amaziah, 
1-a prigonit pe Amos, Amos a prorocit că asirienii îl vor cuceri pe Israil, că îl vor 
ucide pe regele lor şi pe fiii lui Amaziah, şi că soldaţii asirieni o vor necinsti pe 
soţia lui Amaziah înaintea ochilor lui din pricină că şi el a îmbrîncit poporul la 
adulter cu necuraţii idoli. Toate acestea aşa s-au şi întîmplat. Fiul preotului idolesc 
1-a lovit atît de tare pe Amos în frunte cu toiagul lui, încît prorocul a căzut la 
pămînt. Abia viu, Amos a fost dus la Thecua, satul lui, unde şi-a dat sfîntul lui 
suflet în mîinile lui Dumnezeu. Amos a trăit în veacul al optulea înainte de Hristos. 

• Pomenirea Sfinţilor Mucenici Vitus, Modestus şi Crescenţia 

Sfîntul Vitus s-a născut în Sicilia din părinţi renumiţi dar necredincioşi. Modestus 
a fost preceptorul lui, iar Crescenţia a fost guvernanta lui. Sfîntul Vitus a primit 
Sfîntul Botez la o vîrstă fragedă, iar la doisprezece ani el deja s-a retras în viaţa de 
mare asceză creştină. La el veneau îngeri care îl întăreau întru nevoinţele lui şi îl 
povăţuiau neîncetat, şi Vitus însuşi radia de o frumuseţe îngerească. Mîna 
judecătorului care 1-a bătut s-a uscat, dar Vitus i-a vindecat-o cu rugăciunea. Tatăl 
lui a orbit cînd a văzut în cămara fiului lui doisprezece 
îngeri luminoşi „ai căror ochi erau ca stelele şi ale căror feţe erau ca ale 
fulgerului." Dar Vitus a vindecat ochii tatălui lui cu rugăciunea. Cînd tatăl lui a 
voit să îl ucidă, un înger s-a pogorît la Vitus şi 1-a răpit, împreună cu Modestus şi 
cu Crescenţia, la Lucania, pe malul rîului Silaris. Aici Vitus a făcut multe minuni, 
vindecînd cu rugăciunea mulţime de infirmi şi de nebuni. La cererea împăratului 
Diocleţian, Vitus a călătorit la Roma, unde 1 -a curăţit pe fiul lui Diocleţian de un 
duh necurat. Dar împăratul nu 1-a răsplătit pentru aceasta cu cele bune, ci 
dimpotrivă. El 1-a torturat cu sălbăticie pentru că Vitus nu a voit să se închine 
idolilor celor făcuţi de mîini omeneşti. Dar Domnul 1-a izbăvit pe Vitus din 
chinurile aduse asupra lui de torţionari, luîndu-1 cu mîna Lui nevăzuta şi ducîndu- 
1 înapoi în Lucania, unde el, Modestus şi Crescenţia s-au odihnit cîteşitrei în 
Domnul. Sfintele moaşte ale Sfintului Vitus se află la Praga. 

• Pomenirea Sfintului Cuvios Mucenic Dula 

Sfmtul Dula a dus o sfîntă viaţă de nevoinţe într-o mînăstire egipteană. Din 
invidie, unul din fraţii \ui 1-a acuzat de furtul de cele sfinte: cum că ar f\ luat 
pentru sine sfinte odoare bisericeşti. Atunci cuviosul Dula a fost dezbrăcat de rasa 
lui şi predat autorităţilor lumeşti pentru judecată. Ducele a poruncit ca Dula să fie 
biciuit şi a voit să-i taie mîinile, după cum cerea legea în cazul celor care comiteau 
furt. Dar în acel ceas fratele cel invidios care pîrîse s-a pocăit şi a strigat că Dula 
este nevinovat. După douăzeci de ani de exil şi umilinţe amarnice, Sfîntul şi 
Cuviosul Dula a fost reprimit în mînăstirea lui, iar după trei zile, a murit. Trupul 
lui însă a dispărut într-un mod tainic. 

• Pomenirea Sfintului Mucenic Lazăr, Cneazul Sîrbilor 

Lazăr a fost un membru al marii nobilimi sîrbeşti care, după moartea Ţarului 
Duşan, a condus ţările sîrbeşti. După moartea Ţarului Uroş, Patriarhul Efrem 1-a 
uns pe Lazăr Ţar al Sîrbilor. Lazăr a trimis o solie la Constantinopol, condusă de 
Monahul Isaia, cu misiunea de a ruga cu lacrimi pe Patriarh să ridice anatema de 
peste poporul sîrb. Lazăr s-a luptat în mai multe rînduri cu puterile turceşti. La 
sfîrşit, în ziua de 15 iunie a anului 1389, în sîngeroasele lupte cu trupele Sultanului 



Amurat de la Kosovo Poliie [Cîmpia Mierlei], Ţarul Lazăr a fost decapitat. Trupul 
lui a fost dus şi îngropat la Ravaniţa, lîngă Cupriia, în mînăstirea întemeiată de el; 
mai după aceea moaştele lui au fost mutate la Noua Ravaniţa din Şrem, iar de 
acolo, în timpul celui de al Doilea 

Război Mondial [în 1942], el a fost mutat la Belgrad şi aşezat în Biserica 
Catedrală a Sfîntului Arhanghel Mihail, unde se odihneşte şi astăzi nestricat, 
dăruind mîngîiere şi vindecări tuturor celor care vin la el cu credinţă şi cu 
rugăciune. 29 în timpul vieţii lui pămînteşti, Sfmtul Lazăr a reînnoit mînăstirile 
Hilandar [din Sfîntul Munte Athos] şi Gorniiak. El a ctitorit mînăstirile Ravaniţa şi 
Lazariţa [în Kruşevaci] şi a fost binefăcătorul Mînăstirii Sfîntul Panteleimon din 
Sfîntul Munte Athos, precum şi al multor altor biserici şi mînăstiri. 

• Pomenirea Sfîntului Efrem, Patriarhul Sîrbilor 

Ca fiu de preot, Efrem a dorit după viaţa duhovnicească şi de nevoinţe călugăreşti, 
încă din copilăria lui. El a scăpat la Sfîntul Munte Athos, cînd a văzut că părinţii 
lui vor să-1 însoare. El mai după aceea s-a reîntors în Serbia şi a dus o viaţă de 
mari nevoinţe în defileul Ibar şi în Mînăstirea Deceani [din Kosovo]. Cînd au 
izbucnit luptele interne şi războiul pentru putere, care din păcate a cuprins şi 
ierarhia bisericii, în 1375 Sinodul 1-a ales pe Efrem ca patriarh în locul lui Sava, 
care murise. Cînd i s-a vestit alegerea lui, Efrem a plîns cu amar, văzînd că nu este 
nici un chip să refuze. El 1-a uns Ţar pe Cneazul Lazăr în 1382, apoi a lăsat tronul 
mitropolitan şi s-a întors la pustia lui, punîndu- 1 în locul lui pe Spiridon. După 
moartea lui Spiridon din 1388, Ţarul Lazăr 1-a rugat iar pe Efrem să vină şi să ia 
scaunul mitropolitan. Efrem a păstorit Biserica lui Hristos în vremurile cumplite 
care au urmat teribilei mfrîngeri de la Cîmpia Mierlei [Kosovo], pînă în anul 1400, 
cînd a trecut la Domnul pe Care atît de mult L-a iubit, în anul al optzeci şi optulea 
al vieţii lui. Sfintele lui moaşte se odihnesc în Mînăstirea din Peci [Kosovo]. 

• Pomenirea Fericitului Augustin, Episcopul Hipponei 

Augustin a lepădat păgînismul şi s-a făcut Creştin, datorită multelor rugăminţi, 
sfaturi, lacrimi şi rugăciuni ale sfintei lui maici, Monica. El a fost un mare dascăl 
al Bisericii şi un scriitor bisericesc de mare anvergură, dar care a căzut şi în unele 
extreme doctrinare pe care Biserica le respinge. Dar el L-a slăvit şi L-a iubit din 
inimă pe Hristos, în tot timpul celor treizeci şi cinci de ani ai vieţii lui de Episcop 
al Hipponei, întru care a şi trecut la cele veşnice. Fericitul Augustin a murit în 
vîrstă fiind de şaptezeci şi şase de ani [354 - 43 0J. 

29 în 1989, cu ocazia a 600 de ani de la mucenicia sa, moaştele Sfîntului Lazăr au fost din nou mutate la 
Mînăstirea Ranaviţa de lîngă Cupriia. - n. ed. americane. 

Cîntare de laudă la Sflntul Vitus 

Preaminunatul Vitus, de mierea cerească plin, 

Pre Hristos mărturiseşte înaintea păgînesculuipopor. 

El de idolii morţi rîde 

Şi de întunecaţii lor vrăjitori. 

Elpre Hristos preaslăveşte, pre Puterea lui Dumnezeu; 

El adevărul propovăduieşte către al său pămîntesc tată 

Şi către judecător - 

Dar amîndoi împotriva lui luptă 

Şi chinuri pregătesc tînărului Vitus. 

Dumnezeu însă apără pe ai Săi mucenici 

Şi preaslăveşte pe cei care îl preaslăvesc. 

De trebuinţă a fost ca Vitus 



Pre Hristos să mărturisească 

înaintea împăratului, 

Şi chinuri să ia înaintea poporului, 

La Roma, 

Ca numele lui săfie preaslăvit. 

Pe tînărul Vitus îngerii îl întăreau, 

Pre el îngerii îlpovăţuiau. 

Sfinţii îngeri al lui suflet 

La ceruri l-au dus, 

La Ceruri l-au înălţat, 

Şi înaintea Feţei Domnului l-au aşezat. 

Cugetare 

Nu este uşor să omori întru sine-ţi duhul slavei deşarte şi al închipuirii. Doar marii 

îndrumători duhovniceşti au izbutit aceasta, şi întotdeauna, doar cu ajutorul harului 

lui Dumnezeu, al privegherii de toată vremea, al trezviei şi al discernămîntului. 

Awa Nisteroes umbla odată pe cale cu unul din fraţii lui. Ei deodată au văzut în 

drumul lor un şarpe. Fratele îndată s-a ferit, iar marele Nisteroes a făcut şi el 

îndată la fel. „Au şi ţie ţi-e frică, Părinte?" 1-a întrebat monahul pe Awa 

Nisteroes. Iar Bătrînul a zis: „Nu, fiule, mie nu mi-e frică, dar a trebuit musai să te 

urmez, altfel nu aş fi scăpat de duhul slavei deşarte." Adică, a vrut să zică 

Părintele: „Dacă nu m-aş fi ferit şi eu, atunci tu te-ai fi uimit de curajul meu, şi eu 

nu aş mai fi scăpat de ispitirile dracului mîndriei." 

Luare aminte 

Să luăm aminte la vindecările minunate ale celor mulţi care se atingeau de 

Mîntuitorul (Matei 14: 36): 

• La cum toţi bolnavii care se atingeau de poala hainei Lui se vindecau şi se 
făceau întregi; 

• La cum şi sufletul meu se poate vindeca, de mă voi împărtăşi cu Sfînt Trupul şi 
Pracurat Sîngele Lui, care sînt haina trupească a Dumnezeirii Lui. 

Predică Despre sărac şi Ziditorul lui 

Cel ce îşi bate joc de sărac defăima pe Ziditorul lui (Pildele lui Solomon 17:5). 
Dacă eşti bogat, oare în ce eşti bogat, dacă nu în proprietăţi pe care le deţii de la 
Dumnezeu? Cele pe care tu le ai, ale cui sînt, dacă nu ale lui Dumnezeu? De 
aceea, dacă te mîndreşti cu bogăţiile tale, tu te mîndreşti cu bogăţiile altuia; tu te 
mîndreşti cu cele pe care Dumnezeu ţi le-a împrumutat. Atunci de ce îţi baţi tu joc 
de sărac, care are mai puţine bogăţii încredinţate lui de Cel Bogat? De ce îţi baţi 
joc de el, care a împrumutat mai puţine de la Dumnezeu decît tine? Căci dacă a 
împrumutat mai puţine, înseamnă că îi şi datorează mai puţin; iar tu, care ai 
împrumutat mai mult, mult mai multe Ii datorezi. Nu numai că nu ai voie să-ţi baţi 
joc de sărac, dar trebuie chiar să-1 şi admiri! Căci iată el se bate pe cîmpul de 
bătălie al acestei lumi cu mult mai puţine mijloace decît tine! Căci voi amîndoi 
războinici sînteţi, numai că tu eşti pe deplin înarmat, pe cînd el luptă gol şi 
flămînd. Iar dacă se va întîmpla ca amîndoi să cădeţi biruiţi pe cîmpul de bătaie, el 
va fi judecat mai blînd decît tine. Dar dacă totuşi amîndoi biruiţi, biruinţa lui va fi 
mai mare decît a ta, şi mai strălucitoare. 

Cel care îşi bate joc de cel gol şi flămînd, îşi bate joc de Ziditorul lui. Cei care îi 
batjocoresc pe săraci batjocoresc pe Dumnezeu. Dacă vei şti că Făcătorul săracului 
este şi Făcătorul tău, unul şi acelaşi, atunci nu-ţi vei mai bate joc de el. Şi dacă vei 
cunoaşte că săracul luptă în acelaşi regiment cu tine, atunci îl vei acoperi, îl vei 



hrăni, şi îl vei aduce mai aproape de tine. 

O Stăpîne Atotputernice Doamne, fără hotar este înţelepciunea Ta şi Purtarea Ta de 

Grijă pentru zidire. Luminează-ne pre noi cu Duhul Tău Cel Sfînt, ca să ne 

minunăm de Rînduielile Tale şi să privim întru Tine toate făpturile Tale, cu respect 

şi cu dragoste. 

Căci Ţie se cuvine toată slava şi mulţumită în veci, 

Amin. 

16 iunie 

• Pomenirea celui între sfinţi Părintelui nostru Tihon, făcătorul de minuni, 
Episcopul Amatundei, cetate a Insulei Cipru 

Sfîntul Părintele nostru Tihon cu adevărat mare făcător de minuni a fost. După 
moartea fericitului Mnemonius, fiind Tihon curat cu viaţa şi însufleţit de mare 
rîvnă pentru Ortodoxie, el a fost ales de către obşte cu un suflet şi cu o gură spre a 
le fi lor arhipăstor, lucru care s-a şi întîmplat, căci Tihon a fost sfinţit episcop şi 
ridicat în scaunul Amatundei de către marele Epifanie. în Insula Cipru se aflau pe 
atunci mulţime de păgîni. Cu apostolicească rîvnă Sfîntul Tihon a pornit a face 
credincioşi din cei necredincioşi, lucare întru care a izbutit în chip minunat şi 
răsunător. După nevoinţe îndelungi în via Domnului, cam pe la anul 425, Sfîntul 
Tihon s-a strămutat la cereştile locaşuri. El se numeşte făcător de minuni pentru 
multe şi mari minuni ce a lucrat, atît în timpul vieţii, cît şi după moartea lui. Tatăl 
lui Tihon era brutar. Iar cînd tatăl îl lăsa pe fiu singur în brutărie, acesta împărţea 
mulţime de pîini săracilor fără să ia bani, ca milostenie. Tatăl a prins de veste şi şi- 
a certat amarnic fiul. Dar Tihon i-a răspuns că pe Dumnezeu a împrumutat dînd 
pîinea săracilor. De aceea, rugîndu-se Tihon lui Dumnezeu, a aflat tatăl hambarele 
acasă atît de pline de grîu, încît nu a putut deschide uşile hambarelor ca să intre 
înlăuntru. Altă dată el a semănat butuc de viţă uscată, iar via a înflorit şi a dat rod 
minunat şi dulce. 

• Pomenirea Sfinţilor Mucenici Tigrius şi Europie 

Tigrius şi Eutropius au fost clerici ai marelui Sfînt loan Gură de Aur, de el aleşi 
spre hirotonie şi hirotoniţi, şi devotaţi Marelui Sfînt trup şi suflet. Cînd răii l-au 
surghiunit pe Gură de Aur din Cetatea Constantinopolului, scoţîndu- 1 în chip 
nelegiuit din scaunul lui, în bierica catedrală a izbucnit un incendiu 

30 "...şi mai înainte de vreme. Iar viţa aceea gătindu-şi roadele, de cum se începea dumnezeiasca laudă a 
Sfintei Liturghii, arăta strugurii pîrguiţi, iar cînd se săvîrşea dumnezeiasca jertfa, strugurii erau copţi şi 
gata de mîncat întru slava Tatălui şi a Fiului şi a Sfmtului Duh. » - după Vieţile Sfinţilor de peste tot 
anul, cu Sinaxarele din Triod şi Penticostar, tipărită cu binecuvîntarea I.P.S. Galaction al Alexandriei şi 
Teleormanului, Alexandria : Editura Biserica Ortodoxă, 2002, p. 413 (n. tr.) 

devastator care şi-a întins limbile şi a ars cu desăvîrşire tocmai casele nelegiuiţilor 
care îl surghiuniseră pre acest Luminător şi Dascăl al Bisericii. De aceea 
nelegiuiţii au zis că apropiaţii Simţului loan Gură de Aur au dat foc bisericii şi mai 
ales palatelor lor. Ei nu au văzut, precum a văzut întreg poporul 
Constantinopolului, că aici se află degetul lui Dumnezeu. Ei i-au luat pe cei mai 
apropiaţi clerici ai Sfîntului, pe diaconul Tigris şi pe tînărul citeţ Eutropius, şi i-au 
ucis prin torturi sălbatice. Acestea au fost conduse de Optatus, guvernatorul 
oraşului, un grec nebotezat, care şi-a pus toată drăceasca lui răutate în a-i urmări 
pînă la moarte pe apropiaţii lui Gură de Aur, Atletul lui Hristos. Tigrius toată viaţa 
lui tînără fusese sclavul unui om bogat. El toată viaţa a muncit şi strîns ban cu ban 
ca să ajungă să-şi poată cumpăra libertatea. Cumpărîndu-şi-o, el a venit la Sfîntul 
loan Gură de Aur, care văzînd rîvna, dragostea, credinţa şi puterea sufletului lui, 1- 



a hirotonit întru diacon. Ca diacon, Tigrius a strălucit în Biserică ca o rază 

luminoasă. Optatus 1-a supus pe „bărbatul acesta blînd, smerit, milostiv şi primitor 

de săraci" la cele mai bestiale torturi, după care 1-a aruncat într-o temniţă din 

Mesopotamia, unde Tigris a şi murit. Eutropie era de abia un adolescent, 

feciorelnic, curat şi fără prihană. Şi el a fost bătut bestial cu vine de bou şi cu 

vergele de oţel, iar la urmă spînzurat. Cînd creştinii i-au luat trupul spre a-1 

îngropa cu cinste, ei au auzit din văzduh nevăzute cîntări îngereşti. ' 

Cîntare de laudă la Sfinţii Mucenici Tigrius şi Eutropius 

Măreţul Hrisostom vultur dumnezeiesc este, 

Ce se-avîntă spre înălţimi. 

Lîngă el pururea stau Tigrius şi Eutropius, 

Puternici şi credincioşi, 

Doi vulturi mai mici, 

Fără de răutate şi blînzi. 

Dar răutatea neputincioasă întotdeauna 

Cu josnicia se-njugă. 

Diavolul iute îi uneşte 

pe cei neputincioşi cu cei răi. 

Răutatea drăcească astfel s-a oştit 

Şi-asupra nevinovaţilor a vărsat oceane 

De batjocură şi calomnie murdară. 

31 Vezi descrierea detaliată a martiriului lui Tigrius şi Eutropius, precum şi al altora din anturajul 

Sfmtului loan Gură de Aur, ca şi al Sfîntului loan Gură de Aur însuşi, în minunata carte a marelui 

scriitor român şi preot ortodox din exil virgil gheorghiu, intitulată Gură de Aur, Atletul lui Hristos 

(Deisis, 2004) - n. tr. 

Oamenii Bisericii învinuiţi au fost 

Că biserica au ars, 

Ei la chinuri au fost daţi, 

Dumnezeieştii mucenici. 

Dar suferinţa întotdeauna a eroilor este, 

Şi ea pururi de sus priveşte 

Pre cei neputincioşi şi răi. 

Tigris diaconul şi citeţul Entropie 

Cu al lor sînge Adevărul 

II au pecetluit. 

Dumnezeieştii viteji muceniciţi au fost 

Acuzaţi de crimă, 

Ei, Sfinţii lui Dumnezeu! 

In tării pe urmele 

Măreţului Vultur, 

Vulturii mai mici s-au într-aripat, 

Şi odihnă aflat-au în mult doritul Rai. 

Pe urmele lor zadarnic latră 

Răutatea dintr-al ei noroi; 

Ea din mlaştină naşte, 

Şi în mlaştină piere. 

Cugetare 

Enumerînd minunile Credinţei Creştine, nu trebuie să uităm niciodată 

nenumăratele şi marile minuni ale schimbării inimii şi dispoziţiei sufletului care se 

întîmplă la cei care îmbrăţişează cu credinţă şi cu dragoste Ortodoxia. O, cît de 



mulţi sînt criminalii periculoşi care prin Ea şi-au transformat sufletul cu totul! O, 
cîţi tîlhari sîngeroşi nu s-au prefăcut prin Ea în mieluşei nevinovaţi ce pururea şi- 
au plîns păcatele după aceea! O, cîţi desfrînaţi nu şi-au dobîndit întreaga curăţie 
prin lacrimile pocăinţei celei dintru Credinţă! O, cîţi prigonitori nu s-au prefăcut în 
propovăduitori înflăcăraţi ai credinţei, chiar pînă la sînge! O, cîţi egoişti, zgîrciţi şi 
avari nu au învăţat milostenia de la Sfînta Credinţă! O, cîţi fricoşi nu s-au 
transformat în viteji de temut pe calea jertfirii de sine! Iată ce scrie Mitropolitul 
sfînt Filaret al Moscovei despre Cneazul rus Vladimir: „Iubitor de desfrînări cum 
nu a mai fost nimeni altul, păgînul Vladimir, luminîndu-se cu Sfîntul Botez, s-a 
făcut pildă de vieţuire creştinească pentru toţi; căci el şi-a slobozit toate ţiitoarele 
şi concubinele păstrînd-o doar pe soţia lui legiuită, dreptcredincioasa Anna. 
Păgînul însetat de vărsare de sînge omenesc şi grabnic la răzbunarea cea fratricidă 
s-a făcut după primirea 

Sfmtului Botez cel mai milostiv prieten al necăjiţilor şi oropsiţilor. Săracii pururea 
aveau intrare la el, iar el le împărţea fără socoteală bani şi mîncare." Mai mult 
decît atît, Vladimir cel Botezat zicea: „Dar bolnavii? Ei nu vor putea nicicînd veni 
la mine!" şi de aceea poruncea ca pe uliţe să umble pururea căruţe pline cu hrană 
de carne, peşte, pîine, kvas şi miere de albini. Da, iată cu adevărat împlinirea 
cuvîntului Scripturii: Fericiţi cei milostivi (Matei 5: 7), care s-a înfipt adînc ca un 
cuţit în inima aleasă a acestui fost păgîn şi străpun-gînd-o, a înviat-o pe ea, şi s-a 
făcut lege vieţii lui. 
Luare aminte 
Să luăm aminte la vindecarea minunată a fiicei femeii cananeence (Matei 15:22): 

• La cum femeia cananeeancă stăruia cu lacrimi şi se ruga Domnului să-i 
mîntuiască pe fiica ei cea rău chinuită de un demon; 

• La cum Domnul a lăudat credinţa femeii şi i-a vindecat-o pe fiica ei; 

• La cum Domnul poate să îl curăţească de demon şi pe al meu suflet carele s-a 
înstrăinat de El, numai de îl voi ruga şi eu pe Domnul cu credinţă, cu stăruinţă şi 
cu lacrimi. 

Predică Despre cum de limbă atîrnă şi moartea, şi viaţa 
în puterea limbii este viaţa şi moartea (Pildele lui Solomon 18: 21). 
Oare nu ne-a arătat însuşi Domnul aceasta atunci cînd a zis că oamenii vor da 
socoteală înaintea lui Dumnezeu, la înfricoşata Lui Judecată, de tot cuvîntul cel 
deşert pe care 1-a rostit sau chiar gîndit în viaţă? Oare nu a zis El limpede: Căci 
din cuvintele tale vei fi găsit drept şi din cuvintele tale vei fi, osîndit (Matei 12: 
37)? Cel care va fi găsit drept se va mîntui. Cel care va fi osîndit va pieri veşnic. 
Prin urmare, vedem noi oare cum viaţa sau moartea noastră veşnică atîrnă de 
propria noastră limbă? Sfîntul Apostol lacov zice: Dacă nu greşeşte cineva în 
cuvînt acela este bărbat desăvîrşit, în stare să înfrîneze şi tot trupul (lacov 2:3). 
Taina cea nepătrunsă a cuvintelor pe care le rosteşte omul mare este cu adevărat, 
iar influenţa lor scapă oricărei măsurători sau estimări. Astăzi prin intermediul 
tehnicii cuvintele oamenilor străbat pe loc pămîntul, de la un capăt la celălalt al 
lui. Cuvîntul pe care limba îl rosteşte în America, îl aude urechea în Europa. Oare 
nu este acesta un fel de chip al lui Dumnezeu Cel Care aude toate? O fraţilor, noi 
nimic nu putem rosti în şoaptă pe pămînt care să nu se 

audă răsunător în ceruri! Căci fiecare cuvînt al nostru se aude în plenul soboarelor 
celor îngereşti din ceruri! Iadul însuşi aude fiecare cuvinţel rău al nostru şi îl 
înscrie spre acuză a vieţii noastre în veac. Cu adevărat, preaînţelept grăieşte 



înţeleptul Solomon cînd ne zice mereu: în puterea limbii este viaţa şi moartea. 
O Stăpîne Doamne Mîntuitorul nostru, Cela Ce eşti Cuvîntul Cel Veşnic al Tatălui 
Celui fără de ani, păzeşte limba noastră ca să nu grăim cu ea spre a noastră pieire. 
Ajută-ne nouă ca să grăim cu ea pururea numai după a Ta sfîntă voie, şi numai cele 
ce sînt spre mîntuirea noastră cea din veci, 
Căci noi Ţie Unuia ne închinăm şi pre Tine Unul Te slăvim în veac, Amin. 

17 iunie 

• Pomenirea Sfinţilor Mucenici Manuel, Savel şi Işmael 

Manuel, Sabel şi Işmael au fost trei fraţi persani, născuţi din tată păgîn şi din 
mamă creştină. Ei au fost crescuţi de mama lor şi botezaţi întru credinţa creştină. 
Creştini fiind, ei erau şi ofiţeri de rang înalt la curtea Regelui Alamundar. Ei au 
fost trimişi la împăratul Iulian Apostatul spre a negocia şi consfinţi tratat de pace 
între imperiile persan şi greco-roman. Apostatul însă în acea vreme făcea pregătiri 
pentru un necurat festival păgînesc la Calcedon. în cadrul lui împăratul însuşi, 
împreună cu nobilii săi, aduceau necuratele jertfe idolilor. Emisarii persani însă au 
lipsit de la această „festivitate". Dar împăratul i-a somat să se prezinte imediat şi 
să aducă jertfe necuraţilor zei. Ei au declarat că sînt cetăţeni străini, supuşi ai 
Regelui Persiei şi aflaţi la Calcedon în misiune diplomatică în scopul obţinerii 
păcii între cele două ţări, iar nu în scopul aducerii de jertfe idoleşti; de asemenea, 
că ei sînt creştini şi că socotesc închinarea şi aducere de jertfe la obiecte ca fiind 
nedemne de fiinţa umană, împăratul schimonosit de ură a poruncit atunci ca cei 
trei emisari ai păcii să fie aruncţi în temniţă, în următoarea zi ei au fost scoşi afară 
şi siliţi să intre în dispută cu împăratul pe teme de credinţă, în aceste dispute, cei 
trei fraţi sfinţi au fost de neclintit. Ei atunci au fost despuiaţi de haine şi legaţi goi 
de trunchiuri de copac. Ei au fost bătuţi, zgîriaţi cu unghii de fier, torturaţi cu 
bestialitate, în timp ce erau schingiuiţi ei se rugau lui Dumnezeu mulţumind pentru 
chinurile lor: „lisuse preadulce, scumpe ne sînt nouă aceste chinuri, pentru 
Dragostea Numelui Tău!" înaintea lor s-a pogorît un înger al Domnului, care i-a 
întărit şi a luat de la ei durerea, în pofida tuturor legilor internaţionale 
şi obiceiurilor care erau în vigoare şi respectate de către toţi, păgîni sau creştini, 
blestematul Apostat a pronunţat sentinţă de moarte asupra celor trei fraţi emisari, spre 
a fi executată prin tăierea capului. Cînd aceştia au fost decapitaţi s-a întîmplat un 
cumplit cutremur de pămînt. Pămîntul s-a deschis şi a înghiţit trupurile mucenicilor, 
ca să nu poată fi arse, aşa cum poruncise necuratul împărat. Pămîntul mai după aceea 
a scos, din sînurile sale, trupurile mucenicilor, pe care creştinii le-au luat şi le-au 
îngropat cu cinste. La moaştele lor s-au lucrat mulţime de minuni mari, pe care 
văzîndu-le, mulţi păgîni se întorceau la Hristos. Cînd Regele Persan a auzit cum a fost 
tratată de către Iulian ambasada de el trimisă, cum membrii ei au fost schingiuiţi 
bestial şi daţi morţii, el s-a ridicat cu arme puternice împotriva lui. Iulian însă a pornit 
împotriva persanilor convins fiind că îi va învinge. El însă a suferit o înfrîngere 
zdrobitoare, cea mai de pe urmă a lui, căci acesta a fost războiul întru care pînă şi el a 
pierit cu sunet, spre bucuria şi rîsul întregii lumi. 

• Pomenirea Sfîntului Cuvios Pior 

Pior a fost un sihastru din Pustia Nitrică. înflăcărat cu focul dragostei dumnezeieşti, 
Pior a lepădat de foarte tînăr lumea şi s-a retras în pustia egipteană, unde s-a dăruit pe 
sine cu totul celor mai mari nevoinţe. Se povesteşte despre el că niciodată nu a şezut 
la masă ca să mănînce, ci pururea doar stînd în picioare sau lucrînd. Cînd l-au întrebat 
de ce face aşa, Sfîntul Pior a zis: „Pentru că nu voiesc să-mi fie mie mîncarea o 
lucrare anume, ci una neînsemnată." Cînd a fost chemat la un judeţ spre judecarea 



unui frate ce făcuse un păcat, Pior a sosit purtînd pe umăr un sac mare cu nisip atîrnat 

în spate şi un săculeţ mic cu nisip atîrnat în faţă. întrebat ce însemnează acestea, el a 

zis: „Sacul cel mare cu nisip pe care îl duc la spate sînt păcatele mele cele grele şi 

multe pe care nu le văd, iar săculeţul mic ce- 1 port în faţă este păcatul fratelui meu ce 

îl am a judeca." Atunci toţi fraţii s-au ruşinat şi au strigat: „Iată calea mîntuirii!" Pior a 

trăit pînă la vîrsta de una sută ani şi s-a odihnit în Domnul cu pace, în veacul al 

patrulea. 

Cîntare de laudă la Sfinţii Mucenici Manuel, Sabel şi Işmael 

Cei din creştină maică născuţi şi dintr-un păgîn tată, Cei ce de un sînge au fost, şi 

minunaţi făcători de pace, Manuel, Sabel şi Işmael cel tînăr Murit-au plăcerilor 

deşertăciunilor lumeşti Pentru a lui Hristos dragoste. 

Ei de bună voie au pornit pacea să cîştige, 

Pre greci şi persani întru legătura păcii să-i aducă. 

Dar sluga diavolului, Iulian cel blestemat, 

Cu nobilii fraţi început-a 

Prentru Credinţa lor să se certe. 

El fraţilor celor întru Hristos botezaţi 

Cu obrăznicie le-a poruncit idolilor să jertfească. 

Fiarei încoronate fraţii atunci i-au zis: 

„ Misiunea noastră la tine, O, împărate al grecilor, nu este 

A nostră Credinţă să o lepădăm, 

Ci mai degrabă pacea să negociem 

între ale noastre Imperii. 

Cît despre a noastră credinţă, 

Noi credem întru Fiul lui Dumnezeu. 

Căci cele mai rele se cuvine 

Lepădate a fi 

Pentru cele mai bune, 

Şi vădit este că doar un nebun 

Cele bune cu cele rele 

Este în stare să schimbe. " 

Nebunul împărat, locaş necurat iadului, 

în chinuri sălbatice i-a ucis 

Pe nobilii trimişi. 

Dar Domnul Cel Atotvăzătorul, Care cunoaşte 

Al fiecăruia preţ, 

Cu mînie a cătat către nelegiuitul 

Purtător de coroană. 

Răul Iulian, înaintea Domnului slab, 

De moarte de ruşine-a pierit spre rîsul 

Şi bucuria tuturor. 

Poporul a rîs aminte aducîndu-şi 

De semeaţă lui mîndrie, 

Iar în a lui pedeapsă a văzut 

Ce slabă-i nedreptatea. 

Cugetare 

Duşmanii lui Hristos întotdeauna au obţinut tocmai opusul a ceea ce au urmărit 

cînd au pornit la luptă contra Lui. Căci în loc să facă să sece apele bogate şi repezi 

curgătoare ale Creştinismului, ei mai curînd i-au adîncit albia, şi l-au făcut mai 

năvalnic, în loc să ucidă şi să usuce pentru totdeauna 



Creştinismul, ei dimpotrivă, au făcut ca el să inunde, aşa zicînd, întreaga lume. 
Acolo unde a curs sîngele unui mucenic, a răsărit o întreagă oştire de noi mucenici 
creştini. Acolo unde s-au comis cele strigătoare la cer şi de ruşine, a înmugurit şi a 
crescut repede slava; acolo unde se zicea că s-a terminat cu Creştinismul pe vecie, 
acolo au rodit cele mai îmbelşugate recolte duhovniceşti. In pofida tuturor legilor 
şi cutumelor internaţionale în vigoare, Iulian Apostatul, din pricina demenţei lui 
idolatre şi fanatismului, i-a ucis pe emisarii persani care veneau cu negocieri de 
pace, pe Manuel, Sabel şi Işmael. Şi ce a izbîndit Iulian cu aceasta? El a izbutit 
doar să multiplice încă şi mai mult numărul creştinilor, al mucenicilor, şi să 
grăbească orbşte spre propriul lui oribil sfîrşit, şi de asemenea al păgînismului. 
Indirect şi în pofida dorinţei şi voinţei lui, Apostatul a contribuit la propovăduirea 
şi adîncirea credinţei Creştine, nu doar prin nelegiuitele lui prigoane ci şi prin 
afirmaţiile lui nesocotite, căci el a zis: „Hristos în viaţa Lui nu a făcut nimic 
glorios, afară numai dacă socotim fapte glorioase acelea că a vindecat slăbănogii, 
orbii şi demonizaţii!" O nebunule luliane! Grăieşti nebuneşte, ca şi cum 
vindecarea fie şi a unui singur orb doar cu cuvîntul nu ar fi o faptă de vitejie mult 
mai glorioasă decît subjugarea a zeci de imperii! Dar cu adevărat mare lucru este 
că pînă şi Apostatul Iulian, cel mai mare vînzător de Hristos din istoria omenirii de 
după Iuda, a recunoscut puterea de minuni făcătoare a lui Hristos. 
Luare aminte 
Să luăm aminte la minunata Schimbare la Faţă a Stăpînului lisus (Matei 17: 1-2): 

• La cum faţa Domnului a strălucit atunci ca soarele; 

• La cum pînă şi eu, care sînt întunecat de păcat, pot să strălucesc cu frumuseţea 
cea dintîi şi fără de păcat, prin puterea şi harul lui Hristos. 

Predică Despre pedeapsa celor care depun mărturie mincinoasă 
Martorul mincinos nu rămîne nepedepsit şi cel care spune lucruri neadevărate se va 
prăbuşi (Pildele lui Solomon 19: 9). 

Dumnezeu şi oştirile celor fără de trup puteri văd toate care se petrec în lume. Prin 
urmare cum ar putea omul să ascundă adevărul de la faţa atîtor şi atîtor 
dumnezeieşti martori oculari ai lui? Căci nu numai că oştirile cereşti văd adevărul, 
dar ele şi rîvnesc cu rîvnă de foc după adevăr. Prin urmare, cum ar putea omul cel 
muritor să meargă în răspărul adevărului, adică, în pofida atîtor 
miriade de oştiri de zeloţi ai lui?! Cu adevărat, întunecată este mintea omului celui 
ce cugetă că va putea ascunde adevărul şi proclama minciuna în locul lui. Cînd 
milioanele de îngeri străvăzători cunosc adevărul, oare va mai putea omul să îl 
ascundă? Oare se va mai putea ridica cineva împotriva adevărului şi să rămînă 
nepedepsit? O fraţilor, nimic nu este mai mincinos decît minciuna! Nimic mai 
pieritor! Nimic mai plin de prostia aroganţei! Nimic mai bolnav! 
Dumnezeu şi oştirile cele cereşti văd ce se petrece în inima omului. Mai cu seamă 
vede acestea îngerul lui păzitor. Şi acest înger păzitor nu tolerează ca omul să 
scoată din sine şi să se înconjoare de cele care îi sînt străine lui. Pentru aceasta 
dacă omul persistă în minciuna lui, îngerul lui îl părăseşte pe om şi îl lasă cu totul 
pe mîna duhurilor necurate care atunci se sălăşluiesc cu desăvîrşire în el. Atunci 
este vai acelui om! Căci la ce îi va folosi dacă va depune mărturie mincinoasă 
înaintea întregii lumi, dacă îngerul lui păzitor îl va vădi pe el de minciună înaintea 
lui Dumnezeu şi a tuturor puterilor cereşti? Cu adevărat, mai bine i-ar fi fost acelui 
om să nu se fi născut. Căci acela care minte, Duhului lui Dumnezeu Ii minte, iar 
Duhul lui Dumnezeu atunci îl lasă pe mincinos să piară în focul cel mai din afară 



şi în moartea pe care singur şi-o a pregătit. 

O Stăpîne Doamne lisuse Hristoase, Doamne al Adevărului, viază-ne pre noi cu 

puterea Duhului Tău Celui Sfînt, ca niciodată să cutezăm a mărturisi mincinos. Fă- 

ne nouă dulce al Tău sfint adevăr şi scoate de pe limba noastră cuvintele cele 

mincinoase, 

Căci Ţie se cuvine toată slava şi mulţumită în veci, Amin. 

18 iunie 

• Pomenirea Sfîntului Mucenic Leontie 

Leontie a fost comandant roman din timpul împăratului Vespasian, care era instalat 
cu trupele sale în oraşul Tripoli din Fenicia. El se născuse în Grecia şi «era foarte 
mare la stat, puternic, neînfricat şi de temut în războaie.» Dar cezarul Hadrian, 
cumplit prigonitor al creştinilor, a trimis un detaşament militar care să îl aresteze 
pe Leontie, care era creştin. Ipatie, conducătorul acestui detaşament, s-a 
îmbolnăvit pe drum de o febră gravă, pricină pentru care echipa a trebuit să-şi 
încetinească mersul. Intr-o noapte s-a pogorît din cer la Ipatie un înger al 
Domnului şi i-a zis: «Dacă vrei să te faci bine, atunci strigă de trei ori cu glas 
mare, ridicîndu-ţi privirea spre cer: 'Dumnezeule al lui Leontie, ajută-mi mie!'» 
Ipatie a descoperit oştenilor lui vedenia şi toţi într-un singur glas au strigat la cer 
precum îi arătase îngerul comandantului lor. Atunci pe loc Ipatie s-a însănătoşit. 
Minunea i-a lăsat pe toţi uimiţi, dar mai cu seamă pe un anume Teodul. Ipatie şi 
Teodul atunci au luat-o înaintea celorlalţi spre a-1 găsi ei primii pe Comandantul 
Leontie. Găsindu-1, acesta i-a primit cu ospitalitate şi le-a slujit lor, odihnindu-i 
după greutatea călătoriei. Cînd le-a grăit lor despre credinţa lui în Hristos, inimile 
lui Ipatie şi Teodul au ars în piepturile lor de dragoste pentru Dumnezeu, şi un nor 
i-a umbrit din care s-a pogorît asupra lui Ipatie şi Teodul o rouă minunată. Acesta a 
fost Duhul Sfînt al lui Dumnezeu Care a botezat sufletele lor întoarse la Domnul, 
şi tot atunci Leontie a grăit către ei astfel: "Intru Numele Tatălui şi al Fiului şi al 
Sfîntului Duh." Răul Hadrian, aflînd că Ipatie şi Teodul s-au făcut creştini în loc 
să-i prigonească pe ei, a poruncit să fie bătuţi fără milă cu bice iar apoi decapitaţi 
cu securea. Aşa au luat cununa martiriului aceşti doi fii duhovniceşti ai lui Leontie. 
Apoi Hadrian a poruncit ca Leontie, care a rămas neclintit în Credinţa lui, să fie 
torturat bestial. Cu trupul transformat cu totul într-o rană de sînge, Leontie se ruga 
stăruitor lui Dumnezeu, rugîntu-L să nu-1 părăsească. In mijlocul celor mai mari 
chinuri ale lui, înainte i-a apărut un înger al Domnului, care 1-a întărit şi 1-a 
mîngîiat. La urmă torţionarii au izbit trupul lui Leontie la pămînt şi l-au bătut pînă 
cînd mucenicul şi-a dat sfîntul lui suflet în mîinile lui Dumnezeu. Martiriul 
Sfîntului Leontie a fost văzut de un anume Notarius, care a scris tot ce a văzut şi 
auzit ca martor ocular pe tăbliţe pe care le-a aşezat în mormîntul mucenicului. 
Sfîntul Leontie a luat mucenicia cu cinste la anul 73 după Hristos. 

• Pomenirea Sfîntului Leontie înaintevăzătorul 

Leontie era de neam grec, din Peloponez. El a dus timp de şaizeci de ani o viaţă de 
nevoinţe aspre în Mînăstirea Dionisiu şi s-a odihnit întru Domnul la anul 1605, în 
vîrstă fiind de optzeci şi cinci de ani. Despre acest sfînt s-a zis că doar o dată a 
intrat în Sfînta Mînăstire Dionisiu, şi doar o dată a ieşit din ea, în cei şaizeci de ani 
întru care s-a nevoit acolo. Adică, el a intrat în ea cînd a ajuns prima oară acolo ca 
să se facă monah, şi a ieşit din ea doar cînd a fost dus la groapă. Sfîntul Leontie 
acesta avea harul străvederii şi prorociei, iar după moarte din trupul lui a izvorînt 
mir înmiresmat. 



Cîntare de laudă la Sflntul Leontie Mucenicul 

Leontie are inimă de leu, 

Vitejie de leu, precum şi numele-i arată. 

El de Hristos Domnul nu se ruşinează, 

Cipre El II mărturiseşte cu vitejie de leu, 

înaintea tuturor: 

Hristos Domnul Dumnezeu este. 

Şi Mîntuitorul lumii. 

Leontie cape nimic socoteşte 

A lui putere, stăpînire şi tinereţe - 

Pe acestea el pe cruce le ţintuieşte, 

Pentru dragostea Domnului Celui Răstignit 

Şi din moarte cu slavă înviat. 

Leontie de Domnul nu se leapădă, 

Iar linguşirile le scuipă, împreună 

Cu lumeasca bogăţie şi slavă. 

Biciuit, schingiuit, răstignit, 

El de Domnul nicicînd se leapădă, 

Ci cu cît se sălbăticeşte tortura, 

Cu atît mai sus se înalţă flacăra 

Credinţei lui. 

Romanul imperiu şi ale iadului puteri toate 

împotriva lui Leontie s-au întors. 

El însă ştie că nu este singur, 

Că la dreapta lui se află Hristos. 

Domnul stîlp de piatră este 

Intre buruienile otrăvicioase, 

El stîlp de foc este 

Intre-ale satanei slugi. 

Leontie cu-a lui neclintită credinţă 

Uimeşte popoare; 

Căci el la viaţă nu a cătat, 

Şi de aceea a dobîndit-o în veşnicie. 

Cugetare 

Aşa cum omul de ştiinţă analizează cu minuţioasă atenţie fenomenele din natură, 

aşa şi noi creştinii ar trebui să analizăm cu şi mai mare atenţie fenomenele şi 

lucrările Harului lui Dumnezeu. Iată ce mărturiseşte unul din Părinţii cei mari, 

adică Sfîntul loan din Kronştat, despre fapta Sfintei 

împărtăşiri: „Rănim uimit înaintea măreţiei şi puterii de viaţă făcătoare a 

împărtăşirii cu Sfintele Taine. O femeie vîrstnică, care scuipa sînge şi era atît de 

epuizată încît nu mai putea nici să mănînce, a început să se însănătoşească din ziua 

în care am împărtăşit-o cu Sfintele Taine. O tînără care se afla deja în gura morţii a 

început să se însănătoşească, să mînănce, să bea şi să schimbe cîteva cuvinte cu cei 

ai casei, începînd din ceasul în care a primit Sfînta împărtăşanie; de unde nu pînă 

atunci zăcea chinuită de spasme în cea mai totală inconştienţă, nemaiputînd nici să 

mănînce, nici să bea de mai multe zile." O, dacă ar face fiecare preot aşa precum 

Părintele loan din Kronştat, însemnîndu-şi cu atenţia unui om de ştiinţă şi cu 

dragostea unui om de rugăciune toate tainicele fapte ale Duhului Sfînt pe care El le 

lucrează vădit şi cu putere prin Sfînta împărtăşire a credincioşilor! 



Luare aminte 

Să luăm aminte la vindecarea minunată a tînărului lunatic pe care îl chinuia 
diavolul aruncîndu-1 în foc şi adesea în apă (Matei 17: 15): 

• La cum Domnul a certat diavolul, şi tînărul s-a făcut întreg; 

• La cum diavolul adesea şi pe mine mă aruncă în focul patimilor şi adesea în 
apa cugetărilor celor trupeşti; 

• La cum Domnul şi pe mine poate să mă mîntuiască din acestea, numai de mă 
voi ruga Lui cu lacrimi. 

Predică Despre îndatorarea lui Dumnezeu 

Cel care are milă de sărman împrumută Domnului şi El îi va răsplăti fapta lui cea 
bună (Pildele lui Solomon 19: 17). 

Amîndoi, şi săracul care cerşeşte şi bogatul care miluieşte, îl fac pe Dumnezeu 
datornicul lor, dar numai cu condiţia ca săracul să cerşească întru Numele 
Domnului şi cu smerenie, iar bogatul să dea în Numele Domnului şi cu 
milostivire. Oricine primeşte trebuie să cunoască că ceea ce primeşte aparţine 
Domnului, şi oricine dăruieşte trebuie să cunoască că dăruieşte ceea ce este al 
Domnului. Numai o astfel de dăruire are preţ, şi numai o astfel de primire are preţ. 
Căci cu toţii goi intrăm în lume, şi goi o vom părăsi pe ea. Căci noi cu toţii 
cerşetori sîntem înaintea Domnului în această lume, căci nimic nu avem pre care 
nu le-am primit mai înainte de la El. De aceea, dă şi tu săracului cum ţi-a dat şi 
Dumnezeu ţie. Căci tu cînd dai ceea ce este al altuia dai, şi cel căruia îi dai atunci 
cînd faci milostenie este propriul tău neam. Căci săracul îţi este ţie mai înrudit 
decît îţi sînt bogăţiile, tot aşa cum şi lui Dumnezeu îi este mai 
scump omul decît toate bogăţiile de pe el. Dacă ai fost hărăzit cu averi, atunci 
cunoaşte că ele spre ispitirea inimii tale ţi s-au dat! Ţi s-au dat ca să vadă şi 
Domnul din ceruri şi toate puterile cereşti dacă înţelegi tu, omule, de unde ţi-au 
venit ţie toate bogăţiile şi pentru ce ţi-au venit. Fericit eşti tu cînd vei şti că ele de 
la Domnul ţi-au venit şi ale Domnului sînt! Fericit eşti tu cînd vei socoti pre săraci 
ca pe nişte casnici ai tăi, rudenii ale tale, şi vei împărţi cu ei toate cele pe care ţi le 
încredinţează ţie Dumnezeu! 

O cît de necuprinsă este dragostea de oameni a lui Dumnezeu! Căci iată, toate cîte 
le ai sînt în fapt şi în drept ale lui Dumnezeu, şi cu toate acestea El Se socoteşte pe 
Sine dator ţie, dacă tu iei dintre ale Lui şi miluieşti săracii, şi te răsplăteşte pe tine 
din belşug cînd faci aceasta, şi în viaţa de aici şi în cea viitoare! Oare ce fel de 
milostivire sub soare se poate vreodată compara cu aceasta? 
O Stăpîne lubitorule de oamnei Doamne, deschide minţile noastre ca să putem 
cuprinde taina milostivirii Tale, şi înmoaie inimile noastre precum ceara, ca 
precum ceara să poată arde şi lumina şi ele cu lumina negrăită a milostivirii Tale! 
Căci Ţie se cuvine toată slava şi mulţumită în veci, Amin! 

19 iunie 

• Pomenirea Sfînlului Apostol Iuda 

Sfîntul Iuda a fost unul dintre cei Doisprezece Apostoli Mari. El era fiul lui losif şi 
al Salomeei, 32 şi fratele lui lacov, Ruda Domnului, losif teslarul a avut cu 
Salomeea patru fii: lacov, Osia, Simon şi Iuda. Acest Iuda este uneori numit în 
Scriptura Noul Testament Iuda, fratele lui lacov, din pricină că lacov era mai bine 
cunoscut de către toţi (Luca 6: 16, Fapte 1: 13). Sfîntul Iuda îşi începe astfel 
epistola sa: Iuda, rob al lui lisus Hristos şi frate al lui lacov (Iuda 1:1). Chiar dacă 
s-ar fi putut numi pe sine frate al Domnului cu aceeaşi îndreptăţire ca şi lacov, el 



nu o face, din smerenie şi din ruşine, căci el nu uită că nu a crezut în El de la 
început. Cînd Bătrînul losif, mai înainte de moartea lui, a voit să facă parte după 
dreptate şi lui lisus, ca şi celorlalţi fii ai lui, toţi fiii lui după trup au protestat şi s- 
au împotrivit, inclusiv Iuda. Doar lacov a fost cel care, de bună voia lui, i-a făcut 
parte lui lisus din porţia lui de moştenire. Iuda mai este cunoscut şi ca Levi sau 
Tadeus. Mai este un Tadeus, între cei 

32 Nu Salomeea din Betleem, ci o alta. 

Şaptezeci de Apostoli mai Mici (prăznuit la 21 august), dar acest Tadeus, sau Iuda, 
a fost unul dintre Apostolii Cei Mari. Iuda a predicat Evanghelia prin toată ludeea, 
Samaria, Galileea, Idumeea, Siria, Arabia, Mesopotamia şi Armenia. La Edessa, 
cetatea Regelui Avgar, el a sporit predicarea celuilalt Tadeu, care fusese acolo mai 
înaintea lui. Cînd Iuda a ajuns cu predicarea în ţinutul Muntelui Ararat, el a fost 
prins de păgîni, răstignit, şi omorît cu săgeţi. Aşa a luat Sfîntul Apostol Iuda şi 
cununa muceniciei. 

• Pomenirea Sfîntului Preacuvios Paisie cel Mare 

Sfîntul Paisie a fost egiptean de neam, şi născut în Egipt. In urma unei vedenii ce a 
avut-o, maica lui 1-a închinat slujirii lui Dumnezeu. Tînăr fiind, Paisie a sosit la 
Avva Pamvo, care 1-a primit ca ucenic şi ca împreună următor marelui Avvă loan 
cel Pitic, care mai tîrziu a şi scris viaţa Sfîntului Paisie. Spre marea bucurie a 
părintelui lui duhovnicesc, Paisie a adăugat pururea nevoinţă peste nevoinţă şi 
înfrînare peste înfrînare. La el de multe ori venea Sfîntul Proroc Ieremia, pe care 
Sfîntul Paisie îl iubea mult, şi din ale cărui cărţi proroceşti citea mereu. La el 
veneau şi îngerii lui Dumnezeu şi a venit însuşi Domnul Hristos, Care i-a zis: 
Pace ţie, nevoitorule al Meu ales! Prin harul covîrşitor al lui Dumnezeu, Sfîntul 
Paisie postea zile şi chiar săptămîni în şir. Adesea el nu gusta nimic timp de cîte 
cincisprezece zile, şi mai adesea cîte o săptămînă, iar odată, după mărturia 
Sfîntului loan cel Pitic, el nu a gustat nimic timp de şaptezeci de zile. El bătea 
război greu cu duhurile iadului, care veneau uneori la el cu chipul lor adevărat, iar 
alteori ca îngeri de lumină. Dar fericitul rob al lui Dumnezeu nu se lăsa înşelat şi 
dus în ispită. Sfîntul Paisie s-a făcut vestit în tot Egiptul pentru străvederea lui şi 
pentru puterea facerii de minuni. El s-a stărmutat la veşrfica împărăţie la anul 400. 
Sfîntul Preacuvios Isidor Pelusiotul a mutat sfintele moaşte ale lui Paisie cel Mare 
la mînăstirea lui, şi le-a îngropat acolo cu cinste. 

• Pomenirea Sfîntului Cuvios Zosima 

Sfîntul Zosima acesta a fost soldat în armata romană în timpul împărăţiei lui 
Traian. El a mărturisit cu curaj Credinţa lui Creştină în Hristos Domnul, faptă 
pentru care a fost dat la schingiuiri bestiale. Din mijlocul chinurilor lui, el a auzit 
un glas din cer care îi zice: împuterniceşte-te, Zosime, cu semnul Sfintei Cruci, 
căci iată Eu cu tine sîntl La el în temniţă pogorau îngerii lui Dumnezeu. După 
multe chinuri de nedescris, Sfîntul Zosima a fost decapitat la anul 116 după 
Hristos. 

• Sfîntului loan din Singurătate 

Acest Sfint loan a dus o viaţă de mari nevoinţe, în veacul al şaselea, în apropiere 
de Ierusalim. Curăţindu-şi sufletul cu asprele nevoinţe, el a ajuns la măsuri mari, 
că pînă şi fiarele sălbatice se supuneau lui. Sfîntul Cuvios loan a trecut la Domnul 
la bătrîneţe adîncă, în anul 586 după Hristos. 
Cîntare de laudă la Sfîntul Paisie cel Mare 
Marele Paisie din fragedă vîrstă 



Uşile dorinţelor lumii în urma lui le-a închis. 

El duhul la Dumnezeu şi-a înălţat, 

La Domnul, singura lui dorire, 

Precum marii sfinţi de demult. 

Monahii vin şi pe Marele Paisie întreabă: 

„Dintre virtuţi care 

Ii este mai plăcută lui Dumnezeu? " 

„ Cea care ascunsă este!" le răspunde Paisie, 

„Iară cea care cunoscută se face, 

Domnul nu o primeşte. " 

Cînd Paisie cu nevoinţele-adînci 

Pre Domnul cu viaţa lui L-a proslăvit, 

Domnul Cel proslăvit la Paisie vine şi-i zice: 

„Pace ţie, Sfinte al Meu. Grăieşte, care ţi-e dorirea? 

Căci dup-a ta dorire ţie va fi. Cere şi vei primi!" 

Auzind dintru a Domnului gură aceste cuvinte de foc, 

Paisie capul îşi pleacă şiplînge ca un copil. 

„ Stăpîne Doamne lisuse Hristoase, 

Om păcătos sînt eu! 

Eu din pricina păcatelor mele 

Apăsat sînt pururea lapămînt. 

După mare milostivirea Ta, iartă-mi mie păcatele mele, 

Toate păcatele mele, Doamne, cele din copilăria mea 

Şi pînă acum, şi dăruieşte-mi răbdare 

Ca altele la sarcina mea să nu mai adaug; 

Dăruieşte-mi mie ca pînă la cea din urmă suflare a mea 

Pururea Voia Ta să fac, 

Şi de iubire spre Tine 

Inima mea pururea să ardă. " 

Domnul a împlinit a plăcutului Lui rugă, 

Şi o binecuvîntare a dăruit sfîntului Lui. 

Cugetare 

Fraţii l-au întrebat odată pe Sfîntul Paisie cel Mare: „Părinte, grăieşte-ne nouă un 

cuvînt de mîntuire. Cum să trăim după Dumnezeu?" Iar Avva le-a zis: „Mergeţi şi 

păziţi poruncile lui Dumnezeu şi păziţi şi aşezămintele Părinţilor." Aşezămintele 

Părinţilor sînt cele rodite din însăşi viaţa lor cea dusă întru nevoinţe pînă la sînge 

pentru Domnul, ele sînt o sfîntă tradiţie vie neîntreruptă de aproape două mii de 

ani, experienţa şi cercarea vieţii a mii şi sute de mii de sfinţi, bărbaţi şi femei, din 

toate locurile. Cîtă bogăţie duhovnicească şi înţelepciune nu se ascunde în această 

milenară tradiţie! Cîte mii de dovediri ale fiecărui adevăr cuprins în Sfintele 

Scripturi! Şi toată această bogăţie, toată această înţelepciune, toate aceste dovezi, 

toată această experienţă, protestanţii le resping! O cumplită e sărăcia cerşetorilor! 

Luare aminte 

Să luăm aminte la vindecarea minunată a celor doi orbi (Matei 20: 30): 

La cum cei doi orbi au strigat către Domnul: Miluieşte-ne pre noi, 

Doamne, Fiul lui David! 

La cum Domnul S-a atins de ochii lor iar ei au văzut; 

La cum orbit de păcat sînt şi eu, dar şi eu pot să văd dacă strig tare către 

Domnul să Se atingă de mine şi să mă vindece. 



Predică Despre răzbunare şi Răzbunător 

Nu spune: „ Vreau să răsplătesc cu rău!" Nădăjduieşte în Domnul şi El îţi va veni în 
ajutor (Pilde 20: 22). 

Să nu fii niciodată răzbunător, să nu răsplăteşti nimănui răul cu rău. Ajunge 
răutatea aproapelui tău. Dacă îi vei întoarce cu rău cele rele pe care ţi le-a făcut ţie, 
atunci tu cu mîna ta sporeşti şi dublezi răul în lume. Dar dacă nu răsplăteşti lui cu 
rău, el totuşi pînă la urmă va stinge propriul lui rău cu pocăinţa. Astfel, cu răbdarea 
şi cu iertarea, tu vei micşora răul din lume. 

Să nu fii niciodată răzbunător, să nu răsplăteşti nimănui răul cu rău, ci mai curînd 
să nădăjduieşti în Domnul. El vede şi ţine minte toate, şi la timpul potrivit vei 
vedea şi tu, şi va vedea şi cel ce ţi-a făcut rău, că Domnul vede şi ţine minte toate. 
Tu îţi zici: Şi ce mare lucru am făcut dacă nu am plătit răului cu rău? Iar eu îţi 
răspund: Ai făcut lucrul cel mai înţelept pe care putea să îl 
faci în acea situaţie, adică, ai predat lupta şi răzbunarea Celui Care este mai 
puternic decît tine, iar Cel Care este mai puternic va cîştiga răsunător biruinţa 
pentru tine şi ţi-o va dărui. Căci dacă intri în război cu cel care ţi-a făcut rău, s-ar 
putea să fii înfrînt. Pe cînd Domnul nu poate niciodată să fie înfrînt. Prin urmare, 
lasă războiul tău în sarcina Celui Care biruie întotdeauna şi aşteaptă cu răbdare, 
învaţă de la prunc. Dacă cineva face rău pruncului în prezenţa părinţilor lui, 
pruncul nu loveşte înapoi pe cel care 1-a lovit, ci priveşte către părinţii lui şi 
plînge. Pruncul ştie că părinţii lui îl vor apăra. Cum se poate să nu ştii ceea ce pînă 
şi un copil mic ştie? Tatăl tău Cel ceresc este pururea lîngă tine. Aşadar, nu fi 
răzbunător; nu răsplăti răului cu rău; ci mai degrabă priveşte către Tatăl tău Cel 
ceresc şi plîngi. Numai aşa îţi vei asigura deplin izbîndă în conflictul tău cu 
oamenii cei răi. 

O Stpîne Atotputernice Doamne, Carele ai zis: A Mea este răzbunarea, Eu voi 
răsplăti (Romani 12: 19; Evrei 10: 30), păzeşte-ne pe noi de toţi nelegiuiţii sub 
Mîna Ta Cea atotputernică şi opreşte-ne pre noi de la a întoarce răului cu rău! 
Povăţuieşte-ne pre noi cu puterea Duhului Tău Celui Sfint ca să îndurăm toate cu 
răbdare iar nu să ne răzbunăm, 
Căci Ţie se cuvine toată slava şi mulţumită în veac, Amin. 

20 iunie 

• Pomenirea Sfîntului Sfinţit Mucenic Melodie, Episcopul Patarelor 

Sfîntul Metodie s-a închinat pe sine vieţii tuturor nevoinţelor încă din tinereţile lui, 
strălucind tuturor ca o cetate clădită la înălţime. Pentru aceasta el a fost chemat să 
păstorească pentru Domnul Ceatatea Patarelor din Lichia. Fiind foarte învăţat şi 
puternic la cuvînt, Sfîntul Metodie a scris cărţi împotriva ereziei lui Origen. Ale 
sale „dumnezeieşti cuvinte straiucit-au ca un fulger de la un capăt la celălalt al 
lumii." Pentru aceasta păgînii s-au ridicat împotriva Sfîntului, l-au schingiuit şi 1- 
au omorît tăindu-i capul în cetatea Chalcis din Siria, la anul 311. 

• Pomenirea Sfinţilor Mucenici Aristocleus, Dimitrian şi Ahanasius 
Aristocleus a fost preot în biserica catedrală din cetatea Tamasus din Insula Cipru, 
ducînt o viaţă bineplăcută lui Dumnezeu. Din pricina marii sale rîvne pentru 
Credinţa în Hristos, Aristocleus s-a învrednicit să audă un glas din ceruri care 1-a 
învăţat să se ducă la Salamis, cetate a Ciprului, şi să primească 

acolo cununa muceniciei. Diaconul Dimitrian şi citeţul Athanasius au mers 
împreună cu dînsul. Sosind la Salamis, aceşti bărbaţi dumnezeieşti au purces la 
vestirea Cuvîntului. Păgînii i-au prins, şi după ce i-au torturat bestial pe toţi trei 1- 



au decapitat pe Aristocleus, iar pe Dimitrian şi pe Athanasius i-au ars de vii, la 
anul 306. 

• Pomenirea Sfîntului Naum din Ohrida [al „Ahridului", mai vechi] 
în scrierile 

Ziua principală de prăznuire a acestui sfînt se întîmplă la 23 decembrie, dar astăzi 
este prăznuirea lui de vară. (Vezi viaţa acestui sfînt la 23 decembrie.) La acest 
praznic de vară al marelui sfînt sîrb Naum, la Sfînta Mînăstire care îi poartă 
numele se adună mulţime de popor. Sînt aduşi mulţi bolnavi care primesc 
însănătoşire la moaştele sfîntului, prin rugăciunea cea făcută cu credinţă. Aici s-au 
vindecat nu numai mulţime de ortodocşi, ci şi mulţime de oameni din alte credinţe, 
care vin şi ei în număr foarte mare la praznicul acestui sfînt. în anul 1926, un 
musulman din Resna a adus şi a dăruit un clopot sfîntului locaş, ca semn de 
mulţumire Sfîntului Naum pentru vindecarea minunată a fratelui lui, care s-a făcut 
complet sănătos şi s-a ridicat astfel de pe patul morţii. Cel care a adus darul era 
Jemail Zizo, iar pe fratele lui cel vindecat îl chema Suleiman Zizo. Amîndoi erau 
cetăţeni de vază ai oraşului Resna. 

• Pomenirea Sfîntului Calist Intîiul, Patriarhul Constantinopolului 

Ca ucenic al Sfîntului Grigorie Sinaitul, Calist a dus timp de douăzeci şi opt de ani 
o viaţă de mari nevoinţe la Sfîntul Munte Athos, în Schitul Magula şi la Mînăstirea 
Filoteu. El a întemeiat mai după aceea Mînăstirea Sfîntului Mamas. El a fost 
ridicat Patriarh al Constantinopolului la anul 1350. După patru ani, el s-a retras din 
scaunul patriarhal şi s-a retras înapoi în Sfîntul Munte. Dar în timpul domniei lui 
loan Paleologul, el a fost chemat înapoi în scaunul lui, pe care a rămas pînă la 
moarte. El s-a odihnit întru Domnul la anul 1368, pe cînd se afla în călătorie la 
Serres, pornită spre a o întîlni pe Ţarina sîrbilor Elena, care îi ceruse ajutorul 
împotriva turcilor. Sfîntul Calist a alcătuit, împreună cu Sfîntul Ignatie Xantopol, o 
minunată carte scrisă spre folosul monahilor, în afară de aceasta, el a scris Vieţile 
Sfinţilor Grigorie Sinaitul şi Teodosie de la Târnovo, precum şi multe predici. 
Minunată este şi întîmplarea prin care marele Sfînt Maxim Capsokalivitul a 
prorocit care avea să fie moartea 

Patriarhului Calist. Indreptîndu-se către Serbia, Calist a călătorit pe la Sfîntul 
Munte, întîlnindu-se cu el, Sfîntul Maxim i-a zis: „Acest Bătrîn nicicînd nu-şi va 
mai revedea turma lui, căci în urma lui se aude fericita cîntare de îngropăciune: 
Fericiţi cei Jar ă prihană în cale, care umblă în Legea Domnului (Psalmul 118: 

!)•" 

• Pomenirea Sfîntului Leucius, Episcopul din Brindisi [oraş al Italiei] 

Leucius s-a născut la Alexandria şi a intrat la mînăstire din tînăra lui vîrstă. El s-a 
arătat vrednic de mari descoperiri cereşti şi de primirea covîrşitorului har, astfel 
încît el şi un mort a înviat şi a scos afară diavolii din oameni. La început el a fost 
Episcop în cetatea Alexandriei, dar după aceea a trecut în Italia la poruncă 
cerească, şi s-a dus în păgîneasca cetate Brindisi, botezînd mulţime de popor şi 
ridicînd o sfîntă biserică închinată Maicii lui Dumnezeu. După multe şi rodnice 
nevoinţe, el s-a strămutat la locaşurile cele cereşti şi pururea fericite în veacul al 
cincilea, sub împărăţia lui Teodosie al Doilea. 

• Pomenirea Fericitului Studios 

Studios a fost consul şi patrician de frunte al slăvtei cetăţi Constantinopole. El a 
întemeiat Biserica Sfîntului loan Botezătorul de lîngă Porţile de Aur, precum şi 
mînăstirea Studion, cea chemată după numele lui. Această Sfîntă Mînăstire, 



numită şi a Studiţilor, s-a făcut faimoasă pentru mulţii sfinţi care au răsărit din ea, 

duhovnici vestiţi, asceţi şi mucenici ai Credinţei, dintre care cel mai mare este 

Sfîntul Teodor Studitul. Cruciaţii latini au distrus această sfîntă mînăstire la anul 

1204, dar împăratul Constantin Paleologul Porfirogenetul a reclădit-o din temelii 

la anul 1293. Astăzi pe locul acestei sfinte şi slăvite mînăstiri se ridică o moschee 

turcească. 

Cîntare de laudă la Sfîntul Leucius 

„ O Leucius sfinte, cel cu inimă fără prihană! 

în Cartea Vieţii, printre fericitele nume, 

al tău străluceşte cu veşnică slavă, 

iar pepămînt Biserica te slăveşte!" 

Acesta a fost glasul ce Leucius l-a auzit din ceruri, 

Iar în a lui inimă pace binemiresmaiă s-apogorît. 

De aceea împotriva lui Leucius s-a oştit satana, 

Insă pe el sfîntul l-a călcat 

Cu puternicul Semn al Crucii. 

Pe el ale dracilor săgeţi nu l-au rănit, 

Ci cu puterea lui Dumnezeu el a nimicit urzelile lor. 

Domnul putere mare a dat bunului păstor, 

Care turma bine şi-a păzit în desfrînatul Egipt. 

El de aceea mai departe a fost trimis, 

Biserică slăvită la Brindisi să ridice, 

Şi acolo popor să înveţe voia Domnului a o păzi. 

El acolo mulţimi a botezat, între care mulţi nobili, 

Pre toţi luminînd cu făclia Ortodoxiei. 

Cu ale sale dumnezeieşti minuni el a minunat lumea, 

Iar apoi la Domnul a plecat, spre a-şi primi cununa. 

Cugetare 

Astfel scrie Sfîntul Ciprian despre nemurire: „Dacă vreun om de seamă îţi 

făgăduieşte ceva, tu crezi făgăduinţei lui, neîndoindu-te nici o clipă că ea va fi 

împlinită de către bărbatul care pururea şi-a ţinut cuvîntul şi este cunoscut ca om 

de onoare de către toţi. Dar iată, o, omule trădător, că aici însuşi Domnul Domnilor 

îţi grăieşte ţie, iar tu îndrăzneşti să te îndoieşti de cuvintele Lui! Domnul ţi-a 

făgăduit ţie nemurirea după ce vei ieşi din această viaţă, şi tu îndrăzneşti să te 

îndoieşti de cuvintele Lui!? Aceasta înseamnă că tu nu II recunoşti pe El drept 

Dumnezeu; aceasta înseamnă că prin necredinţa ta tu II insulţi pe Domnul 

Dumnezeul tău şi învăţătorul." Ah cît de puternică este credinţa Sfinţilor lui 

Dumnezeu! Cît de limpede şi pe înţeles şi bine explicată este ea prin aceste 

exemple, atât de simple, şi atît de puternice! Dar cei necredincioşi se îndoiesc, nu 

pentru că ar fi mai raţionali, ci tocmai pentru că sînt necredincioşi. Căci cel mai 

raţional dintre oameni este întotdeauna omul credincios: aceasta pentru că numai 

el este în stare să vadă adevărul, în oglinda cea curată a sufletului lui. 

19): 

Luare aminte 

Să luăm aminte la uscarea minunată a smochinului neroditor (Matei 21: 

La cum Domnul a blestamat smochinul cel fără roade dar cu frunze multe, iar 

smochinul s-a uscat pe loc; 

La cum şi viaţa mea, deşi înfrunzită foarte cu griji, pofte şi rele cugetări, este cu 

totul lipsită de roadă, şi poate deci şi ea să cadă sub acelaşi blestem, dacă nu mi-o 



îmbunătăţesc. 

Predică Despre cum mîntuirea noastră este în mîinile lui Dumnezeu 

Calul este gata pentru ziua de război, însă biruinţa vine de la Domnul (Pildele lui 

Solomon21: 31). 

Noi avem obligaţia să fim mereu pregătiţi, dar succesul întreprinderilor noastre 

atîrnă numai de Dumnezeu. Toate pregătirile şi eforturile noastre sînt numai ca o 

propunere, sau ca o rugăciune, pe care I-o facem lui Dumnezeu, care nu pot 

decide' deznodămîntul dorit de noi: acesta este doar al lui Dumnezeu. De aceea, 

întemeiate pe o îndelungată experienţă, popoarele au scos următoarea vorbă 

înţeleaptă: Omul propune, iar Domnul dispune. 

O, oşteanule al lui Hristos, pregăteşte-ţi mintea aşa cum îţi îngrijeşti un cal bun, 

într-armează-ţi inima cu virtuţile, disciplinează-ţi voinţa cu nevoinţele, însă 

cunoaşte că în cele din urmă, după ce ai făcut tot ceea ce a depins de tine, biruinţa 

vine de la Domnul. 

O, bunule neguţător al lui Hristos, neguţătoreşte bine în fiecare zi a vieţii tale, 

schimbînd cele pieritoare pe cele nepieritoare, cele pămînteşti pe cele cereşti, şi 

moartea pe nemurire, dar cunoaşte, după ce ai împlinit toate, că biruinţa vine de la 

Domnul. 

O, plugarule al lui Hristos, ară-ţi adînc inima şi seamănă în ea numai cele bune, 

aruncă în ea sămînţa cea de soi a Sfintei Evanghelii în fiece zi, scoate în fiece zi 

din ea buruienile cele scîrbavnice ale păcatului, şi păzeşte-o pre ea cum se cuvine; 

dar, fâcînd toate acestea, cunoaşte că biruinţa vine de la Domnul. 

Zadarnici i-au fost la Marea Roşie lui Faraon caii cei iuţi ai lui. Zadarnice i-au fost 

Babilonului bogăţiile lui cînd Domnul 1-a chemat la judecată. Oricît s-ar pregăti 

omul, o singură clipă poate să-i răstoarne toată munca. Căci mîntuirea stă nu în 

pregătirile pentru ea, care nu pot lipsi, ci ea este de la Domnul. De aceea sfinţii, 

care erau cei mai pregătiţi dintre oameni pentru împărăţia lui Dumnezeu, suspinau 

în ceasul morţii lor, neştiind şi 

nefiind siguri că vor fi primiţi în împărăţia pentru care s-au jertfit cu lacrimi toată 

viaţa. O cît de adînc aveau ei înscrise în inimi cuvintele Domnului: Cînd veţi face 

toate cele poruncite vouă, să ziceţi: Sîntem slugi netrebnice, pentru că amjacut 

ceea ce eram datori să facem (Luca 17: 10). Fraţilor, să ne pregătim pururea şi să 

fim gata pentru marea zi a ispitirii celei mai de pe urmă, bine înarmaţi şi încinşi, 

dar nu întru pregătirile noastre să nădăjdim, ci mai vîrtos în Domnul. 

O Stăpîne Doamne lisuse Hristoase Mîntuitorul nostru, ajută-ne nouă şi ne 

izbăveşte pre noi, 

Căci Ţie se cuvine toată slava şi mulţumită în veci, 

Amin. 

21 iunie 

• Sfîntul Mucenic Iulian din Tarsus 

Iulian provenea dintr-o familie foarte nobilă, senatorială. El a vieţuit în Tarsul 
Ciliciei şi a luat mucenicia sub Diocleţian. Chiar dacă la vremea martiriului lui el 
nu era decît un tînăr în vîrstă de optsprezece ani, el era suficient de educat şi întărit 
în Sfînta Credinţă Creştină, aşa încît să-şi dea viaţa pentru ea. Cezarul 1-a tîrît 
după el din cetate în cetate timp de un an întreg, torturîndu-1 în toate chipurile, ca 
să-1 facă să se lepede de Hristos. Mama lui Iulian urma acestui cortegiu mereu, de 
departe. Cezarul a arestat-o pe mama lui Iulian, silind-o să-şi convningă fiul să se 
lepede de Hristos, dar ea, stînd trei zile întregi de vorbă cu el în închisoare, 1-a 



sfătuit şi 1-a întărit tocmai dimpotrivă: adică să meargă la moarte cu mulţumire, cu 
nădejde şi cu bucurie, arătîndu-i că a lui va fi marea biruinţă. Torţionarii atunci 1- 
au legat pe Iulian într-un sac, împreună cu şerpi, scorpii şi alte animale veninoase, 
şi l-au aruncat în mare, iar pe mama lui Iulian au omorît-o în torturi. Dar sfintele 
moaşte ale lui Iulian au fost aduse de valuri la mal, iar credincioşii le-au găsit şi le- 
au îngropat cu cinste la Alexandria, în anul 290. Mai după aceea aceste sfinte 
moaşte au fost mutate la Antiohia. Sfîntul loan Gură de Aur însuşi a rostit o 
minunată şi dumnezeiască predică la Sfîntul Mucenic Iulian: «Din gura 
mucenicului ieşea glasul lui cel sfînt, iar împreună cu glasul şi o lumină care 
lumina mai puternic decît razele soarelui [...] Luaţi un om bolnav, indiferent cît de 
groaznic, un posedat de diavol sau care şi-a pierdut minţile, şi aduceţi- 1 la racla în 
care se odihnesc rămăşiţele sfinte ale acestui sfînt, şi veţi vedea cum demonul sare 
şi fuge de la om, ca şi ars de foc. » Vădit este din aceste cuvinte că multe şi mari 
trebuie să fi fost vindecările de la moaştele Sfîntului Iulian. 

• Pomenirea Sfinţilor Cuvioşi lulius şi Iulian 

Aceştia erau fraţi de sînge ce se trăgeau din provincia grecească Mirmidonia. Ei 
din fragedă copilărie au fost crescuţi în credinţa creştină, sub legămîntul că toată 
viaţa lor şi-o vor închina în feciorie Bisericii, lulius era presbiter [preot], iar Iulian 
era diacon. Ei au primit carte împuternicitoare de la împăratul Teodosie cel Mic, ca 
să distrugă capiştile idoleşti în întregul imperiu. Ca doi apostoli, aceşti doi fraţi au 
întors la credinţa creştină mulţi păgîni din Răsărit şi din Apus, şi au zidit biserici. 
Ei în timpul vieţii lor au ridicat mai mult de una sută de locaşuri sfinte. Ei s-au 
odihnit în Domnul cu pace, într-o localitate aproape de Milano. Locuitorii 
Milanului îl invocă pe Sfintul lulius, mai ales cînd se află în primejdii din partea 
lupilor. 

• Sfintul Mucenic Archil al II-lea, Regele Georgiei 

Archil a fost fiul Regelui Ştefan şi nepotul marelui rege Georgian Wachtang. 
Regele Archil, mare Creştin şi apărător al Creştinismului, pentru aceea că nu s-a 
lepădat de Hristos, a fost torturat de musulmani şi omorît prin tăierea capului la 
anul 744, în douăzeci de zile ale lunii martie. El era în vîrstă de optzeci de ani cînd 
a luat cununa veşnicei şi fericitei împărăţii a lui Hristos. 

• Pomenirea Sfîntului Mucenic Luarsab al II-lea, Regele cetăţii Kartli din Georgia 
Tatăl lui Luarsab, George al X-lea, a luat mucenicia pentru credinţă, fiind silit să 
bea otravă de către Şahul Persan. Luarsab fiul lui a fost însă aruncat într-o temniţă 
din apropiere de Şiraz, în care a zăcut vreme de şapte ani. Apoi la porunca Şahului 
Abbas Intîiul, el a fost spînzurat în închisoare împreună cu doi dintre slujitorii lui, 
în douăzeci şi una de zile ale lunii iurvie, la anul 1622. Deasupra mormîntului lui a 
fost văztuă o lumină cerească. 

Cîntare de laudă la Sfinţii Cuvioşi lulius şi Iulian 

După ce a nouăzeci şi noua biserică Aceşti Sfinţi fraţi în Numele Celui Preaînalt Au 

gătit de zidit, 

733 

Diaconul Iulian pentru fratele lui sfint lulius 

Un mormînt a zidit. 

Iar cînd mormîntul i-a arătat, 

lulius cu blîndeţe a zis: 

«Găteşte-te, frate al meu după trup, 

căci acest mormînt nu al meu, 

ci al tău este. 



Găteşte-te, căci tu, 

Mai înainte decît păcătosul tău frate lulius 

La Domnul vei pleca.» 

Si astfel după a Domnului voie, 

lulius şi pe a o suta biserică 

O a zidit, 

La un anume loc pustiu. 

Precum slăvitul lulius a grăit, 

Astfel a şi fost. 

Căci fratele tînăr înaintea celui mai vîrstnic 

S-a odihnit, 

Iar fratele mai vîrstnic a adăugat şi a suta biserică 

în salba sfintă de zidiri. 

Pe care săvîrşindu-o, 

Şi el însuşi întru Domnul 

întru sfintă adormire s-a săvîrşit. 

Cugetare 

Cînd omul începe să se educe în lupta de înfrînare a limbii şi păstrare a tăcerii, 

tăcerea i se pare lui, de-a lungul acestor eforturi, a fi ceva mai mic decît vorbirea. 

Un frate i-a zis odată Sfîntului Sisoe: «Aş vrea să-mi ţin inima mereu trează, dar 

nu pot.» Iar bătrînul a zis: "Dar cum vom putea noi oare să avem trezvia inimii, 

cînd uşa de intrare a gîndurilor în inima noastră, adică limba, stă veşnic deschisă?" 

Charillos, nepotul lui Lycurgus, a fost întrebat odată de ce a promulgat unchiul lui 

atît de puţine legi. Iar el a răspuns: «Celor ce vorbesc puţin nu le trebuie legi 

multe.» 

46): 

Cugetare 

Să luăm aminte la vindecarea minunată a orbului Bartimeu (Marcu 10 : 

La cum Bartimeu a strigat tare şi cu credinţă către Domnul ca să-1 

vindece, iar Domnul 1-a vindecat; 

La cum şi eu, avînd sufletul orbit, şed lîngă drumul pe care trece 

Hristos, şi doar dacă voi striga către El, El mă va auzi, şi mă va 

vindeca. 

Predică Despre semănat şi secerat 

Cel ce seamănă nedreptate seceră nenorocire (Pildele lui Solomon 22 : 8). 

Dacă lucrezi fărădelege, atunci poate că nenorocirea trece pe lîngă tine chiar în 

ziua în care ai nelegiuit fără ca să-ţi facă nimic, dar să ştii că ea a auzit glasul 

nelegiuirii şi negreşit va lovi la un timp pe care nici nu-1 gîndeşti. 

Unele seminţe sînt dulci atunci cînd le semeni, dar amar este culesul lor. Uneori 

semănarea aceasta seamănă cu viaţa, dar la vremea culesului, vezi că roadele ei 

sînt moartea. 

Fii cu băgare de seamă şi învaţă din Sfînta Scriptură : 

Eva prin prosteasca ei mîndrie neascultătoare a semănat nelegiuire, şi au venit 

peste ea chinurile naşterii de prunci în cumplite dureri. 

Cain a semănat fărădeleagea prin uciderea de frate, şi a cules durerea unei 

cumplite morţi. 

Sodoma şi Gomora au semănat fărădelege, şi au cules iadul unei morţi năprasnice. 

Fiii lui Eli Preotul cel Mare au semănat fărădelege, căci s-au întinat lîngă Cortul 

Legămîntului, şi au cules chinuri cumplite, căci rău au pierit în război. 



Adu-ţi aminte de Saul, de fărădelegile lui, şi de chinurile pe care le-a suferit pentru 
aceasta. Si iară, adu-ţi aminte de Ahab şi Izabela. Si iară, adu-ţi aminte de Irod şi 
de Iuda. Si iară, adu-şi aminte de ieri, şi de alaltăieri, şi de răs-alaltăieri, şi de toate 
zilele vieţii tale trecute, şi ascultă cuvintele acestea de toate zilele: Cel ce seamănă 
nedreptate seceră nenorocire. Oare există loc locuit de oameni pe pămînt care să 
nu aibă aceste cuvinte ca învăţătură înaintea ochilor lor? Oare există acoperiş care 
să nu adăpostească sub el această cunoaştere? Oare există om viu care să nu fi 
văzut pe pielea lui adevărul acestor cuvinte în exemplele vii din jurul vieţii lui? 
O Atotînţelepte Doamne, dacă nu am cunoaşte Sfîntă Voia Ta, noi păcat nu am 
avea. Dar dacă Tu ne-ai dat nouă să o cunoaştem, O, Atotmilostive, dăruieşte-ne şi 
puterea să o împlinim pe ea cu scumpătate pînă la sfîrşitul zilelor vieţii noastre şi 
cea mai de pe urmă suflare de viaţă, 
Căci Ţie se cuvine toată slava şi mulţumită în veci, 
Amin. 

22 iunie 

• Pomenirea Sfîntului Sfinţit Mucenic Eusebie, Episcopul Samosatelor 
Acest sfînt Eusebie a fost un mare luptător împotriva ereziei ariene. Cînd scaunul 
mitropolitan al Antiohiei a devenit vacant, la stăruinţele Sfîntului Eusebie în el a 
fost ridicat marele Meletie. Meletie, el însuşi ajuns sfînt, a fost un luminător 
puternic al Ortodoxiei, căruia, după sfînta lui adormire, marele Sfînt loan Gură de 
Aur i-a închinat predici de foc. Dar aceasta nu înseamnă că necuraţii arieni, pe 
timpul vieţii lui, nu au reuşti să îl alunge pe sfîntul patriarh Meletie din scaunul lui 
de la Antiohia. După ce răul fiu al Marelui Constantin a murit, şi mai răul fiu al 
lui, Iulian Apostatul, a luat tronul imperiului, în timpul prigoanelor Apostatului, 
viteazul sfînt Eusebie şi-a dezbrăcat straiul lui arhieresc, 1-a pus în loc pe cel de 
soldat simplu, şi astfel înarmat a cutreierat în lung şi în lat Siria, Fenicia şi 
Palestina, cercetînd pretutindeni Biserica lui Hristos, întărind-o, vindecînd-o şi 
mîngîind-o pe ea. în aceste sfinte nevoinţe ale cercetării Bisericii Sfîntul Eusebie a 
rînduit peste tot ceea ce era de trebuinţă: el a hirotonit preoţi, diaconi, citeţi, iar în 
unele locuri a sfinţit ierarhi. După ce blestematul Apostat a pierit cu sunet, Sfîntul 
Eusebie 1-a sfătuit pe Meletie să cheme un sinod la Antiohia, lucru care s-a 
întîmplat în anul 361. La acest sinod au fost prezenţi douăzeci şi şapte de episcopi. 
Erezia ariană a fost anatematizată încă o dată, şi din nou s-a confirmat şi s-a 
consfinţit Ortodoxia, aşa cum se făcuse şi la Primul Sinod a Toată Lumea de la 
Niceea, de cu treizeci şi şase de ani mai înainte [325]. Pe lîngă Sfinţii Eusebie şi 
Meletie, în acest sfînt sinod a mai strălucit şi Sfîntul Pelaghie al Laodiceei, bărbat 
recunoscut încă din viaţă pentru sfinţenia vieţii, feciorelnicie şi asprimea 
nevoinţelor. Acest sfînt sinod s-a ţinut în vremea domniei dreptului împărat lovian. 
însă lovian a murit curînd, iar în locul lui a urcat pe tron răul Valens, iar prigoanele 
împotriva Bisericii lui Hristos au izbucnit din nou. Sfîntul Meletie a fost surghiunit 
în Armenia, Eusebie în Tracia, iar Pelaghie în Arabia. După Valens 
a urmat Graţian, şi odată cu el, şi o libertate a Biericii, în care cei trei sfinţi ierarhi 
au fost rechemaţi din exil. Astfel, Meletie s-a reîntors în scaunul de la Antiohia, 
Eusebie în cel de la Samosata, iar Pelaghie în scaunul Laodiceei. în acel timp 
multe parohii şi eparhii erau fără preoţi şi ierarhi, şi de aceea Sfîntul Eusebie cu 
rîvnă dumnezeiască a grăbit să afle păstorii cei buni pentru turma Domnului. Cînd 
a ajuns în cetatea Doliche spre a sfinţi acolo pe Marin, episcopul cel ales într-un 
glas de poporul credincios, un necurat eretic a aruncat cu o ţiglă grea de ceramică 



în capul sfîntului şi 1-a rănit de moarte. Aşa a trecut la cele veşnice acest mare 

zilot al Sfintei Biserici şi al Ortodoxiei, acest mare sfînt al ei, spre a se odihni 

veşnic în fericita împărăţie. Sfîntul Eusebie muceniceşte şi-a încheiat mucenicia 

vieţii la anul 379. 

• Pomenirea Sfinţilor Mucenici Zeno şi Zenas 

Zeno a fost ofiţer roman staţionat în cetatea Filadelfiei din Arabia, iar Zenas era 

ordonanţa lui. Cînd au izbucnit persecuţiile împotriva creştinilor de sub împăratul 

Maximian, Sfîntul Zeno s-a înfăţişat cu îndrăzneală înaintea comandantului 

Maxim, şi-a mărturisit credinţa întru Unul Domnul Dumnezeu Cel Viu, şi 1-a 

sfătuit pe Maxim să se lepede şi el de prosteasca închinare la idoli şi să 

îmbrăţişeze credinţa cea adevărată. Dar comandantul înfuriat 1-a aruncat pe Zeno 

în închisoare. Cînd la el a venit Zenas, credincioasa lui ordonanţă, s-a poruncit şi 

arestarea lui. Ei au fost amîndoi după aceea torturaţi bestial şi aruncaţi în foc, în 

care păgînii turnaseră mult ulei. Sfintele lor suflete au luat astfel cununa 

muceniciei şi a veşnicei slave în împărăţia lui Hristos, iar sfinţitele lor rămăşiţe au 

fost luate de credincioşi şi îngropate cu cinste în sfînta Biserică a Sfmtului Mare 

Mucenic Gheorghie, de la un loc ce se numea Cyparisson. 

Cîntare de laudă la Sfinţii Eusebie, Meletie şi Pelaghie 

Biserica fără păstori nu rămîne nicicînd, Nici fără suferinţă, nici fără eroi. Cînd 

necurata sabie a noului Goliat s-a ridicat din nou, Păstorul Samosatelor zid în 

fruntea turmei s-apus. Eusebie şi Meletie cel împreună cu dînsul, Ca două stele au 

strălucit, iar Ungă ei, Pelaghie. Ziloţi ai Ortodxiei ei au fost, Sfinţi slăviţi ai Bisericii 

lui Hristos. Pe atunci creştinii mureau pentru credinţa lor, 

Sau chinuiau îndelung, ani în şir, şi o viaţă. 

Chinul lor îndoit era: 

Aici, de la necuraţii eretici, 

Şi de la împăraţii nebuni, din cealaltă parte. 

Greu este sufletul a-ţi păzi 

Şi adevărul lui Dumnezeu 

Mereu sus a-L ţine, 

Cînd din toate părţile eşti împresurat 

De minciuni diavoleşti 

Şi de ameninţarea cu moartea. 

Dar printre neghine au răsărit şi 

Trei ierburi înmiresmate, 

Busuioc nobil, imortelă, şi colilie aleasă, 

Aceşti trei sfinţi ierarhi, 

Al căror nectar destul a fost 

Pentru toată otrava lumii. 

Eusebie ca un zilot viaţa şi-a trăit, 

Şi moarte a luat mucenicească. 

O Sfinte Părinte Eusebie Ierarhe, 

Plăcutule al lui Dumnezeu, 

Roagă-te lui Hristos Dumnezeu 

Ca să se mîntuiască sufletele noastre! 

Cugetare 

De ce îngăduie Dumnezeu să vină asupra Dreptei Credinţe atîtea urgii şi necazuri, 

pe cînd pe eretici şi păgîni îi lasă pururea să se bucure de tihnă şi de pace? De ce?, 

întreabă şi Sfîntul loan Gură de Aur, şi tot el răspunde îndată: „Aşa ca să vezi 



slăbiciunea păgîneştii şi ereticeştii credinţe, care se descompune de la sine, fără să 

o atace nimeni, şi ca să vezi tăria Adevăratei Credinţe care, lovită, scuipată şi 

pururea însîngerată din toate părţile fiind, îndură toate cu pace şi chiar creşte şi se 

înmulţeşte sănătoasă în pofida tuturor drăceştilor vrăjmaşi [...] De aceea, în 

disputele cu păgînii sau cu obraznicii iudei, destul este ca să arătăm, spre dovada 

sfintei ei puteri, că Ortodoxia, supusă veşnic prigonirilor pînă la ucidere şi sînge, 

veşnic a rămas deasupra, şi biruitoare," chiar şi cînd întreaga lume s-a pornit 

împotriva ei. Sfintul Isaac Şirul zice: „Minunata dragoste de oameni a lui 

Dumnezeu se vede atunci cînd omul se află în primejdii mari şi în chinuri pasibile 

să-i zdruncine nădejdea. De abia atunci se arată pe faţă puterea lui Dumnezeu 

pentru mîntuirea oamenilor. Căci omul niciodată nu recunoaşte puterea lui 

Dumnezeu atunci cînd petrece mereu în linişte şi în libertate. 

20): 

Luare aminte 

Să luăm aminte la tainica amuţire a lui Zaharia, Marele Preot (Luca 1: 

La cum Zaharia nu a crezut glasul îngerului lui Dumnezeu care i-a zis 

că femeia lui cea vîrstnică îi va zămisli prunc la adîncile ei bătrîneţi, şi 

la cum el a fost lovit cu muţenie din această pricină, după cuvîntul 

îngerului; 

La cum şi eu sînt ca şi lovit de muţenie cînd nu grăiesc îndestul tainele 

minunilor lui Dumnezeu din pricina credinţei mele celei prea puţine. 

Predică Despre cum leneşul mereu îşi găseşte scuze 

Cel leneş pune pricini şi zice: „Afară este un leu, aş putea să fiu sugrumat în 

mijlocul uliţelor. " (Pildele lui Solomon 22 : 13). 

Ca să-şi îndreptăţească lenea lui, cel leneş scoate mereu în faţă greutăţile şi 

impedimentele sarcinilor pe care trebuie să le ducă, mărindu-le fără de măsură 

gravitatea. Dacă îl supără vecinul, el va zice că îl supără întreg satul; dacă observă 

un tremur al frunzelor, el va zice că nu iese la cîmp deoarece furtuna aproape că a 

şi izbucnit; dacă în faţa pragului lui se află un iepure, el va zice că afară este un leu 

care aşteapăt să-1 înşface! Dar el nu zice toate acestea decît pentru că nu vrea să 

iasă din casă, şi pentru că vrea să îşi amîne mereu munca. 

Lenea este ceva cu totul nenatural omului. Natura însăşi a omului este permanenta 

activitate; omul mereu caută să se îndeletnicească cu ceva, să fie mereu ocupat, să 

lucreze, să zidească. Lenea este semnul sigur al desfigurării naturii omului. Că 

lenea este un păcat şi un viciu se vede limpede din aceea că omul activ nu îl 

invidiază niciodată pe cel leneş, pe cînd cel leneş întotdeauna îl invidiază pe cel 

activ; tot aşa cum omul cumpătat nu îl invidiază niciodată pe cel beţivan, pe cînd 

beţivanul îl va invidia întotdeauna pe omul căruia nu-i plac destrăbălările. 

O Stăpîne Doamne lisuse Hristoase, Lucrătorule Cel de-a pururea, mîntuieşte-ne 

pre noi de cea întunecată şi păcătoasă patimă a lenii care ne înstrăinează de chipul 

ce Tu ne-ai dăruit, spre asemănarea cu Tine, o Stăpîne a toate! Insuflă întru noi pre 

Duhul Tău Cel Sfînt, Cel pururea lucrător şi de viaţă şi bucurie dătător, 

Căci Ţie se cuvine toată slava şi mulţumită în veci, 

Amin. 

23 iunie 

• Pomenirea Sfintei Muceniţe Agripina 

Sfînta Agripina s-a născut la Roma, unde şi-a primit şi aleasa educaţie. Ea din 

frageda copilărie a fost crescută după poruncile Sfintelor Scripturi, alungind afară 



din inima ei duhoarea grea a păcatului şi umplîndu-se de buna mireasmă a curăţiei 
şi a întregii feciorii. Ea s-a logodit Mirelui Ceresc şi a luat pentru aceasta 
mucenicia sub împărăţia lui Valerian. Ea a îndurat bătăi cu vergele de oţel pînă la 
zdrobirea oaselor, îngerul Domnului s-a pogorît la ea şi a întărit-o. Fiind mai 
departe supusă la cele mai bestiale torturi, ea şi-a dat sfîntul ei duh în timpul lor. 
însoţitoarele ei Vassa, Paula şi Agathonika i-au luat sfintele rămăşiţe ale trupului ei 
şi le-au dus în Insula Sicilia, unde le-au îngropat cu cinste. Mai după aceea, 
deasupra mormîntului s-a ridicat o sfîntă biserică, cu Hramul Sfintei Muceniţe 
Agripina. Mari şi nenumărate au fost minunile ce s-au lucrat la sfintele ei moaşte. 
Cu puterea lor, chiar şi agarenii au dat dosul şi au fugit mîncînd pămîntul din 
cetatea unde se aflau ele. Sfînta Muceniţă Agripina a luat cununa muceniciei la 
anul 275, şi s-a încununat cu mare slavă. 

• Pomenirea Sfinţilor Mucenici Eustochie şi Gaius, şi a celor împreună cu dînşii 
Eustochie a fost popă idolesc ce a trăit în vremea împărăţiei lui Maximian, dar 
văzînd el ce fel este vitejia mucenicilor creştini, s-a lepădat de idolatria lui şi dorit 
şi s-a învrednicit de Sfîntul Botez, însuşi Eudoxie Episcopul Antiohiei 1-a botezat 
pe el. După acestea, Eustochie, încetul cu încetul, a început să le aducă la Sfînta 
Credinţă pe toate rudeniile lui. Ruda lui Gaius s-a botezat cu toţi cei trei copii ai 
lui: Probus, Lollius şi Urban. Ei toţi, împreună şi cu alţii, au fost aduşi înaintea 
necuraţilor judecători, torturaţi şi omorîţi prin tăierea capului la Lystra, vina fiind 
credinţa lor nezdruncinată în Hristos. Aşa s-au înălţat la ceruri sfintele lor suflete, 
strămutîndu-se întru locaşurile cele cereşti ale Veşnicei şi Fericitei împărăţii a 
Stăpînului Hristos. 

• Pomenirea Sfintei Icoane din Vladimir a Maicii Domnului şi 
Dumnezeului nostru lisus Hristos 

Cînd hanul tătar Ahmet a asediat Moscova, Cneazul Ivan Vasilievici s-a pornit cu 
oştire să apere cetatea. Şi chiar dacă armata cneazului era mai mică şi mai slabă 
decît cea a hanului tătar, ea a ieşit biruitoare. Căci fără veste a căzut asupra 
tătarilor o spaimă năpraznică, care i-a mînat la rugă în dezordine, călcîndu-se unii 
pe alţii. Toţi au pus această nemaiauzită victorie pe seama Sfintei Icoane a Maicii 
Domnului, la care îngenunchease tot poporul ca să-i scape Maica Domnului de 
urgia sălbaticilor tătari. Auzindu-le ruga, Maica Domnului i-a mîntuit, iar poporul 
a însemnat această zi, a douăzeci şi treia din luna iunie, cînd s-a întîmplat 
minunea, ca sărbătoare de-a pururea a Bisericii Ruse. 

• Pomenirea Pocăinţei lui Teofil 

Acesta, din invidie faţă de episcopul şi întîistătătorul lui, şi-a dat sufletul 
diavolului şi s-a lepădat şi în scris de Domnul Hristos şi Preacurata Lui Maică. Dar 
mai tîrziu el s-a pocăit cu amar şi a plîns timp de patruzeci de zile cu post şi cu 
rugăciune la Maica Domnului ca să se primească pocăinţa lui; drept pentru care 
Maica nu doar că i-a primit-o, dar şi hîrtia pe care scrisese lepădarea de Hristos 
înaintea i-a pus-o; iar cu această hîrtie Teofil a alergat la sfînta biserică, unde 
înaintea episcopului şi a tot poporul a mărturisit cu umilinţă şi cu glas mare 
fărădelegea lui, cerînd şi a lor iertare. Cînd Episcopul a pronunţat cuvintele de 
dezlegare şi i-a dat lui Teofil Sfintele Taine, faţa lui a strălucit ca soarele. Iată aici 
exemplu minunat de marea milostivire a lui Dumnezeu, care nu doar că iartă 
păcatele celor care se pocăiesc cu adevărat, dar şi cu harul sfinţeniei îi îmbracă! 
Cîntare de laudă Ia Sfînta Agripina 
Sfînta Agripina decît albul crinului 



Mai albă este, 

Ea este mireasa Fiului lui Dumnezeu. 

Sufletul ei mai strălucitor decît flamura focului este, 

Iar credinţa ei mai tare decît stînca. 

Biciuită fiind ea Domnului se roagă; 

Ea cîntă Psalmi şi-ndură răni adinei. 

Eapre toţi îi iartă, şipre toţi binecuvîntă, 

Ca un stîlp de marmură însîngerată 

înaintea tuturor. 

Dar îngerul Domnului la ea coboară 

Şi rănile-i vindecă. 

Dar schingiuiri şi mai mari primeşte, 

Iar Agripina îndurînd, moare. 

Agripina duhul ei cel sfînt 

în mîinile Domnului îl pune, 

Iar trupul ei de suflet 

Rămîne gol. 

Dar golul ei trup, ale ei rămăşiţe sfinte, 

Paza şi straja ale Siciliei sînt. 

Ele vindecare grabnică sînt 

Bolilor şi nenorocirilor poporului, 

Apărare contra hoardelor păgîne. 

O Stăpîne Doamne lisuse Hristoase, 

Acoperă-ne pre noi întru necazurile noastre 

cu ale Agripinei muceniţa 

sfinte rugăciuni. 

Cugetare 

Răbdarea creştină este o răbdare blinda, pe cînd răbdarea aceea care ascunde o 

neputinţă plină de răutate nu se deosebeşte cu nimic de răzbunarea drăcească. 

Sfinţii noştri sînt mari în toate evangheliceştile virtuţi, dar mai ales întru blîndeţea 

răbdării lor! Poate că aceasta ne pare nouă ca cea mai mare virtute a lor tocmai 

pentru că noi înşine sîntem atît de mici în ea. Cînd Părinţii pustiei s-au strîns odată 

în jurul Avvei loan cel Pitic ca să audă cuvînt de învăţătură, un oarecare invidios a 

cîrtit: „Vasul tău, o, Ioane, este plin cu otravă!" La aceasta blîndul loan a răspuns 

îndată: „Tu zici aceasta uitîndu-te doar pe din afară; dar oare ce ai fi spus dacă ai fi 

putut să pătrunzi cu privirea şi pe dinăuntru?" Cînd l-au scos pe Sfîntul Ciprian, 

Episcopul Cartaginei, ca să-i taie capul, el a poruncit ca după moartea lui călăul să 

primească douăzeci şi cinci de galbeni de aur. 

Luare aminte 

Să luăm aminte la minunata vindecare a lui Zaharia, care îndată şi-a deschis gura 

şi limba şi vorbea, binecuvîntînd pe Dumnezeu: 

• La cum Zaharia mai întîi a fost lovit cu muţenie pentru că nu 1-a crezut pe 
îngerul Domnului; 

• La cum gura şi limba lui Zaharia s-au deschis de îndată ce el a împlinit porunca 
îngerului (Luca 1: 63); 

• La cum şi sufletul meu se va vindeca îndată de muţenie, numai de mă voi 
umple şi eu de cuvintele şi înţelepciunea lui Dumnezeu. 

Predică Despre aceea că nu trebuie să-i invidiem pe păcătoşi 

Nu rîvni la oamenii răi şi nu pofti să fii în tovărăşia lor (Pildele lui Solomon 24: 1). 



Oare îl invidiază cinva pe lepros? Desigur, nimeni nu poate invidia un lepros. 
Atunci de ce unii îl invidiază pe omul rău, cînd bine ştim că răutatea este ceva mai 
rău decît lepra? Căci lepra este o boală a trupului, pe cînd răutatea este o cumplită 
boală a sufletului. Leprosul la suflet poate ca să fie de fapt om sănătos, deşi trupul 
îi este acoperit de puroaie; pe cînd omul cel rău, deşi la trup pare sănătos, pe 
dinlăuntru, în inima lui, el este ros de cumpliţii viermi ai morţii. Pomul care pe 
dinafară are coaja putredă dar măduva lui este sănătoasă este un pom bun care face 
roadă, dar pomul care are coaja sănătoasă dar miezul .lui e ciuruit de carii nu mai 
este bun de nimic. Aşadar, lepra este o boală mai uşoară decît răutatea, adică: decît 
păcatul. Căci prin om rău, Cel Atotînţelept vrea să zică om păcătos. 
Oare doctorul îl invidiază pe bolnav? Desigur că nu. Tot aşa, nici cel drept nu 
poate să îl invidieze pe cel păcătos. Iar dacă nu ştii de eşti drept ori păcătos, 
examinează-ţi inima: vezi dacă îi invidiezi sau nu pe oamenii păcătoşi. Dacă vezi 
că da, atunci înseamnă că nu eşti un om drept. Iar dacă afli că nu, atunci bucură-te, 
omule drept al lui Dumnezeu! Căci să ştii că bolnavul îl va invidia pe altul bolnav 
ca şi el, şi îl va invidia şi pe cel sănătos, dar sănătosul nu poate niciodată să îl 
invidieze pe cel bolnav. Tot aşa cum nici dreptul nu poate niciodată să îl invidieze 
pe cel păcătos. Doctorul vede boala fatală a pacientului lui, iar văzîndu-i-o, îi este 
milă de el, şi nu poate nicidecum să îl invidieze pentru aceasta. 
O Stăpîne şi Atotmilostive Doamne, smulge răutatea din inimile noastre, curăţeşte- 
le pre ele şi sădeşte întru ele sfînta dragoste, 
Căci Ţie se cuvine toată slava şi mulţumită în veci, 
Amin. 

24 iunie 

• Naşterea Sfîntului Proroc han, înaintemergătorul şi Botezătorul Domnului 
Cu şase luni mai înainte de a se înfăţişa înaintea Fecioarei Măria care se afla la 
Nazaret, marele Arhistrateg ceresc Gavriil, îngerul Domnului, s-a înfăţişat înaintea 
lui Zaharia, Marele Preot al Templului de la Ierusalim. Mai înainte ca să vestească 
Naşterea tainică din Pururea Fecioara, arhanghelul a vestit naşterea minunată a 
unei femei sterpe, care deci nu putuse niciodată să aibă copii, şi care pe de asupra 
se afla şi la adînci bătrîneţi. De aceea Marelui Preot Zaharia nici nu i-a venit să 
creadă cînd a auzit vestirea îngerului lui Dumnezeu, lucru pentru care a şi fost 
pedepsit cu muţenie de către acesta, rămînînd mut pînă la opt zile după naşterea 
copilului loan. în acele zile rudeniile lui Zaharia şi ale Elisabetei s-au adunat la 
casa lui Zaharia pentru sărbătoarea tăierii împrejur şi numirii copilului. Cînd tatăl 
a fost întrebat ce nume voieşte să dea fiului lui, el, fiind mut, a scris pe o tăbliţă, 
„loan." In clipa aceea limba lui s-a dezlegat, şi bătrînul Zaharia a grăit. Casa lui 
Zaharia se afla pe culmile dintre Betleem şi Hebron. în tot Israilul s-a împrăştiat ca 
fulgerul vestea că îngerul Domnului a venit la Zaharia, că el a fost lovit cu muţenie 
pentru că nu 1 -a crezut, dar că acum copilul s-a născut iar muţenia lui Zaharia s-a 
ridicat de la el cînd a scris pe tăbliţă numele copilului, „loan." Vestea aceasta a 
ajuns chiar pînă la urechile lui Irod. De aceea, cînd el a trimis gărzile ucigaşe care 
să ucidă toţi copiii, el le-a indicat în special ţinutul muntos în care locuia Zaharia, 
spre a fi ucis şi micul loan. Elisabeta însă s-a ascuns bine împreună cu copilul, 
înnebunit de spaimă şi de ură, drăcescul Irod a trimis soldaţi la templu, ca să fie 
aflat preotul Zaharia şi să i se ceară fiul lui, spre a fi omorît. Căci aşa s-a întîmplat 
că era iar rîndul lui Zaharia ca să slujească la Templul din Ierusalim. Aşa a fost 
ucis Zaharia între Poarta de intrare în curtea templului şi Altar, iar sîngele lui curs 



pe dalele de piatră s-a pietrificat acolo, spre osîndă veşnică şi mărturie împotriva 
lui Irod. Elisabeta s-a ascuns cu copilul ei într-o peşteră, unde ea a şi murit la scurt 
timp după aceea. Iar copilul a rămas şi a crescut în pustie, avîndu-L drept păzitor 
puternic pe Dumnezeu iar drept slujitori devotaţi pe îngerii Lui. 

• Pomenirea Sfîntului Nichita, Episcopul Remesianei 

Acest Sfînt Nichita a fost prietenul şi contemporanul Sfîntului Paulin de Nola 

(prăznuit la 23 ianuarie). Se pare că el a fost de neam slav şi ca atare, a predicat 

Evanghelia la Slavii din ţinuturile Niş şi Pirot. Marea însemnătate a lucrării 

Sfîntului Nichita de Remesiana printre slavi se poate vedea din imnul pe care 

Simţul Paulin 1-a compus în cinstea Sfîntului Nichita: 

O minunată schimbare! Şi cît de neaşteptată! Munţii nemişcaţi, care odinioară 

ascundeau tîlhari s înger os i, 

Acum adăpostesc monahi, ucenici ai păcii. Acolo unde odinioară urlau fiarele pustiei, 

Acum se sălăşluiesc chipuri de îngeri. Drepţii acum locuiesc în peşterile Care 

odinioară erau grote de tîlhari. 

Scaunul episcopal al Sfîntului Nichita a fost la Remesiana, în care unii văd o altă 

denumire a cetăţii Pirot. Pe lîngă nevoinţele lui misionare, Sfintul Nichita a scris şi 

multe cărţi, printre care se află cele şase cărţi despre credinţă şi una despre o 

fecioară căzută, aceasta din urmă aducînd pre mulţi la calea pocăinţei şi a 

mîntuirii. Sfintul Nichita s-a odihnit în Domnul în veacul al cincilea. 33 

• Pomenirea Sfinţilor Mucenici Orentius, Pharnacius, Eros, Firmus, Firminus, 
Cyriacus şi Longinus 

Aceştia toţi au fost fraţi de sînge şi soldaţi romani în timpul împărăţiei lui 
Maximian. Cînd romanii se aflau în timpul bătăliilor împotriva sciţilor de la nord 
de Dunăre, Sfintul Orentius a ieşit şi a luptat corp la corp cu Marathom, Goliath-ul 
sciţilor, 1-a biruit şi 1-a ucis. Din această pricină, întreaga armată romană a adus 
jertfe idolilor, însă Orentius şi fraţii lui au arătat pe fată că sînt creştini şi nu vor 
jertfi dracilor celor ascunşi în obiecte fără simţire. In pofida copleşitoarelor lor 
merite militare, ei au fost condamnaţi la surghiun în ţinuturile sălbatice ale Mării 
Caspice. Ei însă au murit pe drum, toţi şapte pe rînd, din pricina foamei şi a 
epuizării fizice [condamnaţii erau siliţi la marş forţat]. Aşa s-au înfăţişat mucenicii 
lui Hristos înaintea lui Hristos, Care i-a încununat ca pe nişte bravi cu cununa 
veşncei slave. 

33 Că Sfintul Nichita va fi fost slav o arată Arhiepiscopul Filaret al Cernigovului, în cartea lui Sfinţii 
slavilor din sud. 

Cîntare de laudă la Sfintul loan Botezătorul 

Prin taină dumnezeiască a intrat loan în lume, 

Ca odinioară al Sarei şi lui Avraamfiu, Isaac; 

Prin taină dumnezeiască a rămas el viu, 

Scăpînd tăişului ucigaş al jungherului lui Irod. 

Jungherul pe prunc nu l-a putut atinge, 

Şi în trupul tatălui atunci adînc s-a-mplîntat. 

Prin taină dumnezeiască hrănitu-s-a loan în pustie, 

Timp de treizeci de ani, în pămîntpustiu. 

Pe ai Domnului robi îi păstoresc îngerii; 

Iar celor săraci îngerii le sîntpăzitori! 

loan a crescut, cu vîrsta şi cu puterea, 

El era un mieluşelpreafrumos, 

Menit să vestească 



Şi să slujească 

Mielului lui Dumnezeu. 

El era menit să strige tuturora 

Că ziua izbăvirii se află la răsărit. 

El L-a cunoscut şi L-a slăvit 

Pre Cel Care necunoscut oamenilor era. 

El cel din urmă proroc mare a fost, 

Şi începătură apostolilor lui Dumnezeu. 

El cu Dumnezeu grăit-a precum marele Ilie 

Şi ca un apostol mare pre oameni i-a iubit şi i-a certat. 

Minunat fiu al preotului celui mare, 

Primul încununat mucenic al mucenicilor lui Dumnezeu. 

Cugetare 

Una dintre diferenţele între filosofia cea ritoricească a grecilor şi Credinţa Creştină 

este că aceea că filosofia grecească se poate exprima exact în cuvinte şi poate fi 

înţeleasă prin lectură, în vreme ce Credinţa Creştină nu poate fi expusă complet 

prin cuvinte, şi şi mai puţin înţeleasă doar prin lectură. Atunci cînd încerci să 

explici Credinţa Creştină este indispensabil ca să fii tu mai întîi şi un împlinitor cu 

fapta al celor ce încerci să explici; iar ca să pricepi cele spuse, nu vei putea doar 

prin ascultat sau citit, dacă nu vei lupta să aplici cele ascultate şi citite şi în viaţa 

practică personală. Cînd Sfîntul Patriarh Fotie a citit cuvintele Sfîntului Marcu 

Ascetul despre viaţa duhovnicească, el a 

constatat o anume lipsă de claritate la el, despre care a zis însă cu înţelepciune: 

„Această lipsă de claritate nu vine de la felul în care sînt întrebuinţate cuvintele, ci 

de la adevărul ascuns în ele; cu siguranţă limpezirea înţelesului va veni cînd 

adevărul acestor cuvinte va fi pus în practica vieţii. Aceasta de altfel," a continuat 

înţeleptul patriarh, „nu se întmplă doar cu aceste omilii, sau doar cu acest autor, ci 

aşa stau lucrurile cu toţi cei care încearcă să pună în cuvinte spre folosul sufletesc 

al altora roadele şi legile luptelor celor duhovniceşti: ele se înţeleg de către cititor 

nu atît cu mintea şi cu raţiunea, cît cu nevoinţele şi cu punerea lor întru practica 

vieţii." 

Luare aminte 

Să luăm aminte la minunata venire la Templu a Bătrînului Simeon, cea din 

îndemnul Duhului, spre a-L primi în braţele lui pe Pruncul lisus: 

• La cum acest sfint bătrîn, în Duhul, L-a recunoscut pe Stăpînul şi Mîntuitorul 
lumii în Pruncul Cel Care era ţinut ca orice mic neajutorat, în braţele Maicii Lui, 
în timp ce cărturarii, preoţii poporului şi fariseii cei orbi nu L-au recunoscut pe El, 
nici atunci, şi nici mai tîrziu, cînd El a făcut minuni mari între ei şi Şi-a arătat 
înţelepciunea Lui fără seamăn; 

• La cum nici sufletul meu, dacă este învechit şi îmbătrînit în păcate, nu îl poate 
recunoaşte pe Domnul cînd II vede. 

Predică Contra bucuriei celei pline de răutate 

Nu te bucura cînd cade vrăjmaşul tău, şi cînd se poticneşte, să nu se veselească inima 

ta (Pildele lui Solomon 24: 17). 

Şi el este om: de aceea, nu te bucura de căderea lui. El este deci fratele tău: pentru 

aceea, nu te veseli atunci cînd se poticneşte. Dumnezeu şi pe el l-a zidit pentru 

viaţă, şi El nicidecum nu Se bucură de căderea şi de poticnirea lui. Iar tu deci, să 

nu te bucuri de ceea ce Domnul Se întristează. Cînd cade omul, Domnul este Cel 

Care pierde; şi atunci, cum te poţi tu bucura de piederea Domnului tău, a 



Dumnezeului tău? Oare te vei veseli tu atunci cînd îngerii plîng? 

Cînd cade vrăjmaşul tău, tu mai degrabă roagă-te lui Dumnezeu pentru el, ca 

Domnul să îl mîntuiască; şi adu rugă de mulţumită lui Dumnezeu că te-a izbăvit pe 

tine, cel nevrednic de milă, de o asemenea cădere rea. Căci şi tu şi el din aceeaşi 

materie sînteţi făcuţi, ca două vase ale aceluiaşi olar. Dacă unul este lovit şi se 

sparge, oare cel de lîngă el, lingă care a căzut izbitura, va zîmbi şi se 

va bucura!? Căci iată, mica piatră care a căzut asupra acelui vas şi 1-a spart, nu 

aşteaptă decît mîna care se ridice şi să o izbească şi în celălalt. Căci amîndouă 

vasele din lut sînt făcute, iar acea piatră mică puternică este să spargă şi sute de 

vase. 

Cînd se pierde o oaie, oare restul turmei se va bucura? Nu, ele nu se vor bucura. 

Căci iată, păstorul le lasă pe ele şi se duce, plin de îngrijorare, să o caute pe cea 

pierdută. Deci pierderea păstorului este şi pierderea turmei. Pentru aceasta, nu te 

bucura cînd cade vrăjmaşul tău, căci Păstorul tău şi Păstorul lui, Mîntuitorul lisus 

Hristos Domnul, nu se bucură deloc de ea. 

O Stăpîne Doamne lisuse Hristoase, Bunule al nostru Păstor, scoate de la noi 

bucuria cea răutăcioasă şi prostească, curăţeşte inimile noastre şi sădeşte în ele 

milostivirea şi dragostea de fraţi, 

Căci Ţie se cuvine toată slava şi mulţumită în veci, 

Amin. 

25 iunie 

• Pomenirea Sfintei Muceniţe Fevronia 

Fevronia a fost fiica senatorului roman Prosphorus. Ca să nu fie nevoită să se 
mărite cu bărbat supus putreziciunii, Fevronia s-a logodit pe sine Mirelui Ceresc 
Hristos, şi a depus voturile monahale în Răsărit, în pămîntul Asiriei, într-o 
mînăstire a cărei stareţă era mătuşa ei, Bryaena. Lysimachus, fiul unui mare nobil, 
dorise să se căsătorească cu Fevronia, dar cum împăratul Diocleţian îl suspecta că 
este creştin în ascuns, el 1-a trimis în Răsărit, împreună cu unchiul lui, Silenus, 
tocmai ca să-i prigonească pe creştini. Silenus avea comportament de fiară, şi de 
aceea ca o fiară el îi urmărea pe creştini fără milă pretutindeni. Pe cînd 
Lysimachus, dimpotrivă, îi acoperea pe creştini cît putea şi chiar îi ascundea de la 
faţa bestialului lui unchi. Reuşind să golească Palmyra de creştini, Silenius a ajuns 
la cetatea Nisibis, în apropiere de care se afla şi o mînăstire de aproximativ 
cincizeci de nevoitoare, între care şi Fevronia. Deşi în vîrstă de doar douăzeci de 
ani, Fevronia era o doamnă foarte respectată atît de surorile din mînăstirea ei, cît şi 
de cetăţenii oraşului, pentru blîndeţea, înţelepciunea şi înfrînarea ei. La mînăstirea 
în care se nevoia Fevronia se respecta vechea pravilă a fostei stareţe, Fericita 
Platonida, şi anume ca vinerea să nu se lucreze nimic altceva decît citirile din 
sfintele cărţi. Bryaenia o rînduise pe Fevronia să citească din sfintele cărţi 
surorilor, dar 

acoperită de o perdea, astfel încît surorile să nu fie distrase de la ascultarea cu 
folos cuvintelor de marea frumuseţe a chipului Fevroniei sau a frumuseţii felului 
în care citea. Auzind despre Fevronia, bestialul Silenius a poruncit aducerea ei de 
faţă. Dar cînd sfinta fecioară a refuzat să se lepede de Hristos şi să se mărite cu 
pămîntean, el şi-a făcut lucrările lui: a poruncit ca fecioara să fie biciuită, apoi să i 
se rupă dinţii, apoi să i se taie mîinile, picioarele, sînii. Făcînd toate acestea, la 
urmă au omorît-o pe Fevronia astfel mutilată, înjunghind-o cu sabia. Cumplita 
pedeapsă a lui Dumnezeu a căzut însă năpraznic, în aceeaşi zi, peste fiara Silenus: 



în el a intrat diavolul iar Silenius a înnebunit de spaimă drăcească. De aceea el s-a 
dus şi s-a izbit atît de tare cu capul de un stîlp de marmură, încît a căzut jos mort. 
Lysimachus a poruncit strîngerea mădularelor trupului mutilat al Fevroniei şi 
ducerea lui la mînăstirea ei, unde surorile l-au îngropat cu cinste. La acea 
mînăstire, mulţi soldaţi, martori al acelei bestiale ucideri a muceniţei au luat 
Sfîntul Botez, împreună cu Lysimachus însuşi. De la sfintele moaşte ale Sfintei 
Muceniţe Fevronia s-au luat vindecări fără număr, iar la ziua praznicului ei 
surorile au văzut-o între ele, la locul ei obişnuit, şi s-au minunat cu spaimă şi cu 
bucurie. Sfînta Fevronia a luat mucenicia cu cinste şi s-a strămutat la locaşurile 
cele fericite ale Mirelui Celui Ceresc la anul 310. Cincizeci şi trei de ani mai 
tîrziu, moaştele ei au fost mutate în capitala imperială de la Constantinopole. 
• Pomenirea Sfîntului Preacuvios Dionisie 

Acest Părinte sfmt Dionisie este întemeietorul Mînăstirii Sfîntului loan (Dionisiu) 
de la Sfîntul Munte Athos. El s-a născut la Koriţa, în Albania. Fratele lui mai 
vîrstnic, Theodosie, s-a retras la Sfîntul Munte unde mai după aceea a ajuns 
stareţul Mînăstirii Philotheu. Cînd Dionisie a crescut, el a mers la fratele lui din 
Sfîntul Munte, la Mînăstirea Philotheu, unde fratele 1-a tuns monah. Din 
dumnezeiasca Purtare de Grijă, pe cînd Theodosie se afla la Constantinopole într-o 
ascultare pentru mînăstire, el a fost luat şi sfinţit episcop alt Tapezundei. Din acel 
ceas, pe locul unde mai tîrziu avea să se ridice mînăstirea Dionsiu, închinată 
înaintemergătorului şi Botezătorului Domnului, a început să se arate în fiecare 
noapte o lumină minunată, înţelegînd că această lumină cerească semn este din cer 
care vrea ca pe acel loc să se înalţe o mînăstire, Dionisie a călătorit la Trapezunda 
ca să ceară sfat şi binecuvîntare de la Episcopul Theodosie, fratele lui, şi ajutor de 
la împăratul Alexios Comnenul. împăratul i-a dat şi bani pentru construcţii şi un 
document imperial de întemeiere, care se păstrează la Mînăstirea Dionisiu pînă în 
ziua de astăzi. Sfîntul Dionisie a întemeiat Mînăstirea Sfîntului loan Botezătorul şi 
înaintemergătorul la anul 1380. Cînd ea a fost odată jefuită de piraţi, Dionisie a 
călătorit din nou la Trapezunda şi a murit acolo, în vîrstă fiind de şaptezeci şi doi 
de ani. Dar Sfînta Mînăstire Dionisiu există şi propăşeşte pînă în ziua de azi. în ea 
se află o icoană a Preasfmtei Maicii lui Dumnezeu numită „a Laudei", pe care 
împăratul Alexios Comnenul a dăruit-o Mînăstirii Dionisiu. Predania ne zice că 
aceasta este icoana înaintea căreia s-a cîntat întîia oară Imnul Acatist către Maica 
Domnului, compus de Patriarhul Serghie. 
Cîntare de laudă 'Ia Sfînta Muceniţă Fevronia 
Fevioara Fevronia pre Hristos mărturiseşte, 
înaintea nelegiuitei curţi, însîngerată şi pală. 
Tînăra Fevronia asemenea este unei stîlpări definic. 
Stîlparea acum se apleacă de rodpreafrumos, 
Şi către Silenus grăieşte: 
„ Eu Mire am, iar slavă de la tine nu primesc. 
Hristos este slava mea, şi înălţarea mea. 
Ah frumuseţea chipului Mirelui meu! 
Nu ai decît să-mi tai picioarele, 
Cu ele eu 

Deja alergarea am isprăvit. 
Taie-mi şi mîinile, căci eu 
Lucrul mînilor mele l-am isprăvit. 
Şi limba taie-mi-o, căci eu 



Mai departe mă voi ruga cu inima. 

Zdrobeşte-mi şi dinţii şi gura, zdrobeşte-i! 

Căci eu cu inima 

Şi mai limpede voi grăi. 

Cit despre trup, la ce îmi mai trebuie acum? 

Mirele meu cu un strai mai frumos 

Mă va îmbrăca, 

In cerul cel de sus, printre cei sfinţi, 

In dulcele Rai cel locuit de îngeri. 

Iar după ce eu voi pleca 

să nu crezi, O sărmane Silenus, 

Că furia ta de fiară, 

Cea de o viaţă întreagă, 

Se va ostoi. 

Ci bagă în urechi ale mele cuvinte: 

Intru aceeaşi zi, şi tu şi eu 

La Tronul Judecăţii vom merge, 

Tu ca schingiuitor, iar eu ca schingiuită. 

Fiecare din noi, cu ale sale proprii fapte. " 

Cugetare 

Sfîntul Marcu Ascetul a zis: „Oricine vrea să îndepărteze de la sine nenorocirile 

viitoare, trebuie să le îndure cu bucurie pe cele de faţă." Oamenii socotesc jignirile 

aduse lor ca pe o mare nenorocire, şi puţini sînt cei care îndură ocările 34 fără să 

cîrtească. Dar cît de minunat este rodul ocărilor îndurate cu răbdare şi inimă bună! 

Ocările ne sînt trimise spre îmbunătăţirea sufletului nostru, iar noi ratăm aceste 

minunate ocazii şi rămînem cu mîinile goale cînd se încheie tîrgul acestei vieţi. 

Căci iată, Părinţi dintre cei mari, precum Atanasie, Vasilie, Hrisostom, Macarie, 

Sisoes, şi mii alţii, cu toţii următori ai Celui mai Insultat dintre oameni, au fost cu 

toţii ei înşişi insultaţi murdar de păcătoşi. Dar Domnul, Carele toate le rînduieşte 

pentru a noastră mîntuire, a hotărît astfel încît, din vîrful ghimpelui celui nelegiuit 

al calomniei şi insultei să răsară trandafirul parfumat al slavei celor care i-au 

îndurat rana cu înţelepciune şi răbdare pentru Numele Lui Cel sfînt. Dacă Ştefan 

Intîiul Mucenic nu ar fi fost calomniat şi insultat, ar mai fi văzut el oare cerurile 

deschizîndu-se, iar prin ele, slava lui Dumnezeu Cel Preaînalt? Şi oare insultele şi 

calomniile aruncate de desfrînata femeie a lui Putifar asupra lui losif cel 

Preafrumos nu au fost tocmai cele care i-au sporit acestuia din urmă şi mai mult 

slava? 

Luare aminte 

Să luăm aminte la pescuirea minunată, făcută la apele adînci(Lucu 5:4): 

La cum, după cuvîntul şi binecuvîntarea Domnului, Apostolii, care nu 

prinseseră nimic toată noaptea, au mînat mai la adînc şi au prins 

mulţime mare de peşti; 

La cum şi eu stau gol şi flămînd cîtă vreme nu ies din apele joase şi 

mlăştinoase ale simţurilor, în care nu pot afla peştii mari şi buni ai 

înţelepciunii şi puterii; 

La cum şi eu trebuie să mîn la adîncul cel duhovnicesc, cu 

binecuvîntarea Domnului meu lisus Hristos, şi să dobîndesc acolo 

minunată pescuire. 

34 Este vorba peste tot de ocări, insulte, jigniri, şi batjocuri nedrepte, care vin asupra oamenilor drepţi şi 



nevinovaţi, şi sînt îndurate cu răbdare şi chiar cu bucurie de aceştia, întru Numele Domnului, 
Dumnezeului şi Mîntuitorului lisus Hristos. - n. tr. 

Predică Despre astăzi şi mîine 

Nu te lăuda cu ziua de mîine, căci nu ştii la ce poate da naştere (Pildele lui 

Solomon27: 1). 

Fraţilor, să nu ne lăudăm cu ceea ce nu este în puterea noastră. Domnul este Cel 

Care are timpul şi anii în stăpînirea Lui, şi El le hotărăşte după cum îi place. 

Numai Domnul singur ştie dacă ne va mai număra şi mîine printre cei vii, sau dacă 

dimpotrivă. Căci unii au murit în ajunul nunţii lor; alţii s-au pogorît în mormînt în 

seara de dinaintea încoronării lor regale. Prin urmare, să nu zicem: „Mîine va fi 

pentru mine cea mai fericită zi a vieţii mele, căci mîine mă căsătoresc!" Sau: 

„Mîine voi fi încununat rege!" Sau: „Mîine voi participa la această extraordinară 

recepţie!". Deci vă rog, să încetăm a mai vorbi de fericirea de mîine. Căci iată în 

această noapte se poate cere de la noi sufletul nostru, iar mîine foarte posibil că ne 

vom afla înconjuraţi din toate părţile de siniştrii diavoli, care ne vor împiedica 

trecerea pe la vămile văzduhului! în chiar această noapte, omul se poate afla 

despărţit pe vecie de rude şi prieteni, de averi şi onoruri, de soare şi de stele, şi 

înconjurat de feţe cu totul străine şi ciudate, într-un loc nevăzut, şi la o judecată 

neaşteptată. 

în loc să ne lăudăm cu ziua de mîine, am face mai bine să ne rugăm lui Dumnezeu 

ca să ne dea nouă astăzi plinea cea de toate zilele. Căci astăzi poate foarte bine să 

fie ultima noastră zi pe pămînt. De aceea mult mai bine ne este nouă să ne 

petrecem această zi de astăzi întru pocăinţă pentru toate păcatele vieţii noastre 

trecute pe acest pămînt, mai curînd decît să fantazăm pe tema zilei de mîine, care 

poate pentru noi nici nu va răsări. Căci fantazarea aceasta nu ne poate aduce nouă 

nici un bine, cîtă vreme pocăinţa cea cu lacrimi de o zi puternică este să ne scoată 

din iadul cel veşnic. 

O Stăpîne Doamne lisuse Hristoase, stîrpeşte din nou toată deşartă şi prosteasca 

cugetare, 

Căci Ţie se cuvine toată slava şi mulţumită în veci, 

Amin. 

26 iunie 

• Pomenirea Sfîntului Cuvios David 

Acest Sfînt David s-a născut la Tesalonic. El mai întîi s-a nevoit în apropiere de 
cetatea Tesalonicului, într-o chilie pe care şi-a zidit-o sub un migdal. Apoi, el şi-a 
continuat nevoinţele în Tesalia. Atît de mult şi-a curăţit sufletul lui cu postul, cu 
rugăciunea şi cu privegherea, încăt s-a învrednicit de mari măsuri ale harului lui 
Dumnezeu. El odată a luat în palmele sale goale cărbuni aprinşi, a presărat pe ei 
tămîie şi astfel 1-a tămîiat pe împăratul, fără nici o rănire a mîinilor lui. Văzînd 
aceasta, împăratul s-a închiat adînc pînă la pămînt înaintea lui. Poporul era pururea 
în uimire văzînd marile şi multele lui minuni. El s-a odihnit cu pace şi s-a 
strămutat la cereştile locaşuri la anul 540 după Hristos. 

• Prăznuirea Icoanei Născătoarei de Dumnezeu din Tikhvin 
Această sfîntă icoană a Născătoarei de Dumnezeu a fost mai întîi la 
Constantinopole, dar în 1383, cu şaptezeci de ani mai înainte de căderea cumplită 
a acestei mari cetăţi, ea s-a arătat fără veste pe cerul Rusiei, în partea de nord, în 
apropiere de oraşul Tikhvin. La locul la care ea a venit pe pămînt s-au ridicat 
biserică şi mînăstire. De la cetate şi-a luat icoana şi numele. Nenumărate şi mari 



minuni s-au lucrat înaintea acestei sfinte Icoane, înaintea ei vindecîndu-se mai ales 
cei suferinzi de boli grele. 

• Prăznuirea Icoanei Născătoarei de Dumnezeu Hodighitria 
[Povăţuitoarea] 

Această icoană s-a pictat pe lemn de către însuşi Sfîntul Apostol şi Evanghelist 
Luca, iar Preasfînta Născătoare de Dumnezeu însăşi a văzut-o şi a binecuvîntat-o. 
Sfîntul Apostol şi Evanghelist Luca a dăruit această icoană demnitarului Teofil, 
căruia îi şi trimisese ca epistolă Faptele Apostolilor. Mai tîrziu, icoana a fost adusă 
de la Antiohia la Ierusalim; de la Ierusalim, 

împărăteasa Evdochia a luat-o şi a trimis-o la Constantinopol, ca dar surorii 
împăratului, dreapta şi binecredincioasa Pulheria. Pulheria a aşezat sfinta icoană în 
Biserica din Vlaherne, biserică întemeiată de ea. Prasfînta Născătoare de 
Dumnezeu s-a arătat odată înaintea a doi orbi, pe care i-a îndreptat să meargă la 
Biserica din Vlaherne, înintea icoanei ei, şi acolo să-şi redobîndească vederea. Din 
această pricină, icoana a primit numele Hodighitria, adică Povăţuitoarea. Cînd 
trupele regelui persan Hosroe şi ale celui scit Kagan au atacat Constantinopolul, 
Patriarhul Serghie a adus icoana şi a mers în procesiune cu ea pe drumul de strajă 
de la crenelurile zidului împrejmuitor al cetăţii. Atunci s-a arătat marea putere a 
Fecioarei de a-i apăra pe creştini de necreştini. Oştirile păgîne au căzut în 
împrăştiere, marea a început să ridice valuri mari, corăbiile lor s-au scufundat, iar 
cei care au rămas vii au scăpat cu fuga. De autunci această preamare minune se 
prăznuieşte în fiecare an, în Sîmbăta a Cincea din Sfîntul şi Marele Post, prin 
cîntarea Imnului Acatist înaintea acestei sfinte icoane, în timpul sălbaticelor 
prigoane împotriva cinstirii sfintelor icoane, Hodighitria a fost dusă şi ascunsă la 
Mînăstirea Pantocrator, zidită fiind într-un zid, după ce înaintea ei a fost aşezată o 
candelă aprinsă. După multă vreme, la deschiderea zidului, icoana a fost aflată 
nestricată şi candela aprinsă înaintea ei, întocmai ca în ziua în care fusese 
pecetluită în zid. 

• Prăznuirea Icoanei Preasfintei Născătoare de Dumnezeu de la Lydda, sau 
Romana [vezi cîntarea de mai jos] 

Cîntare de laudă la Icoana Preasfintei Născătoare de Dumnezeu de la 

Lydda 

A Născătoarei de Dumnezeu de la Lydda icoană 

De Patriarhul Gherman a fost trimisă, 

cel pentru Credinţă închis. 

El de la Constantinopol Papei de la Roma a trimis-o, 

Cînd în Răsărit drepţii închinători 

Ucişi erau pentru-a icoanelor cinstire. 

Icoana pornit-a pe-ale mărilor ape, 

Mai iute decît corăbiile cepe ele plutesc, 

Mai uşoară decît apa şi chiar decît zefirul; 

Pe vîrful valurilor plutind, valurile nu o ating. 

Icoana vreme multă la Roma rămîne, 

Timp îndelungat, ani lungi, 

Pînă cînd în răsărit 

Nebunii împăraţi de oboseală se-opresc 

Cu Hristos să se mai lupte. 

Iar cînd cea de aur pace Răsăritul l-a împodobit, 

Icoana din Lydda s-a întors acasă, 



Mai uşoară decît apa şi chiar decît zefirul; 
Pe vîrful valurilor plutind, valurile nu o ating. 
Două mari capitale, cu mucenicia slăvite, 
Puterea Pururea Fecioarei o preaslăvesc. 
Este puterea minunatei Icoane din Lydda, 
Care morţii ridică şi tămăduieşte ale oamenilor boli. 
Cugetare 

Pocăinţa neîncetată îi este de neapărată trebuinţă creştinului, pînă la cea mai de pe 
urmă suflare a lui. Sfîntul Marcu Ascetul zice: „Gîndeşte-te şi vezi că taina 
evlaviei în sfinţii lui Dumnezeu s-a lucrat prin pocăinţa neîncetată, întotdeauna." 
Sfinţii aveau neîncetata pocăinţă, chiar şi pe patul de moarte! Iată următoarea 
întîmplare: La un moment dat, se pregătea de ceasul ieşrii sufletului un nevoitor 
bătrîn şi foarte îmbunătăţit. El de aceea a chemat preotul pentru spovedania şi cea 
mai de pe urmă împărtăşire cu Sfintele Taine. Pe drum, preotului i s-a alăturat un 
tîlhar care voia şi el să vadă care este moartea unui om sfint. Bătrînul a primit cu 
pace Sfintele Taine şi apoi a vorbit liniştit cu preotul. Atunci tîlharul a plîns şi a 
zis: „Fericit eşti tu! Iar eu, ticălosul, oare ce fel de cumplită moarte voi avea?" 
Atunci dintr-o dată bătrînul cel îmbunătăţit, pe patul de moarte fiind, s-a mîndrit şi 
a zis: „Fii şi tu ca mine şi vei avea şi tu parte de aceeaşi moarte fericită!" Tîlharul 
atunci s-a întors la sălaşul lui plîngîndu-şi cu amar viaţa lui ticăloasă şi, aşa fâcînd, 
a căzut jos şi a murit. Oamenii au putut atunci să vadă pe un nebun pentru Hristos 
cum plînge la mormîntul monahului, deplîngîndu-i soarta, dar se bucură la 
mormîntul timarului, fericindu-1. Cînd a fost întrebat de făcea acestea, el a zis - . 
„PYmg pentru că mîndria 1-a surpat pe monahul la ceasul morţii, pe cînd pocăinţa 
i-a adus tîlharului raiul la ceasul ieşirii lui." 
11): 

Luare aminte 

Să luăm aminte la minunata vindecare a femeii celei gîrbove (Luca 13: 
La cum Domnul Şi-a pus mîinile asupra femeii celei ţinute de 
optsprezece ani de duhul de neputinţă, iar femeia îndată s-a îndreptat şi 
slăvea pe Domnul; 

La cum şi sufletul meu este gîrbovit la pămînt, precum era şi trupul 
femeii; 

La cum Domnul şi asupra sufletului meu poate să-Şi pună mîinile, 
adică, Sfîntul Său Duh, iar gîrbovirea mea se va vindeca îndată. 
Predică Despre frica nelegiuiţilor 

Cel nelegiuit fuge fără ca nimeni să-l urmărească, iar dreptul stă ca un pui de leu 
fără grijă (Pildele lui Solomon 28: 1). 

Nelegiuiţilor le este frică pînă şi de umbre; lor umbra unui copac le pare că este o 
armată întreagă. Oriunde foşneşte ceva, nelegiuitul îşi zice: iată răzbunătorul vine 
asupra mea! Lui foşnetul frunzelor i se pare un zăngănit de lanţuri, iar sunetele 
scoase de păsări strigăte de vînător care dau semnalul de asmuţire cîinilor să sară 
asupra vînatului. El crede că ierburile cele înalte sînt pîndacii faptelor lui 
nelegiuite, că undele apei sînt martori în contra lui, că soarele este judecător iar 
stelele chinuitorii lui. O fraţilor cîte minciuni nu se nasc din frică! Căci frica vine 
de la păcat, păcatul de la diavol, iar diavolul este tatăl tuturor minciunilor. 
Frica aceasta rea este primul rod al păcatului. Cînd Adam a păcătuit, el s-a ascuns 
de la faţa lui Dumnezeu. Iar cînd Dumnezeu a strigat şi 1-a chemat, Adam a zis: 



Am auzit glasul Tău în grădină şi m-am temut (Facerea 3: 10). Dar Adam nu ştia 

de nici o frică înainte de a păcătui, nici nu s-a mai ascuns el de la faţa Domnului 

pînă atunci. Dimpotrivă, el întotdeauna se grăbea cu bucurie în întîmpinarea 

Domnului. Dar de îndată ce a păcătuit, el s-a temut. 

Dar dreptul stă ca un pui de leu fără grijă. El stă fără păcat, deci fără punct 

nevralgic, fără slăbiciune, fără frică. Cei fără păcat sînt puternici, foarte puternici, 

şi au curaj, un foarte mare curaj. Cei fără păcat sînt puternici şi nu ştiu ce este 

aceea vreo frică. Astfel sînt drepţii, şi numai drepţii. 

O Stăpîne Doamne lisuse Hristoase, Unule fără de păcat, mîntuieşte-ne pre noi de 

sataniceasca şi deşartă frică, şi păzeşte-ne pe noi de răutatea păcatului care o 

zămisleşte pe ea, 

Căci Ţie se cuvinte toată slava şi mulţumită în veci, 

Amin. 

27 iunie 

• Pomenirea Sfîntului Sampson Primitorul de Străini 

Acest sfînt s-a născut din părinţi foarte nobili şi extrem de bogaţi din Roma cea 
veche, cetate în care şi-a făcut şi strălucitele studii ale ştiinţelor acelui timp, 
închinîndu-se pe sine mai ales ştiinţei medicale. Sampson a fost un medic foarte 
milostiv şi fără de arginţi, dîndu-le bolnavilor lui nu doar medicamente trupului, ci 
şi sufletului. El pe toţi pacienţii lui îi sfătuia să împlinească cu scumpătate 
cerinţele Sfintei Credinţe a lui Hristos. El mai tîrziu s-a strămutat la 
Constantinopole, unde a locuit într-o casă mică, din care, întocmai cum soarele îşi 
trimite razele sale pretutindeni, aşa şi el trimitea milosteniile lui în toate ţinuturile, 
milostenii de bani, sfat, nădejde, leacuri eficace şi în general, tot ajutorul celor 
neajutoraţi şi cu trupul, şi cu sufletul, însuşi Patriarhul a auzit de marile virtuţi ale 
acestui bărbat şi 1 -a sfinţit preot. La acea vreme s-a întîmplat că împăratul 
lustinian cel Mare s-a îmbolnăvit, şi toţi medicii curţii imperiale credeau că este o 
boală incurabilă. Atunci împăratul s-a rugat lui Dumnezeu cu lacrimi şi cu căldură, 
şi Dumnezeu i-a descoperit în vis că Sampson este acela care îl va vindeca. Cu 
adevărat, aflînd împăratul despre Sampson, 1-a chemat de îndată la curtea 
imperială. Bătrînul Sampson a sosit şi, punîndu-şi mîna peste locul bolnav, 
împăratul s-a însănătoşit. Cînd împăratul a poruncit ca acest medic-preot să fie 
copleşit cu daruri, Sfîntul Sampson a mulţumit, dar nu a primit nimic, şi i-a zis: „O 
împărate, eu însumi am avut multe bogăţii de aur şi argint şi alte mari bunuri, dar 
le-am lăsat pe toate pentru dragostea lui Hristos, ca să cîştig viaţa cea veşnic 
bogată şi nestricăcioasă." Cînd împăratul a insistat şi a zis că voieşte să-i dăruiască 
orice voieşte, atunci Sfîntul Sampson 1-a rugat pe împărat să-i zidească o casă 
pentru săraci, în acea casă, care s-a zidit, Sfîntul Sampson i-a îngrijit pe săracii din 
ea aşa cum părintele îşi îngrijeşte copiii. Lui îi era firească milostenia pentru săraci 
şi pentru neajutoraţi. La sfîrşit, acest bărbat sfînt, plin de toate virtuţile şi harurile 
cele cereşti, s-a odihnit cu pace în a douăzeci şi şaptea zi a lunii iunie din anul 530, 
şi a fost îngropat în biserica Sfîntului Mucenic Mochie, ruda lui. După sfînta sa 
adormire, Sfîntul Sampson s-a înfăţişat multor oameni care îl chemau în ajutor în 
nenorocirile lor. 

• Pomenirea Sfîntului Sever Presbiterul 

Sever a locuit în Itlia se mijloc şi a fost un bărbat foarte sfînt. Odată a fcst chemat 
să mărturisească un om pe moarte, şi să-1 împărtăşească cu Sfintele Taine. El însă, 
obosit din pricină că muncise la vie, a ajuns prea tîrziu, cînd omul deja murise. 



Părîndu-i cumplit de rău şi temîndu-se cumplit, căci socotea că el îl ucisese pe om, 

Sever a început să se roage fierbinte lui Dumnezeu ca să învie omul, ca să-1 poată 

mărturisi şi cumineca, aşa cum i se ceruse. Dumnezeu a ascultat ruga preotului său 

celui bun. Aşa, Preotul Sever a ascultat mărturisirea omului, 1-a împărtăşit cu 

Sfintele Taine şi, pregătindu-i sufletul pentru ceasul morţii, 1-a lăsat. Omul acela, 

după opt zile, a murit la loc. 

• Pomenirea Sfintei Ioana Mironosiţa 

Această Ioana a fost femeia lui Huza, intendentul lui Irod (Luca 8: 3 -verifică). 

Cînd Irod a poruncit uciderea lui loan Botezătorul, el, Irod, a lăsat să fie aruncat 

capul sfîntului într-un loc necurat. Această Ioana s-a dus şi a luat de acolo capul 

Sfintului loan şi 1-a îngropat cu cinste la Muntele Măslinilor. După vreme 

îndelungată, în timpul domniei Marelui Constantin, s-a aflat capul Sfintului loan 

Botezătorul. Sfînta Ioana Mironosiţa a fost martora şi a Răstignirii şi a învierii 

Domnului. Ea s-a odihnit cu pace. 

Cîntare de laudă la Sflntul Sever Presbiterul 

Cînd mortul a înviat, oamenii l-au întrebat: 

„ Spune-ne nouă, ce locuri ai văzut, 

şi cine te-a înviat pe tine? 

„Eu într-un loc cumplit am fost, plin de spaimă: 

împresurat am fost de cei negri, de cîini şi de lupi; 

Sub pămînt într-o groapă am fost, plină de necurăţie; 

Era fără de fund, şi lumină nu era nicidecum. 

Sufletul meu sugrumat era de deznădejde, 

Cînd deodată un tînăr luminos de mînă m-a luat. 

în acele adîncuri deodată un curent de aer s-a făcut, 

Şi cei negri fior os i cu capete de cîini 

Au prins lătra: „Acesta al nostru estel- 

Al nostru, unde vrei să-l duci?! 

Au nu vezi că cetăţean al iadului este!? " 

Dar îngerul a zis: „Severus se roagă pentru el! 

Porunca Celui Preaînalt este aceasta, 

Să-l scot dintre voi! 

El într-al lui trup se va întoarce, 

Căci iată, Severus voieşte să-l mărturisească 

Şi Sfintele Taine să i le împărtăşească lui! 

Aşadar, necuraţilor, în lături feriţi!" 

Aşa grăit-a îngerul şi cu el împreună 

In sus m-a zburat, 

Prin recele iad noi am trecut 

Prin întuneric de spaimă. 

Pînă cînd eu la loc sfînt am ajuns, 

şi în trupul meu iarăşi m-am întors. 

Iată istoria mea, a celui mort. 

O, comoara mărturisirii păcatelor 

Şi a împărtăşirii! 

O, bucuria de a muri curăţit!" 

Cugetare 

Nimeni nu este mai prost decît acela care nu-şi vede păcatele lui şi virtuţile 

celorlalţi. Nimeni nu este mai luminat decît acela care pururea îşi vede păcatele lui 



şi virtuţile celorlalţi. Sfîntul loan Hrisostomul îi compară pe cei care văd mereu 
păcatele altora cu muştele cele rele care se bagă în rănile oamenilor nu spre a le 
vindeca, ci spre a le adînci şi a le infecta şi mai mult. „Dumnezeu ne-a trimis în 
această viaţă ca să ne pocăim," a zis Fericitul Teofil de la Kiev (t 1853). Cel care 
cunoaşte şi simte că el se află pe lume spre a se curaţi prin pocăinţă, se cufundă în 
tăcere şi rugăciune pentru curăţirea păcatelor lui, iar lacrimile cele din tăcere şi din 
rugăciune îl aduc la adevărata pocăinţă. Acelaşi fericit a mai zis odată: „Se cuvine 
să plîngi şi pentru păcatele aproapelui tău; căci fără aceasta, nici un suflet de 
Dumnezeu zidit nu se va mîntui." Deci fiule, cum este scris, să vesteşti păcatele 
celorlalţi, sau să plîngi pentru ele? Fericitul Teofil zice că să plîngi, pe cînd satana 
zice că să le vesteşti. Iată ce testament le-a lăsat Fericitul Teofil cu limbă de 
moarte fraţilor lui: „Pomeniţi la rugăciunile voastre pe cel rău-mirositor Teofil!" 
Iată cum vorbea despre sine cel mai sfint om care se afla la Kiev în anul 1853. 
Luare aminte 
Să luăm aminte la vindecarea minunată a celui bolnav de idropică (Luca 14: 2): 

• La cum luîndu-1, Domnul 1-a vindecat şi apoi i-a dat drumul; 

• La cum şi sufletul meu boleşte de idropică, aflîndu-se sub sarcina iubirii de 
trup; 

• La cum Domnul şi pe al meu suflet poate să-1 vindece, liberîndu-1 de apăsarea 
întunericului necuratelor patimi trupeşti. 

Predică Despre adăpostul cel de sus 

Cel ce nădăjduieşte în Domnul stă la adăpost (Pildele lui Solomon 29: 25). 

Dreptul se află pururea la adăpostul Celui Preaînalt, la adăpostul cel de sus. Apa 

nu-1 va ajunge, nici potopul nu îl va îneca. Cu adevărat, potopul pe Noe nu 1-a 

înecat, căci Domnul i-a fost lui adăpostul cel de sus. 

Totuşi, fraţilor, există un potop mai rău decît potopul apelor, şi anume potopul 

patimilor. Cînd încep patimile să clocotească, cînd încep să fumege şi să se 

înnegrească, cînd încep să-şi scoată duhoarea lor şi să o răspîndească înjur - 

atunci unde va mai putea fugi omul, sau cine îl va mîntui pe el? El nu va putea 

scăpa decît la mîna Domnului, şi numai în adăpostul Lui, adăpostul cel de sus. 

Potopul patimilor 1-a cuprins şi pe David, dar el a fugit şi a aflat adăpost sub 

dreapta Celui Preaînalt; el s-a izbăvit de focul, de fumul şi de duhoarea patimilor 

celor care îl vînau, şi a scăpat la adăpostul cel de sus. 

Omul nu se poate izbăvi singur de urgia potopului, numai Domnul îl poate mîntui. 

Dumnezeu este Stăpînul norilor şi îmblînzitorul patimilor. Cu adevărat, El este 

Adăpostul cel de sus. Noi alergăm la El şi ne ascundem sub marginea veşmîntului 

Lui. Cîinele se repede ca un leu la traista săracului, dar el se face ca un sac de cîlţi 

înaintea picioarelor stăpînului lui. 

O Stăpîne Doamne Cela Ce şezi pe tronul cel din înălţime, Tu eşti Adăpostul 

nostru cel de sus. Milostiv fii nouă Doamne Ziditorul nostru, şi tinde mîna Ta şi ne 

ridică la adăpostul Tău cel de sus. Mîntuieşte-ne pre noi de potopul care pururea 

ne îneacă, 

Căci Ţie se cuvine toată slava şi mulţumită în veci, 

Amin. 

28 iunie 

• Pomenirea Sfinţilor Mucenici Chir şi loan 

Aceşti sfinţi mucenici se pomenesc în treizeci şi una de zile ale lunii ianuarie, 
unde sînt scrise vieţile şi mucenicia lor. Astăzi însă facem pomenire de mutarea 



sfintelor lor moaşte de la Canopus la Menuthis, şi de multele minuni care s-au 
lucrat în timpul acestei mutări. Sfîntul Chirii, Patriarhul Alexandriei, s-a rugat 
fierbinte lui Dumnezeu ca să nimicească necurăţia idolatră ce stăpînea în cetatea 
Nenuthis, unde se afla o capişte păgînească şi unde puterea dracilor domnea 
absolut. Atunci înaintea Patriarhului Chirii s-a înfăţişat un înger al Domnului care 
i-a zis că dracii care domnesc la Menuthis nu vor putea fi surpaţi decît atunci cînd 
va aduce în acea cetate moaştele sfinţilor Mucenici Chir şi loan. Patriarhul a făcut 
neîntîrziat aceasta: al a adus sfintele moaşte ale mucenicilor la Menuthis şi a 
ridicat deasupra lor o slăvită biserică, cu hramul Sfinţilor Mucenici Chir şi loan. 
Prin atingerea de aceste sfinte moaşte, Ammonius, fiul lui Iulian, guvernatorul 
Alexandriei, s-a vindecat de scrofuloză; un anume Theodor s-a vindecat de orbire; 
Isidor din Maiuma s-a vindecat de o boală prin care i se mînca ficatul; soţia lui 
Theodor s-a vindecat de otrăvire; o anume Eugenia de idropică; şi mulţi alţi 
oameni s-au vindecat de alte nenumărate boli grele. Toate acestea s-au întîmplat la 
anul 412. 

• Pomenirea Sfîntului Sennuphius Purtătorul de Steag 

Sennuphius a fost un mare nevoitor şi făcător de minuni din pustia egipteană, şi 
contemporan cu Patriarhul Theofil şi împăratul Teodosie cel Mare. El s-a 
supranumit Purtătorul de Steag deoarce, cu rugăciunea, el i-a ajutat odată 
împăratului Teodosie să biruiască într-un război cu duşmanii Imperiului. Cînd 
împăratul 1-a chemat pe Sennuphius la Constantinopol, Sennuphius a zis că nu 
poate merge, dar că îi trimite în schimb haina lui cea prea sărăcăcioasă şi toiagul 
lui. Pornind la război, împăratul s-a îmbrăcat pe deasupra, ca şi cu o platoşă, cu 
rasa cea sărăcăcioasă a Părintelui Sennuphius, şi ridicînd în sus toiagul lui, a pornit 
la război, şi a biruit. 

• Pomenirea Sfîntului Cuvios Pavel Doctorul 

Pavel din naştere era corintean. încheindu-şi studiile, Pavel s-a retras la o mînăstire şi 

s-a făcut monah. El acolo a dat un război cumplit duhului necurat al desfrîului. După 

ce cu puterea Sfintei Cruci el a alungat departe acest duh preanecurat, satana a uneltit 

atunci o viclenie: el a pus în mintea unei desfrînate să strige în gura mare că a adus pe 

lume pruncul lui Pavel. Unii eretici atunci s-au şi repezit la chilia lui Pavel şi l-au tîrît 

afară din mînăstire, i-au pus pruncul în braţe şi l-au silit să umble pe uliţele cetăţii, 

aşa încît să-1 poată scuipa cei care stăteau pe margini. Pruncul avea doar cîteva zile. 

Sfmtul Pavel s-a rugat fierbinte lui Dumnezeu şi a zis gloatei: „Iată, pruncul va grăi şi 

vă va zice vouă cine este tatăl lui." Atunci copilul a scos o mînă dintre scutece, a 

întreptat degetul către un fierar şi a zis: „Iată, acesta este tatăl meu, iar nu Pavel 

monahul!" Duşmanii lui Pavel atunci urît s-au ruşinat, iar Dumnezeu i-a dăruit întru 

acel ceas lui Pavel puterea de a vindeca suferinţele şi neputinţele trupeşti şi sufleteşti 

ale oamenilor, astfel încît cînd îşi punea el mîinile peste bolnavi, ei se vindecau. Pavel 

a trăit în veacul al şaptelea. 

Cîntarc de laudă la Sfîntul Sennuphius 

Bătrînul Sennuphius în pustie postea, 

Trupul curăţindu-şi pînă la uscare 

De necuratele patimi. 

De aceea din el se revărsa Duhul Sfînt, 

Ca şi izvorul ce ţîşneşte 

dintr-o piatră seacă. 

Căci trupul cel despătimit 

Vas se face al preaputernicului har. 



Slăvitul Teodosie împărat de acestea aude 

Şi gătindu-se de război pre Bătrînul îl cheamă 

Binecuvîntare să-i dea, capre cel rău să zdrobească. 

împăratul lui Sennuphius daruri mari vrea să-i dea. 

Dar Avva Sennuphius plînge. 

El cuvînt trimite lui Teodosie împărat 

Zicînd că nu poate să vină: drumurile lungi sînt, 

Iar el rugăciunea pe griji lumeşti 

Nu poate să o dea. 

El mulţumită aduce pentru ale împăratului daruri, 

Şi lui îi trimite a lui rasă săracă. 

Pe Ungă rasă, şi vechiul lui toiag. 

Iată darurile monahului către împărat! 

„ împăratul rasa aceasta să-mbrace 

şi-n mînă s-apuce toiagul, 

şi fără grijă să pornească, 

căci pe duşmani îi va nimici. " 

înarmat cu monahiceasca platoşă, 

împăratul la bătălie porneşte, 

Şi din ea se întoarce atotbiruitor. 

împăratul în marea cetate un stîlp înalt zideşte, 

Un stîlp al biruinţei, şi-n al lui vîrf 

O asemănare de monah. 

Acesta semn a rămas credinţei Marelui Teodosie, 

Şi a marii biruinţi aduse de Sfîntul Sennuphius Monah. 

Cugetare 

Protestanţii au negat puterea lui Dumnezeu de a face minuni prin lucruri materiale. 

Ei credeau că astfel obţin o Credinţă Creştină mai „spirituală." Dar ei nu au făcut 

altceva decît să sărăcească şi să deformeze Creştinismul. Ei au respins lucrarea 

puterii lui Dumnezeu prin Sfintele Icoane, prin moaştele sfinţilor, prin sfinta 

Cruce, iar la urmă unii dintre ei chiar şi puterea Sfintei împărtăşanii. Iar dacă şi-ar 

urma pînă la capăt această gîndire, atunci ei ar trebui să respingă chiar şi minunile 

care s-au lucrat prin trupul înviat al Domnului Hristos, căci şi trupul Lui tot 

material a fost; de asemenea, ei ar trebui să respingă minunile care s-au lucrat prin 

atingerea mîinilor sfinţilor Apostoli şi ale tuturor sfinţilor, căci şi aceste mîini tot 

materiale sînt - fără ca să mai pomenim toiagul lui Moise cel din vechime, sau 

veşmîntul Preasfintei Născătoare de Dumnezeu, sau ştergarele Sfmtului Apostol 

Pavel, şi aşa mai departe, în această respingere, protestanţii stau în contrazicere cu 

toată Biserica Veche. Iată una dintre miile de mii de dovezi că Dumnezeu 

acţionează şi prin lucruri, mai ales atunci cînd vrea să-i proslăvească pe sfinţii Lui: 

în cetatea Alexandriei se afla un stîlp foarte înalt, care în vîrf purta statuia 

împăratului Teodosie cel Mare îmbrăcat în rasă monahală şi purtînd în mînă un 

toiag. Căci atunci cînd El binevoieşte, Dumnezeu poate să lucreze şi prin simpla 

îmbrăcăminte a unui sfînt biruinţa asupra necredincioşilor. Cine îndrăzneşte să 

pună hotar lucrării sau metodelor de acţiune ale puterii Celui Preaînalt? 

12): 

Luare aminte 

Să luăm aminte la vindecarea minunată a celor zece leproşi (Luca 17: 

La cum Domnul, prin puterea cuvîntului Lui, i-a vindecat pe cei zece 



leproşi care au ridicat glasul şi au zis: „Fie-Ti milă de noi!" 

La cum Domnul şi pe mine poate să mă vindece, cel ce bolesc de lepra 

păcatului, numai de voi striga şi eu cu credinţă şi voi cere Mila Lui cea 

mare. 

Predică Despre sfinţenie 

Ci, după Sfîntul Care v-a chemat pe voi, fiţi şi voi sfinţi, în toată petrecerea vieţii (I 

Petrul: 15). 

Fraţilor, sfinţenia este virtutea care cuprinde toate virtuţile, fiind plinătatea lor. De 

aici, fraţilor, urmează că sfîntul este omul cel care este împodobit cu toate virtuţile. 

Căci dacă omul are rugăciune dar nu este milostiv, nu poate să se numească sfînt. 

Sau dacă omul îndură orice durere dar nu are credinţă şi nădejde, nu poate fi 

numărat printre sfinţi. Sau dacă omul este foarte milostiv dar nu are credinţă în 

Dumnezeu, cu adevărat, acest om nu poate deloc să fie numărat cu sfinţii. Sfîntul 

este un om desăvîrşit, aşa cum era şi Adam în Rai înainte de cădere; sau, mai bine 

zis, aşa cum este Noul Adam, adică Hristos Domnul şi Dumnezeul nostru. Acesta 

este Sfîntul Cel mai înalt decît toţi sfinţii. Acesta este Semănătorul sfinţeniei pe 

pămînt şi Hrănitorul tuturor sfinţilor din istorie. El ne-a chemat pe noi la 

demnitatea sfinţeniei sfinţilor. El ne-a arătat nouă prin exemplul Lui ce înseamnă 

să fii sfint cu adevărat. El este prototipul tuturor sfinţilor, precum El este şi 

arhetipul tuturor oamenilor. Căci omul adevărat, fraţilor, nu este altul decît sfîntul. 

Sfîntul sau omul, unul şi acelaşi lucru trebuie să fie. Domnul Hristos ne-a arătat 

nouă ce este aceea să fii om şi ce este aceea să fii sfînt. Sfîntul Apostol Petru ne 

porunceşte: Fiţi sfinţi în toată petrecerea vieţii! Căci sfîntul nu este sfînt doar într- 

o privinţă a vieţii lui, ci în toate privinţele vieţii lui. Noi trebuie să fim sfinţi în 

toate lucrările vieţii noastre, mari sau mici, dacă dorim să ne numărăm şi noi în 

rîndurile sfinţilor; adică, în rîndurile oamenilor ale căror vieţi au fost în deplină 

armonie cu prototipul sfinţeniei şi cu arhetipul omenesc - Domnul Dumnezeu lisus 

Hristos şi Om. 

O Atotsfmte Stăpîne, Ţie se cuvine toată slava şi mulţumită în veci, Amin. 

29 iunie 

• Pomenirea Sfintului Apostol Petru 

Petru a fost fiul lui lona şi fratele lui Andrei Cel întîi Chemat. El era din tribul lui 
Simeon, şi din oraşul Betsaida. El a fost pescar şi s-a numit mai întîi Simon, dar 
Domnul a binevoit să îl numească Chefa, sau Petru (loan 1: 42). El a fost primul 
dintre Ucenici care a mărturisit limpede credinţa lui în dumnezeirea lui Hristos 
lisus, cînd a zis: Tu eşti Hristosul, Fiul lui Dumnezeu Celui Viu (Matei 16: 16). 
Dragostea lui Petru pentru Mîntuitorul era foarte mare, iar credinţa lui în El s-a 
făcut din ce în ce mai puternică. Cînd Domnul a fost dus la judecată însă, Petru s-a 
lepădat de El de trei ori: dar la o singură privire a Domnului, sufletul lui Petru s-a 
umplut de remuşcare, de ruşine, şi de plîns cu amar. După Duminica Pogorîrii 
Duhului Sfînt, Petru s-a arătat Apostol neînfricat şi puternic în propovăduirea 
Evangheliei. Urmînd predicării lui în Ierusalim la Ziua Cincizecimii, ca la trei mii 
de suflete au primit Sfintul Botez. El a predicat cuvîntul lui Dumnezeu în 
Palestina, în Asia Mică, în Iliria şi în Italia. Petru a făcut multe şi mari minuni, în 
timpul vieţii fiind: el a vindecat bolnavi şi a înviat morţi, iar bolnavii se vindecau 
şi numai cînd se aşezau în umbra lui. El a dat război mare cu Simon Magul, care s- 
a proclamat pe sine dumnezeu, dar care în fapt era sluga satanei. Petru în cele din 
urmă 1-a ruşinat de tot şi 1-a învins. Dar la porunca prietenului acestei slugi a 



satanei, anume răul împărat Nero, Petru a fost osîndit la moarte. După ce 1-a 

sfinţit pe Linus episcop la Roma, şi după ce şi-a sfătuit din destul şi şi-a mîngîiat 

turma lui în Hristos, Petru a mers şi şi-a întîmpinat moartea cu bucurie. Văzînd 

înaintea lui crucea pe care urma să fie răstignit, el a cerut călăului să-1 

răstignească cu capul în jos, socotindu-se nevrednic să moară răstignit cu capul în 

sus, ca Mîntuitorul. Astfel, acest mare rob al Marelui Dumnezeu s-a odihnit şi a 

primit cununa cea nepieritoare a veşnicei slave. 

• Pomenirea Sfîntului Apostol Pavel 

Pavel s-a născut la Tarsus şi era din seminţia lui Veniamin. La început el s-a numit 

Saul. El a studiat cu marele Gamaliil, şi era fariseu şi prigonitor al creştinilor. El s- 

a convertit prin minune mare la Credinţa în Hristos, prin lucrarea nemijlocită a 

Mîntuitorului însuşi. El S-a înfăţişat înaintea lui Saul pe 

drumul Damascului, pe cînd Saul pornea către acea cetate ca să-i prigonească pe 

creştini. Saul s-a botezat de mîinile sfîntului apostol Anania, s-a numit Pavel din 

botezul creştin, şi s-a numărat printre slujitorii celor Doisprezece Apostoli Mari. 

Cu rîvnă de foc Pavel a predicat Evanghelia pretutindeni, de la marginile Arabiei 

şi pînă în Spania, printre Iudei şi printre neamuri, primind de aceea şi supranumele 

Apostolul Neamurilor. Cu cît încercările prin care trecea erau mai cumplite, cu atît 

mai mare şi mai suprafirească era şi răbdarea lui. De-a lungul tuturor anilor 

predicării lui, viaţa lui Pavel atîrna de la o zi la alta numai de un fir de păr. Dar 

umplîndu-şi zilele şi nopţile cu cele mai mari nevoinţe şi suferinţe pentru Hristos, 

bine rînduind Biserica în multe locuri, şi ajungînd la o mare măsură a desăvîrşirii, 

la urmă marele Pavel a putut cu adevărat zice: Nu eu, ci Hristos vieţuieşte în mine 

(Galateni 2: 20). Pavel a fost decapitat la Roma în timpul domniei dementului 

Nero, în aceeaşi zi în care a fost ucis şi Petru. 

Cîntare de laudă la Sfinţii Apostoli Petru şi Pavel 

învăţaţi şi neînvăţaţi, dar aceiaşi în duhul, 

Puternici ca îngerii în a Domnului iubire, 

Petru cel simplu şi Pavel cel mult învăţat, 

Erau amîndoi luminaţi de al Duhului har. 

Ei două luminări aprinse au fost, 

Candele nestinse, 

înalte şi preafrumoase, ca stelele strălucind. 

Elepămîntul au străbătut cu a lor lumină, 

De la oameni nimic cerînd, şi pe veci îmbogăţindu-i. 

Ei mai săraci erau decît cei mai săraci, 

Dar au îndestulat lumea; 

Ei robi şi întemniţaţi au fost, dar lumea au biruit. 

Cu învăţătura lui Hristos ei au îmbogăţit lumea, 

Şi cu arme noi pe ea desăvîrşit o au biruit. 

Ei o au biruit cu smerenia şi dumnezeiasca pace, 

Cu fericita blîndeţe, cu rugăciunea, postirea 

Şi cu milostivirea cea de necuprins. 

Cînd a vieţii lor zbuciumată zi 

s-aplecat spre zbuciumata seară, 

Sîngerosul Nero năpraznic capăt i-apus. 

Dar cînd Nero, al lumii dement conducător 

Poruncit-a a Apostolilor moarte, 

Lumea nu mai era a lui, ci-a lor. 



Iar ei prin moarte au dobîndit împărăţia. 
Cugetare 

Simon Petru şi Simon Magul. Duşmanii creştinismul iubesc mult să scoată în faţă 
pilde de minuni lucrate de pagini, ca astfel să-i înşele pe cei uşor de înşelat, să 
bîrfească Credinţa Creştină şi să preaslăvească păgînismul, vrăjitoria, descîntecele, 
satanismul, şi toate celelalte şarlatanii. Nu încape îndoială că Satan, prin ale lui 
slugi, încearcă şi el să se dea făcător de minuni, dar minunile lui nu pornesc din 
dragostea de oameni, din împreună pătimire cu ei şi din credinţa în Dumnezeu, ci 
ele pornesc din sataniceasca mîndrie, egoism, iubire de sine, şi ură faţă de oameni. 
Citind Sfintele Scripturi şi mai cu seamă Faptele Apostolilor, creştinul trebuie să-şi 
dea seama de diferenţa ca de la cer la pămînt care există între minunile cele 
dumnezeieşti şi înşelăciunile şi şarlataniile satanice, care vor să treacă drept 
minuni, în această privinţă, creştinul trebuie să-şi aducă întotdeauna aminte de 
Simon Petru şi de Simon Magul. El trebuie să compare minunile pe care le făcea 
Apostolul Petru, şi aşa-numitele minuni pe care le izvodea Simon Magul. 
Apostolul a prefăcut inimile de piatră ale oamenilor în inimi nobile, sensibile şi 
pline de credinţă. El a vindecat bolnavii şi a înviat morţii - şi toate acestea numai 
cu rugăciunea şi cu credinţa în lisus Hristos, Domnul Dumnezeu Cel Viu. Pe cînd 
Simon Magul uluia gloatele cu scamatorii diabolice. Sfîntul Apostol Petru era 
prietenul lui Dumnezeu, pe cînd Simon Magul era prietenul şi protejatul 
perversului şi dementului Nero, care şi-a sfirşit necurata lui viaţă punîndu-şi singur 
capăt zilelor. Aşa-numitele minuni ale fakirilor păgîni aparţin aceleiaşi categorii de 
iluzionism satanic şi înşelăciune pe care le practica şi Simon Magul. Aşa cum de la 
depărare mare suprafaţa largă de nisip încins seamănă cu apele mării, tot aşa 
seamănă şi „minunile" fakirilor cu adevăratele minuni de viaţă făcătoare ale 
Creştinismului. 
Luare aminte 
Să luăm aminte la vindecarea minunată a lui Bartimeu cel orb (Marcu 10: 46): 

• La cum Bartimeu L-a rugat pe Domnul cu glas mare strigînd: „Ai milă de 
mine!" 

• La cum Domnul i-a zis lui: Vezi! 

• La cum, de mă voi ruga şi eu cu credinţa lui Bartimeu, Domnul va da şi 
orbitului meu suflet vederea. 

Predică Despre frica de Domnul 

Petreceţi în frică zilele vremelniciei voastre (I Petru 1: 17). 

Acestea sînt cuvintele Marelui Apostol Petru, cuvinte care au o îndoită întemeiere: 

cea venită din insuflarea dumnezeiască, şi cea venită din experienţa adîncă a trăirii 

vieţii. Din insuflare dumnezeiască, pescarul cel simplu şi neştiutor de carte s-a 

făcut învăţător şi dascăl preaînvăţat popoarelor, stîlp al Credinţei şi preaputernic 

făcător de minuni. Prin experienţa adîncă a trăirii vieţii personale, el a învăţat că 

toată înţelepciunea şi puterea omului vin doar de la Dumnezeu şi că omul trebuie 

astfel să aibă din belşug şi statornic frică faţă de El, şi faţă de nimeni şi nimic 

altceva. 

Nebunul se înspăimîntă doar atunci cînd vede lucind fulgerul şi cînd aude tunetul 

furtunii, dar omul înţelept se teme de Domnul în fiecare zi şi în fiecare ceas. Căci 

Ziditorul fulgerului şi furtunii este mult mai înfricoşat decît fulgerul şi furtuna 

înseşi, şi mai ales, el este pururea cu tine. De aceea, nu este destul să te temi de 

Domnul numai din cînd în cînd, ci trebuie să te temi de Domnul cu fiecare 



răsuflare. Căci frica de Domnul este mai proaspătă şi mai răcoritoare decît ozonul 
cel mai curat, atunci cînd se pogoară în atmosfera viciată a sufletului tău. Acest 
ozon aduce curăţire, purificare, uşurare, bună mireasmă şi sănătate. Pînă ce nu s-a 
întărit în frica de Domnul, Petru era doar Petru, iar nu Marele Apostol Petru, eroul, 
învăţătorul lumii, şi făcătorul de minuni. 

O fraţilor, să nu ne fie nouă a ne bucura mai înainte de seceriş. Această viaţă a 
noastră nu este secerişul, ci timpul semănatului întru nevoinţele trupului, şi 
sudoarea feţei, şi întru frică mare pentru mîntuirea noastră. Semănătorul cu frică şi 
trăieşte pînă ce nu vede că semănăturile lui au rodit, şi pînă cînd nu le strînge în 
hamabare. Să ne amînăm şi noi bucuria pînă la ziua secerişului, căci acum este 
vremea nu a bucuriei, ci a nevoinţelor întru frică şi cutremur. Oare mîntui-mă-voi? 
Iată întrebarea care trebuie să ne ardă zi şi noapte, în acelaşi fel în care îl chinuie şi 
pe semănător întrebarea: Oare izbuti-voi să culeg roadele muncii mele semănate 
cu sudoare în acest ogor? Semănătorul pururea seamănă cu sudoare. Să facem şi 
noi la fel, nevoindu-ne cu fică şi cu cutremur în tot timpul pribegirii noastre pe 
acest pămînt. 

O Atotînfricoşate şi Preaputernice Doamne, viază-ne pre noi întru frica Ta, 
Căci Ţie se cuvinte toată slava şi mulţumită în veci, 
Amin. 

30 iunie 

• Soborul Sfinţilor, Slăviţilor şi Intrutotlăudaţilor Apostoli 

Deşi fiecare dintre cei Doisprezece Mari Apostoli ai lui Dumnezeu au zilele lor 

aparte de prăznuire de-a lungul anului bisericesc, Biserica a rînduit anume această 

sfîntă zi ca împreună Prăznuire a Sinaxei lor, sau a sfîntului lor Sobor, între care se 

numără şi Sfîntul Pavel. Iată numele şi zilele aparte de prăznuire a fiecăruia dintre 

cei Doisprezece Apostoli: 

Petru 

Andrei 

lacov fiul lui Zevedeu 

loan Teologul 

Filip 

Vartolomeu 

Toma 

Matei Evanghelistul 

lacov Fiul lui Alfeu 

Tadeu sau Iuda Fratele lui lacov 

Simon Zilotul 

Matias 

Pavel 

29 iunie şi 16 ianuarie 

30 noiembrie 30 aprilie 
26 septembrie şi 8 mai 
14 noiembrie 

1 1 iunie şi 25 august 
6 octombrie 
16 noiembrie 
9 octombrie 



19 iunie 

1 O mai 

9 august 

29 iunie 

Să ne aducem acum aminte şi de cum şi-a încheiat viaţa lui pe pămînt fiecare 

dintre aceşti bărbaţi preasfinţi şi luminători ai lumii de care lumea nu a fost 

vrednică: 

Petru a fost răstignit cu capul în jos. 

Andrei a fost răstignit pe crucea în formă de X. 

lacov fiul lui Zevedeu a fost decapitat. 

loan Cuvîntătorul de Dumnezeu s-a odihnit în chip tainic (trupul lui nu s-a mai 

găsit în mormînrul în care fusese pus). 

Filip a fost răstignit. 

Vartolomeu a fost răstignit, biciuit şi decapitat. 

Tonta a fost străpuns de cinci săgeţi. 

Matei Evanghelistul a fost ars de viu. 

lacov fiul lui Alfeu a fost răstignit. 

Tadeu sau Iuda Fratele lui lacov a fost răstignit. 

Simon Zilotul a fost răstignit. 

Matias a fost bătut cu pietre şi la urmă, mort fiind, i s-a tăiat capul. 

Pavel a fost decapitat. 

• Pomenirea Ţareviciului Petru 

Petru era de neam tătar şi nepotul de frate al Hanului tătar Berkai. El a auzit odată 
o predică despre mîntuirea sufletului rostită de Sfîntul Chirii al Rostovului, iar 
acele cuvinte i-au intrat în inimă adînc. Cînd a mai fost de faţă şi la minunata 
vindecare a fiului lui Berkai prin rugăciunile Sfîntului Chirii, el a părăsit în taină 
Hoarda de Aur şi s-a refugiat la Rostov, unde a luat Sfîntul Botez. El s-a închinat 
pe sine din toată inima, din tot cugetul şi din toată virtutea lui tuturor nevoinţelor 
şi studierii cu osîrdie a Sfintelor Scripturi şi Dreptei Credinţe. Astfel petrecînd el, i 
s-au înfăţişat odată la malul unui lac înşişi Sfinţii Apostoli Petru şi Pavel, la ceasul 
nopţii în vis, şi i-au poruncit lui ca să le zidească lor o biserică în chiar acel loc, şi 
i-au dat şi banii îndestulători pentru sfinta zidire. Fericitul Petru cu adevărat a 
ridicat o preafrumoasă şi slăvită biserică în acel loc, şi a fost tuns monah în ea pe 
cînd s-a alfat la adînci bătrîneţe, după moartea soţiei lui. Fericitul Petru a adormit 
cu pace la foarte adînci bătrîneţi, în a douăzeci şi noua zi a lunii iunie din anul 
1290, iar biserica de el durată s-a făcut mînăstire, care există şi în ziua de azi: ea se 
numeşte Mînăstirea Petrovsk. 

• Pomenirea Sfîntului Cuvios Gheorghie Ivireanul [Georgianul] 

Gheorghie s-a născut în Georgia la anul 1014 şi era înrudit cu regii georgieni. El a 
primit o foarte înaltă şi solidă educaţie clasică încă din copilăria lui, dar inima îl 
trăgea către viaţa duhovnicească cea întru Dumnezeu. După ce a vieţuit întru 
multe nevoinţe pe lîngă vestitul duhovnic Gheorghe de la Muntele Negru, el s-a 
dus la Sfîntul Munte şi şi-a continuat acolo nevoinţele în Mînăstirea Iviron, căreia 
i-a ajuns şi stareţ. Cu ajutorul împăratului Constantin Monomahul, el a refăcut 
Ivirul şi a acoperit biserica mînăstirii cu un acoperiş de plumb, care rămîne pînă în 
ziua de astăzi. El a tradus Sfintele Scripturi, Proloagele şi Cărţile Sfintelor Slujbe 
în limba georgiană. Regele Bagrat 1-a chemat în Georgia ca să povăţuiască 
poporul. El a fost primit cu onoruri regale în patria lui şi a călătorit pretutindeni, 



învăţînd şi clerul şi poporul. Ajungînd la 

adînci bătrîneţi, el a dorit să se întoarcă şi să-şi ia obştescul sfîrşit la Sfîntul 

Munte, şi a şi pornit la drum, dar moartea 1-a aflat la Constantinopol, anul fiind 

1067. Sfintele lui moaşte au fost mutate în Mînăstirea Ivirul. Deşi ziua sfintei lui 

adormiri a fost în douăzeci şi patru de zile ale lunii mai, georgienii îl prăznuiesc la 

30 iunie, socotindu-1 întocmai cu Apostolii. 

Cîntare de laudă la Sfinţii Apostoli 

Lumea întreagă ca o pustie era, 

Străbătută de-a curmezişul 

De Carul de Foc al Duhului. 

Chipuri de foc sînt Sfinţii Apostoli. 

Prin ei Duhul Sfint zidirea 

O a înnoit. 

Pustia cea moartă la viaţă s-a întors 

Străbătută fiind de-a curmezişul 

De nuri repezi de minunat har. 

Apostolii cei minunaţi, nouri de apă vie purtători, 

Ei cei simpli, ce înţelepţi, pescari şi viteji! 

Ei torţa credinţei au purtat 

De la Gangele indian 

Şipînă-n Tamisa engleză. 

Ei sfinţenia vestit-au din Nil şipînă în Pont, 

Din Pers ia neamurilor şipînă în Galia cea de bronz, 

Pretutindeni unde treceau picioare omeneşti 

Sau corăbii pînzele îşi umflau. 

Pretutindeni ei vesteau minunea 

Lui Dumnezeu Cel întrupat 

Pretutindeni ei vesteau minunea 

Lui Dumnezeu Cel înviat, 

Fără să seplîngă, fără să se teamă, 

Fără şovăire. 

In calea lor mările adînci 

Sau munţii cei înalţi 

Nicicum nu au putut să stea. 

Sabia nu i-a înfricoşat, nici prigonirea. 

Nici flăcările iadului toate 

Pornite împotriva lor 

Nu i-au putut opri. 

Căci pe ei îi călăuzea Adevărul, 

Iar nu neputincioasele basme. 

Hristos ne este nouă viaţa, iar moartea un cîştig - 

Aşa grăiau. 

Pe astfel de viteji, ce putea să-i rănească? 

Nici răstignirea, nici biciuirea, 

Pe care lumea asupra lor 

Zadarnic le-au adus. 

Ei împărătesc pe vecie, căci aşa binevoit-a Dumnezeu. 

Cugetare 

Neîncetata îngrijire de binele oamenilor! Această grijă a înlăţat spiritele şi inimile 



nobile ale sfinţilor apostoli. Scriind despre Sfintul Apostol Pavel, Sfîntul loan 
Gură de Aur îl numeşte „tatăl a toată lumea". „Ca şi cînd el ar fi dat naştere cu 
dureri, întregii lumi," scrie Sfîntul loan Gură de Aur, „el a lucrat cu înfrigurare zi 
şi noapte ca să-i aducă pre toţi în împărăţie." Cu adevărat, înalt este numele de 
„tată al întregii lumi", iar dacă se cuvine ca cineva dintre oameni - în afară de 
Dumnezeu - să poarte acest nume, atunci cu siguranţă că el se cuvine Apostolilor 
lui Hristos. Prin îngrijirea lor paternă faţă de întreaga lume, ei au fost cu adevărat 
„taţi ai întregii lumi." Sînt multe mame pe lume cărora le pasă de copiii lor mult 
mai puţin decît le-a păsat apostolilor de binele persecutorilor şi ucigaşilor lor. 
Sfîntul apostol Petru 1-a mîntuit de două ori de la moarte pe cel mai înverşunat 
duşman al lui, Simon Magul: odată cînd îl înşfâcase poporul ca să îl ardă de viu şi 
altă dată cînd era să fie mîncat de un cîine. Gîndiţi-vă numai cum a răsplătit lumea 
acestor binefăcători ai ei! Ea le-a răsplătit ca şi cînd Sfinţii Apostoli ar fi fost cei 
mai mari criminali şi tîlhari. O cît de adevărate sînt cuvintele Sfintului Chirii, care 
zice: „Cîtă vreme sîntem în trup, noi creştinii parcă am fi la fel precum păgînii; 
diferenţa între noi stă doar în duh." 
Luare aminte 

Să luăm aminte la minunata pocăinţă a timarului de pe cruce, cel de la dreapta 
Domnului (Luca 23: 40): 

• La cum acest tîlhar înţelept a simţit apropierea lui Dumnezeu şi suferinţa Lui, s-a 
pocăit şi s-a rugat Lui pentru mîntuire, cîtă vreme suferinţa tîlharului celui nebun 
nu a făcut decît să-1 împingă pe acesta la hulă împotriva lui Dumnezeu; 
La cum şi eu, care sînt tîlhar din pricina păcatelor mele, ar trebui să urmez 
tîlharului celui bun, a cărui suferinţă de moarte nu 1 -a înstrăinat de Dumnezeu, ci 
dimpotrivă, 1-a adus mai aproape de El - de El şi de propria lui mîntuire. 
Predică Despre puterea şi eficacitatea faptelor bune 

Căci aşa este voia lui Dumnezeu, ca voi, prin faptele voastre cele bune, să închideţi 
gura oamenilor fără minte şi fără cunoştinţă (I Petru 2: 15). 

Fraţilor, greu este să susţii o polemică cu omul ateu; greu este să stai de vorbă cu 
un nebun, şi greu să convingi de adevărul faptelor pe cel care nu vrea să audă. 
Greu este să învingi ateul, nebunul şi răutăciosul care nu vrea să audă. Dar pe toţi 
trei îi poţi convinge totuşi cu fapa, renunţînd la cuvinte. Cu uşurinţă îi vei putea 
convinge cu faptele cele bune pe care [văzîndu-le] , [II vor] preamări pe 
Dumnezeu, în ziua în care îi va cerceta (I Petru 2: 12). Celor care vor să se certe 
cu tine fă-le bine, şi vei avea avea izbînda fără să lupţi. O singură faptă de 
milostivire îl va aduce pe cel nebun în simţiri şi îl va împăca pe cel otrăvit de 
supărare mai repede decît multe ore de lămuriri. Dacă ateismul, nebunia şi 
amărăciunea izvorăsc din ignoranţă, acea ignoranţă este ca o furie care se potoleşte 
repede la vederea faptelor celor bune. Dacă te vei certa cu un ateu în maniera lui 
de cîine turbat, nu vei face altceva decît să sporeşti turbarea lui atee. Dacă încerci 
să discuţi raţional cu nebunul, luîndu-1 prin aceasta în batjocură, nu faci altceva 
decît să sporeşti întunericul nebuniei lui. Dacă socoteşti că vei putea să îmbunezi 
pe cel otrăvit de furie, nu vei face decît să-1 înrăieşti şi mai mult în amărăciunea 
lui. Fapta bună şi blîndă este ca apa care stinge focul. Să ne amintim întotdeauna 
de sfinţii apostoli şi de metodele lor atît de strălucite de a se comporta cu oamenii. 
Dacă te provoacă vreun ateu, nu omul te provoacă, ci diavolul din el; căci din firea 
lui omul este credincios în Dumnezeu. Dacă cel înnebunit de răutatea amărăciunii 
se porneşte împotriva ta, nu el o face, ci diavolul care locuieşte în el; căci omul 

Căci Ţie se cuvine toată slava şi mulţumită în veci, 

Amin. 

